
I. RÉSZ 


Egy lázadó útja 


GONDOLAT : 1977 


Parasztivadék és bányász fia 


Születési éve 1483. A tankönyvek és történeti munkák szerint ez 
még a középkor, és sokat vitatkoztak már azon, hogy mennyiben volt 
Luther középkori, vagy pedig már a kezdődő újkor emberének te- 
kinthető-e. A korszakoknak ilyen szétválasztása nagy történeti töm- 
bök szerint, amelyeket futólagos, sok évszázadot felölelő visszapil- 
lantással gyakran monolitoknak tekintenek, egyre kérdésesebbé 
válik. A középkorról alkotott elképzelések változáson és sokféle érté- 
kelésen mentek keresztül, a sokáig általános érvényűnek elfogadott, 
,komor, zavaros, sötét" megjelöléstől a táblaképek aranyló ragyo- 
gásáig, amelyet a romantika fedezett fel, és amelynek fényében át- 
szellemültnek látta annak a kornak egész életét. Végül egy mitikus 
, középkori embert" állítottak elő retortában, amelyben mindenféle 
ingredienciákat elegyítettek össze, szentképekről lekapart festék- 
törmelékeket, magasba nyúló katedrálisok ódon köveiről lecsipke- 
dett mohát, mindezekből viszonylag kis mennyiségeket, misztiká- 
ból viszont jó maréknyival. Ebből az eszményített képből, ha bizony- 
talan vonásokban is, sok minden megmaradt. Él még az elképzelés 
egy határtalanul jámbor és hivő Nyugatról, amely pápa és császár 
alatt szép egységet alkotott, és nagy tettekre volt képes; akkoriban 
minden ember biztonságban érezhette magát azon a helyen, ame- 
lyet Isten akarata jelölt ki számára a rendi társadalomban, míglen 
némelyek vakmerő nyughatatlansága kitaszította a bizonytalan- 
ságba. Lutherban, mint ezeknek az individualistáknak legmarkán- 
sabb alakjában, annak a középkori egységnek nagy megbontóját. 
látták, amely persze inkább a teológusok és filozófusok gondolatai- 
ból emelt nagy katedrálisokban létezett, mint a valóságban. A szét- 
választás, megosztás már megvolt, mint a késő római császárkor 
öröksége; az egyháznak keleti és nyugati egyházra való különválá- 

sát pedig a rákövetkező évszázadok érlelték meg. Hogy a keleti 
egyház a középkornak nevezett komplexum legnagyobb részében 
egyenlő félként állt szemben a római egyházzal, sőt időnként jelen- 
tős fölénybe került — ezt a tényt a kizárólag nyugat-európai deter- 
mináltságú történeti tradíció egyre növekvő mértékben ignorálta és 
eltakarta. Ezt a folyamatot még meggyorsította a hatalmas — az 
, ezeréves" jelzőt egyedül megérdemlő — bizánci birodalom fel- 
bomlása, mely 1204-ben kezdődött, amikor , a jámbor keresztes vi- 
tézek "meghódították, és kegyetlenül kifosztották Konstantinápolyt, 
s 1453-ben fejeződött be, amikor a törökök szétrombolták a keresz- 
tény világnak ezt a nagy bástyáját. Luther születése táján azonban 
már fordulat következett be: a moszkvai nagyfejedelemség lerázta 
magáról a tatár uralmat ; III. Iván feleségül vette Zoé bizánci her- 
cegnőt, felvette a , tár" és a görög ,autokratór" címet; az , igaz- 
hitű egyház" még egyszer nagy felemelkedést élt meg ; azt a gondo- 
latot képviselte, hogy a , harmadik Róma" küldetése üdvösséget 
hozni a világnak. Amikor Luther első nyilvános fellépése során, 
Lipcsében, kétségbe vonta a pápának azt a jogát, hogy az egész 
kereszténység legfőbb urának tekintse magát, határozottan utalt 
a görög egyházra. Tiltakozott az ellen, hogy a görög egyház híveit 
,eretnekeknek" vagy , hitetleneknek" nevezzék, s az ellenük folyó 
harcra búcsúleveleket árusítsanak, és keresztes hadjáratokat hir- 
dessenek. 

A nyugati keresztény világ egysége is súlyos megrázkódtatásokat 
szenvedett. A nagy szkizma két, majd három táborra szakította 
Európát, s egyszerre két, három, sőt öt pápa is volt, akik kölcsö- 
nösen kiátkozták egymást. A konstanzi zsinat (1414—1418) csak 
igen nehezen bírta helyreállítani az egységet. Husz János cseh re- 
formátor megégetése kirobbantotta a majdnem húsz évig tartó 
huszita háborúkat ; Csehországot nem sikerült legyőzni, és a pápai 
kúria kénytelen volt eltűrni, hogy ott egy , eretnek egyház" létezik. 
Konstanzban diadalmaskodott az a gondolat, hogy a zsinat mint 
legfelső fórum fölötte áll a pápának. Attól fogva állandóan felszínen 
maradt s tovább gyűrűzött a zsinat szupremáciájának elve. Mint az 
egyház , fejében és tagjaiban való" megreformálásának lehetőségét 
megcsillantó nagy reménység determinálta a kedélyeket és a politi- 
kát; Luther fellépése szempontjából is döntő jelentőségű volt. 
Születése évében Rómában IV. Sixtus uralkodott, a Rovere-dinasz- 

tia első tagja, legkorábbi képviselője annak a reneszánsz pápaság- 
nak, amely elsősorban itáliai részfejedelemség lett, és nem tudta 
többé a népek fölött álló döntőbíró szerepét játszani. A népek men- 
tek a maguk útján, élükön Franciaországgal, amely már létrehozta 
a saját , gallikánus" nemzeti egyházát; nem volt még egy ország, 
ahol az uralkodónak az egyházi birtokok adományozása és az egy- 
házi méltóságok kinevezése terén oly nagy rendelkezési joga lett 
volna, mint a francia királynak, A német császárok ilyen irányú 
törekvései meghiúsultak, s végül a kései középkor nagy pápái telje- 
sen szétzúzták a császári hatalmat. A francia királyok viszont 
. győztek, aminek eredményeként egységes és igen erős államhata- 
lommal rendelkeztek. 1483-ban VIII. Károly lépett trónra, aki a 
római kúria elleni oppozíciót egy sorsdöntő lépéssel továbbvitte: 
hadaival betört Itáliába, és szétrombolta az itáliai államoknak azt 
az egész rendszerét, amelynek irányítására a pápák törekedtek. 
Ezzel olyan küzdelem kezdődött, amelyben részt vett minden euró- 
pai hatalom. A harc Luther egész életén át tartott, és döntően meg- 
határozta mind az ő, mind a reformáció sorsát. Ha egyáltalán 
beszélni lehet a Nyugat egységének megosztásáról — lévén ez az 
egység igen kérdéses fogalom —, úgy azt politikai síkon Francia- 
ország készítette elő és valósította meg akkor, amikor a wittenbergi 
szerzetes még nem volt sehol, és fel sem merülhetett az a gondolat, 
hogy a dologban Németországnak valamiféle szerepe lehet. 

Midőn Luther megszületett, Németországban III. Frigyes császár 
uralkodott ; a világ legtétlenebb uralkodója, a Habsburg, aki csupán 
konok következetességgel és nagy ravaszsággal űzött dinasztikus 
házasságpolitikája révén szerzett meg nem érdemelt világtörténelm 
jelentőséget. A birodalomban alig-alig mutatkozott, több ízben is az 
a veszély fenyegette, hogy leteszik a trónról, sőt még ausztriai 
örökös tartományaiban is erősen szorongatták ; sohasem volt pénze, 
városainak polgáraitól kunyerált kölcsönöket, még a bécsi kapuálló- 
nak is tartozott ; politikai téren a legmeddőbb ötlettelenség jellemezte. 
Csak dinasztiája érdekében rakott le házassági szerződések és dinasz- 
tikus kapcsolatok formájában mindenütt, ahol lehetett, nagy ,idő- 
zített aknákat", amelyek később merőben váratlan módon explo- 
dáltak, s alaposan megváltoztatták Európa arculatát. Ha emiatt 
most fölényes bölcsességet tulajdonítanánk neki, némileg a későbbi 
Ki káluk águ való helytelen visszakövetkeztetés hibájába esnénk. 

Frigyes aligha sejthette, hogy hat várományos elhalálozik majd, 
mire dédunokája, Károly elfoglalhatja a spanyol trónt. Még kevésbé 
lehetett előre kiszámítani, hogy a Jagellók hatalmas birodalma, 
amely Frigyes korában a Keleti-tengertől a Fekete-tengerig terjedt, 
oly hamar összeomlik, és másik dédunokájának, Ferdinándnak való- 
sággal az ölébe hullik Magyarország és Csehország mint a későbbi 
nagy Habsburg-birodalom fundamentuma. 

A címzetes császáraitól teljesen elhanyagolt Németországban a 
tényleges hatalmat már régóta a (szokásjog alapján kialakult) 
világi és egyházi területek birtokosai, a. választófejedelmek, érsekek, 
hercegek, fejedelmek, grófok és még kisebb uraságok gyakorolták. 
Az egyik ilyen miniatűr potentát területén, a .Harz hegység déli 
peremén elterülő Mansfeld grófságban, Eislebenben pillantotta meg 
a napvilágot Martin Luther, 1483. november 10-én. Ez a törpe 
államképződmény pontosan tükrözte az egész németség politikai 
nyomorúságát, amely nem volt friss keletű, hanem évszázadok óta 
tartott, és még további évszázadokra átöröklődött. Luther és az 
általa elindított mozgalom sorsára rendkívül jelentős az a körül- 
mény, hogy éppen ilyen bonyolult, szövevényes, szétforgácsolt 
állapotokba született bele. Állam? Jóságos ég, hát állam ez? 
Ország? Még országocskának sem lehet nevezni. Uralkodó? Még az 
sem volt tulajdonképpen. A grófi család két ága még ádázul civa- 
kodott a hatalom birtokáért, mind a kettő a mansfeldi családi vár- 
ban lakott, halálosan gyűlölte egymást, külön éltek, az egyik , elülső 
szárnyi", a másik , hátsó szárnyi" ágnak nevezte magát a várkas- 
télyban elfoglalt lakrészek fekvése szerint. Később még egy , közép- 
részi" ág is kialakult, és az örökségfelosztások, családi civakodások 
a legteljesebb széthullásra vezettek ; a grófság annyira eladósodott, 
hogy néhány évtizeddel Luther halála után zárgondnokság alá ke- 
rült, és magdeburgi, halberstadti, szászországi feudális urak osztoz- 
kodtak rajta. Az öreg reformátor, aki szülővárosában halt meg, 
azért utazott oda, hogy megpróbálja egyességre bírni a civakodó 
grófokat. Utolsó levelében a reménykedés hangján arról számol be 
Katalin asszonynak, hogy a fiatal uraságok szánkirándulást rendez- 
tek, s milyen vidáman csilingelt a sok csengő ; így ünnepelték meg a. 
hátsó és az elülső traktusban lakó rokonok kibékülését. A kibékülés 
azonban nem bizonyult tartósnak. 

Tarka rongyokból összefércelt bohócruhára emlékeztet a , szent 

római birodalom" térképe, ha különböző színekben próbáljuk ábrá- 
zolni a rengeteg kisebb-nagyobb önálló területet. És e színes 
folitokon belül egyáltalán nem is lehet feltüntetni a hűbéri jog foly- 
tán kialakult, egymást keresztező kapcsolatokat és az egyházi ható- 
ságok privilégiumaiból adódó átfedéseket. A birtoklásnak ez a szét- 
szórtsága nemcsak Türingiát jellemezte, ahol egészen napjainkig 
fennmaradt, hanem majdnem mindenütt ilyen állapotok uralkód- 
tak. Ahhoz az apokaliptikus időszakhoz, amely utána következett, 
s amelyről már akkor homályos jóslatok keringtek, mintegy elő- 
játékul a 15. század vége a bolondünnepek, a maskarás felvonulá- 
sok, a legbolondabb viseletek virágkora volt. És egy bolondiroda- 
lomé is, amely A bolondok hajója szerzőjének, Sebastian Brantnak 
a személyében először hozott német költőnek európai hírnevet, s 
mely a Till Eulenspiegelről szóló népi műben örök életű alakot 
teremtett. Minden apró-cseprő fejedelmi udvarban ott ült ura lábá- 
nál az udvari bolond, aki gyakran okosabb volt a gazdájánál, 
gyakran éppoly szomorú félidióta volt, mint ő; néha magas méltó- 
ságra kapaszkodott fel a , szórakoztató tanácsadó", mint például 
Miksa császár udvari bolondja, Kunz von der Rosen, aki a trón 
mögött titkos birodalmi kancellárrá emelkedett, és kereplőjével 
nagy vagyont harácsolt össze. A tréfák nyersek és könyörtelenek 
voltak, de nevettek rajtuk. Jóízű kedélyességgel mesélték el egy- 
másnak Kunz egyik leglátványosabb mókáját, amelyet egy biro- 
dalmi gyűlés idején rendezett meg. Összecsődítette a város vakjait, 
fütyköst adatott a kezükbe, a piactéren egy cölöphöz kövér disznót 
köttetett, és kihirdette a világtalanoknak: azé a disznó, aki leüti. 
A magas uraságok és a nép egyszerű fiai harsogó kacagással! nézték, 
amint a disznóra áhítozó vakok vadul eltángálják, véresre verik 
egymást. Ebben a hátborzongató jelenetben a kor olyan allegóriája 
tárul elénk, amely nem szorul tudálékos magyarázatra. 
Mansfeldban serényen dolgoztak az emberek, leszámítva a száz- 
valahány ünnepnapot, amelyek akkoriban a tarka Szentek Kalendá- 
riumátt megtöltötték. A grófság gazdag volt ásványi kincsekben. 
A mansfeldi rézbányászat, amely a 12. században indult meg, 
egészen a 19. század végéig virágzott, és a , Mansfeldi Rézpala 
Bányatársulat" volt a legrégibb és a legnagyobb német bánya- 


XA 11. században összeállított jegyzék a szent napokról, ünnepekről. 

vállalat. A nagy kiterjedésű telepréteg vastagsága azonban alig 
érte el a fél métert, s abból is csupán a legalsó, mintegy tíz centi- 
méteres réteget volt érdemes kitermelni, amely 2—3 százalék rezet 
meg némi ezüstöt tartalmazott. Végtelen fáradság, már magas 
fokra fejlesztett ércelőkészítés és kohótechnika kellett az akkori- 
ban rendkívül fontos fém előállításához. A grófok a folytonos örök- 
ségi osztozkodások és torzsalkodások következtében már a 15. szá- 
zad közepe táján erősen lézüllesztették a jövedelmező bánya- 
gazdálkodást. Ezzel viszont lehetőségek adódtak arra, hogy munká- 
sok kisebb csoportokba társulva saját szakállukra keressenek új 
lelőhelyeket, vagy aknázzanak ki tárnákat. E vállalkozásokat a 
mansfeldi és az eislebeni rézkereskedők finanszírozták. Ilyen bá- 
nyász-részvállalkozó volt Luther apja, Hans Luder. Vájárból küz- 
dötte fel magát, végül egész sor kis bányatársulásban volt résztulaj- 
donos Mansfeldban, sőt három olvasztóhutát is bérelt többedmagá- 
val. Mindezek valószínűleg törpevállalkozások voltak, ám elég 
szép jövedelmet hajtottak neki. Vagyont ugyan nem szerzett, de 
házat vásárolt, és arra is tellett, hogy Márton fiát taníttassa. 1534- 
ben halt meg, szerény örökséget, 1250 forintot hagyva hátra. 

A német bányászat akkoriban a legkiválóbb volt egész Európá- 
.ban, és németek írták az első nagy, klasszikus szakkönyveket, ame- 
lyek más országokban is nagy megbecsülésnek örvendtek. Ezért 
különös, hogy Luther, egy bányász fia, aki iparvidéken nőtt fel, 
oly ritkán beszélt apja foglalkozásáról. Asztali beszélgetéseiben ezt 
szokta mondani: ,, Paraszt fia vagyok. Apám, nagyapám, dédapám 
igazi parasztok voltak." Az elődök, akiknek sorát visszafelé nem 
lehet messzire követni, valóban parasztok voltak, kiterjedt rokon- 
sággal rendelkező nemzetség, amelynek a Türingiai-erdőben levő 
Möhra volt az ősi fészke. Nevük eredeti formája a Lothar kereszt- 
név lehetett, amelyet később Ludernak vagy Lüdernek írtak, sőt 
a Loder és Lotter változat is előfordul; a reformátor csak akkor 
választotta a Luther alakot, amikor írásait publikálni kezdte. 
A Luderok nem voltak elnyomott örökös jobbágyok, hanem viszony- 
lag tehetős szabad parasztok, akik csupán a szász választófejede- 
lemnek fizettek szerény összegű örök haszonbért. Azok a faluközös- 
ségek, amelyekhez tartoztak, önkormányzatot élveztek, amelybe 
felülről csak ritkán szóltak bele. Megvoltak a saját helyi törvényeik, 

amelyeket maguk hoztak, bírságokat és büntetéseket róttak ki, 

és önállóan gazdálkodtak a közösség pénzével. A helyi törvények 
egyike szigorúan megszabta az öröklés rendjét: nem a legidősebb, 
hanem a legfiatalabb fiú örökölte a gazdaságot. Az idősebbeknek 
másutt kellett kenyér után nézniük. Luther apja a legidősebb fiú 
volt; négyen voltak fiútestvérek: Nagy-Hans, Kis-Hans, Veit és 
Heinz. Hans Luder nem sokkal nősülése után kivándorolt ; fiatal 
feleségével, Margarethe asszonnyal a mansfeldi grófságba költö- 
zött. Először Eislebenben telepedett le, ahol Márton fia született, 
egy évvel később áthurcolkodott Mansfeld városba, s haláláig ott 
lakott. 

A Luder-Lutherok — kortársaik leírása szerint — , alacsony 
termetű, barnás fajta" voltak. A kis termet előnyt jelentett a bá- 
nyásznak, aki igen szűk aknában dolgozott, gyakran görnyedt 
testtartásban. Nehéz, verejtékes munka. Védelmi berendezések 
akkoriban még alig léteztek, a ventilláció igen tökéletlen volt, a 
vájárt állandóan gázömlések és vízbetörések veszedelmei fenyeget- 
ték. Hans Luder keményen dolgozott, és kemény ember volt. 
Lukas Cranach megfestette az ő és felesége arcképét, amikor már 
megöregedtek. Szigorú vonású arcok, fáradhatatlan munkában 
eltöltött hosszú évtizedek mély barázdáival; az asszony némileg 
hasonlít Albrecht Dürer sok szüléstől kiaszott anyjához. Kilenc 
gyermek jött meglehetősen gyors egymásutánban a világra, talán 
még több is; nincsenek pontos értesüléseink arról, hányan haltak 
meg kicsiny korukban. Hans Ludernak — úgy látszik — csak a 
későbbi esztendőkben ment jobban a sora, amikor Márton fia már 
kikerült a családi fészekből; a mansfeldi dokumentumok városi 
tanácsosnak mondják. Luther gyermekkorában, ha nem is éppen 
szegénység, de igen szigorú takarékosság és könyörtelen fegyelem 
uralkodott a házban. Luther — bár mindig nagy tisztelettel beszélt 
szüleiről — keserűen felpanaszolta, hogy a legcsekélyebb vétség 
miatt is irgalmatlanul elpáholták. Egy elcsent dió elég volt arra, 
hogy anyja véresre verje; apja pedig hasonló alkalmakkor úgy el- 
agyabugyálta, hogy utána , bújt előle, és haragudott rá". Maga 
Luther egészen más elvek szerint nevelte gyermekeit, és inkább 
lazaság, sőt időnként egyenesen hanyagság uralkodott háztartásá- 
ban, amelyet az ő Frau Köthéje kormányzott. Jakob Burckhardt 
arról beszélt egyszer, hogy az elpáholások világtörténete fölöttébb 
tanulságos lenne. Hiszen nemcsak elpáholt gyermekek, elpáholt 

népek is vannak. Luder apa annak a nevelési módszernek volt a 
híve, amelynek lényegét a közismert mondás így fejezi ki: , Aki a 
gyermekét igazán szereti, fenyítéstől nem kíméli." Nem kétséges, 
hogy az ilyen fegyelmezési metódus eltörölhetetlen nyomokat hagy 
a gyermek lelkében. A makacsság, Luther jellemének egyik alap- 
vető és végzetes vonása már korán felébredt, és mindjobban erősö- 
dött, különösen, mikor igazságtalanul büntették. Kialakult lelké- 
ben egy könyörtelen bíró képe; az általános felfogás ilyennek kép- 
zelte el az Égi Atyát. Gyökeret vert benne a gondolat, hogy kényre- 
kedvre ki van szolgáltatva, s nem hivatkozhat sem jó magaviseletre, 
sem érdemekre. Gyengébblelki alkatú gyermekeknél ez meghunyász- 
kodást, fásult engedelmességet eredményez; az erősebbeknél vi- 
szont az ellenállás minden képességének kifejlődését serkenti. Sok 
idő kellett ahhoz, hogy Lutherban ezek az energiák teljesen meg- 
érlelődjenek; de amikor megérlelődtek, annál nagyobb erővel tör- 
tek ki. 

Hans Ludert nem kell valamiféle fura zsarnoknak tartanunk, 
inkább azt mondhatjuk róla, hogy az akkori felfogás szerint a jó 
családapa mintaképe volt. Fiától tudjuk, hogy kedvelte az italt, 
mint a bányászok általában, és néha kissé kapatosan tért haza. 
Olyankor azonban a könnyű mámorban nyájasan viselkedett, , nem 
olyan veszettül kötekedve, mint te, gyalázatos fickó!" — ahogy a 
reformátor később haragosan szemére vetette egyik unokaöccsének, 
aki nála nevelkedett. A keményen dolgozó, nehéz munkát végző 
Hans Luder azonban aligha lehetett megrögzött alkoholista. Nyil- 
ván értett hozzá, hogy jó viszonyban legyen munkatársaival, ami 
nélkülözhetetlen feltétele az eredményes munkának olyan területen, 
ahol a legszorosabb együttműködésre van szükség; már korán ő 
lett társainak szószólója és képviselője a magisztrátusnál. Egy tu- 
lajdonságát mindenesetre továbbadta fiának: a szívós és fáradha- 
tatlan szorgalmat. 

A Luder-ház családi életéről nem tudunk semmit. Tekintettel a 
bő gyermekáldásra, nem lehetett csak patriarkálisan szigorú : a fiúk 
meg a lányok alkalmasint sok időt töltöttek magukra hagyva, játszó- 
pajtásaik körében, mialatt az apa a fekete, kemény márgapalát 
csákányozta az aknában, az anya pedig a háztartás teendőivel fog- 
lalatoskodott, vagy rőzsét cipelt haza a hátán, amint azt Luther 
meséli. Az anya ilyenkor kedvenc dalát dúdolgatta, amely nem 

hangzik éppen vidáman: , Senki nekünk nem kedvez / Mindkettőnk- 
nek vétke ez." Gyakran esett szó szerencsétlenségekről és gonosz 
rémekről. A bányászéletet szorongó, nyomasztó érzések és gondola- 
tok fonták körül; a sok baleset mögött alattomos és gonosz szelle- 
meket, démonokat, ördögöket sejtettek. Egy este az apa azzal a 
borzalmas históriával tért haza, hogy egyik társát. az aknában sá- 
tánfiak támadták meg, összemarcangolták az egész hátát, úgyhogy 
a szerencsétlen ember iszonyú kínok között kiszenvedett. Amikor 
Luderék egyik gyermeke meghalt, az anya meg volt róla győződve, 
hogy a szomszédasszony ölte meg, aki boszorkány. Ha vihar vagy 
jégeső pusztított, a templomi szószékről szenvedélyes prédiká- 
ciók hangzottak el a boszorkányok ellen. Ördögök és gonosz 
szellemek ellen azt tartották a leghatékonyabb védekezésnek, ha 
hátat fordítanak neki. Luther is ezt tanulta a szülői házban, s e 
szokás annyira megrögződött benne, hogy élete végéig ragaszkodott 
hozzá. Mindenütt éltek a füvek, ráolvasások varázserejébe vetett 
ősi pogány hiedelmek, amelyek keresztény szokásokkal keveredtek ; 
a háztartási eszközöket szenteltvízzel hintették meg, vagy pálma- 
leveleket fektettek kereszt alakban a tűzhelyre. Szent Annát, a 
bányászok védőszentjét hívták segítségül a bajban. Hogy egyébként 
a Luder családban imádkoztak volna, arról a reformátor sohasem 
tett említést. Biblia vagy legalább egy, az egyszerű hívekhez szóló 
ájtatos olvasmány nem volt a házban, valószínűleg semmiféle 
könyv sem. Hans Luder, mint annak a társadalmi rétegnek a zöme, 
amelybe tartozott, nem becsülte valami sokra a papokat meg a 
szerzeteseket. Élete egyik legkeservesebb csalódásának tekintette, 
hogy az ő tehetséges elsőszülött fia a mihaszna zsolozsmázó, imád- 
kozó fráterek közé akar állni. Neki merőben más volt a vágya: 
arról ábrándozott, hogy fiából jónevű jogász lesz, aki majd a Lude- 
rok felfelé törekvő ágát felemeli a polgári osztály legmagasabb elér- 
hető szintjére, fejedelmek vagy magisztrátusok tanácsosai közé. 
Ez a vágy már korán megérlelődhetett, benne, és már korán kez- 
dett hinni Márton fia észbeli képességeiben. Az ötéves fiúcskát be- 
íratta a mansfeldi latin iskolába; eleinte egy rokon cipelte mindig a 
hátán oda-vissza, mert a kis gyermeklábak még nem bírták a hosszú 
utat. A verések új időszaka következett. Luther nyolc évig járt a 
mansfeldi latin iskolába, de soha egyetlen barátságos szót sem tudott 
mondani róla. , Szamáristállónak és ördögiskolának" nevezte, 

ámelyben , tirannusok és botozómesterek" basáskodtak; , pokol és 
tisztítótűz" volt az. Megemlíti, hogy egy reggel az iskolamester 
tizenötször vesszőzte meg. A korabeli pedagógiai traktátusok cím- 
lapjain valóban ott ékeskedik az iskolamesterek jogaraként a kerti 
seprű nagyságú virgács. A tanító többnyire ágrólszakadt, rosszul 
fizetett, gyenge képzettségű ember volt, egész gyerekhordával kel- 
lett vesződnie, amely különböző korosztályokból verődött össze, az 
ábécével birkózó kicsiktől a nagyobb csemetékig. Feladata abból 
állott, hogy megtanítsa a nebulókat olvasni, írni és mindenekelőtt 
latinra. Tankönyv mindössze kettő volt, azok is ősrégi művek: a 
kései antik korban élt Donatus latin grammatikája meg Alexander de 
Villa Dei hexameterekben írt latin nyelvtana a 12. századból. A la- 
tin, a középkori kései latin, az egyházi, hivatali, üzleti nyelv, minden 
karrier kulcsa volt, akár egyházi, akár világi pályán akart valaki. 
érvényesülni. Ezért az iskolákban irgalmatlanul paukolták a latint. 
A virgács mellett jól szervezett spicliszolgálat is támogatta a kated- 
rán trónoló iskolamestert. , Farkas" felkiáltással jelezték a denun- 
ciánsok, ha valaki nem latinul, hanem németül mondott valamit ; 
külön , farkascédula" nyilvántartást vezettek a vétkesekről; a veré- 
sen kívül megszégyenítő büntetés volt a szamárgallérnak nevezett 
fakeret, amelyet a delikvens nyakába akasztottak. Mindenesetre 
tény, hogy Luther ott megtanult írni — keze írását élete végéig 
bámulatra méltóan finom vonalú és rendkívül tiszta betűvetés jel- 
lemezte -— , és annyira elsajátította a latin nyelvet, hogy azon bizto- 
san és erőteljesen tudta kifejezni magát. Mindamellett különös, 
hogy századának legnagyobb német nyelvtanítója ötéves korá- 
tól harmincadik életévéig egy idegen idióma kényszerzubbonyában 
szorongott, míglen hirtelen levetette magáról, s anyanyelvét hasz- 
nálhatta, amely tüstént csodálatos hajlékonysággal engedelmes- 
kedett neki. 

A német nyelvet nem tanították az iskolában, sőtegyéb tantárgyat 
sem. A hitoktatás is mindössze abból állott, hogy a tanulókkal be- 
magoltatták a Szentek Kalendáriumát, a Paternostert és az Áve 
Mariát, de ezek is inkább csak a nyelvi gyakorlószövegek szerepét 
töltötték be. Luther számára később a tanultaknál sokkalta na- 
gyobb jelentősége lett annak, amit nem tanult az iskolában. Egyet- 
len szó sem esett ott történelemről, sem hazájának történetéről, sem 
a világ egyéb részeinek históriájáról. Luther ezt később nagyon saj- 

nálta, és a nagy városok tanácsurainak szóló szép írásában igen eré- 
lyesen hangsúlyozta a históriaoktatás hasznosságát. És általában a 
tőle s főként Melanchthontól származó újabb iskoláztatás olyan for- 
dulatot teremtett, amelynek jelentőségét és kihatásait szinte nem is 
tudjuk kellőképpen felmérni. Egyetlen szó sem esett az iskolában 
államról, , alkotmánytanról", s ennek végzetes következményei let- 
tek, amikor Luther belesodródott kora politikai életébe. Mit tudtak 
meg a gyermekek a , szent római birodalomról", amelyben éltek? 
Erről még megbízható tudományos művet sem írtak, nemhogy tan- 
könyvet. Igaz, bajosan is lehetett volna egyetlen kötetbe belepré- 
selni a dinasztikus, egyházi, világi-egyházi vagy exterritoriális kép- 
ződmények roppant sokféleségét. Földrajzról vagy természetrajzról 
sem esett szó az iskolában. A Föld lapos korong, a középpontja 
Róma vagy Jeruzsálem. Azokról a nagy felfedező utazásokról, 
amelyeknek a mi felfogásunk szerint hallatlan mértékben ki kellett 
volna bővíteniük a világképet, legfeljebb néhány tudós szobájába 
jutott el valamelyes hír. Luther később is aligha látott térképet, 
gyermekkorában bizonyosan nem. Még számolni sem tanult meg; 
Adam Riese híres számtankönyvei csak évtizedekkel később jelen- 
tek meg. Mindig is hadilábon állt a számokkal, még születési évét is 
hibásan adta meg. De az idejével és munkabírásával sem számolt 
soha. A felsorolást még tetszés szerint lehetne folytatni. Akadt né- 
hány humanista iskola, ahol valamivel többet nyújtottak. Mans- 
feldban kizárólag a latint paukolták, s virgáccsal verték hozzá a 
taktust. 

Az apa folyvást arra törekedett, hogy elsőszülött fiából urat 
faragjon, s minden nélkülözhető garast erre a célra kuporgatott össze. 
A nagy Magdeburgba küldte, ahol a , közös élet testvérei" nívósabb 
és sokkal tekintélyesebb iskolát tartottak fenn. Ott azonban csupán 
egyetlen esztendőt töltött, s kérdéses, hogy e vallási közösség jám- 
borsága, amely merőben különbözött az apai ház légkörétől, múlé- 
kony benyomásoknál mélyebb hatást gyakorolt-e lelkére. Emlékeze- 
tében csak egy buzgó vezeklő képét őrizte meg, aki az utcákon nagy 
feltűnést keltett, mert Anhalt hercege volt; ferences barátcsuhát 
öltött, kéregető tarisznyával járt-kelt a városban, az állandó böjtö- 
léstől szinte csontvázzá soványodott. A tizennégy éves Márton is 
koldult, és énekelt a gyermekkórusban, ily módon kellett meg- 
keresnie megélhetési költségeinek egy részét. Ez azonban egyáltalán 

nem számított szégyelnivaló dolognak, még a jobb módú szülők 
gyermekei is követték ezt a szokást. A koldulás akkoriban még meg- 
szentelt jellegű intézmény volt, a vagyonos koldulórendek is gyako- 
rolták, a szegényekről való gondoskodás egyik formája volt, minden 
templomajtónál kéregettek, a kéregetés hozzátartozott az egyház 
életéhez. Nagy létszámú, jól szervezett kolduscéhek működtek, fes- 
tői rongyokba öltözött kolduskirályokkal, akik nemegyszer állig 
felfegyverkezett bandavezérek voltak. Alapjában véve nagystílű 
koldulásnak kell tekinteni a pápai kúria pénzszerzési módszerét is, 
a búcsúlevelek és kegyelmi privilégiumok árusítását. Luther min- 
denesetre megtanult énekelni. A zene volt az egyetlen művészet, 
amely közel állt hozzá. 

Eisenach, ahol Luderéknak rokonaik éltek, volt a következő — 
állomás. A közben izmos legénykévé cseperedett fiú valószínűleg 
itt lelt először valamivel barátságosabb otthonra, a Schalbe család 
házában. A família vallásos volt, és szoros kapcsolatban állott a 
Wartburg lábánál levő franciskánus kolostorral. Luthernak itt is 
volt egy élménye, amely mélyen belevésődött emlékezetébe: a 
ferencesek egyik társukat életfogytiglanra befalazták egy vezeklő- 
fülkébe, mert Dániel próféta könyvéből vett veszedelmes jövendőö- 
léseket hirdetett. Luther később gyakran visszatért erre a Johannes 
Hilten nevű emberre, aki komor szavakkal ecsetelte a közelgő 
katasztrófát, a világ pusztulását, s kijelentette, hogy az 1516-os 
esztendő nagy fordulatot fog hozni — ebben mindössze néhány hó- 
napot tévedett. 

A Szent György-plébánia iskolája a jók közé tartozott, az ifjú 
Márton immár biztos érzékkel használta a keservesen bebiflázott 
latin nyelvet, gyorsan és ügyesen írt, az előírt verselési gyakorlatok- 
kal is sikeresen birkózott meg, s hamarosan ő lett a felső osztály 
eminens diákja. A Schalbe-ház baráti körében ösztönzést, biztatást 
kapott, és olyan pártfogókra lelt, akikkel később is kapcsolatban 
maradt. ,Az én kedves Eisenachom" — így emlegeti később a 
várost ; ezt a jelzőt egyetlen más tartózkodási helyével kapcsolatban 
sem használja soha. A verések időszakát átvészelte. Az akkori idők 
emberei vajmi keveset törődtek a pubertáskor bajaival, nehézségei- 
vel, s mi a magunk részéről merő spekulációnak tartanánk minden 
olyan kísérletet, amely az e téren hiányzó adatokat mai elméletek 
felhasználásával próbálná rekonstruálni. Sőt mi több, véleményünk 

szerint nagy fenntartással kellene kezelni azt a néhány kijelentést, 
amelyet Luther gyermekkorára és a szülői házra vonatkozóan tett, 
mint egyetlen forrást, amely korai éveiről tudósít, éppúgy, mint 
egyéb visszapillantásait. A tizenhét esztendős ifjú minden bizonnyal 
az a , fürge, eleven, vidám fickó" volt, akinek tanulótársai leírták : 
alacsony, izmos testalkat, kemény koponya, éles tekintetű, mélyen 
ülő barna szempár, barna üstök. Vidáman járt-kelt kórustársaival, 
alamizsnát gyűjtögetve. Az ilyen kápsáló diákokat a köznyelv 
,, Partekenhengst"-eknek, , alamizsnacsődöröknek" nevezte. Disznó- 
torok idején nagyobb porciók jutottak nekik. Luther mint idősebb 
diák, vidáman istápolta a kis Heinrich Schalbét az iskolában és 
tanulmányaiban. A , vidám" szó nem véletlenül kívánkozott oly 
gyakran a tolla hegyére, még akkor sem, amikor döntő fontosságú 
vitairatain dolgozott, vagy amikor bibliafordításának előszavát írta. 
A vidámság mindenképpen hozzátartozott lényéhez. De persze lel- 
kében a derű tőszomszédságában ott fészkelt az öröklött súlyos 
melankólia, a töprengésre, önkínzásra való hajlam, mindaz, amit 
maga a lelke csomóinak nevezett; és ezek a csomók sokáig nem 
akartak megoldódni. Eisenachban aligha okoztak fájdalmat neki. 
A világ barátságosnak és derűsnek látszott. Hans Luderra, a kemény 
apára is valamivel jobb napok virradtak. Elhatározta, hogy miután 
sikerült kifizetnie adósságait — a rézkereskedőknek tartozott — , az 
első megtakarított összegeket Márton továbbtaníttatására fordítja. 
A híres erfurti egyetemre esett a választás. Az ifjú gyalog zarándo- 
kolt oda. 1501 április végén felvették az egyetemre, és nevét így 
jegyezték be a matrikulába: , Martinus Ludher ex Mansfeldt." 


Az erfarti diák 


Luther négy évig tanult az Erfurtban. A , művészeti fakultáson" 
(facultas artium) tanulmányozta a , szabád művészeteket", majd jogi 
tanulmányokat folytatott. Teológiával nem foglalkozott. Ez a négy 
esztendő nem csekély hányadát teszi ki tanulással eltöltött idejének, 
de megtérése és szerzetesi élete mind a saját maga, mind a későbbi 
Luther-kutatók szemében teljesen beárnyékolta és szinte jelenték- 

telenné degradálta az erfurti periódust. Tizennyolc éves fejjel irat- 
kozott be, és huszonkettedik életévéig tanult az erfurti egyetemen. 
Általában ezt az időszakot szokták egy tehetséges fiatalember döntő 
fontosságú fejlődési szakaszának tekinteni. Luther esetében erről jó- 
formán semmit sem tudunk, pedig a reformátor még a kolostorban 
átélt vívódásait is készségesen tárta fel. És amit Luther vissza- 
pillantásaiban mond el, az mindig erősen színezett. Ha hiányos 
iskolázottságát, fogyatékos ismereteit vetik szemére ellenfelei, véde- 
kezik: ó nem, ő alaposan megtanulta mindazt, amit tanítottak 
neki; dicséri tanítómestereit, de mindjárt hozzáteszi, nyomatékosan 
hangsúlyozza, hogy ami a , lényeget" illeti, abból semmit sem tudtak 
nyújtani neki. Saját szavai szerint ott Erfurtban vett először a 
kezébe Bibliát — ami nagyon is hihető — , és csak futólag nézegetett 
bele. Első életrajzírója és tanítványa, Mathesius, igazi mintaifjúnak 
ábrázolja: , Jóllehet eleven és vidám fiatal legény volt, minden 
áldott reggel templomba ment, és buzgó fohászkodással kezdte a 
tanulást. Azt szokta volt mondogatni, hogy aki serényen imádkozik, 
több mint felét elvégezte a tanulnivalónak. Sohasem aludt el, egyetlen 
előadást sem mulasztott, szívesen kérdezgette praeceptorait, tisz- 
teletteljesen érintkezett velük, gyakran ismételt társaival, és amikor 
nem volt nyilvános előadás, mindig az egyetem könyvtárában 
tartózkodott." Tehát semmi haszontalankodás, semmi letérés az 
egyenes útról, amely a nagy reformátorig vezet. A vizsgákat is a 
megengedett legrövidebb idő alatt teszi le: hetvenöt kandidátus 
közül mint harmincadik már egy esztendő után baccalaureus, két 
további év után tizenhétből mint második már magister. Az apa 
határtalanul boldog, s annyira respektálja magas titulus birtokába 
jutott fiát, hogy attól fogva nem is tegezi többé. Igen drága aján- 
dékkal lepi meg, a Corpus Juris teljes kiadásával; mert azt reméli, 
hogy az ő Mártonjából híres jogász lesz, fejedelmek vagy magiszt- 
rátusok jogtanácsosa, amilyen például egyetemi professzora, Hen- 
ning Goede. 

Az erre az időszakra és Erfurtra vonatkozó egyéb közlések majd- 
nem kizárólag azt motiválják, miként vált Luther lázadóvá és refor- 
mátorrá. Az ,előreforinációs" áramlatok és személyiségek buzgó 
keresgélése oda vezetett, hogy egy szerteágazó háló egy-egy szemé- 
nek tekintenek jóformán mindenkit, aki valaha valamit mondott a 
pápa vagy a búcsú ellen. Ez némileg történetietlen szemléletnek 

tűnik előttünk. Az egyházban uralkodó állapotokat még a pápaság 
virág- és fénykorának dicsőített periódusokban is állandóan kriti- 
zálták, igen élesen kritizálták, gyakran erősebb kifejezéseket hasz- 
nálva, mint Luther. Az utolsó évszázadban inkább enyhült a bírálat, 
legalábbis nem öltött olyan drasztikus kifejezési formákat, mint 
azelőtt. Már aligha mert bárki is egy pápát, méghozzá egy olyan 
hatalmas pápát, mint VII. Gergelyt, a római kúria világhatalmi 
pozíciójának tulajdonképpeni megalapítóját, , szent Sátánnak", 
, farkasnak" meg ,tigrisnek" nevezni, ahogyan egykor Damiáni 
Szent Péter tette, aki ráadásul még odadobta legfőbb ura lába elé 
ostiai püspökségét, a legmagasabb bíborosi méltóságot — ilyesmi 
nem fordult elő többé — , s kolostori magányba vonult vissza, hogy 
megírja négykötetes művét a , klérus Sodomájáról és Gomorrájá- 
ról". Az egész élet elpolgáriasodásával — és ugyanakkor az egyház- 
kormányzásban egyre erősebben megnyilvánuló bürokratizmussal — 
összefüggően leginkább csak pénzről, adókról és egyéb, ugyancsak 
anyagi természetű panaszokról esett szó meg arról, hogy e pénzeket 
meg nem engedett módon használják fel Rómában. Egy erfurti 
krónikás, az egyházhoz feltétlen hűséggel ragaszkodó Miklós bencés 
szerzetes így panaszkodik 1490-ben: Az emberekben megvan a 
szándék, hogy a hivők nyájának jó juhai legyenek, csak jó pásztoruk 
lenne! A pásztor azonban nemcsak a gyapjút akarja lenyírni róluk, 
s nemcsak a farkasoktól kívánja megvédeni őket. , A húsukat is le 
akarja tépni a testükről, és el akarja nyelni vigaszt azonban keveset 
vagy éppen semmit sem nyújt, jámborságot sem — miféle pásztor az 
ilyen?" Ez a hasonlat minduntalan vissza-visszatér; a , Legeltesd 
az én juhaimat" bibliai mondás volt az a nagy tekintély, amelyre a 
egyház hivatkozott. Csakhogy a nyáj magatartása megváltozott; 
már nem nagyon tetszett az a felszólítás, hogy engedje magát türel- 
mesen megnyírni. Ebben a tekintetben az erfurtiak kiváltképpen 
ingerlékenyek lettek, s volt is rá némi okuk. Az ő pásztoruk a mainzi 
érsek volt, nemcsak mint egyházi, hanem mint világi uruk is, ha 
egyáltalán külön lehetett választani a kettőt. Erfurt jellegzetesen 
példázza a ,szent római birodalomban" uralkodó mérhetetlenül 
kusza, sajátos rétegződésű állapotokat, s mivel Luther éppen itt. 
töltötte a fejlődése szempontjából döntő fontosságú éveket, indo- 
kolt, hogy ezeket kissé közelebbről is szemügyre vegyük. 

Város volt, mikrovilág, de a középkori világkép a várostól indult 

ki, nem a vidéktől, Már Ágoston (Augustinus), Luther szerzetesrend- 
jének névadó szentje és állandó példaképe is Isten városát tette meg 
eszméinek alapjául; Aguinói Tamás szintén a városból kiindulva 
rajzolta meg a maga világképét, s a város körül mindenféle , tarto- 
mányokat" képzelt el. Ilyen város volt Erfurt is, és egészen tekin- 
télyes , tartomány" vette körül: 76 falu meg mezőváros, kilenc 
igazgatási körzetre osztva. Ennél nagyobb területe csak Nürn- 
bergnek volt, amely szinte fejedelemségnek is beillő , tartományt" 

mondhatott magáénak. Értékes birtok volt ez tehát, annális inkább, 
mivel Erfurt Németország közepén, nagy kereskedelmi útvonalak 
metszőpontjánál feküdt, fontos átrakodóhelynek számított, s az át- 
menő kereskedelmi forgalom gazdaggá tette. Ezenkívül egy akkori- 
ban igen jövedelmező iparág központja is volt: Türingia szinte 
monopolhelyzetet. élvezett annak a ma már feledésbe merült kék 
kelmefestéknek a gyártásában, amelyet a csülleng nevű, a keresztes- 
virágúakhoz tartozó növényből. (Isatis tinctoria) állítottak elő. 
A leveleket megőrölték, víz hozzáadásával péppé gyúrták, majd 
erjesztették, lev egőn oxidálták; így készítették a rendkívül kapós 
festéket, amely iránt a színeket kedvelő középkorban roppant nagy 
kereslet mutatkozott. A büszke erfurtiaknak igen bátor katonáik is 
voltak; ezekkel nagy körzetben véget vetettek a türingiai rabló- 
lovagok garázdálkodásainak ; egy-egy rablófészek kifüstölése után a, 
meghódított földet felszántották, és bevetették csüllengmagvakkal, 
ami a diadalnak mindenképpen hasznosabb szimbóluma volt, mint 
a szokványos sóval beszórás. Büszkék, harciasak, gazdagok voltak 
az erfurtiak, ezért szüntelenül rángatták a rájuk kényszerített igát, 
amelyet a távoli Mainzban székelő érsek fennhatósága jelentett. De 
az igát sohasem sikerült teljesen lerázniuk, mint más nagy városok- 
nak, sohasem tudtak felemelkedni a szabad birodalmi városok rang- 
jára, jóllehet Erfurt Németország három vagy négy legnépesebb 
városa közt szerepelt — a lakosság lélekszámára vonatkozó adatok 
mind pontatlanok —, és akkoriban alig maradt el Róma mögött, 
amelynek hozzávetőleg negyvenezer lakosa lehetett. Tehát ne úgy 
képzeljük el, hogy Luther diákéveit egy félreeső vidéki fészekben 
töltötte, amilyen Wittenberg volt, ahová tíz évvel később került. 
Egy nagy metropolisban tanult, olyan egyetemen, amely a biro- 
dalom határain túl is a legjelentősebbek közé számított. Az akkori 
német főiskolák között az erfurti volt a legmodernebb. Ott a filozó- 

fiában a nominalizmus ,, via moderna" irányzata uralkodott. A hu- 
manizmus is ott talált először erős támaszra, és a virágzás rövid idő- 
szakában, amelynek a reformáció eseményei vetettek véget, az er- 
furti egyetem még azt a hallatlan vakmerőséget is elkövette, hogy a 
különben mindenütt uralkodó teológiai fakultást detronizálva a 
filozófiai fakultást, állította az első helyre. Ez valóságos forradalom 
volt az egyetemi életben, és a régihez ragaszkodók köreiben szinte 
akkora megdöbbenést keltett, mint a wittenbergi szerzetes lázadása. 
Még azt megelőzőn, hogy Luther elégette a kiközösítő bullát, Er- 
furtban egy bátor fiatal docens, Hermann von dem Busche ünnepé- 
lyes aktus keretében meg merte semmisíteni a hagyomány által 
megszentelt tankönyveket. És a számos országból összesereglett 
diákság messzi földön híres volt nyughatatlanságáról. Sehol sem volt 
annyi felkelés, csetepaté — gyakran véres is — , mint itt ; és amikor 
a harc megkezdődött, nem volt még egy egyetem, amely oly szen- 
vedélyesen állt volna ki Luther mellett, mint az erfurti. 

Az egyetemi felvétel és beiktatás még szelíden és eléggé közép- 
korian ment végbe. A német egyetemek többsége párizsi mintára 
,nációkba" szervezte diákjait, azaz olyan csoportokba, amelyek- 
nek tagjai egyazon ország fiai voltak. Az erfurti egyetem nem kö- 
vette ezt a módszert, viszont minden diáktól szigorúan megköve- 
telte, hogy valamelyik , bursá"-nak nevezett közösség tagja legyen, 
és ott internátusban, állandó felügyelet alatt éljen. A diákok fél- 
tékenyen őrizték egyetemi polgári rangjukat a városi polgársággal 
szemben, de a bursában iskolás fegyelem uralkodott, amely szinte . 
kolostori volt; elő volt írva az étkezések, az imádkozások, az el- 
távozások és visszatérések időpontja, s mindezt. ellenőrizték. Ellen- 
őrizték, hogy a diákok milyen előadásokat vesznek fel tantervükbe ; 
aki olyan kollégiumot kívánt hallgatni, amely nem volt kötelező, 
annak külön engedélyt kellett kérnie a rektortól. Uniformizált ruhá- 
ban kellett járniuk, hogy a városban mindenki felismerhesse őket. 
A magistereken kívül még pedellusok is közreműködtek a felügyelet- 
ben. A diákok kizárólag a számukra engedélyezett könyveket hasz- 
nálhatták, s Luther kezébe aligha került olyan mű, amely akár a 
legcsekélyebb mértékben is eltért volna a professzorai által igaznak 
ítélt úttól. Ilyenformán tehát a fiatal Luthert valóban engedelmes 
mintadiáknak képzelhetjük el, aki a hajnali négy órát jelző harang- 

szóra kelt fel, és este nyolckor feküdt le, ahogyan a szabályok elő- 
írták. 

Természetesen nem ez volt minden. Már az egyetemi beiktatásnál 
el kellett szenvednie egy régi, meglehetősen durva avatási ceremó- 
niát, amelynek , depozíció" volt a neve. A jelöltnek szarvakkal és 
szamárfülekkel , díszített" sapkát húztak a fejére, annak jeléül, 
hogy az illető még nem diák, csak afféle , állati lény". Utána követ- 
kezett a depozíció, az állatiság levétele, a sapkát lerántották róla, 
őt magát pedig belenyomták egy hideg vízzel teli dézsába ; ez volt 
az újszülött akadémikus megkeresztelése. Luther később egy épü- 
letes prédikációjában utalt erre a szokásra, mint az alázatosság és 
türelem gyakorlásának példájára. Az ember — úgymond — élete 
folyamán lépten-nyomon ilyen , letevéseket " kénytelen elszenvedni ; 
így például a hivatalnokokat a polgárok meg a parasztok, a házas- 
embereket az asszonyok , deponálják és jól meggyötrik" — volta- 
képpen az egész emberi lét szimbóluma ez. A diákok egyenruhája 
hasonlított a papi öltözékhez, s túlnyomó többségük valóban papi 
pályára készült. De azért a talárhoz fegyvert is viselt mindegyik, 
rövid kardot, amely nem csupán díszül szolgált. A pontosan beosz- 
tott napirend ellenére gyakoriak voltak a csetepaték. Luther leg- 
jobb barátját, akinek nevét nem ismerjük, egy ilyen összetűzés 
során ölték meg, s halála valószínűleg szerepet játszott abban, hogy 
Luther a kolostori életet választotta. Az étkezésekhez, amelyek 
igen bőségesek voltak, hivatalosan sört is engedélyeztek az egye- 
temi hatóságok, de bizonyára nem minden diák érte be azzal. Azt 
a bursát, amelyben Luther lakott, , Sörtömlő" néven emlegették ; 
hivatalos, komoly neve , Szent György-bursa" volt. Jobb vendéglő 
több is akadt a városban. A professzorok általában igen kedélyes 
urak voltak, kivéve azokat, akik a régi, ájtatosabb irányzatot kép- 
viselték. Az utóbbiak közé tartozott Luther egyik tanítómestere, 
Usingen, aki tanítványa példáját követve, ötven-egynéhány éves 
korában szintén Ágoston-rendi szerzetes lett. A magukat büszkén 
,poétáknak" nevező és latin verseket faragó humanista tanárok a 
klasszikus forrásokból kissé szabadabb, fesztelenebb életformára me- 
rítettek példát. Vezéregyéniségük a szép, mindig optimista, tehetsé- 
ges Eobanus Hessus volt. Ügyesen verselt Ovidius stílusában, reme- 
kül bírta az italt, ragyogóan szónokolt, és kitűnő előadásokat tar- 
tott az egyetemen. Ő volt az, aki később. — Luther akkor már Wit- 

tenbergben tartózkodott — rövid időre még egyszer felvirágoztatta 
a főiskolát, mint , Eobanus király" szelíden kormányozva és Eras- 
must mint körének patrónusát tisztelve. Alatta már kialakult a 
későbbi diákegyesületi és diákszövetségi élet előformája, pontos ita- 
lozási szabályokkal, tisztségekkel és a , Georgenhof"-ban rendezett 
ünnepi lakomákkal. Egy résztvevő még kései visszaemlékezéseiben 
is élénk színekkel ecseteli, hogy a daliás szépségű Eobanus milyen 
nagy hatást gyakorolt előadásaiban a diákokra. A méltóságteljes 
viselkedés, a. grávitas is nagy szerepet játszott ebben, a kor stílusá- 
nak megfelelően. Eobanus igen imponáló jelenség volt, , amikor 
józan volt, és még nem ivott". Állítólag ezernél többen hallgatták 
előadásait, ez a szám azonban nem egyeztethető össze az egyetem 
anyakönyveiben szereplő számadatokkal. 

A humanisták köréhez más természetű egyéniségek is tartoztak. 
Mint Luther diákkori barátja, bizonyíthatóan köztük volt a nagyon 
tehetséges Crotus Rubianus, a későbbi Dunkelmünnerbriefe (Sötét 
férfiak levelei) szigorúan titokban tartott fő szerzője; e levelekről 
még szó lesz a továbbiakban. Meg kell említenünk Euricius Cordust, 
aki epésebb, elégedetlenebb természetű és ezért szatirikus epigram- 
mák írására igen alkalmas volt ; ezeket még Lessing is becsülte, sőt fel 
is hásználta a saját bökverseiben ; kora Erfurtjára vonatkozólag a 
legintimebb adalékokat hagyta az utókorra. Egyik ellensége — ál- 
landóan voltak torzsalkodások — azt állította, hogy Cordus jobban 
ismeri a , cavatákat", mint az egyetem előadótermeit. A cavaták a 
domboldalon emelkedő dómtemplom alatti bolthajtások voltak, a 
feslettség fészkei, amelyek középkori szokás szerint többnyire a 
templomok árnyékában húzódtak meg. Cordus mindenesetre jól 
ismerte ezeket a helyeket, otthonosan járt-kelt a Sperlingsgasséban 
is; az utóbbit később Dr. Faustról nevezték el, aki akkoriban ven- 
dégszerepelt Erfurtban. Az erfurti humanista kör mentora és mecé- 
nása, Mutianus gothai kanonok, aki a vendégfogadóban , hallotta 
Faust hányaveti kérkedéseit", megvetően tenyérjósnak, nagyképű 
és bolond fickónak nevezte Faustot. Luther is megemlíti őt Asztali 
beszélgetéseiben, Melanchthon pedig — akit nagyon bosszantott, 
hogy Faust Wittenberggel is kapcsolatba került, sőt magisteri vagy 
doktori címre pályázott ott — ,sok ördög árnyékszékének" titu- 
lálja. Az a titokzatosság, amely a varázsló körül szövődött, s amely 
mitikus alakká tette, akkor még csak kialakulófélben volt ; ebben az 


27 


időben inkább csak afféle nagyokat füllentő csavargónak tartották. 
Mindenesetre jellemző, hogy eza figura is belekísértett Luther éle- 
tébe. 

Cordus megemlít egy sokkal ártalmatlanabb akadémiai kóklert, 
aki Itáliából nagy bölcsességet hozott magával, és az , Aranykereszt- 
hez" címzett fogadó udvarában szabadelőadásokat tartott. Az ud- 
vari kútnál pódiumfélét emeltetett, ott ültek a hallgatók, szorosan 
egymáshoz zsúfolódva, könyvrakásokon meg ócska hordókon. A szó- 
nok ,olasz modorban", rögtönözve beszélt, zúgó tapsot és csengő 
pénzdarabokat aratva. Mint Apolló követe lépett fel, az istenség az 
olajszagtól bűzlő környezetet , illatos költőműhellyé" varázsolta a 
kedvéért ; Horatiusról meg Juvenalisról csevegett, és hangzatos sza- 
vakkal magasztalta önmagát, mint , új prófétát". Nem lehet állí- 
tani, hogy Erfurtban csupán szigorú skolasztika létezett. Még az 
egyetemen is találni olyasmit, ami nem skolasztika. Egy fiatal do- 
cens, a sváb Emser, később Luther konok ellenfele, előadásokat tar- 
tott a nagy humanista, Reuchlin nemrég megjelent Sergius című 
komédiájáról, amelynek tárgya egy szerzetes-sarlatán kigúnyolása. 
Egy másik magister Ulrich von Hutten első dialógusainak egyikét 
taglalta hallgatói előtt. 

Luther a tankönyveken kívül az antik klasszikusok műveiből is 
olvasott egyet-mást. Vergilius állt legközelebb hozzá, akit az egy- 
ház keresztény költőfejedelemmé emelt, mivel a Negyedik Eclogá- 
ban — úgymond — megjövendölte Krisztus születését. Az antik köl- 
tészethez azonban sohasem vonzódott igazán, és ha egy-egy görög 
szerzőt idéz, csupán azért teszi, mert az idézett mondatban általános 
érvényű bölcsességet vél felfedezni. Az ilyen passzusokat minden 
valószínűség szerint a közkézen forgó antológiákból szedegette ki. 
A legtöbbre Aiszóposzt becsülte, akinek meséi ,, teli vannak jó taní- 
tással, erkölccsel, neveléssel és tapasztalattal" ; Terentius olvasását 
a nyelvoktatásban ítélte hasznosnak. Az egész humanista lelkese- 
déstől távol állott, már diákkorában is, később még inkább. A huma- 
nistáktól eltérően sohasem faragott latin epigrammákat, nem éne- 
kelt semmiféle Chloéról, nem művelte a kölcsönös magasztalás köl- 
tészetét sem, amelynek az volt a lényege, hogy a szerény poétatár- 
sak új Horatiusnak, Pindarosznak vagy Martialisnak nevezték ki 
egymást. Nem volt társaságkerülő, de egyik , körhöz" sem csatla- 
kozott. 

Egy bizonyos kör, amely átmenetileg jelentőségre tett szert, a 
közeli Gothában kanonoki tisztséget betöltő Mutianus körül csopor- 
tosult. Ennek a Mutianusnak (akinek tulajdonképpen Konrad Muth 
volt a neve) jelentős befolyását és hírnevét nem könnyű megmagya- 
rázni. Azok közé az emberek közé tartozott, akik a háttérben ma- 
radva szeretnek tevékenykedni, szálakat szövögetni s azokat erre- 
arra huzigálni ; szinte betegesen irtózott a nyilvánosságtól, és egyet- 
len sort sem publikált soha életében. Az volt a passziója, hogy fiatal- 
embereket tanácsokkal irányítson, buzdítson, sőt. néha fel is tüzel- 
jen; ha aztán pártfogoltjai , túlságosan messzire mentek", megret- 
tenve húzódott vissza dolgozószobájába. Noha kimagasló szellemi 
képességekkel igazán nem dicsekedhetett, sikerült valóságos pókhá- 
lót szőnie, amelynek szálai messzire nyúltak. Ha valakit Mutianus 
dicsért vagy ajánlott, az majdnem annyit nyomott a latban, mint 
Erasmus ajánlólevele. Még az egyébként túlzottan óvatos Szász Fri- 
gyes választófejedelem is hallgatott rá, s megkísérelte megnyerni őt 
Wittenbergben alapított új egyeteme számára. Mutianus azonban 
minden ajánlatot elhárított magától; beérte azzal a hatalommal, 
amelyet kényelmes kanonokságában ülve, a háttérből gyakorolt, s 
ez a hatalom néhány évig valóban nagy volt. A kor azonban nem 
tűrte sokáig az efféle csendes hálószövögetést, erősebb szelek kezd- 
tek fújni, széttépték a háló vékony fonadékát. Mutianus elszegénye- 
dett, életének utolsó évei nyomorúságosan teltek el, pártfogói kö- 
nyöradományaiból tengődött, és mindenfelől gyanakvás vette kö- 
rül. Nem csoda, hogy Luther sem az erfurti évek alatt, sem később 
nem került kapcsolatba vele. 

Ez a mutianusi kör azonban csak Erfurt peremjelenségének tekin- 
tendő ; részvevőinek szakadatlan levelezgetései és öndicséretei sze- 
reztek neki tényleges jelentőségéhez viszonyítva aránytalanul nagy 
hírnevet. A soktornyú város közepében ott magaslott a dóm és a 
Severus-templom, egy várszerű komplexum, a maga festői és gaz- 
dag fantáziájú vonalaival ; a középkor építészeti emlékei ezek. Nem- 
csak templomok és kápolnák együttese, hanem valóságos kis város 
a városon belül, jelentős kiváltságokat élvező rendházakkal s ezek 
kanonokjaival, akik a hierarchikus egyház arisztokráciáját alkot- 
ták. Az erfurti polgárok , idegen testnek" tekintették őket, annál is 
inkább, mert a kanonokok többsége a , külföldi nemességből" került 
ki. Jómódban éltek, bőséges egyházi jövedelmeikből, lakóházaik 

éppoly fényűzők voltak, mint pompás faragványokkal díszített ülé- 
seik a székesegyházban ; ezek a stallumok világosan mutatták, hogy 
ezek az urak másnak és különbnek tartják magukat a közönséges 
népnél, amely a templomhajó padsoraiban szorong. Drágaművű, 
intarziákkal díszített asztaloknál ültek, finom borokat ittak ; hatal- 
mas borospincéik gazdagsága csak akkor derült ki igazán, amikor 
megkezdődött a , papok elleni roham", és az elvetemült nép odáig 
merészkedett, hogy maga is igyék a jóféle malváziából meg a frank- 
földi borokból. Mint majdnem minden országban, itt is ágyasokat 
tartottak a kanonokok. 


Szajhát Würzburgból hozott, 
Tizennégy éve kanonok, 
De misét sose mondott 


— pellengérezte ki egyiküket egy népi rigmus szerzője. A közvéle- 
ményt nem is annyira az háborította fel, hogy a kanonokok ágyast, 
tartanak ; ez mint emberi gyengeség elnézhető, ha ezek a dámák sze- 
rényen meghúzódnának a ház falai között meg az ágyban. A közvé- 
leményt elsősorban az dühítette, hogy a ledér nőszemélyek , polgári 
és nemes asszonyokat megbotránkoztatva" gőgösen jártak-keltek, 
erősen kifestve, ékszerekkel teleaggatva, s majdnem ugyanolyan 
elsőbbséget igényeltek, mint kitartóik. Néha az utóbbiaknak is nya- 
kukra nőtt egy-egy úrhatnám barátnő. Cordus szellemes költeményt 
írt arról, hogy a magas egyházi főhatóság hiába rendeli el újra meg 
újra : a kanonokok ezentúl csak , szolgálókat" tarthatnak : egy pap- 
nak sincs szolgálója, hanem mindig dominája, vagyis úrnője. Mise- 
könyv helyett ezek a magas uraságok járadékleveleket, kötelezvé- 
nyeket olvastak nagy buzgalommal — ezek elégetése a későbbi fel- 
kelések idején ugyancsak a fő célok közt szerepelt — , és könyörtele- 
nül behajtották az adókat. Ők maguk mindennemű adótól és ille- 
téktől mentesek voltak, ezért a magisztrátus is gyűlölte őket. Mivel 
privilégiumaikat a mainzi érsektől kapták, természetesen erős felleg- 
várai voltak az Erfurt fölötti egyházi uralomnak, amelyet a város 
hiába igyekezett magáról lerázni. E fellegvár körül elszórtan még 
sok kisebb erőd és bástya emelkedett városszerte, mindegyiknek 
megvoltak a maga privilégiumai, mindegyik adómentességet élve- 
zett, s mindegyik éppoly éberen ellenőrizte jövedelmeinek pontos 

behajtását, mint a magisterek diákjuk, Luther Márton tanulmányait. 
Erfurt területén kilencvennél több templom és kápolna, továbbá 
harminchat kolostor volt; az Ágoston-rendi kolostor, amelybe Lu- 
ther belépett, a kisebbek közé tartozott. Jóformán valamennyi rend 
képviselve völt itt, a viseletek és a regulák, életmód sokféle árnyala- 
tával. Szigorúbb, , reformált" rendházak is voltak köztük, de kisebb 
számban; időnként egy-egy híres, vezeklést hirdető prédikátor 
jelent meg a színen, mennydörgő szavakkal ostorozta a romlott álla- 
potokat, sőt hadjáratot hirdetett a búcsúlevél-árusok ellen, akik kí- 
vülről behatolva ellepték a várost, s a maguk privilégiumait és ke- 
gyelmi eszközeit nagyobb hatásúnak, jobbnak tüntették fel, mint a 
helybeli lelkiatyák hasonló jellegű privilégiumait. Ilyesmi azonban 
csak kivételesen fordult elő. A szerzetesek életmódját általában a 
kötetlenség jellemezte. Többnyire nem is tartózkodtak a kolostor- 
ban, az előírásokkal nem törődtek, és mindenfelé ott nyüzsögtek a 
városban. Minden ünnepségen , mulatságon meg lehetett őket találni, 
vidáman ettek-ittak, ahol erre alkalom nyílt. Sokukra nagyon is rá- 
fért ez, mert a nagy dotációval járó alapítványi helyek haszonélve- 
zői mellett volt egy széles réteget alkotó egyházi proletariátus is, 
amely kopott, foszladozó csuhában járt, és kéregetett. Az elméleti- 
leg egy rendet alkotó papság társadalmi tagozódása valójában eléggé 
pontosan hasonlított az egész akkori társadalom struktúrájához, 
amely arisztokráciából, polgárokból és plebejusokból állott, csupán 
azzal a különbséggel, hogy egyetlen privilégiumot minden papi sze- 
mély egyformán élvezett — a , character indelebilis", a felszentelés 
tényéből fakadó , eltörölhetetlen jelleg" privilégiumát, amely min- 
den esetben a leghatározottabban érvényesült, még olyankor is, ha 
papi személy igen súlyos bűnt követett el, amilyen például a lopás, 
a házasságtörés vagy akár a gyilkosság. A klérus elleni panaszok 
hosszú listáján első helyen állt az a követelés, hogy papi személyek 
ilyen vétkeikért világi bíróság elé tartozzanak. 

A vezeklésre intő prédikációk és panasziratok olvasása azonban 
ne vezessen félre minket — nem szabad mindent olyan sötétnek lát- 
nunk, amilyennek az akták feltüntetik. Erfurtnak megvoltak a 
maga nagyszabású ünnepségei és processziói. A templomokat és ká- 
polnákat állandóan díszítették, dús faragványokkal meg drága sír- 
lapokkal, amelyek részint a nürnbergi Peter Vischer híres öntőmű- 
helyéből kerültek ki, mint Luther egyik tanárának, a jogtudós 

Henningnek a sírlapja is. Az ötvösök rengeteg mónstranciát és kely- 
het készítettek, de ezekből csak kevés vészelte át a papok elleni nagy 
roham viharát. Szent Severus csontjai gyönyörű, súlyos ezüst- 
szarkofágban pihentek; a tanács később beolvasztatta az ezüst- 
koporsót, és pénzt veretett belőle, amely sokáig , Sargpfennig" (ko- 
porsófillér) néven volt forgalomban. A kolostorokban természete- 
sen nemcsak olyan szerzetesek tanyáztak, akik kizárólag a testi jólé- 
tükkel törődtek, s akik a piacterekre szaladtak, ha ott valami látni- 
való akadt. Voltak köztük csendes tépelődők és imádkozók is, ami- 
lyen Luther lett. Ez azonban mit sem változtat az összképen, nem 
ad magyarázatot arra, hogy ez az egész színesség és pompa, amely- 
nek maradványai ma esztétikai örömet keltenek bennünk, miért 
omlott össze a papokat rohamozók fejszecsapásai és a wittenbergi 
szerzetes röpiratainak hatása alatt. Elkorhadtak az egész társadalmi 
épület tartógerendái, amelyek valaha oly szilárdan álltak, mint az 
erős tölgyek ; a szellemi alapok különösen mélyen megrendültek, és 
még kevésbé tartósaknak bizonyultak. 

Nincsenek adataink arról, hogy Luther abban az időben mit fogott 
fel a körülötte kavargó jelenségekből. De bizonyosra vehető, hogy 
éles látású és jó felfogású fiatalember lévén, már sokkal többet szí- 
vott magába, mint professzorainak tanításait. A. diákélet zabolátlan 
megnyilvánulásaitól minden valószínűség szerint távol tartotta ma- 
gát; ellenkező esetben későbbi ellenfelei okvetlenül kajánul kikür- 
tölték volna viselt dolgait, annál is inkább, mivel maguk sok tapasz- 
talatot szereztek ilyen vonatkozásban, például Emser és Eck. Lu- 
ther — kissé prédikációs hangnemben - megjegyzi, hogy a diákok 
,két előadást hallgattak a legszorgalmasabban, a Gambrinus 
királyét meg a Tannháuser lovagét", aki tudniillik a Vénuszhegy- 
ről tudott nekik egyet-mást mesélni. Mindazonáltal maga is , eleven 
és vidám legény" volt, s nem hisszük, hogy kizárólag tanítómeste- 
reitől kérdezgette alázatos tisztelettel, hogy a dialektikának melyik 
fejezetét tanulmányozza következő lépésként. Nagy energiával 
gyűrte le penzumát — egész életén át hallatlan szorgalommal dolgo- 
zott —, és tökéletesen elsajátította az előírásos módszert, amelyben 
elsősorban a vitatkozást értékelte, Az ellenvetésekre adott gyors, 
találó válaszok, az érvekkel való viaskodás — ez alkotta a skolasz- 
tikus technikát. Az érv , mélysége" vagy , igazsága" nem voi. döntő 
fontosságú, inkább az számított, hogy a riposzt éles és harapós le- 

gyen. Luther élete végéig megőrizte disputáló harci kedvét ; a refor- 
máció története nagy viták egyetlen hosszú sorozata. Luther már 
korán mesterien vitázott. Diáktársai , filozófusnak? nevezték; a 
szón nem a filozófiai spekulációkra való hajlamot értették, hiszen az 
effélék Luther számára sohasem jelentettek semmit, hanem a fogal- 
maknak, a logikának, a dialektikának ügyes alkalmazását és keze- 
lését. A , művészeti fakultás", amelyhez Luther tartozott, éppen e 
képesség kiművelésére volt hivatott ; azért szervezték, hogy a maga- 
sabb, a tulajdonképpeni teológiai fakultásnak az előiskolája legyen. 
Luther türelmetlenül várta, hogy eljuthasson a teológiai tanulmá- 
nyokig, mert ezt a stúdiumot tekintette a legfontosabbnak. Türel- 
metlensége tükröződik abban a későbbi panaszában, hogy a , művé- 
szeti fakultáson" csupán üres szalmacséplés folyt. Amikor később 
súlyos buzogánycsapásokat, mért ellenfeleire, dikciójának gyakori 
gorombasága következtében átsiklunk afölött, hogy telitalálatait 
éppen a beléje paukolt dialektikus módszernek köszönhette. 

Jó, engedelmes diák voit, szorgalmasan köszörülte elméjét, huz- 
gón imádkozott, és gyors egymásutánban rakta le vizsgáit. Társai 
azonban nemcsak a , filozófus " nevet ragasztották rá, hanem a , mu- 
zsikus" jelzőt is megkapta tőlük. Egész életén keresztül a zene volt 
az a művészet, amely legközelebb állott hozzá. A tantervben ez ís 
szerepelt, de mint matematikai gyakorlat, mint zeneelmélet; épp- 
oly skolasztikus jellegű stúdium volt, mint a többi tantárgy, és meg- 
ingathatatlan tekintélyekre — a késő latin Boethiusra s követőire — 
épült. Az előírt oktatási programban szereplő , zene", , matema- 
tika" és ,asztronómia" megjelöléseknek jóformán semmi közük a 
mi fogalmainkhoz. A stúdium évszázadok óta rögzített kánonját a 
számmisztikában hétben állapították meg, és a , hét szabad művé- 
szet" között a grammatika foglalta el az első, legelőkelőbb helyet. 
A mi felfogásunk szerinti művészetekből a festészetet és a szobrá- 
szatot mint kézművesmesterséget, gépiesen végzett, alantasabb 
rendű tevékenységet kizárták, és a zenét csupán , matematikailag" . 
vették be. A , művészeti fakultáson" (facultas artium) a , művésze- 
tek" lényegében , tanok", Grammatika, retorika, dialektika — ez 
volt az első hármas egység, a trivium; ezt követte a matematikai 
négylevelű lóhere : aritmetika, geometria, zene. és asztronómia. , Sza- 
bad művészeteknek" nevezték, mivel szabad emberhez méltónak 
tekintették ezt a hét stúdiumot. Az egyház tanaihoz kötődtek, és az 

egyházat kellett szolgálniuk, nem pedig ,az erők szabad játékát", 
vagy ,a művészet a művészetért" öncélúságát, vagy éppen — itt a 
matematikára gondolunk — , az egzakt természettudományos kuta- 
tást". A világegyetemnek Isten alkotta harmóniáját kellett magya- 
rázniuk. A dialektikának az volt a rendeltetése, hogy ,az igazat" 
bizonyítsa, és az asztronómia azt tanította, hogy a csillagok elmoz- 
díthatatianul szilárd égi jelek. A zenének szintén az volt a célja, 
hogy az egyetemes összhangot részletekbe menően magyarázza. Lu- 
ther erfurti éveiben még Johannes de Muris kétszáz esztendős zene- 
elmélete volt az abszolút tekintély, amely a még régebbi, 12. és 13. 
századi zenét reprezentálta. 

Luther ezt is elsajátította. De más, gyakorlati zenével is foglal- 
kozott. Fiú korában sokat énekelt a gyermekkórusban. Jó hangja 
volt. Most, Erfurtban, megtanult lanton játszani. A lant nem a mos- 
tani hathúros gitár volt, hanem drága, nehezen kezelhető hangszer. 
A legfelső, a melódiahúr kivételével mindegyik húr duplán volt 
ráfeszítve, maga a hangolás negyedóráig tartott és finom hallást 
igényelt, ami Lutherban meg is volt. A hasas, öblös lant-testből 
áradó hangokat igen erősnek érzékelték a kortársak, akiket még 
nem kényeztetett el, nem tett tompulttá a zenének szüntelen zuhogó 
áradata. A lant mindjárt az orgona után következett, még vagy száz 
évig zenekari hangszerként szerepelt, míg végül a vonós hangsze- 
rek kiszorították. A fogások nem voltak rajta könnyűek, a hang- 
jegyek külön tabulatúrán, betűkkel voltak feltüntetve; tanköny- 
vek csak néhány évvel később jelentek meg nyomtatásban. Nem 
tudjuk, kitől tanulta Luther a lantművészetet, arról sincsenek ada- 
taink, hogy miként játszott, vagy énekelt. De az úgynevezett 
, népdal" akkoriban virágkorát élte. Ez részint egyházi, részint 
világi jellegű énekek hagyománykincséből merített. Az emberek 
minden feszélyezettség nélkül énekelték felváltva mind a két faj- 
tát; az első nyomtatott dalgyűjteményekben egyaránt találhatók 
egyházi és világi dalok, egy Mária-ének dallamát habozás nélkül 
ráhúzták egy szerelmes nóta szövegére, és fordítva. Még Bach is 
negtette ezt: karácsonyi oratóriumában felhasználta világi kan- 
tátáit. A , paródia" e formája már egyenesen hátborzongató, ami- 
kor a , Marterliedlein"-ekben (,, Kíndalocskák") egy bebörtönzött 
és máglyára ítélt szerencsétlen röviddel halála előtt megénekli 
nyomorúságát, a , magasságos egekben trónoló Istenhez" fohász- 

kodik, de a szöveget a Rajta, Gretlein, gyüvkőzz neki pajzán dalocs- 
ka dallamára énekli. Vagy egy még kísértetiesebb példa, amikor a 
máglyának egy másik áldozata a Szerelem szerelemnél lakik dalla- 
mára panaszolja el sorsát. A különféle gúnydalok is divatoztak ; 
ezek egyes mesterségek művelőit csúfolták ki, például a szabókat. 
A politikai és propagandisztikus célokból költött énekek szintén 
nagy szerepet játszottak ; az ilyen dal harci eszközzé, röplappá vált, 
és gyakran többet mondott el a korabeli eseményekről, mint a kö- 
vetségi jelentések. Táncdalokat is énekeltek, néha olyankor, amikor 
körtáncot jártak. Itt sem hiányzott a szatirikus elem: a zöldellő 
réten a , büszke apácák" a szerzetesek elé léptek, ünnepélyes , Do- 
mine" megszólítással hajoltak meg szerelmi partnereik előtt, és 
boldog évet" kívántak a menyasszonynak. A májusfát ezzel a 
dalocskával táncolták körül: 


Páterka andalgott az éjben, 
Apácácskával kéz a kézben, 
Május volt akkor, ihajla! 


A kései középkorban jámborabb énekekre néhány helyen még a 
templomban is táncoltak, ha nem is éppen Erfurtban. Nem hisszük, 
hogy Luther mint fiatal diák részt vett az ilyen énekes-táncos viga- 
dalmakban, de ebben az időben a szigorú reformátort sem látjuk 
benne, aki csak a templomi énekeskönyvet. tartja megengedhető- 
nek. Akkor, később, száműzni akarta a hangos nevetést és tréfál- 
kozást: , A musicának a lelket kell megörvendeztetnie ; a szájnak 
nincs belőle öröme. Ha buzgónénekel az ember, akkor a lélek nyugo- 
dalmasan megül a testben, játszik, és különleges gyönyörűségét 
leli benne." Úgy vélte azonban, hogy a zene mindenekelőtt hatékony 
vigaszt tud nyújtani a bánat és a kísértés idején: a Sátán a bús- 
komorság szelleme, nem bírja elviselni az örömet, ennélfogva irtó- . 
zik a zenétől. Luthernak fiatal korában is gyakran kezébe nyomták 
barátai a lantot, amikor számtalan súlyos melankolikus rohamai- 
nak egyike gyötörte. Egy alkalommal a padlón fekve találták, 
szinte élettelenül; odavitték hangszerét, mire pengetni kezdte a 
húrokat, s a hangok hatására magához tért. 

A derű és a komorság mindig egymás mellett lakozott Luther 
lelkében. Volt egy népdalparódia, amely így kezdődött: ,, Ez a kis- 
lány elvesztette cipellőjét" ; erre a dallamra jámbor szöveget írt: 

, Isten kegyét elvesztettem . . ." Az első verziót alkalmasint vidám 
baráti körben maga is énekelgette a többiekkel, lantján kísérve a 
dalt ; de aztán a második lett a dala. Magisteri vizsgáját fényes ered- 
ménnyel állta meg, és sikerét látványosan ünnepelték meg. Öreg- 
korában nosztalgiával gondol vissza arra az időre, amikor még oly 
színesen tudott ünnepelni a világ: , Milyen fényesen nagyszerű és 
gyönyörű volt, ahogyan a magistereket promoveálták, fáklyákat 
vittek előttük, és megtisztelték őket", vagy ahogyan az új doktoro- 
kat lovon végigkísérték az egész városon — , mindez oda lett, nincs 
többé. De én szeretném, ha megmaradt volna." Most meg kellett 
kezdenie a jogi tanulmányokat, mert az apa így kívánta. Asztalra 
került a Justinianus-féle Codex juris óriási kötete, az oldalaknak több 
mint felét elfoglaló glosszákkal és kommentárokkal meg a további 
kiegészítő magyarázatokat tartalmazó kötetek, amelyeket Luther 
szintén beszerzett. Apja nem sajnálta a pénzt, ha életének dédelge- 
tett tervéről volt szó, arról, hogy fiát az akkoriban újonnan fel- 
emelkedő társadalmi rétegben, a jogászok között láthassa. Már jó- 
módú menyasszonyt is kiszemelt neki. Tanárai igen jó véleménnyel 
voltak róla; biztos karrier állott előtte. 

Egyik erfurti diáktársa, a szintén jogi tanulmányokat folytató 
Justus Jonas közléséből tudjuk, hogy Luther a szakkönyveket 
Gothában vette meg. Onnan gyalog tér vissza, útközben ,,borzasz- 
tó égi jelenés támad előtte, amelyet utóbb arra magyarázott, 
hogy szerzetessé kell lennie. Erfurtba visszaérkezve titokban elad- 
ja a jogi könyveket, és pompás collatiót, esti lakomát készíttet . . . , 
meghív rá néhány tüúdóst, valamint néhány feddhetetlen erkölcsű 
erényes hajadont meg asszonyt, és fölöttébb vidáman társalkodik 
velük. Amikor elkövetkezik a szedelőzködés ideje, szívélyes köszö- 
netet mondva jó hangulatban távoznak, nem sejtve, mit forgat 
fejében. Ő, Luther Márton pedig még azon az éjszakán elment az 
erfurti Ágoston-rendi szerzetesek kolostorába. Mert így határozott, 
és szerzetes lett." 

Egy másik forrásból még azt is tudjuk, hogy az említett búcsú- 
lakomán , szokása szerint musicát művelt, mivel jó musicus volt". 
A búcsúvacsorán sokan vettek részt; de Lutheron kívül senki sem 
látta azt a félelmetes vihart és villámot, amely a földre sújtotta, 
és arra a fogadalomra késztette, hogy beáll szerzetesnek. Erre vo- 
natkozólag saját szavai természetszerűen megbízhatatlanok, és 

későbbi magatartásának , igazolására" szolgálnak, mint egyébiránt 
minden, amit a kolostorban történt fordulat után ilyen vonatkozás- 
ban elmondott. Mindjárt a sorsdöntő lépés megtétele után igazolnia 
kellett magát apja előtt, akit előzőleg nem értesített elhatározásá- 
ról, jól tudván, hogy az öreg hevesen ellenezné szándékát. Ennél az 
eseménynél lényegesnek tartjuk ezt a mozzanatot : Luther életében 
először tagadja meg az engedelmességet, saját akaratát szegezi 
szembe a legnagyobb tekintéllyel, amelyet akkor ismer, az apjával, 
és egy magasabb tekintélyre bízza magát, az egyházra. Ez a ke- 
nyértörés nem volt könnyű számára. A család volt világszemléleté- 
nek magva, apja a legfőbb bíró, aki büntette, verte, de segítette is, 
és költséget nem kímélve megteremtette számára a tanulás lehető- 
ségét. Azt a vihart, amely 1505 nyarán tört Lutherra Stotternheim 
mellett, más viharoknak kellett megelőzniük, hogy megérlelődjön 
benne ez az elhatározás. 

Sokan és sokat foglalkoztak ezzel a témával. Külső élmények ha- 
tásában keresték az okot: meghalt egy jó barátja, más halálesetek 
is megrendítették, akkoriban a pestis újra pusztítani kezdett, és 
elragadta két testvéröccsét. Hallunk egy korábbi utazásáról: nem 
sokkal Erfurton túl, kardját a testébe döfte, és megsértett egy ütő- 
eret ; majdnem elvérzett ; amikor visszavitték bursájába, a szorító- 
kötés felszakadt, a sebesült rettegett, hogy meg kell halnia, és Szűz 
Máriát hívta segítségül. Az eset igen rejtélyes, és nem tudjuk meg- 
magyarázni ; meztelen karddal nem szoktak csak úgy játszadozni, 
a kardot hüvelybe dugva viselték, s csupán veszély esetén rántották 
ki, veszedelemről viszont egyetlen szó sem esik ebben a históriában, 
de lantjátékról igen, amely — úgymond — vigasztaló hatással volt 
a sérültre. Luther gyakran szenvedett súlyos depresszióban, mint 
általában az erős természetű egyéniségek és az alkotó szellemek ; 
csak ő sokkal nyíltabban és nyomatékosabban beszélt róluk, mint 
mások. Barátja, Melanchthon a későbbi időből is feljegyzett róla 
ilyen rohamokat. A , depresszió" volt a kor általános jegye, valami 
, mély örvénylés", nyomasztó elkomorodás terjedt el, amely erő- 
sen tükröződött az akkori képzőművészet alkotásaiban. A halál- 
tánc minden földi dolgok mulandóságának legkedveltebb szimbó- 
luma volt, s mielőtt Holbein némileg enyhébb, humanista jelleget 
adott neki, csontvázak minden borzalmával ábrázolták. Amikor 
Luther apja előtt igazolni próbálja döntését, maga is halálfélelem- 

ről és agóniáról beszél, amelyek , falként" veszik körül. Amikor 
aztán megszegi szerzetesi fogadalmát, e további és még jelentősebb 
lépésének indokolására az ismert mondást említi: ,, A kétségbeesés 
teszi az embert szerzetessé!" 

De miért fogta el a kétségbeesés? A kolostorba vonulás nem volt 
olyan szörnyű dolog, sokan megtették a jó ellátás kedvéért. Lu- 
ther erről is beszél apjának, kijelenti, hogy ő nem a , hasa kedvéért" 
lett szerzetes. Talán megundorodott a világtól? Ez is fölöttébb va- 
lószínűtlen, hiszen a világból nem sokat látott még akkor. Ő maga 
később azt állítja, hogy a túlságosan kemény szülői nevelés kerget- 
te a kolostorba: , Nagyon komor és szigorú életem volt mellettük, 
ez okozta, hogy azután egy klastromba menekültem." Ezt az indok- 
lást sem fogadhatjuk el, túlságosan is utólagos magyarázat, s már 
azért sem helytálló, mert a szülői házból való kikerülés után Luther 
jó egynéhány esztendeig sokkal szabadabb életet élhetett. 

Véleményünk szerint Luther olyan tekintélyt keresett, amelynek 
alárendelheti a maga hajthatatlan akaratát. Mindig is hitt a tekin- 
télyben, gyakran szinte végzetesen. Apja már nem volt számára ele- 
gendő tekintély. Az iskolai ismeretanyag tekintélyét is egyre inkább 
kezdte kétségbe vonni, főleg mióta a jogi kommentárokat tanulmá- 
nyozta. Később igen gyakran és nagyon élesen bírálta ezeket a kom- 
mentárokat, amelyekben ,az így lehet értelmezni" mellett min- 
dig megtalálható ,a másként is felfogható" szempont taglalása. 
Ebben a stádiumban az egyházat biztos fundamentumokra épült 
intézménynek látta. Az egyház olyan tekintély volt, amelyet nem 
vitatott senki. Csak amikor Luther, a szerzetes, ebben a tekintély- 
ben is kételkedni kezdett, fordult közvetlenül Istenhez, mint legfelső, 
minden kételytől mentes fórumhoz, amilyennek a Biblia hirdeti. 
Élete végéig a Biblia maradt számára az egyetlen tekintély, amely 
mellett nem állhat meg semmi. 

A vallási megtérések kategóriájába tartozó jelenségek lényege 
nem foglalható össze egységes érvényű formulában. Minden olyan 
próbálkozás, amely egy mondattal akarja megmagyarázni ezeket, 
szem elől téveszti azt a tényt, hogy egy fiatal zseni rendkívül bo- 
nyolult jelenség. Az egyszerű körülményeket is nagyon jól számítás- 
ba lehet venni: Luther fogadalmat tett, miután a villám mellette 
csapott le, s megalkuvást nem ismerő természet lévén, fogadalmát 
mindenképpen be akarta váltani, jóllehet barátai igyekeztek erről 

lebeszélni, azzal érvelve, hogy az ilyesmit nem kell halálosan komo- 
lyan venni. Az is lehetséges, hogy már akkor, a vidám lantpengetés 
és jókedvű társaság ellenére, elevenen élt benne a bűn gondolata, s 
talán éppen az, hogy különösebb bűnök elkövetésével nem vádol- 
hatta magát, hanem egész létezését általában vétkesnek érezte, 
játszott közre elhatározásában. Ma már nehéz ilyen gondolatokat 
és érzelmeket átérezni. A bűntudat jóformán teljesen eltűnt; még 
olyankor sem szokott jelentkezni, ha minden korábbi gyalázatos- 
ságot felülmúló, iszonyatos gaztetteket követnek el. De abban a 
korban nagy hatalom, hatalmas mozgatóerő volt a bűntudat. Kis 
gyermek koruktól fogva prédikálták az embereknek, sokszor — 
mint Luther esetében is — a szó szoros értelmében beléjük verték, 
és állandóan a tudatukban tartották. Akkor még magát az életet 
, Szennyesnek" fogták fel, a testet, a , húst" tehernek, a ,testi 
gerjedelmeket" — nemcsak a nemiséget, hanem már az evés-ivást 
is — tisztátalan nyűgnek. , Minél tovább mosakszunk, annál tisz- 
tátalanabbak leszünk" — mondta egyszer kézmosás közben Luther 
egyik barátjának. Aki ezt a mondást túlságosan ósdinak érzi, 
majdnem ugyanezeket a szavakat megtalálja Franz Kafkánál, aki 
alapjában véve szintén vallásos beállítottságú ember volt, és tisz- 
taság utáni sóvárgása, , a világ szennyétől" való irtózása szinte haj- 
szálpontosan megfelel a kései középkor hangulatainak. , Bűnös 
vagyok lényem minden apró zugáig" — olvassuk a költő napló- 
jegyzeteiben ; már más emberekkel való puszta beszélgetés is ,,tisz- 
tátalanná tesz". Az , eszméletlen magány"? utáni vágy szenvedélyes 
szavakban jelentkezik Kafkánál, és Luther szerzetesi idejének fő 
problémájával való párhuzamként ez is megnyilvánul benne: , Szün- 
telen hívó kiáltás van a fülemben: Bárcsak jönnél, te láthatatlan 
bíróság!" 

A világ szennye elől csak a magányosságba lehet menekülni. 
Mint menekvés, adva volt a kolostor. , Amikor fiatal voltam — me- 
sélte Luther — , dicsérték ezt a mondást : ySzeressétek az egyedül- 
létet, így tiszta marad a szívetekr, és hozzáfűzték Szent Bernát sza- 
vait, aki azt mondta, hogy valahányszor emberek között járt, min- 
dig beszennyeződött. Az egyházatyák életrajzaiban is olvasunk egy 
remetéről, aki senkit sem akart magához engedni, senkivel sem akart 
beszélni, mivel úgy vélekedett, hogy aki emberekkel érintkezik, 
ahhoz nem tudnak odamenni az angyalok." Luther az Ágoston- 

rendiek kolostorában kereste a magányt, s ott remeteként élt, jól- 
lehet a rend szabályzata nem ezt írta elő. Ott állott a láthatatlan 
ítélőszék elé, a haragos bíró elé, mert úgy tanulta, hogy Isten ha- 
ragos bíró, akitől rettegni kell. Fejlődésének későbbi magyarázatá- 
ban megtérését már követelményként értelmezi, amely nem egye- 
dül rá érvényes: Isten azért sújt bennünket, hogy megtérjünk. Mi 
azonban nem fordulunk feléje, hanem menekülünk előle, a pápa- 
ság idején a kolostorba mentek az emberek. De Isten felé kell for- 
dulnunk, aki ver minket, Őhozzá kell megtérnünk. 

Idős korában, kolostorba vonulásának egyik évfordulóján, asz- 
taltársaságának a tényközlés egyszerűbb nyelvezetén mesélte el, 
hogy tizennégy nappal előbb, amikor úton volt, a lecsapó villámtól 
nagyon megrémült, s halálos félelmében így kiáltott fel: , Segíts 
meg, Szent Anna, szerzetes akarok lenni!" Azt is elmondta, hogy fo- 
gadalmát megbánta, és sokan igyekeztek lebeszélni róla. Ő azonban 
állni akarta adott szavát, barátainak búcsúvacsorát adott, és azok 
elkísérték a kolostorig. Azt mondta nekik: , Ma láttok utoljára". 
Könnyezve kísérték el a jóbarátok. Apja haragudott rá. , Én azon- 
ban konokul kitartottam szándékom mellett. Nem gondoltam arra, 
hogy valaha is elhagyom a kolostort. Teljesen meghaltam a világ 
számára, úgy gondoltam, mindvégig, amennyi időt ád nékem az 
Isten . , ," 


A szerzetes 


Életének döntő ifjú- és férfiéveit, igazi harci időszakát Luther a 
kolostorban töltötte mint szerzetes. Ezekről az esztendőkről csak 
igen gyér adataink vannak. Különös, hogy kolostorbeli társai, mi- 
kor Luther híres és hírhedt lett, oly rendkívül keveset beszéltek el 
róla, jóllehet minden oldalról kifaggatták őket. Erre az időszakra 
vonatkozó saját kijelentései és nyilatkozatai természetszerűen több- 
nyire polemikus jellegűek, és szenvedélyesen hangsúlyozzák, meny- 
nyire meggyötörte a pápaság az embereket, s ő maga mennyit ví- 
vódott. 

,A kolostorban enni- és innivalónk volt elég, de szívünkben és 
lelkiismeretünkben szenvedés és gyötrelem fészkelt, és a lélek szen- 

vedése mindennél nagyobb. Gyakran megrémültem Jézus nevétől, és 
amikor felnéztem Hozzá a keresztre, olyannak tűnt nekem, mint a 
villám" — mondotta később. , A kolostorban nem gondoltam asz- 
szonyra, pénzre, javakra, hanem mindig csak azért remegett és 
vergődött a szívem, hogy Isten kegyelmes legyen hozzám." 

,Nem csupán a földi jót dobtuk el magunktól, hanem a testün- 
ket is sanyargattuk böjtökkel, önkínzásokkal, és megraktuk egyéb 
súlyos, elviselhetetlen terhekkel, úgyhogy némelyek gyakran meg- 
tébolyultak ezek miatt, és minden erejük elhagyta őket, sőt végül a 
lelkük is odaveszett. Magam is ilyen voltam . . . Elsem tudtam kép- 
zelni, hogy oly hamar el fogom hagyni a pápa törvényét. Keserű és 
keserves volt számomra a gondolat, hogy pénteki napon húst egyem, 
s hogy a pápa törvényei és rendeletei semmit se számítsanak. Uram 
Isten, milyen nehéz volt nekem, mire meg mertem tenni." 

A legsúlyosabb kísértésről is beszél, amely voltaképpen a szentek- 
nek van fenntartva: , Az, amit. desertio gratiaenak szoktak nevez- 
ni; az ember szíve ilyenkor úgy érzi, hogy Isten az Ő kegyelmével 
elhagyta, és nem akar róla tudni többé." 

Engedelmesség, szegénység, tisztaság (szüzesség, castitas) — ezek 
voltak a szerzetesi fogadalom sarkalatos pontjai; elfordulás a vi- 
lágtól és kizárólagosan az imádkozáshoz fordulás — ez volt az elő- 
írt út. A külső világtól való elzárkózás megvalósult a külön kis szi- 
getet alkotó kolostorban; az engedelmesség lényegét az jelentette, 
hogy a szerzetesek teljesítették a rend elöljáróinak utasításait, és 
magukra nézve kötelezőnek ismerték el közösségük előírásait ; e kö- 
zösség viselet, regula és szokások tekintetében különbözött más szer- 
zetesrendektől. A szerzetesi intézmény már hosszú fejlődésen ment 
keresztül, amikor Luther a kolostori életet választotta. Egyike 
volt azoknak a nagy hatalmaknak, amelyek meghatározó módon be- 
folyásolták a nyugati világot. Luther fellépésével nagyhatalmi hely- 
zete véget ért. Megmaradt ugyan, és arégi rendek még későbbis nagy 
és jelentős személyiségeket termeltek ki magukból, de régebbi vi- 
lágmozgató szerepét nem tudta visszanyerni többé. 

A szerzetesség több mint ezer esztendős múlt után a 15. század 
vége felé kései vagy végső szakaszába lépett. Ez az ezervalahány 
esztendő azonban igen fontos. A kortársak számára végtelenségnek, 
örökkévalóságnak tűnt. , Emberemlékezet óta" — mondották, és 
akkoriban az emberek emlékezete nem nagyon messzire nyúlt visz- 

sza. Az időnek mint az emberi életet szabályozó lényeges tényezők 
egyikének feloldása alapjában véve már akkor is a szerzetesség alap- 
elve volt, amikor a legelső ilyen közösségek megalakultak. Szinte 
azt mondhatnánk, hogy a szerzetesek voltak a végtelenség, az örök- 
kévalóság feltalálói, de mindenesetre ők vitték be ezt a fogalmat a 
nyugati világ tudatába. A szüzességi fogadalom, a nemiség megta- 
gadása nem csupán egy különlegesen nehéz feladat vállalását jelenti, 
amelynek végrehajtása megszabadít minden e világitól, s megnyitja 
az utat az örökkévalóság kizárólagos szemléléséhez. Az aszkéta 
ugyanakkor a nemzedékek egymást követő menetéből is kiválik, 
amely a saját húsukból-vérükből sarjadt gyermekek, unokák és 
dédunokák révén olyan kézzelfogható konkrétsággal érzékelteti az 
időbeli mozgást, amilyenre semmiféle időszámítás nem képes. Lu- 
ther életére roppant kihatással volt az a körülmény, hogy a fejlődése 
szempontjából döntő éveket ilyen időtlenségben töltötte, s hogy az- 
után hirtelen kidobódott a világba, ahol döntésekre és cselekedetekre 
kényszerült évről évre, hónapról hónapra, napról napra. Gyakran 
vágyódott vissza a kolostor csendjébe, kiváltképpen az első idők- 
ben ; csak hosszú vonakodás után engedte magát kirángatni onnan. 
Ezt elég világosan megmondta, és nincs okunk kételkedni benne, 
hogy így is volt. A napvilág és a napi események éles fénye elvakí- 
totta; a maga utánozhatatlanul drasztikus módján kijelentette, 
hogy úgy rohant el, mint egy , megvakított ló". 

Az egészen korai idők remetéje szökevény volt. A görög anakho- 
réta szó eredetileg, egészen világi értelemben, olyan egyiptomi fella- 
hot jelent, aki a kései császárkor igen modernné bürokratizált Egyip- 
tomában az elviselhetetlenül súlyos adóterhek elől megszökve a siva- 
tagban húzta meg magát, ahová senkinek sem volt kedve üldözni, 
Egyszerű emberek, fellahok voltak az első remeték, műveletlen 
emberek, ellenségei minden tudásnak, semmilyen csak némileg is je- 
lentős teológiai irat nem maradt utánuk, nem is tudunk ilyenről, 
csupán legendák szólnak róluk, amelyek mindenesetre az egész kö- 
zépkori élet és gondolkodás fundamentumához tartoznak. Létük 
időtlensége, amelyet kizárólag imádkozással és kákagyékény-fonás- 
sal töltöttek el, legszebben a minden sivatagi szerzetesek ősatyjá- 
ról, a thébai Pálról szóló elbeszélésben jut kifejezésre. Még azt sem 
tudták róla, hogy hány évet élt; akkor derült ki, hogy száztizen- 
: három esztendős, amikor a már kilencvenéves Szent Antal ráakadt 

egy barlangban, ahol valaha hamispénzverők rendezték be műhe- 
lyüket. Matthias Grünewald az isenheimi oltárképen megfestette ezt 
a találkozást. A már haldokló Pál ezt kérdezte Szent Antaltól : , Kér- 
lek, mondd meg nekem, hogy van, mint van most az emberiség? 
Építettek-e új házakat a régi városokban? Kié most a világ biro- 
dalma? . . . Vannak-e még egyáltalán emberek, akiket a démonok 
tévelygésben tartanak . . ." 

A démonok, az ördög sokféle alakban : ők a remeték egyedüli tár- 
sasága. Gyakran jönnek, mert az aszkézis, bármily keményen és kö- 
nyörtelenül gyakorolják is, semmiképpen sem véd meg a kísértés- 
től. Mint tudjuk, Lúthert szintén gyakorta felkereste a kísértés, 
akkor is, amikor már nem élt aszketikusan. Azokban a legrégibb 
időkben pedig egyenesen kívánták a megkísértést, keresték a kese- 
rűséget, sőt a mártíromságot, miután elmúlt az igazi, véres mártíriu- 
mok kora, amelyben a római államhatalom és a hóhér által oly sokan 
nyerték el a vértanúság koronáját. Thébai Pál legendájában határo- 
zottan kimondja: a remeték azért fohászkodtak, hogy kard áltai 
halhassanak meg. A Sátán azonban, az alattomos ellenség, olyan 
tortúrákat eszelt ki, amelyek nem hoztak gyors halált; a Sátán a 
lelket akarta lemészárolni, nem a testet. 

A kísértés : ez mindenekelőtt az asszonyt, az érzékiséget jelentette. 
Azt a vad nőgyűlöletet, amely minden baj forrását az asszonyi nem- 
ben látja, az egyiptomi szerzetesek plántálták az egyházba, ahol 
mély gyökereket vert. Szent Antal megkísértése egészen Luther ko- 
ráig a képzőművészet legkedveltebb és gyakran titkos élvezettel áb- 
rázolt témája volt. Sokkal komolyabban vették ezt a dolgot a régi 
atyák, akik nem ismertek, vagy nem tűrtek meg semmilyen művé- 
szetet. Jól illusztrálja ezt az alábbi példa. Egy remete ősz, öreg any- 
ját átviszi egy folyón, kezeit gondosan bebugyolálja köpenyegébe. 
Anyja megkérdezi, miért teszi ezt, mire a remete Így válaszol: , Az 
asszony teste tűz. És még a te érintésed is azt idézte-elő, hogy má 
asszonyokra gondoltam." Az antifeminizmus az egyházban sokféle 
változásokon ment át, és később a fokozatosan erősödő Mária-kul- 
tusz némileg tompította a nőgyűlöletet. De azért megmaradt, leg- 
alábbis a szerzetesrendek reguláiban és útmutatásaiban. Az Ágoston- 
rendi szabályzat szerint egy asszonyra még ránézni is veszedelmes ; 
ha a pillantás rátapadt, az már bűnnek számított, és a rendtársa 
minden ilyen esetet kötelesek voltak elöljáróiknak jelenteni, mint 

ahogy általában figyelniük kellett egymást. Ha pedig valamelyikük 
ténylegesen a testiség bűnébe esett, következett a büntetés; a vét- 
kest börtönbe zárták, lábát béklyóba verték, kenyéren és vízen tar- 
tották. Luther saját szavai szerint szerzetes korában nemigen szen- 
vedett a libidótól, a nemi vágytól. Nőkre egyáltalán rá sem nézett, 
még olyankor sem, amikor mint pap a gyónásukat hallgatta. , Nem 
akartam az arcukat megismerni, mialatt hallgattam őket. Erfurt- 
ban egyáltalán nem gyóntattam asszonyokat, Wittenbergben mind- 
össze hármat." Tekintettel arra, hogy önvallomásait a brutalitásig 
menő őszinteség jellemzi, állítását teljesen el kell fogadnunk. Ebben 
az összefüggésben egészen nyíltan beszél arról is, hogy , a test szük- 
ségletéből" pollúciói voltak. Ez egyébiránt olyan probléma volt, 
amely az egyházi tekintélyeket komolyan foglalkoztatta, és Gerson, 
a nagy skolasztikus külön értekezést írt a kérdésről. A nehézség a 
pontos megkülönböztetésben rejlett — az analitikus különbségtevés 
szenvedélyét illetően a skolasztikusok még napjaink pszichoanaliti- 
kusait is túlszárnyalták — ; vajmi bajosan lehetett megállapítani a 
határvonalat a bűnös szándékosság és a testnek felelősségre nem 
vonható aktusa között. Luther nyilatkozatai azonban annyira hatá- 
rozottak és néha nyersek, hogy véleményünk szerint kevés terünk 
van komplikáltabb magyarázgatásokra. Az ilyeneket szívesen át- 
engedjük e terület szaktudósainak, azzal a kérdéssel együtt, hogy 
mennyire érezte, vagy nem érezte magát bűnösnek Luther ifjúkori 
maszturbációk miatt. Ha ő ,a test szükségletéről" beszél, akkor ezt 
nagyon egyenes értelemben gondolja ; általában a test szükségleteit 
oly nyíltan a nevükön nevezi, hogy az ijedelmet keltett a későbbi 
idők gyengédebb kedélyeiben. Hogy ezt a témát végleg lezárjuk: az 
akkori emberek, a maiaktól nagyon eltérő módon, elfogulatlanabbul, 
szoros közelségben éltek, többedmagukkal háltak egy szobában, 
mindenki szeme láttára vagy más emberek közvetlen közelében 
végezték minden szükségletüket, úgyhogy a manapság oly nagy sze- 
repet játszó tabu-magatartás aligha alakulhatott ki. Úgy gondoljuk, 
ezzel elesik azon spekulációknak nagy része is, amelyek csak tabu- 
koncepcióból képesek kiindulni. 

A mai élet túlszexualizálása a szerzetesi élettel kapcsolatban elő- 
szeretettel emlegeti a nemi problémákat. Ezek kétségkívül megvol- 
tak, de — amint még majd látni fogjuk — többnyire egyszerűen 
oldódtak meg. Luther szempontjából még egy másik körülmény is 

fontos; úgy látszik, csekély hajlama volt víziókra, extázisokra. Ez 
legvilágosabban a misztikához való viszonyában jut kifejezésre. 
A misztika víziókból táplálkozott, és ezekben nagyon messzire ment 
el; akadtak misztikus apácák, akik mint ,, Krisztus menyasszonyai" 
révületükben testileg érezni vélték a Megváltó ölelését, vérének 
, hullását", és misztikus nászukat ünnepelték, Mindezt Luther gyor- 
san és határozottan elutasította ; ami a német misztikában érdeklő- 
dését lekötötte — bár meglehetősen rövid ideig — , az az a próbál- 
kozás volt, hogy miként lehetne a közvetlenül Istenhez vezető utat 
megtalálni. Az ilyen kísérlet rezonáló húrt pendített meg a lelkében. 

Hogy rövidre fogjuk a szót : véleményünk szerint Luther a fentebb 
érintett pont tekintetében a rendi regulához híven ragaszkodva élt, 
a kolostorban. Ha ehhez még bizonyítékra volna szükség, amelyet 
ilyen esetekben nem éppen könnyű felkutatni, úgy hadd hivatkoz- 
zunk arra a tényre, hogy Luther ellenfelei a legszorgosabb kereséssel 
sem tudtak kiásni semmiféle olyan momentumot, amelyet , bűnbe- 
esésnek" lehetne nevezni. 

Mindazonáltal egész szellemi fejlődésére döntő hatással volt az a 
meggyőződése, hogy a mai pszichológiai irányzatokat megelőzve 
azt vallotta : a libido, a testi vágy áthatja az egész embert és az egész 
életet. Neki erre még ott volt keze ügyében a , concupiscentia" sko- 
lasztikus fogalma, a mohó megkívánás, de ezt a fogalmat nem sza- 
bad kizárólag a nemiségre vonatkoztatni. Mindenesetre ez vezette 
őt el a bűnről és a bűnös emberről alkotott felfogásához, amely min- 
dig is az egyház sarkalatos tézise volt, és az antik nézetekkel való 
világtörténelmi szakítást vonta maga után. A ,hús" e koncepció 
szerint nem csupán a test bizonyos részét, a phallust jelenti, ame- 
lyet az ókoriak a megtermékenyítő erő szimbólumaként isteni rangra 
emeltek. A hús az egész emberi testet jelenti, minden tulajdonságá- 
val egyetemben ; éles ellentéte az Isten felé törekvő léleknek. Luther 
ilyen értelemben sorolja fel az általa tapasztalt megkísértéseket, a 
, haragot, türelmetlenséget, mohó vágyat", és egyetlen szóval sem 
utal arra, hogy a kísértések legnagyobbika a libido lett volna. 

A régi szerzetesi vétkek voltak ezek, amelyeket először a sivatagi 
atyák soroltak fel, és mint a , hét főbűnt" foglaltak jegyzékbe. Lu- 
ther nem imádkozta le tökéletesen valamennyit, és egynéhányuknak 
szerzetes korában sem lehetett számára különösebb jelentősége. Mit 
jelenthetett neki a , fösvénység" vagy a , torkosság", amikor oly 

komolyan vette a teljes szegénységre vonatkozó fogadalmat, és 
állandóan böjttel sanyargatta magát? Mit jelenthetett neki az 
, irigység", amikor minden gondolata kizárólag a saját lelki problé- 
mái körül forgott? Arra már inkább és alaposabb okkal gondolha- 
tott volna, hogy a régi szerzetesek ismerték azt a halálos bűnt, ame- 
lyet , accidiá"-nak, , jóra való restségnek", a kötelességtől, munkától 
való húzódozásnak neveztek. A bűnkatalógusnak már a legkorábbi 
magyarázói is így vélekedtek, hogy az , accidia" közel áll a szomor- 
kodáshoz, a hipochondriához, és öngyilkossági gondolatokat szülhet. 
Luther korában a temperamentum-elmélet nyomán a melankólia 
divatos fogalommá vált, és az orvosok a kifejezés szó szerinti fordí- 
tását követve a , fekete epére" vezették vissza. Luther gyakran szen- 
vedett melankolikus, hipochondrikus súlyos depressziókban. Maga 
úgy vélekedett, hogy ezek a kolostori túlerőltetések következmé- 
. nyei; de a hajlam valószínűleg már előbb is megvolt benne. Minden 
erejével igyekezett leküzdeni a szív restségét és eltompulását, főleg 
ezért fordult szembe a hitélet szokványos, kényelmes rutinfelfogásá- 
val. Hangja akkor a legharagosabb, amikor a ,langyosokról" be- 
szél, akik azt hiszik, hogy a minimális követelmények teljesítésével 
már mindent megtettek, amit kell. Egész harca akörül forog, hogy 
az egyház — amint ő látta — ezt a minimumot már kielégítőnek 
tartja. 

A harag szintén egyike a halálos bűnöknek ; Luther nehéz harco- 
kat vívott ellene, és a viaskodásban gyakran ő maradt alul. A rendi 
regula előírta, hogy a testvérek közt támadt civódásokat — szoros 
együttélésnél ez állandó probléma — haladéktalanul el kell simítani. 
A szabályzat egyik passzusa — mintha egyenesen Lutherra szabták 
volna — kimondta: jobb az olyan, aki gyorsan haragra lobban, de 
éppoly gyorsan kész jóvátenni hibáját, mint az olyan, akiben lassan 
fejlődik ki az indulat, és nehezebben engesztelődik, Luther haragja 
hirtelen, vad szenvedéllyel szokott lángra lobbanni, és hihetetlenül 
gyorsan csillapult szelídséggé, békülékeny hangulattá — ez a két 
vonás jellegzetes tulajdonságai közé tartozott. Gyakran ragadták 
veszélyes helyzetekbe, másfelől viszont békülékeny hajlandóságát is 
leleplezték. Jó példa erre, amikor első és legádázabb ellenségének, a 
haldokló Tetzelnek barátságos hangú levelet küld, méghozzá a lip- 
csei disputa izgalmai közepette, ahol saját élete forgott kockán, 

Kevélység, büszkeség, , superbia" — ez is a halálos bűnök közé 

tartozott, sőt a lista élén szerepelt, mint olyan vétek, amely a többi- 
nek a szülőanyja. Tulajdonképpen már az is bizonyos fajta gőg volt, 
hogy a remete elkülönült a többiektől, és így kiváltságos helyzetet 
akart magának biztosítani, a , közönséges" fivérek és nővérek előtt. 
Az a tézis, amely szerint a , tökéletesek" vagy majdnem tökéletesek 
csak kevesen lehetnek, a nagy többséget a , gyengék" alkotják, még 
messzebbre, az egyház kialakulásának kezdeti szakaszáig nyúlik 
vissza. 

A kevélység már az aszkézis által is veszedelemmé vált a siva- 
tagi atyák számára, akikről nem ok nélkül szólunk részletesebben ; 
mert a sivatag melegházi atmoszférájában már kisarjadt a szerzetes- 
ség minden alapformája, gyakran vad variációkban. Az aszkézis 
szó eredetileg az antik kor hivatásos atlétájának kemény tréningjét 
jelentette. Az első remeték , Isten atlétáinak" nevezték magukat, 
és hamarosan sportvetélkedés indult meg köztük, hogy melyikük 
képes nagyobb teljesítményre. A legelső remeték még szelídek és 
jámborak voltak. Nem szerkesztettek regulákat, nem dolgoztak ki 
büntető rendszabályokat még akkor sem, amikor csoportokba és 
kolostori közösségekbe kezdtek tömörülni. Ők csak , mások" akar- 
tak lenni, mint a pogányok. Sötét vagy egészen fekete zubbonyfélét 
viseltek, megkülönböztetésül a görög filozófusok fehér köpenyétől ; 
megvetették a testápolást, amely a kései antik korban elpuhultság- 
hoz és a forró fürdők túlzott használatához vezetett, enni pedig 
csak annyit ettek, amennyi feltétlenül szükséges volt. Nem sok idő 
múltán azonban hőseik, akik az aszkézisben rekordokat állítottak fel, 
a csodatevők, példaképek hírnevére tettek szert. Kezdetben ezek 
a magány rekordjai voltak. Később a szélrózsa minden irányából 
odalátogató bámulók többet akartak látni: csodákat, folytonos 
csodákat, emberfeletti és embertelen önsanyargatásokat. Kialakult 
az , Isten atlétáinak" különleges típusa : az ilyenek egyre súlyosabb 
és súlyosabb láncokat meg vasnyakörveket aggattak magukra; 
földbe mélyesztett agyaghordóban vagy magasra függesztett léc- 
ketrecben laktak; az egyik ilyen fakír forgó kalitkát ácsoltatott 
magának, amilyenben mókust szoktak tartani. A pálmát Simeon 
(Szümeón Sztülitész), a híres oszlopszent vitte el, ez a nyilván mér- 
hetetlenül erős és szívós szervezetű parasztivadék, aki két évre be- 
falaztatta magát egy elhagyott épületbe, majd felköltözött egy szik- 
lára, amelyet kőtömbökkel szorgosan magasíttatott, s életének utol- 

só harminc esztendejét húsz méter magas oszlopon töltötte, szün- 
telen imádkozások és ritmikus térdhajlítások közepette. Ő volt az 
első oszlopszent. A szó anyagi értelmében közelebb lenni az éghez, 
s egyre tökéletesebbé válni ugyanazon imák és mozdulatok merőben 
számszerű ismétlése által — ez volt az ilyen vezeklők formulája, 
amely kevésbé heroikus változatokban egészen Luther koráig fenn- 
maradt. Simeon egyik csodálója. megkísérelte a mester gyakorlatait. 
összeszámlálni, de ezerkétszáznegyvennégynél abbahagyta a szám- 
lálást. A szent halála után az , oszlop"vagy emelvény körül zarán- 
dokheiy keletkezett, remek architektúrájú kolostorral, amely a 
kései antik kor egyik legnagyobb ilyen jellegű építménye volt. Si- 
meont nem tekintették különc csodabogárnak, hanem az egyház 
nagy dicsőségének és büszkeségének. A vezeklési gyakorlatok pusz- 
tán számszerű felfogása egyike volt azoknak a pontoknak, amelye- 
ket Luther támadott. 

De a szerzetesség másik ősformája is létrejött a sivatagban: a 
kolostor, pontos regulával, abdbával (, atya", apát), szervezett gaz- 
dasággal. A tétlenséget már a remeték is veszedelmesnek tartották, 
ezért foglalták el magukat gyékényfonással. A kolostorok azonban 
e téren még tovább mentek. Szent Antal a maga festői megkísér- 
téseivel világhírű lett, a másik egyiptomi szent, Pachomius (Pa- 
khumiosz), aki a kolostor világmozgató szervezeti formáját megala- 
pozta, hamarosan feledésbe merült. Nem volt körülötte semmi, ami 
az emberek képzeletét izgathatta volna, amiből legendák szövőd- 
hettek volna. Pachomius nagy szervező volt, a rend embere, olyan 
egyházatya, aki rendkívül jelentős hatást gyakorolt a nyugati vi- 
lágra, amely folyton a rendről beszélt, de leírhatatlan rendetlenség- 
ben élt. A sivatagi kolostorban is folyt a gyékény- és kosárfonás, de 
üzemszerűen: közvetítő kereskedők gondoskodtak arról, hogy a 
termékek eljussanak a városokba, s ott felvevő piacra leljenek; a 
kolostor saját bárkáin szállította a Níluson a portékát, a kolostor 
földeket vásárolt, voltak kőművesei, ácsai, szabói, sarukészítői ; a ko- 
lostor az egész környék gazdasági centrumává fejlődött, és az ország 
világi hatóságainál is hamarosan nagy lett a becsülete. 5 ami talán 
a legfontosabb, a kolostor véget vetett a mindennemű tudástól való 
tudatos elfordulásnak, amely annyira jellemezte a remetéket. Min- 
den szerzetesnek el kellett sajátítania az írás-olvasás tudományát ; 
a Bibliát könyv nélkül megtanulták. Pontosan megfogalmazott 

regulákat szerkesztettek a szerzetesi közösségben élő férfiak és nők 
számára (akkor már apácazárdák is voltak). Szigorú fegyelem, nem 
egyéni elhatározás szerint, hanem az elöljárók felügyelete alatt — 
ez volt az új közösségek egyik alapeleme. És ilyen kolostorba 
lépett be Luther is. 

Pachomius óta, aki a 4. század derekán halt meg, a kolostori 
forma természetesen sok változáson ment keresztül, de több mint 
egy évezred alatt a lényege sokkal kevésbé változott, mint bármely 
más egyházi intézményé. Véleményünk szerint az is fontos körül- 
mény, hogy Luther az egyházi életnek ebben a legkorábbi formájá- 
ban nőtt fel. Újra meg újra utalt a kereszténység korai időszakára 
— a reformáció korának más mozgalmai ezt még sokkal erősebben 
hangsúlyozták —, amelyen természetesen az első kolostorokat és 
remetéket megelőző , őskeresztény" időket értette. De úrrá lett 
rajta az az elképzelés, hogy szakadatlanul tartó , hanyatlás" követ- 
kezett be: a , kései kor", amelynek teljes visszaforduláshoz kell ve- 
zetnie. Állandóan elhangzottak ilyen értelmű jövendölések; alig 
akad olyan évszázad, amelyben nem találkozunk szenvedélyes 
protestálásokkal, ,a világ végére" hivatkozásokkal. Calabriában 
Joachim de Fiore apát, a hatalmas IX. Gergely pápa pártfogoltja, 
a Hohenstauf-korban világtörténeti rendszerbe foglalta ezt a fel- 
fogást ; a későbbiek során erre még visszatérünk. A császárság és a 
pápaság harcának idejéből származott Luther Ágoston-rendje is, 
éppúgy, mint a másik két kolduló rend, a ferenceseké meg a do- 
minikánusoké. 

Az Ágoston-rend szintén hanyatlás, más nagy szerzetesrendek 
lehanyatlása, pusztulása után keletkezett mint megújhodás. A szer- 
zetesség egész története ilyen fellendülések és lehanyatlások sza- 
kadatlan folyamata. A , reformáció" az egyháztörténet állandó fo- 
galma és újra meg újra visszatérő szükségszerűség volt. Amikor 
Luther szerzetes lett, az Ágoston-rend — mint majdnem valameny- 
nyi szerzetesi közösség — két pártra szakadt: az egyik reformokat 
kívánt, a másik ellenzett minden ilyen irányú törekvést. A. szerze- 
tesrendek nemcsak egymással folytattak küzdelmet, saját kebelü- 
kön belül is ádázul viaskodtak. Az , obszervánsok", a rendalapító 
Assisi Ferenc reguláinak szigorú védelmezői majdnem két évszáza- 
don át fundamentumáig rázták meg az egyházat, miglen alkalmaz- 

kodtak, vagyis jobban mondva míg véresen le nem számoltak a 
,Tadikálisokkal", és ki nem irtották, el nem nyomták őket. 

A szerzetesi fogadalmak egyike az engedelmesség volt. A szerze- 
tesek saját rendjük elöljáróival szemben ezt. komolyan vették; de 
ami a többi egyházi intézményt, nem utolsósorban a pápaságot il- 
leti, ezekkel rengeteget polemizáltak, engedetlenséget tanúsítottak 
velük szemben, s nem csupán a franciskánusok. Érdekes megemlí- 
teni, hogy éppen az Ágoston-rendieket tekintették a pápai kúria 
leghűségesebb fiainak és védelmezőinek. Egészen Luther fellépéséig 
büszkén hangoztatták, hogy az ő soraikból soha egyetlen eretnek 
sem került ki, amit vajmi kevés rend tagjai állíthattak saját közös- 
ségükről. 

A szegénység volt a másik fogadalom. Ez már az egyiptomi ko- 
lostoralapítások idején illúzió volt. Az egyes szerzetes nem mond- 
hatott ugyan semmit a magáénak, de a kolostor gazdagodott, s 
nagy apátnak nem csupán azt tekintették, aki fegyelmet tartott a 
testvérek között, hanem azt is, aki nagystílű gazdasági intéző volt, 
a birodalom gyarapítója". A korai középkor nagy kolostorai egy- 
ben a szellemi kincsek , gyarapítói" vagy legalább megőrzői is vol- 
tak, és amit e téren produkáltak, az a letűnt századokból ránk ma- 
radt legértékesebb örökségek közé tartozik. Hasonló érdemeket sze- 
reztek környékük gazdasági fejlesztésében is, vadon erdőket irtot- 
tak, új termőföldeket, teremtettek, utasoknak szállást adtak, be- 
tegeket ápoltak, s minderre gyakran kellett hivatkozniuk, hogy lét- 
jogosultságukat megvédelmezzék. De szegénységről nem volt szó 
többé. Bőkezűen pártfogolták a művészetet, s e mecénási tevékeny- 
ségükért ma is hálásak vagyunk nekik. Nagy földbirtokok urai let- 
tek ; némelyik apát joggal viselte a hercegapát címet, és úgy is élt, 
mint valami fejedelem. Roppant vagyonokat szereztek, és a legha- 
talmasabb szerzetesi lovagrendnek, a templomosnak éppen ez lett 
a veszte — a középkor legiszonyatosabb Justizmord-perében meg- 
semmisítették; a rend nagymesterét és sok tagját megégették, a 
rend vagyonát, amely kiterjedt bankügyletekből gyűlt össze, el- 
kobozták. Ez volt a középkor első szekularizációja. Még Luther 
korában sem merült feledésbe, bár csak félénk suttogással mertek 
róla beszélni. A" radikális franciskánusok , szegénységi vitája", 
amely még sokkal több áldozatot követelt, szintén nem ült el tel- 
jesen. Arról volt szó, hogy a rend , balszárnya" komolyan akarta 

venni a rend alapítójának, Assisi Ferencnek szigorú szegénységet 
előíró parancsolatait, és a tulajdon minden formáját elutasította, 
míg a , jobbszárny", a , konventuálisok" használni akarták azokat 
a javakat és hagyatékokat, amelyekkel kezdték elhalmozni a ren- 
det. Luther idején a Íranciskánusok már rég visszatértek az enge- 
delmességhez, De téziseik tovább éltek, és megérték feltámadásu- 
kat. i 

Luther Ágoston-rendi kolostorában szó sem volt szegénységről. 
Saját szavai szerint , volt elegendő enni- és innivalónk" ; a böjtöket 
is csak mérsékelt formában tartották meg. Az Ágoston-rend nem 
tartozott az olyan dúsgazdag szerzetek közé, amilyen a bencéseké 
volt, de azért tehetősnek számított, az egyes kolostorok különféle 
birtokokkal rendelkeztek, távoli vidékeken is voltak majoraik, sa- 
ját intézőkkel, ispánokkal, adószedőkkel. A birtokterület évszáza- 
dok folyamán állt össze, és sohasem csökkent; ami egyszer az egy- 
házra szállt, az , örökre"? a tulajdonában maradt, míg ellenben a 
világi birtokok tulajdonviszonyai szükségképpen folyton változ- 
tak. A későbbi időkben, a 16. században az egyházi birtokok, jogok, 
járadékok, kiváltságok oly roppant tömeggé halmozódtak, hogy 
ezen az állapoton okvetlenül változtatni kellett. Az egyház év- 
századokon keresztül azzal vádolta a világi hatalmakat, hogy , kap- 
zsi módon" áhítoznak az egyházi birtokokra ; a világiak viszont azt 
vetették az egyház szemére, hogy egyre több birtok összeharácsolá- 
sára törekszik. Még a mélyen katolikus Spanyolországban is kérték 
az alattvalók Károly királyukat, vessen véget annak az állandó 
folyamatnak, amely abból áll, hogy egyre több és több föld kerül 
nholt kézre"; ha így megy tovább — hangoztatták —, a világiak- 
nak előbb-utóbb semmijük sem marad, pedig nekik kell adóikkal 
fenntartaniuk az államot. Mivel az egyházi birtokokat — legalábbis 
elvileg — nem lehetett bevonni a mindig szorult anyagi helyzetben 
levő államháztartás támogatásába, ez az érvelés valóban igen nyo- 
mós volt. Hogy az egyes országokban az egyház mekkora birtokkal 
rendelkezett, azt sohasem sikerült pontosan kideríteni; Angliában 
az egész terület egyharmadára becsülték, és Németországban is leg- 
alább ennyinek kellett lennie. Azt a körülményt is figyelembe kell 
venni, hogy gyakran éppen a legjobb, legtermékenyebb és legjobban 
megművelt földek voltak egyházi, illetve kolostori tulajdonban. 

A , szent római birodalomnak" ebből a harmadából az Ágoston- 

rendiek is részesedtek; Németországban 102 kolostoruk volt; a 
legtöbbet még a 13. században alapították, néhány pedig egészen 
új keletűnek számított. Az erfurti kolostor 1256 óta állt fenn, ab- 
ban az évben létesült, amikor a rendet az első pápai rendelkezések 
konszolidálták. Luther is magára öltötte a fekete kámzsát, a fekete 
bőrövvel, e fölött a fehér skapulárét viselte, alsóruhája fehér gyap- 
júing volt. Éjszakára is fehér csuklyás skapulárét kellett felvennie, 
jóllehet akkoriban az emberek általában meztelenül aludtak. A 
kámzsát még sokáig megtartotta azután is, hogy szakított az egy- 
házzal; és a wittenbergi kolostorban lakott haláláig. 

A bűnösségére koncentrált gondolkodás, , szívbéli fájdalom és 
gyötrődés", figyelés a szívre, amely , reszketett és vergődött, hogy 
Isten irgalmas legyen hozzám" : ez volt, hogy Goethe kifejezésével 
éljünk, Luther legfőbb ügye szerzetességének időszakában. Való- 
ban ő volt , a szerzetes", amint a régi szerzetalapítók felfogása 
szerint elképzelték, kitéve a démonok kísértéseinek, viaskodva a 
szerzetesi vétkek lajstromában felsorolt bűnökkel: a kevélységgel, 
a haragos indulattal, a szomorkodással és a szívnek egészen a két- 
ségbeesésig fokozódó tétovaságával (restségével), Luther megtartotta 
a szerzetesi fogadalmakat, az engedelmesség kivételével. Nem akart. 
, Isten atlétája" lenni, aszkéta-rekordok elérésére sem törekedett. 
Szent sem akart lenni, holott egy szerzetes előtt feltehetően ilyen 
eszménykép lebeghetett, és rendje fölöttébb óhajtott is volna egy 
szentet, mivel fájdalmára egyetlen saját szenttel sem büszkélkedhe- 
tett, míg ellenben a Íranciskánusok meg a dominikánusok rendala- 
pítói a glóriás szentek társaságába kerültek. Luther lényegében véve 
egészen egyszerű célt tűzött maga elé: kegyelmes Istenre akart ta- 
lálni. Hogy ezt a maga módján kísérelte meg, az engedetlenség 
volt. Sok szerzetesnek, sok remetének támadtak saját gondolatai a 
magányban, az egyház az ilyenekkel nem tudott, és nem is akart 
törődni. De Luther a maga útját nyíltan hirdette, ezáltal befolyá- 
solt, , tévútra" vezetett más embereket — ez olyan engedetlenség 
volt, amelyet eretnekségnek minősítettek, és amelyért halálos bűn- 
tetés járt. 

A szerzetesi intézmény fejlődésének megfelelően az erfurti kolos- 
tor szigorúan hierarchikus felépítésű szervezet volt, igen pontosan 
megkülönböztetett rangokkal. Élén a prior állott, a miniatűr biro- 
dalomnak afféle kis monarchája vagy pápája. Közvetlen környeze- 
téhez tartoztak a , nagyok" : az alprior, az istentisztelettel össze- 
függő ügyeket intéző sekrestyeigazgató, a gazdasági és pénzügyekkel 
foglalkozó prokurátor és a szerzetesjelöltek nevelését irányító novi- 
ciusmester. Maguk a szerzetesek két kategóriát alkottak. Az arisz- 
tokráciát az atyák — patres — képviselték, akik felszentelt papok 
és tanult vagy legalábbis olvasott emberek voltak. A , közemberek" 
kategóriájába tartoztak a laikus testvérek — fratres —, akik szer- 
zetesi fogadalmat tettek ugyan, de tanulatlan emberek voltak; a 
páterek éberen ügyeltek arra, hogy a testvérek ne tanuljanak meg 
írni-olvasni. A laikus fráterek látták el a kapuőri szolgálatot, éne- 
keltek a kórusban, betegeket ápoltak, rendben tartották a ruharak- 
tárt, és egyéb alárendelt munkákat végeztek. Luther erfurti kolos- 
tora nem volt szegény, de korántsem tartozott az olyan gazdagok 
közé, amelyek kolostori szolgák, cselédek és ügyintézők százaival, 
sőt ezreivel rendelkezve valóságos kis várost vagy kis fejedelemsé- 
get alkottak. Néhány országban még kolostori rabszolgák is voltak, 
az egyház hierarchikus felépítésében és az egyházatyák hatalmas 
gondolatépítményeiben az ilyen rabszolgákat az Isten alkotta vi- 
lágrend szerves részeinek tekintették. A rend nemzetközi volt, 
területenkivüliséget élvezett, legfőbb vezetője a Rómában székelő 
generális volt, és külön saját követet tartott az egyházi hierarchia 
legmagasabb csúcsán álló pápa mellett; tehát közvetlenül a pápai 
kúria alá tartozott, autonóm bíráskodási joggal rendelkezett, kü- 
lön kis egyház volt az egyházon belül. A német terület négy provin- 
ciára volt osztva, amelyek semmiképpen sem függtek össze a poli- 
tikai határvonalakkal, s ezzel is mintegy hangsúlyozták, hogy a 
szerzet felette áll minden világi jellegű elrendezésnek. Luther, aki 
addig mansfeldi illetőségű volt, most Ágoston-rendi illetőségű lett. 
Akkor még általános volt az a szokás, hogy aki belépett a szerzetbe, 
keresztnevét letéve új nevet vett fel. Luther a szerzetben eleinte az 
Ágoston nevet viselte, de hamarosan visszatért a Mártonhoz, amit 

— ha úgy tetszik — némileg szimbólumnak lehet tekinteni. A rend- 
nek megvolt a saját alkotmánya, amelyet sokkal pontosabban rög- 
zítettek, mint a bizonytalanul körvonalazott , szent római biroda- 
lom" alkotmányát. Hetenként egyszer, a közös ebéd alatt felolvas- 
ták a rendi regulákkal együtt. Megvoltak a rend hagyományai, 
és meghatározott szerepet töltött be az egyház általános tervében: 
elsősorban prédikálás volt a feladata. Nagy tudósok és gondolko- 
dók, amilyeneket a két másik kolduló rend, a dominikánusok és 
franciskánusok szép számmal tudtak felmutatni, szinte monopol- 
helyzetet teremtve maguknak — a skolasztika leghíresebb képvi- 
selői majdnem valamennyien domonkosok és ferencesek voltak — , 
az Ágoston-rendiek között nem akadtak. De egyetemeken tanítot- 
tak, és Luther is mint docens kezdte meg azt az utat, amely végül 
is kivezette őt a rendből, 

Kezdetben ő sem volt több közönséges újoncnál. Legfeljebb any- 
nyiban különbözött tőlük, hogy a rendbeliek bizonyos gyanakvás- 
sal néztek rá akadémiai fokozata miatt, amely mögött kevélységet, 
önteltséget sejtettek. A felvételt nem intézték el gyorsan. A novi- 
ciusnak időt kellett hagyni, hogy lelkében megérlelődjön a végle- 
ges döntés ilyen vagy olyan irányban. Luthert először a kolostor 
vendégházában helyezték el megfigyelés céljából. Mint engedelmes 
fiú közölte szüleivel elhatározását ; az apa magánkívül volt a szép- 
reményű ifjú engedetlensége miatt. Eddig nem tegezte, respektálva 
a magisteri titulust, amelytől legszebb álmainak beteljesedését vár- 
ta. Most azonban csak per , te" írt neki, s mint Luthertól tudjuk, 
, megtagadta tőle minden apai hajlandóságát és jóakaratát". Az 
anya kereken kijelentette, hogy tudni sem akar róla többé. Az öreg 
bányász, aki időközben kohászmesterré lépett elő, csak akkor adta 
be a derekát, amikor a gyakori pestisjárványok egyik hulláma elra- 
gadta tőle két másik fiát. Kelletlenül bár, de beleegyezését adta : 
a . . . jó, menjen, adja Isten, hogy jóra váljon." Az égiháború, a 
villámcsapás előidézte hirtelen megtérés históriája sehogysem tet- 
szett a keményfejű realistának, még akkor is bizalmatlanul beszélt 
róla mindenkinek, amikor fia első miséjét mondta. , Hátha valami 
ördögi kisértet volt. Isten adja, hogy ne úgy lett légyen" — jelen- 
tette ki gyanakodva. Luthernak súlyos lelki válságokat okozott ez 
az első szakítás egy olyan hatósággal, amely Isten akaratából lé- 
tezett; s a világrend magja a család volt. 

A diákélet tarkabarkaságából olyan világba lépett, ahol csak két 
szín létezett: a fekete és a fehér. A világosságból a homályos deren- 
gésbe, a fürge, hangos nevetésű jó pajtások vidám társaságából a 
kolostori fegyelem szigorába. Elvileg tilos volt a nevetés, tilos volt 
minden fesztelen mozdulat. A szerzetesnek meg kellett tanulnia a 
hallgatást. A rend egyik tanítója irányelvként leszögezte: , A szer- 
zetesek dolga sírni, hallgatni és üdvös csendben várakozni." Szem- 
lesütve kellett járni-kelni, a kezet a csuha ujjába dugva kellett 
tartani. Iváskor a kupát két kézzel kellett fogni; fél kézzel fogni 
könnyelműségnek számított. A közös étkezések alatt tilos volt min- 
den csevegés ; olyankor valamelyik testvér a rend legendáiból vagy 
elismert egyházi tekintélyek épületes műveiből olvasott fel részlete- 
ket. A nap — amely a kolostorban még pirkadat előtt kezdődött — 
szigorú pontossággal megállapított program szerint telt el. A huszon- 
négy óra alatt hétszer imádkoztak a kórusban és énekeltek antifona 
formában zsoltárokat. Két órakor volt az első közös ájtatosság, és 
már későre hajlott az idő, amikor elmondták az utolsó imádsá- 
got. Az első étkezés az ebéd volt. Az apró, fűtetlen cellába lakóján 
kívül más szerzetes nem léphetett be ; nagyon hideg téli napokon fel- 
kereshették a közös melegedőszobát. A cella ajtaját nem lehetett 
bezárni, s ellenőrző nyílás volt rajta. Semmiféle díszítés nem volt 
megengedve, még szentkép sem függhetett a falon ; fekvőhelyül szal- 
mazsák szolgált, gyapjútakaróval. 

Tehát hallgatás, csend; a szerzetes még a saját cellájában, még 
önmagához sem beszélhetett, a többiekkel csak jelbeszéddel érint- 
kezhetett. Szigorú felügyelet és ellenőrzés alatt közösen inádkoztak 
a kórusban, vagy a bűnről beszéltek. Legalább minden pénteken 
,bűnkáptalant" tartottak. A prior e szavakkal kezdte : , Beszéljünk 
a bűnről!" A testvérek a földre vetették magukat. A prior megkér- 
dezte: , Mit mondtok?" ,A mi bűnünket" — hangzott a felelet. 
Ekkor felállhattak, és egyenként bevallották vétkeiket ; ilyenkor ki- 
zárólag a regulák és előírások megszegéséről volt szó ; minden egyéb 
bűnt a gyónásnál kellett megvallani. A káptalanban beismert vét- 
kek ilyesfélék voltak: elkésés, elbóbiskolás a kórusban ; a súlyosab- 
bak közé tartozott a hazugság, a hallgatási parancs megszegése, nő- 
személyre vetett pillantás ; még súlyosabb a káromkodás, a priorral 
szemben tanúsított engedetlenség, ittasság. A legsúlyosabb bűnök 
voltak; levelek vagy okmányok hamisítása, a gyónási titok meg- 

szegése, a testiség bűne. Az enyhébb kihágások elkövetőire rosszal- 
kodó iskolásgyerekekhez illő büntetéseket szabtak: a, padlón ülve 
kellett ebédjüket elfogyasztaniuk, zsoltárokat kellett felmondaniuk 
stb.:A súlyosabb bűnöknek megvesszőzés vagy börtön volt a peni- 
tenciája. Az ilyen káptalanok lényegét a közösségi élet gyakor- 
lása alkotta: minden egyes testvérnek kötelessége volt bevádolni, 
megfigyelni, ellenőrizni a másikat, s megfigyeléseit jelentenie kellett, 
bár nem személyes jellegű vád formájában. Csak harmadik személy- 
ben beszélhetett a vétkesről: Egyik testvérünk ezt vagy azt csele- 
kedte. Ilyenkor a közösség elvárta, hogy az illető jelentkezik, és be- 
ismerő vallomást tesz. 

A gyónás más volt ; maga a prior vagy az általa megbízott gyón- 
tatóatya végezte, s mint a bűnbánat szentsége a katolikus tanítás 
egyik sarkalatos pontját jelentette. Papja által az egyház itt a leg- 
közvetlenebb formában lépett. oda az egyes hívőhöz, és magára vál- 
lalta, hogy a bűnöst ismét. kiengeszteli Istennel. Luther a gyónást a 
maga személyes gyakorlatában élete végéig megtartotta, de felfo- 
gásának megfelelően átalakítva : számára nem a közvetítő — a pap, 
egy ember — volt a szükséges közbülső instancia; közvetlenül 
Krisztushoz fordult. Ő adja meg a feloldozást: ,, Krisztus ül ott, 
Krisztus hallja, Krisztus válaszol, nem pedig egy ember." Még a 
wormsi birodalmi gyűlés viharában is meggyónt a régi előírt formá- 
ban a trieri hercegérseknek ; történtek bizonyos próbálkozások, ame- 
lyekkel az érseket igyekeztek rávenni a szigorú gyónási titok meg- 
szegésére, de erre az egyházfejedelem nem volt hajlandó. Luther 
később közvetlen környezetéhez tartozó barátait választotta , part- 
nerül" a maga gyónási formájához. 

Luther azzal a hévvel kezdte meg szerzetesi életét, amely minden 
tettét jellemezte ; lázongásról, de még a legkisebb függelemsértésről 
sem hallunk semmit. Mint posztuláns — várományos — a közös 
ájtatosságok, a hórák (a zsolozsma részei) idején oldalt, a kisebb 
rangú testvérek között állott. Eljárt falura kéregetni a kápsáló- 
zsákkal, jóllehet a tehetős rend részéről a koldulás nem volt több 
hagyományos gesztusnál, Mint annyi minden, ez a rendi szabály is 
fikcióvá változott. Úgy látszik, a testvérek szándékosan tették ki 
Márton , magistert" a szokottnál nagyobb strapáciáknak, így akar- 
ván éreztetni, hogy ő is csak egy a többi közt. Ez az állapot nem tar- 
tott sokáig, két hónap elteltével novícius lett, egy évvel később le- 

tette az ünnepélyes nagy fogadalmat. Engedelmességet, teljes va- 
gyontalanságot és szüzességet fogadott ,az üdvözült Augustinus 
regulái szerint mindhalálig" . 

A csend, a fegyelem jót tett a zabolátlanságra hajlamos ifjú em- 
bernek. Később hangoztatott sűrű panaszai ellenére az az igazság, 
hogy az első években jól érezte magát a kolostorban. Igaz, hogy már 
igen korán kezdett, tépelődni. Legtöbb társától eltérően ő nem volt 
képes rutinszerűen felfogni azt, hogy még az apró-cseprő külsőségek- 
ben is folyton a bűnt és a bűnösséget emlegették. Szüntelenül talált 
magában vétkeket, és minden alkalmat megragadott, hogy azokat 
megvallja. Felettesei ismerték ezt a típust, és tudták, hogyan kell 
bánni vele. Luther még idősebb korában is hálásan emlékezik vissza 
arra a , finom öregre", aki a noviciusmestere volt, s aki időnként 
erélyesen rászólt, ha túl gyakran hozakodott elő Isten haragjával: 
, Bolond vagy, Isten nem haragszik rád, hanem te haragszol 
Istenre!" Általában nagy kímélettel és megértéssel bántak vele 
mint , nehéz testvérrel", akiből talán egyszer még a rend büszke- 
sége válhat, ha helyesen irányítják. Persze éppen ez volt a tévedés : 
Luther nem akarta, hogy irányítsák. Ő a maga erejéből akart , ke- 
resztültörni" Istenhez, az ő Istenéhez ; a pietizmus még a 18. szá- 
zadban is részletes elméletet és technikát dolgozott ki arra, hogyan 
lehet vezeklési harcok megvívásával megvalósítani ezt az áttörést. 
Luther ebben nem talált megértésre, ez ellentétben állott az egyház 
tanításával. De meghatóan hálás volt a legkisebb biztatásért is, és 
a rend kongregációja legmagasabb elöljárójának, Staupitz vikárius- 
nak a személyében életében először olyan , atyát" talált, aki sokkal 
atyaibb volt hozzá, mint a tulajdon apja. 

Hogy Luther milyen , bűnöket", hibákat, mulasztásokat fede- 
zett fel magában, és gyónt meg, nem tudjuk. De azt tudjuk, hogy 
egy alkalommal, mikor megint szenvedélyes keserűséggel vádolta 
magát Staupitz előtt; , Ő, én bűnöm, bűnöm, bűnöm!", a vikárius 
erélyes hangon azt felelte neki, hogy egyáltalán nincsenek is igazi 
bűnei. Szülőgyilkosság, nyilvános káromkodás, Isten megvetése, 
házasságtörés — ezek a valódi bűnök. , Készíts magadnak lajstro- 
mot, abba írd össze az igazi bűnöket, Krisztus segítsen rajtad; de 
ne mászkálj nekem ide ilyen tákolmányokkal és bababűnökkel, és 
ne csinálj minden fingból vétket!" A drasztikus fogalmazás Luther- 
tól származik ; a választékos modorú Staupitz alighanem másként 

fejezte ki magát. De annyi bizonyos, hogy a vikárius nagyon bele- 
látott a fiatal szerzetes lelki szorongásaiba, megértő módon bánt 
vele, igyekezett őt vígasztalni. Staupitz régi nemesi család sarja volt, 
sokat látott-tapasztalt a világban, befolyást élvezett az udvarnál, 
művelt körökben szellemes prédikációi miatt közkedveltségnek ör- 
vendett, fontos megbízásokból kifolyólag sokat utazott. Bizonyára 
gyakran elcsodálkozott a kiálló pofacsontú, mélyen ülő szemű fia- 
tal parasztivadék aggályoskodásán. Ilyen intenzitás minden bizony- 
nyal idegen és kissé ijesztő volt számára ; valószínűleg fölösleges- 
nek is ítélte az ilyesmit. De tény, hogy mindenki másnál előbb is- 
merte fel Lutherban a géniusz vagy legalábbis a nagy tehetség szik- 
ráját. Némelyek megkísérelték kimutatni, hogy Staupitz prédiká- 
cióiban és írásaiban már fellelhetők Luther tanainak , előformái" ; 
véleményünk szerint ez túlzás. Egyébiránt az ilyen irányú próbál- 
kozásokhoz maga Luther is hozzájárult, és reformátorrá válásának 
kezdőpontjára Staupitz vikáriust állította. Mindamellett mi is igen 
nagy jelentőségűnek tartjuk, hogy Luther a lelki válságok és zűr- 
zavarok éveiben ezt az , atyát" és törődő barátot tudhatta maga 
mellett és maga fölött. 

Az összekuszáltság volt az, amely kínozta. Később a , pápasá- 
got", az egyházat okolta ezért, és ebből merítette tanainak döntő 
részét. A fiatalabbaknak, akik már csak hallomásból tudtak erről 
valamit, fáradhatatlanul magyarázta, hogy a kolostorban mennyire 
gyötörték a testvéreket. A legapróbb hiba is bűnné vált; ha valaki 
elakadt az imádság szövegében, vagy véletlenül hozzányúlt a szent 
tárgyakhoz, az már bűnt követett el; a nagy egyházatyák kijelen- 
tették, hogy aki a kórusi énekből akár egyetlen szótagot is kihagy, 
erről számot kell adnia a végítélet napján. Szerzetestársait mindez 
nem izgatta különösképpen; tudomásul vették a dolgokat, és ha 
efféle mulasztásokon kapták őket, türelmesen fogadták a kiszabott 
büntetést. De Luther számára a végítélet más volt, mint holmi szó- 
taghibákért történő számonkérés. Ő állandóan a haragvó Istent 
látta maga előtt, a haragos Krisztust, a bírákat, akiknek ítélete az 
örök kárhozatot jelentheti. 

Az ilyen szorongásokat beteges, hisztériás tüneteknek, de min- 
denképpen esztelen túlzásoknak szokták nevezni. Luther kétség- 
kívül súlyos pszichopatológiai természetű rohamokban szenvedett, 
és ez a baj nemcsak a kolostorban gyötörte. Nem egykönnyen tud- 

nánk olyan zseniális embert megnevezni — a vallás területén leg- 
kevésbé — akiből ez a patologikus vonás hiányzott. Még a hatalom 
emberei is sírógörcsöt kaptak időnként, pl. Bismarck ; fölösleges to- 
vábbi példákat felsorolni. Ellenségei egyenesen epilepsziásnak ne- 
vezték Luthert ; teljesen hihető, hogy elvágódott, vagy inkább földre 
vetette magát. Feljegyzésekből ismerjük az alább következő epizó- 
dot. Az egyik konventmisén Márk evangéliumából olvasták fel a 
tisztátalan lélektől megszállott ember esetét (I. 23—26). A megszál- 
lott így kiált fel: , Ah! Mi dolgunk van nékünk veled, Názáreti 
Jézus? Azért jöttél-e, hogy elveszíts minket? Tudom, hogy ki vagy 
te: az Istennek Szentje." Luther lerogyott, és ezt nyögte: , Nem 
vagyok olyan, én nem!" Az esetet Cochlaeus, későbbi ellenfele em- 
líti fel, és azt a jámbor megjegyzést fűzi hozzá, hogy a szerzetestár- 
sai már akkor is démontól megszállott. embernek tartották Luthert. 
Magasabb értelemben ez meg is felel a valóságnak. 

Luther maga mondja el, hogy amikor először misézett, a szó szoros 
értelmében reszketett a félelemtől. A szentmiseáldozat szavai felka- 
varták, nem bírt szabadulni a gondolattól: ,, Ki az, akivel beszélsz?" 
El akart futni az oltártól. Csak a praeceptora tartotta vissza. 

, Ki az, akivel beszélsz?" Nem is lehetne egyszerűbben és gran- 
diózusabban kifejezni. Talán még csupán annyit kellene hozzátenni, 
hogy Luther szavaiban egy másik kérdés is feszült: , Ki vagyok én, 
aki itt most Istennel beszélek?" Nagyon távol esett ez a gondolat 
az egyház hierarchikus felfogásától, amely szerint a pap magasan az 
, egyszerű hívők" fölött áll. Luther már ezzel is kilépett, bár még 
korántsem tudatosan, a hagyományos szemléletek kereteiből. 

De ezt akkor még senki sem érezte. Az eksztatikus ismert, sőt kí- 
vánatos jelenség volt, a , pszichopata", a démonoktól gyötört ve- 
zeklő alakját a szentek sok legendája ismerte és legitimizálta. Lu- 
ther elöljárói, kitűnő emberek és rendjük szigorú tagjai, a legcseké- 
lyebb habozás nélkül igyekeztek a lehető leggyorsabban előléptetni 
a fiatal szerzetest, és egyre újabb, egyre felelősségteljesebb funkció- 
kat ruháztak rá. Luther valóban meglepően gyors , karriert csinált." , 
és nemcsak Staupitz vikárius volt a pártfogója. Még egyik mogorva 
teológiai elöljárójára, Nathin professzorra is olyan mély hatással 
volt a fiatal barát szenvedélyes hitbuzgalma, hogy a mühlhauseni 
zárda apácáinak épületes példaként hozta fel a fiatal szerzetest, akit 
csodálatos megtérésére célozva , második Paulusnak" nevezett. 

Csak Luther apja tartott ki konokul a hihetetlen megtéréssel kap- 
csolatos kételyei mellett. Mihelyt a fia letette a testvéri fogadalmat, 
elöljárói máris közölték vele, hogy kezdjen felkészülni a magasabb 
fokozat, a papi méltóság elnyerésére ; az erfurti segédpüspök alszer- 
pappá (subdiaconus), majd szerpappá (diaconus), végül áldozó- 
pappá szentelte -— fontos állomások ezek egy szerzetes életében és 
az egyház struktúrájában. Az első mise, a primicia, olyan jelentős 
esemény volt, amelyet nemcsak az egyházon belül ünnepeltek meg. 
A szerzetes általában már alig-alig tartott kapcsolatot családjával 
és korábbi barátaival; Luthert a diákpajtások már elfelejtették. 
A primiciára azonban hívhatott vendégeket. Írt apjának, barátai- 
nak, régi tanárainak, szép latin körmondatokban, bókokkal nem 
fukarkodva. Hans Luder nem mulasztotta el az alkalmat, hogy im- 
már mint tehetős kohászmester jelenjék meg a nyilvánosság előtt. 
A kolostor konyhájának 20 forintot adományozott ; ezért az össze- 
gért majdnem egy házacskát lehetett akkoriban vásárolni. Az ü ünnep- 
ségre lóháton érkezett, húsz kísérővel, s az egyik szerzetes megje- 
gyezte Luthernak: , Jó barátja lehet, ha ilyen sokadmagával jön." 
Bőséges ünnepi lakoma követte a templomi szertartásokat. Luther 
odament apja asztalához, mert úgy érezte, még egyszer meg kell 
indokolnia elhatározását, hogy pap lett. A kohászmester azonban 
merev maradt, bár ismét a nagyobb respektust kifejező magázást 
használta : , Nem gondolt a negyedik parancsolatra : vyTiszteld atyá- 
dat és anyádatk?" Amikor a villámcsapás került szóba, az öreg ör- 
dögi kísértetet emlegetett. Luther azzal védekezett, hogy imádko- 
zással és áhitattal jobb szolgálatot tehet szüleinek és barátainak, 
mint világi állapotában. , Adja Isten, hogy úgy legyen"? — felelte 
Hans Luder. , Apám szavai — mondta Luther, legrégibb életrajz- 
írója szerint — annyira megrémítettek, hogy úgy éreztem, mintha 
éles kard hasított volna a szívembe, amiért a tízparancsolatra emlé- 
keztetett; nem is tudom szavait soha elfelejteni." Az.öreg csak 
akkor békült meg, amikor fia megházasodott, és megszületett egy 
unoka is, aki majdan tóvább plántálhatja a Luder-Luther nemzet- 
séget. Akkor atyám visszafogadott kegyeibe, és újra az ő kedves 
fia lettem." 

A kolostori élet nem állt csupán szigorú fegyelemből, zsolozsmá- 
zásbólmeg bűnvallomásból ; a ,gyötrésekkel" kapcsolatos panaszko- 
dások, amelyeket Luther később szüntelenül hangoztatott, pole- 

mikus színezetűek. Hasonlóképpen elfogult az a leírás is, amely a 
zerbsti szerzetesek , dőzsöléséről" szól. Zerbstben búcsú volt, az 
erfurti barátok is ellátogattak oda, köztük Luther. Megtartották a 
körmenetet a virággal teleszórt, utcákon, majd a magisztrátus a nyílt 
piactéren lakomát rendezett. , Odamentünk, tömködtük a bendőn- 
ket, vedeltük a bort, és a feszületet egy időre beraktuk a kamrába, 
az ajtó mögé, hogy ne nézzen ránk savanyúan ; amikor telezabál- 
tuk és teleszívtuk magunkat, megint előszedtük." Mi nem akarunk 
savanyúan nézni; nem lehetett az olyan , vad dőzsölés", s tudva- 
levően Luther sohasem vetett meg egy-két kupa bort. Csak az a 
furcsa, hogy ellenfelei később könyörtelenül felróttak neki minden 
kupa italt, holott bizonyos kolostorokban és apátságokban napi- 
renden voltak az egészen másfajta lakomák. 

Vessünk most egy röpke pillantást az erfurti Fekete Kolostor 
szigorúan őrzött falain túlra. Nem kell holmi bűnlajstromot meg- 
tárgyalnunk, de azért az Ágoston-rendi obszervánsok viszonylag 
szigorú kongregációját nem lehet tipikusnak nevezni. Ez a kongre- 
gáció a saját rendjén belül és még inkább az akkori kolostori élet 
összképében az igen gyenge kisebbséget képviselte. Akadtak nála 
még szigorúbb rendek, amelyek később a legenergikusabb ellen- 
állást tanúsították a kibontakozó reformációval szemben, főleg a 
karthauziak. Az ilyenek azonban csak apró forgácsok voltak, és a 
régi rendszer védelmezőinek legbuzgóbb igyekezete sem tudott 
,egy maroknyi igaznál" többet felmutatni. A kolostorok és apát- 
ságok óriási többségében mindenfelé nagyon világiasan, nagyon 
kényelmesen éltek a szerzetesek. A kolostori konyhák híresek vol- 
tak, a kolostori sörök és likőrök még ma is azok (sok ember csak a 
, benediktinus" vagy a , sartrőz" szóból tud e szerzetesrendek lé- 
tezéséről). A jól táplált, kedélyes, bort kostolgató barát, akinek de- 
rekán az rózsafüzér szinte csak mellékes kelléknek tűnik — ezta 
figurát nem a 19. század zsánerfestészete találta ki. A sok sörfőz- 
dének, a malmoknak és egyéb gazdasági ágazatoknak, amelyeket 
igen eredményesen űztek, megvolt a társadalmi vetülete: a harc 
nagy része nem hitbeli kérdések vagy dogmák körül folyt, hanem e 
nagyon is kézzelfogható realitások miatt. A szerzetesek , exemptus"- 
ok voltak, vagyis adómentességet élveztek ; eredetileg természete- 
sen nem azért, hogy kiváltságuk birtokában kereskedjenek, és az 
adók alatt nyögő polgároknak konkurrenciát csináljanak. Borméré- 

seket nyitottak, s ezzel elkeserítették a kocsmárosokat. Malmokat 
üzemeltettek, ami ellen a molnárok tiltakoztak. Földeket, pénzbeli 
alapítványokat kaptak, hogy ezek ellenszolgáltatásaként rendsze- 
resen misézzenek az elhunytakért, de sok kolostorban az ilyen kö- 
telezettségek teljesen feledésbe merültek. Szegényen kellett volna 
élniük, és meggazdagodtak. Szüzességi fogadalmat tettek, de nem 
sokan akadtak köztük, akik legalább a látszatot megőrizték volna. 
A buja szerzetes a közmondások, a szatírák és a komoly bűnbánatra 
intő prédikációk állandó figurája volt; a felügyelet nélkül csavargó 
kolduló barátokat a közvélemény általában szoknyapecéreknek és 
nőcsábászoknak tekintette. Természetesen itt is közbe lehet vetni 
azt a formulát, hogy , de azért nem mindenki . . ." Minden bizony- 
nyal nem valamennyi szerzetes élt ilyen életet, számuk azonban 
elegendő nagy volt ahhoz, hogy megerősítse a közvélemény ilyen 
értelmű ítéletét, amely egyébiránt nem Luther korában keletkezett, 
hanem sokkal régebben. Kell-e hivatkoznunk olyan novellaírókra, 
amilyen Boccaccio volt vagy a , Schwankdichter"-ekre?t Hivata- 
los akták is szép számmal maradtak ránk, amelyek a visszaélé- 
sekről tanúskodnak. Az előírások szerint az egyházi főhatóságok 
látogatásokkal — visitatiókkal — ellenőrizték a kolostorokat, és 
ahol bomlást tapasztaltak — ami gyakran előfordult — , ott szigo- 
rú reformokat rendeltek el. A kolostorok autonómiát élveztek, nem 
tartoztak a területükön egyébként illetékes püspökök és érsekek 
bíráskodási hatáskörébe. E kérdésben az egyházon belül állandóan 
rendkívül heves viták folytak, de a problémát nem tudták megol- 
dani. Kétséges, hogy a még sokkal szabadabb életmódot folytató 
magas prelátusoknak volt-e morális tekintélyük a beavatkozásra, 
a kolostori állapotok korrigálására. Így hát többnyire minden ma- 
radt a régiben. Csak néha-néha történt valamilyen intézkedés, ami- 
kor túlságosan kirívó esetek fordultak elő, amelyek ellen felemel- 
ték szavukat a világi hatóságok, hűbérurak, fejedelmek, városi 
tanácsok ; de ilyenkor is többnyire visszautasították a beavatko- 
zást mint az egyház megszentelt szabadságának megsértését. Kró- 
nikák mesélik, hogy szerzetesek és apácák zavartalanul együtt él- 
tek. Tájékozott utazók pontosan tudták, útközben mely apáca- 


kk A Schwank tréfás, rendszerint tanító célzatú elbeszélés; a 16. században 
igen kedvelt műfaj Németországban. 

zárdákat érdemes meglátogatni, ahol biztosan jó fogadtatásra szá- 
míthatnak. Néha olyan mentség merül fel, amely valósággal le- 
fegyverzi a kritikát : ez vagy az a zárda — úgymond — annyira él- 
szegényedett, hogy az apácák kénytelenek voltak ilyen életmódra 
fanyalodni, ha nem akartak éhen halni. A vizitációs jelentések kö- 
zött egy igen érdekes esetről olvashatunk, amely egy württembergi 
kolostorral kapcsolatos. Az ügy nagy port kavart, eljutott a pápai 
kúria elé, és valóságos háborúskodást robbantott ki. Azért is fi- 
gyelemre méltó, mert az akták között találhatók a ránk maradt 
legrégibb német magánlevelek: szerelmes levelek, amelyeket szer- 
zetesek írtak apácáknak. A jegyzőkönyv felsorolja a nővérek cellái- 
ban talált bűnjeleket: , Örökre a tied vagyok" feliratú címerpaj- 
zsokat, hegyes orrú dámacipellőket, fűzőket és ,, világi dalocská- 
kat". Messzi környék tudott róla, hogy a nővérek számos gyermeket 
szültek. A levelek meghatóan gyöngédek ; a gvárdián népdalra em- 
lékeztető hangnemben ír az ő aranyos , Zsuzsikájának" ; a levelek- 
ben receptek is vannak, például arról, hogyan kell télire elrakni a 
lazacot; meg intelmek, hogy óvakodni kell a gonosz ,irigyektől" ; 
mintha a lovagi líra valamelyik művelője, egy Minnesánger írta 
volna. Ami az , irigyeket" illeti, azoknak ebben az esetben fölöttébb 
nehéz a dolguk : az apátnő erélyesen elutasít mindennemű ellenőrző 
vizitációt és reformációt — pár évtizeddel a reformáció előtt — , az 
, irigyek" kénytelenek a világi hatalomhoz fordulni segítségért, mi- 
után az egyházi hatóságok képtelenek voltak rendet teremteni, pe- 
dig állítólag ötven éven keresztül próbáltak valamelyes javulást, el- 
érni. Az ügyet végül a dominikánusok veszik kézbe, akik féltéke- 
nyek a franciskánusokra, és őket hibáztatják. Az inkriminált zárda 
apácáinak felét — a terheseket. — elkergetik, de ezek hamarosan 
menedéket találnak a határon túl a bajor hercegnél, aki ezzel is 
borsot akar törni a württembergi szomszéd orra alá. Az apácák egy 
része Ulmba költözik, ahol a szó szoros értelmében prostituáltként 
él. Más részük nemesi rokonok révén visszakerül a zárdába, fejedel- 
mek is beleavatkoznak a dologba, és a korábbi apátnő diadalma- 
san vonul be ismét birodalmába. A levelek tanúsága szerint hasonló 
események játszódtak le a Bázel melletti Klingenthal kolostorban. 
Túlságosan botrányos életmódjuk miatt elűzték onnan az apácá- 
kat, de hatalmas rokonaik fegyveres erőszakkal kényszerítették a 
bázeliakat, hogy engedjék visszatérni őket; sőt még nagy summa 

pénzt: is kicsikartak kárpótlásul elszenvedett kellemetlenségeikért. 
. Ezt az esetet ugyancsak a dominikánusok jelentették Rómának. 
Az egyik apáca szerelmese diadalmasan írja levelében: a prédikáló 
barátok sok ezer forintot fecséreltek el Rómában, mégsem értek el 
semmit. 

A fentebb ismertetett két eset jól illusztrálja egyfelől az egyházi 
nhivatalos út" bonyolultságát és tehetetlenségét, másfelől a világi 
hatalmasságok erős befolyását, függetlenül attól, hogy az utóbbiak 
, reformálni" akartak-e, vagy egyszerűen csak védelmére keltek 
zárdában élő nemesi rokonaiknak, bármit műveltek is azok a kolos- 
torok falai között. Luthernak és a többi reformátornak súlyos gon- 
dot jelentett az a körülmény, hogy számos zárda csupán a sokgyer- 
mekes nemesi családok fölös számú leányainak eltartására szolgált. 
Ezt az állapotot, amelynek illusztrálására rengeteg példát lehetne 
felsorolni, helytelen volna moralizáló szemszögből megítélni ; a köz- 
vélemény tényként elfogadta, gyakran humorral és jóindulatú fleg- . 
mával szemlélte, ha az állapotok nem váltak túlságosan botrányossá. 
A szüzességi parancsolatot hallgatólagosan — vagy akár nyíltan 
is — emberfeletti követelménynek tekintették. Szentek vagy ki- 
választottak képesek voltak megtartani ; őket ezért különleges tisz- 
telet övezte. És akik nem bírták leküzdeni a , test gyengeségeit", 
azoknál jótékonyan beavatkoztak a szentek vagy Isten Anyja, s 
mindent jóra fordítottak. A legelterjedtebb ájtatos olvasmány, a 
Legenda Aurea megnyugtató történetet beszél el egy apátnőről, 
aki szorgos igyekezettel szigorú rendet tart a kolostorban. , , Egyszer 
azonban Isten akaratából az történt vele, hogy teherbe esett." A 
nővérek szívé repesett a kárörömtől, hogy végre valami gyalázato- 
sat mondhatnak róla, és feljelentették a püspöknél. Mielőtt azon- 
ban a püspök érdemben foglalkozhatott volna az üggyel, az apát- 
nő buzgón fohászkodott Szűz Máriához, és segítségét kérte nagy 
bajában. , És a mi Szűzanyánk szólt az angyaloknak, hogy az ápát- 
nőt szabadítsák meg a gyermektől; amit meg is cselekedtek." A 
csecsemőt az angyalok elviszik egy remetéhez, aki felneveli ; a vizi- 
tációra érkező püspök megállapítja az apátnő feddhetetlenségét, és 
megbünteti a rágalmazó apácákat. A történet azonban épületeseb- 
ben végződik : az apátnő meggyónja vétkét a püspöknek, és elmond- 
ja azt is, hogyan segített rajta a Szűzanya. A püspök örvendezik a 

csodán, a remetétől elhozatja á gyermeket, magához veszi, és halá- 
la után , azt választották püspökké az ő helyébe". 

senki sem ütközött meg az ilyen jámbor legendákon, amelyek 
inkább valami új, megható fényt kölcsönöztek a Mária-tisztelet- 
nek. Abban a korban, amelyben maguk a pápák is egészen nyíltan 
és nagy pompát kifejtve mutatták be törvénytelen sarjaikat, püs- 
pököt csináltak belőlük, sőt anagy uralkodóházakba is beházasítot- 
ták csemetéiket — nos, abban a korban kritikáról aligha lehetett szó. 

Nemcsak a cölibátus vált fikcióvá. Más tényező is közrejátszott 
abban, hogy a reformáció idején sok kolostori intézmény oly gyor- 
san összeomlott. Sok apát és szerzetes a kolostor vagyonát saját 
tulajdonának tekintette, amellyel tetszése szerint gazdálkodhat. 
Ha vizitáció fenyegetett, erélyesen védekeztek ellene. Helmershau- 
sen kolostorban az ellenőrzés céljából megjelent nemkívánatos 
vendégeket gúzsba kötötték, majd kidobták a kapu elé; egyikük 
belehalt a bántalmazásokba. A kolostor lakói ezt követően daco- 
san felrúgtak minden regulát, zálogba csapták a templomi kincse- 
ket, és vidám korhelyéletet kezdtek; az apát, megfontoltabb fér- 
fiú lévén, eladta a kolostor földjeit, és a pénzzel odébbállott. A ko- 
lostor kapujánál így búcsúzott: , Nos, Isten áldjon, Helmershausen, 
engem többé nem látsz!" 

Ez volt a háttér. Az előtérben pedig ott látjuk Luthert, egy más- 
fajta kolostor lakóját, egy olyan obszerváns kongregáció tagjaként, 
ahol komolyan vették a regulákat. Egészen logikus, hogy a nagy 
tiltakozó mozgalom ilyen helyről indult ki, és hogy Németország- 
ban, a pápai fennhatóság alá tartozó hatalmas térség legengedelme- 
sebb és az egyházhoz leghívebben ragaszkodó területén olyan szen- 
vedélyes visszhangra talált. 

Luther még sokkal komolyabban vette a rendi regulákat, mint 
szerzetestársai. Elöljárói ezért dicsérték mint , második Paulust"?. 
Nem sejtették, hogy ebben hasonlatban milyen titkos értelem rej- 
lik. Mert Luther számára éppen Pál lett a vezető, a nagy tekintély. 
Az apostol megtérésének története már valamiféle titkos kapcsolat- 
ban állt saját megtérésével. Most, a kolostorban olvasta, tanulmá- 
nyozta Pált, és igyekezett elsajátítani az egyház első teológusának 
teológiáját. A Biblia mindenekelőtt a paulinus tant jelentette ne- 
ki, amelyet a nagy misszionárius levelei közvetítettek. 

A fiatal szerzetesnek, akit felettesei arra szemeltek ki, hogy a tu- 

dós atyák közé emelkedjék, piros bőrbe kötött, teljes szövegű Bib- 
liát adtak, az egyház által előírt, Hieronymus (Szent Jeromos) által 
latinra fordított Bibliát. Ez privilégium volt. Az egyszerűbb test- 
vérek, mint már említettük, egyáltalán nem kapták kezükbe a 
Szentírást, csupán felolvastak nekik belőle gondosan megválogatott 
részleteket. Egyébként is Staupitz volt az első elöljáró, aki a kong- 
regációjába tartozó kolostorokban Biblia-példányokat osztatott ki 
a páterek között, hogy tanulmányozzák a szent iratokat. Luther 
később azt állította, hogy a Szentírás , ismeretlen" vagy tiltott 
könyv volt. Ez így semmiképpen sem felel meg a valóságnak; de 
annyi tény, hogy használatát erősen ellenőrizték, adagolták, és a 
kanonizált latin változatra, illetve a különféle nemzeti nyelveken 
írt kivonatokra korlátozták. A teljes bibliafordításért vívott küzde- 
lem meglehetősen pontosan jellemzi a különböző eretnekmozgal- 
makat a valdensektől és az albigensektől Wyclifen és Huszon át 
egészen Lutherig. Hogy az eretnekeknek saját anyanyelvükre for- 
dított Bibliájuk van, vagy ilyen készítésére törekednek, s hogy be- 
lőle olyan tanokat merítenek, amelyek ellentétesek a hivatalos egy- 
házi tanítással — ez volt mindig a vádak és üldözések egyik fő 
pontja. A Biblia németre fordítása lett Luther legnagyobb alkotása, 
egész életpályájának legfontosabb műve, a reformációs mozgalom 
voltaképpeni magva és Luther hatásának legtartósabb tanúbizony- 
sága. 

Most olvasta először a hagyományos latin szöveget. Állandóan 
olvasta, újra meg újra, emlékezetébe véste, végül szóról szóra tudta 
szinte az egészet, és bármikor játszi könnyedséggel tudott. idézni 
belőle. De hogyan olvasta? Úgy, hogy mindent azonnal átfordított 
gondolatban, nem németre, hanem lutherira. Gondolkodására még 
erősen rányomta bélyegét a latin, amelynek használata a szerzete- 
sek között kötelező volt ; de ha latinra fordította is le, amit olvasott, 
lutheri latinság volt az. Elhamarkodott volna részünkről azt állí- 
tani, hogy itt már egy rendszer, egy tan kezdetei sarjadoznak. Lu- 
ther egyáltalában nem tartozott a nagy rendszerező elmék közé, 
ezt már elég sokszor megállapították. Érzéssel, szenvedéllyel ol- 
vasta mindazt, ami , neki szólt". Merő képtelenség még elgondolni 
is, hogy egy évezred irodalmából összeállított szöveggyűjtemény 
minden darabja, minden sora mondhatott neki valami fontosat. 
Luther nem volt filológus, és a , szövegkritika", amelyet a további 


66 


évszázadok folyamán oly sokan műveltek, nem az ő dolga volt, bár 
hamarosan ezzel is foglalkozni kezdett. Amit akkor akart, az a 
, világos" szöveg volt, a , meztelen igazság". Ranke egyik ifjúkori, 
zseniális írásában — Zur Kritik nenerer Geschichisschreiber (Az 
újabb német történetírók bírálatához) — ugyanezt a kifejezést 
használja, és a maga területén hasonlóképpen reformációt vezet 
be: , Meztelen igazság minden dísz nélkül. . . atöbbi menjen Isten hí- 
rével!" Szomorúan eltekintünk annak vizsgálatától, hogy a történet- 
író mennyire tudja megvalósítani ezt a célt ; már a kitűzése is nagy 
tett volt, és Rankéban, aki eredetileg teológusnak készült, a lu- 
theri hagyomány félreérthetetlen bizonysággal felismerhető. Lu- 
therra talán még jellemzőbb a , világos isteni Ige" állandó hangoz- 
tatása, amely a jelszava lett. Ez ellentétben van a hagyomány ,,ho- 
mályával" ; a tradíció ugyanis folyton azt hangsúlyozta, hogy a 
Biblia nehezen érthető eredeti szövegét csak a tudós, az egyház 
által elismert tudós képes megfejteni, megmagyarázni, és csak óva- 
tosan szabad hozzáférhetővé tenni a hívők nagy tömege számára. 

Luther bibliaolvasása is elég hamar feltűnést keltett. Maga később 
úgy mesélte, hogy a piros bőrbe kötött könyvet elvették tőle, de ez 
bizonyára túlzás. Valószínűbben hangzik a praeceptor, Usingen 
professzor szava ; amikor egy ízben Luthert e stúdiumába elmerül- 
ten találta, így szólt: , Ej, Márton testvér, mi a Biblia? A régi ta- 
nítókat kell olvasni, ők a Bibliából kiszítták az igazság éltető ned- 
veit, maga a Biblia mindenféle lázongó gondolatokat kelt." Ez volt 
az egyház határozott álláspontja és gyakorlata. És az egyház hi- 
vatkozhatott arra, hogy a szertelen bibliaolvasás valóban elég sok 
lázadást idézett. elő ; és még nagyobbak következtek. A kérdés mind 
a mai napig nincs véglegesen eldöntve : a keresztény világ még min- 
dig két hatalmas pártra oszlik, az egyik magának a Bibliának az 
olvasását tekinti alapvető fontosságúnak, a másik a hagyományt a 
maga magyarázataival és bibliaszemelvényeivel. 

Maga Luther szintén egy tradíció megalapítója. lett. Itt a kolos- 
torban kezdő volt, kereső, és feletteseinek véleménye szerint gyenge 
felkészültséggel rendelkezett ahhoz, hogy olvasmányait kellőképpen 
megeméssze. Bevált és elismert kommentárok szép számmal voltak ; 
ezek ismerete kötelességnek számított, fontosabb kötelességnek, 
mint az Írásé, amelynek valódi értelmébe az egyházatyáktól kezd- 
ve a legnagyobb szellemek igyekeztek roppant erőfeszítéssel beha- 

tolni. Következésképpen Luthernak is meg kellett ismerkednie ezek- 
kel a tekintélyekkel meg az előírt kommentárokkal, amelyek az 
egyházatyák műveit magyarázták. 

Olvasta hát a Bibliát, és tanulmányoznia kellett azokat a kom- 
mentárokat, amelyek az Ágoston-rendi remeték számára kötelező 
olvasmányok voltak. Szerzők és címek, amelyek ma már csak keve- 
seknek mondanak valamit; kötétek, amelyeket a skolasztikával 
foglalkozó szaktudósok is csak jelentős erőfeszítéssel vesznek a ke- 
zükbe — nemcsak szellemi, hanem fizikai értelemben véve is, mi- 
vel több kilós, roppant fóliánsok. Többnyire aztán az a feladat, 
hogy , kiválogatott passzusok" révén be kell bizonyítani — az 
efféle módszer hihetetlenül szívós — a ma érvényes tanok értelmében 
valamilyen tézist, megállapítást, mondjuk azí, hogy az erfurti ko- 
lostorban tanított nominalizmus már aggasztó téveszmék rendszere 
volt. Vagy az ellentézist, hogy éppen Ockham állott az újkor fel- 
szabadító gondolkodásának kezdetén. Luthernak ezt a harcát is 
körvonalaznunk kell. Számára ez alig volt kevésbé fontos, mint a 
bűnbánati harc és a , kegyelmes" Istenért folytatott viaskodás; 
mert Isten előtt az engedelmes szerzetes számára Istennek az a 
képe állt, amelyet az egyházatyák rajzoltak meg. 


Harc a kommentárokkal 


A kép, amelyet Luthernak tanulmányoznia kellett, az évszáza- 
dok folyamán erősen meghomályosodott. Átlakkozták, megtiszto- 
gatták, újra átfestették. Az egyházatyák, akiknek sora hozzávető- 
leg a római birodalom végével zárul le, a legkorábbi és a legelőke- 
lőbb tekintélyeknek számítottak, s aki rájuk hivatkozott, szilárd 
talajon állt. Az egyházatyák már fejtegették, kommentálták, értel- 
mezték az Írást, és korántsem voltak mindig azonos véleményen. 
Időbeli sorrendben Óriginész a legelső és egyben a legtermékenyebb 
közöttük ; hatezer művét sorolják fel, ezeket. diktálta, hét gyorsíró 
jegyezte szavait. Nem sokkal halála után eretnekség gyanújába 
került. Arius és Athanasius viszálya miatt évszázadokra kettésza- 
kadt a nyugati világ. Luther szerzetesi életének első esztendejében 

kapott a noviciusmestertől egy Athanasius-értekezést, amelyet a 
, finom öreg" saját kezűleg másolt ki egy ódon kódexből, minthogy 
a kolostor igen szegényes könyvállománnyal rendelkezett. Athana- 
sius jó ortodox olvasmány volt azóta, hogy a harcias pátriárka a 
niceai zsinaton győzelemre vitte tanítását, amely szerint az Atya 
egylényegű a Fiúval. Hogy ebből milyen súlyos következmények- 
kel járó szakadások adódtak, Luther csak később tudta meg, ami- 
kor kissé közelebbről kezdett az egyháztörténettel foglalkozni. 
Számára Augustinus, az egyházatyák sorának utolsó és legnagyobb 
egyénisége volt a legfőbb tekintély, akire legtöbbször hivatkozott, 
már csak azért is, mert kongregációjának ő volt a patrónusa. 
Luthernak még külön előnyt jelentett, hogy Augustinust, az antik 
kor világnyelvén író legutolsó jelentős szerzőt eredetiben, ragyogó 
stílusú, erősen egyéni színezetű latin szövegben olvashatta, míg a 
görög egyházatyákat csupán fordításban, többnyire csak idézetek- 
ből vagy szemelvénygyűjteményekből ismerte meg. 

Augustinus után a pangás szinte elképzelhetetlenül hosszú idő- 
szaka következett, valóban sötét évszázadok, fél évezred, amelyben 
csak másoltak, kompiláltak, parafrázisokat gyártottak. A tespe- 
désnek az vetett véget, hogy a dermedt szellemi világba betörtek 
az arab és a zsidó filozófusok, fordításaikban életre keltették az 
antik szerzőket és önálló gondolatokat hoztak ; mindez védekezésre 
és elszánt harcra serkentette a nyugati világot, s aktivizálódásának 
eredményeként új teológiai és filozófiai iskolák jöttek létre. Az isko- 
lák — a székesegyházi iskolák és a belőlük kifejlődött egyetemek — 
— a ,skolasztika" gyűjtőnevet kapták, s mestereik alkották a 
tekintélyek második nagy csoportját. Luther, amikor harcát meg- 
kezdi, többnyire megvetően így emlegeti őket: ,a szofisták". A 
humanisták sem vélekednek róluk sokkal kedvezőbben, s rendkívül 
gunyorosan pocskondiázzák azokat, akik valamikor világuralmi 
pozíciót foglaltak el a szellem birodalmában. Még a nevüket is a 
tompa agyú pedantéria és korlátoltság szimbólumaként emlegették, 
például a hatalmas Duns Scotusét. Elfelejtették, hogy ,a skolasz- 
tika" nem volt egységes irányzat, hanem tarka sokféleség; hogy 
nem szűk korlátoltság jellemezte, hanem éppen a szinte korlátlan 
kísérletek miatt került veszélyes helyzetbe, mivel a gondolkodás 
birodalmát minden irányban ki akarta terjeszteni, és egész terüle- 
tét fel akarta tárni. Feledésbe merültek az ádáz harcok, amelyek e 

törekvések közben lezajlottak — főleg Párizsban, a középkor virág- 
korának , univerzitásán" —, s e harcok a szó szoros értelmében 
vérre mentek, a viaskodók a fejüket kockáztatták, még ha domini- 
kánusok voltak is vagy franciskánusok. A máglya ezekhez az embe- 
rekhez még közelebb volt, mint Lutherhoz és kortársaihoz, és nem 
egy közülük valóban a lángokban végezte életét, vagy börtönben 
pusztult el. A viták nagy részét maga az egyház is elfeledte. Ujab- 
ban a 12. századot a ,nyíilt század" elnevezéssel illették, mivel 
oly készségesen tárulkozott ki a Keletről jövő hatalmas áramlatok 
előtt, mivel oly szenvedélyesen és nyiltan vitatkozott; de sok 
kérdést nyitva hagyott, éppen a döntő fontosságúakat. Azután 
ismét lezárultak a határok. Ugyanaz következett, mint az egyház- 
atyák korszaka után: kommentáltak, kivonatoltak, tovább for- 
gatták a malomkereket. Luther és kortársai az irányzatok meste- 
reit már csak a , kései skolasztika" által összeállított kivonatokból 
és magyarázatokból ismerték ; bekövetkezett a záró vagy befejező 
stádium. 

A nagy harcok olyannyira feledésbe merültek, hogy a pápaság 
hajdani legkeményebb ellenfelei , tananyaggá" tompultak, ahogyan 
az rég letűnt forradalmárok esetében már lenni szokott. Annak 
idején William Ockham, a száműzött és kiátkozott angol franciská- 
nus protektorának, a hasonlóképpen kiközösített Bajor Lajos csá- 
szárnak müncheni udvarában volt kénytelenmenedéket keresni, hogy 
elkerülhesse a máglyahalált. Tanítása azóta annyira utat tört magá- 
nak, hogy vezető rangot vívott ki. Mint a , via moderna", a modern 
tan képviselői, az ockhamisták Luther idején már száz év óta ural- 
kodtak a legfontosabb egyetemeken, köztük a még mindig legna- 
gyobb egyetemi tekintélynek számító párizsin, továbbá sok német 
főiskolán, így az erfurtin is. Luther tanítómesterei ebben az irány- 
zatban nőttek nággyá. De nem ez volt az egyetlen iskola. 

A szaktekintélyek tartós hadállásokat építettek ki maguknak 
a régebbi csatatéren. Voltak tanszékek, ahol a dominikánusok köte- 
lező erejű nagy tanítójának, Aguinói Tamásnak a nézeteit oktatták ; 
másutt scotista meggyőződésű professzorok tanítottak, akik a fran- 
ciskánus Duns Scotust, Tamás egykori ellenfelét tekintették szel- 
lemi vezérüknek ; és akadtak olyan főiskolák, ahol paritásos alapon 
osztozkodtak egymással a konkurrens irányzatok. Az egykor eret- 
neknek bélyegzett Ockhamból most Doctor Invincibilis (a legyőz- 

hetetlen doktor) lett, Duns Scotusból Doctor Subtilis (a finom 
megkülönböztetések mestere), Tamásból Doctor Angelicus (az 
angyali). Az utóbbinak tanítómestere, Albertus a Magnus (a nagy) 
állandó jelzőt kapta, mivel univerzális elméjével kora egész ismeret- 
világát átfogta. Ezek a nagy doktorok külön csoportot alkottak, 
amely közvetlenül az egyházatyák után következett. 

Újabb, hasonlóképpen nagy tekintélyek nemigen akadtak, de 
azért Luther buzgón olvasta Gerson párizsi ockhamista írásait. 
Gerson a konstanzi zsinaton jelentős szerepet játszott, s rendkívül 
nagy tekintélyre tett szert, a pápai kúria viszont ellenszenvvel visel- 
tetett iránta, mivel Gerson a zsinati gondolat erélyes képviselője 
volt. Rómában egyébként is csak úgy messziről figyelték a filozó- 
fiai irányzatokat, gyakran aggodalommal, néha beleavatkozva, de 
sohasem együttműködve. Egyetlen pápa sem járult hozzá saját 
gondolataival a skolasztika fejlesztéséhez. Már származásuk követ- 
keztében is túlnyomó többségükben jogászok vagy nagystilű admi- 
nisztrátorok voltak. Az a katedrális, amelyet vezetésük alatt a 
bolognai egyetem felépített, a kánonjog volt, az egyház struktúrá- 
jának fundamentális könyve. Ez rögzítette az egyház szervezeti 
felépítését úgy, amint az a 12. századtól kifejlődött. Legfontosabb 
darabjai a pápák dekrétumai voltak ; Luther korában Decretales cí- 
men emlegették e művet. A wittenbergi kapuk előtt lejátszódó híres 
jelenetben Luther elégette a Decretales egyik példányát, mint a 
római egyház alapkövét; a kiközösítő bullát csak kevésbé lénye- 
ges ráadásként dobta a tűzbe. 

A kolostorban nem olvasta az egyháznak ezt az alapvető köny- 
vét. Előbb a kommentárok előírt irodalmával kellett megbirkóznia ; 
ezek az egyházatyák kommentárjaihoz írt kommentárok voltak. 
Több mint háromszáz év óta Petrus Lombardus, a , magister sen- 
tentiarum" állt az élen a szentenciák vaskos könyvével. A középkori 
oktatástechnika nem rendszerekkel, hanem, szinte matematikai 
módszert alkalmazva, tantételekkel dolgozott. A rendszer amúgy is 
adva volt, és minden igazság alapvonásai egyszer s mindenkorra 
szilárdan álltak ; a tanító (és a filozófusé vagy a teológusé is, mert 
a kettőt nem lehet különválasztani) feladata abban állott, hogy 
ezeket az igazságokat bebizonyítsa. A skolasztikus módszer meg- 
alapítója, Abaelardus — ő is üldözött volt, kolostori fogságban 
végezte életét — a tétel, az ellentétel és a szintézis dialektikáját 

ragyogóan vezette be. Valamely tantétel bizonyítása a következő 
módszer szerint történt: pro és kontra felsorakoztatták az egyház- 
atyák ide vonatkozó, gyakran ellentétes vagy , látszólag" ellentétes 
kijelentéseit, majd leszűrték a , tulajdonképpeni értelmet", Így 
fejlődött ki a szentenciákban vagy tézisekben való gondolkodás 
technikája, amelyet eleinte Luther is megtartott ; 95 tételét teljesen 
a hagyományos módszerrel állította össze. Első egyetemi funkciója 
is abból állott, hogy szentenciákat adott elő, és azokat magyarázta. 
Az ilyen oktatónak , sententiarius" volt a neve. Ez irányú tevékeny- 
ségének ránk maradt legkorábbi dokumentumai a Lombardushoz 
fűzött megjegyzések. A bibliamagyarázathoz egy másik szaktekin- 
tély szolgált neki kalauz gyanánt ; a franciskánus Nicolaus Lyranus, 
aki ötvenkötetnyi Örök postillákat (Postillae Perpetuae) írt az Ó- és 
az Újtestamentumról. 

Ennyi név és könyvcím után tartsunk egy kis pihenőt, fújjuk ki 
magunkat. Hogyan olvastak akkoriban? Egészen másként, mint 
manapság ; már a külsőségek is különböznek a maiaktól. A könyv 
minden esetben súlyos fóliáns volt, nehéz fatáblákba kötve, vastag 
papirosra írva vagy nyomtatva ; pulpitusra rakta, aki olvasni akart 
belőle. Könnyű, kis formátumú könyvek nem léteztek a kolostorok- 
ban. A szerzetes mindkét kezével fogta, úgy, ahogyan az ivókupát 
is két kézre kellett markolnia. Egy-egy könyvet ritkán olvastak el 
elejétől a végéig, ami — szentenciákról lévén szó — nem is igen volt 
szükséges. Többnyire antológiákat, válogatott szemelvényeket, 
idézetgyűjteményeket forgattak vagy az enciklopédiáknak és lexi- 
konoknak azokat az :előformáit, amelyek ,minden tudnivalót" 
egyetlen kötetben foglaltak össze. A nagy skolasztikusok kiadvá- 
nyain gyakran ez a megjelölés szerepelt : Ouodlibet (Ahogy tetszik), 
utalva arra, hogy bárhol fel lehet ütni. Az olvasmányoknál olyan 
rendszertelenség és önkényesség uralkodott, hogy annál nagyobbat 
jószerével el sem lehet képzelni, s ez nemcsak Lutherra érvényes. 
Másfelől viszont arról az intenzitásról is aligha tud fogalmat alkotni 
a mai ember, amellyel a régiek olvastak, ha a szövegben olyasmit 
találtak, ami , hozzájuk szólt", ami szikrát csiholt a lelkükben. 
Olyankor a könyv állagával mit sem törődve, pennát ragadtak, és 
a széles margóra felelet, kérdés vagy kétely szavait rótták fel. Luther 
vadul összefirkált kötetei részint ránk maradtak. A szentenciák 

sorában bármely, véletlenül felbukkanó részletkérdésénél is mindig 
, az egészről" volt szó. i 

Persze nem mindenki olvasott így. Petrus Lombardus vagy 
Nicolaus Lyranus ódon köteteit lapozgatva nemritkán örvendetesen 
felüdítik a szemet a margókra firkált színes vonalkák, játszadozó 
állatok és groteszk figurák. A zabolátlan jókedvig terjedő szerzetesi 
humor tanújeleinek folytatása még a reformáció korabeli legádá- 
zabb traktátusok és brosúrák iniciáléiban és fametszeteiben is fel- 
fedezhető. Hihetőnek tartjuk, hogy Luther, akinek humora legro- 
konszenvesebb tulajdonságai közé tartozik, hébe-hóba szintén fel- 
emelte tekintetét a szentenciákról és definíciókról; máskülönben 
nem lehetne megérteni későbbi stílusát. 

Fontos, hogy mit olvasott Luther. E téren is erősen túlzott és 
történetietlen elképzelések uralkodnak. Luther nem ült jól össze- 
válogatott, gazdag szemináriumi könyvtárban, ahol a , teljes kriti- 
kai kiadások" mellett az alaposan megírt kiegészítő irodalmi ter- 
mékek is megtalálhatók. Mellékesen hadd jegyezzük meg : a skolasz- 
tika nagy klasszikusainak teljes és kritikai kiadása ma sem áll ren- 
delkezésünkre. Luther ellenfelei később gyakran hangoztatták, hogy 
mi mindent nem olvasott, és hogy mily végzetes volt, hogy nem 
ismerte a legjobb szerzőket, akiknek értekezései az egyház tanítása 
szempontjából döntő fontosságúak. Ezzel kapcsolatban fel kell 
hívnunk a figyelmet arra a tényre, hogy Luthernak alig egynéhány 
könyv állt rendelkezésére. Korabeli képek szavahihető tanúsága 
szerint azokban az időkben még a nagy hírű tudósok könyvtára is 
elfért egy faliszekrény két-három polcán, s még azok a polcok sem 
voltak tele. A kolostori könyvtárban több kötet és kézirat volt 
ugyan, de korántsem annyi, hogy számukat különösen impozánsnak 
lehetne elképzelni. 

Luther olvasmányai tehát szűk körre szorítkoznak, kizárólag 
teológiai műveket, szentenciákat olvas, s ezeket rendkívül intenzív 
figyelemmel tanulmányozza. Időtlenül és merőben történetietlenül 
él a kolostorban. Későbbi pályafutása szempontjából ez is döntő 
fontosságú. Jóformán semmit sem tud országáról, nem ismeri föld- 
rajzát, alkotmányát, történetét ; utóbb gyakran sajnálkozik ezen, s 
tanácsolja, hogy az ifjúságnak történelmet is kell tanítani. Tájéko- 
zatlansága, amikor a világba kivetődve maga csinált történelmet, 


döbbenetes következményekkel járt. Ezekért nem lehet őt felelőssé 
tenni. 

De még teológiai téren is rendkívül hiányosnak kell ítélnünk azt 
az irányítást és oktatást, amelyet kapott. Korának teológiája sze- 
gényes volt; tanítómesterei jó szándékú, derék emberek, de csak 
átlagos képességű koponyák voltak, és az átlagos szellemi színvonal 
nemcsak Erfurtban, hanem még a világhírű Párizsban, a nagy 
Oxfordban is elég siralmas képet mutatott. A 15. században is 
akadtak igen magányos, nagy egyéniségek, mint például a Mosel 
menti Kuesból való Nicolaus Cusanus, Lutherhoz hasonlóan szintén 
parasztivadék; mostanában egyre többen úgy vélekednek, hogy 
vele kezdődik az újkori gondolkodás és kutatás. Fölöttébb kérdéses, 
hogy műveiből eljutott-e valami az erfurti Fekete Kolostorba, akár 
csak titkos föld alatti utakon is, amelyeknek kinyomozása oly nagy 
élvezet és gyönyörűség a hatások kutatóinak. De azért lehetséges, 
hogy Lutherhoz eljutott egy és más az ilyen föld alatti csatornákon. 
Egy ízben megemlíti, hogy szóba került Husznak, a nagy eretnek- 
nek a neve is, és egyik tanítómestere igen óvatosan annak a véle- 
ményének adott kifejezést, hogy Huszt igazságtalanul ítélték el. 
Ami Luther előtt feküdt a súlyos, masszív olvasópulton, az a kései 
kor sötét színekkel átfestett képe volt. A művészettörténetben késő 
gótikának nevezzük. 

Késő gótikus fametszetek díszítették Luther erfurti tanítóinak 
jámbor traktátusait is. Ha beléjük lapozunk, egyszeriben elénk 
tárul az a világ, amelyben Luther, a szerzetes élt. Ezt a világot 
nemcsak a mérföldek, hanem az esztendők százai is elválasztják 
Itália szellős, antikizáló csarnokaitól, a reneszánsz mesterek, a 
pápák és az elegáns, szkeptikus írók Rómájától; ezeket az írókat 
az egyház fejedelmei pártfogolták, titkári minőségben környezetük- 
ben tartották. Luther világában még mindenütt látható az a gö- 
csörtös gyökérzet, amely az erdőbe nyúlik vissza ; az arcok érdesek, 
gyakran torzak, az allegóriák vaskosak. Johann Paltz páternak, aki 
tanítómesteri funkciót töltött be Luther kolostorában, Égi Kincses- 
bánya címmel kiadott traktátusa az érvek kincsesbányája a búcsú 
mellett, amelyet Paltz mindenfelé hirdetett prédikációiban. Van a 
könyvben egy metszet: az ember meghökkenve nézi, s alig akar 
hinni a tulajdon szemének. Az ,erős várat" látjuk a képen, magas 
falakkal és jó fegyverekkel védve, körülötte pedig a világ, teli 

ördögökkel, akik erővel és sok csellel igyekeznek bevenni a várat. 
Nyitva hagyjuk a kérdést, hogy vajon ez a kép adta-e az első 
ösztönzést Luthernak harci dala megkomponálásához. Nála min- 
den végtelenül egyszerű, lapidáris, alig egynéhány súlyos tőmondat- 
ban van összesűrítve ; egyáltalán : egész hatásának titka az egyszerű- 
ség. Paltz páternál viszont, a szövegben is, még mindig az össze- 
fonódó indák világa uralkodik, az argumentumok pedantériája, 
egy-kettő-hárommal; minden oldalon fityegnek a felirati szalagok. 
Négy sereggel támadnak az ördögök, szöges buzogányokkal és 
lándzsákkal felfegyverkezve, az egyház vára ellen, amely a traktátus 
szerinta búcsút védelmezi. Négy mellvédrőlangyalok védik az erődít- 
ményt ; mellesleg szólva egészen jó, korszerű fegyverekkel lövöldöz- 
nek az ördögökre, mozsárágyúkkal, csatakígyókkal, amelyek az 
egyház tekintélyét jelképezik, meg muskétákkal, amelyek kissé 
szerényebben az észokokat akarják szimbolizálni. 

A búcsú körüli , pusmogás" sohasem hallgatott el teljesen, és 
nyíltan is elég gyakran hallatszottak ellene tiltakozó hangok. A vár, 
a mozsárágyúból lövöldöző angyalokkal egyetemben, az egyszerűbb 
lelkek meggyőzését célozta, akik a latin szöveget nem értették; 
a páter azonban a tanultakat is meg akarta győzni, de érvei majd- 
nem olyan naivak, mint a képek. Itt kerül összeütközésbe Luther- 
ral, aki még a lábánál ül, és olyan kérdéseken vívódik, amelyeknek 
megoldása Paltz számára olyan egyszerű. A páter kénytelen 
ugyan megállapítani, hogy a búcsú eredete körül sok vita folyik, de 
véleménye szerint merőben feleslegesen: , Az egyház helyesli a 
búcsúkat, búcsúkat osztogat, következésképpen azok léteznek, ergo 
sunt." Ez az alaptézis, amelyet sokféleképpen variál. A pápa állás- 
foglalása a búcsút fölülemeli minden kétségen ; az egyházi rangsort 
ez a bibliai mondás szabja meg: , Legeltesd az én juhaimat." Ezt 
egészen nyíltan így magyarázza Paltz atya: a legeltetés fogalma a 
juhok gyapját, az aklot és a juhászkutyákat is magába foglalja. 
Az utóbbiak a szerzetesrendek, mindegyiknek megvan a maga 
sarka az akolban, megint csak a négyes elrendezés szerint : a fekete- 
fehér dominikánusok, a szürke ferencesek, a fehér karmeliták és 
negyediknek a fekete Ágoston-rendiek, a szerző saját szerzetes- 
rendje. A kutya-allegóriát nem Paltz atya találta ki. A dominikánu- 
sok büszkén vallották magukról, hogy ők , Domini canes?, ,az 
Úr kutyái" ; címerükben is szerepelt a kutya, amelyről a legenda 

szerint Szent Domonkos anyja álmodott. Azt álmodta, hogy gyer- 
meket szült, aki olyan volt, mint egy kiskutya, szájából láng lövellt, 
amely meggyújtotta az egész világot. Andrea da Firenzének a 
firenzei Santa Maria Novella-templomban látható hatalmas fest- 
ményén, amely a harcoló és a diadalmaskodó egyházat ábrázolja, 
a kép alsó szélén a foltos kutyák, a dominikánusok, üldözik az 
eretneket, és egészen a szélén, sarokba szorítva, látni a kétségbe- 
esett heretikust, aki végveszedelmében igyekszik kitépni könyvéből 
a veszélyes lapokat, mielőtt a sors utoléri. 

Ezt a festményt Luther nem ismerte, de olvasta Paltz traktátusát 
meg a hozzá hasonló művek egész sorát. Nem állítjuk, hogy már 
akkor ,protestált", vagy akár csak ellenszenvet érzett volna. 
De ez a teológiai , triviális irodalom" világosan tükrözi azt a világot, 
amelyből jött, és amely ellen azután fellázadt. Paltz jó ortodox 
volt, de néha túlságosan buzgónak mutatkozott érveiben, és ké- 
sőbb, amikor ,a gyermek a kútba esett", , veszedelmesen ag- 
gasztó" mondatokat bizonyítottak rá, amelyek — úgymond — 
egyáltalán nem fejezték ki azegyház , igazi nézetét". Ezek csak afféle 
utólagos meggondolások ; az egyház ,, igazi nézetei" a Luther korá- 
nál három-négy évszázaddal előbb élt nagy klasszikusok műveiben 
lappangtak, s ezeket az ő idejében nemigen olvasgatta senki — 
sem az erfurti kolostorban, sem Rómában. Az egyház gyakorlata — 
és elvégre erről van szó — merőben más képet mutatott. 

Egy másik tanító és egy másik fametszet: Gabriel Biel, a tübin- 
geni teológus, a kései skolasztika egyik kiváló alakja, aminek ma 
mondjuk, a legújabb és legalaposabb tekintélyek egyike, aminek 
akkoriban tartották; műveit rengeteg példányban nyomtatták ki, 
még Spanyolországban is. A passióról írt értekezés címlapja feszte- 
len közvetlenséggel, a szerzőt professzori pulpitusán, , Gabriel 
Biel" felirattal belehelyezi a keresztre feszítési jelenetet ábrázoló 
képbe ; mellette vetnek kockát a poroszlók, hogy melyiküké legyen 
Krisztus palástja, fejük fölött áll Szűz Mária. A szerző előtt nyitott 
könyv — ő is mindkét kezével fogja — , és abból ad elő. A miséről 
írott művét — négyszáz oldal, két hasábra osztva, fólió formátum — 
Luther oly alaposan tanulmányozta, hogy még öregkorában is sok 
részt tudott belőle könyv nélkül idézni. Roppant munkabírására 
jellemző, hogy a hatalmas fóliáns tartalmával alig néhány hónap 
alatt meg tudott birkózni. Nem viszolygott tőle, sőt nagyon érde- 

kesnek találta ezt a legújabb teológiát, az ockhamizmus , via 
moderná"-ját. 

Luthernak semmi érzéke nem volt a filozófiához, és hamarosan 
megkezdte első harcát a filozófia meg a hit kérdéseivel kapcsolatos 
filozofálás ellen. Manapság a skolasztikát többnyire úgy kezelik, 
mint a filozófia történetének egyik fejezetét, ami sok súrlódásra 
vezet. Mai értelemben vett filozófia a középkorban nem létezett. 
A filozófia csak ,a teológia szolgálója" lehetett, szerény cseléd, 
akinek víz- és fahordás a dolga. Kant ehhez a felfogáshoz a követ- 
kező szellemes megjegyzést fűzte: nem lehet tisztán látni, hogy a 
szolgáló ,a fáklyát viszi-e nagyságos asszonya előtt, vagy az uszá- 
lyát cipeli-e utána". Ez már a felvilágosodásnak és egy világi sze- 
mélynek a szerénytelen hangja. A középkorban egyetlen világi 
ember sem szólhatott bele filozófiai kérdésekbe, kizárólag kleriku- 
sok és főleg szerzetesek juthattak szóhoz ; a kört még jobban leszű- 
kítve azt mondhatjuk, hogy filozófiai kérdésekkel szinte csak do- 
minikánusok és franciskánusok foglalkoztak. De az ő kezük is meg 
volt kötve, nekik sem volt könnyű dolguk. Harcaikat itt nem kö- 
vethetjük nyomon, de erre nincs is szükség ; Luther aligha vett tudo- 
mást róluk. A csatazaj, a fegyverek csörgése az ő idejére már elné- 
mult ; többnyire inkább csak afféle szellemi lovagi tornákat vívtak 
egymással az ellenfelek. Csupán egy nagy vita nem ült még el, ta- 
lán a legfontosabb valamennyi között. Az úgynevezett , univerzália- 
vita" mai szemmel nézve puszta szóharcnak, , szerzetesi civakodás- 
nak" tűnik. Valójában sokkal többet jelentett. Arról volt szó ugyan- 
is, hogy melyik számítson : a hierarchikus felépítés a maga monar- 
chikus csúcsával vagy pedig az egyes ember. 

Közbülső formák is voltak, de a könnyebb érthetőség kedvéért 
egyszerűsíthetjük a dolgokat. Lényegében két párt küzdött egy- 
mással: a , realisták" és a ,nominalisták". Az ,univerzália", 
amelyek körül a harc dúlt, az általános fogalmak voltak. Az uni- 
verzália a realisták felfogása szerint az egyes dolgoktól függetlenül 
léteznek, mint lényeg (e lényeget nevezték realitásnak). A nomi- 
nalisták ellenben csupán neveket (nomina) láttak az univerzáliában. 
Kezdetben csupán nevek és fogalommegjelölések körül folyó vita 
volt ez, de a középkorban semmit sem lehetett ,a gondolkodás 
szabad terében" tárgyalni. Minden probléma szükségképpen teoló- 
giai lelkiismereti kérdéssé vált. Az első nominalista a maga gondol- 

kodási kísérleteit — nem voltak többek bátortalan próbálkozásnál 
— a Szentháromság fölöttébb kényes problémájára irányította, és 
eljutott odáig, hogy a Szentháromságot három külön istenségre 
bontotta: fel. Ezzel eltűnt, és nézeteit csupán az ellenfelei által 
idézett citátumokból ismerjük. A középkori gondolkodás valóban 
, univerzális" volt : minden az egyház, a hitrendszer egyetemességé- 
ben összpontosult, és a filozófiának is ezt kellett szolgálnia. Mai fel- 
fogás szerint az ismeretelmélet problémájáról volt szó ; de minden 
olyan próbálkozás, amely a középkori gondolkodást a később ki- 
fejlődött terminológia kifejezéseivel akarja megmagyarázni, nagyon 
kétes. A középkorban minden egyes szó vagy fogalom mögött egy 
egész, teljesen más világ áll, már maga a nyelv is más, latin, közép- 
kori latin, amely gúnyosan dacol minden fordítási erőfeszítéssel. És 
minden szó mögött ott áll az egyház tekintélye is; sok merész 
gondolkodóról nem tudunk egyebet, csak azt, hogy elítélték őket, 
és ránk maradt néhány kiragadott és megbélyegzett , tézisük", 
amelyeket talán még el is torzítottak. Azt az elképzelést, hogy a 
dolgok fölött valamiféle , realitás" vagy lényeg lebeg, és a földi 
világ dolgai csupán e lényeg visszfényei, ma , hiper-idealizmusnak" 
neveznénk, és a , realizmus" szó egészen mást jelent nálunk, mint 
jelentett a középkorban. De azért óvakodjunk az önteltségtől, s 
gondoljunk arra, hogy aligha van még egy fogalom, amely oly sok- 
féleképpen alkalmazható, mint éppen a realizmus fogalma. Az em- 
bernek a középkorban bele kellett illeszkednie a hierarchikus egyház 
univerzális építményébe, és itt az általános fogalmak mindenesetre 
realitást jelentettek. 

Sokáig folytak a harcok, hol ilyen, hol olyan irányban. Roppant 
nehézségek mutatkoztak abban a törekvésben, hogy az egyszer S 
mindenkorra szilárdnak elfogadott hitigazságokat bevonják a filo- 
zófiai értelmezésekbe. E nehézségek a legkülönfélébb kompro- 
misszumokhoz vezettek; Aguinói Tamás , mérsékelt realizmusa" 
volt köztük a legjelentősebb. Mint ahogy általában Aguinói Tamás 
egész tana mérsékelt, arányos, kiegyenlített, olyannyira, hogy az 
már az emberfelettiség vagy akár az embertelenség határát súrolja. 
Nincs hely benne semmilyen személyes jellegnek, nem érződik benne 
sem a szerző egyénisége, sem a kor története, amelyet egyetlen 
középkori gondolkodó sem ignorál annyira, mint ő. A császár és a. 
pápa ádáz viaskodásának zajából egyetlen hang sem hatol be a 

csöndes szellemi építmény falai közé, amelyet. II. Frigyes, az eret- : 
nek császár környezetéhez tartozó egyik nagyúr fia alkotott. Az 
értelem — ez a nagy szó, amelyet bevezet a vitába ; saját természeté- 
nek megfelelően az értelem és a hit egységét látja az egész világ- 
rendben kirajzolódni ; a világ, az egyház társadalmi, szigorúan hie- 
rarchikus rendje értelmes, Isten akarata szerint való rend. 

Egyébiránt Tamás a római egyház számára csak Luther halála 
után, a tridenti zsinattal, majd a neotomizmus különféle változatai- 
ban vált kötelező tanítóvá. Hogy Luther nem olvasta, vagy ha 
olvasta, határozottan elutasította, az nem véletlen, s nem tulajdo- 
nítható csupán annak, hogy az Ágoston-rend a dominikánusok nagy 
mesterét nem nézte jó szemmel. És nem is csak azért utasította el, 
mert az Aguinói személytelensége taszítóan hatott rá, bár ez is 
közrejátszhatott. Az emberi temperamentumok között vannak bizo- 
nyos affinitások: már csak ezért is közelebb állott Lutherhoz 
Augustinus vagy akár Clairvaux-i Bernát, akiben a nagy prédiká- 
tort és a nép emberét becsülte. Ami az egyes téziseket, dogmatikai 
tételeket illeti, ezek nem játszottak akkora szerepet, mint azok 
gondolják, akik a definíciók buzgó összehasonlításából vonnak le 
ilyen következtetéseket. Luther azonban elsősorban a hitbeli kérdé- 
sekkel kapcsolatos filozofálást ellenezte. Legfőbb ellenvetése az volt, 
hogy Tamás , filozófusként" és , tekintélyként" bevezette, ér- 
vényre juttatta Arisztötelészt, akit kezdetben az egyház határozot- 
tan elutasított. , Ő a felelős azért, hogy most Arisztotelész, minden 
jámborság rombolója uralkodik." Luther számára gyűlöletesek 
a. spekulációk, a pogány filozófustól átvett , száz kérdés"-ben 
, nincs egyetlen olyan szó Sem, amely Krisztusban való bizakodásra 
késztetné az embert". Folyton csak beszél, beszél, , mert elcsábítja 
őt a metafizika" ; ez Luther döntő szava Tamásról. 

Metafizika: ez Luther számára egyszerűen a filozófiai következ- 
tetést jelenti, az antik filozófiától tanult dedukciókat és definíció- 
kat. Végül is kedvetlenül , avas Arisztotelésznek" titulálja a nagy 
görög tudóst, arra utalva, hogy művei oly sok kézen mentek ke- 
resztül; görögről lefordították őket arabra, arabról latinra, és mint 
sokszor átrakott, sokáig hevertetett áruk, már elvesztették fÍrisse- 
ségüket. A nagy természetkutatóból, aki kora. teljes tudásának át- 
fogására törekedett, afféle tiszteletbeli, , honoris causa" egyházatya 
lett, akire nyugodtan lehetett hivatkozni. Természettani gondolatai- 

ból levont következtetése — a mozgás tényéből egy első és legfőbb 
princípiumra, egy istennek nevezhető mozdulatlan mozgatóra kell 
következtetni — átment a skolasztikusok logikai istenbizonyításai 
közé; éppígy az egymásból folyó és egyre fokozódó argumentumok 
egész sora is. Mindez idegen volt Luthertól. Ő nem akart ilyen ar- 
chitektonikus szerkezetű konstrukciót. Idegen volt tőle az egész 
lépcsőzet-elmélet, amely pontosan fokozatokra osztotta a , tökéle- 
tességhez" vezető utat: a legfelső e földi életben teljességgel elér- 
hetetlen ; a második talán elérhető, de csak ritka esetben; csupán 
a legalsó érhető el általában mindenki számára, aki , megszokásból" 
Istenben bizakodik. Így definiálta Aguinói Tamás. Gabriel Biel 
mindjárt a legalsó foknál kezdte, a , közönséges embernél", akit az 
egyház kiváltképpen szemmel tart, bölcsen figyelembe véve gyer- 
mekeinek gyengeségét. Merőben gondolati sémák voltak mindezek, 
semmilyen kapcsolatban sem álltak a gyakorlati élettel; a legfelső 
fok mindenesetre a szenteknek volt fenntartva. Luther lázadozik e 
fölöttébb arisztokratikus rangsor ellen. Ő maga akar Isten elé lépni, 
közvetlenül, mint személy a személy elé, mindennemű garádicsok 
és korlátok nélkül. Ehhez nincs szüksége matematikai-logikai isten- 
bizonyítékokra; Isten létezése számára nem kérdések és ellen- 
kérdések tárgya. Más emberek közvetítését sem kívánja, és az egy- 
ház az ő szemében emberek által létrehozott intézmény. Ez lesz az ő 
nagy csatakiáltása, amely nagyon messzire elhallatszik. 

De a gondolkodás birodalmában is nagy változások következtek 
be. Luther sem tudta kivonni magát hatásuk alól, bármennyire 
tiltakozott a , szofisták" ellen. Aguinói Tamás imponáló egységtana 
után olyan periódus következett, amelyet az a némileg torz és kétes 
átmeneti próbálkozás jellemzett, hogy a kutatást és a hitet külön 
kell választani. Meghirdették az úgynevezett , kettős igazságot" : 
ami a filozófia birodalmában , igaz", annak a hit birodalmában nem 
kell okvetlenül igaznak lennie; olyan formula, amely korántsem 
maradt meg csupán a skolasztikusoknál. 

Csak a nominalisták győzelme hozott világos döntést: itt a hit, 
ott a tudás és a kutatás. Isten kifürkészhetetlen, következésképpen 
a hit birodalmába tartozik ; a tudás és kutatás tárgya e világ, s ez 
azoknak az embereknek a dolga, akik ezzel óhajtanak foglalkozni. 
Az univerzália nem ,reália", hanem csupán az ember által ki- 
gondolt jelek, e világ azon dolgaira vonatkoznak, amelyek a tapasz- 

talás számára hozzáférhetők. Ebből indul ki á tapasztalásra és 
kutatásra irányított tudományok egész fejlődése. Ez volt a leg- 
radikálisabb fordulópont a középkori gondolkodásban. Ockham 
szerint Istennek semmi köze e világ berendezéseihez, Isten szabad, 
abszolute független, nincs alávetve a mi értelmünk törvényeinek, 
Hogy ezt a gondolatot minél pregnánsabban fejezhesse ki, Ockharn 
merészen a következő paradoxonhoz folyamodik: Isten egészen 
másnak is teremthette volna a világot, mint amilyen; ha akarta 
volna, egyesülhetett volna egy kő, egy fadarab természetével, vagy 
akár mint szamár jöhetett volna a világra. A paradoxon, a bosz- 
szantóan kiélezett állítás, amely később Luthernál nagy szerepet 
játszott, általános diadalt aratott, és senki sem botránkozott meg . 
rajta. Viszont a dolgok természeténél fogva Ockham ezáltal össze- 
ütközésbe került a pápasággal, amelynek a világrend eme formájá- 
ban nem jutott megfelelő súlyú pozíció. 

Ockham a fejlődésnek azt a pontját jelenti, ahol az iskolák mes- 
terei kilépnek az egyetemi oktatás kereteiből. Már nem elvont 
problémákról és definíciókról van szó, hanem egészen határozottan 
hatalmi kérdésekről, a földi világ és a kor dolgairól. Ha Isten oly 
mérhetetlen távolba kerül, akkor a pápa mint Isten helytartója és a 
mennyország kulcsainak őrzője sokkal lejjebb lép; lehet róla vitat- 
kozni. Meg is indul a disputálás, mégpedig kiadósan. A rendkívül 
kritikus hangú, igen veszedelmes vitairatoknak egész irodalma 
jön létre; élesen vitatják azt a felfogást, amely szerint a pápaság 
magasan fölötte áll minden világi intézménynek ; a padovai Marsi- 
lius határozottan követeli, hogy a pápaság funkcióját tisztán egy- 
házi jellegű feladatokra kell korlátozni; tézisei tovább gyűrűznek, 
és a reformáció idején újult erővel hatnak. 

Luther az ockhamizmust felhígult és kései formájában ismerte 
meg ; Ockhamot , mesterének" nevezi ugyan, de nem lehet pontosan 
tudni, mennyit olvasott és értett meg az írásaiból. A mester művei- 
nek csak egy része jelent meg nyomtatásban ; számos kézirata csak 
a 19. században került újra napvilágra. Viszont jól ismerte Luther 
Gabriel Biel értekezéseit. Tanítványainak később úgy nyilatkozott 
Bielről, hogy az is ,terminista" volt, vagyis olyan nominalista, 
akinek a terminológia nem a magasabb rendű , realitást", hanem 
végső soron az emberek által konvencióként létrehozott egyez- 
ményes jeleket jelentette. Mint mondotta, terministáknak neveztek 

,egy szektát a főiskolákon, és magam is közéjük tartoztam. Ezek a 
tomisták, a scotisták és az albertisták ellenfelei voltak, és ockha- 
mistáknak is nevezték magukat Ockhamról, a. kezdeményezőről ; ez 
a legújabb szekta, és Párizsban is a legerősebb." Majd — már 
lutheribb módon — arról beszél, hogy egy terministának valamely 
dologról helyes és szabatos kifejezésekkel kell szólni, ,és nem 
szabad a szavakat idegen értelemben, összevissza használni... 
Egy áccsal a saját terminusait használva kell beszélnem, tehát sa- 
rokvasat kell mondanom, nem görbített vasat, fejszét és nem bal- 
tát. Ugyanígy Krisztus szavait is úgy kell hagyni, amint van- 
nak..." 

Értelmezés, allegória : ez volt a ráfestés, amely Luther szemében 
homályossá tette a képet. A Bibliát már igen korán kezdték alle- 
gorikusan magyarázni, az antik filológusok nyomán, akik már 
Homéroszt is így magyarázgatták, jóllehet, éppen a homéroszi 
eposzok voltak erre a legkevésbé alkalmas művek. Amikor a keresz- 
ténység összeütközésbe került az antik kultúrával, s az egyházatyák 
korában meg kellett állnia a helyét, védekeznie kellett, bizonyítania 
kellett fölényét, ehhez már nem voltak elegendők a Biblia egyszerű 
szövegei. Így hát , mélyebb" értelmet adtak ezeknek; a ;,.csak szó 
szerinti" értelmet megkülönböztették a szöveg szellemi és misztikus 
értelmétől. , Illetlen? részeket átértelmeztek, másoknak filozófiai 
értelmet tulajdonítottak, hogy kivédjék a pogányok gyakran kaján 
kritikáját. A Salamon király által írt Énekek Énekét az egész közép- 
korban allegorikusan fogták fel, mint ,az egyház mátkaságát" 
Krisztussal; innen ered, hogy az egyházat , menyasszonynak" 
szokták nevezni. Végül minden bibliai szövegnek négyféle értel- 
telmezése vált kanonikussá: a , történeti", a szavak szerinti értel-. 
mezés, már amennyire a szöveget meg tudták érteni; az , allegori- 
kus" ; a , tropologikus", vagyis jelképes ; és az ,anagogikus", amely 
a mélyebb értelemhez vezetett. Luther a kolostorban sokat kínló- 
dott ezekkel, és haragosan elutasítja az ilyen bibliamagyarázato- 
kat: , Az egyházatyák annak idején különleges örömüket lelték 
az allegóriákban, körbesétáltak velük, és minden könyvet telitöm- 
ködtek ilyenekkel. Óriginész szinte fejedelme és királya az alle- 
góriáknak, és az egész Bibliát megtűzködte olyan titkos értelme- 
zésekkel, amelyek kutyagumit sem érnek. Az ok abban keresendő, 
hogy ők mind csak a maguk önteltsége, feje és vélekedése után 

mentek, ahogy ők látták a dolgokat, és nem követték Szent Pált, 
aki azt kívánja, hogy engedjük a Szentlelket hatni." 

Az allegória mint a szimbolika fiatalabb és gyengécske testvér- 
húga, nemcsak a bibliamagyarázatban vált mindenhatóvá. Az egész 
életet allegóriákban fejezték ki — a képzőművészetben, az iro- 
dalomban, a népi előadásokban, sőt még a politikában is. Az alle- 
góriának megvolt az az előnye, hogy közérthető tudott lenni egy 
olyan korban, amelyben a szó még ritka, a nyomtatott szó még 
ritkább volt, s csupán kevesek olvasták. A kép, az ábrázolás vi- 
szont hozzáférhető volt mindenki számára, s ez így maradt sokáig, 
még a reformáció idején is. Mindenki megértette a csontvázat, a 
haláltáncot, a 15. század legkedveltebb allegóriáját, Mindenki tudta, 
miért ábrázolják a pápát két óriási kulccsal; a. kulcsok azt jelentik, 
hogy a pápa nyithatja-csukhatja a mennyország kapuit. Allegoriku- 
san fogták fel az egész állat- és növényvilágot. Állatok, növények 
diadalmasan vonultak be a heraldikába, amely a középkorban az 
egyik legfontosabb művészetnek vagy tudománynak számított, és 
rendkívül nagy politikai jelentősége is volt. A címerekben a raga- 
dozó állatok erények kifejezőivé váltak, egy virág pedig fenyegető 
igényt és háborút jelenthetett. El lehet mondani, hogy az egész egy- 
házi képzőművészet allegorikus-heraldikus jellegűvé vált, s végül 
már a pápák és a kardinálisok sem hivatali méltóságuk régi szimbó- 
lumait, hanem családi címereiket használták. Mindez idővel ellapo- 
sodott, kimerült. Felütötte fejét az individualizmus. A művészet 
lázadozni kezdett. Luther fellázadt a Biblia négyféle allegorikus 
magyarázása, az Írás négyszeres átfestése ellen. Az egyszerű szöve- 
get akarta, a ,tiszta, világos Igét", nem a körülírásokat. Ez a 
törekvése harcot jelentett egy évezred hagyománya ellen, a három- 
száz esztendős kommentárok ellen, amelyeket időközben a leg- 
nagyobb doktorok kommentárjai támasztottak alá, és magyaráztak 
tovább. De harcot jelentett , a filozófus" ellen, a szofisták ellen is. 
Harcot a tekintélyek teljes egésze ellen. , Fura ember voltam én 
szerzetestestvéreim között" — emlékezett vissza azokra az időkre. 
Ugyanazt fejezte ki a következő hasonlattal: , Az Úristen higanya 
voltam, amit bedobott a halastóba, azaz a szerzetesek közé." Pedig 
nagyon szerény volt akkor, gyakran aggályoskodón szerény ; egyet- 
len biztató szó szinte túlzott hatást gyakorolva rá, felegyenesítette, 

és egyetlen kételkedő szó porba sújtotta. Amikor az erfurti könyv- 
tárban tekintetét körüljártatta a vaskos köteteken, későbbi be- 
ismerése szerint így szólt magához: , Gondolj csak á pápa és az 
egyház nagy tekintélyére. Egyedül te vagy okos? Tévedhetsz . . ." 


Úton W ittenbergbe 


Luther karrierje gyorsan ívelt felfelé. Pappá szentelték, végigjárt 
néhány tanfolyamot, átdolgozta magát a nagy kommentárokon, 
körülnézett egy kicsit a skolasztikában ; egy év múlva már megkapta 
feletteseitől a parancsot, hogy menjen át Wittenbergbe, ahol erkölcs- 
filozófiát fog tanítani. Nem szívesen ment. Még korántsem végzett 
kételyeivel és lelkiismereti kérdéseivel, tulajdonképpeni , fő dolgá- 
val", amely sokkalta fontosabb volt neki, mint a szentenciák és 
szentenciamagyarázatok tanulmányozása. A kolostor nyugalma jó 
hatással volt rá ; időt is engedett neki a belső szemlélődésre. Hogy 
mégis gyötrődött közben, annak az volt az oka, hogy gyötrődni 
akart; az első szerzetesek is kívánták a vértanúságot, a szorongatta- 
tásokat és megkísértéseket. Elöljárói felismerték ezt ; a körültekintő 
Staupitz úgy vélte, itt az ideje, hogy Márton testvérnek valami el- 
foglaltsága legyen. Luther huszonöt esztendős volt ekkor. 

A régi alapítású, egyetemmel rendelkező, gazdag és híres Erfurt- 
ból így csöppent a szegény és kicsiny Wittenbergbe, amely inkább 
falu volt, mint város. A vidék félig-meddig pusztaságnak számított, 
lakosságáról azt tartotta a közvélemény, hogy barátságtalan. Luther 
mint egyetemi tanár is rendjén belül maradt, és rendje felügyelete 
alatt állott. Az alig néhány évvel azelőtt alapított wittenbergi 
egyetemen takarékossági okokból a tanerők egy részét Ágoston- 
rendi szerzetesekből szervezték; Luther a wittenbergi kolostorban 
lakott, és ott is maradt élete végéig. Ami az egyetemet illeti, ne 
gondoljunk valami impozáns és nagyon igényes intézményre. Tanári 
kara huszonkét professzorból állott, s közöttük csak alig egynéhány 
olyan oktató akadt, akit a szó mai értelmében is professzornak 
lehetne nevezni. A diákok száma a kétszázat sem érte el, és sokan 
még gyerekemberek voltak; tizenkét, tizennégy vagy tizenöt éves 

fejjel kerültek a főiskolára, vajmi sovány szellemi poggyásszal. 
A választófejedelem elsősorban mint , ellenintézményt" alapította 
a wittenbergi egyetemet : unokafivérének és ellenfelének Lipcsében 
ott volt a hercegi Szászország részére az , országos egyetem" ; nem 
tűrhette, hogy a választófejedelmi Szászországnak ne legyen saját 
főiskolája, így hát Wittenbergben alapított egyet. A két fejedelem 
konkurrálása még akkor is éreztette hatását, amikor Luther harca 
már folyt; az első viadalok Lipcse és Wittenberg között zajlottak le, 
s eleinte nagyon , akadémikus" jellegűek voltak. Lipcse mint a leg- 
régibb német egyetemek egyike, erősen tudatában volt elért fölényé- 
nek. Még 1409-ben alapították Prágából kivándorolt német tanárok 
és diákok, akik a prágai egyetemen összekülönböztek a csehekkel. 
A kenyértörésre Husz miatt került sor; már akkor is az eretnekség 
kérdései körül dúlt a harc, mert a németek , igazhivők" voltak, és 
azzal vádolták a cseheket, hogy Husz követőiként Wyclif tévtanait 
fogadták el. A Konstanzban megégetett nagy eretnek neve, még 
inkább a történtek után kirobbant pusztító háborúk emléke Lipcsé- 
ben elevenebben élt, mint bárhol másutt, ezért ott különös gonddal 
törekedtek arra, hogy erősen demonstrálják az egyház iránti hűsé- 
güket. Szászország e részének fejedelme, György herceg maga is 
szigorúan konzervatív elveket vallott, gyűlölt minden újítást, és 
élete végéig kérlelhetetlen ellensége maradt Luthernak. Egyébként 
nagy hozzáértéssel kormányozta sokfelé elszórt birtokait ; igazi régi 
szabású német , harcos" volt; hatalmas szakállt viselt, amely deres 
sörényként egészen az övéig ért ; igyekezett némi rendet teremteni 
fejedelemsége kolostoraiban és apátságaiban, bár ez irányú fárado- 
zásai meddők maradtak ; a birodalmi gyűléseken mindig azok között 
szerepelt, akik újra meg újra felhánytorgatták a régi panaszokat 
Róma és az egyház rossz gazdálkodása ellen. 

Unokatestvére, a választófejedelem — aki Bölcs Frigyes néven 
vonult be a későbbi történelemkönyvekbe — egészen más típust 
képviselt. Bölcs nem volt ugyan, inkább csak óvatos, sőt ravasz, 
időnként alattomos nem volt , harcos" , határozottan került minden- 
nemű katonai jellegű kalandot, ebben valóban bölcsességet lehet 
felfedezni, ami rangbeli társaiból teljességgel hiányzott. Nem akart 
háborúkat indítani, még hadjáratokat sem kívánt vezetni soha; 
nem tartott igényt arra, hogy ,a birodalom gyarapítójának" szere- 
pében tetszelegjen ; annyira békés természetű volt, hogy már alu- 

székonynak tartották — nagyon igazságtalanul, mert Frigyes 
rendkívül okosan és körültekintően tudott vigyázni a saját érde- 
keire. Udvari festője, Lukas Cranach sok portrét készített róla, de 
ezeken megtévesztő az arca: némelyiken lágy, szivacsosan puha. 
Aleander nuncius Wormsban epébe mártott tollal ír róla, és , kövér 
mormotának" nevezi. Más portréin viszont szinte paraszti vonások 
tűnnek elő, amelyek még markánsabban jelentkeznek fivére és 
uralkodótársa, az , Állhatatos"?" melléknévvel felruházott János 
arcképein. És végül Dürer is megörökítette : fenséges tartásban, fe- 
jedelmi pompában, erélyesen villogó szemekkel. Ezek a szemek 
megértetik velünk, hogy ez az egyébként oly óvatos úr a legjelen- 
tősebb alak volt valamennyi fejedelemtársa között, akik minden 
erőszakosságuk ellenére sem tudtak határozottak lenni. Mindez 
benne rejlett, és még sok egyéb olyan tulajdonság is szunnyadhatott 
énjében, amely sohasem került napvilágra. Annyira zárkózott volt, 
hogy az már az emberkerülés határát súrolta ; mindenkit, a tanácso- 
sait is oly sokáig várakoztatta, hogy valósággal kétségbe ejtette 
őket. Sohasem házasodott meg, nem tudni, miért — talán viszoly- 
gott a házasélettől (három törvénytelen gyermeke volt), talán nem 
tudta eldönteni, kit vegyen feleségül, talán azért, mert nagyon el- 
hízott. Ájtatos ember volt, fiatalabb korában elzarándokolt a 
Szentföldre, ami jó sok pénzébe került, drága relikviákat hozott 
magával, amelyekhez egyre újabb és újabb ereklyéket vásárolt. 
Ez volt a legnagyobb kincse; unokatestvére, György viszont ke- 
mény tallérokat gyűjtött. A drága relikviákat a wittenbergi vár- 
templomban állította ki közszemlére; Luther állítólag e templom 
kapujára szögezte ki a búcsú ellen írt téziseit. Udvari festője, Lukas 
Cranach fametszetekkel illusztrált kalauzt szerkesztett a gyűjte- 
ményhez, lelkes szavakkal magasztalva annak áldásos voltát. 
Pontosan ötezeröt ereklye volt a gyűjteményben, s azt is pontosan 
kiszámították, hogy aki minden darabot kellő áhítattal szemlél 
meg, az ezernégyszáznegyvenháróm évi búcsúban részesül, vagyis 
ennyi esztendővel kevesebb időt kell majd a tisztítótűzben szen- 
vednie. A legkülönfélébb apró , részecskék" voltak ott láthatók, 
mint például egy szalmaszál a kisded Jézus jászolából, egy szál 
Szűz Mária hajából, egy csepp a tejéből; a nagyobb darabok között 
szerepelt a Heródes által Betlehemben meggyilkoltatott csecsemők 
egyikének teteme. Ehhez az alapítványhoz csatlakozott szórosan 

az egyetem. Frigyes élete végéig megmaradt a maga hitében ; sze- 
mélyesen sohasem fogadta Luthert. Mindazonáltal büszke volt az 
egyetemére, és büszkesége még nagyobb lett, amikor a szerzetes 
révén világbírnévre tett szert a wittenbergi univerzitás. Nem hisszük, 
hogy ez lett volna az egyetlen ok, amiért Frigyes megvédte Luthert. 
Éppoly kevéssé hisszük, hogy a választófejedelem lelkébe mé- 
lyen behatolt az új tan; túlságosan öreg és nehézkes volt már 
ahhoz, hogy befogadja. Inkább az az igen egyszerű érzés lehetett 
az inditéka, hogy igazságtalanság történt, hogy egyik védencével 
csúnyán el akarnak bánni, és nem volt hajlandó ezt eltűrni. Túl- 
ságosan szimpla magyarázat? Lehet ; de hadd jegyezzük meg, hogy 
az ilyen egyszerű erények feljegyzésére rendkívül ritkán nyílik 
alkalom. Pedig, mint ebben az esetben is, világtörténelmi jelentő- 
ségű következményekkel járhatnak. 

Frigyes nemcsak ereklyéket gyűjtött. Az idomtalan külsejű 
emberben, aki a vadászatban lelte legnagyobb örömét, bámulatosan 
finom ízlésű műértő is rejlett. A hús- és hájpárnák közé ágyazott 
apró szemek biztos érzékkel fedezték fel Németország legnagyobb 
tehetségeit, még mielőtt azok híressé váltak volna. Foglalkoztatta 
Albrecht Dürert, akit akkoriban még alig ismertek ; magához hívta, 
és magánál tartotta Lukas Cranachot, akinek a műhelye később 
valóságos kis üzemmé bővült, s a reformáció , képpropagandája" 
számára majdnem olyan fontossá vált, mint a nyomdászat. Német- 
alföldi, sőt olasz festőket is meghívott udvarába, és a kissé rejtélyes 
velencei művésszel, Jacopo de"Barbarival az itáliai szellem egy 
fuvallata is behatolt a német mesterek vadul összefonódott inda- 
díszei közé. Amikor Luther Wittenbergbe került, az alapítványi 
templomot Dürer, Cranach, németalföldi, olasz, francia mesterek 
tizenkilenc oltára díszítette; egyik sem élte túl a képrombolás 
viharát. 

Luthert nem érdekelte a képzőművészet, jóllehet nyelve gazdag 
erőteljes képekben. A festményeket csak abban az esetben becsülte, 
ha didaktikus célokat szolgáltak; az építészet sem mondott neki 
semmit, a kőből emelt építmények éppoly keveset jelentettek szá- 
mára, mint a nagy skolasztikusok gondolat-kupolái. Minden mű- 
vészet közül egyedül a zene állt hozzá közel, ennek megvoltak a 
maga következményei a protestantizmus fejlődése szempontjából. 
A nyelv zenéje és művészete is vonzotta, a nyelv egyik legnagyobb 

mestere lett. Útban Wittenberg felé már alkalma adódott rá, hogy 
kissé gyakorolja magát, és gazdagítsa szókincsét. Gyalogszerrel 
tette meg az utat, ahogyan azt a szerzetesi regula előírta. Ez volt 
az első hosszabb utazása. A későbbiek során sokat utazott, eleinte 
,az apostolok lován", később lóháton és kocsin is. Részint gyalog, 
részint nyeregben ülve nagy területeket járt be Németországban, 
megismerte Svájcot, sőt Itália egyes részeit is. Kiszámították, hogy 
élete folyamán hozzávetőleg húszezer kilométert utazott ily módon. 
Az országút akkoriban más volt, mint manapság. Luther a klastrom 
csendjéből egy hihetetlenül tarka, de egyben vad és veszedelmes 
világba lépett ki. Az útonállás abban az időben éppoly gyakori 
jelenség volt, mint napjainkban a bankrablások. A rablólovagok az 
utóbbi, különösképpen elvadult időszakban azzal igyekeztek a 
rettegést fokozni, hogy levágták az utazó kereskedők kezét. 
Egy harcias nemes úrhölgy, Agathe Odheimer, a következő hatá- 
rozott utasítást adta fegyvereseinek: , Ha valamely kalmár nem 
adja oda, amit már szóban kicsikartatok tőle, messétek le kezét- 
lábát, aztán hagyjátok ott." Elbocsátott zsoldosok vonultak erre- 
arra az országúton, amely csak mély keréknyomoktól keresztül-kasul 
szabdalt földút volt; ők is fosztogattak, loptak, ahol csak lehetett ; 
mindenféle csavargó népség vándorolt: kóklerek; koldusok, akik 
gyakran szintén kóklerek voltak, és csonkaságuk szörnyű látványá- 
val akartak szánalmat kelteni; szegény diákok, szerzetesek ; félig 
szerzetes begardok és félig apáca beginák, akiket szabad nézeteik 
és szabad életmódjuk miatt az egyházi hatóságok fölöttébb gya- 
nakvó szemmel néztek. Sokféle ruházat, megkülönböztető jelvény, 
más és más beszédmód. A szabályzat előírta, hogy a szerzetes le- 
sütött szemmel, kezét csuhája ujjába rejtve zarándokoljon, ne 
bámészkodjon jobbra-balra, attól pedig különösképpen óvakodjék, 
hogy nőszemélyen feledje tekintetét. Luther még valószínűleg így 
rótta az utat. De a füle nagyon éles volt. Már akkor kezdett , a köz- 
ember szájára figyelni", amint azt később a tolmácsolásról szóló 
levelében kifejtette. Az utcáról, a piactérről szedegette össze 
nyelvezetének gazdagságát, amelyben a kézművesek szakmai zsar- 
gonja, a jámborok halk fohászai, a fuvarosok szilaj szitkai és tömör 
káromkodása egyaránt megtalálhatók. A kor egész anarchiája és 
festői tarkabarkasága úgyszólván ki volt teregetve az országútra. 
Az úton énekeltek, koldultak, születtek és meghaltak emberek; 

mellette a gabonaföldön szerelmespárok hevertek, ami a művészet 
kedvelt témái közé tartozott ; az út szélén, a városok és a civilizáció 
közelségét jelezték a Luther lelkét annyira nyugtalanító haragos Égi 
Bírót utánzó könyörtelen földi igazságszolgáltatás tanújelei, a bitó- 
fák, rothadó hullákkal, az akasztófára szögezett kezekkel, lábakkal 
és egyéb testrészekkel. 

Luther már első útján is szemléltető oktatásban részesült a német 
föld sokféleségéről és szétdaraboltságáról; erről a kolostorban nem 
tudhatott meg semmit. Erfurtból Weimaron keresztül vezetett az 
útja — a város akkor még kisebb volt, mint Goethe idején, amikor 
lakosainak lélekszáma elérte a hatezret —, de már állt ott egy 
várkastély, és a szász hercegek egyik rezidenciája volt. Naumburgot 
is érintette, a nagy püspöki székhelyet, amely hatalmas templomá- 
ról és remek szobrairól volt nevezetes; az utóbbiakat figyelemre 
sem méltatta, mint ahogy Goethe sem vett róluk tudomást. A leg- 
közelebbi stáció Halle volt, szintén jelentős egyházi központ, a fél 
Németországban szerteszórt területek fölött uralkodó mainzi érsek 
székhelye. Luther aztán a , hercegi Szászországba" lépett, amely 
későbbi ellenségének, György hercegnek engedelmeskedett, majd a 
, választófejedelmi Szászországba" ment át, ahol későbbi ura és 
oltalmazója, Frigyes tartotta kezében a hatalmat. Egyre északabbra 
haladt, fel egészen a szász választófejedelemség legtávolabbi zugáig, 
mert ott feküdt Wittenberg, ,a barbárság határán", amint huma- 
nista körökben akkortájt mondani szokták. Odaát terült el ,a 
szent római birodalom porzótartója" — Brandenburg őrgrófság, 
homok, mocsarak, erdőségek, sovány föld, félig szláv lakosság. 
Luther már Wittenberg felé vezető útja során is áthaladt olyan fal- 
vakon, ahol általában vend nyelven beszéltek a parasztok. Ezek a 
falvak nem az út két oldalán elnyúló hosszú falvak voltak, hanem 
szláv típusú körfalvak, idegen szokásokkal, idegen ruhaviselettel; 
itt nem feketében, hanem fehérben gyászoltak ; a fehérben- feketé- 
ben járó parasztokat a lakosság többi része lenézte, , alacsonyabb 
rendű fajtának" tekintette, így nem csoda, ha azok nem éppen 
barátságosan fogadták a vidékükre vetődött utasokat. Gyarmat, 
peremvidék volt ez a Szászország. 

Németországnak sohasem volt középpontja, fővárosa, uralkodó 
kultúrcentruma. Mind szellemi, mind politikai jellegű mozgalmai a 
határterületekről indultak el, és ez a jelenség más világrészekben is 

megfigyelhető. A római birodalom peremvidékéről jött a keresztény- 
ség, az észak-afrikai gyamatról jött Augustinus, aki talán maga is 
afrikai volt. Nos, Wittenberg szintén efféle határváros volt, piszkos 
fészek az Elba mentén, amelynek két partját a mi szemünkben 
rozogának tűnő fahíd kapcsolta össze ; kétezer lakos, erődítmények, 
várkastély és az alapítványi templom, benne a választófejedelem 
relikviagyűjteménye. 

Luther Wittenbergből keltezett első levelei nyomott hangulatról 
árulkodnak. A , civilizáció határa" meg a , közel a barbársághoz" 
kifejezések tőle származnak. Az egyetem rektora, Pollich, a választó- 
fejedelem korábbi háziorvosa, nagy műveltségű humanista, még 
élesebb kifejezéssel élve kijelentette, hogy úgy érzi magát Witten- 
bergben, , mint egy sintértelepen". Az egyetemről szóló prospek- 
tus, amelyet a jogász Scheurl szerkesztett, nem fukarkodott a nem" 
egészen fair reklámszólamokkal, de a propaganda hatástalannak 
bizonyult, mert a hallgatóság száma már az első pár esztendő alatt 
a felére csökkent. A prospektus szerint Wittenbergben olcsó az élet 
(ez igaz lehetett), évi nyolc forintból ki lehet jönni ; a levegő kitünő, 
nem kell félni a pestistől (ez viszont már enyhén szólva túlzás volt, 
mert a városban gyakran pusztítottak járványos betegségek, ame- 
lyeknek oka részben a mi fogalmaink szerint hajmeresztő köz- 
egészségügyi állapotokban keresendő). Az egyetemnek — úgymond 
— nagyobb számú és jobb tudósokból álló tanári kara van, mint 
Padovának (ide eljutni, ez volt a vágya minden ambiciózusabb 
német diáknak) vagy Bolognának. Ez az állítás egyáltalán nem 
fedte a valóságot. Az egyetem alapítója, Pollich, kétségkívül jelen- 
tős egyéniség volt, három fakultás doktora, amelyek akkor még 
nem különültek el egymástól olyan élesen: filozófiát, teológiát és 
orvostudományt adott elő egyidejűleg. Az utóbbi területen egy 
olyan tankönyvet hagyott hátra, amely halála után még két év- 
századig hatást gyakorolt e tudományágra. Anatómiai műve, 
amelyet egy 13. századi régi mester olasz szövegé nyomán írt, már 
a címlapképen egymás mellett mutatja a régi és az új korszakot. 
Nehéz gótikus karosszékben ülve látjuk a tanítómestert, kezében 
könyvvel — kétségkívül az antik Galenus művével, mert Galenus 
az orvostudományban éppoly abszolút tekintélynek számított, 
mint egy egyházatya a teológiában. De a professzor előtt boncoló- 
asztalon hulla fekszik, amelyet a némileg félős és bizonytalan fa- 

mulus felnyitott. Ez akkoriban nagy merészség volt, sokakat meg- 
botránkoztatott; még a sokkal szabadabb felfogású Itáliában 
Leonardo is kénytelen volt tanulmányaihoz az akasztófáról ello- 
patni egy hullát. Pollich , modern" ember volt, filozófiai kérdések- 
ben is, és ezekben az antik költőket és gondolkodókat hasznosabb- 
nak ítélte, mint a skolasztikusokat. Emiatt vitába keveredett a 
wittenbergi egyetem tanári karába meghívott Konrad Kochhal. 
Ez Wimpfenben nőtt fel, s e helyről Wimpinának nevezte magát. 
A vita során elhangzott a közkedvelt , eretnekség" szó ; a választó- 
fejedelemnél azonban Pollich befolyása érvényesült, mire Wimpina 
Brandenburgba távozott, az Odera menti Frankfurtba, ahol kated- 
rát kapott az ott alapított új egyetemen. Csupán azért érdemel 
említést, mert amikor Lutherral megkezdődött a vita, Wimpina a 
frankfurti egyetemről tüstént hallatta hangját, s most már Luther 
elleni támadásaiban hangoztatta az eretnekség vádját ; az egyetemi 
oktatók közti nézeteltérésekben ez a vád a hatékony érvek között 
szerepelt. 

Wimpinánál fontosabb volt egy igazi nagyság, Jodokus Trutfetter, 
az ,eisenachi doktor", ,az arisztoteliánusok fejedelme" ebben a 
szász mikrovilágban, amelyen kívül aligha ismerték. Írt egy logikát, 
és a skolasztikus stílus nagy dialektikusának számított ; egy másik 
műve, az egész fizika , summája" összefoglalta mindazon természet- 
tani ismereteket, amelyekhez hozzájutott. A könyv nagyjából azt 
foglalta magában, amit Luther is tudott a természettanból, s ami 
az ő műveltségi horizontját is alkotta. Igen sommás ismeretanyagot 
nyújt égről, csillagokról, földről, kőzetekről, fémekről, növények- 
ről, állatokról; az emberi testet széthajtható ábra mutatja be, hogy 
a belső szerveket is lehessen látni, de a szemléltetés szemérmesen a 
hugyhólyagnál végződik. A szerző ízelítőt nyújt a pszichológiából, 
a fiziognómiából, a tenyérjóslásból, a földrajzból, és a műben talá- 
lunk egy világtérképet is, amely Amerika körvonalait nagyon 
pontatlanul tünteti fel. Elgondolkodtató, hogy a kortársak óriási 
többsége hosszú ideig mily kevéssé vett tudomást az Újvilágról; 
Luther nem áll egyedül ebben a tekintetben. A szánalmas világ- 
térképecskén Dürer stílusára emlékeztető pufók angyalkák fújják 
minden oldalról a szeleket. A körvonalakat alig-alig lehet kivenni. 
De hát V. Károly császár, az új kontinens ura, maga is csak felüle- 
tesen törődött ezzel a roppant kiterjedésű birtokával. 

Az eisenachi doktor a wittenbergi egyetem többi méltóságával 
egyetemben igen hűvösen fogadta az Erfurtból jött fiatal szerze- 
test. Luther ,a wittenbergi tudósvilág hideg, dölyfös északi szelé- 
ről" ír. De azt sem látjuk tisztán, hogy mint docensnek mit kel- 
lett nyújtania. Ráadásul Arisztotelészről kellett. előadnia, akit ki 
nem állhatott, sőt az arisztotelészi fizikáról, amely minden 
területek között a legidegenebb volt számára, s amelyről jóformán 
semmit sem tudott. Az arisztotelészi etika szintén az ő reszortja 
volt ; emellett még neki magának is tovább kellett tanulnia. Tény az, 
hogy elnyerte a magasabb fokú képesítést, baccalaureus lett, és a 
legkülönfélébb oktatási feladatokat bízták rá. Ez mindenesetre 
arról tanúskodik, hogy felismerték nagy munkabírását. Az egyetemi 
létrán elérte a sententiariusi fokot; közben elpanaszolja egy eise- 
nachi barátjának, hogy egyáltalán nem jut hozzá a teológiához, ,a 
dió beléhez, a csont velejéhez". Mielőtt a csontot feltörhetné, várat- 
lanul visszarendelik Erfurtba. Ott még barátságtalanabbul fogad- 
ják, mint Wittenbergben. Erfurtban annyira rossz véleménnyel 
vannak az újsütetű wittenbergi egyetemről, hogy nem akarják el- 
ismerni az ott letett vizsgákat; vitáznia kell a vizsgadíjak miatt, 
amelyeket nem tud megfizetni, mert apja még mindig neheztel rá, 
s Így pénzért nem szívesen fordulna hozzá; végül mégis engedélyt 
kap, hogy a szentenciákat magyarázhassa régi kolostorában néhány 
szerzetestársa előtt, akiket a prior jelölt ki. E robotmunkától úgy 
szabadul meg, hogy elkezd héberül tanulni. Közel akar férkőzni 
a Biblia eredeti szövegéhez. Roppant szegényes segédeszközök áll- 
nak rendelkezésére, Reuchlin Rudimentája (Alapelemek), amelyből 
valóban csak a héber nyelv alapelemei sajátíthatók el. 

A csöndes kolostor körül azonban egy másfajta, nem akadémikus 
jellegű vita tombolt, és Luther most ismerkedett meg közelebbről a 
lázadás, a felkelés fogalmával. Fölöttébb valószínű, hogy Luther 
páter nem sokat értett meg az egész villongásból, amelyet a , kerge 
esztendő" néven emlegettek. A skolasztikusok tanait elutasította, 
de a társadalmi. rendnek azt a szigorúan hierarchikus modelljét, 
amelyet ők felépítettek, a magáénak vallotta. Piramishoz hasonló 
a világ — tanították a skolasztikusok —, Isten akarata szerint 
legalul vannak a rabszolgák, jobbágyok, majd fölöttük a polgárok, a 
nemesek, fel, egészen a monarchikus csúcsig. Mit tudott ő azokról 
az évszázadok óta tartó elkeseredett harcokról, amelyek a városok- 

ban dúltak a plebejusok és a patríciusok között? Mit tudott a 
patrícius , nemzetségekről", amelyeknek tagjai éppoly nemesi ran- 
gúnak tartották magukat, mint a földbirtokos lovagok? Mit tu- 
dott a parasztfelkelésekről? A krónikák tele voltak ilyen események- 
kel, ám ezek nem tartoztak a szerzetes olvasmányaihoz ; a császár 
és a pápa torzsalkodásáról azonban hallott, és egyelőre határozottan 
a pápa mellett foglalt állást. Erfurtban a viszonyok kiváltképpen 
bonyolultak voltak, mivel a város a mainzi választófejedelem terü- 
letéhez tartozott, jóllehet meglehetősen nagy autonómiával rendel- 
kezett. De mindig akadtak , belpolitikai" ügyek, amelyekbe a 
fejedelem bele akart avatkozni; sok polgár egyenesen az ország 
ellenségének tekintette őt, és egyházi méltóság viselője lévén, 
mindenki gyűlölte, aki helytelenítette a főpapi kormányzást. Az 
egyetem és a kolostorok magától értetődő módon mindig a választó- 
fejedelem pártját fogták. A kiváltságosok közé tartoztak, és ezt 
fennen fitogtatták is. Adózási problémákkal kezdődött az egész. 
Az adózás kényes ügy volt ezekben az időkben. A városi tanács 
nagy összegeket vett fel hitelbe, és a summák jó része a tanácsosok 
zsebébe vándorolt. A polgárok tudni akarták, , mikor lészen vége 
a megadóztatásoknak", és elszámolást követeltek. Egy bizottság 
kezdte firtatni a , nagytekintetű urak" ügyeit, egy írnok jegyezte 
a vizsgálat jegyzőkönyvét. A tanácsurak csak kelletlenül adtak a 
feltett kérdésekre felvilágosításokat; közben minden eshetőségre 
számítva értesítették a választófejedelmet, aki zsoldosokat küldött 
oda. Kellner, a fő-fertálymestert, mikor nem tudott száz forint 
kiadásról okmányszerűen számot adni, a patrícius teljes gőgjével 
vetette oda az írnoknak : , Ha nem tudod, mire adtam ki, írd, hogy 
a bordélyházban vertem el!" Most már a fegyverek is előkerültek. 
A polgárok csoportokba verődtek, utcai harcokat vívtak az érsek 
zsoldoskatonáival ; a diákok is beavatkoztak, de ők húzták a rövi- 
debbet. Az egyetem főépülete leégett, a könyvtár megsemmisült. 
Új városi tanács került hatalomra, amelyben a plebejusok, a kisebb 
kézművesmesterek és mesterlegények dirigáltak. Egy sommásan le- 
folytatott tárgyalás után a gyűlölt fő-fertálymestert kihívó sza- 
vaiért felakasztották. Osztályharc ez tehát, ám különböző fejle- 
ményekkel komplikálva: a polgárok ,külföldi" hatalmakat is 

bevonnak, a szász választófejedelemhez fordulnak, neki akarják 
átadni a várost; más fejedelmek és püspökök is beavatkoznak; 
majdnem kisebb vagy nagyobb háborúvá fajul a dolog. De, mint 
akkoriban minden felkelés, ez is kompromisszummal és fegyver- 
szünettel végződik. Az érsek megtartja a várost, a polgárok meg- 
kapják azt a jogot, hogy maguk választhatják a tanácsot, és a ki- 
adásokról elszámolást követelhetnek. Mint minden fegyverszünet- 
nél, itt sem tartották meg a megegyezést; néhány évvel később 
újabb zendülés tört ki, ezúttal felnégyelték a városi tanács jog- 
tanácsosát, ami akkoriban a , hazaárulás" szokványos, nyilvános- 
ság előtt végrehajtott, hátborzongató élvezettel végignézett bünte- 
tése volt ; a parasztháborúban pedig Erfurt még egyszer vad harcok 
színtere lett. 

Egy epizód ez : az úgynevezett nagy történetírás az ilyen eseteket 
rendszerint átengedi a helyi krónikáknak, maga beéri azzal, hogy fel- 
vázolja a kor általános erjedését. Akkoriban egész Németország 
. vulkanikus iszapvidékhez hasonló, ahol szüntelenül kis erupciók 
követik egymást, feltörnek, majd elcsendesednek. Luther meg- 
őrizte emlékezetében ezeket az eseményeket, és gyakran beszélt 
róluk. , Nem könnyű széttépni egy kormányzatot" — vélekedett 
akkor, és azt mondta, hogy húsz évig Erfurtnak nem volt igazi 
kormányzata. Szinte a sors iróniája, hogy Luther ebben az esetben 
ugyanazon mainzi érsek pártján állott, aki néhány évvel később 
első nagy ellensége lett, s aki miatt kilépett a világba. Sebastian 
Franck, akit Luther a , rajongók" közé sorolt, Német krónikájában 
azt írta, hogy még sohasem olvasott olyan felkelésről, ,ahol a 
tömeg bölcsebben cselekedett volna, mint ebben a szinte szükségessé 
vált zendülésben". Luther sohasem tudta megbocsátani az erfurti- 
aknak, hogy felakasztották a fő-fertálymestert. Akkor plántálódott 
beléje az első ellenszenv a , Herr Omnes"-szal, a , Mindenki Úr"-ral 
szemben, ahogy a tömeget nevezte; élete végéig az volt a véle- 
ménye, hogy a tömeg vak és vakságában hajlamos bűntettek el- 
követésére. 

Hogy akkor Erfurtban valóban állást foglalt-e, nem tudni. Csak 
nézte az utcai harcokat, az égő egyetemet, a széttépett könyveket. 
A humanisták elmenekültek, csupán bizonyos idő eltelte után tértek 
vissza. A régi városi tanács urai közül is sokan biztos helyre húzódva 
. várták meg, míg a nagy urak, az érsek és püspöktársai úgy-ahogy 


94. 


konszolidálták a helyzetet. Csalóka átmeneti világ volt ez, nem 
becsületesen stabilizált helyzet, hanem valamiféle lebegő állapot, 
amelyben egyik csoport, egyik párt sem volt elégedett, és nem is 
lehetett az ; mindenki a maga pillanatnyi kis előnyeit leste, a ,, Herr 
Omnes" pedig egység nélkül, vezetés nélkül készen állt arra, hogy 
egyszer odacsapjon, de tartós küzdelemre nem volt képes — nos, 
ilyen világ vette körül Luthert életének és a német történelemnek 
döntő jelentőségű éveiben. : 

Egyelőre még nem állt fel; ott ült görnyedezve tanulmányi füzetei 
előtt, amelyek sok vesződséget okoztak neki. De nem sok idő múltán 
rendjének elöljárói ismét Wittenbergbe helyezték át. 


Utazás Rómába 


Mielőtt Wittenbergben újra megkezdte előadásait, egy másik 
megbízatást kapott ; a rend bizonyos ügyeinek intézésére Rómába 
kellett utaznia. A később kialakult Luther-legendában ez volt a 
nagy fordulat, a döntő kihatású élmény. Rómában — úgymond — 
, Saját szemével látta az egyház romlottságát, és elhatározta, hogy 
küzdeni fog ellene". A legendákban többnyire lappang valami igaz- 
ság ; ez az utazás sokat jelentett. a fiatal szerzetesnek. Róma városa 
minden jámbor zarándok legfőbb célja volt. Egy római zarándok- 
lattal tetemes mennyiségű búcsút lehetett elnyerni. Sokan sóvárog- 
tak arra, hogy láthassák a szent helyeket, s akiknek megadatott, 
azok életük legnagyobb élményeként őrizték római útjuk emlékét. 
Luther páter is így fogta fel kiküldetését. 

Az utazás oka a rendjében folyó sok vita egyike volt; a viták 
többnyire szervezeti kérdések körül forogtak. Oly apró-cseprő 
ügyecskék voltak ezek, hogy itt. nem érdemes velük foglalkozni. 
Reformerek vitáztak azokkal, akik nem akartak reformokat, és 
még a pártokon belül is voltak — ennyit megemlíthetünk — ellen- 
zéki csoportok. Mindegyik Rómához fellebbezve próbált érvényt 
szerezni a maga igazának, és egy meglehetősen kilátástalan ügyben, 
ilyen. fellebbezés kapcsán került sor Luther utazására. Az erfurti 
kolostor delegátusát kellett elkísérnie. A két szerzetes gyalog vágott 

neki az útnak, 1510-ben, egy borús novemberi nápon. Nem csekély 
testi fáradalmakkal járt egy ilyen utazás. Az Alpokba még nem 
mentek turisták, hogy a szép hegyi tájakban gvönyörködjenek. E 
hegyvidék nehezen leküzdhető akadályt jelentett az utasnak ; komor 
szirtfalaival veszélyes vidék volt, legvadabb helyeinek pokolbeli 
neveket adtak. Senkinek sem jutott eszébe csak úgy passzióból 
megmászni valamelyik hegyet, mert mindegyik , halálos veszede- 
lemmel" fenyegetett. A maga korában Leonardo volt az egyetlen 
ember, aki nagyon magányosan felkapaszkodott az egyik csúcsra, a 
Monte Rosára, és ott körülnézett. Mindenki más meggörnyedve 
lépkedett, mert nagyon kellett figyelni az utat. A Septimer-hágó, 
amelyen át Milánóba lehetett jutni, nem volt könnyű sétaút. Az 
ösvény szélén keresztek jelezték azokat a helyeket, ahol utasok a 
mélységbe zuhantak. Luther Svájcról csak annyit tartott meg emlé- 
kezetében, hogy lakosai izmos testalkatúak; , robustissimi"-nak 
nevezi őket, összehasonlítva a jóval kevésbé robusztus alkatú türin- 
giaiakkal; földműveléssel nem foglalkozhatnak, csak állattenyész- 
téssel, vagy , másutt keresik" megélhetésüket, azaz mint zsoldosok 
Franciaország és a pápa szolgálatába állnak. Egy más alkalommal 
a különböző német törzseket összehasonlítva dícséri a svájciakat, 
akik , elsők a németek között, élénkek és őszinték". Svájcról azon- 
ban sommásan csak így vélekedik : , Csupa hegy meg völgy az egész, 
semmi egyéb." Csodálkozó szemmel ereszkedik alá a lombardia- 
síkságra, mint mindenki, aki Németországból érkezik oda. Gazdagi 
ságot lát, gondosan megművelt, csatornákkal és öntözőárkokkal 
erezett termőföldeket, nem olyan mérföldekre terjedő kopár pusz- 
taságot, mint Wittenberg körül: , Nagyon termékeny, jó és derűs 
ország!" Az emberek udvariasak, sohasem feledkeznek meg az 
, uram, asszonyom" (messer, madonna) megszólításról, sem a 
,köszönöm szépen"-ről (grammerzi), szeretnek énekelgetni, még 
magukban is dúdolgatnak ; a bor jó és tüzesebb, mint a Luther által 
ismert német bor. A két szerzetes egymás mögött gyalogol, mert 
így írja elő a regula. Szállásgondjaik nincsenek ; egyik Ágoston-rendi 
klastromtól a másikig mennek, és Lombardiában különösen sűrűn 
vannak ilyenek, ráadásul baráti kapcsolatokat tartanak a Staupitz 
által képviselt obszerváns irányzattal. Luther Milánóban szeretne 
misét mondani, hogy ily módon is kifejezze háláját Istennek, aki 
eddig minden veszedelemből épen kivezette. Nagyon meglepődik, 

amikor megtudja, hogy ott nem a római rítus szerint tartják az 
istentiszteletet, hanem a Szent Ambrus (Ambrosius)-féle szertartás 
szerint, amelyhez féltékenyen ragaszkodnak. ,.Itt misét nem 
celebrálhat" — mondják a német páternak. Ez is ráeszmélteti arra, 
hogy mennyire más és bonyolultabb a világ, mint amilyennek a 
kolostorban tanulta. i 

Zuhogó esőben, majd hózáporban kelnek át az Appennineken. 
Luther panaszkodik a veszélyes itáliai levegőre, a , halálos vízre", 
amelytől egyszer csak gránátalmák nedvének szopogatása mentette 
meg őt és társát. Firenzében megbetegszik, valószínűleg bélműkö- 
dési zavarai vannak ; régente egyetlen itáliai utazó sem kerülte el ezt 
a nyavalyát. A Mediciek városának pompájából nem lát semmit, de 
nagy dícsérettel szól a kórházakról: , királyi épületek, igen jó 
konyha, finom italok, figyelmes szolgák, nagy tudású orvosok, 
tiszta ágyak". Ilyesmit addig el sem tudott képzelni. Amikor be- 
szállítják a beteget, hivatalos leltárt vesznek fel ruhadarabjairól, 
, majd fehér inget adnak rá, és szépen festett ágyba fektetik". Az 
italt tiszta pohárban kapja, az ápolók , még a kisujjukkal sem érnek 
hozzá", hanem tálcán viszik a beteghez. A felügyeletet előkelő, 
fátyolos hölgyek látják el, akik naponta váltják egymást, és még az 
ismeretlen szegényekkel is törődnek. A lelencházakat is megcsodálja, 
ahol a gyermekeket a legjobb módon nevelik, , egyforma, azonos 
színű ruhákban járatják őket, és atyailag gondoskodnak róluk". 

Az év végén érkeznek meg Rómába. Megpillantásakor Luther a 
földre borul: , Köszöntelek, szent Róma!" A Porta del Popolón 
lépnek a városba; mindjárt balra van a szállásuk, a Santa Maria 
Ágoston-rendi klastrom, amelyet vezetősége csupa válogatott test- 
vérrel népesített be, hogy a pápa előtt a lehető legkedvezőbb be- 
nyomást keltő módon reprezentálják Szent Ágoston rendjét, Alig két 
évtizeddel Luther látogatása után a kolostor áldozatul esett azoknak 
a pusztításoknak, amelyeket Károly császár katonái műveltek. 
A vandál dúlás , sacco di Róma" néven vonult be a történelembe. 
De a Santa Maria del Popolo-templom, amelyben Luther ájtatos- 
ságát végezte, még ma is áll. Luthernak nem volt érzéke Róma mű- 
kincseihez, de ezekből egyébként is jóval kevesebb volt látható, mint 
amennyit a reneszánsz kori Rómával kapcsolatos bizonytalan elkép- 
zelések sejtetni engednek. Egy szegény német szerzetes egyáltalán 
be sem juthatott a gazdag gyűjteményekkel rendelkező palotákba. 

Amit Luther látott, még a középkor Rómája volt, az tárult szeme 
elé már a Porta del Popolónál. Amikor a Ponte Molléról először 
pillantotta meg a Szent Várost, a panorámából még hiányzott a leg- 
dominánsabb részlet, a Szent Péter-bazilika kupolája; az új épít- 
ménynek csak az alapjait rakták le akkoriban, és az építkezési 
költségek fedezésére az egész keresztény világban külön búcsú- 
leveleket árusítottak, amelyek Luther életében hamarosan jelentős 
szerepet kaptak. Az antik romok közül dárdahegyek módjára mere- 
deztek mindenfelé a nagy római nemzetségek várszerű palotáinak 
tornyai, mert e paloták egyben erődök is voltak, éppúgy, mint a 
bíborosok nagy házai, sőt maga a Vatikán is, amelynek erős és be- 
vehetetlen központját az Angyalvár alkotta. Ide szoktak menekülni 
a pápák, s ez Luther korában is igen gyakran megesett. A halmokon 
ókori építmények romjai emelkedtek, akkor még jóval maga- 
sabbra, mert később az óriási Palazzo Farnese és különféle új 
templomok építkezéséhez az antik romokból igen nagy mennyiségű 
követ hordtak el. A Colosseum egyes részein még a legfelső ülés- 
sorok is megvoltak, az óriási termák boltívei is, amelyek aztán bele- 
kerültek a hásonló architektúrai hangolású monumentális barokk 
konstrukciókba. A milliós lélekszámú antik Róma városfalai most 
, messze kint" húzódtak, mert a hajdani nagy területnek csupán 
szinte szánalmasan kis töredéke maradt lakott település. Mintegy a 
folyóhoz lecsúszva néhány összezsúfolódott negyed szorongott, ben- 
nük szűk , gótikus" utcák kanyarogtak. Hozzávetőleg negyvenezer 
ember lakott itt, alig több, mint az akkori Nürnbergben vagy Augs- 
burgban; össze sem lehetett hasonlítani az olyan pompás nagy- 
városokkal, mint Velence vagy Párizs, Konstantinápolyról nem is 
beszélve. Az utcák keskenyek voltak, szeszélyes kanyarokkal, ki- 
szögellésekkel, s nemegyszer zsákutcába torkollottak. Csak II. 
Gyula, az akkor uralkodó vasöklű pápa üzent hadat e zűrzavarnak. 
Ebbeli tevékenységét pompás márványtáblán örökítette meg, 
amelyen szép metszésű régi római betűk hirdették : , II. Gyula pápá- 
nak, aki kiterjesztette az egyházi állam határait, felszabadította 
Itáliát, és a szűkre épített, szabályos utakat nélkülöző Róma váro- 
sát új utakkal ékesítette, amelyek méltók az Imperium felségéhez." 
Az emlékszöveg aláírói a régi római titulust használva mint , aedi- 
lis"-ek szerepelnek. 

Luther olyan várost látott maga előtt, amely részint építkezési 


98 


terület, részint omladékhalmaz volt. Jól megfigyelte, milyen mélyre 
süllyedt az antik Róma : , Ahol most házak állnak, ott azelőtt tetők 
voltak, olyan vastag a törmelékréteg, amint azt jól látni a Teveré- 
nél, ahol két kopjányi magasságban áll a törmelék." A Rómáról 
készült korabeli ábrázolások, amennyiben nem az antik világ szép- 
ségének idealizált ábrándképei, mindenütt magas törmelékhalmokat 
mutatnak, amelyek a Colosseum első árkádsoráig érnek, vagy 
embermagasságot meghaladó karéjban veszik körül a diadalíveket ; 
mindenfelé burjánzik a fű, a romokon bokrok tenyésznek ; a Foru- 
mon marhacsordák legelnek; a hepehupás talajon egyengetésnek, 
kövezésnek nyomát sem látni, sőt még utat sem lehet felfedezni. 

Luther mint kolduló szerzetes elzarándokolt minden előírt stáció- 
hoz. A kolostorban kezébe nyomták a szokványos nyomtatott úti- 
kalauzt, amelyet a már a középkorban is ismert Mirabilia Romae 
mintájára állítottak össze. Szó sem volt benne az új műkincsekről és 
építkezésekről, és nem is lehetett. A Sixtus-kápolnában még ott állt 
a magas faállványzat, amelynek legfelső deszkáin, a mennyezet 
alatt, fekvő helyzetben festett Michelangelo. , Mint egy macska, 
amely a lombardiai víztől golyvát kapott, hasát felhúzva az álláig, 
szakállát égnek meresztve — Írja magáról egyik szonettjében —, 
az ecsetről pedig festékek tarka mozaikja csöpög az arcomra." 
A Vatikán magánlakosztályaiban Raffaello tevékenykedett, akkor 
kapta első jelentős római munkáját: a pápa szobáinak kifestését ; e 
termek a , Stanzák" néven ma a Vatikán leghíresebb látnivalói közé 
tartoznak. Akkoriban csak néhány kiváltságos személy gyönyörköd- 
hetett a remekművekben, amelyek Luther római tartózkodása 
idején még korántsem készültek el teljesen. Csábító az a gondolat, 
hogy Luther találkozhatott a vele majdnem egykorú, már híressé 
vált Raffaellóval, akit még a zsugori hírében álló Gyula pápa is 
kényeztetett, jóllehet Michelangelóval minden garasért keményen 
alkudozott. Ha látta, minden bizonnyal álmélkodva nézte a szépen 
öltözött művészt, aki valóságos diszkísérettel járt a munkahelyére, 
sőt nemegyszer valamelyik szeretőjét is magával vitte a Vatikánba, 
hogy jobb legyen a hangulata ; ilyesmi Németországban egyszerűen 
nem létezett, Németországban még a legnagyobb művészek is kéz- 
művesmesterek maradtak. Luthernak némelyek kissé naiv módon 
szemére vetették, hogy Róma új műkincseiből semmit sem vett 
észre ; de hát ugyanez áll Erasmusra és még sokakra, akik nem vol- 

tak kolduló szerzetesek. Az éppen akkoriban elkészült , $tanza 
della segnatura" megtekintése csak erős idegenkedést keltett volna 
benne. Merőben más világ volt az, mint az övé. Ugyan mit mond- 
hattak volna neki az Athéni iskola tágas csarnokai Arisztotelésszel, 
akit csak gyűlölni-tudott? És mit mondhatott az egyházat dicsőítő 
legnagyobb kép, az ugyanabban az évben festett Disputa, amelyen 
nem disputál senki, hanem az egyházatyák jól elrendezett gyüle- 
kezete látható, a fölöttük lebegő égi rend tükörképe. A festmény 
Gyula pápa nagybátyjának, IV. Sixtusnak demonstrálja a hierarchia 
épületének tökéletes és kiegyensúlyozott szépségét. 

A rákövetkező évszázadokban Raffaello műveit a kompozíció és a 
korrekt rajzolás mintaképeinek tekintették, s ezért csodálták őket; 
pedig nem ilyen elgondolás alapján fogantak. A pápa akarata szerint 
és a Szent Péter-templom általa tervezett központi építményének " 
megfelelően az uralkodó és harcoló egyház vezéreszméjét voltak 
hivatva szolgálni, és a festő teológiai tanácsadói a dogmatikai 
részletekig mindent pontosan előírtak neki. A tisztán stílustörténeti 
és esztétikai szemlélet ezt a körülményt rendszerint figyelmen kívül 
hagyja. A kortársak megcsodálták a hatalmas Gyula pápát, aki 
még egyszer magasra emelte a korábbi pápák caesari törekvéseinek 
zászlaját, és szívesen vette, ha nevét (Gyula — Julius) Caesar nevével 
kapcsolták össze. Páncélkesztyűsen, a szó szoros értelmében 
fegyveres kézzel ő mutatta még egyszer félelmetesnek az ecclesia 
militanst, a harcos egyházat. 

Luther azonban zarándokútjain is Jkáljóat talált arra, hogy 
dícsérje a Pontifex kemény kormányzását. A rendetlenség, a zűr- 
zavar éveiben Róma valósággal rablóbarlang volt, de Gyula pápa 
erélyes rendszabályokkal igyekezett rendet teremteni. ,, A bargello 
— mesélte Luther —, a város őrségének kapitánya, minden éjjel 
háromszáz szolgával körüllovagol a városban, erős őrcsapatot tart. 
Akit elcsíp az utcán, azt kifaggatja ; ha valakinél fegyver van, azt 
vagy felakasztják, vagy a Teverébe fojtják, vagy megkorbácsolják." 
A hét zarándoktemplom előírt meglátogatása még mindig elég 
kockázatos volt, mert némelyik messze kívül feküdt a városon. 
Luther útikalauzában első stációként a San Paolo Fuori le Mura- 
templom szerepelt, az Ostia felé vezető úton. Bozóttal benőtt vad 
terepen kitaposott zarándokösvények vezettek a nyugati világ 
akkor legnagyobb templomához, amely pompás antik oszlopsoraival 

még Konstantin korában épült. Az út nem volt biztonságos a kaló- 
zok miatt, akik a folyó felől rendszeres rablóhadjáratokkal tartották 
rettegésben a vidéket ; Róma egész környéke hírhedt volt egészen a 
19. századig. A nagyurak csatlósokkal, fegyveres kísérettel utaztak ; 
a kis zarándokok jobb híján csapatokba verődtek össze, de még így 
is gyakran megsarcolták őket. Az egy nap alatt lebonyolítandó, 
megerőltető zarándoklat odakint, a San Paolo-templomnál kezdő- 
dött; onnan mentek a Via Appián, a katakombai mártír-sírok 
közelében levő San Sebastianóhoz, a Lateránhoz, a Santa Crocéhoz, 
a Szent Kereszt tiszteletére emelt templomhoz, a Szent Keresztére, 
amelyet Konstantin anyja, Heléna ásott ki Jeruzsálemben, a San 
Lorenzóhoz, a Santa Maria Maggioréhoz és végül a Szent Péterhez. 
Jó egynapi gyaloglás kellett ehhez, homokban és agyagban, keskeny 
ösvényeken és gyatra utakon. , Én mindent elhittem" — mondta 
később Luther. Saját bevallása szerint szinte sajnálta, hogy még 
élnek a szülei; mert a ,nagy búcsú" elnyerése révén boldoggá 
tehette volna őket a másvilágon. ,,A nagy búcsú" elnyeréséhez első- 
sorban a Lateránba kellett elzarándokolni. Ez volt a pápák legrégibb 
székhelye, a legenda szerint Konstantin császár ajándékozta a pá- 
pának annak jeléül, hogy az egész nyugati világot átadja neki. 
Luther idején a Laterán nagy, meglehetősen tervszerűtlenül egy- 
máshoz rótt épületek konglomerátuma volt, ókori és középkori 
részekkel, tornyokkal és védőfalakkal, amelyek mentén törmelék- 
hegyek éktelenkedtek. A zarándokösvény a legszentebb objektum- 
hoz vezetett — ahhoz a lépcsőhöz, amelyen Krisztus felment Pi- 
látus palotájához. A lépcsőt angyalok vitték át Rómába, épen, 
sértetlenül. Aki térden csúszva felment a huszonnyolc lépcsőfokon, 
az minden egyes fokért kilencévi búcsút biztosított magának; az a 
kereszttel megjelölt fok, amelyen Krisztus leroskadt, duplán szá- 
mított. Luther szívesen misézett volna ott a Lateránban, de túlsá- 
gosan nagy volt a tolongás. , Nem jutottam hozzá, és helyette 
megettem egy főtt heringet" — mondta később goromba gúnnyal. 
Nem evett ő akkor semmit ; a zarándoknak üres gyomorral kellett 
az utolsó stációt jelentő Szent Péter-templomba érkeznie, hogy ott 
megáldozhasson. 

A Szent Péter-székesegyházról, amely akkor óriási építkezési 
terület volt, Luther csak keveset mond. A régi Konstantin-féle 
bazilika egy része még állott, s elkülönítve az istentisztelet helyéül 

szolgált. A bejárat előtti tágas, kövezetlen térről lépcső vezetett fel 
a keskeny oszlopsorokból és kétoldalt csupasz falazatból kiképzett 
homlokzathoz. A szerzetes a sok oltár egynémelyike előtt elmondta 
imádságait; csak a kuriózumok maradtak meg emlékezetében: a 
kötél, amellyel Judás felakasztotta magát, egy kődarab, amelybe 
újjnyi széles barázdát vájtak a Krisztus megtagadása miatt bán- 
kodó Péter könnyei. 

Luther négy hetet töltött Rómában. Társának sikerült kedvező- 
en elintéznie a rábízott ügyet. Hivatalos útjaira Luther is elkísér- 
te, és így némi fogalmat alkothatott magának az egyház óriási 
igazgatási apparátusáról. Csodálta a rendet: , Az ügyes-bajos dol- 
gokat meg peres ügyeket annak rendje-módja szerint akkurátus 
pontossággal meghallgatják, kivizsgálják, megítélik és megtárgyal- 
ják." De azok a pénztárasztalok is megmaradtak emlékezetében, 
amelyek a hosszú folyosókon álltak minden ajtó előtt. Mindegyik 
asztalnál más és más eset elintézésének taksáját kellett befizetni: 
felmentések fogadalmak alól, házasságkötést gátló tilalmak fel- 
oldása, házasságon kívül született gyermekek törvényesítése és 
még számtalan , kivétel", amely a pápai kúria pénzügyi politikájá- 
ban nem kivétel volt, hanem általános gyakorlat. Luther három- 
ezerre becsülte az , írnokok" számát, akiknek egy része tekintélyes 
titkár, humanista és szellemes írások szerzője volt. Ez a szám azon- 
ban túlzás, mint minden, amit utólag Rómáról mondott. Az a meg- 
jegyzése azonban aligha jár messze az igazságtól, hogy a Cancelle- 
ria a maga nyüzsgésével nem sokban különbözött a velencei vagy 
az antwerpeni nagy piactól. 

Ha a Lateránban nem is, más templomokban misézhetett, ami 
egy Rómába látogató külországi szerzetes számára még fontosabb 
volt, mint egy egyetemes gyónás. Minden országból rengeteg papi 
személy tódult ide. Gyorsan kellett lebonyolítani a miséket. Nemrit- 
kán ketten miséztek egyszerre, az olasz papok nógatták őket, , passa, 
passa, gyerünk, gyorsabban", és , szempillantás alatt összetákoltak 
egy misét". A római istentisztelet mindig is visszatetszést keltett 
az északi országok fiaiban, , külsőségesnek" érezték. Goethét iga- 
zán nem lehet buzgó templomjárónak nevezni, de itáliai utazása 
során elpanaszolja, hogy a pápa csak ide-oda mozgott az oltár előtt, 
közönséges pap módjára mormolva a miseszöveget; pedig ő azt 

várta tőle, hogy , aranyszáját kinyitva elragadtatással beszéljen az 
üdvözült lelkek elmondhatatlan boldogságáról" . 

Az antik kor fennmaradt emlékei közül Luther csak a Pantheont 
jegyezte meg magának. Ez szintén siralmas állapotban volt, a bejá- 
rat nagy oszlopcsarnokát fele magasságig égetett téglával befalaz- 
ták, oromzatára négyszögletes tornyot ragasztottak. Luther nagyon 
szerzetesi szemmel nézi ,a pogányok valamennyi istenét" ; felfo- 
gása szerint az isteni gondviselés azért gyűjtötte össze mindezeket 
a pogány istenségeket egy helyre, hogy Krisztus egyetlen csapással 
, halomba dönthesse" őket. A Capitolium — kopár domb az Ara- 
coeli templom hatalmas tömbjével — számára biztos jele annak, 
hogy a rómaiaknak Isten akarata szerint el kellett bukniuk, hiába 
volt övék a világ minden gazdagsága. Csak ez az egy épület maradt 
meg, mert olyan nagy kövekből , öntötték egybe, hogy nem lehetett 
szétrombolni". Ájtatos zarándokhoz illően megtekintette a kata- 
kombákat is ; fáklyafényben ereszkedtek le, és ez a látogatás szintén 
különleges érdemnek számított. Hivő áhítattal vette tudomásul azt 
a felvilágosítást, hogy negyvenhat mártír-pápa és százhetvenhatezer 
közönséges mártír van eltemetve a katakombákban. 

Luthert ne olyasféle turistának képzeljük el, aki minden neveze- 
tes látnivalót meg akar tekinteni. Célja az egyetemes gyónás utáni 
feloldozás volt, a római zarándoklat koronája. Szállásán, az 
Ágoston-rendi kolostorban nyilván sok időt töltött imádkozással. 
Ottléte alatt nem voltak nagy egyházi ünnepek; a pápát egyszer 
sem látta. Gyula pápa éppen egyik hadjáratával volt elfoglalva ; 
folytonosan hadjáratokat vezetett, amelyekkel — mint a márvány- 
tábla hirdeti — kitágította birodalmának határait. Luther bizonyára 
a Santa Maria del Popolo kápolnáiban ájtatoskodott; ha akad egy 
bennfentes szerzetestárs, aki magyarázgat neki, akkor már a sír- 
emlékekről leolvashatta volna a Rovere-ház egész történetét (Gyula 
pápa ebből a nemzetségből származott), valamint az előző évtizedek 
más pápáinak jelentősebb tetteit. 

Sajnos, csak a szokványos szerzetesi fecsegést hallotta. Mielőtt az 
egyház oly biztosnak látszó épületét komoly veszedelem kezdte fe- 
nyegetni, Rómában nagyon nyíltan beszéltek az emberek, s nem rej- 
tették véka alá a véleményüket. Hivatalos cenzúra nem létezett; 
ezt csak a század közepén, az ellenreformációval vezették be. De 
Luther idején és az egész előző korszak folyamán csupán azokat a 

nézeteket tartották veszedelmesnek, amelyek a dogmát érintették, 
vagy elvileg vonták kétségbe az egyház intézményeit. Az újra meg 
újra meghirdetett dogmatikai alaptézis szerint az egyházi tisztet be- 
töltő személyben — legyen az pápa, bíboros vagy egyszerű áldozó- 
pap — a méltóságot feltétlenül tisztelni kell, függetlenül az illető 
emberi fogyatékosságaitól. Nagy szentek bordélyháznak, a keresz- 
ténység pöcegödrének nevezték Rómát, s ezt senki sem vette tőlük 
rossz néven. Nagy pápák minden elképzelhető bűnnel vádolták elő- 
deiket, ha ezt saját érdekük szempontjából célszerűnek vélték. Egy 
közismert mondás szerint Rómában Szent Aranytallért és Szent 
Ezüstgarast tisztelik legjobban, mert e szentek közbenjárása nélkül 
nem lehet semmit elérni. A kolduló rendek vezeklést hirdető prédi- 
kátorai jól tudták, hogy akkor csődül köréjük leggyorsabban a tö- 
meg, ha szenvedélyesen, tüzesen, az életből vett drasztikus részletek 
kiteregetésével szónokolnak a főpapok fényűzése ellen. És a mindig 
fürge római néphumor megteremtette a paszkvillus ősformáját. 
A Palazzo Braschi előtt állott egy antik szoborcsonk, amelyet Pas- 
guinónak nevezett el a nép; erre szoktak mindenféle gúnyverseket 
aggatni, amelyeket kisemberek és nagyurak egyaránt nagy gyönyö- 
rűséggel olvastak. A pápai kúria kellős közepén a pápa titkárainak 
volt egy külön , pletykaszobájuk", a , bugiale", innen terjesztették 
mulatságos adomáikat és fullánkos rágalmaikat. A paszkvillusok 
szerzői óvatosságból a névtelenség homályába húzódtak, és az eré- 
lyesebb pápákat többnyire csak haláluk után merték becsmérelni ; 
de akkor a gúnyiratok valóságos özöne árasztotta el a várost, majd 
elapadt, hogy bizonyos idő elteltével helyet adjon a következő hul- 
lámnak. A gúnyiratokból olyan antológiát lehetne összeállítani, 
amely messze túltesz mindazon, amit Luther Rómáról és a pápákról 
valaha is mondott. Luther a pápai udvarral kapcsolatban majdnem 
mindig általánosságokban mozgott, a római , gyalázkodó iskola" 
viszont éppen a nagyon is személyes részletekben lelte legnagyobb 
élvezetét, kajánul célozgatott a pápák szerelmi ügyeire, fattyúira, 
fiúkegyenceire, és irgalmatlanul kipécézte testi fogyatékosságaikat. 

Luther mindebből végső soron azt az általános benyomást szerezte, 
hogy Rómát olyan , férgek és sáskák hada" lepte el, amilyen talán 
még az ókori Babilónt sem. Szerzetestársai a konventben elmesélték 
neki a közszájon forgó eseteket, amelyek a Cancelleriában uralkodó 
korrupciót illusztrálták, Azt például, hogy egy cortigiano, egy udva- 

ronc Szent Aranytallérnak juttatott adományaival elérte, hogy a 
nevére írtak huszonkét plébániát, hét prépostságot és negyvenkét 
egyéb javadalmat. Elmondták Luthernak, hogy sok római pap lelki- 
ismeretlenül gúnyt űz az eucharisztia misztériumából, és misézés 
közben ezt mormogja: , Kenyér vagy, kenyér maradsz." Az ilyen 
dolgok — mondotta később — fájdalmasan érintették. A testvérek 
megmutattak neki egy különös domborművet egy utcasarkon, a 
Szent Péter-templom előtt. A régészek szerint egy antik Mithrasz- 
ábrázolás töredéke. De akkoriban azt tartotta a közhiedelem, hogy 
a dombormű asszonyt ábrázol, karján a gyermekével. Ő az a híres 
Johanna, a nő pápa, akire egy körmenet idején, az egész hivősereg 
jelenlétében jött rá a vajúdás. Mainzból származott — mesélték — , 
eredetileg Jutta volt a neve, a szeretője férfiruhába bújtatva vitte 
Rómába, ahol szorgalmasan tanult, neves egyházatya lett, és nagy 
tudományáért pápává választották. Az egész középkor készpénz- 
nek vette ezt a legendát, és Rómában általánosan el volt terjedve a 
nép között. Luthernak elmondták a testvérek, hogy egyedül a Szent- 
atya kerüli el azt az utcát, amelynek sarkán a képmás áll. 

, Mindent elhittem" — jelentette ki később Luther. Elhitte a 
római botránykrónika legfrissebb keletű históriáit is, amelyeket va- 
lamivel halkabban meséltek el neki. Például azt, hogy Sándor, a 
nemrég elhunyt Borgia-pápa azt a mérget vette be, amellyel egy 
gazdag kardinálist akart eltenni láb alól; meg hogy vérfertőző 
viszonyt folytatott saját leányával, Lucreziával. Ezt a nagystílű 
erotikust mi már jobban ismerjük, mint kortársai, mégpedig saját 
ceremóniamesterének, Burkhardnak a leírásából, aki minden pikan- 
téria nélkül, hűvös tárgyilagossággal jegyezte fel gazdája gonosz- 
tetteit. De egyéb forrásaink is vannak. Viselt dolgait, vatikáni sze- 
relmi ünnepségeit engedjük át azonban az erkölcstörténetnek, amely- 
nek egyik leghálásabb fejezetét az ő személye alkotja. Csupán még 
annyit kívánunk megjegyezni, hogy a Sándor pápa üzelmei miatt 
érzett erkölcsi megbotránkozás amúgy igazán csak a moralizáló 18. 
században vált általánossá ; Luther korában keveset beszéltek erről, " 
és maga Luther is alig tesz róla említést. Igaz, felháborodtak a fény- 
űző pompa, a korrupciók, az egyházi javadalmak árusítása és a pá- 
pák folytonos háborúskodásai miatt; sőt még az is szóba került, 
hogy Rómában nem is titkolják szenvedélyüket azok az egyházi sze- 

mélyek, akik fiúszeretőt tartanak ; de a pápák magánéletével kap- 

csolatos pontosabb részleteket mégis csak az itáliaiak meg a kül- 
földi követek pertraktálták ; az utóbbiak jelentései igen tárgyilagos 
információkat közölnek a különféle , Ganümédészekről", szeretők- 
ről, jövedelmükről és magas rangjukról. VI. Sándor uralkodásában, 
mivel az Luther idejére esett, a pápaság történetének mélypontját 
szokták látni, amely megmagyarázza az egyház épületének szörnyű — 
megrázkódtatását. Ez azonban túlságosan leegyszerűsített magya- 
rázat. Véleményünk szerint a Borgia csupán különösen szembetűnő 
fokozása egy régóta megkezdődött fejlődési folyamatnak, és erről a 
folyamatról kell most. egyet-mást elmondanunk. Egyetlen méltat- 
lan pápa nem sodorhatta veszélybe a pápaság intézményét ; ebben a 
tekintetben teljesen helytálló az a tézis, hogy az egyházi tiszt méltó- 
sága független viselőjétől. Mi történik azonban, ha a Szentszék be- 
töltőinek egész sora folyamatosan ugyanolyan vagy hasonló bűnök- 
kel terhelt személyiség? Mennyire állhatott biztosan az egyház hatal- 
mas, hosszú évszázadok alatt emelt épülete, amelyet Raffaello a 
maga grandiózusan könnyed ecsetjével a tökéletes egyensúly harmo-. 
nikusan lebegő állapotában ábrázolt? 

Akkoriban nagyon is kézzelfogható, eleven valóságot jelöltek a 
, sSzimónia" és a , nepotizmus" szavak, amelyek ma a történelmi 
szakkifejezések kategóriájába tartoznak. A szimónia a megveszte- 
getést, az egyházi tisztségek pénzért való árusítását, a nepotizmus 
pedig a pápák unokaöccseinek, atyafiságának érvényesülését jelen- 
tette. Mind a kettő megvolt már régóta, de a Luther korát megelőző 
évszázadban nagy arányokat öltött. Alig volt olyan pápaválasztás, 
amelyről azt mondhatták volna, hogy szimónia nélkül zajlott le; a 
követek jelentéseiben könyvelésszerűen pontos tételeket találunk 
arról, hogy a pápajelöltek kinek mekkora összegeket és egyházi mél- 
tóságokat ígértek támogatásukért. A magas és közepes egyházi tiszt- 
ségek árusítása elismert gyakorlattá vált ; pénzszűke esetén maguk a 
kardinálisok unszolták a pápát, hogy e jól bevált eszközhöz folya- 
modjon. Divatban volt még egy szokás, amely különösen Itálián 
kívül okozott ádáz ellenkezést — a , pluralizmus"; ez azt jelen- 
tette, hogy ugyanazon kegyelt személy egyszerre három, négy, sőt 
tíz, vagy akár tizenöt magas tisztséget viselt. Ez is igen gyakori je- 
lenség volt, jóllehet a kánonjog szigorúan tiltotta. Luther idejében 
aligha akadt olyan bíboros, akinek ne lett volna négy-öt busásan 
jövedelmező egyházi javadalma, főleg külföldön; a kialakult szokás 

megengedte, hogy az ilyen javadalmakat az illetők átruházhassák 
családtagjaikra, s ilyenformán a pápák elsődleges nepotizmusán be- 
lül egy másodlagos nepotizmus fejlődött ki. Az évszázadok óta ki- 
alakult pápai nepotizmus azonban Luther korára egészen óriási ará- 
nyokat öltött: a pápai családok Itáliában hatalmas tartományok 
uraivá váltak. Hercegségekre, királyságokra áhítoztak. Ezeket azon- 
ban előbb el kellett venni birtokosaiktól, ami nem ment háborúk és 
hadjáratok nélkül. A fegyveres vállalkozásokat az ,egyházi hata- 
lom" minden eszköze is támogatta, amelyek között nagy szerepet 
játszott a kiközösítés, az interdiktum. Itália csatatérré változott, fő- 
leg akkor, amikor a külföldi hatalmak — Franciaország, Spanyol- 
ország, Németország — is beleszóltak a küzdelmekbe. Egy egész év- 
század nagy döntései Itália földjén történtek meg. Csakis ennek az 
összefüggésnek a figyelembevételével érthetjük meg Luther korát és 
Luther sorsának legfontosabb fordulatait. 

De ne maradjunk ezeknél az áltálános elmélkedéseknél, mert ezek 
csak akkor állnak meg szilárdan a lábukon, ha a korszak személyi- 
ségeiben megtestesülve látjuk őket. Lépjünk be ismét a csöndes 
Santa Maria del Popolo-templomba, ahol Luther ájtatoskodni szo- 
kott. A nemes márványpompa nem mondott neki semmit, s bennün- 
ket is hidegen hagynak a síremlékek fölé hajló diadalívek szép len- 
dületű vonalai. A reneszánsz művészete a legnemesebb anyagokból 
megalkotott tökéletes szépségű formáival olyan személyeket is dics- 
fénybe öltöztetett, akik cégéres gazemberek vagy nyomorult intriku- 
sok voltak. Sansovino az egyiküket, Ascanio Sforza bíborost eleve- 
nebb módon formázta meg, mint addig szokásban volt: a kardiná- 
lis párnájára könyököl, mintha fel akarna ébredni. Ha valóban fel- 
ébredne, szép históriákat tudna mesélni a saját , pluralista" életéről 
meg a pápaválasztások alkalmával zsebre vágott sápokról, amelye- 
ket még nagy summákhoz szokott földijei is példátlannak találtak. 
A Borgia-családot Giovanni Borgia képviseli, VI. Sándor legidősebb 
fia, akit öccse, Cesare gyilkolt meg. Mellette nyugszik anyja, Van- 
nozza, a leghíresebb és leggazdagabb pápai metresz, aki politikai te- 
vékenységet is folytatott, mert nem hiányzott belőle a politikai te- 
hetség. Vagyonát körültekintő módon házakba fektette, az ő tulaj- 
donában voltak a város legismertebb vendégfogadói, amelyekben 
nagyurak és külföldi követek szálltak meg; itt olyan információkat 
kaphattak, amelyekhez másutt nehezen jutóttak volna. Ebbe a 

templomba mégis elsősorban a Rovere-nemzetség temetkezett. Ez 
volt a reneszánsz kor első nagy dinasztiája; utána következett a 
Borgia-dinasztia, majd a Medici-dinasztia, amely a reformáció egész 
sorsdöntő időszakában uralmon volt. II. Gyula mint IV. Sixtus 
unokaöccse jutott a trónra, és Sixtusszal kezdődik azoknak a feje- 
delmeknek a kora, akik a pápai trónust csupán bázisnak használták 
gátlástalan hatalmi törekvéseik és családi terveik megvalósításához. 

A Rovere-nemzetség egészen jelentéktelen kézművescsaládból 
származott ; Sixtus franciskánus kolduló szerzetes volt, majd a rend 
generálisává küzdötte fel magát, végül szimónia révén megszerezte 
a pápai tiarát. Unokaöccse, Gyula az elsők között volt, akiket az új 
pápa kardinálissá nevezett ki; de nem feledkezett meg négy másik 
unokaöccséről és egyik törvénytelen fiáról sem, akik Riario néven 
vonultak be az előkelő római világba. A , nepote" jótékonyan pon- 
tatlan megjelölés volt. A Sixtus-időszak botránykrónikája semmi- 
ben sem marad el a Borgia-koré mögött. De ami még ennél is rosz- 
szabb volt, Sixtus területhódítási politikára is vetemedett. Eltökélte, 
hogy fiacskájából, Girolamo Riarióból herceget vagy nápolyi királyt 
csinál. Kiközösítések dörgedelmes igéi hangzottak el és vonattak 
vissza; Firenzét a Rovere-pápa a , dómbeli gyilkossággal" akarta 
családja számára biztosítani; mise közben, a kardinális unokaöcs 
jeladására a dómban megölték az ifjabbik Medicit. A terv mégsem 
sikerült, az idősebbik Medici-fivér, bár súlyosan megsebesítették, el 
tudott menekülni. Sixtus kiközösítette a , lázadó" várost; a tos- 
canai püspökök zsinata egy memorandummal reagált erre, amely a 
pápát , anyja, az egyház kerítőjének és az ördög vikáriusának" titu- 
lálta. Az idézett szavakat érdemes megjegyezni, mert jellemzők 
Luther korának terminológiájára. A nepote bíboros maradt; öreg- 
korában még szerepelt azok között, akik Lorenzo fiát — azét a Lo- 
renzóét, akit meg akart gyilkoltatni — X. Leó néven pápává válasz- 
tották; ő az első Medici-pápa. 

Giulio Rovere nagybátyjának, Sixtusnak az iskolájában nőtt fel 
és vált erőssé ; Sixtus utódja, a genovai VIII. Ince alatt Giulio már 
, második pápának" számított a tiara aggályoskodó viselője mellett, 
aki jóformán kizárólag saját családja érdekeivel törődött. Az olasz 
krónikaírók Incétől datálták a pápáknak azt a szokását, hogy fattyai- 
kat nyilvánosan elismerték, s nem bújtatták el őket a szégyenlős 
nepote szó mögé. Ince a Vatikánban nagy pompával ünnepelte meg 

törvénytelen fiának egy Méedici-lánnyal kötött házasságát, s attól 
fogva a nagy fejedelmi házak is megtisztelőnek, politikai szempont- 
ból előnyösnek tartották, ha pápák fiaival vagy leányaival házas- 
ságot kötöttek. Ince után a Borgia-pápa következett, akinek uralko- 
dása alatt Gyulának Franciaországba kellett menekülnie. Ennek 
messzemenő kihatásai lettek: a száműzött Giulio Rovere előkészí- 
tette a franciák első itáliai hadjáratát. Addig a pápák területpoliti- 
kája Itáliára szorítkozott, és ami azon kívül volt, többnyire nem 
nagyon érdekelte őket. Most azonban belebonyolódtak a világpoliti- 
kába, és ebből a hálóból nem tudtak többé kikecmeregni. Behívták 
a franciákat, de mikor nagyon is sikert arattak, el akarták őket űzni 
Itáliából ; más hatalmakkal szövetkeztek ellenük, svájci zsoldoscsa- 
patokat béreltek; a korszak összes erői mozgásba lendültek. Több 
mint fél évszázadig tartott ez a mozgás, hullámzott hol erre, hol 
arra, híres csatákkal, amelyek ma már teljesen feledésbe merültek, 
vereségekkel, amelyeket már rövid idő múlva kezdtek elfelejteni az 
emberek ; folyt a , Világ Asszonyság" nagy játéka. Akkoriban kezd- 
ték a csatatereket , hadszíntereknek" nevezni. Színpadiasak voltak 
a kiátkozások hátborzongató szövegei, a keresztes háborúra felszó- 
lító nagy proklamációk, a népek békéjét hirdető magasztos szóla- 
mok ; a pápa azt hangoztatta : a békét akarja biztosítani, s közben egy- 
másután indította a hadjáratokat, többnyire apró területfoszlányok 
meghódításáért. Ez a szüntelen háborúskodás Luther kortársait sok- 
kal inkább izgatta, mint a Vatikán magas falai mögött folyó zsib- 
vásár. 

II. Gyula pápa egyilyen hadjáraton járt 1511 elején, amikor Luther 
Rómában zarándok-kötelességeit abszolválta. A pápa egymásután 
kreálta a különféle szövetség-kombinációkat, amelyeket aztán fel- 
bontott. Hagyományossá vált, hogy a mindenkori konstellációnak 
, szent liga" volt az elnevezése. Velencét a pápa szét akarta zúz- 
ni, és kiközösítette, de aztán feloldozta, és megáldotta, amikor a 
franciák erősebbeknek bizonyultak, mint gondolta. Luther vissza- 
térése után megemlíti ezeket a mozzanatokat. Mint jóravaló Ágos- 
ton-rendi szerzeteshez illik, akkor még teljesen egyértelműen a pápa 
mellett foglal állást: a velenceiek egyházi tulajdonra mertek kezet 
emelni. De azért — vélekedik Luther — valaki megmondhatta 
volna a Szentatyának, hogy a szelídséget engedje érvényre jutni: 
, Engedj, ez Isten akarata!" Gyula pápának azonban áz a véleménye : 

, Nem, nem, ragaszkodunk jogainkhoz!" És így rettenetes vérontásra 
kerül sor. 

A szelídség nem tartozott az erőszakos Gyula pápa jellegzetes vo- 
násai közé. Miután Velencét megalázta, folytatta a háborút, most 
már az addigi szövetséges, Franciaország ellen. Meg akarta hódítani 
Ferrarát, Parmát, Piacenzát, Mirandola grófságot. Mirandola gróf- 
jának özvegye gyermekei számára "védelmezte az ősi család várát. 
A hatvannyolc éves pápa semmivel sem törődve téli hadjáratot kez- 
dett, amelyet saját generálisai lehetetlen vállalkozásnak tartottak. 
A legelső vonalba lovagolt, oldala mellől két lovászt leterített egy 
ágyugolyó, amelyet a Szentatya később megmenekülése emlékére a 
híres loretói kegytemplom mennyezetére függesztetett. Buz- 
dította katonáit, a vár védőit megfenyegette, hogy mind egy szálig 
lekaszaboltatja őket; amikor az ostromlók ágyui rést ütöttek a 
falon, a grófné kapitulált. Még mielőtt az eltorlaszolt kapukat ki- 
nyithatták volna, a pápa faládában felvonatta magát a szétlőtt fal 
tetejére, hogy elsőként lépjen az elfoglalt vár területére. Jellemző 
tulajdonsága volt, hogy a hirtelen fellobbanó harag, a békülékeny- 
ség vagy a diplomáciai ravaszkodás gyorsan váltogatták nála egy- 
mást. Most is ilyen fordulat következett be : a bátor özveggyel kegye- 
sen bánt; beérte azzal, hogy örökéből elűzze, és személyesen kisérte 
ki a kapun. 

Folytatta a hadjáratokat. Bolognát bevette, majd megint elvesz- 
tette; a pápa monumentális szobra, Michelangelo alkotása, dara- 
bokra zúzódott a kövezeten, és ércéből ágyukat öntöttek ; háború 
maradt a jelszó évtizedekig Itáliában. A Franciaországgal tartó kar- 
dinálisok Pisában zsinatra gyűltek össze, amelynek az volt a célja, 
hogy a pápát letegye; Gyula Rómába ellenzsinatot hívott egybe, 
amely kiátkozta a franciabarát kardinálisokat. Az aggastyán bele- 
betegedett a túlságos megerőltetésekbe, és már úgy látszott, hogy 
napjai meg vannak számlálva. Ezzel uralmának egész épülete egy 
pillanatra összeomlott. Pompeo Colonna püspök vezetésével a 
rómaiak felrohantak a Capitoliumra, és kikiáltották a köztársasá- 
got. A szívós öreg azonban még egyszer összeszedte magát, és a köz- 
társaság kísérlete szertefoszlott. A vezérek elhagyták Rómát, hogy 
adandó alkalommal visszatérjenek. 

Röviden, keresztmetszetszerűen ismertettük ezt az egy évet, az 
1511-es esztendőt. De ne szorítkozzunk kizárólag a főszereplő, II. 

Gyula bemutatására, akit honfitársai riadt csodálattal , Rettentő"- 
nek neveztek. A pápaság történetével foglalkozó szerzők többnyire. 
csak a tiara viselőjére koncentrálják minden figyelmüket. Pedig 
nem kevésbé fontos a többi szereplő sem, akik a történések színpa- 
dán nyüzsögnek, a bíborosok és egyéb főrangú személyiségek széles 
köre. , Róma", az elkeseredett panaszok központjában álló Róma 
is magában foglalja a bíborosokat, a nepotékat, a Colonnák és az Orsi- 
nik nagy nemzetségeit, híveikkel egyetemben ; a számtalan egyedi 
akciót, amelyek teljessé teszik az összképet, s amelyeket a , korrup- 
ció" szó csak igen fogyatékosan jellemez. A bíborosi kalap viselői 
közül csak egyet ragadunk ki : a paviai kardinálist, akit a pápa egyik 
unokaöccse, az urbinói Francesco Maria a nyílt utcán gyilkolt meg. 
A krónikás szerint a kardinálisok , égnek emelt kezekkel" mondtak 
köszönetet, hogy megszabadultak a gyűlölt parvenütől, akit a pápa 
a: porból emelt ki, elhalmozott földi javakkal, időnként elkergetett 
magától, de aztán mindannyiszor visszahívatott; a leírásból nem 
hiányoznak a szokásos vádak, amelyeket a krónikás részletesebben 
ismertet. Ez a pápai kegyenc — Alidosi volt a neve — , aki minden 
valószínűség szerint semmirekellő alak lehetett, feltehetően az aggas- 
tyán Gyula dacosságának és határtalan embermegvetésének kö- 
szönhette karrierjét, nem pedig annak, hogy , ganümédészi" minő- 
ségben nyerte el a Rovere-pápa vonzalmát, mint sokan állították. 
Más ilyen kegyencekről is tudunk ; efféle alakok elég gyakran buk- 
kantak fel, és ha a kardinálisok összefogtak ellenük; aligha reform- 
törekvés volt az indítékuk, inkább minél nagyobb részt akartak ma- 
guknak biztosítani a roppant zsákmányból, s ennek érdekében a 
fegyveres erőszaktól sem riadtak vissza. A pápaság gyöngesége 
végső soron nem teológiai jellegű volt. Már maga az a tény is aláásta 
szilárdságát, hugy dinasztiaváltozás idején az uralomra jutott új 
nemzetség első dolga volt az előző dinasztia nepotéit megfosztani 
lehetőleg minden birtokuktól, mindezzel gyarapítva saját gazdag- 
ságát. Az egyház nagy, fő fogalmát alkotó hagyomány helyébe más- 
féle hagyomány fejlődött ki — tradícióvá vált, hogy minden egyes 
pápaválasztással bizonyos fajta , forradalom" járt együtt. Az előző 
birtokviszonyok, hatalmi viszonyok meginogtak, összedőltek ; újak 
keletkeztek, de ezek is csak a mindenkori pápa haláláig tartottak. 
Az egyháztörténetben II. Gyula uralkodását röviden úgy szokták 
jellemezni, hogy ez volt az egyházi állam újonnan megalapításának 

időszaka. Márvány emléktábláján azzal dicsekszik, hogy Itáliát meg- 
szabadította az idegen uralomtól; de ez nem volt sokkal több re- 
ményt kifejező aktuális frázisnál, amely hamarosan értelmét vesz- 
tette. A művészettörténet méltán dícséri személyében Bramante, 
Raffaello, Michelangelo nagy pártfogóját. Erasmus egy kis szatírát 
írt róla, amelynek szerzőségét ugyan váltig tagadta, de mégis szinte 
teljes bizonyossággal az ő művének kell tartanunk. A szatíra címe 
Julius exclusus (a mennyországból kizárt Gyula). Arról szól, hógy a 
pápa meghal, megjelenik a mennyország kapuja előtt, s ki akarja 
nyitni a földön oly nagyszerűen bevált kulcsokkal, de azok nem ille- 
nek a zárakba ; csakis abból a célból készültek, hogy pénzesládákat 
nyitogassanak velük. A türelmetlenkedő Gyula lármájára elősiet 
Szent Péter, de nem hajlandó őt utódának elismerni, s tiltakozása 
még erélyesebbé válik, amikor Gyula hatalmas haditetteivel kérke- 
dik, s azokat érdemeiként emlegeti. Gyula végül hadat üzen a 
mennyországnak ; a hadjárataiban elesett harcosok lelkei, mihelyt 
megérkeznek, segítségére lesznek. 

Michelangelo Mózes-szobrán, amely egy óriásinak tervezett sír- 
emlék egyetlen elkészült darabja, a Rovere-pápa vonásait vélik fel- 
ismerni. Ha egyéniségének nagyszerűbb oldalait nézzük — amelyek 
nem hiányoznak — , ez a megállapítás talán helytálló. De hogy új Mó- 
zesként törvénytáblákat adott népének, azt igazán senki sem állít- 
hatja ; az ő törvényei egy caesari szellem gátlástalan önkényéből fa- 
kadtak. Az évszázadok biztos távolából megcsodálták az ilyen , re- 
neszánsz egyéniségeket" ; a kortársak számára Gyula még a többi 
reneszánsz pápánál is félelmetesebb volt, ezért is kapta a Terribile, a 
Rettentő melléknevet. Az általa előkészített megrázkódtatások alá- 
ásták a talajt, amely aztán utódainak lába alatt beomlott. — 

Nem tudjuk, hogy Luther Rómában megérzett-e már valamit 
ebből. Buzgón járta a zarándok-stációkat, és ájtatosságainak java 
részét abban a Santa Maria-templomban végezte, amelynek oldal- 
kápolnájában egynéhány pápai unokaöcs és pápai kreatúra alussza 
örök álmát. Jó szerzetesként tért vissza, az elnyert búcsúk gazdag 
készletével ellátva, gyalogszerrel, ahogyan jött ; Padovát érintve át- 
kelt a Brenner-hágón, majd Augsburgon át megérkezett a kis Wit- 
tenbergbe. Barátainak és ismerőseinek csak az Örök Város nagyságá- 
ról mesélt ; elmondta, hogy Róma kiterjedése jócskán kitesz egy 
német négyzetmérföldet, , olyan távolság ez, mint Wittenbergtől a 

Poltersbergig". Csak nagy harcának megkezdésekor beszélt az egy- 
ház romlottságáról, amelyet , saját szemével" látott, saját élményei 
közé másoktól hallott dolgokat vegyítve. Mint oly sok zarándok, 
római tartózkodása idején ő is csak , bizonyos visszásságokat" lá- 
tott, és csupán apró foltokat fedezett fel az egyház vakítóan ragyogó 
pajzsán. Az volt a véleménye, hogy mindezt könnyen el lehetne tün- 
tetni, ha végre egy jó pápa megreformálná az egyházat , a főben és 
tagokban", mert ezt remélte, ezt várta mindenki. Addig ki-ki a 
saját kis hatókörében igyekezett javítgatni. Ilyen feladat várta a 
hazatérő Luthert is Wittenbergben és rendjében. 


Emelkedés a szergetben 


Luther gyorsan haladt előre pályáján. Itáliából való visszatérte 
után néhány évvel már rendje kongregációjának legfelső vezetésé- 
ben foglalt helyet. Erfurtban persze nem becsülték, és túlságosan 
vitatkozó, kellemetlen természetű embernek tartották. De Witten- 
bergben szükség volt rá. Szüksége volt rá Staupitznak, aki békes- 
ségre törekvő természet lévén, belefáradt a szervezeti kérdések körül 
évek óta folyó vitákba, és a fiatal, temperamentumos Luther páter- 
tól aktív segítséget remélt. 

Staupitz nemcsak vígasztalta, bátorította Luthert, amikor a fia- 
tal szerzetes lelkiismereti gyötrelmek krízisében vergődött. Többet 
tett ennél: valósággal beleterelte, belekényszerítette. hivatásába, 
kezdetben egészen akadémikus és gyakorlati módon, azáltal, hogy 
újabb és újabb funkciókba emelte. Luther maga kishitű volt a csüg- 
getegségig. Ő a kolostori életet okolta ezért ; mi inkább úgy gondol- 
juk, hogy a bizonytalanságnak és a tétovázásnak lappangási idő- 
szaka volt ez, amely nagy embereknél gyakran megelőzi azt a pilla- 
natot, amikor rendeltetésüket felismerve lerombolják belső gátjai- 
kat. Húzódozott, vonakodott. Erfurtban kifejezetten barátságtala- 
nul kezelték ; békétlenül távozott onnan. Wittenbergben előléptet- 
ték, sőt protezsálták. Betegnek; gyöngének tettette magát, és ki- 
jelentette pártfogójának, hogy nem él már sokáig. Hogyisne, erről 
szó sem lehet, humorizált Staupitz : még szükség van rá itt a földön, 

de ha netán mégis a mennyországba kerülne, Isten is jól tud hasz- 
nálni egy alaposan felkészült hittudós doktort. Mert most doktorrá 
kell lennie, és emellett prédikálnia is kell! , Lesz mivel elfoglalnia 
magát." Luther — még igen jellegzetesen skolasztikus módszert al- 
kalmazva — tizenöt okot sorolt fel, amelyek miatt nem képes elvál- 
lalni a neki szánt feladatot. Erre Staupitz erélyesebb hangot ütött 
meg, és a rendi fegyelemre hivatkozott : , Kedves barátom, ne akar- 
jon okosabb lenni az egész konventnél!" Luther panaszosan jelen- 
tette ki: , Staupitz uram, a halálomat fogja okozni kegyelmed. Még 
negyedévig sem bírom ki!" 

Staupitz kinevezte a wittenbergi kolostor prédikátorává, elin- 
tézte, hogy doktorrá promoveálják, és átengedte neki saját egyetemi 
katedráját, amelyet sok utazása és missziója miatt nemigen tudott 
ellátni. A takarékos választófejedelmet némi fáradsággal sikerült rá- 
vennie, hogy a teljesen pénztelen szerzetes helyett lefizesse az igen 
magas promoveálási illetékeket. Kérését azzal indokolta meg, hogy 
bizonyos benne: a fejedelem főiskolája rendkívül használható, ki- 
váló tanerővel gazdagodik. A levelek, amelyeket Staupitz a választó- 
fejedelemmel váltott, szemléltetően illusztrálják az akkor legna- 
gyobb német , ország" uralkodójának minden apró-cseprő ügyben 
megnyilvánuló takarékoskodását. Ilyen dolgokról van szó a levelek- 
ben: méltóztassék Őkegyelmessége , néhány téglát" átengedni vár- 
kastélya építkezéséből az Ágoston-rendi kolostor építkezéséhez (ez 
a munkálat mellesleg szólva sohasem fejeződött be). A kolostor ká- 
polnája apró, favázas, rozoga alkotmány volt, gerendákkal alá- 
ducolva, hogy össze ne dőljön, benne gyalulatlan deszkákból össze- 
ácsolt szószék ; egy későbbi látogató leírása szerint nem sokkal volt 
jobb állapotban annál, , amilyennek a festők szokták pingálni a bet- 
lehemi istállót". A kolostornak volt egy kis kertecskéje, egy körtefa 
állt benne, amelynek lombja alatt Luther gyakran beszélgetett 
Staupitzcal. Egy régi sörfőzde is tartozott a klastromhoz. A szerze- 
tesek hálóházát és a sörfőzdét összekötő épületnek toronyszerű eme- 
lete volt, ott kapott egy aprócska szobát a fiatal professzor. Har- 
mincéves korára életében először jutott saját külön helyiséghez, ahol 
zavartalanul és felügyelet nélkül dolgozhatott. Élete végéig munka- 
helye maradt ez a szobácska. Büszke volt a kicsiny helyiségre, amely 
még a régi klastrom maradványaihoz tartozott. Amikor Luther már 
világtörténeti jelentőségű alakká nőtt, gondterhelten látta, hogy az 

új erődítmény-építkezések előbb-utóbb , felzabálják az ő szegény 
szobácskáját, ahonnak megostromolta a pápaságot". Úgy vélte, a 
kis szobát meg kellene őrizni az utókor számára. De , felzabálták", zó 
igaz, hogy csak később. Azt azonban még meg kellett élnie, hogy a 
bástyák, nagy ágyuk, várfalak erősebbeknek bizonyultak — lega- 
lábbis akkor — , mint az ő kis íróasztala és az , Íge", amelybe kizá- 
rólagos bizodalmát vetette. 

Az Ige volt most az ő világa ; a bibliai olvasmányok docense lett 
az öt professzorból álló teológiai fakultáson. Karlstadt, a dékán, 
tette fejére a doktorkalapot, amelyet Luther attól fogva a csuklya 
helyett viselt, és ujjára húzta a doktorrá avatásnál az ezüst doktor- 
gyűrűt, amely a választófejedelem ajándéka volt. A doktorrá ava- 
tási ünnepség két napig tartott, vitákkal, órák hosszáig elhúzódó 
tudós szónoklatokkal, harangzúgással és felvonulásokkal a városon 
keresztül. A dékán előbb egy csukott, azután egy nyitott Bibliát 
nyújtott át Luthernak. 

Az avatást követő napon, reggel hétkor kezdte meg első előadá- 
sát; a szerzetesek korán keltek. Felnyitotta a Bibliát Mózes első 
könyvénél, és magyarázni kezdett hallgatóinak, akiknek száma 
aligha haladta meg az egy tucatot. Doktori címét, amelynek meg- 
szerzésére csak szabódva, Staupitz kényszerítésének engedve vállal- 
kozott, mindig nagyra tartotta, és nem pusztán egyetemi titulusnak, 
hanem . különleges hivatásnak fogta fel. , A Szentírás doktora" — 
így írta alá nyomatékosan Albrecht mainzi érsekhez intézett leg- 
első írását is, azt a dokumentumot, amellyel élete nagy küzdelme 
megkezdődött. Amikor magára haragította a császárt és a pápát, 
amikor az ördög azt sugdosta fülébe : , Nem vagy elhivatott! ", azzal 
a gondolattal vígasztalta magát — gyakran mondogatta később —, 
hogy doktor, és esküje a Szentírás tanítására kötelezi. Igaz, a dok- 
torrá avatáskor arra is meg kellett esküdnie, hogy nem ad elő , ide- 
gen", az egyház által elítélt tanokat, sőt hogy a fakultásnak azon- 
nal jelenti, ha ilyesmiről tudomást szerez. 

Doktori és docensi tevékenysége még nem merítette ki feladatkö- 
rét. Prédikálnia kellett, eleinte a kolostorban, szerzetestársainak, 
majd a plébániatemplomban is. A hatalmas erejű egyházi szónok- 
ból ezekben a prédikációkban még semmi sem érződik. Latinul fogal- 
mazta meg az elmondandó beszédeket; sohasem rögtönzött. Álta- 
lában távol állt tőle a kapucinusok vagy akár az Ágoston-rendiek 

népies prédikációstílusa, amelynek még a 17. században is oly ra- 
gyogó képviselője volt a szintén Ágoston-rendi Abraham a Santa 
Clara, színpompás szavaival, szójátékaival és legszélesebb körű pub- 
likumhoz szóló, épületes célokat szolgáló történetecskéivel. Luther 
szigorú volt e tekintetben is, mint ahogy általában szigorúság jelle- 
mezte őt ebben az időszakban. Ha prédikációiban napi eseményekre 
hivatkozott, azokat Wittenberg életéből vette. A diákok ittak, töb- 
bet ittak a kelleténél, ami általános jelenség volt akkoriban ; Luther 
elég gyakran ostorozta az , iszákos németeket". De a diákok mulat- 
ságaikon táncoltak is a polgárlányokkal, és mulatozás közben olyan 
jelenetek játszódtak le, amelyeket Luther felháborítónak talált. 
Jelentették neki, hogy a leányzók a diákok barettjeit, a diákok pedig 
a leányzók koszorúit csapták a fejükbe. Ezt az illetlen tréfát rend- 
kívül kemény és elítélő módon kiprédikálta ; a szülők megszívlelték 
a figyelmeztetést, attól fogva eladósorba került leányaikat nem en- 
gedték el ilyen mulatságokra, és az Ágoston-rendi páter , a legmódo- 
sabb, legtekintélyesebb polgároknál híveket, hallgatóságot, tisztele- 
tet és dícséretet nyert". Az esettel kapcsolatosan figyelembe lehet 
venni, hogy a , koszorú" a hajadoni ártatlanságot szimbolizálta. 
Mindazonáltal ritkán fordult elő, hogy az ilyen ártatlan táncmulat- 
ságokat ennyire szigorúan kiprédikálták volna. 

A rendi kötelességek megtartása terén vasfegyelmet tartott, mind 
önmagával, mind szerzetestársaival szemben, akiknek felügyelője 
volt. Pontosan abszolválta a napi hét ájtatosságot, és ha kikül- 
detései miatt elmulasztotta valamelyiket, a végkimerülésig igye- 
kezett pótolni, kolostorbeli társainak ámulatára, akik ritkán fog- 
ták fel ilyen rigorózusan a dolgokat. Megválasztották alpriorrá, 
körzeti vikáriussá, akinek tucatnyi más kolostort kellett ellenőriznie. 
Bizonyosra vehető, hogy mindenütt féltek látogatásaitól. Nagy fel- 
tűnést keltett a kolostoron kívül is Gothában elmondott beszéde; 
ebben a rágalmazás fölött tört pálcát, élesen elítélve a szerzetesek 
szüntelen árulkodásait, megbélyegezve a , kis szenteket", akik fel- 
fuvalkodottságukban többnek képzelik magukat testvéreiknél. 
Nem sokkal később így ír egyik barátjának : , Munkámhoz két írnok- 
ra vagy kancellistára van szükségem ; jóformán egyebet sem .eszek 
naphosszat, csak leveleket fogalmazok . . . kolostori prédikátor va- 
gyok, asztalfőnök, naponta a plébániatemplomba hívnak prédikál- 
ni, tanulmányi felügyelő vagyok, vikárius, vagyis tizenegy kolostor 

priorja, Litzkau melletti halastavaink ellenőrje, a herzbergi barátok 
jogi ügyvivője, Pál apostolról tartok előadásokat, anyagot gyűjtök 
a zsoltárhoz, s mindezt, mint már említettem, időm legnagyobb ré- 
szét igénybe vevő munkám, a levélírás mellett. Ritkán marad annyi 
időm, hogy a test, a világ és az ördög mindeme kísértései közepette 
elvégezzem zsolozsmáimat, vagy misét mondjak. Most már látha- 
tod, mennyire lopom a napot." Ráadásul az állandóan fenyegető 
pestis újra támadásba lendül. Luthernak azt tanácsolják, menekül- 
jön biztosabb helyre. , Hová? Remélem, a világ nem fog elpusztulni, 
ha Márton testvér elpusztul. Ha a dögvész tovább terjed, a test- 
véreket majd elosztom az egész földön; engem ide állítottak, és 
engedelmeskednem kell kötelességemnek." 

Később is, valahányszor pestis fenyegetett, barátainak tanácsa 
és nyomatékos kérése ellenére a helyén maradt. A wormsi birodal- 
mi gyűlés előtt tett legendás hírű kijelentése, az , Itt állok. Másként 
nem tehetek", nem csupán égyetlen történelmi pillanatban tanú- 
sított egyszeri magatartás volt. Mindig szem előtt kell tartanunk a 
pestist, lett légyen az bubópestis, tífusz, kolera, kiütéses tífusz vagy 
egyéb járvány, amely azokban az időkben pusztított. Az oly gyak- 
ran használt , pestilenciális", , dögletes" szónak nem átvitt értelme 
volt, hanem nagyon is konkrét és közvetlen veszedelemre utalt — 
olyan fertőzésre, amelynek szinte kivétel nélkül gyors halál volt a 
következménye. A járványokkal telített légkörnek jelentős szerepe 
volt a mindig újra meg újra fellángoló kiliasztikus mozgalmakban, 
amelyek a közeli világvégét hirdették. 

Luther kolostori életét ezekben az években — mint láttuk — 
nemcsak a vezeklés és a lelkiismereti problémákkal való viaskodás 
töltötte ki. Később mindezt összevonta, és magyarázói követték 
ebben. Tanítása fejlődése szempontjából mindenesetre döntő fon- 
tosságú időszak, még beszélnünk kell róla. De emberi fejlődése szem- 
. pontjából sem szabad alábecsülni: a tevékeny élet, a gyakorlati 
feladatok ellátása hasznos előiskola volt annak számára, akiből nem 
sok idő múltán egy hatalmas mozgalom feje, fáradhatatlanul mun- 
kálkodó vezére lett. Nagy rendszerező sohasem vált belőle, sem 
olyan nagy szervező, mint, Kálvin. De igen jelentős emberismeretre 
tett szert ezekben az években, Goethe kifejezésével élve látta ,a 
hangyaboly nyüzsgését", igen realisztikus véleményt alakított ki e 
hangyák gyámoltalanságáról, s ezt a véleményét élete végéig meg- 

tartotta. Nyelvezete gazdagodott, amint arra már utaltunk, ami- 
kor elmondtuk, hogyan tette meg első utazását Erfurtból Witten- 
bergbe. Egyre többet tapasztalt az életből, figyelő szemmel nézte, 
mi történik a városokban, a falvakban, az országutakon, a külön- 
féle rétegekben, amelyek az akkori Németországot szinte pattaná- 
sig megtöltötték nyugtalansággal, civakodással és reményekkel. 
Akkoriban az országúton politizáltak ; a városokban, ahol mindenki 
mindenkit ismert, többnyire óvatosabban visszahúzódtak az embe- 
rek. Az országúton beszédbe elegyedett a nemes a paraszttal, a ló- 
háton utazó apát a kolduló baráttal, a nagy tudományú magister a 
bordélyossal ; az ilyen beszélgetésekből nőttek ki azok a vitairatok 
és dialógusok, amelyek jobban tükrözik a kor zavaros nyugtalan- 
ságát, mint a birodalmi gyűlések suta aktái meg a lényeget palás- 
tolgató hivatalos nyilatkozatok. 

Luther sokat utazott, gyalog rótta az országutakat. Goethe uta- 
zásait és vándorlásait dicséretes módon pontosan feltérképezték ; 
ha valaki egyszer ilyen pontosan fel tudná jegyezni Luther útjait, 
még sűrűbb hálózat lenne az eredmény. Nem sokkal azután, hogy 
Wittenbergbe helyezték, egész Németországon keresztül Kölnbe 
kellett mennie, hogy részt vegyen a rend konventjén; oda-vissza 
két hónapig gyalogolt, homokos utakon, a kolduló barátok silány 
sarujában. Amikor körzeti vikárius lett, ellenőrző körútjait szintén 
ber pedes apostolorum, azaz gyalogszerrel tette meg. Amikor Rómá- 
ban bosszankodik, hogy a prelátusok öszvérháton járnak, gőgösen 
kiemelkedve a közönséges népből, amikor kikel az ellen, hogy a 
pápa, , noha erős és egészséges, hallatlan pompa közepette, embe- 
rekkel viteti magát, mint valami bálvány" — a kolduló barát sze- 
mélyes élményei is közrejátszanak kifakadásaiban. Mi azonban a 
magunk részéről már pusztán fizikai szempontból is rendkívül nagy- 
ra értékeljük az évekig tartó folytonos gyaloglásokat. Véleményünk 
szerint Luther aligha lett volna képes megbírkózni mindazzal, 
amit később le kellett gyűrnie, ha — mint maga állította — tizenöt 
esztendőn keresztül kizárólag lelkiismereti problémákkal vivódott 
volna. Az is kétséges, hogy szívós teste kibírta volna-e az eljövendő 
fáradalmakat, ha szervezetét meg nem edzi a anyatermészet meg 
a Íriss levegő. Írásainak frissesége nem a klastromi cellából és a 
stúdiumokból fakad. Mindamellett ne gondoljunk olyan természeti 
élményekre. és természetrajongásra, amilyenek csak a 18. század- 

ban jöttek divatba. Luther korában az anyatermészet ehhez még 
nagyon is barátságtalan, goromba és vad jelenség volt, korántsem 
afféle angolpark, aminek a rokokó szentimentalizmusa látta. Luther 
szerette a virágokat (általában az egész középkor virágkedvelő 
volt), és kis csokrot tűzött a ruhájára, amikor ellenfelei előtt meg- 
jelent Lipcsében, hogy vállalja az életveszélyes disputát. Emlékeze- 
tében híven megőrizte azt a körtefát, amely alatt Staupitz rábeszél- 
te őt feladatainak vállalására. De tájakról sem tőle, sem kortársai- 
tól nem hallunk semmit. A kolduló barát, bőrig ázva vagy átizzad- 
va, örült, ha átléphette a legközelebbi Ágoston-rendi klastrom kü- 
szöbét. Mint körzeti vikárius egyik rendelkezésében nyomatékosan 
figyelmezteti a felügyelete alá tartozó rendházak lakóit, hogy el ne 
mulasszák langyos vízzel megmosni a hozzájuk betérő vándor lábát. 
A lábmosás még szent cselekmény volt akkoriban. 

A sok levél közül, amelyeket az említett időszakban írnia kellett, 
néhány megmaradt. Ezekben a szigorú rendi elöljáró néha szelíd és 
türelmes oldaláról is megmutatkozik. Megszökött egy szerzetes — 
sokan oldottak kereket; a , szökött barát" nem a későbbi időszak 
speciális jelensége volt, hanem közismert figurának számított. Néha 
falkákba verődve csatangoltak, félelmet keltve a lakosságban, s volt 
úgy is, hogy beálltak az útonállók közé. Luther levélben kérte an- 
nak a kolostornak a priorját, ahová az említett szökött szerzetes 
némi csavargás után bezörgetett, küldje el hozzá a megtévedt bá- 
rányt, ,hogy a gyalázatnak vége legyen". Az illető — írta — nyu- 
godtan jöhet, nem kell félnie. , Tudom én, tudom én, hogy szükség- 
képpen botrányok fordulnak elő. Nem csoda, hogy elesik az ember; 
az csoda, hogy ismét felemelkedik. Nem esett-e el maga Péter is, 
hogy ráeszméljen : ő is csak ember? . . . vagy még az ég egyik an- 
gyala is (Lucifer), ami minden csodán túltesz, és Ádám a Paradi- 
csomban? Nem csoda tehát, ha egy ilyen ingadozó nádszálat meg- 
zavar a szél." 

Nemcsak a klastromi élet szűk körét látja. Az utakon ott vonul- 
nak a zarándokok. Egy-egy új, nemrég híressé vált helyhez való 
zarándoklás korántsem volt mindig jól megszervezett, egyházi ha- 
tóságoktól vezetett processzió. A vezeklést hirdető prédikátorok 
beszédeiben hemzsegnek a panaszok. Családapák zúgolódnak, hogy 
asszonyaik és serdülő gyermekeik a jámborság ürügyén elhagyják 
otthonukat, és az ilyen zarándoklás alatt akaratlanul, de sokszor 

akarattal is, mindenféle , veszedelemnek" teszik ki magukat ; cse- 
lédek használták ki a szent alkalmat arra, hogy egy időre megsza- 
baduljanak munkájuktól, amely igazán nem lehetett könnyű, hi- 
szen patriarkális szokás szerint hajnali kakaskukorékolástól sötéte- 
désig tartott. A ház urát és asszonyát akkor még megillette az a jog, 
hogy testi fenyítést is alkalmazhassanak cselédeikkel szemben; 
hadd említsük meg, hogy ez a joguk hivatalosan csak 1919-ben tűnt 
el a porosz Gesindeordnungból. A zarándoklók seregével együtt vo- 
nultak a csodatevő tárgyakkal, ereklyékkel kereskedő kufárok, akik- 
re Luther kiváltképpen haragudott, mert engedély nélkül, hamisí- 
tott garancialevelekkel árulták portékáikat; választófejedelmének 
gyűjteményét természetesen respektálta, hiszen abban minden 
egyes darab hitelességét pecsétekkel ellátott jótálló írások igazolták. 
Mindenütt hiányzik a felügyelet és az ellenőrzés. Ez a püspökök dol- 
ga lenne, de nekik egyéb gondjaik vannak. Luther csak , hortyogó 
papokat" lát meg , az egyiptominál is feketébb sötétséget". 

Nem a lázadó vagy a reformátor hangja ez, hanem az aggodó 
szerzetesé ; szavainak csak a később bekövetkező események adnak 
oly súlyos kicsengést. Akkoriban sok hasonló hangot lehetett halla- 
ni. A püspökök és a magas prelátusok életmódja általános megbot- 
ránkozást keltett. , Íme, miket művelnek a püspökök: sok paripát 
tartanak, nagy tiszteletet követelnek, degeszre tömik pénzeszsák- 
jukat, finom tyúkhúst esznek, és ringyók után szaladgálnak" — 
prédikálja Geiler von Kaysersberg, a strassburgi székesegyházi 
szónok. A hívők megnyugtatására hozzáteszi, hogy vannak azért 
jámbor prelátusok is, és a , szent római birodalom" területén há- 
rom kegyes német püspököt nevez meg. A püspök megjelölés már 
csak afféle külső homlokzat volt, fedőnév egy erősen világi és gyakran 
igen nagy hatalmat jelentő pozíció számára, amelyet fejdelmek fiai 
vagy főnemesek töltöttek be. A püspököket választó testület, a 
székeskáptalan, szigorúan elsáncolta magát a közönséges néptől, 
a plebstől; hébe-hóba polgári származású személyeket is beenge- 
dett sáncai közé, de sokkal szívesebben választottak meg valami 
nagyurat a környező területekről, mint egy nem nemest, aki nem 
tudta volna megvédeni őket a szomszédos rablólovagok betörései- 
től. A közvélemény már fel sem vette, hogy püspökök páncélt ölt- 
ve, lóháton hadjáratra indulnak. Az elkeseredés inkább abból fa- 
kadt, hogy a harci buzogányon kívül a kiközösítés és interdiktum 

, egyházi fegyverét" is forgatták és ezzel egy olyan megengedhetet- 
len és járulékos fegyvert, amellyel szemben világi ellenfelük nem 
tudott mivel védekezni. Az egyházi urak egyébiránt ágyúikat is 
felvonultatták, mert úgy tapasztalták, hogy az interdiktum haté- 
konysága már megkopott. A vezeklést hirdető papok beszédét ál- 
talában mindig óvatosan kell kezelnünk, ha forrásként használjuk 
őket; de a krónikák és korabeli feljegyzések szintén igen gyakran 
említenek ilyen eseteket. A meglehetősen ártatlan hangzású , Stifts- 
fehde" (egyházi alapítványi háború) szóval jelölték ezeket a had- 
járatokat, amelyek főleg sík vidéken folytak. Az ellenfél területét 
elpusztítani, falvait felperzselni, amúgy is szegény parasztjait kol- 
dusbotra juttatni — ez volt a gyakorlat ; a jól védett, erősen körül- 
bástyázott városok és püspöki székhelyek többnyire elkerülték ezt 
a sorsot. j 

Az anarchikus állapotokat , bizonyos visszásságoknak" nevezik, 
és kérdezgetik, miért nem lehet az ilyesmit megakadályozni. A 
Szentatyának kellene beavatkoznia, de hát neki egyéb gondjai van- 
nak, mint a püspököknek is, ahogyan már láttuk. Az emberek nagy 
reményeket fűztek egy zsinathoz. De ez a remény igen gyenge volt, 
kiderült ez Konstanzban és Bázelban egyaránt. Lehetett-e várni, 
hogy az ilyen püspökök és prelátusok majd önszántukból megre- 
formálják magukat? A fejedelmek, akik saját atyafiságukat ül- 
tették a püspöki székekbe? A kisnemesség, amely a kolostorokkal 
tartatja el a leányait? Nem mi tesszük fel ezeket a kérdéseket ; a kor- 
társak hangoztatták szüntelen. De érdemleges választ nem tudott 
rájuk senki. 

Luther páter, körzeti vikárius sem tudott magának más választ 
adni, csak azt, hogy a saját kis hatáskörében kell mindent elkövet- 
nie, ami erejéből telik. Rendszeresen végigjárja a felügyeletére bi- 
zott tizenegy kolostort; rövid úton elmozdítja funkciójából az 
egyik priort, aki nem tud fegyelmet tartani ; beszélegy melankóliában 
szenvedő testvérrel, s ugyanazokkal a szavakkal próbálja őt vigasz- 
talni, mint saját magát. Az érzékek állítólagos , okossága" szüli 
az ilyenfajta nyugtalanságot, a , szem" az (így nevezi a Biblia sze- 
rint), amely gonosz és csaló, és , hogy magamról szóljak : hű, milyen 
nyomorúságosan gyötört, lelkem legmélyéig felzaklatott". Ilyen 
esetben Krisztus keresztje az egyetlen segítség, akkor az átok ál- 
dássá válik. 

Ez a tevékeny. élet, amely másvalakit jól és teljesen kielégítétt 
volna, nem nyújtott elegendő táplálékot , nyugtalanságának", 
amely egy pillanatra sem csillapult lelkében. A barátjának írt som- 
más és félig humoros levélben, amelyben beszámolt bokros teendői- 
ről, a prédikátori funkcióról, a halastó ellenőrzéséről, a kolostorok 
felügyeletéről s az egyik kolostorával kapcsolatos jogtanácsosi fel- 
adatáról, megemlítette, hogy kevéske szabad idejében Pál apostol le- 
veleit és a zsoltárokat tanulmányozza. Ezekről kezdett előadni, s 
ez a stúdium lett kiinduló pontja annak a fordulatnak, amely őt 
rebellissé és reformátorrá tette. 


AZ első kritikus kollégiumok 


Luther docensi tevékenysége fölöttesei akarata szerint rendi kö- 
telességei közé tartozott; a wittenbergi egyetem rendelkezésére 
bocsátották, hogy ily módon kedvében járjanak a takarékos vá- 
lasztófejedelemnek, aki nem szándékozott sokat költeni az általa 
alapított új intézményre. Luther, aki még javában vívódott ön- 
magával, és korántsem volt egészen tisztában , tanával", elkezdett 
tanítani, s közben tanult. Megtalálta az első lelkes hallgatókat, és 
nem sok idő múltán az addig jóformán teljesen ismeretlen witten- 
bergi egyetem híre messzire terjedt ; mindenfelől özönlöttek oda a 
diákok, és Hamlet herceggel, aki ott tanult, a wittenbergi univer- 
zitás neve végül a világirodalomba is bevonult. 

De amikor Luther elfoglalta a katedráját, az egyetem még ki- 
csi volt. Lutherról jó véleménnyel voltak mind a szerzetben, mind 
a fejedelmi udvarnál. Staupitz azt remélte, hogy a fiatal páter 
egykor majd az Ágoston-rend és az anyaszentegyház egyik világító 
lámpása lesz ; az egyháznak nagy szüksége volt új lámpásokra, mert 
a régiek — úgy látszik — kiégtek. Luther azonban nem a hagyo- 
mány szentelt viaszából táplálkozó szelíd lánggal világított. Fel- 
ugrott a katedrára, és fáklyát lobogtatott a kezében. 

Patetikus hajlamú író valahogy így képzelné el az ifjú professzor 
indulását. A valóság nem ilyen volt: Márton páter kimérten lassú 
léptekkel, a regula szerint lesütött szemmel közeledett az emel- 

vényhez; a rendi szabályzat értelmében tilos volt minden heves 
mozdulat. Mint rendszerető docenshez illik, fellapozta gondosan 
előkészített füzeteit, és azokból magyarázott. Modern professzor 
volt, a nominalizmus via moderna irányzatának híve, és az Újtesta- 
mentumnak Erasmus által nemrég kiadott görög ősszövegét hasz- 
nálta, amelyet akkor még csak igen kevés egyetemi oktató vett fi- 
gyelembe; többségük fölöslegesnek, sőt veszélyesnek tarfotta. De 
használta a háromszáz esztendős vagy újabb keletű kipróbált 
kommentárokat is, a , négyszeres értelem" szerinti magyarázat 
jól bevált formáit. Hallgatói számára — ebben megint haladó szel- 
lemről tett bizonyságot — külön szövegeket nyomatott, nagy betűk- 
kel és széles sorközökkel, amelyekbe be lehetett jegyezni a profesz- 
szor magyarázatait. A Biblia két , fő részéről" tartotta előadásait, 
a zsoltárokról és Pál apostolnak a rómaiakhoz írott leveléről; ezek 
álltak szívéhez legközelebb. 

Pál volt a tanítója, és A rómaiakhoz írt levél az a tekintély, amely- 
re hivatkozott. Látszatra előadása beosztásában is a szokványos 
sémát követte. De amit tizenkét vagy húsz főnyi hallgatóságának 
előadott, az tartalmában egészen más valami volt : rebellió vagy má- 
sok szerint kirívó anarchia, még ha meg is tüzdelte sok jó, ókeresz- 
tény tétellel. Vad, komor, radikális nézetek, a feltétlenség követelé- 
seinek újra meg újra hangoztatásával. Luther a saját véleményét 
"fejtegette, tekintet nélkül minden tekintélyre, lett légyen az nyom- 
tatott mű vagy az egyházfejedelmek élő tekintélye. A fiatal profesz- 
szor még a világi hatalmasokról is tiszteletlenül megmondta a véle- 
ményét. György szász hercegnek igen határozott tanácsokat ad arra 
vonatkozólag, milyen magatartást tanúsítson Edgár fríz gróffal 
folytatott viszályában; Szászország átnyúlva egész Németország 
fölött, igényt tartott a távoli Frízföldre, és hosszú évtizedek óta ré- 
szint alkudozásokkal, részint fegyveres erővel próbálta igényét érvé- 
nyesíteni. Luthernak ez határozottan nem tetszik. Lelkében bármily 
viharok dúlnak is, a legerélyesebben sürgeti a békét. Még merészeb- 
ben korholja az uralkodó pápát, II. Gyulát, Velence ellen viselt véres 
háborúja miatt. Igaz, hogy Velence kezet emelt az egyház vagyoná- 
ra, és dícséretre méltó, hogy a pápa az egyház főhatalmának elis- 
merésére kényszerítette. De szelíden kellett volna eljárnia, Istenre 
bízva a vita eldöntését, nem pedig fegyverrel kierőszakolnia a győzel- 
met. És Luther mindjárt heves vádakkal folytatja. Nem bűn-e az, 

ami Rómában történik? A pápai kúriában eluralkodott szörnyű 
korrupció, a hegyekké tornyosult feslettség, a becsvágy, a kapzsiság, 
a káromlás? 

Erről így, külön, természetesen nem tartott kollégiumot. A poli- 
tikai kirohanások csak a margón szerepelnek, vagy merőben más, 
tisztára teológiai gondolatmenetekbe vannak beépítve. Luthert alap- 
jában véve nem az foglalkoztatja, ami Rómában vagy bárhol 
másutt történik, hanem a saját lelki üdvössége. Örök kárhozatra 
vagyok-e ítélve mint bűnös, vagy elnyerhetem-e mégis az üdvössé- 
get? Biztosan tudhatom ezt, vagy halálom pillanatáig állandó féle- 
lemben kell hánykolódnom? Luther egyértelműen a félelmet, a ret- 
tegést, a remegést és a minduntalan visszatérő kísértést hangsú- 
lyozza, amellyel az embernek meg kell küzdenie. Szüntelen polemi- 
zál a lagymatagokkal és önteltekkel (,justitiarii" néven emlegeti 
őket), akik azt hiszik, hogy Isten színe előtt már igaznak tekinthetik 
magukat, holott magabiztosságuknak a legcsekélyebb alapja sincs. 
Újra meg újra szembefordul az egyház gyakorlatával és tanításával, 
amely túlságosan tekintettel van a gyöngékre és a középszerűekre, 
nem akar tőlük sokat kívánni. Luther az erősek pártján áll, akik a 
legvégső konzekvenciáktól sem félnek. A füzeteikbe szorgalmasan 
jegyezgető és közben sok hibát ejtő hallgatók feje fölött saját magá- 
nak kiáltja oda: Kárhozott vagyok, vagy nem? Az embernek olyan 
erősnek kell lennie, hogy még az elkárhozást is igenlően tudja fo- 
gadni, ha Isten az Ő kifürkészhetetlen akarata szerint KÖRROZÁSA 
ítéli. Istent még akkor is szeretni kell. 

Mindamellett még szilárd hittel áll az egyház talaján. Ha enge- 
detlen is, még magától értetődő módon beszél arról, hogy végső so- 
ron a tekintélynek — amelyet állandóan kétségbe von — kell eldön- 
tenie, mi a helyes, és mi a helytelen. A téveszméket hirdető, az eret- 
nek, bármily jámbor is a viselkedése, csak a saját feje után megy, 
és még büszke is erre: , A kiátkozás, az anathéma az az igen erős 
fegyver, amellyel porba sújtatnak az ilyenek!" Így kiált fel, vagy 
így jegyzi meg kimért latinsággal előadásában. 

Mi lesz most a sorsa ennek az eretneknek és rebellisnek? Letartóz- 
tatják, megégetik, vagy legalábbis életfogytiglan bezárják ama ko- 
lostori börtönök valamelyikébe, amelyekben már oly sokan tűntek 
el? Még szelíd bírálat sem éri. A választófejedelem örömmel hallja, 
hogy milyen tehetséges docens tanít az egyetemén. A zsoltárokról 

szóló előadásokat még ki is akarja nyomatni, de a szándékot nem 
követi tett. Luther legkritikusabb kollégiuma, a Pál apostol római 
leveléről tartott előadás nyomtalanul eltűnik, a diákok jegyzeteivel 
egyetemben. Olyan tökéletesen eltűnik, hogy még a Luther ellen 
indított eretnekper folyamán sem idéz belőle senki, pedig gazdag 
bizonyító anyagot lehetett volna benne találni a vádlott ellen. De 
nem volt meg, az egész reformációs időszak alatt sem került elő. 
Luther összegyűjtött műveit már életében kinyomtatták, majd 
később is, újra meg újra ; egész könyvtárakat töltöttek meg a mel- 
lette és ellene írt könyvek. Csak négyszáz esztendővel később került 
napvilágra ez a döntő fontosságú dokumentum. A legbámulatosabb 
és a hangyaszorgalommal keresgélő és kommentáló kutatók számára 
a legmegszégyenítőbb dolog az volt az egészben, hogy a kéziratok 
— köztük Luther szép és tisztán olvasható saját keze írása is — nem 
valami félreeső vár könyvtárában porosodtak, hanem annak rendje- 
módja szerint katalogizálva a világ két legnagyobb könyvtárában, 
a vatikániban meg a berliniben őrizték őket. A Vatikánban megta- 
lálták Luther egyik diákjának az előadásokról készült jegyzeteit, s 
ezeket a Vatikán könyvtárosa, Denifle páter bőségesen felhasználta 
Luther ellen írt nagy terjedelmű művében. Ezzel a viták új korszaka 
kezdődött, és a protestáns teológia számára is sok új szempont vető- 
dött fel. Csak ezután került elő a berlini állami könyvtár kincsei 
közül Luther saját kezűleg írt teljes fogalmazványa, épen és sértet- 
lenül; a 18. század óta őrizték ott hűségesen és olvasatlanul. Ezt a 
kuriózumot csak azért említjük, mivel szemléltetően mutatja, hogy 
a szentenciák és szentencia-kommentárok alapján dolgozás közép- 
kori szokása úgyszólván halhatatlan, és éppúgy örök jelszó marad a 
humanisták követelése: , vissza a forrásokhoz". 

A Denifle dominikánus páter nagy művének megjelenését követő 
pro és kontra eszmefuttatások során egy új Luther-kép alakult ki, 
és bizonyos szentenciák továbbra is megtartották szerepüket, bár a 
kutatók igyekeztek szélesebb és mélyebb távlatokban megrajzolni a 
képet. Határozottan törekedtek arra, hogy a vitába belevigyék a 
középkor egész teológiáját ; újra megvizsgálták, és úgyszólván újra 
felfedezték a skolasztikát. Ebben a megvilágításban Luther úgy jele- 
nik meg, mint aki vajmi keveset tudott, és igen fogyatékosan is- 
merte a nagy mesterek műveit, amelyeket persze csak napjainkban 
adtak ki és tanulmányoztak kielégítő módon, s ezek mellett még 

más, alapvetően fontos iratok is napvilágra kerültek, amelyek eddig 
az archivumokban szunnyadoztak. A 20. század tudományossága 
több száz esztendő alatt épült fel, gazdag könyvtárakkal, folyóira- 
tokkal rendelkezik a világ minden sarkában, megvannak a maga idő- 
közben tisztázott és rögzített dogmatikus nézetei. E tudományos- 
ság fóruma előtt bizony szánalmasan hat egy fiatal docens 1517-ben 
tartott egyetemi előadássorozata. Mennyi mindent nem olvasott, 
mennyi mindent hagyott figyelmen kívül, mennyi mindent értett 
félre! És milyen kedvezőtlen megvilágításba kerülnek most a tanítói 
is, akik mindenkor rendjükhöz híven ragaszkodó, jó szerzeteseknek 
érezték magukat, s közben gyanútlanul vagy túlhajtott buzgalmuk- 
ban sok olyat tanítottak, ami nagyon is támadható volt. Mennyire 
kétessé vált az egész nominalizmus, még ha Luther előtt és Luther 
korában egy egész évszázad legelterjedtebb irányzata volt is, és a 
legmagasabb tudományos tekintély, a párizsiegyetem is ezt az irány- 
zatot képviselte. S végezetül, Luther korának egész teológiájáról 
kiderül, hogy fölöttébb gyenge lábakon állt, egy harc megvívásához 
igen rozoga fegyverekkel rendelkezett, öntelt volt és szinte , nem 
katolikus". A megigazulás lutheri alaptézise körül még a reformá- 
tor életében és a halálát követő években súlyos viták dúltak a római 
egyház kebelén belül; egy bíborosnak is szemére vetették, nem is 
alaptalanul, hogy ebben a kérdésben hangoztatott véleménye alig 
különböztethető meg a lutheri tantól. A protestánsok közt sok vál- 
tozás és szakadás történt ebben az alapvető kérdésben, még a leg- 
újabb korban is. Az előkerült dokumentum és Luthernak más, újab- 
ban felfedezett korai írásai számos kérdést vetettek fel. Mennyire 
fejlesztette ki Luther a rendszerét vagy annak alapgondolatait, ami- 
kor katedrára lépett? Bizonyos volt-e már az üdvözülésben, vagy 
még ingadozott? Mennyire állt még az egyház talaján, és mennyire 
távolodott már el attól? 

Ezeket a kérdéseketát kellengednünk a teológusoknak. Nem köny- 
nyű a dolguk manapság; fakultásuk nem az egyetemek uralkodó 
fakultása többé, mint Luther korában ; nézeteik már nem hoznak 
izgalomba királyokat, császárokat és egész népeket. Sőt:inkább vé- 
dekezniük kell egész népek és a legszélesebb rétegek közömbössége 
ellen. Egyikük, Karl Barth, aki igen erős hatást gyakorolt, , állandó 
zarándoklásnak" nevezi a teológiát. Az emberi gondolkodás termé- 
szeténél fogva tökéletességre, zárt egységet alkotó rendszerre áhíto- 

zik, s a teológia ezt a szükségletet nem képes kielégíteni. A teológia 
,tört" gondolkodás és beszéd, amely mindig csak egyes, különböző 
oldalakról egyazon tárgyra irányított gondolatokban és mondatok- 
ban megy végbe. Véleményünk szerint ez a megállapítás igen ponto- 
san ráillik Lutherra és fejlődésének e legkorábbi fázisára. Bizonyí- 
tásaiban könnyen ki lehet mutatni a töréseket, a teljesség és a rend- 
szer hiányát. Luther valóban vándorol, de ez az ő zarándoklása egé- 
szen más, mint korának gyakran oly vidám és tarkabarka zarándok- 
menetei, amelyek sokszor már a könnyelműség és a szabadosság ha- 
tárán csapongtak. Luther semmit sem vesz könnyedén, mindent 
súlyosan fog fel. Nem lépked gondtalanul, mint aki meggyőződött a 
megadott tanítás és ígéret bizonyosságáról. Fáradságosan küzdi 
magát előre, mint aki ár ellenében gázol egy folyóban, amely minden 
pillanatban leránthatja őt a mélybe. Az elbukás, az elmerülés — 
ettől retteg szüntelen. Minden ember bűnös: nos, jó, ezt mindenki 
tudta, de azért életét nem dúlta fel ez a tudat, gyónt, megbánta vét- 
keit, vezekelt, lerótta a büntetést — lehetőleg módjával -— , és letette 
a gondját. Luther katolikusabb, mint a katolikus tan, szerzetesibb, 
mint rendbeli testvérei, akiknek az emberi tökéletlenséghez okosan 
alkalmazkodó előírások szóltak. Neki mindez túlságosan kevés. Már 
az ellen is elkeseredetten hadakozik, amit a skolasztika tanítói haj- 
landók elismerni — azt tudniillik, hogy az ember bizonyos , jeleket" 
fedezhet fel magán, amelyekből arra következtethet, hogy részesül 
Isten kegyelmében. Ez a legdögletesebb pestis — így mennydörög. 
Az erős szavakkal nemigen fukarkodik, és sokszor már fel lehet fe- 
dezni benne azt, amivé később vált — minden idők egyik leg- 
nagyobb polemikusát. A szigorúan előírt latinból önkéntelenül is át- 
vált a németre, amikor azokról beszél, akik oly elégedettek önmaguk- 
kal, s annyira biztosak a dolgukban. Egy ilyen öntelt embernek, : 
aki csupán ,jó szándékaira" hivatkozik, ezt feleli a Sátán: , Ha, 
simulj csak, kedves kis macska, vendégeket kapunk! — a pokol- 
ban!" Vagy azok felé int, akik hiúk: , No nézd csak, baglyocskám, 
milyen szép vagy, pávatollaid vannak?" Beszél azokról, akik magu- 
kat csodaszépnek és ragyogóan tisztának érzik, holott lelki értelem- 
ben véve ragadnak a piszoktól; ilyen szavakat dörgöl az orruk alá: 
, Amikor apró gyermek voltál, s édesanyád a karján tartott, soha- 
sem ejtettél a mellére olyasmit, aminek rossz szaga volt? Vagy úgy 
illatozol-e a jó szagoktól, hogy a patikárius egykor majd drága bal- 

zsamot fog készíteni belőled? Ha anyád nem tett volna mindunta- 
lan tisztába, saját piszkodba döglöttél volna bele!" 

Inkább népies prédikáció ez, mint egyetemi kollégium, és felte- 
hető, hogy az ilyen passzusoknál a diákok kissé fellélegeztek. Mert 
amivel a fiatal docens egyébként traktálta őket, az bizony nehéz 
koszt volt. Luther mindig sokat, nagyon sokat követel az emberek- 
től, szinte a lehetetlent. Azt, hogy változzanak meg, de teljesen. 
E szót a Biblia eredeti görög szövegéből vette, s ily módon a filológia 
azonnal vallási tan és követelmény lett a számára. A felismerés, 
hogy a görög metanota szó, amely az egyház által jóváhagyott, hiva- 
talos latin szövegben mint boenttentia, vezeklés szerepelt, még töb- 
bet jelent, az egész gondolkodás megváltoztatását — ez a felfede- 
zés a kinyilatkoztatás erejével hatott rá, egész gondolkodásának és 
hitének kulcsává lett. Ez nyitotta fel előtte a mennyek országát; 
nem volt szüksége a pápa kulcsaira, amelyek az egyház tanítása sze- 
rint erre a funkcióra hivatottak, sem az egész gyakorlatra, amely a . 
kulcshatalomról szóló tanhoz csatlakozott. Mert a poenitentia már 
nem csupán vezeklés volt, hanem vezeklési büntetésekkel és bűn- 
. bocsánattal kapcsolódott össze. Hatalmas apparátus fejlődött ki e 
célból, csúcsán a pápai kúria egyik legfontosabb hivatalával, a nagy- 
poenitentiariusi rangot viselő bíbornokkal. Ott, Rómában döntöt- 
tek vezeklésről, büntetésről s ennek búcsúval történő enyhítéséről. 
Az egyház igazgatása egyre növekvő mértékben bürokratizálódott, 
centralizálódott, s e folyamat eredményeként Rómában olyan ha- 
talmi központ alakult ki, amellyel szervezettség tekintetében a vi- 
lág egyetlen intézménye sem versenyezhetett. Rengeteg sok helyi- 
ségében hivatalnokok hada nyüzsgött, könyvelt, pénzeket számolt, 
s konferenciatermeiben világpolitikai jelentőségű pénzügyi tranz- 
akciókról tárgyaltak. Amikor Luther Rómában járt, megcsodálta ezt 
a pontosan és gyorsan működő apparátust. Most azonban elviselhe- 
tetlennek találta, hogy lelkiismereti kérdésekben ott mondják ki a 
végső szót, méghozzá pénzzel, fizetségekkel kapcsolatban. Metanoia, 
a , gondolkodás és érzület átváltozása" : ez annyit jelentett számára, 
hogy az embernek belsőleg alapvetően meg kell javulnia, és magát 
teljesen át kell engednie Isten kegyelmének. 

Innen indult ki, itt kezdődött a harc, amely immár nem csupán a 
saját keblében lakozó ellenség ellen irányult, hanem kifelé is, a tra- 
díció, az egyház ellen. Ennek azonban még egyáltalán nem volt tu- 

datában. Tanított, előadásai során kifejtett egy , véleményt", ame- 
lyet — úgy hitte — mindenütt elfogadnak majd, még Rómában is, 
ha ott helyes értesüléseket kapnak. Csak azokat az akadályokat kell 
elhordani az útból, amelyek az utóbbi időben felhalmozódtak. Az 
, utóbbi idő" alatt az elmúlt három vagy négy évszázadot értette ; 
valóban azok során épült ki az-egyház egész hivatali szervezete és 
a fogalmak hozzá tartozó magyarázata. Hogy az említett akadályok 
lerombolása forradalmat jelent, mert itt korántsem csupán teológiai 
fogalmakról volt szó, hanem e világ dolgaival összefonódott hatalmi 
kérdésekről, világpolitikáról, világméretű pénzügyi politikáról s a 
legjelentősebb szociális döntésekről — mindezzel a szerzetes nem 
lehetett tisztában. Mint említettük, még elfogulatlanul beszélt tanít- 
ványainak a kiközösítés fegyveréről, amely porba sújtja a saját 
fejük szerint gondolkodó eretnekeket, ha fellázadnak az egyház te- 
kintélye ellen. És senki sem ütközött meg ezen. Sőt ellenkezőleg : 
még Luther sokkal idősebb és híresebb kollégái is beültek az elő- 
adásaira, s hallgatták fejtegetéseit. Köztük volt az egyetem első 
rektora is, Pollich, a finom ízlésű humanista, az anatómus, a filozó- 
fus. Így nyilatkozott Lutherról: ,,Ez a szerzetes új tant fog hozni." 
Nem tudjuk, aggodalom vagy reménység csendült-e ki szavaiból. 


Lázadó és reformátor 


Semmi sem állt távolabb Luthertól, mint hogy a lázadás útjára 
lépjen. Alapjában véve konzervatív természet volt, és sok tekintet- 
ben az is maradt. Elfogadta a dolgok rendjét olyannak, amilyennek 
felfogása szerint Isten teremtette. Beilleszkedett az egyház hierar- 
chiájába, és azon volt, hogy az évszázadok alatt kialakult struktú- 
rában elfoglalja a maga helyét. Prédikált a szentekről, tisztelte szer- 
zetének elöljáróit és annak legmagasabb rangú védnökét, a pápát. 
Tanulmányait a legjobb elismert tekintélyekre alapozta, s ha éppen 
rendje védőszentjét, Augustinust találta a legeslegjobb tekintély- 
nek, véleménye összhangban volt az egyházatyák túlnyomó több- 
ségének felfogásával, akik a legkülönfélébb formákban szintén az 
, augustinizmust" hirdették. 

De rabiátus, rebellis korban élt, és e kor legnagyobb fia lett, 
olyan felforgató, amilyet addig még keveset látott a világ. Minden- 
felől zúdultak feléje a szellemi áramlatok, még olyankor is, amikor 
toronyszobácskájában ülve Bibliája fölé görnyedt, s csakis a , tiszta 
szöveget" akarta olvasni és megismerni. Már ennél az olvasásnál 
magához ragadta őt a kor egyik leghatalmasabb mozgalma, a hu- 
manizmus, A szó ma már meglehetősen bizonytalanná vált jelölés, 
amelynek elmosódásához a humanista szó helytelen használata is 
erősen hozzájárult. Manapság olyan szelíd lelkű emberbarátot ne- 
veznek humanistának, aki iszonyodik a háborútól, az emberöléstől, 
akit semmire sem kötelező ünnepi alkalmakkor ünnepelnek, de ha 
komolyra fordul a helyzet, gyorsan megfeledkeznek róla. Luther 
korának humanistái egészen más vágású eniberek voltak — az 
egyetlent, a nagy Rotterdami Erasmust kivéve, aki valóban méltó- 
ságot tudott kölcsönözni a békítő, pártok között közvetítő szellemről 
alkotott elképzelésnek; az életben tragikus alakká vált. E kivétel- 
től eltekintve a korabeli humanisták keményebb fából faragott fér- 
fiak voltak, és engedékenységre vajmi kevéssé hajlottak. Éppen 
ellenkezőleg, harciasak voltak, kötekedők, s nemcsak pennával, pa- 
piroson. Sokan közülük kardot viseltek az oldalukon, és ha úgy 
adódott, ki is rántották hüvelyéből. A legtöbben nem a szobatudó- 
sok életét élték. Már diákkorukban kóboroltak, kéregettek, és 
nagyjából ugyanezt csinálták akkor is, amikor már híres emberek 
lettek. Műveiket gazdag és előkelő uraknak ajánlották, s a dedikáció 
némi tiszteletdíjat hozott a konyhára, mert akkoriban még nem lé- 
tezett írói honorárium. Kevesen haltak meg közülük ott, ahol szü- 
lettek; és ritkán fordult elő, hogy hosszabb ideig . megmaradtak 
volna egy helyen. Az újabb kor első bohémjai voltak ők, a közép- 
kori vágánsok utódai, s a középkori és új oly felbonthatatlanul kap- 
csolódik össze náluk, mint minden kortársuknál abban az időszak- 
ban, amelyet a kényelmes , átmenet" szóval szoktak jelölni. Szá- 
munkra azonban az új a fontosabb; babonáikkal és latinságukkal 
nem törődünk. Mellesleg megjegyezve, lázadozásuk már a latinnál 
kezdődött. Vissza ,,a forrásokhoz", ez volt a jelszavuk, , ad fontes". 
Antik szerzők elkallódott szövegeinek újrafelfedezői voltak az első 
humanisták; a forráskutatók egyik legkorábbi hőstette az volt, 
hogy egy apácakolostorban megtalálták Plautust. Vissza a források- 
hoz : ez annyit jelentett, hogy vissza kell térni az igazi latin nyelvhez, 

hadat kellett üzenni a skolasztikusok szerzetesi latinjának. A skolasz- 
tikusok kifejlesztették a maguk külön nyelvét, egyigen eleven, erede- 
ti latin nyelvet, olyan szó- és jelentésformákkal, amelyeket az ántik 
szerzők nem ismertek. Egyházi latin volt ez, szerzetesek írtak, gon- 
dolkoztak e nyelven. Ha Arisztotelészre hivatkoztak is, az nem az 
antik bölcselő volt már, hanem egy egyházatyává emelt mester, 
akitől a gondolkodás, a dialektika, a logikai bizonyítás egynémely 
alapformáit igyekeztek átvenni. Hitbeli kérdésekben a pogány 
filozófus nem mondhatott semmit, és ez volt Luther álláspontja e 
nagy tekintéllyel szemben. Az igazi latinhoz a görög felfedezése is 
csatlakozott. Konstantinápolyból számos tudós menekült Itáliába 
a törökök elől, s egyikük Firenzében kinyomtatta Homéroszt. 
Majd teljes fenségében előlépett Platón is, akinek eddig a katolikus 
világban jóformán csak a nevét ismerték, és csupán lappangó, föld 
alatti hatást tudott kifejteni az , újplatonikus" vagy jobban mond- 
va plotinusi befolyások révén. Abban az évben, amikor Luther 
Rómában a szent helyeket zarándokolta végig, Raffaello Athéni 
iskola című képének közepére állította Platónt, Arisztotelész mellé, 
s ez akkor program volt, egy olyan nagy változási folyamat ünne- 
pélyes dokumentálása, amely megmozgatta az egész itáliai huma- 
nista világot. Luther aligha törődött valaha is Platónnal, s amit 
korának humanistái a görög költő-bölcselő műveiből kiolvastak, 
annak szintúgy vajmi kevés köze volt az antik világlioz. De a görög 
nyelv már itt volt, az Újtestamentum eredeti nyelve. A , vissza a 
forrásokhoz" itt azt jelentette, hogy a Hieronymus (Jeromos)-féle 
latin fordítás helyett most már az , eredeti szöveget" lehet olvasni. 
Sőt még egy lépés történt : kezdett ismertté válni az Ótestamentum 
héber szövege is, bár ez nagy nehézségekkel járt. Zsidók segítségét 
kellett kérni hozzá, amit a tekintélyek nagyon rossz szemmel néz- 
tek, de enélkül nem ment a dolog. Ádáz harcok robbantak ki, és 
az egyikbe Luther is belesodródott Rómából való visszatérése 
után. 

Kezdetben merőben akadémikus jellegű torzsalkodások folytak; 
: nyelvi kérdésekről, kutatási célokról, tudományos-filológiai problé- 
mákról vitatkoztak. De aztán a fiataloknak az öregekkel vívott 
harca lett. A humanisták, már életkoruknál fogva is, alkották a fi- 
atal generációt; sokan közülük, mint például Melanchthon vagy 
Eck, Luther ellenfele, jóformán még ki sem nőtték gyerekcipőjü- 

ket, de már híressé váltak, mert megtanultak görögül, ami rendkí- 
vül ritka és értékes tudásnak számított akkoriban. Ezek az ifjú 
humanisták új társadalmi réteget, világi testvéri közösséget alkot- 
tak. Áttörték a régi rendet, amelyben kizárólag a szerzetes volt 
illetékes arra, hogy az ismeretszerzés, a tudás, a kultúra és a kuta- 
tás kérdéseivel foglalkozzék, természetesen a megengedett határo- 
kon belül. A humanisták meghódították az egyetemeket. Ott. ültek 
mindenütt, jobban mondva megfordultak mindenütt, egyik hely- 
ről a másikra vándorolva ; gyakran elűzték és fenyegették őket, de 
szatíráikkal, epigrammáikkal, vitairataikkal ők is fenyegettek má- 
sokat. Kezdett kialakulni az , értelmiség" rétege, a mindig nyugta- 
lan, a hatóságok szemében gyanús szellemi embereké, akiket ,a 
bomlás kovászának", züllesztő, fegyelmezetlen, individualista ele- 
meknek bélyegeztek, és más efféle titulusokkal tiszteltek meg. Az a 
nagy időszak, amelyben a hatalmas győzelem és a mérhetetlen 
dicsőség ígérete lebegett a szemük előtt, hamar elmúlt. Élükön a 
nagy Erasmusszal a csendes és tiszta tudományosság birodalmának 
eljövetelét várták, a stúdiumok felvirágzását remélték, melyeket 
belátó és bölcs pápák, császárok, fejedelmek pártfogolnak. Elhamar- 
kodottan ujjongtak, mint Ulrich von Hutten, hogy most gyönyörű- 
ség az élet, vagy óvatosabban nyilatkoztak hasonló értelemben, 
mint Erasmus, aki szintén úgy vélte, az ókori görög-római világ jobb 
megértésével aranykor virrad a világra. A régiek a mitikus őskor- 
ba helyezték az aranykort, és azt tartották, utána következett az 
ezüstkor, amelyet a vaskor váltott fel. Vaskorban éltek a humanis- 
ták, anélkül, hogy sejtették volna ; de az ágyúk és puskák vasnyelve 
elég hamar ráeszméltette őket a valóságra. 

Egyelőre még nagyon bátrak és bizakodók voltak, s harciasan 
forgatták az élc, a szatíra fegyvereit. Spalatin udvari káplán az ak- 
kor már tekintélyes egyetemi docens hírében álló Luthertól szak- 
véleményt kért az úgynevezett , Reuchlin-vita" ügyében, amely 
megmozgatta az egész humanista világot. Ez a világ nem volt olyan 
nagy, amilyennek magát látta, de egymással még szoros barátságot 
tartó képviselői mindenütt ott ültek, szorgalmasan leveleztek egy- 
mással, és állandóan foglalkoztatták a nyomdászatot is, amely egyre 
jelentősebbé kezdett válni. A középkorban is folytak nagy viták, 
ádáz szellemi viaskodások, de akkor még csak pergamenre rótt, 
néhány példányban lemásolt kéziratok formájában, a főiskolák 

szűk körére szorítkozva, többnyire csak Párizsban. Most azonban 
mindenfelé, gyakran még félreeső helységekben is felállítottak 
nyomdákat, és a szatirikus fametszetekkel illusztrált vékony füze- 
tek és brosúrák terjesztették széltében a vitatkozók nézeteit. Min- 
dent kinyomtattak, újranyomtattak, terjesztettek — jó barátot 
és azonos gondolkodású társat dicsőítő költeményeket, személyi 
rosszindulatból vagy bosszúvágyból fakadt gúnyverseket, kolduló 
célzatú hízelgéseket, védőiratokat még a legsötétebb ügyek igazo- 
lására is, mindent. E zagyvalékokból csupán egyetlen kis brosúra 
maradt eleven, az Ebistolae obscurorum virorum (Briefe der Dunkel- 
minner, Sötét férfiak levelei), amely egy félreeső birodalmi város- 
kában, az elzászi Hagenauban jelent meg 1515-ben. A , szent római 
birodalom" szétforgácsoltságának és a belső egyenetlenkedéseknek 
legalább az az egy jó következménye megvolt, hogy majdnem teljes 
sajtószabadság uralkodott ; nem azért, mintha nem lett volna cenzúra, 
hanem azért, mert minden város ragaszkodott a saját cenzúrajogá- 
hoz. Amit az egyik helyen betiltottak, azt hamarosan publikálták 
egy másik helyen; a nyomdászok és kiadók többnyire tekintélyes 
polgárok lévén, maguk is latba vetették befolyásukat, és jó hasznot 
húztak a pártok civakodásából, annál is inkább, mivel akkoriban 
nem kellett szerzői honoráriumokat fizetni. Az említett brosúra két 
párt harcát tükrözi. Az egyiket a kölni dominikánusok alkották 
(ők rejlenek a , Dunkelmánner", sötét szellemű férfiak megjelölés 
alatt), a másikat a ,több fényért" harcoló fiatal humanisták. Az 
erőviszonyok fölöttébb egyenlőtlenek voltak. A kölni teológusok 
még az egyház egész tekintélyére és hatalmi apparátusára támasz- 
kodhattak, könyvek és emberek megégetése is módjukban állott, 
mivel ők látták el az eretnekeket üldöző bírák funkcióját. A tá- 
madók fiatal literátusok voltak, egy részük nemrég szökött meg va- 
lamelyik kolostorból, másik részük fél lábbal még a klastromfalak 
közt állott ; ellenfeleik gúnyosan , poétáknak" nevezték őket. A név- 
telenség homályába burkolóztak, mert az ügy életveszélyes volt. 
Sohasem sikerült egészen pontosan kideríteni, hogy melyik résznek . 
ki a szerzője ; sok írás friss kedvvel végzett közös munka eredménye- 
ként született meg, vagy szűk baráti körben folytatott beszélgeté- 
sekből keletkezett. Annyi bizonyos, hogy Erfurtból indult ki e cso- 
port; Crotus Rubianus és a fiatal Hutten is hozzá tartozott. Már 
kezdett kirajzolódni az egymással szemben álló jelentős centrumok 

geográfiája, mely Luther egész korára rányomta bélyegét. Erfurt 
már régóta afféle , új Prágának" számított, azaz olyan városnak, 
amelyet eretnek gondolatok fertőztek meg ; Köln és a közeli Leuven 
viszont a régi szellem, a skolasztika és az ortodoxia fellegvára volt. 
A kölni teológusok büszkék voltak régi, híres egyetemükre, amely 
ősei közé számíthatta Albertus Magnust és Duns Scotust ; Erfurt- 
ban a nominalizmus , via moderná"-ját követték, sőt már túl is 
haladtak rajta. Kölnben Institoris és Sprenger inkvizítorok 1489- 
ben megjelentették a híres Boszorkányok pörölyét (Malleus 
Maleficarum), a boszorkányok és varázslók üldözéséről szóló, a té- 
mát első ízben átfogó és alaposan tárgyaló kézikönyvet, amely új 
korszakot nyitott a , gonoszok" addig meglehetősen rendszertelenül 
folyó üldözésében, és VIII. Incétől a pápai helyeslést is kivívta. 
Voltaképpen ez volt a , kölni iskola" legnagyobb teljesítménye, 
mert egyébként megmaradt a bevált kommentároknál meg a régi 
latin nyelvnél. Erfurtban a fiatalok körében azon az új latin nyelven 
beszéltek és írtak, amelyet a klasszikusok igazi régi nyelvének tar- 
tottak, s amelyet szellemesen, lendületesen, agresszív szellemben 
tudtak használni. A vakmerő szatíra csupán alkalomnak fogta fel a 
, Reuchlin-esetet": a skolasztikát akarta nevetségessé tenni; a 
szerzeteseket gúnyolta ki és a szerzetesi életet, amelynek a fiatal 
szerzők nemrég fordítottak hátat; az ereklyék bálványimádáshoz 
hasonló kultuszát állította pellengérre. A szatíra formája a nem 
tudatos önleleplezés volt: a , sötét férfiak" (Dunkelmánner) feszte- 
lenül levelezgetnek egymással, s közben elárulják tudatlanságukat, 
ostobaságukat. Szeretnek enni-inni, jókat aludni, élvezik a szeret- 
kezés gyönyöreit, s mindehhez a maguk igazolására megfelelő pél- 
dákat találnak a Bibliában. Idézik a Prédikátor Salamont: , Éld éle- 
tedet a te FGGAtKÜEt e akit szeretsz, a te hiábavaló életednek min- 
den napjaiban . . ." Vagy: , Hogyha együtt feküsznek is ketten, 
megmelegszenek; az egyedülvaló pedig mi módon melegedhetik 
meg?" Mindezt közismert régi szerzetesanekdoták fűszerezik: egy 
rajtakapott dominikánus anyaszült meztelenül ugrik ki szeretőjé- 
nek ablakán; egy másiknak a babája fizetség fejében lehúzza a 
csuháját, és otthon használható darabokra szabdalja, miáltal betel- 
jesült az Írás szava: , Megosztoznak ruháimon". Kijut a gúnyból 
a búcsúknak is: a szerzetesek megírják egymásnak, miféle isten- 
telen dolgokat beszél mindenütt a nép az egyházi javadalmakról, 

a Rómába vándorló német pénzekről. A már régóta közszájon for- 
gó sérelmekről esik itt szó, csak szellemesebb formában. S az egész 
szatírán sötét fonalként húzódik végig a mélységesen tisztelt 
Reuchlin elleni per; a , sötét férfiak" a vesztére törnek, s ez már 
korántsem tréfadolog, mivel a máglya készen áll előbb a könyvek, 
majd a szerzők számára is. A művecske dévaj tónusa könnyen meg- 
tévesztheti az olvasót, pedig életre-halálra megy a játék. A szatíra 
íróinak egyik harci eszköze, hogy az obskurantistákat , barbár 
szerzetesi latinsággal" beszéltetik. A mai olvasó ebben nem talál 
semmi szellemességet, mivel a latin mint világnyelv rég elvesztette 
jelentőségét. Sőt már akkor is inkább csak a fiatalok mulattak az 
olyasmin, hogy például a levelező szerzetesek , servitutem incre- 
dibilem" (hihetetlenül szolgai alázatosságot) emlegetnek egymás 
iránt üdvözlési formula gyanánt. A , Magister Mistladerius" (ga- 
najrakó) vagy , Schlauraff" (ravaszdi szajrézó) mint tulajdonnevek 
szintén eléggé együgyűnek hatnak a mai olvasó szemében. De a 
fiatal poéták nagy ügyért harcoltak. Ezek az újítók, a fennálló 
állapotok bírálói az Ótestamentum haragos prófétáinak arzenáljá- 
ból veszik fegyvereiket. Itt, a Sötét férfiak leveleiben, a Salamon 
kényelmes életbölcsességét valló szerzetesek ellen Cefanja (Sofóniás) 
prófétát idézik, aki megjövendöli a harag napját : Isten , szövétnek- 
kel" fogja , megmotozni" Jeruzsálemet, lesújt mindazokra, akik 
(bor) , seprejükön" hevernek és elégedetten úgy vélekednek, hogy 
,sem jót, sem rosszat nem cselekszik az Úr." A borseprő-üledék a 
régi, elavult, ósdi teológia, amelyen a , sötét szelleműek", az obs- 
kurantisták terpeszkednek — a lámpás az Erasmus és Reuchlin 
által gyújtott fény, az új és igazi tan, amely a régi nyelvek ismeretére 
megy vissza. 

Erről volt szó. Megtilthatják-e a kölni dominikánusok a kutatást 
még abban az esetben is, ha a cél Isten igazi Igéjének feltárása? 
Eretnekségnek lehet-e bélyegezni már azt is, ha valaki az eredeti 
héber szöveget olvassa a Hieronymus-féle , szentesített" latin for- 
dítás helyett? Bűnnek számít-e már az a vélekedés is, hogy a nagy 
egyházatya, jóllehet művével jelentős érdemeket szerzett, egyik- 
másik kifejezést tévesen értelmezte, és hibásan fordította latinra? 
Manapság senkit sem izgatnak ezek a kérdések; a filológia rég ki- 
harcolta létjogát; de nem gondolunk arra, hogy milyen elkesere- 
dett küzdelmet kellett vívnia. Mert a hagyományos latin szöveget 

az egyház tekintélye szentesítette. Aki e szöveget megtámadta, 
bizonyságot tett arról, hogy lázadó. 

Pedig Reuchlin, aki az egész vitát kirobbantotta, nem volt lá- 
zadó. Az egyház hűséges fia maradt, és a régi hitben halt meg, bár 
elítélték. Eredetileg nem is tudós és nyelvkutató volt, hanem jogász, 
sokat utazott Franciaországban és Itáliában, mint diplomata gyak- 
ran végzett különféle megbízatásokat, és hosszú időn át magas bírói 
tisztségeket viselt. Csak meglett korában kezdett foglalkozni nyelvi 
tanulmányokkal, mint mondotta , pihenés és felüdülés végett, a 
sok ügyes-bajos dolog és az udvaroknál uralkodó nyüzsgések után". 
Egy kis birtokocskán fehér pávákat tenyésztett, és itt kezdte meg 
csendes kutatásait is, amelyek élete legzajosabb vitáját eredményez- 
ték, nagyobb veszedelembe sodorták, mint politikai tevékenységé- 
nek bármelyik mozzanata. Laikus volt, dilettáns, és kora legnagyobb 
szaktekintélyévé emelkedett a héber nyelvben, amelynek első gram- 
matikáját ő adta ki Németországban. Emiatt keveredett harcba 
a , szakértőkkel", s a harcnak szinte groteszk jelleget adott az a 
körülmény, hogy a , céhbeli szakemberek", a dominikánus teoló- 
gusok, akik meg akarták őt semmisíteni, a héber nyelvhez még csak 
nem is konyítottak. A héber nyelv tanulmányozását fölöttébb gya- 
nús dolognak tartották, amit jobb átengedni az átkozott zsidók- 
nak; keresztény embernek ott a jól bevált Hieronymus-féle latin 
szöveg, azt kell használni. Reuchlin hallatlanul nagy szorgalommal 
fáradozott azon, hogy megtanulja a héber nyelvet; minden arra 
vetődött rabbinust meghívott a házába, hogy néhány újabb szó 
értelmét tisztázhassa. Ismereteinek zömét Itáliában sajátította el, 
ahol a kis Soncino városkában egy gazdag zsidó család már félszáz 
héber iratot publikált. Az olasz humanisták egyike, Pico della 
Mirandola gróf jól megtanulta ezt a régi nyelvet; platonista volt, 
s olyan egyetemes vallásról ábrándozott, amely a görögség, a zsi- 
dóság és a kereszténység elemeit foglalná magában. Még a Talmud 
tanulmányozásához is hozzá mert kezdeni, sőt a kabbalától sem 
riadt vissza, ami még veszedelmesebb vállalkozás volt, mert a kab- 
bala varázslásnak számított, s kincskeresők próbáltak a segít- 
ségével rejtett értékeket felkutatni. Reuchlin egészen másfajta kin- 
cseket akart gyűjteni és feltárni, amikor e titkos tudományokat 
Itália szabadabb légköréből — még a pápai udvarnál is megértést 
tanúsítottak a héber tanulmányok iránt — a sokkal nyomasztóbb 

levegőjű Németországba magával vitte. Azt hitte, meg fogja találni 
bennük a világegyetem univerzális megértésének kulcsát, a kabbala 
nyomdokain, szimbólumról szimbólumra haladva eljut majd a szel- 
lem legvégső, legtisztább formájához. Reuchlin nyelvmisztikus 
volt, sok tekintetben Johann Georg Hamann és Herder előfutára. 
Szentül hitte, hogy a régi zsidó patriarchák nyelvében az emberiség 
ősnyelve őrződött meg abból az időből, amikor Isten még az emberek 
közt járt-kelt, és a patriarchák nyelvéből fejlődtek ki a későbbi 
nyelvek. Elmélkedéseibe a számmisztikát is belevonta. E tekin- 
tetben helyes nyomra bukkant, bár nem is sejtette; a legújabb 
kutatás is foglalkozott a kabbala szó- és számmagyarázatának 
hallatlanul nehéz problémáival, mert úgy látszik, a kabbala koz- 
mikus szám- és viszonyértékekhez kötődik. A kabbala azonban 
Reuchlin számára mást jelentett : az Újtestamentum és ezzel Krisz- 
tus megjövendölését, a Messiásra vonatkozó ótestamentumi pró- 
féciák értékes kiegészítését. Az Isten megjelölésére szolgáló írás- 
jeleket egy további betűvel kiegészítve Jézus neveként értelmezte 
át, egy másik helyen pedig a Szentháromság előre megsejtését. vélte 
felismerni az írásjelekben. A szó mindenekelőtt a szellemet, az is- 
teni lényeg titkát jelentette Reuchlin számára. Isten, aki örül a 
lélekkel való érintkezésnek, lélekké akar változni: , Isten szellem, 
a szó a lehelete, az ember lélegzik, Isten a szó." Ártatlan spekulá- 
ció a mi szemünkben; egy laikus bűnös vakmerősége és eretnek- 
sége a kölni teológusok felfogása szerint. Ők ugyan nem értették 
sem a kabbalát, sem a Talmudot, de meg voltak róla győződve, 
hogy azok mögött csak az ördög műve rejtőzhet. 

Amit a dominikánusok egyáltalában tudtak, azt egy Johann 
Pfefferkorn nevű kikeresztelkedett zsidónak köszönhették, aki az 
egész vitának gyászos központi figurája lett. Ez az ember a konver- 
titák fanatikus buzgalmával és a nem ritka zsidó öngyűlölettel igye- 
kezett korábbi hittestvéreit megtéríteni. Ehhez szükségesnek tar- 
totta a héber írások megsemmisítését ; ennek megindokolására igen 
önkényes és kétes formában készített kivonatokkal állt első, így bi- 
zonyítva, hogy a héber iratok nem tartalmaznak mást, csak , károm- 
lásokat". Ha a zsidók szent könyveik megsemmisítése után is kono- 
kul ragaszkodnak vallásukhoz, el kell űzni őket. Spanyolországban, 
.az ott igen hatalmassá vált inkvizíció a királyi házaspárral, Izabellá- 
val és Ferdinánddal szorosan együttműködve már tömegméretek- 

ben végre is hajtotta a zsidóság elüldözését. Az indokul szolgáló ér- 
veket ott is egy zsidó konvertita szállította, akiből burgosi érsek 
lett, és akinek írásai új neve alatt — Paulus de-:Sancta Maria — 
Németországban is forgalomban voltak. A kölni dominikánusok 
úgy gondolták, ők is végrehajthatnak egy ilyen nagyszabású akciót. 
Buzdították védencüket, és Pfefferkorn Miksa császártól, aki had- 
járatai során akkor éppen Padova előtt táborozott, kieszközölt egy 
megbízólevelet, amelynek értelmében minden héber nyelvű írást be 
kell szolgáltatni Pfefferkornnak átvizsgálás, illetve megsemmisítés 
céljából. A fanatikus zelóta felkereste Reuchlint, és arra kérte, ve- 
gyen részt az Istennek tetsző munkában. Reuchlin elutasította, és 
ezzel megkezdődött az a harc, amelyben a humanisták első ízben tö- 
mörültek nagy párttá. A , Reuchlin-ügy" a , Luther-ügy" előjátéka 
lett. A két pör még részleteiben is hasonló módon zajlott le: vádak, 
idézések, politikai okokból adódó halogatások és végül mégis elíté- 
lés. I 

A zsidókérdés körüli harc egyébiránt csak másodlagos szerepet 
játszott ; a humanisták gátlástalanul felhasználták a legkedveltebb 
zsidóellenes vádakat is, amikor Pfefferkornt támadták ; még annak 
csinos feleségét is élvezettel vonták be polémiáikba. Ők elsősorban a 
tudomány szabadságáért harcoltak, mivel úgy látták, hogy az ve- 
szélyben forog ; és így is állt a helyzet valóban. Reuchlin szakértői 
véleményt adott ki Pfefferkorn eljárása ellen. Ebben gondosan osz- 
tályozta a héber iratokat, energikusan védelmébe vette a szívéhez 
oly közel álló kabbalát, és csupán két kisebb írást talált elítélendő- 
nek, amelyeket maguk a zsidók is helytelenítettek. Ami a zsidók 
megtérítését illeti, Reuchlin kifejtette, hogy , értelmes, okos dis- 
putákkal, szelíden és jóságosan" kell őket megtérésre bírni, s e cél- 
ból héber tanszéket kell létesíteni az egyetemeken. 

Reuchlin nem gondolt valamiféle türelmi rendeletre. Korától, 
egész évszázadától idegen volt a tolerancia gondolata, s még hosszú 
időbe tellett, mire ez a gondolat utat tört. De az ő szájából szólalt 
meg az értelem és a békülékenység első, még bizonytalan hangja. 
Nyomban könyörtelen elutasításba ütközött. Pfefferkorn megjelen- 
tetett egy Handspiegelt (Kézitükör), amelyben durva rágalmakkal 
illette Reuchlint, aki — úgymond — egyáltalában nem is tud hébe- 
rül, s azért védelmezi a héber írásokat, mert a zsidók megveszteget- 
ték; az utóbbi vádat, úgy látszik, később is hatékony rágalmazási 

fegyvernek tekintették, mert ugyanezzel gyanusították Lessinget 
is, miután Bölcs Náthánját megírta. Reuchlin egy Awgensbigellel 
válaszolt, ami okulárét jelentett, és szimbólumként a címlapon is 
szerepel a rajza. Védekezett a rágalmak ellen, és nem fukarkodott 
ő sem a gorombaságokkal. Erre beavatkoztak a dominikánusok. 
A brabanti Hoogstraeten városkából való Jakob van Hoogstraeten 
inkvizítor lett az ortodoxia élharcosa, és hosszú időre a humanisták 
réme, mumusa. Védelmére később azt hozták fel, hogy korántsem 
írt olyan csapnivalóan rossz latinsággal, amilyennel a Sötét férfiak 
leveleinek szerzői vádolták, s hogy igen használható morálfilozófiai 
értekezést írt. A finom ízlésű eretnekégető és denunciáns a mi sze- 
münkben még ellenszenvesebb, mint a goromba fanatikus. Hoog- 
straeten fáradhatatlanul hirdette, hogy a lehető legkeményebben kell 
eljárni. Reuchlinnak a kabbaláról írt munkája elleni írásában már 
Luthert is célba vette, felszólítva a pápát: , Kelj harcra, Leó, neved 
oroszlánbátorságával" az Isten szőlejét pusztító rókák ellen ; kifeje- 
zéseit később megtaláljuk a Luthert kiközösítő bulla szövegében. 
Reuchlin perbe fogása közvetlenül megelőzte a Luther ellen 
indított eljárást, a két ügy hamarosan keresztezte egymást. Hoog- 
straeten mint erétnekbíró megidéztette Mainzba az öreg tudóst, s 
már máglyát is rakatott, hogy elégettesse Reuchlin Awugensbiegel- 
jét. Az érsek azonban megtiltotta az exekuciót, s elrendelte, hogy 
az ügyet a pápa elé kell terjeszteni. X. Leó Speyer püspökére bízta 
a döntést. A püspök tanácsosai elutasították Hoogstraetent, sőt 
111 forint kárpótlás megfizetésére ítélték, s megtiltották neki, hogy 
az üggyel tovább foglalkozzon. Hoogstraetennek esze ágában sem 
volt engedelmeskedni, a pápához fellebbezett, és számára kedvező 
szakvéleményeket szerzett be a leuveni meg a párizsi egyetem teoló- 
giai fakultásától. Rómában tizennyolc prelátusból szervezett bizott- 
ság felmentette Reuchlint. Csak Silvestro Mazzolini (Prierias), a 
pápa udvari teológusa szavazott a felmentés ellen; néhány évvel 
később ő lett Luther első vádlója. A humanisták ujjongtak korai 
örömükben, rajzokkal illusztrált kiadványban ünnepelték hősüket, 
Reuchlint, aki győztes imperátorként diadalmenetet tart, mögötte 
" kullognak legyőzött ellenségei, Hoogstraeten és társai, akik már csak 
tehetelenül nyögdécselik: , Tűzbe vele! Tűzbe vele!" A , reuchli- 
nista" szó pártjelvénnyé válik, levelekben sokan reuchlinistának 
nevezik magukat, még az aláírásokban is, félszáz röpirat jelenik meg 

Reuchlin ügyével kapcsolatban ; Hutten beavatkozásra bírja nagy 
barátját, Sickingent, a condottierét, aki fenyegetésekkel kényszeriti 
a kölnieket, hogy a speyeri ítéletet ismerjék el, Reuchlin költségeit 
térítsék meg, és átmenetileg váltsák le inkvizítori hivataláról 
Hoogstraetent. Csak a Luther körül fellángoló legnagyobb izgalmak 
idején veszik elő ismét a Reuchlin-ügyet, és 1520-ban a pápa meg- 
hozza végleges döntését: Reuchlin könyve tilalmas, mivel a zsidók- 
" nak kedvez ; ezért elítéli. Reuchlin köteles megfizetni a perköltsége- 
ket, amelyek tetemes összegre rúgtak, mivel a vádlottnak Rómába 
kellett utaznia. Reuchlin alávetette magát az egyház ítéletének, 
amely még hallgatásra is kötelezte, s nem sok idő múltán meghalt. 
Nagyon szerette másodfokú unokaöccsét, Melanchthont, akit Ábra- 
hám áldásával bocsátott el Wittenbergbe, mint ifjú docenst. De 
még neki sem írt többé egyetlen sort sem, miután tudomására jutott, 
hogy az ifjú csatlakozott Lutherhoz. 

Reuchlin nem volt lázadó, nem volt harcos, de méltóságteljes 
jelenség volt, már külsőleg is : magas termetével, biztos fellépésével 
egy antik római senatorra emlékeztetett. Mint tudós nemzetközi 
hírnevet vívott ki magának, s feddhetetlen életet élt. Hivő voltát 
csak túlbuzgó fanatikusok vonhatták kétségbe. Hogy az ortodoxia 
védelmezői éppen őt szemelték ki áldozatul, szemléltetően mutatja, 
milyen reménytelenül merevvé vált a frontjuk. Az is megmutat- 
kozott, mennyire túlbecsülték befolyásukat. Ez a vita jól meg- 
világítja számunkra a Luther fellépését közvetlenül megelőző 
időszak egész színpadát: ott látjuk a folyton utazgató császárt, az 
állandóan tétovázó és bizonytalan Leó pápát, a már erőssé vált 
humanista pártot, amely itt állta ki az első erőpróbát. Igaz, a 
humanista párt egyben gyengeségét is elárulta : sokan már a fenye- 
gető vihar első jelére aggodalmasan suttogóra fogták hangjukat, 
igyekeztek másokat lebeszélni a merész kiállásról, s maguk is ipar- 
kodtak óvatosan félrehúzódni, Erasmusszal az élükön, aki eleinte 
mosolygott, de azután kelletlenül húzta félre a száját, amikor a 
,Sturm und Drang" harcias fiataljai túlságosan gyakran és túlságo- 
san dicsérő hangnemben emlegették a nevét. Hamarosan szétfíutot- 
tak, ki merre látott, amikor már többről volt szó, mint egy tudomá- 
nyos vitáról, a héber tanulmányok kérdéséről. 

Luther páter még feddhetetlen volt, amikor Frigyes választó- 
fejedelem számára szakvéleményt kellett írnia a Reuchlin-ügyről, 

amelynek sorsa Rómában még nem dőlt el. Semmiféle komplikációt 
nem látott az egészben. Határozottan Reuchlinnak fogta pártját, 
akit nagyra becsült, és akinek héber nyelvtana nélkülözhetetlen 
segédeszközül szolgált bibliaolvasásához. Reuchlin — jelentette ki 
Luther — csupán egy , nézetet" adott elő, amikor a zsidó nyelvű 
iratok értékességét hangsúlyozta, s nem állított semmiféle , hit- 
tételt". Hát már ez is eretnekség? Ha ez a felfogás elharapódzik, 
akkor a kölniek hamarosan , megszűrik a szunyogot, a tevét pedig 
elnyelik", ahogyan a Biblia mondja. Luther erélyesen szembe- 
fordul az efféle szőrszálhasogatással, és leszögezi, hogy a kölni 
cenzoroknak sürgősebb és százszorta fontosabb dolgokkal kellene 
törődniük: a , bélső ellenséggel", a bálványimádással; e téren az 
inkvizítorok bőségesen foglalkoztathatnák bölcsességüket, buzgó- 
ságukat és , szeretetüket" is, igazán fölösleges ilyen tőlük távol eső 
kérdésekkel bíbelődniük. 

Ami pedig a zsidókat illeti — állapítja meg Luther — , a kölniek 
a maguk térítési túlbuzgalmával megszegték azt a határozott bibliai 
tanítást, amelynek értelmében Istenre kell hagyni, hogy megvál- 
toztassa a zsidók megátalkodott lelkületét. Egyedül Istennek kell 
ezt a művet elvégezni, belül munkálkodva ; ember ne kontárkodjék 
bele. Luther ekkor még hisz az ilyen megtérésben ; idősebb korában 
egészen másként beszélt, és az ügyet nem Istenre, hanem a fejedel- 
mére kívánta bízni, akit több, rendkívül ádáz és könyörtelen hang-- 
nemben megfogalmazott vitairatában a zsidók elűzésére szólított 
fel. 

Most még nyugodt és higgadt, legalábbis kifelé. Amint azt fentebb 
említett szakvéleményében is hangsúlyozza, számára a , belső" a 
fontos, lényegében a saját belső mivolta, amely még mindig egészen 
feldúlt, a sokféle hivatalos teendő és elfoglaltság közepette. Érzi, 
hogy a belső harcot végig kell vívni. A humanista testvéri közösség 
szatirikus pamfletjeit jelentékteleneknek és felületeseknek tartja. 
Mivel szűkebb körben már jól ismerik a nevét, néhány humanista 
írás már vele is foglalkozik, ellenszolgálatok reményében szokvá- 
nyos hízelgésekkel halmozzák el. Luther hűvösen elutasítja e köze- 
ledési kísérleteket. Valójában sohasem tartozott igazán közéjük; 
sem tanulmányai alapján nem lehet őt a táborukhoz sorolni, sem a. 
mai, átvitt értelemben nem tekinthető humanistának. 

Az Írás, a Biblia, annak tiszta szövege — ez volt az ő stúdiuma. 

Ehhez kellett neki Reuchlin héber nyelvtana, ehhez kellett az Új- 
testamentum görög szövege, amely Erasmus kiadásában akkor 
jelent meg először nyomtatásban. Luther abban a szó teljes értel- 
mében vett tudományos kutató volt, hogy a legújabb, merőben új 
ismereteket Ígérő segédeszközöket használta ; még egyes szavak is, 
amelyeket az eredeti szövegből először most értett meg, rendkívül 
nagy jelentőséget nyertek, és döntő módon hatottak felfogására. 
De azért mindez még mindíg csak , külső" valami volt, segédeszköz, 
ösztönzés, mint Staupitz vigasztaló szavai. Saját legszemélyesebb 
kételyei és megkísértései jelentik azt a kiindulási pontot, amelyet 
— mint maga mondotta — az ördög adott meg neki. Az ördög lett 
az ő , teológiájának apja", így fogalmazta meg a maga jellemző, 
mindig veszélyes, a legélesebb paradoxonokkal élő kifejezésmódján. 
Az ördög kísértései nélkül sohasem ismerte volna meg Isten kegyel- 
mét. És ez a kegyelem, amely nem barátságos, magától kisugárzó 
szelíd jóakaratot jelent a számára, hanem nehezen kivívott és 
újra meg újra kivívandó szabadulást a kínoktól — ez a kegyelem 
válik tanításának központi fogalmává. Ezt a kegyelmet csak hit 
által lehet elérni. 

Jellemző az a megjegyzése, hogy viaskodnia kellett a Bibliával, 
miután az összes létező magyarázatok semmit nem tudtak neki 
mondani. , Sokkal jobb saját szemünkkel nézni, mint másokéval." 
Itt a lázadó beszél. Az egyház egész tanrendszere azon az elven 
alapult, hogy az egyes embernek bele kell illeszkednie a közösségbe, 
nem engedhető meg, hogy az egyes ember a saját szemével nézzen. 
Még a wormsi birodalmi gyűlés ítéletének hivatalos aktájában is ez 
a lázadás szerepel mint Luther döntő tette, vakmerő aktusa. 
, Bizonyos, hogy az egyes magányos barát, szerzetes tévelygésbe 
esik, ha saját véleményét szembeállítja az egész ezredéves keresz- 
ténységgel — az ilyen vélemény szerint a keresztény világ mindig 
tévelygésben leledzett." Így fejezte ki magát a fiatal császár akara- 
tának első önálló kinyilvánításában, amikor Luthert elítélte. Szemé- 
lyes vélemény volt az övé is, de pontosan egybevágott az egyház né- 
zeteivel. A katolikus egyház mind a mai napig ezt az álláspontot kép- 
viseli. Joseph Lortz, aki művében őszintén igyekszik feltárni és ábrá- 
zolni Luther egész lényét és jelentőségét, szintén kiemeli, hogy Luther 
fejlődése egyéni folyamat, ,ő csak magát látja és hallja, minden 
mást félretol, vagy a saját gondolatait olvassa bele a szövegekbe". 

Ezzel — úgymond -— nagy lehetőség nyílik meg a bírálat előtt, 
amely eddig többnyire kicsinyes kritizálásból állott. Az isteni ki- 
nyilatkoztatás úgy, amint az az Ó- és Újtestamentumban foglal- 
tatik, átfogó proklamáció. , Az ilyen átfogó jellegű üzenetet azon- 
ban egyetlen ember sem képes egymaga tisztán megőrizni. Önmagára 
beállítva egyoldalúan válogat belőle. Ezt az átfogó birtoklást csakis 
egy szervezet tudja megőrizni, amely éppúgy Isten műve, mint az 
Ige kinyilatkoztatása : az egyház. Erre a hordozóra azonban Luther 
lényegében véve nem volt tekintettel. Ebből eredően nem is őrizte 
meg egyenletesen a kinyilatkoztatás teljes körét, hanem eretnek 
módon, egyedileg reagált." 

Korunk egyik tekintélyét idéztük, és nem tartjuk szükségesnek 
felsorolni, mi mindent lehetne nézete ellen felhozni. Luther egyálta- 
lán nem érezte magát eretneknek, sem akkor, sem később: ő refor- 
málni akart. Az igaz, hogy személyes élményéből indult ki — de 
hogy is lehetett volna másként, ráadásul egy olyan korszakban, 
amikor a vezetés és útmutatás roppant kétessé vált, vagy éppen- 
séggel hiányzott. Egy magányos szerzetesnek állandóan, újra meg 
újra fel kellett vetnie és meg kellett ragadnia a kérdéseket ; az ilyen 
szerzetesekből, barátokból tevődik össze az egyháztörténet. 

Luther harcának megmagyarázása azért nehéz, mert a fejlődésére 
vonatkozó tanúbizonyságok nagyon különböző fajtájúak. Két 
folyamat. zajlik lelkében egyidejűleg : az egyik a teológus harca, aki 
azért küzd, hogy megszabaduljon az általa ki nem elégítőnek ítélt 
hagyományos kategóriáktól és magyarázatoktól; a másik a lelki- 
pásztor gyakorlata és szükséglete, aki maga előtt látja korának 
visszásságait, és javítani akar a helyzeten. Amikor a hitről beszél, 
úgy érzi, hogy körülötte hitetlenség uralkodik ; amikor szenvedélye- 
sen támadja azt a tévhitet, hogy az ember , pusztán jó cselekedetek 
által" megigazulhat, akkor nem régebbi egyháztanítók szubtilis 
definícióiból, hanem saját jelenének gyakorlatából merít tanácsot. 
Hogy az egyháznak és a világnak hitbeli dolgok tekintetében időn- 
ként sürgős megújulásra van szüksége, az nem csupán Márton 
barát merész tézise volt ; bomlás és reform szüntelen váltakozásából 
állt az egész történelem, és aligha merte állítani akkoriban bárki is, 
hogy a legutóbbi évszázadok fejlődése olyan állapotot eredménye- 
zett, amelyet örvendetesnek vagy akár csak tűrhetőnek lehetett 
volna nevezni. Í 

Luther páter és docens még nem akart reformálni, még kevésbé 
lázadni, Tisztába akart jönni önmagával, s mikor úgy érezte, hogy 
tisztán lát, missziós tevékenységet akart kifejteni, hirdetve fel- 
fogását. Ezt csak , véleménynek" tekintette, éppúgy, mint Reuchlin- 
nak a héber iratok hasznosságáról vallott nézetét, amelyet nem 
lehet hittételként kezelni. Misszionáriusi lelkülete egészen követ- 
kezetesen elvezette őt Pál apostolhoz, az első misszionáriushoz és 
az első teológushoz, valamint Augustinushoz, a római pogány világ 
misszionáriusához és a nyugati egyház első teológusához. A , vissza 
a forrásokhoz" ezt a korai keresztény időszakot jelenti Luther 
számára, nem pedig az antik kort, mint a humanisták számára. 
E tekintetben összhangban volt a , legjobb tekintélyekkel"; ami 
később következett, azt csak pótlólagos kibővülésnek, zűrzavarnak, 
felesleges komplikálásnak ítélte. Ennyiben valóban tanítványa volt 
Ockhamnak, akinek híres tétele, a , borotva" néven emlegetett 
formula így hangzik: a lényeges dolgokat nem szabad fölöslegesen 
megsokszorozni. Luther a maga nyelvén így vélekedett: , Az Írás 
doktorai nem az olyanok, akik úgy akarnak házat építeni, hogy a 
mennyezet szintjén kezdenek dolgozni, és a tetővel kezdik. Az ilye- 
nek szökdécselnek, mint a zergék, s előbb-utóbb nyakukat szegik." 
. A középkori skolasztika pedig elvileg a tetővel kezdte az építést: 
felülről lefelé gondolkodott. A mennyezet, az ég elsősorban és min- 
denesetre adva volt, s bár a skolasztikusok szerényen abból indul- 
tak ki, hogy Isten felfoghatatlan, ember őt meg nem ismerheti, 
mégis haladéktalanul munkához láttak: aprólékos pontossággal 
leírták, definiálták, és rangok szerint ismertették az égi hierar- 
chiát. Csak azután ereszkedtek alá a földre, az emberekhez és az 
emberek rangsorához, de itt is legfelül kezdték, a szentekkel, majd 
fokonként mentek a legalsó garádicsig, a közönséges, bűnös embere- 
kig. 

Luther nem hajlandó elismerni ilyen rangsort. Tudni sem akar a 
, rendről", a középkori gondolkodók kedvenc fogalmáról. (Lelkes, 
romantikus utódok ennek megfelelő rendet próbáltak felfedezni a 
közönséges bűnös emberek középkori életében is.) Szerzetesi nevel- 
tetése ellenére , fegyelmezetlen". Közvetlenül akar Istene elé lépni, 
kezében csak a Bibliát tartva, amelyben minden megmondatott, 
amelyben minden benne foglaltatik. 

Nincs szüksége Isten létezését bizonyító logikai, matematikai 

vagy metafizikai érvekre. Isten létezése olyan világos számára, 
mint a templomban vagy az imádság végén elhangzó ámen. Úgy 
szól hozzá, mint személy a személyhez, bár a mérhetetlen távolság- 
nak teljes tudatában van. Érzi, hogy szánalmas és parányi lény, 
az eredendő bűn terhe alatt nyög, mint minden ember, állandóan. 
ki van téve a bűn csábításainak, és félelmetes bíró előtt áll, akinél 
egyedül csak abban reménykedhet, hogy kegyelmet kap. Csakis 
kegyelem, nem pedig jog ; érdemeket nem hozhat fel maga mellett, 
még akkor sem, ha élete feddhetetlen. Isten csakis azáltal mutatta 
meg az embereknek irgalmát, könyörületét, kegyelmét, hogy Krisz- 
tus személyében a földre küldte saját tulajdon fiát, és engedte, 
hogy kereszthalált szenvedjen. Ebben kell hinni, csak ettől a hit- 
től , igazul meg" az ember. Luther mindig , csak" kizárólagosságok- 
ban gondolkodik, ezért hirdeti így: , csak kegyelem által", sola 
gratia, , csak hit által", sola fide, ,csak Krisztus által" — később 
ez lett a reformáció három döntő kijelentése. Egyszerűek és érthe- 
tők, olyan háromságot alkotnak, amelyet sokkal könnyebben le- 
hetett felfogni, mint a Szentháromság misztériumát; az utóbbi 
megmagyarázása már az első évszázadokban nagy és súlyos követ- 
kezményekkel járó szakadásokra vezetett. Luther hatásának titka 
az egyszerűség. 

Természetesen egyáltalán nem volt egyszerű az út, amelyet meg 
kellett tennie, mire eljutott ezekhez a tételekhez. Saját skrupulusai- 
ból indult ki. Meggyónta vétkeit, amelyekről mi semmit sem tudunk, 
és nem talált megkönnyebbülést. Ő már bűnnek fogja fel egyáltalá- 
ban , a húst", a saját maga egész létezését, amaga hajthatatlan aka- 
ratát. Ezzel már eljut odáig, hogy bűnnek tekinti, ha az ember a 
saját akaratából próbál az üdvösségig eljutni ; a legélesebb formában 
elutasítja a , szabad akaratot", és tanításának alaptéziseként prok- 
lamálja a , nem szabad", a , szolga", a leigázott akaratot. Ebben is, 
mint valamennyi fő gondolatában, Pál a tanítómestere. Luther 
magatartása, eljárása itt is igen személyes jellegű: az egész Bibliá- 
ból mindenekelőtt egyetlen irat, sőt abból eleinte csak egyetlen 
mondat: Pál apostolnak a római gyülekezethez írott levelének egy 
mondata ragadja meg figyelmét. Luther teológiája , római levél- 
teológia", és a protestantizmus egész teológiája azóta is mindig 
ebből a levélből kiindulva foglal állást. , Ez az episztola az Újtes- 
tamentum igazi fő része és a legszíntisztább evangélium"? — Írja 

Luther előszavának elején, amikor fordítását kiadja. Meg kell ta- 
nulni könyv nélkül, foglalkozni kell vele mindennap; s ő valóban 
így is tett. Alapvető nézeteit, egész magatartását az életben, még 
az államhoz való viszonyát is egy, A rómaiakhoz írt levélhez fű- 
zött kommentárban lehetne összefoglalni. 

A mai történeti felfogás szerint Pál apostol alakja némi távolság- 
ban áll az evangéliumoktól; a legkorábbi időszak misszionáriusa, 
egy kívülről és belülről fenyegetett, még nagyon bizonytalan lá- 
bakon álló közösség problémáival viaskodik ; ha nincs is tudatában, 
őt magát is fenyegeti a zsidó hagyomány öröksége, mert abban 
nevelkedett, és annak teológiai iskolájából került ki mint rabbinus. 
Luther nem ilyennek látja : az ő szemében Pál maga a Biblia, a , fő 
rész" ; az evangélikus mozgalom alapítója számára akkor még az 
evangéliumok meglehetősen a háttérben maradtak, és csak olyan- 
kor esik szó róluk, ha Pál is megemlíti őket, vagy ha belőlük lehet 
az apostol kijelentését megmagyarázni. Ebben a tekintetben Lu- 
ther teológus és egy teológus tanítványa. 

De van a Bibliának még egy része, amely szintén ,fő rész" a 
számára: a Zsoltárok könyve. Ez más okokból ragadja meg, mint 
nagy költemény és zene, bár ezt csupán érzi. Mint teológus először 
a hagyomány magyarázatát követi, és azon fáradozik, hogy a zsol- 
tárok négyszeres értelmét kihüvelyezze, s minden sorban Jézusra 
való utalást fedezzen fel, nem pedig Dávidra, mert Jézust. hallja 
itt beszélni vagy énekelni. A Zsoltárok könyvéről is el lehet monda- 
ni, amit A rómaiakhoz írt levélről: Luther egész későbbi művére rá- 
nyomta bélyegét, s hatása főleg a nyelvezet lendületességében és az 
érzelmek gazdagságában mutatható ki. A rabbinisztikus hagyomány 
a költészeti-zenei koncepcióról szóló hasonlatban mesélte el a zsol- 
tár keletkezését: Dávid aludt, és feje fölött a sötétben egy hárfa 
függött, amely az éjféli szélben magától megszólalt, a király fel- 
ébredt, és a hangokhoz hozzákomponálta szavait, a húrok játéká- 
nak engedelmeskedve. Mire megvirradt, elkészült a mű. Luther első 
publikációja a , nyolchúros psalteriummal" foglalkozik, amelynek 
hangterjedelme egész oktávot foglal magában; legkorábbi előadá- 
sait is erről tartotta, és ezzel szerezte első lelkes hallgatóit ; a zsol- 
tárokból nőtt ki egész dalszerző tevékenysége, és az éneklő refor- 
máció hatalmasabb lett, mint a disputáló és hadakozó reformáció. 
A francia protestánsoknál a zsoltáréneklés volt az istentisztelet 

egyedüli megengedett , díszítménye", de a csatába is zsoltárokat 
énekelve vonultak. Luthernak a bűnbánati és harci zsoltárok vol- 
tak a legfontosabbak ; legjobban a második zsoltárt szerette, amely 
mintha egyenesen az ő ügyéről szólna : , A föld királyai felkereked- 
nek és a fejedelmek együtt tanácskoznak az Úr ellen és az ő felkentje 
ellen: Szaggassuk le az ő bilincseiket, és dobjuk le magunkról kö- 
teleiket!" 

A docens egyelőre még nem gondolkodott ennyire rebellis mó- 
don, vagy ha voltak is ilyen gondolatai, azokat nem tárta a nyil- 
vánosság elé. A hagyomány és neveltetése még erősen a bűvkörében 
tartotta. Mindamellett fejlődését nem lehet csak amegmaradt doku- 
mentumok írásban rögzített passzusaiból vagy későbbi keletű 
visszaemlékezéseiből kiindulva magyarázni; az utóbbiak közül 
egészen határozott élményeket emelt ki, amelyek , villámként" ha- 
sítottak tudatába, és megvilágosították elméjét. Az ilyen szellemi 
villám csak akkor gyújt, ha már bizonyos mennyiségű felhalmozott 
gyúlékony anyagba csap bele. Manapság megszoktuk, hogy a fej- 
lődéstan gondolatai között járjunk-keljünk, és gyakran talán túl- 
ságosan messzire kalandozunk. Egészen a távoli hegyekben csörge- 
dező vékonyka erecskéig követjük a , befolyásokat". A régebben 
élt ember számára a nagyon hirtelen fordulat és változás a közelebb 
fekvő forma, amelynek hitelét nagy példák is igazolták: Pál meg- 
térése, Augustinus megtérése. Luther visszapillantva arról beszél, 
hogy miközben toronyszobácskájában A rómaiakhoz írt levél ta- 
nulmányozásába mélyedt, határozott megvilágosodás szállta meg 
elméjét, amely a legkomorabb lelki válság időszaka után megnyitot- 
ta előtte ,a Paradicsom kapuját", és a legtisztább fényben mutatta 
meg neki Krisztust. Meggyőződése szerint csak ekkor találta meg a 
kulcsot: a hit nem az ember cselekedete, hanem Isten kegyelme. 
Újabban megkísérelték időbelileg pontosabban meghatározni ezt a 
, toronyszobácska-élményt", de hát ez bajosan lehetséges. Ráadá- 
sul még valóban igen groteszknek ható buzgalommal, de a legna- 
gyobb komolysággal vitatkoztak azon is, hogy az inspiráció melyik 
helyiségben következett be: a dolgozószobában-e vagy a , titkos 
helyiségben", azaz a szerzetesek árnyékszékében, mert az egyik 
diák kéziratában van egy rövidítés, amelyből némelyek az utóbbit 
vélik kiolvasni. Hogy Luther a maga közismerten keresetlen modo- 
rában ilyesmit is mondhatott, teljesen elképzelhető; egyébiránt 

ennek éppúgy nincs semmi jelentősége, mint annak a próbálko- 
zásnak, hogy meghatározzák a pontos napot. Luther mindig a leg- 
szenvedélyesebb képeket használja: ez vagy az úgy érte, mint ,a 
fejszecsapás" ; , őrjöng"; a nyugtalanság kergeti erre-arra; egyet- 
len szó a pokol mélyére taszítja, egy másik szó a magasba ragadja 
stb. Távol áll tőle, hogy emiatt panaszkodjék, mindezt szükséges- 
nek találja az üdvösségéhez; véleménye szerint az a legrosszabb 
megpróbáltatás, ha az embernek nincsen megpróbáltatása. 

A humanizmuson kívül még egy áramlat jutott el hozzá, amely- 
ről sokan úgy vélekednek, hogy lényegében véve ez határozza meg 
fejlődését: a.német misztika. Luthernak ezekben az években vé- 
letlenül kezébe kerül egy ismeretlen szerző kis terjedelmű irata, 
amelyet Frankfurtban nyomtattak ki. Így is emlegették: 4 frank- 
furti; Luther Német teológiának keresztelte el. Szerzőjének ; Tauler 
dominikánus prédikátort tartotta, akinek több egyházi beszédét is 
olvasta. A német misztika másfél évszázaddal azelőtt virágzott, 
nagy időszaka rég elmúlt, Luther korában csak nagyon keveset 
ismertek a misztikusok műveiből, nyomtatásban alig egy-két ilyen 
jellegű írás jelent meg, és a misztikus irányzat legkiemelkedőbb 
alakjának, Eckhart mesternek munkáiból semmi sem. A legújabb 
időkben a német misztika külön kutatási ággá terebélyesedett, és 
időnként a legbadarabb módon visszaélhettek vele bizonyos poli- 
tikai , sötét férfiak", akik egyéb hittételeik mellett hasznosnak tar- 
tottak egy , valódi német vallást". Ez már eltűnt. De ezentúl is 
behatóan és az őket jogosan megillető nagyrabecsüléssel foglalko- 
zik a tudomány azokkal a 14. századi férfiakkal és nőkkel, akik víziói- 
kat, eksztázisaikat, imádságaikat, a legkülönfélébb német dialektu- 
sokban, vagy a 14. században használt latin nyelven, vagy a beava- 
tottaknak szánt titkos nyelven lejegyezték. Ezek az írások lefordítha- 
tatlanok, és még a középfelnémet szaktudósainak is óriási nehézsége- 
ket okoznak. Amit ma a be nem avatott különösen , költőinek" és 
megragadónak talál bennük, az eredetileg mind szigorú és képletes 
volt; s ami ma rendkívül merész paradoxonnak tűnik, az akkor a 
misztikus közösségek fivérei és nővérei számára magától értetődő 
volt. 

Luther semmit sem tudott Eckhart mesterről, akiből ma a né- 
met misztika minden magyarázata kiindul. És egyáltalán semmit 
sem tudott ,a német misztikáról", amely azóta olyasvalami lett, 

mint a mítoszalkotás , gótikus embere". Eckhart dialektikája, az 
intellektus és az értelem erős hangsúlyozása minden valószínűség 
szerint csak taszító hatást gyakorolt volna Lutherra. De hát egy- 
általán nem olvasott tőle semmit, mert a nagy mester írásai tel- 
jesen megsemmisültek, vagy szétszóródtak. Ami Luther kezébe 
került, az csupán néhány lapnyi töredéke, maradványa egy nagy 
mozgalomnak, amely a föld alatt tengette tovább életét, egészen 
kis létszámú összejöveteleken, a titkos nyelvet értő vagy érteni 
vélő beavatottak között. Mint ilyen földalatti mozgalomnak, amely- 
nek tanait kézről kézre s főleg szájról szájra adták tovább, a német 
misztikának mindenesetre megvan a maga nagy jelentősége. Azt 
jelezte, hogy az egyházi élet gyakorlata sok embert nem elégített 
ki. Az egyházi tekintély álláspontjáról nézve a mozgalom hívei in- 
dividualisták voltak, egyéni utakon jártak ; maguk akartak eljutni 
Istenhez, közvetítő nélkül. E tekintetben Lutherhoz hasonlóan lá- 
zadók voltak, és az egyház a maga szempontjából következetesen 
járt el, amikor elítélte őket, és mozgalmuk elfojtására törekedett. 
De a , csendeseket" nehéz volt megtalálni; visszavonultan éltek, 
többnyire példamutató módon, s gyakran csupán aligha cenzúráz- 
ható jelek, gesztusok révén érintkeztek egymással. E szerteágazó 
mozgalom irodalmából csupán gyér töredékek maradtak ránk, ezért 
igen nehéz áttekinteni és a gyakran ellentmondásos nézeteket meg- 
magyarázni. Mint , ellenállási sejtek" igen jelentős szerepet ját- 
szottak. Ilyen beállítottságú családokból és nemzetségekből rek- 
rutálódtak az , Isten barátai", híveik voltak Gerrit Groote , Devotio 
moderná"-jában; a Thomas Kempisnek tulajdonított, Krisztus 
követéséről (De imttatione Christi) c. műben az egyik legelterjedtebb 
elmélkedési könyvet hozták létre, amelyet mélabús hangulatú és a 
többi misztikus írásra jellemző merész képektől tartózkodó lírája 
miatt az egyházi hatóságok a megengedett olvasmányok közé so- 
roltak. Az újrakeresztelők meg a testvéri közösségek később átvet- 
ték és továbbvitték a misztika gondolatait. A jellegzetes ismertető- 
jel mindig az volt, hogy egészen kis csoportot alkottak, amely szí- 
vósan védekezett a nagyobb közösségbe — egyházba vagy államba 
— való beilleszkedés ellen; az azonos gondolkodás, magatartás, 
életmód sokkal erősebb egységbe kovácsolta. őket, mint a meghatá- 
rozott dogmák ; éppen ezért minden hatóság gyűlölte mint , meg- 
foghatatlan", érthetetlen és gyanús oppozíciót. 

A misztikusok nagyrészt a mi számunkra is megfoghatatlanok 
maradnak; mint minden eretneknek tekintett mozgalom tagjai, 
ők is csak ott bukkannak a felszínre, ahol üldözik őket. Állandóan 
,álcázniuk" kell magukat, és könnyen félrevezet, amit mondanak, 
még inkább az, amit ellenségeik mondanak róluk. Éppen a mi korunk 
tapasztalatai tanítottak meg minket arra, hogy milyen élesen kell 
figyelnünk, amikor ítéletet akarunk alkotni az ilyen nyilatkozatok- 
ról. Milyen sok a kettős értelmű kijelentés; milyen könnyen meg- 
tévesztenek a megadás , bárányszelídségű" szavai — és Krisztus 
mint bárány volt a misztikusok legfőbb szimbóluma. A jámbor ki- 
jelentések mögött szívós védekezés lappanghat, amely minden han- 
gos protestálásnál hatékonyabb. A kettős értelemből fakadnak azok 
a rendkívül problematikus képek is, amelyek mindig a lélek és a 
test határmezsgyéjén játszanak. Az Istentől való megittasultságot 
olyan dal magasztalja, amelyben , nyolc legény mulat a lelki kocs- 
mában?" ; a kockák, amelyekkel játszanak, a , mély és éles érzékek" , 
s azokat ,az istenségbe vetik bele"; , ráfekszenek a ringyókra , 
akószám isszák a bort, semmi sem elég, Isten a legfőbb jó". Az Isten 
szerelmével való játszadozás a Tizenegy Szűz Mondásatban éri el az 
elképesztő bizarrság tetőfokát ; az egyik hajadon például kijelenti : 
, Szerelem kórságába estem /beteg a szívem és a lelkem, ftovább már 
nem is tagadom :/ ágyba dönt engem a bajom." : 

A misztikusok titkos csoportjai gyakran köztiszteletben álló 
apácazárdákban, kitűnően vezetett iskolákban működtek, de min- 
dig nagyon magukba zárkózottan éltek, kint a világban azonban szép 
számmal kószáltak hangosabb, szilajabb szabadcsapataik. Köztük 
a begárdok és a beginák váltak a legismertebbé, akik erre-arra za- 
rándokoltak, prédikáltak, és a rossz nyelvek szerint , szabados 
életet" éltek. Alamizsnákból tartották fenn magukat, s ezzel a kol- 
duló szerzeteseknek támasztottak konkurrenciát. Nyugtalanító 
próféciákat és komor jóslatokat terjesztettek a nép között. A be- 
gárdok mondásait , hazugságoknak" bélyegezték, ennek ellenére 
országszerte ismerték azokat ; a beginákat gyakran azzal! vádolták, 
hogy közönséges szajhák. Bajos volna megmondani, mennyi csa- 
vargó népség csatlakozott hozzájuk; azt pedig még hozzávetőleg 
sem lehet megállapítani, hogy misztikus eszméik mennyire függtek 
össze az ,igazi misztikával". Minden felügyelet alól kibújtak, sok- 
szor elűzték, elítélték őket, ünnepélyés zsinati határozatokban is, 

amelyeket újra meg újra meg kellett ismételni. Lehetséges, hogy 
közülük némelyek valóban igen szabados életmódot folytattak, bár 
e tekintetben van egy gyanús momentum : olyan püspökök ítél- 
ték el őket, akik a leggátlástalanabb módon együtt éltek ágyasaik- 
kal. Az a tézis viszont, amely szerint az Istenben való teljes feloldó- 
dás teljesen szabaddá teszi az embert, olyannyira, hogy már nincs 
is többé saját akarata, következésképpen nem is vétkezhet, még 
akkor sem, ha ,,a testiség bűnébe" esik — nos, ez a tan, úgy látszik, 
néhány egészen vad szektát produkált, amelyeket a hatóságok ir- 
galmatlanul üldöztek. Vad kicsapongásaikról szóló vallomásaikban, 
különösen, ha a kínpadon csikarták ki belőlük, mindig felfedezhe- 
tők a szexuális irigység és a mérgezett szexuális fantázia bizonyos 
vonásai, amelyek a boszorkányperek vallomásanyagaiban is előfor- 
dulnak. A misztikának sok különböző arca volt, akadt köztük a 
magafeledésig odaadó arc, erőltetett gondokodástól élesen feszült 
arc, meghökkentő fintorokba torzult arc. A radikálisokat nem lehet 
kihagyni az összképből anélkül, hogy azt meg ne hamisítanánk, 
és édeskéssé ne tennénk. 

Luther elolvasott egy kis szöveget, amelyet erőteljes régi német 
nyelven írtak. Rögtön, 1516-ban ki is adta; ez volt az első publi- 
kációja, amelyet az olvasóközönség szélesebb rétegeinek szánt. 
, Nemes könyvecskének" nevezte, amely , helyesen megmondja, 
mi a különbség a régi és az új ember között". Több bölcsességet 
talált benne, mint ,a főiskolák tanítóinak valamennyi könyvében 
együttvéve" ; az ő tudományosságuk ,, vas és cserép" e könyvecs- 
kéhez képest. Nem mint egyetemi docens, hanem mint népnevelő 
beszél; inti az olvasót, ne ítéljen elhamarkodottan, ha a műben 
némely dolgokat gyengének vagy szokatlannak talál, amelyek 
, felül lebegnek, mint hab a vízen. Bizony a Jordán fenekéről válo- 
gatta össze egy igazi izraelita", akinek a neve azonban nem isme- 
retes. Maga Tauler művének véli, akinek egy prédikációgyűjte- 
ményét is olvasta, s akiről szintén a legnagyobb elismeréssel nyi- 
latkozott, kijelentve, hogy Tauler minden iskolateológusnál kü- 
lönb. , A lélek igaz útja a felül lebegő értelmen keresztül" — ezt 
hirdeti Tauler prédikációgyűjteményének címlapja; Luther azon- 
ban nem igazodik a szavak felett lebegő misztikus értelemhez. 
A saját gondolatait is beleviszi és odaírja a margóra. Örvend, hogy 
ezt a két régi tanúbizonyságot felfedezte, s másokkal is közölheti. 

Főleg az hat rá igen erősen, hogy a felfedezett művek olyan , szív- 
ből fakadón" szólnak, méghozzá az ő anyanyelvén. A misztika alap- 
vető elképzelései azonban idegenek maradtak számára, és ezt az 
első, futó jellegű ismeretséget hamarosan maga mögött hagyta. 
Nem volt érzéke a misztikusok víziói és eksztázisai iránt: , Azzal 
ugyan még korántsem láthatod meg Istent, ha gondolataiddal 
poroszkálsz, és az ég felé kapaszkodsz" — jelenti ki türelmetlenül. 
Istent nem lehet testi szemekkel meglátni, ez nem adatott meg 
senkinek, , csakis hittel" lehet meglátni. 

Tehát még a misztikus jellegű szöveget is saját szemével akarja 
olvasni. Egyéb áramlatok is eljutnak hozzá. Említettük a huma- 
nizmust és a misztikát. A legerősebb áramlat, a kor társadalmi és 
politikai erjedése, még teljesen ismeretlen maradt Luther páter 
előtt; azokban a könyvekben, amelyeket olvasott, ilyesmiről szó 
sem esett. Mindazonáltal ez az áramlat körülfogta hatalmas hullá- 
maival, s e hullámok magasra csapódó taréjait vándorútjain nem- 
egyszer látta is. De ez az áramlat csak akkor ragadta meg teljes 
erejével, hogy magával sodorja és elborítsa, amikor kilépett cel- 
lájából és a szerzetesi életből. 


II. RÉSZ 


Roham 


GONDOLAT - 1977 


A kilencvenöt tétel 


Luther 1517-ben lépett ki cellájának időtlenségéből az időbe és a 
világba. Október 31-én, déli tizenkét óra körül — így hangzik a ha- 
gyományos változat — kiszögezte a búcsúra vonatkozó kilencvenöt 
tézist a wittenbergi vártemplom kapujára. Újabban viták folynak 
arról, hogy pontos-e a dátum, s hogy egyáltalán kiszögezte-e tételeit. 
Amennyiben kiszögezte, nem tudni, hogy kézzel írott vagy nyom- 
tatott szöveg volt-e; mindkettő szokásos volt, a templomajtó az 
egyetemi hirdetőtábla szerepét töltötte be, ahová különféle közle- 
ményeket szoktak kifüggeszteni. Máskor is szögeztek ki ilyen vagy 
olyan téziseket. Luther történelmi jelentőségű kézirata nem maradt 
ránk, , ősnyomtatvány" sem került elő, ha egyáltalán volt ilyen. 
Az ügy azonban nagy feltűnést keltett. A szöveget sokan lemásolták, 
mindenfelé szétküldték, majd kis formátumban vagy plakátszerűen 
nagyobb formátumban sok helyütt kinyomtatták, lefordították 
németre, tanulmányozták, vitatkoztak róla, s felolvasták vagy vezér- 
szavakban, , Schlagwortokban" idézték azoknak, akik nem tudtak 
olvasni. A röpirat, mint később Luther mondotta, , tizennégy nap 
alatt bejárta egész Németországot, mivel az egész világ panaszko- 
dott a búcsúlevelek miatt". Kétségbevonhatatlan tényként kell 
megállapítanunk: valóban az egész világ panaszkodott, s az egész 
világ elolvasta a téziseit, vagy legalábbis hallomásból értesült 
róluk. Talán nem felel meg a valóságnak, hogy Luther döngő kala- 
pácsütésekkel kiszögezte a templomajtóra tiltakozását — bizonyos, 
hogy iszonyatos erejű csapást mért az egyházra. A protestáns fele- 
kezetek születésük napjaként ünneplik meg a wittenbergi tételek 
kiszögezését. 

Luthernak nem állt szándékában , csapást mérni az egyházra". 
Az volt a célja, hogy akadémikus körben vitára szólítsa fel a teoló- 

gusokat a tudósok nyelvén és teológiai kérdésekről. Ez általános 
szokás volt vitás vagy nehéz problémákkal kapcsolatban, és az 
egyetemi élet mindenütt tézisek megfogalmazása, valamint e tézisek 
megvitatása közepette folyt. 

, Én prédikátor voltam itt, a helybeli kolostorban és újsütetű 
doktor — emlékezett vissza Luther arra az időre —, heves szen- 
vedéllyel bújtam a Szentírást." 

Azt is mondja: egyáltalában nem tudta, voltaképpen micsoda 
a búcsú, , mint ahogy senki sem tudta". Azért kezdett ellene prédi- 
kálni, mivel mindenféle hírek jutottak a fülébe a búcsúlevelekkel 
való kufárkodásról, amelyet felháborítónak és károsnak tartott. 
Még a wittenbergi várkastélyban is prédikált erről tartományura, 
a választófejedelem előtt, és emiatt , kiesett a kegyéből" ; Frigyes 
ugyanis büszke volt az ő nagy ereklyegyűjteményére, amely tekin- 
télyes mennyiségű búcsút biztosított az ájtatos zarándokoknak. 
A választófejedelemnek arra is gondja volt, hogy a búcsú révén 
befolyó pénz országában maradjon. Csak akkor mutatkozott haj- 
landónak a búcsúprobléma komolyabb megvizsgálására és meg- 
vitatására, amikor színre lépett egy bizonyos Johannes Tetzel, akit 
Luther , nagyszájú vásári kikiáltónak" (,grosser Clamant") bé- 
lyegzett. 

Mielőtt azonban idáig fejlődtek az események, a fiatal és , forró- 
fejű" doktor előcsatározásnak nevezhető harcot vívott meg merő- 
ben akadémikus terepen. Erői megnövekedtek, tanítás közben sokat 
tanult, tevékenysége tetszést aratott, tanítványokat, híveket szer- 
zett. Nem szabad lebecsülni egy olyan docens öntudatosságát, aki 
érzi, hogy minden oldalról helyeslés veszi körül. És az olyan prédi- 
kátorét sem, aki úgy tapasztalja, hogy beszédei hatást gyakorolnak 
hallgatóságára. E két funkciójából nőtt ki akciója. 

Egyetemi oktatói minőségében kezdte el. Tanításának irányvo- 
nala nagy elismerést vívott ki, főleg az a harca, amelyet a skolasz- 
tikus teológia és az Arisztotelész nevébe csimpaszkodó teológiai- 
filozófiai fejtegetések ellen folytatott. Diadalmasan írta Lang 
barátjának Erfurtba, ahol még teljesen tartotta hatalmi pozícióit 
a , régi iskola": , A mi teológiánk és Szent Ágoston sikerrel nyomul 
előre, és Istennek hála, uralkodik a mi egyetemünkön. Arisztotelész 
kénytelen leszállni trónusáról, és romlásának megy elébe, talán 
örökre. A szentenciákkal foglalkozó kollégiumok bámulatosan nép- 

szerűtlenekké váltak." Egyik tanítványa számára disputációt 
rendezett kilencvenhét tézisről, amelyeket kinyomattatott, és sok- 
felé szétküldött, abban a reményben, hogy élénk vita alakul majd 
ki. Senki sem reagált erre a kilencvenhét , őstézisre", noha ezek 
igen agresszív módon bírálták az akkor uralkodó doktrinákat. 
Senki sem vette észre, hogy Luther már lényeges pontokat tett 
vita tárgyává. Az egésznek a legparányibb visszhangja sem volt. 
A tudós világ egyszerűen nem vett róla tudomást. 

A következő lépést prédikátori és lelkipásztori tevékenységéből 
kiindulva tette meg, s ezúttal megtalálta a közönséget. A nála 
gyónó hívektől értesült Tetzel dominikánus szerzetes búcsúprédiká- 
cióiról, s olyan részletek jutottak tudomására, amelyek felháborí- 
tották és felizgatták. Maga Luther sohasem hallotta ennek a Do- 
monkos-rendi barátnak a beszédét. Wittenbergben Tetzel nem 
prédikálhatott, mert a választófejedelem nem engedte be a maga 
területére — részint nem akarta csökkenteni saját ereklyegyűjte- 
ményének jövedemezőségét, részint politikai okokból. De a közeli 
Brandenburgban minden ajtó tárva-nyitva állott Tetzel előtt, és a 
szászországi hívők csapatostul mentek át a határon, Jüterbogba, 
Zerbstbe meg egyéb helységekbe, hogy megszerezzék maguknak a 
hőn óhajtott búcsúleveleket. Bámulatos dolgokat meséltek : Tetzel 
látványos pompával jelenik meg, harangzúgás jelzi jöttét, a ma- 
gisztrátusok ünnepélyesen fogadják mindenütt; a templomokban, 
ahol prédikál, hatalmas vörös kereszt van felállítva két vörös 
zászló között, amelyeken a pápai címer látható ; utazókocsija tele 
van aggatva búcsúcédulákkal; magas, erős férfi, hatalmas erejű 
hangja van, prédikációi nagy hatásúak. Hogy Tetzel valójában 
miket mondott, nem tudjuk pontosan megállapítani; ezeket a 
prédikációkat senki sem jegyezte fel. De hamarosan nagy vita 
lángolt fel körülötte. Luther a híveitől kapott információkra hivat- 
kozva azt állította, hogy Tetzel iszonyatos kijelentésekre ragadtatta 
magát, s ilyeneket mondott: , És ha te Isten Anyját ejtetted volna 
teherbe, nekem olyan felhatalmazásom van a pápától, hogy még ezt 
is megbocsáthatom neked, feltéve, hogy annyit teszel be a pénzes- 
ládába, amennyi dukál." Amikor a nagy nyugtalanság elkezdődött, 
természetesen Tetzel eskü alatt tagadta, hogy ilyen kijelentést tett 
volna, és az inkriminált nyilatkozat tényleg valószerűtlenül hang- 
zik. Annyi azonban bizonyos, hogy a sok búcsúkampányban edzett 

prédikátor meglehetősen vaskos nyelvezetet használt, és a híressé 
vált versike: , Mihelyt a pénz a ládikába hullik / Tisztítótűzből a 
lélek kiugrik", nagyjából megfelel annak, amit Tetzel fennmaradt 
beszédei és írásai tartalmaznak. Luther a prédikátornak egyéb vad 
állításait is idézi. Például: a pápa vörös búcsúkeresztjének éppoly 
nagy az ereje, mint Krisztus keresztjének. Vagy : maga Szent Péter 
sem oszthatna több kegyet, mint amennyit ő, mármint Tetzel 
nyújthat. 

Bizonyosra vehető, hogy Luther a prédikátor mondásait később 
kiélezte, kihegyezte, főleg akkor, amikor polemizáló írásaiban 
idézett belőlük. Másfelől az sem kétséges, hogy Tetzel akciója ki- 
merítette a vásári kufárkodás fogalmát. Luthert azonban akkor nem 
annyira az egyes szavak ingerelték fel. Az egész üzletelés hozta ki a 
sodrából, sokkal inkább, mint a vele járó körítés, amely korántsem 
volt szokatlan jelenség. Hosszú évtizedek óta járták már a búcsú- 
levél-árusítók az országokat, néha nagy pompával, egy bíbornok 
vezetésével, néha szerényebb külsőségek között. Mindenütt fel- 
állították az adományok befogadására szolgáló, súlyosan megvasalt 
ládákat ; mindenütt plakátokat függesztettek ki, az összegek pontos 
taksájával: fejedelmi rangúak 25 forintért, prelátusok és bárók 
10 forintért, tekintélyes polgárok 6 forintért, kevésbé tekintélyes 
polgárok 1 forintért, le egészen a kisemberekig, akik már fél vagy 
negyed forintért hozzájuthatnak a búcsúlevélhez. Asszonyok — 
ezt nyomatékosan hangoztatták — férjük akarata ellenére is sze- 
rezhettek maguknak búcsúlevelet. Ők alkották a vásárlók zömét : 
, úgy rohantak Jüterbogba, mint az őrültek" ; a férfiak bizalmat- 
lanabbak voltak. Luther már erfurti tanítómestere, Paltz írásaiban 
is olvashatott arról, hogy minden körben jelentős ellenzéke volt az 
emberek jámborságát kiaknázó üzletelésnek. A fejedelmek panasz- 
kodtak, hogy a pénz kiáramlik az országból; tudósok különféle ki- 
fogásokat emeltek dogmatikai szempontból kétes állítások ellen; a 
nép erősen morgolódott, sőt káromkodott ; egyre többen kérdezték, 
hogy a töméntelen pénz hová megy voltaképpen, s nem fordítják-e 
merőben más célokra, mint állítják. Mindebből Luther füléhez is 
eljutott egy és más, miközben vándorútjait járta. 

Mégsem ezek az inkább külsődleges dolgok izgatták Luthert. 
Ő a kegyelem problémájával viaskodott gyötrődve, s most szoron- 
gatni kezdte a kérdés : vajon a , kegyelmi eszköz" az üdvösség útja, 

vagy talán csak ,jó cselekedet", amely azt a megnyugtató érzést 
kölcsönzi az embernek, hogy megtette a magáét, és többre nincs 
szükség. Már régóta foglalkoztatta az a felismerés, hogy az egyház 
túlságosan nagy értéket tulajdonít az ilyen külsődleges eszközök- 
nek és módoknak; előadásaiban is beszélt erről, és a gyülekezet 
előtt is fejtegette ezt prédikációiban. Magát a búcsút még nem 
vitatta, éppoly kevéssé, mint a pápa tekintélyét. Csupán azt 
gondolta — mint hivő és engedelmes szerzetes —, hogy bizonyos 
visszásságok elharapóztak. Meg volt róla győződve, hogy csak fel 
kell hívnia az illetékes egyházi hatóságok figyelmét, s azok tüstént 
belátják: véget kell vetni a túlkapásoknak. 

Ezt tette, és ez döntő lépés volt. Szerény és tiszteletteljes stílus- 
ban megírta véleményét az illetékes egyházi hatóságoknak. A búcsút 
kihirdető mainzi érseknek : Luther még nem tudta, mi volt e mögött ; 
elszomorító história volt az. Írt továbbá a brandenburgi püspök- 
nek, akinek egyházmegyéjéhez Wittenberg tartozott. A jelek sze- 
rint más magas egyházi méltóságokhoz is fordult, ezek a levelei 
nem maradtak ránk. Elővigyázatosabban és korrektebb módon 
aligha járhatott volna el. Nemcsak arra hivatkozott, amit a riála 
gyónóktól Tetzel fellépéséről hallott, hanem a búcsúprédikációkra 
vonatkozó nyomtatott és részletes instrukcióra is, amelyet a mainzi 
érsek egyházi és világi tanácsadóival folytatott megbeszélései 
nyomán adott ki. Luther úgy hitte, hogy ami a probléma dogma- 
tikai oldalát illeti, egészen biztos talajon áll. Egy búcsúprédikátor 
néphez szóló beszédei során buzgalmában esetleg olyasmit mond, 
ami az egyházi tanítással nem egészen áll összhangban, sőt erősen 
vitatható. De amit a birodalom legmagasabb rangú egyházfejedel- 
mének kancelláriája ad ki nyomtatásban, az minden kétséget ki- 
záró módon az egyház nézetét tükrözi. E pont körül utóbb még sok 
magyarázkodás, huzavona folyt, és Luther későbbi harca által 
megkönnyítette ellenfeleinek, hogy az ügynek ezt az oldalát el- 
hanyagolják. De most még 1517 októberében vagyunk. 

E hó utolsó napján írta meg levelét az érseknek ; sorainak több 
instancián kellett keresztülmenniük, míg eljutottak a nagyúrhoz. 
Luther méltán fogta fel ezt az írását élete egyik legfontosabb doku- 
mentumának, másolatot készített róla, s azt gondosan megőrizte. 
A levélben arra kéri az érseket, intse meg búcsúprédikátorait, és 
vonja vissza a búcsúmegbízottainak szóló instrukciót. A kérés elő- 

terjesztésénél a levélíró gondosan ügyel a titulusokra, alázatosan 
hangsúlyozza saját személyének méltatlanságát, kifejezésre juttatja, 
hogy félő tisztelettel tartozik viseltetni az érsek iránt, aki , ura és 
pásztora Krisztusban". Sokáig vonakodott — úgymond — a levél- 
írástól, de lelkiismerete nem engedi, hogy tovább várjon. Felsorolja, 
mik jutottak a füléhez, s azt is nyomatékosan kijelenti, hogy ő 
maga Tetzelnek egyetlen prédikációját sem hallotta. Aggodalom- 
mal tölti el azonban a gondolat, hogy a boldogtalan embereket az 
ilyen beszédek félrevezetik, és hamis. elképzelések áldozataivá vál- 
nak. Irgalmas Isten — kiált fel —, , hiszen így a szerencsétlen lel- 
kek, akik a Te pásztori gondoskodásod alá tartoznak, legjobb Atya, 
a halálba vezettetnek ilyen útmutatása által!" Egészen tűzbe jön, 
kilép a bevezető és záró formulák alázatos hangneméből. Sőt még 
fenyegetőzik is : az érseknek egykor majd számot kell adnia azokról 
a szörnyű hibákról, amelyek e téren történnek. Mellékeli a maga 
téziseit, és külön hangsúlyozza a fő pontokat. 

Egészen naivul kérdezi: , Mit tegyek?" Csupán arra kérheti az 
egyházfejedelem őkegyelmességét, , tegye félre a könyvecskét" (a 
nyomtatott instrukciót), és irányozza tekintetét atyai gondosság- 
gal erre az ügyre. Szerényen hozzáfűzi: ha az érsek úr kegyeskedik 
egy pillantást vetni a mellékelt tételekre, azokból megállapíthatja, 
mennyire , bizonytalanok" a búcsúra vonatkozó nézetek, amelyeket 
a búcsúprédikátorok oly feltétlenül , biztosaknak" hirdetnek be- 
szédeikben. 

Nem tudjuk, hogy az érsek kegyeskedett-e egy pillantást vetni a 
tézisekre. Azt mindenesetre megértette, hogy a nagy búcsúlevél- 
akciót veszély fenyegeti. A szerzetes szándékát , dacos"-nak minő- 
sítette, és kijelentette tanácsosainak, hogy személy szerint neki 
semmi köze az ügyhöz. Attól tart azonban, hogy ,az értelmetlen 
népet felingerlik és tévútra vezetik", ezért megtette a szükséges 
lépéseket. A téziseket átadatta a mainzi egyetemnek, és megindít- 
tatta a $rocessus inhibitoriust, ami annyit jelentett, hogy ezentúl 
Luther e kérdésben nem nyilatkozhat. Az érsek ebben az iratában 
az akkor szokásos terminológiával , szent ügyletnek"? nevezi a búcsú- 
levelekkel folytatott kereskedést. A környezetének teológusai által 
szerkesztett szakvélemény Luther kilencvenöt tétele közül csupán 
egyet ragad ki, azt, amelyik kívánatosnak tartja, hogy a pápa ne 
adhasson korlátlan mennyiségben búcsúengedélyeket. A szak- 

vélemény leszögezi, hogy a pápa hatalmának ilyen vonatkozásban 
való korlátozása ellenkezik a hagyományokkal; Luther formális 
elítélését nem tartja szükségesnek. Az érsek mindenesetre a pápá- 
hoz továbbítja a kényelmetlen ügyet, részint azért, hogy megszaba- 
duljon tőle, részint azért, hogy a pápai kúria szemrehányásaival 
szemben biztosítsa magát. 

Mielőtt továbbmennénk, néhány szót kellszólnunk arról, hogyan is 
állt azokban az években a , szent ügy", hiszen e körül lángolt fel 
hamarosan a nagy harc. Luther saját állítása szerint voltaképpen 
nem is volt tisztában a búcsú fogalmával. Ez természetesen ilyen 
formában túlzottan kiélezett állítás : téziseiben is teljes mértékben 
elismerte a búcsút mint az egyház egyik szokását ; csupán a vissza- 
élést kifogásolta és azokat a magyarázatokat, amelyek véleménye 
szerint túlságosan messzire mennek. Erről akart vitatkozni. A mainzi 
érsek szintén csak a búcsú szokását, a gyakorlatot ismerte ; teoló- 
giai-dogmatikai problémák nem foglalkoztatták, nem is volt teoló- 
gus, hanem a Hohenzollern hercegi ház fiatal tagja, aki fölöttébb 
kétes politikai és pénzügyi sakkhúzások eredményeként jutott 
magas méltóságába. Luther erről mit sem tudoti, amikor levelét 
megírta. Kolostorbeli tanítói sem tudtak sokat a búcsúról, és ha 
műveikben egyáltalán szóba hozták, igen határozatlan és bizony- 
talan módon nyilatkoztak róla. Hogy Leó pápa mit tudott e témá- 
ról, az sem világos; ő sem volt teológus, hanem származása szerint 
Medici-herceg és elsősorban diplomata. De a teológusok, akik e 
tárgykör kérdéseit fejtegették, sem tisztázták az ezzel kapcsolatos 
problémákat ; kötelező és autoritatív tan a búcsúról nem létezett, 
csak , nézetek" voltak meg a pápai bullákban szereplő tételekre 
való hivatkozások. A mainzi érsekhez hasonlóan a pápa is szakteo- 
lógusoknak adta tovább az ügyet véleményezés végett. Luther 
mint szakteológus és professzor a legteljesebb mértékben illetékes- 
nek tartotta magát arra, hogy nézeteit vitára bocsássa. Ez volt és 
még sokáig ez maradt a felfogása. De tudományos vitára nem került 
sor, hiába remélte. Az ügy csakhamar politikai térre terelődött, és 
a közvélemény érdeklődésének kereszttüzébe került. 

Bármi volt is a búcsú az előző évszázadok alatt, most politikai 
kérdés lett belőle. Búcsút akkor kezdtek nagyobb mértékben hir- 
detni, amikor az első keresztes háborút szervezték. Megindokolásá- 
hoz nem volt szükség részletesen kidolgozott , elméletre" : a keresz- 

tesek sürgető kívánságának tettek eleget, akik a szent ügy érdeké- 
ben magukra vállalt fáradalmakért és veszedelmekért az egyház 
áldására és bűneik bocsánatára is igényt tartottak ; ami a vétkeket 
illeti, jó egynéhány keresztes vitéz , bőséges készletet" vitt magával. 
A búcsú ugyan nem volt bűnbocsánat, hanem az egyházi bünteté- 
sek elengedése ; de a teológiai fogalmak és a nép vaskosabb felfo- 
gása már kezdettől fogva összekuszálódtak. Nem az elmaradozva 
bicegő elmélet, hanem a gyakorlat volt mindig a döntő. A keresztes 
háborúk során a búcsú, amely addig a helyi püspökök hatáskörébe 
tartozott, a pápák privilégiuma lett. Mivel e kegyelmi eszköz iránt 
egyre növekedett a kereslet, a pápai kúria gyakorlata módosult : 

ha valaki fogadalmat tett, hogy beáll a keresztes vitézek közé, ezt 
a fogadalmát megfelelő összeg lefizetésével megválthatta. A keres- 
let nőttön-nőtt, és a kör egyre bővült, mindig újabb bővítéseket 
csatoltak a régebbi szokásokhoz. A búcsú népszerűségének oka a 
középkori ember rendkívül realisztikus felfogásában keresendő: 

félt a vétkeiért kijáró büntetéstől, s kész volt azt megváltani, még- 
hozzá pénzben. Az ősi germán jogi felfogás is ismeri a Busse szót 
a pénzbeli kárpótlásra, még gyilkosság vagy emberölés esetén is. 
Egyházi értelemben a ,, Busse" szó mást jelentett, de ilyen értel- 
mezésben csak az egyházatyák elméleti fejtegetéseiben szerepelt. 
A nép továbbra is tartotta magát ahhoz az egyszerű elképzeléshez, 
hogy fizetséggel el lehet törölni a bűnt. A népi hit és a dogmatikusok 
magasabb elméleti nézetei között tehát mély szakadék tátongott, 
és a kérdés nem dőlt el még Luther idején sem. 

Az elméletnek alig volt ideje arra, hogy lépést tarthasson a tö- 
megigények növekedésével. Olyan sokan akartak maguknak mind 
több bűnbocsánatot szerezni, hogy a keresztes hadjáratok ehhez 
már nem nyújtottak elegendő lehetőséget. Búcsút biztosító keresztes 
háborúnak minősítettek minden olyan hadjáratot vagy háborút, 
amely az eretnekek és a pápa ellenségei. ellen folyt. A búcsú törté- 
nete egyúttal hadtörténet. Sőt a középkor gazdaság- és pénzügy- 
története is, mivel a sokféle egyházi adók és illetékek egyike sem 
hajtott akkora jövedelmet, mint a búcsú. Ez lett a legközvetle- 
nebb privilégiuma és bevételi forrása a pápai kúriának, amely a 
pápák avignoni fogsága óta megteremtette a maga óriási igazgatási 
apparátusát. Az akkoriban kialakuló itáliai bankok bekapcsolódtak 
az ügyletekbe, és búcsúpénz-átutalásokkal végrehajtották legko- 

rábbi nagy tranzakcióikat; Luther kotában a búcsúüzlet — főleg 
közép-németországi, kelet-európai és skandináviai viszonylatban — 
az augsburgi Fugger-ház kezében volt. A középkori emberektől az 
adókat rendkívül nehezen lehetett behajtani, és még a világi ural- 
kodóknak is csak ímmel-ámmal adóztak, többnyire rövid időre és 
meghatározott célokra. A világi uralkodók részéről ilyen körülmé- 
nyek között érthető volt az a törekvés; hogy az oly bőven foly- 
dogáló búcsúpénzek egy részét megszerezzék maguknak. Meg is 
szerezték olyankor, ha a világpolitikai konstelláció kedvezett ne- 
kik; az ezzel kapcsolatos szívós és ádáz alkudozások egész íveket. 
töltenek ki a história könyvében. Luther idején a pápaság politi- 
kai hatalmának állandó csökkenése folytán már az volt a helyzet, 
hogy a királyok és fejedelmek magától értetődő módon igényt tar- 
tottak a búcsúpénzekből való részesedésre; a pápa e bevételek- 
nek csupán egyharmadára, legjobb esetben a felére számíthatott. 

Az elmélet, a teológiai magyarázat abból indult ki, hogy a búcsú 
csak egyházi büntetések aló! ad felmentést, a böjtölés, a zarándok- 
lat, a számkivetés által való elégtétel, azaz satisfactio alól. A kör 
később kitágult: a pápa — úgymond — minden , ideigvaló", bizo- 
nyos ideig tartó büntetés ura, és az ilyenek közé sorolták a tisztító- 
tüzet is. A pokol már kívül esett a pápa hatalmi körén, mivel a pokol 
az örök kárhozatot jelenti, és ebben a kérdésben egyedül Istent 
illeti a döntés joga. A tisztítótűzzel azonban, amelynek az a rendel- 
tetése, hogy a bűnös embert megtisztítsa, a pápa rendelkezhetett, 
már itt a földön is. Hétesztendei búcsú azt jelentette, hogy az ille- 
tőnek halála után hét évvel rövidebb ideig kell a tisztítótűzben szen- 
vednie. Hogy mennyi lesz a tisztítótűzben eltöltendő büntetés ideje, 
az persze nyitott kérdés maradt; de már ennyi engedmény is fö- 
löttébb kívánatosnak tűnt. A középkori emberek többnyire job- 
ban féltek a tisztítótűztől, mint a pokoltól. A pokol, az örök kár- 
hozat alapjában véve minden elképzelésüket felülmúlta ; a tisztító- 
tűz viszont, éppen , mulandósága" folytán, azzal a reménnyel 
kecsegtette őket, hogy egyszer majd csak készen lesznek a meg- 
tisztulással. A tisztítótűz időtartamának megrövidítését, a lelkek 
feletti roppant hatalmat, amely ebben a rendelkezési jogban rejlett, 
a skolasztika azzal indokolta meg, hogy a pápa rendelkezhet az 
egyház titkos kincsével — thesaurusával —, amely Krisztus 
és a szentek fölöslegben levő érdemeiből gyűlt össze. Az az elkép- 

zelés, hogy minden egyes hivő — mint az egyház misztikus testé- 
nek tagja — részesülhet ezekből az érdemekből, régi keletű. De csak 
a 13. és 14. század folyamán alakult ki az a tantétel, hogy ez kész- 
let, amellyel a pápa rendelkezik, aki abból — mintegy aprópénzre 
váltva — tetszés szerint juttathat minden jóakaratú embernek. 
Nem véletlen, hogy ezt a tant a leghatározottabb módon éppen 
VI. Kelemen, az avignoni pápa szögezte le 1343-ban kiadott 
Unigenitus kezdetű bullájában? ; a pápai kúria új adópolitikája és a 
roppant jövedelmek korábban sohasem látott arányú felhalmozása 
az ő idejében érte el csúcspontját. Majd látni fogjuk, hogy tere- 
lődött Luther figyelme az említett bullára; a kolostorban még 
semmit sem tudott róla. 

Arról viszont tudomása volt, hogy van , teljes" és , részleges" 
búcsú, s hogy teljes búcsút csak a pápa adhat. Tudott a jubileumi 
évről, amely teljes búcsúval járt együtt; ezt először 1300-ban hir- 
dette meg a pápa, s hatalmas zarándokseregeket vonzott — ekkor 
első ízben — Rómába: aki a hét római zarándoktemplomot végig- 
járta, teljes búcsút nyert. Luther maga is felkereste a hét templomot. 
A jubileumot eredetileg úgy hirdette meg a pápa, hogy százévenként 
rendezik meg, de az óriási siker miatt egyre rövidülő időszakonként 
megismételték — ötven évenként, majd harminchárom évenként, 
mivel Krisztus ennyi ideig élt a földön, végül huszönöt évenként, 
tekintettel az emberi halandóságra, s ez a szám akkoriban nagyjá- 
ból meg is felelt az átlagos életkornak. Hamarosan e téren is érvény- 
be lépett a , pótlék" szokása: az is megkaphatta a teljes búcsút, 
aki maga helyett másvalakit küldött zarándokútra, vagy lefizette 
az utazás költségeit. De mindez még nem volt elég ; a 15. században 
a legkülönfélébb célokra befizetett összegekért lehetett búcsút 
nyerni : templomépítkezésekre, Hollandban a nagyon hasznos gát- 
építésekre, a török elleni háborúk támogatására — a keresztes had- 
járatok óta ez állandóan hangoztatott és mindig hatásos jelszó volt 
— , vagy azoknak a háborúknak a támogatására, amelyeket a pápák 
Itáliában viseltek ellenfeleikkel. Majd megint csak tovább bővült 
a kör: a hivők a búcsút a tisztítótűzben szenvedő elhunyt hozzá- 
tartozóik javára fordíthatták. Ez mindenesetre későbbi fejlemény, 


$ A szerző VI. Kelemen Unigenitus kezdetű rendelkezését bullának neve- 
zi; ez azonban extravagans, azaz kánonjogi kiegészítés. 

mivel a teológusoknak e tekintetben komoly aggályaik voltak. 
A pápai kúria kánonjogászai azonban végül is alig ötven évvel 
Luther fellépése előtt keresztülvitték ezt az újítást, amely óriási 
tetszést aratott. S a búcsúk inflációja még ezzel sem ért véget. 
Az elhunyt hozzátartozók javára nyalábszám lehetett búcsúcédulá- 
kat vásárolni; az úgynevezett , vajaslevelek" felmentést adtak a 
böjti parancsok alól; kétesen szerzett földi javak esetén is meg 
lehetett szerezni a felmentést, amennyiben a jogos tulajdonos már 
nem volt fellelhető; aki úgynevezett gyónási levelet vett, annak 
nem kellett a helybeli papnál gyónnia — ami gyakran kellemetlen 
lett volna — , hanem bármely más lelkésztől kaphatott feloldozást. 
Ez az utóbbi olyan előnyt jelentett, amelyet a búcsúprédikátorok a 
világi papság nagy bosszúságára alaposan ki is aknáztak. 

A búcsú kérdése időnként heves vitákat váltott ki, valóságos 
forrongást okozott. Már a 14. században tiltakozott a búcsúárusí- 
tás ellen Wyclif, majd Husz, akit ha nem is kizárólag ezért, de ezért 
is égettek meg. Husz ügye különlegesen figyelemre méltó, mivel 
feltárja a búcsúkereskedelem és a kúriai politika teljes összefonó- 
dását ; továbbá azért is, mivel Luthert első fellépésétől fogva azzal 
a veszélyes és fenyegető szemrehányással illették, hogy ő is , cseh", 
egy ,második Husz". Husz akkor emelte fel erélyesen tiltakozó 
szavát, amikor egy pápa, pontosabban XXIII. János ellenpápa, 
búcsút hirdetett meg azoknak a , keresztes vitézeknek", akik haj- 
landók fegyvert fogni ellensége, László nápolyi király ellen, vagy 
pénzt adnak e hadjárat támogatására. XXIII. János eretneknek 
bélyegezte és kiátkozta Huszt, amikor tudomására jutott, hogy a 
cseh pap az ő búcsúja ellen prédikál, és egyébként is veszedelmes 
téziseket vall a pápai tekintélyről. Ezt a pápát magát nem sokkal 
később a konstanzi zsinat mint méltatlan bitorlót detronizálta ; a 
részletesen kifejtett indokolás eretnekséggel, szimóniával, feslett- 
séggel, valamint azzal vádolta, hogy elődjét eltétette láb alól. 
A vádpontok mindegyike talán nem felel meg teljesen a valóságnak, 
de az egyház törölte őt a pápák névsorából, s helyette ellenfelét, 
Gergelyt ismerte el, egyikét ama három pápának, akiket Luther 
előtt száz évvel egymás ellenében választottak meg, mindegyiket 
kétes és szabálytalan körülmények között, s akik miatt három 
részre szakadt a nyugati keresztény világ. Husz magisternek a 
XXIII. János által meghirdetett , keresztes hadjárati búcsú" 

elleni prédikációi Prágában szenvedélyes tüntetésekre vezettek. 
A nép nyilvánosan elégette a búcsúleveleket ; diákok kordét von- 
tattak keresztül-kasul a városon, a kordén két prostituált ült, 
akiknek búcsúcédulát aggattak a nyakába; Vencel király is bele- 
avatkozott az ügybe; viták dúltak a teológusok között; végül 
Huszt a konstanzi zsinat elé idézték, és ott mint eretneket máglya- 
halálra ítélték. Áldozatul esett a nagy egyházi gyűlés egységre 
törekvő politikájának ; a zsinat ugyan elnapolta az annyira óhajtott 
teljes megújhodást (reformot ,a főben és tagokban"), de elrettentő 
példát akart statuálni, hogy megmutassa : az egyház és a pápaság 
tekintélyét minden körülmények között meg kell óvni. Hogy a 
szakadásnak véget vessen, egy új, negyedik pápát választott, aki- 
vel a pápák újabb, azóta is folyamatos listája kezdődött. Az a 
szakadás azonban, amelyet Husz elítélése idézett elő, nem szűnt 
meg, sőt a véres huszita háborúk és egy cseh külön egyház megala- 
kulása által még Luther korában is éreztette utóhatásait. A kons- 
tanzizsinat tagjai ignorálták azt a kegyetlenül ironikus körülményt, 
hogy Husz egy olyan pápa tekintélye ellen fordult, akit ugyanaz a 
zsinat fosztott meg mint érdemtelent főpapi métóságától, amelyik 
Huszt mint eretneket elítélte. Győzött a kompromisszum, a gyakor- 
lat, valamint az a tézis, hogy a tisztségnek fölötte kell állnia viselője 
mindennemű méltatlanságának. 

A búcsú gyakorlata Luther idején a következő volt: a pápa be- 
ható tárgyalások után bizonyos területeken, meghatározott célok 
érdekében külön bullában búcsút engedélyezett. Biztosokat nevez- 
tek kia kampány lebonyolításának irányítására, néha bíborosokat, 
akik pápai legátusként tevékenykedtek; instrukciókat adtak ki, 
amilyen például a mainzi érsek által kibocsátott utasítás is volt; 
jól bevált búcsúprédikátorokat irányítottak a kiszemelt területre ; 
mindegyik prédikátor segédekből népes vezérkart szervezett magá- 
nak. Az ilyen kampányok nemegyszer gondos előkészítést igényel- 
tek, valóságos hadjáratok voltak stratégiai és taktikai irányítással ; 
diplomáciai nehézségeket kellett elhárítani. Mindez igen sokba 
került, és a költségek gyakran elnyelték a bevételek legnagyobb 
részét. A biztosok, albiztosok és egyéb funkcionáriusok jutalékot 
kaptak, amelynek százalékaránya igen különböző volt; a gyakran 

. nagy pompával megrendezett fellépések szintén jelentős összegeket 
emésztettek fel. A mainzi érsek is szemrehányásokat kapott Rómá- 

ból, ahol már Luther fellépése előtt nyugtalanságot keltettek a 
. sovány bevételekről szóló jelentések. Az érsek kénytelen volt a 
túlzott mértékű költekezés miatt megróni biztosát, Tetzelt ; egyben 
figyelmeztette, legyen gondja rá, hogy emberei mind a szószéken, 
mind a szállásukon ,illendőbb módon" viselkedjenek. A súlyos 
pántokkal megvasalt ládákat csak a bankok — Németországban 
a Fugger-ház — képviselőinek jelenlétében volt szabad kinyitni, és 
a bennük talált összeg nagyságát hivatalos jegyzőkönyvben rög- 
zítették. Sikkasztások gyakran fordultak elő; sok hamis és deval- 
válódott pénzdarab is került a ládákba, amin a pénzérmék terén 
uralkodó általános zűrzavart tekintve nem lehet csodálkozni. 
A Fugger-ház nemcsak az ügylet , kiskereskedelmi" részét intézte, 
hanem a nagy tranzakciók lebonyolítását is vállalta, a váltóátutalá- 
sokat Rómának. A későbbi államkölcsönök stílusában sokszor nagy 
összegekre kalkulált búcsúengedélyeket vásárolt fel előre, s azokra 
hitelt folyósított. Az egész kialakult rendszer fontos része volt 
a pápai kúria pénzügyi politikájának. 

Ebben a nagy keretben, amely átfogta egész Európát, csupán 
apró színfolt volt a boldogtalan Tetzel, akinek a neve a véletlen 
puszta szeszélyébő!l került bele a világtörténelembe. Igazságtalanul 
ő lett a bűnbak, számtalan karikatúra, gúnyvers, sőt rágalmazás 
tárgya. Az utólagos pletykákat olyannyira kedvelő kor stílusában 
később elhíresztelték róla, hogy bűnei miatt Miksa császár halálra 
ítélte, s csak a szász választófejedelem kérésére kegyelmezett meg 
neki; hogy számos törvénytelen gyereke volt; hogy nagy vagyont 
harácsolt össze. Luther maga igaztalannak minősítette és elítélte 
ezeket a híreszteléseket, bár a Tetzel előéletére vonatkozó történe- 
teknek hitelt adott. Amikor Tetzel már halálos betegen feküdt, 
engesztelő hangú levelet küldött neki, s megnyugtatta, hogy ,a 
gyereknek egészen más az apja" — amivel a búcsúvitára célzott, 
nem pedig Tetzelnek valamelyik esetleges fattyúgyerekére. 

Mindazonáltal bizonyos fokig igazat kell adnunk a Tetzelről 
keringő népi mendemondának. Lehet, hogy szorgalmasan iparko- 
dott, használhatóbb volt, mint sokan mások, akik ugyanabban a 
tevékenységi körben működtek. Elképzelhető, hogy más területen 
derék egyházi szónok lett volna. De hát ő éppen ezt a területet 
választotta. Nem lehet minden nevet ismerni és megőrizni az emlé- 
kezetben ; így hát sok-sok társa vétkeit neki kell a történelem ítélő- 

széke előtt viselnie. Alakja elég robusztus ahhoz, hogy elbírja. 
A legjellemzőbb ismérve mégsem a vásári kóklerkedés, bár ahhoz is 
értett. 

Kiváló képességű szervező volt, tudott fejedelmekkel meg városi 
hatóságokkal tárgyalni, és jól irányította segédei népes csapatát. 
Nagy kísérettel utazott, albiztosokkal, szolgákkal, sőt bankhivatal- 
nokokkal, akik jelen akartak lenni az elszámolásnál, de azonfelül 
— ami különösen rossz vért szült a közvéleményben — búcsúosztó 
minőségben maguk is közreműködtek. Tetzel sokfelé megfordult 
búcsúkampányai során. 1504-ben ő hirdette meg Poroszországban 
a nagy búcsút a német lovagrend javára, amely akkor súlyos harc- 
ban állott az oroszokkal; ezzel kapcsolatban egyszerűen , hitetle- 
neknek" nevezték a keleti egyház híveit. Prédikált Szászország- 
ban, Sziléziában, és erélyesen elhárította az útjában álló akadályo- 
kat. Egy polgármester azzal fogadta, hogy városában már egy másik 
búcsúakciót vettek tervbe, mire Tetzel fölényesen kijelentette: az ő 
búcsúja sokkal hatékonyabb, mint a konkurrens prédikátoré, 
következésképpen. őt illeti az elsőbbség. És büszkén tette hozzá: 
, Ahol én jártam, oda másvalaki nem egyhamar jön utánam." 
Magabiztossága volt az ereje. 

Meg volt róla győződve, hogy jó ügyet szolgál, és az eszközöket 
illetően aligha gyötörték skrupulusok. Ha albiztosai beszédeikben 
túlzott és megbotránkoztató állításokra vetemedtek — valószínűleg 
ezektől származik néhány Tetzelnek felrótt kifejezés — , úgy vélte, 
hogy ez nem tartozik rá. Arra hivatkozhatott, hogy elöljárói — 
felfelé mind, egészen a csúcsig, a római kúriáig — szintén ugyan- 
ehhez az elvhez tartják magukat. Nem akadt rá példa, hogy a 
búcsúk körüli visszásságokra — bármilyen közismertek és botrá- 
nyosak voltak is azok — az illetékes magas fórumok helytelenítéssel 
vagy megrovással reagáltak volna. Ellenben valamennyi búcsú- 
bulla súlyos büntetésekkel fenyegetett meg mindenkit, aki a prédi- 
kátorokat akadályozni merészelné tevékenységükben. Tetzel, aki 
mint dominikánus prior inkvizítor is volt, egy krónika szövege 
szerint így fenyegetőzött: , Akik prédikációim és a búcsú ellen 
mernek beszélni, azoknak letépetem a fejét, és véresen a pokolba: 
lököm, az eretnekeket megégettetem, hogy máglyájuk füstje maga- 
sabbra csap a város falainál." Alkalmasint a prédikációit is ilyen 
népies hangvétel jellemezte; a ránk maradt hiteles szövegek nem 

sztenogramok, hanem minták más búcsúprédikátorok számára, s 
természetesen óvatosabb a megfogalmazásuk. De ezekből is jól 
kirajzolódik a tapasztalt agitátor alakja. Megszólaltatja a tisztító- 
tűzben szenvedő lelkeket, akik könyörögnek élő hozzátartozóik- 
hoz: Könyörüljetek rajtunk, keservesen gyötrődünk, kevéske ala- 
mizsnával megválthattok minket, ne legyetek kegyetlenek, ne 
hagyjatok a lángok között kínlódni bennünket. Negyed forintért 
meg lehet kapni azt a levelet, , amelynek erejénél fogva az isteni 
és halhatatlan lelket biztosan és szabadon a paradicsomi hazáig 
vihetitek". Rettenthetetlen bátorsággal fordul a ,gyilkosokhoz, 
uzsorásokhoz, rablókhoz, mindennemű megátalkodott bűnöshöz: 
Itt az idő meghallani Isten hangját, aki nem a vétkes halálát, hanem 
megtérését kívánja". 

A búcsú kétségkívül roppant népszerűségnek örvendett, mégpedig 
nem csupán gyilkosok és vétkesek között. A búcsú biztonságot 
ígért, igen bizonytalan időben. Már a pontosan megszabott tarifák- 
ban is volt valami megnyugtató : mindenki a helyén érezte magát a 
rendi társadalomban — amennyiben meg volt elégedve ezzel a 
renddel, amit nem minden rétegről lehet elmondani, legkevésbé a 
parasztokról meg a szegényekről. Tetzel a városokban aratta leg- 
nagyobb sikereit. Ott mozgósíthatta a magisztrátust, a helyi 
egyházi hatóságokat, bár az utóbbiaknak gyakran nem tetszett, 
hogy Tetzel megbízatására hivatkozva minden más istentiszteletet 
egyszerűen betiltott arra az időre, amíg ő a városban tartózkodik. 
De a búcsú mindennél előbbrevaló volt. A búcsúprédikátor a pápa 
közvetlen képviselőjeként lépett fel. A reá ruházott teljhatalomnál 
fogva ugyanolyan kegyelmekben részesíthetett bárkit, mint maga 
a Szentszék (csupán néhány különösen súlyos esetnél nem élhetett 
e jogával). A búcsú ellen irányuló támadás tehát egyben nyílt 
támadást jelentett a pápai tekintély ellen, s ebből lett a nagy 
vita, amelyről Luther professzornak akkor még sejtelme sem volt. 
Ő maga a téziseiben lelkiismereti kérdéseket feszegetett; nem is 
gyanította, mekkora lavinát fog elindítani. , Az egész világ panasz- 
kodik" — írta ; de a legtöbben nem lelkiismereti aggodalmaik miatt 
háborogtak, hanem a szeretett pénz miatt; szörnyülködve számol- 
tak utána, mennyi jutalékot vágnak zsebre a búcsúlevél-árusítók, 
milyen sokba kerül a pompa, amelyet kifejtenek; a fejedelmek is 

számolgattak, alkudoztak részesedésük felett ; a pápai kúria ugyan- 
ezt csinálta. Pénzről volt szó, semmi másról. 

De ne essünk a prédikátorok stílusába, és ne háborodjunk fel 
tetszelegve. A búcsú jól szervezett, jól működő intézménnyé fejlő- 
dött. A népgazdasággal foglalkozó történészeknek érdemes lenne 
kutatásokat végezniük e téma területén. Kiderülne, hogy majdnem 
minden nagyobb és bonyolultabb építkezési vállalkozást búcsúk- 
ból kellett finanszírozni; nemcsak templomok, hanem hidak és 
gátak építését is. Még a 19. században is megvolt a székesegyház- 
építési lutri intézménye ; ennek bevételébőlemeltek magas tornyokat 
a gótikus korból származó, befejezetlenül maradt székesegyházakra. 
A búcsú azonban nem volt lutri, bár némelyek ahhoz hasonlították. 
Inkább a kötvényes biztosítás előfoka volt, nem életbiztosítás, 
annál sokkal fontosabb: a túlvilágra szóló biztosítás. Döntő szerepet 
játszott benne a számítás, mint ahogyan a halottakért mondott 
misék esetében és általában az egyházi praxis minden ágában ez volt 
a helyzet. Az akkori idők emberei nemigen értettek a számolás 
tudományához, és a számjegyek — például a hetes — még megőriz- 
ték ősrégi mágikus jelentőségüket. Ha , hétévi búcsút" ígértek, az 
többet jelentett számukra, mint amennyit a mai józan számjegyek 
jelentenek nekünk. A nagyobb számjegyek még inkább valami 
határozatlant, bizonytalant jelöltek, mint pédául az ezres, amely- 
hez a szörnyen nagy képzete mellett még világvége-gondolatok is 
kapcsolódtak. Csak kevés beavatott értett a nagy számokkal való 
műveletekhez; a számvitel még többé-kevésbé titkos tudomány 
volt, amelynek ismerete utolérhetetlen fölényt biztosított a bankok- 
nak. A Fuggerek voltak az elsők, akik Itáliából Németországba 
vitték a kettős könyvelés alkímiáját: búcsú-üzleteiknél is nagy 
hasznát vették. Ami a hivőket illeti a számok világában: ők a biz- 
tosítási kötvényhez hasonlítható búcsúlevelekkel a megnyugvás 
felbecsülhetetlen érzését vásárolták meg maguknak. Megtették, ami 
tőlük tellett, kiegyenlítették tartozásukat, mégpedig világos, át- 
tekinthető és általánosan elismert módon. Az egyház mindenkor 
azt prédikálta híveinek, hogy az alamizsnaadás a keresztény ember 
legelső rendű kötelességei közé tartozik ; az alamizsnálkodás módo- 
zatait és mértékét azonban a hivők belátására és jámborságára bízta. 
Aki most búcsúlevelet vett, vagy a legmagasabb egyházi tekintély 
által kívánatosnak minősített miséket megrendelte, vagy egyéb, 

ugyancsak hivatalosan előírt adományokat tett, bizonyos lehetett 
afelől, hogy ,jámbor". Ez a jámborság mérhető volt, okmány- 
szerűen fel lehetett mutatni, és a közösség elismeréssel vette tudo- 
másul; a krónikák az adományokat, alapítványokat részletesen 
felsorolják, s az adományozókról elismerő szavakkal emlékeznek 
meg. Ily módon még egy szőrösszívű uzsorás hírében álló kereskedő 
is , megigazultnak" érezhette magát. (Mellesleg megjegyezve min- 
den kereskedő uzsorásnak számított, s az egyház érvényben levő 
kamatszedési tilalma értelmében azok is voltak.) Nos, ez volt az a 
pont, ahol Luther merőben másféle , megigazulástana" a legheve- 
sebben ütközött össze a realitással. 

Luther nem tudott számolni, és ez a szó legtágabb értelmében 
veendő ; egyébiránt a szó betű szerinti értelmében sem tudott szá- 
molni, számjegyekkel bánni; az iskolában nem tanulta meg, és 
ebbeli fogyatékossága élete végig megmaradt. De biztonságot, 
bizonyosságot sem akart, és ez igen világosan jut kifejezésre 
kilencvenöt tételében: azt akarta, hogy az ember szüntelen vias- 
kodjék a vele született eredendő bűnnel. , Urunk és mesterünk, a 
Jézus Krisztus ezt mondva: Térjetek meg . . . akarja, hogy a hívek 
egész élete megtérés legyen" — hangzik első tézise. Maga is meg- 
vívta ezt a harcot, és most mindenki számára hirdeti. Ne legyen 
nyugalom, ne legyen számlák kényelmes összeegyeztetése. Senki 
sem segíthet, egyetlen ember sem segíthet, a pápa sem, hiszen az is 
csak ember. Mindenki egyedül áll bírája előtt mint individuum. 
Senki sem tudhatja biztosan, elegendő igazi töredelmet érez-e; 
még kevésbé tudhatja, hogy teljes bocsánatot nyer-e; legkevésbé 
pedig búcsúlevél által. Megbocsátást csakis igazi bűnbánat ered- 
ményezhet, újra meg újra megismételt töredelem és vezeklés. 

Krisztust kel! követni szenvedésen, halálon és poklon keresztül 
— írja téziseinek összefoglalásaképpen — , sok kísértés által, nem 
pedig a prédikált , békesség" által. S valóban pörölycsapásokkal 
akarja hirdetni: nem , békesség, békesség, és békesség nincsen", 
hanem ,a kereszt, a kereszt!" 

Ezt követelte a plakát elején és végén. Nem tudott számolni, -és 
nem számolt azzal, hogy követelése milyen következményeket von 
maga után. Még abban a hiszemben volt, hogy az ilyen tételek vagy 
,hézetek" fölött vitatkozni lehet. Ugyanakkor, jóllehet maga sem 
tudott róla, hatalmas erejű agitátor volt. Téziseinek bevezető és be- 

fejező részei között politikai dinamit rejtőzött. Nem elvileg vitatta 
a búcsút, hanem nagyon alárendelt szerepet juttatott neki a peri- 
férián. Nem vitatta a pápa pozícióját, de jelentős korlátokat szabott 
teljhatalmának. Nem tagadta ,az egyház kincséről" szóló tant, 
ugyanakkor azonban határozottan hirdette, hogy az egyház igazi 
kincse az evangélium. Rendkívül magas hőfokú politikai lázítás 
izzott ebben a kijelentésében : az evangélium , gyűlöletes, mivel az 
elsőkből utolsókat csinál", az egyház búcsúkincse viszont az utol- 
sókból elsőket csinál, s ezt , kellemes hallani". Luther egyúttal a 
nép nagy embere is, és a nép szószólójaként lép fel: előadja, milyen 
, csípős" beszédeket hallott vándorlásai közben a búcsú ellen ; és az 
ilyen beszédeket nem lehet erőszakkal elfojtani, mert az nevetsé- 
gessé tenné az egyházat és a pápát. Az emberek a maguk együgyű 
módján ilyen kérdéseket tesznek fel: Miért fizetteti meg a pápa a 
búcsút, miért nem adja ingyen, ajándékba? A pápa olyan gazdag, 
miért nem építteti fel a Szent Péter-templomot a saját vagyonából? 
És ha hatalma van a tisztítótűzben szenvedő lelkek fölött, miért 
nem üríti ki egyszerre az egész tisztítótüzet, miért hagyja benne to- 
vább gyötrődni a szegény lelkeket? Vagy : jámbor emberek oly sokat 
adakoztak már az elhunytak lelke üdvéért ; nos, ezeket az összege- 
"ket miért nem adja vissza a pápa, ha állítólag hatástalanokká vál- 
tak, és újabb összegeket kell áldozni e célra. 

Luther csak referálni akar arról, miket hallani a nép körében. Vé- 
leménye szerint a , csípős beszédeket" könnyen el lehetne hallgat- 
tatni, ha úgy prédikálnák a búcsút, ahogyan azt a pápa gondolja és 
óhajtja. Még meg van győződve róla, hogy Leó pápa — akiről épp- 
oly keveset tud. mint Albrecht mainzi érsekről — jóságos, jóakaratú 
Szentatya, akit lelkiismeretlen alárendeltjei félrevezetnek. Még elég 
sokáig ezt a felfogást vallja. Azt is hiszi még, hogy a püspökök ren- 
det teremthetnek, kényszeríthetik a búcsúprédikátorokat, hogy ,a 
pápa megbízatásait adják elő, ne pedig a saját álmaikat". Mindjárt 
gyakorlati tanácsokkal is szolgál, miként kell , álmok" nélkül pré- 
dikálni: például, hogy jobb a pénzt a szegényeknek, az ínségesek- 
nek adni, mint búcsúlevelet. vásárolni rajta, önös célból, azért, hogy 
az illető megszabaduljon a maga büntetésétől. Gyakorlati keresz- 
ténység-tanának nem kevesebb, mint tíz tézisét hirdeti meg. 

Az egész nem nevezhető sem tannak, sem rendszernek, és nem is 
lehetett az. Tételek egymást követő, egymással lazán összefüggő 

sora ; az a céljuk, hogy vita alapjául szolgáljanak. Több tézis szinte 
monológ, és Luther legbelső személyi meggyőződését fejti ki. Más 
téziseiben a politikai harci jelszavak harsánysága és lendületessége 
érződik. És vannak a tézisek közt olyanok is, amelyek úgy hatnak, 
mint egy — még láthatatlan — gyülekezetnek szánt prédikációk. 
Sok mindent lehet ebbe az egylapos szövegbe beleolvasni, és sok 
mindent lehet belőle kihüvelyezni; ez is, az is megtörtént hamaro- 
san, de később még inkább. A dokumentumot csak a bevezetés és a 
befejezés vaskapcsai tartják össze ; ezek foglalják magukban Luther 
hitvallását. 

A lap tehát kiment a világba. Hatott, és Luther volt a legjobban 
meglepve, hogy milyen hatást keltett, mert nem ilyenre számított. 
A címzettek, a tudósok, nem jelentkeztek ; senki sem jött el a vitára. 
Ellenben reagált rá a nép minden rétege, az egyszerű nép, polgárok, 
értelmiségiek, művészek ; Albrecht Dürer Nürnbergből egész pak- 
saméta fametszetet és rézkarcot küldött ajándékba a jámbor szer- 
zetesnek ; a lelkészek is megmozdultak, fejedelmek is felfigyeltek, 
mindenki mást olvasott ki a tézisekből. S valóban, a tételeket mint- 

egy szét lehetne osztani a különböző társadalmi osztályok vagy Cso- 
. portok között. A szegények figyelmét az a passzus ragadta meg, 
hogy az elsőknek utolsókká, az utolsóknak elsőkké kellene lenniük. 
A lapot nemcsak olvasták, hanem plakátként ki is függesztették, és 
tartalmát , lefordították" a tudatlanoknak. Végül — de nem utolsó- 
sorban — hatást keltett az, hogy lám, mégiscsak akadt valaki, aki 
bátran meg merte mondani a véleményét. Morgolódás és ,,pusmo- 
gás" mindig is volt ; a birodalmi gyűlések örökösen előhozták erőt- 
len sérelmeiket, burkolt szatirikus célzások és latin epigrammák 
szintén akadtak szép számmal; néha egy-egy tudós óvatos formá- 
ban bíráló megjegyzéseket tett. Luther téziseit viszont mindenki 
úgy értelmezte, hogy végre akadt egy egyszerű szerzetes, aki han- 
gosan kimondta, amit ki kellett mondani. Lényegtelen, hogy Lu- 
thert félreértették, vagy valamiféle , programot" magyaráztak bele 
téziseibe. Határozott, pontosan körvonalazott programok ritkán csi- 
náltak világtörténelmet. Éppen Luther plakátjának általános jel- 
lege és sokrétűsége garantálta a hatást. És mindenesetre az az érzés 
is — amit nem lehet egyes tézisekkel alátámasztani — , hogy írójá- 
ban roppant erő és elszántság, bátorság és meggyőződés lakozik. Ez 
nem fordult elő gyakran a német történelemben, és a megelőző két- 

száz vagy még több esztendő alatt egyáltalán nem lépett fel olyan 
személyiség, akiről ezt el lehetett volna mondani. 

Az egész világ panaszkodott, mondja Luther később, visszapil- 
lantva az eseményekre. , És mivel a püspökök meg a doktorok vala- 
mennyien hallgattak, és senki sem akarta a macska nyakára kötni a 
csengőt — mert a prédikáló rend inkvizítorai mindenkit megfélem- 
lítettek a máglyával — , a Luther lett az a doktor, akit magasztal- 
tak, hogy végre mégis jön valaki, aki beavatkozik." 

Hozzáfűzi, hogy a dicsőségnek egyáltalán nem örült; ,a dallam 
túlságosan magas kezdett lenni a hangomhoz képest". 


A , szent római birodalom" 


Milyen volt az a világ, ahová Luther kisodródott? Induljunk ki 
magából Lutherból: szerzetes volt és ezáltal tagja egy olyan nem- 
zetközi szervezetnek, amely exterritoriális jogokat élvezett, vagy 
legalábbis követelt ; legfőbb vezetője Rómában székelt, és a nyelve 
is nemzetközi volt, a latin ; Luther még ezen a nyelven fogalmazta 
meg téziseit, és még később is használta, műveinek és leveleinek fele 
latin nyelvű. Mansfeldi alattvalóból lett Ágoston-rendi szerzetessé, 
s mint Ágostoni-rendi szerzetes a wittenbergi egyetemen tanított, 
amely Bölcs Frigyes szász választófejedelem területéhez tartozott. 
Az előző évszázadban történt örökségfelosztás óta két Szászország 
létezett, ennyit Luther is tudott. Az egyiknek, a választófejedelmi- 
nek Frigyes herceg, a másiknak unokatestvére, György herceg volt 
az ura ; ez a megosztottság hamarosan nagyon érezhető következmé- 
nyekkel járt Lutherra nézve. Sok más fejedelemségben is bekövet- 
keztek ilyen területi megosztottságok ; az úgynevezett , szent római 
birodalom" világi és egyházi birtokok sokaságából összefércelt tarka- 
barka rongyszőnyeghez hasonlított, s az egésznek az élén a császár 
állott mint a birodalom címzetes feje. Hogy a birodalmon belül 
milyenek a viszonyok, arról Luthernak fogalma sem volt. Világi 
ügyekben való tudatlanságát újra meg újra hangsúlyoznunk kell, 
mivel ezek a világi ügyek most úgyszólván testközelbe kerültek 
hozzá, és napról napra, hónapról hónapra döntéseket, cselekvést kö- 

veteltek tőle. Ő lett ,a nap embere". Az ország hallgatott rá. Vége 
szakadt a csendes kolostori életnek, amelyet a horae canonicae sza- 
bályoztak ; vége szakadt a rend ügyeit intéző funkcionárius, az egye- 
temi docens még mindig rendszeres tevékenységének is, amelyet át 
tudott tekinteni. Most áttekinthetetlen dolgok ostromolták, minden 
társadalmi osztály és réteg követelései, várakozásai, szilaj remény- 
kedései. Meggyűlt a baja püspökökkel, érsekekkel, majd bíborosok- 
kal, a pápával, a császárral, s így belesodródott a világpolitika zűr- 
zavarába. Ez a világpolitika még sokkalta szövevényesebb, átte- 
kinthetetlenebb volt, mint a német birodalom, amelyet alig lehetett 
birodalomnak nevezni. Érthető, hogy Luther eleinte félt, csendben 
maradt, sőt szinte azt mondhatnánk : meglapult. Téziseinek menny- 
dörgésszerű visszhangja megrémítette, egyáltalán nem örült neki, 
A dallam túlságosan magas kezdett lenni a hangomhoz képest." 
Igen finom hallása volt; minden érzékszerve közül ez fejlődött ki 
benne legerősebben. Máris hallott éles és magas hangokat, vad sopán- 
kodásokat, barátoktól és jóakaróktól jövő aggályos hangokat ; első- 
sorban a felettes hatóságok kancelláriáiból jövő vékony fisztulahan- 
gokat, amelyek rendreutasították. ,, Beszéd-és írástilalom" — pa- 
rancsoltak rá Mainzból. 

Luther nem volt hozzászokva az ilyen hangnemhez. Rendjének 
önként vállalt parancsolatait hűséggel teljesítette, mértéken felül is, 
amint rendtársai vélekedtek róla ; dicsérték, előléptették ; mint egye- 
temi oktató és mint prédikátor szép sikereket ért el, s ez elkényez- 
tette. Befolyásra tett szert az udvarnál, és a lehető legjobb viszony- 
ban állott minden tekintéllyel, akit ismert. S most hirtelen egy olyan 
magasabb tekintélybe ütközött, amely tudni sem akart a witten- 
bergi , vakmerő barátról". Bizalommal és aggodalomtól hajtva for- 
dult a mainzi érsekhez, de a nagyúrtól nem kapott választ ; csak a 
kancellária küldött neki szigorú hangú utasítást és fenyegetéseket. 

Ki volt ez az érsek, akit Luther , legjobb atyjának" és pásztorá- 
nak titulált? Kezdjük az ő személyével annak a tarkabarka rongy- 
szőnyegnek a megszemlélését, amelynek , szent római birodalom" 
volt a neve. Luther levelében a következő titulusok szerepelnek : 
Mainz és Magdeburg érseke, valamennyi német érsek prímása, Bran- 
denburg őrgrófja. A felsorolás nem teljes: a fiatal nagyúr mindeze- 
ken felül még a nagy halberstadti püspökség birtokosa és mainzi vá- 
lasztófejedelmi minőségében a birodalom főkancellárja is volt. A mél- 

tóságok szokatlan mérvű halmozása volt ez, és szokatlan módon si- 
került mindezt elérnie. Albrecht a brandenburgi őrgrófság uralkodó 
fejedelmének, Joachimnak volt a testvéröccse ; a Hohenzollern-ház- 
ból származtak, amelynek tagjai még számos őrgrófságot birtokol- 
tak; néhányan közülük frank területet tartottak kezükben, ahon- 
nan a család származott. A Hohenzollernek akkor még nem voltak 
az a domináló hatalom, mint később, de már felfelé törtek, egyre job- 
ban emelkedtek, éles ellentétben a régebbi fejedelmi házakkal, főleg 
a szász fejedelmi házzal, amely Luther idején még a legelsőnek szá- 
mított. A dinasztikus politika nem korlátozódott világi birtokokra ; 
éppoly figyelmet szentelt az úgynevezett egyházi pozícióknak, ame- 
lyeket szinte kizárólag főnemesek vagy másodszülött fejedelmi sar- 
jak töltöttek be. A brandenburgiak nagy sikerként könyvelhették 
el, hogy sikerült Mainzot meghódítaniuk. Azonkívül egyik unoka- 
"testvérük a poroszországi német lovagrend nagymestere lett ; ez a 
terület ugyan kívül esett a birodalom határain, és erősen szoronga- 
tott helyzetben volt, de még így is fontos külső támaszpontnak szá- 
mított. Ezek a Hohenzollern-sikerek nagy bánatot okoztak Bölcs 
Frigyesnek, aki kissé álmos és gyakran határozatlan politikája miatt 
alulmaradt a hatalmi pozíciókért folyó versenyben. Az ellentét meg- 
maradt, és Luther sorsára is kihatott ; a brandenburgi lett a legnya- 
kasabb ellenfele valamennyi birodalmi gyűlésen, mert az őrgróf a 
szerzetesben szász versenytársának emberét látta. 

Brandenburg és Mainz révén a Hohenzollernek két szavazati jog- 
hoz jutottak a választófejedelmek héttagú testületében, amely a 
császárválasztás privilégiumával volt felruházva. Ez volt a fő oka 
annak, hogy az egészen fiatal, a kánonjog szerint voltaképpen még 
meg sem választható Albrecht került a magas posztra. Az ügyet a 
Fugger-ház szorgalmazta Rómában, és akaratát keresztül is vitte. 
A Fuggerek erősen érdekelve voltak a búcsúüzletben, nagy szerepet 
játszottak a római kúria pénzügyi tranzakcióiban, amikor magas 
prelátusok kinevezéséről, választásokról (király- és császárválasz- 
tásokról is) volt szó; Jakob Fuggert, a ház fejét nemcsak , Gazdag 
Fuggernek", hanem ,a királycsinálónak" is nevezték. Valóban illett 
rá ez a jelző. Ő finanszírozta V. Károly megválasztását, és háza az- 
után még Károly testvérét és utódját, Ferdinándot is trónra segítette. 
Ha Luther koráról beszélünk, éppúgy beszélhetnénk a Fuggerek ko- 
ráról. 

A kánonjog tiltotta magas egyházi tisztségek halmozását. Alb- 
recht huszonhárom esztendős korában lett magdeburgi érsek ; már ez 
is súlyos csapás volt a szász választófejedelem számára, mert előző- 
leg az ő testvére töltötte be ezt a méltóságot. Albrecht megszerezte 
a halberstadti püspökséget is. A harmadik és legmagasabb pozícióra 
való kinevezés fejében a pápa a neki járó pénzeken felül külön magas 
összegű kompenzációt követelt, mivel csak ebben az esetben volt 
hajlandó félretenni kánonjogi aggályait. Mainzban, ahol rövid idő le- 
forgása alatt három érsek halálozott el, vonakodtak az újabb költsé- 
geket összehozni. A Fugger-ház hajlandónak mutatkozott az ügy 
anyagi részének elintézésére, és előlegezte a kívánt összegeket. 
Jakob, a , Gazdag", előrelátó üzletember lévén, gondoskodott róla, 
hogy az adósság rövid idő alatt amortizálódjék. Kieszközölte annak 
a búcsúnak a meghirdetését, amelynek jövedelme hivatalosan a Pé- 
ter-templom építkezésének támogatását szolgálta, és amelynek in- 
tézésével Mainzot bízták meg ; hivatalnokai felügyeltek a kampány 
lebonyolítására ; feladataik közé tartozott Tetzel ellenőrzése is ; ők 
számoltak el Albrechttal és Rómával. A Fuggerek üzleti könyveiben 
pontosan fel vannak jegyezve a tételek ; az összegek megnevezésé- 
nek azonban nem sok értelme lenne, mivel különböző pénznemek- 
ről és alapvetően különböző pénzértékekről van szó, amelyekre vo- 
natkozóan megbízható átszámítási kulcs nem áll rendelkezésünkre. 
Hozzávetőleg csupán annyit mondhatunk, hogy a dolog annyiba 
került, amennyi a német birodalmi kormányzat egyévi átlagos jöve- 
delmének felelt meg. 

A fiatal Albrecht hercegről érdemes még néhány szót szólni. Mint 
Tetzelt, őt sem szabad kivételes esetnek tekintenünk, hanem rend- 
jének reprezentatív alakját kell benne látnunk. Nem volt olyan har- 
cias úr, mint más egyházfejedelmek, akik páncélt öltve, lóháton had- 
járatokat vezettek. Az általa veretett érméken látható ugyan a 
kard és a püspöki pásztorbot, egymással keresztet alkotva, de ennek 
csupán heraldikai jelentősége volt. Azt akarta érzékeltetni vele, hogy 
nemcsak püspök, hanem nagy kiterjedésű birtokok ura is. A Majna 
és a Rajna menti területeken kívül óriási birtokai voltak Közép- 
Németországban (ottani rezidenciája Halle), magáénak mondhatta 
továbbá Erfurtot és még jókora területeket Hessenben. Mindez 
évszázadok alatt halmozódott össze, és állandóan növekedett, soha- 
sem csökkent. Éppen ez az állandóság jellemezte az egyházi feje- 

delemségeket a világi területekkel szemben, amelyek örökösödési 
osztozkodások következtében egyre több részre hasadoztak, úgy- 
hogy Luther idején már vagy fél tucatnyi Welf-hercegség és -feje- 
delemség tarkította a birodalom térképét. A három egyházi választó- 
fejedelemség közül területileg a mainzi volt a legnagyobb és legha- 
talmasabb, utána következett a trieri és a kölni. De Albrechtban 
nem lehetett felfedezni semmilyen hatalomra törést és uralomvá- 
gyat, mint erőszakos elődeinél, akiknek egyike még a sírkövén is a 
középkori egyházfejedelmek büszke hatalmi pózában ábrázoltatta 
magát ; áldásra emelt kezekkel magasodik két német királyocska kö- 
zött, akik szinte törpéknek látszanak mellette. Albrechtot nem fű- 
tötték ilyen magasra törő ambíciók ; aggályoskodó, ingadozó volt 
világéletében, egészségi állapotát sem lehetett éppenséggel robusz- 
tusnak nevezni, amiben különféle szerelmi viszonyai is szerepet ját- 
szottak. A becsvágy ugyan nem hiányzott belőle, és nagy terveket 
is dédelgetett magában, de ezeket hamarosan feladta ; a céltudatos 
intrikálásban, amelyhez a kortárs nagyurak egynémelyike oly mes- 
terien értett, járatlan volt. Jól akart élni, s ebbeli vágyában hivat- 
kozhatott felséges felettese, Leó pápa példájára, aki trónra lépésekor 
határozottan kijelentette, hogy ezentúl élvezni kívánja az életét. 
Leóhoz hasonlóan Albrecht is kedvelte a művészeteket, és pártfo- 
golta a művészeket ; Matthias Grünewald volt az udvari festője, le- 
velezett Dürerrel, foglalkoztatta Lukas Cranachot, és a humanisták 
— köztük a fiatal Hutten — helyet találtak az udvaránál. Albrecht 
szívesen ábrázoltatta magát Szent Jeromosnak maszkírozva, amint 
könyvet tart a kezében, bíborosi kalapja pedig a falon lóg; vagy 
mint pusztában élő szentet, ami már kevésbé illett életmódjához. 
Igen kedvelte a társaságot, és azt akarta, hogy mindenki szeresse. 
Később Luthert alapjában véve respektálta, és titokban becsülte, 
noha a reformátor igen goromba támadásokat intézett ellene. Sok 
ingadozása között az a gondolat is megfordult a fejében, hogy meg- 
nősül, és egyházi fejedelemségéből világi hercegséget csinál, mint 
brandenburgi unokatestvére (szintén Albrecht) tette Poroszország- 
ban. De ez a terve is csak afféle játszadozás maradt, mint általában 
minden elképzelése. Portréja — nagy, húsos arc, hosszú és bizony- 
talan hajlatú orr, Fortuna elkényeztetett kegyencének kis szája, el- 
biggyesztett ajka — középszerű, élveteg embert mutat, akinek szo- 

morkás szemei azt is elárulják, hogy még az élvezetek kelyhéből sem 
tud nagyokat kortyolni. 

Ilyen középszerű egyéniségek szép számmal akadtak a németor- 
szági magas klérusban ; nem kívánjuk itt felvonultatni őket. Vala- 
mennyien félénken hallgattak, amikor kitört a nagy vihar; sokan 
közülük — Albrecht is — aggodalmasan kémleltek körül, s azon töp- 
rengtek, milyen formában tarthatnák meg birtokaikat, ha az új hit 
bizonyulna erősebbnek. Semmi sem mutatja szemléltetőbben, mi- 
lyen pókhálóvékonnyá kopott az , egyházfejedelem" fogalma. Egyi- 
kük sem állt ki harcra, hogy védelmezze azt a hitet, amelynek magas 
pozícióját köszönhette. Egyáltalán, senki közülük nem vállalt ma- 
gára nagyobb szerepet. Összehasonlítva olyan impozáns egyházi fe- 
jedelmekkel, mint Wolsey kardinális, aki diktátorként kormányozta 
Angliát, és aki tulajdonképpen szabaddá tette az utat VIII. Henrik 
tevékenysége számára, vagy mint d"Amboise bíboros, aki nem ke- 
vésbé energikusan tartotta kezében a Írancia politika gyeplőjét — , 
nos, ezekkel összehasonlítva a német prelátusok minden pöffesz- 
kedő pompájuk ellenére igazi vidéki kispolgároknak tűnnek. Ang- 
liában is, Franciaországban is egy király volt, egy központi hatalom, 
egy főváros, egy nemzet, egy állam. 

Németországban viszont a , szent római birodalom" fikciója léte- 
zett. A megelőző évszázadban az elnevezés még azzal bővült, hogy 
a birodalom , a német nemzeté", A toldalék nem a büszkeség kifeje- 
zője volt, hanem lemondás arról az eszméről, amely szerint egyetlen 
császárság egyesítse magában az egész nyugati világot. Ez az eszme 
mindig csak eszme maradt, hirdetői Nagy Károlyra hivatkoztak ; ő 
volt az egyetlen, akiről valóban el lehetett mondani, hogy tartalom- 
mal töltötte meg a császári címet. A középkor német császárai — bár 
kimagasló egyéniségek is vannak köztük — mindig alulmaradtak a 
pápaság ellen vívott harcukban ; a legnagyobb császári dinasztiát, a 
Hohenstaufokét, teljesen szétzúzták, és utolsó sarja, a félig még 
gyermek Konradin vérpadon végezte életét. A nagy időkre való 
emlékezés halványan pislákolt tovább, és homályos mondák kering- 
tek egy nagy császárról, aki egyszer majd visszatér, és akkor újra ki- 
virágzik a birodalom dicsősége. Az emlékezést századok niúltán a 
humanisták igyekeztek újra feléleszteni. Megteremtették egy törté- 
nelmi kép vagy legalábbis egy történelmi tudat s ezzel egy addig 
szerfölött határozatlan nemzeti érzés kezdeteit. Az akkoriban újra 

felfedezett Tacitus Geyrmanta című munkájában megtalálták az első 
nemzeti hőst, Arminius személyében. Arminius a teutoburgi erdő- 
ben legyőzte a római hadsereget; győzelmét a humanisták példa- 
mutatásnak tekintették a Róma elleni új harc számára ; magasztal- 
ták azokat az erényeket, amelyeket Tacitus a régi germánoknak tu- 
lajdonított, és — ugyanúgy, mint Tacitus — példaképül állították. 
őket egy elpuhult nemzedék elé. Az ilyen magasztalásoknak, a régi 
dicső múlt felidézésének egész irodalma kezdett kialakulni, amire 
nagy szükség is volt, mivel a németek öntudatossága hosszú idő óta 
igen gyenge lábon állott, és a messzi múltba kellett visszamenniük, 
hogy büszkének érezhessék magukat. 

A megelőző két évszázadban egyetlen kiemelkedő alakot sem lehet 
látni. Korunk óvatosabban ítélkező történetírása némi erőlködésssel 
iparkodik ugyan elismerésre méltó vonásokat találni a 14. és a 15. 
századi uralkodókban, de Luther kortársai másként vélekedtek : az 
ő szemükben a Prágában székelő IV. Károly a birodalom , fő mos- 
tohaapja", a végtelen hosszú ideig uralkodó III. Frigyes pedig zsu- 
gori volt és nem fejedelmi személy, félig polgár. Majd a következő 
Habsburg foglalta el a trónt: Miksa, az , utolsó lovag". Hatalmas 
sasorrával, villogó szemével, vadászszenvedélyével és hadi dolgok 
iránti vonzalmával ő legalább külsődlegesen megfelelt a kívánt csá- 
szárképnek. A humanistáknak és egyéb tollforgatóknak meg a mű- 
vészeknek határozottan imponált, s nem volt még uralkodó, aki 
— hála az akkor nekilendülő nyomdászatnak — akkora kép- és 
könyvpropagandával rendelkezett volna, mint ő. Dürer egy egész 
falfelület nagyságú fametszetén óriási diadalívet emelt neki, ezzel a 
felirattal: , A dicsőség és a hatalom kapuja". A hatalom azonban 
papíroson maradt. Miksának nagyszabású és átfogó tervei voltak 
birodalmi reformról, országos békéről, birodalmi kormányzatról ; 
folyton háborúskodott, és nem ért el semmit, kivéve azt, hogy há- 
zasságkötések révén tovább erősítette dinasztiája pozícióit ; a Habs- 
burgoknak ez a házi receptje előre nem sejtett világpolitikai konstel- 
lációkban be is vált. Elődeihez hasonlóan a birodalmat mellékes ügy- 
ként kezelte, bár zengzetes szólamokban fennen hangoztatta, milyen 
hatalmassá akarja tenni. Ő is csak ünnepélyes alkalmakkor, díszfel- 
vonulásokon mutatkozott Németországban; érdekei Ausztriához 
fűzték meg főleg Burgundiához, amelyet házasság révén szerzett 
meg magának. Hangsúlyozta német lovagi mivoltát, de gyermekeit 

és unokáit francia szellemben neveltette, és mindig csak ezen a fino- 
mabb nyelven írt nekik. Közismert volt, hogy pénzügyi és politikai 
kérdésekben egyaránt megbízhatatlan; néhány év leforgása alatt 
minden pénzügyi és diplomáciai hitelét elvesztette. Pénztelensége 
köznevetség tárgya lett, annál is inkább, mert egyre grandiózusabb 
terveket kovácsolt, amelyeket a birodalom peremén vagy még azon 
is túl akart megvalósítani. Ősrégi, de szerfölött kétes jogosultságú 
örökségi igényekre hivatkozva Skandináviát, Magyarországot, sőt 
még Portugáliát is a birodalomhoz akarta csatolni. Egészen komo- 
lyan foglalkozott azzal a gondolattal, hogy pápává választatja ma- 
gát, az őt finanszírozó pénzemberek tiltakozása miatt azonban kény- 
telen volt elgondolását elejteni. De általában igen kérdéses, hogy 
terveit mennyire vette komolyan. Legfontosabb tanácsadója, aki 
szinte korlátlan befolyásra tett szert az udvarában, , szórakoztató ta- 
nácsadó" és udvari bolondja, Kunz von der Rosen volt. Kunz egyik 
fő — és méghozzá történeti — figurája annak a nagy bohóc-előjáték- 
nak, amely a nagy tragédiát bevezette. Miksa uralkodásának idő- 
szakát ezzelakétszóval lehet jellemezni : lovagitorna és bohócjáték. 

Luther egy alkalommal azokról a farsangi játékokról tesz emlí- 
tést, amelyekről római utazása alatt hallott. Alaposan kigúnyolják 
a császárt, hogy milyen szegény. Jön a dózse, degeszre tömött pén- 
zes zacskóval, és jobbra-balra osztogatja a kerek aranydukátokat ; 
utána jön Miksa, egyszerű szürke vadászzekében, apró kalappal a 
fején ; nála is van egy tarisznya, ő is szeretne valamit osztogatni, de 
hiába turkál benne, ujjai alul kibökődnek a lyukakon, mert a tarisz- 
nya üres és lyukas. Luther hazafias érzülettel mutat rá az olaszok 
fennhéjázó kevélységére, amely azután — úgymond — Isten akara- 
tából el is nyerte súlyos büntetését. De az üres tarisznyában nyulká- 
lás kétségkívül találó szimbólum ; Miksa sohasem tudott megfogni 
és megtartani valamit. 

A császár szegénységének kigúnyolását nem lehet igazságtalannak 
minősíteni, mert nem tisztes szegénység volt az, hanem a , lovagias" 
adósságcsináló fényűző pompával körített fizetésképtelensége, Miksa 
fűnek-fának tartozott, sokszor egészen jelentéktelen összegeket vett 
kölcsön, s nem vetette meg az apró ajándékokat sem, kelméket vagy 
más termékeket. Elzálogosította örökös tartományainak minden né- 
ven nevezendő ásványi kincsét, s ezáltal lehetővé tette, hogy a Fug- 
gerek és más nagybankok óriási gazdasági befolyást szerezzenek 

Németországban. A kapott pénzeket olyan háborúkra és uralmi ter- 
vekre költötte, amelyek mindig a Habsburg-ház további felemelke- 
dését célozták. A fejedelmek nem csupán féltékenységből és önzés- 
ből tagadtak meg tőle katonát és pénzt, amikor csak tehették. Miksa 
dinasztikus politikája, amelyet unokája és utódja, Károly még na- 
gyobb arányokban folytatott, rányomta bélyegét a kor egész német 
politikájára. A fejedelmek és más rendek önzése kétségtelenül nagy- 
fokú volt. Olyan császárt akartak, aki lehetőleg reprezentatív figura 
legyen, s lehetőleg ne legyen túlságosan hatalmas ; de eszük ágában 
sem volt, hogy erre a célra még pénzt is adjanak. A , kalmárszellem", 
amelyet oly előszeretettel vetettek mások szemére, Németország- 
ban diadalát ülte, és a fejedelmek ebben egyek voltak a városokkal. 
Csak a terhek megosztásában nem értettek egyet : a fejedelmek azt 
akarták, hogy terhek oroszlánrészét a városok viseljék. Kicsinyes 
alkudozások után olyan csekély hozzájárulásokat fizettek, hogy azok 
szánalmas alamizsnák voltak ahhoz képest, amit más országok ön- 
ként megajánlottak. Egy német császárnak — bármily büszkén 
hangzott ez a cím — ritkán volt annyi pénze, hogy kifizethesse uta- 
zásainak költségeit és a vendégfogadások számláit. Zsigmond csá- 
szár, akit egy évszázadon keresztül magasztaltak azért, hogy véget 
vetett a nagy egyházszakadásnak, összehozta a konstanzi zsinatot 
— ez a Zsigmond császár a zsinatra menőben kénytelen volt az Ang- 
liából magával hozott, ajándékba kapott ezüsttárgyakat Holland- 
ban elzálogosítani, így tudott csak eljutni a Boden-tó partjára. Ott 
is adósságot csinált, számláit nem tudta kiegyenlíteni, lopva osont 
ki a városból, otthagyva asztalneműjét. A zsinat krónikása méla- 
búsan jegyzi meg, hogy Zsigmond asztalneműje évekig hevert ott ; 
, senki sem akarta megvenni", mivel óriási címersasok voltak rápin- 
gálva. 

Miksa is gyakran eltűnt, amikor hitelezői már túl erősen szoron- 
gatták; olyankor vadászni ment, vagy megtisztelt látogatásával 
néhány várost, és velük fizettette ki tartozásait. A német császárok- 
nak nem volt fővárosuk, az országnak nem volt középpontja ; csu- 
pán a hagyományos kapcsolatok szerteágazó hálózata tartotta össze 
lazán a , szent római birodalmat". Aachenban koronázták a királyt, 
Frankfurtban választották ; a nürnbergi várban őrizték a birodalmi 
klenódiumokat, amelyek nélkül a választás érvénytelen volt. Augs- 
burg pedig a kereskedelem és a pénzvilág fővárosa volt; ott ültek a 

nagy pénzemberek, akik a választás kimenetelét eldöntötték. Vé- 
konyka fonal kötötte össze a császárságot Rómával, hogy a , római 
birodalom" nevének létjogosultsága legyen: a hagyomány értelmé- 
ben a német királynak csak az adta meg a császári méltóságot, hogy 
Rómában a pápa megkoronázta. 

Németországnak nem volt központja, és nem voltak határai. 
Hasztalan kísérelnénk meg a határvidékek hihetetlenül kusza szöve- 
vényének leírását ; a szőnyeg szegélyének csupán néhány markáns 
szakaszát mutathatjuk meg, amelyek a Luther kori történelem 
szempontjából fontosak. Burgundia, vagyis Németalföld, állam- 
jogilag a birodalomhoz tartozott, de csak félig ; a Franciaországgal 
határos területek francia hűbérbirtokoknak számítottak. Oly nagy 
volt a bizonytalanság, hogy Németalföld régensnője, Margit maga 
sem ismerte ki magát, és unokaöccsétől, a császártól kért eligazítást. 
Svájc ugyancsak félig tartozott a birodalomhoz, sőt valójában már 
el is szakadt tőle, mióta Miksa esztelen és veszteségekben bővelkedő 
háborút vívott a kantonok szövetségével. Északkeleten szintén fele- 
más helyzet alakult ki. Itt feküdt Poroszország, a német lovagrend 
földje, formailag a rend egykori jámbor lovagjainak , egyházi" bir- 
toka, akik szüzességi és engedelmességi fogadalmat tettek. Porosz- 
ország kívül esétt a birodalom határain, és a rend a grunwaldi (tan- 
nenbergi) csatában elszenvedett katasztrofális veresége óta egyre 
nagyobb mértékben volt kénytelen a lengyel király védelme alá he- 
lyezni magát, mivel a császárra vajmi kevéssé számíthatott ; végül 
hűbéri viszony alakult ki ebből a helyzetből. Itáliában a mindenkori 
hadi helyzettől függően a császár hol felújította, hol elejtette a feudá- 
lis korból származó hűbérúri igényeket ; Luther egész élete folyamán 
tartottak ezek a harcok. Savoia és Provence birodalmi hűbér volt, a 
Franciaországtól elválasztó formális határvonal Verduntől és Toul- 
tól nyugatra, az Argonne-okon át húzódott. Mindezekért a terüle- 
tekért viták, hadjáratok, háborúk folytak hosszú évtizedeken ke- 
resztül. S még ezeker. felül voltak egyéb, kisebb, önálló vagy félig 
önálló képződmények, amelyek körül időnként civakodások törtek 
ki. Ilyen volt például Bouillon hercegség, amelyet a jámbor Gott- 
Íried elzálogosított Liége (Lüttich) püspökének, hogy fedezhesse 
keresztes hadjáratának költségeit. A terület birtokjogáért dúló vita. 
a 11. századtól a 16. századig, sőt még tovább is tartott, és végleg 
csak a francia forradalom döntötte el, 

Az egész monstrum-képződményről egyszerűen lehetetlen pontos 
térképet rajzolni. A korabeli térképek rajzolói nem tüntettek fel ha- 
tárvonalakat, mivel ilyenek a valóságban nem is léteztek ; nem vol- 
tak sem határoszlopok, sem határpillérek, még kevésbé árkok, sövé- 
nyek, falak, mint később. Nem voltak birodalmi adók, bár Miksa 
megpróbálkozott egy ilyen adónem bevezetésével, de nem fizette 
senki; nem voltak birodalmi vámok, bár elméletileg ezt is tervbe 
vették ; nem volt birodalmi hadsereg, birodalmi rendőrség, sőt biro- 
dalmi jog sem; csak egy Legfelső Birodalmi Törvényszék létezett, 
amelynek az volt a feladata, hogy ideiglenesen békességet teremt- 
sen ; ez, anyagi eszközök híján, és minthogy határozatainak nem tu- 
dott érvényt szerezni, árnyékként tengődött. Ez a jogi bizonytalan- 
ság — éles ellentétben Angliával, ahol a common law volt érvény- 
ben — jelentette talán a legnagyobb bajt, amelyet még súlyosbított, 
hogy az egyházi kánonjog elsőbbséget igényelt magának, és világi 
jellegű ügyekbe is minduntalan beleszólt. Egyébiránt a régi szász 
jog mellett, amelyet a Sachsenspiegelben kodifikáltak, a római jog is 
kezdett utat törni magának, és még ott volt a Fehderecht (magán- 
háború viselésének joga) meg a Feme (a titkos bíróságok feudális 
jogszokása). 

Nincs jogunk szörnyülködni ; államjogi szörnyszülöttekben a mi 
korunk sem szegény. Németországnak nem volt középpontja, de 
maga központi fekvésű volt, területét és lélekszámát tekintve 
Európa legnagyobb országának számított, virágzó városokkal, a kor 
legfejlettebb bányászatával, művészi fokon álló kézműves-iparágak- 
kal. Mainzban találták fel a könyvnyomtatást, s az új mesterséget 
német nyomdászok honosították meg Itáliában és Spanyolország- 
ban. Nürnbergi mesterek órákat, mérőműszereket készítettek, ők 
csinálták az első földgömböket és csillagászati térképeket. Nürn- 
bergben nyomtatták ki még Luther életében Kopernikusz művét, 
egy protenstáns lelkész előszavával, a reformátor nem csekély bosz- 
szúságára. Német geográfusok dolgozták fel az Újvilágról szóló in- 
formációkat, és tévedésből ők nevezték el az új kontinenst Ameriká- 
nak. A városok jelentették a birodalom fényét és erejét, s hatásuk, 
befolyásuk a birodalom bizonytalan határain túl igen messzire ki- 
sugárzott. A Hanzának, noha mint politikai hatalom már nagyon 
meggyengült, még megvoltak az erődszerűen kiépített lerakatai 
Londonban, Skandináviában, Oroszországban; ezek  privilé- 


184 


giumaikkal enklávét alkottak az idegen országok testében. A Fugge- 
rek fiókvállalatokat létesítettek Rómában, Krakkóban, Antwerpen- 
ben, Madridban ; megszerezték maguknak a magyarországi rézbá- 
nyákat, az erdélyi sóbányákat, az almadéni higanybányákat. A Wel- 
serek augsburgi bankháza gyarmatot alapított Venezuelában, kép- 
viseletet tartott fenn Lisszabonban és Indiában. A Höchstetterek, a. 
Paumgartnerek, Nürnbergben a Tucherek is csaknem ilyen jelentős 
szerepet játszottak. A német potentátok egyikéről sem lehet elmon- 
dani, hogy nagyvonalú egyéniség lett volna ; birtokaik határai körül 
csipkedtek fel csip-csup koncokat, vagy házasság révén akartak va- 
lahol még egy darab földet szerezni, mert a fejedelmi-dinasztikus 
politika ezt tartotta a bölcsesség netovábbjának. Ám ezek a keres- 
kedők , királyi kalmárok" voltak. Szerezni akartak. Saját követeik 
voltak, akiknek szavára jobban odafigyeltek az érdekeltek, mint 
bármelyik választófejedelem követére. Saját futárpostát szerveztek, 
amely sokkal gyorsabban működött, mint a királyok futárai. Híreik 
voltak az első újságok, és kivonatban mint újságokat nyomtatták ki 
őket ; az üzleti szempontból fontos információkat persze nem publi- 
kálták. 

Európa zűrzavaros térképére illesszünk egy fedőlapot, amely fel- 
tünteti e kereskedőházak támaszpontjait, fiókjait, lerakatait, útvo- 
nalait és kapcsolatait. Mindezek szilárd hálózatot alkottak, amely- 
nek szálai biztosan vezettek keresztül minden akadályon, leküzdve 
városok, tartományok, fejedelemségek helyi törvényeinek paragra- 
fus-gátjait, árulerakatokra és tranzitvámokra vonatkozó rendelke- 
zések szövevényes labirintusát. Csak ezen a fedőlapon uralkodott 
rend és fegyelem. Itt kínos pontossággal számoltak, szabályos mér- 
legkimutatásokat készítettek, amelyek szembeállították a tartozá- 
sokat és követeléseket, egyszóval olyan titkos tudománnyal dolgoz- 
tak, amelyről a fejedelmeknek és a császárnak halvány fogalmuk 
sem volt. Csak itt ismerték ki magukat az ötszáz különböző pénz- 
nem rejtelmeiben, csak itt tudták, melyik pénznek mennyi az ezüst- 
tartalma, csak itt voltak tisztában a kétezer helyi mértékkel és súly- 
lyal. Fel sem lehet mérni, hogy ezek a kalmárok mekkora fölényben 
voltak kortársaikkal szemben ; igazán nem akarjuk lebecsülni nap- 
jaink nagy üzletembereit, de ilyen vonatkozásban össze sem lehet 
hasonlítani őket a régiekkel. 

Luther és kortársai jól ismerték ezeket a nagy kereskedő- és bank- 

házakat, amelyeket , monopóliumoknak" neveztek; a szónak nem 
kellett megvárnia a 19. századot. Éppúgy panaszkodtak rájuk, mint 
a rabló módján harácsoló Rómára meg az egyházra, amely elvisel- 
hetetlenül súlyos terheket rótt rájuk. Tehetetlenek voltak velük 
szemben. A birodalmi gyűléseken siránkoztak a rendek ; határoza- 
tok születtek, de nem lett semmi foganatjuk. A császár rögtön be- 
avatkozott. A birodalmi gyűlések határozataival némi nyomást gya- 
korolt a bankokra, újabb és magasabb összegű kölcsönöket zsarolt 
ki tőlük, majd minden további kellemetlen nehézségtől mentesítette 
őket, kijelentve, hogy a rendelkezések rájuk nem vonatkoznak; 
ugyanazt a , kivételezési" módszert alkalmazta, amely a pápai kúria 
gyakorlatában is olyan jól bevált. 

A birodalom tulajdonképpeni hatalma a városokban fészkelt. 
A birodalmi városok szuverén jogokat élveztek, csak a császár állt 
fölöttük, de még neki sem tartoztak felelősséggel ; saját szakállukra 
kötöttek szövetségeket, viseltek hadjáratokat, zsoldoscsapatokat 
tartottak, saját tüzérségük volt, amely gyakran igen komoly ütő- 
erőt képviselt ; számos város, például Nürnberg, jelentős területek 
felett gyakorolt hatalmat. Igen rossz viszonyban voltak az egyre 
jobban feltörő fejedelmekkel, és még rosszabban az egyházi feje- 
delemségek uraival. A helyi krónikákban köteteket töltenek ki a püs- 
pökökkel és érsekekkel folytatott harcok, amelyekből többnyire a 
városok kerültek ki győztesen. A magas egyházi személyiségek, akik 
titulusukban valamelyik város nevét viselték — Köln, Augsburg, 
Mainz, Bréma stb. -—, ritkán székelhettek ott, és még ritkábban 
szólhattak bele , saját városuk" ügyeibe ; Bonnban, Aschaffenburg- 
ban vagy Halléban, tehát , kívül" laktak, és onnan dirigálták 
messzire szétágazó területüket. A magisztrátusok féltékenyen őriz- 
ték városuk szabadságjogait, és ha kellett, fegyverrel védték meg azo- 
kat. A városok szabadsága és a fejedelmek önállósága körül for- 
gott minden: a ,szent római birodalom" többi lakosának sza- 
badsága még csak szóba sem került. Pedig a népességnek majdnem 
kilencven százalékát még mindig a parasztság alkotta. 

De a nagy hatalmú magisztrátusok által igazgatott, jól felfegy- 
verzett rendőrséggel, pontosan rögzített alkotmánnyal rendelkező 
városokban is igen súlyos ellentétek feszültek. A patríciusok és a 
plebejusok között, a városi tanácsurakat adó privilegizált , nemzet- 
ségek" és a céhek képviselői között dúló harcok évszázadokig tar- 

tottak, s legtöbb esetben a céhek győzelmével vagy félgyőzelmével 
végződött. Az alsó rétegekben azonban folytatódott az erjedés : a ha- 
talomból részt akartak kapni a kézművessegédek, a bérmunkások is, 
vagyis azok, akiket később a , proletariátus" szóval jelöltünk. És 
e réteg alatt még egy réteg képződött, amely Marx terminológiájá- 
ban mint , lumpenproletariátus" szerepel. Rendkívül nyugtalan és 
nyughatatlan elemekből tevődött. össze, sok csavargó és facér zsol- 
doskatona sodródott közéjük, akik hajlamosak voltak arra, hogy 
bármilyen alkalom ürügyén összeverődjenek, épületeket rohanja- 
nak meg, fosztogassanak, s utána gyorsan eltűnjenek. Valamennvi- 
en fegyvert viseltek. 

Erjedés, nyugtalanság, magánháborúk, háború, erőteljes gazda- 
sági fellendülés, világméretű kapcsolatok és tervek, nyomasztó 
tömegnyomor — végtelenségig lehetne folytatni a kontrasztok fel- 
sorolását. Ebbe a nyugtalanságba hullott bele Luther plakátja, egy 
papírlap, egyetlen papírlap. Hatását csakis a történelmi előfelté- 
telek magyarázzák meg, és kora adottságai határozzák meg a to- 
vábbi folyamatot. Rebellió volt mindenütt. A fejedelmek és a ren- 
dek lázongtak a császár ellen, akit maguk választottak. Az egész or- 
szág lázadozott a , római zsarnokság" ellen, amint az egyház főha- 
talmát nevezték ; a városok a világi és az egyházi fejedelmek ellen ; 
a városokban a plebejusok a patríciusok ellen ; a parasztok felkelésre 
készen — minden korabeli beszámolóban, minden birodalmi gyű- 
lés jegyzőkönyvében kifejezésre jut az előre nem sejtett események- 
től való félelem. Többnyire még inkább csak bizonytalan aggodalom. 
A nép közt még régi, komor próféciák járnak szájról szájra a közeledő 
világvégéről vagy arról, hogy megkezdődik egy új, igazságosabb 
kor, amikor majd az utolsókból elsők lesznek, amint Luther a tézi- 
seiben is említette. Konstanz óta újra meg újra beszéltek és írtak a 
reformról; egy igen elterjedt, erősen szociális hangvételű brosúra 
névtelen szerzője naiv jóhiszeműséggel egyenesen azt állította, 
hogy Zsigmond császár — éppen Zsigmond, a legmegbízhatatla- 
nabb német uralkodók egyike — konkrét programot dolgozott ki a 
reform megvalósítására. De ez már régen volt; az , egy évszázaddal 
ezelőtt" akkoriban jószerével annyit jelentett, mint , emberemlé- 
kezet óta"; Zsigmondból azóta szép császáralak lett, Dürer is 
ilyennek ábrázolta, a hatalmas Károly oldalán, mindkettőt pompás 

szakállal, amely az igazi uralkodó és az igazi férfi ismérvének szá- 
míitott. 

Egymás mellett állt a rebellió és a tradíció, a reformot sóvárgó 
vágy és egy mitikus-misztikus császárban való hit, aki majd egy 
csapásra rendet és jobb állapotokat fog teremteni. De hogy ez mi 
módon történik, az teljesen nyitott kérdés volt. Nagyobb stílű 
összefogást nem lehetett elérni, pedig ugyanakkor Anglia, Francia- 
ország, Spanyolország egységes állammá és nemzetté kezdett kon- 
szolidálódni. A Hanza, amely az előző időszak legnagyobb hatalma 
volt, tagvárosainak önzése következtében már lehanyatlott. A sváj- 
ci kantonok szövetsége, a legerősebb külön szövetség, kivált. — 
vagy kiűzték — a birodalomból. A dél-németországi sváb szövet- 
ség bizonyult az egyetlen némileg potens nagyobb kombinációnak. 
De ez sem volt állandó jellegű.szövetség, a tagságát alkotó fejedel- 
mek és városok hol kiléptek, hol beléptek, és céljai is gyakran vál- 
toztak. Később még csak a parasztlháborúban játszott veszélyes 
szerepet, utána végleg felbomlott. A kisnemesség arról ábrándo- 
zott, hogy egy lovagi szövetségbe tömörül, pedig mint rend már a 
teljes bomlás állapotában volt, bár maga nem tudott róla. A parasz- 
tok a , Bundschuh" (, bocskor") jelszavát írták zászlóikra. Sem- 
miről sem beszéltek annyit, mint szövetségekről, ugyanakkor min- 
den kapcsolatot elutasítottak a legszűkebb körre szorítkozókon 
kívül; minden megkötött szövetség szétesett, mielőtt a szerződé- 
sen megszáradt a tinta. Németország nyitva állt minden oldalról. 
A nyugtalanság jóval Luther fellépése előtt megkezdődött, és az 
egész évszázadon át tartott. 

Lehet más képet festeni, és festettek is: ez a kép jámbor, szor- 
galmas népet ábrázol, amely az ünnepekkel bőven megtüzdelt 
Szentek Kalendáriuma szerint élt, ezeket az ünnepeket ájtatosan 
megtartotta, templomait pompásan díszítette. És ez mind igaz. 
Az is igaz, hogy a hagyományban — bármilyen kétessé vált — 
mind vallási, mind gyakorlati és társadalmi téren valami nyomasz- 
tó, roppant erő rejlett, nehézségi erő, amely a fejlemények során 
döntő módon éreztette hatását. Nagy területek, egész országrészek 
és tartományok maradtak semlegesek, szinte érintetlenek, vagy 
helyezkedtek várakozó álláspontra, amikor kirobbant a vita. 
A nyugtalanságnak megvoltak a maguk , gócai", elsősorban ezek 
váltak gyújtópontokká; gyakran egészen kis foltok a térképen. 

A főszerepet itt is a városok játszották. A városok nélkül a reformá- 
ciós mozgalom rövid idő leforgása alatt zátonyra futott volna. A 
városok voltak a kultúra hordozói a középkor virágkora óta; ka- 
tedrálisokat építettek, amelyek éppúgy kifejezték polgári büszke- 
ségüket, mint vallásosságukat; dicshimnuszt lehetne énekelni e 
városokról; de az utolsó szakaszt szomorú akkordokkal kellene 
befejezni. Egyikük sem tudta átvenni a vezetést, egyformán erő- 
sek voltak, egyformán féltékenykedtek egymásra, valamennyien 
bezárkóztak magas falaik közé, gondosan elsáncolták magukat kife- 
lé, valamennyien vakok voltak az őket fenyegető veszedelmekkel 
szemben. Így aztán egymás után a fejedelemségek kezére kerültek. 
Már belülről is fellazultak. Legerősebb és legjelentősebb családjaik, 
élükön a keményfejű és éles szemű Fuggerekkel és Welserekkel, akik 
Dél-Amerika, Afrika, Kelet-Ázsia felé kémlelődtek, már elég korán 
abbahagyták a messzire tekintést; minden ambíciójuk abban me- 
rült ki, hogy jószágokat, arisztokrata rangokat szerezzenek maguk- 
nak, és kis uraságok legyenek vidéki birtokaikon. Egész világot 
behálózó cégeiket likvidálták, amikor az általuk túlzott mértékben 
finanszírozott Károly császár csődje fenyegető közelségbe került. 
A ,szent római birodalom" likvidálása tovább tartott, különböző 
szakaszokban ; végleges felszámolása a francia forradalom biztosai- 
nak szeme előtt ment végbe. A birodalmi városok dicsőségének 
örökre vége szakadt ekkor, és az ezerre rúgó birodalmi uraságokkal 
együtt az egyházi fejedelemségek is akkor tűntek el, utoljára Mainz, 
amely a legtovább reménykedett fennmaradásában. 

De térjünk vissza az 1517-es esztendőhöz és Albrecht mainzi 
érsekhez, aki Luthertéziseit egy róla szóló jelentéssel Rómába küldte. 
A pápa korrekt módon úgy döntött, hogy az ügy megvizsgálására 
az Ágoston-rendi generális mint Luther elöljárója illetékes. Csak- 
hogy Tetzel dominikánus szerzetes és ráadásul inkvizitor volt. 
Mihelyt szeme elé került Luther plakátja, tüstént kijelentette: 
, Az eretnek három héten belül tűzre vettetik, és fürdősipkában 
utazik az égbe." Rendtársaitól hamarosan támogatást kapott. A ki- 
robbanó vitát eleinte két rivális rend közt dúló , csuhás civakodás- 
nak" fogták fel, és kaján örömmel figyelték mindazok, akik a szer- 
zetesrendeket nem szívlelhették. Innen is ferde és profán fénysuga- 
rak világítják meg a , német nemzet szent római birodalmának" 
nevezett nagy, központi fekvésű országban uralkodó állapotokat. 

dgoston-rendiek és dominikánusok 


Ulrich von Hutten, mint már említettük, a mainzi érsek udva- 
ránál élt, ahol a kolduló szerzetesrendeket nem valami sokra be- 
csülték, akár dominikánusok voltak, akár ferencesek vagy Ágos- 
ton-rendiek. Innen írta 1518 elején egy barátjának: ,,Talán még 
nem is tudsz róla? A szászföldi Wittenbergben egy párt fel akar 
lázadni a pápa tekintélye ellen; egy másik párt viszont a pápai 
búcsúkat védelmezi. Mindkét tábort szerzetesek vezetik a harcba. 
Ezek a rettenthetetlen generálisok, forrófejűek, hevesek, könnyel- 
műek, üvöltöznek, ordítoznak, könnyeket ontanak, eget. verő pa- 
naszokat óbégatnak, no és még vannak olyanok is, akik íráshoz 
ülnek, meg könyvtárakba szaladgálnak; téziseket árulnak, ellen- 
téziseket, végkövetkeztetéseket, gyilkos cikkeket. . . Remélem, 
kölcsönösen elpusztítják egymást . . . " 

Háromszáz esztendővel később Lessing egyik ifjúkori, tüzes és 
tiszteletlen korai írásában szintén szerzetesek civakodásának fogja 
fel az ügyet, és ennek illusztrálására egy Luther korából származó 
levelet idéz. A levelet égy humanista írta Antwerpenből egy másik 
humanistának, aki Spanyolországban élt. (A humanisták minden 
országra kiterjedő levelezést folytattak egymással, s egész Európá- 
ban kiépítették postahálózatukat és állomásaikat, akárcsak a Fug- 
gerek.) A szóban forgó levél írója szerint az egész vitát minden va- 
lószínűség szerint az irigység és rosszindulat pattantotta ki. , Az 
Ágoston-rendiek irigykednek a dominikánusokra, a dominikánu- 
sok az Ágoston-rendiekre, és mindketten együtt a ferencesekre — 
lehet-e egyebet várni, mint a légádázabb viszálykodásokat? " 

Lessing még idézi X. Leó pápának egy korántsem hiteles, de 
számára nagyon is hihetően hangzó kijelentését: ,, Jófejű ember az 
a Márton testvér ; az egész csupán szefzetesi perlekedés." 

Sok kortárs nagyjából így ítélte meg a helyzetet a vita kezdeti 
fázisában. Csak a dominikánusok vették nagyon komolyan kezdet- 
től fogva. Már a Reuchlin-ügyet is teljes határozottsággal a ma- 
gukénak tekintették, s még mindig nem tudták elintézni úgy, 
ahogyan akarták; most pedig újabb ügy támadt, a Luther-ügy, 
amely hamarosan elfeledtette az egész előjátékot. Tetzel már mág- 
lyával fenyegetőzött. Szerzetestársai felkapták a jelszót. Valóban 

a két rend konfliktusa következett be. A dominikánusok össze- 
. gyűjtötték hadaikat, és nagygyűlést rendeztek Odera-Frankfurt 
egyetemén. 

Az Ágoston-rendiek körében teljesen urrá lett a csüggedés. Lu- 
thert a priorja nyomatékosan kérte, hogy maradjon csendben. Mint 
mondotta, a dominikánusok , már ugrálnak örömükben", hogy im- 
már az Ágoston-rendiek is az eretnekség hírébe kerültek ; mert hát 
a domonkosok listáján is akadtak foltok. A prior nem Eckhart 
mesterre gondolt, akit már elfelejtettek, hanem talán Savonarolára, 
akire még nagyon jól emlékeztek. De főleg arra a négy dominikánus 
szerzetesre célozhatott, akiket néhány évvel ezelőtt Bernben meg- 
égettek ; az volt a vád ellenük, hogy csalárd módon csodát akartak 
produkálni, s egyik novíciusuk testére mesterséges eszközökkel 
Krisztus-stigmákat fabrikáltak. Az ügy nagy feltűnést keltett, és 
mintlenfelé számos publikáció jelent meg róla, még költemények is. 
A prior elmondta, hogy értesülései szerint az odera-frankfurti nagy 
Domonkos-rendi konvent százhat ellentézist állított össze Luther 
téziseivel szemben ; de a dominikánusok nem érték be ezzel az aka- 
démikus jellegű aktussal. A konvent úgy határozott, hogy hivatalos 
formában feljelentést tesz Luther ellen Rómában, s bevádolja mint 
eretneket. Ez sokkal veszélyesebb lépés volt, mint a mainzi érseké. 
Frankfurtban templomi szószékről hirdették a Domonkos-rendiek, 
hogy Luther három héten belül máglyára kerül; s ez a fenyegetés 
többet jelentett Tetzel magánvéleményénél. Hétről hétre érlelődött, 
egyre konkrétabb alakot öltött, egyre veszedelmesebbé vált az ügy, 
és Luthernak most már szembe kellett néznie vele. 

Nem tartozott a félénk emberek közé, de — egy későbbi nyilat- 
kozata szerint — még mintegy , elvakított" volt. Közvetlen kör- 
nyezetétől nem sok segítséget kapott. Az egyetem professzorai ó- 
vatosan elhúzódtak tőle, és azon sopánkodtak, hogy az ő főiskolájuk 
is belesódródott a vitába. Egy hamburgi lelkész ezt mondta neki: 
, Az igazságot beszéled, jó Márton testvér, de nem fogsz elérni sem- 
mit. Menj vissza a celládba, és mondjad : Isten irgalmazzon nekem!" 
Barátságos vagy lelkes visszhang csak a távolból érkezett. Luther, 
mivel úgy érezte, hogy többszörösen is félreértették, magyarázato- 
kat fűzött kilencvenöt tételéhez. Ezúttal is igen korrektül járt el; 
a kommentárokat megküldte egyházi felettesének, a brandenburgi 
püspöknek azzal a kéréssel, hogy belátása szerint korrigáljon, tö- 

röljön, vagy akár semmisítse meg az egészet. , Semmi sém olyan ne- 
héz, mint megállapítani az egyház igazi tanítását" — jelentette ki, 
s hozzáfűzte: tisztában van azzal, hogy ő maga mennyire bűnös 
ember. Ebberr a levélben is hangsúlyozta, hogy odaadó engedel- 
mességgel viseltetik a. pápa iránt. Csakhogy maga Luther is hétről 
hétre továbbment. Már túllépett a tézisekben hangoztatott nézete- 
ken; a búcsút egyre kétesebbnek találta, a pápa kormányzási ha- 
talmát úgyszintén. A középkorban a , két kard" koncepciója ural- 
kodott: az egyik kard a pápáé, a másik a császáré; a pápai kúria 
ebből a koncepcióból fejlesztette ki azt a felfogást, hogy a pápának 
joga van a főhatalomra minden birodalom és ország fölött. Luther 
a , két kard" teóriáját már merészen , pokoli kitalálásnak" nevezi, 
amelyet csak később agyaltak ki;-a koral időkben nem létezett, és 
a görög egyház sohasem fogadta el. Ez utóbbi pontot hamarosan 
újra fejtegeti és védi majd. Az eretnekégetésekről is beszél: a Bib- 
liában sehol sem esik szó ilyesmiről, sem Pál apostol leveleiben, sem 
az evangéliumban. 

Luther korai írásai olyanok, mint a vulkánok, amelyeknek lej- 
tőit szelíden zöldellő növényzet vékony kérge borítja. Ilyen kérget 
alkotnak írásaiban azok a minden bizonnyal őszinte kijelentések, 
amelyek az egyházhoz való hűségét hangoztatják ; alattuk ott izzik 
a tűzes láva, amely bármelyik pillanatban felszínre törhet. Luther 
gyanútlanul szállítja a fát a dominikánusok máglyájához, amely 
egyelőre még igen kevés rőzséből áll, és az a kevés is meglehetősen 
nedves. Eddig latinul írt, , nézeteket" fogalmazott meg, amelyek- 
től azt várta, hogy teológus körökben vitákat gerjesztenek. Most 
hirtelen németre vált át, beszédet ír , a búcsúról és a kegyelemről". 
Tulajdonképpen ez a füzetecske hatott először valóban széles kör- 
ben. Több mint húsz különféle kiadásáról tudunk ; ez szinte hihe- 
tetlenül magas példányszámot jelent abban a korban, amikor vi- 
szonylag csak igen kevesen tudtak olvasni, amikor a könyvárusok 
még málhás lovak hátára kötözött fahordókban vagy legfeljebb 
szekéren szállították portékaikat egyik helységből a másikba, s 
állandóan ki voltak téve annak a veszélynek, hogy a helyi cenzúra 
nem engedi meg a nyomtatványok terjesztését, vagy vámokat meg 
mindenféle illetékeket követelnek tőlük. Luther egyébiránt nem 
kapott honoráriumot ezért az írásáért, mint ahogy egyetlen más 
művéért sem. Szerzetes lévén, professzori munkájáért sem járt neki 

fizetés; a rend egyszerűen kölcsönadta őt a választófejedelemnek. 
Még azt az új csuhát is több ízben szerényen kellett sürgetnie, a- 
melyet megígértek neki ; Pféffinger fejedelmi tanácsos újra meg újra 
megvétózta ezt a felesleges kiadást, míglen Luther udvarbeli párt- 
fogói közbeléptek, s megküldték neki a fekete csuhát. Valóban kol- 
dusszegény kis szerzetes volt az, aki most küzdőporondra. lépett 
egy eszközökkel korlátlanul rendelkező világhatalom ellen. 

Fentebb említett füzetecskéjében Luther nem a tudósokhoz, ha- 
nem a néphez fordul. Szűkszavúan, könnyen megjegyezhetően, 
húsz cikkelyben — , először, másodszor"? stb. — foglalja össze mon- 
danivalóját. Anyanyelve úgy engedelmeskedik gondolatainak, mint- 
ha mindig is németül írt volna. Micsoda, eretneknek akarják bé- 
lyegezni? Nos, csak kiabáljanak, , fütyülök az efféle ordibálásokra". 
Kicsodák-micsodák ezek a szájaskodók? , Sötét agyúak, akik hozzá 
se szagoltak a Bibliához, sohasem olvasták a keresztény tanítást, 
sohasem értették meg saját tanítóikat." Csupán a maguk , lyukas 
és szakadozott véleményét" mutogatják. ,, Új tanítók" új tanokkal 
állnak elő, de azok hamisak. A búcsú nem vezet jóra, aki akarja, 
vehet magának, de az ilyenek csak a , lusta és álmos keresztények". 
Sokkal jobban cselekszik az, aki ínségben szenvedő embereket tá- 
mogat, aki legközvetlenebb környezetében gyámolítja felebarátait ; 
és ha marad fölös pénze Isten akaratából, abból még mindig juttat- 
hat valamit a távoli Rómában lakozó pápának is, az új Péter-temp- 
lom építkezésére vagy , máshová". Ezt mindenki megértette, a 
, máshová" szót is, mert ekkor már nagyon sokan kételkedtek ab- 
ban, hogy a búcsúpénzeket valóban a Péter-templom építkezésére 
fordítják. , Aki mást mond neked, az félrevezet, vagy a lelkedet az 
erszényedben keresi, és ha abban egy fillért talál, az kedvesebb neki 
minden léleknél." Ez volt a az hangnem, amelyet a nép hallani akart. 
Ezzel a füzetkével Luther az ország szószólója lett, olyan erőteljes 
nyelvezetet használva, amilyenhez foghatót még nem hallott a vi- 
lág. Hogy számára többről van szó, mint az erszényben lapuló fil- 
lérről, azt egyelőre még nem vették észre. " 

A brandenburgi püspök sem figyelt fel Luthernak a téziseihez 
fűzött magyarázataiban levő veszedelmes fordulatokra. Az eddigiek 
során ismételten hangsúlyoznunk kellett, hogy Luther minden világi 
kérdésben roppant tájékozatlan volt. Másfelől azt is meg kell álla- 
pítanunk, hogy a magas egyházfejedelmek bámulatos tudatlanság- 

ról tettek tanúbizonyságot egyházigazgatási és teológiai téren. 
A mainzi Hohenzollern-herceg alig vett tudomást a szemtelenkedő 
barát téziseiről; a brandenburgi püspök — Schulze volt a neve — 
egyáltalában el sem olvasta, amit Luther korrigálás végett megkül- 
dött neki. Először mit sem sejtve, barátságosan kijelentette, hogy 
nincs ideje az irattal foglalkozni ; később a lehnini kolostor apátját 
elküldte Lutherhoz, néhány kegyes sor Írással: Luther munkájában 
nem található semmi nem katolikus állítás, és a búcsúprédikátorok 
ügyködését maga is , szerénytelennek" tartja ; most az volna a leg- 
jobb, ha Luther hallgatna. Nyilván úgy hitte, hogy hamarosan le- 
csillapodik a vihar. Schulze püspök — úgy is mint jogász, úgy is 
mint igazgatási szakember — feltehetően nem akarta szükségtele- 
nül kiélezni Brandenburg és Szászország viszonyát. Sőt néhány 
héttel később megengedte Luthernak a német nyelvű sermónak 
(beszéd) és a latin nyelvű magyarázatának kinyomtatását, ami meg 
is történt. Luther úgy gondolta, ezzel a maga részéről lezárta az 
ügyet, és most már háborítatlanul további stúdiumainak szentelheti 
idejét. Behatóbban kezdett foglalkozni egyházjoggal és egyháztör- 
ténettel, s igyekezett kinyomozni a búcsúra vonatkozó elméletek 
családfáját. 

De hamarosan abba kellett hagynia a búvárkodást, nem volt rá 
ideje. Az ,ordibálások", amelyekről azt hitte, hogy könnyűszerrel 
végzett velük, folytatódtak. Az ellenfelek ellentézisei is megjelen- 
tek nyomtatásban, és egész bálányi érkezett belőlük Wittenbergbe. 
A diákok a wittenbergi egyetem ellen irányuló arcátlan támadásnak 
minősítették, és a piactéren elégették e példányokat. Luthernak ez 
egyáltalán nem tetszett, helytelenítette az eljárást, és elítélő véle- 
ményének prédikációiban is hangot adott. Hallgatni akart, amint 
azt a püspöknek megígérte. 

A dominikánusok viszont korántsem akartak hallgatni. Erősítést 
kaptak egy tudományos nagyság, a híres Dr. Eck személyében, aki 
az ingolstadti egyetem professzora volt, és Luther fő ellenfele lett. 
Ettől fogva a közvélemény úgy fogta fel a vitát, hogy az nem a két 
szerzetesrend, hanem Eck és Luther között folyik. Van ebben valami 
kicsinyesség, és határozottan ellentmond a nagy történelmi esemé- 
nyekről vagy hatalmas szellemi mozgalmak harcáról alkotott mai 
elképzeléseinknek, de hát akkor így látták az ügyet. Eck volt az, aki 
erőteljesen szorgalmazta az eljárást, ha az akadozott, ő volt az, aki 

nem hagyta elaludni az ügyet, szívósan vitte tovább évekig, évtize- 
dekig. Éppoly harcos természet volt, mint Luther, és éppoly gorom- 
bán tudott odacsapni, mint ellenfele ; hogy lelkiismereti kérdésekkel 
való szenvedélyes viaskodás késztétte volna e harcra, azt nemigen 
lehet mondani. Csak élete vége felé vonult vissza, rezignáltan, kiáb- 
rándulva még az egyházból is, amelyet oly buzgó odaadással szolgált 
végtelenül sok tollharcával és különféle megbizatások teljesítésével. 
Élete utolsó szakaszában kizárólag lelkipásztorkodással foglalkozott 
Ingolstadtban. És ez a tevékenysége nem is esett messze Luther fel- 
fogásától, aki azt vallotta, hogy az embernek a maga közvetlen kör- 
nyezetében kell jótékonyan munkálkodnia. 

De addig nagyon hosszú időnek kellett eltelnie. Eck is paraszti 
családból származott, mint Luther. Magas, erős, tenyeres-talpas 
ember volt, a természet harsány hanggal és kitűnő emlékezőtehet- 
séggel áldottá meg ; az utóbbinak kiváltképpen nagy hasznát vette, 
mert vitapartnereit a legkevésbé ismert tekintélyek műveiből vett 
idézetekkel valósággal lehengerelte. Tudása kizárólag a tankönyvek, 
az előírt olvasmányok anyagának felhalmozása ; már kiskorában is 
fantasztikusan sokat kellett olvasnia, hiszen éppoly csodagyermek 
volt, mint Melanchthon, tizenkét esztendős fejjel annyira , késznek" 
számított, hogy felvették az egyetemre. Visszaemlékezéseiben Cato, 
a szigorú cenzor áll olvasmánylistája élén ; felsorolja, hogy elolvasta 
Senecát, Isidorusnak a dialektikáról írt öt könyvét, a kánonjogot, 
valamennyi tekintély legnagyobbikát a kommentárokkal egyetem- 
ben ; , az ábécé sorrendje szerint bevágta" az összes pápai határoza- 
tokat, dekretálisokat, és igen gyakran idéz belőlük, nagy bánatára 
vitapartnereinek, akik erre nem képesek. Sőt átrágta magát az Ágos- 
ton-rendi Trionfo könyvén is, amely a pápa hatalmáról szól, és a leg- 
fantasztikusabb mű a maga nemében: a szerző azt bizonygatja 
benne, hogy a Szentatya nemcsak Istenhez hasonló, hanem Istennel 
egyenlő helyet foglal el. Mindezt tíz- vagy tizenegy esztendős fejjel 
biflázta be Eck ; tizenöt éves korában már magister, és kisujjábban 
van az egész skolasztika. Nagyon korán , kész lett", és attól fogva 
nem fejlődik tovább. Egy időre a humanistákhoz csatlakozik, akik fel- 
törőben vannak, de aztán teljes határozottsággal a tekintély olda- 
lára áll át. Ott kielégítheti eminens tanulói becsvágyát, kardinálisok 
bizalmasa lehet, ő a nagy Eck, a minden feladatra alkalmas Eck; 
Eck és mindig újra Eck és Eck, a későbbi birodalmi gyűléseken is 

folyton őt emlegetik, nélkülözhetetlenné válik. Ő az egyetlen, aki 
fáradhatatlan íráskészség tekintetében bizonyos fokig lépést tud 
tartani Lutherral. De szárazon, tudálékosan Ír; sohasem sikerül 
gyújtó hatást elérnie, rendszerint vaskos salabaktereit nem olvas- 
sák, eladatlanul hevernek a könyvárusok polcain. Nyersesége miatt 
saját pártjában sem nagyon kedvelik ; a kardinálisok terhesnek ér- 
zik, hogy makacsul beneficiumokat koldul tőlük ; néhány igen sze- 
rény javadalommal tömik be a követelőző száját. Ellenfelei a kor 
nélkülözhetetlen harci eszközéhez, a rágalmazáshoz folyamodva el- 
mondják mindennek, főleg szajhák után szaladgáló kéjencnek és tel- 
hetetlen borvedelőnek; egy korábbi humanistatársa gonosz latin 
gyászkölteményt jelentet meg, amelyben elparentálja Doktor Eck 
, legeslegjobb ágyasát valamennyi között"; Nürnbergből egy köz- 
derültséget keltő pamflet kel szárnyra, amely az , Eccius Dedolatus? 
gúnycímkét ragasztja rá. Eck azonban vajmi kevéssé veszi szívére 
a csúfolódásokat. Vidáman iddogál tovább, és a magisztrátusok tisz- 
teletük jeléül egyre-másra küldözgetik neki az ajándékborokat. Ké- 
sőbb kijelenti, hogy immár megbánta ifjúkori vétkeit, és ezzel a 
maga részéről elintézettnek tekinti az egészet. Támadási receptje 
egyszerű: , Akkor kell rókákat fogni, amikor még fiatalok", minden 
eretnekhajlamot tüstént ki kell irtani, mihelyt felbukkan, , és ezt 
az ördögöt csak kínpad és kínok által lehet kiűzni". Minden zelóták 
legfélelmetesebb típusához tartozik: ő az örök iskolamester. Büsz- 
kén mondta saját magáról: , Életem végéig iskolamester akarok 
maradni." Csak egy dolog bántja — de az nagyon — : nem hallgatnak 
kellőképpen a szavára, sem hazájában, sem Rómában. Hasztalan 
terjeszti elő indítványait, amelyekben kifejti, miképpen lehetne ha- 
tékony védelmet szervezni az egyre növekvő eretnekség ellen. Egé- 
szen jól látja, hogy az érvek túlságosan gyengék, a teológiai indoko- 
lások túlságosan gyatrák. Arra volna szükség, hogy a pápa tetterős 
nunciusokat nevezzen ki, és nagy tudású, energikus embereket adjon 
melléjük, mégpedig olyanokat, akik jól ismerik a német viszonyo- 
kat. Aligha vagyunk igazságtalanok Eckkel szemben, ha feltételez- 
zük, hogy saját magát is az utóbbiak közé számította. Sajnos — is- 
meri be gondterhelten —, ritkák az ilyenek, mint a fehér holló. 
Egész bajor hazájában mindössze három megfelelő képességű fér- 


t Lefordíthatatlan szójától a legyalult szöglet" (Ecke németül sarkot, 
szögletet jelent). — 4 ford. 

fiút ismer. (Nyilván magát is beleértette.) A pápai kúriához intézett 
memorandumaiban Eck akaratlanul olyan könyörtelenül éles képet 
rajzol a fennálló állapotokról, amilyet még a reformátorok leleple- 
zéseiben is alig találunk. 

Az ellenszenves ember itt úgy jelenik meg előttünk, mint korlá- 
tolt, de őszinte bajnok, aki jobbra is, balra is osztogatja csapásait. 
Kiváltképpen a püspökök vannak a bögyében. Luther általában 
úgy vélekedett róluk, hogy alszanak. Eck részletekbe bocsátkozik : 
Miért tűrik, hogy lelkészeik ágyasokat tartsanak? Miért követelnek 
még pénzt is annak fejében, hogy megtűrik az ilyen állapotokat? 
Miért nem látják el maguk funkcióikat, miért bízzák azokat hit- 
vány, rosszul fizetett helyettesekre? Azok aztán a kegyelmi eszközö- 
ket pénzért árusítják a szegény embereknek, méghozzá a felettesek 
utasítására ; négy forintba kerül a házasságtörés, hat forintba, ha 
mindkét szeretkező fél házasságban él, tíz forintba egy apácával való 
bujálkodás ; a pénz befizetésével az ügy el van intézve. Eck még to- 
vább megy, és Rómát sem kíméli : felhánytorgatja az egyházi jöve- 
delmekkel folytatott manipulációkat, a világi bíráskodásba való ön- 
kényes beavatkozásokat. Luther beszél itt? Nem, Doktor Eck be- 
szél: az egyházi vezekléseket gyalázatos módon pénzbeli szolgálta- 
tásokká változtatták át, és ez a 8. századba nyúlik vissza, amint 
az egyháztörténetben igen járatos doktor pontosan tudja; a régi 
egyház nem ismert ilyesmit, az egész , emberi mű", és most az a 
helyzet, hogy a pápai poenitentiariában a lelkeket gyógyító orvossá- 
gok helyett csak arany meg ezüst van. Az egyházi hivatalokat olyan 
embereknek árusítják pénzért, akik annyit értenek a Bibliához és a 
teológiához, mint szamár az énekléshez. A nagy gonosztevők, az 
uzsorások és a szodomiták büntetlenül élik világukat, de ha egy sze- 
gény ördög nem tud kamatot fizetni, azt mindjárt kiközösítéssel 
sújtják. És hogyan tartják az istentiszteleteket Rómában? A gyón- 
tatók csak a taksákat lesik, kutyafuttában intézik el feladatukat, 
hogy minél több gyónóval végezhessenek. Zarándokútján Luther 
ugyanezt tapasztalta, s meg is írta. Kik kapják a nagy javadalma- 
kat? — teszi fel a kérdést Eck. Idegen, éretlen tacskók. , Meg kel- 
lene nyílnia a földnek, hogy elnyelje ezeket a kufárlelkeket."?" Van 
abban valami kísérteties, hogy Eck majdnem szóról szóra azokat a 
téziseket adja elő, amelyek miatt Luthert és követőit minden skru- 
pulus nélkül meg akarja égettetni, 

Attól eltekintve, hogy Eck vagy a tortúra erélyes alkalmazását 
javasolja, vagy egy nagyszerű professzorokból álló testület által gya- 
korolt szigorú cenzúrát kíván, csupán egy valamiben , ortodox" — 
minden üdvöt a pápától vár. Ahogyan a németek egy jó császár el- 
jövetelében reménykednek, úgy várja ő is minden probléma megol- 
dását egy jó, szigorú, bölcs pápától, aki majd vasseprűvel teremt 
rendet. Eck, aki tízéves korától fogva dekretálisok iskolájában nőtt 
fel, nem ismer semmi egyebet, csak dekrétumokat, bullákat, tilalma- 
kat. A pápának szerinte azzal kellene kezdenie a rendcsinálást, hogy 
elkergeti az Eck által oly élénk színekkel lefestett püspököket, meg- 
reformálja vagy feloszlatja a szerzetesrendeket, alaposan megtisz- 
togatja a kúriát, s a tudatlan klérust jobb garnitúrával cseréli ki; 
Eck iskolamester, aki úgy bánik az évszázadokkal, mintha a tan- 
könyvében lapozgatna. Belső szárazsága és gyatrasága lefegyverző 
módon jut kifejezésre, amikor a Szentszékhez intézett memoran- 
dumaiban a következőt ajánlja: a pápai brévékben is legyen , va- 
lam!" isteni , valami" a Szentírásból — , amennyiben ezt meg lehet 
csinálni". 

Mondanunk sem kell, hogy Eck reformjavaslatait Rómában ad 
acta tették. Az öreg harcost terhesnek és fölöslegesnek érezték. Be- 
csületére válik, hogy nem keseredett el, hanem attól fogva kis egy- 
házközségének szentelte tevékenységét. Gyűlölt ellenfelétől még azt 
is megtanulta, hogy a prédikálást nem szabad elhanyagolni, így hát 
fáradhatatlanul prédikált, annyi szentbeszédet mondott, mint csak 
kevesen, s ezekről pontos kimutatást vezetett, amely még ma is 
megvan. Tartunk tőle, hogy prédikációi éppoly szárazak voltak, 
amilyenek az írásai. 

Művei mindazonáltal elég veszélyesek voltak Luther számára, 
amikor a vita megindult. Luther azonban később majdnem kedélyes 
hangon nyilatkozott Eckről: , Jó kedvre derített az az ember!" Az 
eretnekek hasznosak is — idézte Ecket, aki az ő bibliafordításával 
kapcsolatban tette ezt a megjegyzést. Tulajdonképpen — úgy- 
mond — ezt az Ecket pápává kellene választani, , hiszen úgy sincs 
valamirevaló pápájuk". 

Luther már robusztus alakká nőtt, amikor így tréfálkozott. De 
az első nyilak, amelyeket Eck kilőtt rá, még a töprengő, bizonytalan- 
kodó szerzetest találták el, és igen élesre hegyezett nyílvesszők is 
voltak köztük. Eck biztos szemmel ismerte fel, hogy a rendkívül 

népszerűtlen búcsúkérdésről és a búcsú még tisztázatlan dogmati- 
kai előfeltételeiről folytatandó disputa nem sok reménnyel kecseg- 
tet. A vitát ezért áttolta a pápai tekintély területére, kijelentvén, 
hogy Luther a pápa tekintélyét támadta meg. Kiváló emlékező- 
tehetségű ember volt, és összehasonlíthatatlanul jobban ismerte a 
pápai dekretálisokat, mint Luther; előszedte az Unigenitus bullát, 
amelyről már beszéltünk, s Luther kénytelen volt elismerni, hogy 
ezt a bullát nem ismeri. Luther a hitben bízott, a hitre hagyatko- 
zott, amely szerinte kegyelem, és minden szentségnél előbbre való ; 
Eck viszont VI. Kelemen avignoni pápa bulláját idézte. Ezzel Lu- 
ther mindjárt az elején problematikus védekező állásba szorult ; egy 
pápai bullát vitatni sokkal súlyosabb volt, mint a búcsúintézmény 
torz kinövéseit kritizálni ; egy pápai bullával szembeszállni majdnem 
annyit jelentett, mint az egyház fundamentumait megingatni. És 
Eck hatékonyan manőverezve tovább szélesítette támadási front- 
ját: , cseh eretnekségnek" nevezte Luther nézeteit. Ezzel ügyesen 
meglovagolta az eretnek Husszal szemben megnyilvánuló általános 
iszonyodást, felidézve a huszita háborúk még korántsem feledésbe 
merült borzalmait, amelyektől különösen Szászország szenvedett 
nagyon sokat. Politikai indulatokat kavart fel, mert a húsz évig 
tartó háborúkban mindig a németek húzták a rövidebbet. Rémül- 
ten menekültek a cseh hadak elől, amelyeket a híres ZiZka és a nem 
kevésbé félelmetes hírű Prokop vezérelt. A német seregek — és erre 
nagyon kínos volt visszaemlékezni — már akkor menekültek, mikor 
meghallották a támadásba lendülő csehek rettegett harci indulóját, 
amely az , Istennek harcosai vagyunk"? szavakkal kezdődött, s ezzel 
a kiáltással végződött: , Verjétek agyon őket, verjétek agyon vala- 
mennyit!" Németországban még a következő nemzedékek is bor- 
zongva meséltek a vak Zizkáról, aki lehunyt szemmel vezette embe- 
reit győzelemről győzelemre, s haldokolva még megparancsolta, 
hogy bőréből harci dobot készítsenek, annak pergése tüzelje harco- 
sait további csatákra és diadalokra. A husziták mélyen behatoltak 
Németországba, ostrom alá fogták Magdeburgot, egyik csapatuk 
egészen Brémáig jutott el portyázásai során ; azzal fenyegetőztek, 
hogy elpusztítják az egész Rajna-vidéket. Sok város csak súlyos 
hadisarc árán menekült meg a katasztrófától, és Szászországban 
még Luther korában is számos helyen lehetett látni felperzselt fal- 
vak üszkös romjait. Azt viszont már elfelejtették, milyen okok idéz- 


199 


ték elő ezeket a háborúkat ; feledésbe merült a császár hitszegése, 
aki Husznak oltalomlevelet (salvus conductus) adott; feledésbe 
merült a Szűz Máriás lobogókkal Csehországba vonuló keresztesek 
fogadkozása, hogy tűzzel-vassal kiirtják az eretnekeket, s közben 
éppoly könyörtelenül kirabolták, és legyilkolták azokat is, akik a 
husziták és eretnekek ellenségei voltak. Azt is majdnem teljesen el- 
felejtették, hogy a cseh korona a , szent római birodalom" egyik 
legragyogóbb drágakövének számított, hogy a császárválasztó feje- 
delmek testületében Csehországnak még mindig döntő szava volt. 
Mindezt elfelejtették. A , cseh" szó az , ország ellensége" szinoni- 
mája lett, ezzel ijesztgették a gyermekeket, de maguk a felnőttek is 
megborzongtak hallatára. 

Eck tehát , cseh eretnekséggel" vádolta Luthert, és ennél vesze- 
delmesebb váddal nem is illethette volna. Semmi sem ártott annyira 
Luthernak, semmi sem okozott neki annyi bajt, mint ez. Eck addig 
szorongatta, hogy végül is dacosan fellázadt, és nyíltan kiállt Husz 
mellett. Így hajtották előre egyre tovább és tovább, lépésről lépésre 
taszigálták, kimanőverezték az egyházból, azt lehet mondani. Eck 
ügyesebb taktikusnak bizonyult a dominikánusoknál, akik maguk 
ellen ingerelték a humanistákat, és széles körben, egészen a legna- 
gyobb befolyással rendelkező egyházi fejedelmekig ellenírontot hoz- 
tak létre. Eck kis csatározásokkal kezdte meg hadjáratát a , cseh" 
Luther ellen. Nyársacskák (Obelisci) című írásában vetette papírra 
epés megjegyzéseit ; Így nevezték akkoriban azokat a széljegyzeteket, 
amelyeket a könyvek vagy kéziratok margójára szokott firkálni az 
olvasó, ha a szöveg valamelyik szakaszával nem értett egyet. Luther 
hosszas habozás után a Csillagocskákban (Asterisci) válaszolt ; ez a 
szó is szöveghez fűzött megjegyzéseket jelentett. Eredetileg az volt 
a szándéka, hogy csendesen lenyeli és megemészti ezt a , moslékot", 
s folytatja egyházjogi tanulmányait, mert az egyházjog még, amint 
az most megmutatkozott, messzemenően ismeretlen terület volt 
számára. Barátai azonban nem hagyták békén : Wittenberg és Szász- 
ország becsülete — mondták — okvetlenül megköveteli, hogy a do- 
log ne maradjon annyiban. Ekkor még mindig csak a szerzetesren- 
dek vitája és akadémikus jellegű polémia volt az ügy. 

Az Ágoston-rendiek szintén nagy konventet hívtak egybe Heidel- 
bergbe, és ezen Luthernak is részt kellett vennie. Staupitz rendelke- 
zése értelmében neki kellett vezetnie a tudományos disputákat, ame- 

lyek ilyen alkalmakkor sohasem szoktak elmaradni. Luther tehát 
ismét vándorútra kelt, gyalogszerrel. Az utazás nem volt veszély- 
telen, mert az eretnekség vádja már nagy területeken felborzolta a 
kedélyeket. Barátai figyelmeztették Luthert, hogy ellenségei eset- 
leg elfogják, és Rómába hurcolják ; a választófejedelem is aggódott 
érte, és ellátta részletes ajánlólevelekkel. Ez az utazás lett Luther 
első diadala a nagyobb nyilvánosság előtt. Testileg is használt neki, 
úgyhogy megerősödve, jó kondícióban tért vissza. Heidelbergben 
csatlakoztak hozzá első követői Németország távolabbi részeiből, 
köztük jó néhányan olyanok, akik később jelentős szerepet játszot- 
tak. Más rendekhez tartozó szerzetesek, még dominikánusok is 
akadtak köztük. Luther volt az ifjúság embere ; az idősebb profesz- 
szorok — azok is, akik Erfurtban tanították — nem voltak éppen- 
séggel elragadtatva fejtegetéseitől, amelyek még egyszer és utoljára 
a filozófiai doktrina és az ,avas" Arisztotelész ellen irányultak. 
A közös megbeszéléseken kerülték a búcsú körüli viták témáját, de 
szűkebb körben annál többet beszéltek róla. Az ilyen konventek 
egyúttal kedélyes összejövetelekre is alkalmat szolgáltattak, és Lu- 
ther azt írta haza Spalatinnak, hogy az 1518-as szüretelésű borok 
minősége kiemelkedik az átlagból. Heidelbergben már hatásosan 
érvényesült az a képessége, hogy asztali beszélgetések közben drasz- 
tikusan, frappánsan tudott véleményt nyilvánítani. Fiatal hallgatók 
lelkes hangú leveleket irogattak Heidelbergből a szélrózsa minden 
irányában, áradozva számoltak be a , pompás eszmecseréről". 
Luther kemény koponyája, sovány és markáns arca, tüzes szenve- 
délyessége nagyon imponált nekik, nem kevésbé gyors észjárása, 
talpraesettsége, biztonsága, ahogyan a Bibliából idézett, ami akko- 
riban korántsem volt megszokott jelenség. És talán még nagyobb 
hatást tett rájuk szívélyessége a társalgásban, amelyből azonban 
félreérthetetlenül kitetszett, hogy Luther nem számít viszontszol- 
gálatokra, mint általában a humanisták, hanem jó barátokat is kész 
elpáholni, ha szükségesnek tartja. Luther mindig értette a módját; 
. hogyan tegyen szert lelkes barátokra és követőkre ; de aztán sokat 
közülük elvesztett, és gorombán kárhoztatta őket. Egyelőre még 
minden bizonytalan és , nem dogmatikus" volt, minden tisztára Lu- 
ther személyes hatásától függött. Ez pedig erős volt. Heidelbergben 
alakultak ki egy Luther-párt kezdeti elemei. Luther Heidelberg 
előtt hírhedt volt; Heidelbergben híres lett. 

A harc folyt tovább, és most Luther volt az, aki új, merész lépést 
tett előre. Rómában még nem is döntöttek ügyében, de már arról 
beszéltek, hogy ki fogják közösíteni. Luther Heidelbergből megerő- 
södve, majdnem elbizakodottan tért vissza. Egyik barátjának írt 
levelében így gúnyolódik, mintha már el is ítélték volna: , Minél 
erősebben fenyegetnek engem ezek az emberek, annál nagyobb a 
bizakodásom. Asszonyról, gyerekről gondoskodtam, földet, házat, 
vagyont már szétosztottam, hírem és tekintélyem már Ízekre van 
szaggatva. Még csak egy van hátra : nyomorult és törékeny testem. 
Azt elvehetik, legfeljebb egy-két órával rövidíthetik meg az élete- 
met, de a lelkemet nem rabolhatják el tőlem." Aki az Igét akarja 
hirdetni, annak mindig számolnia kell üldözéssel és halállal. Hozzá- 
fűzi: , A minap prédikációt tartottam a népnek a kiközösítésről és 
annak hatékonyságáról. Alaposan kiprédikáltam a funkcionáriusok, 
komisszáriusok, vikáriusok egész piszkos bandájának zsarnokságát 
és tudatlanságát. Az emberek csodálkoznak, sohasem hallottak még 
ilyesmit, és most várják, milyen bajom származhatik ebből. Új tüzet 
gyújtottam, de az igazság szavával." 

Új tűz és új égető probléma. Luther nem megfontoltan, de csalha- 
tatlan ösztöntől vezérelve tette meg ezt a lépést: a búcsú mellett a 
kiközösítés volt a leggyakrabban felpanaszolt sérelmek egyike. Az 
emberek még sokkal jobban féltek a kiközösítéstől, mint a tisztító- 
tűztől; az utóbbit — gondolták — majd csak elintézik valahogy, a 
kiközösítés azonban közvetlenül az életbe nyúlt bele. Az egyház ezt 
a fegyverét valaha csak nagyon komoly és súlyos esetekben hasz- 
nálta ; de idővel olyan eszközzé vált, amely mindenkit fenyegetett, a 
legszegényebbeket is, a leggazdagabbakat is, a kisembereket azon- 
ban még inkább, mint a nagyokat. A kiközösítés már nem volt az az 
ünnepélyes aktus, amelyet legfelső helyről villámcsapásként zúdf- 
tottak császárokra, királyokra, nagy eretnekekre, hanem az egyházi 
pénzügyigazgatás egyre erősebbé váló bürokratizálódásának folya- 
mán az adó behajtás egyszerű és tömegméretekben alkalmazott esz- 
köze lett. Kiközösítették az egyszerű embereket, akik nem fizették 
pontosan a dézsmát; kiközösítettek apátokat, püspököket, érseke- 
ket, ha adósok maradtak azokkal az összegekkel, amelyeket tiszt- 
ségük jóváhagyása fejében a pápai kúria követelt tőlük ; már a 14. 
század vége felé több száz magas egyházi méltósággal szemben alkal- 
mazták ezt a szankciót. Azóta folytatódott e büntető eszköz inflá- 

ciója ; most már az apátok és a püspökök, továbbá minden egyházi 
testület is élt a kiközösítés módszerével, gyakran merőben világi jel- 
legű ügyekben is. Luther korának panaszai mindig ugyanazon gaz- 
dasági vitapontok körül forogtak : az alapítványok vagy kolostorok 
kereskedelmet folytatnak vámmentesen behozott árukkal, borméré- 
seket és sörözőket üzemeltetnek ; az apácakolostorok áruba bocsát- 
ják az általuk előállított textíliát ; ha a magisztrátus fellép ez ellen, 
vagy adót akar kivetni rájuk, akkor kiközösítik ; ha még akkor sem 
adja be a derekát, az egész várost interdiktummal sújtják, ami any- 
nyit jelent, hogy abban a helységben a papság semmiféle egyházi 
cselekményt nem végezhet. A kiközösítésnek három fokozata fejlő- 
dött ki: az első az egyes embert, az egyént sújtotta; a második a 
családjára is kiterjedt, amennyiben az illető nem fizetett, vagy nem 
teljesítette, amit megköveteltek tőle ; a harmadik már az egész pol- 
gári közösséget bevonta a megtorlásba. Eredetileg merőben egyházi 
büntetés volt : a vétkes személytől megtagadták a szentségek kiszol- 
gáltatását, s ezáltal kitaszították a hivők közösségéből. A kánon- 
jog azonban egyre fejlődött, egyre gyakrabban avatkozott be a min- 
dennapi élet számos kérdésébe, s ennek következtében a kiközösí- 
tett személytől nemcsak a szentségeket vonták meg (tehát például 
nem köthetett házasságot, nem részesülhetett egyházi temetésben), 
hanem mindenkinek megtiltották, hogy ilyen személlyel bármiféle 
kapcsolatot tartson, az üzleti kapcsolatokat is beleértve. A dolog 
akkora arányokat öltött, hogy ősszel a fizetési határnapok egyúttal 
kiközösítési terminusok is voltak. A házuktól és portájuktól meg- 
fosztott kiközösítettek csapatokba verődve bolyongtak, és koldulás- 
sal tengették életüket. A könyörtelenség, amellyel a kiközösítést 
végrehajtották, nemegyszer emberöléshez, gyilkossághoz vezetett, 
amint azt Luther is megemlíti prédikációjában. Dícsérettel szól 
azokról a világi hatóságokról, amelyek a hatáskörükbe tartozó terü- 
leten nem tűrik meg, hogy a kiközösítéssel ennyire visszaéljenek. Ez 
a kérdés éles vitákat váltott ki. A két fél igényei minduntalan össze- 
ütköztek, és mindkét fél egyre magasabbra srófolta a maga követe- 
léseit. A búcsúhoz hasonlóan a kiközösítés is társadalmi, gazdasági, 
politikai kérdéssé vált. Luther tehát még egy tüzes vasat ragadott 
meg. 

Mint mindig, ezzel kapcsolatban sem beszél csupán visszás álla- 
potokról és gazdasági problémákról, hanem újonnan kialakított 

hittételeiből indul ki. Az áldozás vagy Úrvacsora megtagadása által 
egy embert ki lehet zárni az egyházi közösségből, de nem lehet ki- 
zárni az Istennel való belső közösségből: , Ezt 2 közösséget nem 
adhatja meg és nem veheti el senki emberfia, legyen az püspök, 
pápa, de még egy angyal sem." Odáig nem ér el semmiféle kiközösí- 
tés. Luther csak ezek előrebocsátása után tér rá a , testi", a külső 
kiközösítésre. Ez — úgymond — a nagyon régi időkben is szokás- 
ban volt, de most már annyira kibővült, hogy , temetéstől, vételtől, 
eladástól, emberekkel való mindennemű érintkezéstől, végül amint 
. mondják, víztől és tűztől is" eltilt. De még ennyi sem elég, a világi 
hatalmat is ráveszik, hogy karddal, tűzzel, háborúval gyötörje a 
kiközösítetteket. Mindez ellentétben áll az Írás értelmével, és mél- 
tatlan a papi rendhez. Arról nem is beszélve, hogy ,a pénz vagy 
egyéb világi dolgok miatti kiközösítés új keletű kitalálás". Az apos- 
tolok és Krisztus mit sem tudtak ilyesmiről. Luther -, ötlete" és 
korai írásainak erőssége éppen az, hogy mindig újra utal a Bibliá- 
nak egészen egyszerű állításaira, s teljesen ignorálja a Biblia fölé 
emelt bonyolult építményt. Így mindenki megértette ; persze min- 
denki mást és mást ragadott ki fejtegetéseiből. A világi hatóságok 
örömmel fogadták azt a kijelentését, hogy joguk van a beavatko- 
zásra. A szegények arra figyeltek fel, hogy a nagyfejűeket, az uzso- 
rásokat békén hagyják, csak a kisembereknek kell szenvedniük 
pénzbeli tartozásuk miatt, amely gyakran oly csekély összegű, , hogy 
a levelek meg a költségek többre rúgnak, mint maga az adósság". 
Az egyházi fórumok is nagyon jól megértették, amikor Luther 
fenyegetően kijelentette, hogy a kiközösítés , senkinek sem ártal- 
masabb és veszedelmesebb, mint éppen azoknak, akik lesújtanak 
vele". Nem lehetnek-e bűnösebbek Isten színe előtt, mint akár száz 
olyan ember, akit ők közösítettek ki? 

Mielőtt magát Luthert is kiközösítették, előbb egy szerfelett 
gyászos és szégyenteljes közjáték zajlott le — spicliskedéssel, ajtók 
mögötti füleléssel és a denunciálás egyéb szokványos kellékeivel. 
Mint Luther hamarosan megtudta, már ennél a prédikációjánál is 
, Szörnyűséges kémek" ültek a hallgatóság között, jegyezgettek 
— nem okvetlenül szó szerint — , és jelentéseket írtak a veszedelmes 
új tételekről. Egy másik prédikációjánál Drezdában Emser udvari 
káplán meginvitálta vacsorára, ahol egy lipcsei magister élénk 
vitát provokálva igyekezett Luthert rábírni, hogy ismételje meg 

wittenbergi beszédének fő gondolatait, az ajtó mögött pedig ott 
hallgatózott Tetzel egyik szerzetestársa. Jelentések mentek Cajetan 
pápai legátushoz, aki akkor Augsburgban, a birodalmi gyűlésen tar- 
tózkodott; Cajetan pedig továbbította azokat Rómába, a császár 
kísérőlevelével együtt. Ez utóbbiban Miksa arra kérte a pápát, 
hogy sürgősen közösítse ki Luthert. A császár akkor már beteges- 
kedett, idegessé tette legutóbbi nagy terveinek kudarca, amelyek 
éppoly hebehurgyák voltak, mint a korábbiak, s nehéz tárgyalásai 
voltak a makacskodó rendekkel. Hogy e sok huzavona közepette 
egyáltalán szakított-e magának annyi időt, hogy Luthernak vala- 
melyik autentikus írását elolvassa, az fölöttébb kétséges. Feltehe- 
tően főleg azért szánta rá magát az említett lépésre, hogy hangsúlyt 
adjon új, eléggé meglepő politikájának, amely a pápai kúriával való 
szoros együttműködésre irányult. A császári levélnek nagy hatása 
volt. A pápai auditor kijelentette, hogy haladéktalanul meg kell 
indítani az eljárást, Luther megrögzött eretnek. X. Leó brévében 
utasította a bíborost: Luthert el kell fogni és további parancsig 
szigorú őrizetben kell tartani. Egy másik irat a szász választó- 
fejedelmet szólította fel, hogy adja ki Luthert. Egy harmadik írás 
az Ágoston-rend generálisát utasította: küldjön ki megbízottat, 
akinek legyen rá gondja, hogy az eretneket valóban elfogják, kezére- 
lábára láncot verjenek, amint az ilyen esetekben elő van írva. Meg- 
mozdult tehát az eretnekper egész, némileg körülményes gépezete, 
gondosan ügyeltek a , szolgálati út" pontos megtartására. 

Eddig csak feljelentésről volt szó, amelyet egy előzetes vizsgá- 
lat követett. Most szakvéleményre volt szükség annak megálla- 
pítására, hogy Luther tanai milyen mértékben gyanúsak. Ezzel a 
feladattal a pápai kúria hitbéli kérdésekkel foglalkozó szakértőjét 
bízták meg, ,a szent palota magisterét", Silvestro Mazzolinit, akit 
születési helyéről Prieriasnak neveztek, s aki szintén dominikánus 
szerzetes volt. Akkor már öreg úr volt, közel járt a hetvenhez. 
Két könyvet írt; az egyikben (Summa summarum) a skolasztika 
tanait summázta, a másikban, egy kézikönyvben, lelkiismereti 
kérdésekről értekezett. Mindenesetre előtte feküdt Luther kilencven- 
öt tétele is, nemcsak a kémjelentések, amelyek a császárnak ele- 
gendők voltak ahhoz, hogy a wittenbergi professzor kiközösítését 
szorgalmazza. Mazzolini azonban igen gyorsan, három nap alatt 
végzett munkájával; maga jelentette ki ezt büszkén egy füzetecs- 

kében, amelyet nagy sietve kinyomattatott, mivel irodalmi becs- 
vágy is hevítette. Művét igazán nem lehet nagy történelmi pillanat- 

ban fogant ünnepélyes dokumentumnak nevezni. A Dialogus Martin 
Luthernak a pápaságról hangoztatott vakmerő állításairól címmel 
ellátott iratban Mazzolini hangsúlyozza, hogy öregember lévén, már 
elszokott a , vívástól", és valóban, nemigen forgatja a szellemi baj- 
vívás pengéjét. Inkább csak gorombáskodik, amit mindig fel szok- 
tak. hánytorgatni Luthernak, de Luther sokkal tehetségesebben 
csinálja. Mazzolini így szidalmazza Luthert : kutya, harapós kutya, 
foltos bőrű bélpoklos, vasorrú, ércbendőjű. Nem hiányoznak a 
vaskos célzások sem, például: ha a Szentatya püspökséget adomá- 
nyozott volna neked, te Márton, akkor mindent rendben levőnek 
találnál, nem igaz? Mint iskolában a tanítómester, úgy szólítja fel 
Luthert: Állj fel! Ezután Luthér sorra elmondja a maga téziseit, 
amelyeket Mazzolini rendre megcáfol. A brosúrának csupán a 
bevezető része mond valami lényegeset. A szerző itt felülről lefelé, 
ugyanakkor fölfelé is tekintve, röviden és velősen summázza a 
pápával és a pápai tekintéllyel kapcsolatos doktrinát : az egyetemes 
egyházat lényegében a római egyház képviseli, a római egyházat 
pedig a bíborosok, legfelső szinten a pápa, aki éppoly kevéssé 
tévedhet, mint maga az egyház. Aki tehát a búcsúval kapcsolatosan 
azt állítja, hogy az egyház nem teheti meg, amit valójában tesz, az 
. eretnek. Mazzolini ezzel tulajdonképpen már elmondott mindent; 
a többit, az iskolai feleltetést csak afféle ráadásnak szánta. Egy 
olyan ügyben, amely rendkívül jelentőssé vált az egyház számára, 

ritkán szolgálták a pápát ennyire felületesen és rosszul. A római 
kúria belátóbb urai előtt ez hamarosan világossá vált; Mazzolini. 
megkapta a , fajankó" titulust, és X. Leó, akinek legalább a stílus- 
hoz volt némi érzéke, állítólag megjegyezte: , Inkább dolgozott 
volna rajta három hónapig, mint három napig." 

Amikor Luther elolvasta a füzetecskét, csak felsóhajtott: , Most 
majd a pápa elé kerül az ügy?" Megfogalmazta a választ Mazzolini 
művére, úgy vélte, hogy féktelen természetéhez képest nagyon 
szelíden : , Nem akarok szidalmakkal szólni kegyelmedhez, atyám." 
A püspökségre való célzásra csak úgy mellékesen reagál: ,, Vajon 
nem a saját felfogása szerint Ítél meg engem, tiszteletreméltó 
atya?" Ő igazán tudhatja, milyen utakon-módokon lehet Rómában 
püspökséghez vagy egyéb javadalmakhoz jutni. Egyébiránt neki, 

Luthernak, az a. véleménye, hogy csak egy fontoskodó fecsegővel 
van dolga. A pápát nyilván nem is informálták. Még ki is jelenti : 
. Tudom, hogy a legjobb pápánk van X. Leó személyében." A pápa 
-— úgymond — , Dániel az oroszlánveremben", élete veszélyben 
forog. Luther arra az összeesküvésre céloz, amelyet bizonyos kar- 
dinálisok szőttek Leó meggyilkolására. Az összeesküvést leleplez- 
ték, és a bíborosok pere a közelmúltban zajlott le. Majd így foly- 
tatja Luther: őt ugyan hasztalan próbálják ijesztgetni kiközösítés- 
sel vagy máglyával, ha a kiátkozás , kegyelmedtől vagy a kegyel- 
medhez hasonlóktól" származik. , Keressen magának kegyelmed 
másvalakit, akit meg tud ijeszteni!" És Mazzolinihoz hasonlóan ő 
sem veszi valami komolyan a dolgot: , Látja, tiszteletreméltó 
atya, igazán sietve, két nap alatt megírtam kegyelmednek a 
választ." 

Luther még hasznosnak is ítélte a dominikánus páter művecs- 
kéjét: kiviláglik belőle, hogyan kezelik Rómában a németeket. 
Ezért Mazzolini Dialógusát újra kinyomatja Lipcsében. Még 
mindig rendíthetetlenül bizakodik a pápában. Megküldi neki egy 
igen alázatos levél kíséretében a tételeihez írt magyarázatokat. 
Írását — úgymond — a pápa neve alatt engedi útjára, , hogy 
minden jó szándékú olvasó lássa, milyen tiszta érzülettel igyekszem 
kideríteni az egyházi hatalom lényegét, és milyen nagy hódolattal 
tisztelem a pápai tekintélyt". Feltételezte, hogy a mainzi érsekhez 
vagy a brandenburgi püspökhöz hasonlóan a Szentatya sem tudott 
még időt szakítani arra, hogy behatóbban foglalkozzék az üggyel. 

Eddig csupán egy felszólítást kapott a római kúriától, hogy 
személyesen jelentkezzék Rómában, és ott feleljen nézeteiért. 
Ez mindenesetre aggályokat ébresztett benne. Jogtudós witten- 
bergi barátai azt tanácsolták, hogy fellebbezzen az idézés ellen, 
és kérje, hogy Németországban hallgassák ki, úgy, amint Reuchlin 
is tette. A birodalmi gyűlések politikai vitáiban szintén elhangzott 
— méghozzá igen gyakran — az a követelés, hogy a német alatt- 
valót csak német földön lehessen bíróság elé állítani; a rendek 
sehogy sem akartak beletörődni abba, hogy Róma jogvitákban 
magának vindikálja a főhatalmat. Mazzolini szakvéleménye és az 
idézés azonban csak előzetes tárgyalások voltak. A hivatalos per 
a császár beavatkozása nyomán indult meg. Luther elítéltetését 
Miksa, ,az utolsó lovag?" idézte elő. 

A Luther-ügy kezdetben a dominikánusok és az Ágoston-rendiek 
"vitája volt, így látták a kortársak ; akadémikus jellegű polémia egy- 
mással ellenséges viszonyban levő egyetemek között; Luther szá- 
mára égető lelkiismereti probléma. Most a pápai kúria elé került, s 
belesodródott a világpolitika örvénylésébe. 


Kiballgatás Augsburgban a bíboros előtt 


Miksa császár 1518-ban, az augsburgi birodalmi gyűlésen lépett 
utoljára a nyilvánosság elé. Megöregedett, már csak nagy kínnal- 
bajjal tudta fenntartani hajdani daliás énjének látszatát, a nyíllö- 
vés, a lovagi torna, a vadászat már korántsem ment neki úgy, mint 
régen. A krónikás csodálkozva jegyezte fel róla, hogy ekkoriban már 
csak vizet ivott ; valóban szokatlan egy lovagtól, a vad ivászatok ko- 
rában, amelyek a birodalmi gyűléseken is gyakran napokra megsza- 
kították a tárgyalásokat. Miksa nagy reformtervei sorra kudarcot 
szenvedtek, és megfeneklettek : ha a jó szándék a nagyság ismérve 
volna, Miksát a nagy uralkodók közé kellene sorolni. Halála után 
egy öreg nemes így összegezte a véleményét ; , Láncos-lobogós terin- 
gettét, uram! Mihelyt uram, a császár fejébe vette, hogy megrefor- 
málja a kormányzást, és mindenkinek jól a körmére akart nézni, bi- 
zony jól felsült vele, elis ment a kedve az élettől, és megtért őseihez." 
Csupán egyetlen dolog volt még, amit a császár tőle szokatlan ma- 
kacssággal állandóan szeme előtt tartott ; házának, a Habsburg-Bur- 
gund dinasztiának a jövője. Azt akarta, hogy unokája, Károly, Spa- 
nyolország királya, Burgundia hercege folytassa a Habsburg-császá- 
rok sorát. Igaz, nem sokkal előbb ezt a koronát is felajánlotta nagy 
összegért Magyarország Jagelló-királyának, majd az angol VIII. 
Henriknek, maga pedig Nápolyba akart visszavonulni, beérve a 
nápolyi király címével. De mint oly sok más tervét, ezt az elképze- 
lését is feladta. Elgondolásai általában mindig a pénzhiányon buk- 
tak el, és tudta: unokája megválasztása is rengeteg pénzébe kerülne. 
. A német császárválasztás valóságos árverés, az győz, aki a legtöbbet 
ígéri. A Habsburg-ház pénztárai üresek. A Fugger-háznak kellene 
finanszíroznia az ügyet. De még ez a leggazdagabb bank sem tudta 

egymaga vállalni a lebonyolítást : egész konzorciumot kellett össze- 
hozni. Kikalkulálták, mennyibe kerül a fejedelmek, fejedelmi taná- 
csosok és egyéb befolyásos személyiségek megvesztegetése. Az ösz- 
szeg kerek egymillió forintra rúgott. 

Az Alpokon túl az új stílusban épült Fugger-palota volt a leg- 
fényűzőbb épület: itt szállt meg a császár, akinek egyetlen reziden- 
ciája sem közelítette meg ennek az épületnek a pompáját. Itt foly- 
tak azok a megbeszélések, amelyek eldöntötték az ország jövőjét. 
És itt lépett a , vakmerő barát" is a birodalmi gyűlés egyik fő alakja, 
Cajetan bíboros és pápai legátus elé. Ez csak afféle utójáték volt, 
jelentéktelen és kellemetlen mellékügy a nagyurak számára, akik a 
szokásos fortélyokkal csinálták a maguk nagypolitikáját. 

Ezúttal valóban nagy volt a politikai cél, és igen sok ravasz csel 
kellett hozzá. Arról volt szó, hogy még egyszer demonstrálni kell a 
pápa és a császár egyetértését, meg kell mutatni, hogy az most is 
olyan, mint a középkor legragyogóbb időszakában. Még egyszer elő- 
vették a már jóformán feledésbe merült tant, a , két kardról", az 
Imperátor világi és a Szentatya spirituális kardjáról, bármily sok 
viszálykodás fakadt is ebből az elméletből. Miksa még nem is olyan 
régen — számos ingadozásai egyikében — a bíborosok pisai ellen- 
zsinata felé hajlott, amely francia befolyásra detronizálni akarta 
Gyula pápát. De aztán meggondolta magát, és Leó, a Medici-her- 
cegből lett új pápa felé fordult, aki a maga részéről meg akarta aka- 
dályozni, hogy megint egy Habsburg üljön a császári trónra, és ilyen 
értelemben folytatott tárgyalásokat Franciaországgal. Most a két 
fél egyelőre jégre tette egymás ellen irányuló kombinációit. Cajetan 
bíborosra hárult a feladat, hogy ünnepélyesen meghirdesse a császár 
és a római kúria új összefogását. Miksa e dicsőségesen ragyogó kons- 
telláció jegyében nagy birodalmi adó kivetésére készült: ez régi 
terve volt, de eddig mindig meghiúsult. Hatékony jelszót is találtak 
már hozzá ; keresztes hadjáratot kell indítani a , kutya" török ellen. 
Ez is középkori jelszó volt, remélték, hogy most is hat. 

A bíboros nagy pompával lépett fel. Római felfogás szerint egy 
kardinális-legátust még , bármiféle királyokkal" szemben is elsőbb- 
ség illet még. Cajetan ragaszkodott hozzá, hogy bíborpiros díszkan- 
tárral felszerszámozott hófehér paripán vonuljon be a városba: 
megkövetelte, hogy szállásának szobáit bíborpiros atlasszal tapé- 
tázzák ki: és még egyéb követeléseket is támasztott, a császár cere- 

móniamesterét félőrületbe kergetve, pedig annak már igen nagy 
gyakorlata lehetett az elsőbbséggel járó kívánalmak teljesítésében. 
Cajetan a dómban ünnepi misét mondott a világi és egyházi fejedel- 
mek jelenlétében. Albrecht mainzi érseknek, akinek a. szavazatát 
mint fontosat, a római kúria okvetlenül biztosítani akarta, fejére 
tette a bíbornoki kalapot, a császárnak pedig a , két kardról" szóló 
elmélet szimbólumaként szentelt kardot nyújtott át. Finomra csi- 
szolt prédikációt mondott, mert nagy tudós volt, Aguinói Tamáshoz 
írt kommentárjaival hírnevet szerzett magának. Nagy politikusnak 
is tartották, és A bába és a zsinat hatal áról (De auctoritate Papae 
et Concilii) írt értekezése a dominikánus rend generálisa rangja mellé, 
egy új bíborosi kollégium létrehozásakor, a kardinálisi kalapot is 
meghozta neki. Prédikációjában nem érintette az igen kényes aktu- 
ális problémákat. Ehelyett széles ívű történelmi visszapillantással 
emlékeztetett arra, hogy a mai nap, augusztus elseje, igen nevezetes 
dátum : ama híres actiumi ütközet évfordulója, amelynek megnyeré- 
sével Augustus kivívta a világuralmat. S miként az antik Róma 
akkor a világ határáig terjesztette ki hatalmát, úgy kell most a biro- 
dalom hatalmát és az egyház birodalmának hatalmát is újra kiter- 
jeszteni az egész világra. A hitetlen törökre, a kereszténység ellen- 
ségére megsemmisítő csapást. kell mérni. Miksának vissza kell hódí- 
tania Konstantinápolyt és Jeruzsálemet. 

A császár jóleső elégedettséggel hallgatta ezt. A fejedelmek és a 
rendek képviselői tiszteletteljesen lehajtották fejüket, de közben 
arra gondoltak, hogy az ilyen nagyra törő célok hangoztatásával 
őket ugyan nem lehet megtéveszteni. Egy új törökadó? Valóban a 
török elleni háborúra fordítanák a begyűlt pénzt? A régi jelszó el- 
vesztette hitelét: túlságosan gyakran használta már merőben más 
célok érdekében a kúria is, a Habsburg-ház is. Mindenki tudta, hogy 
az utóbbi Magyarországra és Csehországra áhítozik : Spanyolorszá- 
got és Nápolyt már megszerezte, Németalföldet úgyszintén, és a 
birodalom ügye még bizonytalan volt. És a kúria? Hozzájárult-e 
valaha is a török elleni háborúk költségeihez? Ha most megszavaz- 
nák az új adót, a kúria minden bizonnyal részesedést követelne 
magának. Pedig anélkül is állandóan folynak a pénzek Rómába, 
mint servitiák, annaták: újabban nemcsak a püspökök, hanem az 
apátok, prépostok, sőt lefelé egészen a plébánosok kinevezése fejé- 
ben is jelentős, összegeket követel a pápai kúria, kiközösítéssel és 

interdiktummal fenyegetve azokat, akik vonakodnak a fizetéstől. 
Ezekről a kérdésekről kell most beszélni, csak aztán lehet szó Kons- 
tantinápoly vagy Jeruzsálem meghódításáról, bármennyire is kívá- 
natos célok ezek minden hívő keresztény számára. 

Nos, beszéltek is róluk, méghozzá alaposan. Az egyik legjelentő- 
sebb német egyhazfejedelem, Liége (Lüttich) püspöke volt a vezér- 
szónok, Erhard von der Mark, előkelő főnemesi család sarja, mint 
ahogy káptalanjának minden tagja is arisztokrata nemzetségek iva- 
dékának mondhatta magát. Nagy kiterjedésű ősi birtoka a Bur- 
gund-ház két területe — Németalföld és a burgund grófság — közé 
ékelődött, emiatt a burgund hercegek állandóan áhítoztak rá. Er- 
hard von der Marknak számos oka volt rá, hogy ellenséges érzülettel 
viseltessen a Burgund-házzal szemben, és haragudott Rómára is, 
amely makacsul megtagadta tőle az annyira óhajtott bíbornoki 
kalapot. Most aztán — felfegyverkezve egy részletes, terjedelmes 
regiszterrel, amely írásban rögzítette a pápaság valamennyi bűnét — 
harciasan nekirontott a római kúriának. Alig akadt eddig még vala- 
ki, aki olyan világosan és nyíltan kitálalt volna mindent, mint ő 
tette. Leleplezései mellett eltörpültek a wittenbergi szegény bará- 
tocska homályos vádjai, akinek ezekről a kérdésekről aligha lehet- 
tek pontosabb értesülései. Liége püspökének támadásai egy olyan 
főpap legintimebb ismeretanyagából táplálkoztak, akinek precíz 
információi voltak mindenről: az egyházi kinevezések fejében köve- 
telt, egyre magasabbra srófolt összegekről, a római kancellária illet- 
ményeiről, sportuláiról, a patronátusi jogokba való beavatkozá- 
sokról. Beszélt a birodalommal kötött, amúgy is előnytelen kon- 
kordátum folytonos megsértéséről, s utalt arra, hogy ugyanakkor 
Franciaország a Pragmatica Sanctio révén erős önállóságot biztosí- 
tott magának a pápai kúriával szemben, amit Németország csak 
fájó irigységgel nézhet. A fejedelmek és a rendek nagy örömmel 
fogadták a liége-i püspök memorandumát. Erhard von der Mark 
nem érte be a részletek száraz felsorolásával. Beszélt a római Nim- 
ród-fiakról, a nagy vadászokról, akik szüntelen a jövedelmeket 
hajkurásszák. Éjjel és nappal egyébre sem gondolnak, csak arra, 
hogy éljenek vissza a kánonjoggal! A német pénz nagy tömege pedig, 
amely olyan súlyos, mint maga Atlasz, könnyedén repül át az Alpo- 
kon! 

A törökadónak nevezett birodalmi adó ezzel el volt intézve, né- 

hány egészen bizonytalan, általánosságban tartott indítványtól el- 
tekintve, amelyeket a fejedelmeknek még meg kellett tanácskozniuk 
alattvalóikkal (ami annyit jelentett, hogy még egyszer elhangzottak, 
azután soha többé nem kerültek szóba). A birodalmi gyűlés annál 
vehemensebben firtatott egyéb kérdéseket: a felszólalók egyre- 
másra panaszkodtak a birodalomban elharapózott jogtiprásokra, 
belviszályokra, az egyre növekvő drágaságra meg a Legfelső 
Birodalmi Törvényszékre, amely a zűrzavar megszüntetésére volna 
hivatott, de magatehetetlen, mert a választófejedelmek azt állítják, 
hogy döntései rájuk nem vonatkoznak. Más fejedelmek pedig — úgy- 
mond — megsértik az , ország békéjét" : Gelderland hercege éppen 
háborút visel a vele szomszédos Holland ellen, legalább fél tucatra 
tehető a magánháborúk száma, amelyek során minden alkalommal 
több száz falu pusztult el. Minden oldalról áradtak a panaszok, és a 
fejedelmek mindegyikének még külön-külön is megvoltak az okai 
arra, hogy nehezteljen a Habsburg-házra. Ilyen körülmények között 
elkeseredett ellenállásba ütközött az a terv, hogy ismét e dinasztia 
egyik tagját ültessék a császári trónra. A császár a szerteágazó, 
bonyolult, gyakran összegubancolódott szálakat alig-alig bírta kéz- 
ben tartani, tanácsosai nehéz helyzetben voltak. Egyik fejedelemtől 
a másikhoz szaladgáltak, közben bankárokkal alkudoztak, válasz- 
tási feltételeket tárgyaltak és pecsételtek meg, Ígéreteket tettek, 
biztosítékokat kértek, házasságokat helyeztek kilátásba, ami a di- 
nasztikus politika egyik fő eszköze volt. 

Cajetan bíboros is nehéz helyzetben volt. Benne még olyan sok 
helyütt elterjedt elképzelések éltek, hogy a németek népe jámbor, 
készséges, legfeljebb egy kicsit nehézkes. Gyors győzelemre számí- 
tott, s most nagyon kínosan érezte magát, bár a vendéglátásra iga- 
zán nem panaszkodhatott. A klímát is nehezen viselte el, törékeny — 
alkatú emberke volt, alapjában véve tudóstípus ; még Augsburgban 
is tovább dolgozott Aguinói Tamással foglalkozó tanulmányán, ott 
fejezte be ,a második kötethez a második részt". Fázott, dideregve 
áhítozott meleg napfényre, mint Dürer, amikor Velencéből vissza- 
tért Németországba. Hutten, aki részt vett a birodalmi gyűlésen, és 
egyik memorandumának ott akart érvényt szerezni, később gúnyo- 
san írta: Cajetan még a Napot is kiátkozással fenyegette, ha nem 
gondoskodik egy kis melegről a hideg Németországban. Hutten a 
Fugger-palota cselédségétől nyert információk alapján a kardinális 

fényűző életmódját is kipellengérezte : bíbor öltözékében drága füg- 
göny mögött ül, csakis ezüst tányérokból hajlaridó enni, egyetlen 
német módra elkészített étel sem elég finom neki, a kenyeret durvá- 
nak, a fogolypecsenyét rágósnak, a bort túl savanyúnak tartja. Mi 
nem akarjuk a bíborost ilyen gúnyiratok alapján megítélni, Rabe- 
lais szerint sem, akinek Pantagruelja a párizsi könyvtárban a bőrbe 
kötött skolasztikus művek között Cajetan , nyerítését" is hallja. 
De a nemzeti előítéletektől teljesen elvonatkoztatva is kétségtelen, 
hogy az olasz és a német közt ellentétek voltak, s ez kihatott a Lu- 
therral való beszélgetésre. Cajetan volt az első valóban kiemelkedő 
egyházi személyiség, aki a szerzetessel beszélt. Nem lehet. kétségünk 
afelől, hogy Lutherban csak jelentéktelen kolduló szerzetest látott, 
egy , barátocskát", mint később maga mondta olyan hangsúllyal, 
amely a , szánalmas? jelzőt is magában foglalta. Hogy ő maga is egy 
olyan rend tagja volt, amely formálisan a kolduló szerzetek közé 
tartozott, azzal sohasem törődött, annál kevésbé, mert koldulással 
a dominikánusok már régóta nem foglalkoztak. Ő most kardinális 
volt, a római kúria vezéralakjainak egyike, és nyilván ingerelte, 
hogy a rangjának kijáró elsőbbséget a goromba németek nem res- 
pektálják kellőképpen. Nemcsak a szárnyasok húsát találta rágós- 
nak, hanem ezeket az agyafúrt, nyakas fejedelmeket is, akik folyton 
csak a szájukat járatják Róma ellen, aztán időnként meglapulnak, 
s soha nem tudnak megegyezni semmiben, csak abban, hogy minden 
rendszabályt megakadályoznak. Vad bömbölésük, mohó vedelésük, 
falánk zabálásuk undorral töltötte el; szemében ezek az emberek 
valóban barbárok voltak, gótok. Cajetan gyors felemelkedését merő- 
ben más körülmények között érte el: elegáns stílusban vitázott az 
olasz humanistákkal; teológiai tornajátékban mérkőzött meg Pico 
della Mirandolával, a híres platonistával és hebraistával ; legyőzte a 
másik veszedelmes álfilozófust, Pomponazzit, akit spekulációi odáig 
ragadtak, hogy a lélek halhatatlanságát is tagadni akarta. A lateráni 
zsinaton ő volt az, aki az efféle tanokat mint Averroés , arab be- 
folyását" elítéltette. Ugyanabban az évben született Gaetában, 
amikor szerzetesrendje Aguinói Tamást az olyan tanítómester rang- 
jára emelte, akinek tanai kötelező erejűek. Tommaso de Vio volt az 
eredeti neve; mint Cajetanus (,a Gaetából való") kézdte meg pá- 
lyáját a szerzetben, és nagy kommentárjaival újra életre keltette az 
akkor már régóta háttérbe szorult tomizmust. Teljesen Aguinói 

Tamás szellemében határozott képviselője volt a szigorúan hierar- 
chikus gondolatnak és a pápa főhatalmát hirdető doktrinának ; ezt 
az elvet védelmezte írásművében; a római kúria ezért kegyeibe 
fogadta. Amellett tisztán látta a rendszer fogyatékosságait, és ko- 
rántsem hiányzott belőle a kritikai szellem ; számításba vette azt a 
lehetőséget, hogy rossz pápa is ülhet Szent Péter trónusán. De az 
volt a véleménye, hogy az egyház minden körülmények között szol- 
gai engedelmességgel tartozik, s ilyen esetben nem tehet egyebet, 
mint hívő lélekkel imádkozik, Istentől remélve az állapotok jobbra 
fordulását. Később komoly szavakkal szólt az egyházról, amelyet 
, minden jó szellem elhagyott", amely a tudatlanság homályába 
süllyedt, s erkölcstelenségével még a törököket is megbotránkoz- 
tatja. Amikor V. Károly csapatai 1527-ben kifosztották Rómát, 
sokan úgy fogták fel a tragikus eseményt, hogy az a világ végének, 
de legalábbis a pápaság végének előhírnöke. A nagy katasztrófa 
után Cajetan őszintén beismerte: ,A föld sójának kellett volna 
lennünk, de úgy lezüllöttünk, hogy semmi mással nem törődünk, 
csak a külső ceremóniákkal meg a külső jóléttel." Hiába fantáziál- 
gatnánk most arról, mi lett volna, ha Cajetan bíboros ennyire belá- 
tóan beszélt volna Lutherral, vagy ha az egyháznak valamely más 
nagyobb megértést tanusító főpapja vezeti a tárgyalásokat. A tör- 
ténelem csak a , kellő pillanatot" ismeri, 

Nem az egyházi reform szükségességének felismerése, hanem egé- 
szen más oka volt annak, hogy Luther megjelenhetett Augsburgban, 
Cajetan bíboros előtt. A küszöbön álló császárválasztás kapcsán a 
szász választófejedelem szavazata hirtelen elsőrendű fontosságú lett 
a pápai kúria számára. Rómában határozottan meg akarták aka- 
dályozni, hogy Károly, a Habsburg-jelölt üljön a császári trónra. 
A pápa Ferenc francia királyt akarta jelöltetni; sőt arra gondolt, 
hogy ha ez nem sikerülne, magát Frigyes választófejedelmet lépteti 
fel. Mindenesetre úgy vélte, hogy Szászországgal csínján kell bánni. 
Az oly sietve megindított eretnek-eljárást egyelőre függőben hagy- 
ták. Az örökké lavírozó Miksa, aki terveihez szintén számított 
Szászország szavazatára, hirtelen úgy találta, hogy a wittenbergi 
szerzetes még hasznára lehet, ki tudja őt játszani Róma ellen. Így 
hát levélben felkérte kedves szász unokafivérét, hogy a szerzetest 
gondosan óvja meg a veszedelmektől; ,egyszer talán még szüksé- 
günk lehet rá." 

A veszedelmek, amelyeket a császár nemrég maga támasztott 
Rómának küldött, eretnekpert sürgető levelével, nem voltak cseké- 
lyek. Egy eretnek elfogása Istennek tetsző, helyes cselekedet, sőt 
egyenesen kötelesség volt akkor is, ha az illetőt hivatalosan még 
nem közösítették ki. Luthert már megidézték Rómába, de ő nem tett 
eleget a parancsnak. Nem tudta, hogy megmaradhat-e Wittenberg- 
ben, mert fejedelme is lavírozott, és nagyon óvatosan távol tartotta 
magát az ügytől. Csak Spalatin, Frigyes udvari káplánja és titkára 
fáradozott azon, hogy a császár fegyveres kísérettel tegye bizton- 
ságossá Luther augsburgi utazását ; az ismét megbízhatatlan Miksa 
azonban erre nem volt hajlandó. Luthert csak akkor merték elen- 
gedni, amikor a bíboros legátusi minőségében kijelentette, hogy a 
pápa teljhatalmú megbízottjaként hajlandó foglalkozni az üggyel. 

Luther tehát egyetlen szerzetestársa kíséretében útra kelt, de 
korántsem olyan derűs hangulatban, mint amikor Heidelbergbe 
gyalogolt. Fejedelme már hazafelé indult Augsburgból, s útjaik 
kereszteződtek ; Bölcs Frigyes azonban bölcsnek vélte, ha személye-. 
sen nem találkozik professzorával, s beérte azzal, hogy Weimar- 
ban húsz forintot adatott neki útiköltségre. Az Ágoston-rendi ko- 
lostorokban, amelyekbe Luther útközben betért, a testvérek óvták, 
figyelmeztették: , Meg fognak égetni, fordulj vissza!" Egyik ba- 
rátja, Link, aki akkor a rend nürnbergi kolostorának priorja volt, 
megdöbbent rongyos külseje láttán. Jobb csuhát adatott neki, hogy 
legalább némileg elfogadható öltözetben jelenjék meg a bíboros 
előtt, és elkísérte őt Augsburgba. Luthert gyomorgörcsök kínozták, 
a várostól néhány mérföldre szekérre kellett ültetni. Komoran té- 
pelődött. Sok utazása közül egy sem volt, amelyet ilyen sötét han- 
gulatban tett volna meg; a járás sohasem esett ennyire nehezére, 
mint most. Gyomorgörcsei csak lelkiállapotának következményei 
voltak. Érezte : most kell eldöntenie, hogy elszakadjon-e az egyház- 
tól, vagy sem. Azokról az intrikákról, amelyek a feje fölött, a nagy- 
politika magas régióiban szövődtek, sejtelme sem volt. 

Nem tudta azt sem, hogy helyzete még sokkal aggasztóbb, mint 
amilyennek Wittenbergben gondolták. A kardinális közben — a 
római kúria utasításai folyton keresztezték egymást — új paran- 
csot kapott Rómából: az eretneket elő kell állítani; vissza kell 
vonnia állításait ; ha megtagadja, el kell fogni, és Rómába kell szál- 
lítani. Esetleges védelmezőit és pártfogóit a bíboros kiközösítéssel 

és interdiktummal fenyegesse meg ; ha az eretnek nem jelenne meg, 
minden hatóságnak kötelessége, hogy elfogatására késedelem nél- 
kül megtegye a szükséges intézkedéseket. Cajetan nagyon furcsál- 
lotta, hogy ennyire ellentmondásos utasításokat kap Rómából. 
A pápai kúriának nyilván nagyon hiányos információi vannak ar- 
ról, hogy milyen a hangulat Németországban. Kiközösítéssel és 
interdiktummal való fenyegetésekkel nem lehet jobb belátásra bír- 
ni egész városokat. 

Cajetan arra az elhatározásra jutott, hogy diplomatikusan kell a 
kényes ügyet elintézni. Mivel azonban lelkiismeretes tudós is volt, 
igyekezett alaposan felkészülni. Néhány kisebb tanulmányt készí- 
tett a búcsú kérdéséhez, amelyet mint jelentős teológus még tisz- 
tázandónak ítélt, s amellyel már egy évvel korábban elkészített 
értekezésében is foglalkozott. Bizonyos pontokon a véleménye ha- 
sonló Lutheréhoz ; de a tekintély volt számára a mérvadó, az, amit 
VI. Kelemen az Unigenitus bullában kijelentett. Egy pápai bulla 
nem ilyen vagy olyan teológus , nézete", hanem kinyilatkoztatott 
doktrina, amely előtt mindenkinek meg kell hajolnia. 

Luther a karmeliták kolostorában szállt meg, és sokan megláto- 
gatták, köztük választófejedelmének azok a tanácsosai, akik még 
Augsburgban maradtak; az utcán azonban nem mutatkozhatott. 
A. tanácsosok végül mégis kieszközölték számára a védőkíséretet ; 
de nem Miksától, mert ő akkor már minden kellemetlen kérdést le- 
rázott magáról, ezt is, és elment vadászni. Cajétan bíboros, mielőtt 
a kihallgatásra rászánta magát, egy olasz diplomatát küldött a szer- 
zeteshez, bizonyos de Serralonga urat, valamelyik itáliai fejedelem 
követét ; akkoriban a birodalmi gyűléseken szép számmal nyüzsög- 
tek ilyen olasz követek, akik fejedelmi gazdáik számára próbáltak 
pecsenyét sütni. 

Serralonga a maga felfogása szerint , nagyon épkézláb" javaslat- 
tal állt elő, amint azt Luther még aznap este megírta Spalatinnak. 
A dolog egyszerű : helyeselni a legátusnak, engedelmeskedni az egy- 
háznak, visszavonni! A revoco (, visszavonom") szócska mindössze 
hat betűből áll, oly könnyű kimondani! Luther: De ő bizonyítani 
akarja az állításait! — Serralonga: Ugyan, csak nem akar lovagi 
tornán lándzsát törni a kardinálissal? — Serralonga egy történeti 
példára hivatkozott. Több száz évvel ezelőtt — mesélte — Joachim 
de Fiore apát teljesen felkavarta az egész Ferenc-rendet vad jöven- 

döléseivel, amelyek még most is szájról szájra járnak ; minden bi- 
zonnyal eretnek volt, de jóslatait visszavonta, és ezzel az egész ügy 
szépen elintéződött. Ami pedig a búcsút illeti : nos, igazán lényegte- 
len, ha a prédikátorok itt-ott olyasmit mondanak, ami talán nem 
egészen pontos, az a fő, hogy megteljen a pénzes láda ; a jó ügy ér- 
dekében el lehet nézni az ilyesmit. — Luther: Nem. — Serralon- 
ga: A pápai tekintéllyel akar disputálni, , ej, ej, hát mégis lándzsa- 
törés"? Es azt hiszi talán, hogy választófejedelme a. kedvéért fegy- 
vert fog ragadni? — Luther: Aligha. — Serralonga : És aztán hová- 
merre? -—- Luther: Valahová az ég alatt . . . 

A diplomata távozott. Luther úgy írta, hogy kiutasította a kí- 
sértőt. De hozzáfűzi: , Így lebegek remény és félelem között." 

Október 12-én ment el Luther a Fugger-palotába; Link barát- 
ja, továbbá szállásadója, a karmelita kolostor priorja és még néhány 
szerzetes kísérte. Előzőleg pontosan kioktatták, hogyan kell visel- 
kednie egy olyan magas rangú egyházi méltóság előtt, amilyen a 
bíboros-legátus. Előírás szerint teljes hosszában a padlóra vetette 
magát. A kardinális intett, hogy keljen fel. Luther feltérdelt, és 
csak újabb intés után állt talpra. Mentegetőzött, hogy késve érke- 
zett, mert várni kellett a személyének sérthetetlenségét biztosító 
oltalomlevélre (salvus conductus). És kijelentette: meg van győ- 
ződve arról, hogy a bíborostól csak a színtiszta igazságot fogja 
hallani. 5 

Cajetan, akit olasz udvaroncainak karéja vett körül, nyájas mo- 
dort öltött magára, és , kedves fiának" nevezte Luthert. Szilárdan 
eltökélte magában, hogy illő módon fogja elintézni az ügyet, és 
atyai jóindulatú elöljárónak mutatja magát. Még bókolt is, elisme- 
rően nyilatkozott Luther tanultságáról, örvendetes wittenbergi do- 
censi tevékenységéről. Majd a tárgyra tért. Három dolgot kellett 
követelnie: Luther vonja vissza téveszméit ; igérje meg, hogy ilyes- 
miket ezentúl nem fog tanítani ; végül kötelezze magát, hogy többé 
nem zavarja meg az egyház békéjét. A pápa így parancsolja a 
brévéjében. Luther arra kérte a kardinálist, mutassa meg neki az 
iratot. Cajetan elutasította ezt. (A bréve egészen másként hangzott, 
és felolvasása csak megnehezítette volna a tárgyalást.) Luther ek- 
kor megkérdezte: melyek azok a tévtanai, amelyeket vissza kell 
vonnia? Cajetan, aki előzőleg alaposan áttanulmányozta Luther 
téziseit, kettőt idézett közülük. Az egyik az egyház kincsével kap- 

csolatos tétel volt, amelyet az Unigenitus bulla eléggé megcáfolt. 
A másik az a sokkal fontosabb, Luther számára mindenesetre döntő 
jelentőségű tézis, amely szerint nem a szentségek, hanem a hit ál- 
tal igazul meg az ember. Ez új tan, fiam — mondta a kardinális — , 
és ezért hamis. 

Az , új" és a , régi" tan közti ellentét már Luther eddigi írásaiban 
is sarkalatos pontként szerepelt. Ezzel kapcsolatos felfogását Lü- 
thernak most meg kellett védelmeznie a legátus előtt : őa maga ré- 
széről azt nevezi , új tanításnak", amelyet nem talált meg a Bib- 
liában, ennélfogva emberi műnek, későbbi idők hozzátételének te- 
kint. És a továbbiakban ekörül folyt a vitatkozás. , Én azokat a 
bibliai helyeket tartom többre, amelyeket a téziseimben idézek" 
— jelentette ki.Luther. Cajetan atyailag kioktatta: a pápa tekin- 
télye a mérvadó, ő felette áll nemcsak a Szentírásnak, de még a zsi- 
natoknak is ; példa erre V. Miklós pápa, aki elítélte a bázeli zsinatot. 
Cajetan — nem alaptalanul — megszimatolta Lutherban a nomina- 
listát és a zsinatelmélet hívét ; ez a teória még mindig veszedelmesen 
tartotta magát, és fenyegette a pápa helyzetét. Gerson, a nagy 
párizsi teológus a konstanzi zsinaton győzelemre vitte ezt az elmé- 
letet, és Gerson még mindig nagy tekintélynek örvendett. Cajetan 
Luther fejére olvasta : , Te gersonista is vagy, fiam, és Gerson vala- 
mennyi követője éppoly kárhozott, mint ő maga." Ez ugyan nem 
egészen volt igaz, mert az egyház óvakodott egy ilyen ítélet kimon- 
dásától. Cajetan itt mint tomista beszélt, mint előharcosa egy olyan 
doktrinának, amelyet ő alapított meg újra, és amelyet — remélte 
— győzelemre fog vinni. Mivé vált, milyen mederbe terelődött a 
kihallgatás? Cajetanban felülkerekedett a. tudós, elragadta a vitat- 
kozás szenvedélye. És Luther is akadémikus ellenféllé vált, meré- 
szelte a nagyúr figyelmét felhívni arra a tényre, hogy Gerson régi 
párizsi egyeteme éppen a közelmúltban követelte igen határozottan 
egy egyetemes egyházi gyűlés összehívását. , Ezért még majd fe- 
lelősségre vonják a párizsiakat!" — válaszolta Cajetan rosszked- 
vűen. Nyilván elvesztette a türelmét. Elvégre nem disputa céljából 
idézte maga elé a barátocskát. Luther meg akarta jegyezni, hogy a 
kardinális környezetében levő olaszok gúnyosan vihognak, vala- 
hányszor ő a Bibliából idéz. Annyi bizonyos, hogy nem valami ba- 
rátságos szemmel nézték a szerzetest, aki minden várakozás ellenére 
ilyen nehézségeket támasztott, egyre magasabbra emelte fejét, 

egyre hangosabban beszélt, és az alázat minden külső jele lefoszlott 
róla. A diplomata de Serralonga is bele akart szólni újra a vitába, 
de a kardinális leintette. Cajetan most már a diplomatikus elinté- 
zésen túlmenően azt is meg akarta mutatni, hogy ő, a nagy tudós, 
mennyire fölényben van a wittenbergi docenssel szemben, aki csak 
most bukkant elő az ismeretlenség homályából. Meg aztán saját 
legbelsőbb meggyőződését védelmezte. Meggyőződés állt szemben 
meggyőződéssel. Luther a hitre hivatkozott, egyedül ez ,igazít 
meg", nem a. szentség. Cajetan viszont így érvelt: Vajon az áldozó, 
aki magához veszi az Úr Jézus testét, tudhatja-e, hogy az ő hite igaz 
és teljes? Nem kell-e szükségképpen bizonytalannak lennie és ké- 
telkednie, hogy részesül-e a kegyelemben, avagy sem? Kételyeitől 
csak az egyház szabadíthatja meg ; az üdv az egyház objektív telj- 
hatalmában van, amelyet a szentség reprezentál, nem pedig az 
egyén szüntelen tévelygő lelkében. Megértésről szó sem lehetett itt ; 
Luther éppen ezeket a kételyeket hagyta maga mögött. 

Luther azonban eddigi írásaiban is nyomatékosan kifejezésre 
juttatta, hogy feltétlenül kész magát alávetni a pápai tekintélynek. 
Ennek tudatában a bíboros újra meg újra pápai dekretálisokkal 
hozakodott elő, amelyekkel Luther nem szállhatott vitába. Cajetán 
atyailag, erélyesen és végül szigorúan hangsúlyozta : , Hiszel, vagy 
nem hiszel? Ismerd el tévedéseidet, vond vissza őket, ez és semmi 
más a pápa akarata!" Luther azt felelte, hogy hisz, de elsőbbség 
illeti meg azt, amit a Biblia mond. Cajetan visszavágott: a pápa 
magyarázza a Bibliát. 

A vita, amely gyakran igen heves szóváltássá fajult, s amelyről 
ennélfogva utána egyik fél sem tudott egészen pontosan számot ad- 
ni, eredménytelen maradt. Luther csak a parancsot hallotta, hogy 
téziseit vissza kell vonnia. Gondolkodási időt kért. Cajetan nagy- 
lelkűen megadta. A szerzetes szavaiból bizonytalanságot érzett ki és 
hajlandóságot, hogy engedelmeskedni fog a parancsnak. Ugyanak- 
kor az éles eszű teológusnak és tapasztalt kánonjogásznak a vita so- 
rán feltűnt egy szerfölött kellemetlen pont, amely Róma figyelmét 
teljesen elkerülte : a búcsú, amelyet a legfelső fórum eddig még nem 
nyilvánított autoritatív formában dogmának ; ezt a mulasztást pó- 
tolni kell, mégpedig sürgősen. A szerzetes voltaképpen szilárd ta- 
lajon áll, amikor azt hajtogatja, hogy a búcsú kérdésében szabad 
tere van a , nézetek" vitájának. Nos, ezt a talajt ki kell húzni a lába 

alól. Pillanatnyilag a pápa tekintélyét kell hangsúlyozni. A barát 
ezt a tekintélyt egyáltalán nem tagadja. Engedni fog, mint ahogyan 
már oly sokan beadták a derekukat. 

A tárgyalások még több napon át folytatódtak. Luthernak meg 
kellett beszélnie a dolgot a választófejedelem tanácsosaival, a ba- 
rátaival, Nagy megkönnyebülésére váratlanul betoppant Augsburg- 
ba rendi elöljárója és atyai jóakarója, Staupitz ; a város befolyásos 
személyiségei közül többen szintén pártjára álltak. A birodalmi 
gyűlés már szinte véget ért ugyan, de a tárgyalások hatása tovább 
rezgett a kedélyekben. Ha olyan magas egyházi méltóságok, mint 
Liége püspöke, nyíltan beszéltek Róma ellen, ha a birodalmi ren- 
dek egy emberként tiltakoztak az ellen, hogy az egyház állandóan 
beavatkozik az igazságszolgáltatásba, ha élesen kikeltek a kiközö- 
sítésük és interdictumok ellen — akkor a Luther-ügyet sem le- 
hetett többé puszta szerzetesi civakodásnak felfogni. A teológusok 
vitatkozhatnak a dogmatikai részletkérdésekről. Itt arról van szó, 
hogy van-e joga Rómának egy német szerzetest maga elé idézni, el- 
ítélni, talán máglyára hurcolni, méghozzá olyan kérdés miatt, amely 
izgatja és felháborítja az egész világot. Luther többé nem érezte ma- 
gát egyedül, szinte kitapinthatóan érzékelhette azt a nagy áramlást, 
amely immár nemcsak levelekből hömpölygött feléje, s amely egyre 
magasabbra emelte. 

Nagyon is szüksége volt a bátorításra. Kételyei megmaradtak, 
Nem akart szakítást. Még mindig azt hitte, hogy a pápa hiányosan 
van informálva, de mihelyst megismeri a tényállást, okvetlenül 
igazat ad neki, és megrendszabályozza a búcsúval kufárkodókat. 
Később gyakran mondogatta: ha ez megtörténik, megnyugodott 
lélekkel tért volna vissza cellájába. Hogy így lett volna, vagy sem, 
azt senki meg nem mondhatja. Annyi azonban bizonyosra vehető, 
hogy a végleges döntés Augsburgban, Cajetan"előtt következett be. 
Itt, Augsburgban, nem pedig három évvel később Wormsban, ahol 
Luther már teljesen biztos volt a dolgában, és ahol többé nem for- 
dulhatott vissza. 

Barátai, jóakarói tanácsokat adtak neki, részletekbe menően és 
igen óvatosan. Staupitz, a békülékenység embere, aki sok missziója 
során gazdag tapasztalatokra tett szert, szintén azon fáradozott, 
hogy valamiféle kiutat találjon. Szerette, és csodálta az ő Márton 
fiát merészségéért, amely. belőle teljesen hiányzott. Mindenesetre 

felmentette rendi elöljáróinak fogadott. engedelmességi kötelessé- 
gei alól. Lehetséges, hogyeezzel mintegy szabad utat akart biztosí- 
tani magának, mivel , kívülről" hatékonyabban támogathatta 
Luthert, Staupitz lépésének sok magyarázata lehetséges; mi ezt, 
a legjobb szándékút választjuk. Luther írásba foglalta tiltakozását, 
és újra megjelent a bíboros előtt, ezúttal nagyobb kísérettel, amely- 
hez Staupitz és egy jegyző is csatlakozott. E tanúk előtt Luther fel- 
olvasta nyilatkozatát: nem vonhat vissza semmit mindaddig, 
amíg meg nem cáfolják téziseit. Nem mondott semmit, ami ellen- 
tétben áll a Szentírással, vagy az egyházatyákkal, vagy a dekretáli- 
sokkal. De elkövethetett tévedést, és meghajlik az egyház ítélete 
előtt. Eddig minden rendben volt, és Cajetan elégedetten helye- 
selt. Ám most következett a bökkenő: Luther nyilvános disputát 
kívánt, Augsburgban vagy másutt, de mindenesetre német földön. 
Amennyiben ezt nem engedik meg, akkor ragaszkodik hozzá, hogy 
tételeit megküldhesse néhány egyetemnek, megvitatás céljából; 
Bázelt, Freiburgot, Leuvent és végül Párizst nevezte meg. Minket 
talán bosszant e korszak némileg fárasztó disputa-vágya, amellyel 
még többször találkozunk majd. Meg kel! értenünk, hogy abban a 
korban a nyilvános fellépés volt a szélesebb körű véleményközlés 
egyetlen lehetősége, a nyilvános fellépés volt a , sző", amelynek 
terjesztésére ma már korlátlan technikai lehetőségek vannak; az 
jelentette akkor a publikumot, vagy a mi elkoptatott kifejezésünk- 
kel élve: a publicitást. Akadémiai körökben is ez volt az általános 
gyakorlat és eljárás; Luthernak az egyetemekre való utalása arra 
vall, hogy még mindig docensfővel gondolkodott. 

A kardinális ismét csak az Unigenttus bullával hozakodott elő, 
amelyben a probléma gyökeres megoldását látta. Luther kissé elő- 
vigyázatlanul kijelentette, hogy erről nem akar újabb vitába bo- 
csátkozni. Cajetan kioktató hangon mgjegyezte: , Én nem vitat- 
koztam veled, fiam." Szócsatáról — folytatta — szó sem lehet kette- 
jük között; csupán a választófejedelemre való tekintettel akarja 
Luthert kihallgatni, és megkísérli, hogy megbékítse a pápával. Ek- 
kor Staupitz interveniált, mire Cajetan újra nagyon engedékeny- 
nek mutatkozott, és megengedte, hogy Luther újabb írásbeli vá- 
laszt terjesszen elő. Búcsúzáskor nyájasan kijelentette, hogy az egész 
ügyet nem bíróként, hanem atyai módon óhajtja kezelni. 

Luther tehát ismét tollat ragadott. Érdekes, hogy bár mint 

mennydörgő, villámokat szóró szónok él a köztudatban, valójában 
sokkal jobban engedelmeskednek neki a szavak olyankor, amikor 
szobácskája magányában veti papírosra gondolatait. Lenyűgöző 
módon a magányosságnak és ugyanakkor a nyilvánosságnak, a leg- 
szélesebb körű hatásnak az embere. Az ,egyedül-raz ő Istenével" 
már hitének legbelső citadellája ; csak ott érzi magát teljes bizton- 
ságban. Mihelyt a világ elé lép, hogy meghirdesse, ami számára is 
feltétlen követelményt jelent, bizonytalanná és hangossá válik; 
gyakran kiabál, majd megbánja sietségét és heveskedését, nem- 
egyszer a másik végletbe esik, egyes vakmerő kijelentéseket vissza- 
von ; ettől válnak írásai oly ellentmondásossá, ezért értelmezik őket 
annyiféleképpen. Egység csak az életében van és abban, amit ő 
legbelsőbb meggyőződésének tekintett. Itt nem ismert sem inga- 
dozást, sem visszavonást. 

Cajetan viszont visszavonást kívánt, semmi egyebet. Csak így 
intézhette el az ügyet. Amikor Luther ismét megjelent előtte, ke- 
zében egy sűrűn teleírt ív papirossal, a bíboros az eddiginél sokkal 
élesebb hangon követelte: Vond vissza! Vond vissza! Megint fel- 
vonultatta a nagyágyút, az Unigenitus bullát ; a pápai tekintélynek 
erre a legfontosabb fundamentumára appellálva oktatott, fejtege- 
tett; Luther is kijött a sodrából, bele-beleszólt ; a párbeszéd egyre 
illetlenebb lett, az illem formaságaira már nem is ügyelve vitatkoz- 
tak az egyház kegyelmi kincsére vonatkozó szövegrészleteken, 
egyes szavak értelmezésén ; az odakészített könyvek közül hol ezt, 
hol azt kapták fel. Luther élesen megjegyezte : , Csak nem gondolja 
Atyaságod, hogy mi németek semmit sem értünk a grammatiká- 
hoz!" A kardinálist annyira elragadta a tudományos becsvágy, 
hogy kijelentette: még a Biblia sem mentes a tévedésektől, követ- 
kezésképpen nagyon is szükség van az egyház tekintélyére, amely a 
Szentírást kellőképpen értelmezi. Csak ezután eszmélt rá a bíboros, 
hogy mi a megbízatása. Szégyenkezés fogta el, hogy ilyen szópár- 
bajba bocsátkozott a baráttal. Most már hivatkozott a pápai iratra, 
amelynek tartalmát eddig elhallgatta: , Felhatalmazásom van rá, 
hogy kiközösítselek téged és mindenkit, aki veled tart, és interdik- 
tummal sújtsak minden helységet, amely szállást ad neked! Vond 
vissza!" 

Luther hajthatatlan maradt. A rég várt fenyegetés alig hatott rá. 
Cajetan most már minden nyájasságot félredobva kiáltotta : , Eredj! 

Ne kerülj többé a szemem elé, hacsak visszavonással nem jössz!" 
És amikor Luther kísérőivel távozni készült, Cajetan még egyszer 
rákiáltott: , Vond vissza!" A jelenlevők egyike sem tudta még ak- 
kor, hogy ez volt a szakítás pillanata — Luther szakított az egyház- 
zal, az egyház szakított Lutherral. 

A kardinálisnak látnia kellett a kísérők arcán az iszonyt és meg- 
döbbenést; Luther sovány feje, mélyen ülő szeme pedig aligha 
kelthetett benne más benyomást, mint azt, hogy fanatikussal van 
dolga. Úgy ítélte meg a helyzetet, hogy az ősnemesi származású, 
fejedelmi udvarokhoz bejáratos, előkelő Staupitz az egyetlen sze- 
mély, akivel még tovább tárgyalhat. Magához kérette tehát, Luther 
barátjával, Link priorral együtt. Rendkívül udvariasan viselkedett, 
hangsúlyozta, hogy a legőszintébb jóakarattal viseltetik Luther 
iránt ; lényegében a visszavonásról van szó. Staupitz kitérő választ 
adott: már gyakran megpróbált hatni Lutherra, de sem tudás, sem 
szellemi erő tekintetében nem ér fel vele. A maga részéről alázatosan 
engedelmeskedik az egyháznak — jelentette ki, majd némi iróniá- 
val jegyezte meg : de mégiscsak a pápai kúriát képviselő bíboros itt az 
egyetlen, aki az ügy rendezésére hivatott. Cajetan azonban nem 
akart még egyszer Lutherral beszélni ; csak arra volt hajlandó, hogy 
átadja a visszavonandó cikkelyek listáját. Staupitz után Link priort 
fogadta, s ezen az audiencián még tovább ment : Luthernak csupán 
az egyház bűnbocsánati kincsére vonatkozó kijelentéseit kell visz- 
szavonnia. Link, nyilván nagyon megkönnyebülten, helyeselt. 
Úgy látszott tehát, hogy a megegyezés a küszöbön áll, pedig való- 
jában egy éles konfliktus irányában való fordulat nyitányáról 
volt szó. Hasonló helyzetek később is megismétlődtek Luther sorsá- 
nak fordulópontjain. Mindig hiányzott az utolsó, megváltó szó, az a 
kis békülékeny gesztus, az az apró engedékenység, amely , mindent 
megváltoztatott volna", Nem korrigálhatjuk a történelmet, amely a 
lehetőségek elszalasztásából és az engedékenységre nem hajlandó 
merevségekből áll, 

Cajetan valóban úgy hitte, hogy most már sikerült elintéznie az " 
ügyet; gúnyosan mondta környezetének: , Ennek a Márton test- 
vérnek valamivel Írissebb tojásokat kellett volna a piacra vinnie." 
Számára az egyház búcsúkincsének kérdése volt a kulcskérdés, 
mivel az egész kellemetlen búcsúvita ebből keletkezett; ha a szer- 
Zetes visszavonja ezzel kapcsolatos állításait, akkor sokkal könnyeb- 

ben lehet majd diszkreditálni az egyháznak érzékeny károkat okozó 
kampányt. 

Ám ekkor merőben más hatalmak. szóltak közbe. Az a gépezet, 
amelyet a római kúria egymást keresztező utasításai indítottak el, 
ment tovább a maga útján. Staupitz, jóllehet igen óvatosan és 
diplomatikusan tárgyalt a kardinálissal, izgatott lett : hirtelen meg- 
tudta, hogy legfőbb elöljárója, az Ágoston-rend generálisa már el- 
rendelte Luther elfogatását, sőt hozzá még az övét, Staupitzét is. 
Tüstént levélben értesítette választófejedelmét, akinek Cajetan 
ígéretet tett, hogy az ügyet szelíden és békésen fogja elintézni. 
Panaszkodott a bíboros eljárására : tetszetős, de üres szavak, amilye- 
nek Rómában szokásosak ; valójában csak azt keresi, hogyan pusz- 
títhatja el az ,ártatlan vért", vagyis Luthert. És ami a legfonto- 
sabb: parancs érkezett, hogy Luthert és vele együtt őt, Staupitzot 
is börtönbe kell vetni. 

Staupitz úgy vélte, hogy Luthernak menekülnie kell, mivel még 
Wittenberg sem nyújthat biztonságot. Tanácsolta : menjen Párizsba, 
a ,gersonisták", a nominalista iskola fellegvárába; ott szívesen 
fogadják majd, hiszen most már híres docens; eszméi is meg- 
értésre találnak; és ha a pápa kiközösítené, fellebbezhet a zsinat- 
hoz, mint legfelső fórumhoz. Staupitz az augsburgi polgárok köré- 
ben megpróbálta összegyűjteni védence számára az útiköltséget, de 
fáradozása sikertelen maradt. Mindenki rokonszenvezett a merész 
szerzetessel, fellépését hatékonynak és örvendetesnek találta, de 
senki sem mert ilyen nyíltan a pártjára állni. Staupitz maga is 
jobbnak látta eltűnni a városból, Link prior úgyszintén. Luther 
egyedül maradt. A szász tanácsosokkal jegyző jelenlétében meg- 
fogalmazott egy fellebbezést ,az elégtelenül informált pápától a 
jobban: tájékoztatandó pápához". Ebben elutasítja az eddig ki- 
nevezett pápai megbizottakat mint részrehajló személyeket. Ki- 
jelenti továbbá, hogy kihallgatásra nem jelentkezhet Rómában, 
ahol maga Leó pápa sem tudhatja életét biztonságban ; más helyen 
azonban kész megjelenni. Cajetannak részletes levelet küld, közli 
benne utolsó ajánlatát, amelynél messzebb semmiképpen sem me- 
het. Elismeri, hogy túlságosan hevesen viselkedett, tiszteletlen volt 
a pápával szemben. Hajlandó elállni a búcsúprobléma további fe- 
szegetésétől, ha ellenfelei hallgatni fognak. Ezt kihirdeti a szószék- 
ről. Aláveti magát minden feltételnek, annak is, hogy erről a kérdés- 

ről nem nyilatkozik többé sem beszédekben, sem írásokban, ame- 
lyek ,ebbe a tragédiába" sodorták. Visszavonásra is készséggel 
hajlandó — ,amennyiben lelkiismeretem ezt megengedi". Ebben 
senki sem adhat neki tanácsot, bármily jóindulattal viseltetik is 
személye iránt. Írás közben Luther mindig kissé aggresszívebbé 
válik; ezúttal is megenged magának egy döfést Cajetan tomiz- 
musa ellen. Őt — úgymond — nem lehet meggyőzni Szent Tamásnak 
vagy a skolasztika , többi" mesterének tanításaival, ehhez jobb 
érvek kellenek. Az ockhamista áll itt szemben a tomistával, voltak, 
akik így fogták fel Luther és Cajetan találkozását. Az ilyen akadé- 
mikusan hangzó ellentéteket vajmi kevésre becsülnénk, ha nem gon- 
dolnánk arra, milyen gyilkosak lehettek — hiszen olyan tekintélyre 
hivatkoztak, aki halálos ítéletet hozhatott. Konstanzban Huszt is 
nem utolsósorban azért ítélték el, mivel bírái nominalisták voltak, 
maga viszont a másik iskolához tartozó , realistának" vallotta ma- 
gát. Ironikus módon most fordított. volt a helyzet: Luther, mint 
nominalista és Gerson követője állt szemben életre-halálra a , mérsé- 
kelt. realistákat" képviselő Cajetannal. 

Cajetan nem válaszolt. Luther formális búcsúlevélben közölte, 
hogy Augsburgban immár nincs mit keresnie. , Most elmegyek, 
és másfelé fordítom vándorbotomat." 

A kardinális hallgatott. Luthert aggódó barátai unszolták, hcgy 
feltétlenül meneküljön, kövesse Staupitz és Link példáját. Mindenki 
azt gondolta, hogy a bíboros el akarja fogatni. Cajetan azonban 
sokkal tapasztaltabb és óvatosabb volt, semhogy ezt tegye: nem 
akarta, hogy egy ilyen lépés ódiuma a pápai légátusra háruljon. 
A választófejedelemre akarta hárítani a pápai parancs végrehajtá- 
sát, Éles hangú levélben felszólította a választófejedelmet: a , ba- 
rátocskát" mint nyilvánvaló eretneket szolgáltassa ki Rómának, 
vagy legalábbis utasítsa ki hercegsége területéről. Ugyanakkor sietve 
hozzáfogott egy hivatalos búcsútan megszövegezéséhez; a fogal- 
mazványt Rómába akarta küldeni azzal a kéréssel, hogy a pápa 
haladéktalanul hozza nyilvánosságra. 

Augsburg birodalmi város falait és kapuit szigorúan őrizték. 
Luther pártfogói — egy kanonok is volt köztük — kinyittatták 
számára a városfal egyik kiskapuját, gondoskodtak két lóról meg 
egy városi szolgálatban álló lovászról ; Luther csuhában lóra ült, és 
nyolc óra hosszat nyargalt megállás nélkül; amikor pihenőt tar- 

tottak, egyetlen falatot sem evett, egyetlen kortyot sem ivott, 
holtfáradtan terült el az istálló szalmáján. Csak Nürnbergben tar- 
tott hosszabb pihenőt, és érezte már rémileg biztonságban magát. 
Majd tovább lovagolt; Lipcse és Wittenberg között eltévedt. 
Amikor végre újra a cellájában volt, a Fekete Kolostorban, levélben 
értesítette Spalatin udvari káplánt, hogy egészségben visszaérke- 
zett, de nem tudja, meddig maradhat Wittenbergben. , Derűs és 
békés a lelkem. Csodálkozom, hogy az engem fenyegető veszedelme- 
ket oly sok és jelentős személyiség nagy ügynek fogta fel." Majd 
íróasztalához ült, és kinyomtatás céljából részletes beszámolót írt 
a bíboros előtt történt kihallgatásról, továbbá újabb fellebbezést 
fogalmazott meg, amely a pápa feje fölött egy eljövendő zsinathoz 
apellált. Mielőbb végezni akart ezekkel a munkákkal, hogy aztán 
Franciaországba menjen. A franciaországi utazásra az a hír ösztö- 
nözte, hogy a párizsi egyetem a közelmúltban hasonló lépést tett, 
ily módon tiltakozva a Pragmatica Sanctio néven ismert konkordá- 
tum érvénytelenítése ellen; a konkordátum a , gallikán szabadság- 
jogokért" folyó küzdelem egyik értékes vívmányának számított. 

Luther most teljesen egyedül volt. És talán sohasem tartotta ma- 
gát nagyszerűbben, mint ezekben a hetekben. Nem hallunk többé 
gyomorgörcsökről, sem búskomorságról, amely olyankor szokott. el- 
uralkodni rajta, amikor ráért súlyos gondolatokkal vívódni. A harc- 
ban egészséges, sőt egyenesen jókedvű volt, minden idegszála meg- 
feszült. Ezekben a hetekben még az ördögről sem hallunk tőle, 
holott az máskor mindig ott settenkedik körülötte. Higgadtnak, 
tisztán látónak mutatkozik, duzzad benne a körültekintő energia. 

Választófejedelme sohasem volt képes igazán erélyes elhatározá- 
sokra, s ennek következtében fokról fokra csökkent a befolyása, 
holott valamikor vezető pozíciót, töltött be a birodalomban. Most 
el kellett döntenie, mi történjék professzorával, Lutherral. A kardi- 
nális írt neki, és burkoltan azzal fenyegetőzött, hogy még egy biro- 
dalmi fejedelem torkát is meg lehet szorongatni kiközösítéssel meg 
interdiktummal. Frigyes szokásához híven tétován forgatta kezé- 
ben a levelet; legszívesebben egyszerűen félretette volna abban a 
reményben, hogy az ügy majd magától elintéződik ; voltaképpen 
ez volt az egyedüli erőssége, legjobb eredményeit ezzel a taktikával 
érte el. Még szívesebben vette volna, ha Luther egyáltalán vissza 

sem jött volna Augsburgból. Megküldette neki a kardinális levelét, 
és felszólította: nyilatkozzék az ügyben. i 
Luther megértette, mit vár tőle a fejedelem: , Ezennel kijelen- 
tem, hogy elhagyom Fenséged országát, és oda megyek, ahová az 
irgalmas Isten akarata vezérel." Ez azonban csupán egyik mondata 
volt terjedelmes írásának, amely egyben mesterien megfogalmazott 
kinyilatkoztatássá, ragyogó védőbeszéddé kerekedett; apjának 
bizony alighanem igaza lehetett, amikor úgy vélte, hogy Márton 
fiából nagy jogász válhatott volna. Biztos fogással ragadta ki ellen- 
felei eljárásának leggyengébb és legsebezhetőbb pontját. A búcsúra 
vonatkozóan — úgymond — hivatalos, kötelező érvényű egyházi 
tant mind a mai napig nem hirdettek ki; következésképpen neki 
jogában áll e probléma megvitatása, és ezért őt eretneknek bélye- 
gezni felháborító önkényesség. Há tehát Cajetan azt követeli, 
hogy őt fogják el, és szállítsák Rómába — ez közönséges gyilkos- 
ság; Rómában még a pápa élete sincs biztonságban, amint arról a 
meggyilkolására szövetkezett kardinálisok bűnperéből nemrég 
egész Európa meggyőződhetett. Luther írása sokkal több volt a 
fejedelmének adott válasznál; ki akarta nyomtatni, hogy a nagy 
nyilvánosság is tudomást szerezzen róla. Ismertette a bíborossal 
folytatott tárgyalásait, vitáit; s közben a búcsúra vonatkozó néze- 
teit oly világosan és behatóan fejtette ki, mint még egyik írásában 
sem, amelyek ehhez képest csupán provizorikus tapogatózások. 
Korántsem felejtette el saját lelkiismeretének kérdéseit, de ezeket 
egy nagy egészbe illesztette be. Ismét Cajetan bíboroshoz intézi sza- 
vait, de egyúttal a tudományos-teológiai világhoz és általában a 
világhoz szól. A teológusoktól játszi könnyedséggel fordul a laikusok 
felé, és a címzett, a fejedelem, személyén át még a legegyszerűbb - 
lelkeknek is meg tudja magyarázni, miről van szó. Hol áll az meg- 
írva, hogy Krisztus érdemei a búcsú kincseként az egyházra bizat- 
tak? A Szentírásban nem áll. És ha a pápai dekretálisokban áll, 
ugyan milyen idősek ezek a dekretálisok, mikor bocsátották ki 
őket? A kereszténység tizenkét évszázada. alatt a Biblia szava szá- 
mított, csak azután született meg az a dekrétum (az Unigenitus 
bulla), amely belekerült a kánonjogba. A Szentírásból oktassák ki őt! 
Bélyegezzék meg, nyilvánítsák tévelygőnek, üldözzék, taszítsák ki, 
mozgassanak meg ellene eget. és földet : mindaddig nem von vissza - 
semmit, amíg meg nem győzik. Maga is esküszik égre és földre, s a 

legmerészebb paradoxonokra ragadtatja magát, amelyek a szöveg 
összefüggéséből kiszakítva egyenesen szentségtörőnek hangzanak ; 
ő is felszólít Istent és embert egyaránt, hogy kárhoztassák el, ha 
nincs igaza: , Biztos tudás és nem puszta vélekedés alapján fogok 
beszélni." Megszólaltatja orgonájának valamennyi regiszterét, az 
éles és az ironikus hangokat is, s egyetlen rövid mondatban meg- 
kérdőjelezi az egész apostoli utódlás tanát; ismétli: tévedhet, de 
hiszen maga , Péter is tévedett, még a Szentlélek vétele után is — bi- 
zonyára tévedhet egy bíboros is, bármily tudós férfiú". Luthernak ez 
az írása hatásos védekezés, vallomás, politikailag körültekintő ellen- 
támadás, teológiailag hatásos vita, szenvedélyes, ugyanakkor hűvös, 
majdnem számító és mindenekelőtt bátor. Ironikus-tiszteletteljes 
szavakkal fejezi be: Az ő nagyurának bizonyára nehezére esett 
ennyi rengeteg sok szót végigböngésznie. Ajánlja magát a választó- 
fejedelem jóindulatába, de még inkább égi Urának kegyelmébe, 
és akadémiai titulusait elhagyva így Írja alá: , Martin Luther test- 
vér, Ágoston-rendi szerzetes." 

A választófejedelem nem hallatott magáról. Luther elutazáshoz 
készülődött; nem kellett hozzá sok előkészület. November végén 
Frigyes levélben közölte vele: helyesli elhatározását, távozásába 
beleegyezik. Luther búcsúvacsorára hívta meg barátait a kolos- 
torba. Még azon az éjszakán útnak akart indulni Franciaország 
felé. 


A Miltitg-intermezxo 


A búcsúvacsora már a vége felé járt, amikor új levél érkezett a 
választófejedelemtől: Luther maradjon. Mi történt? Rómából kü- 
lönmegbízott jelentkezett, egészen új utasításokkal, s a választó- 
fejedelem most már nem tartotta szükségesnek, hogy professzora 
vándorútra keljen , valahová az ég alatt". A nagy tragédiának meg- 
"volt már a maga farsangijáték-nyitánya ; a továbbiak során néha 
egy-egy félig komikus, félig komoly intermezzo szakította meg. 
Egy bizonyos von Miltitz nevű úr jelentette be magát a választó- 
fejedelemnél, mint nuncius, aki fontos üzenetet hozott a pápától. 
Rómában elégedetlenek voltak Cajetan bíborossal, és visszatérése- 

kor nagyon hűvösen fogadták, De az is lehetséges, hogy a Miltitz- 
féle misszió egyike volt ama sok vakot dobásnak a rómái kúria 
politikai kockajátékában, amelyekkel szérencsét akart próbálni. 
Leó pápa nagy hazárdjátékos volt a játékasztalnál is ; ebből a pasz- 
sziójából felgyülemlett adósságai jelentős tételként szerepeltek áz 
udvartartási költségvetésben, valamint a pápa hagyatékának róp- 
pant passzívái között ; a személyi és a hivatálos kiadások szétválasz- 
tása még csak eszébe sem jutott senkinek. 

A pápa választása a huszonnyolc esztendős Miltitzre esett, aki 
pár év óta az Őszentsége kamarása címet viselte, kellemes társalgó 
volt, ügyes fecsegő. Leó nagyon szerette a kikapcsolódást ; élvezte 
Áriosto és kisebb szerzők komédiáit, amelyekhez Raffaello festette 
a díszleteket ; de éppúgy kedvét lelte táncosok, akrobaták produk- 
cióiban vagy olyan bohózatokban, ahol például egy szerzetesnek 
leesik a nadrágja, és ügyetlensége miatt még el is páholják meztelen 
fenekét — a Medici-pápa nem volt válogatós. Miltitz nem volt szer- 
zetes, de egyházi rangja volt, ami éppoly keveset jelentett, mint 
azoknak a fiatal uraknak a bíbornoki rangja, akikkel vidáman mula- 
tozott Rómában. Szegény kisnemesi családból származott, Rómá- 
ban remélte megcsinálni szerencséjét, bízva nagybátyja protekció- 
jában, aki Medici államtitkár bizalmasa volt. Eddig még nem jutott 
tovább a kamarási címnél, amely bizony a ranglétra igen alacsony 
fokát jelentette. Kis megbízatásokból tartotta fenn magát. Így pél- 
dául Luther fejedelmének wittenbergi gyűjteménye számára erek- 
lyéket vásárolt, és egyéb közvetítésekre is vállalkozott. Frigyes na- 
gyon áhítozott az Aranyrózsára, a legnagyobb kitüntetésre, ame- 
lyet a pápa különleges erényű és magas rangú személyeknek ado- 
mányozott, akik különleges érdemeket szereztek a pápai kúria szol- 
gálatában. A szász választó jámborságára hivatkozva régóta pályá- 
zott e kitüntetésre. Miltitz most elhozta neki, Még két ajándékot is 
hozott magával, amelyek nem álltak közvetlen összefüggésben a 
jámbor életmóddal: két pápai diszpenzációt Frigyesnek Anna Wel- 
lertől született törvénytelen fiai számára. A diszpenzációk eltöröl- 
ték a törvénytelen születés foltját, így a fiúk magasabb egyházi 
rangokat is elnyerhettek, apátságot vagy egyéb javadalmakat. 
A római kúriánál tudták, hogy Frigyes éppoly nagy örömmel fo- 
gadja majd ezt a gesztust, mint más fejedelmek, akiknek fattyú- 
gyermekei ily módon lehettek püspökök és prelátusok, ; 


229 


A Frigyesnek szánt ajándékokon kívül Miltitz különféle pátense- 
ket is rakott a poggyászába, hogy ezek eladásából fedezze útikölt- 
ségét, s némi , kedvtelést" szerezhessen magának, ahogyan akkori- 
ban mondták. Kinevezési okmányok voltak ezek: pápai nótáriussá, 
házi prelátussá, poétává vagy doktorrá, egész nyaláb kinevezés, 
harmincféle titulust osztogató különféle oklevél. Végül, éles hangú 
pápai kiközösítő bullák meg kiközösítő levelek (brévék) is voltak a 
nagy bőriszákban — hetven darab, mint Miltitz eldicsekedett vele 
— , nyilvános kifüggesztés céljából abban az esetben, ha a választó- 
fejedelem Luther ügyében netalán megmakacsolná magát. 

Miltitz hivatalosan Cajetan bíborosnak volt alárendelve, és lépé- 
seiről tájékoztatnia kellett volna a kardinálist. Szerencséje volt: 
Cajetan már elhagyta Augsburgot, a császár után ment Ausztriába. 
A kamarás az Aranyrózsát gondosan letétbe helyezte a Fuggereknél, 
s derűs bizakodással továbbutazott. Remélte, hogy saját szakállára 
nagy fontosságú missziót sikerül ellátnia, s ha minden jól megy, 
egyszer s mindenkorra likvidálja az egész kellemetlen Luther-affért. 
Mindenütt szívesen fogadták mint Rómából jött embert, aki a mél- 
tóságok és nagy események forrásáról a legintimebb részletesség- 
gel tudott csevegni. És úgy beszélt, mint honfitárs, nem mint 
itáliai, bőven kitálalt mindent, pletykái tüstént elterjedtek a szél- 
rózsa minden irányában, később pedig bevonultak a protestáns tör- 
téneti könyvekbe és krónikákba. A pápa — mesélte Miltitz — na- 
gyon dühös Tetzelre, porcacciónak, aljas disznónak nevezte! A dü- 
hödten hadakozó dominikánusokat egyáltalán nem szívleli Őszent- 
sége, az ostoba Mazzolinit felületesen összetákolt szakvéleménye 
miatt lepocskondiázta a sárga földig. Cajetan bíboros közismerten 
kolerikus természet, nyilván nem fogta meg helyesen a dolgot, amit 
egy olasztól nem is igen lehet elvárni. Ha a pápának helyes megvilá- 
gításban adják elő az ügyet, szelíden fog eljárni; Leó jóindulatú, 
nagylelkű, és bármikor kész a véleményét megváltoztatni (ami nagy- 
jából igaz is volt). Emellett Miltitz nem mulasztotta el fenyegetően 
megjegyezni, hogy hetven kiközösítő bulla és kiközösítő levél van 
a bőrtáskájában. . 

A kamarás, aki magát büszkén pápai nunciusnak, Őszentsége tit- 
kos tanácsosának nevezte, felettesének, Cajetan bíborosnak infor- 
málása nélkül Szászországba utazott, és felkereste a választófejedel- 
met. Helyénvalónak vélte, hogy előtte is megemlítse ;: nemcsak az 

Aranyrózsát hozta el, kiközösítésekkel szintén el van látva. Frigyes 
utasítsa ki fejedelemsége területéről Luthert, ez a legkevesebb. 
Ugyan hová — morfondírozott a mindig álmos öregúr —, menjen 
talán Csehországba, ahol már úgyis éppen elég sok az eretnek? 
A pápa megengesztelése is lehetséges — jelentette ki Miltitz ; ezt ő 
el tudná intézni, igen befolyásos összeköttetései vannak. Helyes 
— mondta Frigyes —, meg lehet próbálni. Futárt menesztett Lu- 
therhoz : jelenjék meg Altenburgban, ahol a pápa különmegbízottja 
óhajt vele beszélni. 

A kamarás, aki a diplomácia alsóbb régióiban eléggé otthonosan 
mozgott, elhatározta, hogy példát statuál, szigorúan felelősségre 
vonja Tetzelt. Mindenütt úgy informálták, hogy Tetzel az oka min- 
dennek. Ha Tetzel személyét kikapcsolják, szépen megnyugodnának 
a kedélyek. Tetzelt morálisan lehetetlenné kell tenni, ez a módszer 
már eddig is sokszor bevált ; kiváltképpen hatásos, ha elterjesztik, 
hogy feslett életmódot folytat, és sikkasztott. Miltitz tehát terjesz- 
teni kezdte rágalmait. Tetzel már fiatal korában is olyan bűnöket 
követett el, amelyeknek vízbe fojtás a büntetése; gyorsan hozzá- 
fűzte: csak a jó Frigyes választófejedelem mentette meg a haláltól. 
Még most is van két törvénytelen gyereke. Sikkasztásai miatt bün- 
tető eljárást kell indítani ellene. Miltitz idézést küldött Tetzelnek, 
hogy adjon számot viselt dolgairól. Az öreg Tetzel nagyon megré- 
mült. Visszaírt Lipcséből, hogy nem mehet, rossz hírét költötték 
mindenütt, még Csehországban és Lengyelországban is ; veszélyben 
forog, mert Luther hívei az életére törnek, így hát nem mer kimoz- 
dulni a házból, 

Erre a kamarás-nuncius Lipcsébe utazott, ott magához hívatta 
a dominikánus rend provinciálisát, a Fuggerek helyi képviselőjét, 
előhozatta a bank elszámolásait, s Tetzel jelenlétében sorra vette a 
tételeket. No lám: az egyik hónapban nyolcvan forint, a másik el- 
számolás szerint százharminc forint vándorolt Tetzel zsebébe! Hozzá 
még tíz forint a szolgáknak, három ló, takarmány, ingyen ellátás és 
minden valószínűség szerint egyéb summa lopott pénzek! Tetzel tel- 
jesen összeroppant. Védekezhetett volna : ekkora jutalékok koránt- 
sem voltak szokatlanok, mások talán még többet kaptak ; de a ma- 
gabiztos szónoknak ezúttal torkán akadt a szó. Kijelentette, hogy 
már amúgy is arra gondolt, elmegy Lipcséből. Úgy, tehát szökésen 
jár az esze — mondta szigorúan Miltitz — , ezért kolostori fogságban 

kell maradnia. A megszeppent provinciális helyeselt. Miltitz kijelen- 
tette, hogy jelentést küld a pápának. Tetzel, saját rendjétől is elha- 
gyatva, eltűnt cellájában, kedélybeteg lett, s nem sokkal később 
meghalt. Már az a levél sem tudta megvígasztalni, amelyben Luther 
bíztatta: ne vegye nagyon szívére a dolgot, ,a gyereknek egészen 
más az apja". 

Miltitz ezek után jó hangulatban és nagy reményekkel eltelve 
utazott Altenburgba, hogy Lutherral tárgyaljon. Luther meg is je- 
lent, s ott voltak a szász tanácsosok is, akik erősen reménykedtek, 
hogy sikerül megoldást találni. Megállapodtak valamiféle fegyver- 
nyugvásban: Luther hallgat, ha — mint feltételként kikötötte — 
ellenfelei is hallgatnak. Luther kész volt erről plakátok révén tájé- 
koztatni a nyilvánosságot, sőt hajlandónak mutatkozott arra is, 
hogy személyesen ír a pápának. E levél csak fogalmazvány maradt ; 
Miltitz tüstént látta, hogy ilyen írással nem mehet semmire Rómá- 
ban. Luther ugyan a legtiszteletteljesebb formában biztosította a 
pápát alázatosságáról, de visszavonásra nem volt hajlandó. Javíta- 
na-e a helyzeten bármiféle visszavonás? — teszi fel a kérdést a pápá- 
nak ; nem, sőt éppen ellenkezőleg, csak még jobban elmérgesítené az 
ügyet. Írásai szélesebb körben terjedtek el, mint valaha is remélte, 
s mindenfelé felizgatták az embereket. , Ma már a mi Németorszá- 
gunkban is szép számmal élnek olyanok, akik a művelt és ítélőképes 
elmék színe-javát alkotják", s ezek nem nyugodnának meg. Nem ő, 
Luther a hibás: , Azok, azok, Atyám, akikkel szembeszálltam! ők 
azok, akik itt nálunk károsodást és szégyent hoznak a római egy- 
házra", azok az emberek, akik a pápa nevével visszaélve csak a 
saját kapzsiságukat szolgálják a búcsúprédikációkkal. Mindazonál- 
tal sajnálja, hogy talán túlságosan élesen kelt ki e fecsegők ellen. 

Luther hajlandó volt még egy kísérletet tenni, s bár nemigen bí- 
zott Miltitzben, elfogadta meghívását egy vacsorára, amelyet a vár- 
kastélyban szolgáltak fel. A tanácsosok is ott voltak. , Azt hittem, 
Márton — kezdte a csevegést a kamarás — , hogy afféle aggastyán 
teológussal lesz dolgom, aki a kályha mellett kuporogva disputál 
magával. Bizony igencsak meglepődtem, amikor egy fiatal, friss erő- 
ben levő férfit láttam magam előtt. Én ugyan még akkor sem mer- 
nék arra vállalkozni, hogy Rómába hurcoljalak, ha huszonötezer 
fegyverest adnának mellém!" Luther közönyös arccal hallgatott. 
Miltitz tovább hízelgett. Utazása alatt mindenfelé megkérdezte az 

embereket, miként vélekednek Lutherról: , Ha:egy a pápa mellett 
nyilatkozott, úgy három temelletted és a pápa ellen!" A fogadókban 
— folytatta tréfálkozva — még az asszonyoktól is megérdeklődte, 
mi a véleményük a Szentszékről ; ám azok félreértették a kérdést, és 
azt felelték: , Hát honnan tudhatnánk mi, hogy ti milyen székeken 
ültök ott Rómában, fából vannak-e vagy kőből?" Lúther nem akart 
belemenni ebbe a csevegő hangnembe. Komoly maradt, és elmagya- 
rázta: nem a búcsúlevelekkel űzött kereskedelmet hibáztatja első- 
sorban, nem is az öreg Tetzelt. Még csak nem is Albrecht mainzi 
érseket. A pápa, igenis a pápa az igazi vétkes. Pénzköveteléseivel ő 
hajszolta bele Albrechtot ebbe a kufárkodásba. 

Miltitz erre más húrokat kezdett pengetni. A megrendültség hang- 
ján beszélt egy esetleges egyházszakadás borzalmas következmé- 
nyeiről. Még sírva is fakadt, állította később Luther. Emlékeztetett 
a huszita háborúkra. Eddig még minden egyházi kérdésekben kitört 
vita végtelen sok bajt zúdított a világra. Luthernak is számot kell 
vetnie azzal, mekkora felelősség terhelné ilyen esetben. Ez az érv 
nem maradt hatás nélkül; pontosan egybevágott Luther aggályai- 
val. A tanácsosok szintén igyekeztek őt meggyőzni. Luther enge- 
dett, és elfogadta a hallgatásra vonatkozó megállapodást. Nyomta- 
tásban is publikálta elhatározását, méghozzá olyannyira konciliáns 
formában, hogy követői később szomorúan állapították meg : ez a. 
dokumentum sajnálatos letérést jelent arról az útról, amelyet ők 
töretlenül magasba ívelőnek szerettek volna látni. 

Miltitz a tárgyalások végeztével meghatottan átölelte és megcsó- 
kolta Luthert. Azzal kapcsolatban is volt egy indítványa, hogy Lu- 
ther csak német földön akart kihallgatást; úgy vélte, meg lehetne 
nyerni a trieri érseket, aki a szász fejedelmi ház barátja volt. Miltitz 
jó darabig szorgalmazta ezt a tervet, de elöljárója, Cajetan ragasz- 
kodott hozzá, hogy a kihallgatáson maga is részt vegyen ; Így aztán 
nem lett a dologból semmi, mert Luther erről hallani sem akart. 
Miltitz folyton utazgatott, serényen küldözgette jelentéseit Rómába, 
s memorandumai nyilván nagy hatást váltottak ki, mert Leó pápa 
elhatározta, hogy saját legfelségesebb személyében intéz levelet Lu- 
therhoz. Ez az Írás az egész vita legmeglepőbb dokumentuma. 

A levelet Sadoleto, a latin nyelv nagy tudósa fogalmazta meg 
elegáns stílusban, s címzettje ,a mi kedves fiúnk, Martin Luther", 
a teológia professzora. Ő, mármint a pápa nagy örömmel értesült 

róla Miltitz jelentéséből, hogy Luther engedni akar. Talán szükség- 
telen módon némileg megfélemlítette őt az a kihallgatás, amelyet 
másik kedves fia, Cajetan bíboros folytatott le, talán kissé túlzott 
szigorúsággal. , A lélek kész, de a test erőtlen. " Heveskedés közben 
sok olyasmi megtörténhetik, amit józanabb megfontolás után korri- 
gálni lehet. , Így szól az Úr: Nem akarom a bűnös halálát, hanem 
inkább, hogy megtérjen és éljen." Luther jöjjön Rómába, és adjon 
számot tételeiről közvetlenül a pápa előtt, aki atyai jóindulattal 
fogja ügyét kezelni. 

Luther egyáltalán nem is látta ezt a levelet, amelyet a választó- 
fejedelemnek kézbesítettek továbbítás végett, Frigyes azonban 
visszatartotta, mivel erősen kételkedett benne, hogy professzora 
engedelmeskedne a felszólításnak. De még ennél különösebb indít- 
ványok is érkeztek Rómából. Miksa császár meghalt, küszöbön ál- 
lott az új császárválasztás. A pápa hosszú ideig eredménytelenül 
próbálkozott azzal, hogy elfogadtassa saját jelöltjét, I. Ferenc 
francia királyt. Legátusai jelentéseiből látnia kellett, hogy szándéka 
keresztülvihetetlen ; most Frigyes választófejedelmet vette kombi- 
nációba, mert Habsburg Károlyt semmi szín alatt nem akarta a 
császári trónon látni. Kecsegtető ajánlatokkal bombázta a szász 
választót: még arról is biztosította, hogy abban az esetben is el- 
ismeri őt császárnak, ha a választáson nem kapja meg a szavazatok 
többségét. Egyre-másra küldözgette utasításait Németországba, 
Frankfurtba, ahol a választófejedelmek előzetes tanácskozásra 
gyűltek össze. Ott Miltitz még egyszer tündökölhetett : Orsini legá- 
tus megbízásából felkereste Frigyest, és igyekezett rábeszélni, hogy 
a pápa szándéka szerint vállalja a jelöltséget. Ha erre hajlandó, a 
pápa egyéb kedvezések mellett előre megígéri neki, hogy környeze- 
téből bíborossá nevezi ki azt a személyt, akit Frigyes óhajt. Magá- 
tól értetődik, hogy az ajánlat megtétele során nem hangzott el 
Luther neve ; az ígéret igen óvatosan volt megfogalmazva, s később 
még ezt is merő kitalálásnak állították be. Figyelembe véve a római 
kúriának szinte hétről hétre változó manővereit, mi egyáltalán 
nem tartjuk valószínűtlennek ezt az epizódot. Választási alkudozá- 
sok idején a kúria úgy hajigálózott bíbornoki kalapokkal meg egyéb 
magas méltóságok jelvényeivel, mint zsonglőr a cirkuszban. 

Alig egy héttel később megváltozott a helyzet. Leó pápa legátu- 
sainak legfrissebb információiból azt a következtetést vonta le, 

hogy a Habsburg elleni oppozíció teljesen kilátástalan. Sietve uta- 
sítást adott, hogy biztosítsák Károlyt különleges rokonszenvéről. 
Miltitz még egy ideig utazgatott ide-oda; Rómában éppúgy meg- 
feledkeztek róla, mint a bíbornoki vörös kalapra vonatkozó aján- 
latról. Végül eszébe jutott a pápának, hogy az Aranyrózsa mégsem 
maradhat időtlen időkig a Fuggereknél letétben ; a szász választó- 
fejedelem még mindig fontos személyiség. Miltitz elvitte neki a 
rózsát. Frigyes, aki a halogatást rossz néven vette, nem is fogadta 
a kamarást. Tanácsosai vették át a szentelt olajjal megkent, ritka 
eszenciákkal illatosított, különleges búcsúkegyelmeket biztosító 
drága ajándékot. A fejedelmi jutalomra számító Miltitz csupán 
borravalót kapott, s még sokáig okvetetlenkedett a szász udvar- 
tartásnál, hogy térítsék meg a költségeit, de hasztalan. Más udva- 
roknál is próbálkozott, igyekezett némi szerepet játszani, aztán 
végleg eltűnik szemünk elől; állítólag lezuhant egy bárka fedélze- 
téről, s a vízbe fulladt. 

Kis epizódszereplő volt, aki elmondta pár szavas szövegét, azután 
lelépett a színpadról, Mint Tetzel, ő is csak annyiban fontos, hogy 
egy egész réteg tipikus képviselőjét tanulmányozhatjuk benne. 
Sok ilyen Miltitz állt a pápai kúria szolgálatában. A szász választó- 
fejedelem elég bölcs volt ahhoz, hogy a császárjelöltséget elutasítsa, 
bár az ügyet alaposan megvitatta barátaival és tanácsosaival. A csá- 
szárválasztásnál azonban érdemes még egy kicsit elidőznünk, mivel 
ez határozta meg Németország és egész Európa sorsát a Luther 
haláláig terjedő időszakra. Ezt akkoriban senki sem láthatta előre. 
A jelölt, Károly, Miksa császár unokája, Burgundia hercege és 
Spanyolország királya, tizennyolc esztendős ifjú volt még; a jelen- 
tések egybehangzó állítása szerint egészsége gyenge lábon állott ; 
tiszta lap, amelyre még nem volt írva semmi. Sokan csak amolyan 
intermezzónak tekintették a választást, amely félig-meddig úgy 
is zajlott le, mint valami bohózat. Eleinte még egészen nyílt kérdés 
volt, ki ül majd a császári trónra. Mert volt ám konkurrencia! 
VIII. Henrik; a fiatal Jagelló Lajos; I. Ferenc francia király, aki 
egy ideig a legesélyesebb pályázó volt, majdnem félmillió dukátot 
osztogatott szét a választófejedelmek között, s hatalmas párthívei 
voltak a birodalomban. Ferenc azonban elkövette azt a hibát, hogy 
propagandájában igen erősen hangsúlyozta hadvezéri erényeit, 
Itáliában kivívott ragyogó győzelmeit, energikus lényét, tetterejét ; 

márpedig a német választófejedelmek éppen ilyen erőskezű ural- 
kodót nem óhajtottak a nyakukba ültetni. Még többet ártott neki 
az, hogy a pápa annyira nyíltan, tapintatlanul, szinte erőszakosan 
támogatta a jelöltségét; akkoriban már nagyon is eluralkodott a 
Róma-ellenes hangulat. 

A gyerekember Károly egyelőre veszélytelennek látszott. Az a 
hír járta róla, hogy teljesen tanácsosai befolyása alatt áll. Azt re- 
mélték, hogy más szereposztással még sokáig fenntarthatják ezt az 
állapotot. A propaganda úgy állította be Károlyt, mint , ősi német 
törzsökből sarjadt nemes ifjú hajtást", holott anyja spanyol nő 
volt, Őrült Johanna, nagyanyja pedig portugál; mindazonáltal az, 
hogy Miksa unokája volt, sokat nyomott a latban. 

A döntő tényező azonban egészen egyszerűen a pénz volt. A 
Fugger-ház összehozta a maga konzorciumát, amelyben a Welserek 
mellett itáliai bankok is érdekeltséget vállaltak, és majdnem kétszer 
annyit tudott befektetni a vállalkozásba, mint a franciák. Leó pápa 
hasztalan kínálta fel az áldását, hiába ígérte meg a vörös kalapot a 
kölni meg a trieri választófejedelemnek, Albrecht mainzi választó- 
nak pedig, akit már bíborossá kreált, az állandó legátusi méltóságot. 
A részvevők többször is frontot cseréltek, minden átállást jól meg- 
fizettettek. Szász Frigyes a maga nagyon óvatos módján szintén 
sütögette a maga pecsenyéjét. Kifelé fennen hirdette, hogy ő meg- 
vesztegethetetlen, és tanácsosainak is szigorúan megtiltotta aján- 
dékok elfogadását. Még a nagy Erasmust is rá tudta venni, hogy 
szerteágazó levelezésében ilyen képet rajzoljon róla. Ám a Fugger- 
ház titkos üzleti könyveiből megtudjuk, hogy Frigyes unokaöccsé- 
nek és örökösének megígérték a spanyol uralkodóház egyik herceg- 
nőjét, azonkívül azt, hogy kifizetik a választófejedelem régebbi, 
Miksa uralkodása idejéből való adósságait. Károly tanácsosainak 
egyik nem lényegtelen sakkhúzása az volt, hogy szolgálatukba 
fogadták Franz von Sickingent, az ismert és erélyes zsoldosvezért, 
aki előzőleg a francia királyt szolgálta. Sickingen serege a császár- 
választás színhelyéhez, Frankfurthoz közel verte fel táborát, ami- 
nek ugyancsak megvolt a maga hatása. 

A szomorú maszkabál befejező aktusa a frankfurti dóm kis 
kápolnájában zajlott le, amelynek félhomályát akár szimbólumnak 
is felfoghatjuk. Károlyt egyhangulag választották meg. Készséggel 
aláírt minden választási feltételt ; ezekben sok szó esett a szabad- 

ságról meg arról, hogy a tisztségeket csak németek tölthetik be, 
s a birodalmi gyűléseken, valamint egyéb tárgyalásokon kizárólag a 
német nyelvet szabad használni, amelyen Károly egyáltalán nem 
tudott beszélni. Talán mondanunk sem kell, hogy a választófeje- 
delmek a lehető legnyomatékosabban hangsúlyozták érdekeik 
tiszteletben tartását, amelyeket ők , fejedelmi szabadságjogoknak" 
neveztek, és most jelentősen ki is terjesztettek : részvétel a kormány- 
zásban, beleszólás a hadüzenetekbe, szövetségkötésekbe, adóki- 
vetésekbe — csupa régi követelés, amelyeket már Miksának is 
előterjesztettek, ő teljesítésüket esküvel fogadta meg, de ígéretét 
sohasem váltotta be, j 

Károly maga nem volt jelen, Frankfurtban csak a tanácsosai 
meg a Fuggerek képviselői jelentek meg. Az újdonsült császár 
Barcelonában tartózkodott, és megválasztását egy hétig tartó 
mulatságokkal, allegorikus felvonulásokkal, álarcos ünnepségekkel 
ünnepelte meg. Majdnem negyven esztendeig ült a császári trónon, 
a leghosszabb ideig kormányzó uralkodók közé tartozott, és ez a 
hosszú időszak a német történelemnek sorsfordulókban egyik leg- 
gazdagabb fejezete. Károly mindössze nyolc évet töltött Németor- 
szágban, azt sem egyhuzamban; a nyolc év különböző időpontok- 
ban tett, gyakran rövid látogatásokból áll össze. Hol ide, hol oda 
utazott, sohasem volt állandó rezidenciája; nemegyszer. azért 
kellett Németországban tartózkodnia, mert fegyveres harcban 
állt a felével azokhak a fejedelmeknek, akik őt császárrá válasz- 
tották. Tiziano páncélban, lándzsával a kezében ábrázolta, mint 
győztes hadvezért a mühlbergi csata után ; magányos tájon lovagol, 
ahol egyetlen embert sem lehet látni — Luther Szászországa ez a 
táj. 


Tizenhét napos vita 


. Luther két hónapig állta a hallgatási megállapodást, ami bizo- 
nyára nehezére esett. Sistergett benne az indulat ; a fejedelmi taná- 
csosok unszolására hallgatva megint csak engedett, s engedékeny- 
ségét igen hamar megbánta, mert ellenfeleinek eszük ágában sem 
volt, hogy csöndben maradjanak. A búcsúproblémát Luther már 

maga mögött hagyta. Továbbment. Cajetannal folytatott vitája 
óta a pápai tekintély kérdésében látta a legnagyobb problémát. 
Behatóan kezdett foglalkozni a pápai bullákkal és dekretálisokkal. 
Az egyház és pápaság történetére vonatkozó ismeretéi még meg- 
lehetősen csekélyek voltak; tanulmányozni kezdte hát az ide- 
vonatkozó anyagokat. Nem sok ilyet talált, mert a szerzők nagyon 
elhanyagolták ezt a szerfölött kényes területet; ugyan ki mert 
volna vállalkozni arra, hogy megírja a pápák viselt dolgait? Mindjárt 
rásütötték volna az eretnekség vádját. Kinek lett volna bátorsága 
feltárni a nagy, kötelező erejű bullák mögött rejlő nagypolitikai 
indítékokat? Még mindig a nagy kánonjogi gyűjtemény volt az 
egyház egyetemesen elismert fő könyve, amelyet minden vitában 
éles fegyverként lehetett használni ; aki abból ügyesen tudott idézni, 
pozdorjává zúzott minden ellenérvet. A kánonjogi gyűjtemény al- 
. kotmány volt, hittan volt, tekintély volt a mindennapi élet kérdé- 
seiben is, és az egyház vezetői szerint fölötte állott minden néven 
nevezendő világi jognak. Luther behatóan tanulmányozta, és tulaj- 
donképpen nem annyira személyes élményeinek, mint kánonjogi 
tanulmányainak alapján kezdte meg igazán harcát a pápaság ellen. 

Még mindig jóságos, barátságos pápának hitte Leót, aki, ha 
kellőképpen informálják, okvetlenül be fogja látni, hogy reformokra 
van szükség. Úgy vélte, hogy a pápát alattomos és becsvágyó 
kreaturák veszik körül, akik közül sokan az életére törnek ; eleget 
lehetett hallani erről. Leóról, a művészetek bőkezű pártolójáról 
Luther semmit sem tudott, de ez különben is hidegen hagyta volna. 
Viszont a Rómában folytatott bűnös üzelmekről évszázadok óta 
éppen eleget beszéltek. Az emberek már megszokták, hogy prédi- 
kálnak róla, felpanaszolják, és egy ,angyali pápa" eljövetelében 
reménykedjenek, aki majd véget vet a visszás állapotoknak. Luther 
most az egész intézményben kezdett kételkedni ; az , angyali pápa" 
nem jelent meg soha. Helyette olyan személyek ültek Szent Péter 
trónusára, akiknek viselt dolgai hallatára egyre inkább hinni 
kellett a régi mondások és jövendölések igazságában : eljön az Anti- 
krisztus, sőt el kell jönnie, csak azután következhet be változás. 

Így Luther szóhasználatában most, eleinte csak barátaihoz írt 
levelekben, felbukkan az Antikrisztus név, mint a pápa szinoni- 
mája. Hallatlanul szentségtörőn hangzik egy szerzetes szájából 
legfőbb urának ilyen aposztrofálása, de Luther eljutott arra a meg- 


238 


győződésre, hogy az ő legfőbb ura Krisztus, nem pedig egy ember, 
bármilyen hatalmas is, egy ember, aki Rómában, a bűnök fertőjé- 
ben él. Az Antikrisztusra vonatkozó elképzelés nagyon régi, nagyon 
homályos rege volt ; de most még egy kérlelhetetlen történelemfelfo- 
gás ütőereje is feszült benne. A Hohenstaufok korában Joachim de 
Fiore apát azt hirdette, hogy a , monarchiák", a nagy korszakok 
Isten által eleve meghatározott sorrendben következnek egymás 
után; az Antikrisztus eljövetelével válik csak szabaddá az út az új 
és utolsó , monarchia" számára, amely a szellem, a szabadság és a 
felebaráti szeretet korszaka lesz. A radikális franciskánusok tovább 
fejlesztették ezt a gondolatot, s emiatt a pápa elítélte őket. Minden 
apokaliptikus mozgalom újra meg újra erre a tanra hivatkozott ; az 
Antikrisztus eljövetele elválaszthatatlanul összefüggött a világ- 
végére vonatkozó valamennyi elképzeléssel, és a világvégét mind- 
annyiszor várták, valahányszor nagy katasztrófa következett be. 
A mi újabb történelemértelmezéseinkhez hasonlóan, Joachim apát 
is igyekezett koncepciójához , tudományos alapot" keresni, persze 
teológiai nyelven, mivel más nem létezett akkoriban. Előre fel- 
vázolta a világtörténelem szükségszerűen következetes menetét, 
meghatározott és könnyen felfogható szakaszokra osztva. Nem 
véletlen, hogy Joachim apát tanainak a legújabb marxista irodalom- 
ban nagy figyelmet szentelnek ; koncepcióját hosszú ideig II. Frigyes 
viharos korának kissé különös mellékjelenségeként fogták fel, 
mivel akkoriban sok profétikus mozgalom született a császár és a 
pápa viaskodása során, akik egymást kölcsönösen Antikrisztus- 
nak aposztrofálták. 

Joachim János Jelenéseiből vette az új korszak gondolatát: , És 
láték más angyalt az ég közepén repülni, akinél vala az örökkévaló 
evangélium, hogy a föld lakosainak hirdesse az evangéliumot, és 
minden nemzetségnek és ágazatnak és nyelvnek és népnek." 
A Joachim értelmezésében rejlő forradalmiságot valóban nem 
szabad alábecsülni ; teljesen megfordította az addig általánosan el- 
ismert történelemszemléletet. Hangsúlyozta, hogy nem hátrafelé 
kell nézni, hanem előre. Az emberek beletörődtek abba, hogy 
egyre romlik a világ, s az ,aranykor" örökre elmúlt. Joachim 
viszont azt hirdette, hogy az igazi aranykor még csak most követ- 
kezik majd, mégpedig nem a mennyországban vár rájuk, hanem 
már itt a földön elérhető, nincs is nagyon messze, sőt kezdetét 

pontosan ki lehet számítani. Szerephez jutott a számmisztika, a 
joachimiták jó egynéhányszor megjövendölték, hogy pontosan me- 
lyik esztendőben jön el az Antikrisztus, s köszönt be az új korszak. 
Ezek a dátumok mindannyiszor felkavarták a lelkeket, és szörnyű 
csalódásokat okoztak a tömegeknek. Tulajdonképpen már maga 
Joachim is a számmisztika alapján határozta meg a korszakok 
rendjét: a birodalmak hármas száma a Szentháromságból adódott. 
Egy harmadik birodalomról még napjaink számmisztikájában is 
hallottunk. Joachim számára az első kor az Ótestamentum, az Atya 
kora ; a második az Újtestamentumé, a. Fiúé, a harmadik, az eljö- 
vendő kor lesz a Szentlélek birodalma. Ez elég ártalmatlanul hang- 
zott, és az egyház nem is emelt ellene kifogást. Csak a magyarázat 
volt forradalmi és veszedelmes az egyház számára. A második kor- 
szakban — úgymond -— a jelenleg fennálló egyház, a klérus ural- 
kodik, s ez a korszak még nem éri el a szellem és a szabadság teljes- 
ségét. A szerzetesek köréből jön majd az a férfiú, aki szabaddá teszi 
az utat a harmadik birodalom számára. Az üdvözítés története — 
ez a lényeg — tovább folytatódik. Nem áll meg. Halad előre, túl- 
lépve az egyházon és a kléruson. 

Joachimot magát sohasem tekintették ama bizonyos , vezérnek", 
ő csupán az új tan , Jánosa" volt. Folyt a keresés : ki az a szerzetes, 
aki Isten kegyelméből e nagy feladat elvégzésére rendeltetett? 
A keresés a legkülönfélébb formákat öltötte. Assisi Ferenc szemé- 
lyében vélték a megjövendölt vezéralakot felfedezni; követői ha- 
marosan megoszlottak, voltak békés, világtól elfordult joachimiták, 
s voltak olyanok, akik vadul a világ felé fordulva, az erőszakos meg- 
döntés szükségességét prédikálták. Az egyház rendkívül gyanús 
. elemnek tekintette valamennyit, s elfojtotta mozgalmukat, gyakran 
véresen, De a jövendölés a szerzetesről, aki majd eljő egyszer a nagy 
üzenettel, tovább élt. Nem sokkal Luther fellépése előtt, 1515-ben 
egy dominikánus Bolognában kiadta Joachim próféciáit, amelyeket 
gyanútlan naivsággal éppen Medici bíboros-államtitkárnak aján- 
lott. Tíz évvel később Luther egyik tanítványa Nürnbergben német 
nyelven jelentette meg ugyanezt a könyvet, annak bizonyítása 
végett, hogy Luther az a megjövendölt és annyira várt szerzetes, 
Luther szerzetesi csuhában látható a könyvben, kezében Saturnus 
sarlójával, azzal kaszabolja a méltatlan pápaságot, amit oldalt egy 
lábcsonk jelképez. Hans Sachs az alábbi verssorokat írta a képhez: 

Hős tette ez Martin Luthernak, 
Evangélium igéi zúgnak, 

Mi embermű, azt mind levágja, 
Istennek szavát prédikálja. 


Az Új Birodalom csak egy katasztrófa, a világvége által születhetik 
meg. Joachim előtt az a hiedelem uralkodott, hogy a világvége az 
Utolsó Ítélet napja. Joachim ezt a második monarchia végével 
helyettesítette. Az Antikrisztus fogja ezt előidézni ; ily módon tehát 
az Antikrisztus majdnem minden ördögiségtől mentes , történelmi? 
misszió teljesítője lett, akit Isten már eleve betervezett világtervébe. 
A katasztrófa-tan, amely egyébként sem ismeretlen minden kor- 
szak gondolkodásában, a legborzalmasabb zendülést kívánta, , hogy 
az idő beteljesedjék", és ez az eszme már az őskeresztény elképzelés- 
ben, János Jelenéseiben is dominált. Tevékenységének korai szaka- 
szában Luther fáradhatatlanul beszél zendülésről, harcról, háború- 
ról, a kardról; még a wormsi birodalmi gyűlés előtt is kijelenti : 
Isten a harcot akarja, nem a nyugalmat. Ő szellemileg értette; de 
szó szerint, nagyon is világi értelemben vették. 

Hogy Luther mennyit tudhatott az Antikrisztus-legendákból, 
azt nehéz eldönteni; regék, mondák főleg a szájhagyományban 
élnek. Erfurtban még 1516-ban megjelent egy irat az idők végeze- 
tével eljövendő Antikrisztus életéről és uralkodásáról meg arról, 
, miként forgatja fel a világot az ő hamis tanításával"; Énokh és 
Illés próféták fogják majd az igaz hitre visszatéríteni a keresztény- 
séget. Lehetséges, hogy Luther olvasta ezt a füzetecskét. De most 
félreismerhetetlenül az a meggyőződés kezdett kialakulni benne, 
hogy az Antikrisztus székhelye Róma. A régi megjövendölt jelek 
mind ezt látszottak igazolni: Az Antikrisztus Istenhez merészeli 
hasonlítani magát! Követeit szétküldi a világ minden tájára! Fél- 
revezeti a népet, mindenütt zavart támaszt! Ám mielőtt legyőzet- 
tetik, szörnyű ítéletnek kell lesújtania az elvilágiasodott egyházra, 
és ekkor az utolsókból elsők lesznek. Így beszélték ezt már évszáza- 
dok óta. 

És Luther 1519 márciusában így ír Spalatinnak: , Megsúgom 
neked: nem tudom, a pápa maga az Antikrisztus-e, vagy az Anti- 
krisztusnak egyik apostola." De ugyanakkor még kijelenti, hogy 
sohasem gondolt a pápától való elszakadásra. , Egészen meg vagyok 

elégedve azzal, hogy a világ urának nevezik őt, és az is valóban." 
Fenti kijelentésének azonban sajátos mellékzöngéje van: dominus 
mundt, e világ ura — így szokták emlegetni a Sátánt is, akit Luther 
később e világ fejedelmének nevez híres harci dalában. Hát csak 
hadd uralkodjék a pápa ebben a világban, de , ne nyúljon dekrétu- 
maival az evangéliumhoz, s akkor én a kisujjamat sem mozdítom, 
még akkor sem, ha minden egyebet elvesz tőlem". És ebben az 
esetben , mereven" be akarja tartani a hallgatási megállapodást is. 

"Nem így lett: az események egymásba torlódtak, keresztezték 
egymást. Cajetan gondoskodott róla, hogy Rómában kihirdessék 
a búcsúra vonatkozóan általa kidolgozott dekrétumot. Ily módon 
akarta elfojtani azt az érvelést, hogy a búcsú kérdésében nincs 
mindenkire kötelező érvényű tantétel. Már önmagában ez a lépés is 
felbőszítette Luthert : egy újabb dekrétum! Az is tudomására jutott, 
hogy már készül a kiközösítése. Mazzolini új brosúrát publikált, 
amelynek címe: Párbeszéd a pápai hatalomról. Ebben valósággal 
parodizálta Joachim korszakelméletét. Joachim három , monar- 
chiája" helyett ötöt sorolt fel, kijelentvén, hogy már az ötödik és 
egyben legnagyobb is megvalósult : a jelenlegi harcos egyház az. 
Az evangélium is megadatott már, további népek térnek meg, a 
pápa fog fölöttük uralkodni, ő az egyedüli bíró az egyház monarchi- 
kus és hierarchikus királyságában, bírói hatalma még a hitetlenekre, 
a pogányokra, a zsidókra is kiterjed. Törvényeinek és parancsainak 
mindenki engedelmességgel tartozik ; aki nem engedelmeskedik, az 
elveszti üdvösségét. Mazzolini polemizál a világi uralkodókkal, akik 
szintén , Isten kegyelméből való" királyoknak és fejedelmeknek 
nevezik magukat: , Egyedül csak ő (ti. a pápa) nyerte hatalmát és 
tekintélyét Istentől. Senki sem teheti őt le, sem zsinat, sem egyéb 
hatalom, és nem ítélheti el senki, még akkor sem, ha netalán meg- 
botránkozásra adna okot." 

Ez napi politika volt ; hosszú viták folytak arról még a bíborosok 
körében is, hogy a zsinat leteheti-e a pápát; a pisai zsinat idején 
II. Gyula pápa elég közel volt a letételhez. Luthert azonban hallat- 
lanul felingerelték Mazzolini tézisei. Most már egészen komolyan 
úgy látta: teljesült a régi jövendölés, hogy az Antikrisztus mint 
végső zűrzavar eljött, akár ötödik, akár második monarchiának 
nevezik ; a számmisztikához sohasem volt érzéke. És most még Eck 
is újra nekitámadt, pedig Nyársacskája után még közeledni is 

próbált Lutherhoz, bár közeledése aligha lehetett egészen őszinte. 
Luther úgy látta, legfőbb ideje, hogy ismét a küzdőporondra 
lépjen. A harc volt az életeleme. Hallgatott, de ellenfelei nem tar- 
tották magukat a megállapodáshoz. Most közibük akart csördíteni. 

Egész természetét híven tükrözik azok a szavak, amelyeket még 
Eck első támadásainak idején írt egyik barátjának: , Minél jobban 
dühöngenek, én annál messzebbre lépek előre. Feladom első had- 
állásomat, ők utánam loholnak csaholva, én tovább török előre, a 
következő hadállásomig, hogy ott is körülcsaholjanak. " Az első had- 
állás a búcsúvita volt, a következő pedig a pápai tekintély kétségbe- 
vonása. Lutherban valami ösztönös rendező erő irányítja az elő- 
nyomulást, ez magyarázza meg roppant hatását. Valóban had- 
állásról hadállásra lépked, szinte logikus sorrendben, s így jut el egy 
olyan csúcsra, amelyet előtte nem ért el soha senki, sem a császárok, 
sem a gondolkodók, sem a pápasággal szemben álló sok irodalmár. 
Igaz, ellehet mondani, hogy az idő , beteljesült", vagy szerényebben 
szólva , megérett". De ne feledjük: az ilyen időhöz még megfelelő 
ember is kell, aki kimondja, megfogalmazza az eseményeket ki- 
váltó szót, s aki elég erős ahhoz, hogy az ellenállást leküzdje. 

Az ellenállás még mindig nagy veszedelmekkel fenyegette Luthert, 
az ő helyében a legtöbben visszariadtak volna. Mi volt Luther? Egy 
félig-meddig elkergetett docens, nyomorúságos kolduló barát a 
római hatalmasságok szemében, akik azokban a hetekben 
Mazzolini és Cajetan bevonásával javában azon dolgoztak, hogy 
egy részletes és végleges eljárással kiközösítsék. A. választófejedelem 
csak mint kiszámíthatatlan tényező szerepelhetett Luther számítá- 
sában. Lényegében véve egyedül a wittenbergi egyetem bizonyult 
támasznak. Az univerzitás büszke volt professzorára, aki két 
esztendő alatt bámulatos módon fellendítette az intézményt. A 
hallgatók száma megduplázódott, mindenfelől érkeztek diákok; a 
kezdetben jóformán ismeretlen Wittenberg már felvehette a ver- 
senyt a régi, nagy főiskolákkal. Luther mellett Karlstadt professzor 
volt itt a tudomány világító fáklyája ; és nemrég Reuchlin ajánlására 
másodfokú unokaöccse, Philipp Melanchthon lett a görög nyelv 
docense, egy törékeny alkatú, jelentéktelen külsejű, szinte gyereknek 
látszó ifjú, aki kissé selypítve beszélt, s akit eleinte korántsem 
tartottak nagyon értékes , szerzeménynek". Ám ragyogó humanista 
latinsággal megformált beszédei hamarosan megváltoztatták e 

véleményt ; egyik szenvedélyes hangú előadása, amelyben részlete- 
sen kifejtette az egyetemi oktatás átfogó reformprogramját, egy 
csapásra híressé tette, és már sejtetni engedte későbbi nagyságát. 
Hallgatóinak száma több százra nőtt, és a régibb főiskolák most már 
irigyelték Wittenberget huszonkét esztendős professzoráért, aki 
szerényen csak a magisteri címet viselte, és magister maradt később 
is, amikor már világhírnév övezte a Melanchthon nevet. 

Lipcse, amely már amúgy is féltékeny volt a szász választó- 
fejedelemségi Wittenberg konkurrenciája miatt, elhatározta, hogy 
nagyszabású disputát rendez. A disputának az volt a célja, hogy 
alaposan megtépázza Wittenberg hírnevét. A lipcsei professzorok 
elsősorban Karlstadtot akarták , leteríteni", aki merész tételekkel és 
publikációkkal ingerelte őket, s Luthernak is pártját fogta. Maga 
Eck vállalkozott a támadó szerepére. Bízott benne, hogy meg- 
semmisítő csapást mér az egész , wittenbergi" irányzatra; mert 
Karlstadt akkoriban nem csupán Luther hívének számított, hanem 
a , wittenbergi" irányzat egyik legjelentősebb alakjának. Tézisek és 
ellentézisek formájában már igen ingerült hangú előcsatározások 
folytak, s Luther jól látta ezekből, hogy az akció elsősorban ellene 
irányul. Ezért mindent elkövetett annak érdekében, hogy maga is 
részt vehessen a dispután. Ez nem ment egészen könnyen ; Luther 
ugyan hivatalosan még nem volt kiközösített személy, de már 
erősen ránehezedett az eretnekség gyanúja, és tudták, hogy meg- 
idézték Rómába. A lipcsei teológiai fakultás aggályainak adott 
kifejezést, és Szászország fejedelme, György herceg egyáltalán nem 
viseltetett jóindulattal Luther iránt, nem sokkal később pedig egyik 
legádázabb ellensége lett. A herceget azonban bosszantotta profesz- 
szorainak aggályoskodása : általában nem sokra becsülte őket, az 
volt róluk a véleménye, hogy ,ijedős emberek", akik egy sörétes 
puska dörrenésére is összerezzennek. S még jobban bosszantotta, 
hogy Wittenberg ennyire híres lett az ő lipcsei egyetemének rová- 
sára. Most itt az alkalom, hogy Lipcse behozza a hátrányt, a híres 
Eck minden bizonnyal kitesz magáért. És elvégre nagyszerű lovagi 
tornajátéknak ígérkezik ez a teológiai disputa. A herceg a maga 
laikus módján buzgón foglalkozott teológiai problémákkal, később 
vitairatokat írt Luther ellen, amelyeknek éles hangneme semmivel 
sem maradt el VIII. Henrik angol király hasonló produktumaitól. 

A nagy publikum előtt zajló teológiai disputák élvezése ma már 

kiment a divatból, de akkoriban általános volt, s ne feledjük, hogy 
az ilyen viták mindig a kor és a politika legégetőbb kérdései körül 
kavarogtak. Az ünnepélyes szellemi tornák már a középkor dereka 
óta közkedveltségnek örvendtek, még az iszlám világában is; a. 
fejedelmi udvaroknál jó szórakozásnak tekintették, a hölgyek is 
megjelentek. Főként Spanyolországban rendeztek efféle szellemi 
vetélkedőket. Nagy csatákat vívtak a lélek halhatatlanságáról, új és 
veszedelmes régi tanokról ; egy zsidónak szabad volt, vagy meg kellett 
védelmeznie a maga hitét egy kereszténnyel szemben; és az ilyen 
viadalokban az egyik fél gyakran az életét tette kockára, ami még 
csak fokozta a feszültséget. Itt Lipcsében is életveszélyesnek ígér- 
kezett a teológiai viadal, és alkalmasint ez is felcsigázta György 
herceg harci kedvét. Mert unokatestvérétől, Frigyestől eltérően 
György bátor volt, szerette a nyílt szót, az erélyes gesztusokat. 

Az ügy tehát lokális jellegű vitának indult, amelyben Wittenberg 
és Lipcse méri össze szellemi fegyvereit. György herceg pompásan 
feldíszítette pleissenburgi kastélyának nagy dísztermét. Címeres 
faliszőnyegeket aggattak fel, a favorit Eck szószékét Sárkányölő 
Szent György képével díszítették, a wittenbergiekét pedig, tagad- 
hatatlanul udvariasan, Luther névadó szentjének, Szent Mártonnak 
a képével. A tárgyalások ünnepi istentisztelettel kezdődtek. A még 
ma is híres Tamás-iskola kórusa külön erre a célra komponált, 
tizenkét szólamú misét adott elő; a művet Georg Rhau kántor 
szerezte, aki később Wittenbergbe költözött, s ott mint zenepedagó- 
gus szerzett érdemeket. A poétika professzora kétórás beszédben 
fejtegette a vitatkozás helyes módszerét. Fúvószenekar kíséretében 
mindennap felvonult a páncélba öltözött polgárőrség, hogy ügyeljen 
a rendre, mert zavargásoktól tartottak. A wittenbergiek két kocsival 
érkeztek, kétszáz erősen felfegyverzett diák kíséretében; a lipcsei 
diákok tőrt és kardot csatoltak övükre ; a véres összecsapások még 
az akadémiai élet mindennapos jelenségei közé tartoztak. Mindkét 
részről igen feszült volt a hangulat, 

Bevezetésként még viták folytak a , napirendről" és a lebonyolítás 
módjáról. Eck, aki erősen bízott hatalmas hangjában és rögtönző 
képességében, mindenáron , itáliai módra" akart disputálni, az ellen 
is tiltakozott, hogy a jegyzőkönyvet nyilvánosságra hozzák. Karl- 
stadt óvatosabb volt, ragaszkodott hozzá, hogy a lényeget írásban 
rögzítsék, és közjegyző által hitelesítsék. A jegyzőkönyv fontos volt, 

mert meg akarták küldeni a párizsi meg az erfurti egyetemnek, 
amelyeket döntőbírákul kértek fel. Eck még azt kívánta, hogy a 
pápának is küldjék meg a jegyzőkönyvet, mint legfőbb döntő- 
bírónak. Luther azonban elutasította ezt a követelést. Már a 
jegyzőkönyvről folytatott vita jegyzőkönyvét is közjegyzői okiratba 
foglalták. Ez a bürokratikus körülményesség végigkísérte az egész 
disputát, amely tizenhét napig tartott. 

Ha Eck kívánsága szerint folyt volna a vita — ezt ő maga 
jelentette ki büszkén —, hat hétig is eltarthatott volna. Kitűnő 
memóriájában hatalmas készleteket raktározott el szentenciákból 
meg dekretálisokból. Reggelenként kilovagolt, hogy felfrissüljön ; 
lovat és kísérő lovászt a városi magisztrátus bocsátott rendelke- 
zésére. Lovaglóostorral a kezében lépett a terembe, fel sem ment a 
Sárkányölő Szent György képével díszített emelvényre, hanem 
hanyagul járkált fel-alá, mint a kötetlen beszéd elismerten nagy 
művésze. Szemmel láthatóan mulatott az átlagosnál alacsonyabb 
növésű Karlstadton, aki aggályosan kuksolt az emelvényén, való- 
sággal hozzátapadt jegyzeteihez, állandóan lapozgatott a maga 
körül felhalmozott könyvek valamelyikében, és szüntelen éberséggel 
őrködött azon, hogy szavaiból a jegyzők semmit ki ne hagyjanak, 
vagy meg ne hamisítsanak. Amellett tételei szinte még a Lutheréinál 
is hatalmasabb témát öleltek fel ; az ember szabad vagy nem szabad 
akaratának mérhetetlen problémájával foglalkoztak. Ez a kérdés 
már a legkorábbi időben kis híján egyházszakadást idézett elő. 
Akkor Szent Ágoston, Luther áhítatosan tisztelt példaképe volt az, 
aki a maga erőteljes ólatin nyelvezetével és nem kevésbé impozáns 
meggyőző erejével egyszer s mindenkorra legyőzte a fő-fő eretne- 
ket és csábítót: Pelagiust, akinek a neve azóta is tovább él az 
egyháztörténetben, s akit az anglikán egyház még ma is ünnepélye- 
sen kárhoztat. A pelagiánus eretnekség vétkébe esett mindenki, aki 
az ember szabad akaratára hivatkozott; félpelagiánusnak számí- 
tott már az a vélekedés is, hogy az üdvösség elérésében az emberi 
akaratnak is van némi szerepe. Ágoston óta két évszázadon keresztül 
vitakoztak ezen; a harc azonban korántsem ért véget, és újra meg 
újra lángra fog lobbanni. Az egész keresztény világot megmozgató 
Pelagiusnak egyetlen műve sem maradt ránk; róla magáról ís 
csupán annyit tudunk, hogy a brit szigetekről származott, nagyon 
szerény, istenfélő életet élt, I. Ince római püspök elítélte, utóda, 


246 


Zosimus viszont pártfogolta. Egy császári rendelkezés száműzöttnek 
és törvényen kívül állónak nyilvánította, mire eltűnt Rómából, és 
többé senki sem hallott róla. Tanítása, már amennyire rekonstruálni 
lehet, világos és egyszerű volt, talán még józan is, de megdöbbentő : 
Isten a jóra való erővel teremtette az embert ; a bűn nem örökletes 
átok, ha valaki vétkezik, azt egyénileg, szabad elhatározásából 
cselekszi. Ádám bűnbeesése csupán figyelmeztető példa, de nem 
öröklődik át minden emberre az idők végezetéig. A halál természetes 
jelenség, Krisztus, aki büntelenül élt, legyőzte a halált. A kísérté- 
sek, amelyeknek az ember nem bír ellenállni, csupán akadályok a 
tökéletesség felé vezető úton; Krisztus tanításának és példájának 
segítségével ezeket le lehet küzdeni. E szörnyűséges téziseket csupán 
Pelagius ellenfeleinek, elsősorban Ágostonnak műveiből ismerjük, 
ahol mint idézetek szerepelnek. De miért e felháborodás? A kiépülő 
egyház nem tűrhette, hogy az egyes embernek szabad akarata 
legyen, még akkor sem, ha a szabad akarat jó célra irányul. Már 
maga a puszta szó is engedetlenségre való bújtogatásként hatott, s 
így is értelmezték mindenkor. Már a Pelagius tanaihoz való közele- 
lést, az úgynevezett félpelagianizmust is gyanús teóriának tekin- 
tették, és erőszakkal elfojtották. A pelagiánus eretnekségnek csak a 
fogalma maradt fenn. 

Egy rendkívül sajátságos inverzió folyományaként az egyházban 
mégis gyökeret vertek bizonyos tanok, amelyek némi teret engedtek, 
legalábbis a félpelagianizmusnak, bár hírdetőik szenvedélyesen 
tiltakoztak e megjelölés ellen. Eck felháborodva és sértődötten 
protestált az ellen, hogy Karlstadt őt pelagiánus gondolatokkal 
vádolja. Pedig Karlstadt jó nyomon járt, csak hát ügyetlenül 
vitatkozott. Később, amikor a frontok megváltoztak, Luther volt 
az, aki a ,szabad akarat" tana elleni harcot tekintette egyik fő fel- 
adatának; A nem szabad akaratról (A szolga akaratról) írt nagy 
értekezésében védelmezte felfogását Erasmus ellenében. 

A kegyelemről kialakított meggyőződésével szöges ellentétben 
állott az a nézet, amely szerint az ember a maga erejével is hozzá- 
járulhat az üdvösség elnyeréséhez, jó cselekedetek által. Ágostonhoz 
hasonlóan Luther is az , értelmes"? embert látta Pelagiusban, aki 
nem Istenre hagyatkozik, hanem magában, a saját belátásában 
bízik. S most itt Lipcsében első nagy harcát vívta a pápaság ellen, 
amely az ő belátásának nem akart teret engedni, amely magát 

tartotta a legfőbb és egyedüli tekintélynek. Ez ellen fellázadt Luther 
, szabad akarata". 

Pelagiust nem csupán azért említettük, mivel ezen a dispután is 
előráncigálták. Pelagius esetében az eretnekké bélyegzésnek olyan 
kirívó példájával állunk szemben, amelynél elképesztőbbet aligha 
találunk a. kereszténység történetében. Már maga az is példátlan, 
hogy Pelagius nem védekezhet a hosszú évszázadok során elhangzott 
vádak és félremagyarázások ellen: gondoskodtak róla, hogy művei 
nyomtalanul eltűnjenek. Csupán a nevét őrizték meg gondosan, mint 
a legelső és legveszedelmesebb eretnekek egyikéét. És a lipcsei vita 
akörül forgott, hogy Luther mennyire tekintendő eretneknek. Eck- 
nek az volt a becsvágya és terve, hogy rásüsse az eretnekség bé- 
lyegét ; tervét hűvös számítással, ügyesen, fölényesen hajtotta végre. 
Ebből a disputából ő került ki diadalmasan, és nem csupán a már 
eleve mellette álló lipcseiek ünnepelték győztesként. 

Már taktikai szempontból is nagyon körültekintőn járt el, azzal, 
hogy előbb Karlstadtot vette közvetlenül célba, akiben éles szemmel 
felismerte a sokkal gyöngébb ellenfelet. A testileg is kisebb vita- 
partnerrel folytatott, egy hétig tartó disputa szükségképpen ki- 
fárasztotta a hallgatóságot. Nem mindig figyeltek oda, és a lipcsei 
teológiaprofesszorok időnként békésen elbóbiskoltak. Az ilyen 
rendezvényeken fontos szerepet játszott a bajvívók külső megjele- 
nése, a magatartásuk keltette benyomás, s e tekintetben Eck, , a mi 
Eckünk" határozottan fölényben volt. Fölénye még jobban érvé- 
nyesült volna, ha — mint szándékában állt — sikerül Luthert 
teljesen kikapcsolnia. Luther még így is csak nehezen tudott eljutni 
a Szent Márton képével díszített pulpitusig. Mint hírhedt eretneket 
lépten-nyomon figyelték, gyanakodva szimatoltak utána, még 
ruházatának legapróbb részletei sem kerülték el a figyelmet. Ha 
azon a héten, amelynek napjait Karlstadt verejtékes vitatkozással 
töltötte, Luther néha sétát tett a városban, a dominikánusok sietve 
elrejtették az Oltáriszentséget a sekrestyében, hogy meg ne fertőz- 
hesse a templomuk közelében járó eretnek pestises lehelete. A babo- 
nások tudni vélték, hogy Luther varázsgyűrűt visel az ujján, amely 
bizonyára ördögi erőket rejt magában ; mások szerint a gyűrűn van 
egy kis kapszula, abban rejtőzik segítője, a Sátán. Feltűnést keltett, 
amikor a szerzetesi illemkódexet semmibe véve, kezében kis szeg- 
fűcsokorral ment fel az emelvényre, és azt szagolgatta. A csokrocska, 

amely véleményünk szerint az egész hosszadalmas históriában az 
egyik legkedvesebb momentum, hamarosan rosszindulatú mende- 
mondának adott tápot. Elterjedt, hogy egész koszorút viselt a fején, 
így sétálgatott arcátlanul a városban, és amikor távozott Lipcséből, 
akkor is koszorú volt a fején. A helybeli poéták az alábbi rigmusok- 
ban énekelték meg a hallatlan esetet : 


Ott álltam Lipcsében, a nagy piactéren, 
Szépséges kedvesem jöttét vártam éppen, 
Arra jött a barát, koszorú a fején, — 
Táncra perdül legott, bizony azt hittem én. 


A legapróbb elszólása, a legcsekélyebb bizonytalansága sem 
maradt kipécézetlenül azoknak a leveleknek és publikációknak az 
áradatában, amelyek már a disputa három hete alatt és mindjárt 
az után elárasztották az országot. A hivatalos jegyzőkönyvvezetőkön 
kívül állítólag nem kevesebb, mint harminc hallgató rögzítette írás- 
ban a disputa szövegét ; a memorandumok és jelentések egész kis 
könyvtárat töltenek meg, és nagy részük már akkor megjelent 
nyomtatásban. 

Vizsgálódásunkat arra a pontra korlátozzuk, amelyet Eck a leg- 
fontosabbnak tartott, s amely ennélfogva a , Wittenberg kontra 
Lipcse" vita lényegévé vált. Azt akarta bebizonyítani, hogy Luther 
nem csupán a búcsú kérdésében elfoglalt álláspontja miatt, hanem 
egész alapállását tekintve eretnek. Módszerének brutalitását sok 
résztvevő visszataszítónak találta, köztük Mosellanus, aki mint a 
poétika professzora az ünnepi beszédet tartotta. Ez a fiatal huma- 
nista így írta le Ecket: magas termetű, tagbaszakadt, hatalmas 
mellkasú férfi, hangja harsány, , igazi germán" hang ; viselkedésében 
azonban inkább mészárosra vagy zsoldoskatonára, mint teológusra 
emlékeztet. Luther viszont , csak közepes növésű, sovány, gondok- 
tól és a sok búvárkodástól annyira el van gyötörve, hogy közelről 
meg lehet számlálni a csontjait. De még friss férfikorban van. Hangja 
tisztán és világosan cseng." 

Luthernak minden önbizalmára szükség volt, mert Eck veszélye- 
sen szorongatta. Már az első szócsatában biztos fogással ragadta ki a 
pápai tekintély kérdését. Most újra ezt feszegette, és olyan vádakat 
hangoztatott, hogy Luther nézetei , cseh eretnekség". Luther, aki 

már nagyon izgatott volt, ezt visszautasította. Eck alattomos oldal- 
vágással reagált: , A páter úr ennyire ellene van a huszitáknak, 
valóban? Nos, akkor miért nem használja fel kiváló szellemi képes- 
ségeit arra, hogy ellenük írjon?" Luther — még ingerültebben — ki- 
kérte magának az ilyen gyanúsító célzásokat. Forrt benne az 
indulat, és Eck, aki ismerte ellenfelét, éppen ezt akarta. Az ebéd- 
szünet után Luther egyenesen belerohant Eck csapdájába. Szenve- 
délyesen kifakadt : , Igenis: Husz és a husziták cikkelyei között igen 
sok valóban keresztény és evangéliumi tétel van!" És még meg- 
gondolatlanabb kijelentésre is ragadtatta magát: , Vannak köztük 
tételek, amelyeket az egyház egyáltalán nem ítélhet el!" Izgatott 
moraj hullámzott végig a termen. György herceg csípőre tett kézzel 
ugrott fel karosszékéből: , Ezt a nyavalya töri!" A kórság, a pestis, a 
megátalkodott eretnekek által terjesztett métely, akik végig- 
pusztították az ő Szászországát, akik elől az ő lipcsei egyetemének 
alapítói menekülni voltak kénytelenek Prágából! György herceg 
személy szerint is különösen érzékeny volt ebben a tekintetben, 
mert kellemetlen teher nyomta a lelkiismeretét: anyja Podjebrád 
Györgynek, a cseh eretnek királynak volt a leánya ; még a kereszt- 
nevét is eretnek nagyapjától kapta. Nagyon félt attól, hogy esetleg 
feltételezik róla: titokban rokonszenvet táplál az eretnek ország 
iránt ; ezért amúgy is nyers természetét mintegy túllicitálva, ebben a 
kérdésben rendkívül éles és merev magatartást tanúsított. Most 
úgy érezte, hogy az oly szilárdnak hitt talaj megingott alatta. 
Lázadás, zendülés — ezt jelentette a , huszita" szó; lázadást az 
egyház és az állam ellen. Eck nem tágított, és megfontoltan tovább 
manőverezett : az egyház nem ítélhet el bizonyos huszita tételeket? 
De hiszen a konstanzi zsinat a leghatározottabban elítélte Huszt 
hitcikkelyeivel egyetemben! Luther páter talán tagadja a szent 
zsinat tekintélyét? Luther bizonytalanná vált: ő nem mondott 
semmit a konstanzi zsinat ellen. Nem? — mondta Eck. Ezt majd 
még be fogja neki bizonyítani. Mindenesetre Luther a huszita tanok 
védelmezője, patrónusa. Hazugság! — tiltakozott Luther, még 
jobban megzavarodva. Alapjában véve nem tiltakozhatott; amit 
Eck mondott, az alattomos támadás volt ugyan, de megfelelt a 
valóságnak. Általános izgalom és felindulás légkörében ért véget a 
vitanap. Ez volt Eck legnagyobb sikere, amely még sokáig éreztette 
hatását. , Cseh eretnek, huszita!" — ez a megjelölés úgy ragadt 

Lutherra, mint a bojtorján, nem tudta többé lerázni magáról ; 
szüntelen ismételték mint nézetei veszélyes voltának bizonyítékát, 
és még a wormsi birodalmi gyűlésen is elítéltetésének egyik fő 
érveként szerepelt. 

Pedig valójában Luther éppoly keveset tudott Huszról meg a 
huszítákról, mint Eck. Mindketten csak a zsinat elítélő dokumen- 
tumait ismerték, a , szentenciákat" és cikkelyeket, amelyeket ott 
kárhoztattak. Eck számára világos volt az ügy: az egyház hallatta 
szavát, a részletkérdések nem fontosak. Luther a kárhoztatott 
cikkelyek között olyan tételeket talált, amelyek megegyeztek a 
saját, szilárd formulákba még nem rögzített nézeteivel. Még mindig 
középkori jellegű szentencia-vita volt az egész, egyes tételek, mon- 
datok, pontok körül folyt a harc. És — mint Pelagius esetében — 
az , eretnekség" lehetőleg meghatározatlan vádja bizonyult a leg- 
hatékonyabbnak. Az mit sem számított, hogy ,a husziták" nem 
alkottak egységet, hanem igen rövid idő után két, egymással élesen 
szemben álló irányzatra szakadtak — a radikális táboritákra és a 
, mérsékelt" utraguistákra, kelyhesekre ; így nevezték magukat, mert 
az úrvacsorát két szín alatt — kenyér és bor alakjában — vették. 
Az sem számított, hogy az utraguisták véres győzelmet arattak a 
táboriták fölött egy öngyilkos csatában, amely Csehország egész 
történetének legtragikusabb ütközete volt. Luthernak és Ecknek 
sejtelme sem volt a cseh történelemről, sőt általában a történelem- 
ről. György herceg valamivel többet tudott erről, és éppen emiatt 
fokozódott ellenszenve a baráttal szemben, aki olyan dolgokat 
kavart fel, amelyeket jobblett volna nem bolygatni. Jámbor anyja 
beléje nevelte, hogy igaz hittel imádkozzon ; anyja aggódott, ugyan- 
akkor büszke is volt. Büszke, mivel apja hatalmas király volt, és a 
német koronát is meg akarta szerezni a cseh korona mellé, amelyet 
cseh nemesektől kapott hálából, amiért legyőzte a táboriták radi- 
kális csőcselékét. A félelem pedig azért szorongatta, mivel apja meg- 
maradt az eretnekségben, áldozáskor a kehelyből is ivott, amit az 
egyház tiltott; csak titokban tért vissza a régi egyház kebelébe, 
alattvalóinak erről nem volt szabad tudniuk. Ebben a nem becsüle- 
tes légkörben nevelkedett a királylány, az egyház és az ő népe közötti 
nem becsületes béke atmoszférájában ; mert az egyház is csak titkos 
fenntartásokkal kötött paktumot a csehekkel, s engedett meg az 
országnak olyan különleges státust, amilyennel egyetlen más ország 


251 


sem dicsekedhetett : kénytelen volt eltűrni a két szín alatt történő 
áldozást. Ilyen körülmények között nevelkedett György fejedelem. 
Ilyen körülmények között maradt Csehország , ragályfészek", ahon- 
nan újból a legszörnyűbb veszedelmek támadhatnak, ősrégi vesze- 
delmek, amelyeknek a gyökerei a valdensekig, a pikárdokig nyúlnak 
vissza. Csehország volt Európa eretnek országa, amely az egyháztól 
elrugaszkodott tanaival az Isten által megszabott társadalmi és 
politikai világrendet is fenyegette. 

György fejedelem valóban megrémült, s mivel a rend embere 
akart lenni, vitavezetői minőségben megbízottai révén megparan- 
csolta, hogy ezt a kényes kérdést a továbbiakban nem szabad érin- 
teni. Elegendő, hogy Eck ilyen bőségesen szóhoz jutott. Egyébként 
is mindenki tartózkodjék a személyeskedő vádaktól. 

Luther nem higgadt le, de most már egészen következetesen a 
tárgynál maradt, és eljutott ahhoz a döntő ponthoz, amelyre fel- 
készült: Mi a helyzet a pápa primátusával? Isteni vagy csupán 
emberi jogból ered? Ez volt Luther előnyomulásában a , második 
hadállás; " az első — a búcsú — tulajdonképpen csak alárendelt 
volt, és függvény szerepet játszott. A búcsút a pápa bocsátotta ki. 
De honnan volt ehhez hatalma? És egyáltalában honnan származik 
az a mindenek fölött álló tekintély, amelyet magának követel? 
A Bibliában gyökerezik-e, vagy csak az évszázadok folyamán ki- 
alakult , emberi mű"? És mely évszázadokban jött létre? Luther 
most nagy erővel indított rohamot egy , kőszikla" ellen, amelyhez 
aligha mert még hozzányulni valaki. Az egyház fundamentumául 
szolgáló , kőszikláról" szóló tan mind ez ideig érintetlen maradt, 
,sziklaszilárdan? állt, s most iszonyatosnak tűnt, hogy a barát ezt 
kétségbe merte vonni. A Biblia Igéiről volt szó, az egyház a Bibliá- 
nak arra a helyére hivatkozott, ahol Krisztus ezt mondja tanít- 
ványának: ,te Péter vagy, és ezen a kősziklán építem fel az én 
anyaszentegyházamat". Péter ezzel a kiválasztott legfőbb apostol 
lett; Rómába ment, s vele kezdődik a pápák szakadatlan sora ; a 
pápaságot Krisztus alapította, következésképpen a pápaság az 
egyedüli tekintély, amely egészen közvetlenül és kétségbevonhatat- 
lanul , Isten kegyelméből" való. A bibliai passzusok magyarázata 
vagy értelmezése kizárólag a pápa jóváhagyásával történhetett. 
Csak a korai századokban élt, szentnek tisztelt egyházatyák néze- 
teit ismerté el az egyház. Ha most előáll egy , újító", aki a saját meg- 

ítélése szerint az e bibliai helyről vallott saját véleményére akar 
támaszkodni, akkor az illető: eretnek. Ezt a gondolatmenetet 
követte támadásában Eck is: Küprianosz — kiáltott fel — , Őrige- 
nész, Augustinus, Hilarius, Khrüszosztomosz és még oly sokan 
mások, a nyolcadik zsinat, a khalkhedóni zsinat! Ők mind hallatták 
szavukat, ,a szenteknek inkább akarok hinni, mint egy fiatal 
doktornak". Péter a kőszikla, a pápa az ő helytartója. Luther azon 
az állásponton van, hogy , bármily szentek, bármily tudósok is az 
egyháztanítók, írásaikat a Biblia szövegéhez mérve meg kell vizs- 
gálni, és ahhoz kell igazítani, amint azt Krisztus, Pál, János paran- 
csolta nekünk". 

Nem pusztán szavak körül folyt a vita — bár ilyen jellege is 
volt —, és mindkét fél csak fogyatékos eszközökkel rendelkezett. 
Luther még igen kevéssé tudott görögül ahhoz, hogy felismerhette 
volna: a Biblia szövegében olvasható , kőszikla" tulajdonképpen 
szójáték, utalás Péter nevére, amely görögül követ, sziklát jelent. 
Eck pedig egyáltalán nem is nyúlt ilyen témákhoz. Luther Augusti- 
nus nyomán arra hivatkozott, hogy Krisztus a kőszikla. Eck ezt 
nem merte kétségbe vonni, mivel ez igen veszélyes lett volna. 
Beérte azzal az állítással, hogy , Péter is" kőszikla. Ilyen félreérté- 
sek és félremagyarázások még jócskán akadtak a vitatkozás során. 
De az félreérthetetlenül kiviláglott, hogy itt két alapvető nézet áll 
szemben egymással: az egyik az individuum, a másik a tekintély. 
Ebben a vonatkozásban a fárasztó lipcsei vita olyan konfliktusok 
paradigmája, amelyek újra meg újra jelentkeznek. 

Luther nem állt meg a szómagyarázatoknál. Kétségbe vonta, hogy 
Péter a legfőbb apostol. Ezzel elvetette az utódok által hangoztatott 
igényeket, elvetette a pápaság , isteni jogból" való eredetének dokt- 
rináját; a pápa is csak ember, és Isten előtt nincs különbség úr, 
szolga, nagy, kicsi, szegény, gazdag között, amint azt Pál határo- 
zottan kijelentette, az apostolokra vonatkozólag is. Ha Eck a pápa 
isteni jogára hivatkozik, akkor a konstanzi zsinatra utal, de az is 
csak emberi jog, nem isteni. Az isteni jog tézise ellen felhozza azt a 
tényt, hogy a görög egyház sok száz esztendő óta nem ismeri el a 
pápát. Vajon kárhozottaknak tekintendők-e a görög keresztények 
valamennyien, köztük az olyan általánosan tisztelt szentatyák is, 
mint Nagy Baszileiosz, Nazianzi Gergely és még sokan mások? 
Luther hivatkozik a niceai zsinatra, mint a legszentebb zsinatra, 

amely lerakta a hitvallás fundamentumait : Vajon a niceai zsinat is 
eretneknek bélyegzendő, mivel mit sem tudott a római pápa primá- 
tusáról? 

A kor egyik égető kérdésére tapintott rá, megint csupán ösztönö- 
sen, s olyan történelmi problémát hozott elő, amely mind a mai 
napig izgatja a kedélyeket. Hogyan áll a helyzet a keresztény világ 
legnagyobb szakadásával? Megszüntethető-e (több ízben is történ- 
tek ilyen irányú próbálkozások), vagy örökké megmarad? Egyálta- 
lában mikor következett be a szakadás? Erről még most is vitat- 
koznak, s még hevesebb viták tárgya marad továbbra is az az aligha 
megoldható kérdés, hogy milyen pozíciót töltött be a római püspök 
a korábbi évszázadokban, és mikortól kezdve tekinthető a későbbi 
értelemben vett , pápának"? Luther erről a maga korában csak 
igen hiányos információkat szerezhetett. Nemigen állt egyéb forrás- 
mű a rendelkezésére, mint az előző század közepén élt Platina pápai 
könyvtáros munkája, amely a pápák történetével foglalkozik, 
Platina a Vatikán óriási könyvtárában bőséges anyagot talált ugyan, 
de azt nagyon felülétesen dolgozta fel. Ambiciózus és tájékozott 
humanista volt, de nem történész ; mellesleg nagy inyenc hírében 
állott; a pápák történetéről írt mindenfelé utánnyomtatott művén 
kívül egy nem kevésbé híres szakácskönyvet is írt, amely Német- 
országban a következő csábító címmel látott napvilágot: A test 
megengedett gyönyöreiről, ugymint evésről, ivásról és egyéb kellemetes- 
ségekről. 

Luther még tovább nyomult előre : Nemcsak a pápaság tekintélye 
kétséges, mint ,isteni jog", a zsinatok sem csalhatatlanok. Előfor- 
dult már, hogy tévedtek, ellentmondtak egymásnak. A két legutóbbi 
nagy egyházi gyűlés, a konstanzi zsinat — amelyre Eck Lutherral 
szemben hivatkozott — és a bázeli zsinat határozatainak lényeges 
pontjait maga a pápa is vitatta. Luther, jóllehet az egész disputa 
merőben teológiai-egyházi jellegűnek látszott, már eljutott odáig, 
hogy kétségbe vonja az egyház egész hierarchiáját. Eck védelmezte. 
Még csak két doktor és két egyetem vitája volt ez. De egy világ- 
méretű konfliktus csíráit hordozta magában. 

Majdnem három hétig elhúzódott a vitatkozás. Nem mindig 
maradt meg az illendőség keretei között. A vitapartnerek sokszor 
gúnyolódtak, ordítoztak. Luther is goromba lett. Mosellanus, aki 
beszámolójában egyébként elismeréssel ír bámulatos Biblia-isme- 

retéről és tudásáról, túlságosan , harapósnak" találja és olyannak, 
aki ,a saját útjait járja", nézetei nagyon is , kockázatosak", egy 
teológusnak szerényebben kellene fellépnie. Mindamellett a felek 
iparkodtak megőrizni a formákat, és megadni egymásnak a kijáró 
titulusokat. 

A disputát berekesztették, mert György herceg a brandenburgi 
fejedelem látogatását várta, amely még fontosabb volt számára, 
mint a doktorok tornája. A wittenbergiek hazautaztak. Luther 
korántsem volt elégedett az eredménnyel. A wittenbergi diákok már 
előbb hazaindultak, miután számos csetepatét vívtak lipcsei 
kollégáikkal; többségükben szegény ördögök lévén, nem bírták 
három hétig kihúzni egy idegen városban, ahol jóval drágább volt 
az élet, mint Wittenbergben. Eck győztesként maradt a porondon, 
és ünnepeltette magát; György herceg kövér szarvast, a városi 
tanács bort küldött neki ajándékba. A vita jegyzőkönyvét megkapta 
az erfurti és a párizsi egyetem, hogy ítéletet mondjon felette. 
Erfurt vonakodott szakvéleményt adni ilyen jelentős tudósok vitá- 
jában. A Sorbonne 30 aranykorona tiszteletdíjat kért huszonnégy 
tagú bizottsága minden egyes tagjának. Így aztán semmi sem lett a 
dologból, mert György herceg nem akart ezért ennyi pénzt kiadni. 

Memorandumok íródtak, Karlstadt és Luther jelentést tettek 
választófejedelmüknek, Eck pedig éles hangú levélben igyekezett 
Frigyest felbőszíteni az ő Doktor Lutherja ellen : a választófejede- 
lemnek sürgősen be kell avatkoznia, , mielőtt a kártékony féreg 
elhatalmasodna". Eck visszatért Ingolstadtba, ahol egyeteme újabb 
ünneplésben részesítette, és ajándékokkal kedveskedett neki. De 
nem pihent meg babérjain. Lipcsében már beszélt a brandenburgi 
fejedelemmel, a Hohenzollernt könnyen befolyásolni tudta Witten- 
berg és a Wettin-házbeli Frigyes ellen. Írt Kölnbe, Van Hoogstrae- 
ten inkvizítornak, röpiratokat fogalmazott, egyszóval fáradhatat- 
lanul tevékenykedett. 

Mintegy Eck gyanújának megerősítésére két lelkész most írt 
Prágából Luthernak. A leveleket felbontották ; ezek az írások meg- 
erősítették György herceget abbeli véleményében, hogy Csehország 
felől , fertőzés" fenyeget. Udvari káplánja, Georg Emser, Luther 
újsütetű ellensége, mindjárt fel is használta a leveleket, amelyeket 
azután továbbengedtek, úgyhogy Luther mind a kettőt megkapta. 
A két cseh lelkész biztosította őt, hogy írásait sokan tanulmányoz- 

zák Prágában, sok ellenségének támadásai közepette nem áll 
barátok nélkül, értékes ajándékul megküldik neki Husznak Áz egy- 
házról (Tractatus de ecclesia) című írását; ,a csehek apostolának 
művét, hogy megtudd belőle, milyen ember volt ő", mégpedig 
saját szavaiból, nem a róla keringő szóbeszédekből vagy a konstanzi 
zsinat elítélő dokumentumaiból. Luther bizalmatlan volt, Eck 
újabb csapdáját gyanította a dologban ; Husz iratát hetekig hever- 
tette olvasatlanul. Aztán mégis elolvasta, és az értekezés óriási 
hatással volt rá. Spalatin barátjának azt írta, hogy már rég maga is 
azon az úton jár, amelyet a cseh követett: , Mindannyian husziták 
vagyunk, anélkül, hogy tudnánk róla, s végeredményben Pál meg 
Ágoston is azok voltak. Ámulatomban nem is tudom, mit gondoljak, 
ha Isten rettenetes ítéletét szemlélem az embereken: az egészen 
világos és igazi evangéliumot már egy évszázaddal ezelőtt nyilvá- 
nosan elégették, ma is megbélyegzik, és senkinek sem szabad hitet 
tennie mellette." 

A szócsaták nem voltak ínyére ; az ilyen párviadalokban nem is 
nagyon ügyesen forgatta pengéjét; de különben is elavultnak tar- 
totta az egész akadémikus vitarendszert. A lipcsei vitát követő 
brosúrák és röpiratok özöne aligha szerzett neki örömet, bár a 
goromba támadások, a finoman fogalmazott döfések, a méregbe 
mártott nyilak mellett magasztalások is elhangzottak. Most egészen 
más közönség elé akart lépni. Már a jegyzőkönyvvel kapcsolatos 
tárgyalások alatt is azt kívánta — eredménytelenül -—, hogy ne a 
teológiai fakultások legyenek a döntőbírák, hanem az ,egész 
univerzitások". Világosan György herceg elé terjesztette; , Isten 
kegyelméből, a sok jó könyv elszaporodása következtében a fiatal 
emberek jártasabbak, mint az öregek". Most tehát nem az öreg 
teológusokhoz, hanem a fiatal emberekhez és , valamennyi rendhez" 
akart fordulni. Életének legnagyobb és legmesszebbre kiható idő- 
szaka következett most. Írt és publikált. 

Három nagy vitairat 


Luther mindig gyorsan rótta a sorokat, finom tiszta kézírásával, 
amely akkor sem vált vaskossá vagy otrombává, amikor a goromba- 
ságok mázsányi köveivel hajigálózott. Munkabírását még ellenségei 
is csodálták; harcának már kezdeti szakaszában húsz-harminc 
publikációt dobott ki a világba, többnyire kis füzeteket, de még 
nyomtatás közben is bővítette, javította ezeket, esetleg rontott 
rajtuk ; íveket kellett kicserélni, máshová helyezni, kiegészítéseket 
szurkált be; néha egyszerre három nyomdászt is dolgoztatott. 
A nyomdászinasok az ajtaja előtt várakoztak a kefelevonatokkal, 
rohantak vissza a műhelybe, s másnap újra beállítottak. Luther 
mindent egymaga csinált apró szobácskájában, amely a kolostort a 
sörfőzdével összekötő folyosó fölött feküdt; nem volt sem titkára, 
sem egyéb segítőtársa. Wittenbergben az akkori fogalmak szerint 
egész nyomdaipar fejlődött ki, és a nyomdász-kiadók meggazda- 
godtak. Luther nem kapott honoráriumot. Írásai gyakran tíz vagy 
még több kiadást értek meg, de az utánnyomások többsége már 
nem Wittenbergben készült; nyomdák és irodalmi támaszpontok 
szerteágazó hálózata alakult ki, főleg Dél-Németországban. A hatal- 
mas birodalmi városok voltak a könyvkiadás fellegvárai, de egészen 
apró, félreeső helységek is rendelkeztek sajtóval, s ezek akcióba 
léphettek olyankor, ha a nagy városok magisztrátusainak cenzurája 
sokat akadékoskodott. Bázel lett a legnagyobb centrum ; itt mű- 
ködtek a legjelentősebb nyomdászok és kiadók, akik híres huma- 
nistákat foglalkoztattak korrektori és lektori minőségben. Bázel- 
ban jelentek meg a Biblia és az Újtestamentum eredeti szövegének 
első, korszakalkotó jelentőségű kiadásai, az egyházatyák művei 
óriási kötetekben, az antik klasszikusok, Erasmus munkái. A könyv- 
díszeket a legjobb művészek, Holbein és mások rajzolták ; a kiad- 
ványokat sok országba exportálták. Bázelban már 1519-ben nap- 
világot látott Luther addig publikált írásainak teljes kiadása. 
Az előszót egy fiatal humanista, Capito írta, aki Huttenhoz hasonlóan 
egy ideig még Albrecht mainzi érsek udvarában élhetett. Az elő- 
szóban világgá kiáltotta, hogy immár felébredt a laikus hívők 
lelkiismerete, s tiltakozik a szakteológusok gyámsága ellen. A kiadó, 
Frobenius tárgyilagosabban ír Luthernak : a műből egyedül Fran- 

ciaországba és Spanyolországba hatszáz példányt küldött, ,,Párizs- 
ban vásárolják, a Sorbonne-on tetszéssel olvassák", további szál- 
lítmányok mentek Itáliába, Németalföldre, Angliába, , már csak 
tíz példány van raktáron. Még sohasem volt egy könyvvel ekkora 
szerencsém." 

Mindent kinyomtattak, ami Luther tolla alól kikerült, még a 
legfelületesebb és legjelentéktelenebb vitairatot is; minden , cédu- 
lát", ahogyan ő a plakátszerű közleményeket nevezte. Munkái 
körül a vitairatok, pamfletek, tézisek, antitézisek, nyomatékos 
cáfolatok és védekezések fergetege viharzott. Minden évszázadban 
fel szokott hangzani a panasz, hogy a papírözön mérhetetlen nagy- 
ságúvá duzzad; ez a folyamat a reformáció korával kezdődött. 
Csak nagy ügyel-bajjal lehet átgázolni ezen az áradaton, amelyben 
sok az iszap: undorítóan otromba gúnyolódások, rágalmazások, 
többnyire tompult hegyű pennák döfködései. A polemizáló toll- 
forgatók legfőbb élvezetüket abban lelik, hogy ellenfeleik nevéből 
szójátékokat fabrikálnak ; diadalt ülnek az iszákosság vagy az er- 
kölcstelen életmód közvetlen vádjai, és az ellenség egy-egy gram- 
matikai baklövésének kimutatása olyan győzelem, amelyen kéjesen 
el lehet csámcsogni. Luther maga is alaposan kivette részét az 
efféle polemizálásokból, és a gorombaság terén mindenkit lefőzött. 
Filológiai szőrszálhasogatásokra azonban szinte sohasem adta a 
fejét. Ő is harcol szavakért, értelmezésekért; de neki mindig ,az 
Ige" a fontos, a döntő jelentőségű. Harciassága persze gyakran őt 
is elragadja, és kedvét is leli benne: , Egy jó erős harag felfrissíti 
a vért" — vélte, és legdühösebb hangú füzeteinek kéziratát azon 
melegében a nyomdába küldte, anélkül, hogy még egyszer átolvasta 
volna. 

Luther nyelvezetének ereje páratlan, és mind a mai napig aligha 
akadt még valaki, akit e tekintetben hozzá lehetne hasonlítani. 
Nehéz megérteni, honnan szerezte ezt a gazdagságot; tizenöt 
esztendeig latin szókincset használó szerzetes volt. Később is latinul 
írta a tudósvilágnak és a külföldnek szánt munkáit. Éppoly jól 
ért a hízelgő szavakkal megtüzdelt, szövetségesek megnyerését 
célzó humanista levelek írásához, mint ahhoz, hogy nyersen föld- 
höz vágjon egy jelentéktelen ellenfelet. De kifejezőereje a maga 
teljességében csak a német nyelvben bontakozott ki, amelynek for- 
dulatait valószínűleg akkoriban szedegette fel, amikor az országu- 

takat járta. Abban az időben erőteljesen fejezte ki magát a német 
nép ; Luther a variációk nagy bőségéből meríthetett, hiszen minden 
egyes dologra tucatnyi megjelölés létezett, minden egyes foglalko- 
zásnak megvolt a saját, gazdagon tagolt szakmai nyelve. A teológiai 
viták szentenciák formájában zajlottak, a laikusok egymás közti 
beszélgetéseit közmondások fűszerezték, s ezekből Luther óriási 
készleteket halmozott fel. , Itt barom van meg istálló, mondta az 
ördög, és egy legyet hajtott anyjának ülepébe" — így hangzott 
egyik mondása, amely még a decensebb fordulatok közé számított. 
Mindazonáltal nem csupán szókincsének gazdagsága, hanem első- 
sorban a hanglejtése, beszédének ritmusa volt az, ami lenyűgöző 
erővel hatott, s itt jól érvényesült zenei tehetsége. A mai olvasó 
sokszor nem is tudja teljesen érzékelni ezt a ritmikusságot, mert 
talán semmi sincs olyan erős változásoknak alávetve, mint az ütem 
érzékelése. Nekünk úgy tűnik, hogy a Luther korabeli zenét — 
még a szerelmi dalokat és a hetyke katonadalokat is — ,kitartott- 
ság", szinte korálszerűség jellemzi, sok a nehéz fél- és egészhang. 
Ugyanígy vagyunk az e korbeli mondatokkal ; sem fogékonyságunk, 
sem türelmünk nincs a tucatszoros ismétlések és szóhalmozások 
zuhatagához vagy a prédikációs stílushoz, amelyet Luther gyakran 
használ. De mindez merőben másként hatott akkor: nyomatéko- 
sabban, magával ragadóbban, frappánsabban. Zenei kifejezéssel 
élve: az egészet előbb allegróba, prestóba, sőt , furiosó"-ba kell 
transzponálnunk, csak akkor értjük meg azt a hatást, amelyet a 
kortársakban keltett. 

Luther azonban az egész rövid, egy-két szóba tömörített mondat 
hatásosságát is jól ismeri, s ezt a stilisztikai fegyvert olyan bravú- 
rosan forgatja, mint kortársai közül senki: , Nos, ha nem akarják, 
kénytelenek lesznek rá"! Sok képi erőben gazdag kifejezést, akcióval 
telített igét használ; játszik a hangfestés eszközeivel, egyáltalán 
szívesen játszik a szavakkal, szerelmese a hangszerének. Egészen 
tudatosan preludál, és , preludiumnak"? nevezi az , egyház babilóni 
fogságáról" írt, döntő jelentőségű harci írását, amely a Rómával 
való végleges szakítást jelentette ; maga mondja : legközelebb , más 
dalba" fog kezdeni még magasabb hangnemben; mintha csak 
valami kedélyes énekversenyről lenne szó. Harapós humorral 
tréfálkozik, gyakran igen higgadtan és fölényesen, néha öniróniával. 
De aztán újra féktelen indulattal folytatja, azokkal a rabiátus 

kitörésekkel, amelyeket a szelíd Erasmus — és nemcsak ő — el- 
viselhetetlennek talál. Olyankor nem ismert határt, és dühe, furorja, 
amelyet már akkor is furor teutonicusnak éreztek, a legveszélye- 
sebb megfogalmazásokba hajszolta bele; ezeket szükségképpen 
félreértették, és sokszor igazán nehéz eldönteni, nem komolyan 
gondolta-e az agyonverésre buzdító felszólításokat. , Ha a tolvajo- 
kat akasztófával, a rablókat pallossal, az eretnekeket tűzzel bün- 
tetjük, miért nem fordulunk fegyveres erővel az igazságtalanságnak 
e tanítói ellen, a kardinálisok, a pápák és az egész római Szodoma 
ellen, amely Isten egyházát állandóan pusztítja, s miért nem fü- 
rösztjük kezünket az ő vérükben?" Később aztán hasztalan tilta- 
kozott, mondván, hogy ez a kijelentése nem zkart öldöklésre való 
felszólítás lenni; hiába hivatkozott a Bibliára, ahol Dávid az 58. 
zsoltárban majdnem ugyanilyen szavakkal mennydörgött az isten- 
telenek, a varázslók és a hazugok ellen. Nem mindenki ismerte 
úgy a zsoltárokat, mint ő, és különben sem uralkodott egységes 
nézet a tekintetben, hogy a zsoltáríró szavait mennyiben kell 
csupán ,átvitt értelemben" felfogni. Az ilyen mondatok szörnyű 
hatást váltottak ki; véres árnyakként jártak Luther nyomában. 

A nyelv erejével felfegyverezve Luther megkezdte támadását a 
pápaság ellen. Ez a támadás páratlan a maga nemében, hiszen 
Luther mögött nem állt semmi hatalom, s előtte csak a súlyosan 
kúszált Németország terült el, ahonnan csupán szórványosan száll- 
tak feléje buzdító kiáltások — nemegyszer olyan emberektől, akikben 
nem bízott. Még választófejedelmére sem számíthatott, és koránt- 
sem lehetett biztos afelől, hogy megmaradhat-e Wittenbergben. 
A kiközösítés útban volt, lesújthatott a választófejedelemre is, sőt az 
egész országra is, amely amúgy is Szászországnak csupán a felét 
alkotta; másik fele György herceggel már ellenséges érzülettel 
viseltetett Lutherral szemben, és ez az ellenséges indulat hétről 
hétre hevesebbé vált. Luthernak nem volt sem pártja, sem meg- 
határozott pártelmélete ; egyáltalán nem volt semmiféle kidolgozott 
programja arra vonatkozóan, milyen stratégiával lehetne megdön- 
teni egy évszázadok óta szilárdan kialakult világrendet. És leg- 
kevésbé sem tudta, hogy mit állítanak majd annak a rendnek a 
helyébe, amelyet támadott. Nem volt semmi egyebe, csak a Bibliája 
meg az a meggyőződése, hogy a Biblia majd megmondja, mit kell 
cselekednie, ő Istentől hivatott el, Isten jelölte ki. Ha Isten úgy 

akarja, ő mindent jól véghez fog vinni; ha elbukik, az is Isten ren- 
delése lesz ; vagy elejti Isten, ha másként határozott. 

De talán a legbámulatosabb az a hangulat és magatartás, amellyel 
a , nyomorúságos barátocska", a , vakmerő szerzetes" munkához 
látott. Vidáman kezdte lebontani azokat az intézményeket, amelyek 
, sziklaként" álltak, s a legnagyobb, a leghatalmasabb uralkodókkal 
is dacoltak. Harci írásai történelmi dokumentumokká váltak. 
Gyorsan, a pillanat számára írta ezeket, s még tréfálkozott is közben, 
legalábbis a bevezető részekben, mintha csak a lantját hangolgatná. 
A kereszténység állabotának megjavítása ügyében — ezt a címet adta 
három nagy írása közül az elsőnek, amelyet ,a német nemzet 
kereszténység nemességéhez" intézett. Nem annyira a lovagokra 
gondolt, akik Hutten és más nemesek személyében segítséget és 
védelmet kínáltak neki, mint inkább a fejedelmekre és a császárra, 
,a nemes ifjú vérre", Most már a laikusokhoz szól, nekik kell ke- 
zükbe venniük az ügyet, miután hiába fordult a teológusokhoz és az 
egyházi fórumokhoz, , mivelhogy a papi rend, amely ebben illetéke- 
sebb volna, teljesen nemtörődömmé vált". Nagyon szerényen mente- 
getőzik : igen jól tudja, hogy vakmerőségnek tűnik, ha egy lenézett. és 
szegény szerzetes, aki voltaképpen lemondott a világról, ilyen magas 
rangú és előkelő rendekhez úgy beszél, , mintha bizony az egész 
világon nem volna más, csak Doktor Luther, aki a keresztény 
társadalom dolgával törődne". Hibáztassa ezért őt, aki akarja: 
, Talán adós vagyok Istennek és a világnak egy dőreséggel, amelyre 
most elszántam magam." És még nyugodtabban, az olyan ember 
helyes előrelátásával, aki tudja, mire kell számítania, kijelenti: 
szüksége van arra, hogy a. , mérsékelten értelmeseknél" mentegessék 
őt ; , mivel a fölötte nagy bölcsek pártfogását és kegyét magamnak 
kiérdemelni nem tudom, noha oly gyakran .kíséreltem meg nagy 
fáradsággal, s most már nem is akarom megnyerni, nem törődöm 
vele többé. Isten segítsen minket, hogy ne a magunk, hanem csakis 
egyedül az Ő dicsőségére törekedjünk, ámen." És brosúrája közepén, 
mielőtt elkezdené reformjavaslatainak kifejtését, még egyszer meg- 
ismétli: , Így hát ki akarom énekelni a farsangi játékot, és amennyire 
értelmemtől telik, el kívánom mondani, hogy a világi hatalom vagy 
az egyetemes zsinat mit tehetne, illetve mit kellene tennie." Az 
emberben felötlik a kérdés: volt-e valaha is forradalmár, aki ilyen 
kedélyállapotban vágott neki feladatának. 

Részint a szokványos szerzetesi stílus alázatossági formuláját 
látjuk, amelyet Luther addig is használt írásaiban, de ez azonnal új, 
félreismerhetetlen Luther-hangnemmé változik. Es éppen ezt a 
hangnemet értették meg a , mérsékelten értelmesek" ; a , fölötte nagy 
bölcsek? viszont távol tartották magukat. Hirtelen fordulattal harci 
riadó váltja fel a szelídséget: , Isten segítsen bennünket, és adjon 
nekünk egyet ama harsonákból" , amelyeknek a hangjára egykoron 
Jerikó falai leomlottak. A pápaság hármas fallal vette magát körül. 
Papírosból meg szalmából vannak azok a falak. Luther majd el- 
fújja őket. 

Az első fal: a , kiagyalt" különbség egyházi és világi rend között 

— itt pápa, papok, a kolostorok népe, ott fejedelmek, urak, kéz- 
művesek és parasztok. Senki se engedje magát ilyen különbség- 
tétellel , megfélemlíteni" : mert , a keresztény hívők valamennyien a 
papi rendhez tartoznak, és nincsen köztük különbség..." Így 
mondja Pál apostol. Mi , mindannyian egy test vagyunk", csak 
éppen minden egyes tagnak megvan a maga külön munkája, 
amellyel a többieket szolgálja. A pap is csak a maga munkáját 
végzi, neki is megvan a maga ,hivatala". A kereszténység által 
mindannyian az egyházi rendbe tartozunk, papságra vagyunk el- 
hivatva és felszentelve. ,,Mert aki a keresztség kegyelméből 
eredt, az joggal dicsekedhet, hogy egyszersmind pappá, püspökké és 
pápává szenteltetett, jóllehet nem mindenki alkalmas arra, hogy 
ily hivatalt viseljen." A pap addig ,elöljáró", ameddig hivatalát. 
betölti. Ha leteszik, csakoly paraszttá vagy polgárrá lesz, mint a 
többiek. A papság letörölhetetlen jellege — character indelebilis — 
merő kitalálás. , A vargának, a kovácsnak, a parasztnak, szóval 
kinek-kinek megvan a maga mesterségével járó hivatala és mun- 
kája", és mindenkinek a maga munkakörében szolgálnia kell a 
többieket. Belőlük tevődik össze a közösség, mint a test tagjai. 
Ezzel leomlik az első papírosfal. i 

A második fal az a tézis, hogy hitbeli kérdésekben egyedül a pápa 
tévedhetetlen, , akár gonosz, akár jámbor"; hogy csak a pápa 
magyarázhatja az Írás szavait. A Bibliában nem ez áll. Ellenkező- 
leg, a Biblia ezt mondja: , Mi mindannyian a hitnek egy azonos 
lelkét bírjuk." Következésképpen legyünk , bátrak és szabadok, és 
ne engedjük a szabadság szellemét (amint Pál apostol nevezi) el- 
ijeszteni a pápák költött szavai által. ,., hanem frissen törjünk 

előre: az Írás hívő megértése szerint irányítsuk mindazt, amit ők 
tesznek vagy tenni engednek, és kényszerítsük őket, hogy a jobb 
értelmet kövessék, ne a sajátjukat". 

Frissen előre, törjünk át a harmadik falon is, amelyet a pápaság 
emelt : azon a tézisen, amely szerint csak a pápát illeti meg a zsinat 
összehívásának joga. Erről sem találni semmit az Írásban. Nem 
volna-e természetellenes, ha tűzvész törne ki, , és mindenkinek tét- 
lenül kellene ott állnia, engedve, hogy elégjen minden, ami eléghető, 
csupán azért, mert nem rendelkeznek a polgármester hatalmával, 
vagy mert talán a tűz éppen a polgármester házába kapott bele?" 
Vajon nem minden egyes polgár , kötelessége-e, hogy a többieket 
fellármázza és noszogassa?" Mennyivel inkább érvényes ez a lelki 
városra, ha ott a botránkozás tüze lobban fel. Az egyháznak csak 
arra van hatalma, hogy javítson az állapotokon ; ha egy pápa ezt a 
hatalmat arra használja fel, hogy megakadályozzon egy zsinatot, 
amely az egyház megjavítását tűzi ki céljául, akkor a pápa mester- 
kedésével egyáltalán nem kell törődni, mennydörgő kiáltozásaitól 
csöppet sem kell félni. 

A brosúra tíz oldalán Luther félresöpörte a három falat. Monda- 
tait a mi nyelvünkre és terminológiánkra átültetve azt mondhatjuk, 
hogy Luther nagykorúnak nyilvánította és felelős személyiségnek 
tette meg az embereket. Ennek hatása túlnőtt a vallási élet problé- 
máin, bár Luther csakis ezeket tartotta szem előtt. Végtelen zűr- 
zavart és szörnyű vitákat idézett elő, és az egyénben, akihez fel- 
szólításait intézte, súlyos konfliktusokat, lelkiismereti gyötrelmeket, 
lelki válságokat kavart fel. De az egyén számára a további fejlődés 
is súlyos harcok közepette ment végbe több évszázadon át, amelye- 
ket az újkor szóval foglalunk össze. Felelőssé lehet tenni Luthert a 
fejleményekért, kétségkívül része volt bennük. De Luther a maga 
századának szócsöve, hangja volt, és csakis ennek a körülménynek 
tulajdonítható világraszóló hatása. 

A brosúra folytatódik. Luther gyakorlati jellegű indítványokat 
tesz: amennyiben összeülne egy zsinat — minden ország nagy 
reménysége — , milyen határozatokat kellene annak hoznia. Javas- 
latai, bármily sebtében vetette őket papírra, szintén igen messze- 
menő következményekkel jártak. A pápa — mondja — maradhat; 
nem akarja őt letenni. A pápának csak arról az igényéről kell le- 
mondania, hogy a hármas korona alatt minden más korona fölött 

uralkodjék. Szentelje magát az imádkozásnak, a lelkekkel törődés- 
nek. Udvartartását, fényűző pompáját, főleg pedig a rengeteg 
funkcionáriust, hivatalnokot, pénzbeszedőt, jogászt, e számtalan 
, férget és élősdit" jól le kell redukálnia. A bíbornoki testületet 
meg kell reformálni. A Rómába áramló pénzfolyamot meg kell 
állítani, , hogy itthon rendes kerékvágásba zökkenhessünk". Népies 
nyelven előadja, amit a birodalmi gyűléseken körülményesen a német 
nemzet ,gravamen"-jeiként elpanaszoltak, amit alázatosan indít- 
ványoztak, amikről örökösen tárgyaltak, a legcsekélyebb eredmény 
nélkül. Egészen egyszerűen , tolvajlás és rablás" meg , praktikák" 
kifejezésekkel jellemzi a viszásságokat, és konkrét példákat hoz 
fel, többek között első ellenfelének, Albrecht mainzi érseknek a 
szennyesét is kiteregeti. Mindez , régi és megszokott dolog Rómá- 
ban" ; egyre újabb meg újabb praktikákat eszelnek ki; nem tapasz- 
talni egyebet, mint , vételt, eladást, váltogatást, csereberét, nyüzs- 
gést, hazudozást, csalást, rablást, tolvajlást, páváskodást, kurvál- 
kodást, alávalóságot" ; az antwerpeni vagy a velencei vásár semmi- 
ség mindehhez képest. Nem mulasztja el megemlíteni a hatalmas 
Fuggereket, akik oly nagy szerepet visznek ezekben az üzelmekben. 
És hol vannak a püspökök, papok, doktorok, akik azért kapják a 
fizetésüket, hogy felemeljék szavukat az ilyen gyalázatosságok 
ellen? , Lapozz csak tovább, majd megtudod." 

További javaslatokkal áll elő, s mindannyiszor olyan sebeket 
érint, amelyek már régóta sajogtak és viszkettek: a püspöki ki- 
nevezések jóváhagyását nem szabad átengedni Rómának ; meg kell 
reformálni a kolostorokat, a bíráskodás rendszerét, véget kell vetni 
a koldulás körüli visszaéléseknek, meg kell szervezni a valóban 
segélyre szoruló nincstelenek intézményes támogatását. Állást fog- 
lal a papi nőtlenség, a cölibátus ellen, drasztikusan utalva a tény- 
leges állapotokra. A papok úgyis ágyasokat tartanak, a pápa ezt 
elnézi, csak a házasságkötést tiltja nekik; pénzért felmentést kap- 
hatnak, de házasságkötési engedélyt nem. Így aztán a szegény papok 
kénytelenek , szégyenben és súlyos lelkiismeret-furdalásban ülni 
nyakig". Asszonyaikat papi kurváknak, gyerekeiket papi fattyúk- 
nak nevezi a nép. Egészen tárgyilagosan állapítja meg : , Nem minden 
pap lehet meg asszony nélkül, nem csupán a test esendősége miatt, 
hanem inkább a háztartás miatt. Hát akkor tartson asszonyt" — 
Isten parancsolja, hogy férfi és nő ne váljon el egymástól, 

Luther itt egy kiváltképpen égető problémát érintett. A cöli- 
bátusnak és a házasságkötési tilalom megszüntetésének kérdése 
még a szigorúan óhitű hatalmasságokat is hosszú időn át foglalkoz- 
tatta; maga V. Károly sem mondhatott le azokról a jövedelmekről, 
amelyek Spanyolországban — birodalma legszigorúbb erkölcsű 
országában — a , papi fattyúkért" adott diszpenzációk fejében be- 
folytak. A császár még Luther halála után is a különböző egyesítési 
kísérleteknél úgy tárgyaltatott a papok házasságának megengedé- 
séről, mint egy olyan pontról; amelyben lehetséges a megegyezés. 

Luther még számos reformgondolatot terjeszt elő ebben a bro- 
súrájában. A kiközösítést, az interdiktumot teljesen meg kell szün- 
tetni. Túlságosan sok az ünnepnap, számukat csökkenteni kell, mert 
ezek féktelen vásári tivornyákká szoktak fajulni; meg kell rend- 
szabályozni a zarándoklatokat ; nem szabad megengedni , új szent 
helyek" kialakulását, mivel az ilyenek csupán , nagy csődületet és 
pénzbevételeket" jelentenek, s a kocsmák meg a bordélyházak 
számát szaporítják. Újra meg újra visszatér arra, hogy milyen 
óriási összegeket szivattyúznak ki az országból. Ezt az igen haté- 
kony érvet nem egyedül ő használja fel, és előtte már mások is 
hangoztatták. Luther azonban merészen belenyúl a világpolitika 
kérdéseibe is. Véget kell vetni a csehekkel folytatott egyházi civó- 
dásnak: , Legfőbb ideje, hogy végre már komolyan és igazságosan 
elővegyük a csehek ügyét, ők velünk és mi velük egyesüljünk . . ." 
Ebbe a kérdésbe szintén a világi hatalmaknak kell beavatkozniuk; 
, semmiképpen sem szabad kardinálisokat vagy inkvizítorokat" ki- 
küldeni, hanem értelmesen békét kell teremteni; a csehek hadd 
tartsák meg a kelyhet, amely nem ellenkezik a keresztény hittel, és 
nem eretnekség. Az egyetemek igencsak rászorulnak a megreformá- 
lásra. Luther éles szavakkal bírálja a németek fényűző öltözködését, 
iszákosságát, a , bársony- és selyemszatócsokat", akik szükségtelen 
luxusra ösztönzik az embereket, majd az uzsoráról is alaposan meg- 
mondja a véleményét: , Ezen a téren valóban zablát kell dugni a 
Fuggerek és a velük egyszőrű társaságok szájába. Miként lehetséges, 
hogy egyetlen emberöltő alatt ekkora királyi javakat halmozhattak 
fel? Nem ismerem a számításaikat." 

A brosúra szinte semmit nem hagy ki azokból a kérdésekből, 
amelyek akkoriban foglalkoztatták és izgatták az embereket. 
A témák között van egy, amelynek jelentősége magasan kiemelke- 

dik a többi közül. Ez pedig a következő: Honnan veszi a pápaság 
magának azt a jogot, hogy Németország életének minden területén 
mindenbe beleavatkozzék, és világi ügyekben is engedelmességet 
követeljen? A középkor elhitte azt a legendát, hogy a császár a 
pápától kapta hűbérbirtokul a birodalmat. Ennek alapjául szolgált a 
Konstantin császár ajándékozásáról szóló monda. Eszerint amikor 
Konstantin államvallássá tette a kereszténységet, Szilveszter pápá- 
nak ajándékozta Itáliát és az egész Nyugatot, maga pedig vissza- 
húzódott keleti tartományaiba és új székvárosába, Konstanti- 
nápolyba. És ez nem csupán monda — hangoztatták —, hanem 
okmány is van róla, amelyet maga Konstantin írt alá, s a pontos 
dátumot is feltüntette. Az egész középkor készpénznek vette a pá- 
paságnak ezt a jogalapját, amelyből az következett, hogy a pápa 
fölötte áll a császárnak. Ez külsőleg abban nyilvánult meg, hogy a 
császár a pápának , tartja a kengyelvasat" annak jeléül, hogy az 
uralkodó csupán , embere", vazallusa a Szentatyának. Az ajándé- 
kozási okmány 8. századi hamisítvány volt, II. István pápa ezt 
mutatta meg Pippin frank királynak, aki sem olvasni, sem írni nem 
tudott. Hitelességét a császárok nem vonták kétségbe, csupán har- 
coltak ellene, mert nem akartak meghajolni a pápák egyre maga- 
sabbra emelt követelései előtt. A közvélemény is gyakran zúgoló- 
dott. Dante a Pokolnak abban a részében, ahol korának pápáit 
szimónia-üzelmeik miatt egytől egyig a pokolba küldi, így kiált 
fel: 


, Aj, Konstantinus, látod, mennyi rosszat 
szült nem megtérésed, de adományod, 
mellyel először lett egy pápa gazdag!" 


A költő az egyház egész hanyatlását a gazdagsághoz, a pénzhez kötő- 
döttségére vezette vissza. Csak a 15. században, amikor az írás-olva- 
sás már nem kizárólag a klérus privilégiuma volt, kezdtek komolyan 
kételkedni a Konstantin-féle okmány hitelességében, amely akkor 
már a kánonjogba is bevonult. Nicolaus Cusanus bíboros már kifeje- 
zésre juttatta aggályait ; az V. Miklós pápa udvarában élő humanista 
kör egyik tagja, az elegáns latin stílusú Lorenzo Valla pápai titkár 

retorikai modorban írt tanulmánya pedig teljes határozottsággal 
tárta fel, hogy a pápaság pozíciója szempontjából döntő fontosságú 
dokumentum hamisítvány. Miklós pápa jól sikerült humanista 
eszmefuttatásnak fogta fel Lorenzo Valla értekezését, és semmit 
sem tett ellene; más pápák óvatosabbak voltak, és igyekeztek ,el- 
tussolni" a leleplezést. Németországban még sokáig nem tudtak 
erről semmit ; csak a beavatottak között járt kézről kézre a tanul- 
mány egy-egy másolata, persze csak titokban. Hutten volt az első, 
aki publikálni merte, sőt kihívó hetykeséggel egyenesen X. Leó 
pápának ajánlotta; a pápa — úgymond — mint az igazság és a 
tudomány barátja bizonyára örömmel veszi, ha ez az őszinte Írás 
napvilágot lát. Luthernak akkor került kezébe ez a kiadvány, 
amikor brosúráját kezdte írni. Újra igazolva látta azt a meg- 
győződését, hogy az Antikrisztus uralkodik Rómában. Hazugság, 
zűrzavar, civódás az Antikrisztus ismertetőjegyei; és okozott-e 
valaha is annyi bajt egy hazugság, mint az, hogy Konstantin a 
pápának , ajándékozta" a Nyugatot? 

Történeti visszapillantás keretében igyekezett kifejteni e hamisí- 
tás következményeit. Történelmi ismeretei csekélyek voltak, de 
ösztöne, mint oly gyakran, helyes ösvényt mutatott neki a közép- 
kori történelem útvesztőjében. Végtelen háborúskodások és villon- 
gások keletkeztek, , megszámlálhatatlan vérontás" támadt, s mind- 
ez hamis előjel alatt. Csupán egy fikció maradt meg : , A bírodalom- 
nak a neve a miénk, de javainkat, becsületünket, testünket, lel- 
künket, életünket és mindenünket a pápa birtokolja." Még tömö- 
rebben: , Így zabálja fel a pápa a magot, mi meg játszadozhatunk 
az üres héjakkal." 

A brosúra befejezése szinte elbizakodottnak tűnik, éppúgy, mint 
a bevezetés : , Nos, rajta, tudok én még egy más nótát Rómáról meg 
hadáról, ha viszket a fülük, elis fogom nekik énekelni, és a leg- 
magasabbra emelem a hangokat ; érted ugye jól, kedves Róma, mire 
gondolok." 

A , csomagolás" könnyed hangneme, a kirohanások goromba 
tónusa, a gyakran csak éppen érintett kérdések sokfélesége ne 
vezessen félre bennünket: ez volt a legsúlyosabb csapás, amelyet 
addig Rómára mértek. Éppen az a könnyedség, amellyel Luther a 
, három falat" körülfújta a trombitájával, erősítette meg azt a rég 
kialakult benyomást, hogy valóban , papírosból és szalmából" emelt 

falakról van szó. A legfontosabb papíros, amellyel császárokat és 
királyokat ijesztgettek — közönséges hamisítvány! A németekhez 
szóló hazafias apellálás, akik oly sokáig , hagyták magukat be- 
csapni és bolonddá tenni", feltüzelte a kedélyeket. A gyakorlati 
indítványok imponáltak : végre akadt valaki, aki nem érte be sírán- 
kozással, dühöngéssel és bizonytalan tárgyalásokban való remény- 
kedéssel. Mint Luther minden felhívásának, ennek is az volt a 
következménye, hogy ki-ki azt emelte ki belőle, ami a szívét nyomta, 
vagy az erszényét érdekelte. Luther valóban , minden rendhez" 
szólt. Brosúrája nem volt program, sem kifejlett rendszer, de bele- 
illett minden programba, vagy jobban mondva — mivel Német- 
országban senki sem állított össze semmiféle konkrét programot — 
megfelelt mindazon homályos vágyaknak és reményeknek, amelye- 
ket az emberek tápláltak magukban. ,, Ho, ho, eljött!" — kiáltotta 
valaki Luther első fellépésekor. , Ho, ho!" — visszhang volt ez, s 
mindenfelől harsogott feléje. Még egyházi körökben, sőt magas 
egyházi körökben is érdeklődéssel olvasták a brosúrát, fejedelmek és 
polgárok között szintén olvasókra talált; a parasztok értesültek 
tartalmáról, noha nem tudtak olvasni, éppúgy, mint a Írank kirá- 
lyok. 

Négyezer példány kelt el néhány hét alatt. Ezt a számot legalább 
tízzel meg kell szoroznunk, ha az akkori nyomtatványok példány- 
számát a mai megjelenési arányhoz akarjuk átszámítani. Tüstént 
megjelentek az utánnyomások. Luther bizalmasabb barátai aggo- 
dalmaskodtak ; ők ugyanis azt tanácsolták, hogy ne adja ki a brosú- 
rát. Luther higgadt hangú levélben fejtette ki véleményét Link ba- 
rátjának. Igazán tudhatnák már, hogy nem az elismerést és dicsősé- 
get hajszolja. Szemére vetik, hogy élesen és harapósan fogalmaz, 
pedig harcolni csak erős szavakkal lehet. Majd egy olyan mondat 
következik a levélben, amely minden idők mindenfajta forradalmá- 
raira érvényes : , Úgy látom ugyanis, hogy akik a mi időnkben nyu- 
godt traktátusokat írogatnak, azokat hamarosan elfelejtik; senki 
sem törődik velük." 

Hát az ő traktátusa nem volt , nyugodt", annyi bizonyos. A , fö- 
lötte nagy bölcsek", akiket már az elején egy kézmozdulattal félre- 
tolt, aggályoskodók maradtak, és az idők folyamán mindig is szép 
számmal voltak utódaik. Sok mindent el lehet mondani a hatvan- 
egynéhány oldalas füzetecske ellen, és el is mondtak mindent, amibe 

csak bele tudtak kapaszkodni. Reformjavaslatokat illedelmes, sze- 
rény hangnemben kell előterjeszteni; így oktatta ki Luthert már, 
néhány egyházfejedelem is, köztük Albrecht mainzi érsek, aki úgy 
vélekedett, hogy az olyan nehéz problémák, mint a pápa primátusa 
vagy az ember szabad akarata, alapjában véve , agyrémek", és 
egyáltalán nem tartoznak a hivőkre ; az ilyen kérdéseket legföljebb 
tudósok szűk körében lehet megvitatni, a nyilvánosság kizárásával. 
Ez a felfogás, amelyet az érsek a magas prelátusok mit sem sejtő 
naívságával adott elő, az egyházi hatalmasságok között általánosan 
uralkodó nézet volt. Több vonatkozásban az is maradt. Luther tette 
éppen az volt, hogy a laikusok felé fordult azzal — így fogta fel — , 
hogy a hivőket hitbeli kérdésekben nagykorúvá nyilvánítsa ; a nép 
azonban nemcsak ilyen értelemben fogta fel tettét, s ebből eredt 
Luther életének tragikuma. Az emberek most már tudnak olvasni, 
olvassák hát a Bibliát, ott áll megírva minden, nem pedig a pápák 
dekretálisaiban vagy a tradíció egyéb dokumentumaiban. A ,,Kons- 
tantin-féle adománylevelet" csak a pápai kúria jogászai olvashatták, 
s ez a körülmény évszázadokon át a kúria hatalmát jelentette, 
minthogy a királyok és császárok csak a kardhoz meg a vadászathoz 
értettek valamelyest, az írásbeli dolgokat átengedték papjaiknak. 
Csak úgy mellékesen jegyezzük meg : sokan még ma is azon a véle- 
ményen vannak, hogy ezt a valaha a világot megrendítő kérdést 
csupán a tudósok felvilágosult kis körének volna szabad feszegetnie. 
Az említett probléma tehát nem egyszerűen történeti kuriózum, 
Luther kora számára pedig még nagyon is égető, fájó realitás volt. 
Lényegében ez volt a pápa , kulcshatalmáról" szóló elméletnek, 
illetve a teória gyakorlati alkalmazásának kulcskérdése. 

Még egyebet is fel lehet hozni Luther brosúrája ellen. A szociális 
kérdést, amely számunkra a sarkalatos probléma, Luther csak futó- 
lag érintette; hosszú időnek kellett eltelnie, mire ez a probléma a 
maga teljes súlyával előtérbe került. Luther naív jóhiszeműséggel 
bízott a fejedelmekben, és nagy reményeket fűzött a fiatal császár- 
hoz; később rá kellett döbbennie, hogy mennyire tévedett. Brosú- 
rája eleinte csak mint politikai manifesztum hatott. A , frissen, 
rajta, törjünk át!" — ezek a szavak keltették a legerősebb hatást. 
Valamiféle tavaszvárás uralkodott a német tartományokban, ha ez 
a hangulat gyakran apokaliptikus áramlatokkal keveredett is. 
A katasztrófa-teória győzelme nem sokáig váratott magára. 

Az első , frontáttörési Írás" után Luther haladéktalanul hozzálá- 
tott a következő, , más nóta" megkomponálásához. Egyházi hang- 
nemben, latin nyelven adta elő. De ezt is csak , preludiumnak" 
szánta ; egyebeket tartogatott még a tarsolyában. Hadállásról had- 
állásra nyomulásának szinte félelmetes következetességével, úgy- 
szólván módszerességével, amely oly erősen elüt indítványainak ha- 
nyag könnyedségétől, ezúttal nem a római egyház intézményének 
külső védelmi vonalait támadja, hanem egyenesen a fellegvár falá- 
nak támasztja ostromlétráját. Könyvét, amely első iratánál terjedel- 
mesebb, a tudós világnak, a teológusoknak szánta. Ezt a címet adta 
neki: Az egyház babilóni fogságáról, s ez a műve pecsételte meg az 
egyházzal való végleges szakítását. A nemességhez szóló írását még a 
magas egyházi méltóságok közül is sokan elnézték neki, sőt néme- 
lyek még szívesen is fogadták ; a Róma elleni panaszok és szemre- 
hányások megszokott jelenségek voltak, és egy népszerűen megírt 
brosúra szerzőjének meg lehetett bocsátani, ha indulatában elve- 
tette a sulykot. Ez a könyv azonban megbocsáthatatlan volt; és 
mikor kísérletek történtek a viszály megszüntetésére, sokan azt ta- 
nácsolták Luthernak, tagadja meg, illetve ne vállalja a szerzőséget, 
jelentse ki, hogy a művet másvalaki írta. Luther erre nem volt haj- 
landó. Az igazság az, hogy valaki valóban közreműködött a könyv 
megszerkesztésében, s részben neki kell tulajdonítanunk azt a na- 
gyobb rendszerességet, amely a műben feltűnik. Mint második refor- 
mátormost lépett Luther oldalára a fiatal Melanchthon. Végig meg- 
maradt másodiknak, de ez egyáltalán nem csökkenti fontosságát. 
Humanista volt, Erasmus lelkes tanítványa, akit mindig védelmébe 
vett, ha Luther mérgesen szidta az óvatoskodó öregurat. Melanch- 
thonnak a görög nyelv, a források ismerete volt az erős oldala, és Lu- 
ther megható szerénységgel mindig alárendelte magát neki, ha ilyen 
dolgokról esett szó. Luther — főleg kapcsolatuk kezdeti szakaszá- 
ban — még arról is beszélt, hogy ha neki esetleg mennie kell, , vala- 
hová a szabad ég alatt", vagy éppenséggel a máglyára, akkor Phi- 
lipp magister folytatja majd a művét, talán jobban, mint ő. Maga 
Melanchthon sohasem hitt ilyen lehetőségekben. A kiegyezés embere 
volt, mint mestere és példaképe, Erasmus ; közvetíteni akart, s még 
később is hajlott olyan engedményekre, amelyek miatt a refor- 
máció hívei gyanakodva néztek rá. Nagyon jól tudta, hogy Luther- 
hoz viszonyítva milyen tulajdonságok hiányoznak belőle. Jámbor- 

sága a Reuchlin-kör jámborsága volt, amelyben nevelkedett, szelíd, 
szerény, indulatoktól mentes magatartás, amely nem ismer eksztázi- 
sokat és szenvedélyes elragadtatásokat. Családja a jómódba emelke- 
dett kézművesek rétegéhez tartozott. Apja fegyvermester és fegy- 
verkovács volt; korán elhalt. A fiú nagyanyjánál nevelkedett, aki 
Reuchlin nővére volt, s ez a másodfokú nagybácsi vezette be őt a 
humanista világba. Már zsenge korában kezdett kibontakozni tudo- 
mányos hajlama, tehetsége; tudós maradt egész életében. Finom 
vonású, sovány arca, szinte túlságosan nagy szempárja a lehető 
legélesebb ellentétben állott Luther kemény parasztkoponyájával ; 
de azért korántsem volt , lágy" és , félénk", amilyennek még Luther 
korában sokan tekintették. A rendszerét védelmező tudós élességé- 
vel még Luthernál is keményebb, sőt könyörtelenebb tudott lenni. 
Célja mindenekelőtt ,a stúdiumok reformja" volt, amit mindjárt 
Wittenbergbe való meghívása után meg is hirdetett. Mint , praecep- 
tor Germaniae", mint a humanista gimnázium megteremtője, mint 
tanító és magyarázó szerzett magának mind a mai napig tartó hír- 
nevet. De alig kisebb jelentőségű közreműködése a protestáns hittan 
és egy új egyházi szervezet megalkotásában ; ő írta az új tanelső, alap- 
vető összefoglalásait és a nagy horderejű Awgsburgi konfessziót (az 
, Ágostai hitvallást"). Mindenkor alá- vagy mellérendelte magát Lu- 
thernak, de ugyanakkor önálló koponya volt, agya hűvösebben és 
precízebben működött mint a Lutheré. Határozottan arra törekedett, 
hogy a humanizmus filozófiai vívmányait egyesítse a teológiával; a 
nyelvt udományra a Biblia helyes megértése végett szükség van; a 
történeti események ismerete is fontos; mindebben kiegészítette 
Luthert, gyakran ellenkező előjellel is. Luther próféta volt, prédiká- 
tor, aki jövendöléseit hirdette ; Melanchthon csodálta Luther , ter- 
mészettől heves, magas fokú és lángoló bátorságát", amint ezt ba- 
rátja fölött mondott gyászbeszédében kifejezte. Az ő bátorsága más 
fajtájú volt ; ő engedni is mert ; gyűlöletes tulajdonság ez a hajtha- 
tatlanok szemében. 

Ez az új munkatárs működött közre, csendesen a háttérben ma- 
radva, Luther , babilóni fogságról" szóló írásának megszövegezésé- 
ben. Mint egykor a zsidók Babilónban ették a fogság sanyarú kenye- 
rét, úgy sínylődnek most rabságban a keresztények. Ezek a foglyok 
az igazi keresztények. Az Antikrisztus, aki a sSzajha Babilónban" 
uralkodik, vetette őket láncra. 

Ezek a harsonahangok még nem voltak különös újdonságok. So- 
kan beszéltek már Rómáról, mint a babilóni szajháról, Az új az volt, 
hogy Luther a szentségekről szóló tant vonta kétségbe, s ezzel az 
egyház alapdogmáit támadta meg. E téren is a Biblia az egyedüli 
fundamentum és tekintély ; ami nincs az Irásban, az emberek műve 
és későbbi toldalék. A Bibliában csak egy szentséget talál, Isten Igé- 
jét, és csak három szentségi , jelet", a keresztséget, a bűnbánatot és 
az Úrvacsorát. Ezekhez az egyház még négyet csatolt: a bérmálás, 
a házasság, a papi rend, az utolsó kenet szentségét ; ezek egyike sem 
található meg a Szentírásban, következésképpen véleménye szerint 
. nem igazi szakramentumok. De — úgymond — még az első három 
is változtatásokon ment át az idők folyamán és a kánoni rendelke- 
zések miatt, úgyhogy ezeknek is vissza kell adni eredeti értelmüket. 
Eredeti értelmük és lényegük pedig az, hogy a hit, egyedül csak a hit 
dönt és hat, nem önmagában a szakramentumok használata. Szent- 
ségek nélkül is üdvözülhet valaki, ha van hite. 

Ezzel Luther az egyház teljes építményét támadta meg, amely a 
felszentelt papok által kiszolgáltatott szentségek rendjén alapult. 
Legveszélyesebb támadása a kultusz legfőbb része, a mise ellen irá- 
nyult. A mise nem , áldozat", nem csupán ,a hit tárgya, amint 
mondják", nem olyan aktus, amelynek során Krisztust bizonyos 
értelemben , áldozati állattá" teszik, nem olyan. áldozat, amelyet 
csak a pap végez el, s egyedül csak ő végezheti el. Luther szerint 
közvetlenül részt kell vennie az aktusban az Úr testét magához vevő 
laikus hívőnek is, aki hisz az Ígéret igéjében; a szent cselekmény 
csakis Így válik hatékonnyá. A puszta jelenlét az ilyen aktív közre- 
működés nélkül nem elég ; a misének semmi értéke, ha csak úgy ,el-— 
fogadják", vagy a hivő távollétében bonyolítja le a pap, aki pén- 
zért megrendelt miséket mond az elhunytakért. Luther az egyház 
egész szertartási rendszerét elutasítja, és ezt a véleményét mind a 
hét szentséggel kapcsolatban, fejezetenként elrendezve fejti ki. Elő- 
adása , történeti" : ő a régit akarja, nem valami újat ; a régit, amint 
azt az Írás hirdeti, nem az újat, amelyet dekretálisok és egyházi te- 
kintélyek toldottak hozzá. A régit kel! helyreállítani, teljes eredeti- 
ségében. Az egyháznak nincs joga túlmenni az Írás szavain, nincs 
joga új tanokat meg szokásokat kitalálni, amelyeket aztán kötelező 
érvényűnek nyilvánít. Nem kreálhat új szentségeket; ezzel Isten 

Igéje fölé emelné magát. Luther alapjában véve restaurációt akar. 
És mégis forradalmár. 

Felfogása semmissé teszi az évszázadok folyamán felépített egész 
kultuszt ; könyve ilyen támadásként hatott, ennélfogva összehason- 
líthatatlanul nagyobb felháborodást keltett, mint első irata. Már a 
hét szentségnek háromra való redukálása — leginkább éppen ez — 
minden elképzelhető mértéket meghaladó, elvetemült szentségtörés- 
nek tűnt. Luther történeti alapossággal veti fel a kérdést: egyálta- 
lán mikor kezdtek először hét szentségről beszélni? Erre vonatko- 
zólag csak egy tekintélyt talált: Dionüszioszt, a Pál apostol által 
megtérített görögöt, akinek a középkor jóval később keletkezett írá- 
sok szerzőségét tulajdonította. Luther erről a tévedésről nem tudott, 
de ösztönösen éleslátón bizalmatlansággal viseltetett a keresztény 
misztikának e fő képviselőjével szemben. Szinte látnoki módon úgy 
vélekedett róla, hogy inkább Platónt, mint Krisztust követi: ,,Ín- 
kább Pálra hallgassunk!" Ezek szakkérdések voltak, szakteológu- 
soknak szóltak. De hozzányúlni a szentségek hetes számához, ame- 
lyet hosszú-hosszú évszázadok tradíciója szentesített — ez a laikus 
hivőket is hallatlanul felbőszítette. VIII. Henrik angol király hama- 
rosan nekiült, s papírra vetette első goromba és gyalázkodó írását 
Luther ellen, aki igen tiszteletlen szavakkal, ugyanolyan hangnem- 
ben válaszolt rá. , Heinz király", amint Luther nevezte, e nekibuz- 
dulásért megkapta a pápától a Defensor Fidei (, A Hit Védelme- 
zője") kitüntető címet, amelyet az angol királyok még akkor is visel- 
tek, amikor mint szakadárokat kiátkozták és kiközösítették őket. 
Még fontosabb körülmény, hogy Henrik még akkor is erélyesen ra- 
gaszkodott a hét szentséghez, amikor szakított Rómával, s megszer- 
vezte a maga külön államegyházát. A kultusz változásai még min- 
dig sokkal erősebb reakciót váltottak ki, mint a dogmák módosulá- 
sai. A laikus kehelyért, a két szín alatti áldozásért folytatott harc 
volt a huszita villongások előidézője, és az egész reformációs időszak- 
ban ez maradt a konfliktus egyik fő pontja. A kehely használata a 
római egyháztól való elszakadás jelének számított akkor is, ha az 
illető egyébként , jó hivő" maradt, s minden más szokásnak és ren- 
delkezésnek eleget tett. Luther maga is sokáig habozott, míg végre 
elszánta magát a mise hagyományos formájának megváltoztatására ; 
emiatt súlyos küzdelmek zajlottak le. A szertartásokban, a szokások- 
ban titokzatos erő rejlik, s ez annál nagyobb, minél titokzatosabbak 

azok a misztériumok, amelyeket szimbolizálnak. Ezt Luthernak is 
tapasztalnia kellett. 

Egyelőre azonban nem gondol ilyesmire. Merészen nyomul előre 
ehhez a soron következő hadálláshoz, és innen is rendkívül merész 
indítványokat bocsát szárnyra a nemzetközi hatású tudósnyelven : 
nemcsak azt a doktrinát veti el, hogy az egyház kizárólagos joggal 
sáfárkodik a szentségekkel, s hogy a papságot különleges hely illeti 
meg ; elvileg elveti a szerzetesi intézményt is — ismét abból az alap- 
állásból kiindulva, hogy a puszta , jó cselekedetek" vagy érdemek a 
hithez képest nem jelentenek semmit. A szerzetesi lemondás nem 
magasabb rendű, , mint a paraszt mezei munkája vagy a háztartást 
ellátó asszony gondoskodása" ; sőt, egy cselédlány vagy egy szolga 
tevékenysége kedvesebb Isten színe előtt, , mint egy hitben szűköl- 
ködő szerzetes vagy pap böjtölése és erőlködése". Elveti a cölibá- 
tust, dícséri a házasságot ; tagadja az egyház bíráskodási jogát, ki- 
váltképpen házassági viszályokban és felmentésekben. A pápai 
kúriának ez a bíráskodási jog igen hatékony hatalmi eszközül szol- 
gált, belenyúlt vele a világpolitikába, s emiatt következett be 
később a történelmi jelentőségű kenyértörés Angliával, VIII. Hen- 
riknek, a Defensor Fideinek Angliájával. , Ilyen kérdésekhez — írja 
Luther — némely tudós és polgári laikus jobban ért, mint a pápák, 
püspökök és zsinatok." 

A könyv sokkal élesebb hangú és élesebben átgondolt, mint az 
első vitairat ; a császár gyóntatója, aki Luther korábbi publikációit 
bizonyos tetszéssel olvasta, kijelentette: ennek a műnek olvasása- 
kor úgy érezte, mintha ostorral vágtak volna rajta végig. Luther 
. mintegy egyetlen ütéssel két részre törte az addig általános érvényű, 
egységesnek elfogadott világ- és életszemléletet — a régi hitre és az 
új hitre. 

Ugyanebben az évben, elhivatottságának tulajdonképpeni esz- 
tendejében, még egy harmadik művet is kibocsátott: A keresztény 
ember szabadságáról című értekezést. Ez a legkisebb a három között, 
terjedelme alig haladja meg az egy nyomdaívet. Két-három nap 
alatt írta, utolsó kísérletként, hogy talán mégis sikerül valamiféle 
megegyezésre jutni az egyházzal. A cím erősen megtévesztő ; egyál- 
talán nem vitairatról van szó, nem is egyre magasabb hangokra 
komponált , dalról", hanem inkább visszafordulásról; alapjában 
véve utópia az egész. A félreértéseket az első mondat idézte elő: 

,A keresztény ember szabad úr minden dolgok fölött, és nincs alá- 
rendelve senkinek." Ez lett az általános jelmondat. Közvetlenül 
utána ez áll: , A keresztény ember minden dolgoknak készséges szol- 
gája, és alá van rendelve mindenkinek." Ezt mindenki eleresztette a 
füle mellett, ezt senki sem akarta tudomásul venni. A forradalmár 
és a nyilvánosság embere egészen visszahúzódik a kamrácskájába ; 
nem zúg-viharzik, hanem meditál. A művecske jelentős mértékben 
hozzájárul Luther összképének kialakításához : Luther a magányos- 
ságnak és a széles körű hatásnak az embere egyszerre, és minden 
olyan kísérlet, amely őt egy szűk formulába akarja belepréselni, 
eleve céltalan vállalkozás. Tombolt, és — amint Erasmus a maga 
utolérhetetlen epigrammastílusában megjegyezte — meggyűlöltette 
magát azzal, hogy ,a pápát a koronájánál, a szerzeteseket a hasuk- 
nál fogva ragadta meg". Most az érzelemhez fordul. Az emberekre 
gyakorolt hatása jórészt lényének ebből a sokrétűségéből fakadt. 
Sokakat éppen az győzött meg arról, hogy ő a régóta várva várt kül- 
dött, hogy nemcsak mennydörgött-villámlott, fenyegetett, hanem 
, együgyűen" és szívhez szólón is tudott beszélni. Egy szerzetes, aki 
nem akar semmit magának, sem pénzt, sem magas egyházi hivatalt, 
még arra sem tart igényt, hogy egy mozgalom befolyásos párt- 
embere és vezére legyen. Ilyennek látták őt ebben az időben az 
emberek, legalábbis ,az ország csendes emberei". Hozzájuk for- 
dult; ők is nagy erőt alkottak szétszórt, de mindenütt meglevő ki- 
csiny, kifelé alig észrevehető köreikkel és sejtjeikkel. Már a német 
misztika ilyen csoportokat hagyott hátra, és Luther most teljesen 
az ő felfogásuk szellemében beszélt a belső és a külső emberről. 
A belső emberen múlik minden ; a külső csak ráadás. A belső ember 
szabad, a külső ember kötött, fogoly, , beteg és bágyadt, éhezik, 
szomjazik és szenved", de mindez nem ér el a lélekig. A hitben van 
a lélek dicsősége és méltósága, egy egész királyságot tudhat magáé- 
nak. A hit a , hozomány" ; Luther még a régi képet használja a vőle- 
gényről és a menyasszonyról : , Hát nem boldogító közösség az, ami- 
kor a gazdag, nemes, kegyes vőlegény, Krisztus hitvesévé fogadja a 
szegény, megvetett parázna kis szajhát, és megszabadítja őt minden 
bajtól, felékesíti minden jókkal?" A vétkek Krisztusban ,elnyelet- 
nek", az ember ezzel megigazul. Ám ez még nem elegendő ; az ember 
mégis itt marad a testi életben, , és kormányoznia kell saját testét, és 
érintkeznie kell más emberekkel". Luther teljesen elfordul a miszti- 

kától, amely csupán az egyedül önmaga tökéletesedésére törekvő 
egyes embert ismerte. Az embernek jó cselekedeteket kell művelnie ; 
de nem szabad azt hinnie, hogy elegendők az olyan cselekedetek, 
amilyen a böjtölés vagy az önsanyargatás ; dolgozzon, mint Ádám, 
és ne lopja a napot. Itt már jelentkezik a protestantizmus , munka- 
etikája". Luther figyelmeztet : jámbor, jó cselekedetektől még nem 
válik az ember jóvá, jámborrá, viszont a jó, jámbor embernek a cse- 
lekedetei is azok ; jó ács jó házat épít. Azt kell nézni, , miként váljék 
a személy jámborrá" ; nem a cselekedetek által, hanem a hit által 
válik azzá. A jó cselekedetek ne csupán saját kedves énünknek szol- 
gáljanak, hanem felebarátainknak. Ahogyan Krisztus ,ingyen" 
tette mindazt, amit az emberiségnek adott, úgy kell az embernek is 
, szabadon, vidáman és ingyen" szolgálnia felebarátját. Ilyen a ke- 
resztény élet, , amely sajnálatos módon manapság az egész világ- 
ban nemcsak hogy pang, hanem még nem is tudnak róla, és nem pré- 
dikálják". 

Egy prédikáció tehát, és nem könnyű felfogni, mi bizonyult benne 
olyan veszedelmesnek a puszta jó cselekedeti jámborság ellen irá- 
nyuló néhány megjegyzéstől eltekintve. Sőt, Luther igen messzire 
megy engedékenységében (vagy kompromisszumra való készsé- 
gében, ha így jobban tetszik) azon hatalmasságok iránt, akiket az 
imént oly szilajul támadott. Engedelmeskedni kell a felsőbbség- 
nek, így mondta Pál a rómaiakhoz írt levélben ; Luther számára ez 
az apostoli kijelentés alapvető, vezérlő eszme a külsődleges élet 
valamennyi vonatkozásában. Aki ezt jól megérti — jelenti ki — , 
az igazodni képes ,a pápa, a kolostorok, az alapítványok, a feje- 
delmek és urak számtalan parancsolatához és törvényéhez" is, 
amelyeket persze egynémely , megkergült prelátusok" eltúloznak, 
mondván, hogy azok okvetlenül szükségesek az üdvözüléshez. A 
szabad keresztény ember megteheti mindezt: nem azért, hogy ál- 
taluk üdvözüljön, hanem, hogy példát mutasson a pápának, a püs- 
pököknek, a közösségnek vagy felebarátjának. Szenvedjen, aho- 
gyan sokkalta nagyobb dolgokért Krisztus szenvedett. , És habár 
a zsarnokok igazságtalanul cselekednek, ha ilyesmiket követelnek, 
nem árt az nékem, ameddig követelésük nem Isten ellen való." 
Luther nem véletlenül állítja a pápát egy sorba a fejedelmekkel és 
urakkal: számára a pápa nem több, mint ,egy felsőbbség", egy a 
sok közül, valami külsődleges. A lélekig nem ér le. Ezt Luther ha- 

tározottan hangoztatja; a lélek szabad. Ilyenformán tehát három 
irata közül ez a legcsendesebb is hadüzenet. Még azt kívánjuk meg- 
jegyezni, hogy gyakran csendül fel benne is a , boldog" szó, de nem 
olyan elbízakodott hangnemben, mint a nemességhez intézett bro- 
súrában, hanem inkább az érzelemhez szólón. 

A három írás csak így érte el nagy hatását, ebben az összhang- 
zatban: magas és legmagasabb, helyenként rikoltó harsonahangok ; 
közepes erősségű intonációk gyakorlati, sőt államférfiúi bölcsesség- 
ről tanúskodó indítványokkal ; végül egy rendíthetetlen meggyőző- 
dés halkabb cantus firmusa. Luther sok kérdést éppen csak érintett 
bennük; nem kevés gondolatot később visszavont, vagy éppenség- 
gel még élesebben fogalmazott meg; sok pedig egyszerűen elsik- 
kadt. Luther sohasem , készült" el, sem önmagával, sem a felada- 
tával; a tökéletes befejezettséget csak mitikus eszményi alakokról 
lehet elmondani vagy kitalálni. De ez volt az áttörés. Lerombolta a 
középkori doktrinát és alapszemléletet, amely szerint a papok és a 
világiak két külön nép, s együtt kell egységet alkotniuk. Tan, teória 
volt ez; a valóság merőben másként festett. A két , nép" viszonyát 
az állandó torzsalkodás, ellenségeskedés jellemezte. VIII. Bonifác 
pápa teljes határozottsággal ,az ellenség" szóval jelölte a laikus 
népet; már a pápaság minden világi hatalom fölött álló abszolút 
tekintélyét hirdető teória megalapozója, a hatalmas Hildebrand szer- 
zetes, a későbbi VII. Gergely felállította azt a tézist, hogy a laikus 
világ az ördög gyűlekezete, legfőbb ura a Sátán, e világ fejedelme, s 
földi uraságok kormányozzák, akik ,csak hatalomvágy, rablás, 
gyilkosság, röviden szólva majdnem minden gonoszság által akar- 
nak parancsolni az embereknek" ; Hildebrand valóságos jeligeként 
hangoztatta Jeremiás próféta mondását: ,és átkozott, aki fegy- 
verét kíméli a vértől." A , végtelen vérontás", amelyet Luther 
igen fogyatékos középkori történeti ismereteiből idéz, nem volt 
pusztán tézis vagy teória. Egyre messzebb és egyre ismeretlenebb 
korszakokba távolodtak azok az állítólagos idők, amikor egyet- 
értés és összhang uralkodott. Luther korára ez a távolodás már 
olyan stádiumba jutott, hogy a régi elképzelések teljesen elvesz- 
tették erejüket. Luther egy olyan folyamat végrehajtója lett, amely 
jóval előtte kezdődött el, s ekkor érte el tetőpontját. 

1520-ban publikált nagy harci irataival Luther népi hőssé vált, 
és mérhetetlen reménységek hordozója lett. Addig sokak számára 
alig jelentett többet, mint , érdekes esetet", a Reuchlin-ügy valami- 
féle folytatását; a humanista körök mindenesetre így látták. A fi- 
atal Hutten is azon a véleményen volt, hogy az egész csak afféle 
,barátpörlekedés" a dominikánusok és az Ágoston-rendiek között. 
Most azonban, amikor egyre nagyobb hullámokat kezdett verni az 
ügy, a lovag elhatározta, hogy a barát oldalára áll, mivel úgy lát- 
szott, hogy ő a várva várt, a régóta jövendölt , új ember". Luther 
vallási szándékait aligha értette meg valaha is, kételyeiről és szo- 
rongásairól nem is beszélve. Neki elegendő volt az, hogy Luther egy 
nagy nemzeti ügyet képvisel: harcot Róma ellen, a , római idegen 
uralom?" ellen. S mivel Hutten politikus koponya volt, vagy az akart 
lenni, hegyesre faragott pennájával támadásra indult: Egy új, sza- 
badabb Németországnak kell megszületnie. A tudományok már azon 
igyekeznek, hogy megszabaduljanak a hosszú évszázadok óta tartó 
gyámkodástól. A birodalom is legyen most újra olyan erős, mint a 
dicső régmúltban, olyan hatalmas császár uralkodása alatt, ami- 
lyen Nagy Károly volt valaha. És az ifjú császár, akinek élete még 
olyan, mint a tiszta papírlap, s aki világraszóló tettekkel róhatja 
tele ezt a papírlapot, vajon nem ama nagy császár ígéretes nevét 
viseli-e? Hutten reménykedőn, fenntartás nélkül örvendezve ezt 
írta egyik híressé vált levelében Willibald Pirckheimer nürnbergi 
patríciusnak, aki Albrecht Dürer barátja és a nürnbergi humanista 
kör feje volt: , Ő, évszázad! Ó, tudományok! Micsoda öröm, Willi- 
baldom, most élni és nem tétlenül ülni! A stúdiumok virágzanak, 
az elmék mozgolódnak! Te pedig, barbárság, vedd a kötelet, és vo- 
nulj számüzetésbe . . ." 

Nem Hutten volt az egyetlen, aki így újjongott és reménykedett. 
Még a mindig óvatos Erasmus is egy új aranykor eljöveteléről áb- 
rándozott ; X. Leóban látta a nagy mecénást, aki majd meghozza e 
kort, s ezt Rómának címzett, gátlástalan hízelgésekkel megtűzdelt 
nyílt levelében hatásos szavakkal fennen hangoztatta, bár titokban 
maga ismegmosolyogta saját lelkendezéseit. A nagy Erasmusnakegy- 
egy levele eseményszámba ment ; mindenfelé mutogatták, lemásol- 

ták, kinyomtatták ; nagy jelentőségű szellemi akciónak számított, 
irodalmi vonatkozásban annyit jelentett, mint a lovaggá avatás ; toll 
emberének soha nem volt ilyen befolyása egész Európára. Hutten- 
hoz írt néhány sora olyan ajánlólevél volt a fiatal lovag számára, 
amelynél értékesebb és fontosabb dokumentumot nem is kapha- 
tott volna. Ennek birtokában szentül hitte, hogy a Habsburgok 
brüsszeli udvaránál mindent elérhet, s beleszólhat a világpolitiká- 
ba. Ezeket az éveket az örvendező reménykedés határtalansága jel- 
lemezte ; van valami megható abban, hogy a reménykedők gyanút- 
lanságukban mennyire félreismerték a brutális realitásokat. Ha- 
marosan jött a csalódás, amely kétségbeesésbe csapott át, s ami 
még rosszabb : a legtöbben nagy sietve igyekeztek meglapulni, meg- 
alázkodni, eloldalogni. Mindezt még meg kellett élnie Huttennak, 
pedig nem élt sokáig. Harmincöt éves korában halt meg, magányos 
száműzöttként, szinte mindenkitől elhagyatva, a Zürichi-tó kis 
Ufenau szigetén, kudarcaitól elgyötörten, és felemésztve attól a 
betegségtől, amely már húszesztendős korában kezdte pusztítani a 
szervezetét. 

De néhány röpke éven át Luther mellett ott állt a világszínpad 
legerősebben megvilágított előterében, harcolt, ő is mestere volt a 
szónak, ő is vad volt és kiméletlen, egyoldalú, rabiátus. , Meg mer- 
tem tenni", ez volt a jelmondata, és sokat mert ; magányos volt, 
mint Luther, párthívek nélkül, összeköttetések nélkül, amellett 
vagyontalan, ráadásul még beteg is; alacsony termetű, szépnek 
igazán nem mondható férfi, a haja szőke, arca korai ráncoktól re- 
dőzött, gyér szakálla fekete. Lénye is több színű, nemes és igen kétes 
vonások keveréke. Ellenségei könnyen diadalmaskodtak felette: 
No nézzétek csak, független akar lenni, és áruba bocsátja a szabad- 
ságát minden lehetséges potentátnak, egyháziaknak és világiaknak 
egyaránt! Hivalkodik a nemességével, pedig csupán nyomorúságos 
irodalmár, hitvány tollforgató; saját rendjének tagjai tudni sem 
akarnak róla! Egészséget prédikál, mivel maga igen csak rosszul áll 
e téren, vizet prédikál, mivel a bor már nem tesz neki jót! És lám, 
milyen véget ért, ezzel is megmutatva értéktelenségét: a császár, 
akit annyira magasztalt, elejtette, nagy barátja, a szellem feje- 
delme, Erasmus úgyszintén, sőt még Luther sem akart róla tudni, 
pedig mennyit verekedett érte. Elhagyatva múlt ki a világból. 
Isten ítélete. 

Még többet is fel lehet hozni ellene, mint amennyit kortársai a 
szemére vetettek ; nem hiányoznak nála a groteszk és a komikus- 
szánalmas vonások sem. Legkomolyabb fogyatékosságát talán ab- 
ban lehet megjelölni, hogy merőben képtelen volt áttekinteni azo- 
kat a politikai és társadalmi adottságokat, amelyeket pedig kü- 
lönböző udvaroknál folytatott tevékenysége és diplomáciai külde- 
tései folytán jobban ismerhetett volna, mint Luther a maga szer- 
zetesi cellájában. Félreértéseiből, hibás számításaiból hosszú kata- 
lógust lehetne összeállítani, s ha mindent egybevetünk, jóformán 
csak egy Don Ouijote-szerű alak áll előttünk, aki szélmalom szár- 
nyai ellen vagdalkozik. 

Hutten mindenesetre más harcot folytatott, és bár ő maradt alul, 
ez még nem bizonyít semmit ; sok jó ügynek lett már siralmas vége. 
Bátor volt, és a bátorság ritka tulajdonság. Csak később, nyugal- 
masabb időkben szokták honorálni, s Hutten sorsát a 19. század- 
ban, amikor ismét egy új német birodalomról volt szó, dicsfénnyel 
övezték. Azoknak a gyávaságáról hallgattak, akiket hasztalan szó- 
lított fel arra, hogy most már ők is merjenek valamit. 

Ulrich von Hutten régi frank nemesi nemzetségből származott, 
amely messze szétágazott ; tagjai közül sokan várkastélyokban fész- 
keltek, és befolyásos pozíciókat élveztek különböző fejedelmi ud- 
varokban. Családjának az az ága, amelyhez tartozott, szegény volt, 
és birtoka alig állt többől, mint Steckelburgból, egy erdőség mélyén 
meghúzódó, meglehetősen szomorú rablófészekből. Nagyapja meg- 
próbált harminckét rablólovagból összehozni egy ,részvénytársa- 
ságot"; a tagok bizonyos befizetések fejében centrumként hasz- 
nálhatták Steckelburgot ama portyáik során, amelyek kereskedő- 
népség kiráblását célozták. A spekuláció azonban nem vált be. A vá- 
rosok nagyon megerősödtek, szekérkaravánjaikat erős fegyveres 
kíséret őrizte. Az alacsony és vézna Ulrichot, aki hadi szolgálatra 
alkalmatlannak látszott, apja papi pályára szánta, de a fiatalem- 
ber hamarosan megszökött a kolostorból. Ekkor az apja jogászt 
akart belőle faragni — akárcsak az öreg Luther az ő Márton fiá- 
ból — , de Ulrich mégszökött, ezúttal az irodalom berkeibe, az úgy- 
nevezett , szép tudományokba". Ezzel a művészettel még a száraz 
kenyeret sem lehetett megkeresni, művelése egyértelmű volt a kol- 
dulással. A pennával vívott harcok nem sokban különböztek az 
útonállók rajtaütéseitől. Hány országúton bolyongott Hutten Euró- 

pán át, gyalog, lóháton, mindig szegényen, kopottan! Itt-ott hosz- 
szabb időre vendégül látták, feltáplálták; a szegény asztaltárs 
típusa, később többnyire az , udvarmester" titulust viselve, még a 
19. században is megvolt, az ezzel együtt járó megaláztatásokkal 
egyetemben. Az ifjú literátor első alkotásai egy olyan házigazda 
ellen írt haragos bosszúversek voltak, aki kidobta, és szolgáival 
elpáholtatta. Nevét azonban, még külföldön is, egy kis füzet 
tette híressé, amelyben elegáns latin hexameterekben a verscsiná- 
lás nehéz tudományára oktatja az olvasót. A humanisták nagyon 
komolyan fogták fel a verselés művészetét ; ismerni kellett a szóta- 
gok számát, milyenségét, a versmértékeket; Hutten könyvecské- 
jének kiegészítéseként hamarosan kommentárok jelentek meg, 
amelyek a glükóni, pherekratészi, phaliszkoszi versmérték bonyolult 
régióiba is bevezették a beavatottakat. Mindez azóta a feledés ho- 
mályába süllyedt az egész újlatin költészettel együtt, amely való- 
ban hősies erőfeszítéssel iparkodott az antik költészet színvonalára 
emelkedni. Hutten művecskéje sok éven keresztül tankönyv volt, 
számos kiadása a mai világban annyi pénzt hozott volna a szerző- 
nek, hogy kényelmesen megélt volna belőle. Huttennak be kellett 
érnie azzal a dicsőséggel, hogy füzetét Párizsban is kinyomtatták 
és emlegették. 

Mindenesetre most már volt valaki ; ismerték, barátokat szerzett, 
vitatkozott velük, csak valamiféle állást nem tudott szerezni ma- 
gának ; egyik itáliai tartózkodásának idején kénytelen volt egy idő- 
re beállni zsoldos közkatonának ; és a toll kóbor zsoldosaként ván- 
dorolt ide-oda. Amikor Miksa császár Velence ellen támadt, Hutten 
az akcióit hazafias tettként magasztalta költeményeiben ; ez volt 
első próbálkozása a politikai pamfletirodalomban. Csengő aranya- 
kat ugyan nem kapott érte, de a császár költővé koszorúzta. Attól 
fogva koszorús fővel ábrázolták: keskeny, keserű, éles tekintetű 
arc, homlokán babérkoszorú. Akkoriban kezdett mindenfelé elter- 
jedni a politikai polemikus és uszító jellegű irodalom. Hutten a né- 
met sast késztette harcias szárnycsattogtatásra ; Franciaországban 
Lemaire a gall kakast röppentette fel az oromzatra ; ősrégi igényeket 
szedtek elő, követelve érvényesítésüket. Első vázlatos formájában 
a modern politikai publicisztika valamennyi módszerét már alkal- 
mazták és kipróbálták. 

Mielőtt Hutten belépett ebbe az arénába, amelyben legnagyobb 

sikereit aratta, előbb még egy hazai családi háborúskodást kellett 
végigküzdenie, amely egyébiránt hamarosan beletorkollott a na- 
gyobb politikába. Az egész szinte úgy kezdődik, mint valami bal- 
lada: história egy szép asszonyról, annak a Hans Hutten istálló- 
mesternek a feleségéről, akit Ulrich württembergi herceg agyon- 
ütött. A vad, féktelen német fejedelmek között talán Utz von Würt- 
temberg a legfestőibb alak. Félig még gyermek volt, amikor nagy- 
bátyja, Miksa császár nagykorúsította, s hamarosan olyan gátlás- 
talanul garázdálkodott, hogy a parasztjai fellázadtak ellene. A 
, Szegény Konrád" elnevezésű megmozdulásukat, amely a legelső 
parasztfelkelések egyike volt, vérbe fojtották. Véresen végződött 
Utz szerelmi viszonya is a szép Ursulával, akit még lánykorában 
csábított el, belopózva a hajadon apjának , asszonyházába", Ur- 
sulát gyorsan férjhez adták az istállómesterhez, Hutten egyik uno- 
kafivéréhez, és Miksa, a császári gyám sürgősen összeházasította 
unokaöccsét Szabina bajor hercegnővel, remélve, hogy a szigorú, 
férfiasan energikus feleség majd kordában tartja. A herceg azon- 
ban nem mondott le szép szerelméről; leborult az istállómester lá- 
ba elé — valóban úgy hangzik ez, mint valami régi népdal — , és 
így rimánkodott neki: , Engedd át nekem, Hans, engedd át nekem 
az Urselt, mert nem tudok és nem akarok lemondani róla." 

És ez indította el a tragédiát. A herceg nem bírta elviselni ezt a 
megaláztatást. Őrjöngött dühében, amikor a Huttenok fűnek-fának 
elmondták az esetet, s egy vadászaton agyonütötte istállómesterét. 
A Huttenok állítása szerint hátulról ütötte le ; a herceg azt. állította, 
hogy párbajban, szemtől szemben. A Huttenok megbolydultak; 
nagy klánt alkottak, a herceg egyébként is szép számú ellenséget 
szerzett magának, s hogy még nagyobb legyen a zűrzavar, a szigo- 
rú Szabina hercegasszony Bajorországba menekült, a fivéreihez. 
Azt állította, hogy a férje a hitvesi ágyban emberhez nem méltó és 
, idegenben dívó" dolgokat követelt tőle; úgy látszik, az istálló- 
mester szép özvegye az ilyesmiket nem találta olyan borzasztónak, 
mert hercegi szeretőjénél maradt, és a Huttenok átkozódva úgy 
emlegették, mint ,a Sváb Szövetség Helénáját". Ulrich von Hutten 
terjedelmes röpiratokban védelmezte családja ügyét, és ország- 
világ előtt bevádolta a , württembergi hóhért". 

Gyilkosság meg családi háborúskodás; de hamarosan több lett 
ennél, a birodalmi állapotok próbaköve. Miksa császár kitartott 

vad védence mellett, aki folytatta garázda üzelmeit ; merész rajta- 
ütéssel megtámadta azoknak a birodalmi városoknak egyikét, 
amelyek segítettek neki a parasztok leverésében. Elkergették; a 
császár oltalma alatt visszatért, és tobzódott a kivégzésekben, a 
kínzásokban ; megint elkergették, s ekkor Károlynak, az új császár- 
.nak Habsburg-házipolitikája beleszólt az ügybe — felhasználta a 
kínálkozó alkalmat, hogy magához ragadjon egy nagy és értékes 
területet, amely a dinasztia számára összekötő hidat jelentett az 
ausztriai örökös tartományok és Burgundia között. A , württem- 
bergi kérdés" a birodalomnak ebből a sarkából évtizedeken át mér- 
gezte a német politikát. V. Károly uralkodásának már a kezdetén 
igen világosan lehetett látni, hogy az új uralkodó nem lesz az any- 
nyira várt német császár, hanem egy nemzetközi imperátor, aki 
házának dinasztikus érdekeit sokkal fontosabbnak tartja, mint 
azt a birodalmat, amelynek császári koronáját viseli. 

Hutten még megérte az első nagy csalódásokat, s látnia kellett, 
miként foszlott semmivé az új német birodalomba vetett reménye. 
" Miksa, akit oly hévvel dicsőített költeményeiben, csődöt mondott ; 
Hutten azt gondolta, hogy a fiatal Károlyt talán sikerül a helyes 
irányba terelni. Vitairataival és dialógusaival próbálta felrázni az 
országot; az övéihez hasonló szenvedélyes , elkötelezett" írások 
aligha voltak valaha is Németországban. Kezdetben latinul írt, 
ezáltal széles nemzetközi olvasóréteghez jutottak el írásai ; később 
Luther hatására a német nyelvet is használta, s közvetlenül a nép- 
hez fordult. Mindig saját legszemélyesebb élményeiből és szenve- 
déseibő! indult ki, és szenvedései nem voltak csekélyek. Egyik írásá- 
ban a saját vérbajával foglalkozik, és ismertet egy új gyógyszert, a 
guajakfát. Akkoriban az emberek nem tartották a szifiliszt olyan 
szégyenletes és titkolnivaló betegségnek, mint később; Hutten ezt 
a traktátusát magától értetődő természetességgel protektorának, 
Albrecht mainzi érseknek ajánlotta; egy Rómában megjelent ko- 
rábbi értekezés éppily elfogulatlan nyíltsággal szólt e betegségről 
Sándor pápához, és orvosságként egy imádságot ajánlott neki, amely 
persze semmit sem segített; egy másik római orvos a legteljesebb 
tárgyilagossággal publikálta azokat a szimptómákat, amelyeket 
páciensén, a nagy hatalmú II. Gyula pápán észlelt. Mi még ma sem 
tudunk ennyire szenvtelenül beszélni e nagy ragályról, amely az 
állandóan és mindenütt megjelenő pestis mellett mindenfelé táma- 

dott, és iszonyatos pusztításokat vitt végbe. A Hutten által leírt 
szenvedések menete igen hosszú, és a szellem történetének legna- 
gyobb neveit találjuk meg benne. A ragyogó reneszánsz minden 
olyan ábrázolása hiányos, amely nem veszi figyelembe a , francia 
betegség" diadalmenetét. 

, Francia betegség", vagy , mal de Naples" — az elnevezés VIII. 
Károlynak 1494-ben Nápoly ellen indított szerencsétlen hadjáratá- 
val függ össze, amely nemcsak az Itália birtoklásáért folytatott vég- 
telen háborúk kezdeteként vált gyászos emlékezetűvé, hanem talán 
még inkább azzal, hogy az új betegséget egész Európában elterjesz- 
tette. Állítólag a nemrégiben felfedezett Amerikából jött, s tény, 
hogy a mexikói indiánok ismertek és ábrázoltak egy szifilisz-istensé- 
get; az eredet kérdése még tisztázatlan, de annyi bizonyos, hogy a 
16. század legelején már rendkívül virulens formát öltött. Ellenszere 
nem volt ; borogatásokkal, fürdőkkel, higannyal való bedörzsöléssel 
próbálták kezelni (a higanyt már a középkorban használták bőr- 
betegségek ellen). Hutten igen részletesen leírja azt a tizenegy külön- 
féle kúrát, amelyet végigcsinált. Dörzsölte magát sóval és mínium- 
mal, vas- és rézrozsdával, szárított, porrá tört férgekkel, emellett 
koplalókúrát tartott; három hétre bezárkózott egy forróra fűtött 
szobába ; meglazultak a fogai, s ínyét oly módon próbálta erősíteni, 
hogy egy darab timsót szopogatott ; határtalan szomjúság gyötörte, 
miközben a gyomra nem vett be semmiféle folyadékot. 

Életben maradt, és tizenegy kúrája közben folytatta az írást. 
Egyszer már abban a hiszemben volt, hogy meggyógyította a gua- 
jakfa, amely még a 18. századi gyógyszerkönyvekben is kísértett. 
Lignum sanctum (, szent fa") néven szerepelt, mert gyógyító hatá- 
sában annyira hittek, hogy az már szinte bálványimádás volt. A ki- 
ütéseket enyhítette ugyan, de a kórt meggyógyítani nem tudta. 
A sötét, nehéz fajsúlyú fát apróra hasogatták, a forgácsokból főze- 
tet készítettek, a habját borogatáshoz használták. Hutten úgy érez- 
te, hogy állapota jelentősen javul, közel a teljes gyógyulás. Annyira 
bizakodott, hogy nőül akart venni egy vagyonos Írankfurti polgár- 
leányt. A lány azonban — mai orvosi ismereteink alapján azt kell 
mondanunk, hogy szerencséjére — más férfit választott magának, 
egy , vasevőt", ahogyan Hutten leírja, akinek , sipcsontjai másfél 
könyök hosszúak voltak, a teste meg akkora volt, mint egy óriásé", 

Huttent igazán nem képzelhetjük daliának ; egyik dialógusában 

leírta önmagát és a hozzá hasonlókat. Lefesti az augsburgi birodalmi 
gyűlést, ahol Luther Cajetan előtt állott, s keserű megjegyzéseket 
tesz német honfitársaira : Tanácskoznak ezek? Komolyan szívükön 
viselik a birodalom sorsát? Isznak, mértéktelenül vedelnek, a biro- 
dalmi gyűlés egyetlen nagy dáridó. Öles termetű alakokat lát; pom- 
pás hímzésekkel díszített zekékben, szépen bodorított hajjal, arany- 
lánccal a nyakukban ; valamennyien részegek. Csak néhány józan 
akad itt, kicsi, vézna , emberkék" a nagy izomkolosszusokhoz ké- 
pest, de erős a szellemük, éles az elméjük: , Óvják meg az istenek a 
nagy kicsiket!" — kiált fel. Az általa vázolt képben figyelemre méltó 
módon már kirajzolódnak annak a szerepnek első körvonalai, ame- 
lyet az , értelmiség" tölt be e világ nagyjai között. 

A ,nagy kicsi" egymaga vívja harcát. A láza megmaradt, s róla 
nevezi el első két harci dialógusát : , Az első Láz", , A második Láz". 
Beszélget a betegséggel. Felszólítja a Lázt, költözzék ki belőle, ke- 
ressen magának új vendéget; ajánlja neki Cajetan bíborost, egy 
ilyen gazdag római prelátusban bizonyára jól érezné magát ; a Láz- 
nak azonban semmi kedve az aszott és vékony olasz főpap testébe 
költözni. Hát akkor talán megfelelnének a kövér szerzetesek, a jól 
táplált kanonokok? Vagy a Fuggerek, a kereskedők, az orvosok, a 
császár hízott írnokai és titkárai? S Hutten most már láz nélkül 
mondja el reformgondolatait. Nem szilárd program ez, hanem vezér- 
szavak, de ezek nagy erővel ütnek, és telibe találják a kor általáno- 
san felpanaszolt bajait. Véget kell vetni a sok naplopó henyélésének, 
a javadalmaknak, a dologtalan dőzsölésnek! Dolgozzanak végre ezek 
a herék is, arcuk verejtékével műveljék meg a földet, mint a többi 
ember! Szedjék már össze magukat a németek ; Így nem mehet to- 
vább. Minden bajnak Róma a forrása, azt kell megtámadni. Követ- 
kező írásában (Vadiscus vagy a római háromság) Hutten már egye- 
nesen a nagy ellenségnek ront neki, nem csupán a szerzetesek és 
kanonokok segédhadait támadja : Róma és csakis Róma az ellenség. 
Saját itáliai tapasztalatai alapján beszél, és igen érzékeny idegre 
tapint rá: Rómában lenézik a németeket, jámbor, együgyű fajan- 
kóknak tartják őket, akik csak arra jók, hogy fizessenek, mindig és 
folyton fizessenek. Rómában áll az óriási pajta és magtár, ott hal- 
mozzák fel, amit minden országból összeharácsoltak. , És a közepé- 
ben ott ül a telhetetlen zsizsik, amely falja a roppant gabonarakást, 
számtalan zabálótárstól körülvéve. Kiszívták a vérünket, lerágták a 

húsunkat, a velőnkhöz férkőztek, még széttördelik a csontjainkat 
is, és felőrlik egész testünket." Újra elragadja a láz, harci riadót fúj 
a fosztogatók ellen, akik a német nép véréből és verejtékéből élnek. 
És mit csinálnak azzal a pénzzel? Öszvéreket, kéjnőket és fiúszere- 
tőket tartanak, márványpalotákat építenek ; ráadásul még szépelegni 
és hajbókolni kell előttük, különben erőszakkal és borzalmakkal 
fenyegetőznek. Mikor jön meg végre a németeknek az eszük, mikor 
torolják meg a gyalázatot? , Korábban még visszatarthatott min- 
ket a vallásra való tekintet és a jámbor tisztelet: most a meztelen 
szükség hajt!" 

Így még nem írtak Róma ellen ; még Luther legélesebb kifakadá- 
sai is elhalványulnak ezek mellett. Háromszoros ismétlésekben ka- 
lapálja bele Hutten a maga vezérszavait az elmékbe és a szívekbe. 
Minden háromszoros Rómában, a pápára, a szentek tiszteletére és a 
búcsúra alapozza Róma a tekintélyét ; de száműzve van onnan ez a 
három : egyszerűség, mértékletesség, jámborság. Csak a következő 
három található meg bőségesen : szajhák, papok és írnokok ; s gyű- 
löletes ez a háromság : a zsinat, a papság megreformálása, a néme- 
tek ébredése. 

Hutten tehát felsorolta azt a három jelszót, amelyek biroda- 
lomszerte szájról szájra jártak. Egyik receptje az, hogy meg kell 
szüntetni a Rómának folyósított fizetségeket ; a pápa maradhat, de 
éljen szerényen, és kergesse el az ingyenélőket. Minden országban 
csökkenteni kell a papok számát, mert irdatlanul sokan vannak; 
az egyházi tisztségeket nem nyomorúságos, tudatlan helyettesekkel, 
hanem jóravaló és jól iskolázott személyekkel kell betölteni. Meg 
kellengedni a papoknak a házasságkötést, hogy az ágyasság szégyen- 
letes gyakorlata megszünjön. Reformokra van szükség. 

Hutten tisztán látja, hogy mindez nem megy majd könnyen. 
Az ember sohase becsülje le ellenfeleit — mondja beszélgetőpartnere, 
aki nemrég tért vissza Rómából. , Kockázatvállalás nélkül nem 
lehet nagy tettet véghezvinni — feleli Hutten — , és ha a dolog nem 
sikerülne is : már a próbálkozás is hasznos." — , Rá akarod beszélni 


erre a németeket?" — , Megkísérlem." — , Kimondod az igazságot?" 
— ,, El fogom mondani, még akkor is, ha fegyverrel és halállal fenye- 
getnek." 


Ez nem volt üres frázis ; Hutten is rákerült arra az első kiközösí- 
tési listára, amelynek élén Luther neve állt; el kellett rejtőznie; 

barátja és pártfogója, a nagy condottiere, Franz von Sickingen várá- 
ban, Ebernburgban talált menedéket, amelyet ,az igazságosság 
szállásának" nevezett. Folytatta az írást, most már németül, egye- 
lőre nehézkes német nyelven, mert a németbe még bele kellett ta- 
nulnia, s amelyet sohasem tudott olyan élesre csiszolva forgatni, 
mint a latint: 

Pennám deákul forgatám, 

Nem érté mindenki, nem ám. 

Most német nemzetem, hazám 

Nyelvén kiáltok bosszúért, 

Így minden német jól megért. 


Ez még meglehetősen a mesterdalnokok hangja, és Hans Sachs 
kaptafára húzott versezéte, de megvolt a hatása. Hutten népszerű 
lett, balladákban, katonanótákban, bökversekben emlegette nevét 
a nép. , Ulrich von Hutten, a nemes vér, /Sok könyvet Ír, mi sokat 
ér" — olvassuk az egyik ilyen rigmusban. 

Hutten maga legismertebbé vált német dalában (, Meg mertem 
tenni elszánt akarattal") így kiált fel: , Bátor vitézek, számítok rá- 
tok, /Ruttent pusztulni ne hagyjátok!" A derék zsoldoskatonáknak 
egyéb dolguk volt, mint az, hogy egy magányos kóbor lovag szolgá- 
latába álljanak ; a fejedelmeket szolgálták, és azok maradtak a győz- 
tesek. Hutten egy akkor csak képzeletbeli , harmadik erőben", a 
kisnemességben bizakodott, ahonnan maga is származott ; ezt a réte- 
get még középkori szerepében látta, pedig a kisnemésség ezt a szere- 
pét már rég eljátszotta. Hutten ádáz elkeseredéssel küzdött a feje- 
delmek egyre növekvő hatalma ellen, s végül még abban is remény- 
kedett, hogy a városokat, amelyeknek kalmárlelkületét megvetette 
és kigúnyolta, sikerül szövetkezésre bírnia a nemességgel ; dícsérte 
a ,papháborút", mint olyan eszközt, amely alkalmas a római ura- 
lom lerázására ; de legfőbb reménysége még mindig a császár volt, 
aki nélkül akkoriban nemcsak ő, hanem senki, még a paraszt sem 
tudott valamiféle új rendet elképzelni. 

Illúziói egymás után foszlottak semmivé. Abban a levelében, 
amelyben Luthernak felajánlja harci szövetségét, már az első sorok 
így hangzanak: , Okvetlenül szánalmat kellene érezned, ha látnád, 
milyen nehézségekkel kell itt nekem viaskodnom. Az emberek hű- 
sége oly megbízhatatlan. Miközben új segédcsapatokat toborzok, a 

régiek elszakadnak. Mindenkinek megvannak a maga aggályai és 
kifogásai. Főképpen az a balga hiedelem tartja rettegésben az em- 
bereket, amelyet már az anyatejjel szívtak magukba : kiengesztelhe- 
tetlen bűn fellázadni a pápa ellen, még a legméltatlanabb és legvét- 
kesebb ellen is. Én megteszem, ami erőmből telik, és nem riadok 
vissza semmilyen kudarctól." Ez a fogalmazás már elég pontosan 
tükrözi utolsó éveiben vallott felfogását és azokét az emberekét, 
akiket harcba hívott, és akik ideig-óráig ujjongva ünnepelték. Már 
akkoriban is létezett közvélemény, és Hutten ehhez apellált. De ez 
a közvélemény még határozatlan volt, nem volták kristályosodási 
pontjai, szilárd káderei, sőt határozott csoportjai sem ; még Hutten 
legjobb barátai is folyton ingadoztak. Egyetlen pártfogója, Sickin- 
gen, a condottiere már éppen arra készült, hogy zsoldosvezéri minő- 
ségben a császár szolgálatába álljon, jó magas bérért, amelyet az 
akkori hihetetlen zűrzavaros állapotok miatt a saját. zsebéből fize- 
tett ki, az általa toborzott katonák zsoldjával egyetemben. Hutten 
Brüsszelbe utazott, útja azonban hiábavalónak bizonyult: Károly 
még Spanyolországban tartózkodott, csak öccse, Ferdinánd volt 
Brüsszelben, Hutten még vele sem tudott beszélni, a tanácsosok 
nem bocsátották színe elé. Hutten egyre siralmasabb akciókat kez- 
deményezett, vagy harangozott be. E! akarta fogni a pápai legátuso- 
kat, és barátai bíztatták, hogy a terv kitűnő ; amikor a dologból nem 
lett semmi, kicsúfolták. Utána apró-cseprő, valóban groteszk vállal- 
kozásokban forgácsolta szét az energiáját. Magánháborút folytatott 
egy apát ellen, aki Hutten nagy példányszámban terjesztett arcké- 
pét az árnyékszékben , teste szennyes helyének megtisztogatására " 
használta ; Hutten megtorlásként nagy összegű pénzbirság megfize- 
tésére kényszerítette. Más apátok ellen is hadat viselt, mivel ezek- 
nél elfogták és felakasztották az egyik szolgáját. A nagy , paphá- 
ború" odáig fajult, hogy Sickingen esztelen rablólovag-akciót indí- 
tott Trier ellen, s nem sokkal később életét vesztette. Egyetlen vé- 
delmezőjének halála után Hutten menekülni kénytelen; Bázelban 
remél segítséget és támogatást Erasmustól, de az óvatos aggastyán 
még a küszöbét sem engedi átlépni, és a városi tanács kiutasítja a 
kellemetlen jövevényt. Hutten legutolsó írása keserű vád a huma- 
nisták szellemi fejedelme ellen, s olyan éles szavakkal veti szemére 
gyávaságát és a jó ügy elárulását, amilyeneket az elkényeztetett 
Erasmus addig még sohasem hallott. Nem maradt adós a válasszal, 

amelyet látszólagos higgadtsággal Szivacsnak nevezett, hogy 
— úgymond — lemossa magáról a , ráfröcskölt sarat". Valójában 
érdes, szúrós ez a válasz, és Hutten legsebezhetőbb pontjait pécézi 
ki. A haldokló Huttenhoz valószínűleg nem jutott el az epés vissza- 
vágás. Zwingli volt az egyetlen, aki az üldözöttnek pártját fogta, és 
rávette a zürichi tanácsot, hogy adjon neki menedéket Ufenau szi- 
getén. Ott halt meg a lovag, mint valami elkülönítő barakkban; a 
sors utolsó iróniája, hogy csupán néhány könyörületes szívű szerze- 
tes meg egy gyógyításhoz értő plébános ápolta, aki persze nem tu- 
dott rajta segíteni. Erasmus pedig, a szelídség, a humanitás, minden 
ellentét békés kiegyenlítésének nagy előharcosa, nem átallotta az 
üldözött kiutasítására ösztönözni a zürichi magisztrátust. Hutten 
— írta a tanácsnak — , vissza fog élni kegyelmetek jóságával, írván 
csömört keltő és konokul civakodó dolgokat", és , féktelen galád- 
sága" még komoly károkat fog okozni Zürichnek. És éppen ő, aki 
már rég istenhozzádot mondott a reformáció ügyének, nem res- 
telite hozzáfűzni: Hutten üzelmei , súlyosan árthatnak az evangé- 
liumi mozgalomnak", valamint a jó tudományoknak és a közer- 
kölcsnek. E siralmas denunciálással ért véget Hutten valamennyi 
ábrándjának zátonyra futása után az a humanista álma is, hogy a 
szabadon gondolkodó szellemek egyetlen nagy testvériséget fognak 
alkotni. 

Talán mondanunk sem kell, hogy csak adósságok maradtak utána. 
Volt ugyan olyan hagyatéka, amely mind a kortársaknak, mind az 
utókornak fontos lett volna, ha megmarad : 2000 levélből álló nagy 
gyűjteménye. Ezeket fejedelmek, lelkészek, tudósok írták hozzá, 
különböző országokból; biztosították rokonszenvükről, csodálták 
harcát — aztán óvatosan visszahúzódtak, A levélgyűjtemény igen 
gyorsan eltűnt, mivel túl sok kompromittáló anyagot tartalmazott. 
Eltűnése elmarasztaló ítélet a kortársak fölött, akik Huttentól el- 
térően nem akartak , merni" semmit ; ők csak dícsérték merészsé- 
gét, ameddig az beillett terveikbe, vagy biztos páholyból szemlél- 
ték, mint valami látványos színdarabot. Luthernak a lovaghoz írt 
leveleit szintén megsemmisítették, bár Luther más okokból távolo- 
dott el tőle. A paraszti ivadék valószínűleg sohasem rokonszenve- 
zett igazán a lovaggal, még ha Hutten harci riadóit átmenetileg 
helyesléssel fogadta is. A papok elleni háborúról azonban hallani 
sem akart : , Nem akarom, hogy erőszakkal és agyonveréssel küzdje- 

nek az evangéliumért — írta Hutten egyik levelére válaszolva — , az 
Ige győzte le a világot, az Ige tartotta meg az egyházat, és az Ige 
által fog az helyreállíttatni." 

Hutten vitairatainak német kiadásában a címlapon, Hans Bal- 
dung Grien fametszetén egymás mellett áll a kettő : a szerzetes, aki 
a képaláírás szerint az igazságon elmélkedik, és Hutten lovag a maga 
általános jelmondattá vált szavaival: , Át kell törnünk végre, át kell 
törnünk!" Alattuk lovagokból és hosszú lándzsás zsoldosokból álló 
harcias csapat kergeti széjjel a pápák, kardinálisok, apáturak és szer- 
zetesek rémült seregét. Rövid ideig Hutten Luther oldalán állott, 
jobban mondva vele egyidejűleg harcolt, a maga módján és fegy- 
verével: , Megteszem, ami erőmből telik, és nem riadok vissza sem- 
milyen kudarctól." Az áttörés nem sikerült; Huttent elsöpörték 
olyan hatalmak, amelyek erősebbek voltak a tollnál. Az említett 
címlapon látható dárdák és lándzsák bizonyultak erősebbnek, erő- 
sebbnek az Igénél is, amelyben Luther bizakodott, legalábbis ebben 
a korban, sőt még utána is sokáig. Utolsó levelében, amelyet Hutten 
már reszkető kézzel írt szigetecskéjéről egyik barátjának, az utó- 
iratban könyveket kért ; szeretne újra a tudományokkal foglalkozni ; 
többek között küldjön neki a barátja olyan , könyvecskét, amely el- 
mondja, miként kell tűzijátékokat csinálni". Furcsa kívánság, mégis 
annyira jellemző rá. Írásai, amelyeket gyújtó nyilaknak és gyilkos 
ágyúgolyóknak gondolt, valójában csak világítógolyók voltak. Ko- 
mor, sötét, keresztül-kasul szabdalt, kusza terepet világítottak meg. 
De tiszteletünket nem tagadhatjuk meg tőle, aki még a halál küszö- 
bén is így írt egy másik barátjának : , Nem adom fel a reményt, hogy 
eljön az idő, amikor Isten a bátor férfiakat ismét összegyűjti a szét- 
szórtságból; ti se adjátok fel ezt a reményt." 


A kiközösítő balla 


Luther A keresztény ember szabadságáról szóló iratát Leó pápának 
ajánlotta, és a Szentatyához intézett terjedelmes nyílt levelet csa- 
tolt hozzá. Ez az írása még a szüntelen ide-oda utazgató Miltitzcel 
folytatott tárgyalások következménye volt, s utolsó békülési kísér- 

letnek szánta. Sajátos elképzelései voltak azonban az engedelmes- 
ségről, s a pápához intézett levele inkább a mérhetetlenül dacos el- 
utasítás benyomását kelti. Van benne egy olyan indítvány, amely 
római szemmel nézve valóban fantasztikus: a pápa inkább maradjon 
valamely egyházi birtokon vagy saját örökölt jószágainak egyikén 
— azaz mondjon le és vonuljon vissza — , s ne legyen , juh a farka- 
sok között". Mert ,a római széknek vége. Isten haragja szüntelen 
csapkodta. Ellensége az egyetemes zsinatnak, nem akarja engedni, 
hogy oktassák, sem azt, hogy megreformálják." A reform a bíboro- 
sok dolga lenne, de ők semmiféle reformra nem hajlandók, három- 
négy jó szándékú akad köztük, de azok nem tudják akaratukat 
érvényre juttatni; , a betegség csúffá teszi az orvosságot, ló és szekér 
mit sem törődik a kocsissal". Luther az ellene indított egész eljárás 
felbujtóját Eckben látja; ő az, aki , hazugságaival, körleveleivel és 
titkos mesterkedéseivel ennyire elmérgesítette és összekavarta . . . 
az ügyet". A pápa parancsoljon békét és nyugalmat, s ezáltal vessen 
véget minden civódásnak. , De hogy én visszavonjam nézeteimet, 
abból nem lesz semmi . . . mivelhogy Isten Igéjét, amely teljes sza- 
badságot. hirdet, nem szabad és nem kell fogságba vetni." 

A pápa meg sem kapta ezt a levelet. Luther jól sejtette, hogy Eck 
áll a kulisszák mögött. Ecket mint a lipcsei disputa győztesét Ró- 
mába hívták, ahol buzgón kezdett tevékenykedni. Mindazt, ami 
addig történt, túlságosan lassúnak és körülményesnek találta: elő a 
kiközösítő bullával, azonnal és habozás nélkül! Újra elővették a 
hosszú ideig elfektetett eretnekpört. A további szakaszok nem telje- 
sen világosak, az ügyben szereplő személyek aligha mondtak el 
mindent, aktákba pedig még kevésbé fektették le, hogy mi minden 
került szóba, s hogy milyen szempontok játszottak közre. A per hát- 
terében nagy politikai kombinációk húzódtak meg, amelyek a pápá- 
nak fontosabbak voltak, mint Luther, s amelyek a bíbornokok előtt 
sem voltak ismeretlenek. Erről a sakkjátszmáról nem sokkal tudunk 
többet a pápai kúriánál akkreditált különböző követek feltevései- 
nél. De nincs szükségünk e szálak felgombolyítására. Leó állandóan 
azzal próbálkozott, hogy egymás ellen játssza ki a hatalmakat. E 
tekintetben híven követte elődeinek példáját. A római kúriának ez a 
politika maradt az egyetlen bölcsessége. Gyakran bevált, de most 
már elérkezett az az idő, amikor elkopott. Az államok és vezetőik 
teljesen tisztában voltak az új helyzettel; egészen másként, sokkal 

öntudatosabban léptek fel, mint régebben. Franciaországban már 
egy messzemenően önálló nemzeti egyház állott fenn; Angliában 
Wolsey bíboros valóságos társpápaként uralkodott addig példa nél- 
kül álló teljhatalommal; a spanyol király szintén nagy függetlenségre 
tett szert, s ráadásul megvolt az a lehetősége, hogy nápolyi király- 
sága révén igen érezhető nyomást gyakoroljon Rómára, amit a ró- 
mai kúria rendkívül veszedelmes , bekerítésnek " tekintett, s minden 
tőle telhető eszközzel igyekezett elhárítani. Németország maradt az 
egyetlen olyan terület, ahol a pápai kúria régi hatalmi pozicióinak 
megtartásában reménykedett; itt erősebb támaszai voltak, mint 
más népeknél, amelyeknek nem voltak egyházi fejedelmei, még 
kevésbé olyanok, akik egy személyben választófejedelmek és tarto- 
mányok urai is. Rómában úgy hitték — s ebben a tekintetben Hut- 
ten és a többiek keserű vitairatai nagyon is helytállóak voltak — , 
hogy a németek egyszerű, kissé korlátolt nép, amely a többihez ha- 
sonlóan időnként tiltakozik ugyan, de ha kellő szigorral lépnek fel 
vele szemben, mindig beadja a derekát. Mi a magunk részéről nem 
sokat adunk a nemzeti ellenségeskedések vagy ellentétek hangozta- 
tására, mert az efféle nyilatkozatok igen gyakran manipulációk 
eredményei is lehetnek. De azt kétségtelennek kell tartanunk, hogy 
a rómaiak , dölyfössége" — vagy enyhébben fogalmazva: fölény- 
érzete — igen jelentős tényező volt a katasztrófánál. Leó pápának 
lehetett némi alapja a büszkeségre; bármilyen siralmas volt is a 
világpolitikája, az ő Rómája nagyszerűen állt az egész világ előtt 
mint a művészetek központja, mint a hatalmas építkezések, ünnep- 
ségek, a legcsiszoltabb latinság színhelye; fejedelmi honoráriumok- 
kal jutalmazott fűzfapoétái buzgón zengedezték ezt a nagy ragyo- 
gást, néha igazi költők is felbukkantak köztük, mint például Ariosto, 
és egy-egy szellemes komédiát adtak a színpadnak. Leót nyilván 
éppen eléggé kellemetlenül érintette, hogy egy barbár szerzetes 
búcsúellenes fellépése miatt késedelmet szenved a Péter-templom be- 
fejezése, azé az építményé, amely az építési terv minden egyes rész- 
letével a pápaság központi eszméjét volt hivatott demonstrálni. 
Súlyos vereség érte, amikor beleavatkozott a császárválasztásba. 
Most minden erejével azon volt, hogy az új Habsburg-Burgund-ha- 
talmat sakkban tartsa, és ha lehet, gyöngítse. Nem tűrhette, hogy 
tekintélye tovább csökkenjen, méghozzá egy olyan területen, amely 
eddig az egyház vitathatatlan domíniumának számított. A tekin- 

télye forgott kockán, ha most a gótok országából egy szerzetes arra 
mert vetemedni, hogy őt leckéztesse és kioktassa. 

De azért még mindig habozott, és nem csupán politikai okokból. 
Mintha vidám álarcos mulatságai és szórakoztató vadászatai köze- 
pette homályosan megsejtette volna, hogy valami nagy, döntő ese- 
mény közeleg; talán túlbecsüljük ezzel, de Leó nem volt bolond, 
csupán hazárdjátékos, akiből hiányzott a megfontolt cselekvés ké- 
pessége. Ezért uralkodásának e nagy döntése bizonytalan kocka- 
játékká vált, hol ezzel, hol azzal próbálkozott; ilyen hazárd akció 
volt már a Miltitz-misszió, a különféle legátusokkal s most a Luther 
eretnekpörének bizottságaival való kísérletezések sorozata. Az első 
ülés 1520 januárjában olyan határozatot hozott, hogy a pert ismét 
elő kell venni, és az eljárást a szász választófejedelemre is ki kell ter- 
jeszteni. Majd bíborosokból és szerzetesrendek generálisaiból egy 
bizottságot alakítottak, amelynek az volt a feladata, hogy kidol- 
gozza a kiközösítő bulla szövegét. A bizottság nem nagyon erőltette 
meg magát, és semmi kedvet sem érzett Dr. Luther írásainak tüze- 
tesebb átvizsgálására ; a kölni meg a leuveni dominikánusok a Bázel- 
ban megjelent gyűjteményes kiadás szövegéből már kiemeltek bizo- 
nyos tételeket, amelyeket elítéltek; a bizottság lényegében véve 
ezekről szavazott. 

Ekkor azonban újabb presztízskérdés jelentkezett : Cajetan bíbo- 
ros presztízse, aki szintén tagja volt a bizottságnak. A tapasztalt 
teológus és kánonjogász túlságosan felületesnek találta az eljárást. 
Úgy látszik, hogy egyedül neki volt világosabb fogalma az ügyről. 
Keresztülvitte, hogy még tíz teológust vonjanak be a bizottság mun- 
kájába — a kardinálisok teológiai képzettségét nyilván fogyatékos- 
nak találta —, s pontosabban meg akarta állapítani: Luthernak 
mely tézisei kimondottan eretnekek, s melyek azok, amelyek csupán 
,bántók" vagy ,botránkoztatók", vagy alkalmasak az elmék 
megzavarására. Cajetan azonban beteg volt, gyaloghintóban 
volt kénytelen magát a tárgyalásokra vitetni, s akcióba lépett a 
robusztus Eck, aki az egész eljárást nehézkesnek tartotta. Sikerült 
rávennie a pápát, hogy Cajetant ejtse el. Leó új bizottságot nevezett 
ki, amely mindössze négy főből állott, s Eck kemény parasztkopo- 
nyája volt benne a centrum ; most már minden gyorsan ment, csupán 
a kiközösítés szövegét kellett megfogalmazni. Leó maglianói vadász- 
kastélyában írta alá. Ő is beteg volt, és a rákövetkező év novembe- 

rében meghalt. Mindössze negyvenhat esztendőt élt. Már akkor is 
beteg volt, amikor harmincnyolc évesen elfoglalta a trónt mint a 
legfiatalabb pápák egyike; bélsipolyban szenvedett, és a választási 
konzisztóriumban, a tanácskozások kellős közepén annyira rosszul 
lett, hogy ott a helyszínen tüstént meg kellett operálni. Szivacsszerű 
arcát még Raffaello sem tudta nemessé varázsolni híres portréján. 
Nagyon rövidlátó volt, apró szemei csak erős nagyítású lornyon 
segítségével láthatták a pápaságának éveit kitöltő szórakoztató lát- 
ványosságokat. Élvvágyában van valami kétségbeesettség, beteges 
láz; abban a hiszemben volt, hogy vidámsággal meghosszabbíthatja 
életét; két kézzel szórta a pénzt, hogy jókedvű és elégedett embere- 
ket láthasson maga körül, és utolsó szavait is ez a vágy diktálta: 
, imádkozzatok értem, boldoggá akartalak tenni benneteket!" Ha- 
lála oly gyorsan következett be, hogy már nem volt idő a szentsé- 
gekre és az utolsó kenetre, arra az utolsó kenetre, amelyet Luther a 
, babilóni fogságról" szóló írásában törölni akart az egyházi szent- 
ségek listájáról. Róma népe ebben az egyház áldásai nélkül történt 
kimúlásban szörnyű ítéletet látott. ,, Úgy lopakodtál be, mint egy 
róka, úgy uralkodtál, mint egy oroszlán, úgy távoztál az életből, 
mint egy kutya" — ez a mondás járta róla. Magasabb szempontok 
alapján kedvezőbb ítéletet alkotott Leóról Ranke a pápákról írt 
történeti művében. Mi most csupán arra a merőben fiziológiai meg- 
állapításra szorítkozunk, hogy a világtörténelmi jelentőségű ügy 
döntése két beteg olasznak és Luther egyik erőtől-egészségtől duz- 
zadó honfitársának kezébe volt letéve. 

Eck gondoskodott róla, hogy az oly sokáig késedelmeskedő doku- 
mentum gyorsan nyilvánosságra kerüljön. S megint csak az egész 
eljárás felületességét és hanyagságát bizonyítja, hogy később, ami- 
kor a következmények megmutatkoztak, éppen Eck, a főszereplő 
volt az, aki magát csöppet sem feszélyezve, kijelentette: az elítélt 
tézisek között szép számmal vannak olyanok, amelyeket még a. leg- 
tudósabb emberek sem értenének meg, s amelyeket ő maga is egészen 
lényegteleneknek tartott; Luther tételeit meg sem próbálták meg- 
cáfolni, noha ezt alaposan meg kellett volna tenni; a bulla egyáltalán 
nem tartalmaz semmi olyat, amit az evangéliumokból vettek; Ró- 
mában tulajdonképpen nem is tudják, miben állnak az eretnek tév- 
eszméi. S valóban ez jellemezte a Medici-címer alatt kinyomtatott, 
meglehetősen terjedelmes bullát, amelyet mindenfelé szétküldtek. 

A bevezetés a legódonabb kúriastílusban, biblikusan ünnepélyes 
hangnemben megfogalmazott dörgedelem, utalással azokra a zsol- 
tárversekre, amelyek Istent arra szólítják fel, hogy tiporja el ellen- 
ségeit. ,, Kelj fel, Uram" — , Exsurge Domine", ezekkel a szavakkal 
kezdődik a bulla, amelyet Így szoktak emlegetni. Az Úr hallgassa 
meg a pápa könyörgését, rókák settenkednek a szőlőhegy körül, 
hogy azt elpusztítsák, betört egy vadkan, egy fenevad. Mindjárt 
ezután a bulla ismét nyomatékosan hangoztatja a pápaság hagyo- 
mányos jelentőségét: , Amikor felszálltál az Atyához, Urunk, ennek 
a szőlőhegynek a gondozását, kormányzását és igazgatását Péterre 
bíztad, mint a főre és a Te helytartódra, valamint az ő utódaira." 
Következésképpen most Péternek is fel kell kelnie meg Pálnak és 
minden szenteknek és végezetül az egész egyháznak. Mert az egyház- 
nak a Szentírásra vonatkozó igaz magyarázatát némelyek, akiket a 
Sátán elvakított, hazugul elferdítik, amint ezt az eretnekek minden- 
kor tenni szokták , becsvágyból, és hogy a nép fülét maguk felé haj- 
lítsák", Ezúttal a német népét, amelyet a pápák mindig különleges 
szeretettel kezeltek, és amelyre a császárságot is átruházták (itt nem 
hiányzik a politikai célzás) . A pápa hosszas tétovázását a bulla türel- 
mességgel és atyai szeretettel magyarázza : szelídséget tanúsítottak 
a bűnös iránt, még az útiköltségét is fedezni akarták, hogy jöjjön 
Rómába, s adjon számot tevékenységéről. És még most is kap végső 
terminusként hatvan napot. Ha addig nem vonja vissza eretnek 
tanait, a büntetés hatálya alá esik. A bulla negyvenegy visszavo- 
nandó tézist sorol fel, köztük Luthernak ezt az állítását : , Eretne- 
keket megégetni a Szentlélek ellen való." 

Természetesen ez nem minden. Felsorol olyan téziseket, amelyek 
az érvényben levő kánonjog szerint valóban kimerítették az eretnek- 
ség fogalmát, s ha a bullát gondosabban dolgozzák ki — úgy, mint 
Cajetan indítványozta — , igen hatásos lett volna e lista. De Luther- 
nak azokat az írásait, amelyek már az egyházzal való szakítást 
jelentették, Rómában figyelembe sem vették. Megelégedtek azzal, 
hogy átvették a kölni meg a leuveni dominikánusok megállapításait. 
Ezek is már elég önkényesen bántak az összefüggéseikből kiragadott 
passzusokkal, és át is alakítottak egyes téziseket. Luther méltán 
tiltakozhatott : ezek egyáltalán nem is az ő tanai. 

A bulla befejező része általában elítéli a felsorolt negyvenegy té- 
telt, megtiltja azok védelmezését vagy támogatását, a császárnak és 

a fejedelmeknek is, és elrendeli, hogy Luther írásait meg kell égetni. 
Foglaljuk most össze röviden az oly sokáig elhúzódó, többször el- 
fektetett peres eljárás történetét. Három évig tartott, 1518 január- 
jától 1521 januárjáig, amikor a bulla ténylegesen hatályba lépett. 
Kezdődött a dominikánusok denunciálásával, amelyet Tetzel ösz- 
tönzött ; ezt követően Mazzolini szakvéleményt írt, és Luthert meg- 
idézték Rómába; Luther nem tett eleget az idézésnek, és azt kí- 
vánta, hogy Németországban hallgassák ki. Csak Miksa császár levele 
nyomán indult meg forma szerint az eretnekper. A pápa elrendelte, 
hogy Luthert le kell tartóztatni és Rómába szállítani. A császár- 
választással kapcsolatos politikai sakkhúzások következtében ebből 
nem lett semmi. Csak két évvel később, 1520 elején kezdték el újra 
komolyan szorgalmazni az ügyet, de az még akkor is tizenkét hó- 
napig elhúzódott. A bulla ,jogi megalapozottsága" rendkívül 
gyönge; hogy Luther közben ténylegesen szakított az egyházzal, 
az más lapra tartozik. A pápai kúria méltóságát sokkal jobban 
szolgálta volna, ha megfogadja Cajetan indítványait. Az elítélés ak- 
kor is kétségkívül bekövetkezett volna, de sokkal jobb indo kolással. 

Itt helyénvalónak tűnik egy kérdés tisztázása ; mi is volt a hely- 
zet az eretnekség vádjával? Ki döntötte el, hogy valaki eretnek 
vagy nézetei eretnekek? A korai századokban ez a jog a zsinatokat 
illette meg, és a középkorban is többnyire a nagy zsinatok döntöttek 
az ilyen természetű kérdésekben. Az egyház fennállásának első ezer 
évében, a keleti nagy szakadásoktól eltekintve, viszonylag kevés 
esetben került sor elítélésre. Csak a 12. században kezdődött az eret- 
neküldözés nagy időszaka; ezek a különféle népi mozgalmak elfoj- 
tására irányultak, a bogumilok, a. valdensek, áz albigensek ellen, ez 
utóbbiak ,tisztáknak", , katharoknak" nevezték magukat (ebből 
származik az eretneket jelentő német ,,  Ketzer" szó). Ekkor történt 
először, hogy nem egyes és elszigetelt kis csoportok tértek le az egy- 
ház hivatalos tanításának útjáról, hanem egész területek lakosai, s 
ezek saját külön egyházi szervezeteket alakítottak. Ellenük egy- 
idejűleg mind az egyház, mind az állam nagyarányú, szervezett 
ellenrendszabályokkal lépett fel. II. Frigyes császár, akit a későbbi 
korok gyanútlan romantikusai mint , szabadelvű" és , felvilágosult" 
szellemet magasztaltak, egy birodalmi törvényben ünnepélyesen ki- 
nyilatkoztatta, hogy az eretnekek elleni harc az állam feladata : az 
eretnek nem csupán ,,Isten ellensége", hanem a császáré, tehát az 

államé is, ezért ki kell irtani. A szenvedésre vágyó eretnekek , szen- 
vedjék el a halált, amelyre oly nagyon sóvárognak, égettessenek meg 
elevenen mindenki szeme láttára, vettessenek alá alángok ítéletének, 
és ezminékünk nem okoz fájdalmat, mivelhogy ezzel csak az ősaját kí- 
vánságaiknak teszünk eleget". Ezzel a rendelettel és egy olyan csá- 
szár és egy olyan pápa összjátékával, akik kölcsönösen eretneknek 
bélyegezték s ki akarták irtani egymást, alakította ki az állam és az 
egyház szilárdan közös eljárását : az egyház végezte a vizsgálatot, és 
mondta ki az ítéletet, a , világi kar" pedig vállalta a végrehajtást. 
II. Frigyes felfogásának méltó folytatása volt V. Károlyé; spanyol 
tartományaiban az inkvizíció elsősorban az állam eszköze volt, csak 
másodsorban az egyházé. Károly is az , állam ellenségét", a rebellist, 
a lázadót látta Lutherban, s ragaszkodott ahhoz, hogy előbb ő sújt- 
son le rá a kiközösítés fegyverével. 

A pápa megbízottaiként a dominikánusok végezték az eretnek- 
üldözői funkciókat ; Németországban már korán gyűlöletessé váltak, 
s csak bizonyos óvatossággal léphettek fel. Németországban nem 
létezett az annyira rettegett , Szent Inkvizíció" , mint Spanyolország- 
ban, és Itáliában is csak a 16. század közepén szervezték meg ezt az 
intézményt. Mindamellett a dominikánusok minden tőlük telhető 
módon igyekeztek eleget tenni , hitőrzői" feladatuknak, a Luther- 
ügyben is. De mi minden számított eretnekségnek? Az erre vonat- 
kozó nézetek évszázadról évszázadra változtak, és jelentős felfogás- 
beli különbségek adódtak. Ádáz harcok folytak olyan kérdések 
körül, amelyek később szinte feledésbe merültek, s amelyeknek ér- 
telmét, jelentőségét ma már vajmi nehezen lehet felfogni. Az egyik 
ilyen kérdés például : az elhunytak, beleértve a szenteket is, a menny- 
országba érkezésükkor mindjárt , színről színre" megpillanthatják-e 
Istent vagy pedig csak a végítélet napján? Vádak és ellenvádak 
keresztezték egymást; pápák és ellenpápák átkozták ki egymást 
mint eretneket. Mint minden téren, idővel itt is infláció következett 
be; az egyház jogrendszerének egyre alaposabb kidolgozásával ösz- 
szefüggően megnövekedett az eretnekügyek száma. A kölni domi- 
nikánusok összeállították a varázslatok, boszorkányságok terjedel- 
mes kézikönyvét, a Boszorkányok pörölyét, és körülbelül Luther 
születése idején jelent meg az e kérdésekkel foglalkozó első pápai 
bulla. A Luther-ügyben Husz volt a nagy példa, amelyre folyton 
hivatkoztak; Husz és elődje, Wyclif neve még élt Luther kortársai- 

nak emlékezetében; az Orléans-i Szűz megégetése már feledésbe 
merült. A Luther ellen emelt eretnekségi váddal kapcsolatban fontos 
még, hogy ekkor már egyre növekvő mértékben bűnnek lehetett 
tekinteni minden olyan kérdés feszegetését is, amely csupán az egy- 
ház valamelyik intézményes berendezését érintette. Az erre vonat- 
kozó vélemények azonban még megoszlottak. Cajetan bíboros sem 
tudta eldönteni, hogy Luthernak mely tételei egyértelműen eretne- 
kek, s melyek azok, amelyek csupán kétesek. Erasmus gúnyosan írt 
arról, hogy már nyelvészeti tanulmányokat vagy filozófiai nézeteket 
is eretnekségként lehet denunciálni. A gyakorlat merőben önké- 
nyessé vált. Az avignoni fogság óta egyetlen pápa sem merészelt 
többé hatalmas uralkodót elítélni és kiközösíteni, bármennyire gyű- 
lölte is: kisebb ellenfelekkel szemben erélyesebben léptek fel. 
Luther arra hivatkozott, hogy ő csupán , nézeteket" támadott 
meg, nem pedig dogmákat és hivatalosan meghirdetett hittétele- 
ket. A hitbeli kérdésekben kinyilvánított pápai vélemény csalat- 
kozhatatlansága csak 1870-ben vált kötelezővé, akkor is súlyos meg- 
rázkódtatásokat okozott a katolikus egyházban. Luther korában a 
pápai csalatkozhatatlanság a kánonjogászok nézete volt; a kánon- 
jogban még olyan eshetőség is szerepelt, hogy egy pápa szintén el- 
szakadhat az igaz hittől, bár arról kevésbé esett szó, hogy mi tör- 
ténjék ilyen esetben. Viták folytak azokról a pápákról, akik sokak 
szerint eretnekek voltak — némelyikről maga az egyház is ezt állí- 
totta — ; Honorius pápa esete a 7. századtól egészen a 19. századig 
izgatta a kedélyeket. Még erősebben vitáztak a zsinat főhatóságáról, 
mivel a kereszténység korai századaiban a zsinat mondta ki minden 
nagy problémában a döntő szót. A nagy egyházszakadásnak csak 
a konstanzi zsinat tudott véget vetni, s az addig történt események 
bebizonyították, hogy bizonyos körülmények között egy ilyen leg- 
felső fórum nélkül a felmerült problémákat megoldani nem lehet. 
Majdnem minden világi uralkodó a politikai nyomás eszközeként 
használta fel a zsinattal való fenyegetőzést ; az egész európai közvé- 
lemény a zsinatban reménykedett, abban látta minden nehézség 
megoldását ; magas rangú egyházi körökben és a bíborosok közt is 
szép számmal akadtak, akik erősen rokonszenveztek a zsinat össze- 
hívásának követelésével. A római kúria ellenakcióként kifejlesztette 
azt a tézist, amely szerint kizárólag a pápa hívhat össze zsinatot, és 
a zsinati határozatok csak az ő jóváhagyása után emelkednek jog- 

erőre. Luther e tézis megtámadásával a hierarchia legérzékenyebb 
pontját találta el. Nem hitbeli kérdésekről volt itt szó, hanem a ha- 
talomról. És nem is csupán német kérdésekről: az ügy egész Európa 
elevenjébe vágott. Luther meglepően gyors és messzire kisugárzó 
nemzetközi hatása nem csekély mértékben annak tulajdonítható, 
hogy éppen ezt a tüzes vasat ragadta meg. Tisztára politikai szem- 
pontból nézve az lett a legvégzetesebb hibája, hogy a támadás hevé- 
ben, felingerelve azoktól a szemrehányásoktól, hogy ő egy második 
Husz, még a zsinatok legfelső fórum jellegét is kétségbe vonta. 
Ezzel elvetette azt a lehetőséget, hogy konkrét fórumra lehessen 
hivatkozni ; számára a Biblia volt az egyedüli tekintély. Ez azonban 
sokaknak nem volt konkrét, és magyarázatra szorult. Az egyház 
viszont e tekintetben szilárdabb talajon állott, és a maga részéről 
szintén a közvéleményhez apellálhatott: Nem mindenki hajlandó 
csak úgy egyszerűen tudomásul venni, hogy Dr. Martin Luther az 
egyetlen személy, aki a Bibliát helyesen tudja magyarázni. Később 
ez az érv még jelentősebbé vált, amikor Luther mellett és mögött 
egyre több olyan ember lépett fel, akik mind a maguk módján és 
különbözőképpen magyarázták a Bibliát. Az egyház ennek követ- 
keztében visszanyerte legerősebb pozícióját : ahagyományra támasz- 
kodott, úgyszólván valamennyi nagy egyházatya titkos és látha- 
tatlan , szuper-zsinatára", amely magasabb tekintélynek számít- 
hatott, mint a prelátusok e világi összejövetele, ahol esetleg még 
laikusok is szóhoz jutnak. 

Azért nyúltunk előbbre az időben, mert különben az olvasóban 
olyan benyomás alakulhatna ki, hogy a kiközösítő bulla — az 
utolsó világtörténelmi jelentőségű , nagy kiközösítés" — túlságosan 
korhoz kötött és szinte meggondolatlan aktus volt, bár több vonat- 
kozásban ez igaz is. Világos, hogy Luther szakított , Rómával", 
tudatosan, pozícióból pozícióba nyomulva előre. Az viszont kevésbé 
világos, hogy szakított-e az , egyházzal", s egyáltalán akart-e szakí- 
tani. Voltak egyházak, amelyek messze elkanyarodtak a pápai kúriá- 
nál uralkodó nézetektől. Eklatáns példa volt erre éppen Csehország, 
amelyet minduntalan felhánytorgattak Luthernak. Csehország 
, eretnek országnak" számított, de a kúria eltűrte, hogy a hivők 
két szín alatt vegyék magukhoz Krisztus testét és vérét, s számos 
egyházi birtok szekularizációját is tudomásul kellett vennie. Az eret- 
nek ország a római egyház tagja maradt, mert Róma nem akarta 

elveszíteni, nem akarta, hogy a görög egyházhoz csatlakozzék, 
. amellyel a csehek tárgyalásokat folytattak. A görög egyházat szin- 
tén ,eretneknek" tartották; Luther Lipcsében határozottan til- 
. takozott e felfogás ellen ; a két egyház között egyébiránt állandóan 
folytak egyesülési tárgyalások, váltakozó sikerrel. Luther, amikor 
elítélték, a fennálló egyház megreformálását követelte; igaz, na- 
gyon radikális reformot akart, amely merőben különbözött a már 
oly sokszor hangoztatott követelésektől. A zsinatok azért feneklet- 
tek meg, mert a magas egyházfejedelmek hallani sem akartak saját 
pozícióik redukálásáról. Luther bízott benne, hogy zsinat nélkül, 
sőt a római kúria nélkül is sikerül a reformot végrehajtania. A világi 
hivők tömegeihez fordult. És ez volt a megbocsáthatatlan bűn, 
amelyet a bulla alig érintett, ez volt a tulajdonképpeni eretnekség. 
A bullát jól-rosszul megszövegezték, és a bíborosok jóváhagyták. 

S ha már a szöveget felületesen szerkesztették meg, magát az el- 
járást még hanyagabbnak kell mondanunk. Úgy látszik, Rómában 
az illetékeseknek halvány sejtelmük sem volt a Németországban ki- 
alakult helyzetről és közhangulatról. Minél hamarabb el akarták 
intézni az ügyet, s Ecket mint a legaktívabb közreműködőt bízták 
meg azzal, hogy publikálja a kiközösítést, és gondoskodjék az ítélet 
végrehajtásáról. Kinevezték nunciussá. Egy második nunciust is 
kiküldtek Aleander pápai könyvtáros személyében, elsősorban 
Németalföldre és a Rajna-vidékre. Kiderült, hogy az egyházi átok- 
nak, bármily félelmetesen hangzott, már csupán csekély az ereje. 
Eck felhatalmazása egyébként szélesebb körre terjedt ki, mint 
Aleanderé; a kiközösítési gondolat újabb és tulajdonképpen bot- 
rányos értelmezésével Eck számára afféle biankó csekket állítot- 
tak ki. Saját belátása szerint más neveket is beírhatott a kiközö- 
sítő bullába. Eck nem sokat aggályoskodott: beírta Pirckheimer 
nürnbergi patríciust, akiben az Eccius dedolatus című szellemes 
pamflet. szerzőjét gyanította, továbbá egy másik tekintélyes nürn- 
bergi polgárt, Spengler városi tanácsost, valamint egy augsburgi 
kanonokot — mind a hárman személyes ellenfelei voltak. Eljárását 
már azért is szabálytalannak kell minősíteni, mivel minden eretnek- 
perben — még az inkvizíciós bíróság előtt is — a vádlottnak joga 
volt nem elfogadni bírói minőségben olyan személyeket, akikről 
be tudta bizonyítani, hogy személyes ellenségei, következésképpen 
elfogultak vele szemben. Ecknek mindenesetre megvolt az az elég- 

tétele, hogy az általa megvádolt személyek eléggé alázatosan alá- 
vetették magukat, és megbánó nyilatkozatot tettek. Szászországi 
utazása viszont teljes kudarccal végződött. Csupán egy-két helység- 
ben — például Meissenben és Merseburgban — tudta elérni a bulla 
nyilvános kifüggesztését ; még Lipcsében sem sikerült ez, ahol egy 
évvel korábban még ünnepelték ; utazása egyre inkább menekülés- 
hez kezdett hasonlítani; megfenyegették, gúnydalokkal bosszan- 
tották; Wittenbergbe be sem merte tenni a lábát. Most vált vilá- 
gossá, hogy Luther ügye nemzeti ügy lett. 

A másik nunciusnak, Aleandernak ugyanezt kellett tapasztalnia. 
A németalföldi területeken még sikert ért el, mert V. Károly te- 
kintélyére támaszkodhatott, aki Németalföld fejedelme is volt; 
de már a Rajna-vidéken nehézségekbe ütközött. Kölnben, amely 
eddig mint a dominikánusok fő fészke az eretnekség elleni harc fel- 
legvárának számított, Aleandert fenyegetésekkel illették. Mainz- 
ban a diákok nagy máglyát raktak, és Luther művei helyett ellen- 
feleinek írásait vetették a tűzbe. Aleander, aki eleinte igen bizakodó 
hangú jelentéseket küldözgetett Rómába, hamarosan kénytelen 
volt revideálni véleményét, s fejvesztetten közölte a pápai kúriával, 
hogy Németország lakosságának majdnem kilenctizede lutheránus 
eretnek és rebellis. 

A fő rebellis maga egészen nyugodt volt. Frigyes Spalatin révén 
azt tanácsolta neki, forduljon magánlevelekben a fejedelmekhez, és 
adja elő nekik az ügyét. Luther a nyilvánossághoz fordult. , Ne 
bízd magad fejdelmekre" — írta Spalatinnak. Saját feje után ment, 
és kinyomattatott egy ellenbullát. A pápai bulla — úgymond —, 
ha egyáltalán valódi, amihez kétség férhet, , szentségtörő eretnek- 
ség". Ezenkívül még hatásosabb eszközhöz is folyamodott : latin és 
német nyelven plakátokat. jelentetett meg, amelyekben a császárhoz 
és a birodalomhoz fordult. Felszólította a császárt, a fejedelmeket, a 
városokat és községeket, hogy támogassák egy szabad zsinathoz 
való fellebbezését, és ne engedelmeskedjenek a bullának. Pártatlan 
bírák hallgassák meg őt — követelte, ése követelését általános rokon- 
szenv fogadta. A Róma és a német tartományok közt állandóan 
parázsló ellentét a , Luther-ügytől" lángra kapott, és váratlan erejű 
tűz lett belőle. 

Luther írásainak elégetése csak olaj volt a tűzre. Luther olyan 
aktussal válaszolt, amely minden nyomtatott szónál világosahban 

adta tudtára a világnak, hogy szakított az egyházzal. Elégette a ki- 
közösítő bullát. De többet is tett, és tulajdonképpen ez adta meg 
aktusának példátlanul radikális jellegét; előbb a dekretálisokat, a 
pápaságnak és az egyháznak mint intézménynek alapvető könyvét 
vetette a lángok közé. A kortársak ezt a gesztust. hallatlan merész- 
ségnek tartották, és igazuk is volt ; a kiközösítő bulla elégetése csak 
ráadás volt, a beszámolók meg sem említik. Hogy egy szerzetes meg 
merje semmisíteni, nem a pápai hatalom valamelyik dokumentu- 
mát, nem egy bullát vagy szentencialistát, hanem az évszázadok 
alatt felépített törvényhozás egész gyűjteményét — erre még nem 
volt példa. Ez az aktus az egyház középkori hatalmának végét 
jelentette, hiszen az egyház hatalma — már amennyire a törvények- 
ben le volt fektetve — ebben a gyűjteményben öltött testet. És 
Luther gesztusa a Rómától való elválást is jelentette, nem csupán 
a római kúriától és a pápaságtól való elszakadást. Az antik római- 
latin gondolkodásból, a római császárok hagyományából nőtt ki a 
kánonjog, a császári Róma folytatása volt, amelynek örökségét az 
egyház vette át. Jogászok alkották meg a római jogot ; és jogászok 
voltak azok a pápák, akik a bolognai egyetem nagy jogtudósaival 
együtt sok-sok év aprólékos munkájával felépítették a kánonjogot. 
A Corpus juris canomci név ma már csak gyenge rezonanciát kelt 
bennünk, nagyon távoli valaminek tűnik, olyan témának, amellyel 
legfeljebb néhány specialista foglalkozik manapság. De a közép- 
korban és egészen Luther koráig , mennydörgés és villámlás" volt, 
olyan hatalom, amely száz kézzel avatkozott bele az életnek vala- 
mennyi relációjába. Luther merészségéről csak akkor alkothatunk 
fogalmat, ha ezt a körülményt szem előtt tartjuk. 

A kánonjognak minden egyéb joggyűjteménnyel szemben meg- 
volt az a mérhetetlen fölénye, hogy nem régi jogszokásokat kodifi- 
kált, hanem szüntelen új jogot alkotott. A pápaságnak minden egyes 
új, a maga korában mégoly forradalmi igényével összefüggőn új dek- 
rétumokat csatoltak a már meglevőkhöz, amelyek attól fogva szin- 
tén hatályos jogszabálynak számítottak. A Corpus juris canonici 
nemzetközi érvényű volt, ami különleges tekintélyt és értéket biz- 
tosított számára az egész nyugati világban. Minden egyéb jog fö- 
lött állott. Belőle cikáztak ki azok a nagy villámok, amelyek császá- 
rokat és királyokat sújtottak porba. A Hohenstaufok korának ziva- 
taros atmoszférájában keletkeztek a dekretálisok első, alapvető 

jellegű, később , hivatalosnak" minősített könyvei. A gyűjtemény 
fő részei a két cézár-pápa, IX. Gergely és VIII. Bonifác nevéhez fű- 
ződnek. Az avignoni pápák, V. Kelemen és XXII. János gyarapítot- 
ták a további könyvekkel a nagy kódexet; később is kerültek bele 
újabb dekretálisok, egészen a 16. század elejéig. Luther elégette a 
, Clementinákat ", olvassuk a császárnak küldött izgatott hangú je- 
lentésekben. Akkoriban már kevesen tudtak valamit V. Kelemenről 
meg az általa kibocsátott dekrétumok céljairól, annyit azonban 
mindenki tudott, hogy a , Clementinák" egy érvényben levő nagy 
törvénykönyvet jelentenek. Maga Luther is csak felületesen ismerte 
a hatalmas terjedelmű művet, de biztos ösztönnel ragadta ki azokat 
a pontokat, amelyek a legérzékenyebben érintették az egyén és a 
népek életét. Felháborodott azon, hogy a pápa igényt tartott arra a 
kánoni jogra, hogy minden eskü, még a legünnepélyesebb alól is 
felmentést adhat. A politikai harcban éppen ez volt a pápák egyik 
leghatékonyabb fegyvere. Az ellenük szegülő császárokat könnyen 
térdre tudták kényszeríteni azzal, hogy alattvalóikat feloldották 
hűségesküjük alól ; ez hatékonyabb módszernek bizonyult, mint a ki- 
közösítés, amely gyakran nem érte el a kívánt eredményt. Német- 
országban mindig is voltak olyan fejedelmek, akik csak erre a , tör- 
vényes" felhatalmazásra vártak, hogy fellázadjanak, és elszakad- 
janak. Az egyháznak a házasság feletti jogi hatásköre egészen a 
közelmúltig ugyancsak a hatalom eszközéül szolgált, s a kúria kímé- 
letlenül élt is vele. A kamatszedés kánonjogi tilalma szabályozta a 
gazdasági életet, amennyire szabályozásról beszélni lehetett, de e 
tilalmat. állandóan kijátszották, legkirívóbb módon éppen maga a 
római kúria és bankárjai. Az egész törvénymű gyakorlatilag a ki- 
vételek szövevénye lett, akár püspökök, érsekek, bíborosok , kánoni 
koráról" volt szó (mert gyakran már gyerekkorban levő személyek is 
megkapták a főpapi kinevezést), akár a pluralizmusról, a szimóniá- 
ról. A világi hatalmak megkezdték saját jogrendszerük kifejleszté- 
sét, és igen jó alapot nyújtott nekik a régi római jog, amely fel- 
támadt. Az antik római jog diadalmaskodott a kúria római joga 
fölött, Justinianus legyőzte Gratianust, a dekretálisok első össze- 
gyűjtőjét. Luther — anélkül, hogy sejtette volna — ezen a téren is 
történelmi missziót teljesített, amikor a kánonjogot eliminálta. Szá- 
mára természetesen ez mindenekelőtt lelkiismereti kérdés volt. 
Hogy a pápa a Biblia, Isten Igéje fölé helyezi magát, hogy nem tar- 

tozik számadással senkinek, hogy tévedhetetlen, hogy akkor sem 
fosztható meg trónjától, ha mégoly nagy ,botránkozást" okoz 
is — ezek az okok késztették a könyv tűzbe vetésére. 

Az időpontot igen gondosan választotta meg. Éppen akkor járt le 
az a hatvannapos terminus, amelyet a bulla szabott neki. A jog- 
szokás szerint, amelyet Luther figyelembe vett, a haladékot nem a 
bulla keltezésétől kellett számítani, hanem attól a naptól, amelyen a 
bullát nyilvánosan kifüggesztették, s ezzel , kézbesítették". Luther 
1520. december 10-én kora reggel, csípős hidegben, hívei és diákjai 
népes kíséretében kivonult Wittenberg kapuja elé. A plébánia- 
templom ajtajára kifüggesztett hirdetményben felszólította ,az 
evangéliumi igazság minden barátját", hogy vegyen részt , a pápai 
jog és a skolasztikus teológia istentelen könyveinek" elégetésében. 
Szerzett egy példányt a dekretális-gyűjteményből meg egy gyónta- 
tók számára kiadott lelkiismereti kérdésekről szóló kézikönyvet ; 
a skolasztika klasszikusaival nem volt szerencséje, senki sem akarta 
átadni neki a birtokában levő Aguinói Tamást vagy Duns Scotust. 
A menet az Elbára néző városfal előtt elterülő sintértelepen álla- 
podott meg. Egy magister meggyújtotta a máglyát, és a három 
kánonjogi kötetet a lángok közé hajította ; mivel abban az időben 
vastag papirost gyártottak, a könyvek valószínűleg csak lassan 
hamvadtak el a tűzben. Luther csupán ekkor lépett oda, és tűzbe 
dobta a kinyomtatott kiközösítő bulla kis füzetét ; a jelenlevők több- 
sége ezt nem is vette észre ; halkan néhány latin szót mondott, állí- 
tólag a következőket : , Mivel megzavartad Isten igazságát, pusztít- 
son el ez a tűz." Majd gyorsan hazament, egészen rövid levélben 
közölte a történteket Spalatinnal, hogy az beszámolhasson az ese- 
ményről a választófejedelemnek. A diákok azonban nem érték be 
ezzel a csendes aktussal. Megreggeliztek, majd farsangi felvonulás- 
sal ünnepelték meg a nagy napot, amelynek jelentőségét. aligha fog- 
hatták fel. Egy szekeret pápaellenes feliratokkal és táblákkal díszí- 
tettek fel, s bejárták vele az utcákat, hogy Luther ellenségeinek 
írásait összegyűjtsék, majd máglyán elégessék. Hogy a közkedvelt 
zsidóellenes hecc se maradjon ki, a szekér elején négy maskarába 
bújtatott fiú ült, akik Róma pandanjaként a legyőzött , zsinagógát" 
jelképezték, s hangos óbégatásokkal siránkoztak a szerencsétlen- 
ségen. Egy trombitás hamis hangokat fújt hozzá ; az utóbb össze- 
gyűjtött írásokat máglyára hordták, dikciókat mondtak, idéze- 

teket olvastak fel a tűzhalálra ítélt szövegekből, harsány nevetések 
közepette; majd egy rekviem eléneklése után szétoszlottak. Csak 
ez a felvonulás csalt ki nagyobb közönséget az utcára. 

Luthernak csöppet sem volt ínyére ez a zenebona. Másnap az elő- 
adóteremben beszédet mondott hallgatóinak, akiknek száma idő- 
közben három-négyszázra növekedett. Noha az egyetem szabályzata 
szigorúan előírta a latin nyelv használatát, Luther ezúttal — ez egé- 
szen szokatlan volt — németül szólt diákjaihoz. Kifejtette, hogy 
nagyon komoly ügyről van szó, nem diáktréfáról. Két alternatíva 
között kell választani ; az egyik a vértanúság, a másik a pokol. Már- 
tíromság várhat tulajdonképpen mindenkire, áki a pápaság elleni 
harcra szánja el magát ; pokol azokra, akik megmaradnak az Anti- 
krisztus mellett. Neki, Luthernak azonban nem adatott meg, hogy 
válasszon. Nem , világi okokból" szánta rá magát erre a lépésre, 
hanem azért, hogy felebarátait megmentse az örök kárhozattól. 
A könyvégetés nem elegendő : a pápai trónust kell tűzbe vetni. 

E beszéd hatásáról keveset tudunk, mint ahogy általában a Lu- 
ther közvetlen környezetéből származó információk igen szűksza- 
vúak; a bulla elégetéséről senki nem tett említést, csupán Luther 
leveléből tudunk róla meg Agricola magister későbbi nyilatkozatá- 
ból, aki a máglyát meggyújtotta. Luther egyetemi kollégái csönde- 
sen és ijedten meglapultak, csak Goede, a jogász fakadt ki dühösen : 
, Hogy mire mer vetemedni ez a rühes barát!" A kánonjogi kötetek- 
kel szaktudományának fundamentumát látta megsemmisülni a lán- 
gok között. Luther pedig nekiült, és gyorsan megírta tettének iga- 
zolására a népszerű brosúrát: A bápa és hívei könyveinek elégetéséről 
mindazok érdekében, akik , a keresztény igazság . . . barátai". Majd- 
nem hivatalos stílusban , tudomására kívánja hozni mindenkinek" 
azt, ami az ő akarata és tanácsa szerint történt. Csupán egy régi szo- 
kást elevenített fel: már az Apostolok Cselekedeteiben is lehet ol- 
vasni arról, hogy , ötezer pénz árú" könyvet égettek el , Szent Pál 
tanításának hatása alatt". Ő maga ,a Szentírás felesküdt doktora" 
— ezt a címét illetékességének alátámasztására ismételten hang- 
súlyozza — és , közönséges prédikátor", akinek már ilyen minőség- 
ben is kötelessége fellépni hamis tanokkal szemben. Hivatkozik 
arra, hogy először az ő könyveit vetették máglyára. Emiatt a nép 
között sok zavar keletkezett, s ezért most ő égette el a pápa köny- 
veit. A kiközösítő bullát meg sem említi. A továbbiakban harminc 

pontban összefoglalja a kánonjog , fő cikkelyeit"; a tizedik pont a 
leglényegesebb: a pápát e földön nem ítélheti meg senki, de ,az 
ő kötelessége, hogy minden embert megítéljen a földön". Így áll ez 
megírva a dekretálisokban. , Ha ez a cikk helytálló, úgy oda Krisz- 
tus és az Ő Igéje — de ha nem helytálló, úgy vége az egész egyház- 
jognak pápástul és Szentszékestül." A befejező részben az olvasóra 
bízza, hogy elmélkedjék az ő fejtegetésein. , Engem legfőképpen az 
vezérel, hogy a pápa az Írással vagy értelemmel eddig soha, egyet- 
lenegyszer sem cáfolt meg senkit, aki ellene beszélt, írt vagy csele- 
kedett." Egyedül csak erőszakkal és kiközösítéssel, királyok, feje- 
delmek meg egyéb hívei által , űzött el, égetett vagy másként foj- 
tott meg" mindenkit, aki fel merészelt lépni ellene, amint az minden 
históriából kitűnik. A pápa sohasem tűrt meg bíróságokat, ítélete- 
ket, hanem egyszerűen kinyilatkoztatta, hogy ő , fölötte áll minden 
Írásnak, bíróságnak és hatalomnak". 

Széles körben helyeselték Luthernak azt a követelését, hogy pár- 
tatlan bírák hallgassák meg őt német földön. Sokan ugyanis éppen 
azt tartották a legtűrhetetlenebbnek, hogy a pápai kúria úgy hiszi, 
a birodalomban gátlástalanabbul avatkozhat bele az ügyekbe, mint 
más országokban. Luther feje köré glória szövődött. Fametszete- 
ken, röplapokon, vitairatokban sugárkoszorúval övezve ábrázolták, 
fölötte a Szentlélek szinbólumával, a galambbal. Még nem lehetett 
tudni, hogy a vértanú glóriája vagy a sóvárogva várt hős dicsfénye 
lesz-e ez a sugárkoszorú. Mindenesetre a kiközösítő bulla fogadta- 
tása nyilvánvalóvá tette, hogy a pápa szava önmagában már nem 
elegendő. Luther a császárhoz és a birodalomhoz apellált. A fiatal 
császár a Rajna mentén már fölfelé vonult. A szerzetes sorsa az ő 
kezében volt. 


Idézés a császár és a birodalom színe elé 


Frigyes választófejedelem a maga igen lassú és óvatos módján 
már azt fontolgatta, hogy Doktor Lutherját magával viszi a legkö- 
zelebbi birodalmi gyűlésre. Még mindig kifejezetten elhatárolta ma- 
gát Luther tanaitól, és buzgón hangsúlyozta , semlegességét" . 

A dolog azonban most már becsületbeli üggyé vált számára, ráadá- 
sul veszedelmessé is: a kiközösítés veszélye őt magát is fenyegette. 
Levelek jöttek-mentek Szászország és a császári udvar között ; jóvá- 
hagyások és elutasítások váltogatták egymást, a császári politika 
még nem öltött határozott formát, a római kúria magatartásától 
függött, a kúria pedig Franciaország és a császár között lavírozott. 
Aleander pápai nuncius fáradhatatlanul tevékenykedett. A Leó által 
Németországba menesztett nunciusok és legátusok népes garnitúrá- 
jában voltaképpen csak mellékfigura volt ; mellette vagy fölötte állt 
még egy legátus, Caracciolo ; a magas szintű politikai tárgyalások az 
ő hatáskörébe tartoztak. Aleander azonban arra törekedett, hogy 
maga játssza a főszerepet, s ezzel halhatatlan dicsőséget szerezzen 
nevének. És rövid ideig, Tetzel és Eck után, valóban ott áll a kor 
színpadának rivaldafényében. A három férfi mindegyike örök életű 
típust képvisel: az egyszerű katonát vagy harcost, a segédcsapat- 
ként felhasznált tudós apologétát, a magas vezérkar diplomatáját. 
Mindegyikük az akkori harcoló egyház egy-egy meghatározott kate- 
góriáját képviseli, és mindegyikük megkapja az őt megillető jutal- 
mat: Tetzelnek, a , gyalogkatonának" meg kell halnia a posztján, 
amelyet mint tarthatatlan állást feladtak ; Eck megkapja a maga kis 
javadalmát ; Aleander a magasabb rangú tiszteknél szokásos előlép- 
tetést : érseki és bíborosi címet, a vele járó jövedelmekkel. Erasmus, 
Aleander ifjúkori barátja és későbbi ellenfele, 1533-ban ezt írja róla : 
, Most Velencében él, egészen epikureus módon — mindamellett 
tisztességgel." 

Erasmus és Aleander ismeretsége még azokban a szép, remények- 
től duzzadó esztendőkben kezdődött, amikor mind a ketten fel- 
törekvő humanisták voltak, mind a ketten nagyon becsvágyók, te- 
hetségesek és nagyon szegények. Erasmus 1506-ban Itáliába ment, 
az új szép tudományok hazájába, az Ígéret Földjére és a forráshoz, 
Velencébe. Ott a Konstantinápolyból elmenekült görögök kis csa- 
patából még éltek néhányan, akik tökéletesen ismerték a régi nyel- 
vet, és tudásukat továbbadhatták ; a Laszkariszok és a Muszuroszok ; 
és mindenekelőtt ott élt Aldus Manutius, a nagy kiadó, talán a leg- 
nagyobb alakja ennek a szakmának. Kicsi, könnyen kezelhető, ele- 
gáns itáliai kurzív betűtípussal nyomott , zsebkiadványokban" je- 
lentette meg a klasszikusokat, s ezáltal a legszélesebb körű elterje- 
dést biztosította az új tudománynak, olyan köntösben, amely már 

külsőleg is szemléltetően érzékeltette, mekkora különbség van az új, 
világosabb szellemi világ és a régi iskola cikornyás gót betűkkel tele- 
zsúfolt vaskos fóliánsai között. Aldus nyomban felismerte, hogy mi 
rejlik a Németalföldről érkezett, törékeny alkatú emberkében. Ki- 
nyomtatta az Újtestamentum eredeti szövegét, s láttuk, hogy ez 
milyen nagy jelentőségű volt Luther számára ; kiadta Erasmus Ada- 
gia című, válogatott latin szemelvényekből álló gyűjteményét, 
amely egy egész generációt ellátott mintákkal és könnyen alkalmaz- 
ható formulákkal; Erasmus ujjongott örömében, amikor meglátta 
,a világ legcsinosabb és legparányibb betűcskéit". Aldus arról is 
gondoskodott, hogy a fiatal tudósjelölt kosztot és kvártélyt kapjon 
apósa házában ; ott hált közös ágyban, ahogy az szegény embereknél 
szokás volt, az éppoly szegény Hieronymus Aleanderral, aki egy 
friauli orvosnak volt a fia. Aldus vezette be mindkettőjüket görög 
barátainak akadémiaszerű körébe, ahol eredetiben olvasták Platónt 
és Pindaroszt. De a saját nyomdájába is elvitte a két diákot, kor- 
"rektori munkát adott nekik. Erasmus egész életére megszerette a 
nyomdafesték szagát; a nyomdában, közvetlenül a szedőszekrény 
előtti asztalon írta munkáit, gyakran fejből és olyan gyors tempó- 
ban, hogy — mint mondotta — ,még a fülét is alig ért rá meg- 
vakarni". Később a két barát útjai szétváltak. Erasmusnak a szép 
tudományok művelése maradt az életcélja, Aleander ezeket csak 
ugródeszkának használta. Gyorsan haladt a karrier útján, egy jól 
dotált liége-i kanonoki stallum volt az első állomása, és már ott, a 
magas prelátusok agyafúrt politikájának egyik gyújtópontjában 
megismerte a követelések, vesztegetések, fenyegetések és engedmé- 
nyek bonyolult szövevényét, amely a magasabb régiók egyházi éle- 
tének gyakorlatát jellemezte. Úgy gondolta, hogy a német viszonyo- 
kat is kiismerte, s amikor a Vatikán könyvtárosa lett, Rómában úgy 
tartották számon, mint az ott egyébként kevéssé ismert birodalom- 
mal kapcsolatos kérdések jól tájékozott szakértőjét. Ezért küldte 
őt most a pápa Németországba. Itt is, ott is felbukkant éles met- 
szésű arca, amely eredetileg finom vonású tudósarcnak ígérkezett, 
de csakhamar elhízott, szemhéjai is elsúlyosodtak, a nagy orr fölött, 
amely miatt sokan zsidó származásúnak gondolták. Erasmus, aki 
levelezésében az efféle pletykákat korántsem vetette meg, buzgón 
terjesztette róla ezt a verziót : , Három nyelvet tud, de azt mondják, 
hogy zsidó" ; ettől függetlenül mindenki kiváló embernek tartja — 

tette hozzá sietve. Az ifjúkori barátságnak tüstént vége szakadt, 
mihelyt ismét találkoztak. Erasmus csakhamar éppoly fenyegetett 
helyzetben érezte magát, mint Luther s meg volt róla győződve, 
hogy Aleander mindenütt intrikál ellene: , Összezúzza a művemet, 
fennhéjázó, szemtelen, izgága, telhetetlenül sóvárog a hírnévre meg 
a nyereségre" ; személyes beszélgetések közben persze váltig hangoz- 
tatja, hogy még mindig a régi jó barát. Pedig Erasmus úgy tudja, 
hogy Aleander római ügynöke révén olyan listát terjesztett Leó 
pápa elé, amelyen hatezer Erasmus műveiben talált eretnekség sze- 
repel. Újabb szemléltető példáját láthatjuk annak, hogy az eretnek- 
ség fogalma terén is mekkora infláció következett be. Ezt a jelensé- 
get egyébiránt már maga Erasmus is ecsetelte Albrecht mainzi ér- 
sekhez írt levelében: Valaha tisztességesen kihallgatták az eretne- 
ket, s a büntetés csak az áldozástól való eltiltás volt. Bezzeg most 
merőben másként járnak el, s a legjelentéktelenebb dolgokért is rá- 
sütik az embérekre az eretnekség bélyegét. Valamikor az számított 
eretneknek, aki elszakadt az evangéliumoktól, a hitcikkelyektől 
vagy az ezekkel egyenlő értékű tekintélyektől. Manapság már az is 
eretnek, aki valamiben eltér Aguinói Tamástól, sőt ha eltér valami- 
lyen költött érvtől, amelyet , egy iskolai szofista tegnap agyalt ki" ; 
még görögül érteni, választékos kifejezéseket használni is eretnek- 
ség. Erasmus úgy látta, hogy a tudomány, a tudósok csöndes elitje 
forog veszélyben. És Aleander rovására írta, hogy menekülésszerűen 
kellett elhagynia Leuvent, dicsőségének első színhelyét, s Bázelba 
volt kénytelen távozni. Igaz, ott ismét egy nagy kiadó és nyomdász 
várta, Frobenius; egész életén át a nyomdászfejedelmek, nem a 
világi hatalmasságok voltak a protektorai. 

Aleanderra vonatkozó szavai elfogultak : a kiegyenlítés és a szelíd- 
ség nagy mestere tudott gonosz is lenni, gyűlölni, azonkívül gyakran 
morbid üldözési mániában szenvedett. Azt azonban helyesen sej- 
tette, hogy a nuncius mögött egy akció húzódik meg, amely nemcsak 
az ő személye, hanem az , erasmusi irányzat " ellen irányul. Aleander 
hozta forgalomba azt a veszedelmes mondást, hogy Erasmus csak 
, Megtojta a tojást, amelyet aztán Luther kiköltött" ; e megjegyzés- 
ből kitűnik, hogy Aleander meglátta az összefüggéseket. Erasmus 
nézetei, jóllehet sokkal szelídebbek és engedékenyebbek voltak Lu- 
ther tanainál, ha lehet, még nagyobb veszedelmet jelentettek, mint 
a szerzetes szilaj vitairatai; már Spanyolországban is kezdtek tért 

hódítani ; a legmagasabb helyeken, még a császári udvarnál is voltak 
, erasmianusok". Az egész humanista mozgalom már Luther fellé- 
pése előtt jelentősen megingatta a hierarchia helyzetét azzal, hogy 
meghirdette a , vissza a forrásokhoz" jelszót, elutasította a skolasz- 
tikát, s nem utolsósorban azzal, hogy igen hatásosan forgatta az élc 
és az irónia fegyverét, amelynek Erasmus lett a legnagyobb mestere. 
Aleander, az egykori humanista ismerte hajdani társait ; Rómának 
küldözgetett titkos leveleiben maga is ironizált, és Ovidiusból idé- 
zett még olyankor is, amikor a veszedelmes eretnekről, Lutherról 
volt szó. Mindezt azonban nem , a népnek" vagy a nyilvánosságnak 
szánta, a nép számára , meg kell tartani a vallást", így szólt a hal- 
hatatlan formula. 

A nép most Aleander ellen fordult. A nuncius elvesztette a fejét. 
A pápa hallatta szavát, a legmagasabb hely kihirdette a kiközösí- 
tést. A hivatalos világi fórumok engedelmeskedtek, legalábbis Né- 
metalföldön; a liége-i püspök, Aleander egykori fölöttese, sietve 
máglyára hordatta az eretnek könyveit, jóllehet sok olyasmi volt 
azokban, amiket memorandumában maga is előhozott az augsburgi 
birodalmi gyűlésen. A leuveni egyetem szintén engedelmeskedett ; 
a pápai tekintély legbuzgóbb védelmezője lett ez az univerzitás. De 
mi hangzott Aleander felé Németországból? Vad csatakiáltások gát- 
lástalan röpiratokban ; személye ellen irányuló fenyegetések, a pa- 
pok elleni háború nyílt meghirdetése, méghozzá éppen Albrecht 
mainzi érseknek, a birodalom prímásának és főkancellárjának udva-. 
rából. Aleander képtelen volt mindezt megérteni. Leveleiben és sür- 
gős jelentéseiben élesebb körvonalú, egyértelműbb portrét rajzolt 
magáról, mint Erasmus. Derűlátón indult el missziójára, fenntartás 
nélkül hitt a jól ismert és eddigelé mindig bevált eszközökben, pogy- 
gyászát jól megtömködte ,expectantiákkal", zsíros javadalmak, 
apátságok, püspökségek kilátásba helyezésével, de vitt magával 
készpénzt is, és felhatalmazása volt arra, hogy várakozásokat eluta- 
sítson, illetve legjobb esetben reményt keltsen, hogy jó magatartás 
esetén teljesednek a várakozások. Mindez csődöt mondott. Hol ma- 
radtak a nagy egyházfejedelmek? A mainzi, akit a pápai kúria elhal- 
mozott méltóságokkal, a legmegbízhatatlanabbnak mutatkozott va- 
lamennyi közül; talán nem volt okos dolog a császárválasztást meg- 
előző tárgyalások során olyan sokat ígérni neki, hiszen még azzal is 
kecsegtették, hogyegy német nemzeti egyház feje lesz és állandó legá- 

tus, amilyen Wolsey bíboros volt Angliában. A trieri érsek, 
a szász választófejedelem barátja, egyenesen jóindulattal viseltetett 
az eretnek iránt; a kölni érsek viselkedése legalábbis langyosnak 
volt nevezhető. Würzburgban, Bambergban kifejezetten rokonszen- 
veztek a szerzetessel, asztalukhoz is meghívták ; úgy hírlett, hogy 
még a császár gyóntatója is barátságos szavakkal nyilatkozott a 
lázadóról. Ebben a körben Aleander még úgy-ahogy kiismerte ma- 
gát, és bízott benne, hogy itt eléri célját; mindenesetre sokba fog 
. kerülni. De mi az ördög bújt ebbe a türelmes, jóravaló népbe? , Ez 
már nem a régi katolikus Németország" — írta döbbenten Rómába. 
A lakosság kilenctizede ezt a csatakiáltást harsogja: ,, Luther!" , a 
többi még megtoldja: , , Halál a római kúriára! " S ami a legrosszabb: 
valamennyien újra meg újra a zsinat összehívását követelik, még- 
hozzá német földön. 

Ez volt minden fenyegetés között a legfélelmetesebb. Konstanz 
óta egy új zsinat gondolata lidércenyomásként nehezedett a pápai 
kúriára. Egy zsinat a pápa trónfosztását eredményezheti, mint 
akkor történt, és a közelmúltban a francia kezdeményezésre összeült 
pisai zsinat szintén megkísérelte a pápa elmozdítását. A zsinat a 
pápa fölött áll — ez a jelszó állandóan hívekre talált, még a kardiná- 
lisok körében is. Ha a kúria erősen szorongatná az új császárt, ő 
valószínűleg felhasználná ellene e jelszót. Nagyon rosszkor állt elő a 
wittenbergi szerzetes a fellebbezésével: fennállt a veszély, hogy a 
császár Luthert fogja kijátszani, hogy nyomást gyakoroljon a pápai 
kúriára úgy, mint annak idején a francia király Savonarolát. 

Savonarolát megégették. A zendülés örvendetes módon rövid idő 
alatt elült. A wittenbergi barát ellen is gyorsan kell eljárni, nyil- 
ván ugyanaz lesz az eredmény. Sietség és körültekintően végzett 
aprómunka, erre a kettőre van most szükség. Aleander fáradhatat- 
lanul és szívósan igyekezett a vesztegetés és ígérgetés kis eszközei- 
vel megdolgozni a , fontos személyiségeket". Leveleiből nemigen 
lehet magasabb szempontokat kiolvasni. Mindvégig , zsebformátu- 
mú" ember maradt, mint Aldus csinos kurzív betűkkel nyomtatott 
kis kiadványai. 

Luther kereken megmondta véleményét, s emiatt hamarosan el- 
vesztette Erasmus és a legtöbb humanista rokonszenvét. Pedig a 
nagy mester a maga egész Európában visszhangzó páratlan hír- 
nevével éppen e válságos időszakban fontosabb volt számára, mint 

valaha. Aleander és sokan mások Luther szövetségesét látták 
. Erasmusban, ezért őt is üldözőbe vették. Luther egy szép stílus- 
ban megfogalmazott írásával igyekezett megnyerni szövetségeséül 
a nagy humanistát. Erasmus azonban, akit annyian próbáltak meg- 
.nyerni maguknak, királyokat és pápákat is beleértve, gyakori té- 
továzásai ellenére egyetlen ponton hajthatatlanul szilárd és eltö- 
kélt maradt. , Világpolgár akarok lenni — jelentette ki —, közös 
mindenkivel vagy még inkább: idegen mindenkinek." Vagy 
még világosabban: , Mindig is egyedül akartam lenni, és semmit . 
sem gyűlölök annyira, mint az esküvel elkötelezett párthíveket." 
Ezért Luther levelére nagyon óvatosan válaszolt; a továbbiakban 
még óvatosabb magatartást tanúsított. Egyre ingerültebbé lett, 
amikor nyersen és sürgetően felszólították, hogy foglaljon állást; 
úgy látta, hogy minden oldalról végzetes veszély fenyegeti életideál- 
ját: csendesen munkálkodó tudós akart lenni, nedagógus, aki ér- 
telmes, mértéktartó magatartásra, békülékenységre és a szelídség 
egyéb erényeire kívánja oktatni az embereket. Olyan erényekre, 
amelyek saját magából gyakran hiányoztak. Címerjelvénye és 
jelképe Terminus, a latinok határistene volt, aki egyúttal minden 
dolgok mértékét, a halált, a földi életben pedig a józan, határcövekek- 
kel gondosan körültűzdelt rendezettséget jelentette. Semmit nem 
utált annyira, mint a vadságot és szertelenséget ; minden dionüszo- 
szi megnyilvánulástól viszolygott, s egyik könyvecskéjében (A há- 
zasságról) nála ritka hevességgel fakad ki korának zenéje ellen, 
amely szérinte elfajzott: , Könnyelműség! Őrültség! A korübantok 
fuvolái, a csörgődobok lármája, amelyek szabadjára eresztik a vad 
szenvedélyeket! És ilyen muzsikára táncolnak a fiatal leányzók; 
hozzászoknak, és mi azt hisszük, hogy az ilyen zenétől nem kell fél- 
tenünk erkölcseiket!" Ő, aki egész életére agglegény maradt, a há- 
zasságról elmélkedik, ő, akinek sohasem volt gyermeke, a gyermek- 
nevelésről ír — s e témakörben mondja el legbölcsebb gondolatait. 
Mint Lutherban, benne is eltörölhetetlen nyomokat hagyott, hogy 
gyermekkorában rengeteg verést kellett elszenvednie. Szeretettel 
kell — úgymond — behatolnia gyermek természetébe, óvatosan 
nyesegetve ferdeségeit, beleplántálva a jót, ami aztán második ter- 
mészetévé válik. Egy nagy trilógia megírását tervezte; az első ré- 
sze A balgaság dicsérete című szatírjáték lett volna, a második; 
A természet dicsérete, a harmadik pedig A kegyelemről, amelyet min- 

den bizonnyal egészen másként fogott fel, mint Luther. A trilógiát 
sohasem fejezte be. A kor nem volt olyan, hogy Erasmus halkabb 
hangjaira figyelt volna. Trombiták és harsonák rivalgását követelte. 
Túlságosan halknak találta azokat a vallási reformgondolatokat is, 
amelyeket Erasmus Egy keresztény harcos kézikönyve című művében 
fejtegetett. A harcos bátran nyargaljon előre, vagdalkozzon, sújt- 
son le fegyverével, büntessen és fenyítsen. Dürer is, aki Erasmúst 
egy brüsszeli találkozásuk alkalmával lerajzolta, Németalföldről 
hazatérve, amikor megtudta, hogy Luthert elítélték, s a wormsi 
birodalmi. gyűlés utárr eltűnt, naplójába az alábbi intő szavakat 
írta a nagy tudósról: ,Ó Erasmus Roterodamus, hol késlekedel? 
Halljad, te Krisztus lovagja, vágtass előre Krisztus Urunk mellé, 
védelmezd az igazságot, nyerd el a mártírok koronáját ; hiszen öreg 
emberke vagy már, tőled hallottam, hogy csupán két olyan éved 
van hátra, amikor még cselekedni vagy képes. Használd ki ezt az 
időt, fordítsd az evangélium és az igaz keresztény hit javára . . ." 
Ám Erasmus nem lovag, és nem akar lóra pattanni; Erasmus gya- 
log jár. Óvatosan lépkedett mindig, így most is, amikor rászánta 
magát, hogy a már reménytelenné vált Luther-ügyben még egy 
utolsó békítő kísérletet tegyen. 

Eszményei mindig vonzották, sőt lelkesítették a hozzá hasonló 
típusú embereket ; a kölcsönös megértés, a kiegyezés, a megbékélés 
birodalma, hitbeli kérdésekben is. De Erasmus a tudós szemével 
nézte a világot, s tisztánlátását még az is akadályozta, hogy olyan 
mérhetetlen hírnevet szerzett, mert a hírnevet összetévesztette a 
befolyással. Jól belelátott a mindig jelenlevő emberi balgaságba, s 
ebből a felismerésből született meg legerősebb műve ; nem véletlen, 
hogy trilógiájának második és harmadik részét nem írta meg. Ám 
őt magát is legyőzte a balgaság istenasszonya : a hatalom ,,termé- 
szetéről" fogalma sem volt. Abban a hitben ringatózott, hogy né- 
hány értelmes koponya, sőt egyetlenegy is, ő maga, rá tudja beszélni 
a nagy hatalmasságokat, hogy abbahagyják frivol üzelmeiket. Hitt 
egy kis elitben, amely a szép tudományokban megtalálta a böl- 
csek kövét, s ezáltalhatalmat is nyert e világ nagyjai fölött. Remény- 
kedett, mint mindenki — s e tekintetben nem volt okosabb a nép- 
nél — egy jó császárban, egy jó pápában, egy jó egyházban, ame- 
lyet felvilágosult szellemű emberek ésszerű reformokkal minden torz 
kinövéstől megtisztítanak. Hitt egy latin egységben, amely az általa 

kiadott nagy klasszikusok és az általa napfényre hozott eredeti 
Biblia-szöveg jegyében alakul ki, hitt az antik filozófia és az evan- 
gélium összeegyeztetésében. i 

Leuvenből elindult a közeli Kölnbe, ahol a választófejedelmek 
— köztük Luther Frigyese is — összejöttek, hogy megbeszéljék a 
császárkoronázás részleteit ; az oly régóta várt és oly soká feltartott 
Károlynak most már végre meg kellett érkeznie Spanyolországból. 
Erasmus a birodalmi gyűlés és az események pereméig még elme- 
részkedett, de tovább nem ; a háttérben akart maradni, jó tanácsok- 
kal szolgálni, meggyőzéssel hatni, ily módon esetleg még sikerül el- 
hárítania a katasztrófát, amelynek közeledését világosabban látta, 
mint a legtöbben. De számára még mindig a , nyelvstúdiumokról", 
a jó tudományokról van szó : , Az ezek ellen táplált gyűlöletből és a 
szerzetesek butaságából keletkezett az egész tragédia." Nem akar 
beavatkozni az ügybe, pedig — nem bírja megállni, hogy el ne mond- 
ja — püspökség várna rá, ha nyilvánosan fellépne Luther ellen. Ez 
nem volt üres dicsekvés ; később, amikor valóban írt Luther ellen, 
felkínálták neki a bíbornoki kalapot. Erasmus minden ilyen méltó- 
ságot elutasított ; független akart maradni. S most is a döntőbíró 
szerepére kívánt vállalkozni a pártok között. Az a gondolat meg sem 
fordult a fejében; hogy nem kérték fel ilyen szerepre, hogy csupán 
a neve kellene, semmi több. 

Mindazonáltal még egyszer belenyúlt az eseményekbe, noha igen 
szerény mértékben. Frigyes választófejedelem annyira emberke- 
rülő volt, hogy tulajdonképpen senkit sem akart látni; e tekintet- 
ben ,erasmusibb" volt magánál Erasmusnál. Aleander hasztalan 
próbált vele beszélni; Frigyes nem fogadta. Tanácsosai útján kö- 
zölte: Luthert minden gyanún felül álló bíráknak kell kihallgat- 
niuk, és csak abban az esetben szabad elítélni, ha rábizonyítják, 
. hogy tévtanokat hirdet. 

Ezt maga Luther indítványozta Ajánlat című publikációjában. 
Frigyes ingadozott, hogy azonosítsa-e magát ezzel az indítvánnyal, 
de aztán megbeszélte az ügyet Erasmusszal, aki sürgősen kihallga- 
tást kért tőle. A két túl óvatos , neutralista" párbeszéde elég döcögős 
lehetett, annál is inkább, mivel Erasmus egyetlen szót sem tudott 
németül, a fejedelem -pedig csak keveset konyított a latinhoz. 
Spalatin udvari káplán volt a tolmács. Frigyes nyíltan megkérdez- 
te Erasmustól, mi a véleménye tulajdonképpen Lutherról. Persze 

nem kapott világos választ. A mester tréfás megjegyzéssel próbálta 
kivágni magát: Luther — úgymond — két bűnt követett el, ,a 
pápát a koronájánál, a szerzeteseket pedig a hasuknál ragadta meg". 
Erasmus aztán a saját problémájára terelte a szót: a jó tudomá- 
nyokról kezdett beszélni. Ezek forogtak veszélyben, az ellenük 
táplált gyűlöletből fakadt az egész háborúskodás; a tudományt 
végzetes csapás érné, ha most túlságosan kemény intézkedések 
által a tudatlanok és uralomra vágyók kerekednének felül. A bulla 
büntető szankciói csak felháborodást keltettek. Luthert különben 
is mindössze csak két egyetem marasztalta el, a köini meg a leuveni. 
Ő, Erasmus a maga részéről helyesli Luther indítványát, amely- 
nek egyik plakátszövegét olvasta. Luthert ki kell hallgatni, de a 
kihallgatást csakis szakértő és pártatlan személyekre szabad bízni. 

A beszélgetést aligha lehetne Erasmus nagy tettének minősíteni, 
de a világhírű humanista tekintélye valószínűleg megerősítette a 
tétovázó fejedelmet abban a szándékában, hogy kitart Luther mel- 
lett, s támogatja indítványát. Határozottan szüksége volt rábeszélés- 
re és tanácsra. Erasmus attól tartott, hogy véleményét félreértik 
majd, ezért a beszélgetés lényegét tizenkét pontba foglalva írásban 
rögzítette, s megküldte a választófejedelemnek. Mivel Erasmus 
minden sorát sietve kinyomtatták, ez a memoranduma is hamarosan 
nyilvánosságra került, ami szerfölött bosszantotta, mivel semmi 
szín alatt sem akart belekeveredni az egész ügybe. 

Neki csak az volt a szándéka, hogy messziről nyúljon bele az ese- 
mények irányításába — lehetőleg névtelenül vagy közvetítők és 
szócsövek révén. Az ügyben még egy írás látott napvilágot, amely 
mindenfelé elterjedt; ezt általában Erasmusnak tulajdonították, 
pedig egy Faber nevű tekintélyes dominikánus prior volt a szerzője. 
A Domonkos-rendben — miként valamennyi többi szerzetben is — 
feszültségek és éles ellentétek voltak a renden belül és Rómával 
szemben; a hivatalos inkvizítorokként működő szerzetesek közt 
is akadtak ,erasmianusok", az új jó tudományok hívei. Közé- 
jük tartozott az öreg prior, aki még ráadásul úgy érezte, hogy őt és 
kolostorát méltatlan bánásmódban részesítik, s Cajetan bíboros- 
sal heves összetűzései voltak. Mindez említést sem érdemelne, ha 
nem mutatná meg, mennyire nem alakultak. ki addig szilárdan a 
frontok, milyen sokan rokonszenveztek Luther ügyével még a 
,legkonzervatívabb" egyházi körökben is. Ilyen körülmények kö- 

zött jelent meg német és latin nyelven Faber prior írása, mint 
,Oolyan valaki tanácsa, aki szívből óhajtja", hogy a római Szentszék 
méltóságát mindenki tartsa tiszteletben, ugyanakkor a békesség 
is megmaradjon a kereszténységben. A traktátus számos gondolata 
felismerhetően Erasmustól származik, más részei a prior saját né- 
zeteit tükrözik. Lutherról nagy jóindulattal szól. Ami a kirobbant 
vitát illeti, abban a tudomány ellenségei a ludasak, de még inkább 
azok, akik a búcsúval és a pápai hatalommal kapcsolatosan olyan 
nézetekkel hozakodtak elő, amelyek minden jámbor és tanult em- 
ber számára elfogadhatatlanok. Elítéli, hogy mindenért mindjárt 
eretnekséget kiabálnak, elítéli a bulla szigorát is, amely nem felel 
meg Leó pápa szelíd természetének. Luthert testvéri szeretettel fi- 
gyelmeztetni, nézeteit pedig cáfolni kellett volna. Írásainak elége- 
tése hatástalan, mivel , véleményei változatlanul megmaradnak so- 
kak szívében, hiszen nem látják azokat megcáfolva". Mint látjuk, 
a dominikánus prior hangja az utolsó, amely az értelemre próbál 
hatni. Azt a gondolatot is felveti, hogy döntőbíróság elé kellene 
vinni az ügyet. 

De az események akkor már régen túlhaladtak Erasmuson meg 
hívein és minden döntőbírósági gondolaton. Most már a császár 
lépett a színre, aki Luther legnagyobb ellenfele maradt egész éle- 
tében. Károly a császárválasztáson nem volt jelen, az eredményről 
Barcelonában értesült; a spanyolországi ügyek visszatartották, és 
bizony sok minden történt ott, amitől a lélegzete is elállhatott. 
Majdnem hogy szökve kellett elhagynia a felkelésektől szétszagga- 
tott országot ; uralma ott kezdettől fogva bizonytalanul volt meg- 
alapozva, és nagyon ingatag lábakon állt. A német fejedelmek aligha 
sejtették az új uralkodó helyzetének gyengeségét, csak gyér, egy- 
másnak ellentmondó híreket kaptak a Pireneusi-félszigetről, amely 
sokáig nagyon távoli terület volt, és a régi keletű, megszilárdult 
hatalmak nagy meglepetésére csak a legutóbbi időben vált az euró- 
pai népközösség teljes jogú, sőt veszedelmesen erős tagjává. A né- 
met fejedelmek feszült figyelemmel mustrálgatták a húszéves if- 
jú uralkodót. Károly jó lovas volt, ésimpozánsnak éppen nem mond- 
ható alkata ellenére ügyesnek mutatkozott a lándzsavetésben, a lo- 
vagi tornákon; haja hosszú, fakó fürtökben keresztezte fiús, so- 
vány arcát ; száját mindig nyitva tartotta, ami kissé ostoba kifejezést 
kölcsönzött neki. Keveset beszélt, tanácsosai vitték a szót; az a 

hír járta, hogy tanácsosai teljes mértékben uralkodnak rajta. Így hát 
a tanácsosokhoz kellett igazodni; Károlytól még egy pillantást is 
alig kaphattak. Sokan kétségbe vonták, hogy egyáltalán van-e 
saját akarata, és nem egy német fejedelem határozottan rokonszen- 
vesnek találta ezt. Voltak, akik utaltak arra, hogy Károly anyja, 
Őrült Johanna (Juana) szigorú őrizet alatt él a tordesillasi várban. 
Igaz, egy másik verzió is forgalomban volt: Johannát talán politi- 
kai okokból tartják fogságban, mert tulajdonképpen ő a törvényes 
királynő, apja, Katolikus Ferdinánd kifejezetten ráhagyta a biro- 
dalmat ; Károly csupán társuralkodó, és ha anyja meggyógyul, Ká- 
roly bizonyos körülmények között esetleg kizárható a hatalomból. 
Híre járt, hogy a spanyol felkelők egy része ilyen terveket kovácsol. 
Aztis tudták, hogy Károly burgundi-németalföldi tanácsosait gátlás- 
talan kapzsiságuk miatt határtalanul meggyűlölték Spanyolország- 
ban, ami szintén lázadásokat robbantott ki. Mindettől eltekintve 
még nagyon bizonytalan volt minden; azt sem lehetett biztosan 
tudni, hogy a fiatal, gyönge uralkodó egyáltalán megmarad-e so- 
káig a trónon. 

Mi olyan uralkodónak látjuk V. Károlyt, akinek , birodalmában 
sohasem nyugszik le a nap", egy olyan világmonarchia utolsó impe- 
rátorának, amilyenhez fogható aligha létezett valaha is ; olyan voná- 
sokkal, amelyeket Tiziano festett meg, egy embereket megvető 
győztes büszke arcával. Még találkozni fogunk vele fejlődésének 
különböző szakaszaiban ; most itt, Kölnben, Aachenban és Worms- 
ban a húszonegy esztendős ifjúval van dolgunk. Mint , ősi német 
törzsökből sarjadt nemes ifjú vért" reménykedve fogadták, és őt 
játszották ki I. Ferenc francia királlyal szemben. Tóllehet abban a 
korban roppant fontosnak tartották a családfákat, senki sem vett 
magának annyi fáradságot, hogy Károly származását közelebbről 
is megvizsgálja. , Német vérből" — ha elfogadjuk ezt a fogalmat — 
vajmi kevés csörgedezett az ereiben ; ha egészen pontosak akarunk 
lenni, alig egy huszadrész; közeli felmenői között találunk tizen- 
négy spanyolt vagy portugált, három franciát, két Plantagenet- 
ivadékot, egy-egy németalföldit, olaszt, lengyelt, litvánt és néme- 
tet. Németalföldön nevelkedett, franciának nevelte őt az utrechti 
Adrian, a későbbi Hadrianus (Adorján) pápa; nyelvben, viselet- 
ben, életmódban csak később vált spanyollá. Életére vonatkozólag 
rendkívül gazdag dokumentumanyag maradt ránk, de ifjúkoráról 

igen keveset tudunk. Neveltetése és oktatása szerfölött hiányos 
volt ; nem tanult sem nyelveket, sem történelmet. Történelmi elkép- 
zelése a hatalmas Burgundiáról szóló regékből táplálkozott, ezt a 
területet Merész Károly majdnem egy európai nagyhatalom rang- 
jára emelte, mielőtt a nyomorúságos svájci parasztok lerántották 
lováról és páncélos lovagjaival együtt agyonverték. Károly kedvenc 
ifjúkori olvasmánya e dicső ős nagy tetteiről szóló lovagregény volt, 
amelyet Olivier de la Marche, a burgundiai udvar ceremóniamestere 
és ünnepségrendezője írt ; még yustei magányában is ott tartotta ke- 
vés könyve között. A ceremónia, a burgundiai udvar egyik nagy al- 
kotása, Károly számára a vallás rangjára emelkedett ; Németalföl- 
dön már az ő korában , nouvelle religion" néven szerepelt, majd a 
spanyol világbirodalomba történt bevezetése után mint , spanyol 
etikett" uralkodott Európán, messze túl a Habsburgok hatalmi 
szféráján, akik ezt a stílust egészen 1918-ig megtartották. Károly 
élete végéig megmaradt abban a szigorúan katolikus szellemben, 
amelyben az utrechti Adrian nevelte. Nevelőjét később Spanyolor- 
szág főinkvizítorává nevezte ki, és az inkvizíció ott az állam hatalmi 
eszköze lett ; az eretnek Károly szemében — éppúgy, mint II. Fri- 
gyes felfogása szerint — mindenekelőtt az állam ellensége, aki az 
Isten által megszabott rendet fenyegeti. A kultusz előírt formáinak 
pontos megtartását éppoly fontosnak tekintette, mint az udvari 
ceremóniát. Hogy milyen volt lelki arculata, annak megítélését 
meghagyjuk a spekulatív elméknek, akik a külső magatartásból és a 
szabályokhoz való szigorú ragaszkodásból bizonyos következtetése- 
ket mernek levonni a lelki életre. Lehetséges, hogy , misztikus im- 
pulzusok" is utat találtak Károly lelkébe, és Hieronymus Bosch 
iránti vonzalma némileg vékony fonalként vezet azokhoz a német- 
alföldi körökhöz, amelyeket igen sommásan a misztika gyűjtőfogalma 
alá szoktak vonni. Uralkodói tisztének minden fölé magasló jelentősé- 
géről viszont egyáltalán nem misztikus, hanem nagyon is reális és 
precíz elképzelései voltak ; az egyház legengedelmesebb fia e téren 
nem tűrt semmiféle pápai felsőbbséget. Bármily különös, gyakran 
figyelmen kívül hagyják azt a tényt, hogy a reformáció korának 
nevezett időszak, Károly halála után is, a spanyol uralkodók Ró- 
ma ellen vívott szakadatlan harcainak kora. 

Politikai síkon egész életének nagy álma Burgundia volt, a régi 
Burgundia magva, amely Franciaországhoz került. Bourgogne 

visszahódítása volt élete legfőbb célja, amelyre már-már vak fana- 
tizmussal törekedett ; a Burgundiának nevezett gazdag Németalföld- 
del nem érte be soha, s eb;.ől a telhetetlenségből fakadt a Francia- 
országgal való szüntelen ellenségeskedés, az egyébként oly változé- 
kony kornak egyik állandója. Mindez még csak csírájában volt meg, 
még csak alig sarjadzott a húszesztendős ifjúban, de e tekintetben 
élete végéig nem változott. Koravén volt gyermeknek és korán meg- 
öregedett; sohasem ízlelt meg semmit , az élet öröméből"; három 
fattyúja csupán futó kalandok gyümölcse volt. Derűnek vagy hu- 
mornak a leghalványabb nyomát sem lehet egyéniségében felfedez- 
ni; komor szellemét csak a zene tudja némileg meglágyítani, a nagy 
németalföldi iskola rendkívül művészi, sokszólamú muzsikája, amely 
számos rokon vonást mutat a kései skolasztikával és a korabeli dip- 
lomácia játékával. Zenekara egyike volt kora legjobbjainak, erősen 
arisztokratikus jellegű létesítmény egy kiválasztott kör számára. 
Rekonstruálhatjuk, de minden ellenpont-részletével már nem hall- 
hatjuk, amit a nagy mesterek, elsősorban Josguin Després, kompo- 
náltak : , absztrakt zene", és csak absztrakciókban lehet elképzelni, 
milyen hatással volt Károlyra. Zenekedvelése valószínűleg össze- 
függött azzal, hogy szerette a mechanikai játékszereket meg az órá- 
kat. Ez a passziója Yustéba is elkísérte, ahol szép villájában hatal- 
mas óragyűjteménye volt és ennek karbantartására külön mecha- 
nikusa. Hogy a sokféle óra járását sohasem sikerült pontosan össze- 
hangolnia, az szemléletes szimbóluma volt élete tragédiájának. 
Mert a rendet, az udvari szertartások által jelképezett rendet 
tekintette élete céljának. Milyen rendetlenségben teltek el gyermek- 
évei! A gyermek Károly feje fölött a nagyszülők a leggátlástalanab- 
bul civakodtak egymással; már csecsemőkorában eljegyezték, majd 
felbontották az eljegyzést, s így ment ez kisfiúkorában is, összesen 
tízszer; e dinasztikus spekulációk kaotikus zűrzavarát csak akkor 
tudnánk teljesen kibogozni, ha sorra vennénk az akkori Európában 
elképzelhető valamennyi kombinációs lehetőséget. A házasságköté- 
sek voltak a Habsburgok nagy hatalomgyarapító eszközei; Miksa 
házassággal szerezte meg Burgundiát; fia, Fülöp ugyanígy lett Spa- 
nyolország ura; Károly is következetesen folytatta ezt a házassági 
politikát, amelynek brutalitására jellemző, hogy egyszer egy tizen- 
két esztendős kislányt kényszerítettek egy közismerten iszákos, 
durva férfi ágyába. Károly gyermekéveiben napirenden voltak a bot- 

rányos jelenetek apja és anyja között; az élvhajhász, szoknyavadász 
Fülöp tettleg bántalmazta, bezárta az ideges Juanát, s végül annyira 
felingerelte fantasztikus féltékenységét, hogy megtébolyodott, vagy 
legalábbis őrültnek lehetett nyilvánítani. Károlyban kifejlődött 
egy majdnem ugyanolyan, fanatikus nőgyűlölet, s megmaradt benne 
élete végéig. Sokáig habozott, hogy egyáltalán megnősüljön-e, bár 
állandóan sürgették. Amikor megérkezett Kölnbe, a fejedelmek és 
követek körében arról beszéltek, hogy a húszesztendős fiatalember 
állítólag nemileg még érintetlen. Több volt ez érdekes pikantériánál; 
igen fontos politikai kérdéssé tették azok a még függőben levő 
eljegyzések, amelyek háborút vagy békét jelenthettek. Még veszedel- 
mesebb természetű rendetlenség is rányomta bélyegét a gyermek 
Károly fejlődésére ; apja halála, akit Katolikus Ferdinánd hiába pró- 
bált elütni a kasztiliai tróntól, saz a harc, amelyet aze házasság révén 
szerzett apai örökségért folytatnia kellett. Nem kevesebb, mint hat 
elődnek kellett elhaláloznia ahhoz, hogy a brüsszeli fiú előtt végre 
szabaddá váljék az út. Károly ebben minden bizonnyal Isten ujját 
látta, amely félreérthetetlenül rá mutatott. Tizenöt éves korában 
nagyapja, Miksa nagykorúsította ; ez a lépés is intrika volt, Német- 
alföld erős és kényelmetlen helytartónője, Margit, Károlynak régens 
nagynénje ellen irányult; a cselszövést a burgundiai főnemesek kez- 
deményezték, és erőteljesen támogatták, s ily módon nagy befolyás- 
ra tettek szert. E főnemesi körben vette át Károly a vitatott spanyol 
örökséget. A spanyolok tulajdonképpen az öccsét, Ferdinándot 
akarták trónra ültetni, aki születésétől fogva Spanyolországban 
nevelkedett; a spanyol grandok éppúgy a markukban akarták tar- 
tani, mint a németalföldi főnemesek Károlyt; Ferdinándot Brüsz- 
szelbe kellett száműzni ahhoz, hogy Károly megkezdhesse uralmát. 
Ádáz zendülések következtek egyre-másra. A comunerók — vagyis 
a városok — fellázadtak a főnemesség ellen, Valenciában , Herman- 
dad" elnevezéssel polgári kormányzat alakult; forradalmi felkelések 
járultak mindezekhez; a spanyol polgárháború sok tekintetben az 
1525-ös német parasztháború véres előjátékának tekinthető. Mint 
Németországban, itt is az következett be, hogy a kezdetben igen 
sikeres felkelések a partikularizmus, a felkelők egyénetlenkedése és . 
fegyelmezetlensége miatt kudarcba fúltak; győzött a főnemesség. A 
küzdelem kimenetele azonban még nagyon is bizonytalan volt ak- 
kor, amikor Károly sietve elhagyta Spanyolországot, hogy végre 


320 


megjelenjék Németországban. Sőt, még koronázási utazása. alatt-is 
rendkívül aggasztó híreket kapott. Egy , szent junta" alakult, amely 
anyját akarta az ország élére állítani; Károly szerencséjére a súlyo- 
san kedélybeteg asszony nem tudta magát elszánni. Egyházi gran- 
dok is részt vettek az akciókban ; Zamora püspöke nagy sereg élén 
vonult erre-arra, templomokat, kolostorokat fosztott ki, és felkelést 
prédikált. Emiatt a császári tanácsosok intézkedésekre szólították 
fel a pápát, de ő nem avatkozott be; a zamorai püspököt ugyan 
, második Lutherként" emlegették Rómában, de igen hasznosnak 
találták, és eszük ágában sem volt kiközösítéssel sújtani, mint az 
. első Luthert. Franciaország a határon újra kezdte a régi háborúsko- 
dást Navarra birtokáért; fennállt az a beláthatatlanul súlyos ve- 
szély, hogy a felkelők szövetkeznek a franciákkal. Ha a német feje- 
delmek olyan pontosan ismerik a helyzetet, mint Károly és taná- 
csosai, újdonsült császárukkal szemben bizonyára még magasabb 
követeléseket támasztanak. 

Ilyen szorongatott helyzetben volt tehát Károly, amikor meg- 
érkezett Kölnbe és Aachenba. Nagyon kellett sietnie, hogy minél 
hamarabb visszatérhessen Spanyolországba, nehogy ott mindent el- 
veszítsen. Gyorsan el kellett intézni a német ügyeket, köztük a kelle- 
metlen Luther-affért. Károly sebtében aláírta a választási feltétele- 
ket, amelyek közül egyet sem szándékozott teljesíteni. A német 
viszonyokat teljességgel nem ismerő tanácsosok néhány felületes 
intézkedést hoztak ; mindenekelőtt felfogadták császári zsoldosvezér- 
nek a nagy condottierét, Sickingent, annak ellenére, hogy az a várát, 
Ebernburgot , az igazságosság szállásává" tette a lutheri rebellisek 
számára ; néhány csatlóson és darabonton kívül Károlynak nem volt 
semmiféle hadserege. Megpróbálták az eretnek Luthert kötetlen 
magánbeszélgetések révén kikapcsolni, s erre a célra Sickingen is 
rendelkezésre bocsátotta várát, Ebernburgot. Ekkor lépett színre a 
császár gyóntatója, a franciskánus Glapion, a legelső , szürke emi- 
nenciások" egyike a nagy gyóntatóatyák most kezdődő hosszú so- 
rában. Erasmus, aki levelezett vele, úgy nyilatkozott róla, hogy 
még tízévi bizalmas együttlét után sem lehet kiismérni. Annyi bizo- 
nyos, hogy rendkívül nagy befolyása volt a fiatal császárnál; ennél 
többet a történetkutatók sem igen tudtak kinyomozni. Nem tudni, 
hogy közvetítő kísérletére diplomáciai megfontolásból vállalkozott-e, 
vagy őszintén törekedett valamiféle kiegyezésre : törekvése nem járt 

sikerrel. Pedig úgy látszik, hogy nagy engedményekre volt hajlandó. 
A tanácskozáson részt vett Brück szász kancellárnak igen nagy jó- 
indulattal nyilatkozott Lutherról: Csak a Babilóni fogság, az ször- 
nyű írás, — mondta — , a barátnak azt vissza kell vonnia, vagy meg 
kell tagadnia ; Luther egyszerűen kijelentheti, hogy nem ő írta, csak 
neki tulajdonítják a szerzőséget. A döntőbíróságra vonatkozó indít- 
ványt is helyeselte Glapion; még a wormsi birodalmi gyűlésen, 
Luther ottlétekor is azon fáradozott, hogy az ügy , nyilvánosság 
kizárásával" jusson valamiképpen nyugvópontra. Végül abba- 
hagyta a meddő próbálkozásokat, és sóhajtott: ő becsülettel meg- 
tette, ami tőle tellett. Úgy látszik, Rómában túl soknak találták, 
amit tett; visszarendelték az udvartól, és azzal bízták meg, hogy 
hajózzon át Amerikába, s legyen ott a , Gyöngyöknek" nevezett új 
rendi tartomány megbízott vezetője. Glapion el is indult, de csak 
Spanyolországig jutott el, ott utolérte a halál. 

Mindezekkel a lépésekkel csupán azt próbálták elérni, hogy 
Luthert távol tartsák a nyilvánosságtól, mivel a közvélemény amúgy 
is fel volt izgatva. A császári udvar támadásainak és visszavonulá- 
sainak egyes szakaszait a nemzetközi politika határozta meg ; ha a 
pápai kúria akadékoskodott, a császári udvar azzal fenyegetőzött, 
hogy megengedi Luther megjelenését, ha a kúria engedett, akkor 
igyekeztek Luthert háttérbe szorítani. S csak akkor szánták el 
magukat arra, hogy Luthert Wormsba idézik, amikor a pápa egy- 
értelműen összepaktált Franciaországgal, és a spanyolországi 
zavargásokkal kapcsolatos intrikái is kitudódtak. Hogy a döntés 
ellen izgatottan tiltakozó Aleander nunciusnak még érthetőbbé 
tegyék a dolgot, a tanácsosok nagyon udvarias stílusban fogalmaz- 
ták meg az idézőlevelet. Az eretnektől nem sajnálták a , tiszteletre- 
méltó, kedves, ájtatos" megszólítást. Az udvar megváltozott, 
magatartásának további látható jeleként magát a birodalmi 
heroldot, Caspar Sturmot küldték ki szolgájával, hogy Luthert 
Wormsba kísérje. 

Hogy azonban a már kétségbeesett nunciusnak is legyen némi 
vígasza, sebtében megfogalmaztak egy császári mandátumot, amely 
elrendelte Luther minden könyvének elkobzását, és — ami még 
fontosabb volt — leszögezte, hogy Luthert csak tanainak vissza- 
vonása végett idézték Wormsba. Worms felé utaztában a szerzetes 
több helységben is látta a parancs kifüggesztett példányait. Ezúttal 

szekéren utazott, amelyet komája, Lukas Cranach szorgalmazására 
a wittenbergi magisztrátus bocsátott rendelkezésére. A rendi elő- 
írásoknak megfelelően egy Ágoston-rendi testvér ment vele 
kísérőként, rajta kívül még egy diák és Nikolaus Amsdorf, egyetemi 
tanártársa; a nincstelen barát útiköltségét szintén Wittenberg 
városa fedezte. Az új császári parancs Luthert is aggodalommal töl- 
tötte el. Barátai, hívei óvták, ne menjen el Wormsba, hivatkoztak 
Huszra és Savonarolára, Luther azonban kitartott elhatározása 
mellett, és az a fogadtatás, amelyben útja során majdnem minde- 
nütt része volt, minden bizonnyal csak erősítette elhatározását. 
A birodalmi herold jelentette Wormsba, hogy a lakosság mindenütt 
kivonul Doktor Luther fogadására, s ő ezt nem tudja megakadá- 
lyozni. A magisztrátusok borral kínálták az eretneket, ami csak igen 
tekintélyes átutazó személyiségeknek dukált. Számos helységben 
felkérték, hogy prédikáljon. Frankfurtban — amint a nunciusnak 
bizalmas emberei jelentették — az eretnek botrányos dolgot művelt : 
látták a szállásán , csengő lantot pengetve". De azt is jelentették 
róla, hogy utazása közben több ízben súlyos rosszullét rohanta meg. 
Frankfurtból Luther megüzente a választófejedelemnek és tanácsosa- 
inak, hogy hamarosan megérkezik Wormsba. Frigyes megdöbbent a 
hírre. Az utolsó pillanatig azt remélte, hogy az ő doktora mégiscsak 
visszafordul, vagy legalábbis Wormson kívül, valamelyik közeli hely- 
ségben várja meg, mit határoznak felőle. Luther rövid levelet küldött 
Spalatinnak, megemlítette súlyos rohamait, majd kijelentette: 
,, : . . a pokol minden kapuja és a levegő minden hatalma ellenére be 
fogunk vonulni Wormsba... Gondoskodj szállásról!" Spalatin 
engedelmeskedett. 

Luther harmincnyolc esztendős volt ekkor, meglett korú ember az 
akkori fogalmak szerint, hiszen a negyvenéves kor már az öregség 
küszöbét jelentette, és nem sokan élték meg az ötvenet. Károly 
császár huszonegy esztendős volt, akkori arcképein még fiatalabbnak 
látszik. Eddig egyetlen önálló cselekedetéről vagy akarat meg- 
nyilvánulásáról sem tudott a világ, csak hihetetlen tömegű címéből 
és rangjából ismert egynéhányat. Abban a méltóságairól szóló, fél 
nyomtatott oldal terjedelmű felsorolásban, amelyet tanácsosai rend- 
kívül nagy gonddal állítottak össze, Károly , Isten kegyelméből 
választott római császár, a birodalom mindenkori gyarapítója,; 
Németország, Spanyolország, a Két Szicília, Jeruzsálem, Magyar- 

ország, Dalmácia, Horvátország stb. királya, Áusztria főhercege, 
Burgundia hercege, Habsburg, Flandria és Tirol grófja". A fel- 
sorolás még .hosszan folytatódik, és még az elzászi kis Pfirt vár- 
kastélyt is magában foglalja; merész világhatalmi aspirációkkal 
végződik: , Afrika és Ázsia ura". Amerika, amelynek meghódításá- 
hoz éppen akkoriban kezdett hozzá a két vakmerő spanyol kalóz, 
Cortez és Pizarro, nem szerepel a listán. Címer-jelmondat gyanánt 
Károly ezt a latin szót választotta: , Nondum" — , Még nem". 


A wormsi birodalmi g yálés 


uItt állok. Másként nem tehetek. Isten engem úgy segéljen. 
Ámen." Ezek a híres szavak, amelyeket Luther a wormsi birodalmi 
gyűlés előtt mondott. A hagyomány legalábbis így tartja. Hogy 
valóban pontosan ezek a szavak hangzottak-e el, erősen vitatható. 
Valószínűleg csak ennyit mondott : , Istén engem úgy segéljen", ami 
az eskü szokásos megerősítése volt. De már közvetlenül az esemény 
után felbukkant a röpiratokban a dacos ,Itt állok", és azzal a 
felülmúlhatatlan pregnánssággal, amely egy szóból legendát tud 
csinálni, jellemezte a szerzetes magatartását. A részletesebb be- 
számolók nem ilyen határozottak. Luther körül nagy lárma volt, 
vad tolongás, cihelődés ; a császár is felemelkedett székéből, az ala- 
csony teremben fülledt volt a levegő; az idő későre járt, fáklyák 
imbolygó fénye világította meg úgy-ahogy a színteret. Afelől azon- 
ban semmi kétség nem lehet, hogy Luther ott állt, és nemmel 
válaszolt arra a felszólításra, hogy nézeteit vonja vissza. 

Nem kívánunk a pillanat világtörténelmi jelentőségéről elmél- 
kedni. Ezt akkor aligha fogta fel bárki is, legkevésbé a fiatal császár, 
akinek a szász választófejedelemség kicsiny, számára merőben 
ismeretlen egyetemén tanító rebellis docens ügyében kellett 
döntenie. A császárt egyéb gondok foglalkoztatták, spanyolországi 
gondok, itáliai háborús tervek, nagyburgund ábrándok és súlyos 
pénzgondok is, amelyektől élete végéig sem bírt szabadulni. A német 
ügyeket, amelyeknek. nyomban hátat akart fordítani, nagyon 
terheseknek találta. Zavart okoztak világméretű terveiben. A szer- 

zetes, akinek még a nevét sem ismerte pontosan — az előtte fekvő 
aktákban csak ,egy bizonyos Márton testvér" szerepelt — már 
puszta megjelenésével ellenszenvet váltott ki belőle : egy engedetlen, 
sovány, fanatikus barát, egy cseh, egy huszita, aki nem hajlandó 
elismerni semmi tekintélyt, sem a Szentszékét, sem a legalább 
ugyanolyan szent császári felségét. Remélte, hogy az ügyet, amely 
már túlságosan nagy nyugtalanságot idézett elő, rövid és éles hangú 
ediktummal egyszer s mindenkorra elintézi. 

A magasabb rendű gondok álltak az előtérben, nem Luther, akit 
— ameddig csak lehetséges — távol akartak tartani a birodalmi 
gyűléstől. A Luther-ügy , guerelle Allemande", német civakodás 
csupán — gondolta nyilván a császár; franciául gondolkodott, ez 
volt az egyetlen nyelv, amelyet tudott. Őt egészen más dolgok" 
érdekelték. A wormsi összejövetel nem annyira német birodalmi 
gyűlés volt, mint inkább nemzetközi csúcskonferencia. A császárt 
nemcsak burgundiai tanácsadói vették körül; voltak ott spanyol 
grandok, két olasz nuncius, savoiai urak, velenceiek, dánok, len- 
gyelek, magyarok. Egy Írancia követ is megjelent, zsebében ott 
lapult már királyának hadüzenete; az angol követ szövetség- és 
házasságkötési ajánlatot tartogatott a tarsolyában. Nagy volt a 
nyelvi zűrzavar. Persze a német küldöttek is ott voltak, de erősen 
a második vagy a harmadik vonalba szorultak vissza. Egy osztrák 
úr, aki a császár örökös tartományaiból jött, így írt haza: , Olyan 
nyomorúságos állapotok vannak az udvarnál, hogy aki nem látta, 
el sem tudja hinni. A császár gyerek, önállóan nem cselekszik 
semmit, néhány németalföldi dirigál neki, akik bennünket, néme- 
teket nem respektálnak, és egyáltalán nem viseltetnek jóakarattal 
irántunk. És ami a német ügyeket illeti, azokkal mindenkit a ko- 
misszáriusokhoz utasítanak ; tőlük aztán nem lehet sem választ, sem 
döntést kicsikarni, mindenki hangosan szidja őket . . . Csalafintaság 
az egész . . ." 

Az őszinte hang ne feledtesse el velünk azt a tényt, hogy a 
németek terveit és akcióit is jórészt csalafintaság jellemezte négy 
hónapon keresztül, mielőtt Luthert színre engedték lépni. Mindenki 
a saját külön érdekeit hajszolta, miközben tiszteletteljes ábrázattal 
hajlongott a fiatal császár előtt, akit nem azért választottak csá- 
szárra, hogy úrrá legyen felettük. Miksa császár intrikákban meg- 
őszült tanácsadói siettek még néhány sikeres akciót nyélbe ütni, 

mielőtt végképp le kell lépniük a porondról. Nem kevés fejedelem 
Franciaország érdekeit szolgálta, mert a francia király, noha a 
császárválasztáson alulmaradt, még korántsem lődözte el minden 
puskaporát. Nyers, zsoldoslelkű fejedelmek, tagbaszakadt óriások 
jártak-keltek döngő léptekkel, súlyos kardjukat csörtetve, tarka 
köntösben. Ezeknek egyáltalán nem is volt határozott véleményük. 
Egy-egy birodalmi gyűlés nekik csak kínálkozó alkalom volt arra, 
hogy vidám dáridókat csapjanak, szajhákkal szórakozzanak, lovagi 
tornán néhányszor lándzsát törjenek. , Csak rohangálnak, meg vag- 
dalkoznak mindennap — írta Luther fejedelme a testvéröccsének — , 
és az ügyek igen lassan haladnak előre." Pedig az ügyek, amelyekkel 
foglalkozni kellett volna, tulajdonképpen nagyon sürgősek voltak: 
birodalmi kormányzat alakítására volt szükség; a császár a biro- 
dalmi gyűlés után mindjárt el akarta hagyni Németországot. Majd- 
nem tíz esztendő telik el, mire visszatér. Ki intézze távollétében a 
birodalmi ügyeket? A császárválasztási feltételek, amelyeket Károly 
elfogadott, ilyen esetre azt írták elő, hogy a rendekből kell kormány- 
zati szervet alakítani, sebben a választófejedelmek viszik az irányító 
szerepet. Nyomban kiderült, hogy a császár nem szándékozik 
ígéreteit teljesíteni. Közölte, hogy helytartót fog kinevezni, s erre a 
posztra öccsét, Ferdinándot kívánja állítani. A fejedelmek ezt 
, fölöttébb sérelmesnek" találták, végül is — a birodalmi gyűlések 
állandó gyakorlatához híven — kompromisszum jött létre. A fel- 
izgatott kedélyek figyelmét Károly azzal terelte más irányba, hogy 
előhozta a Rómába vonulás gondolatát; a hagyomány szerint 
Németországban csak választják a császárt, de a pápa koronázza 
meg Rómában, ezzel az aktussal válik teljes jogú, legitim német- 
római császárrá. Ám az Itáliába vonulás egyben azt is jelentette, 
hogy a császár felújítja a birodalom régi hűbérúri igényeit az idő- 
közben elveszített itáliai területekre ; és ugyanakkor háborút jelen- 
tett Franciaországgal, amely birtokában tartotta Milánót. E poli- 
tika fő mozgatója Gattinara, a császár kancellárja volt, aki a ki- 
öregedett burgund tanácsadó, Chiévres, Croy hercege helyébe lépett. 
Gattinara, a piemonti olasz, a jelentéktelen családból származó 
jogász a hivatalnok-miniszter új típusának képviselője; Chiévres 
még a régi típus volt, a fejedeími vagyonnal rendelkező burgund 
főnemes, aki mint a fiatal Károly nevelője és tanácsadója, hivatali 
tisztsége alatt megkétszerezte, vagy megháromszorozta vagyonát. 

Gattinara nem is gondolhatott arra hogy olyan családi hatalmat 
építsen ki, mint a Croy-ház ; ő csak császári urának szolgája, ,,mi- 
nisztere" akart lenni, aki azonban irányítja az uralkodót; óriási 
hatalmi terveket kovácsolt számára. E tervek közül Itália állt az 
első helyen, és sok német fejedelem szívesen fogadta az elképzelést, 
mert az Itáliába vonulás a múltban is mindig , hozott valamit a 
konyhára". A hadviseléshez azonban pénz kellett abban a korban, 
mikor zsoldoscsapatokkal, landsknechtekkel vagy svájciakkal vív- 
ták a háborúkat, akik fizetség nélkül nem harcoltak. Pénz azonban 
ijesztően kevés volt. A császárválasztást elsősorban finanszírozó 
Fugger-bankház befektetéseit féltve már lekötötte biztosítékul az 
ausztriai bányákat. Spanyolország kimerült, és véres polgárháború- 
ba bonyolódott; a spanyol nagyurak a kongresszuson keservesen 
panaszkodtak, hogy még a rangjukhoz illő külsőségekre sem telik 
nekik. Fizessenek a németek. A németek viszont arra hivatkoztak, 
hogy a birodalom zilált állapotban van, nagy a drágaság, rengeteg 
ember pusztul el, zűrzavar uralkodik. S ha már felvetődött a pénz- 
kérdés, ismét előhozták a Rómával kapcsolatos , gravameneket" és 
az örökös , egyházi" adókat. Ilyen alkalmakkor a ,kisemberekre" 
is lehetett hivatkozni, s ebben az összefüggésben még a wittenbergi 
szerzetes is kapóra jött. i 
A császár tanácsosai minden tőlük telhető módon igyekeztek 
propagálni az Itáliába vonulás gondolatát. Minden aggályoskodás 
nélkül megengedték, hogy a tiszteletreméltó dominikánus -prior, 
Faber a wormsi székesegyházban prédikáljon. Faber előzőleg 
Tanács című brosúrájában azt fejtegette, hogy Erasmus szellemében 
miként lehetne megóvni a békét. Most nem békét, hanem háborút 
prédikált. Az alkalmat egy haláleset szolgáltatta: Croy herceg 
huszonhárom éves testvéröccse, aki addigi busás javadalmaihoz 
nemrég megkapta Spanyolország leggazdagabb jövedelmű egyházi 
tisztségét, a toledói érsekséget, egy vidám hajtóvadászaton leesett 
lováról, s belehalt sérüléseibe. A gyászszertartáson a nagyu- 
rak valamennyien megjelentek a templomban. Rómába rémült 
hangú jelentések mentek a dominikánus prédikációjáról: nem a 
halálról és a múlandóságról szóló jámbor elmélkedés volt, hanem 
politikai gyújtogatás. Lutherról beszélt a dominikánus, kijelentve, 
hogy az eretnek üzelmeit nem szabad tovább tűrni. De kinek kell 
beavatkoznia a prior véleménye szerint? Nem a pápának, hanem a 

császárnak! És ami még rosszabb : , Ha a pápa hibázott, akkor neked 
mint császárnak fel kell kelned az ő megfenyítésére!" Itália, Itália! 
— így kiabált a szerzetes , hihetetlen arcátlansággal". A fejedelmek- 
hez fordulva pedig ezeket mondotta : , Miközben ti egymással meg a 
császár ellen hadakoztatok, a pápa, Velence, Franciaország és a 
többiek mind ellenségeskedtek a császárral. Egyesüljetek hát, és 
menjetek nekik!" 

Ez nem a wittenbergi barát felelőtlen uszítása volt, HNéö a csá- 
szári kormányzat jól megfontolt lépése; a nunciusoknak még több- 
ször nyílt alkalmuk arra, hogy izgatott hangú jelentéseket küldje- 
nek Rómának. Aleander nuncius, aki nem alaptalanul a birodalmi 
gyűlés legfontosabb személyiségének érezte magát, hosszas keresgé- 
lés és sok elutasítás után nem talált a városban más szállást, mint 
egy fűtetlen, mocskos padlásszoba-félét; nemcsak a hidegtől resz- 
ketett, hanem a fenyegetésektől is, amelyekben bőven volt része. 
, Ezekben a német városokban bizonytalanabbul érzem magam, 
mint a Campagnán" — írta egyik jelentésében, és ez a megjegyzés 
sokat mondott mindenkinek, aki ismerte a Róma környékén ural- 
kodó állapotokat. Worms szűknek bizonyult, még messze a város- 
falakon kívül is megszállták a vendégek. Maga a császár közös szo- 
bában hált az öreg Chiévres-rel, aki neveltje fölött addig akart gyám- 
kodni, ameddig csak lehet. A fogadókban öt-nyolc lovag osztozott 
egy szobán, tucatnyi csatlós szorongott egy-egy köteg szalmán. 
A különböző nemzetbelieknél napirenden voltak a verekedések az 
alantasabb rendűek és az összetűzések a nagyurak között; az egyik 
ülésen majdnem kézitusára került sor, amikor a Brandenburgi 
hevesen összeszólalkozott ellenségével, Frigyes választófejedelem- 
mel, s már a kardok is kiröppentek hüvelyükből. A templomba vonu- 
lásnál civódás támadt az etikett miatt. Valaha a Nibelungok el- 
feledett korában a királynék azon. civakodtak a wormsi katedrális 
lépcsőin, hogy melyikük vonuljon be elsőként a templomba. Most az 
urak azért harcoltak, hogy a misét rangjukhoz méltó helyen ülve 
hallgassák végig ; sokan inkább tüntetően kivonultak, semhogy olyan 
helyre üljenek, amelyet nem tartottak elég előkelőnek. A régi dóm 
szobraira ügyet sem vetettek, s nyilván észre sem vették, hogy a 
világot jelképező asszonyalak csak elölről szép, hátát férgek pusztít- 
ják és rútítják el. 

Pletykák forgószele örvénylett az egész városban. Minden tilalom 

ellenére röpiratok özöne árasztotta el Wormsot. A könyvárusok 
kirakták pultjaikra Luther brosúráit. A spanyolok összetépték az 
eretnek írásait, mire felelősségre vonták őket. Egy spanyol lovas- 
katona kivont karddal kergetett egy polgárt, az üldözöttnek sikerült 
eltűnnie egy kapu mögött, a spanyol pedig felbukott a lovával. 
, Sok német volt a közelben, de még egy ujjal sem mert egyik sem a 
spanyolhoz nyúlni" — írta Huttennak egyik barátja. Ható- 
sági rendelkezéseket tartalmazó hirdetmények függtek mindenfelé, 
de névtelen fenyegetőzések is. És látni lehetett az eretnek képmásait 
meg a nunciusról készített karikatúrákat, amelyek fejjel lefelé 
ábrázolták a pápa megbízottját. A császári politika egyáltalán nem 
vette rossz néven az ilyen vihart jósló megnyilvánulásokat, ha 
azok beleillettek terveibe. Chiévres azt mondta a velencei követ- 
nek, hogy állítólag a wittenbergi barát százezer embert hajlandó a 
császár zászlai alá vezetni, ha Károly Itália ellen vonul, és megre 
formálja az egyházat. Luthert nyilván olyan vágású papnak vélte, 
amilyen az élelmes Schiner volt, a svájci Sitten püspöke, aki harcias 
természetű földijeit elszegődtette zsoldosnak hol ide, hol oda, így 
. a pápának is, aki ezért bíbornoki kalappal honorálta ; talán a csá- 
szárnak is küldene, ha annak lenne erre pénze. A háborús veszély a 
. levegőben lógott. Több helyen már fel is lángoltak a harcok : Német- 
alföld határainál hadat indítottak Franciaország hívei, Gelderland 
hercege és a liége-i püspök testvére, aki Bouillon és Sedan felől tá- 
madott, s aki ,az ardenneki vadkan" festői melléknevet viselte. 
Itáliában meghirdették a háborút. A Balkánon az a veszély fenyege- 
tett, hogy a törökök beveszik Belgrádot. Dánia és Svédország kö- 
zött véres polgárháború dúlt. Hutten a papok elleni háborúra buz- 
dított. A parasztháború sem volt puszta fenyegetés : súlyos zendülé- 
sek törtek ki itt is, ott is. . . 

Négy hónapig folytak a tárgyalások. Luther 1521. április 16-án 
vonult be kísérőivel Wormsba. Aleander nunciusnak újabb oka volt 
a felháborodásra: a bevonulás korántsem illett egy kiközösített 
személyhez. Sok kíváncsi az eretnek elé lovagolt. A birodalmi 
herold haladt előtte, karjára vetett köpenyén a nagy császári címer- 
" rel, amely mindenkinek tudtára adta, hogy az eretnek személye 
császári oltalom alatt áll. Az utcákat ellepték az emberek ; a menet 

csak üggyel-bajjal jutott el a szálláshoz, a johanniták vendégházá- 
hoz, , A hattyúhoz" címzett fogadó közelében, ahol a szász választó- 

fejedelem lakott. Az eretnek tíz-tizenkét úr társaságában költötte 
el ebédjét. Szobájában szinte egymásnak adták a kilincset a láto- 
gatók, akik azért jöttek, hogy bátorítsák, ijesztgessék, vagy egy- 
szerűen csak látni akarták. 

Luther utazása során hozzászokott az ilyen élményekhez, de 
most mégis zavarba jött. Minden oldalról a lelkére beszéltek. A vá- 
lasztófejedelem, aki maga óvatosan a háttérben maradt, elküldte 
hozzá tanácsosait. Schurff, a wittenbergi jogtudós ellátta instruk- 
ciókkal. Úgy hisszük, Luther félt, mint minden bátor ember, aki nagy 
harc előtt. áll. Nem annyira a máglyától, mint inkább attól, hogy a 
császár, , az ősi német törzsökből sarjadt nemes ifjú vér" színe előtt 
kell megjelennie. Ezt a respektust mindvégig megőrizte, minden 
rossz tapasztalata sem tudta belőle teljesen kigyomlálni. Egy csá- 
szár Isten kegyelméből császár, bármilyen legyen is. Luthernak 
azonban más és mélyebb aggályai is voltak. Mindenki másnál sok- 
kal világosabban látta, hogy mit jelent az, ha ő egymaga szembe- 
száll a világ egyetemes tekintélyével, s végeredményben egyedül a 
saját lelkiismeretére hivatkozik. Félt a nagy lármától is, a sok em- 
bertől, akik a legkülönbözőbb követeléseket támasztották vele 
szemben. Már akkor is aggályai támadtak, amikor Hutten és Sickin- 
gen meg akarták nyerni, hogy szövetségesük legyen. Neki más 
céljai voltak, nem a papok ellen akart ő háborút viselni. Az Igének 
kell győznie, nem a fegyvernek. i 

A látogatók telebeszélték a fejét, s valószínűleg késő éjszakáig ; 
kísérői közül ketten aludtak vele egy szobában. Másnap reggel kapta 
meg az idézést. Ügyeltek a formaságok megtartására, a nuncius 
felfogása szerint még kissé túlzottan is. Maga a birodalmi kancellár, 
von Pappenheim ment el a johanniták vendégházába, és átadta a 
parancsot : Luther délután négy órakor jelenjék meg a császár és a 
rendek előtt. 

A kellő időben érte mentek, ismét ünnepélyes kísérettel. Az utcák 
annyira zsúfoltak voltak, hogy óvatosságból kerülő úton, kerteken 
meg hátsó udvarokon keresztül vezették Luthert, és egy mellék- 
ajtón bocsátották be az ülésterembe. Mikor az épület főbejárata 
előtt várakozók erre rájöttek, vad tumultus támadt. A darabontok 
csak nagy üggyel-bajjal tudták az illetékteleneket távol tartani. 
Sokan felmásztak a közeli háztetőkre, onnan bámultak át a püspöki 
palotára. 

A teremben korántsem uralkodott az az ünnepélyesen rideg rend, 
amely a későbbi időkben jellemezte a nagy fontosságú üléseket. : 
A császár és néhány fejedelem számára karosszékeket helyeztek el, 
föléjük baldachint emeltek; a hosszanti falak mentén kőpadok 
húzódtak. A jelenlevők túlnyomó többsége állt, és mindenki igye- 
kezett előbbre furakodni, hogy jobban lásson és halljon. Luthernak 
és kísérőinek úgy kellett utat törniük. A szerzetes kedves ismerőst 
pillantott meg, Peutingert, augsburgi vendéglátóját, s örvendezve 
köszöntötte: , Doktor, hát kegyelmed is itt van?" Ám a birodalmi 
marsall tüstént rászólt: Itt csak akkor beszélhet, ha kérdezik. 
A nuncius, aki a kiközösített barát kihallgatásán nem lehetett jelen, 
bizalmi emberei által informáltatta magát. Ezek jelentései szerint 
az eretnek arcátlanul nézegetett maga körül: , Fejét ide-oda, erre- 
arra forgatta, s mindezt a császár jelenlétében." 

Egy padon feküdtek egymásra halmozva Luther írásai. Megkezdő- 
dött a kihallgatás. A trieri érsek officiálisa, magas termetű, harsány 
hangú férfi, elmondta a nunciussal előzőleg megbeszélt nyilatkoza- 
tot: Luther azért idéztetett a császár elé, mivel két kérdésre óhaj- 
tanak választ kapni tőle: , Először: Elismered-e itt nyilvánosan a 
magadéinak azokat a könyveket, amelyeket a neved alatt terjesz- 
tenek? — Másodszor: Fenntartod-e azok tartalmát, avagy vissza 
kívánsz vonni belőle valamit?" 

Luther ügyvédje felkiáltott: , OlIvassák fel a címeket!". Tartott 
tőle, hogy a padon felhalmozott írások közt lehetnek olyanok, 
amelyek nem Luthertól származnak. Hangosan felolvasták a címe- 
ket: Luther elismerte, hogy ő írta valamennyit. S most ő kezdett 
beszélni, halkan és — úgy látszik — elfogódottan. Hívei csalódást 
éreztek, ellenfelei elégedetten konstatálták, hogy az eretneknek 
inába szállt a bátorsága. Az előkelő urak a méltóságot, a mérték- 
tartó magatartást hiányolták fellépésében, s nem egészen értették, 
hogy ez az ágrólszakadt csuhás miként tudott ekkora feltűnést 
kelteni. Némelyek megjegyezték, hogy tonzúrája jóval nagyobb a 
szokottnál, mások , démonian villogó szemeket" véltek látni a 
csontos arcban. Testtartása bizonytalan volt; kioktatták, hogy a 
császári felség előtt térdet kell hajtania, ezért térdét a nehéz fekete 
csuha alatt előre tolta, nem tudván, egyszer kell-e bókolnia vagy 
többször. Bibliai idézeteket mondott, amelyeket a legtöbben nem- 
igen ismertek. Hivatkozott Krisztus szavaira: , Aki pedig meg- 

tagad engem az emberek előtt, én is megtagadom azt az én mennyei 
" Atyám előtt." Majd a második kérdést illetően gondolkodási időt 
kért. Alaposan meg kell fontolnia a választ. 

A császár, akit néhány kurta szóval informáltak az elhangzot- 
takról, türelmetlen volt, de a tanácsosok és a fejedelmek méltá- 
nyosnak találták a barát kívánságát. Az officiális kihirdette határo- 
zatukat: Luther megfontolhatja a választ, de csak rövid gondol- 
kodási időt kap, másnap újra meg kell jelennie. Válaszát szabadon, 
élőszóval kel! elmondania, nem nyújthatja be írásban, előre meg- 
fogalmazott szöveget sem szabad felolvasnia. A teremben nagy 
morajlás támadt, az emberek kérdezősködtek, sokan alig értették a 
mondottakat ; az eretneket elvezették, s visszakísérték szállására. 
Nem volt ez hatásos fellépés, csupán előkészítése a főjelenetnek ; le- 
hetséges, hogy Luther a választófejedelem tanácsosainak javasla- 
tára járt el így; de talán valóban elfogódott volt. 

Szállásán folytatódtak a rábeszélések. Spalatin mint udvari káp- 
lán elmagyarázta neki, hogyan kell a császárt meg a fejedelmeket 
megszólítani. Luther asztalhoz ült, és nekifogott az írásnak. Cuspi- 
nianus bécsi historikust , e zűrzavar közepette" tájékoztatta az ülés- 
ről, és megírta neki, hogy egyetlen szót sem fog visszavonni. Majd 
elővett még egy papírlapot, amely ma is megvan, és kezdte fel- 
vázolni másnap elmondandó beszédét. Feljegyezte azokat az alatt- 
valói engedelmességet hangsúlyozó cikornyás szólamokat, amelye- 
ket tanácsadói elméjébe véstek. Majd a második kérdésre adandó 
válasz következett, hogy nézeteiből mit hajlandó visszavonni. Ha az 
embertől szóbeli választ követelnek — írta —, , elővigyázatlanság- 
ból" előfordulhat valami, ami , vagy túl kevés, vagy túl sok, s lelki- 
ismeretem sérülést szenved..." Végül egy befejezetlen mondat : 
, És beszéd közben beleszövődhetnek ilyen vagy olyan gondolatok, 
minthogy . . ." 

Itt félbeszakadt a vázlat, valószínűleg megzavarták az írásban ; 
szobájában mindig voltak látogatók. A ránk maradt sorok betűi 
nyugodt vonalúak. Lehetséges, hogy akkor már pontosan tudta, 
hogy mit fog majd mondani. 

Másnap, ismét csak késő délután, mivel a magas uraságoknak 
még sokat kellett tanácskozniuk, került sor az ő nagy fellépésére. 
A teremben még nagyobb volt a zsúfoltság, mint az előző napon. 
Sokan már a kora délelőtti órákban a bejárat előtt ácsorogtak, hogy 

helyet biztosítsanak maguknak, mások erőszakkal nyomakodtak be 
az alacsony mennyezetű terembe. Már fáklyákat kellett gyújtani. 
Luther ezúttal hangosan beszélt, és jól tagolta mondanivalóját. 
Az officiális ismét feltette a visszavonásra vonatkozó kérdést, s né- 
hány bíráló megjegyzést fűzött hozzá: A gondolkodási idő volta- 
képpen merőben szükségtelen volt, hiszen Luther nagyon jól tudja, 
mi végett idézték meg. Hitbeli dolgokban — úgymond — bármikor 
készen kell állnia számadásra és válaszadásra mindenkinek, hát még 
a teológia neves professzorának. 

Luther igen korrekt módon, a császár és a fejedelmek előírásos 
megszólításával kezdte. A tolongó tömegben egészen előretolták, 
közvetlenül a nagy uraságok elé. Még nyomatékosan elnézést is 
kért, ha netán valakinek nem adta volna meg pontosan az őt meg- 
illető titulust: , Nem az udvarnál, hanem a szerzetesi cellában töl- 
töttem életemet." Megismételte, hogy a felsorolt könyvek szerző- 
ségét elismeri, de megjegyezte : Lehetséges, hogy a nyomtatványok- 
ban — lévén azok nem a saját kiadásai, hanem Bázelban és másutt 
készült utánnyomások — olyan szövegváltoztatások fordulnak elő, 
amelyekről neki nincs tudomása. Csak azért vállalhat felelősséget, 
amit ténylegesen ő írt. 

Majd igen módszeresen folytatta beszédét, mintha az egyetemen 
tartana előadást. Írásai három osztályba sorolhatók, nem mind 
tartoznak egy és ugyanazon kategóriába. Elsősorban kizárólag 
a hívők épülésére szolgáló elmélkedéseket írt ; ezekben még ellen- 
felei sem találhatnak semmi kivetnivalót. Ezeket semmiképpen 
sem vonhatja vissza, hiszen általánosan elismert igazságokat tar- 
talmaznak. A második csoportba azok az írásai tartoznak, amelyek 
a pápaság ellen irányulnak. E témához érve Luther beszéde rend- 
kívül erős politikai színezetet öltött, s veszedelmes kijelentések 
szerepeltek benne: , Az egész világ tanú rá — mondta —, hogy a 
pápai törvények és az emberektől származó tanok a legsiralmasabb 
módon gúzsba kötik, kínozzák, és gyötrik a hívők lelkiismeretét." 
A hallgatóság élénk morajlása és félhangos helyeslése közepette 
beszélt a római zsarnokságról, amely elnyeli a németek javait. 
Erről szóló írásait sem vonhatja vissza. A féktelen gonoszságnak ki- 
szolgáltatott nép ezt nem tudná megérteni, különösen akkor, ha a 
visszavonás éppen a császár akaratából történne. S végül műveinek 
harmadik csoportja: személyes ellenfeleivel folytatott polémiák. 

Ezekkel kapcsolatban elismeri, hogy gyakran hevesebb hangnemet 
használt, mint ahogy egy szerzeteshez illenék. Mindazonáltal eze- 
ket az írásait sem vonhatja vissza, mivel fennáll az a veszély, 
hogy visszavonás esetén a lelkiismereti kényszer még erősebb 
lenne, mint azelőtt. 

A visszavonás háromszoros megtagadása már magában véve is 
több volt a soknál, hiszen azt várták Luthertól, hogy engedelmeske- 
dik a parancsnak. Luther azonban tovább ment, s csak most tért rá 
arra a kérdésre, amely minden között a legfontosabb volt számára : 
a Szentírás tekintélyének kérdésére. , Ha gonoszul szóltam, tégy bi- 
zonyságot a gonoszságról" — idézte Krisztus szavait János evangé- 
liumából. , Ha maga az Úr, aki tudta, hogy nem tévedhet, nem vona- 
kodott meghallgatni a bizonyságot tanításai ellen akár a leghitvá- 
nyabb szolgától — , mennyivel inkább kell nekem, gyarló embernek, 
aki könnyen tévedhetek, óhajtanom s kérnem, ha valaki bizony- 
ságot kíván tenni tanításaim ellen... Tegyetek bizonyságot, mu- 
tassátok ki tévedésemet a prófétákból és az evangéliumokból! 
Ha meggyőztök, bebizonyítjátok tévedésemet, készséggel vissza- 
vonom, és én leszek az első, aki tűzbe vetem írásaimat." 

Ezt sokan úgy értelmezték, hogy a barát mégiscsak hajlandó en- 
gedni. Ám Luther, ismét bibliai idézetekben, arról a vitáról be- 
szélt a továbbiakban, amelyet tanításai felkavartak. Merészen ki- 
jelentette : , Számomra az a legörvendetesebb a világon, hogy meny- 
nyire harcolnak az emberek Isten Igéjéért . . . Hiszen megmondotta 
Krisztus: Ne gondoljátok, hogy azért jöttem, hogy békességet bo- 
csássak e földre, nem azért jöttem, hogy békességet bocsássak, ha- 
nem hogy fegyvert. Mert azért jöttem, hogy meghasonlást támasz- 
szak az ember és az ő atyja . . . között." 

Az ilyen mondatok fÍrappáns hatást gyakoroltak mindenkire, 
még a császárra is, noha neki csak mintegy dióhéjba sűrítve tol- 
mácsolták a barát beszédét. Luther pedig így folytatta: , Gondol- 
jatok Isten csodálatos és félelmetes döntéseire! Kezdjük-e a viszály 
rendezését azzal, hogy megtagadjuk az Ő Igéjét? Nem hozná-e ez 
ránk az elviselhetetlen bajok özönét? Nem volna-e ez rossz kezdete 
az ifjú császár uralkodásának, akitőlísten után oly sokat remélünk?" 

Az ifjú császárban már rég megszületett a döntés. Az elhangzot- 
tak csak megerősítették azt a véleményét, hogy a barát rebellis, 
lázító. A fülébe suttogott mondattöredékekből annyit fogott fel, 

hogy a barát a kardot emlegette, meg hogy a fiú apja ellen lázad, 
és hogy iszonyatos bajok özöne zúdul a világra. 

Luther mindezt még további bibliai utalásokkal támasztotta 
alá. Fenyegető hangon hivatkozott a fáraóra, Babilón királyára, 
Izrael királyaira. , Valamennyien azt példázzák: miként ásták alá 
birodalmuk hatalmát, amelyet oly nagyon okos tervekkel akartak 
biztosítani. Isten a hamisak tanácsát hiábavalóvá teszi. Hegyeket 
mozdít tova, hogy észre sem veszik. Ezért kell félnünk Őt." 

Ez inkább szenvedélyes vezeklési prédikáció volt, mint védekező 
beszéd. S ebben a szituációban majdnem öngyilkosság volt a fiatal 
császár színe előtt, aki éppenséggel nem akart hallani Nabukodo- 
nozor sorsáról, sem birodalmak bukásáról, amikor éppen egy biro- 
dalom trónusát foglalta el maga is, s nem akart hallani túl ravasz 
tervekről sem, amelyek kiagyalóik vesztét okozták. A barát pedig 
beszéde végéhez érve térdét meghajtotta csuhája alatt, amint arra 
kioktatták, és mentegetőző szavakkal fejezte be szónoklatát : Távol 
áll tőle, hogy ilyen főméltóságokat tanítani akarjon, csupán hazá- 
jának kíván. szolgálatot tenni. ,,És ezzel ajánlom magamat Szent 
Felséged és Nagyméltóságtok kegyelmébe, és alázatosan kérem, 
hogy ellenségeim ármánykodása miatt ne vessetek ki kegyetekből. 
Befejeztem." 

Barátságos és ellenséges felkiáltások kavarogtak a levegőben. A 
sok külföldi azt követelte, hogy Luther latinul is mondja el beszé- 
dét. Egy nemes, aki Luther közelében állt, így szól hozzá : , Ha nem 
bírja már szusszal, elég ennyi is, Doktor Uram!" Ő volt az egyetlen, 
aki észrevette, mennyire ki van merülve a barát. Luther latinul 
megismételte beszédét. Így is csak nagyjából értették meg, hogy 
mit akar. A mi számunkra eléggé egyértelműek a szavai; a jelenle- 
vők számára korántsem voltak azok. Ők olyan értelmet véltek ki- 
hámozni, hogy a szerzetes hajlandóságot mutat nézeteinek vissza- 
vonására. A fejedelmek és a császári tanácsosok visszavonultak az 
emeletre, hogy megbeszéljék az ügyet. Úgy döntöttek, hogy az offi- 
ciális szólítsa fel Luthert teljesen egyértelmű nyilatkozatra: visz- 
szavonja, vagy nem vonja vissza! 

Aztán lementek az ülésterembe. Az officiális ezen a nagy napon is 
szerepelni akart. Korholni kezdte Luther szerénytelenségét. Ura, 
az érsek azonban figyelmeztetően intett neki, mire békülékeny for- 
dulatot szőtt beszédébe: , Ha van jó az írásaid között, Márton, azt 

nem fenyegeti veszély. A császár kegyesen bánik majd azzal, mi- 
helyt megváltoztatod elhatározásodat." Első azonban a vissza- 
vonás, egészen világos szavakban, máskülönben , megsemmisülés és 
örök feledés" következik. 

Luther válasza, amelyről maga mondotta, hogy , szarva, foga 
nincs", így hangzott: ,Ha nem győznek meg a Szentírás bizony- 
ságával vagy világos észokokkal — mivel nem hiszek egyedül sem a 
pápának, sem a zsinatoknak, amelyek nyilvánvalóan gyakran té- 
vedtek, és ellentmondtak egymásnak —, úgy a lelkiismeretemhez 
és Isten Igéjéhez vagyok kötve. Ennélfogva nem tudok, és nem 
akarok visszavonni semmit, mert sem nem bátorságos, sem nem 
tanácsos . . . bármit is a lelkiismeret ellen cselekedni . . . Isten en- 
gem úgy segéljen . . . " 

Nagy izgalom támadt. A császár már készült felállni, eleget ér- 
tett: nincs visszavonás! A barát megátalkodott maradt! Az offi- 
ciális buzgalmában instrukcióin túlmenően, izgatottan kapacitálta 
Luthert : , Ugyan hagyd a lelkiismeretedet, Márton!" Főleg a zsina- 
tok tekintélyének elutasítása hozta ki a sodrából, ingerülten kiabál- 
ta: , Hogy a zsinatok tévedtek, azt te sohasem tudod bebizonyíta- 
ni! Az egyházi fegyelem kérdéseiben talán el lehet ismerni, hogy elő- 
fordultak tévedések." Luther visszavágott : , Én be tudom bizonyíta- 
ni!" A császár, aki már állott, kurtán véget vetett a jelenetnek. Elég 
a vitatkozásból! Vezessék el ezt az embert! Intett a heroldnak, és 
sietve elhagyta a termet. 

Vad zűrzavar és kiáltozás tört ki. Sokan azt hitték, hogy Luthert 
börtönbe akarják hurcolni. Körülfogták. Majdnem mindenkinél 
volt fegyver. Odalépett a herold, Luther megnyugtatta az érte 
aggódókat: Láthatják, hogy védőkíséret oltalma alatt áll! Sietvé 
kifelé tuszkolták. A bejárat előtt a császár spanyol lovasai a menet 
után kiabáltak valamit, amit. szerencsére a németek nem értettek 
meg: , Al fuego! Al fuego!" (Tűzbe vele, tűzbe vele!) A nyelvi zűr- 
zavarnak köszönhető, hogy nem tört ki véres csetepaté, legalábbis 
nem itt és nem azonnal. Szállására érve Luther mindkét karját 
magasba emelve így kiáltott fel: , Túl vagyok rajta, túl vagyok 
rajta!" 

A máglyát követelő kiabálásnak sok évvel később volt még egy 
utójátéka. Károly császár, miután legnagyobb tervei meghiúsultak, 
miután egy emberöltőn át folyton háborúkat viselt Franciaország . 


336 


ellen, a pápák ellen, az eretnekek és a törökök ellen, lemondott az 
uralkodásról, és a yustei kolostor közelében épült szép villájában 
töltötte élete hátralevő részét. Néha elbeszélgetett a szerzetesek- 
kel. Egy alkalommal arról esett szó, hogy a hithű Spanyolország- 
ban, az inkvizíció szigorú ébersége ellenére is néhány erétnek gócot 
találtak. Könyörtelenül le kell számolni velük, jelentette ki a csá- 
szár: Megégetni őket! Csak semmi könyörület! A vádlottak meg- 
bánását sem szabad enyhítő körülménynek betudni. , Helytelenül 
jártam el — jegyezte meg tűnődve —, hogy akkor nem ölettem 
meg Luthert. Nem voltam köteles megtartani szavamat." Mert 
egy eretnek — így érvelt Károly — a császárnál nagyobb úr ellen 
vétkezik: Isten ellen. , Nem ölettem meg, és ennek következtében 
iszonyú naggyá növekedett ez a tévelygés. Megakadályozhattam 
volna..." 

S még tovább fejtegette gondolatait a szerzetesek előtt, akik fel- 
jegyezték szavait. Az eretnekekkel egyáltalán nem szabad szóba 
állni, vitába bocsátkózni, nem szabad meghallgatni őket. , Olyan 
eleven és átgondolt érvekkel hozakodnak elő, amelyek könnyen 
megzavarhatják az embert. És mi történik akkor, ha véletlenül egy 
hamis érv megragad gondolataimban? Ki lehetne olyan erős, hogy 
azt ki tudná tépni a lelkemből?" 

A két nagy ellenfél tehát, Luther halála után, még egyszer szem- 
ben áll egymással, mint egykor Wormsban. Luther is gyakran kí- 
vánta ellenségeinek halálát ; nem éppen jámbor módon örvendezett, 
amikor valamelyikük siralmas véget ért, vagy éppen erőszakos 
halállal múlt ki, mint Zwingli. De szilárdan bízott az Igében, és 
nem lehet ráfogni, hogy lelke nem volt elég erős, hogy ellenfeleinek 
érvei a legcsekélyebb mértékben is megingatták volna. A császár a 
tekintély embere, ő a hatalomban bízik. Ez az egyetlen bizonyító 
eszköze; a hite, bármilyen erősnek érzi, meginoghat. Károly tra- 
gikuma, hogy meg kellett érnie legfőbb és lényegében egyetlen ar- 
gumentumának, a hatalomra való hivatkozásnak csődjét, és még 
nagyobb tragikum, hogy a fél világ népei két táborra szakadtak. 


22 Luther 337 


W artburgba 


Luther nem volt , túl rajta", ahogy gondolta. A császár és a biro- 
dalom előtt lezajlott nagy jelenettel nem ért véget a történelmi 
dráma. Károly császárnak is nagy napja volt, életében először: 
most mutatta meg, hogy nem az az engedelmes növendék és gyám- 
kodásra szoruló kamasz többé, amilyennek általában tartották, 
nem utolsósorban Luther. Néhány évvel később a reformátor Így 
írt Wormsról: , Amit ti velem tettetek, az gyémántba van vésve, 
soha többé kítörölni nem lehet, és még akkor is beszélni fog, amikor 
ti valamennyien porrá váltok, amelyet szanaszéjjel szór a szél. 
Mint lárvák és bálványok ültetek ott a gyerekember, Károly csá- 
szár körül, aki mit sem értett az ilyen dolgokhoz, azt kellett tennie, 
ami nektek tetszett, és ti minden jog nélkül, lelkiismeretetek a 
tanúm rá, meghallgatás és megfontolás nélkül elítéltetek engem." 

A fentieket az érsekeknek meg a fejedelmeknek címezte. Azok va- 
lóban festett bálványokként ültek ott körös-körül, és nem tudták, 
mitévők legyenek. A számukra kellemetlen dolgok elnapolása, hu- 
zavona, halogatás volt mindenkori taktikájuk, bizalmatlanság a 
legerősebb tulajdonságuk és fegyverük. Luther választófejedelme 
is bizonytalan volt. Tudtára adatta doktorának, hogy magatartá- 
sával elégedett; környezetének úgy nyilatkozott, hogy a barát 
mégiscsak túlságosan merész. A császár összehívta a fejedelmeket, 
mint a birodalmi rendek legfelső , kúriáját", s feltette nekik a nagy 
kérdést : mi legyen most. Azok tiszteletteljesen és ravaszul határo- 
zatlan válaszokat mormoltak. Igencsak meglepődtek, amikor az 
ifjú uralkodó elővett egy papírlapot, amelyre már előre saját kezű- 
leg felírta elhatározását, amint az később is szokása volt. Nehezen 
formálta a szavakat, részint hosszú, erősen előreugró álla akadályoz- 
ta, részint az, hogy polip volt az orrában, s emiatt csak szájon ke- 
resztül bírt lélegzeni. De egyébként nem volt bizonytalan. ,, Eh bien 
— jelentette ki franciául —, akkor majd én közlöm a véleménye- 
met." És német fordításban felolvastatta, hogy mit határozott. 
Ez volt Károly első nyilvános akaratmegnyilvánulása és egyben 
bizonyos mértékig testamentuma ; nézeteit és meggyőződéseit nem 
változtatta meg élete végéig. Lassú volt, a világtörténelem egyik 
legnagyobb tétovázója és makacs; emellett melankolikus, az e 

típusra jellemző hirtelen dühkitörésekkel. Állandóan a halálra gon- 
dolt, már egészen fiatalon is, új meg új részletes végrendelkezéseket 
vetett papírra, amelyekben fontos szerepet töltött be a temetkezési 
hely. Németországra sohasem gondolt ilyen vonatkozásban: Bur- 
gundia földjében kívánt nyugodni, az igazi Ó-Burgundiában, ame- 
lyet vissza akart hódítani Franciaországtól; később, amikor spa- 
nyollá vált, úgy rendelkezett, hogy Spanyolországban helyezzék 
tetemét örök nyugalomra. Az ősök, a családfa, a genealógia : ez volt 
a támasza és hite. Egyházi hitét ez határozta meg. Amiben az elődök 
hittek, azt tartotta kötelezőnek magára és egyben az egész világra 
nézve, amely az ilyen hierarchikus rend nélkül nem állhatna fenn. 

Így most is tanúként idézte őseinek hosszú sorát, a legkereszté- 
nyibb német császárokat, a spanyol királyokat, az osztrák főher- 
cegeket és a burgundi hercegeket. , Ők valamennyien halálukig 
hűséges fiai maradtak a római egyháznak, állandóan védelmezték a 
keresztény hitet, a megszentelt szertartásokat, a dekrétumokat, ren- 
deleteket és szent szokásokat." Károly mindenesetre így látta ; tör- 
téneti ismeretei igen fogyatékosak voltak, burgund lovagregényeken 
nevelkedett, s azokban egyetlen szó sem esett a császárok és kirá- 
lyok évszázados harcairól, amelyeket éppen az általa emlegetett 
egyházi , dekrétumok és rendeletek" miatt vívtak. De ne szakítsuk 
félbe: , Természetes örökségként hagyták ránk e szent keresztény 
kötelességek teljesítését, és Isten kegyelméből eddig úgy éltünk, 
hogy híven követtük őseink példáját. Ezért elhatároztam, hogy ra- 
gaszkodom mindahhoz, amit őseim és én mind a mai napig meg- 
tartottunk." Nyomatékosan megemlítette még a konstanzi zsina- 
tot, majd így folytatta: , Bizonyos, hogy egy szerzetes egymagában 
tévelyeg, ha véleményét szembeállítja az évezredes egyetemes ke- 
reszténységével — e vélemény szerint a kereszténység mindig té- 
vélygésben leledzett volna..." Ünnepélyesen kötelezte magát: 
birodalmát és uralkodói hatalmát, barátait, önnön testét és lelkét 
kész sorompóba állítani annak érdekében, hogy minden változatlan 
maradjon. Majd éles hangon foglalt állást az aktuális eseményekkel 
kapcsolatban: , Miután meghallgattam Luther válaszát, amelyet 
tegnap mindannyiunk jelenlétében adott, kijelentem, hogy sajná- 
lom, amiért a Luther és hamis tanítása elleni eljárást oly sokáig 
halogattam. Eltökélt szándékom, hogy őt többé nem hallgatom 
meg. Úgy határoztam, hogy védőkísérettel haladéktalanul vissza- 

küldöm. De feltételként megszabom, hogy nem prédikál, rossz ta- 
nítását a néppel nem ismerteti, lázadásra nem bújtogat. Mint már 
mondottam : elhatároztam, hogy úgy járok el vele szemben, mint 
nyilvánvaló eretnekkel szemben, és felszólítalak benneteket, hogy 
ez ügyben jó keresztényekhez illőn cselekedjetek, amint az köteles- 
ségetek, és amint azt nekem megígértétek." 

Sok fejedelem arca halálsápadtra vált; így olvasható a nuncius 
örvendező és a valóságnak megfelelő jelentésében. Merőben új hang 
volt ez, világos, köntörfalazás nélküli, nagyon személyes jellegű ; 
tanácsadókról szó sem esett, esetleges kompromisszumokról sem. 
Parancs, amelyet. a császár közölt alattvalóival. A szavak szinte 
, velősek" voltak, a fejedelmeket viszont, nagy testük, hatalmas 
válluk, széles kardjuk, övükön függő hosszú tőrük ellenére éppenség- 
gel nem lehetett ilyen jelzővel illetni. A fejedelmi , szabadságról" — 
és ez volt a legfontosabb hitelvük — még halvány utalás sem hang- 
zott el. Sürgősen összeültek, így csoportba verődve érezték magukat 
még leginkább magabiztosnak. Tanácskoztak. 

A szász választófejedelem, Luther protektora, már visszavonult. 
A pfalzi választó szintén eloldalgott. A választófejedelmek gyűlése 
tehát formálisan nem volt határozatképes, és a két óvatos úr távol- 
maradásával éppen ezt akarta. A többieket nemcsak aggasztotta a 
császár parancsa ; az egyébként is különösen aggályoskodó termé- 
szetű mainzi választófejedelem, Albrecht kardinális valósággal va- 
cogott félelmében. Nem az nyugtalanította, hogy választási mani- 
pulációival meg búcsúlevél-üzelmeivel voltaképpen ő robbantotta 
ki az egész históriát. A nép haragjától reszketett, amely személyét 
fenyegette. Kezébe adtak olyan röplapokat, amelyek név szerint 
említették őt ; négyszáz nemes szövetkezett — írták ezek — Luther 
támogatására. Meg ilyen rigmusokat olvasott : , Kereken kimondom 
én, /Hogy nagy bajt csinálok én,/ Nyolcezer emberrel megyek 
nektek én", és aláírásként ott állt a zendülő parasztok félelmetes 
jelszava: , Bundschuh! Bundschuh Bundschuh!? (, Bocskor"). A 
fenyegetés nem volt üres frázis. Az első zendüléseket csak nagy ne- 
hezen sikerült leverni, éppen Mainz kapui előtt. Bármely pillanat- 
ban újra fellángolhatnak. Hol a segítség? Milyen csapatai vannak a 
császárnak, aki olyan szigorúan beszélt? Udvari hivatalnokok, 
darabontok, maroknyi spanyol lovas — ,alig négy nyomorék csa- 

pat", siránkozott Aleander nuncius, aki nem kevésbé szorongatott 
és veszélyes helyzetben érezte magát. 

Éjjel vitték el Albrechtnak a lázító röplapokat, ő még virradat 
előtt eljuttatta azokat a császárhoz. Károly nem vette komolyan 
az ügyet. Bátor volt-e, vagy egyszerűen csak könnyelmű és tudat- 
lan? Albrecht mozgósította testvérét, a brandenburgi választófe- 
jedelmet. Az javasolta a császárnak, hogy Luthert még egyszer hall- 
gassák ki, hittudósok és néhány fejedelem jelenlétében. A Brandén- 
burgi egyfelől a lehető legszenvedélyesebben gyűlölte a barátot és 
még inkább a szász választót, másfelől viszont nagyon féltette a 
fejedelmi , szabadságot", s a császár magatartását ilyen szem- 
pontból fölöttébb fenyegetőnek találta. Károly nyersen elutasította 
az indítványt. Kijelentette, hogy nyilatkozatából egyetlen betűt 
sem hajlandó visszavonni. Erre a választófejedelmek — jobban 
mondva azok, akik még együtt maradtak tanácskozni — szerkesz- 
tettek egy memorandumot, és átnyújtották a császárnak. 

Ebben, mint alázatos alattvalók fordultak Károlyhoz, akit leg- 
szentebb felségnek és , győzhetetlen császárnak " címeztek. Örömmel 
vették tudomásul szándékait — írták — , és többször is hangsúlyoz- 
ták engedelmességüket. De aztán előálltak az új indítvánnyal: úgy 
gondolják, hogy Luthert még egyszer ki kellene hallgatni. Luther 
határozottan kijelentette, hogy tévedését hajlandó elismerni, ha er- 
ről meggyőzik. Az eseményektől távol álló nép azt fogja gondolni, 
hogy kihallgatás nélkül ítélték el, amiből komoly veszedelem szár- 
mazhat. Jobb volna tehát Luthert visszavezetni az igazság útjára. 
Tekintélyes teológusokat kellene összehívni, akik képesek írásainak 
kétes pontjait megcáfolni s rábírni a visszavonásra. 

Mindezek az urak ellenségei voltak az újításoknak, és ellenségei 
voltak Luthernak. De ellenségei voltak azoknak az újításoknak is, 
amelyeket a császár magatartásában szimatoltak. Az úgynevezett 
választási kapituláció (feltételek) 24. paragrafusában Károly ünne- 
pélyesen megígérte, hogy kihallgatás nélkül egyetlen németet sem 
szabad elítélni, akár magas, akár alantas rendű az illető. Károly 
még sok egyebet is megígért, s a fejedelmeknek később tapasztal- 
niuk kellett, hogy e választási Ígéretek mennyire értéktelenek, akár 
esküt tettek rájuk, akár nem. De ekkor ez még nem derült ki. A fe- 
jedelmek kiemelték a Luther-ügyet, hogy viszonylag jámbor mó- 
don , biztosítsák jogaikat". Ugyanakkor kissé a közvéleménnyel is 

számoltak, amely nyilvánvalóan veszedelmes tényezővé válhatott. 
Alakult hát egy bizottság, az ilyen grémiumok örök segédeszköze. 
A császár hozzájárult Luther kihallgatásához, amelynek elnökéül 
egy jogászt nevezett ki, a badeni kancellárt. Közben eltelt néhány 
nap. Luthernak jóformán pillanatnyi nyugta sem volt a sok látoga- 
tótól, kiváncsiskodótól. 

A kihallgatás meglepően enyhe légkörben zajlott le. Mindenkép- 
pen egy kompromisszum-formulát kerestek. A badeni kancellár 
szívhez szóló szavakkal beszélt a testvéri egységről, az egyház egy- 
ségéről. Megemlítette a zsinatokat is, a differencia sarkalatos pont- 
ját. Jellemző módon a pápa és a pápai tekintély kérdése jóformán 
szóba sem került. De hogy Luther a zsinatokat sem hajlandó a 
kereszténység legmagasabb fórumainak elismerni, ezt tartották 
mind a császár, mind a fejedelmek a tulajdonképpeni eretnekségnek 
és merő képtelenségnek. A zsinat : utolsó lehetőség arra, hogy a már- 
már reménytelenné vált helyzetben helyre lehessen állítani az egy- 
séget. A kancellár megegyezésre törekedve igen messzire elment. 
Igen — mondotta — , nem vitás, hogy zsinatok is követtek el tévedé- 
seket, és hát Luther is ezt állította. De a zsinatok hatalmát és 
tekintélyét ezért még semmiképpen sem szabad elvetni. A kancellár 
mint jogász finom megkülönböztetéseket tett : A zsinatok határoza- 
tai sohasem voltak , contraria", egyinásnak ellentmondók, hanem 
legfeljebb ,diversa", egymástól eltérők. De végül is a zsinatok sok 
jó és üdvös dolgot eredményeztek. A kancellár Luther lelkiisme- 
retére is apellált, hivatkozott Szent Bernát szavaira. Szabad-e vala- 
kinek önfejűen, konokul csak a saját esze után mennie? A kancellár 
kijelentette: Luther sok olyasmit is írt, amit csak dicsérni lehet. 
Ha értelmesen viselkedik, a császárnak gondja lesz rá, hogy a ,jó 
könyvek" megmaradjanak. 

Két óra hosszat tartott a tárgyalás. Luther tiszteletteljes volt, de 
makacsul kitartott elhatározása mellett: csakis abban az esetben 
hajlandó visszavonni bármit, ha a Bibliából meg tudják cáfolni. 
A bizottság végül elbocsátotta mint reménytelen esetet. De a fára- 
dozások ezzel még nem értek véget. Most a trieri érsek meg az offici- 
álisa próbálkoztak. A magánbeszélgetések egész sora következett. 
Az érsek felajánlotta : ha Luther rászánná magát a visszavonásra, s 
emiatt nem merne visszatérni Wittenbergbe, priorságot kaphat az 
érsek körzetében, állandó helye lesz az érseki asztalnál. Aztán a 

rendi bizottság is jelentkezett még egyszer, újabb ajánlattal: Nem 
lehetne-e a döntést egy jövőben összeülő zsinatra bízni? Mint lát- 
juk, mind e próbálkozásban az a törekvés nyilvánult meg, hogy az 
ügy ne kerüljön a pápai kúria kezébe. A bizottság által ajánlott ala- 
pon majdnem megegyezés jött létre: Luther azt mondta, elfogadja 
az ajánlatot, feltéve, hogy a zsinat a közeljövőben összeül, s az el- 
döntendő tételeket előzőleg közlik vele. Beleegyezését izgatottan 
jelentették az érseknek, aki még egyszer magához hivatta. És csu- 
pán itt, az utolsó órában, történt meg az igazi döntés. Luther nem 
hagyott kétséget afelől, hogy nem fogja feltétlenül alávetni magát 
egy zsinat döntésének. Mit tenne — kérdezte az érsek — , ha Írásai- 
nak bizonyos tételei a zsinat elé kerülnének? Luther így felelt : attól 
tart, hogy éppen azokat a tételeket vinnék a zsinat elé, amelyeket 
a konstanzi zsinat elítélt. , Én is attól tartok, hogy éppen azok lesz- 
nek" — mondta az érsek. Luther erre kijelentette : akkor nem hall- 
gathat, még ha életébe kerül, akkor sem. Azok a határozatok Isten 
Igéjét marasztalták el, márpedig ő attól el nem térhet. Idézett az 
Apostolok Cselekedeteiből: , Ha emberektől van e tanács vagy e 
dolog, semmivé lesz, ha pedig Istentől van, ti fel nem bonthatjátok 
azt." Ha Isten nem helyesli magatartását, néhány év és neki vége. 
Az érsek nem volt hozzá barátságtalan, azzal az ígérettel bocsátotta 
el, hogy a császárnál , kegyelmes elbocsáttatást" eszközöl ki szá- 
mára, vagyis hogy még a megígért oltalom alatt vonulhat el. 

Luther hamarosan meg is kapta a hivatalos értesítést, amely sze- 
rint még huszonegy napig szabadon elvonulhat. Április 26-án ebéd 
után hagyta el Wormsot kísérőivel együtt, két kocsin. A birodalmi 
herold ezúttal nem utazott velük. Frigyes választófejedelem taná- 
csosaival megüzente Luthernak, hogy biztonságos helyre fogják őt 
vinni, a legnagyobb titokban; maga Frigyes sem tudhatja, hová ; 
így nyugodt lélekkel közölheti a császárral meg a birodalmi gyűlés- 
sel: fogalma sincs semmiről. 

A kapukon kívül kis lovascsoport csatlakozott a két kocsihoz. 
Mindenki támadástól vagy merénylettől tartott. Oppenheimben 
Sturm birodalmi herold is felbukkant, kis szekerén egy darabig a 
menettel tartott, s csak akkor fordult vissza, amikor Luther közölte 
vele, hogy most már nincs szüksége a védelmére. A követkéző szál- 
lásokon asztalhoz ült, és írt. A császárnak szóló terjedelmes iraton 
dolgozott, amelyet publikálni kívánt, s amelyben még egyszer ösz- 

szefoglalta a történteket. Ismételten leszögezte, hogy kész , minden 
gyanú fölött álló, tudós, pártatlan bírák, papi és világi személyek 
előtt megjelenni és oktatásukat elfogadni . . . kikötés nélkül, kivéve 
Isten tiszta, világos, szabad Igéjét, amely mindenek fölött vagyon". 

Rövidebben és lutheribb módon írt komájának, Lukas Cranach- 
nak: , Gondoltam, ő császári felsége egy vagy akár ötven doktort is 
egybehívatott, hogy becsületesen legyűrjék a barátot. De nem volt 
semmi ilyesmi, csak éppen megkérdezték : Tieid ezek a könyvek? 
Igen. — Visszavonod őket vagy sem? Nem. — Hát takarodj. — Ó, 
mi vak németek, milyen gyerekesen járunk el, és milyen nyomorult 
módon tűrjük, hogy a pápások nyomorúságunkban kifigurázzanak, 
és bolonddá tartsanak bennünket." De azt is közli levelében, hogy 
jó emberek tanácsára most egy időre el! fog tűnni. 

Útközben a császár parancsa ellenére prédikált, és számos hely- 
ségben a magisztrátus meg a lakosság a császári tilalomnak ugyan- 
csak fittyet hányva ünnepélyesen fogadta, elébe ment, megvendé- 
gelte; Luther aggódott, hogy a vakmerőket majd felelősségre von- 
ják. Akadtak persze óvatosak is, akik hitelesített jegyzőkönyvbe . 
foglaltatták, hogy előbb tiltakoztak, csak azután engedték szószékre 
lépni Luthert. Gotha közelében jogi tanácsadója, Dr. Schurff elbú- 
csúzott tőle, s Luther most már csak két kísérővel utazott tovább, 
egy mellékútra térve. Csak az egyik kísérő ismerte az úticélt, a má- 
sik, Petzensteiner Ágoston-rendi szerzetes nem sejtette, hogy mit 
terveznek, és nem is volt szabad tudnia semmit. 

Hirtelen kis lovascsapat vágtatott, fenyegetően kivont karddal, 
a kocsi felé. Petzensteiner testvér rémülten kiugrott, és pánikszerű 
gyorsasággal eltűnt az erdőben. Felvont kézíjat szegeztek a kocsis- 
ra, és megkérdezték, Luthert viszi-e, mire az tüstént igennel vála- 
szolt. A támadók hangos káromkodások közepette kiráncigálták 
Luthert a kocsiból, egy darabig szíjra fűzve gyalog hurcolták maguk- 
kal, majd őt is lóra ültették. A kis kavalkád óvatosságból még né- 
hány óra hosszat erre-arra csatangolt az erdőben, azután Wartburg- 
nak fordult. A felvonóhíd le volt engedve, a várkapitány, Hans von 
Berlepsch fogadta Luthert, de minden ünnepélyes formaság nélkül, 
mert a várőrségnek sem volt szabad megtudnia a jövevény kilétét. 
Elvégre nem lovasok holmi kedélyes csínyjéről volt szó, hanem a 
császár és a birodalom elleni zendülésről, és mindenekelőtt arról, 
hogy a szász választófejedelmet és országát meg kell védeni esetleg 

igen veszedelmes megtorló intézkedésektől. Luthert felvezették két 
kis helyiségbe egy mozgatható lépcsőn, amelyet éjszakára fel lehe- 
tett húzni. Így hát két felvonóhíd is őrizte. Utasítást kapott, hogy 
csuháját nyomban vesse le, öltsön lovagi öltözéket ; addig nem mu- 
tatkozhat a várbeliek előtt, amíg tonzúrája el nem tűnik, s amíg ki 
nem nő a szakálla. Akkor majd , Junker Jörg" (György lovag) né- 
ven kell szerepelnie, mint a várkapitány vendégének. Lukas Cra- 
nach megfestette és fametszeten is megörökítette Junker Jörgöt: 
hosszú, pödört bajusszal, szakállal, dús hajzattal. Luther a csuhája 
alatt egy héber Bibliát meg egy görög Újtestamentumot vitt magá- 
val Wartburgba, hogy legyen olvasnivalója fogságában. A két köny- 
vet letette a kamrában álló kis asztalra. Bevittek neki egy tintatar- 
tót, pontosabban szaruból fabrikált tintatartó edénykét, amelyet 
akkori szokás szerint az asztal oldalára lehetett erősíteni. A tájból 
nem sokat láthatott, a homályos, úgynevezett ökörszemablakok ki- 
csinyek voltak. Egyedül maradt Bibliájával, amelyre Wormsban 
hivatkozott. Wartburg egyidejűleg fogságot és menedéket jelentett 
számára. j 


Az ediktum 


Wormsban senki sem tudta, hová tűnt Luther. A gondosan elő- 
készített támadásról csak hetek múltán érkeztek hírek ; még sokáig 
találgatták az emberek, mi történhetett vele. Különféle rémhistó- 
riák keltek szárnyra, többek között az, hogy a nunciusok tétették el 
láb alól, átdöfött holttestét egy bányában meg is találták. Mások 
— és ezek közé tartozott elsősorban Aleander nuncius — a valóság 
irányában tapogatóztak, s erősen gyanították, hogy Luthert biz- 
tonságba helyezték valahol. Frigyes választófejedelem a birodalmi 
gyűlés előtt ünnepélyesen kijelentette: ő nem tud semmiről, s erre 
kész esküt tenni. Ez volt egyébiránt egyetlen akciója a tanácskozá- 
sokon ; továbbra is óvatosan távol tartotta magát mindentől, s ami- 
kor komolyra kezdett fordulni a helyzet, elutazott Wormsból. A nem 
kevésbé óvatos pfalzi választó követte példáját. 

A helyzet azért kezdett komolyra fordulni, mert most már esedé- 
kessé vált a császár által ebben a kellemetlen ügyben kilátásba he- 

lyezett büntetőparancs kiadása. Károlynak nagyon sürgős volt ez 
a dolog ; a Luther-ügynél összehasonlíthatatlanul fontosabb gondok- 
ra kellett összpontosítania energiáit. Franciaországgal már megkez- 
dődött a háború, ha nem is , hivatalosan" : francia csapatok a Pire- 
neusokon átkelve benyomultak Navarra területére. Az itáliai had- 
járat kérdésében még mindig nem történt döntés. Spanyolországban 
még javában tombolt a comunerók háborúja a zamorai püspök veze- 
tésével, akit Leó pápa , második Luthernak" nevezett, amint azt 
a császári követ Rómából jelentette. Ilyen körülmények között ért- 
hető, hogy Károly türelmetlenkedett, haragudott a nehézkes német 
urakra, akik minden kérdésben gondolkodási időt kértek, pusmog- 
tak egymással, közben nagy ivászatokat rendeztek, és sohasem akar- 
tak egyértelmű, világos választ adni. Annyit mindenesetre meg tu- 
dott állapítani, hogy a Franciaország elleni háborút helyeslik, fel- 
téve, hogy azt a császár viseli, lehetőleg a saját költségén. Az is nyil- 
vánvaló volt, hogy a pápa igen népszerűtlen Németországban. A 
rendek ismét memorandúmot nyújtottak át Károlynak, száz pont- 
ban foglalva össze örök sérelmeiket Róma ellen, s ezek nem sokban 
különböztek azoktól, amelyeket az , első Luther", a wittenbergi ba- 
rát, népies nyelven hangoztatott. És magának a császárnak is, no- 
ha éppen a lehető legnagyobb szolgálatot készült tenni a pápának, 
megvolt az oka, hogy elégedetlen legyen Rómával. Mert mit jelen- 
tett neki a pápai kúriánál tartózkodó követe? Leó pápa Franciaor- 
szággal folytatott tárgyalásokat, holott Károllyal kötött szövetséget 
Franciaország ellen, e szövetség minden részletét alaposan megbe- 
szélték, sőt a Szentatya még felháborodásának adott kifejezést 
amiatt, hogy a fiatal császár nem elég erélyesen indul támadásra. 
S ami a legdühítőbb: a pápa nyilvánvalóan nem veszi komolyan 
, a Károly fiút", vidám gondtalansággal emlegeti ,a jó gyermeket, 
a császárt", aki okvetlenül rászorul az ő mérhetetlenül gazdag ta- 
pasztalatokon alapuló, fölényes biztonságú irányítására. Ez nagyon 
sértette Károly önérzetét, a legérzékenyebb pontot Károly lelkében. 

A világtörténelem peremén tarka és kacskaringós arabeszkek mód- 
jára fonódnak egymásba a különféle intrikák ; a pápa még azzal is 
megpróbálkozott, hogy sebtében toborzott svájci zsoldosokkal meg- 
támadja Károly második királyságát, a nápolyit. Mindezekre itt 
nem térhetünk ki részletesen ; zavaros szövevény. Az idők távlatá- 
ból visszapillantva fantasztikusnak tűnik, hogy a pápa, amikor Lu- 

ther révén félelmetes veszedelem fenyegette, éppen legodaadóbb 
pajzshordozóját, a császárt fenyegette, és megkísérelte, hogy meg- 
nehezítse helyzetét. Pedig mindenütt tüzek lobogtak, és a Szentatya 
feladata tulajdonképpen nem a lángok szítása, hanem oltogatása 
lett volna. Ám az ilyen utólagos fontolgatások nemigen hatnak a 
dolgok menetére. A pápaságot nem Luther taszította le arról a ma- 
gaslatról, amelynek alapjai már régóta erősen alá voltak ásva. 

Ez a kettős talajú politika, amely talajokon a Medici-pápa saját 
véleménye szerint oly elegánsan zsonglőrködött, szemléletes módon 
jutott kifejezésre a császárhoz küldött egymástól különböző két nun- 
cius személyében. Az egyiknek, Caracciolónak, a nagypolitikában 
kellett ravasz sakkhúzásokkal működnie ; a kisebb kaliberű Alean- 
der csupán egy feladatot kapott, amely egyszerűbbnek látszott : neki 
az eretneket kellett ártalmatlanná tenni. Károly le akarta zárni ezt 
az ügyet, és Aleanderra, aki az elmúlt hetek és hónapok alatt nem- 
egyszer a kétségbeeséshes volt közel, most nagy nap virradt. Őt 
bízták meg annak a rendeletnek megfogalmazásával, amely Luthert 
a birodalomból való kiközösítés hatálya alá helyezi. Az alkotmány 
szerint — ha jóindulattal alkotmánynak akarjuk nevezni azokat a 
laza szálakat, amelyek a birodalmat még úgy-ahogy összetartották 
— egy ilyen ediktumot meg kellett tanácskozni a birodalmi gyűlé- 
sen, amelynek jóvá kellett azt hagynia. Károly azonban szilárdan 
eltökélte, hogy császárnak fog mutatkozni, nem annak a jó gyerek- 
nek, akinek tartják. A fejedelmek előtt elmondott nyilatkozatában 
már megmutatta karmait. Most még tovább ment. Hallani sem 
akart rendi kormányzatról, amelyet a választási feltételekben meg- 
ígért: távollétében helytartója fog kormányozni, aki nem lesz más, 
mint még nála is fiatalabb testvére, Ferdinánd. Mit sem számított, 
hogy az Alcalában született s születése óta Spanyolországban nevel- 
kedett ifjú egy árva szót sem értett németül, sőt még arról is legfel- 
jebb ködös fogalmai voltak, milyen részekből tevődik össze a , szent 
római birodalom". Károly az ediktum dolgában sem akart további 
vitát. A rendeletet fel kell olvasni, a választófejedelmeknek meg 
mindazoknak, akik ott akarnak lenni, el kell fogadniuk. És úgy is 
történt. 

A birodalmi gyűlés létszáma különben is jócskán megcsappant 
időközben, és formálisan nem volt már határozatképes. Sokan haza- 
utaztak, mert a hosszabb wormsi tartózkodás igen költséges volt s 

amellett nagyon egészségtelen. Az esztelenül túlzsúfolt kisváros le- 
vegőjét nemcsak piszkos ármánykodások miazmái fertőzték ; a mocs- 
kos utcákon, ahol katonák, szolgák, lovagok mindenfelé a falak tö- 
vébe vizeltek, belopakodott a veszélyes ragály. A változékony tava- 
szi idő beálltával vad erővel lángolt fel, és a legfontosabb személyi- 
ségek közül is sok áldozatot szedett. Nem tudni, tífusz volt-e vagy 
egyike azon állandó epidémiáknak, amelyeket mindig a pestis gyűj- 
tőnév alá foglaltak, annyi bizonyos, hogy tízesével, százasával szedte 
áldozatait ; főként a német klímához nem szokott spanyolokat tize- 
delte meg. A császár számára nagy csapás volt, hogy meghalt öreg 
nevelője és tanácsadója. Chiévres, Croy hercege. A birodalmi gyű- 
lés kezdetén még vele osztotta meg hálószobáját. Most magára ma- 
radt a nagy döntések küszöbén. Gyakran emlegette sajnálkozva 
— még később is, amikor sehogyan sem bírt kievickélni a Francia- 
országgal vívott folytonos háborúkból — , hogy mennyire hiányzik 
neki a bölcs és fortélyos eszű öreg. , Irányított engem, de jó tanácso- 
kat adott" — jegyezte meg szomorúan. A wormsi városi krónikás 
naiv módon azonban egy másik, közszájon forgó változatot említ a 
birodalmi gyűlésről szóló feljegyzéseiben : A császár ezt a nagyurat 
és testvéröccsét, a lóról lezuhant fiatal bíborost, mint aljas árulókat 
megmérgeztette. A magasabb körökben inkább arról beszéltek, hogy 
mi lesz azzal a roppant vagyonnal, amelyet az öreg Chiévres össze- 
harácsolt. Egy követi jelentésben azt olvassuk, hogy félmillió arany- 
dukátot a császár azonnal magának foglalt le. 

Ebben az áporodott és dögletes légkörben — hogy kissé patetiku- 
san fejezzük ki magunkat — ért véget a birodalmi gyűlés, s látott 
napvilágot a Luther ellen kibocsátott ediktum, amely évtizedekre 
sorsdöntő fontosságú dokumentummá vált , a német nemzet szent 
római birodalmának" történetében. Aleandernuncius most elérte azt, 
amit nagy diplomáciai sikernek könyvelhetett el. A nagydiplomácia 
jegyében fogalmazta meg az ediktumot, e terjedelmes körlevelet, 
amely hamarosan megjelent nyomtatásban. 

Amikor az ediktum szövegét felolvasták a még Wormsban tartóz- 
kodó rendek előtt, a brandenburgi választófejedelem vállalkozott 
arra, hogy a csonka birodalmi gyűlés nevében felszólal. Röviden ki- 
jelentette, hogy az ediktummal a birodalmi rendek valamennyien 
egyetértenek, ez a határozatuk, s ezen egyetlen betűt sem szabad 
változtatni. Úgy gondolta, ily módon érzékeny csapást mér fő ellen- 

ségére, a szász választóra, Luther protektorára, s ugyanakkor erősen 
kidomborítja saját szerepét, hangsúlyozva, hogy a választófejedel- 
meknek ő a vezetője. i 

Az ediktum tehát kiment a világba. A nagyobb hatás kedvéért a 
templomban írták alá, prédikáció és mise után. A császár — Írta je- 
lentésében a nuncius — elégedettnek, sőt egyenesen jókedvűnek lát- 
szott. Mosolyogva mondta a nunciusnak : , Most már meg vagy elé- 
gedve?" Aleander biztosította : Őszentsége és az egész kéreszténység 
minden bizonnyal hálát ad Istennek, amiért ilyen jó, sőt egyenésen 
szent császárral ajándékozta meg a világot; és még egyéb hasonló 
frázisokkal udvarolta körül a császárt. Medici kardinálishoz írt leve- 
lében kevésbé ünnepélyes hangnemet használt. A művelt öreg huma- 
nistának önkéntelenül is Ovidius jutott az eszébe, akinek műveit 
ifjúkorában tanulta és jól emlékezetébe véste ; tolla alá kívánkozott 
két sor a Szerelem művészetéből, ahol szintén vadászatról van szó, bár 
egészen másféle vadászatról : 

, Fújjatok hallalihót, gratuláljatok, drága barátim, 

Hálóban van a vad, nem menekülhet, enyém." 

,No de észre kell térnem — sietett hozzáfűzni — , elvégre a vallás 
szent ügyéről van szó! Hagyjuk most az ilyen gyerekségeket, és 
inkább kiáltsuk ezen a napon : Dicsértessék a szentséges, oszthatat- 
lan Széntháromság!" 

Ediktuma nem volt csiszolt humanista írásmű, inkább goromba 
fogalmazvány, mivel úgy vélte, ez valóa bárdolatlan németeknek. 
Nyers és kézzelfogható argumentumokkal kell hozzájuk szólni; 
fejedelmeikhez is, akikről nem éppen hízelgő véleményt alkotott 
magának. Ezért olyan mondatokból állította össze az ediktumot, 
amelyek voltaképpen nemigen illettek finom tollához, s amelyek 
részben a római kúria legrégibb nyelvezetéből származnak. Luther 
, bűzös pocsolyába?" gyűjtötte össze az ő egész átkozott tanítását ; 
ő maga ,a gonosz ellenség, aki szerzetes alakját öltötte magára". 
, Önkényes és szabados életet" prédikál, amelyből , kirekeszt 
minden törvényt, és amely egészen állati". , A házasság megbont- 
hatatlan törvényeit gyalázatosan bemocskolja." A pokol sátáni 
küldöttének egész tana arra irányul — írja a továbbiakban a 
nuncius, inkább a fejedelmeknek címezve figyelmeztetését — , hogy 
,zendülést, meghasonlást, háborút, öldöklést, rablást és gyújto- 
gatást" prédikáljon. Nemcsak az egyházi dekrétumokat és az egy- 

házi törvényeket égette el felháborító arcátlansággal, hanem még 
arra is uszította a népet, hogy , kezeit mossa meg a papok vérében". 
A , világi kardnak és jognak" még gonoszabb módon ártott. És 
többször is hangoztatott, igen hatásos érv: Luther a csehek köve- 
tője, Husz utóda, megveti a szent konstanzi zsinatot, amely oly 
idejében megégette az akkori eretnekeket, és a német nemzet dicső- 
ségévé vált. Hiszen Luther dicsekedve kijelentette: Ha Husz 
eretnek volt, akkor ő maga tízszeresen eretnek! Nos, ezt a tízszeres 
eretneket most birodalmi átok sújtja, miután a pápa már kiát- 
kozta. Ennek értelmében felségsértésért járó büntetés terhe alatt 
mindenkinek megtiltatik, hogy nevezett Luthernak szállást, ételt, 
italt adjon, vagy őt bármi módon is segítse. Sőt mindenkinek köte- 
lessége, hogy elfogja, és kiszolgáltassa. Aki ezen üdvös tettet végre- 
hajtja, költségmegtérítésben és jutalomban részesül. A szembehelyez- 
kedés a birodalmi átokkal a birodalmi hűbérek, kegyek és szabad- 
ságjogok elvesztését vonja maga után ; ez a fenyegetés éppúgy szólt 
a fejedelmeknek, mint a városoknak. A minden néven nevezendő 
, rokonokat, párthíveket, pártfogókat és követőket" is ennek meg- 
felelően megfenyegetik: ,ingó és ingatlan javaik" elkobzásával. 
Az ilyeneket — úgymond — bárkik, akik akarják, vagy módjuk 
van rá, , verjék le, és fogják el", jószágaikat pedig vegyék el a 
maguk hasznára; ha ez a felszólítás követőkre talál, véget nem 
érő polgárháborút idézett volna elő. Az ediktum végül felsorolja 
az eretnek Írásaira vonatkozó büntető határozatokat. De ez nem 
volt elég, a császár még egy általános érvényű cenzúrarendeletet 
is kibocsátott. S ha már a sok meddő tárgyalás után a. császár bele- 
lendült a rendelkezésekbe, mindenben rendet akart teremteni. 
Nemcsak Luther írásait, tiltotta be, hanem általában minden 
könyvet, brosúrát és nyomtatványt a püspökök szigorú cenzúrája 
alá rendelt. A tilalom kiterjedt , röpcédulákra, másolatokra", sőt 
fametszetekre és egyéb képekre is, amelyek sértők lehetnek pápára, 
prelátusra, fejedelemre, egyetemre vagy más , tisztes személyekre". 
Ezentúl tilos , költeni, írni, nyomtatni, festeni, árusítani, megvenni, 
titokban vagy nyilvánosan birtokolni" minden ilyesfélét, össze- 
foglalva: , amit egyáltalán csak ki lehet eszelni". A beköszöntő 
újkornak ez a legelső és legalaposabb szájkosár- és cenzúrarendelete, 
és a jól ismert formulával végződik : mindenki ehhez tartsa magát. 

A cenzúrarendeletnek még annyi foganatja sem volt, mint a 

birodalmi kiközösítésről szóló rendelkezésnek. Az egész , törvény- 
mű" a türelmetlenség és a felületesség bélyegét viselte magán. 
A császár már végre háta. akart fordítani ennek a kényelmetlen 
birodalomnak. A Rajna mentén vonult ki Németországból. Csaló- 
dottság maradt utána. A fejedelmek nem ilyennek képzelték el új 
császárukat, úgy informálták őket, hogy Károly puha anyagból 
gyúr, könnyen irányítható, törékeny egészségű ifjú. A nép sem 
ilyennek gondolta a , német törzsökből sarjadt nemes ifjú vért". 
A pápai kúria szintén másként állította be számításaiba a császárt: 
semmitmondó dicséretekkel megköszönte ugyan a Károly által 
tett szolgálatot, ugyanakkor azonban félreérthetetlenül kifejezésre 
juttatta, hogy ez a magától értetődő intézkedés nem keverhető 
össze a magas politika nagy kérdéseivel. 

Mindazonáltal Róma hajlandóságot mutatott a szövetség meg- 
kötésére. A Rajna mentén lefelé vonuló Károlyt nemcsak az ,elé- 
gedetlen németek" átkai és dühös szitkai kísérték, amint ő és 
környezete értékelte a helyzetet. Váratlan és meg nem szolgált 
szerencsés fordulatok záporoztak rá. Spanyolországból híre érke- 
zett, hogy a felkelő comunerók véglegesen vereséget szenvedtek, 
és a , második Luther", a zamorai püspök fogságba került. A római 
kúria — legalábbis pillanatnyilag — engedékeny húrokat penge- 
tett, ami az itáliai hadjárat szempontjából felbecsülhetetlen 
segítséget jelentett. Sickingent zsoldoscsapataival már szolgálatába 
fogadta a császár, és a császár ügyéért harcolt a francia határon, 
függetlenül attól, hogy közismerten rokonszenvezett a wittenbergi 
eretnekkel; de hát ezt el lehetett nézni neki. Ismét nagy házas- 
sági tervek kovácsolódtak, ezúttal a születése óta oly sokszor és 
sokfelé odaígért Károly tizedik eljegyzésének nyélbe ütésén fára- 
doztak. A tizedik kiszemelt ara az angol Mária volt, aki később 
, Véres Mária" néven vonult be a történelembe; ekkor még csak 
ötéves gyermek volt. Az eljegyzés célja: családi kapcsokkal meg- 
szilárdítani a Mária atyjával, VIII. Henrikkel kötött szövetséget. 
Milyen messze volt már Károlytól a , német nemzet szent római 
birodalma" , amikor Brüsszelbén mindezeket a házassági kombiná- 
ciókat mérlegelte! A birodalmat nyugodt lélekkel átengedte öccsé- 
nek, Ferdinándnak, akit az osztrák örökös tartományok átadásá- 
val kielégített. Fényes és gazdag brüsszeli udvarában, a hazájában 
értesült még arról is, hogy csapatai bevonultak Milánóba, a fran- 

ciák meghátráltak. Károly néhány hétre maga is táborba szállott a 
franciák ellen, Oudenaarde mellett. Önbizalma megnőtt, és most 
végre férfinak és harcosnak érezte magát. Minden valószínűség 
szerint ekkor dobta sutba először óvatosan megtartott cölibátusát, 
amely egy ilyen roppant fontosságú dinasztikus személyiség eseté- 
ben sokakat nem csekély mértékben aggasztott. A nagyon jól értesült 
olaszok egyik Wormsból keltezett jelentésében még ezt olvashat- 
juk róla: , Természeténél fogva nem éppen hajlamos a szerelemre, 
és úgy hisszük, hogy nőt még nem ismert ; jóllehet a látszat szerint 
sok hölgynek udvarolt mind Flandriában, mind Spanyolországban, 
ez az általános vélemény." Így volt-e vagy nem, nem tudni; az 
tény, hogy a tábori főhadiszálláson egészen futó viszonya volt egy 
Johanna van der Gheenst nevű flamand leányzóval, akiről a nevén 
kívül semmit sem tudunk; e kapcsolatból leánygyermek született. 
A gyermek személye már korántsem számított olyan mellékes 
valaminek, mint az anyja : a roppant előkelő burgundi fejedelmi vér 
minden cseppje drága volt. Az elődök is már bőkezűen gondoskod- 
tak fattyúgyermekeikről; Burgundia legfontosabb püspökségeibe 
ilyen törvénytelen ivadékokat ültettek. Károly kislányát nagy- 
nénje, Margit németalföldi régens gondjaira bízták, és az ő nevére 
keresztelték. A kis Margit még félig gyermek volt, amikor férjhez 
adták Alessandro Medicihez, a pápa egyik rokonához, s Firenze 
véres harcok után a szabadságával fizetett azért, hogy az ifjú pár 
egy hercegséget kapjon. Alessandrót meggyilkolták, és a most már 
tizenöt esztendős Margit hamarosan új férjet kapott Ottavio 
Farnese személyében, aki III. Pál pápa unokája volt, s akivel rossz 
házasságban élt. A császár később a nagynéni, Margit utódaként 
Németalföld helytartójává nevezte ki, s mint Parmai Margit, 
szoros összefüggésbe került azoknak a véres harcoknak a kezdeté- 
vel, amelyeket Hollandia vívott a függetlenségéért. 

Hogy a császár mennyire hátat fordított Németországnak, az 
megállapítható abból, hogy miként reagált az onnan érkező hírekre, 
kérdésekre és megkeresésekre. Egyszerűen nem válaszolt. Az úgy- 
nevezett , birodalmi kormányzatra" hagyott mindent, és az állam- 
jogi kuriózumok kedvelői passzióval épülhetnek a birodalmi gyűlé- 
sek terjedelmes véghatározatain meg a tárgyalások jegyzőkönyvein, 
amelyek sok kötetet töltenek meg. A császár öccse és helyettese 
mellé is ki kellett nevezni egy újabb helyettest, s e funkció ellátá- 

sára. a nyájas modorú, de egyéniségnek meglehetősen szürke pfalzi 
választófejedelmet szemelték ki; a rendek megválasztották a 
maguk követeit, akiknek a birodalom kormányzásában közre kellett 
működniük, de olyan kormányzatról, amely ezt a nevet megérde- 
melte volna, hosszú ideig egyáltalán nem lehet beszélni Német- 
országban. Ez a helyzet igen nagy jelentőségű tényező lett a refor- 
máció és a kezdődő forradalom sorsának alakulásában. Szinte 
groteszkül hat, ami itt a hangzatos frázisok mögött, mint a , szent 
római birodalom" vezetése, végbement. Az urak eleinte még 
aztsem tudták tisztázni, hogy a császár , távollevőnek" tekintendő-e, 
mivel csak ebben az esetben léphetett működésbe a birodalmi kor- 
mányzat. Károly ugyanis Németalföldön tartózkodott, amely a 
körzeti beosztás szerint a , burgundiai körzethez" s ezáltal a biro- 
dalomhoz tartozott. A kérdést végül is az döntötte el, hogy a csá- 
szár az elébe terjesztett ügyeket egyszerűen ignorálta, majd nem 
sokkal később Brüsszelt is elhagyta, és Spanyolországba távozott. 
Alapjában véve mindig is mint , távollevő" uralkodott Németor- 
szágban. Később nem tudtak a delegátusok abban megégyezni, 
milyen arányban vállalják a birodalmi kormányzat fenntartására 
megszavazott költségeket, amelyek pedig amúgy is nyomorúságos 
összegek voltak. Mindenesetre a többség nem fizetett semmit. 
A Legfelső Birodalmi Törvényszék, amelynek az lett volna a funk- 
ciója, hogy vitás ügyekben felső fokon döntsön, átköltözött Nürn- 
bergbe, és súlyos társzekereken 3500 elintézetlen ügy aktakötegeit 
cipelte magával. 

Károly két ediktuma, főleg a cenzúrarendelet, értéktelen papír 
maradt. Hiábavalónak bizonyult a szigorú parancs, amely szerint 
tilos mindennemű, bárkire is sértő dolgot , költeni, írni, nyomtatni, 
festeni, árusítani, megvenni". A nyomtatványok és fametszetek 
száma megnövekedett, s többet adtak el belőlük, mint valaha. 
A nyomdák kétszer, háromszor, ötször annyi terméket bocsátottak 
ki, mint azelőtt, főleg brosúrákat, röpiratokat, plakátokat — 
amelyeket kiszögeztek, és aztán letéptek — , karikatúrákat, külön 
lapokra nyomtatott vitázó verseket, balladákat, epés, szellemes, 
otrombán vaskos, vadul uszító és szelíden intő képsorozatokat. 
A kép legalább olyan hatásosnak bizonyult, mint az értékezés 
vagy az időközben népszerűvé vált dialógus, amelyet a humanisták 
praxisából vettek át, és csattanós szóváltássá fejlesztettek. A jelszó 

megkezdte nagy karrierjét, amelynek ma sincs vége. És annak a 
kornak a jelszavait manapság is fel lehet használni ilyen vagy 
olyan álláspont támogatására. Kétségtelen, hogy az új tanok 
harcosai fölényben voltak. A régi egyház ügyének bajnokai maguk 
panaszolták el keseregve, hogy alig találnak olyan nyomdászt, 
aki írásaikat hajlandó kiadni. Eck, Cochlaeus és mások, akik a 
Luther elleni harcra vállalkoztak, állandóan azon siránkoztak, hogy 
kénytelenek saját költségükön kinyomtatni műveiket; a pápai 
kúriától vártak kárpótlást, többnyire hiába. De ettől eltekintve az 
volt a legnagyobb bajuk, hogy nem értettek a nép nyelvén. Vaskos 
értekezéseket írtak, amelyeket telitűzdeltek az elismert egyházi 
tekintélyekből vett idézetekkel; folyton a hagyományra hivatkoz- 
tak; senki sem olvasta műveiket. 

Az ellentábor viszont — nemcsak maga Luther — ,az utca 
emberének szája íze szerint" beszélt. Nyersen, közérthető stílus- 
ban publikálták gondolataikat írásban és élőszóval; az utóbbi 
akkoriban még sokkal fontosabb volt, mint az írásbeli terjesztés. 
Ebben a táborban az éneknek is nagy szerep jutott, mindenütt 
harci dalok vezették be a rohamot. Az éneklő istentisztelet, szemben 
a latin nyelvű, ünnepélyesen celebrált misével: ez lett a reformációs 
mozgalom ismertetőjele. Ezek az énekek nem voltak a hamarosan 
szintén hagyománnyá váló egyházi énekek és korálok, hanem német 
nyelvű , Marseillaise"-ek. Szerzőik aligha voltak a nép egyszerű 
fiai, inkább diákok, literátus emberek; még Hutten lovag is, aki 
oly büszke volt elegáns humanista latinságára, most szintén néme- 
tül írt, bár kissé bizonytalanul, de nagy erővel. Ők adtak hangot 
annak, amit a nép gondolt, érzett, kívánt. Hogy másképpen kell 
lennie, egészen másképpen. Hogy mi mindennek kell másképpen 
lennie, afelől nagyon megoszlottak a vélemények; arról pedig 
nemigen volt elképzelése senkinek, milyen módon kellene fordítani 
a dolgok állásán. , Lerázni a római igát" — követelték. Sokaknak 
ez annyit jelentett, hogy a pápai kúria ne kapjon többé német 
pénzeket, reformálják meg az egyházi szertartásokat, német nyel- 
ven prédikáljanak ; másoknak, mint például Huttennak is, nemzeti 
felemelkedést és az egyházi fejedelemségek szétzúzását jelentette, a 
kisnemesség erélyes közreműködésével. De a parasztok egy másik 
iga lerázására is gondoltak, a városokban pedig a kispolgárok 
meg a bérmunkások a patríciusaikra és a vagyonos , nemzetségekre ", 

akikkel évszázadok óta viszálykodtak. Az országos béke, amelyet 
újra meg újra meghirdettek, sohasem valósult meg. Nemcsak a 
rablólovagok portyáztak akadálytalanul, nemcsak a kisebb és 
nagyobb rablófejedelmek szervezgették akadálytalanul hadi vál- 
lalkozásaikat, amelyek nagy területeket pusztítottak végig, s 
később például mint , hildesheimi alapítványi háború" (Hildeshei- 
mer Stiftsfehde) vonultak be a krónikába; még nagyobb, úgyne- 
vezett birodalmi fejedelmek is háboruskodtak ; Franciaország ügyé- 
ért harcoltak a németalföldi határon. Feltámadt a régi vesztfáliai 
, Feme", titkos megbízottait még a messzi Dél-Németországba is 
elküldte, ahol titkos ítélkezés után sok embert felakasztottak, 
gyakran nem ok nélkül, de éppoly gyakran személyes bosszúból. 

Ez az anarchia tükröződik a nyomtatványok, , új hírlapok", 
balladák és vitairatok vad tobzódásában. Igen gyakran itt is merő- 
ben személyi ellentétek csapnak össze, tisztára helyi jellegű vitákat 
folytatnak elkeseredetten. Állandóan Istent hívják segítségül, 
olyankor is, ha például egy kolostor sörfőzési jogáról van szó, 
amellyel konkurrenciát támaszt a városbeli sörfőzőknek. Feléled- 
tek a Hohenstauf-korban élt Joachim apát régi jóslatai a közelgő 
világvégéről, sokan megint ezt jövendölgetik. Az Aleander nuncius 
által megszövegezett császári ediktum nem véletlenül emleget 
, zendülést, meghasonlást, háborút és öldöklést", amelyekre sze- 
rinte Luther uszít. E jelenségek már régóta tapasztalhatók voltak 
a legkülönbözőbb formákban: a fejedelmek zendüléseiben, a nyu- 
gati világ fő hatalmainak meghasonlásábán, a sokféle kirobbanó 
háborúkban és hadjáratokban, a számtalan külön akció során el- 
követett öldöklésekben. Németországban mindehhez még hozzá- 
járult a parasztság szociális mozgalmának hatalmas áramlata, 
amelynek hullámai már az egyházi és világi fejedelemségek küszöbét 
verdesték. 

A császár Brüsszelben ült, Luther Wartburg várában mint 
választófejedelmének foglya. A császár gondolatait a Franciaország- 
gal kezdődő háború, az itáliai hadjárat terve, a spanyolországi 
zavargások foglalkoztatták. Luther minderről nem tudott szinte 
semmit, azt sem tudta, hogy mi történik Németországban, sőt 
még arról sem volt sejtelme, hogy protektora, a választófejedelem 
milyen magatartást fog tanúsítani a jövőben. Az ediktum megtil- 
totta neki, hogy , költsön, írjon és nyomtasson". A császári parancs 

ellen nem volt apelláta. Luther egy magasabb fórumhoz apellált, 
a néphez. Wormsban a Bibliára támaszkodott, az egyedüli tekin- 
télyre, amelyet elismerhet. És most költött és írt. Németre fordította 
az Újtestamentumot. Ez a legnagyobb műve, amelyen nem fogott 
az idő. 


A német Biblia 


Wartburgban Luther az ördöggel viaskodott, és hozzávágta a 
tintatartóját ; a népi képzelet ezt tartja a legfontosabbnak a wart- 
burgi időszakból. Luther ott kezdte el a Biblia németre átültetését 
is, és fogságának ez sokkalta fontosabb eredménye volt, mint a 
kísértő Sátán elzavarása. De végezzünk előbb a tintafolt-históriával. 
A folt egyre nagyobb lett, míg végül a látogatók apránként le- 
kaparták, hogy emlékül hazavigyék ; ha már mindent lekapartak, 
új tintafolt került a falra. Tintafolt jelent meg másutt is, Coburg- 
ban, Eislebenben; ez már korán a Luther-legenda részévé vált. 
Mellesleg szólva hadd jegyezzük meg, hogy Luthernak aligha volt 
olyan tintatartója, amilyet később használtak. Az ő korában a 
tudósok asztalukhoz rögzített tülökben tartották a tintát. A szarvas- 
ördöggel szemben ilyen kecskebak- vagy marhaszarvból fabrikált 
tintásedényt használni mint fegyvert — természetesen ez is köny- 
nyen szolgálhatott volna indítékul jámbor elmélkedésekre. 

Annyi azonban kétségtelen, hogy Luther gyakran érezni vélte 
közelében az ördögöt, a Gonoszt. Sohasem írta le olyannak, amilyen- 
nek a közhiedelem elképzelte: szarvakkal a fején, sánta lábbal, 
esetleg vadásznak vagy fiatal nemesúrnak öltözve. Az ilyen leíráso- 
kat átengedte ellenfeleinek, akik hamarosan terjeszteni kezdték azt 
a verziót, hogy a Sátán előkelő úr alakjában megkörnyékezte 
Luther anyját, s e viszony gyümölcse az eretnek. Luther érzi, hogy 
az ördög mindenütt a nyomában van, különösen az éjszaka óráiban 
gyötri. Az ördög neki a , búskomorság szelleme", úgy kínozza őt, 
mint Saul királyt a gonosz démon, akit Dávidnak hárfajátékkal kell 
elűznie. Az ördög öngyilkosságra csábít; Luther nem ítéli el az 
öngyilkosokat, akiket életben maradásuk esetén a kor erkölcsé- 
nek megfelelően szigorúan büntettek; ha meghaltak, akkor leg- 

alább a holttestüket bántalmazták oly módon, hogy szégyenszemre 
kivonszolták a házból. Nem — mondja Luther — , az öngyilkosok 
nem önként szánták el magukat erre a lépésre, hanem az ördög 
hatalma tett rajtuk erőszakot, úgy, , ahogyan valakit az erdőben 
meggyilkol egy rabló". Az ördögöt — vagy ,ördögit", amint ne- 
vezzük — a mai kor embere sem tagadhatja egészen, ha elolvassa, 
mi a véleménye Luthernak a hadigépekről és mozsárágyúkról, 
amelyeket kortársai közül sokan lelkesen fogadtak, mint nagyszerű 
új harci eszközöket, s nem átallották jámbor apostolok nevét 
belevésni ágyúik testébe. , Nekem az a véleményem, hogy ezek a 
Sátán legsajátabb találmányai" — mondja Luther. , Halott, még 
mielőtt meglátnák" — vélekedik a katonáról, akinek kiszámít- 
hatatlan távolságra levő láthatatlan erő ellen kel! harcolnia. A pénzt 
is az ördög eszközének minősíti, amellyel oly sok mindent el tud 
érni, míg Isten az Igéje által munkálkodik. Az akkoriban kezdődő 
új közgazdasági szemléletek és a kapitalista gyakorlat finomságait 
sohasem kedvelte. 

Az ördög azonban mindenekelőtt a nagy ellenfél, aki azzal a 
skolasztikus módszerrel disputál, amelyet Luther az egyetemen ta- 
nult. Felhozza mindazon érveket, amelyeket Luther ellenfelei 
használnak, s olyanokkal is előhozakodik, amelyekkel maga Luther 
viaskodik. , Egy vagy két ördögöm van, erősen leselkednek rám, 
és nagyon céltudatos ördögök. És ha a szívemben nem tudnak 
elérni semmit, akkor a fejemet támadják, azt gyötrik." Szíve biz- 
tosan veri vissza a támadásokat, a feje már kevésbé. Újonnan szer- 
zett vallási tanának teljes egészét harcba kell vetnie, hogy legyűr- 
hesse az ellenfelet. Az ördög minduntalan mellének szegezi a kér- 
dést: kicsoda ő, Martin Luther, hogy szembe merészel szállni a 
pápával és az egész szerzetesi intézménnyel? És az ördög legnagyobb 
ügyessége abban áll, hogy ő is tud hivatkozni az evangéliumra. 
Ilyen körülmények között csupán az a különbségtevés segít, hogy 
az Igét különbözőképpen lehet felfogni: , Az egyiknek ijesztően, a 
másiknak vigasztalóan hangzik." Luther a vigasztalást, a kegyelmet 
hangsúlyozza. , Az ördög itt ilyen ellenvetést tesz: Isten megmon- 
dotta: ha nem követed törvényemet, elkárhozol! Mire én azt vála- 
szoltam neki: Isten azonban azt is mondotta, hogy éljek!" 

Luther természetének egész drasztikusságával tanítványainak 
a bevált házireceptet ajánlotta; ha a disputálás nem segít, egysze- 

rűen hátat kell fordítani az ördögnek, s bűzét bűzzel kell viszonozni. 
, Akkor abbahagyja. Másként nem lehet megszabadulni tőle." 
A tanítványok ezt is hűségesen feljegyezték füzetükbe már ott, az 
asztalánál, mint a nagy doktor minden szavát ; az anális pszichológia 
nagy buzgalommal foglalkozott ezzel a fonák oldallal. 

Luthbernak az ördög valóságos mesterkedéseire vonatkozó vissza- 
emlékezései jórészt a későbbi évekből származnak, amikor sok testi 
baja támadt, a túl sok és túl gyors evés-ivás következtében teste 
elnehezedett, és egyre nagyobb mértékben elhatalmasodott rajta 
a démonhit, amelyet már a szülői házból magával hozott. Az ördög 
ekkor már inkább afféle hajigáló szellem, olyan, aki egy környék- 
beli lelkész fejéhez fazekakat meg tálakat vagdosott. Ilyen esetek- 
ben azt kell neki mondani : , Kotródj innen, Sátán! Ebben a házban 
én vagyok az úr, nem te!" Az ördög mindig láthatatlan. Luther úgy 
vélekedik, hogy majd csak a végítélet napján fogja őt megpillan- 
tani , tüzes nyilaival" együtt, amelyek hatástalanul pattannak le 
a hit pajzsáról, amint azt Pál apostol az epheszosziakhoz írt leve- 
lében mondotta. Wartburgban is láthatatlan volt az ördög, nem 
lehetett tintatartóval eltalálni. , Távol voltam akkor az emberek- 
től — mesélte élete vége felé — , és nem jöhetett hozzám senki, csak 
két nemes apród, akik naponta kétszer ételt-italt hoztak. Egyszer 
vettek nekem egy zsákocska mogyorót, amelyből időnként esze- 
gettem, s amelyet egy ládába zártam. Amikor leszállt az éj, nyugo- 
vóra készültem, levetkőztem a szobában, eloltottam a mécsest, be- 
mentem a hálókamrába, ágyba bújtam. Egyszercsak megindultak 
felém a mogyorók, egymás után nagy zajjal felcsapódtak a geren- 
dákhoz, recsegve-ropogva, meg erősen zörögtek az ágyam mellett; 
de én nem kérdeztem semmit. Miután szunnyadtam egy keveset, 
arra riadtam fel, hogy akkora zaj van a lépcsőn, mintha hordókat 
görgetnének rajta lefelé; pedig jól tudtam, a lépcső el van zárva 
lánccal és vasrudakkal, azon nem jöhet fel senki; mégis sok-sok 
hordó gurult le rajta nagy robajjal. Felkelek, kimegyek a lépcsőhöz, 
meg akarom nézni, mi történik ott — a lépcső el van zárva. Akkor 
így szóltam : vHa te vagy az, hát csak légykk Az Úr Krisztus oltalmá- 
ba ajánlottam magamat, és visszafeküdtem az ágyba." 

Az elbeszélés számunkra nem annyira az ártalmatlan hajigáló 
szellem miatt érdekes, mint azért, mert megtaláljuk benne Luther 
tartózkodási helyének pontos leírását; két lakóhelyiség: nappali 

szoba és hálókamra meg a láncokkal felhúzható felvonóhíd, amely- 
nek az esetleges betolakodók ellen kellett védenie Luthert. Hans 
von Berlepsch várkapitány minden óvintézkedést megtett, hogy 
Luther tartózkodási helye ismeretlen maradjon, s valóban sikerült 
is ellenségei előtt eltitkolni a kiközösített eretnek rejtekét. Ez nem 
volt könnyű feladat, mivel Luther nem akart állandóan a négy fal 
között kuksolni. Időnként lement Eisenachba, könyveket kölcsön- 
zött az ottani franciskánus barátoktól, sokszor írt és kapott levele- 
ket, olykor messzi földről, s egyre-másra küldözgette kéziratait 
Wittenbergbe. Gyakran kilovagolt a környékre ; a várkapitány 1o- 
vászt adott mellé, aki mindenekelőtt kioktatta, hogyan kell , ne- 
mesi módon gesztikulálnia, szakállát simogatnia", hogyan tartsa 
kezét a kardmarkolaton, ha útközben emberekkel találkoznak. 
, Luther azonban nem tudta elhagyni azt a szokását, hogy ha vala- 
hol meglátott egy könyvet, mindjárt utánanyúlt, és bele akart la- 
pozni. Emiatt a lovász korholta, s azt mondta neki, hogy erről a 
szokásról tegyen le, mivel nem való nemesemberhez, és a lovaglás 
meg az írás-olvasás sehogyan sem illik össze." 

Luther tovább rótta a sorokat, a tintatartó tülköcskét újra meg 
újra meg kellett töltetnie. Wartburgi fogolyzárkájában nem keve- 
sebb iratot szerzett, mint wittenbergi dolgozószobácskájában. A 
sok ülés, a szokatlan étrend, ezek mellett nagyon valószínűen a 
wormsi izgalmak utóhatása súlyos zavarokat idézett elő szerveze- 
tében ; klauzúrájának első fél évében írt leveleiben igen gyakran pa- 
naszkodik erről. Rosszul alszik, és csak ritkán talál nyugalmat. 
A várkapitány szeretné felvidítani junkerját, akit a várnép a feje- 
delem nemes foglyának hisz, s magával viszi vadászni. A szerzetes 
azonban a vadászaton sem tud nemeshez illő módon viselkedni. 
Felkap egy üldözött nyulat, és a köpenye alá rejti ; de a vadászebek 
megszimatolják a zsákmányt, elragadják tőle, és széttépik az állat- 
kát. Az eset alkalmat nyújt neki némi , teologizálásra", a kutyák- 
ban üldözőit látja, ami kissé a dominikánusokra, ,az Úr kutyáira" 
vonatkozik. Leveleit a ,remeteségből" vagy a , madarak vilá- 
gából", keltezi, és írásaiban gyakran szerepelnek varjakkal, bag- 
lyokkal, denevérekkel kapcsolatos képek mint hasonlatok. A táj 
szépségeiért Luther korában még nem volt divat lelkesedni; a pa- 
raszti ivadék mindamellett kedvtelve nézegette a réteket, a sarjadó 
füvet, a szénahordást, Még mindig a szerzetes volt, vagy ismét azzá 

vált; a wartburgi időszak az utolsó klauzúra életében. És minden 
szerzetesi gondolattal, amellyel korábban viaskodott, itt ismét meg 
kellett küzdenie. De mindezekhez még új elemek járultak annak 
következtében, hogy kilépett a világba: az ellenség, az ellenfél, 
a sok ellenfél. Ők a tulajdonképpeni Sátánok és démonok, akik le- 
selkednek rá, s amikor ezeket a kifejezéseket használja, gyakran 
nemigen lehet megállapítani, kire is gondol valójában : a Sátánra és 
darabontjára vagy pedig a pápára és csatlósaira. 

Nem szabad alábecsülni mindazt, ami súlyos teherként neheze- 
dett a bujdosóra. Az a szinte hanyag nemtörődömség, amelyet sor- 
sát illetően mutatott, bátorságának jele volt, s bátorsága össze- 
függött mártíromságra való hajlamával, a jellegzetesen német halál- 
vággyal. A máglya még mindig nagyon közel volt hozzá. A wormsi 
ediktum ugyan messzemenően hatástalannak bizonyult, de mégis- 
csak érvényben volt. A birodalmi átok nyomán a kiközösítettet 
bárki kiszolgáltathatta, vagy maga is megölhette ; ez Istennek tet- 
sző és most már birodalmi határozattal szentesített, törvényes cse- 
lekedet lett volna. Hogy Frigyes választófejedelem a jövőben mi- 
lyen mértékben hajlandó Luthert védelmezni, az még teljesen bi- 
zonytalan volt. A szász udvar — Luther barátját, Spalatint is bele- 
értve — lavírozott, és óvatosnak kellett lennie, mivel még koránt- 
sem lehetett tudni, hogy a birodalmi átok szankcióit nem fogják-e 
a birodalmi végrehajtás során kiterjeszteni a szász fejedelemség 
egész területére ; a szomszédos Hohenzollernek nagy élvezettel mér- 
ték volna ezt az újabb csapást a gyűlölt riválisra. Ezért Luther 
egyre-másra kapta a figyelmeztetéseket, hogy maradjon csöndben, 
vagy legalábbis legyen óvatosabb. Ekkor már olyan önálló hatalom, 
hogy respektálni kell. Spalatin ugyan — ameddig lehet — vissza- 
tartja a futárokkal kapott, féktelen kirohanásoktól hemzsegő kéz- 
iratokat, de mégsem meri őket elsüllyeszteni, valahányszor Luther 
erélyesen követeli, hogy most már haladéktalanul küldje írásait a 
nyomdába. Luther nem fél senki emberfiától, és nem alázkodik meg 
egyetlen protektora, a választófejedelem előtt. Sőt, nyiltan azzal 
fenyegetőzik: elmehet máshová, s nem tér vissza Wittenbergbe, 
amelyet ő tett világhírűvé néhány röpke év alatt. Hogy hová menne? 
Azt az Úristenre bízza. 

Párizs, amelyre oly komolyan gondolt, már nem jöhetett számí- 
tásba; írásait a párizsi teológiai fakultás éppúgy elítélte, mint Köln 

és Leuven, s Melanchthonnak kellett magára vállalnia, hogy vá- 
laszt szerkesszen a párizsi egyetem állásfoglalására. Hutten és Si- 
ckingen felajánlotta védelmét Luthernak ; azt állították, hogy mö- 
göttük állnak a birodalmi lovagok; ez azonban fölöttébb kérdéses 
számszerű mennyiséget jelentett. Luther biztos ösztönnel erősen 
bizalmatlan volt velük szemben, s hamarosan ki is derült, mennyire 
igaza volt. Neve most már egész Európában ismertté vált, minde- 
nütt úgy emlegették, hogy ő a , második Husz". Sokan úgy vélték, 
bizonyára Csehországba akar menni, az eretnek országba. De Lu- 
thernak a csehekkel szemben is voltak fenntartásai, s e tekintetben 
is helyes nyomon járt; a csehek már maguk mögött hagyták a ra- 
dikális népi felkelés nagy időszakát, és Hutten egyik írásában hiába 
próbálta példaképpé magasztalni Zizka, a hatalmas huszita vezér 
alakját (sokak bosszúságára, akik hallani sem akartak ilyesmit). 
Hutten barátja, Sickingen nem volt Zizka ; ő papi birtokokból kisebh 
vagy nagyobb fejedelemséget akart összeácsolni magának. Minden- 
felé a lázongás szelleme mutatkozott, valami fojtott erjedés ; a nép- 
" tömegek mozgolódtak. Luther bennük sem bízott, nem hitt abban, 
hogy a , Herr Omnes" (Mindenki Úr), amint a tömeget nevezte, 
képes a kormányzásra, és a parasztság iránti rokonszenvét, jóllehet 
maga is onnan származott, csak mérsékeltnek lehet nevezni. Nem volt 
néptribunus. Hiányzott belőle a szervező képesség, vagy legalábbis 
igen csekély mértékben volt meg benne; és különben sem lehetett 
tudni, mennyire szervezhetők ezek a tömegek; erre a kérdésre 
csak a parasztháború adott választ. Luthernek nem volt politikai 
programja. Csupán egymástól elszigetelt és egymással nagyon nem 
egyetértő hívei voltak. A köztük támadt vita hullámai Wartburgig 
s elhatoltak. Zwickauban, ahol Thomas Müntzer tevékenykedett, 
már mozgolódtak az első , rajongók", amint Luther nevezte őket. 
Wittenbergben tanártársa, Karlstadt okozott neki szomorúságot, 
aki külön utakon akart járni. Csak a fiatal Melanchthon tartott ki 
mellette. Luther alapjában véve magára maradt ; még Melanchthon- 
nal is elégedetlen volt néha. 

Tulajdonképpen ez az a ,sok gonosz és ravasz démon", amely 
gyötörte, ahogy Spalatinhoz írt levelében elpanaszolja. Melznch- 
thont igazán bensőségesen szerette, de egyszer igen mérgesen rá- 
ripakodott: , Nagyon nem tetszenek nekem a leveleid! Szokásod 
szerint túlságosan átengeded magad érzelmeidnek, amikor úgy fel- 

magasztalsz engem, mintha én volnék Isten és az egyház ügyének 
egyetlen harcosa! Hát nagyon tévedsz : itt ülök tétlenül, nem sóhaj- 
tozom az egyház miatt. Sőt, az én fékezhetetlen húsom nagy tűzzel 
ég. A lélekkel kellene törödnöm, ehelyett a hús foglalkoztat." Fel- 
sorolja a régi szerzetesi és , halálos bűnöket" mind, a libidót, a rest- 
séget, az aluszékonyságot stb. , Inádkozzatok értem!" Majd gyen- 
géden hozzáfűzi: , Te fogsz majd a helyemre lépni a te képességeid- 
del, amelyek fontosabbak és Istentől áldottabbak, mint az enyéim." 
Az efféle önvádakból, amelyek teljesen a kolostori tradíciókhoz 
tartoznak, sokan igen ostoba módon , érzéki excesszusokra" vagy 
bűnökre akarnak következtetni ; ilyen feltevésre alkalmasak e sorok, 
ha eredeti összefüggésükből kiragadják, és önkényesen máshová 
csoportosítják őket. Mert Luther mindjárt utána, ugyanabban a 
levelében elpanaszolja, hogy immár nyolc nap óta nem írt semmit, 
és a hús kísértéseit igen helyesen emésztési zavaraival magyarázza, 
amelyek miatt később kénytelen orvoshoz fordulni. Az az állítása 
pedig, hogy nyolc nap óta nem írt semmit, értelmetlen túlzás. 
, tt ülök lustán, és nagyon el vagyok foglalva" — írja egy másik 
alkalommal, vagy másutt: , Itt ülök egész nap, mint a leglustább 
és legszánalmasabb ember. Olvasom a görög meg a héber Bibliát." 
És , tétlenségében" nekifog — igen gyatra segédeszközökkel — a 
fordításnak, amellyel élete legnagyobb művét alkotja meg. 

Mielőtt belekezd az óriási munkába, előkészületi időre van szük- 
sége, azt sem lehet éppen tétlenségnek nevezni. Tíz, tizenkét, tizenöt 
traktátust, valóságos disszertációkká terebélyesedett hosszú levele- 
ket, rövid feljegyzéseket és hosszú postillákat küld Wartburgból 
Spalatinhoz, hogy azonnal adják őket nyomdába. Luther olyan író, 
amilyen ritkán akad ; gondossága is szinte páratlan a maga nemé- 
ben: még azzal is törődik, hogy kéziratait milyen papírra és milyen 
betűtípussal nyomtassák ki. A wittenbergi nyomdász, Grunenberg 
alapos korholásban részesül: ,,Piszkos, hanyag, konfúzus nyomás! 
Rossz betűk, különböző fajta papír! Örökös slendriánság!" A másik 
nyomdászról, Lotterról dicsérő szavakkal nyilatkozik. Ír Strass- 
burgba, Mainzba, ahol Albrecht érsek, első ellenfele a búcsúlevél- 
kereskedelem ügyében, egyáltalán nem viseltetik iránta ellenséges 
érzülettel ; a becsvágyó Hohenzollern még mindig német prímás és 
egyházi vezető akar lenni. Fényűző udvart tart, állandóan pénzre 
van szüksége, ezért újabb búcsút hirdet meg városa, Halle számára, 

új ereklyékkel és kegyelmekkel, amelyeknek hatóereje szinte min- 
den eddigit felülmúl. Az ereklyék kinyomtatott prospektusa ma is 
megvan. A felsorolásban szerepel az a tál, amelyben Pilátus kezet 
mosott ; Szent Kristóf lapockacsontja; egy darab abból a földből, 
amelyből Ádám testét gyúrta a Teremtő ; részecskék a pusztában 
hullott mannából ; rőzse az égő csipkebokorból ; az időközben szentté 
emelt Nagy Károly és Thomas a Becket ereklyéi is helyet kap- 
tak itt. Apgyűjtemény sokkal gazdagabb volt annál, amelyet Fri- 
gyes választófejedelem egész élete folyamán nagy költségek árán 
a legkülönfélébb helyekről a wittenbergi alapítványi templomba 
gyűjtött. , Summa summarum — olvassuk a katalógusban — nyolc- 
ezer-kilencszázkilencvenhárom rész és negyvenkét egészben levő 
szent test"; a búcsú harminckilencmillió-kétszáznegyvenötezer- 
százhúsz esztendő és kétszázhúsz nap — , boldogok, akik ebben ré- 
szesülnek". Luther hallott erről, és legott elhatározta, hogy ír a 
, hallei bálvány" ellen. Mainzban tudomást szereztek Luther szán- 
dékáról, és az érsek ügyvivője, Capito azt tanácsolta neki, álljon 
el tervétől. Luther dörgedelmes levélben válaszolt egyenesen az 
egyházfejedelemnek : ne csapja be, és ne rabolja ki a szegény népet. 
Gondoljon arra, , milyen szörnyű tűz lett a megvetett kis szikrács- 
kából". A bíboros hagyja békén azokat a papokat is, akik a paráz- 
naságot elkerülendő, házasságban akarnak élni; máskülönben azt 
fogják kiabálni : illő lenne, hogy a püspökök előbb elkergetnék szaj- 
háikat, mielőtt tisztes feleségeket elválasztanak férjüktől". Sürgős, 
tizennégy napon belüli választ kér a számkivetett, a kiközösített. 

A válasz nyomban meg is érkezik: , Kedves Tisztelt Doktor!", 
a kardinális kegyes jóindulattal olvasta Luther levelét. Kijelenti: 
a szóban forgó okot már rég megszüntette, s alázatosan megígéri, 
hogy úgy fog viselkedni, amint az jámbor egyházfejedelemhez illik. 
, Testvéri és keresztényi feddést jó szívvel tudok elviselni." Isten 
adjon hozzá türelmet. , Albertus manu propria." 

Ha Lutherban legalább egy parányi diplomáciai érzék lett volna, 
akkor most konciliáns hangot üt meg, és igyekszik megnyerni a ha- 
talmas egyházfejedelmet. De nem is gondol erre. Kételkedik az ér- 
sek levelének őszinteségében, talán nem is ok nélkül. Capitót, a köz- 
vetítőt alaposan összeszidja, s a levelet méghozzá mindjárt ki is 
nyomtatja. A szász udvarral pedig, amely már abban reménykedik, 
hogy a mainzi érsekben új szövetségest fog találni, kíméletlen őszin- 

teséggel közli: , Hogy én ne írjak a mainzi ellen vagy bármit, ami 
a közbékességet zavarhatná? Inkább veszítselek el téged, Spalatin, 
vagy akár magát a fejedelmet!" Közbékesség? Isten békéjéről van 
szó, amelyet a pápa és kreatúrája, a kardinális fenyeget. , Így nem 
megy, Spalatin! Így nem, fejedelem!" A harcot folytatni kell. , Foly- 
ton csak disputáljunk, de sohase tegyünk valamit?" Egy más al- 
kalommal kurtán kijelenti: , Ki akarom nyomtatni, amit írok; ha 
nem Wittenbergben, akkor máshol." 

Minden írása megjelenik nyomtatásban, Wittenbergben és 
másutt. Csak a Hallei bálványról című műve nem kerül nyomdába ; 
az érsek valóban okosabbnak látta lefújni az egész üzleti vállalko- 
zást, nehogy még jobban magára haragítsa a félelmetes szerzetest, 
akinek nem tudta a tartózkodási helyét. Luthernak egyéb írásai 
mind megjelentek, hosszabb levelei is. Az Exsurge Domine kiközö- 
sítő bulla a 68-ik zsoltárból vett idézettel kezdődött ; Luther felüti 
e zsoltárt és megírja a parafrázisát. Dávid így beszél Isten ellensé- 
geiről: , Amint a füst elszéled, úgy széleszted el őket." Luther át- 
költi a hasonlatot: , A füst felszáll, a maga akarata szezint terjeng 
a levegőben, úgy tesz, mintha el akarná takarni a Napot, és meg 
akarná ostromolni az eget. De mi történik? Jön egy kis szél, a szé- 
lesen terpeszkedő füst szertefoszlik és eltűnik, úgyhogy senki sem 
tudja, hová lett. Így járnak mindazok, akik ellenségei az igazság- 
nak . .." Tudomására hozták, hogy egy új ediktummal a gyónási 
kényszert is mozgósítani akarják ellene: a lelkészek utasítást kap- 
nak majd, meg kell kérdezniük a náluk gyónóktól, van-e birtokuk- 
ban olyan írás, amelynek az eretnek a szerzője. Luther erre érteke- 
zést ír a gyónásról, amelyet nem utasít el ugyan, de követeli, hogy 
ne legyen kényszerjellege. És így megint egy lépéssel továbbmegy. 
A három szentségből, amelyet eddig meghagyott, már csak kettő 
marad. Terjedelmes Templomi és otthoni postillát ír. Mintha csak 
amolyan mellékes műnek szánná ; folytatásos füzetekben jelent meg, 
és hosszú időre a prédikátorok legfontosabb kézikönyve lett, ebből 
magyarázták a vasárnapi ájtatosságra kiválasztott bibliai passzu- 
sokat. De Luther nem elégszik meg szemelvényekkel : most már az 
egész Bibliát hozzáférhetővé kell tenni a nép számára. Alkalmi jel- 
legű műveket ír, és szinte észrevétlenül közelebb és közelebb nyo- 
mul fő művéhez. 

De mielőtt eljut odáig, még fel kell hangolnia lantját, és prelúdiu- 


364 


mot kell játszania. Még szerzetes; a Mária-tisztelet nagyon cleve- 
nen él benne. Már a wormsi idézés tumultusa közepette kezdte ma- 
gyarázni a Magnificatot, Mária Istent magasztaló énekét. Most 
befejezi e művét. Merőben más Luther szól itt. Nem mennydörög, 
és nem tajtékzik. Mint a korabeli festők, gyöngéd szeretettel, sze- 
líd színekkel festi meg képeit. Máriát korának viseletében és kör- 
nyezetében látja maga előtt, mint , alacsony sorból való szegény 
leányzót", aki alig különbözik egy cselédlánytól; az angyal közlése 
után is alázatos marad, , nem kürtöli világgá, hogy Istennek anyja 
lesz, nem követel magának tiszteletet, megy, és szorgoskodik a ház- 
ban, mint azelőtt, megfeji a teheneket, főz, edényeket mosogat, sö- 
pör, úgy cselekszik, amiképpen egy cselédnek vagy háziasszonynak 
cselekednie illik apró-cseprő, lenézett munkálkodásokban". Amikor 
Bach a lipcsei Tamás-templom számára megkomponálta a maga 
Magnificatját, világos és bájos dallamvonallal szintén Mária sze- 
génységét ábrázolta. Érdemes elgondolkodni azon, hogy a katolikus 
kultusznak ez a fő része, a hitvallások minden harcát túlélve egé- 
szen Bach koráig megmaradt, még a , csecsemőringatás" mimikus 
előadásának egészen középkori gyakorlata is a karácsonyi vecser- 
nyén. Luther ebben az írásában még erősen ragaszkodik a régi hit- 
hez, bár a maga új tanítására való utalásokat sem tudja mellőzni. 
De mindenekelőtt az egyszerű lelkekhez szól, és nyomatékosan ki- 
jelenti, hogy képeinek megrajzolásakor ,az együgyű jámborok 
kedvéért fest a szemek számára". Elmagyarázza. azoknak a la- 
tin szavaknak az értelmét, amelyeket a hívők oly gyakran hallanak 
a templomban, de jelentésükkel csak körülbelül vannak tisztában. 
A művecske mintegy előgyakorlat fordítási munkájához. Persze 
számára többről van itt szó. Mindjárt az elején hangsúlyozza, hogy 
Mária , saját tapasztalatából beszél", amikor Istent dicséri. ,, Mert 
senki sem értheti meg jól Istent és Isten Igéjét, hacsak nem kapja 
meg azt közvetlenül a Szentléléktől. És a Szentlélektől nem is tud- 
hatja meg, hacsak maga nem tapasztalja, nem próbálkozik, és nem 
érzi." Az egész traktátus intelem az alázatra, szózat az alantas sor- 
súakhoz, a szegényekhez ; ahol erősebb szavakat használ, azok a 
gazdagok, a gőgösek, köztük a dölyfös tudósok ellen is irányulnak, 
akik titokban , egyre magasabbra és magasabbra" vágynak. En- 
gedékenységet, megértést hirdet, ezek az alapvető erények; sőt 
— élesen ellentétben későbbi magatartásával — úgy vélekedik, 

hogy a zsidókkal is barátságosan kell bánni. Hátha olyanok vannak 
köztük, akikből később keresztények lesznek? És különben is ők 
kapták a bibliai ígéretet, Ábrahám ivadékai, akiktől Mária is szár- 
mazott, , csakis ők és nem mi, pogányok". , A mi ügyünk merőben 
Isten kegyelmén áll, az Ő ígérete nélkül, ki tudja, hogyan és mikor ; 
ha mi keresztényien élnénk, és őket jósággal Krisztushoz vezetnénk, 
az volna az igazi helyes magatartás". S hozzáfűzi: , Ki akarna ke- 
reszténnyé lenni, ha látja, hogy keresztények milyen nem keresz- 
tény módon bánnak embertársaikkal? Nem így, kedves kereszté- 
nyek, mondjátok el nekik jóságosan az igazságot ; ha nem akarják, 
akkor hagyjátok őket; mily sokan vannak az olyan keresztények, 
akik Krisztust nem tisztelik, szavaira nem hallgatnak, rosszabbak, 
mint a pogányok és a zsidók. Maradjunk tehát ebben." Sajnos, 
Luther nem maradt meg e konciliáns nézete mellett. 

Az ősi megszentelt szöveg szavaihoz fűzött magyarázatai úgy 
hatnak, mint egy monológ a fordítói munkásság közben. Azon fára- 
dozik, hogy ,az Igét" hozzáférhetővé tegye honfitársai számára, 
és egyik levelében már leírta a híressé vált mondatot: ,,Német- 
jeim számára születtem, nekik akarok szolgálni". Latinul írta, s nem 
ünnepélyes nyilatkozatnak szánta, csupán mellékesen, mintegy 
magától értetődőn jegyzi meg; ekkor még nem gondolt a Biblia 
lefordítására. De már , fő foglalkozásának" tekinti, hogy népének 
saját nyelvén hirdesse és magyarázza az Igét. Nem elég hallgatni 
a latin szavakat. Mit jelent a , magnificat" szó? Annyit tesz, mint 
, naggyá tenni, felemelni és Istenről sokat tartani"; ez mintegy a 
címe egy könyvnek, amely Isten nagy tetteiről és műveiről beszél, 
,hitünk erősítésére, minden kicsinyek vigasztalására és a föld 
nagyjainak megfélemlítésére . . ." Nagy dolgokat cselekedett Isten ; 
hogyan kell ezt elképzelni? , A szavak maguktól törnek elő, folyé- 
konyan — nem költött és egymáshoz illesztett szavak — , úgyhogy 
mintegy a lélek pezseg elő belőlük, és a szavak élnek, kezük és 
lábuk van, sőt ugyanakkor az egész test és minden él, és a tagok is 
mind beszélni szeretnének, így kell igazán lélekből és valóságban 
dicsérni Istent, ilyenkor a szó csupa tűz, fény és élet." Luther 
fordítói művészetét nem is lehetne jobban jellemezni, mint saját 
szavaival. 

Egészen következetesen jut el így fő művéhez, sok olyan kontro- 
verzia közepette, amelyek csak afféle hordalékfákhoz hasonlít- 

hatók, s maga is azt kívánta később, hogy ezeket elsodorja az idő. 
Egyébiránt fő műve is , alkalmi munka". Egy ízben elment Wit- 
tenbergbe, noha a fejedelem ezt nagyon helytelenítette. Ottani 
barátai — a , kicsiny sereg", amint egyik vitairatának dedikációjá- 
ban nevezte őket — beszélték rá az Újtestamentum lefordítására. 
Wartburgi tartózkodásának utolsó hónapjaiban nekilát, hogy le- 
fordítsa az Újtestamentumot. Emberfeletti feladat egyetlen ember 
számára, akinek csak egészen nyomorúságos segédeszközök állnak 
rendelkezésére. Van egy görög eredeti szövege, ezt veszi elsősorban 
alapul; van egy latin Vulgatája, amelyen a kolostorban nevelke- 
dett, s amelynek nagy részét fejből tudta; s talán még beszerzett 
egy-két német nyelvű részfordítást, amelyek a Vulgata alapján 
készültek, nehézkés, gyámoltalan, bár nem méltóság nélküli nyel- 
ven. Ennyiből állott egész apparátusa. Szótárai, kommentárjai 
nem voltak, segítői sem, hiszen munkatársakat csak később von- 
hatott be a munkába; görög tudása is igen fogyatékos volt még 
akkoriban. Az Ótestamentum fordítására akkor még gondolni sem 
mert; tisztában volt azzal, hogy csekély héber nyelvismerete ehhez 
nem elegendő. Az Ótestamentum fordítása később, a wittenbergi 
baráti kör tevékeny közreműködésével és hosszú évek fáradságos 
munkájának eredményeként látott napvilágot. Az Újtestamentum 
fordításához körülbelül tíz hétre volt szüksége; ennyi idő alatt 
nehezére esett volna egy íródeáknak, hogy a szöveget egyszerűen 
lemásolja. Naponta tíz oldalt kellett lefordítania, ami pusztán 
fizikai teljesítménynek is páratlan bravúr. Ezekben a hetekben nem 
hallunk testi panaszokról, sem az ördögről, sem a sok démonról. 
Hallunk viszont arról, hogy nyugtalanság ütötte fel a fejét Witten- 
bergben és másutt. Luther kénytelen ezzel is foglalkozni, mivel már 
érzi, hogy misszióját fenyegetik, ködösítik, aláássák még radikáli- 
sabb, vagy mindent még jobban tudó, vagy langyos és határozat- 
lan személyek, vagy könnyen félrevezethető emberek, s az utóbbiak 
között van, úgy látszik, az ő barátja és tanítványa, Melanchthon is. 
Mindez még erősebben sarkallja, hogy most az Igét hozzáférhetővé 
tegye. A , határidő szorítása" is belejátszik megterhelésébe. Már el- 
határozta, hogy kitör fogságából, az ő , pusztaságából", és vissza- 
megy az emberek közé. De előbb be kell végezni a fordítás munká- 
ját, gyorsan, pár hét alatt. El is készült vele, bár később Witten- 
bergben még javítgatott a szövegen, Melanchthon, a görög nyelv 

nagy ismerője segítségével. A kötet — Das Newe Testament Deuízsch, 
Vuittemberg — 1522 szeptemberében jelent meg, Melchior Lotter 
nyomtatta ki, aki jobb minőségű munkájával kiérdemelte Luther 
bizalmát. Valóban nagy gonddal előállított nyomdatermék, a kötet 
végén olvasható hibajegyzék mindössze nyolc javítandó sajtóhibát 
tüntet fel; ez is bámulatos teljesítmény, főként ha figyelembe 
vesszük azt, hogy egyszerre három gépen kellett dolgozni. János 
Jelenéseit Cranach. mester szorgos műhelyéből kikerült huszonegy 
nagy fametszet illusztrálja; a többi szöveghez nincs kép. Már 
decemberben új kiadásra volt szükség, majd egyik utánnyomás 
követte a másikat; az ellenfelek plagizálták Luther szövegét, de 
saját fordításnak tüntették fel; mind a mai napig jelennek meg 
utánnyomások. Itt most nem áll módunkban végigkísérni a Luther- 
Biblia történetét. 

Bibliafordításának előtörténetével azonban foglalkoznunk kell. 
Luther hívei azt állították, hogy a Biblia , jóformán ismeretlen 
volt"; ez korántsem felelt meg a valóságnak. Már előtte léteztek 
német nyelvű átültetések, amelyek — többnyire ugyanazon verziót 
követve — tucatnál több kiadásban jelentek meg nyomtatásban, 
még alnémet szövegváltozatokban is. Sok ilyen kiadványt szép fa- 
metszetek illusztrálnak; kiváltképpen gazdag e tekintetben a 
Lübecki Biblia ; a nagy nyomdász-kiadó, Koberger műhelyében ké- 
szült Nürnbergi Biblia ábrázolásai mintául szolgáltak Dürer 
Apokalipsziséhez. Ezek a Bibliák azonban drága , díszkiadások" 
voltak gazdag emberek számára. Ezeknek kellett pótolniuk a még 
pompásabb kézzel írott Bibliákat. Minél hívebben igyekeztek 
utánozni a még díszesebb kivitelű kódex-bibliákat ; a könyvnyom- 
tatás művészetének első emlékében, a híres Gutenberg-Bibliában 
olyan gondosan utánozták a kéziratos példányokat, hogy e drága 
korai nyomtatványokat a hozzá nem értőknek ,kézzel írott" 
könyvként lehetett eladni. A nép, a ,beavatatlanok" számára 
szemelvényes kiadások készültek : az Ewangeli und Epistel Deutsch, 
a Perikopenbücher (,,perikópakönyvek" azaz szakaszos könyvek), 
a misén való felolvasás céljára, a hozzájuk fűzött magyarázatokkal 
és glosszákkal ; ezeket később kiszorították a postillák, amelyeknek 
mintáját Luther Wartburgban alkotta meg. Az egész Biblia, a 
teljes szöveg kizárólag a tudósoknak volt fenntartva ; láttuk, hogy 
Luther kolostorában csak a páterek olvashatták, az egyszerű 

fráterek nem, s a páterek is csupán a latin verziót kaphatták meg 
olvasásra, elsősorban tanulmányi célokra, de kötelesek voltak a 
jóváhagyott kommentárokat használni. 

Évszázadokon át folyt a harc azért, hogy a laikusok (világiak) 
is kézbe kaphassák a Bibliát. A harc a nagy eretnekmozgalmak 
nyomdokait követi. Már a valdenseknek és az albigenseknek is 
voltak bibliafordításaik, ezeket megsemmisítették az egyházi ható- 
ságok azokkal egyetemben, akik olvasták őket. A nagy eretnekek 
neve — Wyeclif és Husz —, amelyet még Luther korában is irtó- 
zattal vagy titkos csodálattal! ejtettek ki, jelzi a következő stádiu- 
mokat s egyben a nemzeti nyelv kifejlődésének kezdeti szakaszait. 

Wyeclif a 14. század végén tanítványaival már megalkotta a 
teljes angol Bibliát, amelynek még kemény és száraz volt a nyel-. 
vezete; az angol még csak akkoriban kezdte kiszorítani a felső 
réteg normann — francia nyelvét. Luther csak annyit tudott Wyclif- 
ről, hogy a konstanzi zsinat mint eretneket elítélte, s hogy halála 
után negyvennégy évvel tetemét kiásták sírjából, és megsemmisí- 
tették, mivel! életében nem tudták kézre keríteni. Ennek az elődnek 
az életéről, amely sok tekintetben oly hasonló volt áz övéhez, 
Luther nem tudott semmit. Wyclif is felemelte tiltakozó szavát az 
egyház gazdagsága, pénzügyi hatalma ellen, ő is Antikrisztusnak 
nevezte a pápát ; neki is volt egy fejedelmi protektora, aki megvédte 
a legrosszabbtól, s engedte, hogy egy kis parókián nyugalomban 
éljen haláláig, jóllehet az érseki törvényszék elítélte. Wyclif is 
egészen határozottan a laikusok felé fordult, és szétküldte a maga 
,poor priest"-jeit (szegény papjait), hogy terjesszék tanait. Biblia- 
fordítása ebből a hierarchikus egyházzal való ellentétből született 
meg. Az egyszerű emberek — tanította Wyclif — igen jól meg 
tudják érteni Isten Igéit, talán jobban, mint a nagyok és a tudósok, 
akik ezt a képességet maguknak vindikálják: ,,Krisztus az Ő 
tanításait nem táblákra vagy állatbőrökre (pergamenre) írta, ha- 
nem az emberek szívébe." Wyclif is hangsúlyozta, messzire túl- 
mutatva korán, hogy szemelvények nem elegendők, a Szentírás 
teljes egészét kell közkinccsé tenni. Fordítása csak kézzel írt máso- 
latokban cirkulálhatott, százhetven példány megmaradt, de minden 
bizonnyal sokkal többnek kellett lennie. Wyclif hatása halálával 
véget ért, híveit üldözték, mozgalmát vérbe fojtották, amiben — 
ebben is párhuzamot fedezhetünk fel Luther sorsával — döntő 

szerepe volt Wat Tyler parasztfelkelésének. Wyclif gondolatai a 
, lollardok" földalatti mozgalmában éltek tovább, erősen kibővülve 
és átszőve társadalmi követelésekkel. 

Wyclif legnagyobb tanítványa Husz volt, aki lefordította írásait ; 
Luther csak ebben a formában tudhatott meg Wyclif gondolataiból 
egyet-mást. Husz ismét a népi nyelv eszközéhez folyamodott, ő is 
írt egy postillát, mint. Luther, s írásaival az újcseh irodalmi nyelv 
megalapítója lett. A valdensek kis csoportjaiból, amelyek minden 
üldöztetés ellenére meg tudtak maradni, megbújva a csehországi 
erdőségek mélyén, keletkeztek a cseh mozgalmak, s ezek Huszban 
és a huszitákban egész Európára megrázó hatást gyakoroltak. 
Első ízben jelentkezett itt egy nagy népi mozgalom, és győztes lett ; 
ez a többi európai országokban kitört számtalan felkelés egyikének 
sem jutott osztályrészül. A népi nyelv, az ének, a harci dal, a Biblia 
mindenki számára, a kehely is mindenki számára : ez volt a csehek 
nagy példamutatása. Hatása még Luther korában is érezhető volt. 
A csehek és a svájciak lidérenyomásként nehezedtek minden úrra ; 
minden világi kormányzat, és egyházi hivatal azon aggódott, 
hogy Németország is ,cseh vagy svájci" lehet egyszer. Az első 
német bibliafordítások is Csehországban jelentek meg, amikor a 
később egymással oly szenvedélyesen ellenséges csehek és a német 
kisebbség még békességben megfértek egymással. Egy Kláster 
Teplából (Tepl) való kézirat a 14. századba nyúlik vissza, egy 
másik Vencel király számára készült. Mindez nem csupán nyelv- 
kutatás és a Biblia története. Minden egyes fordításhoz az eretnek- 
ség füstszaga tapad, mindegyik politikai történetet és társadalmi 
átrétegeződést jelent, ádáz vitát, felülről való brutális beavatkozást, 
olykor csendes befolyást, amely a legmagasabb körökbe is be tudott 
hatolni; Vencel király nővére, Anna angol királyné pártfogolta 
Wyclifet, mint ahogy Vencel maga, politikájának gyakorta eléggé 
kétes fordulatai közepette, Huszt támogatta. 

Egy másik nyom szintén Csehországba vezet, azokhoz a nyelvi 
alapokhoz, amelyek Luther munkája számára fontossá váltak. Ven- 
cel apja, ÍV. Károly császár, Prágát tette meg a ,szent római 
birodalom" fővárosává s a kontinens akkor legszebb városává. 
Birodalmi egyetemet alapított benne, s udvarában talált először 
otthonra a korai humanizmus. Ebből a körből indult ki Johann von 
Neumarkt kancellár kezdeményezésére az első kísérlet egy általá- 

nosan kötelező újfelnémet nyelv megalkotására, elsősorban a 
császári kancellária számára, de alkalmazni akarták fordításokban, 
imádságokban, valamint egyházatyák szövegeinek átültetésében is ; 
ebben a munkában maga a kancellár is részt vett. A szomszédos 
Szászországban követték a példát, s továbbfejlesztették. Luther is 
ezen a dialektusok fölé emelt nyelven írt. , Én a szász kancellária 
nyelvén beszélek — védte magát, amikor támadták —, amelyet 
Németországban minden fejedelem és király, minden birodalmi 
város használ..., nincs nekem semmiféle külön, sajátos, saját 
nyelvezetem." Azt akarta, hogy mindenki megértse, és valóban 
meg is értették. Fenti kijelentése védekezés volt, mert nyomban 
szemére vetették, hogy a maga merőben sajátos, egyénieskedő 
dikcióját és felfogását akarja rátukmálni az emberekre. Annyi 
azonban bizonyos, hogy nem a kancelláriai németet használta. 
Mérgesen emlegeti a , kancellista urakat, rongy-prédikátorokat és 
bábu-írnokokat, akik önteltségükben azt képzelik, hogy hatalmuk- 
ban áll a német nyely megváltoztatása, s akik naponta új szavakat 
fabrikálnak". Az ő receptje, amelyet Levél a tolmácsolásról című 
írásában olvashatunk, egészen más: , Nem a latin nyelv betűitől 
kell kérdezgetni, hogyan beszéljünk németül, ahogyan ezek a 
szamarak teszik, hanem a családanyát az otthonában, a gyerekeket 
az utcán, a közembert a piacon kell megkérdezni efelől, az ő száju- 
kat kell figyelni, miképpen beszélnek, s aszerint kell tolmácskodni. 
Akkor megértenek minket, és észreveszik, hogy németül beszélünk 
velük." 

Híressé vált mondat. Világosan megérteti velünk, hogy Luther 
fordításában mennyi aprómunka és fáradság rejlik minden egyes 
szó mögött. Amellett Luther nemcsak az egyszerű ember szájára 
figyelt, akitől nyelvezetének gazdagságát és közvetlenségét kapta. 
Nem volt ugyan humanista a szó megszokott értelmében, de abban 
a tekintetben határozottan e nagy tudományos mozgalom fiának 
kell tekintenünk, hogy ő is ,a forrásokhoz" akart visszamenni. 
Az eredeti görög szövegből, majd a héberből fordított, amire előtte 
csak kis próbálkozások történtek. Ezzel megint csak éles ellentétbe 
került az egyházzal. A latin Vulgata már , kanonikus" mű volt; 
számtalan passzusa alapul szolgált kötelező érvényű egyházi fel- 
felfogásoknak, törvényeknek, sőt hatalmi igényeknek. Az egyház 
korántsem fogadta helyesléssel a Biblia lefordításának gondolatát, 

hanem egyenesen megrémült tőle, és minden eszközzel igyekezett 
minden ilyen vállalkozásnak gátat vetni. Egyetlen olyan biblia- 
fordításról sem tudunk, amelyet a pápai kúria támogatott vagy 
akár csak helyeselt volna; egyedül a kommentárokat ismerte el, 
azokat is csupán alapos megrostálás után. Hogy ennek ellenére - 
oly sok fordítási kísérlet történt, az világosan bizonyítja, ménnyire 
erős volt mindenütt az ilyen irányú kívánság. Ha megrajzoljuk a 
fordítási kísérletek helyeit feltüntető térképet, igen sok pontot 
fogunk találni Csehországban, Angliában és más országokban, de 
a térkép közepén Róma üres folt marad ; római fordítás nem létezik. 
S ami talán a legfurcsább : még a szentesített, egyedül érvényesnek 
elismert Vulgata szövege sem volt véglegesen rögzítve, noha , kano- 
nikusnak számított". Csak a reformációs kor nagy vitáinak hatá- 
sára, a tridenti zsinat után kezdték meg a Vulgata szövegének 
alapos revideálását; ez a munka is fél évszázadig tartott, és nagy 
létszámú szakbizottságokat foglalkoztatott. Az egyház nemcsak 
teológiai tekintetben volt gyengén felvértezve, amikor legnagyobb 
harcát kellett megvívnia. Ezen a területen éppoly kevéssé volt fel- 
készülve. A reneszánsz pápák bőkezűen pártfogolták az olasz 
humanistákat, gyűjtötték a szebbnél szebb kéziratokat, kezükben 
pompás miniatúrákkal díszített breviáriummal ábrázoltatták ma- 
gukat, mint X. Leó; a Biblia szövegével azonban vajmi kevéssé 
törődtek, ha ugyan egyáltalában olvasták, amire nem sok bizonyí- 
tékunk van. Elegendőnek tartották a , kiválogatott passzusokat", s 
ezek szinte mindig ugyanazok voltak, s elsősorban a pápai hata- 
lom hitelesítésére szolgáltak. 

Luther szűz területre nyomult be. Teljesítményének nagyságát 
csak akkor tudjuk érzékeltetni, ha egyedül végzett munkáját szem- 
beállítjuk azoknak a nagy létszámú, komoly felkészültségű tudó- 
sokból álló testületeknek a fáradozásaival, amelyeknek csupán a 
latin szöveg revíziójához is évtizedekre volt szükségük. , Istenbe 
vetett bizodalommal" látott neki a feladatnak, és e szokványos 
kifejezés az ő számára mélyebb értelmű volt. De ezenkívül megvolt 
a maga személyes receptje is: , A mi Urunk Istenünk nem cselek- 
szik semmi nagyot nisi per impetum", és Asztali beszélgetéseinek 
ugyanazon helyén még egyszerűbben is megfogalmazza véleményét : 
mindent lendülettel, vaktában kell csinálni, ,,Dorsel"-ban, ami 
rokon értelmű az álmodozást, ábrándozást jelentő , Dusel" szóval. 

Így került az egyetemi katedrára is : , Ha tudtam volna, amit most 
tudok, tíz lóval sem bírtak volna odahúzni." Mint megjegyezte: 
Hieronymus (Jeromos), elődje a bibliafordításban, szintén hasonló 
módon cselekedett, , csalatkozott" feladata nagyságában. 

Műve nyomán mindjárt feltámadt a kritika; a kor ,kritikai 
rovata" olyan volt, mint a mi korunké, élőszeretettel rágódtak a 
részleteken; igyekeztek hibákat rábizonyítani. Ilyenek óhatatla- 
nul előfordultak, de akkoriban még életveszélyes fenyegetést is 
jelentettek, mivel denunciálni lehetett őket mint eretnekséget és 
támadást az egyház megszentelt rendje ellen. Luther Pál apostol- 
nak a rómaiakhoz írt levele egyik szakaszát így fordította le: 
, Azt tartjuk tehát, hogy az ember egyedül hit által igazul meg, a 
törvény cselekedetei nélkül." Ez Luther számára sarkalatos passzus ; 
az ,egyedül hit által", sola fide, tanításának egyik alaptézise lett. 
A mondat fordítása körül hamarosan ádáz civakodás lángolt fel. 
Luther védekezett: Nagyon jól tudja, hogy a sola (egyedül, csak) 
szó nincs benne a szövegben, de hát ő nem latinul vagy görögül 
gondolkodik, hanem németül beszél, , olyasformán, mint amikor 
ezt mondjuk: Der Bauer bringt allein Korn und kein Geld" (A pa- 
raszt csak gabonát hoz és nem pénzt). Hivatkozik Ambrosiusra és 
Augustinusra ; Aguinói Tamásra is hivatkozhatott volna, ha figyel- 
mesebben olvasta volna. És még sok egyéb szemrehányás hullott Lu- 
therra, mint a jégeső ; jóval kevésbé fontos sorokat is kipécéztek ellen- 
felei. Nem csoda, ha elkedvetlenedett, különösen mikor ellenfelei ar- 
cátlanul utánnyomtatták a művét: , Most, hogy megvan németül, 
kész, mindenki olvashatja, és megbirkózhat vele, most három, négy 
oldalt is átfuthat a szemével anélkül, hogy megakadna. De arra 
bezzeg nem gondolnak, milyen kavicsok meg göröngyök feküdtek 
ott, ahol most olyan simán átsétálnak, mintha gyalult deszkapad- 
lón lépkednének . .. Könnyű a szántás, ha a föld meg van tiszto- 
gatva. De erdőt irtani, tuskókat kiásni, a talajt szántásra alkal- 
massá tenni, ahhoz senkinek sem fűlik a foga." A pionír örök pa- 
nasza, hiszen ő úttörő volt ezen a terepen. És ha kétségbe vonták 
tudományos képzettségét, haragosan és önérzetesen válaszolt: 
s Ők doktorok? Én is az vagyok . . . Teológusok? Én is. Könyveket 
írnak? Én is." De így folytatja: , Én tudom értelmezni a zsoltáro- 
kat és a prófétákat. Ők nem tudják. Én tudok tolmácsolni. Ők 
nem tudnak..." 

Luther tudott tolmácsolni. Alkotóerejének teljében volt ezek- 
ben az években. Minden áradt feléje, a szavak, a gondolatok ; az 
emberek egyre szélesebb köröket alkotva sereglettek köréje. 
Bibliája felölelte az egész német nyelvterületet ; és még azon túl is 
éreztette hatását. Az akkoriban megjelent legkülönfélébb nyelvű 
Bibliáknak az ő műve volt a példaképe, s elég gyakran támaszkod- 
tak a szövegére is. A németek számára azonban a Luther-Biblia 
volt ,a könyv", amely az elkövetkező két-három évszázadon át 
nyelvüket formálta. Lehet benne földrajzi, filológiai, szövegkritikai, 
teológiai tévedéseket felfedezni. Mindez azonban csak periferikus 
jelentőségű, nem érinti a lényeget. Még a német klasszikusok költé- 
szete sem képzelhető el Luther német nyelve nélkül. Bibliája 
minden rétegre hatott, kivéve talán a legfelső osztályt, amely vagy 
egyáltalán nem olvasott semmit, vagy ahogy az már akkor meg- 
kezdődött, és rövid idő múlva teljes idegen nyelvűséggé fokozódott: 
csak fogyatékosan értette a németet. A német Biblia még a teljesen 
iskolázatlan, írni-olvasni nem tudó embereket is hatókörébe vonta, 
mert mások felolvastak nekik belőle. Szövegéből számtalan for- 
dulat átment a köznyelvbe, és mind a mai napig használatos. 
Meglehet, nem maga alkotta valamennyit; hiszen még erősen til- 
takozott is az ellen, hogy ő bármit , kitalált vagy költött volna". 
Mindamellett az ő bélyegét viselik magukon, az ő beszédének és 
nyelvezetének ritmusa által váltak , szállóigékké" . 

Nyelvezete nem könyvnyelv, hanem élőbeszéd. Mielőtt mondatait 
végleges formába önti, előbb ellenőrzi, nem a szemével, hanem a 
fülével. A hanglejtés — ebben rejlik legnagyobb erőssége ; a szöveg 
semmiféle revíziója nem tudta ezt megmásítani; ahol megkísérel- 
ték, csak rontani tudtak hatásosságán. Luther az idegen nyelvek 
ritmusára is rendkívül erősen figyelt ; a latint már kora ifjúságától 
fogva jól ismerte ; a görögről azt tartotta, hogy legközelebb áll az ő 
németségéhez, de nem esett az elfogultság hibájába ; a héber nyelv 
kifejező erejét is dicsérte, és világosan megjelölte azokat a helyeket, 
amelyeket nem tudott maximális hűséggel tolmácsolni. Büszke volt 
művére, ha a mindent jobban tudni akarók belekötöttek ; rendkívül 
szerényen igyekezett kijavítani a tényleges hibákat, s ez a javító 
munka volt a legnagyobb teljesítménye az elkövetkező években, 
amikor egyéb munkásságát egyre sűrűsödő felhők árnyékolták be. 
A mindkét részt magában foglaló teljes Biblia 1534-ben jelent meg ; 

1539-ben kezdődött a revízió hatalmas munkája, amelyen Luther 
elnökletével a munkatársak egész ,szanhedrinje" dolgozott, s 
amelyről pontos jegyzőkönyvet vezettek. Mindegyik munkatársa 
,beveti" a maga speciális ismereteit, felhasználják az egész akkor 
hozzáférhető szakirodalmat, a rabbinikus kommentárokat, sőt a 
héber Biblia mellett a kaldeus Bibliát is. Luther javasolt egy szöveg- 
részt, , és a szólás körbemenvén, meghallgatta, hogy ki-ki mit szól 
hozzá a nyelv sajátossága avagy a régi doktorok értelmezése sze- 
rint". Luther időnként kétségbeesik, kételkedik benne, hogy való- 
ban sikerül-e megtalálnia a helyes és kielégítő megfogalmazást. 
sMost a prófétákon dolgozunk — írja egyik levelében — , ah, Iste- 
nem, milyen nagy és vesződséges munka a héber írókat arra kény- 
szeríteni, hogy németül beszéljenek. Mennyire berzenkednek, egy- 
általában nem hajlandók héber természetüket elhagyni és a nehéz- 
kes némethez igazodni; olyan ez, mintha a fülemülét akarnók rá- 
bírni, hogy saját kedves melódiája helyett kakukkoljon." Néha 
fáradt és kedvetlen. Salamon templomépítkezésével kapcsolatban 
így vélekedik: , Sok dolgunk lesz azzal a szörnyű épülettel. Szeret- 
ném tudni, ugyan honnan került elő nyolcvan- vagy hetvenezer ács 
a baltájával. Mintha bizony az országban olyan sok ember lett 
volna! . . . Szeretnék már a könyv végén lenni." De szívósan birkó- 
zik a feladattal. Mesterembereket keres fel műhelyükben, elmagya- 
ráztatja magának szerszámaikat, mint Diderot, amikor Enciklopé- 
diáján dolgozik, s valóban, a Biblia is enciklopedikus munka volt. 
Luther egy mészárossal feldaraboltat egy bárányt, hogy az állat 
zsigereit pontosabban megismerje. Amikor János Jelenéseiben az 
, új Jeruzsálem" kerül sorra, s a leírásban olyan ékkövek szerepel- 
nek, amelyekről halvány fogalma sincs, a választófejedelem kincs- 
tárából drágaköveket visznek hozzá a nevüket ismertető magya- 
rázatokkal. Nem sajnálta a fáradságot, ,azon iparkodtam, hogy 
mindent világosan és tisztán adjak vissza németül, s bizony gyakran 
megesett, hogy tizennégy napig, három-négy hétig kerestünk és 
kutattunk egyetlen szót, és néha mégsem találtuk meg . . ." A halála 
előtti évben jelenik meg az utolsó revideált kiadás és egy évvel 
később még egy legutolsó a hátrahagyott korrektúrák alapján. 
A mű kiadásainak számát csak hozzávetőleges becsléssel lehet 
megállapítani. A feltevések szerint Luther fő kiadója, Hans Lufft, 
Lotter utóda, többszöri kiadással mintegy százezer példányt nyom- 

tatott ki; Luffít Lukas Cranachhal Wittenberg három leggazda- 
gabb polgára közé tartozott. Luther sohasem vett fel honoráriumot. 
Ha összeszámoljuk a sok helyütt megjelent kiadásokat és a ren- 
geteg utánnyomást, az együttes példányszámot körülbelül egy 
millióra becsülhetjük. A könyv hatásának legerősebb bizonyítéka, 
hogy nemcsak megvették, hanem újra meg újra el is olvasták. 
A Luther-Bibliának csupán alig egynéhány példánya maradt ránk 
olyan ép és kitűnő állapotban, mint az előző fordítások díszes 
kiállítású kötetei. A legtöbb valósággal ronggyá olvasott állapot- 
ban van. Könyvnek ennél nagyobb dicsőség véleményünk szerint 
nem juthat osztályrészül. 

S hogyan olvasták az Írást? Immár ott volt az emberek előtt az 
egész Biblia, a teljes szöveg; ,a szavak maguktól törnek elő, 
folyékonyan . .., úgyhogy mintegy a lélek pezseg belőlük, és a 
szavak élnek, kezük és lábuk van..., csupa tűz, fény és élet". 
Prófétikus szavak ; s valami nem akart félelmetes jelentés is feszült 
bennük. A lélek, a szellem pezseg belőlük. Az Írásnak keze és lába 
nőtt. A szó tűzzé vált. Korunk terminológiájára fordítva: az új 
eszköz, a könyvnyomtatás révén a Biblia mint tömegkommuni- 
kációs eszköz először tört be a kor társadalmi: rendjébe. Mindenki 
olvasta, vagy hallgatta, hogy mások felolvastak belőle; mindenki 
vitatkozott, magyarázott, mindenki következtetéseket vont le a 
Bibliából. , A könyv" nemcsak távoli kinyilatkoztatás volt, ami- 
lyennek az egyház fogta fel a Bibliát, elsősorban annak túlvilági 
vonatkozásait hangsúlyozva. A Biblia a jelen valóságává is lett. 
Nem csupán arra tanította az embereket, miként törekedjenek a ,,jó 
halálra", hogy elnyerhessék az égi üdvösséget. Harci jelszóvá, 
társadalmi követeléssé vált ; a kor minden mozgalma, olyanok is — 
és főleg olyanok — , amelyeket ma a szocialista vagy kommunista 
eszmék előfutárainak tekintenek, a Biblia által meghatározott, a 
Szentírás által inspirált áramlatok voltak. A ,tiszta, világos Ige", 
amely Luther számára oly egyértelműnek látszott, homályos is volt, 
vagy homályosan lehetett értelmezni. A sokrétű és gyakran ellent- 
mondásos teljes szövegből önkényesen válogattak. 

Maga Luther itt nagyon individuálisan járt el, legjobb tudása és 
lelkiismerete szerint és a tudós teológiai és szövegkritikai-tudomá- 
nyos megfontolása szerint is. Megcserélt részeket, új sorrendet 
állapított meg; megvolt a maga egyéni véleménye arról, hogy 

melyek ,az Újtestamentum igazi és legnemesebb könyvei", s elő- 
szavában minden gátlás nélkül beszél erről olvasóinak. Más bibliai 
könyveket viszont háttérbe szorít, Jakab levelét például igazi 
, Szalma-levélnek" nevezi, amelyből nem lehet valamirevaló magvat 
kicsépelni. Éles szemmel felismerte, hogy a zsidókhoz írt levél 
szerzője nem Pál, hanem egyik tanítványa, s ezt a véleményét a 
későbbi szövegkutatás igazolta. János jelenéseit — amely később a 
Biblia legfontosabb része lett mindazok számára, akik apokaliptikus 
próféciákat hirdettek — gyanakvással szemlélte, s más írásokkal 
együtt külön rész gyanánt az Újtestamentum végéhez csatolta, az 
olvasóra bízva, hogy gondoljon róla, amit akar. A víziókat nem 
becsülte, s az volt a véleménye, hogy ,az apostolok nem látomá- 
sokkal foglalkoznak, hanem világos szavakkal prófétálnak" ; azt is 
túlzásnak ítélte, hogy János , olyan keményen parancsol és fenye- 
getőzik". De éppen a kemény parancs és fenyegetés volt az, ami a 
fenntartásokat nem ismerő, radikális szellemeket vonzotta. Luther 
maga is hajthatatlanul ragaszkodott ama néhány ponthoz, amelyet 
tanítása szempontjából döntőnek tekintett; egyébként azonban a 
Bibliát oly szabad felfogással és nagyvonalú higgadtsággal kezelte, 
amelyet követői soha többé nem tudtak elérni. Ebben a vonatkozás- 
ban teljesen naiv. Nem gondol a következményekre; márpedig 
, Luther és következményei" szükségképpen olyan problémát és 
olyan akadályt jelentenek, amelyet egyetlen későbbi vizsgálódó sem 
hagyhat figyelmen kívül. 

Ha megkísérelünk tiszta képet alkotni magunknak arról, hogy 
Luther annak idején miként fogott bele művébe, és azt mi módon 
végezte be tíz hét leforgása alatt, jól tesszük, ha most figyelmen 
kívül hagyjuk az ilyen történeti konzekvenciákat. A munkát, 
amelyről jól tudja, hogy , meghaladja erőmet", azért vállalta, mert 
nem akadt senki más, aki neki mert volna vágni. A Bibliára szükség 
van, az emberek mindenütt sóvárogva várják ; az egyház nem táp- 
lálja ilyen irányú kívánságukat. , Hát akkor rajta!" — , Wohlan 
denn!" Ez a kedvenc szavajárása. És ne feledjük: vidáman vág 
neki. Az evangélium — hangsúlyozza az előszóban — ,jó üzenet, jó 
hír, jó újság... énekel, beszél tőle az ember, és jókedvű lesz". 
Az üzenet , drága és kedves", a szívnek minden oka megvan rá, 
,hogy nevessen és örvendezzen, mindenütt, ahol hisznek az üzenet 
igazságában", Krisztus nem , követel", nem hajt, nem fenyeget, 

vagy büntet, hanem , barátságosan hívogat, és azt mondja : Boldo- 
gok.a szegények. És az apostolok ilyen szavakat használnak: 
figyelmeztetek, kérek, könyörgök, hogy mindenek lássák, miszerint 
az evangélium nem törvénykönyv, hanem csupán prédikáció 
Krisztus jótetteiről, aki kinyilatkoztatta és nekünk adta magát". 
A hit parancsa, hogy az ember ne csak önmagára gondoljon : nMeg- 
mutatja magát, kitör, megvallja hitét, és tanítja az evangéliumot 
az emberek előtt, és az életét teszi rá. És mindazt, amit életében 
művel és cselekszik, felebarátja hasznára fordítja, hogy segítsen 
neki . . . Így gondolja Krisztus is, mivel legutoljára nem adott más 
parancsot, mint a szeretetet." 

Klauzúrája volt életének az az utolsó szakasza, amelyben még 
ilyen egyszerűen és bizakodón tudott érezni. 1522 szeles márciusá- 
ban elhagyta Wartburgot, még lovagi álöltözetben, és ellenségének, 
György hercegnek a területén át visszalovagolt Wittenbergbe. Meg- 
változott világban találta magát, ahol nem szeretetről volt szó, ha- 
nem tülekedésről, kavargásról, fenyegetésről és az Apokalipszis 
komor próféciáiról, 


Forrongás Wittenbergben és másutt 


A wartburgi fogságból való kitörésben nincs meg az a drámai 
feszültség, amely Luther életének egyéb csúcspontjait jellemzi: a 
tézisek kiszögezését, a kiközösítő bulla elégetését, a wormsi nagy 
jelenetet és foglyul ejtését ; a legenda elhanyagolta ezt a mozzana- 
tot. 5 mégis azt kell mondanunk, hogy ez volt pályafutásában a 
legbátrabb tette, vakmerő, szinte eszelős cselekedet. Korai élet- 
rajzírói néhány száraz szóval intézték el; a rákövetkező rövid idő- 
szakon, amely kellemetlen volt számukra, szintén igyekeztek át- 
siklani, olyan kurtára fogva a szót, amennyire csak lehetett. Igaz, 
hogy nekik nem álltak rendelkezésükre azok az akták és levelek, 
amelyeket mi ismerünk. Ők csupán annyit tudtak, hogy Witten- 
bergben forrongás ütötte fel a fejét; , rajongók", ahogy Luther 
később nevezte őket, kezdtek mozgolódni, és veszélyeztették a mes- 
ter művét. A mester megjelent, és rendet teremtett. Valahogy így 

összegezték a történteket, és durva körvonalakban ez nagyjából 
meg is felel a valóságnak. . 

Előbb azonban Luthernak szabaddá kellett tennie magát. Feje- 
delme tisztes védőőrizetben tartotta, mert csupán ezzel tudta párt- 
fogoltját a wormsi ediktum következményeitől megoltalmazni. 
Frigyes a rá jellemző halogatási és kitérő taktikájával abban re- 
ménykedett, hogy a vihar majd elül, s akkor ő a Luther-ügyet újból 
a birodalmi gyűlés elé viheti. A fő ellenfél, a császár most messze 
volt. Spanyolországban tartózkodott, és a birodalmi kormányzat 
legsürgetőbb kérdéseire is alig válaszolt. A német fejedelmek 
magukra voltak utalva, és az öregúr úgy gondolta, hogy velük majd 
csak zöld ágra vergődik valahogy. Abban egyetértett velük, hogy 
most határozottan meg kell valósítani a ,rendi kormányzást", 
vagyis a fejedelmek kormányzatát. Egész életében ezen dolgozott, 
már Miksa alatt is ; csendes, szívós ellenállást fejtett ki az erős köz- 
ponti hatalom ellen, s ennek köszönhette, hogy jelentős tekintélynek 
örvendett a többi nagyúr között, világiak és egyháziak közt egy- 
aránt. Ez a , partikularizmus"?" nem volt újkeletű, hanem régi német 
sajátosság ; egyetlen császár sem tudott tartós békét kötni a tör- 
zsekkel és hercegeikkel. A nemzeti gondolat, bármily szenvedélyesen 
propagálták is, nem tudott szilárdan meggyökerezni azoknak a 
szétszórt tartományoknak a talajában, amelyek a , szent római 
birodalmat" alkották. Az emberek szászok voltak vagy türingiaiak, 
nürnbergiek, kölniek, lübeckiek ; nemcsak más és más nyelvjárást 
beszéltek, hanem merőben különböző befolyási szférákhoz is tar- 
toztak: a nyugat nyugathoz húzott, az észak északhoz, a kelet 
kelethez. Ez legszembeötlőbb módon éppen Wittenbergben mutat- 
kozott meg. Luthernak folyton , cseh" gondolatokat, huszita eret- 
nekséget vetettek a szemére. Ezek most híveinek kicsiny táborába 
is utat találtak, és súlyos zavarokat okoztak. 

A városokban és a vidéken megmozdult a , közember", már ki- 
törtek az első véres felkelések. De ezekből is hiányzott minden 
nagyobb összefüggés : a városokban a plebejusok évszázados harcu- 
kat folytatták saját városuk bűvkörében, iparoslegények a mesterek 
ellen, céhek a magisztrátusok ellen, valamennyien együtt az egyházi 
hűbérurak ellen ; a parasztok megoszlottak, vidékek, gyakran falvak 
szerint, az egyes csoportok gyűlölték, és nem kevésbé kajánul 
gúnyolták egymást, mint ahogyan a városiak — bármelyik réteghez 

"tartoztak — megvető gúnnyal emlegették a buta, bárdolatlan és 
, alattomos" falusiakat. Az általános zűrzavart még csak fokozta 
azoknak az erős kötelékeknek a meglazulása vagy éppen teljes fel- 
bomlása, amelyek az egyházi bíráskodás, a kultusz és az egyházi 
előírások rendszére révén bizonyos összefüggést jelentettek. E téren 
is jellegzetes, hogy a forradalom mennyire rendezetlenül és milyen 
sokféle formát öltve ment végbe. Mert forradalom volt ez, s messze 
túlhaladva a vallás területén, behatolt az élet valamennyi szférá- 
jába. Szerzetesek tömegesen hagyták el kolostoraikat, s ez vala- 
mennyi szerzetesrendre kiterjedt. Mi legyen a kolostori birtokokkal, 
a sok esetben több évszázados alapítványokkal, a jövedelmekkel, a 
járadékokkal? A papok kezdtek házasodni, megingott a papi rend 
egész kiváltságos helyzete, a vele összefüggő anyagi privilégiumok- 
kal együtt. Luther szerint a mise mint a kultusz fő része addigi 
formájában, a , miseáldozatban" — amelyet , csendes miseként" 
távollevők, elhunytak lelkiüdvéért is be lehetett mutatni — érvény- 
telen; ez szintén összefüggött rengeteg család nagy jogaival, ha- 
gyatékaival és a papok jövedelmével. És mi legyen a számtalan 
egyéb alapítványi jövedelemmel, a kanonoki stallumokkal? Ezek a 
nemesi családok fiainak ellátására szolgáltak ; a nyolc-tíz fiú közül 
egyet mindig beültettek valamelyik jövedelmező egyházi állásba. 
A zarándoklatok elvesztették korábbi népszerűségüket, ez a kegy- 
helyek számára egzisztenciális kérdés volt. Itt-ott már képrombo- 
lásra került sor a , bálványok" és szentképek ellen, a templomok 
gazdag belső díszítései, a művészi faragványokkal ékesített kano- 
noki stallumok ellen. Minden egyházi kérdés szociális problémával 
függött össze. A régi formák megszüntetése vagy lerombolása újabb 
problémákat teremtett. A régi megóvására irányuló minden kísérlet 
vitákat, ellentmondást, zendüléseket váltott ki. Ami pedig az újat 
illeti, arra vonatkozólag senkinek sem volt terve, de még többé- 
kevésbé határozott véleménye sem. Mindenki hozzákezdett a maga 
helyén, a saját feje szerint. A védekezés éppoly önkényes volt : gyak- 
ran vad és kegyetlen, a kor erkölcse szerint, amely nyugodt lélekkel 
alkalmazta a lefejezés, a felnégyelés, az elégetés, az elüldözés barbár 
eszközeit kegyetlenségét csak a mi korunk licitálta túl. Még jelen- 
tősebb volt azonban a határozatlanság. Nagyon kevés fejedelemtől 
eltekintve, amilyen például az igen erélyes György herceg, az egyik 
Szászország ura volt, a tartományurak többsége egyáltalán nem 

tudta, milyen magatartást tanúsítson. Az egyházi fejedelmek voltak 
a legtanácstalanabbak ; rossz volt a lelkiismeretük, gyakran maguk 
is merész terveket szövögettek, mint pl. a mainzi; a vallási kérdé- 
sekkel többnyire vajmi kevéssé törődtek, csak világi hatalmuk meg- 
tartására és esetleg kiterjesztésére törekedtek, s abban reményked- 
tek, hogy az általános zűrzavar ebben a malmukra hajtja a vizet. 

Frigyes választófejedelem, Luther egyetlen protektora volt talán 
a legtanácstalanabb valamennyi fejedelem között. Haláláig hű 
maradt régi hitéhez, kedves szentjeihez és wittenbergi alapítványai- 
hoz ; noha közvetlen környezetének túlnyomó többsége Luther hívei 
közé tartozott, udvarában a hagyományos forma szerint mondatta 
a misét. Becsülte az ő doktorát, és nem akarta, hogy bántódása 
essék ; ezt nem engedte sem emberi tisztessége, sem önérzete, hiszen 
egyike volt a birodalom legjelentősebb fejedelmeinek. Amellett 
állandóan kétely gyötörte, hogy nem viszi-e túlzásba a kormányzást 
— ebben a tekintetben a régi, patriarchális kor emberét képviselte 
— , s ehhez még hozzájárult közmondásosan emberkerülő természete 
meg az a hajlama, hogy minden ügyet halogasson. Meggyőződése 
volt, hogy mindennek lassan, , organikusan" kell kifejlődnie. A kor- 
nak azonban nem volt türelme sem Frigyeshez, sem Erasmushoz, 
sem mindazokhoz, akik a dolgoknak ilyen csendes, jótékony mene- 
téről álmodoztak. A. kor eseményei gyors iramban rohantak előre. 
A kor könyörtelenül csapott Frigyesre, mintha bunkóval sújtaná. 
Luther is rásújtott, a legcsekélyebb tapintatot sem tanúsítva 
iránta. I 

Luther egész levelezésében semmi sem meglepőbb, mint azok a 
levelei és memorandum jellegű írásai, amelyeket fejedelméhez in- 
tézett. A kiközösített, a Wartburgban ülő fogoly úgy viselkedik 
védelmezőjével.szemben, mint valami önálló hatalom. Soha egyetlen 
szóval sem utal arra, hogy elvégre mégiscsak Frigyesnek köszönheti 
élete megmentését. Ellenkezőleg : ezt inkább szemére hányja. Biztos 
helyre vitték: de ő egyáltalában nem akar biztonságot. Tartóztat- 
ják, a birodalmi gyűlésre hivatkoznak, amelytől Luther abszolúte 
semmit nem vár, szövetséget próbálnak nyélbe ütni megbízhatatlan 
egyházfejedelmekkel, amilyen a mainzi meg a trieri érsek. És közben 
hagyják, hogy minden kavarogjon abban az ügyben, amely Luther 
számára egyedül fontos: a hit kérdésében. 

Wittenbergben teljes anarchia uralkodik. Luther wartburg 

magányába csak néhány hír jut el erről, s eleinte nem is tulajdonít 
nekik különösebb jelentőséget. A kolostorok kiürülnek ; saját rend- 
jében, az Ágoston-rendben indult meg ez a folyamat, már alig egy-két 
szerzetes lézeng a Fekete Kolostorban. Világi papok és szerzetesek 
egyre-másra kötnek házasságot; nos, rendben van, maga is élesen 
elítélte a cölibátust. Megváltoztatják a misét ; éppen eléggé kritizálta 
mint bálványimádást. De mit jelentsenek azok az új, rögtönzött 
formák, amelyeket. azok ott Wittenbergben be akarnak vezetni? 
Nem csupán konzervatív természete háborodik fel azon, hogy 
kollégája, Karlstadt és mások most hirtelen a cseh példa nyomán a 
laikusoknak is odanyújtják a kelyhet; az ostyát pedig nem emelik 
magasra, a gyülekezet feje fölé, amint szokás volt, hanem minden 
hivőnek adnak egyet-egyet, hogy ki-ki megfoghassa, és a szájába 
dughassa, ami pedig halálos bűnnek számított. Luthert inkább 
az gerjeszti nagy haragra, hogy ebben a kézzelfogható aktusban a 
szentség merőben anyagi jellege kap hangsúlyt, amelyet ő spirituáli- 
sabb felfogással akar helyettesíteni. Főként pedig nem akar semmi 
erőszakot a , gyengék" ellen, akik még a régi rítushoz ragaszkod- 
nak. Számára mindezek a külsőségek lényegtelennek tűnnek. A belső 
változás az, ami a legfontosabb, a leglényegesebb : most itt az Íge, 
azt kell helyesen hirdetni, akkor majd megváltoznak az emberek, 
ahogyan maga is megváltozott, s az emberek megváltozásával a 
régi formák szintén meg fognak változni, egyszerűen, minden 
további nélkül. Teljesen lebecsüli a kultusz, a rítusok hatalmas 
erejét. Ugyanakkor túlbecsüli az Ige hatalmát, azt hiszi, hogy az 
Ige ugyanúgy hat majd mindenkire, mint őrá. Amint az Újtesta- 
mentumhoz írt előszavában hangsúlyozza, , figyelmeztetni, kérni, 
könyörögni" akar, nem fenyegetni, hajszolni, büntetni. A leg- 
nagyobb mértékben és a legveszedelmesebb módon túlbecsüli az 
embereket, akikkel dolga van. Ezzel kezdődik életének tragikuma. 

De most még tele van derűs bizakodással. 1521 decemberében 
rövid látogatást tett Wittenbergben, ez is rebellis vállalkozás volt, 
amit az udvarnál igen rossz néven vettek tőle, miután utólag meg- 
tudták a dolgot. Okvetlenül beszélni akart Melanchthonnal, aki a 
nyakába szakadt túl nagy megterhelés súlya alatt bizonytalanná 
vált. Tudós volt, rendszerező koponya, Luther őszinte csodálatát 
vívta ki azzal, hogy latin nyelven írt Loci communes című mun- 
kájában elsőként készítette el az új tanítások jól átgondolt 

összefoglalását: a nála idősebb Luther a legcsekélyebb irigység 
nélkül elismerte, hogy olyan képességei vannak, amelyek neki nem 
adattak meg. De Melanchthon fiatal volt, egyénisége még csak most 
formálódott, szelíd volt, engedékeny, befolyásolható ; amíg Luther 
mellette állott, erős egyéniségével teljesen uralkodott rajta. Mihelyt 
azonban magára maradt, vagy csaknem magára maradt a , kicsiny 
seregben", tanácstalanná vált. Wittenberg megváltozott, merőben 
más lett, mint akkor volt, amikor Melanchthon első egyetemi elő- 
adásait tartotta, s a klasszikus stúdium reformját hirdette. Witten- 
berg centrummá vált. Mindenfelől érkeztek ide küldöttek, egyetemét 
ellepték a Csehországból, Skandináviából, Lengyelországból ér- 
kezett, sokszor igen szilaj diákok, fegyvert viseltek valamennyien, 
mindenkor készek voltak tüntetésekre és akciókra népszerűtlen 
tanárok ellen, a magisztrátus ellen, ha az bele akart avatkozni a 
dolgaikba, a polgárok ellen, szerzetesek és papok ellen. Más kül- 
döttek is megjelentek, a nyugtalan atmoszférájú Zwickauból: kéz- 
művesek, posztókészítők, takácsok, akik betéve tudták szinte az 
egész Bibliát. Meditáló, töprengő, mélyen ülő szemű sovány embe- 
rek, akik a lelkükben világító fényre, vízióikra és belső kinyilatkoz- 
tatásukra hivatkoznak. Luther még nagyon nyugodt e wittenbergi 
látogatás idején. Sőt, igen kellemes beszélgetéseket folytat barátai- 
val, és aggályaikat nem veszi nagyon komolyan. Visszatérve Wart- 
burgba azonban egyre újabb és újabb híreket kap. Megtudja pél- 
dául, hogy Erfurtban egykori rendtársai kiléptek a szerzetből, zavar- 
gást keltettek a városban. Hírek keringenek egy nagy népi felkelés- 
ről. 

A bibliafordítás nagy munkája közepette megír egy rövid léleg- 
zetű brosúrát: Hű intés a zavargásoktól és lázadásoktól való óvakodás 
tárgyában. Több szempontból ez a mű már kvinteszenciája politikai 
nézeteinek, amelyek bizony nagyon is apolitikusak. Mint mindig, 
most is személyes tapasztalataiból indul ki: személye által az Ige 
minden várakozást meghaladó módon hatott; egyedül csak az Ige 
fontos, az fog diadalmaskodni, nem a fegyver. , Nézzétek az én mű- 
vemet! Csupán a számmal, minden kardcsapás nélkül, nem okoztam- 
e több kárt a pápának, püspököknek, papoknak és szerzeteseknek, 
mint mind ez ideig valamennyi császár és király az ő hatalmával?" 
Ha Krisztus Igéjét helyesen prédikálják, ha mindenki aszerint él, 
krisztusi módon, akkor haladéktalanul végbe fog menni a nagy 


383 


változás. Gyakorlati útmutatásokat is ad ehhez : Legyen vége a ko- 
lostori életnek, a szerzetesek és apácák hagyják el konventjeiket, 
senkise adjon többé pénzt bűnbocsánatért, gyertyákra, harangszen- 
telésekre, , és tegyük ezt még két esztendeig, akkor aztán meglátod, 
mivé lesz pápa, püspök, kardinális . . . csuha, kámzsa, regula, sta- 
tutumok és a pápai uralom sáskahada és minden ocsmány fajzata", 
Ha azonban nem hitben és szeretetben tanítják a keresztény életet, 
akkor ezer felkelés sem fog segíteni semmit. 

Nagyon egyszerű útmutatás. Számára egyszerű, a nép számára 
nem. Mert Luther mindig félreérthetően beszél, valahányszor szavai 
a ,külső életet" érintik. Azt kell prédikálni, hogy , az emberi tör- 
vények semmik" — mondja, mikor felsorolja, milyen intézkedé- 
sekre van most szükség. Ez az útmutatás az ember csinálta pápai 
törvényekre vonatkozik, amelyeket félre kell dobni. A nép azonban 
más emberi törvényekre is vonatkoztatta, amelyek még nyomasz- 
tóbb súllyal nehezedtek rá, mint a pápa törvényei. Luther szerint 
meg kell szüntetni a , regulákat és statutumokat": a nép egyéb 
statutumokra is gondolt, nemcsak az egyházjogiakra. Semmi ellen- 
állás? A wittenbergi szerzetes éppen egy lángcsóvával mutatta meg, 
hogy a szavak nem elegendők. Fellázadt a legmagasabb tekintélyek 
ellen, a pápa ellen, a császár ellen; még saját fejedelme ellen is. 
5 ha most Pál apostolra hivatkozott, aki-a , felsőbbség" iránti 
engedelmességre intette híveit, a nép nem tudott olyan különb- 
ségeket tenni, amelyek Luther számára természetesnek tűntek. 
Egyelőre a pápa és az egyház is , felsőbbség" volt — ha ezeknek 
pusztulniuk kell, nem lehetett érteni, miért nem szabad hozzányúlni 
a másik, a világi felsőbbséghez is? Hiszen a világi felsőbbség is arra. 
hivatkozik, amire a pápa: arra, hogy hatalma , Isten kegyelméből" 
adatott. Ítt valóban ellentmondás mutatkozott, amely Luther egész 
életét megzavarta és tragikussá tette. Felállította a , két biroda- 
lom" elméletét : az egyik a belső, a lélek, a hit birodalma ; számára 
egyedül ez fontos, s ez szabad, kívülről megtámadhatatlan ; és van 
a ,pusztán külsődleges" birodalom, amely lehet akár a , szent 
római birodalom", vagy a szász választófejedelemség, vagy vala- 
melyik birodalmi város, ebben mindenféle fogyatékosságok talál- 
hatók, amelyeket Isten rendelt a földi életre. A feltételeket nem 
ismerő és biztos Luther sohasem bírt ebből az ellentmondásból ki- 
vergődni. E tekintetben megmaradt szerzetesnek. Megmaradt a 

régi hit gondolatmenetében is : Isten Országa, amely csak a túlvilági 
életben valósulhat meg, végtelenül magasabb és tisztább, mint a 
földi birodalom mindig bűnös és silányabb világa. A földi birodalom 
az értelemnek van átengedve, s ebben Luther Ockham tanait 
követte; a hitnek semmi köze az értelemhez. , A világi birodalom- 
ban az értelem szerint kell cselekedni, mivel Isten az ilyen világi 
kormányzást és valóságos ügyeket az értelemnek rendelte alá" 
— így tanította később ; az Írás nem ad útbaigazítást arra vonatko- 
zólag, hogyan kell házakat építeni, házasodni, hadat viselni vagy 
hajózni; mindehhez elegendő a , természetes világosság". Az égi 
világosság azonban egészen más valami. Luther odáig megy, hogy 
kijelenti: a világi kormányzáshoz Istennek nincs is szüksége igazi 
keresztényekre ; elvégre a törökök birodalmát szintén Isten tartja 
fenn: ott is élnek keresztények, akik megőrizhetik a maguk , belső 
birodalmát". 

Luther tehát így vélekedik ezekről a kérdésekről, amelyek ter- 
mészetesen nem jutnak nyugvópontra, hanem továbbra is égető 
problémák maradnak. Nyilatkozatainál figyelembe kell vennünk, 
hogy a mi nézeteink az államról még nem léteznek a számára, 
Az állam fogaimát nem ismeri, magát a szót sem ; az ország, amely- 
ben él, nem állam, hanem örökölhető és megosztható, nagyon laza 
, uralom"; a ,szent római birodaiom" semmiképpen sem állam. 
Erről még majd beszélnünk keli később, amikor Luther egyre erő- 
sebben kapcsolatba kerül korának politikai és társadalmi valósá- 
gával. Wartburgban még szerzetes a cellájában. Szerzetesnek azon- 
ban kétségkívül rebellis: saját hitére, a saját belső világosságára 
hivatkozik, a Bibliáról vallott saját felfogására; e felfogása ama 
passzusok szerint alakult ki, amelyeket a valóban legfontosabb 
részeknek ítél. 

Ezzel szabaddá vált az út. Mások is olvasták a Bibliát, nekik is 
megvoltak a maguk megvilágosodásai ; csak éppen más passzusokat 
válogattak ki, és a maguk feje szerint prófétáltak. , Mennyei 
prófétáknak" nevezték magukat, és Luther is e néven emlegeti 
őket. Úgy vélekedtek: nincs az sehol megírva, hogy Isten egyedül 
Luther Mártont hívta el Igéjének hirdetésére. Erre ők éppoly alkal- 
masnak érezték magukat. S ezzel kezdődött el Luther életének leg- 
súlyosabb harca, amelyet nem nyerhetett meg. Nagy harci iratai- 
ban nagykorúvá nyilvánította az embert. Most jelentkeztek a kis- 

korúak. Nagy meggyőző erővel forgatták a szó fegyverét, és sok 
hívet szereztek maguknak. Követőik közé tartozott Melanchthon is, 
bár beszédeikben sok olyasmit talált, ami erősen megfontolandó, 
elgondolkodtató. Karlstadt professzor, aki Luthert a doktorok közé 
fogadta, akit a lipcsei disputa idején még a wittenbergi egyetem 
büszkeségének, a tudomány egyik kimagasló tekintélyének tar- 
tottak, szintén az új áramlat sodrába került. Egyfajta primitiviz- 
mus kapott lábra : el a didaktikus könyvektől, el a skolasztikusok- 
tól, a kommentároktól, vissza a legegyszerűbb ősalapokhoz ; végül 
el a Bibliától is, a direkt, a közvetlen inspirációhoz, s ez jobban 
beszél a tanulatlan ember szájával, mint a hivatásos tanítómestere- 
kével. Karlstadt házról házra járt, s kézművesekkel, polgárokkal 
magyaráztatta magának a Szentírást. Mindenfelé laikus prédiká- 
torok léptek fel, akiket a hivatásos igehirdetőktől való megkülön- 
böztetés végett , prédikálóknak" (hitszónok) neveztek. A prédi- 
kálók és prédikátorok közti harc évtizedeken keresztül jellegzetes 
ismérve minden konfliktusnak, felkelésnek. A prédikálók közt 
akadtak volt diákok, kiugrott szerzetesek, bibliai stúdiumokban 
jártas emberek, mint Thomas Müntzer, szociális agitátorok ; bibliai 
mondások és politikai vagy szociális követelések nem választhatók 
külön. ,, Keresztelőkön, lakomákon, vendéglőkben, közönséges csap- 
székekben . . . az ő édes, kellemetes, bensőséges, nyilvános prédiká- 
cióival" vezette félre a népet a zwickaui próféták egyike, a posztó- 
készítő Storch, akiről az idézett tudósításból azt is megtudjuk, 
hogy hosszú, ránctalan, hamuszürke köntöst, széles karimájú 
kalapot viselt. Így járt-kelt a nép között — írja a jelentés —, 
hízelgett a csőcseléknek, buzdítván az embereket, hogy , emeljék 
fel a vörös vérzászlót mindennemű, akár egyházi, akár világi fel- 
sőbbség ellen, ragadják markukba, és hordozzák az aranyjogart, 
amely előtt térdet kell hajtani, meg kell hajolni és kalapot kell 
emelni" ; ezek a próféták ily módon , segítettek szítani a lángot és 
puskaport szórni bele, úgyhogy a tűz rögvest magasra csapott, 
tovaterjedt és elhatalmasodott, nem csupán Türingiában, hanem 
Észak- és Dél-Németországban is". Nemcsak az egyszerű embere- 
ket ragadják magukkal, hanem , sajátos módon a városok és falvak 
gazdagjait" is; titokban beszervezik az embereket , szövetségükbe 
és lelki társulatukba", a házaknál tartják összejöveteleiket és 
testvéri közösségeiket, a felvetetteket beírják lajstromaikba. Az 

írás, amelyből idéztünk, pártirat, denunciálás. Most már pártok 
kezdenek kialakulni, bár ezekre csak nagy merészen és a történeti 
valóság erőteljes megerőszakolásával lehet alkalmazni a pártról 
alkotott mai fogalmainkat. Még a legerősebben fenyegetett , fel- 
sőbbségek" vagy a fejedelmek sem alkotnak pártot. Megvannak a 
maguk rendi és osztályérdekei, időnként és néha nagyon lokálisan 
átmeneti jellegű szövetkezést hoznak létre, vagy közös akciót 
hajtanak végre; de sokkalta gyakrabban marakodnak egymással, 
és a parasztokat meg a plebejusokat is arra használják fel, hogy 
saját rendjükbe tartozó ellenfeleiket megtépázzák. A Storch posztó- 
készítő ellen megjelent uszító iratban két olyan szó szerepel, amely 
a korra jellemző két fogalmat fejez ki: a , Bund" (szövetség, tár- 
sulás) és a ,konventikulum" (titkos összejöveteh. A , Bund", 
a Szentlélek kinyilatkoztatásaira méltatott , kiválasztottak" kis 
köreinek titkos szövetsége még a leginkább megközelíti a sejtekről 
és földalatti propaganda-támaszpontokról alkotott mai fogalma- 
kat; Thomas Müntzer mesterien alkalmazta ezt a taktikát, s nála 
már olyan politikai és társadalmi megsejtéseket is találunk, ame- 
lyeket szocializmusként lehet felfogni. A , konventikulumok" merő- 
ben mások: nincs bennük semmi, amit bármiféle , programnak" 
lehet nevezni; tagjaik a valdens és huszita eretnekek, valamint a 
német misztikusok szellemi utódai. Semmiféle kapcsolatot nem 
akarnak a bűnös, kárhozatra ítélt világgal, félre akarnak állni; sőt 
a kiválasztottság jegyének tekintik, hogy szegények, üldözöttek és 
megvetettek. Amikor arról beszélnek, hogy a szűk körükhöz tar- 
tozó fivéreknek és nővéreknek mindenüket meg kell osztaniuk 
egymással, csak szegénységüket akarják megosztani, amely bizony 
gyakran eléggé keserves. Tanaik közül csak keveset fogalmaztak 
meg pontosan ; részben csak ellenfeleik rágalmaiból ismerjük néze- 
teiket. Az újrakeresztelés tanaik legfontosabb pontja. A csecsemő- 
keresztelést nem tartják elegendőnek, mivel a kisded még nem lehet 
tudatában a keresztség jelentőségének. Egy ilyen közösségbe 
,optálni" kell, csak azután hat a keresztség mint a kegyelem jele. 
Aki belép egy ilyen közösségbe, vállalja a szegénységet, az inséget, 
szembehelyezkedik a világgal, amelyet minden jelenségével egye- 
temben elutasít, a felsőbbséget éppúgy, mint a kívülállók tömegeit, 
tartozzanak azok bármelyik társadalmi réteghez. Csupán ezt a két 
fő típust említjük meg, de közbülső fokozatokkal is találkozunk. 

S néha még a nagyon ésendes, maguknak élő, rejtett konventikulu- 
mok is vad lázadásba törhettek ki. Az újrakeresztelőktől indult ki 
később az a kísérlet is, hogy Münsterben, itt a földön megvalósítsák 
Isten Országát, nem várva be a végítélet napját, amely e csoportok 
túlnyomó többsége szerint hamarosan be fog következni. 

Mindez még csak kezdeti stádiumban volt, amikor a Wartburg- 
ban tartozkodó Luthernak tudomására jutott, hogy mi folyik 
Wittenbergben és Zwickauban. Választófejedelmének magatartá- 
sát tétovázónak és veszedelmesnek találta. Hű intésében emlékez- 
tette a fejedelmeket, hogy a rendről való gondoskodás az ő köteles- 
ségük. A szász választófejedelemségben most nagy volt a zűrzavar, 
a rendetlenség. Frigyes pedig irtózott attól, hogy bármi módon be- 
avatkozzék. Respektálta az , ősi jogokat", amelyek felaprózott 
birtokainak tarkabarka sokféleségében gyökereztek. Különben is 
csak egész jelentéktelen hatalmi eszközökkel rendelkezett : nem volt 
sem serege, sem rendőrsége, sem nagyobb hivatalnoki szervezete. 
Néhány tanácsos az udvarnál, egy kis kancellária, kevés számú 
tiszttartó itt-ott a fejedelemség területén, ez volt minden. Az ügye- 
ket írásbeli úton kellett elintézni. Frigyes megfontoltan és lelki- 
ismeretesen megvizsgált minden panaszt, és lehetőleg minél hosszabb 
ideig elfektette őket, mielőtt érdemben válaszolt volna. Hitbeli kér- 
désekben különösen óvatos volt, igyekezett mindent mérlegelni. 
Még a heves forradalmár, Thomas Müntzer is hozzá fordult abban a 
hiszemben, hogy meg tudja őt nyerni ügyének ; a parasztháborúban 
a felkelők benne látták az egyetlen olyan fejedelmet, akitől meg- 
értést és segítséget remélhetnek. Frigyes nem szólt bele az ő Doktor 
Lutherja dolgaiba, és sok olyasmit eltűrt tőle, amit egyetlen más 
uralkodó sem lett volna hajlandó lenyelni. De , túlságosan merész- 
nek? ítélte, amint azt már Wormsban is megmondta. Ezért 1522 
márciusában megírta eisenachi tiszttartójának, Oswaldnak : legyen 
rá gondja, hogy Luther maradjon veszteg és csöndben ott Wartburg- 
ban. 

Luther rövid és majdnem elbizakodott hangú levélben fenye- 
getőleg közölte a fejedelemmel, hogy már éppen eleget hallott róla, 
mik folynak Wittenbergben. Egy gúnyos célzással még Frigyes 
relikviagyűjteményére is utal: most aztán van ám a fejedelemnek 
egy új ereklyekincse, ingyen, egy igazi kereszt, szögekkel meg 
ostorokkal. Meglehetősen tiszteletlen hangnemben zárja levelét: 

, A nagy sietség miatt nyargalnia kell a pennának ; nincs időm, ott 
akarok lenni személyesen, mégpedig hamar, ha Isten is úgy akarja. 
Fejedelmi Fenséged csak ne törődjön velem." S be sem várva az 
esetleges választ, tüstént útnak indult. Az , engedelmeskedjetek a 
felsőbbségnek", amit röviddel ezelőtt prédikált, nem vonatkozott rá 
és erre a válságos helyzetre. Csak útközben olvasta el azt a levelet, 
amelyet Frigyes tiszttartójához intézett. Olyan levélben válaszolt 
a fejedelemnek, amilyent bujkáló szökevény aligha írt valaha is 
egyetlen védelmezőjének. Ami Wittenbergben történt, az meg- 
csúfolása az evangéliumnak. , Mindaz, amivel engem eddig bártot- 
tak ebben az ügyben, tréfa és semmiség volt. Akár az életem árán is 
elhárítottam volna, ha lehetett volna (azt, ami most történik 
Wittenbergben). Mert olyan dolgokat cselekednek most, amikért 
sem Isten, sem a. világ előtt nem vállalhatunk felelősséget." Ő maga 
nagyon is sokáig volt alázatos: egy esztendeig engedte, választó- 
fejedelme kedvéért s nem félelemből, hogy bezárva tartsák Wart- 
burg várában. Most már elég, nincs szüksége további védelemre. 
, Wittenbergbe sokkal magasabb védelem alatt érkezem, mint a 
választófejedelemé." Sőtegyenesen kijelenti : ő fogja védeni Frigyest, 
,jobban, mint ahogyan Fenséged engem védelmezni tudna". 
S még élesebb megfogalmazásban : mivel érzi, hogy a választófeje- 
delem gyenge még a hitben, , Fejedelmi Kegyelmességedet semmi- 
képpen sem tekinthetem olyan személynek, aki engem megoltal- 
mazni vagy megmenteni képes lenne". , Ha elfognának vagy meg- 
ölnének" — írja —, a választófejedelmet semmiféle felelősség nem 
terheli; hivatkozhat arra, hogy Luther az ő parancsa ellenére 
utazott Wittenbergbe. 

1522 márciusában, esős napon indult: útnak Luther, még nem 
vetve le magáról a nemesi álruhát. Az utazás merész vállalkozás 
volt, mivel az ellenséges indulatú György herceg felségterületét 
nem lehetett teljesen elkerülni. Jenában, ,A fekete medvéhez" 
címzett fogadóban Luther két fiatal svájci diákkal találkozott. 
Egyikük leírta a találkozást. Egy lovag ül az asztalnál; fején piros 
sapka, amelynek csúcsa hosszan oldalt fityeg; feszes nadrágot és 
vastag zekét visel; oldalán kard; kezét a kardmarkolat gombjára 
támasztja, nemes urak szokása szerint (ahogy a wartburgi lovász 
tanította). Előtte kis formátumú könyv fekszik az asztalon. Az 
ázott diákocskák, akik a csatakos utakon alaposan besározódtak, 


389 


szerényén meghúzódnak a bejárat melletti padon. A nemesúr 
azonban barátságosan asztalához invitálja őket. Tüstént felismeri, 
hogy svájciak, s megkérdezi tőlük: Svájc melyik részéből jöttek? 
— Sankt Gallenból. — És hová igyekeznek? — Wittenbergbe. 
— A lovag megjegyzi, hogy ott ismeri két honfitársukat, Dr. 
Schurffot meg a testvérét. (Dr. Schurff volt a tanácsadója Worms- 
ban.) A diákok azonban mindenekelőtt és főleg Dr. Luthert akar- 
ják látni ; nem tudja véletlenül a lovag úr, hol van most? — Jelenleg 
nem tartózkodik Wittenbergben, de talán rövidesen ott lesz. A 
lovag a diákok figyelmébe ajánlja Melanchthont, akitől görögül 
tanulhatnak. Erasmusról is beszél; a diákok egyre növekvő csodál- 
kozással hallgatják a nemesurat, aki latin szavakat is sző a beszél- 
getésbe. Majd felteszi a kérdést: , No és, kedves barátaim, mit tar- 
tanak Svájcban Lutherról?" Ó, uram — felelnek a diákok — , meg- 
oszlanak a vélemények: némelyek nem győzik dicsérni, mások 
meg tűrhetetlen eretneknek bélyegzik. Beszélgetés közben az egyik 
diák kissé felbátorodva, egy óvatlan pillanatban felemeli az aszta- 
lon fekvő könyvecskét, belelapoz : héber betűk! Gyorsan visszateszi, 
mentegetőzik, s azt mondja: , Odaadnám a kezem egyik ujját, ha 
érteném ezt a nyelvet!" A lovag biztatja: szorgalommal el lehet 
sajátítani, s Wittenbergben a héber nyelvet is tanítják. 

A diákok később kikérdezik a fogadóst, hogy ugyan ki lehet a 
különös lovag. A fogadós szerint alighanem maga Luther. A diákok 
azonban nem értik jól a gazda türingiai dialektusát, a nevet inkább 
, Hutten"-nak hallják, és a lovagi álöltözék továbbra is megtéveszti 
őket. Vacsoraidőben még néhány utazó kereskedő is telepedik az 
asztalhoz. A nürnbergi birodalmi gyűlésre terelődik a szó, és a lovag, 
szerepéből némileg kizökkenve, "kijelenti: Ugyan mit végeznek 
majd ott az urak ilyen nehéz időkben. Egyéb sincs ott, mint torna- 
játékok meg szánkirándulások, kurválkodás, tivornya, ,de hát 
ilyenek a mi keresztény fejedelmeink!" 

Másnap reggel a lovag elhagyja a fogadót; a svájci diákok 
később Wittenbergben látják viszont, s akkor már tudják, hogy 
Lutherral találkoztak a jenai fogadóban. A kis elbeszélést utólag 
a nagyobb hatás kedvéért némileg kiszínezték, de lényegében telje- 
sen hihetőnek hat. Minden bizonnyal ilyen félig-meddig kedélyes és 
bizalmas légkör jellemezte ezt a találkozást ; másként nem is lehetne 
elképzelni a kiközösített , birodalmi ellenség" utazását. Ez a 

kedélyesség azonban ne tévesszen meg minket: veszedelmes út 
volt ez. 

Junker Jörg csatlakozott egy csoport lovashoz, akik szintén Witten- 
berg felé igyekeztek, s velük együtt vonult be a városba. Lehangoló 
állapotokat talált ott. A közösségben zűrzavar ütötte fel a fejét, 
az egyetem félig felbomlóban volt, sok diákot aggódó szülei haza- 
hívtak. Karlstadt lett a főiskola ura, sőt a városé is. Radikálisabb 
eszméket hirdetett, mint Luther, részint praktikus és józan esz- 
méket, részint vadul primitivista gondolatokat, amelyeket őske- 
resztény elképzelésekből merített. A kezdeményezésére végrehajtott 
képrombolás után a feloszlatott szerzetek és alapítványok vagyoná- 
ból , közös ládát" létesített, ebből akarták támogatni a szegényeket, 
s méltányos feltételekkel kölcsönt juttatni a kis kézműveseknek ; 
igen ésszerű intézmény, de nagy körültekintést és határozott kezet 
igényelt. Ez a két tulajdonság azonban teljesen hiányzott Karlstadt- 
ból. Az alacsony termetű, szenvedélyes ember olyan volt, mint egy 
edény, amelyet csordultig megtöltöttek a kort foglalkoztató gon- 
dolatok, méghozzá koncentráltan: gazdasági, társadalmi, vallási, 
pedagógiai eszmék kavarogtak benne; mindez ott forrott a lelké- 
ben, de csak félkész állapotban tört ki belőle. Számára semmi 
sem ment elég gyorsan, számos eszméinek mindegyikét tüstént 
meg akarta valósítani. A Bibliában azt olvasta: Isten kiűzte a 
Paradicsomból Ádámot, hogy orcájának verítékével művelje a 
földet. Karlstadt nyomban hirdetni kezdte diákjainak: Ki az elő- 
adótermekből, vissza a falura, tankönyvek helyett a kapát, baltát 
forgassátok! Az igazi, emberhez méltó állapotot a földműves kép- 
viseli, nem a tudós vagy a teológus! A többi professzor nem egészen 
értett egyet ezzel a tanítással, és csüggedten bezárkózott szobája 
négy fala közé. A latin iskola kenyérkiosztó hellyé változott. 
Jelentések mentek az udvarhoz. Az öreg választófejedelem ki- 
jelentette: , Nagy és fontos dolgok ezek; én laikus vagyok, nem 
értek hozzájuk." 

Luther munkához látott. Legelső tettei jellemzők voltak rá: el- 
dobta a lovagi álarcot, a piros süveget, a nemesi zekét, leborotválta 
szakállát. Újra magára öltötte az Ágoston-rendi szerzetesek fekete 
csuháját. Beköltözött régi kolostorába. És felment a szószékre, 
mert elsősorban a gyülekezetéhez akart szólni, mint híveinek régi 
prédikátora. Egy hétig prédikált, erőteljesen, nyomatékosan. De 

nem mennydörgött, inkább elnézéssel és kímélettel bánt az izgatók- 
kal, a bujtogatókkal, akik az ő helyében bizonyára nem tanúsítot- 
tak volna ekkora mérsékletet. Most is rendíthetetlenül bízik az Ige 
erejében, amely minden várakozáson felül ismét győzedelmeskedik. 
Luthernak az emberekre gyakorolt közvetlen hatása soha nem mu- 
tatkozott meg ragyogóbban, mint e néhány nap alatt a háromezer 
lakosú kis Wittenbergben. Ez olyan kör volt, amelyet ismert, ame- 
lyet át tudott tekinteni. Teljes határozottsággal a , gyengék" olda- 
lára állott. Semmi haszontalan kényszer, semmi olyan újítás, ami 
sérti az emberek érzékenységét, ami felháborodást kelt! Semmi siet- 
ség és türelmetlenség! Aki a régi formában akar áldozni, tegye azt, 
aki a kelyhet is akarja, legyen kívánsága szerint. Aki ragaszkodik 
a megszokott latin szavak csengéséhez, ám hallgassa azokat. Semmi- 
képpen sem szabad üldözni azokat, akik másként gondolkodnak. 
Már megírta az udvarnak, hogy a rajongók ellen ne hozzanak erő- 
szakos rendszabályokat; Spalatin ilyen értelemben igyekezzék a 
fejedelemre hatni ; mindennemű vérontást okvetlenül el kell kerülni! 

Más forradalmárok és népvezérek egészen másként cselekedtek 
hasonló helyzetben. A nagy huszita vezér, Zizka, aki épp eléggé ra- 
dikális volt, a saját táborában levő ultraradikálisok és rajongók 
százait fejeztette le habozás nélkül, amikor azok nehézségeket tá- 
masztottak neki; más példákat nem szükséges felsorolnunk. Luther 
itt még egészen nyugodt. Nem törődik azzal, hogy sokan morogva 
fogadják intézkedéseit, s hátralépést látnak azokban. Elnézően jár 
el Karistadttal szemben, aki vezető posztjáról eltávolítva otthonába 
húzódik vissza, és Luther elleni polemikus írásokon elmélkedik ha- 
ragosan. Barátságos rendreutasítás után egy másik , nehéz ember" 
is beadja a derekát: Luther egykori szerzetestársa, Zwilling, aki 
Csehországból származott, s nagy lelkesedéssel, népes hallgatóságot 
vonzva magához, huszita tanokat hirdetett. Luther mindenekelőtt 
türelmet prédikál: , Kedves barátaim, nem kell kinek-kinek min- 
denben a maga igaza szerint cselekednie, hanem azt kell néznie, ami 
felebarátjának hasznos és kedvező. Ily módon bánjunk tehát a mi 
gyenge testvéreinkkel, legyünk hozzájuk türelmesek, ne szidalmaz- 
zuk őket gorombán, hanem barátságosan bánjunk velük, és nagyon 
szelíden oktassuk őket." Ugyanez vonatkozik a kultuszra is ; a mise 
külsőségeit, a szentképeket meg lehet hagyni mindaddig, amíg az 
emberek kellőképpen meg nem változnak ; hogy ezekkel visszaélések 

történtek, az tudott dolog. , Summa summarum: Ezt akarom pré- 
dikálni, el akarom mondani, meg. akarom írni, de kényszeríteni, 
erőszakkal késztetni nem akarok senkit." A politikai jellegű intel- 
mek sem hiányoznak: mindaz, amit eddig sikerült elérni, az Ige 
erejének köszönhető: ,ha erőszakhoz akartam volna folyamodni, 
nagy vérontást idézhettem volna elő Németországban, sőt Worms- 
ban olyan felfordulást okozhattam volna, hogy a császár sem lett 
volna biztonságban. De mi lett volna az? Farsangi játék, test és lé- 
lek romlása." 

Luther lépésről lépésre haladt előre, nem rendszerességből, hanem 
ösztönösen. Elég gyorsan lépkedett, s nem alaptalanul panaszko- 
dott haragosan arról, hogy sokan, akik előtt ő nyitott szabad pá- 
lyát, most túlságosan lassúnak találják a tempóját, és elég erőt 
éreznek arra, hogy csak a saját fejük szerint haladjanak előre. Itt, 
a nyugtalan Wittenbergben tette meg az első kísérletet a példa- 
adásra, és a próba sikerült. Nagylelkűen gondolkodott, és nem kí- 
vánta az erőszak alkalmazását. Szavainak ereje elegendőnek bizo- 
nyult. Egy héten át prédikált a szószékről, és a város megnyugodott. 
A diákok visszatértek az előadótermekbe. 

Luther hallani sem akart törvényekről, még az igehirdetés saját 
módjánál sem. Az egyházi hierarchia szakadatlan törvényhozással 
építette fel a maga épületét. Luther ezek megtámadását tekintette 
első feladatának. Nem akarta, hogy most követői megismételjék 
ezt a folyamatot. Egyik prédikációjában ki is fejti: Már az egyház- 
atyák vitatkoztak régi törvények eltörléséről, , majd jöttek a pá- 
pák, azok is akartak tenni valamit ez ügyben, és törvényeket is csi- 
náltak, ily módon egy törvény eltörléséből ezernyi törvény nőtt ki, 
úgyhogy teljesen elhalmoztak minket törvényekkel. Így megy majd 
ez most itt is, hogy egy törvényből hamarosan kettő lesz, kettőből 
három és így tovább." Felhozza azt a vitát, amely a szentképek el- 
távolításának kérdésében folyt császár és pápa között: , A szabad- 
ságból kényszert akartak csinálni. Ezt Isten nem tűrheti..." 

Szép szó, és veszélyes szó. Luther ezekben a hetekben merőben 
idealista és utópista, bármilyen gyakorlatiasan és hatékonyan ké- 
pes is kis körben tevékenykedni. Figyelmen kívül hagyja, hogy a 
legtöbb ember nem akarja az önálló elhatározás szabadságát, ha- 
nem törvényeket, vezetést, irányítást kíván. Azt sem látja meg, 
hogy maga is a kényszerűség hatalma alá fog kerülni. A svájci diák 

leírja, milyen a megjelenése: alakja testesebb lett, kihúzza magát: 
fejét gyakran kissé hátraszegi, fel-fel tekint, mint aki víziókat lát, 
de éles pillantású barna szemeivel villámokat is szór hallgatóira, 
úgyhogy azok összerezzennek. Az emberek engedelmeskednek neki, 
de nem azért, mert Luther rájuk bízza, döntsenek saját akaratuk 
szerint, hanem azért, mert azt mondja : Így fogjuk csinálni. A hálás 
és megkönnyebbült magisztrátus új csuhát varrat neki, mivel a régi 
már nagyon kopott. A város számviteli könyveiben az alábbi be- 
jegyzés olvasható: ,,Két schock, harminckilenc garas, hat fillér 
ajándék Doctor Martinus számára, aki a fogságból jött meg. Nyolc 
és háromnegyed rőf kelmére, kámzsa készítésére, rőfje 18 garas, 
felvette Hans Modden és Matthes Globig." 

Hű intésében Luther bizakodva kijelentette: még két évre van 
szüksége, addigra magától szépen elrendeződik minden, eltűnnek 
a férgek. És pontosan két évig őrizhette meg ezt a nyugodt, remény- 
kedő magatartást. 


Csalóka tavasz 


Wittenberg nem volt a világ, a szász választófejedelemség nem 
volt Németország. De még ebben a szilárd állami formák és rögzí- 
tett határok nélküli kis fél államban is mekkora tarkabarkaságát 
találjuk a szokásoknak, jogoknak, intézményeknek! Közvetlenül 
Luther szeme előtt emelkedik a templom, a nagy relikviagyűjte- 
ménnyel és a kanonokokkal, akik teljes mértékben ragaszkodnak 
a régi hithez; a választófejedelem időnként figyelmeztetést küld, 
hogy drága ereklyéit ki kellene állítani, legalább azoknak a szentek- 
nek a neve napján, akiknek testi maradványaiból részek vagy ,,par- 
tikulák" vannak a gyűjteményben. A plébániatemplomban Luther 
birdeti kímélettel a maga új tanítását. Időnként mások is prédikál- 
nak, kevésbé óvatosan. Az egyetem professzorai korántsem alkot- 
nak egységes testületet, a sokfelől összesereglett diákok még kevés- 
bé. És a kis város körül a falvakban, mezővárosokban, továbbá más 
szász városokban a mi fogalmainkkal mérve a lehető legtarkább 
zűrzavar uralkodik. Egyes kolostorok kiürültek, másokban a szer- 

zetesek továbbra is a regulák szerint élnek ; sok helyütt változatla- 
nul a régi kultuszhoz ragaszkodnak az emberek. Karlstadt profesz- 
szor levetette papi öltözékét, s keserű érzelmekkel visszavonul egy 
faluba, ahol kis birtoka van, és komolyan veszi az általa meghirde- 
tett , vissza a vidékre" jelszót; kívánságára a parasztok , András 
szomszédnak" szólítják ; az egyszerű polgári kabátot a szürke pa- 
raszti zubonnyal cseréli fel; de nem fog kapát, nem műveli a föld- 
jét, hanem serény buzgalommal írogatja brosúráit. A Zwickauból 
elűzött Thomas Müntzer a türingiai Goldene Aue területén fekvő 
kis Allstedt városkában talál menedéket; , csavargói" révén igen 
szerteágazó és sikeres agitációs tevékenységet fejt ki. Szászország 
másik felében György herceg, aki messze földön híres hasig érő, te- 
rebélyes és már őszülő szakálláról, erélyesen üldöz minden néven 
nevezendő új tanítást ; sőt olyan tervet forgat a fejében, hogy a bi- 
rodalmi kormányzat megbízásából betör unokafivére területére, 
s elragadja Frigyestől a választófejedelmi rangot. Ilyen bizonytalan 
talajon állt Luther, s hirdette, hogy csakis az Ige fog győzedelmes- 
kedni. 

Nem győzedelmeskedett, de az igaz, hogy oly nagy mértékben 
terjedt, amilyenre senki sem számított. Luther ezt nem szervezte 
meg ; nem küldött ki a szélrózsa minden irányában , csavargókat", 
inkább várakozó álláspontra helyezkedett, gyakran bizalmatlanul, 
sőt mereven elutasító modorban fogadta azokat, akik felkeresték, 
s nyilván meg is volt rá az oka. Besúgók, kémek, zavaros fejű em- 
berek tolakodtak be hozzá, minden szavát jelentették, továbbad- 
ták, meghamisították, kiélezték, letompították, egészen más célokra 
használták fel, mint ahogyan ő gondolta. Sem Luther, sem ellen- 
felei írásaiból nem lehet teljes egészében felismerni a kor izgatott- 
ságát és zűrzavarát ; fontosabb volt, amit a kortársak az írásokból 
kiemeltek : egyes mondatokat, jelszavakat. A prédikáció lett a nagy 
harci eszköz, s a prédikáció nem volt szelíd vasárnapi ájtatosság, 
jámbor intelem, amelyből a szónok mindenesetre időnként kipillant 
a kor mozgalmas eseményeire. Sajnos, csupán igen kevés és több- 
nyire nyomtatás számára átdolgozott bizonyítéka maradt ránk e 
beszédek haragjának és erejének, e beszédekének, amelyeket a 
templomi szószékről, a falu főterén álló terebélyes hársfa alatt, a te- 
mető falának tetejéről, fogadókban és kocsmákban mondtak el. 
Csak nehezen tudjuk a mi nyelvünkre átültetni, mit jelentettek 

akkor a bibliai szavak és idézetek, a világ közeli végpusztulására 
vonatkozó komor próféciák ; csak az atombomba veszélye élesztett 
hasonló apokaliptikus hangulatokat, és szólaltatott meg laikus 
prédikátorokat és szakembereket. Minden célra, az élet minden vo- 
natkozásában a Bibliát idézték, főként az Ótestamentumot. Az ős- 
keresztény időknél is messzebb akartak visszamenni, a zsidó pat- 
riarchák őskoráig. Az eredeti, Isten akarata szerinti rendre való hi- 
vatkozások nem jelentettek semmi újat; Dániel jövendölései min- 
dig izgatták a kedélyeket, s a múltban is a kedélyek felizgatására 
használták fel őket. Most azonban részletesen is ismertté váltak a 
régi bibliai szövegek. Füzetekben, brosúrákban kinyomtatva elter- 
jedtek mindenütt, táplálva az Isten haragjáról és új korszak közel- 
géséről szóló röpiratokat, dialógusokat, felhívásokat, kiáltványokat. 

Wittenberg nem volt a világ, de a világ eljött most Wittenbergbe. 
Mai fogalmak szerint Luthernak nagy irodára és sajtóosztályra lett 
volna szüksége, hogy minden hozzá intézett kérdést, kívánságot, 
szakvéleményt elintézzen ; nos, Luther semmiféle ilyen apparátus- 
sal nem rendelkezett, anyagi eszközei egyáltalán nem voltak. Csak 
a munkatársak kis köre alakult ki körülötte. Melanchthon sok te- 
kintetben mindinkább egyenrangú társa lett Luthernak, sőt bizo- 
nyos vonatkozásokban fölül is múlta. Elsősorban neki köszönhető, 
hogy az egyetem újra felvirágzott ; pedagógiai tehetsége fényes dia- 
dalokat aratott; a Wittenbergben tanult diákokból rekrutálódtak 
az első reformátorok még a birodalom határain túl is. Mások is csat- 
lakoztak. Justus Jonas, Bugenhagen és a Luther szűkebb köréhez 
tartozó többi munkatárs nem volt kimagasló egyéniség, de vala- 
mennyien derék, szorgalmas, energikus férfiak voltak, és számos 
olyan tulajdonsággal rendelkeztek, amelyek Lutherból hiányoztak. 
A pomerániai Bugenhagen lett az új tanítás legsikeresebb szervezője 
egész Észak-Németországban és Dániában; a reformáció története 
ezeken a területeken Bugenhagen története. Azelőtt premontrei 
szerzetes volt ; Luther iratát Az egyház babilóni fogságáról még dü- 
hösen földhöz vágta; de aztán fölvette, behatóan tanulmányozta, 
kinyilatkoztatásnak érezte, s Luther egyik legfontosabb munka- 
. társa lett. Nem járt el minden esetben szelíden és tapintatosan ; ro- 
busztus ember volt, és robusztus ellenfelekkel viaskodott. Magas 
termetű volt, az imponáló megjelenés jelentős szerepet játszott az 
egyetemi előadásoknál, a prédikációnál és különösen magisztrátu- 

sokkal még fejedelmekkel folytatott tárgyalásoknál. Rendkívül jó 
volt az emlékezőtehetsége, ellenségeit is pontosan számon tartotta. 
Alapos humanista műveltséget szerzett, és jártas volt a történelem- 
ben, ami ekkor még ritka jelenség. Mielőtt Wittenbergbe telepedett 
át, mint iskolai rektor vívott ki magának elismerést. Prédikációit 
erőteljesség és , sűrűség" jellemezte, amit Luther kiváltképpen 
nagyra értékelt; a , sűrű" szó fejezi ki talán legjobban lényét, a- 
melyből minden néven nevezendő finomság, kitérő, komplikáltság 
hiányzott, ha a rá váró feladatok megoldása szempontjából ezek 
hiánynak tekinthetők. Luther egyszer megjegyezte: olyanokra is 
szükség van, akik , erős csontozatukat" szegezik szembe az ördög- 
gel, és , jókora püföléséket" képesek elviselni. Az ilyen típusú em- 
berek között is első helyre állította Bugenhagent. A csontos pome- 
rániai azonban még többet is jelentett neki. A gyóntatója lett, job- 
ban mondva. partnere a gyónásban, s az is maradt haláláig. Luther 
a sok kísértés és letörés időszakaiban mindig a higgadt Dr. Pomera- 
nushoz menekült. Bugenhagen erélyesen korholta ilyenkor: Miket 
beszélsz itt nekem Isten haragjáról, amely szerinted lesújt rád? 
Isten mindenesetre haragszik rád. Azt mondja: , Mit kezdjek én 
még ezzel az emberrel? Oly sok kiváló tehetséggel ruháztam fel, és 
mégis kételkedni akar a kegyelmemben!" Luther nem tagadta, hogy 
Bugenhagen korholása nagy vigaszt jelentett neki; mintha angyal 
szólt volna hozzá, és az angyalhang még sokáig visszhangzott a szí- 
vében. Luther legszeretetreméltóbb vonásai közé tartozik, hogy 
életének kolostori időszaka óta mindig hálás volt a legkisebb buz- 
dításért is. A vigasztaló szerepét Bugenhagen Staupitztól vette át, 
akit Luther , atyjának" nevezett a szerzetesi években. A két vigasz- 
taló erős kontrasztot alkot egymással: ott az előkelő diplomata, 
a misztikából sarjadt csendes gondolatok közvetítője, itt a polgár- 
ivadék, tele energiával, kevés skrupulussal, aki boldog, nyárspol- 
gári házasságban él; egy olyan új kor embere, amelybe Staupitz 
nem tudott beilleszkedni. 

Luther továbbra is nagy tisztelettel viseltetett Staupitz iránt, 
azután is, hogy az öreg mentor óvatosan elszakadt egykori kedven- 
cétől. Staupitz nem várta be az általa vezetett szerzetesrend teljes 
felbomlását. Már előbb leköszönt tisztségéről, sőt az Ágoston- 
rendből átlépett a bencések szerzetébe ; Salzburgban a Szent Péter- 
ről elnevezett bencés kolostor apátja lett. Alkalmazkodott. Luther 


397 


hiába szólította fel, hogy most már ő is , vegye magára a keresztet", 
De már világosan utal kettejük természetének különbözőségére: 
, Te nagyon alázatos vagy, én nagyon büszke vagyok." Az ügy im- 
már igen komolyra fordult — írja — , ő nem ítéli el Staupitzot a lé- 
pése miatt, de , én nem fogok hallgatni!" Ezt a Staupitzhoz intézett 
legutolsó levelét így írja alá: , Fiad, Márton" ; a címzés pedig így 
hangzik: , Feljebbvalómnak az Úrban, atyámnak és tanítómeste- 
remnek." Az apát válaszol az ő , legjobb Mártonjának", biztosítja 
változatlan szeretetéről, és idézi a Jonathánt sirató Dávid szavait: 
, Sajnállak, testvérem Jonathán, kedves voltál nékem nagyon, hoz- 
zám való szereteted csodálatra méltóbb volt az asszonyok szerelmé- 
nél." És még egy példát említ a Szentírásból, a tékozló fiúról szóló 
hasonlatot. Luther — úgymond — ama , mosléktól", amit a tékozló 
fiú nyomorult szegénységében a disznókkal együtt evett, az embe- 
reket újra , visszavezette az élet termékeny rónáira" ; sokat köszön- 
hetnek neki a népek. De inti is Luthert : ne zavarja meg az egyszerű 
emberek szívét! , Szeretett barátom" — kérleli — , gondoljon a ,,ki- 
csinyekre", és ne zaklassa fel a lelkiismeretüket. Imádkozik a , sem- 
legesekért", akik kitartanak becsületes hitükben: Luther ne kár- 
hoztassa őket! Mert ő, Staupitz, máris látja, milyen sokan vannak 
azok, akik ,a hús szabadsága kedvéért" visszaélnek az evangéli- 
ummal. Az ő szelleme — írja rezignáltan — talán túlságosan is této- 
vázó vagy csüggeteg, ezért Luthernak meg kell értenie, hogyha 
hallgatásba burkolózik. 

Így ért véget ez a barátság, nyílt szakítás nélkül, csendben és 
hallgatásban : nem sokkal utána Staupitz meghalt. Könyveit a ko- 
lostor szerzetesei az udvaron elégetik, de arcképét felakasztják a re- 
fektórium falára, az apátok portréinak hosszú sorába. Egy finom 
lelkű, óvatos, álmodozó pedagógus képmása, aki a maga legszűkebb 
környezetében tudott embereket vezetni, de a szálak kisiklottak 
a kezéből, ha nagyobb stílű feladatokkal került szembe. Egyetlen 
közvetítő kísérlete sem vezethetett már eredményre ; két korszak 
mezsgyéjén bolyongott. Mint Erasmus — akinek nemzedékéhez 
tartozott, s akivel szellemi magatartás tekintetében rokonságban 
állott, bár maga nem volt humanista — borzongott, és szeme nem 
bírta a felvillanó éles fényt. Csendes beszélgetések a körtefa alatt, 
amilyeneket Lutherral folytatott — ez volt az ő erős oldala, nem a 
harc. 

De harc volt a jelszó. És a harc megkezdődött mindenfelé, anél- 
kül, hogy Luthernak és a , wittenbergieknek" szítaniuk kellett 
volna. Még nem alakultak ki szilárdan a frontok ; ezek majdnem 
Luther haláláig sokkal határozatlanabbak voltak, mint ahogy azt 
most utólag gyakran feltételezik. Az ,igazi katolikus" vagy a 
, meggyőződéses protestáns" előharcosokról — ilyen csak kevés 
volt akkoriban — alkotott elképzelés azt mutatja, hogy a legtöbb 
ember még egyáltalán nem döntött sem vallási, sem politikai te- 
kintetben. A reformáció későbbi energikus harcosai, köztük feje- 
delmek is, mint például Fülöp hesseni tartománygrőf, egyelőre még 
a régi tekintélyek oldalán álltak; sok tudós, aki a Reucblin-ügy 
kapcsán rendkívül élesen bírálta az egyházat, később békét kötött 
Rómával. Minden forradalomban és nagy mozgalomban sűrűn for- 
dulnak elő ,árulások" és az irányvonaltól való , elhajlások" ; a fo- 
lyamat gyakran évtizedekig tart, s bevonul a pártok történetírá- 
sába, időnként újra át kell írni az egészet. Merőben személyi jellegű 
ellentétek erősen belejátszanak az események alakulásába. S mind- 
ezek az egymás mellett ható, egymást keresztező tényezők alig né- 
hány évnyi időszakban zsúfolódnak össze ; 1520 és 1525 között tör- 
ténnek azok a döntések, amelyek évszázadokra megformálják 
Európa arculatát. Pillanatnyilag az előnyomulások és áttörések áll- 
nak az előtérben, s ezekben van valami lélegzetelállító; a vissza- 
húzó erők egyelőre láthatatlanabbak. Egészen nagy tömegek még 
, neutrálisok" sem akarnak lenni, hanem közönyösen élik tovább 
addigi életüket ; e tömegek lomhaságát többnyire teljesen figyelmen 
kívül szokták hagyni, 

Luther ügye eleinte óriási léptekkel haladt előre. Csalóka tavasz 
köszöntött be. Mindenütt megmozdultak az elmék. A humanisták 
az egyetemeken és az értelmiségiek körében fellazították a talajt, ők 
voltak az első hullám ; most visszahúzódtak, többnyire csalódottan, 
mint Erasmus, mivel , egészen más erők és körök" léptek akcióba, 
mint a csendes tudósok, akik oly éles és szellemes viadalokat foly- 
tattak egymás között. Az irónia erős fegyverét a szkeptikusokra, a 
szabadon gondolkodókra méretezték, olyanokra, akik mosolyogva 
szemlélik a világ örök dőreségeit. Most azonban sokkal robusztusabb 
egyéniségek tolták előre széles vállukat. Nem mosolyogni akartak, 
hanem harsányan nevetni ; nem finoman csipkelődtek, hanem csép- 
hadaróval sóztak oda. A publikum megváltozott. Már kialakult 

valami, amit , közvéleménynek" lehet nevezni, s ezt csak a leg- 
vaskosabb eszközökkel lehetett befolyásolni. , Szent Grobián" lett 
a század szentje, Az ördög lett a legnépszerűbb alak ; a könyvárusok 
az ördögkönyvekkel csinálták a legjobb üzleteket; gyakran meg- 
lehetősen ártalmatlan ördögökről esett szó, amilyen például a 
nadrág ördöge, a tánc ördöge, a kurválkodás, a gondok ördöge, az 
asszonyba bújt ördög, a melankolikus és a tépelődő ördög; de 
voltak ártalmasabbakis, mint például az úrhatnám nemesség ördöge, 
a kapzsiság ördöge, az uzsoráskodás ördöge. Végül egy bizonyos 
Jodokus Hocker arra a végkövetkeztetésre jutott, hogy könyvecs- 
két írjon ezzel a címmel: Az ördög mint olyan. Maga a Sátán állott 
minden eltérő vélemény mögött; ez a felfogás egyaránt jellemző 
Lutherra és ellenfeleire. A Sátánt nagyjából ugyanolyan sűrűn 
emlegetik, mint ahányszor Isten nevét hívják segítségül a maguk 
ügyének védelmére. Csak fekete és fehér létezik, forró vagy hideg, 
és Luther szóhasználatában a ,langyos" a legsúlyosabb szemre- 
hányás. Ezt az irodalmat igen hatékonyan egészíti ki a fekete- 
fehér fametszet mint képpropaganda mindazok számára, akik nem 
tudnak olvasni. 

Nyers durvaságuk miatt a mai kor embere kissé nehezen bírja 
megemészteni mindezeket a sajtótermékeket. Az ismétlések fá- 
rasztják a mai olvasót ; mindig ugyanazok a jelszavak, ugyanazok 
a képek. De tagadhatatlan, hogy ekkor Németországnak valóban 
népi jellegű, minden réteget egyformán megragadó irodalma volt. 
A szerzők kilétét többnyire bajos kinyomozni; névtelenül kellett 
publikálniuk írásaikat, ha nem akartak börtönbe vagy még rosz- 
szabb sorsra jutni. Műveikben rendkívül gyakran szólaltatják meg 
a parasztot, ez azonban nem azt jelenti, hogy maga a paraszt jutott 
szóhoz, de őt tekintették a nemzet hivatott szócsövének ; diákok, 
irodalmárok voltak többnyire a szerzők meg városi írnokok, polgá- 
rok, prédikátorok. A , közember" fogalom olyanokat jelöláltalában, 
akik jobban tudják, hol szorít a cipő, mint ,azok odafent", Hans 
Sachs, a varga, a nagy népi költő a legizmosabb tehetség, akit a 
kézműves osztály valaha is szült, pihenést nem ismerő pennáját 
tüstént az új mozgalom szolgálatába állította. Lutherról írt dalában 
a reformátort , wittenbergi csalogánynak" nevezte, , amelyet most 
mindenütt hallani lehet", s amely rózsás hajnalhasadást hirdetett a 
sápadt holdvilág hosszú ideje után ; a , csalogány" attól fogva szálló- 

igévé vált. Hans Sachsnak terjedelmes gyűjteménye volt Luther 
írásaiból; és egyébként is bámulatosan gazdag könyvtárral rendel- 
kezett kézművesmester létére ; persze nem volt ő holmi foltozóvarga, 
hanem igen jómódú polgár, nagy háztartással, műhelyében egész 
csapat segédet foglalkoztatott, és tekintélyes pozíciót foglalt el a 
városban; ezért nagyon fontosnak tartotta, hogy a régi, rendi 
társadalom megmaradjon. De az új tant határozottan támogatta 
költeményeiben és tréfával-humorral átszőtt, igen eleven prózai 
dialógusaiban. Ezekben maga mint varga disputál egy gazdag 
kanonokkal, és Luther írásaiból meg a Bibliából ügyesen kiválo- 
gatott idézetekkel két vállra fekteti az egyházi uraságot. A pap 
természetesen vajmi kevéssé tájékozott ; ismeri a pápai dekretáliso- 
kat, tudja, hogy az eretnekeket meg kell égetni, de mihelyt a varga 
bibliai passzusokról kezd beszélni, csődöt mond a tudománya. Az 
apostolok zsinatot tartottak Jeruzsálemben — mondja a varga. 
Igazán? — csodálkozik a kanonok. 

Varga: Van-e Bibliája? 

Kanonok: Hogyne volna, Szakácsnő, hozd csak ki azt a régi nagy 
könyvet! 

Szakácsnő: Ez az, uram? 

Kanonok: Ej, dehogy, ez a Dekretálisok! Ne tégy kárt benne! 

Szakácsnő: Ez az, uram? 

Kanonok: Igen, porold le, hogy az ördög szánkázzon a hátadon! 
Nos, Hans mester, hol van az megírva, amit mondtál? 

A varga megnevezi a szóban forgó passzus helyét az Apostolok 
Cselekedeteiben ; a kanonok kelletlenül azt mondja : , Keresd ki ma- 
gad, én nem sokat forgatom, van nékem hasznosabb olvasnivalóm." 
És általában dühösen nyilatkozik a laikusokról, akik mostanában 
nagyon fontoskodnak : , Minél előbb a fejetekre kell koppintani, más 
nem segít... Sokan elhallgatnak majd, akik most kiabálnak!" 
A varga távozása után pedig a szakácsnőnek erélyesen meghagyja, 
hogy ezentúl csak Hans Zobelnak szabad megrendelést adni: , Az 
jóravaló, egyszerű emberke, nem fecseg folyton a Szentírásról meg a 
lutheri eretnekségről." Most pedig a szakácsnő íziben lásson hozzá a 
lakoma elkészítéséhez, fenyőrigókat is tálaljon fel, , kegyelmes 
urunk káplánja jön el néhány úrral ünnepi ebédre. Vidd ki a 
Bibliát a szobából, és legyen rá gondod, hogy az ostáblajátékhoz 

meglegyenek a játékgolyók meg a kockák, és egy-két friss kártya- 
csomagot is készíts elő . . ." 

A New Karsthans (Új Kapásjankó) című dialógusban egy szegény 
kisparaszt elpanaszolja Sickingen lovagnak nagy baját: ,, Nemes 
uram, van énnekem egy fiatal lovacskám, nagyon szép kis állat, 
és én nagyon szeretem ; ezért gyakorta, amikor kivezettem az is- 
tállóból, megcirógattam, dédelgettem, a fejecskéjére csókot nyom- 
tam." A pap ezt tüstént bűnnek, , eretnek cselekedetnek" bélye- 
gezte, és húsz forint pénzbüntetést szabott ki; a parasztnak nem 
volt ennyi pénze, mire a pap tizenkét forintra mérsékelte a bírsá- 
got, de a paraszt azt sem bírta megfizetni. Végül kiguberált hat 
forintot, és Isten szerelmére könyörgött a plébánosnak, legyen 
türelemmel aratásig, , ha majd kicsépeltem, és valamelyes terményt 
eladtam; ő azonban egyáltalán nem lágyult meg, hanem a leg- 
közelebbi vasárnap kiközösített." A paraszt most a híres zsoldos- 
vezérhez folyamodik segítségért, aki meg is ígéri neki, de aztán el- 
foglalják nagyszabású tervei. A dialógus a történet elmondása és a 
lovagban meg nemesi társaiban való őszinte reménykedés után 
minden átmenet nélkül harminc cikkelyt sorol fel, amelyekben már 
a parasztháború tűzvészének fényei villannak fel. A papok mind 
gazemberek — írja — , egyetlen fillért se adjon senki alapítványokra, 
zarándoklatokra, búcsúkra; a pápai udvar hívei , oktalan ebek", 
akik rászolgáltak arra, hogy , üssék-verjék, elfogják, megfojtsák és 
megöljék őket". Fülek levágásáról, szemek kiszúrásáról esik szó a 
szelíd, jámbor cikkelyek közepette. Olyan papok kellenek, akik az 
evangéliumot is prédikálják, és tisztességes életmódot folytatnak. 
A bálványképek eltávolítandók, legyenek azok kőből, fából, arany- 
ból vagy ezüstből; egyedül Istent kell imádni lélekben. A relikviák- 
kal kereskedő kolduló szerzetesektől el kel! venni a lovaikat meg a 
pénzüket, utána hadd cipeljék szent kincseiket, amerre akarják. 
A fülbegyónás ügyében Luthertól és más szakértőktől kell útba- 
igazítást kérni. Mindenki fogjon össze elszántan e cikkelyek meg- 
valósításáért, senki , nem keresi ebben a saját érdekét, hanem az 
isteni igazságot, a keresztény hitet és a közös haza boldogulását". 

Sok röpirat mérsékletre int. Még mindig élnek a naiv remények, 
hogy majd segít a császár, vagy jobb belátásra térnek a hatalom 
urai. Az erélyes Eberlin, aki azelőtt franciskánus barát volt, nyersen 
odamondogató brosúráinak egyikében keservesen panaszkodik: 

,Ah, Istenem, a császár és öccse fiatal, jámbor urak, hiszékenyek, 
még nem ismerik fel a gazemberek álnokságát, de Isten nemsokára 
felnyitja a szemüket!" A halhatatlan mentségek, hogy csupán né- 
hány ,hamis tanácsadó" vagy egy gyóntatóatya az oka minden 
bajnak, minden időben megzavarták a lelkeket. Csak a közvetlen 
támadási célok egészen világosak és egyértelműek; harc a hie- 
rarchia és annak pozíciói ellen. Nehéz a helyzetük azoknak, akik a 
régit védelmezik, Ők is éppoly hangosan panaszkodnak a klérus 
elvilágiasodása és egyéb bajok miatt, s egy jó pápában reményked- 
nek, aki majd rendbe hoz mindent. 

A régi hit egyébként gyatra képességű pajzshordozói között az 
elzászi származású Thomas Murner franciskánus volt az egyetlen, 
aki népies lendülettel, tehetségesen tudta védelmezni az ügyet, 
amelyért síkraszállt. Ellenfelei az akkoriban divatozó névelferdíté- 
sek szójátékával Kandurnak meg Macskafejnek csúfolták, aki csak 
nyávogó ,murr-murr" hangokat képes hallatni. Thomas Murner 
hasonló módon viszonozta a gúnyt. Csípős szatírákkal kezdte, 
pellengérre állítva a kor erkölcstelenségét, kacagtatóan ostorozta 
valamennyi társadalmi réteg bűneit, nem hagyva ki a papokat, a 
szerzeteseket, még a saját rendtársait sem kímélte. Majd Luther 
ellen fordult, ama rend megbontója ellen, amelyet előzőleg vastag 
színekkel oly zűrzavarosnak ábrázolt. 4 nagy lutheri bolondról írt 
 versezetét óvatosan kezdi, Luther személyét nem is akarja közvet- 
lenül támadni. Csak az uszályába sodródott nagy tömeget akarja 
kicsúfolni, amelyet egyetlen óriási, felfújt bolond képében foglai 
össze. De hamar elfelejti a szándékát. Az egész mű tulajdonképpen 
farsangi bohózattá válik: Luther maga is fellép, vitatkozik Mur- 
nerral, majd békességet tanácsol, és a kiengesztelődés jeléül fel- 
ajánlja Murnernak, hogy vegye feleségül a leányát. (Amikor a 
darabocska íródott, Luther még nem gondolt nősülésre.) Murner 
szerenádot ad a menyasszonynak, a lakodalomra összegyűlt násznép 
elfogyasztja az esküvői lakomát — egy jól megborsozott alsó- 
nadrágot —, majd az ifjú pár visszavonul a nászszobába. Ott a le- 
fátyolozott leányzónak le kell vetnie fejkendőjét. Kiderül, hogy 
homlokát három ujjnyi vastag ótvarréteg fedi, haja egyetlen össze- 
tapadt csomó. A vőlegény elpáholja és kidobja a , csuhások kurvá- 
ját", aki testet öltött szimbóluma a lutheránusok nyavalyájának : az 
ótvarnak, a bűnök rühének. A könnyelmű esküvő azt példázza, mi 

lesz az olyan házasságból, amelyet. Luther tanítása szerint, a szent- 
ség mellőzésével kötnek. Luthernak végül az ütolsó kenet szentsége 
nélkül kell meghalnia ; a szerző pedig kimondja a tömör szentenciát : 


Ki a szentségbe rúg bele, 
Büdös árnyékszékbe vele! 


Macskazene kíséri az árnyékszékben a pokolra szállást. 
Ugyanez a Murner a leggyengédebb énekeket költi Mária tisz- 
teletére. Megindító szavakkal ecseteli a parasztok nyomorúságát, és 
élesen vádolja Luthert, hogy a , Bundschuh"-nak ő a titkos vezére. 
Iratainak címlapján büszkén a , nagy tudományú Dr. Murnernak" 
nevezi magát ; valóban Párizsban, Krakkóban, Prágában, Freiburg- 
ban tanult, és Miksa császártól megkapta a boeta laureatus kitüntető 
címet ; minden tudóskodó cikornyát mellőző német nyelvezete erő- 
teljesebb, mint legtöbb kortársáé. Az egyház és a tekintélyek őszinte . 
bajnoka volt, joggal remélhetett volna némi jutalmat és támogatást, 
de csak hontálan üldözött lett belőle, egyik helyről a másikra 
bolyongott, a hatóságok mindenütt kiutasították. Mert körülötte 
félelmetesen terjed az eretnekség. Bánatosan sóhajtja egyik versé- 
ben: d : 
. A pásztor bizony megveretett, 
A bárányok szétszóródtak, 
És a pápa elűzetett . . . 


Amikor pedig megindult a roham a szentképek ellen, így fohászkodik : 


"Ó, ti jámbor keresztények, 
Minden szentet sutba vágtok, 
Egy a kérésem hozzátok: 
Szűz Máriát megtartsátok. 


Mindenütt. a képrombolás a nagy vihar előszele. Karlstadt. ezzel 
kezdte Wittenbergben; A képek eltávolításáról szóló írásának cím- 
lapján két meztelen alak látható, Ádám és Éva, akik magasra emelt 
kézzel az új kor boltívét tartják. Van valami konciliáns vonás abban, 
hogy még a képtisztelet megszüntetésénél sem mellőzik a képi 
díszítést. A korabeli szegélyornamensek és iniciálék általában 

gyakran ellentmondásban állnak a szöveggel, vagy á saját külön 
életüket élik : bohókásan bukfencező puttók, vadászjelenetek, szatí- 
rok és nimfák díszítik a bősz hangú teológiai traktátusokat meg dús 
gyümölcskoszorúk, legyen bár az értekezések szövege oly meddő, 
mint a sívó homok. Luther elkeseredett ellenfelének, Prierias — 
Mazzolini dominikánusnak egyik brosúrájában a nagy D betű 
kacskaringói között gyeppadon enyelgő szerelmespárt találtunk; 
más nyomtatványok A vagy K betűi alatt szerzetesekre bukkan- 
tunk, akik alsónadrágjukat letolva szükségletüket végzik ; az egyik 
ilyen könyv éppenséggel misekönyv. A korízlésnek ezt az oldalát 
sem érdektelen megemlíteni; ez szolgál keretül a vad dogmatikai 
vitákhoz. 

A szentképek körül kirobbant harc azonban nagyon komoly volt. 
A 8. században majdnem széthullott emiatt a bizánci birodalom, és 
. ezzel kezdődött az a súlyos folyamat, amelynek végén a keleti egy- 
. ház teljesen elszakadt a nyugatitól. 

Mindig a bibliamagyarázatból fakadtak az éles viták. Az Ótesta- 
mentum szigorúan tiltja a képtiszteletet, lépten-nyomon óva int a 
bálványimádástól. A bizánci egyház kezdettől fogva nem engedte 
meg a plasztikus ábrázolásokat, s többnyire beérte puszta szimbó- 
lumokkal: hallal vagy betűjelekkel. Később, amikor a képi meg- 
formálások mégis utat törtek, a keleti egyház szigorúan ügyelt arra, 
hogy az istenséget és a szenteket fenséges tartásban, minden emberi 
vonástól elvonatkoztatott formában ábrázolják, magas helyen, a 
templom kupolájában vagy a falak felső síkjain, mozaikból kirakva, 
arany háttérrel, amely az örökkévalóságot volt hivatva érzékel- 
tetni. Ügyelt arra is, hogy az arcok mozdulatlanok legyenek. Ez a 
később , merevnek" nevezett hieratikus stílus jellemezte hosszú év- 
századokon át a bizánci művészetet. Jellemző, hogy az a bizánci 
császár, aki a templomokba ismét beengedte a képeket, elrendelte, 
hogy azokat okvetlenül , magasan a falon? kell elhelyezni. A hivők 
semmi szín alatt sem kerülhettek meghitt vagy bizalmas viszonyba 
a képekkel, a , kézzel való érintés" egyenesen szentségtörésnek 
számított volna. E felfogás és a nyugati világban kifejlődött 
művészet ellentéte szemléltetően jutott kifejezésre annak az orosz 
papnak a megrökönyödésében, aki Velencében járva Tiziano egyik 
szentképe előtt így kiáltott fel: , Ilyennek azért mégsem szabad 
Isten Anyját festeni!" 

De hát a nyugati világban ilyennek festették. Az orosz pap meg- 
botránkozása még nagyobb lett volna, ha mondjuk Jean Foucguet 
szép Meluni Madonnáját látta volna, aki tökéletes formájú kebleit 
teljesen lemeztelenítve mutatja a szemlélőnek; a kortársak jól 
tudták, hogy a modell Agnés Sorel volt, a király szeretője. Szá- 
munkra a németalföldi és német festők realizmusa vagy naturaliz- 
musa esztétikai öröm forrása, s nehezen tudunk megbarátkozni a 
képrombolókkal, akik e gyönyörű alkotásokból oly sokat elpusztí- 
tottak. De a történelmi vizsgálódás számára nem lehet mérvadó az 
esztétika, amely különben is igen változékony ; a , tárgyi" kultuszból 
átcsaphat az , absztrakt" , tiszteletébe", sőt , imádatába", A képek 
elleni harc mögött az absztrakció gondolata állott. A felfoghatatlant 
— úgymond — nem szabad érzékileg felfoghatóan ábrázolni, amint 
azt a festők tették, oly híven utánozva az érzéki valóságot, hogy a 
ruhák bársonyának vagy atlaszának anyagszerűségét szinte ki lehet 
tapintani, 

Tagadhatatlan, hogy a képkultusz elvilágiasodása következett be. 
A képen egyre jobban előtérbe került az adományozó személy, 
pompás, sőt hivalkodó öltözékben. Ő rendelte meg, és fizette a 
képet, s a szentnek vagy a Madonnának meg kellett őt áldania. Ezt 
az igényt egészen drasztikusan juttatja kifejezésre Jan van Eyck 
azon a képen, amelyet a nagy pénzember és politikai parvenü, 
Rolin kancellár rendelésére festett: a képen jóformán csak a meg- 
rendelőt ábrázolja, mást nem. Holbeinnak Meyer polgármester 
rendelésére készült Madonna-képén az egész népes család szorosan 
ott tolong Isten Anyja körül, aki házias környezetben látható, s 
palástja szárnyát ráteríti a nagy tanácsúr és felesége vállára. 
A szentek kultúsza magánáhítattá válik ; arról most nem kívánunk 
fejtegetésekbe bocsátkozni, mennyire fedezhető fel itt az igazi val- 
lásos érzület, amelyet sem a szentképekhez való ragaszkodáson, sem 
a szentképek elutasításán és a felfoghatatian felé forduláson nem 
lehet lemérni. Hatalmas áramlatokkal van dolgunk, amelyek újra 
meg újra felbukkantak, nem csupán a reformációs kor képrombolá- 
sában. Azt is meg kell magyaráznunk, miként volt lehetséges, hogy 
a képek oly gyorsan eltűntek, s hogy oly sok helységben a. leg- 
rabiátusabb harag és düh tárgyai voltak. 

Puszta tárgyakká váltak. , Olajbálványoknak" (, Ölgötzen") 
nevezte őket Luther és a rombolók is, akik az ő beleegyezése nélkül, 

sőt akarata ellenére semmisítették meg a táblaképek tömegét. 
A szólásokat gyűjtő Agricola szerint az Ölgötze tuskó vagy egyéb 
fadarab, amely olajjal van átitatva, hogy a festéket megtartsa, 
,képmás élet nélkül, lélek nélkül". A kortárs Agricolának ez a szó- 
fejtése etimológiai szempontból vitatható, de mélyebb értelemben 
mégis találó. Az alakokból valóban eltűnt a lélek, az élet, talán 
éppen azért, mivel olyan , elevennek" és realisztikusnak ábrázolták 
őket. A szentek és szentképek inflációja tetőfokára hágott, s már 
kezdett átmenni abba a stádiumba, amikor minden hivőnek meg- 
volt a ., saját" magánszentje vagy személyes őrangyala. A korai 
középkorban még ritkák voltak a csodatevő szentképek, ezért 
rengeteg zarándokot vonzottak messzi földről; például igen sokan 
zarándokoltak el a távoli spanyol Compostelába. Most viszont ezer- 
szeresére növekedett az ilyen képek száma : minden város, sőt szinte 
minden falu igényt tartott arra, hogy , saját ereklyekincse" legyen, 
s igényüket olyan indokokra alapozták, amelyeket gyakran még a 
magas egyházi hatóságok is fölöttébb kétes értékűnek ítéltek. 
A kegyelmek megsokszorozása és hatványozása közönséges üzletté 
vált, e jellegét éppúgy felismerték, és éppoly élesen bírálták, mint 
a búcsúlevelekkel folytatott kereskedést. A bűnbánatot hirdető 
prédikátorok beszédeiben már hosszú évek óta állandó témaként 
szerepeltek a zarándoklatok és azok veszélyei. A teológia különb- 
séget tett ugyan , tisztelet" és , imádat" között, de a gyakorlatban 
ezt már meg sem kísérelték. A szent nem volt többé , pusztán 
közbenjáró", aminek az elmélet szerint lennie kellett volna. Ezen a 
ponton lázadt fel Luther, ő, aki egykor maga is Szent Annához 
imádkozott, amikor a szerzetesi életet választotta. Bizonyos , sza- 
kosítás" következett be, minden problémának megvolt a maga 
külön szentje, akit úgy hívtak segítségül, mint valami szakorvost : 
Szent Apollónia a fogfájásban volt illetékes, mivel vértanúhalála 
előtt kínzói kitépték a fogait; a pestisdaganatos Szent Rókus a 
pestist és a bőrbetegségeket gyógyította ; Szent Antal a nyavalya- 
törést. Ritkán segítettek, mire a szenvedők mégiscsak a borbélyhoz 
vagy az orvoshoz fordultak. Minden újabb tudományos diszciplíná- 
nak akkoriban kezdtek kirajzolódni a körvonalai, még sok volt 
bennük amisztika és a babona, deazért megérdemlik tiszteletünket, s 
már feltűntek a tudományban olyan kiemelkedő alakok, mint 
például Paracelsus, akiknek tevékenysége messze előremutatott. Ez 

. az áramlat szintén kifejtette hatását, észrevétlenül. Babonának és 
bálványimádásnak érezték azonban a szentképeket meg a hozzájuk 
tapadt szokásokat. Úgy vélekedtek, hogy egyedül az Ige hatékony, 
nem a kép. A Biblia mutassa az utat, ne a Szentek Kalendáriuma 
vagy a passionalet, A Biblia pedig tiltja a képtiszteletet. 

Lássuk most, miről írt egy kortárs, az a Kessler nevezetű svájci 
diák, aki Wittenberg felé utaztában találkozott Lutherral, azaz ,, Jun- 
ker Jörggel". Sankt Gallenból származott, amely tele volt értékes és 
régi, nevezetes művészeti alkotásokkal; nos, ebben a helységben ala- 
pos munkát végeztek a képrombolók. Itt is politikai harc volt a hát- 
térben, éppúgy, mint a bizánci császárok ésa szerzetesek közti küz- 
delmekben; a bizánci szerzetesek védték a szentképeket s szemben : 
álltak az uralkodókkal. Sankt Gallen magisztrátusa régóta hadilá- 
bon állt az ottani nagy és gazdag apátsággal, amelynek kolostora 
a város kellős közepén saját jogait élvező enklávét alkotott. Az apát- 
úr még birodalmi fejedelemnek képzelte magát, a város a svájci kan- 
tonok szövetségének független tagja volt. A helyzet bonyolultságát 
fokozta, hogy a város körül elterülő hatalmas földterület, amely 
egészen a Boden-tó partjáig húzódott, az apátúr birtoka volt; való- 
ban fejedelmi birtok. Ilyenformán három koncentrikus kör keletke- 
zett ; a legbelső a kolostor, a közbülső a város, a külső pedig az apát- 
fejedelem területe. A városbeliek az új tan hívei, az apát a maga 
kiváltságait és a régi hitet védelmezi. Tárgyalások folynak, a nép 
fenyegetőzik, összeverődik, követeli, hogy a kolostor , távolítsa el a 
számtalan bálványképet, és vessen véget a miseáldozatnak". Az 
apát a Boden-tónál épült várkastélyába menekül. A magisztrátus 
biztosítja a kolostorban maradt szerzeteseket, hogy nem lesz sem. 
személyükben, sem javaikban semmi bántódásuk. Azután bezárják 
a város kapuit. A polgármester nagy tömeg élén behatol a templom- 
ba: , Csak az itt található bálványképeket kell ÜSS ZÉTSENON eltávo- 
lítani és elégetni!" Mindennemű fosztogatás tilos. , És lám! Alig csuk- 
. ta be száját az utolsó szavak után, mindenki nekirontott a bálvá- 
nyoknak. Letépték őket az oltárokról, leszaggatták a falakról, osz- 
lopokról. Az oltárokat szétverték, a bálványokat fejszékkel felhaso- 
gatták, vagy kalapácsokkal zúzták darabokra, azt hitted volna, 


$ Passionale v. passionarium: Krisztus és a szentek életét, főleg kínszenve- 
déseit tartalmazó mű. 

hogy csata dúl. Micsoda kavarodás volt ott! Micsoda törés-zúzás, 
micsoda tombolás a magas boltívek alatt! Bizony, egy óra múltán 
semmi sem maradt épen és egészben a régi helyén. Senki sem találta 
túlságosan nehéznek a súlyos terhek cipelését, senki sem riadt vissza 
attól, hogy veszedelmes magasságokba kapaszkodjék fel a bálvá- 
nyok után, és én többször gondoltam a szívemben: Ő, minő csoda, 
senki sem sebesül meg ma ebben a rohamban? Egymás után zuhan- 
tak alá a kőből és fából faragott súlyos bálványtömegek . . . tört 
darabjaik messzire repültek. Milyen értékes, milyen finom művészi 
alkotások mentek tönkre! Mert a kóruson a táblakép, amelyet. Fe- 
renc apát rendelt, tízesztendei munkával készült el, a festés ezeröt- 
száz forintba került, a faragás pedig ugyanannyiba vagy még többe." 

Nagy máglyatűzzel fejeződött be az akció: ,az ember elcsodál- 
kozhatott rajta, milyen sok bálványt zúztak össze, és égettek el 
Vajon több volt-e a pogány kori Róma Pantheonjában?" A polgár- 
mester, a volt polgármester, az apátság birodalmi kormányzója, a 
kolostor építőmestere közösen ügyelnek arra, hogy egyetlen kép 
vagy szobor se kerülje el sorsát. A feljegyzés szerint harminchárom 
oltárt törtek össze. Vasárnap a város prédikátorai bevonulnak a szé- 
kesegyházba, és az új stílus szerint hirdetik az Igét. A krónikás az 
alábbi fohásszal zárja beszámolóját: , Kérlek, add, Uram és kegyel- 
mes Atyám, hogy amiképpen mi saját kezünkkel szépen összezúztuk 
és lerontottuk tulajdon kezünk műveit, Te is tépj ki, és irts ki úgy 
a Te Szent Lelked által szívünkből is minden szellemi bálványimá- 
dást, s készíts és szentelj fel bennünk tiszta templomot Tenéked a 
Te szeretett egyszülött fiad, Jézus Krisztus, a mi Urunk és egyetlen 
Megváltónk által. Ámen." 

A , szépen" kifejezés, amellyel a krónikás e rombolást illeti, aligha 
nyerheti meg a mi tetszésünket. Azzal a megállapításával viszont 
egyetérthetünk, hogy , milyen értékes, milyen finom művészi alko- 
tások mentek tönkre". Elgondolkoztató, hogy az a táblakép, amely- 
nek árát a svájci krónikás bánatosan feljegyzi, kevesebbe került, 
mint a keret, a faragvány, a foglalat. A foglalat fontosabbá vált, 
mint a tartalom. Nem rokonszenvezünk a képek és faragványok 
elpusztítóival. De nem nézhetjük csak a késő gótikus festészet ked- 
velőjének szemével ezt a pusztítást : a következő századokban sem 
tették ezt, hanem minden aggályoskodás nélkül megsemmisítették 
a java részét annak, ami még megmaradt, Pontosan a képrombolók- 

kal egyidejűleg Rómában Hadrianus pápa azzal a gondolattal fog- 
lalkozott, hogy bemeszelteti a Sixtus-kápolna mennyezetét, mert 
Michelangelo , pogány" alakjai sértették vallásos érzületét; csak 
korai halála akadályozta meg e merénylet végrehajtását ; utódja be- 
mázoltatta legalább az Utolsó ítéletet, mert illetlennek találta, hogy 
az alakok olyan meztelenek, , akár egy fürdőházban". i 

A képrombolás nem mindenütt zajlott le olyan, szinte hivatalos 
programszerűséggel, hatósági irányítással, mint Sankt Gallenban: 
gyakran ádáz összecsapások robbantak ki, és a hatóságok többnyire 
rendkívül veszélyesnek tartották, hogy a , Pöfel", a plebs fejszéket 
és pörölyöket ragadva akcióba lép. Óvatos tanácsurak az alábbi 
megoldást ajánlották: a bálványképek sokba kerültek, inkább el 
kell adni őket olyan vidékeken, ahol még kedvelik az ilyesmit. De 
félreismerhetetlenül jelentkezett az az erős irányzat, amely később 
a puritánok mozgalmában jutott legpregnánsabb módon kifejezésre. 
a Puritán" volt a luxus bárminő formájának energikus elutasítása is 
a templomban és a világi életben egyaránt; úgyszintén a bordély- 
házak bezárása, amely az újítók és reformátorok programjában 
többnyire az első pontok között szerepelt ; puritán volt a túlságosan 
sok ünnep eltörlése és az a követelés, hogy a mindennapi munkát 
meg kell szentelni. A koldulásnak véget kell vetni ; erre a célra a köz- 
ség igazgatása alá veendők a nagy alapítványok. A támogatást nem 
lehet önkényesen adni, hanem érdemesség, magatartás szerint a kö- 
rülmények vizsgálata alapján; minden krónika arról panaszkodik, 
hogy az ide-oda vándorló, a kolostorokat szinte ostromzár alá fogó 
kolduscsapatok országos csapássá váltak. Mindezek a külön akciók 
szociális problémákat is érintettek, és súlyos támadásokat jelentet- 
tek az egyház építménye ellen. Nem szervezett és módszeres formá- 
ban mentek végbe, hanem a legkülönbözőbb árnyalatok lelhetők fel 
bennük, a helyi viszonyoktól függőn. Egyetlen prédikátor, ha szabad 
kezet kapott, néhány hét leforgása alatt gyökeres változást idézhe- 
tett elő; másutt viszont kiutasították, elkergették, vagy éppenség- 
gel kivégezték. 

Korán megkezdődtek a nyakazások, a vízbe fojtások, a megége- 
tések; az erélyes rendszabályok híveinek nézete szerint túl későn. 
Nem értek el semmit, sőt éppen ellenkezőleg. A szentek legendájából 
ismert mártírok helyére az új tan vértanúi léptek. Nemhiába olvas- 
tak annyit arról az állhatatosságról, amellyel az igazság hitvallói 

minden kínt vállaltak. A büntetések brutalitása nem riasztotta visz- 
sza az embereket. A kegyetlenséghez már hozzászoktatta őket a 
világi bíráskodás, amely egyre fokozta a kivégzésnemek véres iszo- 
nyatosságát. A korabeli , jogkönyvek" illusztrációi — a szörnyű 
csonkítások, a szanaszét heverő levágott végtagok stb. — pontos 
megfelelői a szentképeknek. Sőt azt is mondhatnánk, hogy a legen- 
dák, amelyek az ókorban többnyire ismeretlen kivégzési formákat 
oly részletesen ecsetelték, hozzájárultak a lelkek eldurvulásához; 
mindenesetre e legendák sok tekintetben a 16. század gyakorlatát 
tükrözik. A tortúra általánosan elismert eszköze volt mind a világi 
bíráskodásnak, mind az inkvizíciónak. Ha a vádlott, akit hüvelyk- 
szorítóval kínoztak, akinek tagjait nyújtópadra feszítették, testét 
égő fáklyával perzselték, elismerte, aminek elismerését követelték 
tőle, vallomása cáfolhatatlan bizonyítéknak számított. 

Az akkori idők embereinek erősek voltak az idegeik. Gyerekestül- 
asszonyostul, elemózsiával jól felpakolva kerekedtek fel, hogy végig- 
nézhessenek egy kerékbetörést, amely sokáig tartott. Spanyolor- 
szágban és más országokban népünnepéllyé váltak az égetések. Az 
elítéltek kigúnyolása jelentős részét alkotta a tömeg élvezetének. 
Élénk figyelemmel kísérték, és kritizálták azt a módot, ahogyan a 
szerencsétlenek a kínokat elviselték, olybá tekintették az ilyen lát- 
ványosságokat, mint az ókorban a gladiátorviadalokat. Egy olasz 
humanista elegáns stílusban leírja Prágai Jeromosnak, Husz János 
társának megégetését ; csodálja az eretneket, aki egy antik hős sztoi- 
kus méltóságával fogadja a tűzhalált. Egy másik szemtanú kevésbé 
irodalmi stílusban arról tudósít, hogy a magas termetű, izmos em- 
bernek, aki jóval erősebb volt Husznál, milyen sokáig kellett vias- 
kodnia a lángokkal, s milyen iszonyatos kiáltásokat hallatott. 

Az ilyen üvöltéseket általában nem szokták megemlíteni. A vér- 
tanúkról szóló történetek csak állhatatos kitartásról és rendíthetet- 
len bizonyosságtudatról beszélnek. S az ilyen magatartás nem volt 
ritka. Sokan inkább vállalták a máglyát vagy a hóhér pallosát, mint 
a börtön szenvedéseit, a börtönét, amely kínzókamra volt, és még 
szilárd lelkeket is fel tudott őrölni. Az életrajzokban szűkszavú meg- 
jegyzés olvasható arról, hogy az illető egy-vagy kétévi raboskodás 
után visszavonta nézeteit, vagy , elhalálozott", ha kitartott meg- 
győződése mellett ; rendszerint ennyi az egész, amelynek feljegyzését 
ilyen esetekben szükségesnek tartják. Ezek a csöndes tragédiák szol- 

gálnak háttérül a kor hangos eseményeihez. A többségükben feledés- 
be merült nevek sok-sok külön hangjából tompa kórus tevődik össze, 
amelyet csak az képes meghallani, akinek füle van hozzá. 

A győzelmi ujjongás hangjai túlharsogták a jajkiáltásokat. Az új 
tan mindenütt hódított, még Bajorországban és Ausztriában is, ame- 
lyek később ismét a régi egyház támaszai lettek. Ranke még remény- 
kedőnek írta le ezt a kezdetet: , Nem kellett intézkedéseket hozni, 
terveket megbeszélni, nem volt szükség misszióra ; ahogyan a fel- 
szántott talajból a tavaszi napfény első áldott melegére mindenütt 
kisarjad a vetés, úgy törtek napvilágra az élmények és hallottak 
által előkészített új meggyőződések, teljesen spontán vagy a leg- 
kisebb ösztönzésre, azon az egész területen, ahol németül beszéltek." 

Az indíték sokszor jelentéktelen, néha egyenesen banális és gro- 
teszk is lehetett. Zürichben például egy kolbászevés, amelyet erede- 
tileg demonstrációnak szántak az egyház böjti parancsai ellen, 1522 
húsvétján megindította a reformáció folyamatát. A nyomdász és 
könyvkiadó, Froschauer ebédre hívta meg barátait, és a böjti tila- 
lom ellenére valamennyien kolbászt ettek (, ein kleins stucki", azaz 
egy-egy kis darabot), csupán a nagy székesegyház világi papja, 
Ulrich Zwingli tartózkodott e bűn elkövetésétől. Tüstén vizsgálat 
indult meg. Az egyházi hűbérúr, a konstanzi püspök külön megbí- 
zottakat küld Zürichbe, ami nagy nyugtalanságot kelt: Konstanz a 
birodalomban van, Zürich viszont a kantonok szövetségének egyik 
legrangosabb városa, s büszke a függetlenségére ; mint Sankt Gallen- 
ban, itt is örökös szálka a városiak szemében, hogy az egyházi hatá- 
rok átnyúlnak a világi határvonalakon. A város háborog: Hogy . 
merészel a püspök, aki , odaát a birodalomban" lakik, beavatkozni 
a mi svájci ügyeinkbe? Híre jár, hogy a püspök le akarja tartóztatni, 
el akarja hurcoltatni, eretnekpörbe akarja fogni Zwinglit. Nagy az 
izgalom. A városi tanács pénzbírságot ró ki a nyomdászra ; Frosch- 
auer hiába védekezik azzal, hogy húsevéssel volt kénytelen magát 
megerősíteni, mert még húsvétra le kell szállítania egy vallásos trak- 
tátust: , Éjjel-nappal, ünnepen és köznapon egyaránt dolgoznom 
kell, hogy elkészüljek a munkával". A szorgalmas és sikeres Frosch- 
auer, aki Luthernak már több írását megjelentette, számos polgár 
szemében sokkal rokonszenvesebb, mint a henye , lusta papok", 
akik csak a nekik járó illetmények behajtásával törődnek, és bün- 
tetésekkel fenyegetőznek. Még nagyobb népszerűségre tesz szert 

Zwingli, aki most egy prédikációt publikál Az ételek szabadságáról; 
ez az első reformátori irata. , Ha böjtölni akarsz, tedd azt, ha nem 
szívesen ennél húst, akkor ne egyél: a keresztény ember maradjon 
szabad!" Ki-ki saját meggyőződése szerint cselekedjék, nem pedig 
kényszer alatt és büntetésektől félve. Bázelban szopósmalac-pecse- 
nye evése volt a kezdet. A tiltakozás az étkezési tilalmak ellen gyak- 
ran az első jele az egyházi fegyélemmel való szembefordulásnak. 
A kiváltó okok sok helyütt valóban csekélyek voltak ; de mögöttük 
sok minden lappangott, és a szikra mindig századok alatt felhalmo- 
zódott gyúlékony anyagba hullott. 

Most döntés történt minden régi panasz ügyében ; kérdésessé vált 
minden , régi jog", és valóban nem lehetett tudni, honnan eredtek, 
vagy nem avultak-e el már rég. A püspökök és az apátok okmányo- 
kat mutattak fel, de elmúlt az az idő, amikor ez elegendőnek bízo- 
nyult. A városi tanácsosok, szindikusok (jogtanácsosok) alaposan 
megvizsgálták a kiváltságleveleket, most már tudtak olvasni, sőt 
tudásban gyakran felülmúlták a klerikusokat. Már megtüdták, hogy 
közönséges hamisítvány az az alapvető okmány, amelyben a császár 
állítólag az egész Nyugatot Szilveszter pápának ajándékozta ; nem 
tételezhető fel, hogy más dokumentumok sem hitelesek? Sohasem 
sikerült teljesen kideríteni, hogy összesen hány ilyen kolostori és püs- 
pöki oklevelet hamisítottak az idők folyamán ; de a leleplezett hami- 
sítványok száma még így is tetemes. A tudás akkori fokán senki sem 
volt képes kikutatni, hogy az előző századokban egyáltalán mit 
tekintettek , jognak", s hogy milyen szándék vezette azokat, akik 
nagy darab földeket adományoztak az egyháznak. Így hát csak a 
saját koruk viszonyaihoz tartották magukat. Az adományozók ala- 
pítványaikkal jámbor célokat óhajtottak szolgálni, a maguk és csa- 
ládjuk lelki üdvét kívánták biztosítani. Ha tehát a püspökök és 
apátok az alapítványok jövedelmét arra használják, hogy fényűző 
udvart tartsanak, ha az engesztelő miséket egyáltalában el sem 
mondják, vagy rosszul fizetett helyettesekkel kapkodva végeztetik 
el — az alapítványban biztosított joguk megszűnik. Még határozot- 
tabban vonták kétségbe, hogy jámbor célokat szolgálnak az egyházi 
intézmények adómentes gazdasági üzemei, a sörfőzdék, malmok, 
sör- és bormérések, szövetek eladása. Ezeket a kérdéseket még erő- 
sebben feszegették mindenütt, mint a hit problémáit. Az egyház 
reménytelen helyzetbe került. 

A jogászok és a történelemben járatos szakértők új rétege emel- 
kedett fel, s ezekkel sokkal nehezebben lehetett tárgyalni, mint a 
fejedelmekkel és más nagyurakkal. A tanácsosokból, szindikusokból, - 
írnokokból kerültek ki mind a birodalmi városokban, mind a feje- 
delmi udvarokban az új mozgalom szószólói, előharcosai, azokban az 
országokban is, amelyeknek uralkodói megmaradtak a régi egyház 
oldalán. Őket nem lehetett levenni a lábukról a hagyományra, , em- 
beremlékezet óta" fennálló jogokra való homályos hivatkozásokkal. 
Még régebbi jogokat ástak ki, vagy a természeti jogot hangoztatták ; 
pontosan utánanéztek mindennek, szívósan tárgyalták, uraik ellen- 
ben egy-egy legmagasabb helyről kapott kitüntető gesztus hatására 
könnyen megjuhászodtak, vagy pedig a mulatozások meg a. torna- 
viadalok közepette egyszerűen megfeledkeztek arról, hogy mit is 
akartak követelni. Az új értelmiségiek megvesztegethetetlenek vol- 
tak, nem úgy, mint a korábbi főnemesi tanácsadók ; kemény kopo- 
nyájú és , kicsinyes" polgárok, könyvelést vezettek, mindent ellen- 
őriztek. Az egyház hajdan egyeduralkodó hatalmas bürokratikus 
apparátusának most egyszerre csak vele. egyenrangú bürokratikus 
apparátusokkal akadt dolga, amelyek saját városuk, saját országuk 
vagy népük érdekeit képviselték egy nemzetközi szervezettel szem- 
ben. A , kereszténység egységére" való hivatkozás már nem hatott; 
túlságosan gyakran visszaéltek vele a pápai kúria egységes pénz- 
gazdálkodása érdekében. Jellemzők a pápai nunciusok siránkozásai : 
folyton a gonosz tanácsosokra panaszkodnak, ők az okai minden 
bajnak ; a fejedelmekkel sokkal inkább szót lehetne érteni, Egyetlen 
tanácsos gyakran többet jelentett az új ügy előmozdítása érdekében, 
mint a nagyurak gyűlése, ahol többnyire rangbeli kérdéseken, há- 
zassági terveken rágódtak, vagy őseik olyan örökösödési igényein 
vitatkoztak, amelyek a keresztes háborúk idejéig nyúltak vissza. 
Ezeknek az uraknak , állati vedelése", köpködése, ide-oda botor- 
kálása, mértéktelen falánksága, szerencsejáték-szenvedélye és pa- 
ráznasága Luthert is gyakran gerjesztette haragra ; a , mi, részeges 
németek" kifejezést igen sűrűn lehet hallani a szájából. Az egyház 
olasz és a császár spanyol képviselői már pusztán hűvös, absztinens 
magatartásuk révén is fölényben voltak, és sikereik nem csekély 
hányadát egyszerűen azzal érték el, hogy józanok maradtak. Csak 
az éppoly józan tanácsosokban és városi titkárokban találtak ko- 
moly ellenfelekre. 

Az a lutheri tétel, hogy , emberi parancsolat" mindaz a törvény, 
amelyet a pápaság az évszázadok folyamán kihirdetett, rendkívül 
hatékony harci eszköznek bizonyult. Bajosan lehetett megcáfolni, 
a történelemből legkevésbé. A jogászok mellett most fellépő törté- 
nészek majdnem kivétel nélkül az új hit oldalán álltak. Egyre újabb 
és újabb történeti anyagokat bányásztak ki, amelyekben feltárultak 
a császárok és a pápák harcai, a zsinatok vitái, a pápák és ellenpápák 
viaskodásai, a minden évszázadban hangoztatott súlyos vádak a 
klérus romlottsága ellen. Eddig monopolhelyzetet élvezett az egy- 
háztörténet meg a szintén papok által írott , világhistória" ; most 
azonban laikus személyek is kezdtek történelmi műveket írni, egye- 
lőre még többnyire a régi krónikák stílusában, de már szélesebb át- 
tekintéssel, mint például az alapos bajor Aventinus vagy az emberi 
tevékenységet igen eredeti felfogásban szemlélő és bíráló, különc 
természetű Sebastian Franck, akinek erőteljes, kifejező német stí- 
lusa nem marad el Lutheré mögött. Franck szeretné , a legszebb, em- 
lékezésre legméltóbb históriák erdejét vinni ebbe az én Germáni- 
ámba", s nehézményezi, hogy ,a németek többet tudnak mondani 
az indiánokról, mint a németekről", de nem szűk látókörű naciona- 
lista, és érvényesülni enged minden nemzetet. Szóhoz kell jutnia az 
nértelmes világi bölcsességnek, mivel ez is Istennek adománya!" ; 
nem úgy ítéli, hogy , mi jogos és jogtalan, isteni vagy keresztényi, 
hanem historikushoz illően elmondok jót és rosszat egyaránt, amik 
a cselekedetekben és történésekben vannak. Feljegyzője és nem cen- 
zora vagyok mások tetteinek vagy beszédeinek" ; és mindenekelőtt 
utartást, elvet, tartalmat, magvat. és kötőszíjat " akar kiemelni a 
történések sokféleségéből. 

Mi az a , kötőszíj", amely mindezt a sokféle jelenséget összetartja ? 
Sebastian Franck sem tudta megmondani; eredetileg pap volt, 
"Luther magához vonzotta, majd eltaszította, prédikátor helyett kéz- 
műves, nyomdász, literátor, könyvíró és magányosan töprengő 
misztikus, rajongó lélek lett belőle, nevezzük, ahogy akarjuk ; egyik 
irányzathoz sem csatlakozott. Sokan haladtak ilyen úton. Sok szó 
esett szövetségekről, , tizenöt szövetségesről" írt Eberlin; de párt 
nem alakult, szilárd front nem jött létre. Annál bámulatosabb az 
első éveknek ez a mozgalma. Senki sem állt a prédikálók (hitszóno- 
kok) és prédikátorok, a röpiratok és könyvek szerzői , háta mögött", 
mégis minden kitárult előttük. A régi tan védelmezői ijedten csodál- 

koztak, hogy az éretnekség ennyire , magától" terjed. Az eretnek 
írásokat tömegek olvasták, a védelem traktátusai olvasatlanul poro- 
sodtak. A prédikálók (hitszónokok) mindenütt előrenyomultak, és őri- 
zetlen szűzföldet találtak. A félig vagy teljesen műveletlen papok nyo- 
morúságos proletariátusa, az egyház széles alépítménye, édeskevés 
hajlandóságot mutatott arra, hogy elszántan kiálljon püspökei vé- 
delmére ; gyatra argumentumaival még magát is alig tudta védeni. 
Az egyház fő támaszai a propaganda és prédikálás terén, a szerzetes- 
rendek adták az-új tan legerősebb előharcosait; sokan pedig csak 
azért hagyták oda a kolostort, hogy megházasodjanak, vagy hogy . 
szabadon éljenek. De éppen a jobbak és komolyabbak váltak rebel- 
lissé és forradalmárrá ; a kolostori iskolában elsajátították a dialek- 
tikát és a szónoklás technikáját, amellett nagy energia izzott bennük, 
amely addigi hatókörükben nem talált teret. Az Ágoston-rend úgy- 
szólván teljesen feloszlott, sok prior kolostorának legtehetségesebb 
szerzeteseit egyenesen Wittenbergbe küldte tanulni ; még az V. Ká- 
roly kormányzatának éber ellenőrzése alatt álló Németalföldön is az 
Ágoston-rendi konventek váltak az új tan első támaszpontjaivá, és 
soraikból kerültek ki első vértanúi. De más rendekből is sokan 
csatlakoztak az új mozgalomhoz, franciskánusok, dominikánusok. 
Már rég nem egyes kérdésekről volt szó, amilyen a búcsú vagy a 
mise átalakítása, még csak nem is a pápa főhatalmáról, sőt a ,tisz- . 
ta, világos Igéről" sem, ahogyan Luther hitte. A kor valamennyi 
kérdése, vágya, reménye, problémája mozgásba jött, minden réteg 
megmozdult. Minden réteg, a legalsók is. 

Ferdinánd főherceg, V. Károly fivére és helytartója 1523 elején 
jelentést küldött a távoli Madridba, ahol Németországot csak afféle 
mellékszíntérnek tekintették. A jelentésben ez áll: , Luther tana az 
egész birodalomban annyira gyökeret vert, hogy jelenleg ezer sze- 
mély közül egy olyan sincs, aki teljesen mentes lenne tőle; rosz- 
szabb már nem is jöhetne." És az év végén küldött jelentés még 
csüggedtebb hangú: , A lutheri szekta olyannyira uralkodik ebben 
az egész országban, hogy a jó keresztények nem mernek fellépni 
ellene." 

Az ifjú főherceg némileg eltúlozta a valóságot, mivel segítségre 
volt szüksége ; erősen szorongatták saját ausztriai alattvalói meg a 
birodalmi fejedelmek és a szomszéd Bajorország ; török veszedelem 
fenyegetett a Balkán felől, ahol Szolimán szultán feltartóztathatat- 

lanul nyomult előre. Semmiféle segítség nem érkezett. Károly csá- 
szár nagyobb tervekkel volt elfoglalva. Wittenberg nem a világ. 
Károly háborúban állt Franciaországgal, amelynek területén ő és 
angol szövetségese akart osztozni ; Ó-Burgundiát kívánta magának, 
élete álmát. Nem volt uralkodója egy olyan világbirodalomnak, 
amelynek területét egyértelműen ki lehet színezni a térképen ; magá- 
ban Spanyolországban is súlyos harcokat kellett még vívnia hatal- 
mának megszilárdításáért, nem volt stabil jellegű serege és jövedel- 
me; legértékesebb birtokait még a császárválasztáskor el kellett 
zálogosítania a Fuggereknek. Csak a császári eszménnyel rendelke- 
zett korlátlanul, annak nem voltak határai. A középkori hagyomány 
szerint a pápával közösen az egész nyugati világon akart uralkodni, 
hozzá még az Újvilág felett is, amelyből vakmerő és rebellis kaló- 
zok, mint Cortez és Pizarro, nagy darabokat hasítottak ki, s raktak 
a lábai elé. A jó szerencsére kellett bíznia magát, amelynek minden 
megnyilvánulásában Isten akaratát látta. Egyik szerencséje az volt, 
hogy a megbízhatatlan X. Leó meghalt, s Károly régi tanítója, az 
utrechti Adrian Dedel Floriszoon lett az utóda VI. Hadrianus néven. 
Az első Hadrianus pápa annak idején Nagy Károly segítségével 
vetett véget a longobárdok itáliai uralmának ; a császár környezete 
remélte, hogy az új Hadrianus éppúgy együtt fog működni az új vi- 
lágbirodalom uralkodójával. Most csupán még az új longobárdokat — 
vagy gótokat — kell leverni Németországban, s akkor szabad az 
út egy univerzális monarchia felé, amelynek majd Franciaország, 
Anglia és a többi állam is kénytelen lesz engedelmeskedni. Gattina- 
ra kancellár volt ennek az imperiális tervnek az építésze ; arra is 
gondolt, hogy pápa lesz, s már megszerezte a bíbornoki címet. A 
még fiatal Károly, aki mindössze huszonhárom éves volt, de az 
arca legalább negyvenesztendősnek látszott, lassan belenőtt csá- 
szári szerepébe. Sokáig költséges udvari ceremóniákra, ünnepségek- 
re, vadászatokra fecsérelte idejét, de most munkához látott. Meg- 
tanult spanyolul, s attól fogva ezt a nyelvet használta ; , Isten spa- 
nyolul szól az emberekhez" — szokta mondogatni. Lassú volt, s mi- 
előtt tanácsosaival közölte, előbb írásba foglalt mindent. Környeze- 
tét csak az aggasztotta, hogy semmi hajlandóságot sem mutatott a 
házasodásra, sőt még szerelmi viszonyra sem volt kapható, pedig az 
ilyen jellegű kapcsolatok uralkodóknál rangbeli szokásnak és a 
férfias mentalitás örvendetes jelének számítottak. Károly magatar- 

tása szigorúan erkölcsös, szinte szerzetesi volt ; pontosan teljesítette 
az egyház előírásait ; gyóntatója csak illetlen és veszedelmes falánk- 
sága miatt korholta, mert a császár szótlan mohósággal habzsolta 
a nehéz ételek hatalmas mennyiségeit, amelyeket hideg sörrel öb- 
lített le. Orvosai, akik a köszvény korai jeleit észlelték nála, aggód- 
tak érte. A császárt senki sem tudta befolyásolni. Egyetlen barátja 
sem volf; csak családjának tagjait vonta közelebb magához, vég- 
telen levelezést folytatva velük, de tőlük is engedelmességet kö- 
vetelt, céljai érdekében kíméletlenül felhasználta őket, vagy — 
mint a fiatalabb leánygyermekeket — minden érzelmi szempontot 
félrelökve bábuként tologatta őket ide-oda a nemzetközi sakktáb- 
lán. A belőle áradó hidegség hallatlanul imponált abban a korban, 
amikor a legtöbb fejedelem oly kedélyesen érintkezett népével ivás- 
ban, diskurálásban, ágyban egyaránt, s oly szívesen beszélte a nép 
nyelvét annak minden káromkodásával, trágár és vaskos kifejezé- 
sével egyetemben. Károly alapjában véve egyetlen idiómában gon- 
dolkodott, az imperátor idiomájában. Impérium volt előtte, kézzel- 
fogható közelségben, még nagyobb, mint a római császároké. Isten 
arra szemelte ki őt, hogy megvalósítsa. Nyilván bosszantónak és 
kissé groteszknek találta, hogy az aprócska Wittenbergben, a ,jó 
Frigyes bácsi" fél államában egy szerzetes zavarni merészeli az ő 
világot átfogó terveit. Ezért nem is tartotta szükségesnek, hogy 
fivére segélykérésének különösebb jelentőséget tulajdonítson, vagy 
komolyabban foglalkozzék azokkal a kérdésekkel, amelyeket az ide- 
iglenes birodalmi kormányzat terjesztett elébe (nem is volt az kor- 
mányzat, csak kormányzó bizottság, végrehajtó hatalom nélkül). 
Az imperátor szemében nyilván kicsinyesnek és jelentéktelennek 
tűntek ezek a kérdések, s igen gyakran olyanok is voltak valóban. 
Átengedte őket , német udvari tanácsának", egy, az udvarnál szer- 
vezett, egészen alárendelt szerepet játszó intézménynek. Hogy az 
impérium mily kevéssé törődött a , birodalommal", azt semmi sem 
mutatja szemléltetőbben, mint ez a tanács. Két energikus és becs- 
vágyó burgundi nagyúr állt az élén ; mint fő tanácsadók intenzíven 
szolgálták a Burgund-Habsburg ház érdekeit. A tanács további tag- 
jai: egy Hohenzollern herceg, aki azon fáradozott, hogy előkelő és 
dúsgazdag spanyol hölgyet vezethessen oltár elé, ami sikerült is neki ; 
Károly gyermekkori játszótársa, Nassau grófja; s végül egy jelen- 
téktelen német prépost, a Waldkirchenből való Márklin, aki a szó- 

beli tárgyalásokat vezette, alkalmasint azért, mert a tanácsban 
egyedül ő beszélt folyékonyan németül. A Károly udvarában ural- 
kodó fejetlenség tetemesen felülmúlta a késő középkorban általá- 
ban szokásos zűrzavart, legalábbis ami annak a birodalomnak az 
érdekeit illeti, amelynek császári koronáját viselte. A német feje- 
delemségekben uralkodó anarchia, amely lehetővé tette az új tan 
gyors elterjedését, megtalálta megfelelőjét a legmagasabb helyen. 
Ezekben a kezekben volt Németország sorsa és Lutheré. 

Az egyház sorsa pedig egy hatvanhárom éves tudóséban, aki 
most, erősen vonakodva, nagyon lassan elindult, hogy megkezdje a 
hosszú utat Itáliába, és elfoglalja a pápai trónt. 


Eg y tbollandas pápa 


, Tudjuk, hogy sok esztendő óta nagy visszaélések harapóztak el 
a Szentszéknél . . . , nem csoda, ha a betegség a főből a tagokba 
ment át, a pápáktól az alsóbb prelátusokig. Mi prelátusok és papok 
valamennyien a saját külön utunkon jártunk. Hosszú idő óta nem 
volt senki, aki valami jót tett volna, senki." Így nyilatkozott az 
új pápa, VI. Hadrianus. Nem szűkebb körben mondta, mint annak 
idején II. Pius. A pápai nuncius a nürnbergi német birodalmi gyűlés 
nagy nyilvánossága előtt olvasta fel ünnepélyes formák között ezt 
a bűnvallomást. A pápa ígéretet tett a római udvar átfogó jellegű 
megreformálására, mivel — úgymond - talán onnan indult ki és 
terjedt el minden baj, s elismerte, hogy az egész világ a gyógyulást 
várja. Hadrianus már Itália felé utaztában fenyegető üzeneteket 
küldött Rómába: véget fog vetni az eddigi gyakorlatnak, a bene- 
ficiumok, ,expectantiák" és egyéb ajándékok osztogatásának, 
amelyek minden új pápaválasztásnál valóságos áldásesőként zápo- 
roztak az éhes és várakozásteljes jelöltek csapatára. 

Ez hallatlan eljárás volt. Kicsoda-micsoda ez a Hadrianus, aki 
méghozzá illetlen módon saját nevét tartja meg pontificatusára, fel- 
rúgva a szokást, amely megkívánja, hogy minden új pápa valamelyik 
elődjének nevét vegye fel? Egy ,olandese", egy németalföldi — 
mondták Rómában, s ezzel már kimondták fölötte az ítéletet, 

" majdnem német" ; német pápa teljesen lehetetlen lett volna. A pá- 
pák avignoni fogságának megszűnése óta szinte íratlan törvény volt, 
hogy kizárólag olasz főpap jöhet szóba a pápai trón betöltésénél; 
még a Borgiákat is csak mint fél olaszokat fogadták el. Hadrianus 
volt az utolsó, aki egy kurta esztendőre megtörte az olasz pápák 
szakadatlan sorát. Miként történt, hogy egy külföldire esett a vá- 
lasztás? Milyen indokok késztették a kardinálisokat, amikor egy 
hatvanhárom éves tudóst szemeltek ki arra, hogy Szent Péternek 
a hullámokkal oly nehezen küszködő hajóját a révbe kormányozza? 
Erről különböző verziók kerültek forgalomba. A pápaválasztások a 
15. és a 16. században csak formálisan voltak titkosak. Igaz, hogy a 
bíborosokat bezárták a konklávéra a Vatikánba, mindegyiküknek 
megvolt ott a külön e célból ácsolt , cellája", s megvolt a nagyon 
"ünnepélyes protokolljuk. Forma szerint tehát a konkláve titkos 
volt. A nagyhatalmak követei azonban meglehetősen pontosan 
ismerték a helyzetet; uralkodóiknak részletes jelentéseket küldöz- 
gettek az egyes pártokról, rideg számokban közölték, ki mennyi sá- 
pot kért és kapott, és felsorolták a kilátásba helyezett beneficiumo- 
kat és méltóságokat, a választás befolyásolásának legfontosabb és 
leghatékonyabb eszközeit. Már régóta magától értetődőnek számí- 
tott, hogy a császár, a francia király, az angol király igen erős nyo- 
mást gyakorolt a pápaválasztásra. Rajtuk kívül az itáliai politikai 
konstellációk szintén fontos szerepet játszottak. Ezúttal is így tör- 
tént. A Medici-ház uralmának egyenes folytatását sokan nem tar- 
tották kívánatosnak, jóllehet Medici bíboros, az.elhunyt Leó uno- 
kafivére, aki hosszú évek óta mint a pápai kúria államtitkára nagy 
tapasztalatokat szerzett a diplomáciában, a. trón legesélyesebb 
jelöltjének számított. A tizenegy választási fordulóban — csak 
ennyi után született döntés — majdnem elérte célját; egy évvel 
később mint VII. Kelemen ő lett az utód és a pápaság , Medici- 
korszakának" befejezője. Medici bíborosnak azonban voltak ellen- 
ségei. A francia párt erősnek bizonyult. Még körül kell néznünk egy 
kissé ezeknek a kardinálisoknak a körében, mert végső soron ők 
testesítették meg a hierarchiát, s nem volna helyénvaló minden ref- 
lektort csak a tiara viselőire irányítani, akik emellett gyakran csu- 
pán néhány évig, némelykor mindössze pár hónapig uralkodtak. 
A sűrűn ismétlődő választások is jól meggondolt motívumokként 
szerepeltek a bíborosok kalkulációiban. Nemritkán olyan kardi- 


KDOZZ 


nálist emeltek a trónra, aki már-már haldoklott ; vagy, mint X. Leó 
esetében, rossz egészségi állapota miatt választották meg a jelöltet. 
Már eleve nem tartották kívánatosnak, hogy olyan pápát válassza- 
nak, aki hosszú ideig uralkodik, s szerencsétlenségnek számított, 
ha várakozás ellenére ez mégis bekövetkezett. Róma népe e tekin- 
tetben teljesen egyetértett a magas egyházfejedelmekkel, s a leg- 
kíméletlenebb formában mutatta ki ellenszenvét a véleménye sze- 
rint túl sokáig tartó pontificatusokkal szemben, még akkor is, ha 
mégoly jó volt ez az uralom. Nos, nézzük meg kissé közelebbről 
azt a kört, amelynek tagjai — szám szerint harminckilenc bíboros 
— 1521 decemberének utolsó zord napjaiban bevonultak celláikba, 
s keservesen panaszkodtak az elviselhetetlen hideg miatt. 

X. Leó egyszerre harmincegy kardinálist nevezett ki, mindenki 
tudta, miért : pénzre volt szüksége. Az ily módon befolyt félmillió 
dukátból fedezni tudta az udvartartás legsürgősebb szükségleteit. 
Az új bíborosok közt akadt egynéhány, akit méltónak léhetett tar- 
tani a magas egyházi tisztségre; ketten vagy hárman komoly te- 
kintélyt vívtak ki maguknak. A többiek jórészt ifjú uracskák vol- 
tak, akiknek viselt dolgait nagy élvezettel pertraktálta az életvi- 
dám római társaság és a nép; gyerekek és serdülők is akadtak köz- 
tük, olyan országok fejedelmi sarjai, ahol az uralkodóház törvé- 
nyes vagy akár törvénytelen fiai örökségképpen szokták megkapni 
a nagy érsekségeket. A , szekularizáció", amelyet nagy nyomaték- 
kal a világi hatalmak hallatlan támadásának minősítettek az egy- 
ház ellen, valójában már régóta, hallgatólagosan, gyakorlattá vált 
olyan esetekben, amikor a diplomáciai megfontolások előnyösnek 
mutatták azt. Portugáliában Leó pápa a király kilencéves kisfiát 
emelte bíbornokká ; a gyermek azonfelül még a négy leggazdagabb 
püspökség birtokosa is volt; a királyi ház Portugáliában szinte már 
korlátlanul rendelkezett az egyházi jövedelmekkel. Lotaringiában 
hasonló folyamat indult meg ; ott egy Jean nevű fiúcska kapta meg 
." a bíbornoki kalapot, s az- előrelátó hercegi apa gondoskodott róla, 
". hogy fia tíz püspöksége közül egynéhányról — például a verduniről 

"€s a reimsiről — unokaöccsök javára lemondjon, akik hasonlókép- 
pen serdületlen ifjak voltak. Nápolyban száz esztendőn keresztül 
mindig a Caraffa-ház tagjai töltötték be a legmagasabb egyházi 
tisztséget ; az olasz kardinálisok szintén azt a ,kanonikusnak"?" ép- 
penséggel nem nevezhető, de szokássá vált gyakorlatot követték, 

hogy magas méltóságaik bő áldásából unokaöccseiknek is juttattak. 
A nepotizmus, a pápaság ősi átka, korántsem szorítkozott a pápák 
családjára, azok törvényes és törvénytelen sarjaira. A bíborosi tes- 
tületben ezért mindig erős feszültség uralkodott a , fiatal" és az 
, Öreg" kardinálisok között; persze az öregek között is mindig a- 
kadt néhány pápaivadék. Hadrianussal szemben a már igen éleme- 
dett korú S. Giorgio bíboros volt a legesélyesebb jelölt, egy Riario, 
aki hivatalosan a Rovere-házból származó IV. Sixtus pápa másod- 
fokú unokaöccseként szerepelt, valójában az unokája volt, egy 
olyan nemzetség tagja, amelynek roppant pittoreszk üzelme vete- 
kednek a Borgia-klán viselt dolgaival. 

Ez a Riario váratlanul meghalt, egy nappal előbb, mint Leó, 
akivel ellenséges viszonyban állott. A gyászszertartása alatt félig 
égett gyertyákat kellett felhasználni Leó temetésén, amit rossz 
ómennek tekintett mindenki. A pápai kincstár kongott az üresség- 
től. Leó majdnem egymillió dukát adósságot hagyott hátra. A ka- 
marások nagy nehezen szereztek néhány ezer dukát kölcsönt Chigi- 
től, a dúsgazdag pápai bankártól, hogy legalább a svájci testőrség 
zsoldját ki tudják fizetni. A főpapok rettegtek a tömeg felkelésétől, 
.a plebs régi szokása szerint a pápai trón megüresedésekor kifosztot- 
ta a bíborosok palotáit vagy a pápáét is. A gazdagabb kardinálisok 
zsoldoscsapatokat tartottak ; Riario állandóan négyszáz nehézfegy- 
verzetű zsoldossal biztosította magát letartóztatása ellen, és a kevés- 
bé tehetős bíborosok egész sora az ő oltalma alatt állott. Mások, mint 
például Colonna bíboros, aki inkább volt condottiere, mint egy- 
házfejedelem, egész kis hadsereggel rendelkeztek, s azt szükség ese- 
tén harcba is vetették. Colonna ezt már a II. Gyula elleni felkelés 
idején megtette, és később VII. Kelemen alatt nagy sikerrel meg- 
ismételte. Mindezek a magáncsapatok különböző támaszpontokon 
harci készenlétben helyezkedtek el a konkláve körül. Távolabbi 
fenyegetésként kilátásba helyezték, hogy szükség esetén a császár 
zsoldoscsapatait is segítségül hívják. 

A megoldás kézenfekvő volt — olyan valakit kell megválasztani, 
aki nagy diplomáciai tapasztalattal rendelkezik, kiismeri magát a 
magas politika bonyolult szövevényeiben. Ennélfogva egy ideig 
Medici bíboros kapta a legtöbb szavazatot, de nem elegendőt ; erős 
külső befolyások eredményeként számos jelölt neve felmerült. Közü- 
lük Farnese bíboros tört az élre. A választásokra magas tétekben 

fogadó bankok erősen őrá fogadtak. De ekkor felszólalt ellene Egidio 
da Viterbo kardinális, az Ágoston-rend generálisa, egyike a testület 
azon kevés — két-három — tagjának, akik reformokat akartak. 
Rendkívül éles nyilatkozatával alaposan megtépázta e jelölt nim- 
buszát. Arról nem is kellett beszélnie a kardinálisoknak, hogy 
Farnese bíborosi kalapját nővérének, a szép Giuliának köszönhet- 
te, aki mint Borgia Sándor pápa szeretője igyekezett családja jólé- 
téről gondoskodni ; az is köztudomású volt, hogy pénzhamisításért 
lecsukták, s csak Sándor pápa mentette ki a börtönből; a római 
nép tréfás-jóakaratúan csak így emlegette: , az alsószoknya-kardi- 
nális". Egidio csak arra utalt igen nyomatékosan: ha egy ilyen 
múltú személy lesz a pápa, akkor a keresztény világban támadt 
meghasonlás elsimítása téljesen kilátástalanná válik. Farnese kény- 
telen volt visszalépni; csak tizenkét esztendővel később került új- 
ra előtérbe. 

Ma már bajos volna megállapítani, hogy mi döntötte el a pápa- 
választás kimenetelét : a sok hiábavaló próbálkozás után bekövet- 
kezett kimerültség-e, vagy a sötétség (az általános pénzhiány miatt 
a konklávéban kevés volt a gyertya), vagy a császárpártiak erős 
kapacitálása? Végül is Hadrianust választották meg, a hollandust, 
az utrechti hajóács fiát. Személyéről senki sem mondott rosszat. 
Feddhetetlen életet élt, az egyházhoz híven ragaszkodó leuveni 
egyetem tudományos büszkesége volt; Spanyolországban mint 
főinkvizítor szerzett érdemeket az eretnekség elleni harcban; úgy 
gondolták, hogy mint Károly nevelője, majd a császár spanyolorszá- 
gi kormányzója nyilván ismeri a nagyvilág dolgait és a magas poli- 
tika szövevényeit. A választáson nem volt jelen. Megüzenték neki 
Spanyolországba, hogy ő a pápai trón új birtokosa, s kérték, mielőbb 
vegye át tisztét. 

Általános meglepetést keltett, hogy külföldire esett a választás. 
Róma népe tombolt: egy hollandus, egy barbár, aki egyetlen szót 
sem ért olaszul! Hamarosan maguk a bíborosok is kellemetlenül 
érezték magukat, főleg amikor új uruk első üzenetei befutottak. 
Azzal védekeztek, hogy a Szentlélek inspirálta a választást, más 
magyarázat nem lehetséges. Guicciardini, a pápai államférfi és kora 
eseményeinek egyik legélesebb elméjű és legvilágosabban látó tör- 
ténetírója emagyarázathoz a következő megjegyzést fűzte : , Mintha 
bizony a tiszta szívű embereket szerető Szentlélek leereszkednék 

olyanokhoz, akik a világi becsvágy, a hihetetlen kapzsiság és gyö- 
nyörhajszolás megszállottjai, hogy ne használjak még erősebb sza- 
vakat." 

Ebbe a körbe lépett most be Hadrianus, a legjobb szándékokkal 
és a szobatudós teljes gyanútlanságával. Spanyolországban viselt 
magas tisztségeiben kifejtett tevékenysége a sikertelenségek szaka- 
datlan láncolata volt. Jóformán minden alkalommal kudarcot val- 
lott, részint azért, mert nem értette meg a nagyon erőszakos spanyol 
viszonyokat, részint azért, mert doktrinér és teoretikus volt, meg- 
szokta a tanterem éles dialektikus kategóriáit, amelyeknek éppoly 
kevéssé kellett egyezniük a valósággal, mint mestere, Aguinói Tamás 
elképzeléseinek arról, hogy a pápa hatalma mindenekfölött való. 
Azt hitte, csak parancsolnia kell, mint a leuveni egyetemen, ahol 
megszabta diákjainak, mit olvassanak, és mit tanuljanak meg. Úgy 
kezelte a kardinálisokat, mint iskolás fiúkat, s a felbolydult Német- 
országra úgy tekintett, mint egy rosszalkodó osztályra; Rómáról, 
ahol addig még sohasem járt, az volt a véleménye, hogy a bűnök 
posványa, amelyet néhány rendelettel meg tud majd tisztítani. Ká- 
roly császárral szemben úgy lépett fel, mintha most is a nevelője 
lenne, pedig egykori növendéke időközben nagy birodalmak ura lett. 
Ugyanilyen preceptori magatartást tanúsított a császári tanácsosok- 
kal szemben, akik csupán saját választásuk és terveik kreatúráját 
látták benne. . I 

A fél évig tartó interregnum alatt mindenfelé lepattogzott annak 
a , reneszánsz kultúrának" csillogó, de vékony máza, amely az utó- 
kor szemében az akkori Rómát reprezentálja. Ezt a népet csak olyan 
kíméletlen, erőszakos egyéniségek tudták kordában tartani, amilyen 
II. Gyula volt. Szokatlanul sok volt köztük minden jövedelmi fokon 
a koldus, a tréfacsináló, a kardinálisok körül lebzselő ingyenélő 
meg az olyan kézműves, aki a nagyúri udvarokból, a zarándokokból, 
az idegenforgalomból élt. A város körül nagy területen korlátlanul 
garázdálkodtak a rablóbandák ; magában Rómában is jócskán akadt 
belőlük. Rómában úgy béreltek orgyilkost, mint gyaloghintóvivőt 
vagy öszvérhajcsárt, és a számtalan azilumjog szinte lehetetlenné 
tette a gyilkosok üldözését. Minden bíboros igényt formált arra, 
hogy palotája vagy területe, amely több épületet, néha fél város- 
negyedet foglalt magában, azilumjogot élvezzen, s emellett még ott 
voltak a templomok, ahol a gyilkos szintén menedéket találhatott. 

Hadrianus egyik első intézkedése az az igen értelmes rendelet volt, 
amely a harcias kardinálisokat megfosztotta azilum-privilégiumuk- 
tól. Már ezzel is maga ellen bőszítette őket, a rendelkezést szentesí- 
tett jogaik durva megsértésének fogták fel. 

Éppoly vékonyka volt a vallásosságnak az a boltozata, amely oly 
hatásosan magasodott fel a jámbor zarándok előtt. A pestisveszély 
fenyegetett, mint oly gyakran. A nép nem gyűlt össze a templo- 
mokban, hanem a Colosseumba tódult. Ott egy varázsló — állítólag 
valami görög — ünnepélyesen leszúrt egy fekete bikát, engesztelő 
áldozatul a Rómát fenyegető démoni hatalmaknak: íme, az ősi 
Mithrasz-kultusz továbbélése. Az új pápát nem fogadták ugyan 
antik stílusú Minerva- és Herkules-alakokkal díszített diadalívek 
— minden ilyesmit előre a leghatározottabban megtiltott —, de 
amikor bevonult az Örök Városba, kíséretéhez meztelen gyerekek 
félig elvadult csapata csatlakozott, akik véresre korbácsolták magu- 
kat. A hollandus bevonulását olyan kiáltozás kísérte, amelyről bajo- 
san lehetett megállapítani, hogy komor jajkiáltásokból vagy átko- 
zódásokból tevődött-e össze. Mindenki félt: a pestistől, az új kor- 
mányzattól, a törököktől, akik nemrég foglalták el a János-lovagok 
utolsó bástyáját, Rodosz szigetét, és azzal fenyegetőztek, hogy nem- 
sokára Itália ellen fordulnak, amint azt egyszer már megtették. 

A törökök elleni keresztes háború volt Hadrianus legiőbb gondja 
és jelszava, miután üggyel-bajjal berendezkedett a Vatikánban. A 
keresztes hadjárat, a keresztes hadjárat! Ezt prédikálta fáradhatat- 
lanul hajdani növendékének is, de Károly füle süket maradt ; a pápa 
szavai egyre sürgetőbbé, egyre élesebbé váltak, már-már a sértegetés 
határát súrolták. A császár és a pápa egyetértése nagyon bizonyta- 
lan lábon állott. Még kevésbé szilárd volt Hadrianus uralma Rómá- 
ban: Egidio da Viterbóval elkészíttette a szükséges reformok terve- 
zetét, egy igen gondosan megszerkesztett memorandumot, s van 
valami izgalmas abban, hogy az Ágoston-rend generálisának gondo- 
latai mennyire egyeznek Márton Ágoston-rendi szerzetes gondolatai- 
val. A memorandum kárhoztatja a mértéktelen javadalomadomá- 
nyozásokat, elítéli a pápai kúria vérszívó Datariájátt, a búcsúval 
kapcsolatos üzelmeket. , A szertelen megbocsátás a vétkezés mér- 


s Dataria Apostolica, a római kúria egyik hivatala, főleg diszpenzációkkal, 
egyházi kegyelmi ügyekkel foglalkozott. 

téktelen vágyát nemzi" — szögezi le: véleményét Egidio. Magától 
értetődőnek tartja, hogy a reformokat felülről kell megvalósítani. 
Hadrianus komolyan veszi az ügyet, s legelőször a saját életében 
valósítja meg a szigorú rendet. A Vatikán óriási termeiből csupán 
egyetlen kis dolgozószobát vesz igénybe, egy öreg flamand szolgáló 
látja el a konyhát, és a pápa minden este — ezen kacag egész Ró- 
ma — előkotor a zsebéből egy dukátot, átnyújtja az udvarmester- 
nek: abból kell fedeznie az egész palotai háztartás másnapi költsé- 
geit. Elkergeti a literátorok, kóklerek, zenészek és tréfamesterek 
raját, s ezek bosszúból gúnyverseket írnak a barbár földről jött zsu- 
goriról. Hadrianus azzal fenyegetőzik, hogy a Teverébe dobatja a 
Pasguinót, amelyre a gyalázkodó rigmusokat felaggatják. Bezáratja 
a Belvederét, amelynek antik szobrait undorító pogány förtelemnek 
bélyegzi ; foglalkozik azzal a gondolattal, hogy fehérre meszelteti a 
Sixtus-kápolnát, Michelangelo mennyezetfreskóíval. Korán kel, 
imádkozik, tanulmányokat folytat, egy tudományos értekezésen is 
dolgozik hivatali teendői mellett, amelyek hamarosan a nyakára nő- 
nek. Megparancsolja, hogy szüntessék meg a tisztségek árusítását, 
amely a pápai kúria legbiztosabb és legközvetlenebb jövedelmi for- 
rása. A pénzügyminiszter figyelmezteti, hogy ki kell fizetni Leó adós- 
ságait ; a kamatok óriásira nőnek, s a pápai kúria körül a bankárok 
fittyet hánytak az uzsorát tiltó egyházi törvényre ; Leó meggondo- 
latlanul még huszonöt százalék félévi kamatba is belement. A már 
meglevő tisztségek számát ezerháromszáz újjal szaporította, és a 
pályázóknak minden esetben fizetniük kellett kinevezésükért. Had- 
rianus véget akar vetni ennek a gyakorlatnak. Bizalmatlanná válik. 
Nem támaszkodhat senkire azon a néhány munkatárson kívül, aki- 
ket Németalföldről hozott magával, s akik nem értenek olaszul. A 
kardinálisok még latin kiejtésén is gúnyolódnak, amelyet nem érte- 
nek, és ,gót latinságnak" éreznek. A szigorú szerzetesi viselkedésű 
Hadrianus, akinek ráncos arca a fejére szorosan simuló csuklya alatt 
mintha egy korábbi évszázadból való volna, ruházkodási és haj- 
viseleti rendelkezéseket ad a fiatal bíborosoknak ; ezek ugyanis több- 
nyire , civilben" járnak, és divatos, ápolt, illatosított körszakállt 
viselnek, mint a világiak. A pápa rájuk parancsol: tüstént borotvál- 
tassák simára az arcukat. Hadrianus nem érti, miért háborúskodik 
egymással a francia király és a császár, hiszen mind a kettő hűséges 
fia az egyháznak. Érvényteleníteni akarja Leónak amúgy is sok 

fenntartással megkötött szövetségi szerződését a császárral : helyette 
a két uralkodó békés koegzisztenciáját kívánja megvalósítani. A 
francia párt — Soderini bíborossal az élén, aki Franciaország titkos 
ügyvivője — ellenakcióba kezd, és szenvedélyesen intrikál ; a pápá- 
nak kezébe kerülnek bizonyos levelek, amelyek súlyosan kompro- 
mittálók a bíborosra ; Hadrianus elfogatja Soderinit, s bezáratja az 
Angyalvárba, amely már oly sok kardinálisnak volt a börtöne. Fe- 
renc francia király, elkeseredve bizalmi emberének elfogatásán, fe- 
nyegetőzik, olyan szavakkal, amelyek a pápaság virágkorában el- 
szenvedett legsúlyosabb vereségének emlékét idézik fel, azt, hogy 
Bonifác pápát francia megbízottak foglyul ejtették Anagniban. 
Ferenc király célzásokat tesz arra, hogy az új pápa ugyanilyen 
. sorsra juthat. Hadrianus ünnepélyes hangú rendeletet bocsátott ki, 
amely háromévi fegyvernyugvást írt elő. Rá se hederített senki, 
Észak-Franciaországon szövetséges császári és angol csapatok vo- 
nultak keresztül, felperzselték a falvakat és mezővárosokat, bosz- 
szúból, amiért a megerősített városok megtámadására képtelenek 
voltak. , Ha még felégetjük Dorlans, Corbie, Ancre, Bray helysége- 
ket meg a szomszédos területeket, amihez hozzávetőleg három hét 
elegendő, nem tudom, mi egyebet tehetünk még" — írta az angol 
csapatok parancsnoka Wolsey bíborosnak. A rosszul tervezett had- 
járat elakadt az esőzés miatt, Németalföldről nem érkezett meg az 
utánpótlás, és a szövetségesek — amint az ilyen esetekben szoká- 
sos — egymást kezdték okolni a kudarc miatt. Ferenc király befa- 
gyasztotta azokat a pénzküldeményeket, amelyeket a pápai kúria 
szokott kapni Franciaországból. Hadrianus panaszkodott: , Nem 
akarok állást foglalni Franciaország ellen, mert még aznap elakad- 
nának az onnan jövő pénzek, pedig udvarom főképpen azokból él. 
Jó forrásból tudom azt is, hogy ebben az esetben Franciaország 
királya Luther eretnekségét pártfogolná, és országában új módon 
rendezné az egyházi ügyeket." Ez egyike ama ritka eseteknek, ami- 
kor Hadrianus Luther nevét említi; Károly császárral folytatott 
terjedelmes levelezésében alig fordul elő e név. A pápa végül mégis 
kénytelen engedni a császár nyomásának ; a fegyvernyugvás tervét 
csendben elejtik, s Hadrianus csatlakozik a császár, Anglia, Velence, 
Firenze, Genova, Siena, Lucca nagy koalíciójához, amely Francia- 
ország végleges szétzúzására törekszik. Hadrianust súlyos gondok 
gyötörték e jobb szándéka ellenére kötött kényszerű szövetség miatt, 

amely őt elődje, Leó színvonalára süllyesztette le. E gondok köze- 
pette halt meg. Alig fél évig uralkodott Rómában. A nép biztosra 
vette, hogy megmérgezték, s orvosának kapujára plakátot szögezett, 
ki: "A haza megmentőjének", Hogy valóban méreg okozta-e halálát, 
az örökre tisztázatlan kérdés marad, mint oly sok más hasonló eset- 
ben. A Santa Maria dell" Anima német templomban helyezték örök 
nyugalomra. Sírfelirata így szól: , Még a legjelesebb férfiú tevékeny- 
sége is mennyire függ a kortól, amelyben munkálkodik!" A szarkofág 
körül négy szobor áll: Giustizia, Prudenza, Forza és Temperanza : 
la Forzának igazán semmi keresnivalója sincs ott, és Prudenzáról is 
csak nagy jóakarattal lehet állítani, hogy odaillik. 

Az a bűnvallomás, amelyet Hadrianus legátusaival Németország- 
ba küldött, sem volt okoslépés, és a pápa párthíveinek nézete szerint " 
a meggondolatlanság határát súrolta. A kialakult helyzetben vajmi 
kevéssé hatott, és ráadásulmég igen ügyetlen formában is , tálalták". 
Nem tudtunk meggyőző képet rajzolni az egyház egységéről, ami 

" pedig a birodalmat illeti, a , birodalmi gyűlésnek" nevezett üléseken 
kialakult kép világosan mutatja, hogy az erők összefogásának még 
a lehetősége is hiányzott. A széttagozódás, a külön államokra való 
szakadás folyamata már rég erősen előrehaladott stádiumban volt, 
még mielőtt súlyosbította a helyzetet a vallási probléma, amely jó 
alkalmat szolgáltatott a szakadások kiélezésére. A császár tartós 
távollétét kihasználva, újra felvetették a rendi kormányzat régi 
tervét, és félig meg is valósították, mint ahogy politikai dolgokban 
minden csak félig történt. A választófejedelmek akartak kormá- 
nyozni, ők sajátították ki maguknak a hangzatosan birodalmi kor- 
mányzatnak titulált bizottságot, amelynek a birodalmi ügyeket 
kellett vólna intéznie, pénzhiány miatt azonban csak részrendsza- 
bályokig jutottak. A fejedelmek tanácsosai nagy tervet gondoltak 
ki. Egységes vámterületet akartak kialakítani, vámőrségekkel a 
birodalom határain, amelyeket ekkor állapítottak meg először pon- 
tosabban, s Németalföld felét is bevonták. A városok, főleg pedig a 
nagy bankházak és kereskedelmi társaságok ebben saját érdekeik 
súlyos fenyegetését látták, és megbuktatták a tervet. A fejedelmek 
még a nagy monopóliumok kérdését is szóvá tették, és átfogó ren- 
delkezéseket hoztak a finánchatalmak korlátozására ; ezek a Spa- 
nyolországban tartózkodó császárhoz fellebeztek, úgyhogy ebből a 
tervből sem lett semmi ; elsősorban a Fuggerek futtatták zátonyra, 

akiknél a császár fizetőképessége. végső határáig el volt. adósodva. 
Újabb terv merült fel: minden zsidóra fejadót kell kivetni, s ebből 
kell finanszírozni a birodalmi kormányzatot. Ezt az elgondolást is 
elgáncsolták a városok, amelyek jókora summákkal vásárolták meg 
a császártól azt a jogot, hogy maguk adóztassák meg a területükön 
lakó zsidókat. A fejedelmek, akik sorban, negyedévenként egymást 
váltogatva vállalták a birodalmi ügyek intézését, elvesztették a ked- 
vüket. Az évtizedek óta szorgalmazott büszke birodalmi kormány- 
zat, amelynek megvalósításán főleg Frigyes fáradozott, dicstelenül 
felbomlott. Csak egy csonka bizottság maradt meg bélőle, amely 
Nürnberg birodalmi városból a kis württembergi Esslingenbe Hz0- 
dott vissza. 

Megmaradtak . a birodalmi gyűlésnek nevezett összejövetelek; 
amelyeknek nehézkes kancellária stílusban megírt, nyíltan és rava-. 
szul pontatlan megfogalmazású véghatározatai egy kötelező érvényű: . 


törvényhozás utolsó maradványát alkották. A birodalmi törvény: ka. 


nek szánt wormsi ediktumot, amely Luthert és követőit kiközösí- 
tette, egy homályos, de igen hatékony formula gyakorlatilag hatá- 
lyon kívül helyezte. A wormsi ediktumot — úgymond — nem lehet 


végrehajtani, mivel a népben azt a benyomást keltené, hogy ,,zsar- . .. 


noki önkénnyel akarják elnyomni az evangéliumi igazságot és fenn- 
tartani a nem keresztényi visszaéléseket". Ebből pedig csak ;a fel- 
sőbbség elleni ellenállás, zendülés és elszakadás támadhatna ". A hatá- 
rozat de facto szabad utat nyitott Luthernak és a reformátoroknak, 
és mindenki Így is fogta fel. Azon az ülésen, amelyen e következmé- 
nyeiben oly nagy horderejű határozat megszületett; Nürnbergben, 
1522-ben, . állt elő Chieregati pápai legátus Hadrianus bűnvallomá- 
sával. 

Ismét megmutatkozott, hogy Rómában ménnyire rosszul isrnerik 
a német viszonyokat. A legátusnak már megérkezésekor fölöttébb 
kellemetlen meglepetésekben volt része. Annak idején Cajetan meg- 
követelte, és elérte, hogy nagy pompával fogadják Augsburgban, 
ahová népes díszkísérettel, bíborral felcicomázott fehér paripán vo- 
nult be. Most a nürnbergi magisztrátus hallani sem akart ünnepélyes 
bevonulásról, mondván, hogy , nem olyan idők járnak". A templo- 
mokban az új tant hirdették. A legátus a prédikálók elfogatását kö- 
vetelte. A tanács erre sem volt hajlandó: a lakosság felbőszülne, 
esetleg zendülés törne ki. A könyvárusok kirakták pultjaikra Luther 

írásait ; a magisztrátus megbízott néhány tanácsurat, legyen gondjuk 
rá, hogy ezek a legátus ott-tartózkodásának idejére eltűnjenek; a 
rendelkezést meglehetősen hanyagul hajtották végre. A fejedelmi 
tanácsban emiatt hangos viták támadtak. Ferdinánd főherceg, aki 
mint császári helytartó volt jelen, hangsúlyozta, hogy őfelségét kép- 
viseli. A szász választófejedelem küldöttje így vágott vissza : "Úgy 
van, de csak a birodalmi kormányzat mellett és a birodalom rendje 
szerint!" Mindenki tudta, mennyire gyönge a fiatalúr helyzete, aki 
csak móst kezdett németül tanulni, s örökös tartományainak kor- 
mányzását egy Salamanca nevű spanyolra bízta, aminek következ- 
tében birtokain már-már a polgárháború veszélye fenyegetett. 

. A pápai legátus hosszú szakállú fejedelmi alakokkal és néhánj 
nagyon eleven fiatalabb tanácsossal találta magát szemben, ez utób- 
biakat egytől egyig , lutheránusnak" tartotta, még ha nagy püspök- 
ségek képviselői voltak is. A testület bizalmatlanul hallgatta a legá- 
tus fejtegetéseit : előbb a wormsi ediktumot kell teljes szigorral vég- 
rehajtani, csak utána kerülhet sor a kívánt reformintézkedésekre. 
Hadrianus erről is ünnepélyes szavakkal nyilatkozott, és bibliai pél- 
dákra hivatkozott : a tévtanokat hirdető Dáthánt és Abirámot maga 
Isten pusztította el; a korai császárok nem haboztak kivégeztetni 
Jovinianus és Priscillianus eretnekeket ; Huszt a jelenlevő urak elődei 
égettették meg. A német urak egyáltalán nem voltak kíváncsiak 
Dáthánra meg Abirámra ; arról akartak hallani, milyen intézkedé- 
seket várhatnak a száz , gravamen" ügyében. Kijelentették, hogy a 
római Szentszék elleni panaszok orvoslása után Luther tábora magá- 
tói is hamarosan szétszóródik, Hadrianus bűnvallomását tudomásul 
vették. Íme — mutattak rá —, ez is csak azt bizonyítja, mennyire 
sürgős a reform. Ezzel kell kezdeni. A korábbi disputáktól eltérően 
a német urak részéről új momentumként hangzott el a nagyon hatá- 
rozott fenyegetés: amennviben a panaszok orvoslása záros határi- 
adón belül nem történik meg (de remélik, hogy igenj, a német rendek 
, maguk keresik meg a módját annak, miként lehet véget vetni a pa- 
pok általi szorongattatásoknak és zaklatásoknak". Erre adva van a 
megoldás : a zsinat. Haladéktalanul, egy éven belül össze kell hívni 
a zsinatot! A császár és a pápa közösen hívják össze! Színhelyének 
német városban kell lennie! A legfontosabb követelés, amelyre még 
nem volt példa : a prelátusok mellett a világi küidöttek is vegyenek 
részt a zsinaton, szavazati joggal! 5 végül, biztosítani kell a véle- 

ménynyilvánítás és a vita teljes szabadságát: egyetlen részvevőt 
sem szabad már eleve ilyen vagy olyan álláspont elfogadására el- 
kötelezni. Mindenki szabadon adhassa elő, hogy véleménye szerint 
mik a teendők , isteni, evangéliumi és egyéb közhasznú dolgokban", 

El lehetne időzni ennél az indítványnál, csodálkozva és spekulá- 
ciókat szövögetve arról, mi lett volna, ha valóban sor kerül egy ilyen 
, népszövetségre" vagy nemzeti zsinatra. De az indítvány nyomta- 
lanul elsüllyedt, és egyetlen pontja sem valósult meg, hozzá se kezd- 
tek a megvalósításához. A sérelmek orvoslása nem következett be. 
A fejedelmek a maguk tartományi politikáját folytatták ; a nemes- 
ség a papság elleni háborúra készülődött ; a parasztság itt-ott már 
megkezdte a felkeléseket. A hatalmas és gazdag városok, amelyek a 
helyzet kulcsát a kezükben tartották, bezárták kapuikat, és csak 
kereskedelmük fejlesztésével, közösségük érdekeivel törődtek. A bi- 
rodalmi lovagok lendültek először támadásba. 


Sickingen és a lovagok bukása 


Luther az Igében bízott, és az meglepő módon hatalmas erejűnek 
bizonyult. A lovagok páncélkesztyűs kezükkel , jó kardjukra" csap- 
tak. A fejedelmek bátor zsoldosaikra bízták magukat és a pénzre, 
amellyel katonáikat fizették. A kisnemesség vezetője, Franz von 
Sickingen a rendi irányzatok között állott. Tekintete egyenesen arra 
az egy célra irányult, amelyet elérhetőnek tartott : saját fejedelem- 
séget akart alapítani. De voltak ennél még nagyobb tervei is. Min- 
denfelői sűrűn szálldostak feléje remények, óhajok, buzdítások. 
Néha , rajnai királynak" nevezték, hol tiszteletteljesen, hol gúnyo- 
san. Nem látta lehetetlenségnek, hogy a siker reményében kinyújtsa 
kezét a korona felé. Német király egyáltalán nem volt akkor. A csá- 
szár Spanyolországban tartózkodott, és a legcsekélyebb jelét sem 
mutatta annak, hogy belátható időn belül visszatér. Az elszegénye- 
dett, háttérbe szorított lovagság még mindig annak a nagy rendnek 
képzelte magát, amelyet az Isten akarata szerinti világrendben a 
legfontosabb hely illeti meg. Most vissza akarta hódítani pozícióit, 
ésegy új — vagy régi —rend rnegvalósítását tűzte ki céljául. Ellenségei 

a papok és a fejedelmek voltak, gyakran perszonális unióban egye- 
sülve, mivel a leggazdagabb fejedelemségeket papi személyek ragad- 
ták magukhoz. Így hirdette harci irataiban Ulrich von Hutten. 
Sickingen csak óvatosan követte barátját és annak meglehetősen 
bizonytalan terveit. A szertelen indulatú, megalkuvást nem ismerő 
Huttennak gyakran okozott csalódást Sickingen óvatoskodása, a 
császárral folytatott alkudozása. Sickingen nemcsak lovag volt, ha- 
nem vállalkozó is ; korántsem vetette meg a , talján praktikákat", 
amelyeket szívesen róttak fel az olaszoknak. Csapataival fedezte 
Károly császárrá választását ; Károly zsoldosvezéreként viselt had- 
járatot Ferenc francia király ellen, akinek előzőleg a szolgálatában 
állott. A császárválasztás előtt húszezer forintot kölcsönzött az ifjú 
uralkodónak, aki nagyon meg volt szorulva ; nem zálogra vagy adós- 
levélre, hanem csupán , a nemes ifjú vér" szavára. A bankárok óva- 
tosabban kölcsönöztek ; biztosítékul bányákat és uradalmakat írat- 
tak a nevükre. Sickingen őket, a , fináncembereket" ís gyűlölte. Sok 
ellenséget szerzett, és sokan rokonszenveztek vele; jó barátja csak 
kevés volt. 

Régi lovagi és egészen modern vonások keverednek benne, s teszik 
reprezentatív alakká. A szót és mindenekelőtt Luther szavát egy- 
általán nem vetette meg; hogy mélyebben behatolt-e Luther 
gondolataiba, az éppoly kétséges, mint barátja, Hutten esetében. De 
egy egész téli időszakot — télen mindig szüneteltek a hadjáratok és 
magánháborúk — azzal töltött el, hogy várában, Ebernburgban 
hosszú beszélgetéseket folytatott Luther néhány tanítványával, 
felolvastatott magának, elgondolkozott, és az új tan mellett dön- 
tött. Valószínű, hogy úgy tűnt neki: e tan támogatást nyújt nagy. 
tervei számára; de nem látjuk be, miért kellene ezért kevesebb 
vallási meggyőződést tulajdonítani neki, mint ellenfeleinek, akik a 
régi hittől várták pozícióik megszilárdítását. Luthernak menedéket 
kínált, amikor úgy hallotta, hogy a szerzetes nem maradhat tovább 
Wittenbergben. Vára, amelyet Hutten , az igazságosság szállásának" 
nevezett, számos üldözött prédikálónak nyújtott menedéket ; közü- 
lük többen jelentős szerepet vittek később, mint például az elzászi 
Martin Butzer és a sváb Johannes Hüssgen, aki kissé körülményesen 
Oekolampadiusnak nevezte magát, s Bázel reformátora lett. Az első 
evangélikus istentiszteletet, amelyen a német Bibliából olvastak 
fel, még Wittenberg előtt, Sickingen várában tartották. Hutten 

legmerészebb harci iratait itt nyomtatták ki. Úgy alakult a helyzet, 
hogy Sickingen császári tanácsos és zsoldosvezér erődje az új tan 
erős vára lett. Sickingen császári nyugdíja és szerződése továbbra is 
érvényben maradt. Igaz, csak papíron, mert a császári udvartól 
egy garast sem kapott. A vezénylése alatt álló csapatokat, amelye- 
ket hírnevét latba vetve toborzott, saját pénzéből és saját hitelének 
felhasználásával fizette. V. Károly világbirodalmának ezt az oldalát 
is érdemes megvilágítani, mert a császár nem egyedül Sickingen 
esetében viselkedett ilyen nagyvonalúan. 

Sickingen nem emelhetett panaszt; viselnie kellett a vállalko- 
zás rizikóját. Abban is modern ember volt, hogy nem támaszkodott 
egyedül a lovagi ököl erejére, hanem már a zsoldosok új fegyveré- 
vel is dolgozott, s ilyen értelemben a harmincéves háború hadvezé- 
rei előfutárának kell őt tekintenünk. Az e hadviselési módhoz szüksé- 
ges pénzeket az apjától örökölt birtokok okos kezelése révén te- 
remtette elő ; jószágai Kreuznach közelében voltak, termékeny vidé- 
ken, Németország egyik legjobb bortermő területén ; amellett mint 
bányatulajdonos is eredményesen és haszonnal gazdálkodott. Si- 
ckingen merőben különbözött a Götz von Berlichingen típusú rabló- 
lovagoktól, akik néhány csatlóssal megrohanták a gyenge fegyveres 
kísérettel utazó kis kereskedőkaravánokat. Sickingen rablóhadjára- 
tai — mert lényegében ezeket sem lehet másnak tekinteni — mindig 
nagyobb szabásúak voltak, és sokkal tetemesebb zsákmányt ered- 
ményeztek. Worms városát hétezer emberével ostrom alá fogta, 
körzetét elpusztította, a birodalmi átok nem riasztotta vissza; 
egyik lovagi barátjának tanácsára még nagyobb cél ellen fordult: 
a lotaringiai hercegség ellen. Akkor már számíthatott Miksa császár 
titkos támogatására, aki — noha ő közösítette ki — angol pénzse- 
gélyeket juttatott el hozzá. Minden hatalom kedvelte az ilyen had- 
viselési formát — hivatalosan megőrizték a békét, ugyanakkor 
párthiveikkel harcoltattak egymás ellen; ezeket meg lehetett ta- 
gadni, vagy el lehetett ejteni. Az erősen szorongatott lotaringiai 
herceg kénytelen volt évdíjakkal megvásárolni nyugalmát. Ferenc 
francia király felfigyelt a tehetséges vezérre, kegyesen fogadta 
Amboise-ban, rábírta, hogy álljon a szolgálatába, hagyja ott a 
császárt, aki, akárcsak az utódja, amúgy is rosszul fizette, vagy 
éppenséggel sehogy. Sickingen kezdett meggazdagodni. Újabb na- 
gyobb szabású hadjáratokat folytatott, kibékült a császárral, el- 

vállalta a birodalmi megtorló akciót Ulrich württembergi herceg 
ellen, e. fejedelemségből sajtolta ki katonái és a maga zsoldját, és 
megnövelte birtokait. Megrohanta a gazdag Metz városát, amely 
váltságot fizetett. A messzire tekintő vállalkozó Frankfurtot, sőt a 
gazdag Erfurtot is fenyegette. Csupán egy rablóhadjárat. vált szá- 
mára veszedelmessé, amelyet a lovagjaival viszálykodó fiatal hes- 
seni tartománygróf, Fülöp ellen indított. Pillanatnyilag sikert ara- 
tott ugyan, de olyan engesztelhetetlen ellenséget szerzett magának, 
akivel később meggyűlt a baja. Egyelőre azonban csak hírét és di- 
csőségét öregbítette a lovagok között, mert gondja volt rá, hogy a 
hadjárat hasznából nekik is juttasson. 

Ekkor sokan tőle várták reményeik valóra válását. Zsoldosok 
dalokat énekeltek róla, röpiratok magasztalták a nemes Sickingent, 
aki — mondották — a köznép iránt is jó szívvel viseltetik. Ebern- 
burgba sűrűn érkeztek írásbeli kérelmek, és Sickingen erélyesen fel- 
karoltminden ügyet, amelyet hasznosnak vagy igaznak ítélt. Hutten 
ösztönzésére pártfogásába vette Reuchlint is, akit a kölni domini- 
kánusok szorongattak. A hatalmas férfiú puszta fenyegetőzései is 
elegendők voltak ahhoz, hogy az öreg tudós ellen indított eretnek- 
pört beszüntessék ; sőt még kárpótlást is fizettek a kölniek, amikor 
Sickingen megrázta az öklét. A városok, a bankemberek rettegtek 
tőle. Egy dialógusban, amelynek szerzője igen kedvező színben 
tünteti fel Sickingent, a lovag az alábbi szavakkal mondja el, mit ért 
ő , financia (pénzügy) " és , fináncemberek" fogalmon : , Azt nevezik 
ők pénzügynek, ha valamely úri ember minden jövedelme nem ele- 
gendő kamatokra, járadékokra, zálogjogokra, nem képes megfizet- 
ni ; ha aztán valakinek valahol sikerül pénzt felhajtania, sokat 578 
de keveset ad vissza, az ilyesmit mondják financiának." 

Az egyházi urak megremegtek nevének hallatára, mivel az ő 
várából harsogtak világgá Huttennak a papok elleni véres háborúra 
buzdító csatakiáltásai. Sickingen ugyanakkor bizalmas kapcsolatot 
tartott Albrecht mainzi érsekkel, aki nem bánta volna, ha a lovag 
erősen megleckézteti többi egyházfejedelem-kollégáját, elsősorban 
a vele szomszédos trieri érseket. A császár — vélte Sickingen — 
szintén nem avatkozna be, ha neki sikerülne megalázni, sőt esetleg 
eltávolítani ezt az érsek-választófejedelmet, aki közismerten Fran- 
ciaország párthíve, s akit a császárválasztás előtt Ferenc király 
nagy summa pénzekkel vesztegetett meg. A Trier elleni támadással 

kell , nyílást vágni az evangélium számára". S valóban beláthatat- 
lan következményekkel járt volna, ha Sickingennek sikerül rést 
ütnie a Rajna menti , pap-utcában", ahogyan Miksa az ott húzódó 
egyházi birtokokat nevezte. 

Ezt a tervet nem tartották titokban, hanem buzgón propagál- 
ták, Sickingen számított arra, hogy a lovagság mindenütt hozzá 
csatlakozik, még odafent Észak-Németországban is. Megbízottai 
bejárták az egész országot. Landauban gyűlést tartott a lovagság, 
és Sickingent vezérré választották. Luther nem sokkal előbb publi- 
kálta egyik legszenvedélyesebb harci iratát ,a pápa és a püpökök 
hamisan papinak nevezett rendje" ellen, s megfenyegette a püs- 
pököket: , El akartok bánni velem, de nem lészen meg az akarato- 
tok, hanem vashomlokotok és ércnyakatok kényre-kedvre meg- 
töretik." Isten kedves gyermekeinek és igaz keresztényeknek nyil- 
vánítja mindazokat, akik , testüket, javaikat, becsületüket harcba 
vetve azon iparkodnak, hogy a püspökségek leromboltassanak, és a 
püspökök uralma kiirtassék." Megkezdődik életének az a szakasza, 
amikor belenyúl vagy belesodródik a napi politikába. Igen alkal- 
matlannak bizonyult erre a szerepre. Szerzetesi neveltetése folytán 
kívül élt az időn; még Wartburgban is cellájába zárkózó remete 
volt; Wittenbergbe visszatérve az ottani nyugtalan állapotok ag- 
gasztották, szelídségre és csendes megadásra intették. Wartburgból 
óvott mindenkit a zendüléstől, és Isten határozott parancsaként 
hirdette Pál apostol intelmét: , Minden lélek engedelmeskedjék a 
felső hatalmasságoknak." Alkalmasint voltak olyan homályos el- 
képzelései, hogy leginkább , a felsőbbség" alkalmas egy reform végre- 
hajtására, szerzetek és püspökségek megszüntetésére vagy legalább- 
is jogaik megnyirbálására, s ilyen gondolatainak hangot is adott. 
De tulajdon szavai és , Isten akaratában" való hite tovább sodorták. 
Ami eddig történt, abban Isten áldásának kézzelfogható jelét látta. 
Ha a lovagok felkelése új fordulatot idézne elő, az is Isten akarata 
lenne. Nem tudta áttekinteni az erőviszonyokat, nem ismerte sem 
a lovagok erőit, sem ellenfeleikét. Ha a püspökökről beszélt, csak 
azért hadakozott ellenük, mert üldözték az ő evangéliumát, 
ahelyett, hogy hirdették volna. , Amilyen egy kút víz nélkül, felhő 
eső nélkül, olyan egy püspök prédikálás nélkül. A püspök tiszte a 
prédikálás, s ha ezt nem cselekszi, olyan, mint egy kút, amelyik 
nem ad vizet." Elhanyagolják a rájuk bízott lelkeket. , Inkább gyil- 

koljanak le minden püspököt, pusztítsanak el minden szerzetet és 
kolostort, mintsem hogy egyetlen lélek is elkárhozzék!" — fakad 
ki dühös szenvedéllyel. Később aztán hasztalan igyekszik magyaráz- 
ni, hogy az ilyen mondatokat egészen másként kell értelmezni. A 
lényéhez, az írásmódjához tartozó kirívó paradoxonokat. a nép kép- 
telen volt megérteni. Ezeknek tulajdonképpen — itt is megbosz- 
szulta magát a szerzetesi nevelés — a dolgozószobában vagy a tudo- 
mányos-teológiai disputákban volt létjogosultságuk ; Ockham isko- 
lája még merészebb dialektikai paradoxonokra ragadtatta magát. 
Luther azonban most mindenki számára beszélt és írt, méghozzá 
hallatlan erővel. 

Értelmi színvonalukat tekintve a lovagok is csak nép voltak. 
Hogy mint a társadalom egyik rendje mit jelentettek, az hamaro- 
san megmutatkozott. A haditechnika túlhaladt rajtuk. Az egy lobogó 
köré tömörülő páncélos lovasok rohamának elavultsága már abban 
a harcban is megnyilvánult, amelyet Merész Károly vívott a sváj- 
ciakkal. A gyalogság és a tüzérség lett a hadviselés domináló té- 
nyezője. Hogy a lovagok ezt nem értették meg, azon nem is nagyon 
csodálkozhatunk, ha arra gondolunk, hogy a lovasságot és lovasro- 
hamokat általában döntő fegyvernek tekintették egészen az első 
világháborúig. A páncélos vitéz már csak a lovagi tornákon, a ne- 
messég legkedveltebb szórakozásán szerezhetett babért; ebben a 
korban jeléntek meg a gazdagon illusztrált , tornakönyvek", ame- 
lyek jócskán teret nyújtottak a nemesi gőgnek is. A , tornaképesség" 
volt a nemesség döntő , próbája", ez s még a jól dotált kanonoki 
stallumok betöltésénél is döntő súllyal esett latba. A gazdasági élet 
is maga mögött hagyta a lovagokat ; ezért gyűlölték a ,,bors-zsáko- 
kat" és kereskedőket, ezért tekintettek tehetetlen irigységgel a 
polgárokra, akik sokkal kényelmesebb körülmények közt éltek, 
mint az urak nagyon komor váraikban és rablófészkeikben, a pol- 
gárokra, akik selyemben-bársonyban jártak, a világ minden ré- 
széből importált drága csemegéket zabáltak, míg ugyanakkor egy 
lovag felesége legtöbbször nem sokkal élt különbül, mint a módo- 
sabb parasztasszony. Néhány kisnemes felismerte az idők jelét, s a 
fejedelmi udvarokban igyekezett tanácsosi állást szerezni; ehhez 
azonban tanulásra, olvasásra, némi világismeretre volt szükség. Azor- 
szágos béke, amelyet súlyos büntetésekkel fenyegetőzve folyton meg- 
hirdettek, csak papiroson létezett. A Legfelső Birodalmi Törvény- 

szék döntésein csak nevettek. A különböző vidékeken ünnepélye- 
sen testületeket, szövetségeket alakítottak, a lovagok az összejöve- 
teleken sokat ittak, és nagy térveket kovácsoltak. Valamennyien 
természetesnek tartották, hogy Sickingen a vezérük : eddig minden 
sikerült neki, előrelátó, fortélyos eszű ember, nagy összeköttetései 
vannak a császári udvarnál, azonfelül gazdag is, és még a gyűlölt 
pénzemberek is szívesen hiteleznek neki, ami olyan áldás, amelyben 
a lovagi rend tagjai nem részesültek. Sickingennek csapatok álltak 
rendelkezésére, ez is fontos körülmény volt, mivel az urak annyira 
már lépést tartottak a korral, hogy inkább a , csatlósokra" bízták 
a verekedést, maguk csak parancsokat osztogattak. Sickingen ve- 
zetésével egészen nagyszabású rablóhadjáratra készülődtek a gaz- 
dag Trier ellen. 

A hadjáratot megelőző tél. folyamán Hutten Ebérnburgból a 
kiáltványok egész sorát küldte széjjel, hogy szövetségeseket tobo- 
rozzon. Kissé későn ugyan, de eszébe jutott, hogy esetleg a kalmár- 
lelkületű városokat is meg lehetne nyerni. Felszólította őket, hogy a 
birodalmi lovagokkal összefogva harcoljanak a legnagyobb veszélyt 
jelentő fejedelmek ellen. Egy Hartmut von Kronberg nevű lovag 
(a Taunus hegységben), Sickingen sógora, meglehetősen zavaros 
értekezésekben propagálta Luther ügyét; felszólította a császárt 
— még mindig sokan reménykedtek a császárban — : értesse meg a 
pápával, hogy ő az Antikrisztus ; a cseh nemességet is próbálta meg- 
nyerni szövetségesül. Luthernak hosszú levelet írt, amely tüstént 
megjelent nyomtatásban; érthető, hogy a birodalmi átokkal súj- 
tott Luther örült a biztatásnak, és kissé jobb véleménye lett a lovagi 
rendről, amelyet Hutten írásai alapján nem becsült valami sokra. 
Kronberg várúr levele meghatóan naiv bizonysága annak, miként 
fogták fel az új gondolatokat, és milyen bizalommal fordultak sze- 
mély szerint is Lutherhoz. A lovag , legkedvesebb testvérének" szó- 
lítja, az ,atya" szót Krisztusnak tartva fenn. Csodálja Luther bátor- 
ságát ; ,ezzel kegyelmed kétségkívül a mennyei Atya akaratát tel- 
jesítette". Nemesi rang és vagyon mit sem ér, Isten gyermekének 
egyedül csak a hitre van szüksége. Gyermeki hittel bízik Hartmut 
még abban is, hogy a , jóságos és irgalmas Isten kegyelmében ré- 
szesíti felsőbbségeinket és mindannyiunkat". A papok elleni hábo- 
rúról egyetlen szót sem ír, csak , az egész német nemzet nyomorú- 
ságát, ínségét és szörnyű hanyatlását" emlegeti, amely Luthert is 

annyira aggasztja. De Luther immár. napvilágra hozta a Bibliát, 
hála a könyvnyomtatás művészetének, amelyet , német földön ta- 
láltak fel elsőként", és a Bibliából a legszegényebb és a leggazda- 
gabb egyaránt meg tudja érteni üdvözülését, , jó, világos német 
nyelven"..A könyvnyomtatás művészete azonban arról is gondos- 
kodott, hogy a füzetecskéhez hozzácsatolják a Hartmut lovag ké- 
szítette , kinevezést", amelyben a lovag nemcsak a zsoldjában álló 
katonáknak mutatkozik be mint parancsnok, hanem ,a világ min- 
den harcosának? is. Egyébiránt az elsők között volt, aki kis létszá- 
mú csapattal Sickingen segítségére sietett. 

Sickingen ügye tehát nagy rokonszenvet keltett sok helyütt, en- 
nek ellenére , a világ minden tájáról" nem sereglettek hozzá a har- 
cosok tömegei. A hadjárat rosszul volt megtervezve. Sickingen nem 
volt Zizka, amint azt Hutten szemére is vetette. A nagy huszita ve- 
zér is nemesember volt ugyan, de népi hadsereg állt mögötte ; azon- 
kívül hadászati zseni volt, aki hatékonyan tudta újra alkalmazni a 
szekérvárat, ezt az ősrégi harci eszközt, s végül könyörtelen vas- 
fegyelmet tartott seregében, amiről fennmaradt hadicikkelyei ta- 
núskodnak. Mindezek a tulajdonságok hiányoztak Sickingenből, 
azzal a fanatikus hittel együtt, amelyre a huszita vezér hadicik- 
kelyeit alapozta. Sickingen inkább Fortunában, kora hadistennőjé- 
ben bizakodott, márpedig az mindig nagyon szeszélyesen viselke- 
dett. Sickingent egyszer már cserbenhagyta, amikor az mint csá- 
szári zsoldosvezér Franciaország ellen vezetett hadjáratot; rossz 
volt az időjárás, amivel a hadműveletek sikertelenségét általában 
mentegetni szokták ; a császári udvar nem támogatta, és nem folyó- 
sította a zsoldokat; Sickingennek elment a kedve attól, hogy a 
saját pénzéből még több pénzt fektessen a vállalkozásba, és vissza- 
vonult. Zsoldosai szétszéledtek, hírnevén súlyos csorba esett. Nem 
utolsósorban ezt akarta kiköszörülni most, amikor saját költségére 
és saját céljai érdekében átütő erejű csapásra készülődött. A kilá- 
tások kedvezőnek látszottak. A Rajna-vidéken egészen a holland 
határig, Vesztfáliában, Braunschweigban lakó lovagok segítséget 
ígértek, máshonnan is érkeztek szép számmal egyéni ajánlkozások ; 
a frank nemesség szövetséget alakított, bár ez külön terveket szö- 
vögetett. Sickingen Luther választófejedelmével is tárgyalt, de 
Frigyes határozottan elutasító választ adott. A lovag Csehország- 
ból is jelentős katonai erőket várt. 

Ami végül összegyűlt, az nem lovagi sereg volt, hanem toborzott 
zsoldoshad, amelyet Sickingen fizetett. 1522 augusztusában meg- 
küldte írásbeli hadüzenetét a trieri érsek-választófejedelemnek ; 
még az ilyen rablóhadjáratoknak is megvoltak a maguk , jogi for- 
mái", amelyeknek megtartására kínosan ügyeltek. Kiáltványok- 
ban közölte Trier lakosaival, hogy megszabadítja ,a papok súlyos 
antikrisztusi törvényétől", és az evangéliumi szabadsághoz vezeti 
őket. A birodalmi kormányzatnak nevezett bizottság Nürnbergből 
felszólította Sickingent, hogy maradjon békén. A lovag büszkén 
válaszolt: új rendet akar teremteni a birodalomban. Birodalmi 
Törvényszékkel fenyegetőznek? Nos, neki megvan a saját bírósága 
— lovaskatonák meg ágyúk. Arra is célzott, hogy a császár egyetért 
szándékával, és nincs ellene kifogása, ha körmére koppint a hűtlen 
trierinek, aki Franciaországtól oly sok aranyat kapott. Az volt a 
terve, hogy gyors rajtaütéssel veszi be Trier városát. Néhány kisebb 
fejedelmi személyiség is részt akart venni a játszmában, köztük egy 
öntelt Hohenzollern meg egy Fürstenberg gróf; Albrecht mainzi 
érsek gondoskodott róla, hogy Sickingen csapatai az ő területén 
háborítatlanul átkelhessenek a Rajnán, és előrenyomulhassanak. 
Sickingen keresztes hadjáratként vonultatta fel seregét. Lovasai 
, Uram, legyen meg a Te akaratod!" jeligét viseltek tarka zekeujjai- 
kon, a jelszó pedig ez volt : , Halál vagy győzelem az evangéliumért! " 
A vezér figyelmeztette őket, hogy kíméljék a földeket és az embe- 
reket, hagyják békén a jó bortermő vidék szőlőtőkéit ; a tőkék el- 
pusztítása az akkori hadviselés egyik kedvelt módszere volt. A ka- 
tonák eleinte nagyjából megtartották a parancsot; beérték azzal, 
hogy kifosztották az apátságokat és kolostorokat. Trier előtt azon- 
ban egyszeriben megakadt az előnyomulás. Sickingen veszélyesen 
alábecsülte ellenfelét. Az érsek, Richard von Greiffenklau, szintén 
ősnemesi család sarja, mint ő, olyan férfi volt, aki nemcsak imád- 
kozáshoz és körmenetek vezetéséhez értett. Fáklyát ragadva be- 
rontott a Szent Maximinusról elnevezett kolostorba, amely az ellen- 
ségnek alkalmas támaszpontul szolgálhatott volna a város kapui 
előtt, felégette; vaskézzel elfojtott minden olyan mozgolódást, 
amely a támadóknak kedvezett volna. Neki is megvoltak a maga 
zsoldoscsapatai, amelyek a falakon őrködtek. A választófejedelem- 
ség nemeseit sok rokoni szál fűzte a káptalanhoz, egyikük sem csat- 
lakozott Sickingenhez. A nagy és jól erődített várost néhány ezer 

emberrel megostromolni már eleve kilátástalan vállalkozás volt. 
Az innen-onnan összeverődött csapatok fegyelme, amely kezdettől 
fogva meglehetősen laza volt, most teljesen felbomlott; hordák 
módjára vonultak vissza, kirabolt és felgyújtott falvak füstölgő 
romjai jelezték útjukat. Sok zsöldos már ekkor jobbnak látta 
kerekét oldani, mert segítség és csapaterősítések helyett csak rossz 
hírek érkeztek. 

Az érsek nemcsak a védekezésben bizonyult energikusnak. 
Mozgósította azokat a fejedelmeket, akikkel jó viszonyban volt. 
A fiatal hesseni tartománygrőf, aki nem felejtette el Sickingen rab- 
lóhadjáratát, önként ajánlkozott szövetségesnek. A pfalzi választó 
is csatlakozott hozzá ; korábban pártfogolta lovagját, de az utóbbi 
időben egyre inkább úgy látta, hogy egykori udvarmesterének fi- 
acskájából olyan férfi vált, aki a fejedelmi házak megdöntésére 
törekszik, és választófejedelem akar lenni. Miközben a kudarcot 
vallott Sickingen szinte megbénult, és komor töprengésbe merülten 
gubbasztott erős várában, a fejedelmek cselekedtek, gyorsan és 
okosan. Megvoltak az összeköttetéseik, amelyek sokkal jobban 
funkcionáltak, mint a támadó bizonytalan kapcsolatai. A baráti 
és kevésbé baráti érzelmű hatalmasságok valamennyien egyetértet- 
tek abban, hogy itt alapvető rendi érdek forog kockán, s energiku- 
san beavatkoztak. Fenyegetésekkel és fegyveres erővel megakadá- 
lyozták, hogy lovagok vagy zsoldosok csatlakozzanak Sickingen- 
hez. Braunschweigból ezerötszáz főnyi toborzott zsoldoscsapat in- 
dult el Sickingénhez ; a fiatal hesseni tartománygróf útközben fel- 
tartóztatta és a saját szolgálátába fogadta őket; a zsoldosok bár- 
milyen zászlóra felesküdtek, nekik csak az volt fontos, hogy zsold- 
jukat pontosan megkapják. A fejedelmek kiváló taktikai érzékére 
vall, hogy nem fordultak azonnal közvetlenül Sickingen ellen. Előbb 
mindenfelé szétszórt kisebb híveit támadták meg. A nyíltszívű és 
meggondolatlan Hartmut von Kronbergnak kellett először megfi- 
zetnie a számlát rokona helyett. Elvesztette várát, birtokát, idegen 
földre kényszerült — , elment a nyomorúságba", ahogyan akkori- 
ban mondták —, s amerre járt, mindenütt reménytelenséget ter- 
jesztett. A kis konzorcium fejedelmei a birodalmi városok között 
is segítőkre találtak. Nagy várrombolás kezdődött. Sok régi szám- 
lát egyenlítettek ki. Különösen kitett magáért a Sváb Szövetség, 
a szétforgácsolt birodalom egyetlen politikai egyesülése, amelyben 

volt bizonyos összetartás, amely pénzzel és katonasággal is ren- 
delkezett, s amelynek Georg von Truchsess személyében igen bru- 
tális, igen harcias vezére volt. A lovagoknak szigorúan megtiltottak 
mindennemű szövetkezést és összejövetelt, s a birodalmi kormány- 
zat gyámoltalan parancsaitól eltérően e tilalom mögött fegyveres 
hatalom állt. A lovagok beadták a derekukat ; egyetlen merész e- 
gyéni akciót sem jegyeztek fel a krónikák. Sickingenről és az ő vé- 
géről is csak kevés olyat tudunk, ami niegfelelne nemzeti hős híré- 
nek, eltekintve attól, hogy bátran halt meg vára omladékai között, 
s nem menekült el, mint lovagtársainak túlnyomó többsége. 

Teste elnehezült, egész lénye nehézkessé vált ; negyvenesztendős 
korában már öregembernek látszott, s ebből az időből származó 
portréja puffadt arcot mutat, nem a korábbi merész vonásokat. 
Köszvényén kívül komor horoszkópok is gyötörték; pedig fiatal 
korában nagy felemelkedést jósoltak neki a csillagok. Állítólag al- 
kímiával is foglalkozott várában ; a krónikákban szó esik egyik párt- 
fogoltjáról, egy , második Faust"-ról, aki , misztikus dolgokkal" 
foglalkozott. Sickingen élete utolsó telén is csupán politikai arany- 
csinálással próbálkozott. Franciaországgal, Csehországgal akart 
kapcsolatokat létesíteni, tervei parttalan messzeségbe tágultak, 
mialatt a közelben minden összeomlott. Még a legkézenfekvőbb 
tennivalót, egy biztos támaszpont kiépítését is elhanyagolta. Az 
igen erős és híres Ebernburg helyett, ahol minden kincse és legjobb 
"ágyúi voltak, Landstuhl várát választotta tartózkodási helyéül. 
Ott felületesen s szinte hebehurgyán téglafallal erősítette meg a 
tornyokat, három sor vékony palánkot húzatott a várhalom körül; 
e halom közelében égy jóval magasabb hegy emelkedett. 1523 áp- 
rilisának egyik napján Sickingen egyik tornyából lovascsapat köze- 
ledését vette észre. Nagyon megörült, mert azt hitte, végre segítség 
érkezett Németalföldről vagy Csehországból, A lovasok a szomszéd 
hegy lábánál leszálltak, lovaikat a fákhoz kötötték; nem sokkal 
később ágyúkkal megrakott társzekerek oszlopai tűntek fel. Meg- 
szállták a hegytetőt. A húszesztendős hesseni tartománygrőf, aki 
a zsoldosok öltözékét, hasított bugyogóját viselte, nem tagadta meg 
mágától azt az élvezetet, hogy egyik öregágyújával [közepesen 
hosszú csövű ágyú] maga vegye célba a várat. A lövegeknek akkori- 
ban még nevük volt: ,a pfalzi Oroszlán" (Leu), ,a dühös Elza" 
stb. Sickingennek is volt Ebernburgban egy messze földön híres 

ágyúja, a , Csalogány", Stefan frankfurti mester öntötte; ez a fel- 
irat ékeskedett rajta : 


Kedvesen, szépen szól az én dalom, 
De annak, kinek szól, borzalom. 


Remek példány volt, hossza meghaladta a tizenhárom lábat, het- 
venegy mázsát nyomott. A , Csalogány" azonban nem szólalt meg. 
Ezeknek a szépen vésett" feliratokkal díszített, vastag és hosszú 
csöveknek a hatóerejét a korabeli feljegyzések kissé mindig éltú- 
lozzák; többnyire csak kerek kőgolyóbisokat lődöztek belőlük, s 
két lövés között hosszú idő telt el. A morális hatás bizonyára na- 
gyobb volt az ágyúzás okozta károknál. A lovagok túlságosan hosz- 
szú ideig érezték magukat biztonságban , bevehetetlen?" váraikban. 
Többnyire már néhány lövés után megadták magukat. Sickingen 
azonban az új fegyver áldozata lett. A várfalon akarta figyelni a 
lövöldözést, amikor a magas szirten felállított csatakígyók e- 
gyikéből jólirányzott kőgolyó vágódott a falba, közvetlenül mellette ; 
egy gerenda szétforgácsolódott, s szilánkjai felhasították Sickingen 
oldalát. A lovag biztonságos boltíves helyiségbe vitette magát, on- 
nan hallgatta a , pogány lövöldözést" ; egyik barátjának még levelet 
tudott küldeni: , Egy kicsit megütött a kő, de oda se neki." Csak- 
hamar azonban üszkösödni kezdett a seb. Sickingen kapitulált. 
A fejedelmek bementek a kazamatába, a haldokló fekhelyéhez 
léptek. A lovag erőlködve le akarta venni sapkáját öreg hűbérúra és 
egykori pártfogója, a pfalzi választó előtt, de az nem engedte, még 
mindig jóindulattal volt iránta. A tartománygróf kevésbé volt kí- 
méletes : , Miért özönlötted el országomat, amikor még kiskorú fiú 
voltam?" A trieri érsek: , Franz, mi okát tudod adni annak, hogy 
megtámadtál engem és szegény népemet?" — , Erről sokat lehetne 
beszélni, volt okrá bőven" — felelte dacosan Sickingen. A káplán 
felmutatta az áldozati ostyát. A fejedelmek levetették fejfedőiket, 
és elmondtak egy Miatyánkot, amikor a nagy ellenfél kiszenvedett. 
A holttestet üggyel-bajjalegy ládába gyömöszölték, s levitték a hegy- 
ről, hogy a falu templomában felravatalozzák. 

A fejedelmek nem sokat késlekedtek. Egymás után foglalták el 
Sickingen többi várát, szám szerint huszonhetet ; Ebernburgban — 
a legerősebb várban, amely egy ideig állta az ostromot — gazdag 
zsákmány került a kezükre. Három jegyző vette pontosan lajstrom- 

ba az értékes ruhákat, szőnyegeket, a lőszereket, ágyúkat, fegyve- 
reket, a pénzt, hogy ne legyen vita. A híres , Csalogányt" a tar- 
tománygróf kapta meg. Az ezüst értékét tízezer forintra becsülték. 
Egy nehéz, vasveretekkel borított ládában megtalálták Sickingen 
levelezését, amelynek anyaga sok nagyúrra igen kompromittáló 
volt; az egészet biztos helyre szállították, s nagy részét minden bi- 
zonnyal megsemmisítették. Állítólag Luthertól származó leveleket 
is őrzött a láda, amelyek a reformátorra súlyosan terhelő adatokat 
tartalmaztak ; ha voltak is ilyen levelek, nem maradtak ránk. 
Sickingen vége a határozottabb formájú fejedelmi uralom kez- 
detét jelentette. A három szövetséges kis koalíciója kibővült. A kis- 
nemességtől való félelem, amely nem volt csekély, most szerte- 
foszlott. A még mindig erős lovagi rend mitikus nagyságáról kide- 
rült, hogy csupán illúzió. Zsoldosok és ágyúk néhány nap alatt vé- 
geztek a , rajnai királlyal". A várrombolás most már nagyban foly- 
tatódott, és messze túl azon a körön, amely szövetségi kapcsolat- 
ban állt Sickingennel. Az akcióban igen tevékenyen működött köz- 
re Nürnberg és Augsburg, elsősorban kitűnő polgári tüzérséggel. 
A rablófészkeket nem kőgolyóbisokkal pusztították, hanem sokkal! 
alaposabban, robbantásokkal; a bástya- és falomladékokat elhord- 
ták az odacsődített parasztok, akik készséggel segédkeztek. Köz- 
ben eltanulták a várrombolás technikáját, s remélték, hogy nem- 
sokára saját ügyük javára fordíthatják újonnan szerzett ismeretei- 
ket. A büszke várurak közül sokan földönfutóként bolyongtak a 
birodalomban. Fiaikat szívesen nevezték Wolfnak (Farkas), és nem 
Szent Wolfgangra gondoltak ezzel kapcsolatban. A Fuchs und 
Wolf (Róka és Farkas) című dialógus így írja le a lovagcsemeték 
neveltetését: , Nagyon jól tudod, hogy minket, Farkasokat szü- 
leink kora ifjúságunktól mindenféle csínyekre és garázdasá- 
gokra neveltek, sohasem tiltották, hogy megtámadjunk barátot 
vagy ellenséget . . . őszintén nem becsülte senki az olyat, aki nem 
akart részt venni ilyen portyákban és verekedésekben . . . úgy vél- 
ték, hogy mindaz, amit a földeken látunk, minket megillető zsák- 
mány." A történet vége pedig így szól: a sickingeni párton álló 
Róka később megint találkozik a frank Farkassal, s megkérdi tő- 
le: , Miért ilyen horpadt a hasad, miért lopakodsz ilyen soványan a 
sövényeken át?" Hát igen, a Farkasoknak nincs állandó hajlékuk 
többé, nincs miből megélniük, lopakodva bolyonganak a bokrok 

között, és nem tudják, merre tartsanak. Egy Absberg nevű lovag, 
akinek sikerült elmenekülnie, mielőtt várát porig égették, hosszú 
évekig csavargott az országutakon, fölöttébb kétes társak kísére- 
tében, míglen a nürnbergiek álmában megölették egy tolvajtanyán. 

Sickingen sorsa sokáig foglalkoztatta az emberek fantáziáját ; 
alakja a 19. században ismét felbukkant, megtisztultan és új re- 
ményekkel felruházva, akkor, amikor megint a birodalom új rend- 
je körül lángolt fela vita. Ferdinand Lassalle azt írta Karl Marxnak, 
hogy el van ragadtatva e sajátos egyéniség életétől és tetteitől. Jam- 
busokban könyvdrámát írt Sickingenről és a fejedelmek elleni har- 
. cáról: , A fejedelmek ámításának ne higgyettek, fSzavuk hazug volt 
mindig, most is az . . . " A drámában egyik bizalmas embere azt 
tanácsolja a lovagnak, csatlakozzék a parasztokhoz, a szocializ- 
mus merész előfutáraihoz, így az utolsó órában még megmentheti, 
és diadalra viheti ügyét. Sickingen kortársainak túlnyomó több- 
sége hűvösebben és reálisabban ítélte meg a lovagot. De ők is nagy 
félelemmel beszéltek arról, mi lett volna, ha a lovagok szövetkez- 
nek a parasztokkal. Leonhard von Eck bajor kancellár fejedelmei 
számára velősen így foglalta össze aggodalmait: Ha a parasztok 
fellázadnak, reggelire elfogyasztják a püspököket, ebédre a fejedel- 
meket, utána leöblítik gégéjüket a lovagokkal. 

Luther eme események és félelmek közepette új értekezést al- 
kotott: A világi felsőbbségről, hogy meddig tartozik neki az ember en- 
gedelmességgel. 1522 telén írta, amikor Sickingen a várában komor 
töprengésekbe merülve szövögette túlságosan okos és fantasztikus 
terveit. Luther írása az aktualitás jegyében fogant. Sokan úgy em- 
legetik, mint Luther tanítását és nézeteit , az államról", de ezt sem- 
miképpen sem lehet elfogadni. Luthernak nem volt határozottan 
körvonalazott politikai véleménye, és nem ismert semmiféle álla- 
mot. A megírás időpontja a fontos ; hiszen másoknak, akik inkább 
voltak erre hivatva, szintén nem volt a legcsekélyebb mértékben 
is világos elképzelésük az államról vagy arról, hogy az adott pilla- 
natban mi volna a helyes teendő. Nürnbergben ülésezett a birodal- 
mi kormányzat, amely Sickingent birodalmi átokkal sújtotta, 
de hamarosan kétségessé vált, hogy fellép-e a lovag ellen. Sokan 
apelláltak hozzá olyanok, akiket a három fejedelem konzorciuma 
erősen szorongatott. A birodalmi kormányzat tagjai csöppet sem 
sajnálták a mainzi érseket, akitől a fejedelmek súlyos pénzbírságot 

csikartak ki, amiért hallgatólagosan támogatta a condottierét. De 
egyéb, merőben távol eső okokból másokat is megtámadtak. A fe- 
jedelmek éppoly kevéssé törődtek a birodalmi kormányzat rendel- 
kezéseivel, mint Sickingen. Folytatták rablóhadjárataikat, csak 
kissé magasabb szinten. A Sváb Szövetség is akcióba lépett a maga 
céljai érdekében. E két külön szövetség mindegyike ütőképes, jól 
felfegyverzett sereggel rendelkezett; a birodalmi kormányzat csu- 
pán rendeleteket bocsáthatott ki, ráadásul még az egyetértés sem 
volt meg a testületen belül. Az egész, üggyel-bajjal felépített, már 
kezdettől fogva laza rendi kormányzat felbomlott. A városok követ- 
séget menesztettek a császárhoz ; a delegáció két hónap alatt jutott el 
Spanyolországba, és az udvarnál nem a legbarátságosabb fogadta- 
tásban volt része. Tudtára adták, hogy császári biztosként egy bur- 
gund főnemes Németországba utazik, s majd utánanéz a dolgok- 
nak. Ilyen volt az az államrend, amelyet Luther maga előtt látott, 
ha ugyan egyáltalán ismerte vagy felfogta: egy császár Madrid- 
ban, akit Németországban egy megbízott képvisel; egy birodalmi 
kormányzat, amely felbomlott ; fejedelmek, akik különböző alkalmi 
koalíciókba tömörülnek a birodalmi kormányzat ellen, vagy egé- 
szen egyedül, egymaguk dacolnak vele, s azt teszik, amit akarnak ; 
birodalmi városok, amelyek mindegyike kizárólag a saját kereske- 
delmi érdekeivel törődik; zsoldosseregek hadjáratai szerte az or- 
szágban; és az anarchia mögött a fenyegetően morajló parasztság 
nagy tömegei, akik már javában egyenesre kalapálják kaszáikat, 
hogy lándzsákat csináljanak belőlük. 

Senkinek sem volt akkor semmiféle koncepciója Németországban 
az államról és a kormányzati formáról ; az Ágoston-rendi barát, aki 
még mindig a szerzetesi csuhát viselte, szintén nem tudott világos 
elképzelést kialakítani magában. Bűnbánati prédikációt tartott, 
ez volt az a forma, amelyet ismert, amellyel fölényes biztonsággal 
tudott bánni. Féktelen természetének megfelelően szilaj erővel 
vagdalkozott maga körül, minden irányban. Az evangéliuma for- 
gott veszélyben, Istennek tiszta és világos Igéje. Először a püspö- 
kök ellen mennydörgött, akik az evangéliumot el akarták nyomni, s 
még választófejedelmének fél államába is belenyúltak , régi jogaik- 
ra" hivatkozva, amelyek még abból az időből származtak, amikor a 
pápai kúria hatalma nem ismert országhatárokat. A fejedelmek ül- 
Jözték az evangéliumot, kiváltképpen Luther személyes ellensége, 

György herceg, Szászország másik felében, úgyszólván az ajtaja előtt. 
Most ezek ellen emelte fel kezét. Választófejedelmének fivéréhez 
és. társuralkodójához, János herceghez intézte írását; mert még a 
Szászország felét alkotó választófejedelemség sem állt egységes 
kormányzás alatt. Bölcs Frigyes habozott, és megmaradt a régi 
hitnél; fivére szorosabban csatlakozott Lutherhoz, de nagyon ne- 
hézkes, belső megvilágosodásra szomjazó lelkével más prófétákra . 
is hallgatott, nemcsak Dr. Lutherra. Sok próféta szónokolt minden- 
felé. Az Ige csak Luther számára volt olyan világos és egyértelmű, 
hogy lelkében nem maradt semmi kétely. 

A Bibliája volt a zsinórmértéke. , Minden lélek engedelmesked- 
jék a felső hatalmasságoknak" — írta Pál apostol a rómaiakhoz 
intézett levelében. Luther nem történelmi szemmel olvasta ezt. 
Nem a misszionáriusnak községéhez iritézett okos tanácsát látta 
benne: Pál azt tanácsolta a hivőknek, alkalmazkodjanak a római 
birodalom törvényeihez, amely mindenesetre állam volt, hatalmas 
hivatalnoki apparátussal és szilárd igazságszolgáltatással; ezt a jog- 
rendet maga Pál is igénybe vette, amikor arra hivatkozott, hogy 
ő római polgár, s mint ilyen védelemre-tart számot. A levél maroknyi 
keresztényhez íródott, akik kicsiny gyülekezetet alkottak Rómában, a 
világvárosban. Luther számára azonban ez Isten Igéje, Isten paran- 
csa volt, amely minden időben és minden helyzetben érvényes. 
Az ,exuszia" görög szót Luther , felsőbbségnek" (felső hatalmas- 
ság, Obrigkeit) fordította ; korának felsőbbségei az antik római vi- 
szonyoktól igen különbözők, igen nagy számúak, gyakran igen kéte- 
sek voltak: császár, királyok, fejedelmek, önálló városok magiszt- 
rátusai, apró-cseprő hűbérurak és földbirtokosok. Bach még így 
értelmezte a szót, és egyik, egy szász kamarás tiszteletére kompo- 
nált világi kantátájában (,, Mer han en neue Oberkeet") a hűbéri 
birtok alattvalói hódolnak a kamarásnak, új hűbéruruknak. A 18. 
században sok helyen a régi alattvalói szellem még mindig olyan, 
mint Luther korában: Az uraság — úgymond — jóságos, de az 
intéző, az ispán pogányul gyötri a szegény parasztokat : 


Ispán úr, azt kérjük okkal, 
Bánj jobban a parasztokkal, 
Ha lehúzod az ingünket, 
Hagyd meg legalább bőrünket. 

Az uraságnak minden jót kívánnak: 


Kamarás uruk legyen áldott, 
Adjon neki a jószerencse 
Naponta tízezer dukátot. 


A nagyságos asszony is jóságos, és csöppet sem kevély: 


Faragatlan tuskók vagyunk bár, 
Velünk kegyesen szóba áll, 
Nyájas szavakkal diskurál. 


Luther azonban korántsem gondolkodik ilyen alázatosan a fel- 
sőbbségről, amelynek fogalmi körébe a császártól és a fejedelmek- 
től lefelé oly sokan beletartoznak, egészen a nemesi földbirtokosokig. 
Erős szavakkal szól hozzájuk : , Az emberek nem fogják tűrni, nem 
tűrhetik, nem akarják tűrni sokáig a ti zsarnokságotokat és önké- 
nyeteket. Kedves fejedelmek és urak, hogy tudjátok, mihez tart- 
sátok magatokat: Isten nem akarja ezt tovább. Már nem az a 
világ járja, mint egykoron, amikor úgy üldöztétek és hajszoltátok 
az embereket, mint a vadat." A püspökök ,, világi fejedelmekké 
váltak . . . szépen megfordították a dolgot: belsőleg kellene kormá- 
nyozniok Isten Igéje által, de külsőleg kormányoznak várakat, 
városokat, tartományokat: és embereket, és elmondhatatlan öldök- 
léssel sanyargatják a lelkeket". A világi urak hasonlóképpen : 
)... nem tudnak mást, csak nyúzzák a népet, kicsontozzák, vá- 
mot vámra, adót adóra halmoznak, itt egy medvét, ott egy farkast 
bocsátanak ki..." Az ilyen mondatokat megértette és magáévá 
tette a nép. De aligha értette meg Luther döntő fontosságú alap- 
tézisét a két birodalomról, amelyet már itt előadott, s amelyhez 
mindvégig rendületlenül ragaszkodott. Felsőbbségnek lennie kell. 
Isten rendelte el, de a felsőbbségnek kizárólag a külsődleges élet- 
hez van köze. Az a feladata, hogy megbüntesse a gonosztevőket, 
ehhez adatott neki a kard. De az már zsarnokság, ha .a lelkeken is 
hatalmat akar gyakorolni. Hatásköre nem terjed ki a lelkiismeretre. 
A lelkiismeretek : a keresztények. Luther alapjában véve még olyan- 
nak látja őkét, mint Pál apostol: hivők kicsiny gyülekezetének a 
hitetlenek között. , A világ és a tömeg pogányokból áll, és fog állni 

még akkor is, ha valamennyien meg vannak keresztelve, és keresz- 
ténynek nevezik őket. De a keresztények, mint mondják, messze 
laknak egymástól." Luther bibliai olvasmányai mindig a jelen 
és annak problémái fölé kerekednek. A keresztényeknek tűrés 
és kitartás a kötelességük. Így hirdette Pál apostol, aki egyúttal 
megígérte gyülekezetének, hogy már csak rövid ideig kell kitar- 
tania, mert hamarosan elkövetkezik Istennek új birodalma. Luther 
ilyen mondatait már jóval kevésbé értették meg. A parasztok úgy 
vélekedtek, hogy már éppen eleget tűrtek. 

Luther semmiképpen sem becsüli túl a felsőbbséget. A fejedel- 
meknek egyenesen az arcukba mondja, hogy többségük gazember 
vagy legjobb esetben bolond. Valóban keresztény uralkodást nem 
lehet remélni. Egy egész országot az evangélium alatt kormányozni 
solyan lenne, mintha egy pásztor egyazon istállóban akarna el- 
helyezni farkasokat, oroszlánokat, sasokat, juhokat . . . táplálkoz- 
zatok, és legyetek szelídek és békések egymás iránt, az istálló nyit- 
va áll". A juhok nem élnének sokáig. 

s Ezért ezt a két kormányzatot szorgosan külön kell választani, 
és meg kell hagyni mind a kettőt : az egyik jámborrá tesz, a másik 
külső békességet teremt, és elhárítja a gonosz cselekedeteket; 
egyik sem elegendő a másik nélkül a világban." A szerzetesi cellá- 
Jan vagy a dolgozószobában még lehetett így gondolkodni. De hát 
Luther kilépett a világba, és beleütközik ama birodalmak határaiba, 
amelyeket oly buzgón iparkodik egymástól különválasztani. Szabad- 
e az igaz kereszténynek is kardot forgatnia? Égető kérdés, amely 
mind a mai napig nem jutott nyugvópontra. Luther így vélekedik : 
u Keresztény ember önmagáért és saját ügyéért nem foghat kardot, 
nem szólíthat senkit fegyverbe, de másokért foghat, és kell is fognia, 
és segítséget kérnie, hogy a gonoszság megfékeztessék, és a jámbor- 
ság megoltalmaztassék." De kik azok a mások? És kiknél lakozik 
a gonoszság? Luther még problematikusabban folytatja : ,, Kérded : 
Miért ne használhatnám a kardot magamért és a saját ügyemért, 
ha véleményem szerint nem önös érdekemet követem, hanem arra 
törekszem, hogy a gonoszság elvegye büntetését? A válasz: Ilyen 
csoda nem lehetetlen, de igen ritka és veszedelmes. Ahol a lélek 
oly gazdag, ott megtörténhet." Az egész iratnak ez a legveszélye- 
sebb passzusa. Luther maga is megijed tőle, és a Bibliában keres 
útmutatást. A jól elsajátított dialektikus módszer szerint egymás 

mellé állítja az egymásnak ellentmondó kijelentéseket. Sámson azt 
mondta: , Amiképpen cselekedtek ők velem, én is úgy cselekedtem 
velük" (a filiszteusokkal). Salamon; , Ne mondd ezt: ... megfize- 
tek az embernek az ő cselekedete szerint." Sámson — véli Luther — 
Istentől kapta azt a megbízatást, hogy mentse meg Izrael fiait, 
következésképpen nem a saját ügye érdekében cselekedett, hanem 
azért, hogy másoknak tegyen szolgálatot. , E példát azonban senki 
sem fogja követni, hogyha nem igaz keresztény, és nincs telve 
Szentlélekkel. Ahol az értelem is ily módon akar cselekedni, nyil- 
ván azt fogja állítani, hogy nem a maga ügyéért lép fel, de az ilyen 
állítás alapjában véve hamis dolog. Mert az kegyelem nélkül nem 
lehetséges. Így hát előbb légy olyanná, mint Sámson, s akkor úgy 
cselekedhetsz is, mint Sámson." Luther tagadhatatlanul Sámsonnak 
érezte magát, aki Isten kegyelmével ledöntötte a Baál-templom 
oszlopait. 

De a salamoni bölcsesség hangján is szól,és a helyes fejedelmi 
magatartás tükrét tartja hercege elé. Mindkettő keveredett benne, 
és elválaszthatatlanul egy formába préselődött, e kettő alkotja 
Luthert, az embert : a darabos óriás és az óvatos tanácsadó. Ebben 
az írásában is, mint oly sokszor, mintegy önmagával folytat pár- 
beszédet. Majd eszébe jut, mit várnak tőle : véleményt kell monda- 
nia az égető aktuális problémákról. Még nem alapított új egyházat, 
még eretneknek számít, akit kiközösítettek ; de máris mozgolódnak 
eretnek tévtanítók, őt is fenyegetik és tanítását is, amelyet jófor- 
mán csak most hirdetett meg. Luther békítően beszél, mint Witten- 
bergbe való visszatérése után a szószékről. A lelkek fölött csak 
Isten ítélkezhet. , Ezért hiábavaló és lehetetlen bárkinek is meg- 
parancsolni, vagy bárkit is erőszakkal kényszeríteni, hogy így vagy 
úgy higgyen... Miként merészkedhet a dőre világi hatalom meg- 
ítélni és irányítani olyan titkos, lelki, rejtett dolgot, amilyen a. hit?" 
Az ilyen kényszer csak hazugságot és színlelést eredményezhet, 
,mivel igaz az a szólás: A gondolatok vámmentesek." A saját 
ügyében beszél, de nemcsak önmagáért emel szót, hanem a többie- 
kért is, akik eretnek nézetekkel léptek fel: , Eretnekséget sohasem 
lehet erőszakkal megakadályozni. Másfajta fogás kell ahhoz, mert 
nem olyan harcról van itt szó, amelyet karddal lehetne megvívni. 
Isten Igéjének kell itt harcolnia, s ha az nem ér el semmit, úgy a 
világi hatalom sohasem lesz képes kierőszakolni akaratát, még 

akkor sem, ha vérözönbe borítja a világot. Az eretnekség lelki 
dolog, azt nem lehet semmiféle kardvassal lekaszabolni, semmiféle 
tűzzel elégetni, semmiféle vízzel megfullasztani." 

Ezt megint csak szívesen hallgatták sokan, akik később szemre- 
hányásokat tettek Luthernak, amikor már korántsem beszélt 
ilyen békülékenyen. Egyre mélyebben nyúl bele az aktuális prob- 
lémákba. Tulajdonképpen a szász udvarnál és más fejedelmi udva- 
roknál működő, jogi szakképzettséggel rendelkező tanácsosokból 
kerültek ki legjobb szószólói és hívei. Luthernak azonban esze 
ágában sincs, hogy kímélje őket, vagy megnyerésükre törekedjék. 
Törvények és jogok mindig gyanúsak neki, a kézikönyveket forgató 
jogtudósokról nem is beszélve. János herceghez szól, és a család- 
apa meg a család példájából indul ki. Ahogyan a családfő gondos- 
kodik háza népéről, úgy kell a fejedelemnek is jó családapa módjára 
bánnia alattvalóival, , nem szabad tehát úgy gondolkodnia, hogy az 
ország meg az emberek az én tulajdonom, azt csinálom, ami nekem 
tetszik, hanem azt kell cselekednie, ami hasznos és jó nekik." 
Tanácsosaira, a. , nagyfejűekre" csak kellő óvatossággal hallgasson, 
és ne engedje befolyásoltatni magát a kardcsörtetőktől, akik egyet- 
len vár miatt is , uszítják és háború kezdésére ingerlik". Ha bün- 
tetnie kell, tegye azt körültekintőn és szelíden, ne úgy, mint aki 
, felemel egy kanalat, és közben összetipor egy tálat". A természetes 
értelem szerint kell ítélnie ; ugyanez vonatkozik az emberek egymás 
iránti magatartására is: , De ha nem tartod szem előtt a szeretetet 
és a természeti jogot, sohasem ítélkezhetsz úgy, hogy az Istennek 
tessék, még akkor sem, ha felfalod az összes jogi könyveket és 
jogászokat. Azok csak annál inkább félrevezetnek, minél nagyobb 
mnértékben igazodsz hozzájuk. Igazi jó ítéletet nem szükséges és 
nem lehet könyvekből mondani, az csak szabad értelemből fakad- 
hat." 

Bűnbánati prédikáció, szakvélemény, aktuális kérdésekről szóló 
brosúra ez az Írás. Sok tekintetben oly , naivnak" tűnik, mint a kor 
primitívebb fametszetei, de nem naivabb mindazoknál a gondola- 
toknál, amelyek akkoriban éltek az emberek fejében a felsőbbség- 
ről, a tekintélyről. Nem egy állam lényegén való hosszas elmélkedés 
eredménye ; nem voltak mintái sem. Nem alapult sokévi politikai 
szolgálatban szerzett tapasztalatokon, mint az olasz Machiavelli 
és Guicciardini államférfiúi írásai. Egyébiránt ezek is egyedül áll- 

nak saját korukban. Még Franciaországban vagy Angliában is csak 
a 16. század közepén és végén tudott a világi felsőbbségről való 
némileg magasabb gondolkodás kifejlődni; Németországnak még 
hosszabb idő kellett hozzá. Thomas More csupán egy utópiát tudott 
megrajzolni — igen jellemző módon a tenger közepén, , Sehol szi- 
getén" —, és könyve szikrázó iróniával megírt, mélységes szkep- 
szisből fakadt költői mű. More a régi hithez ragaszkodik, nem táplál 
illúziókat : itt a földön az emberek velejükig romlottak, ő csak a más- 
világon tudja elképzelni az üdvöt. Luther traktátusa, amely külön- 
ben nem hasonlítható össze a humanista More szellemes gondolati 
játékával, a maga nemében szintén utópia — igaz keresztények 
sok kicsiny szigete a hitetlenek tengerében. De Luther már bizako- 
dik ebben a földi világban, ebben a mában. Egy család, amelyben 
minden jól megy, talán egyszer egy olyan felsőbbség, amely mint 
jóságos családapa a természetes értelem szerint kormányoz : ez van, 
ez lehetséges. Talán nagyobb közösséggé egyesül. Államot nem képes 
építeni Luther. Honfitársai sem voltak képesek erre. 

1522 telén írta meg ezt a kis művecskéjét. 1523 tavaszán jelent 
meg nyomtatásban, amikor a fejedelmek Landstuhl várát ostro- 
molták, és Sickingen sebtében felhúzott tornya beomlott. A lovag- 
ság összeomlása volt az első súlyos csapás, amely Luther ügyét ér- 
te. Beszélhetett és írhatott, amit akart: a zendülést az ő rovására 
írták. Ő buzdított rohamra az első és legmagasabb felsőbbség, az 
. egyház ellen. Ő fenyegette meg a fejedelmeket. Azok most saját 
kezükbe vették a maguk ügyét, amelynek vajmi kevés köze volt 
Lutherhoz. Már megszületett a tömör formula: , A korcs-császár 
halott, hamarosan vége lesz a korcs-pápának is." 


Félbomály 


Luther nem volt pápa vagy ellenpápa. Még egy párt vezérének 
sem lehetett nevezni, bár a legkülönbözőbb nézetekkel fellépő 
újítókat egyaránt a ,lutheri szekta" híveiként emlegették, még 
Franciaországban, Itáliában, Angliában és Spanyolországban is. 
Ő tiltakozott ez ellen : , Micsoda Luther? A tanítás nem az enyém . . . 

Hogy jönnék én, szegény bűzlő nyűfészek ahhoz, hogy Krisztus gyer- 
mekeit az én szerencsétlen nevemről nevezzék el? Nem úgy, kedves 
barátaim, irtsuk ki a pártos nevéket, és nevezzük magunkat keresz- 
tényeknek Krisztusról, akinek tanítását valljuk." De a ,lutheri" 
szó most már az eretnekség jelölésére szolgált, és a korábbi ominózus 
szavak — ,valdens, pikárd, huszita, cseh" — helyébe lépett. 
Luther hívei szét voltak szóródva — prédikálók, befolyásos polgá- 
rok és magisztrátusok a városokban, néhány fejedelmi személy, 
egyszerű emberek, akik olvasták az írásait, parasztok, akik nem 
tudtak olvasni, de egyes mondatok a fülükbe jutottak. Egymástól 
nagyon eltérő vallási, politikai, szociális gondolatokat hámoztak 
ki mindabból, amit Luther mondott. és írt. 

Ha életmódját és helyzetét tekintve akarjuk szemügyre venni 
ezekben az években azt az embert, aki immár világhírűvé vált, s 
akitől reszkettek a kancelláriák, így foglalhatjuk össze a lényeget: 
a birodalmi ediktum kiközösítése alatt állott, választófejedelmének 
akarata ellenére visszatért Wittenbergbe, ahol egyelőre háborítat- 
lanul élhetett. Prédikálhatott és írhatott. Brosúráit kinyomtatták és 
újranyomtatták ; honoráriumot nem kapott, és nem is tartott rá 
igényt. Jövedelme ,kilenc régi schock" volt, s mivel egy schock 
egy garassal kevesebbet ért a forintnál, ez az összeg még a kilenc 
forintot sem érte el. Régi Ágoston-rendi kolostorának egyik szobá-. 
jában lakott, szalmazsákon hált, egy szál takarója volt; később, 
mikor már házasember volt, nevetve jegyezte meg, hogy ágyát 
egy teljes éven át nem vetették meg. Az egyetemen egyelőre nem 
tarthatott előadásokat, mivel ez kellemetlen helyzetbe hozhatta 
volna a választófejedelmet ; azzal vádolták volna, hogy demonstra- 
tív módon nem törődik a wormsi ediktummal. Leveleit küldöncök 
és ,külön alkalmakkor" barátok meg tanítványok továbbították ; 
a leveleket könnyen elfoghatták, vagy pecsétjüket feltörve elolvas- 
hatták; nem kevés levele tűnt el, más esetekben meg hamisított 
leveleket küldtek tovább az eredetiek helyett. Hébe-hóba kis aján- 
dékokat kapott.innen-onnan, egy hordócska bort vagy sört, egy 
darab vadhúst, Még mindig azt a csuhát viselte, amelyet a magiszt- 
rátus szavazott meg neki, amikor visszatért Wittenbergbe. 

Munkatársak kis köre alakult ki körülötte. Számos menekült 
érkezett Wittenbergbe, elűzött prédikátorok, kiugrott szerzetesek, 
apácák is. A nimbscheni zárdából kilenc nemesi származású apáca 

szökött meg torgaui polgárok segítségével; ezek 1523 húsvétján 
szekéren Luther szállása elé fuvarozták a kis csapatot, és a gondjaira 
bízták. Köztük volt Staupitz nővére, két von Schönfeld nővér, két 
von Zeschau nővér és a huszonnégy esztendős Katharina von Bora. 
Luther meglehetősen tanácstalanul állott a riadt apácák előtt, akik 
még rendjük öltözékét viselték, és nem volt semmijük. , Nagyon 
sajnálom őket, szánalmas kis népecske" — írta Spalatinnak, s 
mindjárt segítséget koldult tőle, mert a nemesi famíliák tudni sem 
akartak könnyelmű leányaikról. Gyermekfölöslegüket egyszer s 
mindenkorra elhelyezték az őseik által létesített alapítványokban, 
amelyek ezért kaptak donációkat; ha a lányok most megszöktek 
onnan, ám viseljék tettük következményeit, és gondoskodjanak 
magukról, ahogy tudnak. Luther elítéli a könyörtelen szívű szülőket 
és rokonokat. A wittenbergiek fejéhez is keserű szavakat vagdos : 
Isten Igéjében bővelkednek immár, de amikor nemrégiben tíz 
forintot akart összeszedni egy szegény ember megsegélyezésére, a 
jó wittenbergi polgárok egyszeriben kámforrá váltak. Embereket 
keres, akik hajlandók volnának házukba fogadni az apácákat. 
Kolostorában nem tud róluk kellőképpen gondoskodni. A polgárok- 
ban azonban nem nagyon buzog a készség az ilyen jótettre. A ki- 
ugrott apácától még mindig viszolyognak. Az ilyenek nem tanultak 
egyebet, csak imádkozni meg énekelni, a háztartáshoz nem értenek 
semmit, Valószínűleg csak az a céljuk — mondják -— , hogy mielőbb 
férjet, fogjanak maguknak. Luther igyekszik férjeket felhajtani, 
nehogy nagyobb botránnyá fajuljon az ügy. Levelez, tárgyal, ajánl- 
gatja védenceit. Virágzó szépségek aligha lehettek köztük, mert a 
szülők szép lányaikat maguknál tartották, előnyösen akarták férj- 
hez adni, s nem dugták kolostorba. Luther prédikátori és Írói te- 
vékenysége mellett most kénytelen a leggyakorlatibb, a legapróbb 
dolgokkal foglalkozni, az egészen polgári. élettel, megélhetéssel, 
lakással, ruházkodással és minden ezekhez tartozó problémával. 
Már nemcsak a nagy elhatározásokról van szó: itt az Ige, a hit 
— ott az egyház törvényei, a ,pápa az ő pikkelyeivel", amint 
sárkányról szóló hasonlatában mondja. Élete ezáltal bizonyos kis- 
polgári színezetet nyer, s e vonás kiábrándítóan hat olyan kései 
szemlélőkre, akik szüntelenül a szenvedélyes nagy forradalmár 
tevékenykedését szeretnék látni. Luther már nem is fiatal. Egy 
negyvenés férfi akkoriban az öregkor mezsgyéjén állott; a polgári 

életben többnyire már unokái voltak. Barátai közül sokan azt 
tanácsolták Luthernak, hogy nősüljön meg ; mások, például Melanch- 
thon, aggódva. igyekeztek lebeszélni róla. Luther tétovázott. 

Habozásában aligha játszott szerepet a félelem, hogy mit szólna 
a világ, mekkora hűhót csapnának az ellenségei. Már amúgy is 
minden elképzelhető rágalmat terjesztettek róla, és a szökött 
apácák valóban égből hullott ajándékot jelentettek a rágalmazók 
számára. Mindazok, akik a gátlástalanul bűnös emberi természet 
régi kategóriáiban nőttek fel és nevelkedtek, készpénznek vették, 
hogy az aposztata és barátai az apácákkal bujálkodnak. Luther 
minden lépését árgus szemek kémlelték, volt elég spicli Witten- 
bergben. A nyilvánvalóan rosszindulatú gúnyiratokon kívül semmi 
sem került elő, ami bizonyítaná, hogy életmódja a szokványos 
morál értelmében kifogásolható lett volna. S ez igen sokat jelent, 
mert Luther életvitelében mindig a legnagyobb mértékig gondatlan 
volt, jólelkű, segítőkész, könnyen be tudták csapni olyan emberek, 
akik hiszékenységét kihasználták, és gyakran kínos helyzetbe 
hozták. Az óvatos Melanchthon ezért is nézte oly bizalmatlanul a 
nemesi hajadonokat és házassági terveiket, félt, hogy valamelyik 
megfogja magának az ő Doktor Lutherját. A legfürgébb és leg- 
ügyesebb exapácát, Katharina von Bora kisasszonyt Luthernak 
sikerült elhelyeznie barátjánál és keresztkomájánál, Lukas Cra- 
nachnál, aki nagy házat vitt. Katharina, aki Luther szemében kissé 
gőgös teremtésnek tűnt, körülnézett a jó családból származó 
egyetemi diákok között. Választása a nagy nürnbergi patrícius- 
nemzetség, a Baumgártner-család egyik sarjára esett, aki Witten- 
bergben folytatta tanulmányait. A két fiatal között meghittebb 
kapcsolat kezdett kialakulni, és Luther reménykedve, tőle telhetően 
pártolta ezt. 

Maga nem gondolt nősülésre. Még azt sem tudta, hogy megma- 
radhat-e Wittenbergben, mert a nürnbergi birodalmi kormányzat- 
nál megint felmerült a szász választófejedelemség elleni birodalmi 
megtorló intézkedések foganatosításának kérdése. A szász követ 
— mint már korábban is tette — azt tanácsolta Bölcs Frigyesnek, 
hogy a sok galibát okozó doktort szépszerével tessékelje ki, még 
mielőtt nagy baj zúdulna hercegségére. Úgy látszik, arról is szó 
esett, hogy megint vigyék valamelyik várba, védőőrizetbe. , Nem 
hiszem, hogy én még egyszer bemászom valami rejtett zugba" — 

irta Luther Spalatinnak, azzal a céllal, hogy ezt mondja meg a 
hercegnek. A nagyurakkal szemben annál gorombább és tapintat- 
lanabb, minél bizonytalanabb a saját helyzete. György szász 
hercegnek, aki az ő német Bibliájának használatát fejedelemsége 
területén megtiltotta, levelet írt, amely így kezdődik: , Legkegyel- 
metlenebb fejedelem úr, hagyja abba a tombolást és a dühöngést 
Isten és Krisztusa ellen, mielőtt az én szolgálatom ellen acsarkodna!" 
VIII. Henrik angol király brosúrát írt — vagy íratott — Luther 
ellen a hét szentség védelmére, s ezekben ő sem használt éppen- 
séggel finom hangot az eretnekkel szemben: , A poko! legéhesebb 
farkasa rontott rá, elnyelte, és ő most ott fekszik a farkas hasának 
legalsó fertályában, félig elevenen, félig holtan . . . és a pokolfarkas 
ocsmány torkából böfögi ronda gyalázkodásait..." Luther vála- 
szolt az , Angliai Heinznek", s az ő tónusa sem szelídebb: , Ha egy 
angol királynak szabad arcátlanul köpködnie a hazugságait, akkor 
nekem is szabad azokat vidáman visszagyömöszölni a torkába." 
Igen egyszerű a helyzet, mondja : Henrik azon lovagol, hogy vala- 
mely tan milyen sok évszázad óta használatos az egyházban, ő 
viszont azt firtatja, meg van-e indokolva a Szentírásban. Egyéb- 
iránt nem ér rá tovább foglalkozni az egésszel: , Nyakamban van a 
Biblia németre fordításának munkája, egyéb dolgaim is vannak, 
úgyhogy nem gatyázhatok tovább Heinz szir-szar locsogásával." 
A finom ízlésű humanista, Thomas More vállalkozott rá, hogy a 
király helyett megfeleljen a goromba eretneknek, s ugyanazt a 
hangot ütötte meg 6 is. Az élvhajhász Henrik udvarából fel- 
háborodással emlegeti a wittenbergi , bacchanáliákat" és ünnep-- 
ségeket, áz ott dívó , többnejűséget", s szörnyülködve írja, hogy a 
, vőlegények előbb a legmélyebb gyalázatba süllyednek, majd 
betegségek és nélkülözések teszik tönkre őket, s végül utolsó 
menedékként rablásra vetemednek" 

Luther sok barátját is nyugtalanították gorombaságai, főleg 
azok, amelyeket ilyen magas személyiségek fejéhez vagdosott. Mi a 
magunk részéről úgy találjuk, hogy hangnem tekintetében nincsenek 
jelentős különbségek Luther elegánsabb latin és vaskosabb német 
nyelvű írásai között. E tollpárbajokban csak az a fontos, hogy a 
humanista párt, amelynek tagjai még mindig nagy befolyással 
rendelkeztek minden országban, egyre inkább kezdett elfordulni 
Luthertól, Erasmusszal az élen, aki, ha stílusa csiszoltabb is, maga 

sem mulasztotta el, hogy például Hutten betegségeire és nyomorú- 
ságára gúnyos megjegyzéseket tegyen. A korabeli irodalom arány- 
talanul nagy és fárasztó részében hemzsegnek a szidalmak, becs- 
mérlések, gyanúsítások, magánéletben való vájkálások vagy az 
ártatlan állatvilágból vett hasonlatok, amelyek mellesleg szólva 
mind a mai napig sem tűntek el. Luther egyre vaskosabb fordula- 
tokra ragadtatta magát, főleg amióta csak németül írt, és közvet- 
lenül a néptömegekhez akart szólni. Éppen ez idegenítette el őt a 
humanistáktól, akik Horatius nyomán megvetették a . profán 
tömeget. Csak a hozzáértők körében akartak vitatkozni, választé- 
kosabb kifejezésekkel; valójában ők is durvák voltak. Minden- 
esetre a képet, a plakátot, a karikaturát többnyire megvetették. 
A népi propaganda. viszont annál intenzívebben alkalmazta ezeket. 
Lukas Cranach műhelyéből került ki az a fametszetekből álló 
passionale, amely Krisztus kínszenvedéseinek jeleneteit szembe- 
állította a római Antikrisztus udvarának fényűző hivalkodásával; 
egy szerzetesnek ábrázolt szörnyszülöttet mindkét fél a maga módján 
értelmezett; mint , szamárpápa", illetve mint , barátborjú" vált 
híressé; Luther egyik ellenfele, Cochlaeus, könyvet írt a , hétfejű 
Lutherról", aki hét különböző hangnemben beszél, mint szer- 
zetes, mint doktor, mint ördög, püspök vagy éppen zendülő paraszt, 
buzogánnyal a vállán. Kinyomtattak mindent, ami hatásosnak 
ígérkezett, és a kiadók meg az ábrázoló művészek nem voltak válo- 
gatósak, korántsem ragaszkodtak mereven egyik pártirányzathoz 
sem. Luther komája és barátja, Cranach minden skrupulus nélkül 
szolgálta Albrecht mainzi érseket és György szász herceget. Grünen- 
berger strassburgi kiadó megjelentette Murnernak Luther ellen írt, 
acsarkodó hangú brosúráját, s külön utószóban így védekezett 
polgártársai előtt: figyelmeztették őt, hogy ne adja ki a brosúrát, 
de hát ugyebár mindenki megérti, hogy neki az írásművek megjelen- 
tetéséből kell megélnie ; így elvállalta ezt a brosúrát is, elvégre ez is 
éppoly megrendelés, mint a többi, 

De kik voltak a megrendelők? Az ember azt hinné, hogy közéjük 
tartozott az egyház is mint a legnagyobb és leggazdagabb szervezet. 
Az egyház azonban tárgyalásokra szorítkozott, pápai rendeleteket, 
tilalmakat, fejedelmi személyekhez írt leveleket gyártott. Ezekben 
sem hiányoznak a gorombaságok ; Hadrianus pápa Szász Frigyeshez 
intézett brévéjében azt írja Lutherról, hogy a szerzetes , csak bort 

és mámort okád magából". A pápai kúria párthívei folyton azon 
siránkoznak, hogy nem kapnak támogatást. Az uralkodó finánc- 
. hatalmat képviselő Fuggerek is csak ritkán vették igénybe a buzgón 
ajánlkozó tollforgatók szolgálatait. Egy alkalommal megbízták 
védencüket, Doktor Ecket, hogy Bolognában nyilvános disputában 
védje meg az uzsorát, ámit Eck nyákatekert, de korszerű argumen- 
tumokkal meg is tett. A kánonjog mindenfajta kamatszedést 
uzsorának minősített. Eck teljesen összhangban volt ekkor a 
gazdasági fejlődéssel, amely már rég túltette magát a kamatszedési 
tilalmon. De nem úgy beszélt, mint egy előrelátó nemzetgazdász, 
hanem kizárólag arra törekedett, hogy megvédelmezze megbízóinak 
és a pápai kúriának a gyakorlatát; a kúria a bankárjaitól kapott 
kölcsönök után gátlás nélkül a legmagasabb kamatokat fizette, 
ugyanakkor elvileg fenntartotta a kamatszedési tilalmat. Ecket 
ezért hevesen támadták Luther hívei; ez a bolognai disputa szinte 
valamennyi harci írásban előfordul. 

Luthernak is hozzá kellett most már szólnia a , kalmárkodás és 
uzsora" kérdéséhez. Szerzetes lévén, nem értett hozzá semmit, és a 
Bibliában csak kevés útmutatást talált, amelyet felhasználhatott. 
Mint mindig, ezúttal is tapasztalatainak köréből indul ki. Ha fele- 
barátunk szorult helyzetbe kerül, készséggel segítsünk rajta, de 
fizetséget ne kívánjunk ezért. Luther ezt nagyon komolyan veszi 
akkor is, amikor mindössze kilenc régi schock a fizetése, és később is, 
amikor valamivel nagyobb a jövedelme. Ha adunk, adjuk ingyen, 
vagy legfeljebb a kölcsön visszafizetését kívánhatjuk, de azon felül 
egy garast sem. Mindazonáltal tudatában van annak, hogy odakint 
a világban más a szokás. Ezért most is ama kevesekhez fordul, akik 
, megértik az evangéliumot". Reméli, hogy még a kereskedők és 
pénzemberek közt is akadniuk kell olyanoknak, akik hallgatnak ré 
és szavára. Minden kalmárkodásnak ez a gondolat a vezérfonala : 
, Szeretném a portékámat olyan drágán eladni, amennyire csak 
lehet... Nem ugyanaz-e ez, mintha azt mondaná: Nem törődöm 
felebarátommal?" Az ilyen mentalitás nemcsak a keresztényi 
szeretet parancsát sérti, hanem a , természeti törvényt" is. Ez a 
felebarát rászorultságának kihasználása, , mivel nem pusztán a. 
portékát adják el neki, úgy, amilyen az önmagában, hanem több- 
lettel terhelik meg az árát, s ő kénytelen megfizetni, mert szüksége 
van rá". Nem szabad tetszés szerinti drága áron portékát eladni, 

hanem csak igazságos áron ; ez persze nem Luther eszméje, erről a 
kérdésről már régóta vitatkoztak a skolasztikusok. Traktátusa 
prédikáció : , Sokkal inkább kell ügyelned arra, hogy felebarátodnak 
kárt ne okozz, mint arra, hogy nyereségre tegyél szert." És mindjárt 
felteszi a kérdést: , Igen, de hol vannak ilyen kereskedők?" 

Azzal tisztában van, hogy nehéz egy árucikk árát meghatározni, 
hiszen az sok tényezőtől függ : a szállítástól, a termelés ingadozásai- 
tól, a kereskedelem költségeitől. Helyes és méltányos, , hogy a 
kereskedő annyit nyerjen, amennyiből megtéríti a maga költségeit, 
fáradozását, munkáját és veszélyét". Hiszen egy mezőgazdasági 
cselédnek is élelmet és bért kell kapnia munkájáért. 

Luther indítványa: a világi felsőbbség hozzáértő és becsületes 
emberek közreműködésével állapítsa és szabja meg az árakat, úgy, 
ahogyan az némely helyeken már szokásban van. , De mi németek 
egyéb dolgokkal vagyunk elfoglalva, mi iszunk, meg táncolunk, ahe- 
lyett, hogy ilyen kormányzási rendet követelnénk." Ha elgondoljuk, 
hogy későbbi évszázadok népgazdasági vonatkozásban tisztábban 
látó kormányai — mindegy, milyen ideológia talaján — nem tudtak 
a hatósági árszabályozásnál okosabbat kitalálni, akkor Luther 
primitívsége nem is tűnik annyira naivnak. Határozott tanácsot 

. azonban nem tud adni, csak azt, hogy a Bibliát kell követni, ahol 
meg van írva, hogy minden munkás méltó az ő bérére. Hogy a bért 
hogyan számítsák ki, azt a lelkiismeretre kell bízni. 

Sokat beszéltek neki a kereskedők és pénzemberek manipulációi- 
ról és cseleiről; ír a tezaurálásról, a készletek felhalmozásáról, a 
monopóliumokról ; , önző, haszonleső felvásárlások ezek, amelyeket 
sem vidéken, sem a városokban nem szabad megtűrni, és a fejedel- 
meknek, uraknak az ilyesmit meg kell akadályozniuk, és meg kell 
büntetniük, ha tisztségüket jól akarják ellátni. Mert az efféle 
kereskedők úgy viselkednek, mintha Isten a teremtményeket és 
javakat egyedül az ő számukra alkotta és nekik adta volna, s mintha 
joguk lenne ezeket másoktól elvenni és azt tenni velük, amit éppen 
akarnak." Az ilyesmit csak szigorú törvényekkel és ellenőrzéssel 
lehet megakadályozni. , Az ilyenek nem méltók arra, hogy embernek 
nevezzék őket, és hogy emberek közt lakjanak . . . a világi felsőbbség 
helyesen járna el, ha az ilyenektől elvenne mindent, amijük van, és 
elkergetné őket." Luther vélekedése széles körű helyeslést váltott ki, 
és nemcsak a nép között. Már láttuk, hogy a legmagasabb felsőbbség, 

a császár, egy kurta rendelettel véget vetett az ilyen elgondolások- 
nak. A birodalmi rendek beadták a derekukat. 
. Luther maga sem bízik vakon a felsőbbség beavatkozásában. 

A monopóliumok és a nagy kereskedelmi társaságok jelentik a leg- 
nagyobb bajt, folyton émelik az árakat, kiszipolyoznak mindenkit, 
minden pénzt ,a zsákjukba akarnak süllyeszteni, hogy azt de- 
geszre tömjék". , Királyok és fejedelmek kötelessége volna, hogy a 
körmükre nézzenek, és szigorú törvénnyel megrendszabályozzák 
őket. De úgy hallom, maguk is részesek az ilyen üzelmekben. Úgy 
van, amint Jesaja próféta mondja : Fejedelmeid megátalkodottak, 
és lopóknak társai. Felakasztanak olyan tolvajokat, akik elloptak 
egy forintot vagy egy fél forintot, és címborálnak azokkal, akik 
mindenkit megrabolnak, és többet lopnak mindenki másnál, úgyhogy 
igaz most is a közmondás: Nagy tolvajok felakasztják a kis tol- 
vajokat." 

Igazságtalan volna Luthertól alapvető nemzetgazdasági vagy 
pénzelméleti felismeréseket és tanokat elvárni, hiszen az ő korában 
ezek mint tudományszakok még nem léteztek. Legjobb tudása és 
lelkiismerete szerint igyekszik feleletet adni azokra a kérdésekre, 
amelyeket olvasói és a nála gyónók tettek fel neki. Önzetlenséget és 
felebaráti szeretetet prédikál. Hogy az igazságos ár, a méltányos 
kamatláb és a bérezés problémáival nem m képes megbirkózni, azt nem 
lehet tőle rossz néven venni. 

Még egyéb problémákkal is szembe kell néznie. Mindig egy-egy 
konkrét alkalom kapcsán ragad tollat, írásai az aktualitás jegyében 
születnek, a nap, az óra követelményei szabják meg témájukat. 
Helytelenítette a papi nőtlenséget. Most a házasságról kell véle- 
ményt mondania, de nem érheti be Ádámról és Éváról szóló általá- 
nos fejtegetésekkel. Még mindig érvényben vannak a hosszú 
évszázadok során felépített és felhalmozott kánoni rendelkezések, 
amelyek a házasságkötési akadályokra vonatkoznak. Ezek 
jogászi titkos tanná lettek. Ha valaki tudtán kívül vétett vala- 
melyik paragrafus ellen, csak drága diszpenzációkkal tudott fel- 
mentést vásárolni magának, vagy súlyos büntetéseket kellett el- 
viselnie. Luther polemizál, és egyszerűsít. Először plakátot tesz 
közzé; azokat a házassági tilalmakat sorolja fel, amelyeket véle- 
ménye szerint továbbra is figyelembe kell venni, A plakát nem 
elegendő. Részletes kifejtésre van szükség. A házaséletről című 

írásának mindjárt az elején megmondja: ,, Viszolygok ettől, nem 
szívesen prédikálok a házaséletről, mert félek, ha egyszer hozzá- 
nyúlok, sok galibát okozok magamnak és másoknak . . ." Nagyon 
jól sejtette, mert aligha van még egy írása, amely annyi ádáz vitát 
robbantott volna ki. A cölibátusról már évszázadok óta vitatkoztak ; 
az e körül dúló harcnak még ma sincs vége. A házasság és a házas- 
sági kérdések szabályozása az egyház két legfontosabb pozíciója 
volt, az egyház ezek révén mélyen behatolt a polgári életbe. Luther 
mindenekelőtt heves támadást indít a , pápatörvények" ellen, 
amelyek számtalan házassági akadályt állítottak fel. Természetesen 
itt is a Biblia számára az egyedüli tekintély. A Biblia szerint a férfi 
és nő Isten teremtménye, szaporodniuk és sokasodniuk kell, tehát a 
cölibátus nem helyes. A szüzességi fogadalmak. , pókhálóba, azaz 
emberi kapcsolatba vannak foglalva, majd sok zárral és ráccsal 
vannak bezárva". Ez ellentétben áll Isten akaratával és művével. 
Luthernak azonban azt is szemére vetették, hogy szétrombolja a 
házasság intézményét. Határozottan visszautasítja a vádat. A pápa 
az, aki a házassági tilalmak tömkelegével akadályokat gördít a 
a házasságkötések elé. A sok tiltó rendelkezés közül tizennyolcat 
felsorol: harmad- és negyedízigleni rokonok nem köthetnek házas- 
ságot ; sem olyan személyek, akik ugyanazon gyermek kereszt- vagy 
bérmaszülői ; az a férfi, akinek meghalt a menyasszonya, nem veheti 
feleségül az elhunyt nővérét, stb. A tilalmak között valóban furcsa 
paragrafusok voltak. Luther arra a tényre koncentrálja támadását, 
hogy a házassági tilalmak alól pénzzel felmentést lehet szerezni: 
, De ha pénzed van, akkor meg van engedve ténéked." Hogy a 
diszpenzációk és a kánonjog legfélreesőbb paragrafusai körüli tárgya- 
lások és alkudozások a világtörténelem menetébe is belejátszanak 
majd, és Anglia többek között ezek miatt is el fog szakadni Rómától, 
Luther akkor még nem sejthette. Mint ismeretes, VIII. Henrik 
húszévi házasság után meg akart szabadulni első feleségétől, Aragó- 
niai Katalintól, hogy elvehesse a másodikat a hat közül, Boleyn 
Annát; miután Anna nem szült fiú trónörököst, csak egy leány- 
gyermeket, újabb házassági akadályt kellett ürügyül előrángatni, 
hogy a második házasság is érvénytelen legyen. A király — úgymond 
— előzőleg szerelmi viszonyt folytatott Anna nővérével, következés- 
képpen házassága semmisnek tekintendő. Mint tudjuk, VIII. 
Henriknek összesen hat felesége volt. A kánoni házasságjog és an- 

nak politikai kérdésekben való. felhasználása külön fejezet a törté- 
nelemben. 

Luthernak pillanatnyilag egyszerűbb problémákkal volt dolga, 
olyan problémákkal, amelyek a nála gyónók körében merültek fel. 
Nemhiába viszolygott attól, hogy válaszoljon rájuk. Mit tegyen a 
férj, ha felesége nem hajlandó eleget tenni , házastársi kötelességei- 
nek"? Már traktátusa elején azzal biztatja magát, hogy , bátran 
neki kell vágni", s ebben a kérdésben is kereken megmondja a 
véleményét: , Akad olyan konok asszony, aki megmakacsolja ma- 
gát, és ha emiatt férje akár tízszer is paráznaságba esik, akkor sem 
törődik vele. Ha így álla dolog, a férj jelentse ki: , Ha te nem akarsz, 
akkor én másikat akarok, ha a feleség nem akar, akkor jöjjön a 
szolgáló." Luthernak talán egyetlen mondatát sem ragadták ki 
olyan kajánul, mint ezt ; már a kortársak is idézték, mondván : lám, 
ilyen erkölcsöt hirdet Luther. Pedig mi sem áll távolabb tőle, mint a 
morális lazaság. A férj — tanácsolja — előbb többször is intse meg 
feleségét, ha ez nem használ, akkor idéztesse más emberek elé, 
,hogy makacsságát megtudja a nyilvánosság, és megróják a gyüle- 
kezet előtt. Ha az asszony ezek után is konok marad, akkor hagyd 
el magadtól, és végy magadhoz egy Esztert, és ne törődj többé 
Vástival, amiképpen Ahasvérus király tette", a bibliai történet 
szerint. 

Luther azonban gyorsan megelégeli ezt a témát, jobbnak látja 
shallgatni és nem bolygatni a házastársi kötelességet", amelyről 
amúgy is oly sokat prédikálnak kényes szavakkal. Valami magasz- 
tosabbról akar beszélni, mert a kiugrott szerzetes nagyon magas 
piedesztálra emeli a házasságot. Erélyesen szembefordul a : nők 
rágalmazásával, azzal a felfogással, amely a nőt csak szükséges 
rossznak tartja; már az antik kor pogány költői is előszeretettel 
fejtegettek ilyen gondolatokat. Az ilyen felfogás egyáltalán nem 
nevezhető keresztényinek — írja Luther — ,én úgy vélem: ha az 
asszonyok könyveket írnának, ugyanúgy nyilatkoznának a férfiak- 
ról". Isten azt mondta Ádámnak : , Nem jó az embernek egyedül 
lenni, szerzek neki segítőtársat.4 Lám, Isten jónak és társnak nevezi 
a nőt." Luther nem festi a házasságot idillikus rózsalugasnak. Az 
asszonynak kell , a gyermeket dajkálni, a pelenkát mosni, az ágyat 
megvetni, bűzt szagolni, virrasztani, gyermeke . . . ótvarát és him- 
lőjét gyógyítani", a férj dolga , az asszonyt ellátni, táplálni, dolgozni, 


461 


itt gondok, ott gondok . . ." Éppen ezeket a mindennapi, alantas 
munkákat kell Isten tetszésére szívesen végezni: , Gondolj arra, 
kedves Greta, hogy asszony vagy, hogy a te ezen munkálkodásod 
Istennek tetsző, leld vigaszodat jókedvűen az Ő akaratában . . ." 
Persze sok egyebet is lehetne mondani a házasságról, amelyet Luther 
maga még egyáltalán nem ismer, így hát csak ennyit szögez le: 
, Hallgatni akarok arról, mennyi haszon és öröm van még abban, ha 
az ilyen állapot jól sikerül, ha a férj és feleség szeretik egymást, ha 
egyek, ha gondját viselik egymásnak, s még mi minden jó van 
benne — nehogy valaki azzal fogja be a számat, hogy olyasmiről 
beszélek, amit magam nem tapasztaltam . . . Az Írás szerint beszélek 
róla, amely számomra minden tapasztalatnál bizonyosabb." 

Egyházközségi híveinek gondjaitól egészen a nürnbergi birodalmi 
kormányzat gondjaiig nincs olyan probléma, amelyhez hozzá ne 
kellene szólnia, Helyzete Wittenbergben fenyegetett, szinte kis- 
városiasan szegényes és jelentéktelen, de szava egyre meszebbre 
hallatszik, s egyre erősebben hat. A reformáció korai időszakának 
története helyi jellegű, s csak az egyes helységekben vagy vidékeken 
lehet pontosabban nyomon követni; a folyamat mindenütt igen 
különböző, és sok helyütt hosszú évekig elhúzódik. Ebben döntő 
szerepe van annak, hogy Luther nem terjeszt elő szilárd rendszerbe 
foglalt tanítást, s még maga is folyvást a fejlődés állapotában van. 
Ki-kiragadnak egyes pontokat, egynémely szimbolikus aktusban 
dokumentálják a régi hittől való elfordulást, néhol fellángoló 
szenvedélyességgel, képrombolással és templomok , kitakarításá- 
val", néhol a rítus óvatos módosításaival, amelyeket nemegyszer a 
magisztrátus rendel el hivatalosan. Az elszakadás leggyakoribb jele 
a ,cseh" laikus kehely, azaz a hivők két szín alatti áldozása 
A császár és öccse, Ferdinánd nagy megrökönyödéssel értesülnek 
róla, hogy nővérük, Izabella dán királyné is , kelyhes" lett, s egy 
másik nővérük, Mária magyar királyné szintén vonzódik az új tan- 
hoz. Svédországban reformáció kezdődik, amelynek előzményeként 
nemzeti mozgalom alakul ki: a svédek elszakadnak Dániától, és 
Gustav Vasa svéd nemes személyében nemzeti királyt választanak 
maguknak. Dániában új nyugtalansági góc alakul ki, új ellenfél a 
császár világhatalmi terveivel szemben, mert Károly Skandináviát 
is be akarja vonni kombinációiba. Politikai és vallási kérdések el- 
választhatatlanul egymásba fonódnak. 

A kor problémái tehát más síkon is ostromolták Luthert, nemcsak 
egyházközségi hívein át. Wittenbergben Melanchthonnál tanulni, 
Luthertól útmutatásokat kapni — ez lett a nagy diploma és szellemi 
fegyverzet, amellyel a tanítványok szülőföldjükre visszatérve meg- 
kezdték reformátori tevékenységüket. Bibliafordítások hazai nyelv- 
re, prédikálás otthoni dialektusban, olyan idiómákban is, amelyek- 
nek addig még írásbeliségük sem volt, például óporosz nyelven a 
német lovagrend által birtokolt Poroszországban, vendül Lausitz- 
ban, finn nyelven — ezek jelzik az új tan térhódítását. Az isten- 
tiszteletet egyébként mindenütt másként tartották. Svédországban 
megmaradt az egyházi hierarchia, püspökökkel és érsekkel; az egy- 
házi birtokok, kolostorok, alapítványok elkobzása és felhasználása 
hosszú ideig rendkívül tarkabarka képet mutat. A dán Hans Tausen 
és a nála sokkal jelentősebb egyéniség, a stockholmi Olaus Petri 
nevét említjük meg azok közül, akik Luther gondolatait tovább- 
vitték, és hazájukban terjesztették. De csak visszapillantva és ige:: 
sommás leegyszerűsítéssel állíthatjuk, hogy protestáns párt jött 
létre. Protestáltak kétségtelenül, és erőteljesen reformáltak, de 
mind e mozgalomnak sok ága között nem alakult ki szorosabb 
összefüggés. Luther nem volt törvényhozó, és nem is akart az lenni. 
Ez már eleve a reformáció nagy gyöngesége s ugyanakkor az ereje is. 

Mert a régi egyház hívei sem voltak egységesek. Püspökök 
rokonszenveztek az új tannal, érsek-választófejedelmek próbáltak 
megszabadulni Rómához fűződő kötöttségüktől, vagy — mint 
Albrecht mainzi érsek — azzal a gondolattal foglalkoztak, hogy 
félig világi uralmukat teljesen szekularizálják. Poroszországot a 
német lovagrend birtokolta, amely még erősen középkori jellegű 
volt, s amelyről bajos volna megmondani, milyen mértékben lehet 
egyházinak nevezni. A lovagrend nagymestere Wittenbergben 
tárgyalt Lutherral, majd elsőként tette meg a nagy lépést : területét 
saját hercegségévé változtatta. Egy dán hercegnőt vett feleségül, és 
elismerte hűbérurának a régi hithez szigorúan ragaszkodó lengyel 
királyt, aki hatalmának ezt a kiterjesztését fontosabbnak tartotta, 
mint az egyházi szempontokat. Itt ugyancsak politikai tényezők is 
közrejátszottak, köztük az, hogy a német lovagrend feszült vi- 
szonyban volt a császárral, aki világhatalmi törekvései és gondjai 
közepette a legcsekélyebb érdeklődést sem tanúsította a , szent 
római birodalom" előretolt külső őrhelye iránt. Wittenberg és 

Luther kis szobája, ahol a traktátusait írta, valójában világközpont 
lett, méghozzá a reformátor nemtörődömsége ellenére ; mert Luther 
nem véletlenül használta írásaiban oly sűrűn az ilyen kifejezéseket : 
,shagyjuk, üsse kő", vagy , menjen a dolog, amerre akar", vagy 
, mi részeges németek nem tudjuk jobban". , De az Ige maradjon 
meg minékünk" — ez a legfontosabb. Az Igének még mindig nagy 
a hatalma. 

Nemcsak a német nagyurak és egyházfejedelmek közt volt 
egyenetlenség. Hogy a zűrzavar még nagyobb legyen, ismét meg- 
hasonlott egymással a császár és a pápa. A két hatalom viszonya 
sohasem volt valami jó; lényegében csak bizonytalan fegyver- 
szünet uralkodott, amely bármely pillanatban felborulhatott. Nem 
vallási kérdések miatt tört ki a viszály. A hatalomról volt szó. 
Károly császár már Hadrianus pápában, hajdani tanítójában is 
keservesen csalódott; most az új pápában reménykedett, VII. 
Kelemenben, akinek megválasztását a lehető legerélyesebben szor- 
galmazta; azt remélte, hogy megbízható párthíve lesz. A válasz- 
tás nehéz körülmények között zajlott le, mert a. Írancia párt még 
mindig erős volt. Mégis Leó unokaöccse győzött, mert bíztak diplo- 
máciai ügyésségében. Államtitkári minőségben már sok éve vezette 
a pápai kúria ügyeit, s ugyanilyen stílusban működött tovább is, 
tárgyalva, alkudozva, egyik hatalmi csoportot a másik ellen ki- 
játszva. Szorgalmas volt és körültekintő, pontosan megtartotta a 
fogadási időpontokat, s gondosan teljesítette egyházi kötelezett- 
ségeit, ami feltűnést keltett; életmódjában senki sem találhatott 
kivetnivalót, ez is nagyon szokatlan egy reneszánsz pápa esetében. 
Járatos volt filozófiai és teológiai kérdésekben, sőt a technikai 
tudományokhoz is értett valamelyest. Kellemes megjelenésű em- 
ber volt, arca hosszúkás, szép metszésű, bár valószínű, hogy festője, 
Sebastiano del Piombo kissé stilizálta vonásait; kitűnően beszélt 
a nagy világjáték legbonyolultabb kombinációiról, s keskeny kezé- 
vel megpróbálta ezeket ügyesen elrendezni. De alapjában véve 
gyönge volt és bizonytalan. Eleve hátrányos helyzetből indult, 
származása miatt. Törvénytelen gyermeke volt Lorenzo il Magni- 
fico fivérének, akit a firenzei dómban gyilkoltak meg. A kánonjog 
szerint magasabb egyházi tisztségeket egyáltalán nem is tölthetett 
volna be ; rokona, Leó pápa nagyvonalúan eltekintett ettől a kánoni 
tilalomtól. Most, amikor pápa lett, sokan nem vették ilyen liberá- 

lisan a törvénytelen származás tényét. Kelemen állandóan attól 
rettegett, hogy megválasztását érvénytelennek nyilvánítják, lehető- 
leg egy zsinaton ; mindenkori ellenségei folyton ezzel fenyegetőztek. 
Egyébként is súlyos aggodalmak gyötörték, nem ok nélkül. Világos 
fejű ember lévén, környezeténél jobban tudta, milyen gyenge lábon 
áll a pápai hatalom, s mennyire veszedelmessé válhat számára a 
császár világhatalmi pozíciója. Azt a körülményt nem vette figye- 
lembe, hogy V. Károly az egyház hűséges fia, és voltaképpen az 
egyetlen megbízható uralkodó az akkori Európában. Ő csak Nápoly 
urát látta a spanyolban, aki most Felső-Itália felé is kinyújtja kezét, 
ésily módon két oldalról harapófogóba szoríthatja azegyháziállamot; 
ez a félelem már régóta lidércnyomásként nehezedett a tartományi 
fejedelemként gondolkodó pápaságra. Kelemen abban látta leg- 
fontosabb feladatát, hogy a diplomácia minden furfangjával meg- 
akadályozza a pápai állam bekerítését. Franciaország felajánlotta 
segítségét. Kelemen ide-oda lavírozott Franciaország és a császár 
között, s ezzel eljátszotta a pápaság pozícióját. Hogy közben Német- 
ország nagy része is elveszett az egyház számára, azt meglehetősen 
mellékes következménynek fogta. fel. Éppoly keveset tudott az 
Alpokon túl elterülő országról, mint környezete. Ízig-vérig olasz 
volt, büszke népének szellemi rangjára, művészetére, amelyet 
rokonához, Leóhoz hasonlóan bőkezűen pártfogolt; s mindenek- 
előtt büszke volt arra a képességére, hogy mesterien tudott mani- 
pulálni koncessziókkal, tiltakozásokkal, fenyegetésékkel és enge- 
dékeny gesztusokkal. A világ döntőbírájának szerepét akarta be- 
tölteni, jóllehet maga is tudta, hogy elmúlt az az idő, amikor a 
pápaság korlátlanul parancsolgathatott. A nagyhatalmak egyike 
sem volt hajlandó engedélyezni neki ezt a szerepkört; mintegy 
ostorcsapásokkal hajszolták ide-oda abban a szűk körben, amely 
még megmaradt számára. Végül szimbolikusan már csak az Angyal- 
vár foglya volt, Benvenuto Cellini kénytelen volt tiarájából kitör- 
delni a drágaköveket és beolvasztani az aranyat, miközben a csá- 
szári zsoldosok olyan alaposan kifosztották a várost és a Vatikánt, 
mint Alarich gót hadai óta senki. Róma 1527-ben történt feldúlása, 
a ,sacco di Roma" a , reneszánsz virágkorának" végét jelenti 
minden vonatkozásban, a művészetben is. Ami utána következett, 
azt ma a , manierizmus" szóval szoktuk jelölni. Kelemen már jóval 
a katasztrófa előtt is a manierizmus politikusa volt olyan értelem- 

ben, hogy a , manierá"-t, diplomáciájának stílusát a tartálom fölé 
helyezte. Emiatt a realitások malomkövei közé. került, amelyek 
merőben stilustalanul és brutálisan elbántak vele. 
A világszinten folyó nagy játszmához viszonyítva esetlennek hat 

a német fejedelmek és rendek tárgyalása a birodalmi gyűléseken, 
tarkabarka forgatagnak, akár egy búcsú, de már kezd veszedelmes 
verekedéssé fajulni, mint az ilyen paraszti ünnepek. A rendi különb- 
ségek csak ünnepélyes megszólításokban és drága öltözékekben 
jutnak kifejezésre ; ettől eltekintve ezek a fejedelmek és nagyurak 
szórakozásaikban nem sokkal különbek béreseiknél. Luther nem 
ok nélkül panaszkodik oly sokat iszákos honfitársaira, és nem Ő az 
egyetlen, aki emiatt panaszkodik. Hogy az ország legfontosabb kér- 
déseiről kötött egyezmények, szövetségek hányszor futottak zá- 
tonyra, egyszerűen azért, mert a résztvevők már azt sem tudták, 
miről is van szó, az nem derül ki sem a históriából, sem a birodalmi 
gyűlés véghatározataiból. Az urak összegyűlnek, dühöngve széjjel- 
oszlanak ; gyakran eltompultan és konokul tiltakoznak a legéssze- 
rűbb határozatok és rendszabályok ellen, amelyeket nem sokkal 
előbb még helyeseltek. Majd pedig valami macskajajszerű állapotba 
jut a nagyurak gyűlése, komor hangulatban elutaznak, miután jó 
csomó pénzt elvertek. Odahaza aztán a nagy költekezés miatt 
keserű panaszok hallatszanak azoktól a tartományoktól is, ame- 
lyeknek a költségeket fedezniük kellett. A pénz mindig döntő szere- 
pet játszik. Kevés van belőle mindenütt, a császárnál, a fejedel- 
meknél, grófoknál, lovagoknál. Csak a városok gazdagok, emiatt 
általánosan gyűlölik és irigylik őket. De politikai tekintetben a 
városok is szűk látókörűek. Minden energiájukat a kereskedelem- 
nek, a mesterségeknek és iparművészeteknek szentelik, nagy és 
virágzó idő ez, a városi kultúra nagyszerű korszaka; az aktuális 
vallási kérdéseket is oly szenvedélyesen ragadják meg, mint még 
soha. A prédikálók beszédeire meglepően nagy tömegben tódul a 
nép. Mindenki vitatkozik, a mesterek, a segédek, az asszonyok, a 
cselédlányok. Mindenkiismeri a pro és kontra jelszavakat, érveket. 
Ám a virágzó városközösségekben alig látunk valakit, aki felismer- 
né: hányat ütött az óra, milyen döntő fontosságú, hogy az ország 
legizmosabb erői, a városok összefogjanak, és ellensúlyozzák a feje- 
delmek konokul előrenyomuló partikularizmusát. Ebben a kérdés- 
ben még a legokosabb és legbüszkébb szindikusok és városi taná- 

csosok is lagymatag, erőtlen magatartást tanúsítanak ; bölcsessé- 
gük nem terjed tovább annál, hogy a császárhoz fordulnak. Madridba 
vagy Burgosba, aki panaszaikat vagy elveti, vagy meghallgatja 
aszerint, hogy azok pillanatnyilag beleillenek-e magasröptű terveibe 
vagy sem. 

Még most talán meg lehetne akadályozni a csak kezdődő törést ; 
erélyesen keresztülvitt reformok még egyesíthetnék a különböző 
irányzatok jószándékú híveit. Az egyház megreformálása, a biro- 
dalom megreformálása : nemzeti zsinat, német városban! Nürnberg- 
ben olyan határozat születik, hogy ez a zsinat Speyerben üljön 
össze. Egyhangúlag hozott határozat, az egyházi fejedelmek is 
megszavazzák, akiknek megvannak a maguk külön gravamenjei 
Róma ellen. Még egyszer fellohbognak a remények. Ha a nuncius 
akadékoskodik, ismét utalni lehet a nép körében tapasztalható 
veszedelmes erjedésre ; a wormsi ediktum végrehajtása , zendülést, 
engedetlenséget, öldöklést, vérontást, sőt általános romlást" idéz- 
het, elő. Belső használatra olyan kompromisszumos megoldási for- 
mulát fogadnak el, amely tetszés szerint értelmezhető : minden rend 
igyekezzék az ediktumnak érvényt szerezni, , amennyire lehet- 
séges". 

Ebben az , amennyire lehetséges"-ben jut kifejezésre a birodalmi 
gyűlések egész politikája, és ezt a politikát nem Nürnbergberi 
alkalmazták utoljára. A császár levele, amelyet megbízottja, 
Hannart, vicomte de Lembeke hoz magával Madridból, gyorsan 
véget vet a nagy reformtervnek. A nemzeti zsinatot nem engedé- 
lyezi, s az nem is ül össze. A birodalmat úgyszólván a császári biztos 
kormányozza. Bár a ,kormányozza" szó is túlzás; a vicomte 
inkább csak megfigyelő, aki távoli urának a maga burgund-francia 
nyelvén beszámol arról, amit némi undorral tapasztal: , Mindenki a 
saját ízlése szerint szeretné a birodalmi ügyek szabályozását, vala- 
mennyien kormányzatot és igazságszolgáltatást követelnek, de 
senki sem akarja engedni, hogy az ő háza vagy területe érintessék 
általa. Mindenki úr akar lenni..." A szász küldött véleménye 
szerint évszázadok óta nem uralkodtak olyan furcsa állapotok a 
birodalomban, . mint most. 

Ezt a birodalmi gyűlést és a nemzeti salnatjak a császár egyetlen 
intésére elejtett tervét (1524-ben) hosszú ideig nem követi semmi- 
lyen jelentősebb lépés vagy elhatározás. Megvitatnak ugyan kisebb 

és egyre kilátástalanabb elgondolásokat, aztán azok is lomtárba 
kerülnek. Ha a császár nem hajlandó megjelenni birodalmában 
talán német királyt lehetne választani. De ki legyen az? A császár 
fivére, Ferdinánd ilyen reményeket táplál. Elkezdett németül 
tanulni, de az a baj, hogy ausztriai örökös tartományainak kor- 
mányzását egy Gabriel Salamanca nevű spanyolra bízta, s ezzel 
meggyűlöltette magát; viharos tartományi gyűlések hevesen tilta- 
koznak az idegen ellen, felkelések fenyegetnek, és a főhercegnek 
még kevesebb a pénze, mint császári bátyjának; a gazdag bányák 
már rég a Fuggerek kezében vannak. Egy tiroli krónikás szenve- 
délyesen kesereg amiatt, hogy minden régi szabadságjog ellenére 
egy idegen uralkodik az országon : , Ő, Tirol! Ó, Etschland, inntal! Ne 
büszkélkedjetek immár atyáitokkal! Ah, mennyire meg vagyunk 
félemlítve, el vagyunk némítva, mennyire meginogtunk, milyen 
reszketeggé váltunk! Hová tűnt belőlünk a bátorság és a vér! 
Hogy minden szabadságjogunk ellenére jobbágyi : rba süllyedtünk, 
elszegényedtünk, megnyírnak, sőt kiherélnek minket, mint a bir- 
kákat, és még a tetejébe egy idegen nációtól kell mindezt eltűr- 
nünk! Ó, Salamanca, nincs még egy olyan teremtmény a földön, 
amilyen te vagy! Magadhoz ragadtad azt, amit itt Ausztria egyet- 
len urának még csak óhajtania sem volt szabad, kormányzod a. 
fejedelmet és az alattvalókat, és senki meg nem kérdi tőled, hogyan 
és miért?" Salamanca tovább uralkodik, hiába morog a közvéle- 
mény, hiába beszél mindenki felháborodva arról, milyen arcátlanul 
gazdagszik; a spanyol ügyesen ki tudja játszani egymás. ellen a 
rendeket, a nemességet a. püspökök ellen, a fiatal főherceget min- 
denki ellen ; csak a császárnál talál ellenállásra, akinek nagyon nem 
tetszenek öccse királyi ambíciói. Károly nemtetszését még fokozza, 
hogy Ferdinánd a szász választófejedelemségre is szemet vetett; 
öccsének túl sok hatalom lenne Így a kezében. Ennek a féltékeny- 
ségnek köszönhette Luther, hogy egyelőre nem esett bántódása. 

Aligha lehettek pontosabb értesülései mindezekről az intrikák- 
ról, amelyekhez egyéb fondorlatok is társultak. György herceg 
szintén olyan terveket forgatott a fejében, hogy egy birodalmi 
megtorlási akció örve alatt elvegye unokatestvérétől a választó- 
fejedelmi rangot. A bajor hercegek és a Brandenburgi is áhítoztak 
a királyi koronára. A császár a maga javára aknázta ki ezeket az 
egymást keresztező terveket. Egyre jobban belenőtt uralkodói 

szerepébe, s a fejedelmek egyre szánalmasabb ellenfeleknek tűn- 
hettek szemében. Az emberek megvetése sohasem hiányzott belőle ; 
ez most olyan megközelíthetetlenséggé fokozódott, amely hallat- 
lanul imponált a kortársaknak, mint az igazi felségesség jele. 
Lassúsága, sőt tétovázása, amellyel közelebbi környezetét és még 
gyóntatóját is újra meg újra kétségbe ejtette, sok esetben nem 
gyengeségnek, hanem erőnek bizonyult. Károly nem felejtett 
semmit, egyetlen pillanatra sem tévesztette szem elől a célt, hogy 
dinasztiáját mindenek fölé emelje. Gyakran önkényes viselkedése 
még csak hozzájárult ahhoz, hogy félelmet és rettegést keltsen a 
határozatlan fejedelmekben. Az öreg és már nagyon beteges Frigyes 
választófejedelemnek szinte gyengéd hangú levelet írt, kedves és 
szeretett bácsikájának nevezte, akit atyjaként kíván tisztelni. 
Aztán érzékeny csapást mért az öregúrra: kurtán tudatta vele, 
hogy nővérét nem adja feleségül a szász trónörököshöz. (Pedig ez a 
házassági Ígéret volt a kialkudott ára annak, hogy Frigyes a császár- 
választáskor Károlyt támogatta.) Az öreg fejedelem majdnem sírt 
mérgében, de kénytelen volt lenyelni a keserű pirulát. Nem jártak 
jobban a többiek sem, akik Károlyt trónra segítették ; a megígért 
összegeket sohasem kapták meg teljesen. Zúgolódtak, és Francia- 
országgal kezdtek tárgyalni, amely kevésbé volt szűkmarkú. 
Károly egész uralkodását át- meg átszövik ezek a kombinációk, 
amelyeknek semmi közük sem volt nemzeti kérdésekhez és érdekek- 
hez, még kevésbé vallásiakhoz. Egy francia párt áll szemben egy 
spanyol párttal; birodalmi párt csak ünnepélyes és értéktelen ha- 
tározatokban létezik és nagy szavakban. A katolikus I. Ferenc 
francia király — hogy a későbbi terminológiával éljünk — támo- 
gatja a német protestánsokat, ha érdekei úgy kívánják ; a protes- 
táns városok alkalomadtán a katólikus császártól kérnek segít- 
séget; a pápai kúria pedig ott szerez magának szövetségeseket, 
ahol éppen talál. 

Campeggio pápai nuncius először egy különszövetséget hoz létre. 
Nürnbergben biztos szemmel felmérte az urakat. Nem szívesen 
vállalkozott erre a küldetésre, s elődje, Aleander nuncius, Worms- 
ban szerzett kellemetlen tapasztalatai alapján részletes instruk- 
cióval látta el arra vonatkozóan, hogyan kell most kezelni a néme- 
teket: óvatosság, körültekintés, semmi fölényeskedés! Campeggiót 
a figyelmeztetések és Aleander egyéb, szóbeli információi annyira 

megrémítették, hogy csak akkor indult el, amikor biztos garanciá- 
kat kapott rá: gyermekeinek évjáradékot folyósítanak, ha vele 
valami történne. Hamarosan meggyőződhetett róla, hogy Aleander 
nem túlzott. Nürnberg valóságos eretnekfészek volt. A szószékről 
Róma ellen prédikáltak, az Ágoston-rendi kolostorban a hivők 
ezrei két szín alatt áldoztak ; Izabella, a császár nővére, aki a vár- 
ban lakott, szintén csatlakozott az eretnekekhez ; röpiratokat ter- 
jesztettek. Az egyik röpirat arról szólt, hogy valami fura állat, 
érkezett Rómából, meg akarja tekinteni a németeket ; , pompásan 
felszerszámozott, arannyal megpatkolt szamáron ül, barna kabát 
van rajta, fején levesestálat hord". Aleander még azt követelte, hogy 
a városi tanács hozzon szigorú rendelkezéseket ; most ilyesmi szóba 
sem került. Campeggio éles szemmel nézett körül. A korábbi legá- 
tusoknál jobban felismerte, hogy olyan általános elképzelésekkel és 
fogalmakkal, mint papság és világi fejedelmek, nem mehet semmire. 
Feladott tehát olyan pozíciókat, amelyeket nem lehetett megvédeni 
többé, s arra koncentrálta energiáját, ami pillanatnyilag lehet- 
séges volt. 

Ő elnökölt annak a koalíciónak az ülésein, amely Regensburgban 
alakult, ellencsapásként a tervezett és Speyerben összehívott 
országgyűlésre. A koalíció magvát Ferdinánd főherceg, valamint 
Vilmos és Lajos bajor herceg alkotta, akik előzőleg az ország- 
gyűlés gondolatát támogatták, de most visszatáncoltak. Campeggio 
nem érte be puszta szövetségi tervekkel. A pápai kúria erőteljes 
támogatást ajánlott fel. A bajor püspökök kénytelenek voltak 
átengedni jövedelmeik egyötödét, az osztrák püspökök pedig jöve- 
delmeik egynegyedét a tartományi fejedelmeknek. Egy ilyen lépés 
korábban az egyház jogaiba való tűrhetetlen beavatkozásnak szá- 
mított volna; most a püspököknek el kellett fogadniuk, bármily 
nehezükre esett is. A pápai kúria határozottan a fejedelmek mellé 
állott. Megadta nekik azt a jogot, hogy a püspökök helyett ők ellen- 
őrizhessék a kolostorokat, ami a fejedelmi hatalom további gyara- 
podását jelentette; az ingolstadti egyetem fejedelmi főhatóság 
alá került; megkezdődött az eretnekség könyörtelen üldözése. 
A koalícióhoz más délnémet nagyurak is csatlakoztak, elsőként 
a salzburgi érsek, miután Rómától kialkudta egyházkerületének 
jelentős megnagyobbítását. A koalíció még nem volt párt, de egy 
párt kezdetének lehet nevezni; Németország még nem szakadt 

katolikus déli és protestáns északi részre, de a folyamat már meg- 
indult. Néhány reformot is elhatároztak. Egyházi és világi szemé- 
lyekből vegyes bizottságot alakítottak, ami a korábbi viszonyok- 
hoz képest szintén hallatlanul merész lépésnek számított. Kimond- 
ták, hogy a fölösleges ünnepeket törölni kell. Még tovább haladtak 
a Luther által bevezetett újítások irányában. Elhatározták egy 
német bibliafordítás elkészítését, továbbá egy ellenirat kiadását 
Melanchthon Loci communesének megcáfolására. 

Campeggio nuncius nagy diplomáciai sikert könyvelhetett el. 
A rettegett nemzeti zsinat kútba esett, még mielőtt a császár meg- 
vétózhatta volna. Sikerült szoros egységbe összefogni azokat a 
területeket, amelyeknek urai megmaradtak a régi egyház mellett, 
miközben a birodalom más vidékeiről merész reformjavaslatokat 
tartalmazó memorandumok futottak be a Speyerben tervezett gyű- 
lés számára. Német alapossággal még azt is indítványozták, hogy 
a sérelmekre, vitás kérdésekre, birodalmi gyűlések határozataira 
vonatkozó korábbi aktákat mind elő kell venni, s összegyűjtve 
nyilvánosságra kell hozni. A városok képviselői külön értekezleten 
vitatták meg, hogy milyen javaslatokat terjesszenek a nagy ország- 
gyűlés elé. Amikor megérkezett a császár tiltó parancsa, Speyerből 
Ulmba vonultak át, s ott a regensburgi koalíció elleni intézkedések- 
ről tanácskoztak. Néhány gróf és fejedelem is csatlakozott hozzájuk, 
a fiatal hesseni tartománygróf volt köztük a legjelentősebb szemé- 
lyiség, aki egy Melanchthonnal folytatott beszélgetés hatására az új 
tan híve lett. Ez az egy beszélgetés elég volt neki. Az volt a véle- 
ménye, hogy ilyen veszedelmes időkben nem szabad félreállni. 

Az idők veszedelmesebbek voltak, mint ahogy azt a két ellenséges 
és egyelőre még nagyon laza koalíció sejtette. A birodalmi gyűlése- 
. ken elég gyakran beszéltek arról, hogy a negyedik rend milyen fenye- 
gető veszedelmet jelent. De hogy most a rendi képviselettel egyál- 
talán nem rendelkező parasztok szintén fegyvert fognak ragadni, 
arra aligha számított valaki is. Az Isten által meghatározott rendi 
világban a parasztság is rendnek számított ugyan, a legalsó, szol- 
gáló, dolgozó rendnek, de hogy a paraszt jogokat is követelhet, 
talán helyzetének megjavítását — erről egyáltalán nem esett szó 
a birodalmi gyűléseken. Csak röplapokon tűnt fel időnként a 
, Karsthans" alakja, mint szónok, kapával a kezében. 

Luther ismét tollat ragadott, amikor értesült az egymásnak ellent- 

mondó nürnbergi határozatokról és a császár intézkedéseiről. Úgy 
érezte — nem ok nélkül — , hogy személyét is veszedelem fenyegeti : 
Nos hát, kedves fejedelmeim és uraim, nagyon siettek, hogy en- 
gem, szegény, egy szál embert a halálba küldjetek, és ha ez meg- 
történt, ti fogtok nyerni. De ha van fületek a hallásra, mondanék 
én tinéktek valami különöset. Mit szólnátok, ha Luther élete oly 
sokat számítana Isten előtt, hógy ha ő már nem élne, akkor a ti 
életetek vagy uralmatok sem lenne többé biztonságban, s az ő halála 
szerencsétlensége lenne mindannyiotoknak? Istennel nem lehet 
tréfálni. Hát csak rajta, lássatok hozzá íziben. Fojtsatok meg, éges- 
setek el! Én nem hátrálok, ha Isten úgy akarja. Itt vagyok, és igen 
barátságosan kérlek benneteket, ha már megöltetek, ne támassza- 
tok fel, hogy még egyszer megöljetek. Úgy látom, Isten akaratából 
nem értelmes emberekkel van dolgom, hanem német fenevadakkal, 
amelyek meg akarnak ölni, amit éppúgy érdemlek meg, mintha 
farkasok vagy vadkanok szaggatnának ízekre." Kész meghalni, de 
hát eddig mindenféle ediktumok ellenére immár harmadik eszten- 
deje életben maradt. Idézi az egymást hatálytalanító két határozat 
. szövegét, s néhány széljegyzetet ír hozzájuk. Majd Isten ítéletével 
fenyegeti az esztelen és részeg fejedelmeket: , Mit akartok, kedves 
urak? Isten okosabb nálatok ; hamarosan bolondot csinál belőletek. 
És hatalmasabb is nálatok; hamarosan tönkretesz titeket." Idézi 
a Bibliát: , Ledönté trónjukról a; hatalmasokat, és ez rátok vonat- 
kozik, most is, kedves urak, ha figyelmen kívül hagyjátok Őt." 
Luther pedig figyelmen kívül hagyja — vagy szándékosan mellőzi — 
a bibliai mondás második részét : ,, . . . és felmagasztalta az alázato- 
sakat". Haragja kizárólag azoknak a magas uraságoknak szól, akik 
az említett határozatokat hozták. Azzal a felszólítással fejezi be, 
hogy minden jámbor keresztény , szánakozzék az őrült, dőre, 
esztelen, tébolyult bolondokon", s vele együtt így fohászkodjon: 
vs Isten váltson meg minket tőlük, és adjon az Ő kegyelméből más 
régenseket. Ámen." 

Nem ismeri a világot, a leghalványabb elképzelése sincs arról, 
honnan jöhetnének jobb régensek, sem arról, hogyan válthatná meg 
Isten az országokat a rossz fejedelmektől. Teljesen az istenítélet 
apokaliptikus gondolata dominál benne, az istenítéleté, amely előre 
kifürkészhetetlen módon és olyan váratlanul fog alázúdulni a bű- 
nösökre, mint a pusztító szökőár. Emberkezek nem avatkozhatnak 

bele, csak imára kulcsolódhatnak. Luther fejében meg sem fordul 
az a gondolat, hogy szavait az emberek felkelésre buzdításként fog- 
ják értelmezni az esztelen és őrült urak ellen. Engedelmességre int 
a felsőbbség iránt, amelyet Istentől elrendeltnek tekint, s szinte 
ezzel egy szuszra azt mondja róla, hogy Isten elhagyta, és haragjá- 
ban le fog rá sújtani. A nép ebből azt hámozta ki, hogy Isten harag- 
ját a saját kezébe kell, sőt szabad vennie, a büntetést neki kell vég- 
rehajtania ; az igazságtevés, sőt a megtorlás egyenesen kötelessége, 
Istentől kapott feladata. 

Ebben a félhomálybán kezdődött Luther életének legválságosabb 
időszaka. Nem volt felkészülve. Eddig a Szó, saját szava, amelyet 
Isten akaratának fogott fel, minden hatalomnál erősebbnek bizo- 
nyult. A pápa németországi uralma félig már romokban hevert; 
a császár ediktumának nem volt semmi foganatja. De most a szó 
kemény korlátokba ütközött. Luther ezt nem értette meg. Ha arról 
hallott, hogy híveit véres kegyetlenséggel üldözik a császári Német- 
alföldön, Bajorországban vagy Ausztriában, az ilyen vértanúságo- 
kat úgy fogta fel, mint a régi legendák szentjeinek mártírhalálát : 
a jó ügy hamarosan bekövetkező nagy diadalának biztos jelét. 
Olyan gyors ütemben nyomult előre, hogy attól még a lélegzete is 
elállott. Három esztendő leforgása alatt megváltozott a világ. Még 
két év — így vélekedett Wartburgban —, és a pápaságnak végleg 
befellegzik. Isten, aki idáig segítette, még gyorsabban, egyetlen 
csapással félresöpörheti azokat a fejedelmeket is, akik az ő evangé- 
liumának útjába álltak. Nem történelmi vagy politikai fogalmak- 
ban gondolkodott, hanem a Biblia képeiben. A próféták, akiket 
éppen akkoriban fordított, pusztító viharokról hoztak ígéretet, vi- 
harokról, amelyek sziklákat repesztettek meg, földrengésekről, tűz- 
vészről. A királyok és a fejedelmek Isten szava ellen tanácskoznak 
egymással, de , Összetöröd őket vasvesszővel, széjjelzúzod őket, 
mint cserépedényt", olvasta kedves zsoltárában. , Az ég érc, a föld 
vas" — írta ő maga Wartburgból. Szavai most váltak aktuálissá. 
Egy év leforgása alatt megint megváltozott a világ, az ő világa. 
Szinte vakon ment bele abba a nagy vereségbe, amely addig feltar- 
tóztathatatlan előnyomulásának végét és a neve köré fonódott sok- 
féle remény összeomlását jelentette. I 

A paviai csata 


1525-ben, a németországi nagy parasztháborúnak, a század nagy 
sorsfordulójának évében az esztendő kezdetén távol, Itáliában olyan 
esemény történt, amely nem kevésbé nyúlt bele a kor viszonyainak 
alakulásába. A február 24-én kora reggel kezdődött paviai csatát 
katonadalok, pompás faliszőnyegek és dicshimnusznak is beillő tu- 
dósítások magasztalták. A kortársak úgy értékelték, mint az éra 
egyik legkimagaslóbb eseményét. Minden országra hatással volt, 
még Törökországra is. Franciaországban az egész élet mélyreható 
megváltozását idézte elő. A csata győzteseként a császárt ünnepel- 
ték, aki távol Spanyolországban, tervei kudarca miatt aggódva, 
éppen azon a napon ülte születésnapját. Zsoldosainak ez a sikere 
egy csapásra pályája legmagasabb csúcsára emelte. Úgy tűnt, hogy 
most már korlátlanul uralkodhat egy világbirodalom felett. Német- 
ország számára ez minden reformátori mozgalom küszöbön álló 
megsemmisítését jelentette. A parasztfelkeléseket valóban vérbe 
fojtották, lényegében azoknak a zsoldosoknak a segítségével, akik 
a paviai ütközet után visszatéttek hazájukba. 

A zsoldosok: róluk beszélni kell, mert ők vívták a háborúkat, 
nem a népek. Az a kor, amelyet a reformációról neveztünk el, a sza- 
kadatlan háborúk és hadjáratok időszaka volt. A fegyverszüneti 
egyezmények és békeszerződések, amelyek megszakították ezeket, 
fabatkát sem értek ; mihelyt valamelyik fél kedvezőbb pozícióban 
érezte magát, tüstént felrúgott minden ünnepélyes megállapodást. 
A hadjáratokat itt nem írjuk le, a résztvevők is alig ismerték ki ma- 
gukat, gyakran a hadműveletek kellős közepén pártot változtat- 
tak, vagy egyszerűen hazamentek, s legközelebb az ellen vonultak 
hadba, akit előzőleg szolgáltak. Nem lehet beszélni sem nagy nem- 
zeti háborúkról, sem vallásháborúkról, jóllehet a nemzeti és vallási 
ellentéteket, közhangulatokat fennen hangoztatták, s ezek néhány 
országban, főleg Franciaországban és Spanyolországban, már ural- 
kodni kezdtek az összképen. 

A zsoldosok pénzért és zsákmányért harcoltak. Voltak ugyan so- 
rozott katonákból milíciák, területi, tartományi, városi csapatok is, 
de ezek teljesen háttérbe szorultak. A zsoldosok voltak azok, akik a 
Burgund-Habsburg-házért, a Medici-házért Rómában és más dinasz- 

tiákért harcoltak, ha ezek meg tudták fizétni őket. A zsoldos- 
ság szorosan összefügg a fejlődésnek indult pénzgazdasággal. A ge- 
novai vagy augsburgi nagy bankházak döntő fontosságú tényezőt 
jelentettek, mivel a fejedelmek csak ritka esetekben tudták a nehe- 
Zen kisajtolt adókból finanszírozni háborúikat. A hadjáratok álta- 
lában rövidek voltak, szükségképpen nem húzódhattak el sokáig ; 
tudniillik a bankárok többnyire csak negyedévre kölcsönöztek pénzt, 
és a különböző rendek által megszavazott hozzájárulások, ha ilye- 
neket egyáltalán el lehetett érni, szintén csak igen rövid terminu- 
sokra szóltak. Ez a magyarázata annak, hogy oly sok hadjárat fél- 
beszakadt, és csak egy év múlva folytatódott ; valamint annak, hogy 
számos esetben a zsoldosok nem kapták meg rendesen a pénzüket, 
rablóhordákká bomlottak, és pusztították a megbízóikkal ellensé- 
ges és barátságos viszonyokban álló területeket egyaránt. 

A mindenkori konstelláció szerint a zsoldosok válogatás nélkül 
szolgálták a pápát, a császárt, a királyokat. Ami az emberanyagot 
illeti, elsősorban a svájciak meg a németek jöttek számításba. 
A svájciak, akiknek paraszti seregei fél évszázadon át diadalt arat- 
tak Ausztria és Burgundia fölött, legyőzhetetlen harcosok hírében 
álltak. Ők bizonyították be, hogy a gyalogság döntő fölényben van 
a páncélos lovagi hadakkal szemben. A kantonok szövetsége rövid 
időre oly nagy tekintélynek örvendett, hogy majdnem nagyhata- 
lomnak számított; az egyszerű parasztok szövetségi gyűlésein 
nagypolitikát csináltak, merész és messze ágazó terveken vitatkoz- 
tak, s egy ideig még arra is gondolhattak, hogy meghódítják fél 
Lombardiát, esetleg az egészet. A pápa, a császár, Franciaország, 
német hercegek Svájcból szerződtettek csapatokat. A Franciaor- 
szágtól kapott , penziók", azaz folyamatosan kiutalt vesztegetési 
összegek meg a pápai kúria által fizetett pénzek kérdése igen jelen- 
tős mértékben belejátszott a svájci reformációba ; Ulrich Zwingli 
pályafutása elején pápai , penzionárius" volt, mint Schiner svájci 
kardinális párthíve, aki földijei között nagy ügyességgel védelmezte 
a kúria érdekeit, s jutalmul megkapta a bíbornoki vörös kalapot. 

Az évszázad elején azoriban egyre nagyobb szerephez jutottak 
a német zsoldosok, és konkurrenciát támasztottak a svájciaknak. 
Miksa császárt dicsőitették, mint , atyjukat", bár az állandó pénz- 
zavarrál küszködő uralkodó rosszul fizette őket. Így aztán a német 
zsoldosok Franciaország, Anglia érdekeiért is harcoltak, vagy Itá- 

liában verekedtek, mindenhol, ahol zsoldot fizettek, és zsákmányra 
volt kilátás. A nagyurak Ígéretei gyanúsak voltak, többnyire nem- 
igen bíztak bennük, inkább egy-egy kipróbált zsoldosvezérhez áll- 
tak be, aki mint önálló vállalkozó összetoborzott egy csapatot, sa- 
ját kasszájából előlegezte a zsoldot, s bérbe adta seregét. Ilyen con- 
dottiere volt Sickingen ; Georg von Frundsberg is nagy hírnévre tett 
szert, neve még sokáig élt a dalokban ; nem kevésbé híres volt a sváb 
Schertlin, aki nemességet szerzett, összeharácsolt hadizsákmánya 
árából nagy birtokot vásárolt, és az egyik hadjáratban a császártól 
a ,nagymarsall és sarcmester" titulust kapta. A német zsoldosok 
, rendnek", a jámbor landsknechtek rendjének tartották magukat, 
s kialakították saját becsületkódexüket, erkölcseiket, szokásaikat. 
Sok művésznek támadt kedve, hogy megörökítse rendkívül festői 
viseletüket. Zekéjük több helyütt be volt hasítva, mintegy a csatá- 
ban kapott vágások szimbólumaként ; óriási plundrát viseltek, amely 
akadályozta őket, ha futni kellett ; sisakjukon strucctollak bokré- 
tája lengedezett. Ebből a tarka világból a svájci Urs Graf hagyta 
ránk a legjobb ábrázolásokat, aki maga is zsoldos volt ; rajzait tőrt 
ábrázoló kézjegyével szignálta. 

Viseletük és szokásaik tarkasága meglepően , jó sajtót" biztosí- 
tott a landsknechteknek, ennek utórezgései messzire nyomon kö- 
vethetők, egészen azokig a zsoldosénekekig, amelyeket az ilyen té- 
mára merőben alkalmatlan Rainer Maria Rilke ifjú poéta korában 
költött. Sebastian Franck Német krónikájában (Germaniae chro- 
nicon) a kor nagy országos csapásai közé sorolja a zsoldosokat 
— a , franciával", az elharapódzott szifilisszel együtt — , könnyelmű 
népségnek nevezi őket, akik , szerencsétlenséget hoznak más em- 
berekre, keresik a bajt, és önként bekóborolják az országot, keresik 
a háborút, és az átkozott pénz kedvéért elhagynak feleséget, gyere- 
ket, szülőföldet, apát és anyát . . . nem engedelmességből, hanem 
rosszaságból, vérszomjból és garázdaságból . . . és gyilkolnak, rabol- 
nak, gyújtogatnak, özvegyeket és árvákat döntenek romlásba, hogy 
meggazdagodjanak". Ígen kevesen gazdagodtak meg, az , óbeste- 
rektől" eltekintve, ezek nem csupán kemény harcosok voltak, akik 
pikával a kezükben a legelső sorban verekedtek, hanem mint élel- 
mes vállalkozók ahhoz is értettek, hogyan kell felhasználni a ban- 
kok szolgálatait: a sarcokat meg a zsákmánypénzeket gyorsan át- 
utalták bankjuknak, és bevételüket biztos birtokba fektették. A 

névtelen közzsoldosoknak nem volt hitelük, egyik napról a másikra 
éltek, s kíméletlenül szélnek eresztették őket. A kóbor zsoldos, aki 
egyéb kódorgók csoportjához szegődve rótta az országutákat, állan- 
dó figurája volt a korabeli költői műveknek, tréfás elbeszéléseknek 
(Schwank) és krónikáknak. Hans Sachs is leírta a zsoldoséletet — de 
más színekkel, mint a festők —, amelyhez fiatal korában kedvet 
akartak neki csinálni a barátai: 


Ott feküdt a véres horda 

A piszokba", a mocsokba! . . . 
Rongyos, kiéhezett csapat, 

A ruhájuk merő cafat . . . 


Lesoványodott, fakó arcú alakok, átázott ruháikban hemzsegnek . 
a tetvek ; mohón falják a félig nyers ételt ; a táborban vérhas pusz- 
tít, sok a nyomorék ; aki szökni próbál, azt agyonverik a parasztok ; 
a megmaradtak siralmas állapotban vergődnek haza. Ám a fiatalok 
nem hallgattak az idős, jómódú nyárspolgár ilyen intelmeire. A to- 
borzóhelyeken mindig akadt elég rekruta. Vonzotta őket a kackiás 
viselet, a szabad élet, és nem féltek attól, hogy meghalnak : a ,Sza- 
bad zöld mezőn" : 


Ha egy golyóbis eltrafál, 

Az nekem sokkal szebb halál, 
Mintha ágyban háldokolok, 

5 fülembe brummognak a papok. 


A zsoldosdalok nagy népszerűségnek örvendtek, akár igazi katonák, 
akár független irodalmárok költötték azokat. Az ilyen dalokban 
gyakran jut kifejezésre az a keveréknyelv, amely a sokfelé megfor- 
dult zsoldosok között kialakult : 


Friaulba törtünk jó erőben, 

Volt ott zabálni, inni bőven, 
Stampedemi, 

Alla mi presente, all Vostra Signori! 

A ,Signori", akiknek felajánlották szolgálataikat, lehettek olasz 
köztársaságok, német urak vagy a francia király, aki mindenki 
másnál többet fizetett. 

A spanyolból átvett , stampede", a hirtelen, pánikszerű menekü- 
lés, nem csak úgy véletlenül csúszott be ebbe a rigmusba, mert bi- 
zony gyakran villámgyorsan hátraarcot csináltak, ha az összetö- 
mörült sereg első nagy erejű támadása nem sikerült. Menekülés 
közben szenvedték a legnagyobb veszteségeket, az üldöző fél kö- 
nyörtelenül kaszabolta őket, és a halottak száma majdnem felül- 
múlta a későbbi véres háborúk emberveszteségeit. Először a sváj- 
ciak alkalmazták azt a harcmodort, amelyet az olaszok rettegéssel 
, nala guerrá"-nak, irgalmatlan háborúnak neveztek. A svájciak 
teljes ellenértéket akartak nyújtani a zsoldjukért, nem kímélték 
magukat. Az olaszok máshoz voltak szokva : a condottierék korábbi 
hadjáratait az jellemezte, hogy a vezérek ügyes manőverezésekkel 
igyekeztek kímélni csapataikat, és csak a parasztokat, a falvakat 
meg a kis városokat rabolták ki irgalmatlanul. A német zsoldosok 
átvették az új harcmodort, és ha konkurrenseikkel, a svájciakkal 
kerültek szembe, kiváltképpen ádázul alkalmazták. Ha közös gaz- 
dát szolgáltak, a táborban gyakran törtek ki civakodások, párvia- 
dalok, tömegverekedések. Szinte napirenden voltak a sztrájkok, ha 
elmaradt a zsoldfizetés vagy az ellátás. Emiatt nemegyszer fordult 
elő, hogy a hadjárat éppen akkor akadt el, amikor a győzelmi esé- 
lyek a legnagyobbak voltak. Ilyen alkalmakkor a zsoldosvezér te- 
kintélyének és hitelének teljes latba vetésével igyekezett rendet te- 
remteni. Erre a célra felügyelők és poroszlók egész törzskara állott 
rendelkezésére. Külön felügyelő tartotta kordában a sok tábori 
szajhát és az asszonyok népes csapatát, akik porontyaikkal a kar- 
jukon követték a csapatokat, nagy bőrtáskákkal, hogy azokba gyö- 
möszöljék a zsákmányolt holmikat. A lakosok és a vereséget szen- 
vedett ellenpárt sebesültjei és legyőzöttei jobban rettegtek a mál- 
hás utóhad rabló csőcselékétől, mint a harcoló csapatoktól, mert 
nem volt kegyelem. A parasztok igyekeztek megfizetni a számtalan 
gyötrelemért, ahol csak lehetett. Egy zsoldosvezér így intette a 
harc előtt katonáit: , Tartsátok magatokat keményen ; ha nem ve- 
ritek meg az ellenséget, meg nem menekültök a parasztoktól!" 
Az egész hadviselés eldurvulása csupán a csúcsát érte el azokban 
a brutalitásokban, amelyeket a zsoldosok a német parasztháború 

levert felkelőivel szemben elkövették ; a durva kegyetlenség akkor 
már hosszú évek óta beidegzett gyakorlattá vált. 

A hadászat történeti fejlődésében még más miatt is jelentősek 
a zsoldosok. Zárt és jól tagolt formációkban harcoltak; pontosan 
kialakított katonai hierarchiájuk volt, az óbestertől mint ezredpa- 
rancsnoktól lefelé a zászlóaljparancsnokokon keresztül egészen az 
őrinesterekig és szakaszvezetőkig. Az egyszerű zsoldoskatona hosz- 
szú kopjával és rövid karddal szolgált ; ha saját költségén vásárolt 
szakállas puskája is volt, akkor dupla zsoldot kapott. Taktikai kö- 
telékük a négyzetes formáció volt, amelynek lándzsaerdeje a kora- 
beli rajzolókat minden képen tömött négyszög ábrázolására lelkesí- 
tette. Az ilyen szoros tömegeknek az ütőereje, amelyet a hátsó alak- 
zatok nyomása még fokozott, igen nagy volt, feltéve, hogy a terep 
kedvezett ennek a taktikának, s nem állt tüzérség vagy jól kiépített 
védelmi pozíció vele szemben. Először az úgynevezett , martalék" 
lendült támadásba, hogy rést üssön az ellenség soraiba, csak utána 
rohamozott a sereg zöme (heller Haufen), hogy döntő csapást mér- 
jen az ellenfélre. Ütközet előtt letérdeltek a jámbor zsoldosok, és 
Isten áldását kérték fegyvereikre. Néha személyes kihívások, pár- 
viadalok előzték meg a csatát. Frundsberghez így szól egyik ellen- 
"fele, aki régi bajtársa volt: , Öreg cimbora, hát itt talállak, az én 
kezemtől kell meghalnod!" Frundsberg válasza: , Fordítva lesz az, 
ha Isten úgy akarja!" Hatalmas ordítozás, dobok pergése, a svájci- 
aknál alpesi kürtök rivalgása vezeti be az összecsapást. A lands- 
knechtek , Dran, dran, dran!" (, Rajta, rajta, rajta") csatakiáltását 
Thomas Müntzer is jelszóként használja a parasztokhoz és bányá- 
szokhoz intézett kiáltványaiban. A laza fegyelmű, rosszul vezetett 
paraszthadakat hazatért zsoldosok verték le, akik zárt formációk- 
ban harcoltak tapasztalt tisztjeik irányításával. Hogy miért folyt 
a harc, az itt éppoly közömbös volt számukra, mint Paviánál, ahol 
mindkét oldalon harcoltak német zsoldosok, parasztivadékok vias- 
kodtak parasztivadékok ellen vagy német parasztok svájci parasz- 
tok ellen. A háború éppolyan mesterség volt, mint bármelyik másik. 

Károly császár váltakozó sikerrel háborúskodott Franciaország- 
gal; legutóbbi előretörése Itáliából Provence-ba nem sikerült, 
csapatai kénytelenek voltak visszavonulni, s mivel nem kapták 
meg zsoldjukat, nagy részük fosztogató hordákká bomlott Lombar- 
diában. Ferenc király megint előrenyomult, ostrom alá fogta Pavi- 

át, amelyet spanyol és német csapatok védtek. Károly segítséget 
kért öccsétől, Ferdinándtól, vajmi kevés eredménnyel; a főherceg 
éppúgy nyakig ült az adósságokban, mint az imperátor. Mindössze 
annyit tehetett, hogy rávette a kipróbált zsoldosvezért, Frunds- 
berget : toborozzon saját költségén csapatokat, s vezesse őket Itáliá- 
ba. Dél felől Lannoy nápolyi alkirály indult el seregével, és egyesült 
Frundsberggel. A császári oldalon spanyolok, németek, nápolyiak, 
észak-itáliaiak álltak ; Ferenc király serege a francia nemesség színe- 
javát alkotó páncélos lovagokból, egy erős svájci zsoldoscsapatból 
és ötezer német landsknechtből tevődött össze. A hadvezetőség még 
tarkább képet mutatott. A császár táborában volt a Ferenc ellen 
fellázadt Bourbon connétable, a leghatalmasabb Írancia főnemes, 
. az olasz Pescara márki, a burgundi Lannoy, a spanyol Nápoly al- 
királya, aki régebben a lovagi tornajátékokban Károly partnere 
volt, és természetesen ott voltak a német zsoldoscsapatok parancs- 
nokai. Kelemen pápa legátusát, Aleandert a francia király táborá- 
ba küldte, ugyanakkor formálisan, sok fenntartással még a császár 
oldalán állott; biztosra vette, hogy a franciák fognak győzni. 

A francia ostromlókat körülzárták a császári hadak. Mindkét fél 
pénzszűkében volt, s állandóan fennállt az a veszély, hogy a zsol- 
dosok elvonulnak. 

A két fél csapatai nagyon közel feküdtek egymáshoz. Tél volt, 
rossz volt a kvártély, hiányos az ellátás. Beköszöntött a február, 
még rosszabbra fordult az időjárás, egyre komorabb lett a hangu- 
lat. A császári táborban egy haditanácson elhangzott a megállapí- 
tás: Még három vagy négy napig tudjuk az embereket a zászló alatt 
tartani, aztán vége, elvesztünk. Frundsbergnek sikerült rábeszélnie 
a maga embereit, hogy tartsanak ki még egy kis ideig. A zsákmányra 
való kilátás csábítóan hatott. Ferenc király és lovagjai gazdagok 
voltak. . 

A császári hadvezetőség elhatározta, hogy éjszakai támadással 
próbálkozik. A franciák fő hadállása a mirabellói parkban, a milá- 
nói hercegek körülkerített vadaskertjében és vadászterületén volt. 
A meglehetősen nagy területet erős fal vette körül, Spanyol utá- 
szokra várt az a feladat, hogy rést vágjanak a falba ; a landsknechtek 
ilyen munkára nem vállalkoztak. Az utászok rendkívül óvatosan 
és csendben dolgoztak a kemény falon ; a franciák alig egy-két őr- 
szemet állítottak fel a fal mentén. Hajnalig tartott, mire végeztek, s 

akkor az első császári katonák keresztülnyomultak a résen. Vért- 
jük fölé fehér inget húztak, hogy a félhomályban felismerhessék 
egymást; az ingeket papírból szabták ki, a testükön viselt fehér- 
nemű nyilván kissé túl sötét lehetett. Abban a parkban, fák, vadász- 
kutya-ólak és sólymászkunyhók között, esőtől felázott, laza talajon 
vívták meg az ütközetet. Köd volt, nagy volt a zűrzavar. A csatá- 
ról szóló tudósítások mind zavarosak. Egy ideig úgy tűnt, hogy 
Ferenc király a maga páncélos lovasaival közel van a győzelemhez. 
Jól elhelyezett tüzérsége igen eredményesen lőtte a landsknechtek 
sűrű tömegeit. Ez azonban korántsem volt a király szíve szerint 
való lovagi torna, a király nem akarta, hogy a győzelem dicsősége I 
a megvetett tűzokádó fegyvereket illesse meg ; ezért páncélos vité- 
zeivel előrelovagolt a fővonalba, az ágyúknak el kellett hallgatniuk. 
Ferenc még előbbre nyomult egy darabot, majd lovagjaival megállt, 
és büszkén fogadta a győzelmi gratulációkat. , Csak most nevez- 
hetem magam igazán Milánó hercegének!" — kiáltotta sisakros- 
télyán keresztül barátainak. Akcióba léptek a spanyol csapatok, 
amelyek már akkor Európa legjobb gyalogságának számítottak ; 
szakállas puskákkal voltak felszerelve, és arra is kiképezték őket, 
hogy kis csoportokban is hatékonyan tudjanak harcolni. Halomra 
lőtték a park fái között és a kis gyepes tisztásokon a francia lovago- 
kat. Ilyen körülmények között erős rohamról szó sem lehetett 
többé. A lovagok egyenként ide-oda nyargalásztak ; mihelyt lovuk 
lerogyott alattuk — a puskások tudták, hogy elsősorban az álla- 
tokra kell célozniuk — , súlyos páncélzatukban tehetetlenek voltak, 
úgyhogy a spanyolok könnyen végeztek velük; minden lövész fel 
volt szerelve különleges nyakvágó késsel és páncélfeszítő vassal. 
Egy olasz szemtanú fennkölt stílusban így ír: , A francia arisztok- 
rácia a hősiesség mámorában lelte örömteli halálát". Mindenesetre 
egymás után hullottak el. 

A nagy nevek listája sok oldalt tölt meg. Az egyik lovag, a király 
istállómestere már jó ideje holtan nyargal körbe, sisakja leesett, 
tucatnyi golyó van a testében, megtört szeme mereven bámul előre, 
a! páncélja tartja egyenesen. A spanyol lövészek keresztet vetnek 
magukra, kitérnek a kísértet elől, míg le nem rogyik alatta a ló. 
A nyeregben ülő halottat szimbólumnak tekinthetjük — jelképe 
ennek a csatának, amely a lovagi harcmodor és harci felfogás végét 
jelenti. A puskások ,a modernek". A király lova is összerogyik. 

Ferenc fel tud állni, drága páncélja, amelyet a legkiválóbb fegyver- 
kovácsok készítettek, könnyebb, mint társaié. A spanyolok nem 
ismerik fel, vele is végezni akarnak, mint a többivel, de szerencséje 
van. Támadói már előre összevesznek, hogy melyiküké legyen a 
pompás fegyverzet, s odaérkezik Lannoy, az alkirály, Károly 
egykori tornapartnere. Nagy nehezen megmenti Ferencet a zsák- 
mányraréhes gyalogosoktól, akik üldözőbe veszik foglyával együtt ; 
Lannoy kénytelen saját embereit segítségül hívni, és többen fűbe 
harapnak, mire sikerül biztonságba jutnia. Szó sincs a kard ünne- 
pélyes átadásáról, amiről a későbbi udvari jelentések írnak; a 
könnyebb sérüléseket szenvedett Ferenc járás közben kardjára 
támaszkodik, félig meztelen, , vas lábbelijének hosszú, hegyes orra 
csuszkál a sárban", jelenti egy realisztikus felfogású szemtanú. 
Lannoy jó messzire viszi hátra a francia uralkodót, a kvártély leg- 
biztosabb részébe, mivel nemcsak a spanyol gyalogosok, hanem a 
többi csapat vezérei is szeretnék megkaparintani a királyt. 

Közben a helyőrség kitörést hajtott végre. A későn bevetett 
svájciak csapatai, akikre ádáz dühvel rontottak rá Frundsberg 
landsknechtjei, felbomlottak, és hanyatt-homlok menekültek. A 
korabeli fametszeteken oly szépen megrajzolt, gyertyaegyenes 
lándzsák sűrű erdejével kitöltött négyzetes formációkra aligha 
került sor az áttekinthetetlen terepen. Reggel fél kilenckor, még 
mindig bizonytalan látási viszonyok között, véget ért az ütközet; 
alig egy óráig tartott. Az öldöklés és zsákmányolás egész nap 
tovább folyik. Az előkelő urak, akik díszes öltözékükről könnyen 
felismerhetők — némelyikük szíve hölgyének színeit viseli a karján 
— számíthatnak rá, hogy váltságdíj ellenében ép. bőrrel meg- 
ússzák, ha nem vágták le őket az ütközet első véres mámorában. . 
A közönséges katonákat könyörtelenül legyilkolják a győztesek. 
A francia oldalon harcolt németeket Frundsberg landsknechtjei 
mészárolják le. A svájciak megpróbálnak a Ticinón átúszni, de a 
nehéz bekecsben, buggyos nadrágban nagy többségük a vízbe fúl; 
állítólag nyolcezer hullát láttak összetorlódva a legközelebbi gátak 
előtt. 

Este és másnap megkezdődött az utójáték ; az előkelő halottak 
eladása és a zsákmány értékesítése. Kereskedők, pénzváltók, kal- 
márok mindig meglepő gyorsasággal bukkannak fel a csatatereknél. 
A hadseregeket óriási málhacsapat kísérte, a főnemesek magukkal 

vitték titkáraikat, sokan a szeretőjüket is. Szolgák, apródok, bizalmi 
emberek nagyban alkudoztak a győztes katonákkal hercegük vagy 
grófíjuk holttestéért, hogy hazaszállíthassák a családi sírboltba; a 
kereskedők hitelezték a pénzt, vagy kezességet vállaltak, ha előkelő 
család halottjáról volt szó. A francia nemesség színe-virága feküdt 
ott hosszú sorban, gyakran szörnyen megcsonkítva. Mindegyik 
hullának feljegyezték az árát. Ha valamelyik zsoldos nem kapott 
annyit, amennyit követelt, dühében inkább a folyóba vetette , az ő 
hulláját", a közönséges katonák tetemei közé, és továbbállt. 

A nagy nap hősét, Ferenc királyt, akit sokan megcsodáltak lovagi 
viselkedése miatt, Lannoy sietve királyi ruhába öltöztette, hogy 
mindenki respektálja őfelségét. Ünnepi lakomán látta vendégül, s 
megengedte neki, hogy megírja anyjának Franciaországba a híressé 
vált sorokat : , Madame, szeretném tájékoztatni, hogy Fortuna nem 
volt hozzám kegyes: a becsületemen és az életemen kívül minden 
elveszett." Lannoy Pizzighettone várába kísérte, hogy a többi 
vezér ne férhessen hozzá. Miközben arrafelé lovagoltak, a király már 
tréfálkozott, és vadászkalandokat mesélt. A nagy lovagi torna azzal 
végződött, hogy kivetették a nyeregből. Úgy gondolta, hogy hama- 
rosan újra nyeregben lesz. Lannoy nagy respektust és titkos rokon- 
szenvet érzett iránta. Nagyurak közt lehettek ellenségeskedések és 
háborúk, ez azonban nem lazította a rendi közösségtudat erős 
kötelékét. Lannoy aztán megszöktette értékes foglyát a várból, 
rejtekutakon Genovába, onnan hajón Spanyolországba vitte. Zsák- 
mányát csak ott túdhatta teljes biztonságban, oda már nem nyúl- 
hatott utána a sereg többi vezére. 

De hogyan viselkedett a győztes hadsereg? A zsoldosok a zsák- 
mány árának és a váltságpénzeknek többnyire hamar a nyakára 
hágtak, néhány nap leforgása alatt elkockázták, elitták, szajhákra 
költötték ; most kezdtek fellázadni. Károly császár Madridban ün- 
nepi hálaadó istentiszteletet rendelt el, és a külföldi követekre mély 
hatást gyakorolt nagy alázata. Istennek megköszönte a győzelmet, 
de nem a vezéreinek, még kevésbé a katonáinak. Vad jelenetek 
játszódtak le a felszabadított Paviában, amikor kitudódott, hogy a 
zsoldosok még e nagyszerű diadal után sem kaphatnak egy fityinget 
sem. Az erőd védői majdnem másfél év óta, Frundsberg lands- 
knechtjei hosszú hónapok óta nem láttak zsoldot. Harci formáció- 
ban, parancsnokaik nélkül, felvonultak a térre, a várkastély elé, 

ahol a vezérek szállása volt. Lövöldözni kezdtek az ablakokra. 
Hiába ment ki Frundsberg, hiába sugárzott belőle a jóindulat, 
pénzt nem tudott ígérni. A zsoldosok megfenyegették, hogy agyon- 
verik, és benyomultak az épületbe, ellepték a folyosókat. Pescara 
márki, a legbátrabb vezérek egyike, aki súlyosan megsebesült az 
előző napi ütközetben, bebújt egy szekrénybe, az alkirály pedig a 
padláson rejtőzött el. Előráncigálták és lehurcolták őket a térre, 
hogy ítélkezzenek fölöttük. Az incidens vérontás nélkül végződött ; 
józanabb elemek beleszóltak a dologba, és rámutattak, hogy agyon- 
veréssel nem szerzik meg a zsoldot; jobb megegyezni. A vezérek 
kénytelenek voltak saját számlájukra utalványokat Írni. A márki 
elzálogosította milánói házát, az alkirály pedig váltókat állított ki, 
amelyekre pénzt adtak, gyorsabban, mint a császáréira. 

De további szolgálatra a zsoldosok nem voltak kaphatók. Sokan 
elindultak hazafelé, lehetőleg csoportosan, mert féltek az elkesere- 
dett parasztok bosszújától. Mások névlegesen császári csapatoknál 
maradtak ugyan szerte Lombardiában, és egyre inkább rabló hor- 
dákká züllöttek. A még életben maradt foglyokat egyszerűen szél- 
nek eresztették. Közemberekért nem kaphattak váltságdíjat, át- 
venni nem tudták őket pénzhiány miatt, elszállításukra sem lehe- 
tett gondolni. A szabadon bocsátott foglyok is elindultak hazafelé, 
sokan meghaltak útközben, vagy agyonverték őket. De azért az el- 
bocsátottak közül számosan jutottak át a hegyeken, és a német 
parasztok lemészárlásánál találtak új munkát. Frundsberg dobol- 
tatta őket össze, akinek hírneve nem szenvedett csorbát. 

A vezérek mindjárt a győzelem után összevesztek egymással, és a 
császár semmit sem tett, hogy kibékítse őket. Hidegen és dölyfösen 
kezelte Pescara márkit és a connétable-t. A meglepő győzelemben 
Isten kezét látta, amely megáldotta őt. Diadalmaskodott a jó ügy, 
az igazságos háborút győzelem koszorúzta. Másként fogta fel a 
helyzetet Kelemen pápa, akinek legátusa szintén a császár foglyai 
között volt. A Szentatya úgy látta, hogy pillanatnyilag Károly 
mellé kell állnia, de valójában arra törekedett, hogy a császár hatal- 
mát ellensúlyozza. Franciaországot semmiképpen sem szabad túl- 
ságosan meggyengíteni. 

Franciaország mint nemzet hamarosan a legjobb oldaláról mutat- 
kozott be. Korántsem esett kétségbe, hanem összeszedte magát. 
A király anyja, Savoiai Lujza mint régens vette kezébe a gyeplőt, és 

keményen tartotta. A kortársak szerint határtalanul kapzsi volt, de 
— amire nem találunk még egy példát az akkori fejedelmek között 
— kifizette a lerongyolódottan hazatérő katonák zsoldját. A sváj- 
ciaknak nagy összegeket utaltatott át a hátralék fejében, és ő volt 
akkoriban az egyetlen uralkodó, aki fizetni tudott. A nemzet adta 
neki a pénzt, ami az akkori viszonyokat tekintve szintén alig hihető 
csodának tűnt. Valamilyen parlamentféle ült össze, amely nem volt 
a későbbi fogalmaknak megfelelő népképviselet, mindazonáltal 
akcióképességről tett bizonyságot. Párizs városa kölcsönöket bo- 
csátott ki. A polgárok jegyeztek. A francia diplomácia lázasan 
dolgozott. Érintkezésbe lépett VIII. Henrikkel, akit a többi hatal- 
massághoz hasonlóan megijesztett a császár erejének hirtelen meg- 
növekedése. Egész Európában így vélekedtek, különösen akkor, 
amikor kiszivárgott, hogy a győző milyen feltételeket kíván szabni 
foglyának. 

A huszonöt éves Károly nem volt már álmodozó, de ragaszkodott 
a maga őskultuszához. Burgundiát, Ó-Burgundiát meg kell kapnia, 
ez volt fő követelése. De aztán a győzelmi mámor hatása alatt 
egyébként okos tanácsosaival együtt mind mohóbbá vált. Elő- 
szedték az ősrégi hűbérúri jogok egész katalógusát. Provence vala- 
mikor birodalmi hűbér volt, következésképpen vissza kell adni a 
császárnak ; talán majd a renegát Bourbon fogja megkapni mint a 
császár vazallusa. Flandriát, Artois-t, amelyek eddig a francia ko- 
rona hűbérbirtokai voltak, végleg magának követelte Károly; és 
még hosszú lista következett. A fogoly király elutasította a kö- 
veteléseket. Hajlandó volt magas váltsás — .t fizetni, ahogyan egy 
lovag esetében szokás, hajlandó volt arra 13, hogy fiai személyében 
kezeseket állítson ; de birodalmának szétzúzásába nem egyezhetett 
bele. 

A tárgyalások sokáig elhúzódtak. Csalással értek véget, az úgy- 
nevezett madridi békével, amelyre igen ünnepélyesen, fényes egy- 
házi ceremóniák közepette esküt tettek. Előzőleg Ferenc titokban 
jegyzőkönyvet vétetett fel kísérői előtt; ebben kijelentette, hogy 
csak kényszerből tesz esküt, az tehát érvénytelen. A császár még egy 
biztosítékot gondolt ki, amelyet abszolút garanciának tekintett : 
Ferenc adja lovagi becsületszavát, hogy a szerződésnek eleget tesz ; 
a lovagi becsülétszó még az Oltáriszentségre tett esküvésnél is 
kötelezőbb. Ferenc eleinte habozott megtenni ezt a lépést. De aztán 

a becsületszavát is odaadta. További kötelékül és egyúttal a meg- 
békélés jeléül feleségül kellett vennie Károly nemrég megözvegyült 
testvérét, Eleonórát. I 

Visszakapta szabadságát. Lannoy Párizsba kísérte. Ferenc már a 
határon ezzel az ujjongó felkiáltással pattant lovára: , Most újra 
király vagyok!" A lovagi becsületszót egyetlen legyintéssel félre- 
lökte, az eskünél pedig írásba foglalt fenntartására hivatkozott. 
Csak két fiát kellett túszul átengednie Károlynak, az egyik nyolc-, 
a másik hétéves volt akkor; az idősebbik a későbbi II. Henrik. 
Sokáig maradtak a császár túszai, de Károlynak ebből az égvilágon 
semmi haszna sem származott. 

Ferenc király azonban az átélt viszontagságok után nem volt 
már többé a vidám lovag. Nem hinnénk, hogy az esküszegés miatt 
túlságosan nagy lelkiismereti skrupulusai lettek volna; Kelemen 
pápa megnyugtatta e tekintetben, és apostoli hatalmánál fogva 
érvénytelenítette az esküt. A becsületszó megszegése inkább bánt- 
hatta a királyt, de a lovagi gondolkodásnak, lovagi eszméknek 
amúgy is befellegzett örökre. Ferenc kemény, kegyetlen, bizal- 
matlan, számító ember lett. Mindenekelőtt király akart lenni, a szó 
modern értelmében. Véget vetett annak a liberalizmusnak, amelyet 
korábban a szabadgondolkodók, az új tanok barátai és általában 
mindazok irányában tanúsított, akik egy szigorúan centralisztikus 
államrendnek útjába állhattak. Franciaországban már számos hívet 
szerzett a reformáció, de története Pavia után másként alakult. 
Szellemi viaskodásokra éppoly kevés lehetőség nyílt, mint lándzsa- 
törésre. 

Egyedül a császár maradt meg a régi lovagi eszmék képviselőjé- 
nek, kezében a francia király üres becsületszavával, lelkében Ó- 
Burgundiáról meg az ősi hűbérúri jogokról szövögetett feudális 
ábrándjaival. Még az a gondolat is megfordult a fejében, hogy 
személyes párviadalra hívja ki Ferenc királyt. Ebből persze nem 
lett semmi. Komoran és töprengve nézett körül a császár sikereinek 
legmagasabb csúcsáról. Még arra sem volt pénze, hogy győztes 
csapatait kifizesse, és Itáliában szerzett előnyeit kihasználja ; sere- 
gének zöme felbomlott. A francia diplomácia nagy sikereket ért el, és 
mögötte állt a pápa, aki igen körültekintőn azon dolgozott, hogy 
jelenlegi szövetségesének, Károlynak a győzelmét vereséggé változ- 
tassa. E nagyszabású tervek mellett Lutherról és az eretnekség né- 

metországi terjedéséről kevés szó esett, néhány intelemtől el- 
tekintve, amelyeket rutinszerűen szerződésekhez is hozzáfűztek. 
A nagyhatalmak egész szomorú intrikajátékát mellőzhetnénk, ha 
nem éppen ez magyarázná meg : miként vált lehetségesssé, hogy a 
számkivetett, kiközösített wittenbergi szerzetes úgy lépkedett, 
mozgott e nagy világpolitikai kombinációk között, mintha azok 
nem is léteztek volna. A kor fontos döntései különböző síkokon men- 
. nek végbe. 

Kelemen pápa a maga kuriális politikájának síkján különlegesen 
fondorlatos játékba kezdett, hogy aláássa a császár itáliai pozícióit. 
Az ügy mint , Pescara megkísértése" vonult be a történelembe és 
Conrad Ferdinand Meyer nővellájával az irodalomba is. Pescarát, a 
legsikeresebb hadvezérek egyikét nagyon elkeserítette, hogy a 
császár a győzelem után oly méltatlanul bánt vele. Nagy úr volt a 
nápolyi királyságban, az előkelő Colonna családból nősült, azt a 
Vittoriát vette el, aki mint költőnő és Michelangelo jó barátja is- 
meretes. Kelemen arra gondolt : mi lenne, ha megpróbálná rávenni a 
sértett hadvezért, hagyja faképnél a hálátlan császárt. Jutalomként 
megcsillogtatta előtte a nápolyi koronát ; Nápoly egyházi hűbérbir- 
tok, a pápa úgy vélte, hogy rendelkezik vele. Megindultak a tárgya- 
lások, óvatosan, a titoktartás súlyos esküvel megerősített pecsétje 
alatt. Pescara nem utasította el mindjárt az elején az. ajánlatot. 
Csupán azt a feltételt szabta, hogy elpártolását a legmagasabb egy- 
házi fórum igazolja. Kelemen tanácskozott kánonjogászaival, és 
csak egy némileg bizonytalan formulát tudott felkínálni: a Szent- 
atya iránti engedelmesség előbbre való, mint a császár iránti 
engedelmesség és a neki tett hűségeskü. A jó hírére és nevére kényes 
Pescarát ez nem elégítette ki. Beteg volt, szenvedett sebei, sértett 
önérzete és gyomorfekélyei miatt. Tudta, hogy nem él már sokáig, 
és sejtette, hogy az alkunál ezt is számításba vették. Hirtelen el- 
határozással elfogatta a titkos tárgyalásokat közvetítő személyt, 
akit mélységesen felháborított ez a hitszegés, és az egész ügyet 
nyíltan feltárta a császárnak; de csak magát az ügyet írta meg, 
mivel megesküdött rá, hogy senkit sem fog elárulni. Biztosította 
Károlyt hűségéről, de hűségnyilatkozatához komoly intelmeket is 
fűzött, amelyek Madridban igen barátságtalan fogadtatásra leltek. 
Gyors és nagylelkű békére szólította fel a császárt: , Az egész világ 
fél Felségedtől, nem szereti senki, serege közutálat tárgya lett, 

Felségednek egyetlen barátja sincs Itáliában, és akik Felségedet 
szolgálják, fáradtak és csüggedtek." Nem sokkal ezután meghalt 
Pescara. A császár megfigyelői, akik szemmel tartották, arra gyana- 
kodtak, hogy a pápai párt megmérgezte. Az egész ügy félhomályban 
maradt, hiszen az efféle intrikák mindig titkon mennek végbe. Csak 
Meyer, a költő emelte később ezt a történetet a poézis átszellemítő 
fényébe, s tette a márkit a kötelességérzet tragikus hősévé, akit nem 
lehet letéríteni az engedelmesség egyenes útjáról, ellenáll még annak 
a kilátásnak is, hogy Itáliát felszabadíthatja az idegen uralom alól, s 
alakja diadalmas fényben ragyog majd. 

Akkoriban senki sem járt egyenes utakon. E kort, a népek és kis 
földdarabok birtoklásáért folyó gátlástalan marakodások és eskü- 
szegések világátva , reneszánsz" fogalmával szokták mentegetni, a 
reneszánszéval, amelyet megszépített a művészet, vagy pedig 
, machiavellizmus"-nak magyarázzák. A kortársak mit sem tudtak 
a firenzei köztársaság volt titkárának tanairól; Machiavelli, hiva- 
láról leköszönve, kis birtokán élt, s kéziratai fölé görnyedt. Ha a 
hatalmasok olyan receptek szerint cselekedtek is, amelyeket Machia- 
velli a Fejedelemben egy merész zsarnoknak ajánl, akkor őseik 
példáját követték, akik az egész középkoron keresztül a , machia- 
vellizmust" gyakorolták. Az volt a gyakorlat, hogy , hűségre, 
könyörületességre, emberségre, vallásra" való tekintet nélkül kell 
eljárni annak, aki céljait el akarja érni. Kétszáz esztendővel azelőtt 
egy nagy condottiere, Werner von Urslingen ezt őszintén és bátran 
mint jeligét mellvértjébe vésette: , Ellensége vagyok Istennek, a 
szánalomnak és a könyörületnek". Az új csak az volt, hogy az ilyen 
gondolatokat rendszerré emelték, kimerítően megindokolták, csi- 
szolt stílusban papírra vetették; hamarosan nyomtatásban is el- 
terjedt mint fényesen ragyogó , fejedelmek tüköre", és sokkal több 
követőre talált, mint a gyóntatóatyák jámbor intelmei. Machiavelli 
nem akart pogány lenni, amint azt a szemére vetették. A vallást is 
belevonja fejtegetéseibe: ,, Vallás, törvények, hadsereg", ebben a 
sorrendben említi az állam fő pilléreit. A vallás egyik eszköze az 
államvezetésnek, amely Machiavelli szemében művészet. Csak. az 
képes rá, aki a nagy szobrászhoz hasonlatos: megvan benne a 
a ,virtü", az erő ahhoz, hogy vésőjével könyörtelenül faragja a 
tompa kőtömböt, amíg abból ki nem bontakozik az általa elképzelt 
alakzat. Machiavelli a Fejedelmet — ismét a kor tekervényes 

útjain — a Medicieknek ajánlotta, akik nemrég igázták le másod- 
szor is szülővárosát, Firenzét, és félreállították korábbi urait, a 
popolarékat. Machiavelli szeme előtt az egységes Itália képe lebeg, az 
az elgondolása, hogy egy nagy fejedelemre van szükség, aki az 
országot egyesíti, és az idegeneket kikergeti. Régebben a vakmerő 
Cesare Borgiában reménykedett, de az már dicstelenül letűnt. Hogy 
Leóban, Kelemenben vagy abban a szánalmas Medici-unokaöcsben, 
akit a pápa most Firenze nyakába ültetett, látta volna egy ilyen 
nagy uralkodó tetterejét — ez nagyon valószínűtlen feltevés. Fel- 
jegyzéseit mélységes pesszimizmus hatja át. Látja Itália szétforgá- 
csoltságát, látja a gyávaságot. Újabban szerzett tapasztalatai alap- 
ján azt ajánlja, hogy a mindig megbízhatatlan zsoldoscsapatok 
helyett népi hadakat kell szervezni. Hangsúlyozza : fegyelemre van 
szükség, ez tette naggyá a régi rómaiakat, akik le tudták győzni a 
hispaniaiakat, gallokat, germánokat, helvéteket. A példával félre- 
érthetetlenül korára utal. Az egymással civakodó, bizalmatlankodó, 
túl okos közösségek, köztársaságok, hercegségek, a kis önkényurak 
és a nagy pápai kúria siralmas módon elszalasztották a szabadság 
visszanyerésére kínálkozó utolsó alkalmat. Itáliában spanyol év- 
század kezdődött. Machiavelli eszméi viszont egy másik síkon 
mozogtak, a legmerészebb kombinációkat is megengedő szabad- 
gondolkodás terén. Mint gyakorlati útmutatások, amiknek később 
oly gyakran értelmezték őket, megmaradtak afféle terepasztal- 
játéknak, magányos és szomorú szórakozást nyújtva egy éles 
elmének és szenvedélyes patriótának, akinek nem adatott meg, 
hogy hazája sorsába és történetébe aktívan beleszólhasson. 

Népi seregek felállítását javasolta, amelyek véleménye szerint 
szívesen látott eszközök lennének egy nagy tetterővel megáldott 
vezető kezében. Fegyelmet követelt; lesújtva kellett elismernie, 
hogy Itáliában nem lehet ilyet találni sehol. Németországban ugyan- 
az a szétforgácsoltság és egyenetlenség uralkodott, féltékenyen 
acsarkodtak egymásra a fejedelemségek és. városköztársaságok. 
Ebben az évben, Pavia esztendejében felkelt a nép; vidéken a 
parasztok, a városokban a kézművesek és bérmunkások — vezér nél- 
kül. 

A nag y német parasztháború 


,Míg Éva font, és Ádám ásott, nemesurat vajjon ki látott?" Év- 
századok óta járta ez a mondás; Angliában harci jelszava volt a 
Wyclif és , szegény papjai" idején kitört felkeléseknek. Az új, jobb, 
mindenki számára igazságos idők eljöveteléről , dúdolgató" lollar- 
dok földalatti mozgalma (lollen — halkan énekelni, dúdolni) minden 
üldöztetéssel dacolva fennmaradt egészen Luther koráig. 

Paraszt- és népfelkelések az egész középkor folyamán előfordul- 
tak minden országban. Gyakran igen véres és pusztító jelleget 
öltöttek, de mindig vereséget szenvedtek. Csupán a husziták tudták 
néhány évtizedig tartani magukat, rettegést keltve egész Európá- 
ban, elsősorban Németországban, egészen a nemzeti öngyilkosságig , 
a lipanyi csatáig (1434), amelyben a táboriták radikális irányzata 
vereséget szenvedett. Attól fogva a reményeiben csalatkozott cseh 
nép már csak egy mondában lelt némi vigaszt: a legyőzött hősök 
egy hegyi barlangban várják a feltámadást, hogy előtörjenek, és 
újra felállítsák az egykori erős birodalmat. Hogy a csehek a 
reformáció korának harcai közepette egyszer sem ragadtak fegy- 
vert, egyszer sem avatkoztak be döntő módon a küzdelembe, áz 
minden rebellis és forradalmár egyik legnagyobb csalódása volt. 

A másik nagy csalódást a svájciak okozták, akikben még erőseb- 
ben reménykedtek, mint a csehekben. Svájc tőszomszédságában 
robbantak ki az első parasztfelkelések, amelyeknek hullámai át- 
csaptak az eskütársak területeire. A felkelők erősen reménykedtek 
abban, hogy a fegyverforgatásban járatos svájci parasztharcosok, 
akik Franciaország vagy a pápa zsoldjában harcolva oly nagy hír- 
nevet vívtak ki maguknak az itáliai csatatereken, segítségükre siet- 
nek majd. Ez a remény jelentős szerepet játszott a felkelésben. 
A svájci parasztok azonban nem jöttek ; ennek egyik lényeges oka 
abban keresendő, hogy a hegyi, tehát a tulajdonképpeni paraszti 
kantonok ellentétben álltak a reformáció hatása alá került svájci 
városokkal, és a maguk külön politikáját követték, ami azután a 
svájci belső háborúhoz és katolikus, illetve protestáns területekre 
való elkülönülésre vezetett. 

Továbbra is élt még az a mindig hiú remény, hogy támad majd 
egy nagy császár, király vagy vezér, akit a parasztok is nélkülöz- 

hetetlennek tartottak. Hogy honnan fog jönni, a Kyffháuser bar- 
langjából, mint Barbarossa, kardforgató hős lesz-e vagy szent, az 
mindig homályos maradt. Siralmas uralkodóknak, akikről szinte már 
semmit sem tudtak, állítólagos nagy reformterveket tulajdonítottak, 
így a piperkőc, notórius szószegő Zsigmondnak vagy III. Frigyes- 
nek. Még sokkal erősebben hatottak az ezeréves birodalomról szóló 
általánosságokban megfogalmazott jövendölések, amelyek zavaros 
időkben sohasem mondanak csődöt. A bibliai próféták próféciáira 
hivatkoztak, és ezáltal olyan tekintélyt biztosítottak maguknak, 
amilyennel más jelszavak nem dicsekedhettek. Kurták voltak és 
tömörek. A tanulatlan ember megérthette és továbbadhatta őket. 
,Az utolsókból lesznek az elsők!" Iszonyatos istenítélet sújt le a 
papokra, az egyházra, a nagyurakra mind! Ezt hirdették, ezt hajto- 
gatták újra meg újra, nem utolsósorban Luther. 

A jog szónak akkor még nagyon imponáló csengése volt. Luther 
alapeszméje : Isten mint bíró, aki előtt az embernek először igazolnia 
kell magát. A parasztok egyik fő jelszava volt a , régi jog", amelyet 
az urak újra meg újra megszegtek, s amelyet vissza kell állítani; 
vagy az ,isteni jog", amely még régebben indult hanyatlásnak, 
akkor, amikor Ádám ásott és Éva font, vagy amikor az első 
keresztények jámbor közösségbe tömörültek, mindenüket meg- 
osztották egymással, nem voltak alárendelve senkinek, csupán az 
új életet hirdető Igének. 

A prédikálók, hitszónokok prédikáltak. Ma már nem tudjuk 
pontosan, hogy működésük milyen könnyű vagy milyen nehéz volt. 
Határok vagy határellenőrzések nem voltak, területről területre 
vándoroltak, nem tartóztatta fel őket senki. Gyalog mentek, súlyos 
nélkülözések közepette. Csak a körfalakkal védett, kapuőrökkel 
megerősített városokban ütköztek hatósági ellenállásba; az ilyen 
városokból gyakran kiutasították őket. Másfelől éppen ezekben a 
helységekben találtak segítőkre és szövetségesekre az alsóbb réte- 
gekben, amelyek szüntelen harcban álltak a kiváltságos rétegekkel. 
Még egy körülmény játszott itt közre: a jövevény, az ismeretlen, a 
kívülről jött, aki gyújtó szavaival mindenkit felkavar. Nem volt 
közömbös, hogy milyen a jövevény külső megjelenése. Majdnem 
minden esetben sovány volt, elgyötört, gyakran rongyos; meg- 
hökkentő kontraszt a jól táplált polgárokkal szemben. Az e korból 
való vitairatok állandó témája a papoknak meg a magisztrátus urai- 

nak kövérsége, pöffeszkedő jóléte. A soványak és éhesek harca volt 
ez a kövérek ellen, és a mértéktelen evés-ivás e korában a terjedel- 
mes testi térfogat szinte feltétlenül biztos ismérve volt a vagyonos 
embernek. 

Hogy a parasztok valóban éheztek és nyomorogtak-e, ez olyan 
kérdés, amelyről sokat vitatkozták már, de mindig nem kellő meg- 
alapozottsággal. Hogy milyen mértékű nélkülözéseket és munka- 
teljesítményeket lehet megkövetelni, s különösen, hogy mennyit 
lehet jogosnak tekinteni, azt egyetlen társdalmi rendben sem állapí- 
tották meg pontosabban, e tekintetben csak a követelésekre, 
programokra, másfelől az Isten akarata szerint való világrend 
védelmezőinek írásaira vagyunk utalva. A zavart még fokozzák az 
akkori időkből származó képek és irodalmi tanúvallomások. Ezek 
mind polgári eredetűek; a paraszt néma volt, nem tudott írni. 
A polgári kevélység bohózatokban, tréfás elbeszélésekben (Schwank) 
és karikatúrákban olyan figurának mutatta a parasztot — Kunzot 
a kövér Gretéjével — , aki folyton zabál, cifrán öltözködik, túlságo- 
san nagy igényű minden vonatkozásban, durva, buta, alattomos, 
ravasz. Komolyabb elmélkedésekben néha feltűnik az a jóindulatú 
megállapítás, hogy a parasztság táplálja az egész társadalmat, belőle 
. él mindenki. A gazdaságtörténet megállapított bizonyos időszako- 
kat, amelyekben a parasztságnak jobban vagy rosszabbul ment a 
sora. A történeti kutatásnak azonban rendkívül nehéz a dolga, 
részint az adatok hiányossága miatt, részint azért, mert a példátlan 
szétforgácsoltság és a viszonyok sokfélesége következtében Német- 
ország vidékei között régen nagy különbségek mutatkoztak, sok 
fokozat; voltak területek, ahol még eléggé szabad, öntudatos, 
,királyi" parasztok éltek, de voltak olyanok is, ahol a parasztság : 
valóságos rabszolgasorban sínylődött. Annyi bizonyos, hogy a 
feudális uralom szüntelen igyekezett eltörölni a régi, egyre inkább a 
mitikus múltba visszanyúló oltalmi jogok maradványait is. Ezeket 
a sérelmeket részletesen ismertetik a parasztok panasziratai, az 
egyedüli tőlük származó dokumentumok, amelyek rendelkezésünkre 
állnak. A kis követeléseknek és visszásságoknak végtelen hosszú 
katalógusa kerekedik ki belőlük. Akkoriban , nyúzás és lehúsolás" 
volt a népies kifejezése annak, hogy a földesurak konok következe- 
tességgel igyekeztek lefaragni a parasztok , jogait", amelyek nem 
sok előnyt jelentettek nekik, de mégiscsak ősi jogoknak számítot- 

tak. E régi jogok csorbításával az volt az urak célja, hogy újabb 
terheket rakjanak a parasztság vállára. A parasztok még úgy- 
ahogy hajlandók voltak jogosnak elfogadni a tizedett, megfizetni a 
nagy tizedet, a betakarított gabonatermés után. Ehhez járult az 
élő tized (borjakból, csikókból, bárányokból), a kis vagy ,holt" 
tized (szénából, komlóból stb.) ; kötelesek voltak földiepret, áfonyát 
stb. gyűjteni az uraságnak; e kötelezettségek köre egyre tágult, 
végül egy várúrnő, von Lupfen grófnő megparancsolta jobbágyai- 
nak, hogy gyűjtsenek neki csigaházakat, mert szüksége volt azokra 
a fonalgombolyításnál. Az e csigaház-követelés miatti elkeseredés 
robbantotta ki az első parasztzendülést Dél-Németországban. 
A földesúri követelések listáját ezekkel a példákkal korántsem 
merítettük ki, felsorolásuk több oldalt töltene meg. A jobbágyoktól 
egyre több robotot követeltek. A legfájdalmasabb beavatkozást a 
parasztcsalád életébe azok az adók jelentették, amelyeket a család- 
apa halálakor kellett leróni : a földesúr igényt tartott a legértékesebb 
jószágra, a legjobb tehénre vagy a legjobb lóra, amelyet vonakodás 
esetén szolgái erőszakkal vittek el az istállóból; az állat elvesztése 
teljes romlásba taszíthatta a szegényparasztot. A földesurak foko- 
zatosan megszüntették az olyan régi jogokat és szokásokat is, 
amelyek megengedték a parasztoknak, hogy halásszanak, vagy rá- 
kásszanak, egy-egy nyulat vagy őzet elejtsenek. A vadászatot a 
nemesség a maga kizárólagos privilégiumának tekintette, a parasz- 
tok e kiváltság ellen küzdöttek a leghevesebben, és ha végül is 
egyszer halászni kezdtek a földesúr halastavában, az a felkelés első 
demonstrációinak egyike volt. A legsúlyosabb a jogbizonytalanság 
lehetett, amely teljesen védelem nélkül hagyta a parasztokat. 
A ,régi hagyományt", amelyet többnyire szóban rögzítettek, ha 
egyáltalán rögzítettek, egyre inkább elnyomta a fokozódó kizsák- 
mányolás, a kulcsárok, intézők, ispánok ; ebben a tekintetben az 
egyházi alapítványok, apátságok jártak az élen, már volt valami 
hivatalnokseregük, bürokratikus apparátusuk, aktákat gyártottak, 
amelyeket a paraszt nem tudott elolvasni, s amelyekbe gátlástalanul 
egyre újabb paragrafusokat iktattak be; ily módon a cenzust (bért) 
fizető parasztot (szolgajjobbágyi (Leibeigene) sorba nyomták le, a 


$ A földesúrnak járó jobbágyi szolgáltatások megjelölésénél a német kifeje- 
zések szó szerinti fordítását használjuk. 

(szolgajjobbágy vállára egyre újabb terheket raktak; portákat 
koboztak el, hússzorosára emelték az úgynevezett oltalompénzt. 

A jogbizonytalanságban látjuk a felkelések egyik legfőbb okát. 
Jellemző, hogy a zendülés azokra a területekre korlátozódott — 
főleg Sváb- és Frankföldre — , ahol ez a jogbizonytalanság a leg- 
nagyobb volt, mert a birtokok szétforgácsoltsága miatt viszonylag 
szűk helyen igen sok törpe feudális uradalom zsúfolódott össze, s a 
nemesség az elszegényedés stádiumába jutott. Észak-Németor- 
szágra, ahol nagyobbak voltak a birtokok, és egyébként is rende- 
zettebbek voltak a birtokviszonyok, nem csapott át a zendülés, 
noha bajosan lehetne bebizonyítani, hogy ott a parasztok jobb kö- 
rülmények között éltek. A nagyobb vagy kisebb fokú elnyomorodás 
egyáltalában nem feltétlenül érvényes mérce. Éppen az öntuda- 
tosabb elnyomott, nem pedig a legsötétebb reménytelenségben 
tengődő helóta szokott leginkább a cselekvés mezejére lépni, hogy 
segítsen magán. A felkelés fő területei azok a vidékek voltak, ahol a 
nagy hadivállalkozók zsoldosaikat toborozták. Egykori landsknech- 
tek alkották a paraszti felkelő csapatok magvát, és ha ezek katonai 
sikereket értek el, a tapasztalt harcosok tanácsának köszönhették. 
Landsknechtek módjára a parasztok , gyűrűbe" tömörültek ; sere- 
güket az akkori szokások szerint osztották be, s foglyaikat a lands- 
knechtek szokása szerint kínozták vesszőfutással. 

Zsoldoskatona volt valamikor Joss Fritz is, aki már a század ele- 
jén vezető szerepet vitt a Breisgauban kitört zendülésekben, s 
mindig újra felbukkant. Fáradhatatlanul agitált, és szervezett, s a 
hatóságok sohasem tudták kézre keríteni. Személyében már ki- 
rajzolódtak a forradalmár vezető jellegzetes alapvonásai. Titkos 
megbízottak és üzenetvivők egész gárdáját szervezte meg, bevonva. 
a népes kolduscéheket is festői külsejű , királyaikkal" ; okosan ki- 
használta lovagokhoz, polgárokhoz, szegény lelkészekhez fűződő 
kapcsolatait ; titkos ismertetőjeleket vezetett be, kijelölte a titkos 
összejövetelek helyét. A mozgalom zászlaján szíjjal összefűzött 
parasztbocskor rajza volt látható mint a szegénység és az egység 
szimbóluma. 

A nagy dráma előjátékának tekinthető lokális megmozdulások 
rövid életűek voltak, de mindenesetre azzal a következménnyel jár- 
tak, hogy Dél-Németországban forradalmi hagyomány vert gyöke- 
ret. A jelszavak majdnem mindig nagyon egyszerűek : a terhek meg- 


494 


szüntetése ; nincs más úr, csak a császár; szabad legelő, víz, erdő, 
az ,isteni jog". A különböző programok részletei mindig határozat- 
lanok, alig megfoghatók, mert a ránk maradt anyagok szinte kizáró- 
lag elfogott parasztvezérek könyörtelen kínzással kicsikart vallomá- 
sait rögzítő jegyzőkönyvek, valamint városi írnokok részrehajló 
polgári krónikái; az utóbbiak természetesen minden ódiumot a 
parasztokra akarnak hárítani, és letagadják a felkelésben gyakran 
részt vevő városok , bűnrészességét ". Pedig a városok részvétele igen 
fontos tényező volt. A városi felkelések, amelyek a kiváltságos , nem- 
zetségek" és az alsóbb rétegek közt dúló évszázados küzdelem 
kirobbanásai voltak, éppoly nagymértékben járultak hozzá az egész 
laza birodalmi struktúra megrázkódtatásához, mint a parasztság 
zendülései. Amellett nemcsak , horizontális" összetartozások, városi 
plebejusok és parasztok közti szövetkezések hatottak, hanem ,,ver- 
tikális" érdekek is. A nagypolgári magisztrátusok egyáltalán nem 
tartják dehonesztálónak összefogni a parasztokkal, ha egy püspök 
gyűlöletes főhatósága ellen megy a harc; ezt bizonyítja Erfurt pél- 
dája, amely nem áll egyedül. Minden rendre ránehezedett még a 
fejlődőben levő pénz- és tőkegazdaság is. Elméletileg mindenki he- 
lyeselte azt a jelszót, hogy harcolni kell az uzsora ellen, de senki sem 
tudta megmondani, hol kezdődik, vagy végződik az uzsora, vagy 
milyen módon lehetne kielégíteni a mindenféle javakban mutatkozó, 
egyre növekvő szükségleteket. 

A Bundschuh, a württembergi , szegény Konrád". felkelései mö- 
gött gazdasági és társadalmi bajok álltak. Hasonló zendülések ráz- 
tak meg más országokat is. Magyarországon 1514-ben nagy paraszt- 
háború tört ki, amely Németországban a , Neue Zeitung"-ok révén 
közismertté vált ; iszonyatos kimenetele egy ideig bénítóan hatott. 
Keresztes hadat toboroztak ott össze a törökök ellen, akik már a 
Dunánál álltak, s nem sokkal utóbb elfoglalták Magyarország tete- 
mes részét. Bakócz bíboros-prímás rendkívül könnyelműen intézte 
a vállalkozás ügyeit. Konstantinápoly elfoglalását tűzték ki célul; 
a kereszteseknek nemcsak a szokásos búcsút, bűnbocsánatot ígérték 
meg, hanem azt is, hogy majd birtokot kapnak Törökországban ; sok 
paraszt elkótyavetyélte mindenét, s beállt a keresztesek közé; sok 
(szolga) jobbágy pedig azért vette fel a keresztet, mert teljes szabad- 
ságot ígértek neki. Mintegy ötvenezer főnyi sereg gyűlt Így össze, 
egy székely, Dózsa György vezérlete alatt. A bíboros Rómába uta- 

zott a pápaválasztásra, ahol maga is pályázott a tiarára ; huszonhat 
óriási javadalom uraként olyan pompával vonult be az Örök Város- 
ba, amely még az elkényeztetett rómaiakat is elkápráztatta. Azzal 
a hírrel tért haza, hogy a pápai kúria időközben megegyezett a szul- 
tánnal, a keresztes hadjárat tehát fölöslegessé vált. A keresztesek 
között felkelés tört ki. Irányítását Dózsa vette át. A felkelők eleinte 
számos sikeres hadi vállalkozást hajtottak végre. Nemeseket és pa- 
pokat gyilkoltak le, kolostorokat perzseltek fel; egy rövid pillanatra 
úgy látszott, hógy egész Magyarország a kezükre jut, és már , Dózsa 
királyról" beszéltek, aki jó taktikusnak, de rossz stratégának bizo- 
nyult. Seregét öt hadra osztotta, s különböző irányokban küldte 
szét, abban a reményben, hogy a parasztok mindenütt csatlakoznak. 
A seregrészeket egyenként verték le, végül Dózsa is elbukott. Egyik 
földije győzte le, Zápolya erdélyi vajda, akit később a nemesség 
királlyá választott; a szultán támogatását élvezte, és szövetségét 
keresték azok a hatalmak, amelyek a Habsburg-ház ellen konspi- 
ráltak. A felkelők fölött ítélkező vérbíróság kegyetlenségben még 
azokon a törvényszékeken is túltett, amelyek később a német fel- 
kelő parasztságra csaptak le. , Dózsa királyt" izzó vastrónra ültet- 
ték, elevenen megsütötték; híveit állítólag arra kényszerítették, 
hogy megégett húsából egyenek. Attól fogva évszázadokig a leg- 
nehezebb jobbágyi sorban sínylődött a magyarországi parasztság. 

Ugyanabban az időben súlyos zavargások törtek ki Karintiában 
és Krajnában; Spanyolországban a comunerók veszélyeztették a 
fiatal Károly király uralkodását ; a városi oppozíció polgári kezde- 
teiből úgy alakultak a fejlemények, hogy a negyedik rend itt is elő- 
térbe került egy időre, főleg Valenciában és a Baleárokon. De mindig 
a nemesség győzött zsoldoscsapataival ; mindig véres megtorlás kö- 
vetkezett, és a parasztságra hosszú ideig nagyobb elnyomás nehe- 
zedett, mint azelőtt. A kép mindenütt ugyanaz : kezdeti nagy sikerek 
után kudarcok, részben mert hiányzik a fegyelem, és mert a felke- 
lőkhöz , nemkívánatos elemek" csatlakoznak, akik csak fosztogatni 
akarnak, de tüstént mentik az irhájukat, mihelyt komolyan kell 
verekedni, és részben mert a felkelők hiába reménykednek abban, 
hogy más vidékek széles tömegei segítségükre sietnek. Ilyen sors 
várt a német parasztfelkelésre is. 

A parasztháborúban a legvégzetesebbnek azt a , majdnem"-et lát- 
juk, ami a német történelem többi befejezetlenül maradt sorsfordu- 

lataihoz teszi hasonlóvá ezt a megmozdulást. A középkor német csá- 
szárai majdnem győzedelmeskedtek, a Hanza majdnem megterem- 
tette a városok virágkorát, majdnem sikerült elérni a birodalom 
nagy megreformálását és újjárendezését ; nem kívánjuk itt felsorolni 
a további befejezetlen győzelmeket, háborúkat, forradalmakat. A 
kimenetel azután utólagos elmélkedésekre és költői elképzelésekre 
csábít, amelyek akörül forognak, hogy miként sikerülhetett volna 
jobban. A sikertelenség legegyszerűbb magyarázatának az , árulás" 
szó kínálkozik, minden forradalmat ezzel intéz el a következő forra- 
dalom. A parasztháborúhoz a költők is hozzátettek egyet-mást; 
Goethe a Götz von Berlichingenben, Gerhart Hauptmann a Florian 
Geyerben a poézis dicsfényével övezi a mozgalomhoz csatlakozott, 
fölöttébb kétes jellemű lovagokat. 

Az eseményekből természetesen nem hiányoznak a festői vonások. 
Nagy távlatból éppúgy lehet kötelezettség nélkül gyönyörködni ben- 
nük, mint a dús fantáziával készült fametszetekben meg a legádá- 
zabb cikkelyek és traktátusok díszítő kereteiben, amelyek iszonyatos 
valóságot és nyomort foglalnak magukban. A vezéralakok, ameny- 
nyire a majdnem mindig elfogult tudósításokból megismerhetők, 
valóban tarka társaságot alkottak. Parasztok úgyszólván nem is 
igen akadtak köztük. A paraszt tudatlan volt. Még a betűvetéshez 
sem értett, és tollforgató ember segítségét kellett igénybe vennie, ha 
panaszainak orvoslásáért folyamodott. Csak ilyen dokumentumok 
maradtak utána. Panaszai , kicsinyeseknek?, szerényeknek tűnnek, 
pedig valójában a legszörnyűbb elnyomatás rejlik mögöttük. A pa- 
raszt tehát nem tudott írni, s így a Hohenlohe hercegek egykori 
kancellistája, Wendelin Hipler a felkelés egyik legbefolyásosabb 
vezére lett, ő volt az egyetlen, aki — korábbi reformírások után — 
nagyobb szabású reformtervet vázolt fel a jövő számára. A paraszt 
beszélni sem tudott, legfeljebb nyögni és elkeseredetten kiabálni. 
Vezető helyet foglaltak el ügyes beszédű fogadósok is, akik vendégeik 
közt megtanulták, hogyan kell ügyesen forgatni a szót. A mozgalom 
vezetőinek zöme a prédikátorok és lelkészek közül került ki. A kato- 
nai szakértelem hiánya volt a legsúlyosabb probléma. Ezért zsoldos- 
kapitányokat vontak be meg kétes megbízhatóságú lovagokat, mint 
például Götz von Berlichingent vagy az energikus és bátor Florian 
Geyert, híres , fekete csapatával" ; Geyer hamarosan ellentétbe ke- 
rült a nagy létszámú és határozatlan fő hadakkal. Valamennyire is 

egységes vezetésről nem beszélhetünk, sem arról, hogy különböző 
területek felkelői kellő kapcsolatot tartottak volna egymással. Az 
egész mozgalom eleve helyi vállalkozásokra forgácsolódik, s ezek 
gyakran oly messze esnek egymástól, hogy egyiknek a híre is alig jut 
el a másikhoz. Csak a vad harag egységes, amely mindenütt ugyan- 
azokat a harci jelszavakat lobbantja lángra. Az akciók viszont ismét 
teljesen nélkülözik az egységességet. A parasztok hol alázatosan 
megfogalmazott mondatokban kérik a legelviselhetetlenebb. terhek 
eltörlését, megígérve, hogy a nagy tizedet továbbra is pontosan meg- 
fizetik ; hol meg egészen radikálisan teljes szabadságot követelnek. 
A lista élén gyakran vallási jelszavak állnak : szabad lelkészválasz- 
tás, a tiszta evangélium prédikálása ; csupán ezután következnek a 
gazdasági és társadalmi kívánságok. Sokszor hivatkoznak a , régi 
jogra", az , isteni igazságosságra". Apellálnak tartományi gyűlésekre, 
döntőbíróságokra, a császárra, aki Spanyolországban lakik, és csak 
akkor értesül az eseményekről, amikor már vége a harcnak. Alku- 
doznak a felsőbbségekkel, az apáturakkal, földesurakkal, fejedel- 

mekkel, magisztrátusokkal, így vesztegetve a drága időt ; majd meg- 
jelenik az árulás minden elképzelhető formában: vezető emberek 
megvesztegetése, ideiglenes szövetségesek gyáva félreállása vagy 
kirívó opportunizmus, amely idejekorán átáll a győző párt oldalára, 
miután hosszú ideig parasztpárti volt, amíg úgy látszott, hogy a 
parasztok ügyének kedvez a szerencse. És közben vad lecsapás a 
legközelebbi célpontokra, amelyek könnyen elérhetők és megszerez- 
hetők, kolostorok, apátságok, nemesi kastélyok és udvarházak ; a 
gyors sikerek elvakítják a szemet, elbizakodottságot és könnyelmű- 
séget nemzenek ; azt hiszik, most már a legerősebb várakat is le- 
rohanhatják, de kudarcot vallanak. A frankföldi legnagyobb és leg- 
eredményesebb felkelés azon bukott el, hogy a parasztok be akarták 
venni Würzburg várát, noha erről a vállalkozásról a tapasztalt har- 
cosok igyekeztek lebeszélni őket. Minden háborúban — a korabeli 
jól kiképzett zsoldoscsapatok hadi vállalkozásaiban is — mindig 
nagy szerepet játszik a pánik, amelyet a paraszthadak esetében fel- 
fokozott a fegyelem teljes hiánya. Emellett a felkelés sorsára igen 
kedvezőtlenül hatott az is, hogy a parasztok többnyire szülőfalujuk 
közelében harcoltak, s ha előnyomulásuk nem sikerült, igyekeztek 
mielőbb hazajutni. Még az évszakok is beleszólnak: a felkelések 
tavasszal kezdődnek, és aratásra otthon kell lenni. Nagy létszámú 

parasztcsapatok morzsolódtak le, amikor beérett a gabona ; és már 
a kezdet kezdetén is jelentős kontingensek kötötték ki, hogy csak 
néhány hétre vállalják a katonáskodást. Csak a landsknechtek 
maradtak állandóan a zászlók alatt, legalábbis addig, amíg rendesen 
megkapták a zsoldjukat, és volt alkalmuk zsákmányszerzésre. A 
küzdelmet a fejedelmek szolgálatában álló zsoldosok döntötték el, 
ők végezték el a véres aratást ; kortársak becslése szerint több mint 
százezer parasztot gyilkoltak le. 

A parasztok gyámoltalansága és zavara kétségtelen tény. Hogy 
ennek ellenére, ha rövidke időre is, ilyen hatalmas erővé válhattak, 
minden panaszlevélnél és azok jogosságának minden utólagos vizs- 
gálatánál jobban bizonyítja, milyen korhadt volt az a talaj, amelyen 
a felkelések kirobbantak. A minden fajtájú felsőbbségek kezdeti 
tanácstalansága, gyávasága és tehetetlensége nyújtja talán az egész 
konfliktus legemlékezetesebb színjátékát ; ellenpárját. csak abban a 
brutális kegyetlenségben találni meg, amellyel a zsoldosaikkal ki- 
vívott győzelem után a levert parasztsággal elbántak, meg abban a 
gátlástalanságban, amellyel a szorongattatások idején kötött szer- 
ződéseket és megállapodásokat felrúgták. 

Az 1524 őszén kitört első felkelések még nagyon lokális jellegűek 
voltak; a tulajdonképpeni nagy felkelés és háború mindössze pár 
hónapig tartott, 1525 tavaszától a nyár elejéig ; utójátéka hosszúra 
nyúlt a távolabb fekvő Salzburg, Tirol és Stíria színterein, ahol még 
1526-ban is folytak harcok. Az összefüggő fő terület a Boden-tótól 
és a Fekete-erdőtől Frankföldig húzódott; nyugaton a felkelés át- 
csapott Elzászba, északon pedig egy különálló felkelés bontakozott ki 
Türingiában. Ezzel csak a négy különböző legfontosabb centrum 
geográfiai körvonalait húztuk meg. Ugyanabban az időben, csak 
laza összefüggésben a paraszti tömegek megmozdulásaival, városi 
zendülések törtek ki Frankfurtban, Mainzban, Augsburgban és má- 
sutt. Az egyes hadműveletek többnyire abból álltak, hogy egy-egy 
völgyi közösség férfiai csapatba verődve megrohanták a környék- 
beli kolostorokat és kastélyokat, minden távolabbi cél nélkül, néha 
még olyan , idegen" parasztcsapatokkal is összeverekedtek, amelyek 
messzebbről jöttek, nagyobb hadjáratra vállalkozva. Az egyes csa- 
patok vagy , haufen"-ek (a parasztok így nevezték alakulataikat) lét- 
számára vonatkozó adatok rendkívül megbízhatatlanok, és mint 
általában a régi csatákkal és háborúkkal kapcsolatos számadatokat, 

erősen redukálni kellőket. Eléggé impozáns látványt nyújthattak a 
tömegek, főleg olyankor, amikor a soraik közt harcoló veterán lands- 
knechtek hatása alatt csatarendbe álltak, elöl a rohamcsapat vagy 
elővéd szerepét betöltő , martalék", mögötte a fő.erő, a , zöm", a 
, nagy sereg" (, heller Haufen"). Nagyobb létszámú csapatoknál ha- 
direndet alakítottak ki, , kapitányokat és zászlósokat és strázsa- 
mestereket állítottak és minden egyéb tisztet", akik közül a fontos 
sarcmester és zsákmánymester sem hiányzott. E posztoknak meg- 
bízható emberekkel való betöltése nehéz feladat volt, és sok viszály- 
ra adott okot, ami nem csekély mértékben járult hozzá az ügy 
kudarcához ; a fegyverzet többnyire gyatra volt és kevés, az ágyúk- 
ról nem is szólva, hiszen a képzett tüzérek is hiányoztak, míg az 
ellenség lövegekkel és tüzérekkel egyaránt rendelkezett. Számunkra 
némileg furcsának tűnik, mikor azt olvassuk a korabeli beszámolók- 
ban, hogy a fejedelmi seregek csatakígyóinak össztüze nemegyszer 
véget vetett egy-egy ,ütközetnek", mielőtt még megkezdődhetett 
volna. Hajlamosak vagyunk túlzásnak minősíteni az ilyen híradáso- 
kat, mivel tudjuk, hogy a gyakran csak erős bőrrel bevont csövek 
kőgolyóbisokat lőttek, és a találati biztonság nem lehetett valami 
nagy. Az új fegyverben azonban akkor még valami démonit éreztek, 
és elég volt a csata eldöntéséhez még abban az esetben is, ha gyakor- 
lott zsoldosok csaptak össze. De tapasztalt és előrelátó katonai veze- 
tőkkel az élen a paraszti seregek ügyesen manővereztek jól kivá- 
lasztott helyeken létesített erődített táborokkal és sáncállásokkal, 
nagy bátorságot tanúsítottak a rohamozásnál vagy várfalakra kú- 
szásnál. Egészében véve azonban a paraszthadakis csak az akkori 
háborús taktikát ismerték : az ellenfelek nyílt ütközetre állnak fel, 
az összecsapás dönti el a csata kimenetelét. A parasztok nagy szám- 
beli fölényben voltak ugyan, de a fegyelmezett ellenfelekkel szemben 
már eleve hátrányos helyzetbe kerültek. 

Az ellenfél; a fejedelmek, valamint a nagy városok egy része. A 
kisnemesség Sickingen veresége következtében jórészt már demora- 
lizálódott, és csak egészen szórványosan védekezett; a parasztok 
annak idején segédkeztek a várrombolásoknál, s ezeket most nagy 
arányokban folytatták, ezúttal önállóan. Az a nemesi rend, amely 
nem sokkal! előbb még kérkedve proklamálta a birodalom újjáren- 
dezésének programját a saját vezetése alatt, teljesen erőtlenné vált. 
Szétesésének eklatáns bizonyítéka, hogy ellenállás nélkül tűrte vá- 

rainak és kastélyainak lerombolását, felégetését. Nem kevés azoknak 
a grófoknak és egyéb nemesuraknak a száma, akik meghajoltak a 
parasztlobogó előtt, , Hohenlohe testvérnek" vagy , Löwenstein- 
nek" szólíttatták magukat, és készséggel letettek minden esküt, ter- 
mészetesen azzal a hátsó gondolattal, hogy rövidesen megszegik. Az 
a remény, hogy ezt a rendet is sikerül megnyerni a jó ügy számára, 
a teljesen megbízhatatlan szövetségesek egész tömegét vezette a 
mozgalomhoz. Közülük sokan hitték is eleinte, hogy a felkelés csak 
az egyházi birtokok ellen irányul: , Amíg csak papok és kolostorok 
rovására ment a dolog, addig rendben volt, addig nevetett az egész 
világ" — írja egy krónikás. De amikor várakra és kastélyokra került 
sor, amikor Weinsbergben tucatnyi nemest végeztek ki a parasztok, 
megkezdődött a valóságra ocsúdás folyamata, amely hamarosan 
páni félelemmé változott. A nép ilyen dalokat énekelt ; 


Összegyűltek az urak, tanácskozni kezdtek. 
Szóltak a parasztok: Belőlünk nem esztek. 

Vitték ám az urak haza irhájukat. 

S szóltak a parasztok : Lenyúzzuk hájukat. 


A német történelemben mindig végzetesek az átütő erejű kezdeti 
sikerek. Néhány tavaszi hét leforgása alatt a különféle paraszthadak 
jelentős területeket foglaltak el, és pusztítottak végig, kolostorok 
százait perzselték fel, várakat vettek be; kis városok csatlakoztak 
hozzájuk, mások tárgyalásokba bocsátkóztak velül. Zsákmányra 
éhes lovagok tucatjai szegődtek hozzájuk; később kijelentették, 
hogy csak kényszerből tették. A vaskezű és vashomlokú Götz is erre 
hivatkozott. Tarka képet nyújtott egy ilyen paraszthad. A vezérek 
gyakran a landsknechtek megszabdalt ruházatát viselték, selyem- 
zászlók lobogtak, dobosok és síposok meneteltek az élen, a hadat 
nagy málhacsapat követte, szekerekkel a zsákmány és az asszonyok 
számára, a csataterek közelében pénzváltók meg kereskedők ólál- 
kodtak. A parasztcsapatok rémtetteiről szóló hírek csupán azért 
tettek szert oly nagy és élesen ellenséges jelentőségre, mert nem 
, Szabályos" zsoldoskatonaság, hanem a , vak csőcselék" követte el 
őket. Az irgalmatlan öldöklés, gyújtogatás, felperzselés általános 
hadiszokás volt. Inkább úgy tűnik, hogy a legtöbb parasztcsapat 
tartózkodóbban viselkedett, mint a háborús seregek, mert nem ren- 

delkeztek gyakorlattal ebben a mesterségben. Tagadhatatlan, hogy 
hamar elzüllöttek. A gazdag apátságokban és kolostorokban eleinte 
mindent szétvertek, elpusztítottak ; később már a harácsolásra is rá- 
kaptak, és nagy tivornyákat rendeztek a jól ellátott pincékben. A 
rend és fegyelem biztosítására kinevezett prófoszoknak nem volt 
tekintélyük ; a főemberek tanácsában állandó bizalmatlanság és ci- 
vakodás uralkodott. Sok csapat a saját szakállára portyázott erre- 
arra. Így aztán egyenként verték le őket. 

Csak a felkelések gócában, Dél-Németországban alakult ki valami 
laza uralom, sőt bizonyos kormányzatféle, egy összefüggő területen ; 
Heilbronnban parasztkancelláriát szerveztek. Dél-Németországból 
indult ki már az év elején alegelterjedtebb program, a Tizenkét cikkely 
panaszirat, Luther kilencvenöt tézisének világi pandanja, amely 
igen rövid idő alatt számos kiadást ért meg, éppúgy, mint Luther 
írása. Sok ilyen cikkelyirat jelent meg akkoriban, radikálisabbak 
és mérsékeltebbek egyaránt, de ez a Tizenkét cikkely valóban az lett, 
ami a címébenis olvasható : az , alapvető és igazi fő cikkelyek". Meg- 
lehetősen mérsékeltek, és inkább védekezésnek lehet őket nevezni, 
mint támadásnak. A Tizenkét cikkely válaszul íródott azok ellen, 
akik így beszélnek : no lám, most aztán kiderült, hogy milyen gyü- 
mölcsöket termett az evangélium : engedetlenséget, erőszakosságot, 
mindennemű tekintély megvetését. Nem így áll a dolog, írja a Tizen- 
két cikkely: mindennek nem az evangélium az oka, hanem a Sátán, 
aki elnyomja Isten Igéjét. Csak ezután következnek a követelések : 
szabad plébánosválasztás, az igazságtalan terhek eltörlése, a (szol- 
ga) jobbágyság (Leibeigenschaft) megszüntetése; a jobbágyokon 
, meg kell könyörülni, mivelhogy Krisztus az Ő drága vérének kion- 
tásával mindannyiunkat megváltott és szabaddá tett, a pásztort 
éppúgy, mint a legmagasabbat, kivétel nélkül". Mindig visszatérő 
panasz, hogy , új toldalékokkal" tetézik a terheket, egyre több robo- 
tot követelnek a földesurak, és egyre többet ragadnak magukhoz a 
parasztok régi közös földtulajdonából. A kiáltvány egészében véve 
annyira szerénynek hat, hogy felmerült az a gondolat ; több szerző 
szerkesztette, a keretet egy lelkész írta, a követeléseket tartalmazó 
cikkelyek pedig egy határozottabban forradalmi személy tollából 
kerültek ki. Ilyen feltevésekre tulajdonképpen semmi szükség. Egy 
és ugyanazon lélekben akkoriban jól megférhetett mind a kettő: a 
,Tadikális követelés" és az evangéliumra való hivatkozás, amelynek 

tanításait követni kívánta. Az Ige szabadságának követelése a ter- 
hektől való megszabadulás követelése volt. Egyébiránt ez a tizenkét 
cikkely volt a nagy roham , elővédcsapata", olyan időben, amikor 
még bizakodtak az eredményes tárgyalások lehetőségében. Élesebb 
hangú cikkelyek és röpiratok következtek, amikor a paraszthadak 
győzedelmesen törtek előre. A Tizenkét cikkely egyik újabb kiadása 
ezzel a mottóval jelent meg: , Mire 1525-öt írunk, nem marad oly 
sok szektája a keresztényeknek." Egy másik manifesztum címlapján 
kerék látható ezzel a körfelirattal: 


Szerencse kerekének most vagyon forgása, 
Isten tudja, kinek lesz fölülmaradása. 


A szerencsekerék félelmetes gyorsasággal forgott. Márciusban és 
áprilisban úgy látszott, hogy a parasztok le fogják rohanni egész 
Dél-Németországot. Birodalmi városok csatlakoztak hozzájuk. Ne- 
mesurak, grófok, fejedelmek vették le előttük tollas kalpagjukat. 
Nagy remények duzzadoztak, Türingiában Thomas Müntzer (Mün- 
zer) azt hirdette, hogy már a külföld is megmozdult. Azután bekö- 
vetkezett a fordulat ; elsősorban az Itáliából hazatért landsknechtek 
idézték elő, akiket a császár már nem fizetett, Így új gazdák után 
kellett nézniük. A fejedelmek az első pánik bénító hatása után ma- 
gukhoz tértek ; akcióba lépett a Sváb Szövetség, az egyetlen olyan 
intézmény, amely bizonyos összetartó erővel rendelkezett. Katonai 
vezetője a kíméletlen Georg Truchsess volt, aki , Bauernjörg" né- 
ven vonult be a történelem legvérengzőbb alakjai közé. 
Pillanatnyilag még egyensúlyban voltak a mérleg serpenyői. 
Wendelin Hipler, a , parasztkancellár" hiába hangoztatta, hogy a 
szétszórtan tevékenykedő parasztcsapatok fogjanak össze. Élesen 
elítélte azt, hogy a fegyverre kelt parasztok néhány hét után haza- 
mentek, s helyettük új katonákra volt szükség, akiket előbb ki 
kellett képezni, már amennyire ez lehetséges volt. Hipler legfonto- 
sabb törekvése az volt, hogy a parasztszövetség szolgálatába fo- 
gadja a zsoldosokat. Azok felajánlkoztak, sőt vonakodtak a feje- 
delmek szolgálatába állni, amikor , testvéreik ellen megy a dolog". 
A harci cselekmények szempontjából kétségkívül ez a döntő for- 
dulópont. A fejedelmeknek nem álltak behívható katonák a ren- 
delkezésükre, és ha összehívták a katonai szolgálatra kötelezetteket, 

azok csődöt mondtak. Csak a zsoldosokban reménykedhettek, 
A parasztok haditanácsa elfogadta Hipler indítványát ; a had több- 
sége elutasította. Nem akarták a zsákmányt megosztani a lands- 
knechtekkél. Az eddigi győzelmek elkapatták őket. Bíztak a könnyel- 
műen terjesztett állításokban, hogy lángokban áll már az egész vi- 
lág, hogy Isten akaratából három paraszt százezer ellenséget le tud 
győzni. A vége mindenütt ugyanaz. A némi nagyzolással , csata- 
tereknek" nevezett helyek inkább vágóhídak voltak, ahol néhány 
száz zsoldos több ezer parasztot mészárolt le. Kis csapatok elkese- 
redett és bátor ellenállása könyörtelen vérfürdőt eredményezett. 
Kiegészíti a képet a sok árulás, amelyeknek száma természetszerű- 
en megnövekedett, mihelyt a mérleg nyelve a másik oldalra kezdett 
hajlani. Truchsess képzett és előrelátó zsoldosvezér volt, aki a tár- 
gyalásokhoz is értett. Elsőként a lovagok pártoltak el, akár kény- 
szerből, akár zsákmányolási vágyból csatlakoztak a felkeléshez. 
Florian Geyer volt az egyetlen kivétel, aki csak akkor gondolt mene- 
külésre, amikor , fekete csapatát" felmorzsolták ; lovagi sógora meg- 
gyilkoltatta egyik várában, ahol az üldözött menedéket keresett. 
Március és április folyamán még a parasztok kezében volt a hatalom 
Dél-Németországban és Türingiában ; május és június folyamán ve- 
reséget szenvedtek Württembergben, Türingiában, Elzászban, vé- 
gül Frankföldön. A hóhérok megkezdték működésüket. A zsoldos- 
csapatok még nagyobb pusztításokat műveltek, mint a parasztha- 
dak ; alaposabban és kipróbált technikával , dolgoztak". A falvakra 
és kisebb városokra kivetett sarcok és adók hosszú időre állandó- 
sultak ; a (szolga) jobbágyság a 18. századig fennmaradt. 

Csupán egy területen, az alpesi tartományokban folytatódtak a 
felkelések még a következő évben, 1526-ban is. Csak ott tudtak a 
parasztok sikereket elérni a zsoldoscsapatok ellen is. Érdekes, hogy a 
stíriai, tiroli, salzburgi parasztok nem tartoztak a legelnyomottab- 
bak közé; a tiroli parasztság még a tartományi gyűlésbe is képvi- 
selőt küldött. Rátermett vezetőjük volt, Michael Gaismair ; bányász- 
családból származott, hosszú évekig titkárként szolgált a tiroli 
tartományfőnöknél, majd a brixeni püspöknél, s társainál jobban 
át tudta tekinteni az ország viszonyait. E. parasztfelkeléseket egy 
igen fontos réteg támogatta: Európa akkori leggazdagabb ércbá- 
nyavidékeinek bányászai. Munkájuk fegyelemre, szoros összetar- 
tásra nevelte őket. Gaismair kidolgozta a tartomány új rendjének 

tervezetét, s ebben javasolta a Fuggerek, Höchstetterek, Paumgart- 
nerek kezén levő bánya- és kohóüzemek teljes kisajátítását. A mo- 
nopóliumok — úgymond — eljátszották jogaikat, , keresztényhez 
méltatlan uzsoráskodásukkal megterhelték az egész világot, ily 
módon halmozták fel fejedelmi vagyonukat, amit az igazságosság 
parancsa szerint meg kell büntetni és meg kell szüntetni". Ez a 
reformtervezet, amelyet a parasztok és a polgárok tiroli tartomány- 
gyűlésének hatvankét cikkelye előzött meg, egyéb tekintetben is 
nagyvonalúbb, mint a sváb parasztok panaszcikkelyei. Mindamel- 
lett csak a Tirolban kialakítandó paraszti társadalmi renddel fog- 
lalkozik. A körfalakat — úgymond — mind le kell bontani, ezentúl 
ne legyenek városok, csak falvak, hogy , teljes egyenlőség legyen az 
országban." Michael Gaismair már arra is gondol reménykedve, hogy 
energikus munkával termőfölddé kell átalakítani a lápvidékeket, s 
növelni kell a gabona vetésterületét. 

Itt is a fejedelmek, Ferdinánd főherceg és a salzburgi érsek lettek 
a győztesek, érzékeny vereségek után, amelyekben oroszlánrészük 
volt a bányászlegényeknek. A felkelés sorsát itt is a nagy erődített 
helyek, Salzburg és Trient (Trident, Trento) elleni támadások pecsé- 
telték meg. Gaismair megmaradt híveivel a határokon túlra me- 
nekült. Egy ideig Svájcban élt, majd Velence fogadta szolgálatába, 
onnan is fenyegetést jelentett ; míg végül a főherceg megbízásából 
egy bérgyilkos kioltotta az életét. 

Luther nem szerzett tudomást e számára távoli eseményekről. 
Neki a közvetlen közelében fekvő Türingia volt az események fő 
színtere; még a sváb- és frankföldi felkelésekről sem igen hallott 
többet, mint a parasztok hallatlan rémtetteiről szóló vad híresz- 
teléseket. Türingia, a , rajongók" és Thomas Müntzer — ez volt 
számára a , parasztháború". 

Luther a romlás szellemét látta Müntzerben, a Sátánt, aki meg- 
zavarta az emberek fejét. Müntzer viszonozta a vádat, sőt tulaj- 
donképpen ő hangoztatta először, hogy Luther a rontás szelleme, 
hízeleg a fejedelmeknek, és kiszolgáltatja nekik az evangélium 
ügyét. Müntzer számára a nép, a parasztság jelentette tanítása sze- 
rint a , kiválasztottakat" ; hogy néhány ezernyi türingiai híve meny- 
nyire értette meg apokaliptikus tételeit, azt aligha állapíthatjuk 
meg. Azt sem tartjuk szükségesnek, hogy utólag sorra vegyük hibá- 

it. Látnok volt, próféta, agitátor. Harmincöt éves korában végzett 
vele a hóhér pallosa. A befejezetlen emberek közé tartozik. 

Képét hol így, hol úgy torzították el, alakjához a legkülönbözőbb 
értelmezések tapadnak, hol eretneknek bélyegezték, hol dicshim- 
nuszt zengtek róla. Az életére vonatkozó adalékok nagyrészt ellen- 
feleitől vagy elfogult krónikákból származnak ; ránk maradtak még 
vallomásai, amelyeket kínzásokkal csikartak ki belőle. A Harz 
hegységben fekvő Stolbergben született, szülei viszonylag tehetős 
emberek voltak, taníttatták; már korán vándoréletre adta magát, 
amelynek egyes állomásait nem ismerjük pontosan ; Luther ajánlá- 
sára ment Zwickauba, ahol kapcsolatba került az ottani , rajongók- 
kal", Storch posztókészítővel meg a , zwickaui prófétákkal", akik 
felkeresték Luthert Wittenbergben, és elsőként ébresztettek benne 
nyugtalanságot az új és radikális tanokkal. Zwickauban a ,,belső 
megvilágosodás" princípiumát hirdették; elutasították a kisde- 
dek megkeresztelését; a lélek, a személyi kinyilatkoztatás elsőd- 
legességét vallották a Bibliával szemben. Istent — úgymond — csak 
látomásokban lehet átélni. A közeli Csehországból származó hu- 
szita tanok hatottak Müntzerre, köztük az a felfogás, hogy könyör- 
telen harcot kell vívni minden , istentelen" és másként gondolkodó 
ellen. A Hohenstauf-korban élt Joachim apáttól, akit egyik tanító- 
mesterének vallott, átvette a khiliasztikus várakozást, hitte, hogy 
küszöbön a világégés, amely után létrejön az Ezeréves Birodalom. 
. A német misztikusok, főként Tauler gondolatmenete is hatott rá. 
A , megalázottakhoz és megbántottakhoz" fordult, a szegényekhez, 
és szavai visszhangra is leltek körükben. Zwickauban szövőmunká- 
sok és kézművesek előtt prédikált, zavargások támadtak, mire ki- 
utasították a városból. Mindenütt kiutasítás lett a sorsa. Keserű 
ember volt, már természeténél fogva, nem az élet tette azzá. A ke- 
serű sors, a , kereszt" volt a jelszava. Semmi ellen nem harcolt olyan 
szenvedélyesen, mint a , mézédes Krisztus", a kényelmes hit ellen, 
és Lutherban éppen e szemléleti mód képviselőjét látta. 1523-ban 
Allstedt türingiai városkában bukkan fel mint prédikátor. Az ötszáz 
földműves-polgárból és kézművesből álló lakosság között lelkes 
híveket szerez, a helybeli plébánost és a várkastély gondnokát is 
megnyeri ; feleségül vesz egy kiugrott apácát, aki fiúgyermeket szül 
neki. Prédikációi, amelyekből egy sem maradt ránk, nagy vissz- 
hangot keltenek egész Türingiában. Átalakítja az istentiszteletet, 

német misét vezet be, még Luther előtt, liturgiai írásokat alkot, la- 
tin himnuszokat fordít erőteljes német nyelvre, közösségi szabály- 
zatokat tervez nagy körültekintéssel, hangsúlyozva a szigorú fegye- 
lem fontosságát. Ugyanakkor ég a vágytól, hogy gondolatait minél 
szélesebb körben terjessze ; a becsvágy szóval, amelyet minden ön- 
álló és jelentős szellemre alkalmazni lehet, nem mondunk sokat. 
Annyi bizonyos, hogy Müntzer éppoly erősen hisz a szó azonnali és 
egyetemes hatásában, mint Luther. A prófétálás nemcsak a bibliai 
férfiaknak adatott meg, ez a képesség újra meg újra megjelenhet, 
Isten ma is beszél az Ő ,,választottjaival", akikkel , csodálatos 
dolgokat" fog művelni. Müntzer szétküldi legbizalmasabb embe- 
reit. Mint minden földalatti mozgalom esetében, itt sem tudjuk pon- 
tosabban nyomon követni ezeket a vándorlásokat, hatásukat sem 
lehet pontosabban felmérni, hiszen mindennek a legnagyobb titok- 
ban kell történnie. Luthert nyugtalanítja az ,allstedti szellem", 
akiben a zwickaui , mennyei próféták" folytatását látja. Leveleket 
vált Müntzerrel, aki igazolni igyekszik magát, s tagadja, hogy bár- 
miféle kapcsolatban állna Storch posztókészítővel. Luther figyel- 
mezteti: ne szerezzen magának új ellenségeket. Müntzer az ő 
Allstedtjében már önálló hatalomnak, a , wittenbergiekkel" egyen- 
rangú félnek érzi magát, sőt meggyőződése, hogy szellemileg fö- 
lényben van azokkal szemben. Az allstedtiek részéről egy demonst- 
ratív akcióra kerül sor: Karlstadt wittenbergi példáját követve 
szétrombolják , az ördög házát", egy kápolnát, amelyben csodatevő 
Mária-képet őriztek; az ügyben a tartományi hatóság vizsgálatot 
indít. De ez még mindig csak lokális jellegű ügy, egy évvel Müntzer 
halála előtt; kis nyugtalansági góc a sokféle véleménytől amúgy is 
felzaklatott országban. Orlamündében Karlstadt olyan nézeteket 
hirdetett, amelyek közel állnak Müntzer felfogásához ; a orlamün- 
deiek azonban nem hajlandók együttműködni az allstedtiekkel, 
Eisenachban egy Strauss nevű prédikátor a mózesi törvények visz- 
szaállítását követeli; Weimarban Stein udvari lelkész csatlakozik 
a véleményéhez. Frigyes választófejedelem és öccse, János, aki 
egyben társa is az uralkodásban, minden nézetet meghallgat; Já- 
nosra nagy hatást gyakorolnak az udvari lelkész gondolatai. A két 
fejedelem elmegy Allstedtbe, hogy Müntzert is meghallgassa. 
Müntzer prófétaként lép a , tevékeny, derék hercegek" elé. Dániel 
jövendölését magyarázza nekik, akit Nabukodonozor király fel- 

szólított álmának megfejtésére; öt világbirodalomról és Isten 
örök birodalmáról álmodott. Tudós mű ez, tele bibliai idézetekkel, 
ami igen olvasott teológusnak mutatja Müntzert. Az idézetekből 
előtör Müntzer vad gyűlölete az , írástudók ellen, akik az udvar- 
nál zsíros falatokkal tömik magukat", az ,istentelen képmutatók 
és hízelgők ellen". Luthert nem említi név szerint, de félreérthetet- 
lenül őrá céloz, amikor ,,Hízottdisznó Testvérről és Tunyaélet 
Testvérről" beszél, aki elveti a látomásokat. Elkövetkezett az ötödik 
világbirodalom vége, ,ah, kedves urak, milyen szépen fogja az Úr 
vasvesszővel összetörni az öreg cserépedényeket, amint a második 
zsoltár mondja. Ezért, ti igen drága és igen kedves régensek, hall- 
játok meg jól ítéleteteket Istennek szájából, ne engedjétek magato- 
kat képmutató papjaitoktól félrevezetni, és költött türelemmel és 
jósággal feltartóztatni! Mert a hegyből kiszakadt kő naggyá növe- 
kedett. A szegény laikusok és parasztok sokkalta élesebben látják, 
"mint ti." 

Nincsenek információink arról, milyen hatást tett a drága ré- 
gensekre a beszéd, azt sem tudjuk, hogy Müntzer ugyanúgy nyomat- 
. ta-e ki, ahogyan elmondta. A hercegek már megszokták a kemény 
szavakat. Luther azonban nagyon felmérgesedett. Nyílt levelet 
intézett a hercegekhez , a lázongó lélekről", aki hiábavaló vándorlásai 
után most Allstedtbe , fészkelte be magát, és a mi békénk, oltal- 
munk és védelmünk alatt akar harcolni ellenünk". Élesen elítéli a 
képrombolást, templomok és kápolnák felgyújtását. Szigorú pa- 
rancsban kell megtiltani minden ilyesmit. Különbséget tesz prédi- 
kálás és akció között: , Hagyni kell őket, hadd prédikáljanak bátor- 
ságosan és fürgén, amit tudnak, és aki ellen akarnak. Mert mint 
már mondottam: szektáknak kell lenniük, és Isten Igéjének kell 
táborba szállnia és harcolnia . . . Ha lelkük igaz, akkor nem fog 
tőlünk félni, és helyt áll. Ha a mienk igaz, az nem fog félni sem tő- 
lük, sem senki mástól. Hagyni kell, hogy a lelkek egymásnak ront- 
sanak, és összecsapjanak ... " 

Luther felszólította Müntzert, menjen el hozzá Wittenbergbe, 
hitvitára; Müntzer elutasította ezt. Csak egy egészen univerzális 
nyilvánosság előtt hajlandó bizonyítani a maga igazát. János her- 
ceg Weimarba idézte. Valami kihallgatásféle zajlott le ott : Müntzert 
titkos szövetsége felől faggatták. Alistedti hívei cserbenhagyták. 
Elmenekült, Mühlhausen szabad birodalmi város lett a következő 

állomása. Ott már folyamatban volt egy városi zendülés, szintén egy 
prédikátor, Heinrich Pfeiffer vezetése alatt, aki élére állt a kis- 
polgárok és plebejusok harcának a tanács ellen. Müntzer szövetségre 
lépett vele ; miután mindkettőjüket kiutasították, Dél-Németország- 
ban bolyongtak. Müntzer Nürnbergben kinyomtatta Luther elleni 
védőiratát, amelynek példányait elkobozták, s jórészt megsemmisí- 
tették. Már a címben azt mondja Lutherról, hogy , lélektelen, reny- 
he életű hústömeg Wittenbergben, aki fonákul a Szentírás meglopá- 
sa által oly siralmasan beszennyezte a szánalmas kereszténységet." 
A 16. század nem válogatós a személyes jellegű sértegetések tekin- 
tetében, de Müntzer brosúrája kiemelkedik az átlagból; Luther ha- 
zudozó, sült bolond, alattomos holló, istentelen gazfickó, sunyi 
páter, baziliszkusz, főpogány, arcátlan csuhás, címeres gazfickó, 
, mérgező féreg azzal a te szaros alázatoddal", , vörös róka, amely 
napkelte előtt rekedten ugat". , Szunnyadozz szelíden, kedves hús- 
tömeg! Szívesebben szagolnálak, amikor Isten haragja megsüt . . . " 

A Dél-Németországban kezdődő parasztháborúban Müntzer kü- 
lönféle helyeken tevékenykedett és használta fel befolyását ; ami- 
kor Türingiában is felkeltek a parasztok, újra Mühlhausenba ment, 
ahová Heinrich Pfeiffer ugyancsak visszatért. A városi tanácsot 
megbuktatták, új , örökös tanácsot" választottak, de ennek sem 
Müntzer, sem Pfeiffer nem volt tagja. 1525 áprilisának négy hetére 
esett Müntzer utolsó és leghíresebbé vált agitációjának időszaka. 
Luther és sok kortársa Mühlhausen , királyának és császárjának" s 
az egész mozgalom vezérének tartotta. Pedig a harc Türingiában 
csíp-csup akciókra forgácsolódott széjjel, még inkább, mint Dél- 
Németországban, ahol egy időre mégis nagyobb területek kerültek 
a paraszthadak kezére. Egy birtok parasztjai szembefordultak föl- 
desurukkal, egy város fellépett a saját tanácsa ellen, egy grófság 
fellázadt. Itt is grófok, lovagok, nemesurak egész sora csatlakozott 
a mozgalomhoz. A zsákmányolás itt is éppoly végzetesnek bizonyult, 
mint Sváb- és Frankföldön. A korabeli tudósításokban szalonnával, 
templomi kincsekkel, kolostori borokkal megrakott szekérkaravá- 
nokról olvasunk meg arról, hogy az egyes parasztcsapatok a köny- 
nyen kifosztható vidékekre törtek be, nem akartak egymáshoz csat- 
lákozni, egymásnak segítségére sietni. Egységes vezetésnek halvány 
nyomát sem lehet felfedezni, Müntzer csak Luther szemében volt 
vkirály és császár". Prédikátor volt és agitátor. Mint ilyen lázas 

tevékenységet fejtett ki. Írt mindenfelé, és röpiratait szétküldözte 
a szélrózsa minden irányában. Allstedti híveit Így buzdította : , Éb- 
ren van az egész német, Írancia és talján föld. A Mester cselekedni 
akar, a gonoszoknak pusztulniuk kell . . . Ha csupán hárman van- 
nak köztetek, akik Istenre hagyatkozva csak az Ő nevét és dicső- 
ségét keresik, százezrektől sem kell félnetek. Csak rajta, rajta, 
rajta! Itt az idő. A gonosztevők csüggedtek, mint a kutyák ... 
Olyan barátságosan fognak kérlelni benneteket, úgy fognak pi- 
tyeregni, könyörögni, mint a gyermekek. De ti ne ismerjetek irgal- 
mat, úgy, amiképpen Isten parancsolta Mózes által . . . Adjátok 
át ezt a levelet a bányászoknak . . . Rajta, rajta, amíg forró a tűz! 
Ne engedjétek kihűlni kardotokat! Ne engedjétek megbénítani! 
Kovácsoljatok fegyvert Nimród üllőjén . . . " 

A , rajta, rajta" volt a landsknechtek csatakiáltása, amikor kö- 
zelharcra került sor. Müntzer így szokta aláírni leveleit: Thomas 
Müntzer ,a kalapáccsal" vagy Thomas Müntzer , Gideon kard- 
jával". Ír a Mansfeld grófoknak. , Mansfeld Albrecht testvérnek", 
aki Luther tanait fogadta el, ezeket írja: , A te lutheri kásádban 
és a te wittenbergi levesedben nem tudtad megtalálni azt, amit 
Ezékiel az ő 37. fejezetében megjövendöl? Abból a te Márton-féle 
parasztszarodból azt sem tudtad kiszagolni, amit ugyanezen próféta 
a továbbiakban mond, miszerint Isten felszólítja az ég madarait, 
hogy falják fel a fejedelmek húsát, és az oktalan állatok igyák a 
nagyfejűek vérét." Albrecht gróf katolikus fivérét is megfenyege- 
ti: adja be a derekát, mert különben üldözés és kiirtás lesz a sorsa. 
,, Válaszodat még ma este meg akarjuk kapni . . . Én közeledem", 

Jellegzetes vonása az ,én" feltűnően gyakori hangsúlyozása. 
Isten megbizottjának tekinti magát. A parasztok sorsa az ő kezébe 
van letéve. A büszke , én közeledem" nem parasztjelszó. Maroknyi 
ragaszkodó hívétől eltekintve, kevesen hallgattak rá. A bányászok 
nem jöttek. A közeli városoknak küldött leveleire suta kifogásokkal 
válaszoltak. Még főhadiszállása, Mühlhausen sem követte lelkesen ; 
Müntzer akkor már összekülönbözött Pfeifferrel. Mindössze há- 
romszázfőnyi kis csapat vonult ki, amikor egy nagy létszámú pa- 
rasztsereg, amely a Kyífháuser-hegységnél, Frankenhausenban gyü- 
lekezett, segítséget kért. Időközben ugyanis fejedelmi konzorcium 
alakult, amelynek csapatai már közeledtek. Az alkalmi szövetség 
tagjai : György szász herceg, Luther ellensége ; János herceg, Luther 

pártfogója; a hesseni tartománygróf, aki Sickingen lovagi láza- 
dását már letörte ; a két Mansfeld gróf. Vallási meggyőződés tekin- 
tetében, ha ilyesmi egyáltalán szóba került, megoszlottak a véle- 
mények; de abban teljesen egyetértettek, hogy a parasztfelkelést 
le kell verni. Amellett ők is zsákmányt akartak szerezni, bár ezt 
finomabban fogalmazták meg: fáradozásaikért bizonyos kárpót- 
lásra tartanak igényt. A hesseni tartománygróf már felvonulás 
közben magához ragadta a gazdag fuldai székeskáptalant, a szász 
hercegek Mühlhausen birodalmi városra vetettek szemet. Müntzer 
parancsára a Mühlhausenból kivonuló kis csapat előtt meztelen kar- 
dot vittek az istentelenek elleni harc könyörtelenségének jeléül, to- 
vábbá harminc rőf fehér selyemből készült zászlót, amelyre szivár- 
vány volt festve, a. kiválasztottak , új szövetségének" szimbóluma- 
ként. Kordékon nyolc kis löveget vittek magukkal, de lőporuk nem 
volt. Müntzer prédikátori minőségében kísérte a menetet. 

A frankenhauseni parasztsereg huszita mintára szekérvár mögé 
sáncolta el magát. Létszáma hat-nyolcezer fő volt ; a fejedelmi csa- 
patok mintegy háromezer lovasból és gyalogosból álltak meg tüzér- 
ségből, amely persze kellő mennyiségű lőporral is rendelkezett. 
Tárgyalások kezdődtek; úgy látszik, a parasztok táborában szét- 
húzás lett úrrá. Müntzer határozott cselekvést követelt. Híveivel 
kivégeztetett négy megbízottat, akiket a fejedelmek küldtek a tá- 
borba. A sereg többsége azonban még az összecsapás napján ilyen 
levelet küldött a fejedelmeknek : , Nem azért vagyunk itt, hogy bár- 
kinek ártsunk, . . ., hanem az isteni igazságosság miatt, hogy azt 
megkapjuk. Azért sem vagyunk itt, hogy vért ontsunk. Ha ti is Így 
akartok cselekedni, nem teszünk károtokra semmit. Ehhez tartsa 
magát mindenki." A fejedelmek válaszukban Müntzer és hívei ki- 
adását követelték. A parasztok ezt elutasították. Ilyen előzmények 
után következett be 1525. május 45-én a , frankenhauseni csatá- 
nak" nevezett katasztrófa. A fejedelmi csapatok tüzérsége egy ma- 
gaslatra vitte fel ágyúit, és onnan lőtte a tábort. Már az első be- 
csapódások pánikot keltettek, általános lett a zűrzavar, a menekülés ; 
csak néhány helyen folyt a harc. Frankenhausen az odamenekü- 
lők áradatával együtt a győztesek kezére került, akik tudósításaik- 
ban arról beszélnek, hogy mindössze öt embert vesztettek, és ötezer 
parasztot öltek meg. A város lakóit is lemészárolták. 

Mühlhausen is hamar megadta magát. A polgárok elküldték a 

táborba asszonyaikat és leányaikat, fejükön ürömfűből font koszo- 
rúval, hogy térdet hajtsanak a győzők előtt. A város súlyos sarcot 
fizetett, így menekült meg attól, hogy kirabolják. A fejedelmek meg- 
osztoztak a város feletti fennhatóságon és a pénzen. A vértörvény- 
székek megkezdték működésüket. Müntzert már Frankenhausenban 
elfogták, ahol egy parasztházban rejtőzött el ; Pfeiffer is kézre került. 
Mindkettejüket iszonyúan megkínozták, és vallomásukat jegyző- 
könyvbe foglalták. Utána lefejezték őket, és a két levágott főt karó- 
ra tűzték a város kapuja előtt. 

Tortúrával kicsikart vallomások a mi fogalmaink szerint fölöttébb 
kétes értékűek. Úgy látszik, Pfeiffer igen röviden vallott és bátran 
viselkedett. , Látták, amit tett, és nincs mit tagadni" — jelentette 
ki. A gyónást és feloldozást elutasította. Az óhitű György herceg 
csalódottan írja : Pfeiffer , nem volt olyan áhítatban" mint Müntzer, 
aki Isten kegyelméből beismerte tévelygéseit, , és egyedül a keresz- 
tény egyházak egységét óhajtotta, s ezért a szentséges, legméltósá- 
gosabb sacramentumot egy szín alatt, a kenyér alakjában vette 
magához." Azt, hogy Müntzer beismerte bűneit, a kortársak össze- 
hasonlíthatatlanul fontosabbnak tekintették, mint vallomásainak 
egyéb pontjait. , A lázadást — olvassuk a jegyzőkönyvekben — azért 
csinálta, hogy a keresztények valamennyien egyenlők legyenek, 
és hogy azok a fejedelmek és urak, akik nem akarnak az evangélium 
mellé állni, elkergettessenek és megölessenek." Vagy ,,...hogy a 
javak közösek legyenek, és azokból ki-ki alkalmakként, szükséglete 
szerint részesüljön." Müntzernek és az újrakeresztelők sok csoport- 
jának ,kommunizmusa" sajátos jellegű; a Bibliára hivatkozik, s 
éltető elerne az a várakozás, hogy már nagyon közel van az Ezeréves 
Birodalom. Prófétának érzi magát ; szenvedélyesen reménykedik a 
szegényekben és elnyomottakban, akiket Isten kiválasztott. Uni- 
verzális kategóriákban gondolkodik, mint utána még oly sokan: az 
egész világnak egyszerre kel! felkelnie, s akkor egyszerre következik 
be mindenütt a nagy fordulat. E tekintetben a világforradalom 
egyik korai előfutárának lehet tekinteni. A , szemmérték" hiányát 
szokták folyton a szemére vetni ; a prófétáknak nincs szemmértékük, 
neki sincs. Tekintetét az ég felé irányítja. Onnan várja a menny- 
dörgést, amelyet majd a szivárvány követ. Sorsát talán mühlhauseni 
híveihez intézett búcsúlevelének első szavai foglalják össze a leg- 
megrendítőbben, bár ez a levél ellenségei által diktált és rákénysze- 

rített színlelés is lehet: , Üdv és boldogság csak előzetes szorongás, 
halál és pokol által, kedves testvérek!" 

Rühel mansfeldi tanácsosnak Lutherhoz írott egyik levele még 
néhány részletet közöl a győztesekről és a helyi szituációról közvet- 
lenül Müntzer elfogatása után. Müntzert leültették egy padra — írja 
Rühel. Odaléptek az urak, és kikérdezték, jelentéktelen kérdéseket 
tettek fel neki, amelyeket azonban ők maguk nagyon fontosnak 
találtak. György herceg , leült melléje, beszélt vele, megkérdezte, 
mi ok indította arra, hogy múlt szombaton lefejeztesse azt a négy 
embert. Így válaszolt : Kedves testvér, kijelentem Kedvességednek, 
hogy nem én cselekedtem ilyet, hanem az isteni jog." Egy másik 
herceg lépett hozzá : , Hallod-e, te is fejedelemtárs vagy? Valóban, 
szép kis fejedelemtárs vagy, jól kezdted a kormányzásodat. Hogy 
jutott eszedbe, hogy egy fejedelemnek nyolcnál, egy grófnak négy- 
nél több lova nem lehet?" Egyik nyílt levelében valóban ezt írta 
Müntzer. A fiatal hesseni tartománygróf , nem átallotta az evangé- 
liumról hevesen vitatkozni vele. Müntzer az Ótestamentummal ér- 
velt, az őrgróf az Újszövetséghez tartotta magát, amely nála is volt, 
s abból mondásokat. olvasott fel Müntzer ellen." Szinte valamiféle 
nyíltszívűség lengi körül ezt a pad-jelenetet. A fejedelmek a fogoly 
mellett üldögélnek, és disputálnak vele a lefejezésről, a nyolc vagy 
négy lóról meg arról, mi a különbség az ótestamentumi próféciák és 
Pál apostolnak a felsőbbség iránti engedelmességet hirdető tanítása 
között. A háttérben pedig ott áll a hóhér. 

Rühel tanácsos, aki Lutherral sógorságban volt, ugyanebben a 
levelében még egy komoly figyelmeztetést is küld Wittenbergbe : 
, Bármiként álljon is vele a dolog, a Kegyelmed iránt jóindulattal 
viseltetők közül sokan furcsállják, hogy Kegyelmed megengedte az 
irgalmatlan öldöklést, és hogy abból mártírok támadhatnak." Azt is 
gyakran hallani, hogy Luther félti a bőrét. 

A tanácsos Luther dühödt röpiratára célzott, amely ezt a címet vi- 
seli: A parasztok rabló és gyilkos hordái ellen. Éppen akkor jelent meg, 
amikor Türingiában már eldőlt a harc. A vad felszólítások, hogy a 
lázadókat , ütni-verni, fojtani, szúrni kell", vagy ,ez most a kard- 
nak és a haragnak az ideje, nem a kegyelemé" — lényegében véve 
már túlhaladottak voltak ; a fejedelmeknek különben sem volt szük- 
ségük Luther buzdítására. Sógora levelére Luther olyan választ ad, 
amelyből kiderül, hogy hajthatatlan ; , Nem hallják meg az Igét, és 

esztelenek, Így hát most a puskát kell hallaniuk, és meg is érdemlik. 
Könyörögnünk kell érettük, hogy legyenek engedelmesek, Ha nem 
engedelmeskednek, úgy nincs helye könyörületnek. Csak süvítsenek 
közöttük a puskák, máskülönben ők ezerszer rosszabbat fognak cse- 
lekedni . . . Aki látta azt a Müntzert, elmondhatja, hogy magát az 
ördögöt látta legdühödtebb mérgében". 

A harag, az apokaliptikus várakozások ideje ez. Luther éppúgy 
hiszi, hogy közel a vég, mint Müntzer. Ez azonban nem menti tom- 
boló dühét. Nemcsak a parasztok és más néprétegek rokonszenvét 
vesztette el emiatt, hanem polgári körökhöz tartozó hívei közül is 
sokan elfordultak tőle. Az 1525-ös esztendő a nagy fordulópontot 
jelenti ügye számára. Ettől fogva nem az egész ország hőse többé, 
akiben mindenki egyaránt reménykedik, hanem csupán egy párt 
feje. És még ebbeli minőségében is egyre nagyobb mértékben vonják 
kétségbe tekintélyét más pártvezérek a saját táborán belül. De 
Müntzer vádaskodásai közül minden bizonnyal az a legképtelenebb, 
hogy Luther , sunyi" és , kényelmes életet kedvelő fráter". És a 
bőrét sem féltette. Bajosan lehetne rábizonyítani valaha is a bátor- 
ság hiányát. Éppen az ellenkezőjét látjuk ; mindig úgy ront előre, 
hogy nem aggályoskodik, nem fontolgat, nem mérlegeli a várható 
következményeket. Így érte el a nagy áttörést. Büszke volt rá, és 
gyakran hangsúlyozta, hogy ő, egyedül ő mert szembeszállni pápá- 
val, császárral, birodalommal, a többiek csak , morgolódtak", és 
titokban vitatkoztak. Az ő szava győzött, egyedül az ő szava. Úgy 
hitte, további győzelmeket ért volna el, két vagy három év alatt 
,Ököl" nélkül, fegyverek nélkül, ha nem keresztezik útját szertele- 
nek, tébolyultak. Nem csupán most, a parasztfelkeléssel kapcsolat- 
ban alakult ki ez a nézete. Már Sickingennel, Huttennal és a lovagok 
lázadásávalszemben is hangoztatta, hogy nem szabad kardhoz folya- 
modni. Semmire sem tartotta a nemesi demokráciáról szőtt terveket. 
Semmire sem tartotta a paraszturalommal kapcsolatos elképzelése- 
ket. Meglehet, magatartásában tudat alatti paraszti ösztöne is sze- 
repet játszott, mélységes bizalmatlanság az , éretlen mozgolódások- 
kal" szemben, amelyek csak katasztrófára vezethetnek. Történeti 
szemmel nézve, igaza volt. Friedrich Engels a parasztháborúról szóló 
írásában, amely röviddel a kudarcba fulladt 1848-as forradalom 
után jelent meg, rokonszenvvel szól a német történelem egyetlen 
nagy tömegfelkelésének alakjairól, de ugyanakkor megállapítja, 

hogy ,a helyi és tartományi széttagoltság és az ebből szükségképpen 
eredő helyi és tartományi korlátoltság" tönkrejuttatta ,az egész 
mozgalmat". Thomas Müntzer kudarcában is következetesen fel- 
ismerte a materialista történelemfelfogás értelmében vett , túlkorai- 
ságot": , Nemcsak az akkori mozgalom, de egész évszázada sem volt 
eléggé érett azoknak az eszméknek a megvalósítására, amelyekről 
benne is csak homályos sejtelmek éltek." 

Az ilyen felismerések távol álltak Luthertól. Ítélete nem belátás- 
ból, hanem felindulásból fakad. Ő csak azt látta, hogy a , rajongók" 
fenyegetik az evangéliumát, méghozzá éppen akkor, amikor oly kö- 
zelinek tűnt a győzelem, egyetlen kardcsapás nélkül. Fáradhatat- 
lanul utazott ide-oda, hogy leküzdje a veszedelmet, fellépett régi 
barátja, Karlstadt és mások ellen, akik között Müntzert ítélte a leg- 
veszedelmesebbnek. És már ekkor érték az első keserű csalódások : 
Karlstadt Orlamündéjében szitkokat szórtak rá, egy másik hely- 
ségben megcsonkított feszületet állítottak neki a szószékre ; bizal- 
matlanság vagy tompa hallgatás fogadta sok helyütt. Reformáció- 
jának diadalmas előnyomulása válságba került már a parasztháború 
kitörése előtt. Haragos kifakadásokkal, vad daccal szállt szembe 
a , mennyei prófétákkal". Korábban ő maga jelentette ki, hogy 
szertartások fölöslegesek ; most, amikor mások ebből parancsolatot 
akartak csinálni, tiltakozott: igen, eredetileg szándékában állott 
a ceremóniák megszüntetése, de most ,ja rajongó szellem ellenére 
még egy ideig" nem akarja megtenni, egy hajszálnyit sem hajlandó 
engedni. Ugyanilyen hajthatatlansággal lépett fel a parasztokkal 
szemben Intés békére című írásában, amikor azok elébe terjesztették 
Tizenkét cikkelyüket. Ezt az Intést egyik tábor sem érthette meg. 
A fejedelmeket és urakat haragosan figyelmeztette, hogy most már 
elég legyen a nyúzásból és harácsolásból, a nép ezt , nem bírja, és 
nem akarja tovább tűrni, a kard a nyakatokon van!" A paraszto- 
kat viszont arra a bibliai mondásra emlékeztette, amely szerint 
, akik fegyvert fognak, fegyverrel kell veszniök", és azt tanácsolta 
nekik, hogy még az igazságtalan felsőbbségnek is engedelmesked- 
jenek. A cikkelyek tartalmával csak részben foglalkozott, és né- 
hányról úgy nyilatkozott, hogy jogi szakértőknek kell átengednie 
őket, , mivel engem, mint az evangélium hirdetőjét nem illet meg 
azokban ítéletmondás. Nekem a lelkiismeretet kell oktatnom". Az 
ügyet egy bizottságnak kell békés úton rendeznie. , Megmondtam 

már néktek, hogy egyikőtöknek sincs igaza, és mind a ketten igaz- 
ságtalanul harcoltok," Luthernak az volt a tragédiája, hogy nem 
maradhatott meg csak prédikátornak és lelkiismereti tanácsadónak, 
hanem mint a nép szószólóját olyan égető baj, olyan égbekiáltó igaz- 
ságtalanság ügyében szólították fel véleménynyilvánításra, amelyen 
sem imádságok, sem bizottsági ülések nem segíthettek. 

5 ami az egészet még jobban elmérgesítette : ez a nyílt levele akkor 
jelent meg nyomtatásban, amikor a háború már majdnem véget ért, 
s benne állt a dühödt felszólítás, hogy a parasztokkal úgy kell el- 
bánni, mint haramiákkal: , Szúrjon, üssön, vágjon, öljön, aki csak 
tud . . . Ha valaki ezt túlságosan keménynek tartja, gondoljon arra, 
hogy a lázadás tűrhetetlen, és minden órában várható a világ 
pusztulása." Még Luther barátai is zavarban voltak, és nem tudták, 
mit szóljanak ehhez az egymásmellettiséghez. A békés tárgyalásokra 
való felszólítást a parasztok csak gúnynak érezhették, miután 
kényre-kedvre megadták magukat, s tapasztalniuk kellett, milyen a 
győztesek kegyelme. A fejedelmek pedig nem felejtették el a hozzá- 
juk intézett éles szemrehányásokat. Júliusban Luther még zavaro- 
sabb iratban igyekezett igazolni magát. A két birodalomról szóló 
tanításának értelmében — úgymond — a világi birodalom a , harag 
és komolyság" birodalma, eszköze , nem rózsafüzér vagy a szeretet 
kedves virágszála, hanem a meztelen kard". Ugyanakkor kemény 
szavakkal ostorozza azokat a , nemesuracskákat, akik túlságosan 
kegyetlenül bánnak el a szegény emberekkel" a győzelem után. 
Hallotta, hogy egy nemes a meghódított Mühlhausenben meg 
akarta becsteleníteni Thomas Müntzer özvegyét, s felháborodik az 
ilyen , lovagi, nemesi tetten" ; a Biblia fenevadnak nevezi az efféle 
embereket. Korholó szavait egyenlő arányban adagolja mindkét 
oldalra ; megmondta ő már előre: , Ha a parasztok lesznek az urak, 
akkor az ördög apátúr lesz; ha meg az ilyen zsarnokok lesznek az 
urak, akkor az ördög anyja lesz a főnökasszony." S hozzáfűzi: , Nos, 
meg is kapják majd a jutalmukat, az se lenne kár, ha a parasztok 
ölnék meg őket... a pokolban pedig örökös lesz a bérük, ha nem 
szállnak magukba." 

Egy nap alatt sebtében megírt, a napi aktualitás jegyében fogant 
levelek ezek, nem politikai értekezések vagy tervezetek egy igaz- 
ságos társadalmi rendről, amelyről Luthernak semmilyen elképze- 
lése sem volt. Úgy kell értelmeznünk ezeket az írásokat, mint egy 

szilaj, sőt zabolátlan temperamentum tanújeleit, egy tempera- 
mentumét, amely páratlan diadalutat futott be, s most hirtelen 
akadályok tornyosulnak elébe. Mindenfelől nehézségek szakadnak 
rá, amelyeket Sátánnak nevez. Mások viszont őt tartják a Sátán 
megszállottjának, aki tanaival előidézte a háborút. Luthert ismét 
komoly veszedelem fenyegeti, s felindultságát talán ez a körülmény 
is magyarázza, bár nem igazolhatja. A győztes fejedelmek most 
egészen komolyan gondoltak a wormsi ediktum végrehajtására; 
csak a különböző várományosok féltékenykedésének köszönhető, 
hogy nem foglalják el a szász választófejedelemséget. A háborús 
zűrzavarok közepette meghalt az öreg Bölcs Frigyes, aki haláláig 
Luther fölött tartotta kezét, ha óvatosan is, s nem nagyon szilárdan. 
A maga patriarchális módján bölcs volt és szelíd. Fívérének és 
régenstársának, aki nála robusztusabb volt, s a Frankenhausen 
elleni hadjáratban is részt vett, az alábbi sorokat írta még áprilisban, 
amikor a fejedelmek konzorciumot kezdtek alakítani a felkelés 
ellen : , Nagy dolog hát ez, hogy erőszakkal kell cselekedni. A szegény 
embereknek talán megvoltak az okaik egy ilyen zendülésre, főképpen 
az, hogy eltiltották őket Isten Igéjétől. Mi, világi és egyházi felsőbb- 
ség, sokféle módon terheljük meg a szegényeket. Isten fordítsa el 
rólunk az Ő haragját. De ha Isten akarja, akkor úgy fordul, hogy a 
közember fog kormányozni." Három héttel később meghalt ; halálos 
ágyán két szín alatt áldozott, ebben a lelkiismereti kérdésben is a 
legutolsó pillanatig halasztotta a döntést. 

Testvére, János herceg, aki a helyébe lépett, korlátolt koponya 
volt Frigyeshez képest, aki mindig igen körültekintőn járt el, noha 
állandóan kissé tétovázott. Az öreg egész életében nagy birodalmi 
reformterveket akart megvalósítani, öccsétől azonban távol álltak 
az ilyen gondolatok. Nem fűtötte magasabb ambíció. Kizárólag a 
szász választófejedelemség szintjén politizált. Aggodalmasan kerülte 
még az olyan kapcsolatokat is más fejedelmekkel, amelyek hasznára 
lehettek volna. Valamivel nagyobb ambíciójú tanácsosainak nehéz 
dolguk volt, ha meg akarták nyerni valamely szövetségkötés szá- 
mára. Nem kívánt más lenni, mint ,, országának atyja", s mint ilyen 
ragaszkodott az ő Doktor Lutherjához, mégpedig sokkal erősebben, 
mint a bátyja. Gyakran magához hívatta az udvarába, levelezett 
vele, és saját kezűleg másolta le a Kis kátét, amely nagyjából körül- 
határolta szellemi horizontját. A reformáció, amely nagy viharnak 


517 


és világégésnek indult, az 1525-ös véres forradalmi esztendő árnyé- 
kában kisállami és kisvárosi üggyé szelídült, és e jellegéből mind a 
mai napig megtartott bizonyos vonásokat. 

Luther, aki nagyon jól érezte, mennyire hűvös lett az atmoszféra 
körülötte, mennyire visszahúzódott tőle mindenki, újabb merész 
lépésre határozta el magát. Megházasodott. 


III. RÉSZ 


A wittenbergi reformátor 


GONDOLAT - 1977 


A doktorné asszony 


Luther a türingiai parasztfelkelés leverése után néhány héttel 
kötött házasságot Katharina von Borával. Ezt a lépést, amelyet 
már oly sok egykori szerzetestársa megtett, régóta várták tőle. 
Hosszabb ideig viselte a csuhát, mint azok. Csak 1524 decemberében 
tette le, hét esztendővel tézisei után. Számos iratában kárhoztatta a 
cölibátust, és dicsérte a házasságot. Maga azonban regula nélkül is 
megmaradt szerzetesnek. Árgus szemekkel figyelték minden lépését, 
valósággal vadásztak arra, hogy , vétkezésen" kapják. Erős test- 
alkata, vérmes természete szinte predesztinálták az ilyen feltevé- 
sekre. Meg aztán maga írta : , Növekedjetek és sokasodjatok, ez nem 
parancsolat, hanem több, mint parancsolat, olyan isteni intézmény, 
amelynek akadályozása vagy engedése nem tőlünk függ, hanem 
éppoly szükségszerű, mint az, hogy én férfi vagyok, s szükség- 
szerűbb, mint enni és inni, aludni és ébren lenni. Belénk plántált 
természet és mód, éppúgy, mint a hozzá tartozó testrészek." Vagy 
amikor a szüzességi fogadalomról ír, amely ellen szerzetesek és 
apácák hiába lázadoznak: az ilyen fogadalom Isten parancsolatának 
megvetése, s ,ha e parancsolatot akadályozzák, bizonyos lehetsz 
afelől, hogy nem maradnak tiszták, és néma bűnökkel vagy kur- 
válkodással kell beszennyezniök magukat". Orvosi indokokat is 
idézett: , Ezért az orvosok sem beszélnek helytelenül, amikor azt 
mondják: Ahol erőszakkal tartják vissza a természetnek e művét, 
ott szükségképpen a húsba és vérbe ivódik, és méreggé válik." El- 
kerülhette-e Doktor Luther az ilyen kísértéseket ? 

Egyéb kísértései is voltak, amelyek olyankor gyötörték, ha töb- 
bet evett a kelleténél, ha túl mohón ivott, amit gyakran megtett ; 
ezzel a nagyon egészségtelen diétával akarta leküzdeni búskomorsági 
rohamait. Nem csupán ezzel magyarázzuk súlyos szellemi egyen- 

súlyzavarait, de kétségtelen, hogy nagyon rendszertelen életmódja 
erősen közrejátszott bennük. Rosszul aludt, rossz fekhelyen, amelyet 
senki sem tartott rendben. S végül, szakadatlanul dolgozott, láza- 
san, mint a megszállott, nem kímélve testét; legfeljebb olyankor 
tartott szünetet, ha megfájdult a veséje, vagy korán képződött 
kövei erős fájdalmakat okoztak. Luther betegségeinek története vas- 
kos dossziét tölt meg ; szívós természete újra meg újra meg tudott 
birkózni a legkülönfélébb bántalmakkal, és a rengeteg fáradság, 
dühroham és idegkimerültség ellenére megérte hatvankettedik 
születésnapját, ami magas életkornak számított abban az időben. 
Hogy csak negyvenkét éves korában házasodott meg, s addig 
egyetlen , vétkezéséről" sincs megbízhatónak nevezhető informá- 
ciónk, azt csak olyan valaki találhatja különösnek, aki nem ismeri 
más, hasonlóképpen zseniális személyiségek élettörténetét. 
Házasságkötése nagy port vert fel már a maga korában is. A ki- 
ugrott barát és a kiugrott apáca! Ez volt a formula. Az emberek 
felháborodva, vagy éppen a pikantériát élvezve pertraktálták az 
eseményt. A diákok körében élcelődő verseket adtak kézről kézre. 
Az egyik diák, bizonyos Simon Lemnius, amikor Luther szorgalma- 
zására kizárták az egyetemről ismert személyiségeket gonoszul meg- 
rágalmazó epigrammái miatt, megírta a maga Pornomachomachiáját, 
a Barát-kurva háborút, a pornográf irodalmi próbálkozások egyik 
korai termékét. A fiatal Lessing, aki Rettungen (Mentések) című, 
harcias írásait tartalmazó művében félreismert és elkallódott nagy- 
ságokat vett védelmébe, ezt az elcsapott diákot és művecskéjét is 
mentegetni próbálta : , A sértett ember ember, a sértett költő két- 
szeresen az." Pusztán a bosszú műve volt ez a tákolmány, amely a 19. 
században mint becses eroticum cirkulált magánnyomtatványok- 
ban; humanista modorban a ,futuere" ige minden formája elő- 
fordult benne. A cselekményt Lessing így foglalja össze : , Az elején 
Luther minden tőle telhető módon iparkodik megszabadulni Katájá- 
tól, akit házassági ígérettel már a kolostorban elcsábított. De amikor 
éppen a legbuzgóbban fáradozik ezen, s már másvalakit akar 
feleségül venni, megérkezik régi szerelme a kolostorból, s oly erősen 
szorongatja, hogy kénytelen vele házasságot kötni. Látván ezt ba- 
rátai, Jonas és Spalatin, nem akarják egyedül hagyni a gyalázatban, 
s ők is feleségül vesznek egyet-egyet azon egyházi nimfák közül, 
akiket Kata hozott magával a kolostorából, Később mindhárom 

asszonyság elégedetlen férjének potenciájával, s külső koszttal kell 
étvágyukat kielégíteniük", egynémely wittenbergi diákokkal! léte- 
sítve intim kapcsolatokat. 

Nem azért említjük a gyöngécske fércművet, mintha Lessing 
véleményét akarnók támogatni. Azért beszélünk róla, mert szemlél- 
tető módon mutatja, milyen nívón pertraktálták az ügyet Witten- 
bergben. Lemnius serényen fülelt. Az is megfelel az igazságnak, hogy 
Luther eleinte más házasságra gondolt. Az is igaz — amit a pamflet 
szintén megemlít —, hogy a házasságkötés időpontját különösen 
helytelenítette a közvélemény: , Még mindenfelé füstölögnek a fel- 
dúlt falvak, ezrével hurcolják el a láncra vert parasztokat, a fo- 
lyók vize piros a kiontott vértől. "Ám az égvilágon semmi, de sem- 
mi jele annak, hogy valamiféle , bacchanáliák" folytak volna. Majd- 
nem mulatságos a kortársak megbotránkozása Wittenbergen. Még 
a nagy Erasmus is világgá kürtöli leveleiben, hogy a menyasszony 
pár hét múlva lebabázik, ezért kellett oly sürgősen megtartani az 
esküvőt ; állítását később kénytelen visszavonni, mert a gyermek a 
házasságkötés után egy évvel jött a világra. A jó barátnak, Melanch- 
thonnak sem tetszik a házasság, egyik nürnbergi barátjának írt 
levelében elpanaszolja, hogy Luther sem vele, sem másokkal nem 
tanácskozta meg szándékát; ő, Melanchthon, határozottan lebe- 
szélte volna, hogy ilyen nehéz időben megtegye ezt a lépést. , De hát 
könnyű elbánni vele! Az apácák, akik mindenféle mesterkedésekhez 
jól értenek, pórázra fűzték. Amilyen nemes gondolkodású és nagy- 
lelkű Luther, már az apácákkal való érintkezés is megpuhította ; 
természete is alighanem lángra gyúlt. Így hát lépre ment, és elszán- 
ta magát életének e nagyon nem idején való fordulatára." 

Valószínűleg nem lett volna botrány, ha Luther , ballépést" kö- 
vetett volna el, mint Zwingli, aki nem csinált titkot belőle. Rendkí- 
vülgroteszkül hatnak a fattyúktól és metreszektől hemzsegő püspö- 
ki székhelyeken és Rómában keltezett szemrehányások. És az a vád 
is némileg megkésett, hogy Luther megszegte szerzetesi fogadalmát ; 
már jóval korábban és sokkal határozottabban dobta sutba a re- 
gulákat. Mindamellett ebben a nagy felzúdulásban benne rejlik a 
tényállás önkéntelen elismerése : Luther csupán a házasságkötésével 
tette rá a koronát az egyház elleni lázadására. Csupán ezzel a gesz- 
tussal égette fel a legutolsó hidat maga mögött. A cölibátus, noha 
ténylegesen oly sokan megszegték, még mindig a római egyház 

egyik legfontosabb pillére maradt. A cölibátus fenntartása, illetve 
megszüntetése a viták egyik fő pontja még Luther halála után is ; 
elsősorban ezen a kérdésen buktak el az unió nyélbe ütésére irányuló 
tárgyalások, jóllehet maga az ortodox császár és öccse, Ferdinánd is 
a cölibátus megszüntetése mellett foglalt állást. 

Luther mindenekelőtt dacnak, lázadozásnak, protestálásnak fogta 
fel ezt az elhatározását, ilyen volt akkor a hangulata. Dacosak azok 
a szavak is, amelyekkel barátainak tudtára adta szándékát: , Re- 
mélem, hogy az angyalok nevetni és a démonok sírni fognak — írta 
Spalatinnak —, a rágalmazóknak betömtem a száját azzal, hogy 
házasságot kötöttem Katharina von Borával." Ez a lépése volt utol- 
só nagy protestálása. De ugyanakkor már rezignációt is jelentett. 
Luther világosan érezte, hogy a világ ügyeibe történt beavatkozása 
katasztrófával végződött. Akár továbbra is dühös kirohanásokat 
intéz a megátalkodott és lázongó parasztok ellen, akár szelídebb 
magatartásra inti a győzőket, vagy éppen arra buzdítja, hogy for- 
gassák serényen a rájuk bízott kardot — tudta és mindenfelől hallot- 
ta, hogy népszerűségének befellegzett. Nemcsak a parasztok váltak 
bizalmatlanná vele szemben; a humanisták is elfordultak tőle. 
A fejedelmek és más nagyurak igen tartózkodók lettek ; nem felej- 
tették el azokat az éles szavakat, amelyeket a fejükhöz vagdosott. 
Nem volt már többé az a nagy próféta, akire határtalan remények- 
kel figyelt majdnem egész Németország. Számos próféta támadt, s 
mindegyik hívekre talált; némelyik köré olyan meggyőződéses és 
áldozatkész tábor tömörült, amilyet Luther álmodott magának. 
Sok tekintetben egészen elölről kellett kezdenie a munkát, kis kör- 
ben, sőt a legkisebb körben. Paraszti gondolkodása számára a csa- 
lád jelentette a világrend magvát, a családból indul ki minden ; az 
vállam", amelyet nem ismert és nem értett, nem egyéb nagyobb 
családnál, a fejedelem ,az ország atyja", a családfő, akinek mint 
jó gazdának intelmekkel, büntetésekkel és — ha lehet — gondos- 
kodó szeretettel kell kormányoznia embereit és háza népét. Ebben 
az értelemben házasságkötése szinte már politikai aktusnak te- 
kinthető, bár ő maga aligha gondolta tudatosan így. Olyan kötele- 
zettségnek fogta fel, amelyet tanításából kifolyólag kell vállalnia. 
Nem tartotta helyesnek, hogy másoknak Isten akarataként hir- 
űesse a házasságot, maga pedig távol tartsa magát tőle ; úgy vélte, 
személyes példát kell mutatnia. És ebből a kicsiny családi körből, 

amely gyorsan növekedett, megpróbált hátralevő éveiben a nagy 
hajótörés után egy kis világot felépíteni. 

Kicsiny világ ez, kispolgári háztartás a kis Wittenberg sáncárka 
mellett épült régi kolostor falai között. Igaz, Luther által Witten- 
berg világhírű lett, de mégiscsak nyomorúságos fészek maradt, 
ahol híg sört isznak az emberek és kicsinyes pletykákkal szórakoz- 
nak. Ezek a pletykák Luther legintimebb barátai és munkatársai 
körébe is behatolnak, amint azt a házasságkötés históriája is bi- 
zonyítja. Semmi romantikus vonás nincs ebben a házasságban, ta- 
lán attól a bevezető epizódtól eltekintve, hogy kilenc apácát meg- 
szöktettek a kolostorból. Maga Katharina von Bora. minden roman- 
tikus vonást nélkülöző egyéniség, igen ügyes, ,nagy darab szász 
nő? , hamarosan híre megy, hogy igen jól pörög a nyelve, s nem egy- 
szer megállja helyét a vitában még férjével szemben is. Erről szél- 
tében gunyoros pletykák keringenek. Luther feleségéről szólva nem 
érhetjük be azzal, amit diákok és kosztosok jegyeztek fel róla, akik 
nem mindig találták méltányosnak a kosztért-kvártélyért felszámí- 
tott árakat. Nagy emberek feleségének sohasem volt könnyű dol- 
ga, sem a kortársak, sem az utókor ítélőszéke előtt. Vagy nehez- 
telnek rájuk, amiért nem tudtak megbirkózni mindazokkal a ne- 
hézségekkel, amelyek egy zseniális férj mellett mindig adódnak, 
vagy megkísérlik egyéniségüket a hős szintjére emelni, és Így meg- 
próbálnak egy megmagyarázhatatlannak tűnő kapcsolatot a hihe- 
tőség köntösébe öltöztetni. Az utóbbi módszer Goethe és az ő Chris- 
tiane Vulpiusa esetében bámulatos erőlködésekhez vezetett, ame- 
lyeknek az volt a céljuk, hogy az egyszerű és nyers valóságot a fel- 
sőbb régiókba emeljék. Luther és az ő Katharinája esetében effé- 
lékre igazán semmi szükség. Nyers és egyszerű minden. Nem idilli 
ez a paplak, és a többiek, a későbbiek is ritkán olyan idillikusak, 
amilyennek gyakran ábrázolják őket a festők és költők. A 19. szá- 
zadban divatozó ideális ábrázolások, amelyek egyszerűen átlépnek 
a gyűlölet, a civakodás, a lelki és testi betegségek szakadékai fölött, 
nem illenek rá sem Luther házasságára, sem általában Luther ko- 
rára. A nő, a feleség helyzete egészen más volt, mint a későbbi szá- 
zadokban. Az asszonynak szinte egyáltalán nem voltak jogai; de 
ha értette a dolgát, a ház úrnője lett, s olyan helyet vívott ki ma- 
gának, amelyet sok későbbi emancipált nővére megirigyelhetett 
volna. 

Ilyen úrnő volt a doktorné asszonyság is, akit Luther egészen 
hivatalosan a , domina" titulussal tisztelt meg; ez a megszólítás 
illette meg a zárdák főnöknőit. Uralkodott a házban, uralkodott a 
férjén, amit ő megadással tűrt, mivel maga a legkisebb háztartást 
is képtelen lett volna megszervezni. A felesége rendet teremtett az 
életében, és ő néha sóhajtozott ezen. Az Ágoston-rendi kolostor 
valóságos penzióvá, vendégfogadóvá alakult át, ahol fejedelmi sze- 
mélyek is megszálltak; nagy gazdaság állattenyésztéssel, bérelt 
földdel, később kis birtokkal ; állandóan húsz-harminc személy la- 
kott benne, vendégek, diákok, cselédek, saját gyermekek és rokonok 
gyermekei; volt külön sörfőzdéje, jószágállománya, kertje, voltak 
raktárhelyiségei, pincéi, fészerei. A jogokkal nemigen rendelkező 
háziasszony — és itt nemcsak Káthe asszonyra gondolunk — eb- 
ben az időben önálló vállalkozó volt, aki maga vezette , üzemét", 
amely önellátó volt, ügyességétől, hozzáértésétől függött a kis kö- 
zösség élete ; egy jó asszony áldás volt, egy rossz asszony valóságos 
istencsapása, főleg mert csak a halál vethetett véget a szerencsét- 
lenségnek ; számtalan dal, vers és anekdota szól arról, hogy a rossz 
gazdasszony mekkora nyomorúságot jelent. De vajon hol tanulta 
meg a volt apáca mindezeket a praktikus ismereteket, amelyekhez 
sokkal jobban értett, mint a Melanchthon által aggályosan emle- 
getett ,apácamesterkedésekhez " ? 

Katharina von Bora elszegényedett szász nemesi nemzetségből 
származott, amely Meissen vidékén élt; ez a terület Luther korá- 
ban György herceghez tartozott. A családnév szláv, a nemzetség 
ősi birtokát alkotó két falunak Deutschen-Bora és Wendisch-Bora 
volt a neve ; Katharina magas arccsontjai és ferde metszésű keskeny 
szeme erős vend beütésre vallanak, ha hihetünk Lukas Cranach 
portréjának, aki későbbi képein is előszeretéttel ábrázolta ezt a tí- 
pust. Nem az a leány volt, akit szépnek lehetne nevezni: hosszú- 
kás fej, magas homlok, hosszú orr, erős áll; a szája azonban nagyon 
finom vonalú. Ráadásul szegény is volt, ezért a család már gyermek- 
korában bedugta egy kolostorba, ahol több rokona is élt. A Grimma 
melletti nimbscheni cisztercita zárda — Lipcsétől kb. harminc ki- 
lométerre délkeleti irányban — nemesi származású leányok befoga- 
dására szolgált, s elég nagy földbirtokkal rendelkezett ahhoz, hogy 
olyanoknak is otthont nyújtson, akik nem vittek magukkal eltar- 
tásukhoz elegendő , hozományt". A szülőkről nem tudunk semmit ; 

az apa, úgy látszik, korán elhalt; három fiútestvérről történik em- 
lítés, akik kis állásokat töltöttek be az udvarnál, és csak akkor kezd- 
tek törődni a nővérükkel, amikor az Doktor Lutherné lett. A negy- 
ven apácát szigorú klauzurában tartották. A templomban rácso- 
zat különítette el az apácák kórusát ; ha rokon jött látogatóba, be- 
vezették egy fogadószobába, ahol az apátnő jelenlétében válthatott 
néhány szót apáca-hozzátartozójával, de csak egy rácsos ablakon ke- 
resztül. A domina kormányozta a kis köztársaságot; keményen 
vagy szelíden. A regula mindenesetre szigorú volt, és a házirend 
tiltotta, hogy az apácák barátkozzanak egymással ; még kutyát sem 
lehetett bevinni a zárdába. Hallgatásnak kellett uralkodnia, mint 
Luther erfurti kolostorában ; a nővéreknek előírták, hogy lehajtott 
fővel, lassú léptekkel járjanak. A napirendet imádságok és éneklé- 
sek határozták meg. Katharina mindenesetre megtanult olvasni- 
írni és a liturgia kapcsán némi latin tudás is ragadt rá. Ezt az életet 
ki-ki tetszése és hajlama szerint festheti ki magának ; fel lehet fog- 
ni csendes-derűsnek, jámbornak vagy kényszerűségből tűrt rab- 
ságnak. Eltompultabb természetű apácák talán elégedetten gondol- 
tak arra, hogy a zárdában nincsenek gondjaik, s mindenesetre job- 
ban élnek, mint egy szegény lovag felesége, aki minden évben gye- 
reket szül, kínlódik a többnyire részeg urával, végül szinte feltét- 
lenül meghal gyermekágyban, s helyére lép egy másik asszony. 
Az is lehetséges, hogy a regulák és tilalom ellenére az apácák élén- 
ken fecsegtek egymással ; erre utal a közmondásossá vált , apácaki- 
váncsiság". De az olyan kolostorba zártak száma sem lehetett cse- 
kély, akiknek érzelmeit hiven adta vissza egy népdal: 


Isten adjon rossz esztendőt, bánatot 
Annak, aki engem apácának adott. 


Nem tudni, hogy egy ilyen dal hatolt-e be a klauzura rácsai mögé 
vagy Luther valamelyik írása : a lányok közül kilencen, köztük egy 
testvérpár, szökésre határozták el magukat. A dolog nem volt egé- 
szen egyszerű és veszélytelen, apácaszöktetésért halálbüntetés járt. 
György herceg szigorú fegyelmet tartott a maga fél államában. 
A szökést később kiszínezték ; azt beszélték, hogy az apácáknak át 
kellett törniök egy vályogfalat, hogy a szabadba juthassanak. Az 
viszont tény, hogy külső segítőik voltak. Három torgaui polgár meg 

a plébánosuk, Gabriel Zwilling gondoskodott róla, hogy a szöke- 
vényeket szekér várja, amelynek ponyvája védelmet nyújtott a 
kíváncsi pillantások ellen. Ámíg a , hercegi Szászországból" ki nem 
jutottak, fennállt a veszély, hogy elcsípik őket ; csak akkor érezhet- 
ték magukat biztonságban, amikor megérkeztek Torgauba. Pár 
nappal később Wittenbergben, Luther kolostora előtt állt meg velük 
a szekér. Elég nehéz volt elhelyezni őket a polgárházaknál, de még 
nehezebb volt valamiféle munkakört találni számukra. Hogy kö- 
zülük a legtöbben minél hamarabb férjhez akartak menni, az már 
csak azért is magától értetődő, mert hajadonok számára nem volt 
más foglalkozás. Luther dicsérgette védenceit, , szép leányzóknak" 
nevezte őket, bár a , szép" jelző aligha illett rájuk ; többségük már 
nem is volt fiatal az akkori fogalmak szerint, mert abban az időben 
tizenöt-tizenhat éves korban szokták férjhez adni a lányokat. A 
huszonnégy esztendős Katharina von Bora már majdem vénlánynak 
számított, de úgy látszik, szilárdan elhatározta, hogy nem aggszűz- 
ként fogja leélni az életét. Az első évben komolynak ígérkező kap- 
csolat alakult ki közte és Baumgártner nürnbergi patrícius fiatal- 
ember között, s Luther nagyon örült, remélte, hogy házasság lesz a 
dologból. Ám az apa visszahívta fiát Nürnbergbe ; nyilván megne- 
szelte, mi készülődik, és véget akart vetni a kapcsolatnak. Fia számá- 
ra már kiszemelt egy dúsgazdag és egyébként is hozzáillő meny- 
asszonyt ; a házasság később létre is jött. Luther hiába sürgette le- 
vélben a fiatalembert : ha el akarja venni Katharina von Borát, sies- 
sen vele, nehogy a lány máshoz menjen, , aki kéznél van. Irántad való 
szerelme azonban még nem múlt el. Én minden bizonnyal örülnék 
frigyeteknek". De a patrícius atya akarata győzőtt. 

A másik , kéznél levő" jelölt Glatz orlamündei lelkész volt. Őt 
azonban Katharina semmiképpen nem akarta. Meglehetősen hatá- 
rozottan kijelentette: nagyon szeretne férjhez menni, és ha Niko- 
laus von Amsdorf vagy Doktor Luther kérné meg a kezét, igent mon- 
dana. Amsdorfnak, Luther barátjának és egyetemi docens kollégá- 
jának azonban más tervei voltak, Luther pedig — mint később ma- 
ga mesélte — akkor még azzal! a gondolattal foglalkozott, hogy a 
Schönfeld nővérek egyikét veszi feleségül. Tréfás hangemben ír 
Spalatinnak védencei kis köréről meg a házasságiszóbeszédekről: hát 
igen, meglepőnek tűnhet, hogy még mindig nem határozta el magát, 
és , ha te azt kívánod, hogy példát mutassak, akkor most a te aka- 

ratod szerint történik minden. Egyszerre három nőm van, és oly 
nagyon szeretem őket, hogy kettőt már elveszítettem, más férjet 
választottak maguknak. Csak a harmadikat tartom még úgy-ahogy, 
a bal karjánál fogva" . . . kissé kétértelmű célzás a balkézről való 
házasságra. Ave von Schönfeld kisasszony túlságosan hosszúnak 
találta Luther tétovázását, és férjhez ment egy jóravaló orvoshoz ; 
nővére is beevezett a házasság révébe. Katharina von Bora azon- 
ban makacsul kitartott elhatározása mellett. Luther felesége lett, 
s a nehéz természetű férfi a leggondosabb kereséssel sem találhatott 
volna jobb feleséget. 

Katharina azonban fáradhatatlan rágalmazások céltáblája lett, 
amelyek még a 17., és a 18. században sem szűntek meg. Regénye- 
sen felsallangozott, cikornyás barokk stílusban írt" vaskos életraj- 
zokban a , Hajnalcsillag" — így becézte Káthejét Luther — úgy 
jelenik meg, mint , Lucifer Wittenbergensis", nimfomániás megéra, 
aki minden útjába kerülő diákkal bujálkodik. És napvilágot látnak 
tudós elleniratok, amelyek az előbb említett biográfiákban sűrűn sze- 
replő Luther-idézeteket gondosan megcáfolják. A morális megbot- 
ránkozás hosszú utóélete csupán azt mutatja, hogy Luthernak ez a 
lépése mennyire felizgatta a kedélyeket, még erősebben, mint más, 
sokkal döntőbb fontosságú aktusai. Sokan úgy gondolták, ezen a 
ponton meg lehet őt ragadni, emberi gyarlóságát rábizonyítani és 
ezáltal egész harcát diszkreditálni: Lám, a hitről beszél, a sola fidest 
prédikálja, de valójában a legalantasabb testi vágyak kielégítéséről 
van szó! Szükségtelennek tartjuk e téma további feszegetését ; már 
elmondtuk, hogy Luther korában milyenek voltak az erkölcsök a 
kolostorokban, a püspöki székhelyeken és Rómában. Úgy tűnik, 
hogy Luthere házasságkötéssel bevonult az egyszerű családapai, pol- 
gári életbe ; a későbbi nemzedékek , a mi német természetünk egész- 
séges filiszterségének" képviselőjét is magasztalták benne. Véle- 
ményünk szerint ez is túlságosan leegyszerűsített kép. Luther élete 
a szó általános értelmében azelőtt nem volt egészséges, és nem vált 
azzá hátralevő időszakában sem. Egészségi állapota tovább rom- 
lott, Frau Káthe minden gondoskodása ellenére ; egyre gyakrabban 
jelentkeztek betegségek, összeroppanások, kísértések, s közben a 
munkateljesítmény sem csökkent, sőt növekedett. Hogy negyven- 
esztendős kora után némi rend és kényelem tette könnyebbé az 
életét, azt senki sem irigyelhette tőle ; különben is elég szerény volt 

az a mód, amelyben élt. De szeretnénk még egy fontos körülményt 
kiemelni. Luther természeténél fogva. társas lény volt. Nem bírta 
a magányosságot, amely már a kolostorban kínozta, s nem vélet- 
len, hogy már ott is gyermeki szeretettel kapcsolódott valakihez, 
ha lehetett, így , atyjához", Staupitzhoz. Lelkes örömmel üdvözöl- 
te a fiatal Melanchthont és a wittenbergi , kicsiny seregből" minden- 
kit, akivel többé-kevésbé egyet tudott érteni, ami nem volt köny- 
nyű. Egyik asztali beszélgetése során kissé kenetteljes, de mély 
értelmű mondatokban magyarázta ezt meg: , Sokkal több és na- 
gyobb vétket követnek el az emberek, ha EVÉBE vannak, mint 
akkor, ha másokkal vannak együtt. Amikor Eva a Paradicsomban 
egyedül volt, rászedte őt a Sátán . . . Krisztus megígérte : ahol ket- 
ten vagy hárman összejönnek az Ő nevében, közöttük lesz Ő maga is. 
A Sátán a magányban kísértette meg Krisztust. Dávid akkor kö- 
vetett el házasságtörést és gyilkosságot, amikor egyedül volt, és 
tétlenkedett. És magam is tapasztaltam, hogy sohasem vétkezem 
annyiszor, mint akkor, ha egyedül vagyok. Isten társas létre, nem 
magányosságra teremtette az embert. Bizonyíték rá, hogy az embert 
két nemben teremtette meg, férfiban és nőben . . . " 

Van magányos zseni, embergyűlölő, aki nagy tetteket visz vég- 
hez, de ritkán természete súlyos károsodása nélkül; következetes 
magányosságot gyakran az élettel kell megfizetni. De van társaság- 
kedvelő zseni, és Luther határozottan ehhez a típushoz tartozott. 
Társaslény-természete vezette őt igen következetesen a házasság- 
ba, amely nem csupán a , pápai törvények" elleni dac és lázadás 
volt. Házassága körül építette fel azt a barátokból és tanítványok- 
ból álló kört, amely számára a társas létnek, az emberek között 
kifejtett hatásnak némileg szélesebb gyűrűjét alkotta. Ezen túl- 
lépni már nem adatott meg neki többé. 

1525. június 13-án este a kor szokása szerint menyasszonyával 
megjelent néhány jó barát előtt, akik mint tanúk szerepeltek. A po- 
merániai Bugenhagen áldotta meg a jegyeseket, s az ifjú pár a tanúk 
előtt feküdt a nászágyra, amint az Jonas másnap írt leveléből kiderül: 
, Luther feleségül vette Katharina von Borát. Tegnap jelen voltam, 
és láttam a házaspárt a nászágyon feküdni. E látványra nem tudtam 
visszafojtani könnyeimet." A menyasszony nem vitt semmit a há- 
zasságba, Luther pedig saját bevallása szerint két, megtisztelő aján- 
dékul kapott ezüstserleget tudott felmutatni , móring" gyanánt. 

Tizennégy nappal később viszonylag ünnepélyes esküvői lakomát 
adott, amelyre sok személyt meghívott, elsősorban a szüleit. Az apá- 
val való kibékülés, aki csak most ismerte el teljesen az ő Márton fiát, 
nagyon fontos mozzanat volt: , Apám akkor kegyébe fogadott, és 
újra kedves fia lettem." Luther mindenfelé leveleket küldözgetett, 
hogy összekoldulja a lagzihoz szükséges élelmiszereket ; ezek a leve- 
lek mintegy végső utóhangjai a kolduló barát korszaknak. Hans von 
Dolzig udvarnagytól vadhúst kért, s egyszersmind meghívta. A 
város magisztrátusa egy hordó (száz liter) einbecki sört adományo- 
zott, amely jóval erősebb volt a híg wittenbergi sörnél. Az egyetem 
fedeles ezüstserleget nyújtott át neki. A legkülönösebb ajándék az a 
húsz forint volt, amit Albrecht mainzi érsek küldött ; emiatt majd- 
nem összeveszett az ifjú pár. Luther azonnal vissza akarta küldeni 
a pénzt, amely első ellenfelétől, , a babilóni Nimródtól és Gigásztól" 
származik. A racionális gondolkodású Katharina asszony azonban 
úgy vélte, hogy a még fölöttébb hiányos háztartásban minden fo- 
rintra égető szükség van. Elérte, hogy férje az adományt hallgató- 
lagosan elfogadta. E főpapi nászajándék magyarázata: a folyton 
ingadozó érsek akkor éppen megint azzal a gondolattal foglalkozott, 
hogy unokatestvérének, a német lovagrend nagymesterének példá- 
ját követve maga is megnősül, és egyházi fejedelemségét világi her- 
cegséggé alakítja át. Aztán mégis túlságosan kockázatosnak ítélte 
a tervet, hivatalosan megtartotta a cölibátusát és nem hivatalosan 
az ágyasait, akik roppant nagy igényű hölgyek voltak. A két világ 
ebben a kis epizódban is még egyszer szemben áll egymással. 
Káthe asszonynak nem voltak nagy igényei, de energikusan, oko- 
san munkához látott, hogy berendezze háztartását. Az Ágoston- 
rendi kolostor, amely sohasem épült fel teljesen, mert a fejedelmi 
udvar csak hébe-hóba küldött néhány szekérnyi téglát, hosszan el- 
nyúlt épület volt, szűk szerzetesi cellákkal egy-két tágasabb helyi- 
séggel, ahol a szerzetesek összejöveteleit tartották. Déli oldalához 
kis torony volt ragasztva ; abban a toronyszobában élte át Luther 
megigazulási tanához való áttörésének , toronyélményét". Még egy 
sörfőzde is tartozott a kolostorhoz. Az épület egyik oldalához csatla- 
kozott a régi temető egy kis kápolnával, ahol az ájtatosságokat tar- 
tották, másik oldala a várost védő sáncárokkal volt szomszédos. 
Luther az egyik cellában lakott, vagy inkább tanyázott: , Mielőtt 
megnősültem, egy teljes esztendeig senki sem tette rendbe az ágya- 


szi 531 


mat, amelyben verejtékemtől megrohadt a szalma. Fáradt voltam, 
egész nap erőmet megfeszítve dolgoztam, és valósággal belezuhan- 
tam az ágyba ; mit tudtam én, hogy milyen." Katalin asszonynak — 
mindkét keze tele volt munkával. A kolostort, amelyben Lutheron 
kívül már csak az utolsó prior lakott, János választófejedelem az 
ő doktorának ajándékozta. Az épület lassacskán átváltozott az egé- 
szen tekintélyes külsejű Luther házzá. Katalin asszony fürdőszobát 
is rendezett be ; ebben a tekintetben a 16. század haladóbb szellemű 
volt, mint a rákövetkező időszakok. Az épületet alápincéztette, 
hogy a közeli, vízzel telt sáncárokból átszivárgó nedvességet meg- 
szüntesse ; az egykori temetőt veteményeskertté varázsolta, sertés- 
ólakat építtetett, a városkapun kívül földet bérelt; később egyik 
gyámoltalan bátyjától átvette, és felvirágoztatta a zühlsdorfi kis 
családi birtokot. Luther akkoriban így ír hozzá : , nagyságos Katha- 
rin Lutherin von Bora und Zulsdorf, kedves galambom", vagy: 
nprédikátorné, sörfőzőnő, kertésznő és ami még lehetséges", mert 
Katalin asszony a kolostor sörfőzési jogát is átvette, és hasznosí- 
totta. 

A házasság eleinte nem volt egészen könnyű a magányhoz szo- 
kott szerzetesnek. Melanchthon úgy látta, hogy barátja sokszor le- 
hangolt. Luther maga eléggé racionális okát adta a kezdeti nehézsé- 
geknek: , A házassági állapot első esztendejében különös gondolatai 
támadnak az embernek. Amikor asztalnál ül, felötlik benne ; (Lám, 
azelőtt egyedül voltál, most másodmagaddal vagy. Az ágyban, 
amikor felébred, két copfot pillant meg, amelyeket azelőtt nem lá- 
tott." Az oly sokáig hallgatásra kényszerült asszony bőbeszédűsége 
eleinte az idegeire ment: , Az első évben az én Katám sokszor ott 
ült nálam, amikor dolgoztam, és ha nem tudta, miről beszéljen, 
ilyesmiket kezdett kérdezni: Doktor úr, a poroszországi nagymes- 
ter testvére a brandenburgi őrgrófnak?k" Katalin asszony a kor 
illemszabályainak megfelelően doktornak szólította az urát, de et- 
től függetlenül tanítványok és barátok előtt is rászólt, ha a doktor 
úr az egykori nemeskisasszony Ízlése szerint túlságosan parasztosan 
fejezte ki magát, ha azokat a vaskos képeket, szavakat használta, 
amelyeket mind feljegyeztek, s amelyek megbotránkoztatták a ké- 
sőbbi szemérmesebb olvasót. Olvasásra nem sok ideje maradt Kata- 
lin asszonynak ; hajnali négykor kelt, hogy el tudja látni háztartási 

teendőit. Szabályos időközökben hat gyermeket hozott a világra, 
közülük két kislány korán elhalt. 

Új életkör alakult ki. A kolostorban Luther időtlenül élt ; most 
nemzedékek változásán érzékeli az időt. A szerzetes absztrakt elvi 
kérdésekkel viaskodott ; a családapát a jelen és a legközelebbi jövő 
foglalkoztatja. Ez tanítására és munkájára is kihat. A családélményé- 
ből fakadt, a körülötte élő családok használatára szánt Kis káté vált 
későbbi éveinek legnagyobb hatású írásává. A tízparancsolat ma- 
gyarázatát követő zárszóban arról beszél, hogy az öregekkel, saját 
nemzedékével kár vesződni; , Azokat kell nevelni, akik utánunk 
következnek, és átveszik majd feladatkörünket és munkánkat." A 
negyedik parancsolatot — Tiszteld atyádat és anyádat — , amelyre 
saját apja, Hans hiába hivatkozott, amikor ellenezte, hogy szerzetes 
legyen, most a legfontosabb parancsok közé sorolja : , Mert Isten ren- 
delteelaszülőitekintélyt, sőt ők Isten helyettesei a földön. " Fegyelem 
és engedelmesség a családban, s ebből következik a többi: , Mert a 
szülői felsőbbségből ered és terjed ki minden egyéb." Tehát engedel- 
meskedni kell , a világi felsőbbségnek, amely mind az atyai állapot- 
ba tartozik, és a legmesszebbre hat maga körül. Mert az nem egy- 
szer atya, hanem annyiszor atya, ahány parasztja, polgára vagy alatt- 
valója van. Ezért a felsőbbséget tisztelni és becsülni kell". Hogy a 
, felsőbbség" milyen messzire hat maga körül, s milyen kevéssé gon- 
doskodik , oltalomról és biztonságról", arra Luther még nem gondol. 
A viszonyt merőben patriarchálisnak látja, és számára a család a 
házzal-udvarral még mindig , vár", amelyben a családapa az úr. 
Ebben a magatartásban már megkezdődik a felsőbbség iránti nagyon 
is súlyos jelentőségű engedelmesség, amely a protestánsok, kivált- 
képpen a lutheri irányzat jellemző vonása lett. A zsarnoki felsőbb- 
séggel szembeni ellenállás jogát, amelyet a kálvinisták elismertek, 
és gyakoroltak is, Luther határozottan elvetette. Engedelmeskedni 
kell. 

A maga kicsiny birodalmában mindenesetre komolyan veszi saját 
előírásait. Az egykori refektóriumban házi ájtatosságokat tart; 
buzgón imádkoznak, olvassák és magyarázzák a Bibliát. Ha Katalin 
asszonnyal elégedetlen, akkor azért, mert nem eleget olvassa a Bib- 
liát. , Fuvarozik, földet művel, legeltet és jószágot vásárol, sört főz, 
stb. Közben a Biblia olvasásának is nekifogott, és én ötven forintot 
ígértem neki, ha húsvét előtt a végére ér. Nagyon komolyan csinál- 

ja! Már Mózes ötödik könyvénél tart!" — írja Jonas barátjának, 
akinek a felesége szintén nemesi származású, szintén sokgyermekes 
családanya, Katalin asszony meghitt barátnője. A sok gyermek, a 
sok házasság! Jonas háromszor nősült, egy másik jó barát és rokon, 
Ambrosius Reuter szintén három asszonyt vitt a házhoz, persze egy- 
más után, nem egyszerre, amint a rossz nyelvek állították Witten- 
bergtől távolabb, és huszonhárom gyermeket nemzett, akik közül 
csak tizenkettő élte őt túl. Születések és elhalálozások sűrűn követ- 
ték egymást. Luther nőtestvérei is korán meghaltak, a szűkebb pát- 
riában, Mansfeldban voltak férjnél, az árvákat Katalin asszony 
fogadta magához. Az egyik nővér, Kaufmann-né, ötöt hagyott hátra, 
a többiektől hat maradt, ez összesen tizenegy, vagyis a saját magza- 
taival együtt tizenhat Luther-sarj nyüzsgött körülötte, s korántsem 
valamennyi volt mintagyerek. 

Egyáltalán hogyan volt képes a derék asszony ellátni ekkora ház- 
tartást? Rövid idő, mindössze két év állott rendelkezésére házasság- 
kötése előtt a háziasszony ezernyi feladatának elsajátítására. Ezt a 
két évet Lukas Cranach és felesége, Barbara asszony nagy házában 
töltötte, ahol igyekezett hasznossá tenni magát, s közben sok min- 
dent megtanult. Tucatnyi festősegéd élt ott, meglehetősen izgága kis 
társaság, amely időnként véres verekedéseket rendezett a diákokkal ; 
Cranach a festőműhelye mellett nyomdát is tartott fenn, ahonnan 
a fém- és fametszetről sokszorosított Luther-arcképek százai jutot- 
tak el minden országba ; azonkívül a mester tulajdonában volt a 
helybeli patika, ez hajtotta a legnagyobb jövedelmet, s a nimbscheni 
apácák egyikét a provizor, a patikus első segédje vette feleségül; 
Cranach még egy bormérést is , üzemeltetett". Wittenberg leggaz- 
dagabb polgárai közé tartozott Luffttal, a nyomdásszal együtt. 
Doktor Luther csak a kezdetben megállapított fizetését kapta, a 
kilenc régi , schock"-ot, amit házasságkötésekor száz forintra emel- 
tek, később pedig megdupláztak. Könyveiért honoráriumot, egye- 
temi előadásaiért tiszteletdíjat soha nem vett fel. Mégis folyvást 
adakozott, ha menekültek vagy más ínségbe került személyek for- 
dultak hozzá segítségért. , Kedves Kata — írja egyszer — , ha nincs 
már pénzünk, elő kell venni a serlegeket. Adni kell, ha valami mást 
akarunk kapni". Kétévi házasság után még mindig száz forint adós- 
sága van. Néha megpróbál mérleget készíteni: , Nota. Csudálatos 
elszámolás Márton doktor és Kata között, Anno 1535/6. Ez két fél . 

esztendő volt." A petrezselyemtől a levágott ökörig minden szerepel 
a listában; van nyolc hízójuk és két emséjük, öt tehenük, kilenc 
borjújuk, egy kecskéjük. De nem jut messzire. Kiszámítja, évente 
hány zsemlét fogyaszt, az mennyibe kerül, és sóhajtva konstatálja, 
hogy harminc garas és négy fillér a végösszeg, amit sokall; , Nem 
akarok számolni, az embernek elmegy a kedve, olyan magasra rúg- 
nak a számok. Nem hittem volna, hogy egy személyre ennyi megy 
el! . . . Találgatom : Honnan jön ez a pénz ide? Nincs-e adósságszaga?" 
A számok közé iktatott versikében így kesereg : 


Így gazdálkodom, szegény fejem, 

Mi erre-arra kell, a pénzt honnan vegyem. 
A biztos helyen oly kevés akad, 

A forrás gyér, és gyakran elapad. 


A , biztos hely" a ládafia, ott tartják a készpénzt, amely mindig 
kevés, amelynek nincs ott sokáig maradása, mert hamar ki kell adni, 
s akkor megint az ezüstkelyhek kerülnek sorra. Amikor famulusa, 
Rischmann, megválni készül tőle, Luther, aki éppen úton van, levél- 
ben kéri Katalin asszonyt, gondoskodjék tisztességes búcsúaján- 
dékról, most jó helyre kerül az ajándék, nem úgy, mint más esetek- 
ben, amikor kárba veszett. ,, Jól tudom, kevés a pénzmag, de szívesen 
adnék neki tíz forintot, ha volna annyi. Öt forintnál kevesebbet 
azonban ne adj neki, mivel nincs elegendő ruhaneműje. Ne hiányoz- 
zon belőled az adakozási kedv, amíg csak van egy kehely a háznál; 
gondolkozz, hol lehetne pénzt szerezni. Isten ád majd mást, tudom 
én." 

A tizenhat gyermeken kívül Katalin asszony kosztos diákokat is 
tart a házban; Luther halála után is jórészt ebből él. A diákok az 
egykori szerzetesi cellákban laknak. Mások is beállítanak kosztra- 
kvártélyra. Doktor Luther házában lakni — nagy megtiszteltetés- 
nek számított, meg aztán a kis Wittenberg rosszul állott vendég- 
fogadók dolgában. Egy fejedelmi személyt, aki Luther házában szán- 
dékozik megszállni, jóakarók előre figyelmeztetnek : , A doktor házá- 
ban fiatalemberek, diákok, fiatal lányok, özvegyek, öreg asszonyok 
és gyermekek szerfölött vegyes csapatja lakik, nagy a nyugtalanság, 
emiatt sokan sajnálják Luthert." 

Még a dolgozószobájában sem uralkodik nyugalom, rend még 

kevésbé. Az asztalokon, az ablak melletti padon, a székeken, zsá- 
molyokon levelek, könyvek, magisztrátusoktól és gyülekezetektől 
érkezett tanácskérések, folyamodványok, kefelevonatok, vitairatok 
és traktátusok tornyosulnak. Nürnbergben — írja Luther egykori 
szerzetestársának, Linknek — az érdemes magisztrátus egész irodát 
tart a levelezések lebonyolítására. Folyton bemászkálnak hozzá a 
gyerekek, és ott játszadoznak, főleg Hánschen: , Miközben ülök és 
írok, ő énekelget nekem, ha túlságosan hangos kezd lenni, kicsit rá- 
förmedek ; akkor sem hagyja abba, de halkabban, valamivel félén- 
kebben csinálja." Mozart, aki szintén ,társaságkedvelő zseni", 
hasonló körülmények között dolgozott, sőt megkívánta, hogy em- 
berek legyenek körülötte, amikor ír ; a papírra vetés számára csupán 
egyszerű lemásolása volt annak, amit fejében már rég megkompo- 
nált. Luther is voltaképpen csak leírta azt, ami régóta szilárdan ki- 
alakult benne ; minden feszélyezettség nélkül ismételgette önmagát, 
egy-egy gondolatát több ízben felhasználta ; közbe-közbe dühösen 
polemizált, ha valamelyik ellenfele , erős haragra" gerjesztettte, és ez 
felfrissítette harci kedvét, aztán énekelgető kisfiára pillantva újra 
visszanyerte derűs hangulatát. Ezt a környezetet szem előtt kell tar- 
tanunk írásainak megítélésekor, amelyek többnyire improvizációk, 
a pillanat szülte őket, az aktualitás jegyében születtek, és a mának, 
a pillanatnak szóltak. Maga is ilyeneknek tekintette őket, és sokuk- 
ról az volt a véleménye, hogy jobb volna, ha az örök feledés homálya 
borulna rájuk. Ez nem vonatkozik bibliafordítására, Házi postillá- 
jára, amelyet legjobb munkájának tartott, sem a katekizmusára. 

Az esti órák számára valók voltak azok a beszélgetések, amelye- 
ket jó barátokkal asztalánál folytatott. Ezek mint Luther Ásztali 
beszélgetései már korán híressé váltak, mert a jelenlevők kinyom- 
tatás céljából gondosan feljegyezték a nagy ember által elejtett szel- 
lemi morzsákat, nagyokat és kicsiket egyaránt. A diákok Káthe 
asszony házi kosztjával megrakott tányérjuk mellett készenlétben 
tartották jegyzetfüzetüket. Sok rövidítéssel írtak, sokat félrehallot- 
tak, furcsa latin-német keveréknyelven firkantották le, amit Luther 
mondott vagy azt, amit szavaiból kihámozni véltek. Ha már sok 
volt a beszéd, a doktorné asszony közbeszólt: , Miért nem eszik, 
miért beszél folyton? " Közben kissé barátságtalan pillantást vetett 
az egyre vastagodó füzetekre ; tudta, hogy a diákok sietnek velük a 
kiadóhoz, és pénzt kapnak értük, Az utolsó famulus, Goldschmied, 

aki Aurifabernek nevezte magát, nem sokkal Luther halála után 
hatalmas fóliókötetet publikált, megtűzdelve saját, gyakran kétes 
értékű toldalékaival. Aurifaber a következő generáció örökké köte- 
kedő teológusainak egyike volt; Luther-relikviákkal meg Luther- 
mondásokkal kereskedett, és szeretett trágárkodni. Ezen akkoriban 
nem ütközött meg senki; a gorombaság korszakának ilyen volt a 
hangneme mindenütt ; a legismertebb példa Rabelais, s még a sokkal 
előkelőbb Montaigne is meghökkentően , direkt" kifejezéseket hasz- 
nál. Miután a 16. század egész irodalma feledésbe merült, vagy aka- 
démikus búvárkodás tárgya lett, viszont Luther műveit, az Asztali 
beszélgetéseket is, szorgalmasan olvasták — csak akkor kezdtek az 
olvasók megütközni azon, hogy ő is trágárkodott. De le kell szögez- 
nünk: pikantériákat vagy obszcenitásokat Luthernál nem lehet 
találni. Rá a vaskos jelző illik. Szeret olyan képeket használni, ame- 
lyek nyíltan felkínálják magukat pszichoanalitikus értelmezésekre 
és mélylélektani elemzésekre. Nem kívánjuk itt feszegetni, hogy ily 
módon is lehet bizonyos megismerésekre jutni, amelyek lehetővé 
teszik a pszichológia immár szinte kanonikussá vált gondolkodási 
formáihoz való csatlakozást. 

Sokkal problematikusabb, hogy olyan aránytalanul nagy jelentő- 
ségre tettek szert Luther nyilatkozatai saját fejlődéséről és élmé- 
nyeiről. Természetszerűleg későbbi tanításainak és nézeteinek fé- 
nyénél magyarázza korábbi énjét, s amit például kolostori életéről 
mond, azt fenntartással kell fogadni. Ami pedig a nyers hangnemet 
illeti, figyelembe kell venni, hogy nincs még egy olyan nagy ember, 
akinek közvetlen kijelentéseit olyan pontosan, szinte , magnósza- 
lagra rögzítve" ismernénk, mint az övéit. Goethének, a másik híres 
, asztali beszélgetőnek" megvolt az az előnye, hogy hűséges Ecker- 
mannja igen megfontolt módon hosszú évekig várt feljegyzéseivel, 
s végül jól átgondolt műremeket formált Goethe stílusában ; azokból 
a Lutheréhoz hasonló erőteljes kifejezésekből, amelyeket megfelelő 
hangulatban a nagy költő használt, csak apró töredékek maradtak 
meg, a javát megsemmisítették, vagy eltitkolták. Gorkij visszaem- 
lékezésében azt jegyezte fel Tolsztojról, hogy amikor szexuális dol- 
gokról beszélt, az orosz népi nyelv legerősebb kifejezéseit használta ; 
még a jelenlevő Csehov is zavartan csavargatta kis szakállát, pedig, 
orvos lévén, nyilván nem tartozott a legprűdebb emberek közé. 

Nem érzünk semmiféle feszélyezettséget Luther mondatait ol- 

vasva. És nem tartjuk indokoltnak, hogy szavait túlságosan csűr- 
jük-csavarjuk, így meg úgy értelmezzük őket. Annál kevésbé, mivel 
mondásai, abban a formában, amelyben ránk maradtak, annyira kér- 
désesek, hogy rendkívül nehéz eldönteni, mely részek tekinthetők 
valóban autentikusnak. Sok minden egyébként is csak afféle napi 
diskurálás, napi újdonság ; akkoriban a hírek még levelek és élőszó 
útján terjedtek, néha csupán mint mendemondák. A doktor elnököl 
az asztalnál. Kedveli a népes társaságot. Folyik a beszélgetés, de ha 
ő szerzetesi szokásába visszazökkenve hallgatásba mélyed, mindenki 


. . elhallgat, vagy csak suttogni mer. Aztán Luther körülnéz, s meg- 


szólal: , Nos, urak, hát mi újság?" Mindenki elmondja, mit hallott 
vagy olvasott, a doktortól elvárják, hogy levonja a tanulságokat. 
Ezt meg is teszi, alaposan, gyakran fárasztó terjengősséggel, máskor 
meg frappáns tömörséggel, amihez tehetsége van. Nem valami sokat 
tudunk meg a korabeli nagy eseményekről, s éppen ezek az asztali 
beszédek bizonyítják, milyen provinciális elszigeteltségben élt Lu- 
ther, annak ellenére, hogy mindenfelől oly sok szál futott össze a 
kezébe. Ha Róma kerül szóba, többnyire csak az ismert szidalmak 
hangzanak el; még saját korának pápáit is alig tudja megkülönböz- 
tetni egymástól. A különféle nemzetekről alkotott véleménye nem 
emelkedik az általános előítéletek fölé: a franciák érzékiek, a spa- 
nyolok erőszakosak, s minden rosszaságban túltesznek az olaszokon 
is, a franciákon is. Valamiféle igazságszolgáltatást lát abban, hogy 
a spanyolok most a legnagyobb brutalitással zsarnokoskodnak az 
olaszokon, s úgy lakoznak köztük, , mint a gólya a békák között". 
Szexuális aberrációikat, pederasztiájukat, a közösülésnek náluk 
dívó ,nem természetes módjait" is pertraktálja; a pederasztiát 
, olasz menyegzőnek" nevezi, s hozzáteszi : , Isten óvjon meg bennün- 
ket ettől az ördögtől! Mert a német anyanyelvűek között, Istennek 
legyen hála, senki sem ismerte meg ezt a bűnt." De kedves német- 
jeit sem kíméli. A , részegeskedő, garatra felöntő németek", a ,,va- 
kok és őrültek" — ezek szinte állandó formulák nála. 

Ha az életének minden mozzanatát árgus szemekkel figyelő gán- 
csoskodók azzal vádolták, hogy szeret jól enni-inni, nyugodtan verte 
vissza a támadást : , Ha az Úristennek szabad jó nagy csukákat meg 
jóféle rajnai bort teremteni, úgy nekem is szabad enni és inni." 
Az egészen szigorúak rosszindulatú szóbeszéde azonban nem szűnt 
meg ; ezek úgy vélekedtek, hogy , alázatos és porba sújtott keresz- 

tényként" kellene élnie. , Egy ideig Wittenbergben diákoskodtam — 
írta egy rothenburgi iskolamester... — De nem akarok szólni arról az 
aranygyűrűről, amely miatt oly sokan mérgelődnek, sem arról a víz 
fölött elhelyezkedő csinos szobáról, ahol ivott, és más doktorokkal 
és urakkal vidáman szórakozott, bár az utóbbiról gyakran beszél- 
tem panaszkodva diáktársaimmal, és nem tetszett nekem, hogy oly 
sok szükséges dologról megfeledkezve kedélyesen tud üldögélni a 
söröcskéje mellett." Hagyjuk őt, hadd üldögéljen egy kancsó sör 
vagy bor mellett barátai körében, s hadd feledkezzék meg a , szük- 
séges dolgokról", amelyek igen sokszor fölöttébb szükségtelenek 
voltak. 

E beszélgetésekből kitűnik Luther bámulatos memóriája. Amit 
olvasott, azt megtartja emlékezetében, természetesen elsősorban 
akkor, ha az összefüggésben van tanításával és kedvenc gondolatai- 
val. Ha a cölibátusra és annak zsarnokságára terelődik a beszél- 
getés, valósággal ontja az idézeteket, idézi az összes egyházatyákat, 
Augustinust, akinek még idős korában is polluciói voltak, ,, Jeromos 
gerjedelmeiben kövekkel verdeste a szívét, de a hajadont nem bírta 
onnan kiverni. Ferenc hógolyókat gyúr. Benedek tövisekbe fekszik. 
Bernát annyira sanyargatta a testét, hogy szörnyű bűz áradt 
belőle . . . Ilyen kimagasló emberek is éppúgy benne voltak, mint mi. 
Péternek megvolt az anyósa, nekem megvan a feleségem. Jakab, az 
Úr testvére meg valamennyi apostol nős ember volt, Jánost ki- 
véve." Vergiliusból, akit magával vitt a kolostorba, éppoly jól tud 
idézni, mint a Bibliából. A nagyvilágról alig esik szó; Amerika 
mintha nem is létezne; nincsenek említésre méltó természettudo- 
mányos és történeti ismeretei. De igen gyakran emlegeti sajnál- 
kozva, hogy oly kevés történelmet tanult, és gratulál az ifjabbak- 
nak, akik e tekintetben sokkal jobban állnak. Saját múltjáról sok- 
szor úgy beszél, mintha az nagyon régen lett volna: Ti egyáltalán 
nem tudjátok már, hogyan volt akkor! Hogyan kellett szenved- 
nünk , a pápaság alatt". Ti már előre nézhettek! 

Sok babona merül fel: boszorkányok, akik elvarázsolják Bugen- 
hagen vajasbödönjét ; az ördög állandóan jelen van; csak az aszt- 
rológiát, amelyet Melanchthon buzgón kultivál, tartja nevetséges 
vak , kockajátéknak". Régi szerzetesi tréfás históriákat mesélget, 
amelyeket még az erfurti kolostorban hallott, ahol, úgy látszik, nem 
mindig respektálták a hallgatási regulát; közmondásokba sűrített 

népi bölcsességeket tálal fel, paraszti szabályokat ; kifejti nézeteit a 
gyermeknevelésről ; ezek sokkalta szelídebbek, mint apjáéi voltak ; 
és nyilatkozik a nőkről általában és konkrétan Katalin asszonyról, 
aki ott ül mellette, s néha korrigálja, vagy ellenkezik vele. Olyankor 
óhatatlanul sóhajok is elhangzanak, a kor obligát stílusában: , Ha 
én még egyszer házasodnék, kőből faragnék magamnak engedelmes 
asszonyt ; egyébként nem hiszek semmiféle asszony engedelmességé- 
ben." Vagy még komolyabban: , Türelmesnek kell lennem a pápa 
iránt, türelmesnek kell lennem a rajongók iránt, türelmesnek kell 
lennem a nemesek iránt, türelmesnek kell. lennem a cselédséggel, 
türelmesnek kell lennem Katharina von Borával, és olyan sokféle 
türelemre van szükségem, hogy egész életem nem egyéb türelemnél." 
De mellette — és Luthernál sok minden közvetlenül egymás mellett 
van — a legmagasabb fokú dicséret áll: , Nincs kedvesebb kapcsolat 
a jó házasságnál, és nincs keservesebb elválás annál, amikor egy jó 
házasságnak kell véget érnie." Luther egyik munkatársa, aki össze- 
veszett vele, ezt írta könyvében: , Kata asszony, a régensnő égen és 
földön, Juno, Jupiter hitvese és nővére, aki arrafelé kormányozza 
férjét, amerre akarja, egyetlenegyszer néhány jó szót mondott 
rólam." De nehezen tudjuk elképzelni, hogy ezt az egész komp- 
. lexust, háztartással, adósságokkal, elzálogosított ezüstkupákkal, 
gyermekekkel, vendégekkel, diákokkal, látogatókkal meg egy na- 
gyon bonyolult természetű férjjel hogyan lehetett volna erős és 
ügyes kéz nélkül vezetni. A wittenbergiek panaszkodásai, hogy 
Katalin asszony sokat követel, nem egyebek a szokványos német 
kisvárosi sopánkodásoknál; szeretnék, ha a nagy ember lehetőleg 
semmibe se kerülne. 

Katalin asszony, mint már említettük, férje halála után koszt- 
adásból volt kénytelen fenntartani magát élete végéig. Luther 
ugyanis, bármennyire szerette nejét, és bármennyire is akart 
gondoskodni róla, javíthatatlan önfejűségből és mivel nem szenved- 
hette a jogászokat, olyan végrendeletet írt, amely a tartományi 
törvények szerint érvénytelen volt. Azt akarta, hogy felesége legyen 
az egyedüli örökös, és a gyermekek számára nem akart gyámokat 
ekijelölni, mert véleménye szerint a gyámok csak civódást és nehéz- 
ségeket idéznének elő. Csakhogy a Sachsenspiegel szigorú jogszabá- 
lyai, amelyek igen erélyesen védelmezték a gyermekek és más 
örökösök érdekeit, az özvegy számára nem biztosítottak egyéb 

igényjogosultságot ,egy széknél meg egy rokkánál". A választó- 
fejedelem hatalmi szava megmentette a doktorné asszonyt ettől a 
legvégső következménytől. Az özvegy még kegydíjat is kapott; de 
ennek folyósítása gyakran elmaradt, részint a későbbi háborús ese- 
mények miatt ; olyankor megint a kosztosok következtek. Ha Lu- 
ther házasságában az evangélikus paplak megalapítását és a családi 
élet mintaképét dicsérik, arra is emlékeztetni kellene, hogy az 
evangélikus lelkészözvegyek sorsa évszázadokon át aligha vet jó 
fényt a német , felsőbbségekre", amelyek Luthernak oly sokat 
köszönhettek. 

A folyton át- meg átépített Ágoston-rendi kolostor nem volt idill, 
legkevésbé Luther életében. Igaz, megvolt a kényelme, örömét lelte 
gyermekeiben, volt társasága, , jó barátok, hűséges szomszédok és 
hasonlók". De a betegségek újra meg újra súlyosan meggyötörték. 
Luther életének első felét illetően gyakran el szokták túlozni a 
, patologikus" vonásokat, ezekből magyarázva egyéniségét, jelle- 
mét, indítékait. Élete második felében azonban nehezen lehetne el- 
túlozni ezeket. Egy nagyobb , üzemet" vezető háziasszonynak 
akkoriban orvosnak és állatorvosnak is kellett lennie. Katalin 
asszony házi medicináinak alkalmazásában nem tett nagy különb- 
séget ember és állat között. A , Dreckapotheke" még nagy becsben 
állott. A modern orvostudomány ismét napvilágra hozta a penész- 
gombák titkos erényeit, mindazonáltal igen kétséges, hogy Katalin 
asszony patikaszerei jók voltak-e. Luther csodálkozva jegyzi meg, 
hogy , Isten oly értékes orvosságokat dugott a szarba; a disznó- 
trágya elállítja a vérzést, a lótrágya borban olvadva jó a köhögés 
ellen, az emberi ürülék gyógyítja a sebeket". Máskor viszont rossz- 
kedvűen írja Katalinnak: , A te ganéid sem segítenek rajtam!" Az 
orvosok sem tudtak valami sokat javítani az állapotán. Luther 
nehéz és önfejű páciens. Tó sok vörösbort rendel magának kösz- 
vényes rohamai ellen ; máskor meg azt állítja, hogy rengeteg vizet 
ivott, az segített rajta; gúnyolódik az orvosokon, akik beöntéseket 
adnak neki, , csak játszadoznak a pácienssel, mint egy gyermekkel, 
de maguk között jobban tudják". Tulajdonképpen az ördög okozza 
a szenvedéseket, az ördög az, aki a fejét kínozza. A többi testi 
szenvedést el lehet viselni. Fejfájások, fülzúgások, amelyek hetekre 
megbénítják, kövek okozta heves görcsök, amelyek akkora fájdalmat 
idéznek elő, hogy a padlón fetreng, s azt hiszi, itt a halál; hosszú a 

katalógus. De az ellen határozottan tiltakozik, hogy betegségeit a 
túlfeszített munkának tulajdonítsák. A Sátán kísérti őt állandóan. 
Csak a Bibliája nyújt segítséget és vígaszt. Idős korára Dávid király 
sem bírt átmelegedni, még Abiság, a súnemi fiatal lány sem tudott 
rajta segíteni, , mivel gondolatainak kísértései teljesen kimerí- 
tették : valósággal széttépték". Főfájásai ellen János evangéliumá- 
nak egyik mondatát alkalmazza orvosságul: , Szükség néktek 
újonnan születnetek . . . Ez a legjobb, amim van". . 

Rendületlenül bízik a gondviselésben, nem fél a nagy járványok- 
tól, a pestistől, amely nem akar szűnni, vagy az , angol izzadástól", 
amely új epidémiaként kezd pusztítani. Míg sokan elmenekülnek 
Wittenbergből, ő mindig ott marad feleségével és gyermekeivel. Az 
a meggyőződése, hogy az emberek többnyire félelmükben beteged- 
nek meg. Ebben hasonlít az öreg Goethére, aki szintén úgy véle- 
kedett, hogy a kolerajárvány legjobb ellenszere a higgadtság. 

Katalin asszonynak nem lehetett könnyű dolga ilyen alkalmak- 
kor. Luther feleségének halála is egy pestisjárvánnyal függ össze; 
megmaradt gyermekeivel Torgauba menekül, kocsijuk felborul út- 
közben; tüdőgyulladás tett pontot egy hosszú és tevékeny élet 
végére. A cselekvésben volt az erőssége. Szavaiból csak az maradt 
ránk, ami alkalmat adott a buzgó feljegyzőknek, hogy Luther 
fölényes bölcsességét kidomborítsák. Leveleit, kevés kivétellel, nem 
tartották érdemesnek megőrzésre. Luther gyakran nógatta, hogy 
szorgalmasabban olvassa a Bibliát, főleg a zsoltárokat. Egy ilyen 
alkalommal Katalin asszony megjegyezte, hogy eleget olvasott már : 
, Adja Isten, hogy aszerint éljek!" Luther felsóhajtott a válaszra, és 
épületes elmélkedésberf fejtette ki, hogy így kezdődik a restség és 
az Ige megvetése. Nem mernénk határozottan állítani, hogy Kata- 
lin asszony felfogta a megigazulás tanának vagy a Szentírás egyedüli 
érvényét hirdető gondolatnak pontosabb értelmét. Ő azt tekintette 
feladatának, hogy , aszerint éljen". A kiugrott apáca a maga mód- 
ján így igazolta az életét. Sőt még azt is elmondhatjuk, hogy a sok- 
sok kis, gyakran fáradságos lépésből csodálatra méltón egyenes út- 
vonal alakult ki, 

4 nem szabad akaratról 


Luther saját kijelentése szerint Katalin asszony ösztönözte arra, 
hogy megírja és közzétegye Erasmus elleni iratát, a De servo arbitrio 
(A nem szabad akaratról, A szolga akaratról) című könyvet. A 
parasztháború esztendejének, a végzetes 1525-ös esztendőnek végén 
jelent meg, s magán viseli az akkori élmények nyomait. Luther 
utolsó jelentős műve ez, jelentős már csak terjedelme és gondos 
latin nyelvezete miatt is, amelyet méltóvá akart emelni egy nagy 
ellenfélhez. Jól tagolt írás, stílusa élesen elüt a szokványos dörgedel- 
mekkel, vad kifakadásokkal telitűzdelt brosúrák és nyílt levelek 
hangjától, még inkább azoktól a féktelen kirohanásoktól, amelyek- 
kel Luther ebben az évben ostorozta a parasztok , vak önfejűségét " . 
Ugyanazzal a témával foglalkozik itt is, de sokkal magasabb szinten, 
elvileg, rendkívül következetesen. A gyűlöletről van szó, sőt Isten 
gyűlöletéről az emberek ellen, az emberi akaratról, amely úgy áll Is- 
ten és a Sátán között, mint egy málhás állat ; mindketten ráülhet- 
nek, , megszállhatják", , meglovagolhatják", neki engedelmeskednie 
kell. Isten és Sátán viaskodnak érte; ha nem az Erősebb győz, az 
áldozat a bűn martaléka lesz, és örök kárhozat vár rá. Így áll a 
helyzet az ember , szabad akaratával", az emberével, aki az imént 
próbált fellázadni az isteni világrend ellen. 

Tragikus, hogy Luther és Erasmus, az emberi gondolkodás és a 
földi élet, a hit és az egyház új rendjéért küzdő két legkiválóbb 
harcos kénytelen volt ellenségesen szembefordulni egymással. Eras- 
mus számára mindenesetre a , tragikus" szó, amelyet oly gyakran 
használ, többnyire kevésbé magasztosat jelent: tumultust, zavar- 
gást, nyugtalanságot, s majdnem olyan mellékhangja van, mintha. 
azt akarná vele kifejezni, hogy fölösleges valamiről van szó, ami 
háborgatja a csendesen munkálkodó tudóst. A tumultus a békéltető, 
pártok felett álló szellemről alkotott ideálját fenyegette. Sok tekin- 
tetben a temperamentumok kontrasztja nyilvánult meg a két nagy 
ellenfél szembefordulásában. Erasmus eleinte rokonszenvezett Lu- 
therral, tetszett neki már az életmódja is, az, hogy magának nem 
igényel semmit, szerényen él, hogy igazságérzetétől vezérelve azokat 
a visszásságokat bírálja, amelyeket maga is ostorozott, méghozzá 
sokkal élesebben. De aztán Luther rohamra indult, keményen, 

, gorombán", ahogy Erasmus vélte, és — ami megbocsáthatatlan 
vétek volt a nagy humanista szemében — a tömegekhez, a néphez 
fordult. A magasztos nehéz kérdéseket, a misztériumokat, amelyek- 
nek a beavatottak körében kellett volna maradniok, kihurcolta a 
nyilvánosság arénájába, ahol azokat egyre kisebb képzettségű 
emberek ragadták meg, és szaggatták tovább. Ebből csak szeren- 
csétlenség származhatott. Barátságos oktatás helyett vad jelszavak, 
felvilágosult szellemek tanácsa helyett rabiátus pártok, amelyek 
irgalmatlanul kárhoztatták egymást, minden eszközzel egymás meg- 
seinmisítésére törekedtek, s ezzel előidézték azoknak a ,szép 
tudományoknak" a pusztulását, amelyeket ő, Erasmus, oly rhagas 
csúcsra vitt fel éppen az imént, mint előtte még soha senki. 

Erasmus királyok és pápák tanácsadója lett, olyan tekintéllyé 
emelkedett, akire ,egész Európa" figyelt; érthető, hogy túlbe- 
csülte befolyását, s nem vette észre, hogy tőle idegen célok 
érdekében akarják felhasználni. Barátai és pártfogói voltak a ma- 
gasabb régiókban : a császár és környezetének tagjai, államtitkárok, 
mint Alfonso de Valdés a spanyol erasmiánusok kis körével, aTho- 
mas More köré csoportosult angol humanisták; VIII. Henriktől 
évjáradékot kapott, a pápák igen nagyra értékelték a nevét, Had- 
rianus mint egykori földije rá akarta venni, hogy költözzék Rómába. 
Még a Luther legszűkebb baráti köréhez tartozó Melanchthon is 
tanítványa, csodálója, titkos híve volt. Erasmus azonban egyáltalán 
nem óhajtott valamely párthoz csatlakozni. , Magának való ember? 
volt, homo ber se, és nemcsak aggályoskodásból, amint azt Hutten 
és sokan mások a szemére vetették. Igaz, törékeny alkat volt, már 
testileg is ellentéte Luthernak, állandóan fázott, majd pedig a nagy 
svájci cserépkályha árasztotta forróság miatt szenvedett ; a fagyos 
hideg és a forróság között üggyel-bajjal próbálta magát mérsékelt 
hőfokon tartani. 

De most, amikor a harc annyira kiéleződött, hogy békülésről szó 
sem lehetett többé, egyre nagyobb nyomás nehezedett Erasmus 
, magaslati állására". Színt kellett vallania. Sokáig vonakodott, 
végül mégis rászánta magát. Hogy az események ilyen irányban 
fejlődtek, annak Luther az oka, egyedül ő, senki más. Ellene kell 
tehát felemelnie szavát a szellem fejedelmének. A pápa szava, a 
császár szava nem bizonyult elegendőnek. Erasmus olyan tekintélyt 
szerzett magának, amely példátlan a maga nemében. Igen nagy el- 

ismerés rejlett abban, hogy minduntalan hozzá fordultak, mintegy 
legfelső fórumnak tekintették. Szinte valamiféle egytagú zsinatnak 
képzelte magát, s közben nem vette észre, hogy nagy nevét csak 
szívesen látott segítségként akarják felhasználni. A szabad akarat- 
ról, amelyet iratában védelmezett, alapjában véve nem volt szó. 
Mások tolták őt előre. Nem saját akaratából, nem szabad elhatáro- 
zásából lépett akcióba, hanem , a körülmények nyomására". 

Erasmus nagy és éles szellem is volt. Nem engedte tollát zabolát- 
lanul tombolni, mint Luther tette oly gyakran. Csalhatatlan érzéke 
volt a nagyságrendékhez és a különbségek legfinomabb árnyalatai- 
hoz. Tudta, hogy azzal nem ér él semmit,- ha Luthert valamely 
dogmatikai mellékkérdésben megcáfolja ; amellett saját múltjára is 
tekintettel kellett lennie, s nem vonhatta vissza azt, amit az egyház 
rombolásáról maga mondott. Biztos tekintettel kifürkészte a leg- 
érzékenyebb pontot, a hit kérdését, a jó és a rossz közötti választást, 
minden teológia és filozófia alapproblémáját: az emberi akarat 
szabadságát vagy kötöttségét. Ezzel feltette a kérdést: mekkora 
Isten nagysága, s mekkora az ember nagysága. Erasmus teljes 
egészében a maga humanista világszemléletét képviselte, amely 
abból indult ki, hogy az ember képezni, nevelni, személyiséggé tudja 
formálni magát ; mint pedagógus írta legnagyobb hatású műveit, a 
gyermekek jobb nevelésével, a házasság harmonikusabbá tételével, 
a keresztény mentalitás tökéletesítésével foglalkozó , kézikönyve- 
ket". 

Ebben az írásában viszont ismét fogollyá válik, aki nem szabad 
akaratából érvel, hanem elismeri az egyház és a hagyomány tekin- 
télyét. Nem használ saját érveket. Hivatkozik a Bibliának és az 
egyházatyáknak azokra a részeire, amelyek támogatják a téziseit ; el- 
hagyja azokat a passzusokat, amelyek tézisét kérdésessé tehetnék. 
Az egyházi tradíciót védelmezve veszélyes talajra lép. A szabad 
akaratot ugyanis az egyház már a 431. évi epheszoszi zsinaton a leg- 
határozottabban elítélte, Pelagiusra való hivatkozással, s attól fogva 
a szabad akarat kárhoztatott elv. Azt tartották, hogy aki az ember 
szabad akaratát vallja, csorbítja Isten nagyságát és mindenhatósá- 
gát, és aggasztó módon kétségbe vonja az egyház üdvözítő hatalmát. 
A skolasztika különféle módokon próbálta megoldani a kellemetlen 
problémát; Aguinói Tamás még valami csekélyke, arisztotelészi 
módszerrel bajosan definiálható mozgásteret akart meghagyni az 


35 Luther 545 


akaratszabadságnak ; a nominalizmus még ezt is elvetette, s újra 
, felfoghatatlan" távolságba állította egymással szembe az Istent és 
az embert. A vita sohasem dőlt el egészen. Erasmus — hogy a közép- 
kori, még az ő korában is használatos terminológiával éljünk — ki- 
fejezetten , félpelagiánus", már amennyire az ilyen felemásságok 
egyáltalán kifejezhetők. 

Természetéhez hiven semmit sem mond ki egészen egyértelműen. 
Sok mindent nyitva hagy. Őszintén megvallja, hogy tulajdonképpen 
szkeptikus, de mint engedelmes keresztény aláveti magát a Szent- 
írásnak és az egyházi tekintély Szentírás-magyarázatának. Óvatosan 
megjegyzi, hogy , nincs öröme a szilárd állításokban", s gyakran 
hajlik a kételkedésre. A Szentírás sokszor titokzatos, korántsem 
olyan világos és egyértelmű, amilyennek Luther akarja látni. Kö- 
vetkezésképpen az egyház megbízottainak kell vállalniok az értel- 
mezést. Rendkívül veszedelmes homályos kérdéseket tömegek elé 
vinni; lényegében ez Erasmus sarkalatos álláspontja. Végül elő- 
hozza a már oly sokszor hangoztatott érvet: lehetetlen, hogy Isten 
annyi évszázadon át engedte volna tévelyegni az egyházat, míglen 
eljött Luther, és felfedte az igazságot. Azoknak a tanítóknak a 
véleményéhez csatlakozik, akik , egyet-mást a szabad akaratra, de 
egy nagy részt Isten kegyelmére bíznak". 

Luthernak szinte már az első pillanattól fogva megvoltak a maga 
fenntartásai, amióta csak megismerte Erasmus Írásait. De nem 
hangoztatta ellenvetéseit ; dőreség is lett volna összekülönböznie a 
humanista világ fejedelmével, amíg a fiatal mozgalom oly lelkesen 
ünnepelte. Luther még 1524 tavaszán, néhány hónappal Erasmus 
írásának megjelenése előtt, fegyverszünetet ajánlott neki, persze az 
idősebbnek kijáró tiszteletteljes szólamok ellenére nagyon büszke és 
sértő szavakkal. , Mert látjuk, az Űr nem adott Kegyelmednek 
akkora bátorságot vagy állhatatos lelkületet", hogy , szabadon és 
bizakodással" szembeforduljon a római egyházzal. , Nem óhajtunk 
Kegyelmedtől olyasmit, ami meghaladja erőit és képességeit ..." 
, Így hát arra kérem Kegyelmedet, maradjon csupán szemlélője a mi 
tragédiánknak." Ezzel a sóhajtással fejezi be: , Annyi harapás esett 
már, vigyázzunk, nehogy felfaljuk egymást. Siralmas színjáték 
lenne." 

A színjáték lejátszódott. Tragédiából majdnem ironikus komédiá- 
vá alakult át. Válasziratában Luther végsőkig menő következetes- 

séggel nemcsak a saját tanát, hanem az egyházét is képviselte; 
Erasmus pedig az eretnek pelagianizmust, olyan nézeteket, amelyek 
más korszakban súlyos üldöztetéssel jártak volna. Erasmus művét 
a szigorúan ortodox katolikusok elutasították, és rendkívül éles 
kritikával illették, nem csupán teljesen ki nem elégítőnek, hanem 
egyenesen károsnak minősítették. De ez csak később történt, ami- 
kor Erasmus nagy nevére nem volt többé szükség, és műveinek 
többségét már indexre tették. Pillanatnyilag azonban lelkesen üd- 
vözölték, egyedül azért, mert a szellem fejedelme, az irodalmi Európa 
terjedelmes tartományainak uralkodója végre-valahára egyértel- 
műen a tekintély oldalára állott. Értekezésének kiegészítéséül még 
egy testes traktátust publikált, s ebben olvashatók azok a. szavai, 
amelyek a legpregnánsabb módon jellemzik szkeptikus maga- 
tartását : , A katolikus egyháztól én soha el nem szakadtam. Tudom, 
hogy ebben az egyházban, amelyet ti (a lutheránusok) gúnyosan pa- 
posnak neveztek, sok minden van, ami nem tetszik nekem, de ilyene- 
ket a tiegyházatokban is látok. Az ember könnyebben viseli el azt a 
rosszat, amelyhez hozzászokott. Ezért viselem én el ezt az egyházat, 
amíg egy jobbat nem fogok látni, és az egyház is kénytelen engem 
elviselni, amíg magam jobbá nem válok. És nem jár helytelen úton az, 
aki két különböző rossz között a középúton halad." Ez a középút a 
római és a lutheri egyházra Scylla és Charybdis szerepét osztotta ki ; 
ezek között vezette hajóját a nyílt tenger felé a ravasz Odüsszeusz. 

Luther éppen ezen a ponton ragadja meg biztos kézzel ellenfelét, 
miután bókolva elismeri : ellenfelei közül Erasmus az egyetlen, aki 
,az egész ügy idegét" megfogta, és az ő , torkát megmarkolta". 
A csapások sorozatát méri a szkeptikusra, aki semmit sem akar 
szilárdan állítani, és mégis ítélkezik ; Erasmus tojástáncot jár, vagy 
poharak között próbálja keresztülügyeskedni magát, úgy, hogy 
, egyikhez sem érjen hozzá". , A Szentlélek nem szkeptikus!" Nincs 
kereszténység biztos igazság nélkül. Erasmust a görög gúnyolódók 
körébe utalja, Lukianosz meg az epikureusok társaságába ; A balga- 
ság dicséretének szerzője ott minden bizonnyal jobban érezte volna 
magát, mint a roppant szigorú döntések és az Istentől való abszolút 
függés világában. 

Ezt a világot építi fel most Luther Erasmus előtt, és ereje, mint 
többi írásában is, a közvetlen átélésből fakad, míg ellenben Erasmus 
olyan tekintélyekre hivatkozik, amelyekben maga csak félig vagy 

egyáltalában nem hisz. Luthert leginkább az háborítja fel, hogy 
Erasmus annyira elhanyagolja Krisztust: ,, Ha hisszük, hogy 
Krisztus az Ő vérével megváltott bennünket, akkor el kell ismer- 
nünk, hogy az egész ember el volt veszve, máskülönben Krisztust, 
fölöslegesnek vagy csupán csekélyke részünk megváltójának tarta- 
nánk ; ez istenkáromlás lenne." Nála mindig az egész emberről van 
szó. Jottányit sem enged lealkudni sem az ember totális bűnösségé- 
ből, sem Isten abszolút kegyelméből, amelyet kisebbítene, ha az 
ember azt merészelné állítani, hogy saját önálló apró erőfeszítései is 
számítanak valamit. Mindez a gonoszságtól van. A rossz, a gonosz 
uralkodik a világban. Kegyelem nélküli világ ez, ezért szüksége van 
a kegyelemre, a kegyelem az egyedüli reménysége. Luther maga 
nemritkán esett kétségbe : , Hogy Isten oly kegyetlennek tűnik, az 
engem nemegyszer a kétségbeesés szélére sodort, úgyhogy azt kíván- 
tam, bár meg sem születtem volna, míglen megtudtam, milyen üd- 
vös az ilyen kétségbeesés, s milyen közel van már akkor Isten az Ő 
kegyelmével." Ilyennek kell éreznie magát az embernek: elkárho- 
zottnak és megváltottnak. A döntés nem az ő kezében van, hanem 
Isten kezében. Az ember állítólagos szabad akarata , fogoly, le- 
igázott, rabszolga, alávetve Isten akaratának vagy a Sátán akaratá- 
nak". Totális hit a követelmény. De hogy áll a helyzet azzal a 
korlátozott , szabad akarattal", amelyet Erasmus szeretne érvényre 
juttatni? Az is , alá van vetve" az egyház magasabb tekintélyének, 
amely eldönti, mekkora mozgásteret engedélyezzen számára. Luther 
gúnyosan kérdi: , Mi más a te stehetetlenk akaratod, mint akarat- 
nélküliség?" Még hatásosabban ironizál Luther: ,A te sszabad 
akaratodatkt helyesebben alakíthatónak vagy ingatagnak kellene 
nevezni." Ebben az Erasmus és Luther közti disputában nem 
csupán egyházi kérdésekről van szó, hanem örök problémákról is, 
s éppen ez teszi oly izgalmassá. 

A vita nagyon éles, de ugyanakkor magas színvonalú. Luther 
egész stílusán meglátszik, sőt egyenesen meg is mondja : szinte jól- 
esik neki, hogy egyszer ilyen kimagasló ellenféllel mérheti össze 
pengéjét a sok jelentéktelen csahos helyett, akik ellen csak bunkós- 
botot szokott használni, s akiket már annyira megunt, hogy több- 
nyire feleletre sem méltatja őket. Az antik retorika, a skolasztikus 
disputáció formáival él, s még egyszer megmutatja, hogy e téren is 
nagy tudást szerzett. Rövid, tömör kérdésekkel és feleletekkel 

operál, amilyeneket csak latinul lehet ennyire frappánsan meg- 
fogalmazni. De ezen a burkon minduntalan felszínre tör a láva. 
Paracelsus, a hasonló temperamentumú kortárs ezt egyszer epig- 
rammaszerűen e szavakkal jellemezte: Aki a pápaságra alapozza 
hitét, az bársonyon pihen; aki Lutherban hisz, az vulkánon ül. 

Luther ritkán fékezte eruptív természetét annyira, mint itt. 
Mélységes rezignáltság árnya borul e könyvre. Szörnyű, meg- 
magyarázhatatlan valamit kellett látnia. A tiszta, világos Ige, 
amelyben bízott, erőtlennek bizonyult, és Erasmusszal szemben 
hangoztatott szenvedélyes bizonygatásai nem segítenek neki sem- 
mit, még ha fennen hirdeti is, hogy a Szentírás egyetlen versét sem 
szabad , homályosnak" nevezni. Istennek útjai azonban homályo- 
sak, ahogyan azok a körülötte zajló történésekben kirajzolódnak. 
Emiatt hitének nem szabad megingania : , A hitnek az a legmaga- 
sabb foka, hogy jóságosnak ismerjük el Istent, aki oly kevés embert 
vezérel az üdvösségre, oly sokat Ítél kárhozatra." Ezt maga is 
paradoxonnak nevezi. Igenli a paradoxont, kiindulva saját termé- 
szetének és tapasztalatának meghasonlottságából, állandó harcából, 
amelyet az értelemmel vív, mert az értelmet el kell hallgattatnia Isten 
felfoghatatlan fensége előtt ; úgy látja, hogy a világ történéseiben is 
ez a meghasonlottság tükröződik. Mivel Isten mindenhatóságát nem 
lehet kétségbe vonni, ezt az ellentmondásosságot úgy magyarázza, 
hogy van Istennek egy titkos, előlünk elrejtett elhatározása, ame- 
lyet fürkészni nem szabad, és nem is lehet. Marad egyedül az a hit, 
hogy Isten mindent előre elgondolt és elrendelt az örökkévalóság- 
ban. Csak ezt lehet kiáltani Pál apostol szavaival: , Sőt inkább ki- 
csoda vagy te, óh ember, hogy versengsz az Istennel?" Marad az 
imádság: , Legyen meg a Te akaratod, mint a mennyben, úgy a 
földön is." 

Luther sohasem szólt többé ekkora koncentrációval és ilyen magas 
síkon ; nem is talált többé ellenfelet, aki olyan respektusra késztette 
volna, mint Erasmus. Következő munkáiban már nem beszél olyan 
világosan Isten rejtett akaratáról vagy a predestinációról; inkább 
arra int, hogy a , titkokat" nem szabad bolygatni. Prédikációiban és 
prédikációkhoz való útmutatásaiban azt hangsúlyozza, hogy Isten- 
nek a Bibliában kinyilatkoztatott utasítását kell követni; más- 
különben az embereket félrevezethetik és elcsüggeszthetik az Isten 
felfoghatatlan elhatározásával kapcsolatos gondolatok. A predes- 

tináció tana Kálvinnak maradt. A szabad vagy nem szabad akarat 
problémáján ma is vitatkoznak. 

Félreismerhetetlenül a rezignáltság hangulata lebeg Luthernak e 
munkája fölött, rezignáltság, amely azonban nem jelenti a küzdelem 
feladását. Semmi sem ingerli őt annyira ellentmondásra, mint az, 
hogy Erasmus , békességet és nyugalmat" kíván. Ezek ,a hús" kí- 
vánságai — hogyan lehetnének fontosabbak, mint a hit, a lelkiisme- 
ret, az üdvözülés, Isten Ígéje, Krisztus dicsősége? , Én ezeket fogom 
vallani és védelmezni mindhalálig, még akkor is, ha ezek miatt 
harcba és tumultusba kerül, sőt káosszá és semmivé válik az egész 
világ." Ismét idézi Krisztusnak azt a mondását, amelyet Worms- 
ban idézett a császár előtt: Krisztus nem azért jött el, hogy békét 
hozzon, hanem hogy kardot. De most már szűkebbé vált körü- 
lötte a tér. Akkor , császárhoz és birodalomhoz", az egész ország- 
hoz szólott. Most szerényebbnek kell lennie. A parasztháború 
katasztrófája után nem sokkal több maradt meg neki, mint a kis 
fél állam, a szász választófejedelemség a majdnem hatvanesztendős 
János herceggel; e fejedelem akaratától és jóindulatától függött, 
hogy egyáltalán folytathatja-e tevékenységét, taníthat-e. Az egye- 
temes papság eszméje már problematikussá vált számára, a gyüleke- 
zetek szabad lelkészválasztása nem kevésbé, mivel vad tanokat 
hirdető , fantaszták" — így nevezi őket — tették magukévá ezt az 
ügyet. Egyházat kellene szervezni, intézményt kellene kiépíteni. 
Az eddigi szervezet összeomlott a csapásai alatt. Újat kellene he- 
lyette felállítani. A püspökök formálisan még mindenütt — a 
szász választófejedelemségben is — hivatalban voltak, s az új hit 
ellenségeinek mutatkoztak. Az volt a kérdés, hogy ki vegye át 
funkcióikat. Luther megtette a sorsdöntő lépést, a , felsőbbségre" 
bízta a feladatot. A felsőbbség, a tartományokban a fejedelmek és a 
birodalmi városokban a magisztrátusok — úgy látta — már a 
háborúban a rend támaszainak bizonyultak. Így hát rájuk ruházta . 
a feladatot, amelyet azok igen készségesen vállaltak, annál is in- 
kább, mert megfelelt régóta táplált vágyaiknak és régóta gyakorolt 
praxisuknak. Az egyház ugyan mindig tiltakozott e gyakorlat ellen, 
de vajmi csekély eredménnyel. Most már katolikus területeken sem 
volt módjában erélyes tiltakozásokra. Amikor például a bajor 
hercegek részt követeltek maguknak az egyházi jövedelmekből, 
beleegyezett ; azelőtt kiközösítéssel felelt volna az ilyen igényekre. 

Megkezdődött a nagy szekularizáció. Sokak szerint a reformációs 
mozgalom széles körű elterjedésének legfőbb magyarázata abban 
keresendő, hogy a protestáns fejedelmek és városok egyházi javakat 
ragadtak magukhoz. Kétségtelen, hogy ez is jelentősen közreját- 
szott. De az , egyházi" és , világi" birtokok közti egész különbség- 
tevés nevetséges komédiává vált. Az egyházi fejedelmek is tarto- 
mányaik uralkodói voltak, ugyanabból a főnemesi rétegből származ- 
tak, mint világi szomszédaik. A német lovagrend nagymestere, 
Albrecht von Brandenburg, aki elsőként lett világi herceg, szép 
hitvallási iratokat meg imádságokat szerkesztett, de merész vállal- 
kozásában mégiscsak a politikai helyzet volt a döntő tényező. 
Unokatestvére, Albrecht mainzi érsek, aki szintén foglalkozott a 
szekularizálás gondolatával, ellenkező előjelű példa ; vallási skrupu- 
lusok nemigen gyötörték, s tervét végül is feladta, amikor a kivitel 
túlságosan veszélyessé vált. Más fejedelmek gyakori ingadozásai 
hasonló képet mutatnak. Bevezetik a reformációt, ha ez előnyöket 
ígér; ha tanácsosabbnak látszik az egyházra vagy a császárra 
támaszkodni, akkor ily módon szereznek előnyöket. Magától érte- 
tődik, hogy azután a tartományi és helyi krónikák a , Hitvalló" 
melléknévvel tisztelik meg urukat, és magasztalják rendkívüli 
jámborságát. Véleményünk szerint találóbbak a régebbi keletű 
jelzők, amelyek , Merésznek" vagy , Alkibiadésznak" tituláltak 
egy-egy fejedelmet. 

Luthernak az lett a sorsa, hogy ezentúl János hercegre volt 
utalva. János választófejedelem mindenestre nem tartozott az inga- 
dozók közé, és meg is kapta az , Állhatatos"? melléknevet. Luther 
reformációja szász tartományi történelem lett. Ezzel természetesen 
korántsem merült ki Luther jelentősége és hatása ; ez sokkal mesz- 
szebbre sugárzott ki. De egyháza, amelyet felépített, szász tarto- 
mányi, fejedelemségi egyház lett, ésmodellül szolgált a többi protes- 
táns tartományi egyház számára. A püspök helyett a fejedelem, a 
tartomány atyja lépett az élre. Luther kénytelen-kelletlen bele- 
nyugodott ebbe a fejleménybe. Eddig úgy állt az udvarral szemben, 
mint egyenrangú hatalom, sőt szinte fölényben levő nagyhatalom, 
miként azt Frigyeshez írt levelei tanúsítják. Mindig fenntartotta 
magának azt a jogot, hogy elmenjen , valahová az ég alatt", s ez 
nem volt üres frázis nála. Most már nem maradt választása. Köny- 
vének szavaival élve , a nem szabad akarat alattvalója" lett. Hogy 

ennek ellenére mégsem lett , közönséges fejedelmi szolga", amivel 
már Thomas Müntzer előtt is gyakran vádolták, az világosan ki- 
derül leveleiből és nyilatkozataiból. Nem hunyászkodott meg; a 
szolgalelkűségig süllyedő megjuhászodás csak a következő német 
évszázadokban jelentkezik. A konokság nemcsak Luthert jellemezte, 
szembetűnő tulajdonsága volt ez általában a 16. század férfiainak. 
Csodálatra méltó tulajdonság, ha az egyéni jellemet tekintjük, de 
végzetes a politikában és mindenekelőtt a teológiában. Minden 
rétegben konok, harcias teológusok esnek egymásnak. Többnyire 
jellegzetes fejek, kemény voriású, szögletés-atcok, keményfából 
faragott alakok, akik végtelen fáradalmakat viseltiek el. Nem vala- 
mennyien rokonszenvesek. Sokan amólyari téológiái landsknechtek 
benyomását keltik; szellemi habitusuk éppoly , széthasított" és 
szakadozott, mint a zsoldosok zekéje, verekedő kedvük határtalan. 
Mások csöndesek, szívósak, kitartók, szótlanul tűrnek minden 
gúnyolódást, franciskánus szegénységben vándorolnak erre-arra, s 
elvbarátaikkal csak titkos jelbeszéddel érintkeznek, ahogyan aztmár 
a parasztháború idején tették a forradalom küldöttei. 

Egy új egyház felépítése nyugalmat igényelt. Luther rendkívül 
összetett természet volt, türelmetlen és óvatos egyszerre; tüzes 
szellem és forradalmár, aki még a , káoszt" is mozgósítani akarta, és 
ugyanakkor konzervatív olyan értelemben, hogy a meglevőnek 
fenntartására vagy lassú, fokozatos reformálására törekedett. Kö- 
nyörtelenül osztogatta csapásait, és kímélni akarta a gyengéket. 
Egyszerű volt alapeszméiben, amelyeket élményeiből korán meg- 
formált, fő gondolatainak egyszerűségük biztosította a nagy hatást : 
egyedüla hit, jó cselekedetek nélkül ; egyedül a kegyelem, közvetítők 
nélkül. Most azonban a kultusz kérdéseivel kellett foglalkoznia, 
amelyek nem voltak ennyire egyszerűek, amelyeket nem lehetett 
,Ccsak"-kal és , egyedül"-lel elintézni. Nincs szükség közvetítőkre? 
Bárki prédikálhat? Így vélekedtek a , rajongók". Nincs szükség jó 
cselekedetekre? Ezt sokan nagyon kényelmesnek találták. Sokan, 
kiváltképpen a súlyosan csalódott és elkeseredett parasztok, egyál- 
talán hallani sem akartak többé az evangéliumról, amely semmit 
sem könnyített terheiken, sőt újakat rakott a vállukra. Pénzekről, 
fizetségekről, beiktatásokról, kolostorok és alapítványok kezeléséről, 
oktatásról, az istentisztelet kialakításáról kellett rendelkezni. Luther 
vonakodott a fölösleges változtatásoktól. Az volt a véleménye: az 

időre kell bízni, hogy az új eszmék a kultuszban is érvényesüljenek. 
Az ilyen spontán fejlődéshez azonban hiányzott a legfontosabb elő- 
feltétel: az idő. És még valami hiányzott abból a kis országocská- 
ból, ahová Luthert a sors állította. Szászország koloniális terület 
volt, erősen kevert lakossággal, gyér számú és kis városokkal, sok 
vend paraszttal, akik még a német parasztoknál is elnyomottabb he- 
lótáknak érezték magukat, s nem ok nélkül. Luther nem láthatott 
maga körül sem tetterős polgárságot, mint Zwingli, sem öntudatos 
parasztokat, akik tanácsokat alakítottak, bíráskodtak, és meg- 
őrizték a közösségi élet régi formáit. Valami nyomasztó, fülledt 
atmoszféra, bizalmatlansággal és gyűlölettel elegyes szolgalelkűség 
ülte meg ezt a Wittenberg körül elterülő vidéket, amelyben a dél- 
német Melanchthon eleinte úgy érezte magát, mintha a száműzetés 
földjére került volna. Melanchthon, mint oly sok mindenben, az új 
feladatokban is Luther fő munkatársaként működött. Az is szeren- 
csétlen dolog volt, hogy ő, Erasmus barátja, az egyetemi ember, a 
rendszerező összefoglalások mestere, sokkal idegenebbül állott a 
néppel szemben, mint Luther, és még nála is erősebben támaszko- 
dott a felsőbbségre. Luther dühöngött a parasztok ellen, Melanch- 
thon részletes szakvéleményt szerkesztett, de csak az urak győzelme 
után, amelyben a parasztok valamennyi követelését bibliai idéze- 
tekkel elutasította, a (szolga) jobbágyságot határozottan Isten aka- 
rata szerinti állapotnak minősítette, sőt így vélekedett: , Arra vol- 
na szükség, hogy egy ilyen vad, neveletlen népnek, amilyen a 
német, még kevesebb szabadsága legyen, mint jelenleg van." 
Fegyelemre és rendre vonatkozó indítványai között csak egy 
kapcsolódott ahhoz a területhez, amelyet ismert, és amelyen hatása 
a jövőbe is kisugárzott: iskolákat kell létesíteni. A felsőbbség fel- 
adata, hogy iskolákról, helyes prédikációról és egyházi rendtartásról 
gondoskodjék. 

Melanchthon vállalta azoknak a gyakorlati teendőknek a ki- 
dolgozását, amelyek most szükségessé váltak. Mindenekelőtt vizi- 
tációkat kellett szervezni, hogy áttekintést nyerhessenek a tarto- 
mány helyzetéről. A szász választófejedelemség nem lett protestáns 
vagy lutheránus attól, hogy Luther és Melanchthon Wittenbergben 
lakott. Még álltak kolostorok, akadtak köztük félig üresek, vagy 
teljesen elhagyottak. Voltak rendházak, kanonokok; voltak prédi- 
kátorok, akik hol az új, hol a régi stílusban tartották az isten- 

tiszteleteket vagy sehogy, mert már rég leszoktak róla. Sokan csak 
a szerzetesek vagy Róma ellen zsémbeltek ; akadtak, akik kocsmát 
. nyitottak. A vizitátorok körútjai során feltárult az évtizedes el- 
hanyagoltság következtében kialakult egyházi proletariátus siralmas 
állapota, de a parasztok hangulata is: , Ahogyan megvetették a 
pápaságot, úgy vetnek most meg bennünket" — írta Luther 
Spalatinnak. Melanchthon megfogalmazta az előírásokat, és meg- 
adta a lelkészeknek a direktívákat, hogyan prédikáljanak ,a 
közönséges, durva embernek", s milyen legyen az istentisztelet. 
Előtérbe állította a , Törvényt", az Ótestamentum mózesi törvé- 
nyét,s hangsúlyozta a bűnbánatot, a hitet, a jó cselekedeteket. Az 
evangélium, amely Luther számára az első helyen és egyedül állott, 
a melanchthoni elvek szerint csak akkor érthető meg, ha előbb az 
ember felismerte és leküzdötte bűneit. Tehát engedelmesség, imád- 
kozás. , Egyéb dolgokról, amelyekből a szegény nép nem sokat ért", 
inkább hallgasson a lelkész. 

Már kirajzolódik a bürokratikus államhoz vezető út. János vá- 
lasztófejedelem, aki a sommás történeti visszapillantás látszatával 
ellentétben egyáltalán nem törekedett arra, hogy mohó kézzel min- 
den egyházi javat magához ragadjon, tulajdonképpen nem tesz sem- 
mit, a kivárás álláspontjára helyezkedik, mint annak idején a báty- 
ja, csak Frigyes titkos furfangossága és patriarchális tekintélye nél- 
kül. Luthernak kell őt rábeszélnie, noszogatnia, hogy végre kissé 
erélyesebben lásson hozzá fejedelmi-atyai kötelességeinek teljesíté- 
séhez; emiatt nemigen kedvelik az udvarnál. Az egyetemet, az 
öreg Frigyes dédelgetett gyermekét, elhanyagolják. Luther kényte- 
len peticionálni. Iskolák és parókiák ügyében nem történik semmi. 
A gazdátlanná vált kolostori birtokokat a , nagy Jánosok", a ne- 
mesurak akarják bekebelezni. , Szép számmal vannak kolostorok, 
alapítványok, hűbérek, adományok és egyebek, ahová fejedelmi 
Kegyességednek csak el kellene mennie, hogy azokat megtekintse, 
jog szerint elperelje, és felőlük rendelkezzék." E javakat az egye- 
tem céljaira és a lelkészek eltartására kell fordítani. Ha ez nem ele- 
gendő, a kormányzat szólítsa fel a közösségeket, hogy tisztességes 
fizetést adjanak igehirdetőiknek. A , világi kormányzást" is meg kel- 
lene vizitálni, , mivel a rossz kormányzás miatt sok a panasz min- 
denfelé, városokban és vidéken egyaránt". Az ellenőrzés a herceg 
kötelessége, minthogy ő az ország fejedelme és uralkodója. Luther 

kénytelen tehát elmagyarázni a kormányzatnak, hogy kormányzat, 
s mint ilyennek bizonyos feladatai vannak. Ezzel megtörténtek az 
első lépések a bürokratikus államhoz vezető úton, de az uralkodó még 
igen szerény hatalmasság, János választó esetében meglehetősen 
korlátolt koponya, barátságos arcvonásokkal, amelyek alig külön- 
böznek alattvalóinak vonásaitól. Hagyja zajlani a dolgokat, töp- 
reng is, meghallgat mindenkit, az ő Doktor Lutherját éppúgy, mint 
ellenfeleit ; az , Állhatatos" melléknévre csak azzal szolgál rá, hogy 
határozottan kitart az új tan mellett. De még a legkisebb ellenvetések 
is könnyen megzavarják. Már hallatszanak olyan hangok is, ame- 
lyek azzal vádolják Luthert, hogy nem eléggé lutheri, hogy kezd 
visszakanyarodni a régi egyházhoz. A fejedelmet megdöbbenti ez, és 
tudatja Lutherral; olyasmi jutott a fülébe, hogy ,a pápisták ör- 
vendeznek valamin", Luther egyetlen legyintéssel utasítja el a vá- 
dat : , Hadd dicsekedjenek az ellenségek, hogy mi visszafelé mászunk, 
nem kell velük törődni, majd elhallgatnak". 

Egészen kicsi világ, egészen kicsi országocska, amely mindazon- 
által a ,szent római birodalom" mintalapján még a legnagyobb és 
leghatalmasabb német fejedelemség. Megkezdődnek a vizitációk, 
a vizsgálatokba bekapcsolódnak a tisztviselők és tanácsosok, s te- 
vékenységüket a jövőbeli fejlődés irányába végzik, amelyet jobban 
megértettek, mint a fejedelmük. Luther eredetileg csak egyetlen 
alkalomra akarta bevonni a fejedelmet, , pótpüspöki" minőségben ; 
az egyetlen alkalomból állandó intézmény lett. Luther kénytelen 
lépésről lépésre hátrálni. Nem lehet egyszerre mindent elvégezni, 
jelenti ki rezignáltan a fejedelemhez írt egyik levelében, és nem lehet 
előírni, , miként menjen minden. Még nem történt egyéb, csupán a 
mag vettetett el; ha majd kikel a vetés, annyi lesz közte a dudva, 
hogy bőven lesz mit gyomlálni". 

Alapjában véve ez a formula uralkodott élete hátralevő részében. 
Az istentisztelet elrendezése, egy keresztelő könyvecske, egy eske- 
tési könyvecske, a Német mise, a Kis káté a család számára, a Nagy 
káté a lelkészek számára, a Nagy egyházpostilla és legfőképpen a 
bibliafordítás befejezése — ez a vetés ;a véget nem érő harc a , rajon- 
gókkal", a protestáns mozgalmon belüli protestánsokkal, a , balol- 
daliakkal", ahogyan mai terminológiával nevezik őket, ráadásul 
még a , jobboldaliakkal" is, akik az , igazi" Luthert akarják képvi- 
selni a felhígult Luther ellenében — ez a gyomlálás. A német misé- 

ből és a latin liturgia pótlására irányuló fáradozásaiból fakad még 
későbbi éveinek legjelentősebb teljesítménye: a templomi ének, a 
gyülekezet közös éneklése. 

Valamennyi művészet közül a zene volt az egyetlen, amely mon- 
dani tudott neki valamit. A festészethez vagy az építészethez nem 
volt szeme ; majdnem úgy szemlélte a kölni dómot, mint egy bar- 
bár, mint egy gót; véleménye szerint egy templomnak egyszerű 
prédikációs csarnoknak kell lennie, ahol semmi sem vonja el a fi- 
gyelmet az Igéről. Torgauban, hercegeinek székvárosában élete 
utolsó éveiben épült az a vártemplom, amelyet mint a legelső 
, protestáns" templomot ő avatott fel. Itt világosan kifejezésre jut 
felfogása: csak egyetlen prédikációs terem van, nincs elkülönített 
oltártér. — 

A zenéhez való fordulás korszakának, amely Lutherral Német- 
országban beköszöntött, volt még egy különleges jelentősége is. A 
szentképek előállításával foglalkozó festőműhelyek megszűntek, 
a soha be nem fejezett monumentális katedrálisok építési munkái 
akadozni kezdtek, egyébként azonban igen gazdagnak nevezhető 
képzőművészeti tevékenység bontakozott ki, amely még a száraz 
traktátusokba is behatolt díszítőelemeivel, tarkabarkára festette a 
házak homlokzatait, és úgyszólván az élet minden területére kiter- 
jedt. A különféle reformációs mozgalmak a maguk területén véget 
vetettek ennek a tevékenységnek, hol nagyobb, hol kisebb mérték- 
ben. De a Lutherral kezdődő , menekülés a zenébe" olyan jelenség, 
amelynek egyéb okai is voltak, s hogy éppen a németek művelték a 
zenét a legteljesebb odaadással, azt nem lehet a protestáns tanok- 
kal megmagyarázni. A zene a legszabadabb művészet, semmi sem 
köti a konkréthoz, a zene , absztrakt", ez a fogalom napjainkban 
ismét nagyon aktuálissá vált. A zene szabadon fantáziálhat, és 
alávetheti magát szigorú kompozíciós törvényeknek, sőt akár egy- 
szerre teheti meg mindkettőt. Névtelen, és túlteszi magát minden 
névadáson. Nemzetközi és pártatlan: Bach felhasználta a katoli- 
kus misét, és műveit manapság a legeltökéltebb ateisták nézeteikkel 
teljes összhangban értelmezik. A zene minden más művészetnél erő- 
sebben apellál az érzelemnek, az alakító és formáló akaratnak, sőt 
az eszmevilágnak alap- és ősformáira. Schopenhauer a zene minden 
földtől való eloldottságában a platóni ideák tükröződését vélte 

látni; már Platón úgy vélekedett, hogy a zenei mozgások hasonla- 
tosak a lélek mozgásaihoz. 

Luther vigasztalást látott benne a búskomorság és a megpró- 
báltatás idején, és évszázadokra ez lett a zene feladata : vigasz, fel- 
emelkedés és egy magasabb birodalom — túl a legtöbbször szomorú 
és nyomorúságos valóságon. Megfelelt annak a világnak, amelyet 
Luther a nem szabad akaratról írt könyvében vázolt fel. Minden 
más művészetnél közelebb volt a , titokhoz", a kifürkészhetetlen- 
hez, amit ujjal vagy akár szóval is jobb nem érinteni. Luthernak a 
zene korántsem egyedül a dalt vagy a gyülekezet énekét jelentette. 
Ismerte kora nagy mestereinek művészi szerzeményeit. Ludwig 
Senfl, a müncheni udvari karmester volt a kedvenc komponistája, 
noha katolikus volt ; nagyra becsülte szellemés tételeit. Szomorúan 
emlékezik meg a nagy zeneszerzők, Josguin, Pierre de la Rue, 
Heinrich Finck haláláról, úgy vélekedik, hogy ilyen tudós embereket 
nem is érdemel meg aa világ ; a tudós szón azt érti, hogy az említett 
komponisták a szellemes tétel mesterei voltak. Csodálta a nagy né- 
metalföldiek ellenpontos zenéjét, s így ír róla : , Amikor a természe- 
tes musica a művészet által kidomborodik, és csiszolttá válik, akkor 
látjuk és tapasztaljuk csak igazán nagy csodálkozással részben (mert 
teljesen fel nem fogható és meg nem érthető) Istennek nagy és tö- 
kéletes bölcsességét az Ő csodás művében, a musicában, amelyben 
főként az a különös és bámulatos, hogy valaki egy egyszerű dallamot 
vagy tenort énekel (amint a musicusok nevezik), a dallam mellett 
pedig három, négy vagy öt más szólam is énekel, és ezek a szólamok 
ujjongva játszanak és ugrándoznak az egyszerű dallam vagy tenor 
körül, és sokféle móddal és hangzással csodálatosan ékesítik és 
díszítik a dallamot, és mintegy égi kartáncot lejtenek. Ennek oká- 
ért azoknak, akik az ilyesmihez értenek valamelyest, s általa meg- 
illetődnek, hevesen csodálkozniuk kell, és azt kell gondolniuk, hogy 
nincs a világon bámulatosabb, mint egy ilyen sok hanggal díszített 
ének." Házában motettákat adnak elő, és a motettából fejlődött ki 
a kantáta. A korabeli társasági dalokat is három-négy szólamban 
énekelték. 

A Lutherban lakozó muzsikus berzenkedett az ellen, hogy az 
istentiszteletből kiszoruljon a zene, bár eleinte majdnem beleegye- 
zett. A , radikálisok" mindig is zokon vették tőle, hogy a zenét meg- 
tartotta. Barátjának, Walthernak 1524-ben megjelent egyházi éne- 

keskönyvéhez írt előszavában még védekeznie kell: , Nem vagyok 
azon a véleményen, hogy az evangéliumnak minden művészetet 
földhöz kell vágnia és meg kell szüntetnie, hanem szívesen akarom 
látni valamennyi művészetet, kiváltképpen a musicát, annak a szol- 
gálatában, aki azokat adta és megteremtette." 

Az egyházi zene megtartásának kérdésében, mint a kultusszal 
kapcsolatos egyéb kérdésekben is, óvatosan járt el. A német dal 
akkor már hosszú múltra tekintett vissza. Luther dús kincseiből 
meríthetett, és maga is sokat tett hozzájuk. Hozzájárulásainak rész- 
letei vitatottak, mint majdnem minden, ami közel került hozzá, 
de azt senki sem vonhatta kétségbe, hogy Luther nemcsak nagy 
fordító és erőteljes nyelvezetű vitairatok szerzője volt, hanem költő 
is. Átköltött latin himnuszokat, zsoltárokat, liturgikus énekeket, és 
költött új, saját szövegeket. Teljesen mellékes, hogy mely sorok szár- 
maznak tőle s melyek másoktól. A Luther-dalok Luther alkotásai ; 
az ő egyéniségének bélyegét viselik, és szinte még erősebb, messzebb- 
re sugárzó hatásuk volt, mint Bibliájának. 

A kezdet éppoly véletlenszerű, ha vannak ebben véletlenek, mint 
sok minden vele kapcsolatban. Baráti körben kérdezősködik, ki 
tudna a német miséhez német egyházi énekeket komponálni. Mi- 
kor semmi megfelelő nem jön létre, maga ül neki. Aligha született 
költészet kevésbé poétikus szándékból. , Használati líra" az ő dalai, 
az ő közösségének használatára. Luther közreműködése nélkül 
Erfurtban megjelenik egy dalfüzetecske, könyvkereskedői spekulá- 
ció, felületes összeállítás zsoltárparafrázisokból, köztük Lutheréiból 
meg egyéb énekekből. Más dalköltők is bekapcsolódnak, más nyom- 
dászok is, mert az utánnyomások nem tilosak, és jó hasznot haj- 
tanak. A füzetek minden esetben tartalmazzák a dallamokat is. 
Luther kis kántorközpontot létesít Wittenbergben. Oda vonzza 
Torgauból, a fejedelmi rezidenciából Johann Walthert, a jó hangú 
énekest és későbbi karnagyot, továbbá Rupffot, aki szintén jó 
muzsikus. Georg Rhaw, a lipcsei kántor, aki Luther és Eck dispu- 
tációja alkalmából művészi értékű misét komponált tizenkét szó- 
lamra, s aki később Wittenbergbe menekülve, ott hangjegynyom- 
dát alapított, vállalta az énekeskönyvek kiadását. A betűket meg a 
bukfencező angyalkákkal díszített, lendületes keretet a címlap szá- 
mára Lukas Cranach műhelyében metszették. Az első protestáns 
énekeskönyv 1524-ben látott napvilágot. Ezzel hatalmas folyam 

indult el, amely csak a 18. században apad el. Magától Luthertól 
körülbelül harminc dal származik ; pontos számukat nem lehet meg- 
határozni. Az első daloskönyv, vékonyka kis füzet, húszonhat da- 
rabot tartalmazott; a lipcsei nagy énekeskönyv, amelyet Bach 
használt, nyolc kötetre duzzadt, ötezer ének van benne; már 
nem folyam többé, hanem óriási tó, amelynek sok helyütt sekély a 
vize. A német költészet majdnem két évszázadra főleg egyházi 
költészet lett, a zene pedig vigasztalást nyújtott olyan időkben, ami- 
kor nagy szükség volt vigaszra. 

Azon is sokat vitatkoznak, hogy mely dallamok származnak Lu- 
thertól. Amikor első énekeskönyvén dolgozott, igénybe vette a már 
említett két zenei szakembert, akik tollal és kottapapirossal felsze- 
relve az asztalnál ültek, ő pedig fel-alá járkált a szobában. Dúdol- 
gatta, vagy — egyesek véleménye szerint — a piccolón (kisfuvo- 
lán) próbálkozott, igyekezett felidézni azokat a régi melódiákat, 
amelyeket még karénekes fiú és diák korából ismert, egyházi és vi- 
lági énekeket, ősrégi gregorián dallamokat, újkeletű utcai nótákat 
vagy bányász táncdalokat — válogatás nélkül. A zene szabad por- 
téka. Egy kottafejről nem lehet megállapítani, hogy valaha egy 
lantos tollas barettjét vagy egy szerzetes kámzsáját viselte-e. Már a 
legrégibb egyházi dallamok is gyakran nagyon is világi, sőt pogány 
eredetűek voltak ; csak az idő ruházta fel őket szakrális méltósággal. 
Luther legjelentősebb és leghíresebb dalát, az Erős vár a mi Iste- 
nmünköt a történeti-kémiai analízis olyan részekre bontotta szét, 
amelyek , gregorián reminiszcenciákból" származnak; itt Gergely 
pápa (600 körül) maga is egészen mitikus jelentőségű, s még bizony- 
talanabb, hogy az ő kora milyen zenei forrásokból merített. Az a 
dallam, amelyet Luther alkotott, valami új volt. Ez is változáson 
ment keresztül. Az eredetileg sokkal kötetlenebb, szabadabb ritmusú 
korál Bachnál jóval rövidebb, egyenlően elosztott taktusokra ta- 
gozódik, s azóta Így éneklik. Ezzel kapta meg a dal a protestáns 
Marseillaise indulószerű, elszánt-bősz jellegét, amely oly jól illik a 
szöveghez. Ha hallhatnánk, hogyan játszották a dalt Luther és 
barátai, minden valószínűség szerint nagyon idegenül csengene a 
fülünknek ; , határozatlannak" és túl vontatottnak, inkább szomo- 
rúnak, mint bizakodónak éreznénk. Hogy mégis a korai protestán- 
sok dacos harci dala lett, az más lapra tartozik. A Luther és munka- 
társai által szerzett dalokat hamarosan nemcsak a templomban 

énekelték, jóllehet eredetileg templomi használatra szánták. Ének- 
lés vezette be a templomok megrohanását, egy dal, amelyet eleinte 
titokban dúdoltak, majd egyre hangosabban énekeltek, végül teli 
torokból harsogtak, a felkelések ismertetőjegye volt. Itt is elmosó- 
dott, vagy éppenséggel felcserélődött a , világi" és az ,egyházi"? 
közti különbség. 

Luther szándékai szigorúak voltak. A profán éneket teljesen ki 
akarta iktatni. Milehet az oka, teszi fel a kérdést, hogy világi viszony- 
latban , oly sok finom poémát és oly sok szép carment találunk, az 
egyháziban pedig olyan áporodott, hideg dolgokat?" Tagadhatatlan, 
hogy beleadta tüzét a melódiákba és szövegekbe, bárhonnét szár- 
maztak is azok. , Ne tartson meg az ördög minden szép nótát ma- 
gának" — mondotta. Elvette őket az ördögtől. A Mennyből jövök most 
kezdetű karácsonyi dal egy vándorénekestől származik, aki Idegen 
földről jövök kezdetű dalában rejtvényt ad fel egy kisasszonynak. 

Luther eltalálta a nép hangját, muzsikusai úgyszintén, míg a 
hozzájuk csatlakozó dalköltők túlnyomó többségének csak egyet- 
len dallal volt szerencséje. A válogatást a nép és az idő végezte el. 
Népszavazás volt ez, amely évszázadokig tartott. Luther kapta a leg- 
több szavazatot, de nemcsak azért, mert dalait és szövegeit az ő 
neve fémjelezte. Egyedülálló eset, hogy egy zseniális ember, min- 
den ilyen irányú szándék nélkül, merőben didaktikai céloktól vezé- 
relve olyan költővé és komponistává vált, aki népének szellemi éle- 
tére erősebben hatott, mint utána bárki más, a legnagyobbakat 
sem véve ki, holott azok összehasonlíthatatlanul gazdagabb élet- 
művet hagytak hátra. Azon lehet sajnálkozni, és sokszor sajnál- 
koztak is, hogy a német költészetből annyi sokszínűség, változatos- 
ság tűnt el, s attól fogva a költők sokáig csak panaszkodtak, sóhaj- 
toztak, végül siralmasan jajgattak. De ezért Luthert okolni rövid- 
látás. Luther hangneme a leghatározottabban férfias. Ismeri sa 
mély nyomorúságból feltörő kiáltást", de nem ismeri a vinnyogást. 
Tömör, nem olyan bőbeszédű, mint a későbbiek, és korántsem ér- 
zelmes vagy , érzőlelkű" (, gemütvoll"), amit német erény rangjára 
emeltek, míg végül Goethe kelletlenül megjegyezte: a , Gemüt" 
(érzelem, kedély) szót néhány évtizedre be kellene tiltani. Luther 
teljesen személytelen költészetében, mindenkihez akar szólni és az ő 
nevükben akar szólni. Mondanivalóját rövidre fogja. Mihelyt úgy 
látja, hogy a közösségi éneket sikerült meghonosítania, feladatát 

befejezettnek ítéli, s néhány jelentéktelen utóhajtástól eltekintve 
nem költ többé. 

Az 1526-ban írt Német mise bevezetőjében elmondja didaktikai 
szándékait, s kifejti azt az összefüggést, amelybe ezt a munkát is 
bele akarja ágyazni. Mindenekelőtt az ifjúsághoz fordul ; az öregek 
erősen kérdésessé váltak a szemében, , azokat hagyjuk". A fiatalokért 
kell , olvasni, énekelni, prédikálni, írni és költeni, és ahol e tekin- 
tetben üdvös és hasznos volna, minden haranggal kongatnék, és 
minden orgonát búgatnék, és megcsendítenék mindent, ami csen- 
geni és zengeni képes", 

A nem szabad akaratra és a predestinációra vonatkozó tanítások- 
nak igen különböző kihatásaik voltak. Olyan nézetek ezek, amelyek 
elcsüggeszthetik a lelkeket, de erőssé is tehetik. Éppen a független 
és szilárd jellemek úgy fogták fel, mint felszólítást a kemény helyt- 
állásra és minden erejük megfeszítésére ; sokkal nagyobb ösztönző 
hatásuk volt, mit amekkora Erasmus engesztelékenyebb tanításá- 
nak valaha is lehetett. A nem szabad akarat eszméje egészen rend- 
kívüli akaraterők kiváltására képes. Mindig az a kérdés, hogy ezek 
az energiák az emberi élet melyik területe felé fordulnak. Luther 
számára a hit volt a központi kérdés ; minden egyéb, a politikai vagy 
szociális problémák is teljesen háttérbe szorultak mögötte. Hogy 
ennek ellenére a zenét, a költészetet be tudta vonni a hit területére, 
bár szinte öntudatlanul és szándéktalanul — az egyike ama titkok- 
nak, amelyeket nem kell firtatni, amint azt értekezésében maga 
mondotta. 


Sacco di Roma 


Luther megkísérelte, hogy a szász választófejedelemség területén 
felépítsen egy új egyházat, vizitációkkal, a kultusz óvatos átalakí- 
tásával, gyülekezeti istentiszteleti renddel és zenével. Ehhez időre 
volt szüksége, és ez az idő nem állt rendelkezésére. A szász választó- 
fejedelemség nem volt a világ ; még Németország sem volt a világ. 
" Azok a nagyhatalmak, amelyek Európa sorsa felől döntöttek, hár- 
man voltak: a császár, aki egyszersmind Spanyolország királya is, 
Franciaország és a pápaság. Mindhárman civakodtak egymással, 

Itáliáért és Németországért ; vallási kérdések miatt nem civakodtak. 
Háborúkat viseltek német landsknechtekkel, svájci zsoldoscsapatok- 
kal, francia sorozott katonákkal, augsburgi, genovai és római ban- 
károk pénzén. 

A császár folytonos háborúskodása Franciaországgal csak kevéssé 
érintette a németeket ; a hadműveletek a birodalom szélén folytak, 
és nem egy fejedelem rokonszenvezett Ferenc királlyal. Meglehető- 
sen hidegen hagyták őket az Itáliában folyó harcok és az ottani 
frontállások, amelyek minduntalan változtak, mert hol a pápa ellen, 
hol a pápa részvételével alakultak különféle koalíciók. A háború 
tüze többnyire inkább csak parázslott, időnként fellobbant, utána 
gyorsan lelohadt. Néha azonban egy-egy szúróláng váratlan erővel 
igen magasra csapott, és könyörtelenül megvilágította a világszín- 
ház félhomályos színpadának minden zugát. Károly császár csapa- 
tai 1527-ben elfoglalták és kirabolták az Örök Várost, és a pápát 
foglyul ejtette az egyház leghűbb fia. A ,sacco di Roma" csupán 
epizód a világtörténetben, de a kortársakat minden más esemény- 
nél erősebben megrendítette. Istenítélet! — még a pápai kúria leg- 
belsőbb munkatársai is így fogták fel. Ami Németországban végbe- 
ment, azt Rómában addig a távoli szemlélő nyugalmával figyelték, 
mint átmeneti nyugtalanságot, amelyet ügyes kézzel el lehet simí- 
tani. A németországi események nem érintették, és a legkevésbé 
sem változtatták meg az életet Rómában. Csupán e csapás után, 
amely még az Angyalvárra is lesújtott, kezdtek némileg feleszmélni. 
Csak ez a megpróbáltatás juttatta némi befolyáshoz az egyházban 
azokat az erőket, amelyek belátták, hogy nem lehet a régi stílusban 
tovább folytatni. De még hosszú időbe tellett, mire ezek az erők ér- 
vényre tudtak jutni. 

Róma szörnyű kirablását azzal a fosztogatással hasonlították 
össze, amelyet Alarich és gótjai műveltek az Örök Városban. Ró- 
mát gyakran meghódították és feldúlták, de ezt elfelejtették. Aligha 
gondolt bárki is arra, hogy a pápák milyen ritkán érezték magukat 
biztonságban Róma falai között, milyen sokszor tartották előnyö- 
sebbnek, hogy jobban védett helyeken rezideáljanak, s milyen hosz- 
szú ideig tartózkodtak Avignonban. Amikor hosszú , fogság" után 
Avignonból visszatértek, száz esztendővel a , sacco" előtt, Róma 
alig volt több rommezőnél, Farkasok csatangoltak a félig beomlott 
templomok közt, a Tevere partján elterülő települések utcáin. De 

ebben az évszázadban a város megtelt műkincsek és egyéb értékek 
tömegével. Paloták és erődök épültek, bankárnegyed jött létre; 
építészeknek, festőknek, szobrászoknak, ötvösöknek akadt mun- 
kájuk bőven. A reneszánsz megjelölés akkoriban még csak a tudó- 
soknak és művészeknek jelentett fogalmat. De a , büszke Róma" 
szónak erős csengése, nagyon különböző csengése volt világszerte. 
Még mindig vonultak Rómába a zarándokcsapatok, mint annak 
idején a szerzetes Luther, hogy sorra járják a hét zarándoktemplo- 
mot, a hét római stációt. A nagyhatalmak követei , A tehénhez" 
címzett híres fogadóban szálltak meg vagy más szállókban, amelye- 
ket Borgia Sándor élelmes özvegye, Vannozza rendezett be. Még 
mindig nagy jövedelmek folytak be a Dataria pénztáraiba minden 
országból, Németországból is. Az utóbbi években adódtak ugyan 
bizonyos nehézségek, főleg az Alpokon túl, a , gótoknál", de ezeket 
nem vették nagyon komolyan. A római életnek a vidámság volt a 
fő vonása, a létnek. és a lét minden megnyilvánulásának nyers ki- 
élvezése, A festők levegős, derűs indákkal díszítették a paloták 
mennyezetét. A város már évtizedek óta nem volt biztonságos ; de 
ezt megszokták. Benvenuto Cellini leírja a naponta előforduló gyil- 
kosságokat, s pontosan feljegyzi, milyen jól irányzott tőrdöfésekkel 
működött közre ő maga : , A penge a torok és a nyak között oly mé- 
lyen hatolt be a csontokba, hogy bármint erőlködtem, nem bírtam 
kihúzni." Ilyesmit művel, s még egyebeket is, például szerelmi va- 
rázslatot űz éjnek idején a Colosseumban, ahol egy nekromanta 
hókuszpókuszai által akarja visszaszerezni megszökött kedvesét. 
Közben monstranciákat meg kelyheket készít a bíborosoknak, akik 
megvédik a letartóztatástól, ha megint megöl valakit; a pápa is 
kegyesen megbocsát neki, és feloldozza bűnei alól. Megbízza a mes- 
tert, készítse el egy aranyérme nyomófejét : az érme egyik oldalán 
Krisztus legyen látható, megkötözött kezekkel, másik oldalán a pá- 
pa és a császár, amint közös erővel állítanak egyenes helyzetbe egy 
megingott keresztet, s körben ezek a szavak: , Egy szellem, egy hit 
vala őbennük", ami igen szükséges emlékeztetés a nagy ideálokra ; 
pillanatnyilag a két hatalom hadat viselt egymás ellen. 

1527 nagyhetében VII. Kelemen nagy pápai áldást osztott a 
Péter-bazilika előtti téren összegyűlt tízezer hivőnek. Egy félmez- 
telen férfi felmászott Szent Pál szobrára, és ezt kiabálta a pápa felé : 
, Szodomita fattyú! A te bűneid miatt fog elpusztulni Róma! Szállj 

magadba, és térj meg! Ha nem hiszel nekem : tizennégy nap múlva 
majd megtudod!" A vakmerő embert, egy sienai, vezeklést hirdető 
prédikátort, egyelőre bebörtönözték. 

Kelemen pápa még mindig abban a hiszemben volt, hogy kezében 
tartja bábszínházának zsinórjait. Hosszú ideig jól ment neki a já- 
ték. Közvetlenül a császár paviai nagy győzelme után a pápa új li- 
gát kezdett összehozni az imperátor ellen, s ezt a ligát a , legszen- 
tebb" jelzővel ruházták fel, noha nem törökök vagy eretnekek 
elleni háborúról volt szó, hanem Franciaország legkeresztényibb 
királya harcolt Spanyolország legkatolikusabb királya ellen. A 
Medici-pápa mindenekelőtt a maga kisebb dinasztikus céljait tar- 
totta szem előtt ; leveleiben és tárgyalásaiban olyan helységek sze- 
repelnek, amelyek házának fontosak voltak: Reggio, Rubiera 
— még a buzgó Itália-utazók által is alig ismert városkák — , a hí- 
resebb Parma, Piacenza, Ferrara mellett. Luther neve nem fordult 
elő. A ligának jó kilátásai voltak. Velence csatlakozott, Anglia szin- 
tén, egyelőre csendes partnerként. A császár, nagy győzelme után, 
mintha megbénult volna; a váratlan sikerek mindig passzivitást 
váltottak ki nála. Nem gondolt a szerencse forgandóságára, mint 
az olaszok; Istenben bízott, az ő legszemélyesebb Istenében, aki 
a Burgund-ház sorsát irányítja. A Burgund-házat azonban utódok- 
kal is biztosítani kellett. A gyermekkora óta immár tízszer eljegy- 
zett Károlyt spanyol alattvalói nyomatékosan sürgették : házasod- 
jék meg végre, s a közelből hozzon feleséget, ne a távoli külföldről. 
A császár felbontotta az angol Máriával kötött jegyességét, ami 
súlyos politikai következményeket vont maga után, s feleségül vette 
a portugál Izabellát, aki egy millió dukát hozományt hozott a ház- 
hoz. A pénz nagyon kellett, mivel a világbirodalom ura állandóan 
súlyos anyagi zavarokkal küszködött, s még Itáliában oly fényes 
diadalt aratott csapatainak zsoldját sem tudta kifizetni. Ottani 
seregének nagy része emiatt teljesen felbomlott. 

Az imperátor pénzügyi helyzete az a kulcs, amelynek segítségé- 
vel megfejthetjük nagy kudarcait és visszaeséseit. A világbirodalom 
tulajdonképpen mindig az anyagi csőd szélén állott. Hogy a Mexi- 
kóból és Peruból származó aranykincsek hová tűntek, azt sohasem 
sikerült pontosan kideríteni; mindenesetre csak kevés folyt be a 
császár kasszáiba. Könyörtelen vagyonelkobzásokkal sújtották 
a comunero-felkelés részvevőit, de az ily módon nyert hatalmas 

összegek szintén elpárologtak. Izabella hozományának tekintélyes 
hányada nagyszabású ünnepségekre ment el. A bányák zálogként 
a Fuggerek kezében voltak, úgyszintén az óriási földbirtokokkal 
rendelkező három nagy lovagrend jövedelmei is, tehát Spanyol- 
ország állami jövedelmeinek fő forrásai. Károly pénzügyminiszterei 
csak a legnagyobb erőfeszítésekkel és hosszadalmas, keserves alku- 
dozásokkal képesek rávenni a spanyol rendeket, hogy adókat sza- 
vazzanak meg ; a németek úgyszólván egy garast sem fizetnek csá- 
száruknak ; a burgundi örökös tartományokból a helytartónő igyek- 
szik minél többet kisajtolni, de azok erélyesen védekeznek. Az ab- 
szolút uralkodó, aki abszolút módon rendelkezik tartományainak 
jövedelmével, sokkal későbbi jelenség. Károly császár lovagi nagy- 
apjához, Miksához hasonlóan még nagy bankárok kölcsöneiből él, 
úgyszólván egyik napról a másikra; egymás után írogatja alá a 
váltókat. Ha nem tudja fizetni a zsoldot, csapatai sztrájkba lépnek, 
és a császári hadi vállalkozások elakadnak. Egy ilyen katonai zen- 
dülés vezetett Róma kirablására. 

Károly római követei az utolsó pillanatig azon fáradoztak, hogy 
Kelemen pápát békére hangolják. Előnyös ajánlatokat tettek neki. 
, Lesz-e háború?" — kérdezte Károly megbízottja. , Majd megtud- 
játok, ha megszólalnak a trombiták!" — hangzott a felelet. A csá- 
szári követ újból megpróbálja engedékenységre bírni Kelement, 
ezúttal nevetés a válasz. A követ elhagyja a Vatikánt, bolondját 
maga mögé ülteti a lóra ; a bolond grimaszokkal bosszantja a római 
népet. Ne gondolják a rómaiak, hogy Spanyolország komolyan ve- 
szi a pápa kardcsörtetését. 

A hadi helyzet elég komoly volt. Mint a paviai csata előtt, Károly 
most is sürgető leveleket ír öccséhez, Ferdinándhoz. A németek 
küldjenek landsknechteket, de azonnal. A főherceg elzálogosítja 
ékszereit, és a pénzt elküldi Frundsbergnek, mert megint csak benne 
reménykednek. A már elnehezedett testű, szélütésre hajló zsoldos- 
vezér némi aggállyal vállalja az új megbízatást. Saját hitelét erő- 
sen igénybe kell vennie, hogy valamennyire is jelentős hadat tobo- 
rozhasson. Bolzanóban és Meranóban folyik a toborzás. Tapasztalt 
kapitányok alatt tizenkétezer gyalogos zsoldos gyűlik össze. Frunds- 
berget a sógorai, a Lodron grófok vezetik át a hegyeken, mert a há- 
gókat a liga csapatai tartják megszállva; az ágyúkat hátra kell 
hagyni. , A hegység olyan magas volt, hogy az ember megborzon- 

gott, ha letekintett a völgybe. Frundsbergnek is gyalog kellett fel- 
kapaszkodnia, de a katonák időnként hosszú dárdákat tartottak 
mellette, mintegy korlátként. Megfogódzott egy erős katona bőrze- 
kéjébe, aki felfelé húzta, egy másik pedig hátulról tolta, mivelhogy 
igen testes volt." Így meséli titkára, aki az életrajzát megírta. 
A folytatás sem könnyebb a téli esőzések közepette. Csupán súlyos 
harcok után egyesülnek a spanyolokkal, akik Milánóból indultak 
el. Rossz a hangulat. A zsoldfizetés egyre kimarad. 

Örvendetes hírek csak Rómából érkeznek. Ott Pompeo Colonna 
bíboros, akit Moncada császári követ titokban bátorított, erős tá- 
madást hajtott végre. Hogy Colonna kardinálist mennyiben lehet 
egyházi személynek nevezni, a címétől eltekintve, azt bajos volna 
megállapítani. Híres volt mint szerelmes és mint hadvezér, s ami 
a leglényegesebb: családjának nagy birtokairól igen sok fegyver- 
bíró ember állt a szolgálatában. Egyszer már, II. Gyula pápasága 
alatt, megostromolta a Capitoliumot, és kikiáltatta a köztársaságot. 
Most megismétli a támadást, ezúttal nagyobb sikerrel. Csapatai be- 
törnek az alig őrzött Rómába. Kelemen pápa kénytelen az Angyal- 
várba menekülni. Colonna emberei alapos fosztogatást végeznek, 
és nagy zsákmányt harácsolnak össze a palotákban, a Vatikánban, 
a templomokban. Ez az első, a kisebbik , sacco", amelynek híre 
ádáz irigységet kelt Frundsberg landsknechtjeiben. Egyre hango- 
sabban követelik: , Rómába! Rómába!" Ez nem szerepelt a hadi- 
célok között, ha ugyan egyáltalán kitűztek konkrét hadicélokat. 
A császár nem adott direktívákat, pénz nélkül és világos utasítások 
nélkül hagyta csapatait. A ligát vissza kell verni, a pápát sarokba 
kell szorítani ; a zsoldosvezérek dolga, hogyan csinálják. 

A pápa még egyszer megmenekül; Moncada császári követ köz- 
vetítésével fegyverszünetet köt kardinálisával, esküvel fogadja, 
hogy elfordul a , legszentebb ligától", s kegyelemben részesíti 
Colonnát, embereivel együtt. A bíboros visszarendeli hadait a Co- 
lonnák hegyi váraiba és birtokaira. Kelemen pápa, mihelyt vissza- 
költözik a kifosztott Vatikánba, saját csapatokat toboroz abból a 
pénzből, amelyet az Angyalvárban sikerült megőriznie, és megtá- 
madja a Colonnákat. A római fosztogatást a Colonnák várainak 
kirablásával, falvaik felperzselésével torolják meg, a kardinálist 
pedig ünnepélyesen kiátkozzák, és száműzik. A bíboros nem veszti 
el a bátorságát, mert időközben Lannoy nápolyi alkirály nagy spa- 

nyol haderővel partra szállt Gaetában, s közeledik Róma felé. Csa- 
patai néhány kisebb vereséget szenvednek a pápai seregektől; 
Lannoy tárgyalásokba bocsátkozik Kelemennel, és a hitszegő pápa 
új fegyverszünetet köt, amelynek értelmében a császáriaknak Lom- 
bardiába kell visszavonulniuk. Ekkor azonban egy másik hatalom 
avatkozik az események menetébe. Frundsberg landsknechtjei és 
a spanyolok Észak-Itáliában éheznek, áznak-fáznak, s ráadásul 
a liga serege hátulról erősen fenyegeti őket. Elhatározzák, hogy 
kitörnek, mégpedig déli irányban, és Rómával fizettetik meg elma- 
radt zsoldjukat. Fellázadnak, és ezúttal nem lehet őket lecsende- 
síteni, mint Pavia után. Frundsbergtől sem várhatnak semmit ; 
tudják róla, hogy már egyébként is fülig ül az adósságokban. A má- 
sik vezérnek, Bourbon connétable-nak se birtoka, se vagyona, ka- 
tonai hírnevét megtépázták a Franciaországtól elszenvedett ku- 
darcok. Határozott parancsnoki hatalom nincs már a hadnál. A ka- 
tonák dühödten szidják az alkirályt, amiért lepaktált a pápával; 
ez még csak fokozza a feszültséget. Frundsberg bízik hatalmas 
hangjában meg abban, hogy őt katonái mindig ,apjuknak" tekin- 
tették, összedoboltatja landsknechtjeit, és igyekszik a lelkükre be- 
szélni, biztosítja őket : gondja lesz rá, hogy megkapják a pénzüket. 
A zsoldosok ráordítanak, fenyegetőznek, hogy leszúrják őt is, a töb- 
bi vezért is. Frundsbergnek hirtelen elakad a szava, az elnehezült 
test egy dobra roskad. Úgy mondják, gutaütést kapott. Ferrarába 
viteti magát, ott ágyba fekszik ; embereit nem látja többé. Bourbon 
visszatér kifosztott sátrába. Átveszi a parancsnokságot, de nincs 
kinek parancsolnia. A zsoldosok most más úrnak engedelmesked- 
nek — magának a hadseregnek. 

Eddig csak manőverezések folytak, minden hadműveleti terv 
nélkül, egymásnak ellentmondó célok érdekében. A hadseregnek 
most Róma a célja, elérésében akkora energiát fejtett ki, amekko- 
rát más hadjáratokban ritkán tanúsítottak zsoldoscsapatok. A vá- 
rosokat elkerülték, csak kisebb helységeket fosztottak ki, a tüzér- 
séget visszaküldték Ferrarába, zuhogó esőben gázoltak át a folyó- 
kon, és feltartóztathatatlanul nyomultak előre. 1527 május elején 
ott álltak a hordák a város előtti hegyeken ; többnyire elvadult, 
zsákmányra éhes, régi, tapasztalt zsoldosok, akiket az elmúlt hó- 
napok fáradalmai még keményebbé edzettek. 

Május 6-án reggel támasztották a vatikáni negyed falaihoz az 

ostromhágcsókat, amelyeket sebtében tákoltak össze fűzfavesszők- 
kel egymáshoz erősített kerítéslécekből. A korabeli feljegyzések 
szerint köd akadályozta a védőket és főleg az Angyalvár tetején 
elhelyezett kitűnő tüzérséget; állítólag csak Benvenuto Cellini 
lőtte le célt soha nem tévesztő puskájával Bourbont, a vezért, amit 
a védők nagy diadalujjongással fogadtak. Sűrű köd ereszkedett 
a pápa szemére. A Vatikánból az Angyalvárba menekült, a bevehe- 
tetlen citadellába. Még tárgyaltak, mialatt a zsoldosok egy része 
már gyilkolni és rabolni kezdett. Néhány alakulat együtt maradt. 
Kapitányaik azt követelték Kelementől, hogy engedje át a Tevere 
innenső partján levő negyedeket egészen az Angyalvárig, azonkí- 
vül fizessen háromszázezer dukátot. A pápa elutasította a követe- 
lést. Amint az félős embereknél gyakran előfordul, Kelemen is rabiá- 
tus lett, mihelyt maga körül érezte a vár hatalmas falait. Lövetett. 

Ekkor kezdődött a tulajdonképpeni harc. El kellett foglalni a 
Tevere hídjait. A zsoldosok még mindig tartottak némi rendet. 
Estefelé kezükre került egész Róma. Zárt alakulatokba tömörül- 
tek, a spanyolok a Piazza Navonán, a németek a Campo de" Fiorin. 
Alkalmasint nem érezték magukat biztonságban a fogalmaik szerint 
óriási város szűk utcáin, a bíborosok és más főurak nagy palotái 
előtt, akik saját zsoldosaikkal és vazallusaikkal jól elsáncolták ma- 
gukat. Mihelyt azonban híre ment, hogy a málhacsapat megkezdte 
a fosztogatást, az alakulatok felbomlottak. Senki sem akart lema- 
radni, mindenki magának akarta a legértékesebb zsákmányt. 
A nagy , sacco" elkezdődött még az éjszakai órákban, kapubezúzá- 
sokkal, gyilkolással, megerőszakolással és minden egyéb tartozékkal. 

Ezt a , saccót" a fosztogatásnak és az öldöklésnek hosszú időtar- 
tama és alapossága jellemezte. Hogy egy meghódított várost a 
győztes szabad rablásra átengedett katonáinak, ez általános szokás 
volt. Az esetek többségében a parancsnokság néhány nap múlva 
megtiltotta a további fosztogatást. Rómában a hordáknak nem pa- 
rancsolt senki, fegyelemről szó sem lehetett. Nem néhány napig, 
nem egy hétig, hanem majdnem fél esztendeig fosztogattak, közben 
szüneteket tartva, amikor kénytelenek voltak visszahúzódni a kör- 
nyékre, mivel elfogyott vagy megsemmisült az élelmük. Az Angyal- 
várat, amelyben Kelemen húzta meg magát kardinálisainak egy 
részével, csak néhány futóárokkal zárták körül, s nem nagyon am- 
bicionálták az ostromot; a falakról hatékonyan lövöldözött rájuk 

a tüzérség. A város néhány pontján valamivel megfontoltabban vé- 
gezték a sarcolást azok a kapitányok, akiknek még engedelmesked- 
tek az embereik. Bekerítették a várszerűen erődített palotákat, és 
uraiktól szisztematikusan magas váltságdíjakat követeltek. Arra 
nagyon ügyeltek, hogy a bankárnegyedben a Fuggerek házát semmi 
baj ne érje, mert ez a bankház nagy zsákmánypénzeket utalt át ré- 
szükre Augsburgba. Ettől eltekintve nem tettek különbséget bí- 
bornokok és arisztokraták, egyházi tulajdon és polgári vagyon kö- 
zött. A vezeklést hirdető sienai prédikátort kihozták a börtönből, 
és diadalmenetben hordozták körül. Meg is vendégelték a zsoldosok, 
de a bátor ember nem köszönte meg, hanem éppúgy rájuk förmedt, 
mint a pápára: , Raboljatok csak, vegyétek csak el, amit találtok, 
mindent ki kell köpnötök a végén! A hadizsákmány éppúgy elmegy, 
mint az egyházi vagyon!" Í 

Jó prófétának bizonyult. A zsoldosok kezében nem sok maradt 
vagy éppen semmi. A Campo de" Fiorin nagy játékasztalokat állí- 
tottak fel, a tér szélén pénzváltók és felvásárlók lebzseltek, akik 
készpénzt adtak egy aranykehelyért vagy egy értékes brokátöltö- 
zékért. A zsoldosok mértéket nem ismerve vedelték a bort, az élel- 
miszerkészleteket néhány nap alatt felélték, sok élelem megrom- 
lott, kidobták az utcára, elégették. Az Angyalvár elleni támadások 
abbamaradtak. Ehelyett a német landsknechtek maskarás felvonu- 
lásokat rendeztek, bíborosnak öltözve mászkáltak a városban min- 
denfelé, , ily módon szórakoztak és majmoskodtak. Wilhelm von 
Sandizell a bandájával gyakran megjelent az Angyalvár előtt mint 
pápa, fején hármas koronával, a többiek bíbornoki ruhákban hó- 
doltak pápájuknak, hosszú palástjaikat elöl felemelve, hátul az 
uszályt a földön vonszolva maguk után ; fejüket és vállukat mélyen 
meggörnyesztve letérdeltek, megcsókolták az álpápa lábát és kezét. 
Azután az álpápa borral teli flaskával áldást osztott, és ivott Kele- 
men pápa egészségére. Az álkardinálisok mindegyike felhajtott egy 
üveg bort, és koccintott a pápával.- Közben így kiáltoztak: most 
igazi jámbor pápát meg kardinálisokat akarnak választani, akik 
engedelmesek a császár iránt, nem olyan engedetlenek, mint az 
eddigiek voltak, akik háborút és vérontást idéztek elő. Végül pedig 
az Angyalvár előtt hangosan ezt ordították : Luthert akarjuk pápá- 
vá tenni! Akinek ez tetszésére van, tartsa fel a kezét. Erre vala- 
mennyien felemelték a kezüket, és ezt harsogták: Luther pápa!" 

Napirenden voltak a véres összetűzések a spanyolok és a németek 
között, vagy ezek együtt támadtak az olaszokra. A kapitányok 
parancsaival nem sokat törődtek. A Péter-templomot kirabolták, 
mint már előzőleg Colonna emberei. Az egyik landsknecht-vezér, 
Schertlin például megszerezte azt az értékes kötelet, amelyre Júdás 
felakasztotta magát, s amelyet Luther is megtekintett római 
zarándokútja alatt ; szerencsésen meg is érkezett vele Augsburgba. 
Egy másik zsoldos a dárdájára erősítette a szent lándzsa hegyét. 
A spanyolok nem vettek részt az ilyen szentségtörésben. Viszont 
nagy hírnevet szereztek maguknak azzal, hogy a legválogatottabb 
kínzásokat alkalmazták, hogy elrejtett pénzek és kincsek helyét 
megtudják. A különböző módszereket meglehetős részletességgel 
jegyezték fel: az áldozatok talpát perzselték, nemi szerveiknél 
fogva felakasztották őket, stb. A megerőszakolásokról is sok szó esik 
a feljegyzésekben: , A spanyolok kiváltképpen bűnös és erőszakos 
módon bántak az asszonyokkal és leányokkal a férjek és apák szeme 
láttára, nagy volt a szerencsétlenség és a nyomorúság, és a hadinép 
durván és szeszélyesen viselkedett" — mondja egy szavahihető 
német, aki azt állítja, hogy honfitársai semmiféle , kegyetlen és 
természet ellen való" cselekedetet nem követtek el. Az olasz kor- 
társak a nápolyiakat tartották a leggonoszabb fosztogatóknak ; 
valószínűleg ők ismerték ki magukat legjobban Rómában. Nem 
hisszük, hogy a Róma kirablásában részt vett nációk bármelyike is 
szemrehányással illethette volna a többit. 

A hullákat ott hagyták heverni az utcákon. Nyár volt. A város 
bűzleni kezdett. Megcsappant a vízkészlet ; Róma akkor még nem 
volt a nagy barokk szökőkutak városa. A római láz, a hírhedt 
terzana, amely egyébként is veszedelmes volt minden idegenre, a 
bomló tetemek miazmáival egyesülve epidémiává nőtt, amelyet 
pestisnek neveztek. A járvány egyre többet ragadott el a győzők 
közül, és a vezeklést hirdető prédikátorok megint istenítéletről 
beszélhettek, mint a fosztogatásnál. A kapitányok által elrendelt 
szemléken már jelentős létszámfogyatkozás mutatkozott. A meg- 
maradtak újra követelni kezdték az esedékes zsoldot. Zendülések 
törtek ki, súlyos fenyegetések hangzottak el hónapokon keresztül a 
vezérek ellen. Fél esztendeig folyt a pusztítás, amely csak olyankor 
szünetelt, amikor a zsoldosok a környéken portyáztak, és más 
városokban harácsoltak. 


570 


Az Angyalvárban sem uralkodott sokkal nagyobb fegyelem, mint 
a császári zsoldosok között. A bíborosok, akik Kelemennel az erődbe 
menekülhettek, szokásuk szerint állandóan civakodtak egymással 
vagy a pápával. Cellini elmondja, hogy a vár legmagasabb ormán 
elhelyezett egy csatakígyót, de nem merte elsütni, félt, hogy a 
sánckasok esetleg lezuhannak az alsó teraszra, ahol éppen két 
bíboros vitatkozott dühösen. ,,Lőjj, lőjj!" — parancsolt rá a pápa 
udvarmestere, aki Cellini mellett állott. A lövés eldördült, az egyik 
sánckas a két egyházfejedelem közé esett, akik haragtól remegve egy 
pillanattal előbb kissé eltávolodtak egymástól. Az udvarmester 
odasúgta Cellininek : , Bárcsak úgy akarta volna Isten, hogy megöld 
a két gazembert! Az egyik a mi nagy szerencsétlenségünk oka, a 
másiktól talán még rosszabbat várhatunk." , A szegény pápa abbeli 
kétségbeesésében, hogy belül is, kívül is elárulták", mint Cellini 
véli, az ötvössel kitördelteti hármas koronájából a drágaköveket, s 
bevarratja ruhája redőibe, az aranyat pedig beolvasztatja. Ebben az 
időpontban a pápaság a rémült és tanácstalan Kelemenből meg egy 
kísérőből áll, akit istállószolgából tett bizalmasává, s akinek a 
ruhája alá rejti a drágakövek egy részét. Nem bízik sem a kardi- 
nálisokban, sem a kis létszámú védőcsapatban, sem a , legszentebb 
liga" seregében, amely az urbinói herceg vezérlete alatt a Róma 
előtti magaslatokon táboroz, óvatos távolságban. A liga serege a 
legcsekélyebb kísérletet sem teszi arra, hogy beavatkozzék, és meg- 
semmisítse a felbomlott császári hadakat. A régi bűnök meg- 
bosszulják magukat; a herceg nem felejtette el, hogy korábban a 
pápák csúnyán elbántak vele. Kelemen a legrosszabb hírt Firenzéből 
kapja. A nép ott fellázadt, ismét kikiáltotta a köztársaságot, a pápa 
helytartóját elkergette, és a pápa képmását az utcán szétvagdalta. 
A pápát legközelebbi nőrokona, az egyetlen törvényes születésű 
Medici, Clarice, Filippo Strozzi felesége, nyilvánosan fattyúnak 
csúfolta, aki nem méltó sem a pápaságra, sem arra, hogy igazi 
Medicinek tartsák. Úgy tűnt, végleg befellegzett a pápai uralomnak 
és a Medici-ház ragyogásának, s bajos volna eldönteni, melyik fájt 
jobban Kelemennek. 

Egyedül a császár kezében volt a döntés, s Károly szerencsésnek 
mondhatta magát, hogy a nagy , sacco" megkímélte attól, hogy rá 
háruljon a felelősség a pápa meggyilkolásáért, mert az egész világ őt 
vádolta volna, ha Kelement történetesen megölik — akár német 

landsknechtek, akár szigorúan katolikus zsoldosok, akár kevésbé 
szigorúan katolikus nápolyiak vagy Colonna emberei végeztek volna 
vele. Elég hanyagul űzte nagy játékát, ellentmondásos rendelkezé- 
sekkel és változó tartalmú nyilatkozatokkal. Még Róma meg- 
rohanása előtt élesen fenyegető hangú közleményt bocsátott ki, 
amelyet államtitkára, Alfonso de Valdés szerkesztett; ez afféle 
,Fehér Könyv" volt, tartalmazta a Kelemen pápa és a császár 
egymásnak küldött diplomáciai jegyzékeit is. A Hohenstauf II. 
Frigyes óta nem beszéltek így a pápai kúriával. De a hangnem új 
volt, csiszolt, ironikus humanista latin, s az egész európai közvéle- 
ményhez szólt. Luther írásaiból egy magányos , vakmerő szerzetes " 
szava szólt; itt azonban egy világbirodalom ura, egy császár beszélt, 
akinek hitbeli szilárdságát senki sem merészelte kétségbe vonni. 
Soha pápát nem kezeltek ennyire , felülről". , Itt vannak, kedves 
olvasó, Kelemen levelei", csak így ; ezekből ki-ki ítéletet alkothat 
magának. Az olvasók , csodálkozással, felháborodással, nevetve is, 
de gyakrabban sóhajtva" fogják levonni a tanulságokat. A pápai 
intrikák egész bűnlajstroma ki van itt teregetve, nem általános 
vádak, amilyeneket Luther hangoztatott, hanem a világpolitika 
gyakorlati ismeretén alapuló konkrétumok: X. Leó machinációi, 
hogy Pescarát rávegye a császártól való elpártolásra, a kiközösítések 
vad hajigálása. Nem pásztor az ilyen pápa, hanem farkas, amelyik 
betör a nyáj közé. És mik a céljai? Lényegében birtokokat meg- 
kaparintani, például Reggiót meg Rubierát; ,ki gondolná, hogy 
Krisztus földi helytartója akár egyetlen csepp keresztény vért is 
hajlandó volna ontani ilyen földi javakért? Nem fölöttébb idegen ez 
az evangélium tanításától?" Nem ezért bízatott rá a Szentszék. 
Majd a pápa feje fölött a bíborosokhoz fordul a császár. Hívjanak 
össze zsinatot, nehogy jóvátehetetlen károsodás érje a , keresztény 
republikát". A fejedelmek pedig hívjanak össze egy , univerzális 
konventet". Ha a pápa vonakodik, , császári méltóságunknál fogva 
alkalmazzuk" a szükséges orvosságokat. Ezt az iratot Áz isteni 
Károly védekezése címmel többféle kiadásban terjesztették : kiadták 
Antwerpenben, Mainzban; még Rómában is felbukkant a köny- 
vecske, a kor legerősebb és legjelentősebb vitairata. Megmutatja, 
hogy mennyire különböző síkokon folytak a pápaság elleni táma- 
dások. 

Most, Róma meghódítása után érte el a császár hatalmának 

delelőpontját. Most módjában állt, hogy a bíborosok által zsinatot 
hívasson össze, a , farkas" Kelement lemondásra kényszerítse, vagy 
egyszerűen letétesse, amint Konstanzban történt egy vagy három 
elődjével. Higgadtan gondolkodó diplomaták és államférfiak úgy 
hitték: itt a nagy pillanat, és precíz indítványokkal álltak elő. 
Károly képviselője, Gattinara kancellár unokaöccse, ezt írta a ki- 
fosztott Rómából: , Felséged mielőbbi rendelkezéseit várjuk Róma 
kormányzását illetően: Maradjon-e ebben a városban még valami- 
féle Apostoli Szék, vagy sem?" Milánóból vezére, Leyva, aki még 
mindig nem kapott pénzt zsoldosai kifizetésére, figyelmeztette: 
, Nem mindennap tesz csodát az Isten!" Genovai követe az egyházi 
állam eltörlését indítványozta ; a pápaságot egyházi kötelességeire 
kell korlátozni. A pápai kúriával folytatott tárgyalásainak tapasz- 
talatai alapján Moncadának ugyanez a véleménye: a pápa a leg- 
gonoszabb ellenség, minden bajt ő zúdított a kereszténységre; a 
császárnak meg kell fosztania őt annak lehetőségétől, hogy további 
károkat okozhasson; véget kell vetni az egyház világi uralmának. 
Alfonso de Valdés még nagyobb reményeket táplál: most meg 
lehetne szüntetni minden háborúskodást a keresztény világban, ezzel 
szabaddá válna az út a nagy közös cél felé: keresztes hadjárat a 
törökök ellen, Konstantinápoly meghódítása, a Szent Sír vissza- 
szerzése, s ily módon, ,amint sokan jövendölték, e keresztény 
uralkodó, a császár alatt az egész világ felvenné a mi szent katolikus 
hitünket. Teljesednének a Megváltó szavai: sés lészen egy akol és 
egy pásztorc." A filozófus és humanista Vives barátjához, Erasmus- 
hoz írott levelében az emberiség hatalmas békecsászáráról, a világ 
döntőbírájáról alkotott eszméit fejtegeti: ,, Krisztus a mi időnknek 
csodálatos alkalmat adott ezen eszmény valóra váltására, hála a 
császár nagy győzelmeinek és a pápa fogságának." 

A császár tanácstalan és határozatlan. A Rómából érkező első 
hírekre folytatja a vadászatokat, az udvari ünnepségeket. Amikor 
megrökönyödött arcokat lát maga körül, az elkövetett gaztettek és 
öldöklések miatt udvari gyászt rendel el. A franciskánusok generá- 
lisa, Ouifones elébe járul, és egyenesen a szemébe mondja : Ha nem 
teljesíti kötelességeit a pápával szemben, Luther , capitanó"-jának 
fogja nevezni a világ. Károly úgy rendelkezik, hogy a fogoly Kele- 
men pápát szállítsák Spanyolországba; aztán visszavonja ezt a 
rendelkezést. Könnyelműen elhanyagolja a legelső és legfontosabb 

dolgot, azt, hogy megtartson egy ütőképes haderőt. Csak tárgyalá- 
sokra és megegyezésekre gondol. Új közvetítők révén létrejön egy 
kompromisszum : a pápa zavartalanul elláthatja hivatali teendőit, 
ilyen értelemben , szabad", egyébként azonban továbbra is az 
Angyalvár foglya marad. Jó magaviseletének biztosítékául Ostiát és 
az egyházi állam más erődített helyeit adja át a császári csapatok- 
nak, és fizesse ki hátralékos zsoldjukat. Az Angyalvárba bevonul 
egy kétszáz válogatott landsknechtből álló őrség. A többiek tovább 
fosztogatnak, Róma környékén portyáznak, újra lázonganak, 
fenyegetik kapitányaikat. A császár lépésről lépésre lejjebb eresz- 
kedik az éppen elért csúcsról. A tanácsadók nagy tervei pár hónap 
leforgása alatt szertefoszlanak. A pápa csak némi kárpótlást fizet, 
megvesztegeti az őrséget, megszökik az Angyalvárból, Orvietóba 
menekül, amelynek magasan fekvő várában biztonságban érzi ma- 
gát, annál is inkább, mert ligája csapatai a közelben táboroznak. 

Orvietóban Kelemen viszonylag szabad, de újabb hálóba kerül, 
ezúttal nem a saját akciói miatt. Felkeresik az angol király követei. 
VIII. Henrik most már határozottan el akar válni ieleségétől, 
Katalintól, hogy elvehesse Boleyn Annát, akitől fiú utódot remél. 
A király rendíthetetlenül ragaszkodik a kánonjoghoz, ezért szüksége 
van a pápa diszpenzációjára, amely a húszesztendei házasságot 
érvénytelennek deklarálja. Katalin azonban a császár nagynénje, s 
Károly minden bizonnyal nagyon rossz néven venné, ha rokonát 
ilyen sérelem érné. Kelemen két oldalról szorongatva kínosan feszeng. 
Még nem sejti, hogy ez a kérdés mit fog előidézni: Auglia elszaka- 
dását a római egyháztól. Kész minden elképzelhető megoldásra, 
még a bigámia lehetőségét is mérlegelik ; a király egyelőre vegye csak 
feleségül a szóban forgó udvarhölgyet — véli Kelemen — , ha majd 
gyermekeik lesznek, a pápa törvényesíti őket. Hivatalos diszpen- 
zációt nem adhat, mivel elődje, II. Gyula diszpenzációval tette 
lehetővé az első házasságot : a boldogtalan Katalin fél évig Henrik 
fivérének volt a felesége, a férj fiatalon meghalt, s az özvegy állítólag 
érintetlen hajadon maradt. Noha a kánonjog szerint egy özvegy nem 
mehet férjhez elhunyt férje fivéréhez, egy ótestamentumi passzusra 
hivatkozva II. Gyula engedélyezte a házaságkötést azzal az indok- 
kal, hogy Katalin első házassága nem volt , tényleges elhálás". 
Kelemen nem érvényteleníthette elődjének ünnepélyes határozatát, 
mert ezzel súlyos csapást mért volna a pápai csalatkozhatatlan- 

ság amúgy is megingott elvére. Másrészt viszont nagy szüksége 
volt most Anglia szövetségére a császár ellen. Wolsey kardinális a 
maga részéről merész játszmát folytatott, s remélte, sikerül tartós 
ellenségeskedést szítania Anglia és a császár között; ő is pályája 
csúcsán állott akkor, közvetlenül bukása előtt, amely azért követ- 
kezett be, mert nem tudta elérni, hogy a pápa felbontsa Henrik 
házasságát. 

Ismét megperdült a szerencse kereke, méghozzá egyszerre két 
gyors fordulatot is tett. Franciaország beleszólt az eseményekbe. 
Egy francia hadsereg a felkavart Itálián keresztül, az elszórt csá- 
szári támaszpontok között egészen Nápolyig hatolt. Károly elvadult 
zsoldosai kénytelenek voltak kivonulni Rómából, hogy legalább ezt 
a déli támaszpontot megvédjék. A liga kancelláriáiban éppoly 
nagyszabású terveket kovácsoltak, mint nemrég Károly tanácsadói. 
Wolsey azt javasolta, hogy mozgósítsák a német fejedelmeket, és 
tétessék le a császárt; Velence megszállta az apuliai kikötőket. 
A tanácstalan császárnak nem jutott egyéb az eszébe, mint az, hogy 
a hitszegő Ferenc királyt annak rendje-módja szerint párviadalra 
hívja ki. A bohózat azzal végződött, hogy — amint hivatalosan kö- 
zölték — a bajvívó-segédek nem tudtak megegyezni a viadal hely- 
színében. Nehéz dolog a nagyhatalmak és urak házassági kombiná- 
cióit, párbajkihívásait, egymás letevésére szőtt terveiket, újra- 
szövetkezéseiket, hozományok vagy itáliai területsávocskák körül 
folyó kicsinyes alkudozásaikat illő történelmi komolysággal szem- 
lélni, pedig ezt megkívánja az a körülmény, hogy ebben a kaotikus 
zűrzavarban rakták le egy jövendő Európa alapjait, és dőlt el a 
reformáció sorsa. ; 

A császárt csak hihetetlen szerencséje szabadítja meg a már-már 
halálos bonyodalomtól. A Nápoly előtt táborozó francia sereget egy 
járvány megsemmisíti, alig marad belőle valami. Károly ismét 
győztes, anélkül, hogy bármit is tett volna, azonkívül, hogy várt. 
Kelemen pápa, noha titokban igen nagy reményeket fűzött a 
francia vállalkozáshoz, legalább annyira távol tartotta magát tőle, 
hogy most kijelenthette : ő semleges maradt. A döntő katonai csapá- 
sokat és a magasabb röptű elgondolásokat általános kimerültség 
követi, s így jön létre a kor számos tisztességtelen békekötéseinek 
egyike. 1529 nyarán Barcelonában állapodnak meg a feltételekben, 
amelyeket egyik félnek sincs szándékában megtartani. A pápa át- 


575 


engedi a császárnak az uralmat Felső-Itáliában, Nápoly-Szicíliában. 
Ennek fejében fegyveres segítséget kap, hogy leverhesse a firenzei 
republikánusokat. Franciaország megegyezik Károllyal; a két feje- 
delmi asszony, Margit németalföldi helytartó és Lujza, a Írancia 
király anyja hozza létre a , cambrai-i hölgybékét", amelynek az a 
célja, hogy pótolja a megszegett madridi szerződést, s legalább 
néhánv évvel késleltessen egy újabb szakítást. Ferenc király — 
akárcsak Madridban — most is azonnal bejelenti fenntartásait és 
tiltakozásait ; csupán átmenetileg mond le itáliai jogairól. Az európai 
közvélemény épülésére ünnepélyesen meghirdetik : a szerződő felek 
teljesen egyetértenek abban, hogy most már erélyesen kell harcolni 
az eretnekség ellen, amely a katolikus uralkodók évekig tartó 
viszálykodásai közben oly nagymértékben elterjedt. 

Károly elhatározza, hogy olasz földre látogat, részint azért, hogy 
megpecsételje a szövetséget, részint azért, hogy körülnézzen abban 
az Itáliában, amelyet fizetetlen csapatai hódítottak meg neki. 
Rómába nem meri betenni a lábát. Bolognában találkozik Kele- 
mennel. Két egymás mellett álló házban szállnak meg, amelyeket 
belülegy ajtó köt össze, úgyhogy egyikből át lehet menni a másikba. 
Az ajtóhoz csak a császárnak és a pápának van kulcsa. Nem tudjuk 
pontosan, miről tárgyaltak, csak azt, hogy Károly szokása szerint 
emlékezetét támogató cédulát tartott a kezében, s folyton konzul- 
tált. Kelemennek nem volt szüksége arra, hogy feljegyezze magának 
a szempontjait. Céljai most már egyértelműek, Itália felszabadításá- 
ról szó sem lehetett többé ; minden becsvágya arra koncentrálódott, 
hogy Firenzében megszüntesse a republikánusok uralmát, és vissza- 
állítsa a Medici-ház hatalmát. Legitim jelöltjei nem voltak, csak két 
fölöttébb kétes Medici-fattyú, Alessandro és Ippolito. Az idősebb és 
valamivel jóravalóbb Ippolitót oly módon állította félre a pápa, 
hogy kinevezte bíborosnak, bár a becsvágyó ifjú kézzel-lábbal tilta- 
kozott ellene. Az akkori kardinálisok tarka csoportjába tehát olyan 
valaki is bekerült, akinek fejébe büntetésül nyomták a piros kalapot. 
A császár mindennel egyetért ; Alessandróhoz feleségül adja törvény- 
telen leányát, annak a régi tábori szerelmi viszonynak a gyümölcsét, 
amelyet egy ílamand polgárleánnyal folytatott; az új vőt hercegi 
rangra emeli, és zsoldosaival elfoglaltatja számára Firenzét. Erre a 
célra Rómából küldi a zsoldosokat — bár számuk erősen meg- 
fogyatkozott —, ugyanazokat, akik nemrég fel akarták akasztani 

Kelement. Michelangelo, a meggyőződéses republikánus, igyekezett 
megvédeni Firenzét, és a San Miniato dombján modern bástyákat 
épített, de hiába. A város néhány hónapi hősies védekezés után 
kénytelen kapitulálni. Alessandro bevonul Firenzébe, s megkezdi 
azt a rémuralmat, amely csak néhány év múlva ér véget, amikor 
egy unokafivére meggyilkolja. 

Michalengelo, akinek egy ideig bujkálnia kell, ezekben az években 
a Medici-nemzetség óriásira tervezett síremlékén dolgozik, , inkább 
Kelemen pápától való félelemből, mint a Mediciek iránti szeretet- 
ből", amint. tanítványa és életrajzírója, Condivi mondja. A Medici- 
ház két jelentéktelen tagjának a szobra készült el csupán, s a művész 
nem vette figyelembe a pápának azt az elképzelését, hogy a szarko- 
fágok előtt a Mediciek erényeit szimbolizáló szoboralakok álljanak. 
Ehelyett megalkotja azokat a nem teljesen befejezett márvány- 
fantáziákat, amelyek , Nappal és Éj, Hajnal és Alkonyat" néven 
ismeretesek, s valósággal szétfeszítik a San Lorenzo új sekrestyéjé- 
ben a szűk tér arányait. Már a kortársak is találgatták a szobor- 
alakok jelentését. Az akkori allegorikus elképzelések szerint talán 
az áll legközelebb az igazsághoz, hogy az ,Éj" azt a sötétséget 
szimbolizálja, amely rászakadt Itáliára és a mester szeretett váro- 
sára. 

Allegória, de üres allegória volt a császár és a pápa ünnepélyes 
szövetkezése is, amelyet fényűző pompával, felvonulásokkal de- 
monstráltak. A pápa megkoronázta a császárt; ez volt az utolsó 
ilyen aktus a német történelemben. A hagyományos felfogás sze- 
rint, amely parancsolón megkívánta, hogy a koronázás színhelye 
Róma legyen, ez csak amolyan fél koronázásnak számított, a néme- 
tek pedig még annyiba sem vették. Sem a választófejedelmek, 
sem a lovagok nem voltak képviselve, csak a spanyol Leyva cse- 
kély számú német zsoldosa volt ott. A császárt spanyol főnemesek 
és olasz urak vették körül, a választófejedelmek helyett ők vitték 
előtte a menetben a jogart, a kardot meg a koronát. Utánuk lépked- 
tek a különböző spanyol tartományok heroldjai, s ez már nem volt 
üres allegória. A pápa Károly fejére tette Nagy Károly koronáját ; a 
császár esküvel fogadta, hogy megvédelmezi az egyházat, annak 
minden birtokát és jogát. A francia követ Párizsba küldött jelenté- 
sében megemlítette: a ceremóniát figyelve világosan látta, hogy a 
pápa mellén az erős sóhajtások miatt hullámzott a köntös. Azt is 

hozzáfűzte a francia követ, hogy Kelemen titkos audiencián fogadta, 
s kijelentette : jól tudja, hogy a császár be fogja csapni, de kénytelen 
úgy tenni, mintha nem tudná. A császár ugyanígy Ír a pápáról 
öccséhez, Ferdinándhoz küldött levelében. 

A pápa aztán visszatért az alaposan feldúlt Rómába, amelynek 
még évtizedekre volt szüksége ahhoz, hogy ki tudta heverni a nagy 
, saccót", A császár spanyol kíséretével Németország felé vette út- 
ját. Újabb birodalmi gyűlést hívott össze Augsburgba, amely már 
csak azért is fontos város volt a számára, mert ott laktak azok, akik 
a legtöbb pénzt kölcsönözték neki. A német választófejedelmek elég- 
gé szánalmas panasziratát vitte magával; a fejedelmek azt sérel- 
mezték, hogy a császár nem kérte ki tanácsaikat sem a koronázás- 
sal, sem az itáliai hatalmakkal kötött szerződésekkel kapcsolatban. 
Kíséretében volt Campeggio pápai legátus, aki részletesebb javas- 
latokat tartalmazó szakvéleményt vitt magával arra vonatkozólag, 
miképpen kell eljárni a protestáns eretnekekkel szemben: előbb 
meggyőzési kísérletek, azután tűz és kard, pontosabban a szem- 
beszegülők hűbérének és birtokainak elkobzása és a spanyol min- 
tájú inkvizíció bevezetése. A birodalmi gyűlést összehívó császári 
irat másként szólt. A legudvariasabb formákban közölte, hogy min- 
den viszályt rendezni kell, a múltbeli tévelygések felett ítéljen az 
Üdvözítő. A császár , mindenki nézeteit és véleményeit szeretetben 
óhajtja meghallgatni". 


A protestánsok 


Majdnem tíz évig volt távol Németországtól a császár. Időközben 
a wittenbergi szerzetes követőinek laza csoportjai, a , lutheri szek- 
ta" hívei már protestánsokká lettek. Még nem alkottak szervezett 
pártot vagy hatalmi csoportot, de már jelentős erőt képviseltek, 
amellyel számolni kellett. A protestantizmus határvonalai sokáig 
teljesen bizonytalanok maradtak. Vallási kapcsolatok hatalompo- 
litikai tervekkel, vágyakkal, igényekkel kereszteződtek. Nagy te- 
rületek még semlegesek maradtak, a várakozás álláspontjára he- 
lyezkedtek. Majdnem általános volt az a remény, hogy végül si- 

kerül egy eléggé megnyugtató megoldást, megegyezést találni, 
zsinatot vagy országgyűlést. Még mindig nem halt el az a gondolat, 
hogy a császár, ha végre kegyeskedik személyesen megjelenni, ta- 
lán rendet tud teremteni. Az uralkodó személyes fellépése akkoriban 
nagyon sokat jelentett, nemcsak Németországban. A comunerók 
rendkívül fenyegető felkelései után Károly spanyol alattvalói is 
csak akkor nyugodtak meg, és váltak engedelmessé, amikor ural- 
kodójuk elhatározta, hogy közöttük tartózkodik, és ott, helyben 
kormányozza őket. A német fejedelmek pozícióját az tette szilárd- 
dá, hogy állandóan tartományukban laktak, s így érvényesíteni 
tudták akaratukat a maguk területén. Franciaország és Anglia ereje 
abban rejlett, hogy mindkét országnak egy fővárosa és egy királya 
volt, s uralkodóik — I. Ferenc, illetve VIII. Henrik — minden hi- 
bájuk és problematikus vonásuk ellenére, sőt részint éppen azért, 
népüket képviselték. A németeknek viszont csak egy , római csá- 
szárjuk" volt, aki franciául s egy idő óta spanyolul is beszélt, itáliai 
kancellárja volt, burgund, spanyol titkárokkal meg tanácsadók- 
kal vette magát körül, és államtanácsa félreeső zugában adott he- 
lyet Márklin prépostnak, a német ügyek referensének. Németor- 
szágot tíz éven keresztül császári biztosok kormányozták, azaz 
voltaképpen nem kormányozta senki. 

A rendek ugyan sokszor tartottak birodalmi gyűléseket, mindig 
a régi délnémet császári városokban, Wormsban, Speyerben, Augs- 
burgban, Nürnbergben, ahol nagyszabású banketteket, vadásza- 
tokat, tornaviadalokat rendeztek, s jelentéktelen, sokszor egymás- 
. nak ellentmondó határozatokat hoztak, amelyeket aztán senki sem 
hajtott végre. Az 1521. évi wormsi birodalmi gyűlés sok fontos dön- 
téséből már csak az a császári ediktum maradt meg, amely Luthert 
és követőit kiközösítette, de a birodalom nagy részében ezzel sem 
törődtek. A császár a maga konok módján mindenesetre jól az em- 
lékezetében tartotta, és újra meg újra felemelte figyelmeztető sza- 
vát: az ediktum, az ediktum! Hogy az ediktum miként hajtható 
végre, azzal nem törődött. Óriási levelezésében — mert folyton 
írt, és gondolatait mindig csak a papíron próbálta először tisztázni 
és rögzíteni — alig találunk egy szót, amely arról tanúskodik, hogy 
akár csak felületes érdeklődéssel is gondolt volna arra az országra, 
amelynek a koronáját viselte. Nem vizsgáljuk a kedélyt vagy ér- 
zelmeket, amelyeknek nem szabad szerepet játszaniuk egy császár- 

nál, Mélységesen lenézte a német fejedelmeket, , értéktelen lomnak"? 
tartotta őket, mint később Nagy Frigyes. A fejedelmek megveszte- 

gethetők és ugyanakkor dacosak voltak. Mindig és kizárólag csak a 
pénz érdekelte őket, csupán assaját céljaikat nézték. Sohasem lehetett 

pénzt előteremteni a Burgund — Habsburg-dinasztia nagy imperiális 

terveihez, de még a törökök elleni háborúhoz sem, amely pedig 

egyre sürgetőbb lett, mivel a hitetlenek az osztrák örökös tartomá- 
nyokat fenyegették. Már Bécs előtt álltak, Stíriában, Karintiában 
portyáztak, Magyarország nyitva: állt előttük. Károlynak a török 

kérdés volt a fő.gondja. Elsősorban ezt a problémát akarta dűlőre 

vinni a meghirdetett birodalmi gyűlésen. A vallási problémákat 
már csak azért is meg kell szüntetni, mivel a rendek általános rész- 
vétele nélkül nem lehet eredményesen hadat viselni a szultán ellen. 
Kik voltak a protestánsok, akik szembehelyezkedtek vele? Azelőtt 

is folyton protestáltak, a reformáció állandó követelés volt. Nagy 
tervekben egyetlen birodalmi gyűlés sem szűkölködött. Mint láttuk, 
1524-ben nagy országgyűlést akartak megrendezni Speyerben, 
olyan messzemenő szándékokkal, hogy Ranke véleménye szerint 
,soha nem nyílt ennél nagyszerűbb kilátás a nemzet egysége és a 

németek továbbfejlődése számára"; a vallási kérdéseket egyete- 
mek szakvéleménye alapján kívánták megoldani. Említettük, hogy 
a császár Madridból küldött levelében a gyűlést betiltotta, és a me- 

rész reformátorok beadták a derekukat. Ugyanez többször is meg- 
ismétlődött. A különböző felkelések megváltoztatták a képet; 
Sickingen zendülése volt az első riasztólövés, a parasztháború már 
igen komoly figyelmeztetés. Attól fogva csak ez a vélemény járta : 
semmilyen újítás, egyetlen területen sem. Évről évre csökkent azok- 
nak a kezdeti többsége, akik reformációt követeltek. A nyílt komp- 

romisszumos formulák különféle magyarázataival nehezen állták 
meg a helyüket. Az 1526. évi speyeri birodalmi gyűlésen kialakult az 
a formula, amely szerint mindegyik rend , olyan magatartást tanúsít- 

son, amelyekért felelni tud Isten és a császár előtt". Ez alapjában 
véve már az az ely volt, amelyhez a következő évszázadok igazod- 
tak. A legközelebbi birodalmi gyűlésen, amelyet 1529-ben tartottak 
ugyancsak Speyerben, az óhitű erők többsége már olyan erős volt, 
hogy teljes fronton megindíthatta az ellentámadást: a birodalom 
minden tartományában vissza kell állítani a régi vallási és birtok- 
viszonyokat, érvényteleníteni kell a homályos türelmi határozato- 

kat. Csak néhány fejedelem és város jelentette ki, hogy egy ünne- 
pélyes és egyhangúlag elfogadott határozatot nem lehet pár évvel 
később ismét eltörölni. A többség leszavazta őket. Utólag tiltakozó 
jegyzékben fejtették ki véleményüket. Innen kapták a , protestáns" 
nevet. 

Ennek a világtörténelmi jelentőségű mozgalomnak, pártnak és 
később hatalmi csoportnak a kezdetei nagyon szerények voltak. 
A hét választófejedelem közül csak a szász csatlakozott hozzá, a 
többi fejedelem közül csupán Fülöp hesseni tartománygróf meg 
néhány kisebb úr; fő támaszai a városok voltak, amelyekben a re- 
formáció már jelentős tért hódított. De még a városok közt is akad- 
tak határozatlanok : Köln és Frankfurt először aláírta a tiltakozást, 
majd visszatáncolt. Tizennégy város állhatatos maradt, köztük 
Nürnberg és Strassburg volt a legfontosabb. Egészben véve ezek a 
protestánsok — parlamenti kifejezéssel élve — csak töredék cso- 
portot alkottak, maroknyi kisebbségként álltak egy túlnyomó több- 
séggel szemben. 

De a birodalmi gyűléseken leadott szavazatok aránya csak felü- 
letes képet nyújt. A mozgalom már jelentős további területeket 
hódított meg, és éppoly kevéssé törődött a birodalmi gyűlésekkel, 
mint a fejedelmek. A reformáció története tartomány- és helytörté- 
net, és a fejlődés olyan különböző módokon, olyan hosszú időtartam 
alatt ment végbe, hogy csak durva erőszakkal lehet a történeti vizs- 
gálat által mégkívánt áttekinthetőségbe, , nagy vonalakba" bele- 
szorítani. A reflektorfény leginkább a különféle szövetkezési törek- 
véseket és koalíciókat világítja meg: először a katolikusok szövet- 
keztek Regensburgban, a protestánsok tétován követték példájukat 
a Gothában és Torgauban megtartott. tanácskozásokon, miután a 
városok a saját szakállukra már tettek ilyen irányú lépéseket. 
A ,saját szakállukra" kifejezés a jellemző, mert majdnem olyan 
különálló akciók történtek, mint a parasztháborúban, ahol az egyes 
felkelő csoportok szintén egymástól függetlenül tevékenykedtek. Itt 
is voltak radikálisabb és mérsékeltebb elemek, olyanok, akik gyors 
és határozott cselekvést követeltek, s olyanok, akik tétováztak. 
Mint a parasztháborúban, itt is fontos volt a vezetők egyénisége. 
Emellett még a nemzedékek közötti különbség is szerepet játszott. 
Az öregebb fejedelmek, mint például János szász választó, továbbra 
is megfontoltak, lassúak, és teljesen begubóznak a maguk lokális 

politikájába. A fiatal, tüzes-nyugtalan Hesseni Fülöp tartománygróf 
veszi át a protestáns párt vezérének szerepét, annak ellenére, hogy 
fejedelemsége csekély erőt képvisel. Ő a hajtóereje minden előre- 
törésnek, szövetségkötési tárgyalásnak ; pihenést nem ismerve jár- 
kel mindenfelé, megbeszéléseket folytat, konspirál, átfogó terveket 
kovácsol, amelyek messze túlmennek még a birodalom határain is, 
és belenyúlnak a nagy európai politikába. Még jóformán gyerek- 
ember korában segített Sickingen, majd a türingiai parasztok leve- 
résében ; érti a módját, hogyan kezelje a rangjabeli urakat tanács- 
kozásokon, ahol sokat kell inni, tenyegetőzni, ígérgetni és gyorsan 
kombinálni, ha a nehézkes partnerek bizalmatlanná válnak, s ki 
akarnak szállni a vállalkozásból. Alacsony, inas alkat, merőben 
más típus, mint a szász fejedelmi ház tagjai, akik idomtalanok ; 
János Frigyes is, a választófejedelmi cím várományosa, ifjú kora 
ellenére már valóságos kolosszus. 

A katolikus pártnak is megvannak a maga bajai és nehézségei. 
Bajorország igen becsvágyó különterveket kovácsol, amelyeknek 
spiritus rectora a rendkívül mozgékony szellemű és korszerűen 
, machiavellista" gondolkodású Eck kancellár. (Névrokona az 
ingolstadti Dr. Ecknek, aki még mindig lázasan polemizál Luther- 
ral.) Bajor földön a legerélyesebben elfojtják ugyan az új tant, de 
az a másik tan sem tetszik, amely szerint egyedül a Habsburg-ház 
hivatott arra, hogy a birodalom ura legyen. Osztrák Ferdinánd sze- 
retne német király lenni, minthogy bátyja, a császár állandóan 
távol van Németországtól. A Wittelsbachok úgy vélekednek, hogy 
ők valók igazában német királynak. Ilyenformán tehát a katolikus 
táboron keresztbeszövetkezések és intrikák kiterjedt hálózata hú- 
zódik keresztül, amely pattanásig feszíti ezt a koalíciót. A protes- 
tánsok elleni Íront mellett van egy másik front is, amely a Habs- 
burg-ház ellen irányul. Közben beható tárgyalások folynak Francia- 
országgal. A pápai kúria szintén részt vesz a Habsburg-ellenes ma- 
nőverekben. Rómában éppoly kevéssé óhajtanak egy Habsburgot 
királynak, mint ahogy nem akarták Károlyt császárnak. És a 
Habsburg-ház annál is inkább egyre veszedelmesebb erőnek tűnik, 
mivel immár közmondásos szerencséje megint nagyot lendített raj- 
ta: Ferdinánd főhercegnek, aki eddig felkelésektől és ellenálló tar- 
tományi gyűlésektől fenyegetve roppant bizonytalanul ült osztrák 
örökös tartományaiban, egyszerre két királyi korona hullott szó 

szerint az ölébe. A törökök 1526-ban hatalmas sereggel előnyomulva 
lerohanták Magyarországot. A mohácsi csatában elesett Lajos, a 
fiatal Jagelló-király, aki nemcsak a magyar, hanem a cseh korona 
birtokosa is volt; a Habsburg-dinasztia eredményes háziszereként 
alkalmazott örökösödési szerződések egyike lehetővé tette, hogy 
Ferdinánd követhesse a trónon, s ezzel megkezdődött a Habsbur- 
gok évszázados uralma Közép-Európában. A térképen már akkor, 
a kezdet kezdetén impozánsnak hatott ez az uralom; valójában 
egyelőre nagyon laza és bizonytalan volt. A magyar mágnások az 
erdélyi Zápolyát választották királlyá, aki a szultán pártfogását 
élvezte. Így tehát két magyar király volt; közülük Ferdinánd csak 
Magyarország északi peremén tudta megvetni a lábát. A csehek, 
akiknek koronájáért többen vetélkedtek, elsősorban a bajor hercegek, 
sok huzavona után Ferdinánd mellett döntöttek. Az érintett né- 
peknek semmi közük sem volt mindezekhez a kapitulációkhoz ; mind- 
két országban mágnások, nemesi klikkek intézték az ügyet, és még 
sokáig ők dirigáltak. Az egymást keresztező szándékok és célok szün- 
telen huzavonájának következménye volt az is, hogy a régi hithez 
ragaszkodók pártja nyomasztó számbeli fölénye ellenére csak laví- 
rozni tudott. , Papírformája" szerint egyszerűen elsöpörhette volna 
a protestánsokat, annál is inkább, mivel az utóbbiak megoszlottak. 

A katolikusok politikai okokból nem voltak egységesek, a protes- 
tánsokat hitviták osztották meg. Aleander nuncius még 1521-ben 
Wormsból azt jelentette Rómába, hogy ,a németek kilenctized ré- 
sze Luther csatakiáltását" harsogja. De az az ujjongás, amely 
Luther első fellépését fogadta, azóta elhalkult. Más vezetők buk- 
kantak fel. Megjelentek a , rajongók", akiket üldöztek, elkergettek, 
öldöstek, kivégeztek, s akik állandó fenyegetést jelentettek, ugyan- 
akkor az elnyomottak folyvást beléjük vetették reményüket. Szá- 
mukat megállapítani vagy akár csak hozzávetőleg felbecsülni nem 
lehetett, ma sem lehet, mert ,a föld alatt" éltek, csendesen, de 
annál szívósabban folytatva ellenálló tevékenységüket. Luther a 
, nüntzeri szellemet" látta bennük, de kérdéses, hogy ezekben a 
csoportokban mennyi élt tovább Müntzer gondolataiból. Eluta- 
sítottak minden állami tekintélyt, minden fegyveres erőszakot, 
minden esküt, minden szertartást, minden szentséget, még a Bib- 
liára mint legfőbb tekintélyre való hivatkozást is ; vezérlő csillaguk 
a lélek volt, a közvetlen inspiráció, a kiválasztott közvetlen érint- 

kezése Istennel. Ebben radikális individualisták voltak, noha szo- 
rosan összezárkóztak konventikulumaikban, s bármikor a legnagyobb 
készséggel osztották meg egymással utolsó falat kenyerüket. Egé- 
szen individuális jegyekről lehet csak felismerni őket; néhány pró- 
féta neve jelzi az utat, amely a szenvedések útja volt, követőik ró- 
luk nevezték el magukat: Melchior Hofímannról a melchioriták, 
Jakob Hutterról a hutteriánusok, Menno Simonsról a mennoniták, 
a sziléziai Kaspar Schwenkfeldről a schwenkfeldiánusok. Luther 
és kortársai nem tettek köztük különbséget, s nem is volt türelmük 
hozzá, hogy határt vonjanak a harcos és a békés csoportok között: 
valamennyit újrakeresztelőknek vagy , szakramentálóknak", szak- 
ramentáriusoknak nevezték, a keresztség és az úrvacsora szentsé- 
géről vallott eltérő nézeteik miatt. 

Különösképpen végzetes következményekkel járt az, hogy Luther 
Zwinglit és követőit is minden további nélkül a , rajongók" ( , rajongó 
lelkek") és , szakramentálók" közé sorolta, s velük szemben is ugyan- 
arra az elutasító álláspontra helyezkedett. Figyelmen kívül hagyta, 
hogy Zwingli éppen az ellenkezője volt a rajongó típusnak, jól 
kiismerte magát a világ dolgaiban, nem úgy, mint Luther, ottho- 
nosan mozgott a politika területén, s az újrakeresztelőket maga 
is minden eszközzel igyekezett elnyomni. Erről még az össze- 
függés megvilágítása során beszélnünk kell. A protestáns tábor két 
legerősebb egyéniségének vitája a dogmatikai különbségekkel, 
amelyek az , úrvacsora-vitában" kulmináltak, a mozgalom politikai 
sorsára is döntő kihatással volt. Zwingli Zürichen és a svájci váro- 
sokon messze túl is követőkre talált. A délnémet közösségek sokkal 
inkább vele rokonszenveztek, mint a messzi Szászországban lakó 
Lutherral meg nehézkes-szűkkeblű fejedelmével. A birodalom és a 
svájci kantonok szövetsége közti kapcsolat ekkor még egyáltalán 
nem szakadt meg teljesen, sőt számos birodalmi város foglalkozott 
azzal a gondolattal, hogy belép a kantonok szövetségébe ; némelyik 
már kötött is kifejezetten ilyen értelmű, noha csak laza szerződést, 
Egy , Nagy-Svájc", amely egészen Frankföldig és Svábföldig ter- 
jed, vagy belenyúlik Allgáuba, nem volt üres illúzió. Hesseni Fü- 
löp tartománygróf számos nagytérség-terve között ezt az elgondo- 
lást is támogatta ; magát is felvétette szövetségesi minőségben a zü- 
richi polgárok közösségébe. Nem csupán vallási meggyőződések kér- 
dése volt ez. Svájc még mindig Európa potenciálisan legnagyobb 

katonai erejének számított, és csatlakozásával egy csapásra az egész 
katolikus koaliciónál hatalmasabbá tette volna a protestáns tábort. 
Fülöp minden igyekezetével azon volt, hogy összebékítse Luthert 
és Zwinglit, de ez nem sikerült. Összehozta a marburgi találkozót, 
amely három napig tartott, s éppoly eredménytelenül ért véget, 
mint a kor többi hitvitája. 

Ilyen képet mutatott a valóban kétségbeejtően zűrzavaros terep, 
amelyen a nem ok nélkül , tábornak" nevezett két párt szemben 
állott egymással, amikor végre Károly császár személyesen megje- 
lent a színen. A birodalmi gyűlésekre nemcsak delegációk utaztak. 
Ősi germán hagyomány szerint minden ilyen összejövetelen tekinté- 
lyes létszámú, jól felfegyverzett lovascsapat kíséretében volt szo- 
kás megjelenni. A nagy és költséges lakomázások is fontosak vol- 
tak; az eszem-iszom közben folytatott magánbeszélgetések gyak- 
ran többet nyomtak a latban, mint a plénum előtt elmondott kö- 
rülményes nyilatkozatok. Újabban, amióta a hitvallási kérdések 
kiéleződtek, szimbolikus akciók is jelentőssé váltak. A katolikusok 
fontosnak tartották az ünnepélyes nagymiséket és miséket, s ellen- 
feleiket megpróbálták rákényszeríteni, hogy azokon megjelenjenek ; 
a protestánsok azzal válaszoltak, hogy prédikátoraikkal az új stí- 
lusban prédikáltattak. 

A császár, aki eddigelé oly sokszor volt szorongatott helyzetben, 
ezúttal igen hatalmas úrként jelent meg. Sikerült engedelmességre 
kényszerítenie Spanyolországot, amely számára már-már elveszett- 
nek látszott, amikor legutóbb, a wormsi birodalmi gyűlés alkalmá- 
val Németországban tartózkodott. Itáliát alávetette, Franciaorszá- 
got sakkban tartotta, a pápát mélyen megalázta azzal, hogy fog- 
ságba ejtette, és székvárosát kifosztotta. Hosszú idő után most újra 
hitelképes volt, és a Fuggerek meg a többi bankár úgy ítélték meg 
a helyzetet, hogy nyugodtan kölcsönözhetnek neki igen magas 
összegeket. Egy császár személyes megjelenése a pénzbeli ajándékok 
és kegyosztások valóságos esőjét jelentette. Károly Bologna felől 
jövet először Innsbruckban állapodott meg, és igyekezett kipuha- 
tolni a közhangulatot. A velencei követ olasz könyvelési pontosság- 
gal jegyezte fel, hogy őfelsége már kétszázhetvenezer tallért költött 
el. Tüstént jelentkeztek kérelmezők és bűnbánó vétkesek. Az orszá- 
gából elűzött Keresztély dán király, aki Wittenbergben Luther hí- 
véül szegődött, most sógora, Károly lába elé vetette magát, és ki- 

jelentette, hogy visszatért a régi hithez. Ferdinánd levélben közölte : 
időközben tárgyalt a szász választófejedelemmel, de csak azért, 
hogy hitegesse ; sokféle indokkal lehet a fő rebellist , megbüntetni, 
ahányszor csak tetszik neked — jogi okok alapján, és nem kell a 
vallásra hivatkoznod". A császár habozott, mint mindig. Tanács- 
adóinak véleményei megoszlottak. Még mellette állott Gattinara 
kancellár ; súlyos beteg volt már, de befolyása nem vesztett erejé- 
ből; nem felejtette el a pápa háborús machinációit, s meg volt róla 
győződve, hogy Kelemen adandó alkalommal ott folytatja majd, 
ahol kényszerűségből abbahagyta. Gattinara az olasz ember és a 
bíboros teljes függetlenségével állt szemben a pápai kúria politiká- 
jával, és Bolognában igen érélyesen nyilatkozott Kelemen előtt; 
Melanchthon, aki tudomást szerzett erről, nagy reményeket fűzött 
a kancellár személyéhez. Gattinara Innsbruckban halt meg, mielőtt 
a nagy kavalkád bevonult Augsburgba. Károly, aki időközben érett 
emberré vált, sőt harmincéves korára arca már ötvenesztendősnek 
látszott, attól fogva nem tűrt meg maga mellett olyan nagy befo- 
lyású kancellárt, amilyen Gattinara volt. Egyeduralkodóvá lett, 
és ezt már most is világosan kifejezésre juttatta. 

Ez mindenekelőtt a burgundi hagyomány szerinti szertartásrend- 
ben mutatkozott meg, amelyet éppoly komolyan vett, mint a vallá- 
si kérdéseket. Elsősorban Campeggio pápai legátus fellépését kellett 
szabályozni. A fejedelmek, akik a szokottnál jóval nagyobb szám- 
ban gyűltek össze, leszálltak lovukról, amikor a császár belépett 
a városba. Károly és a vele levő Ferdinánd szintén nyeregből szállt. 
Csak a legátus maradt öszvére hátán, és a fejedelmi személyek fölé 
magasodva áldást osztott. Az áldásnál a császár, Ferdinánd király 
és a fejedelmek többsége letérdelt. János választó és még néhány 
protestáns fejedelem állva maradt. ; 

Utána következett a bevonulás, mindazzal a pompával, amely- 
ben ez az ünnepélyeket kedvelő kor oly nagy örömét lelte. Elöl ha- 
ladt két, sebtében verbuvált landsknechtekből alakított kis lovas- 
csapat mint a császár testőrsége; jó néhányan közülük kiszolgált 
régi zsoldosok, akik Itáliában verekedtek érte, és az Angyalvárba 
zárkózott pápát fenyegették ; többen, akik meggazdagodtak a zsák- 
mányból, arannyal hímzett selyemzekében feszítettek, majd kire- 
pedt rajtuk a ruha. Utánuk következtek a választófejedelmek csa- 
patai, mindegyik a maga színeiben ; a szászok barna bőrzekét vi- 

seltek. A császár háromszínű baldachin alatt lovagolt, szigorúan 
spanyol öltözékben. A protokol! szakértői tudták, hogy előzőleg 
milyen kellemetlen viták folytak: Károly mindenáron azt akarta, 
hogy a pápai nuncius mellette vonuljon a menetben. Az egyházi 
választófejedelmek, akik ilyen kérdésekben , protestánsok" voltak, 
kijelentették, hogy a császár kívánsága ellenkezik a hagyományos 
szokással. Végül a császár engedett. Ferdinánd és a legátus a bal- 
dachinon kívül lovagolt. Az egész kavalkád a dómhoz vonult. Ott 
tedeumot celebráltak. Majd a fejedelmek elkísérték a császárt a 
szállására, a püspöki rezidenciába. 

Ott mindjárt, még a napirenden kívül, sor került az első komo- 
lyabb összeszólalkozásra. A császár egy terembe hívatta össze a ve- 
zető protestáns fejedelmeket. Öccse, aki már valamelyest megtanult 
németül, felszólította őket, hogy az augsburgi templomokban ezen- 
túl ne engedjék prédikálni lelkészeiket. Az idősebb urak ijedten 
hallgattak. Csak Hesseni Fülöp tartománygróf jelentette ki, hogy 
a követelés elfogadhatatlan. A prédikációkban Isten tiszta Igéjét 
hirdetik. A császár, máris nagyon ingerülten, megismételte a pa- 
rancsot. De erre már a többi fejedelemnek is megjött a bátorsága. 
Károly csodálkozva pillantott fel. Ugyan mit akar az agg Hohen- 
zollern, Georg von Ansbach őrgrőf, aki kihúzza magát előtte, dadog 
valamit, és közben kezét a nyakára teszi? Ferdinánd fordított: 
,Azt mondja, inkább kész itt letérdelni és fejét hóhérral leüttetni, 
de az evangéliumából nem enged." Károly nem óhajt izgatott je- 
leneteket. Felségesen kegyeskedik elmondani azokat a félig német, 
félig flamand szavakat, amelyeknél többet nem jegyeztek fel az utó- 
kor számára egész hosszú uralkodása alatt: , Löver Fürst, niet Kop 
ab, niet Kop ab!" (Kedves fejedelem, fejet nem le, fejet nem le.) 
Ismét előkerül a birodalmi gyűlések tárgyalásainak régi receptje : 
gondolkodási idő, új tanácskozások. A császárnak volt még egy 
újabb követelése: a fejedelmek valamennyien vegyenek részt az 
úrnapi körmenetben. A bevonulás dátumát ugyanis a császár szán- 
dékosan úgy határozta meg, hogy a-következő nap úrnapja volt. 
Károly ezt afféle főpróbának szánta. A protestáns fejedelmek nem 
engedtek. Kijelentették, hogy császári uruk iránti odaadásuk jeléül 
hajlandók lettek volna részt venni a. körmenetben, mivel azonban 
az ügyet vallási kérdéssé tették, kénytelenek nemet mondani. A pré- 
dikációk kérdésében kompromisszum született : a protestánsok en- 

gedtek, a császár viszont megígérte, hogy katolikus részről is csend 
lesz; a templomokban csak a Szentírás szövegének részeit szabad 
felolvasni, minden fejtegetés nélkül. Az augsburgi birodalmi gyű- 
lés a kompromisszumok jegyében kezdődött. 

Ez érvényes a , fő dologra" is, a világtörténeti jelentőségűvé vált 
Augsburgi konfesszióra (Ágostai hitvallás), amely a protestánsok 
vallásfelekezeti alapokmánya lett az elkövetkező századokra. Ko- 
rántsem ilyen alapvető dokumentumnak szánták; eredetileg vé- 
delmi irat, , apológia" volt, amelyet informálás végett terjesztettek 
a császár elé. Még mindig élt a remény, hogy Károly, ha alaposab- 
ban megismeri az ügyet, mint pártok felett álló döntőbíró megegye- 
zést hoz létre. Még mindig határtalan bizakodás nyilvánult meg a 
legmagasabb világi felsőbbség iránt. Luther szintén várakozással! 
tekintett császárjára, Melanchthon nem kevésbé, neki jutott a szó- 
vivőnek és az apológia megszerkesztőjének szerepe. A fejedelmek 
is várakozással néztek a sápadt, nagyon előkelő megjelenésű, maga- 
tartás és nyelv tekintetében tőlük oly távoli úrra, aki alig szólt egy- 
egy szót, kurta mozdulatokkal fordult tanácsosaihoz és referensei- 
hez, s már köszvényben szenvedett, amelyet — Lutherhoz hason- 
lóan — egészségtelen étrendjével, sok és mohó evéssel-ivással szer- 
zett. Hallgatagon, komoran, megközelíthetetlenül ült ott fekete 
spanyol ruhájában. 

A császár elé terjesztett dokumentumot Melanchthon fogalmazta 
meg. Luther maga nem jelenhetett meg a birodalmi gyűlésen, mivel 
a wormsi ediktum óta ki volt közösítve a birodalomból. Az augs- 
burgi birodalmi gyűlés tartama alatt fejedelmének legdélibb birto- 
kán, Coburg várában tartózkodott. Onnan küldözgette különböző 
intelmeit és tanácsait. Alapjában véve már nagyon visszavonult, 
s barátjának engedte át.a védekező irz.t összeállítását. Melanchthon 
egyre növekvő mértékben a protestánsok szószólója lett. Határo- 
zottan az unió gondolatát képviselte. Iratában azt igyekezett bebi- 
zonyítani, hogy a lutheri tan a latin egyház régi, helyes tanítása. 
Csupán a visszaéléseket kell megszüntetni, amelyekről a vélemé- 
nyek különböznek, de ezek a dolgok nem tartoznak a döntő fontos- 
ságú hitbeli kérdések közé. A kényes és nagy problémákat, amelyek 
miatt a harc kirobbant, lehetőleg nem érintette: a pápa, a papok 
közvetítő szerepét, a püspökök tekintélyét, azt a kérdést, amely 
a legközvetlenebb módon nyúlt bele az országok életkörülményeibe, 

Melanchthon ezzel nem állt egyedül. Luthernak szintén része volt 
e felfogás kialakításában. Ő is gondolt már a püspöki tekintély 
visszaállítására, s véleményét ki is fejtette a birodalmi gyűlés egy- 
begyűlt részvevőinek szánt brosúrában. Közbe-közbe mennydörgött 
is, vagy felszólította választófejedelmét, hogy sűrgősen térjen haza, 
Aztán újra a császárban reménykedett, akiről még a birodalmi gyű- 
lés végeztével is naivul úgy nyilatkozott, hogy ,az egész világ ked- 
vezését és szeretetét megnyerte", hogy nem akarta elítélni a tiszta 
tant, és úgy állott ott, , mint egy kőszikla", csupán tanácsadói 
okoztak bajt. Hát ez bizony együgyű beszéd volt, és Luther néha 
maga is lefegyverző módon elismerte : , Istenem, gyerek vagyok én 
az ilyen dolgokban" — az e világi dolgokban. Egyszerűen nem tudta 
elképzelni a világrendet császár nélkül. A parasztháborút követő 
egyik írásában, a felkelés miatt érzett haragjában kijelenti: , Aho- 
gyan egy lázadó parasztnak leütik a fejét, ugyanúgy kell fejét venni 
egy lázadó nemesnek, grófnak, fejedelemnek, egyiknek éppúgy, 
mint a másiknak, így nem történik senkivel igazságtalanság . . 
veszélyes tézis, ha a saját fejedelmére is alkalmazzák. Aztán megint 
így vélekedik : , Taníthatunk mi, amit csak akarunk, a világ úgyis azt 
teszi, amit akar." Vagy még komorabb megfogalmazásban : ,, Isten 
minket a Sátán uralma alá vetett e világban, úgyhogy ítt nem Pa- 
radicsomban élünk, hanem mindenféle bajt kell várnunk minden 
órában." Tehát nem ellenállás, hanem megadás és imádkozás. Eb- 
ből az alapszemléletből következett, hogy Luther határozottan 
szót emelt minden protestáns szövetség ellen. Fülöp tartomány- 
grófot utúlságosan merésznek" tartotta; a néhai Erigyes választó- 
fejedelem is így nyilatkozott a fiatal Lutherról Wormsban. Nem 
tetszettek neki a hesseni tartománygróf tervei, puskaporszagúnak 
érezte valamennyit, s ellenszenvét még fokozta, hogy Fülöp Zwing- 
lit is be akarta vonni terveibe. Melanchthon is osztotta Luther vé- 
leményét. Az Augsburgi konfesszió első megfogalmazásban éppoly 
fontosnak tartotta a Zwinglitől és délnémet követőitől való elhatá- 
rolódást, mint a katolikusokhoz való közeledést. 

Ha már gyógyíthatatlanná vált szakadást kompromisszumra való 
készség egyáltalán még meg tudott volna gyógyítani, akkor arra 
Augsburgban kínálkozott volna alkalom. A helyzet szimbolikusan 
a kor vezető szellemeiben rajzolódik ki: Luther Coburg várából, 
messziről igyekszik beavatkozni ellentmondásos intelmeivel ; Eras- 

mus, akit a császár nyomatékosan felszólított, hogy bölcs tanácsai- 
val vegyen részt a birodalmi gyűlésen, aggályosan távol marad új 
menedékhelyén, Freiburgban, s csak óvatos hangú levelekben fi- 
gyelmeztet a beláthatatlan következményekre meg a mindig sze- 
szélyes hadiszerencsére ; középen áll Melanchthon a császár és a bi- 
rodalom színe előtt, mint ahogyan szellemileg középúton járt Lu- 
ther és Erasmus között. Kész volt engedményekre, s olyan messzire 
ment el, hogy a protestánsok közt felmerült a gyanú: a pápisták 
megvesztegették. A szokásos taktika ismeretében elképzelhető, 
hogy történtek megvesztegetési kísérletek. De az alacsony, töré- 
keny, majdnem betegesen vézna külsejű magister vitathatatlanul 
felül állott az ilyengyanún. Mint Luther, ősem fogadott el soha pénzt, 
és magas pozíciók ígérgetésével sem lehetett levenni a lábáról. 
Mindazonáltal más, kevésbé anyagi síkon őt is befolyásolni lehe- 
tett. Amikor Alfonso de Valdésszel, a szellemes államtitkárral, a 
Kelemen pápa ellen írt polémiák szerzőjével, a spanyol erasmiánus- 
sal beszélgetett, rokon lelket fedezett fel benne. Mivel újabban na- 
gyon tisztelte a felsőbbséget, a császár felsége mély benyomást tett 
rá. Még a legádázabb ellenféllel, a fáradhatatlan Dr. Eckkel is, aki 
szakértői minőségben sietett Augsburgba, megegyezett tervezetének 
1., 3., 7, és 9. cikkelye és még hét egyéb pont tekintetében ; maga 
Luther is úgy nyilatkozott a várából, hogy mindezek a pontok nem 
lényegbevágók. Egyetlen olyan kérdés maradt, amelyben jottányit 
sem engedtek, nem engedhettek. Az Ige, az evangélium, a szabad 
. prédikálás — ezért folyt a küzdelem. A szabad igehirdetés már 
mindenütt elterjedt ; nem mindig, sőt ritkán művelték azonos dog- 
.matikai alapon, néha ellenségekre vagy akár hittestvérekre szórt 
dörgedelmekkel keverték, de már létezett. Ez volt az új hit. Az 
evangélium szabad szavára hivatkozott. Ez állt egyetlen hatalom- 
ként a belső ellentétekkel viaskodó protestánsok mögötf. Ez a ha- 
talom sokkal erősebb volt a dogmatikai civakodásoknák és a tekin- 
tély hangjánál is; ennek mindjárt bizonyságát adta. 

Az események a következő sorrendben zajlottak le : Melanchthon 
felolvasta az apológiát, és a protestánsok már nagy eredménynek 
könyvelték el, hogy a felolvasást egyáltalán engedélyezték ; a kato- 
likus teológusok kidolgoztak egy cáfolatot ; a cáfolatot a birodalmi 
gyűlés többsége elfogadta ; erre a császár kijelentette, hogy a pro- 
testánsoknak most már be kell adniuk a derekukat, mert ha tovább 

is makacskodnak, mint az egyház védnöke, fel fog lépni ellenük. 
Ezek után ismét Melanchthon következett, aki , megcáfolta a cáfo- 
latot", végül szétoszlott a birodalmi gyűlés anélkül, hogy megegye- 
zés jött volna létre. A protestánsok megmaradtak protestálásuk mel- 
lett : öt fejedelem és tizennégy város, köztük Strassburg, Frankfurt, 
Nürnberg s a császár megdöbbenésére Augsburg is, a birodalmi 
gyűlés városa, az a város, ahol legnagyobb pénzkölcsönzői laktak. 
Németország kettészakadása Augsburgban pecsételődött meg. A pro- 
testáns fejedelmek és delegátusok elutaztak ; senki sem merte fel- 
tartóztatni őket. 

A császár magához vette az Augsburgi konfessztó eredeti példá- 
nyát, amely azóta sem került elő. A szöveg kinyomtatását azonnal 
megtiltotta. Tilalma ellenére még a birodalmi gyűlés ideje alatt meg- 
jelent egy kiadás, amelyet azonban maguk a protestánsok is meg- 
bízhatatlannak ítéltek. Wittenbergbe hazatérve Melanchthon kü- 
lönböző változtatások után kiadta az , autentikus" szöveget. De 
még hosszú éveken át folytatta a módosításokat, és így egyre újabb 
verziók jelentek meg. Halála után ádáz dogmatikai vita támadt 
akörül, hogy tulajdonképpen melyik változat tekintendő az igazi 
Augsburgi konfessziónak. Talán egyedülálló eset, hogy egy ilyen 
alapvető hitvallást ekkora bizonytalanság vesz körül. Mindamellett 
Melanchthon áttekinthető összefoglalásra való tehetsége olyan szö- 
veget szerkesztett, amely hosszú időre elegendőnek bizonyult, és 
az egymással vitázó irányzatoknak platformul szolgálhatott, ame- 
lyen összetömörülhettek. 

A többség gőgös szavai éppúgy papíron maradtak, mint a többi 
birodalmi gyűlés határozatai. A császár kijelentései sem nyomtak 
sokat a latban. Károlynak nem volt hadserege, és a katolikus erők- 
ben sem bízhatott. Hogy a császár a protestánsok legyőzésével 
túlnyomó hatalomra tegyen szert? Nem, ezt nem akarták, legkevés- 
bé a bajor hercegek, s nem akarta a pápai kúria sem, amelyet min- 
dig aggasztott a császár túlságosan nagy hatalma. Rendkívül jel- 
lemző megoldást eszeltek ki : a Birodalmi Törvényszék indítson peres 
eljárást a protestánsok ellen. A megalapítása óta tehetetlen Biro- 
dalmi Törvényszék, rendezetlenül fizetett bíráival, helységről hely- 
ségre cipelt aktáival — ez alapjában véve kibúvó volt és a zavar je- 
le. Mindazonáltal ez a lépés mélyebb jelentőségű. Elhagyva a hit- 
beli kérdések magas régióját, amelyek miatt állítólag a küzdelem 

folyt, merőben más síkon folytatták a harcot: a javak, birtokok el- 
kobzásának, az adószedési és egyéb világi jogok megvonásának te- 
rületén. Ezzel kézzelfogható módon bebizonyosodott, hogy volta- 
képpen milyen dolgok körül dúlt a harc, és az elkövetkező viszály- 
kodások során maga a Birodalmi Törvényszék is a lehető legvilá- 
gosabban kifejezésre juttatta, hogy nem vallási kérdésekről van 
szó, hanem jogi és tulajdonproblémákról, 

A császár csak a folyton halogatott zsinatot helyezte kilátásba 
mint valami magasabb jövőbeli reményt, és megígérte, hogy rá- 
veszi a pápát: hívja végre össze. Lelkiismeretét a teológusok szak- 
véleményeivel nyugtatta meg. Ezen a birodalmi gyűlésen jelenik 
meg először teljes fenségében a szakember, jelen esetben a teológiai 
szakértő, s ami a legvégzetesebb : nem egy , speciális területen" kell 
döntést hoznia, hanem a legégetőbb aktuális kérdésekben, amelyek 
elválaszthatatlanul összefonódtak az egyház egész hierarchikus fel- 
építésével. A császár nem olvasta el sem Melanchthon iratát, sem 
szakteológusainak válaszait. VIII. Henrik angol király egy dán követ- 
tel folytatott beszélgetése során a laikus teológus — mert ez akart 
lenni — fölényével jegyezte meg, hogy Károlynak Augsburgban 
engednie kellett volna néhány pontban, mert azok még vitatottak. 
, A császár műveletlen, nem ért latinul! Engem meg a francia ki- 
rályt kellett volna döntőbírákul felkérni! Mi összehívtuk volna 
Európa legtekintélyesebb tudósait, rövid idő alatt eldöntöttük vol- 
na az ügyet." A királyválasztásról pedig így vélekedett : , Miért nem 
választanak a fejedelmek valaki mást, mondjuk a bajor herceget, 
aki egészen jól megfelelne? Nem kellene engedniük, hogy a császár 
rászedje őket, ahogyan rászedte a, pápát." Henrik király aligha be- 
szélt itt pártatlanul, de annyi bizonyos, hogy megsemmisítő bírála- 
tot mondott a birodalom képviselőiről. Az említett beszélgetés vé- 
gén még kijelentette : szégyen volna a császárra, ha a vita rendezése 
nélkül kellene elhagynia Németországot. 

Henriknek egy dologban nem volt igaza : a választófejedelmeket, 
akik királlyá választották Ferdinándot, nem szedte rá a császár. 
Mint a császárválasztás előtt, ezúttal is megkapták a szavazatukért 
kialkudott sápot, ki készpénzben, ki birtokokban. Ferdinánd, 
Csehország és Magyarország királya, most már német király is lett. 
A háromszoros király azonban hamarosan kénytelen volt bánatosan 
elpanaszolni császári bátyjának, hogy a németek nem tekintik több- 

nek, mint bármelyik más birodalmi fejedelmet: , Mint királynak 
nem engedelmeskednek nekem." 

S nem maradtak meg a passzív engedetlenségnél. A birodalmi 
gyűlésen elhangzott fenyegetések hatására a protestánsok — fejedel- 
mek és városok — megalakították a , schmalkaldeni szövetséget", 
Fülöp tartománygrófnak ez a kis határvárosa, amely a Türingiai 
Erdő délnyugati lejtőjének egy szűk völgykatlanában fekszik, né- 
hány év alatt fogalommá vált. Külföldi hatalmak is megtanulták a 
kissé nehezen kisillabizálható szót. Fülöp volt a hajtóerő, némi fá- 
radsággal sikerült megnyernie a szász választófejedelmet, a szövet- 
ség egyre nagyobbodott. Luthernak és Melanchthonnak mindenféle 
, lázadó" szövetséggel szemben táplált aggodalmait a szász jogászok 
szakvéleményei félretolták. A római jog felfogása győzőtt a teológu- 
sok bibliamagyarázata fölött. A jogászok kimutatták, hogy a , fel- 
sőbbség" a jelenlegi viszonyok között más, mint volt Pál apostol 
korában. A , szent római birodalom" császára választott császár, a 
fejedelmek viszont öröklés jogán uralkodók, a birodalom nem mo- 
narchia, hanem arisztokrácia : , A rendek a császárral közösen kor- 
mányoznak, és a császár nem monarcha." Károly persze monarcha 
akart lenni, de a német fejedelmek sohasem ismerték el annak. A teo- 
lógusok kénytelenek voltak meghátrálni, némi zavarral kijelentet- 
ték: , Ezt mi nem tudtuk." Így aztán a tartományi fejedelmek és a 
városok magisztrátusai lettek a felsőbbség. A városoknak még egy- 
szer nagy esélyük nyílt. De megmaradtak falaik között, kitűnő 
tüzérségükkel, nagyszerű iparművészeikkel és művészeikkel, asztto- 
nómusaikkal és geográfusaikkal, akik a világkereskedelem útvonalai- 
ról rajzoltak térképeket. Vezetőik politikai ösvényei nem sokkal 
mentek túl a közvetlen környéken, ha nagy döntésekről volt szó. 

" Mindamellett mégis létrejött a schmalkaldeni szövetség, amely 
fejedelmeket és városköztársaságokat foglalt magába. Még valami 
alkotmányfélét is szerkesztettek. Pontosan meghatározták a hoz- 
zájárulási összegeket, kimondták, hogy katonai szervezetet kell ala- 
kítani — ezt a két problémát a birodalom sohasem tudta kielégítő 
módon megoldani. Kancelláriát állítottak fel, amely félig-meddig 
a kormányzat szerepét volt hivatva betölteni. Franciaország, Ang- 
lia, Dánia élénken érdeklődött az új hatalmi csoport iránt, követ- 
ségek jöttek-mentek. Véd- és dacszövetség volt ez; Szászország 
képviselte benne a defenzívát, Fülöp tartománygróf az offenzívát. 

Ilyenformán itt is érvényre jutott a felemásság, a kor minden in- 
tézményének uralkodó princípiuma. Már a főparancsnokság kérdé- 
sében sem tudtak egységes álláspontra jutni ; megosztották a vezér- 
séget János választófejedelem és Fülöp között. A szövetség erede- 
tileg hat évre szólt, s már ezt a terminust is szokatlanul hosszúnak 
találták ; majd prolongálták a váltót, és másfél évtizeden át, 1530- 
tól 1545-ig, a schmalkaldeniek maradtak a kép előterében ; a 16. szá- 
zadban egyetlen más szövetség sem volt ilyen hosszú életű. Egyre 
több fejedelem és közösség csatlakozott hozzá, még a fő-fő katolikus 
Bajorország is belépett. A vallási kérdéseket, bármily fontos sze- 
repet játszottak is az eredeti elgondolásban, háttérbe szorította az 
a szükséglet, hogy közös Írontot alkossanak a Habsburg-ház örök- 
letes monarchiája ellen. A teológusokkal szemben egyre inkább a 
politikusok kerekedtek felül, ez jellemezte a reformáció korának ezt 
a második szakaszát. Az új mozgalom németországi sorsa már nem 
Luthertól függött. Másokirányították, fejedelmek, Fülöp tartomány- 
gróf és később a hozzá sok tekintetben nagyon hasonlító fiatal 
Szász Móric ; mindketten , jó protestánsok", de különösebb skrupu- 
lusok nélkül összefogtak a császárral és a , jó katolikus" pametal is, 
ha ez személyi dinasztikus terveiket szolgálta. 

Ugyanezt lehet elmondani a másik táborról is. A császár a maga 
imperiális terveit követte, amelyeknek mindenekelőtt a Burgund — 
Habsburg-dinasztia dicsőséget kellett szolgálniuk. Mint első biro- 
dalmi látogatásának idején Wormsban, úgy másodszor, Augsburg 
után is hamar kedvét szegték az áttekinthetetlen és kibogozhatat- 
lanul kusza németországi viszonyok. Egyesítési próbálkozása ku- 
darcot vallott ; lelkiismeretét azzal a nyilatkozattal nyugtatta meg, 
hogy zsinatot kell összehívni. Lemondásának első aktusát akkor 
hajtotta végre, amikor öccsét német királlyá választották. A biro- 
dalmi hatalmat annak rendje és módja szerint átengedte Ferdinánd- 
nak, csupán néhány jogot tartott fenn magának, köztük mint leg- 
fontosabbat a monopóliumokról való döntés jogát, mivel pénzügyi 
helyzete a monopóliumoktól függött. Majdnem tíz esztendeig volt 
távol Németországtól, s most újabb tízévi távollét következett. 

A teológusok a második vonalba szorultak, ami azonban nem je- 
lentette azt, hogy gondolataik hatás nélkül maradtak. Ellenkezőleg : 
a vallási jelszavak csak most váltak igazában vészterhes módon 
merőben másfajta hatalmi törekvések cégtábláivá és spanyolfalai- 

vá. Még a pápaság is.kénytelen volt lemondani világhatalmi pozí- 
ciójáról, bár a pápák ezt sokáig nem akarták tudomásul venni. 
Luther életének hátralevő része pontosan egybeesik a -schmal- 
kaldeni szövetség időtartamával. 1530—1546: a rezignáció évei. 
Azok a hónapok, amelyeket az augsburgi birodalmi gyűlés idején 
Coburg várában töltött, félig-meddig fogságban, mint annak idején 
Wartburgban — szabadságának utolsó hónapjai voltak. 


A második reformáció 


Majdnem fél esztendeig, 1530 áprilistól október elejéig tartóz- 
kodott Luther Coburg várában. Úgy tekintettek rá, mint a hűséges 
Eckartra, aki tornyából irányítja országa sorsát, és ügyel, hogy 
minden rendben menjen, ha a többiek már-már csődöt mondanak. 
Igaz, egymás után küldözgette onnan tüzes intelmeit, buzdításait : 
de kétségtelen, hogy erős szavai ellenére nem volt már a régi. Foly- 
ton fülzúgásról, fejfájásról, vesekőbántalmakról panaszkodik, és 
természetesen a Sátán az, aki kínozza. Este úgy látja, hogy tüzes 
kígyó kúszik le a toronyról, és tekergőzve eltűnik az erdő mögött. 
Magányosan él a várban, és a magányt széles körben kezdi érezni. 

A coburgi hónapok egyben nyelvi teremtő erejének utolsó idősza- 
kát is jelentik. Mintha egyéniségének valamennyi húrja még egyszer 
felzengene — harag és dac szinte elbizakodott szavakban: , Ha mi 
elbukunk, Krisztus velünk bukik", vagy rendíthetetlen bizakodása : 
csodát élt meg, , amikor az ablakon kitekintve láttam az égen a 
csillagokat és Istennek egész gyönyörű boltozatát, és nem láttam 
sehol pilléreket, amelyekre a Mester ezt a boltozatát helyezte volna ; 
mégsem zuhant le az ég, és erősen áll a boltozat. Vannak némelyek, 
akik ilyen tartópilléreket keresnek, és szeretnék azokat megtapo- 
gatni és érzékelni. Mivel azonban ezt nem tehetik, aggódnak és 
reszketnek, hogy az ég minden bizonnyal le fog szakadni, mégpedig 
csakis azért, mivel ők a pilléreket nem tapintják és nem látják . . . " 
Humora, amely időközben szinte teljesen eltűnt, még egyszer fel- 
csillan. Az ablaka előtt gyülekező varjakban és más madarakban 
az egybesereglett teológusokat látja: , Hajnali négy órától egész 

nap tart a rikácsolás, fáradhatatlanul, szünet nélkül", egész kong- 
resszusa a , szofistáknak", mindegyik a maga bölcsességét károgja 
— csalogány még nem jelentkezett. Fiacskájának, Hánschennek 
levelet ír egy paradicsomi kertről; ott a gyermekek aranyos kabát- 
kát viselnek, szép kis lovacskákon nyargalásznak, amelyeknek 
arany a szerszámuk, ezüst a nyergük. Prédikációt ír az ifjú nemzedék 
iskolái számára, belekezd Aiszóposz meséinek németre átültetésébe, 
négyszólamú zenei tételt komponál, és szép levelet ír Münchenbe 
Senflnek, a nagy muzsikusnak; közben fáradhatatlanul dolgozik 
tovább a Biblia teljes fordításán. 

De immár mások lépnek előtérbe, fiatalabbak vagy olyanok, akik 
sokkal jobban kiismerik magukat a világban, mint például a svájci 
Zwingli vagy az elzászi Bucer, aki felkeresi, megpróbálja békülé- 
kenységre hangolni a délnémetek és a svájciak irányában, de ered- 
ménytelenül, s tisztelettel elegyes szomorúsággal kénytelen meg- 
állapítani, hogy az ellenvetések még konokabbá teszik: , Ilyennek 
ajándékozta őt nekünk az Isten, ilyennek kell őt elfogadnunk." 

Luther és a svájciak vitája jelenti a nagy fordulatot a reformá- 
ciós mozgalomban, s ezt nem lehet csak a nemzedékek különbözősé- 
gével magyarázni. Zwingli majdnem annyi idős, mint Luther ; ő is 
ugyanolyan paraszti környezetből származott, s nem utolsósorban 
éppen azért nem értették meg egymást, mert mindkettő kemény 
parasztkoponya volt. De aztán Kálvinnal és genfi művével egészen 
új korosztály lép a fejlődés menetébe, s ugyanakkor olyan világ, 
amely merőben különbözik Luther világától: román, Írancia, jo- 
gászi iskolázottságú precizitás, könyörtelen éles gondolkodás és 
megfogalmazás, párosulva szervezési tehetséggel, , institúció" meg- 
alkotásának képességével, amelyre már Kálvin fundamentális ira- 
tának címe is utal. Itt most nem követhetjük ezt a folyamatot, 
amely mélyen belenyúlik a Luther halála utáni időszakba. Zwingli 
azonban ott áll Luther életútján. Szemben áll vele, nem mellette. 

Luther a gazdagabb természet, már csak nyelvi teremtő ereje, 
bibliafordítása, dalai, korai nagy harci Írásai miatt is. Zwingli nyel- 
vezete szintén erőteljes és kifejező, bár leginkább latinul ír ; ő is köl- 
tött egy megrendítő dalt a pestisről, de bajosan lehetne bármelyik 
művéről azt állítani, hogy Luther írásait. széles körű és tartós hatás 
tekintetében megközelítette volna. Luther jelent meg elsőként a 
küzdőporondon, és ezt Zwingli mindenkor elismerte; Luther haj- 

totta végre a nagy áttörést, amely világtörténelmet csinált. Zwingli 
megreformálta Svájcot, nem is az egészet, csak a felét, de hatása 
sokkal messzebbre sugárzott, Kálvinra, Németalföldre, Angliára. A 
csendesebb, föld alatt végzett tevékenységet, amely az újrakereszte- 
lőket is jellemezte, többnyire alá szokták becsülni a jobban megfog- 
ható , kimagasló alakok" javára, akik közé Zwingli nem sorolható. 
Nyoma sincs benne annak a szilaj lobogásnak, annak a szertelenség- 
nek, amely a wittenbergi szerzetest már első fellépése után sokak 
bálványává emelte, míg mások számára ijesztő kísértetté tette. Lu- 
therhoz viszonyítva józan, körültekintő, jóval kevesebb benne az 
ellentmondásosság. Róla nem jegyeztek fel már-már önpusztítás- 
hoz vezető belső viaskodásokat, megkísértéseket, letöréseket és 
szenvedélyes felemelkedéseket. Céltudatosan halad pályáján, fej- 
lődése következetes; nem , vulkán", aminek Luthert nevezte Pa- 
racelsus. Nem , vettetett" ördögökkel teli világba, mint Luther; 
gondolatvilágában a Sátán sohasem játszik olyan döntő fontosságú 
szerepet, mint a wittenbergiében. És a sors nem állította vadidegen 
helyre, mint ahogyan Luthert sodorta Szászország fenyérei és ho- 
mokpusztái közé. Zwingli szülőföldjén kezdi meg tevékenységét, 
és mindig is hazája szűkebb körén belül maradt. Svájci, Toggen- 
burg körzetében született, a kis Wildhaus községben, fenn a magas 
hegyekben, ahol gyümölcsfák már nem tenyésznek. Családja te- 
kintélyes volt, apja az egész völgyközösség elöljárója volt, eléggé 
tehetős ember, sok fiúgyermekkel megáldva, akik közül hármat 
egyházi pályára szánt. Luther történelem nélkül töltötte gyermek- 
korát és kolostori éveit. Zwingli számára viszont a svájci történelem 
a büszke diadalok hosszú sorozata volt. Kezdődött Tell Vilmossal, 
, az istenadta erejű hőssel és a kantonok szövetsége szabadságá- 
nak első bajnokával", aki kézíjával lelőtte lováról Gessler hely- 
tartót; majd következtek a csaták, amelyekben a parasztseregek 
legyőzték az osztrák és burgund lovagokat; már Zwingli életében 
vívta ki népe a nagy diadalt Miksa császárral szemben, aki elismerte 
Svájc kiválását a birodalomból, Zwingli később tábori lelkészi mi- 
nőségben végigcsinálta a lombardiai hadjáratokat, rövid karddal az 
oldalán. Szerette magát , Isten, az ő kapitánya zsoldosának" ne- 
vezni, ami meglehetősen merész hasonlat, mivel fő politikai tevé- 
kenysége éppen a zsoldosság elleni harc volt. Egész működése szem- 
pontjából döntő fontosságúnak bizonyult az a körülmény, hogy 

kiindulási pontja teljesen más, mint Lutheré: kantonok erős, bár 
belső feszültségekkel telített szövetsége — amely töretlen íÍvelésű 
emelkedés után éppen akkor érte el hatalmának és tekintélyének 
tetőpontját —, s e szövetségen belül a jól szervezett, viruló város- 
köztársaság, Zürich, amelyet össze sem lehetett hasonlítani a fé- 
lig-meddig telepes faluval, Wittenberggel. Zwingli jóformán meg 
sem kezdte reformatori tevékenységét, de már hivő közösség vette 
körül, míg ellenben Luthernak csak hallgatói, illetve távolabbi 
körben olvasói voltak. Zwingli műve erre a közösségre alapult. 

Luther a vallás területén vívta harcait. Zwingli mint politikus 
kezdte, és meg is maradt politikusnak élete végéig. Reformjával is 
a politikai életet akarta szolgálni: célja egy keresztény társadalmi 
rend megteremtése. Számára a felsőbbség nem császár vagy egyéb 
hatalmasság, hanem Zürich köztársaság tanácsa, ezt és a kis város- 
állam népét igyekszik megnyerni, hogy velük együtt, közös erővel 
juttassa diadalra az új tant. Luther , két birodalmáról" itt szó sem 
lehet, még kevésbé arról, hogy a világi kormányzatot akkor is el 
kell ismerni, ha az ellenséges vagy rossz. Ilyen esetben erélyesen vé- 
dekezni kell, és asvájciak sikereket értek el az elmúlt három évszá- 
zad folyamán. Félnek tőlük, és versengenek értük. Mindenünnen 
igénylik a svájci csapatokat: nagy és hatalmas városok kívánnak 
belépni a kantonok szövetségébe, királyok és pápák küldenek követ- 
ségeket tartománygyűléseikre. Zwingli korában Svájc korántsem 
az az ország, amely kínos gonddal ügyel semlegességére, sőt éppen 
ellenkezőleg, igen erősen belebonyolódott az európai politika szö- 
vevényeibe. Zwingli egyáltalán nem egyszerűen zürichi lokálpoli- 
tikus. Gondolatai sokkal messzebbre kalandoznak, túlságosan is 
messzire, amint később bebizonyosodott. A körültekintő, józan fér- 
fi, akinek az a híre, hogy furfangos paraszt, merész terveket kezd 
kovácsolni; célja egy Zürich által diktatórikusan kormányzott 
nagy svájci köztársaság, amely Németország egyes részeivel na- 
gyobb politikai formációt alkot, és más hatalmakkal szövetkezve ki- 
emelkedő helyet foglal el Európában. Ez mársok volt honfitársainak, 
még a zürichieknek is, akik felmondták neki az engedelmességet. 
Polgárháborúban esett el. j 

A világtól idegen és apolitikus Luther a maga rezignáltságával 
sokkal inkább összhangban volt a történelem menetével, anélkül, 
hogy ezt tudta, vagy formába öntve áttekintette volna. De Zwing- 


998 


linek ,e világ dolgaiba" való beavatkozása szorosan összefüggött 
vallási nézeteivel, világképével is. A humanizmus gondolatkörében 
nevelkedett, ezért gondolkodását univérzalizmus jellemezte. Erős 
nyomot hagytak benne az antik, régi római elképzelések, s amikor 
A gondviselésről (De providentia Dei) szóló értekezésében ezt a gond- 
viselést leírja, , minden dolgok örök és változhatatlan kormány- 
zását és igazgatását" látja benne; olyan formula ez, amelyet egy 
antik római is leírhatott volna. A Biblia neki is a kiindulópontot 
jelenti, de úgy vélekedik, hogy Isten nem egyedül a Bibliában nyi- 
latkoztatta ki magát. Zwingli nem szeretné nélkülözni sem Szókra- , 
tészt, sem Senecát vagy Cicerót, már bennük is megnyilatkozott az 
isteni bölcsesség. A rómaiak és a görögök természeti törvénye már 
Istentől származik. Isten folyamatosan tevékenykedő erő, állandó 
megnyilvánulása a természet. Zwigli azonban a Bibliából meríti a 
maga egyházfogalmát, és egészen határozottan a közösséget tekin- 
ti az egyháznak, nem pedig a római ecclesia nagy intézményét és 
hierarchiáját. A közösségből építi fel a maga reformációját. A kö- 
zösséget saját eszményei szerint megformált keresztény államisággá 
alakítja át. A protestáns világ későbbi nagy államférfiai, diktátorai 
is, mint Cromwell, Zwinglinek és nem Luthernak a tanítványai. 

A wittenbergi szerzetes küzdelmeihez képest Zwingli szinte fárad- 
ság nélkül éri el pályája csúcsát. Bázelban, Bécsben tanul, nemigen 
vannak súlyos nézeteltérései a skolasztikával vagy a kommentáto- 
rokkal, sőt — ismét csak Lutherral ellentétben — nyugodtan meg- 
marad a ,régi tanúton" és Arisztotelész mellett; derűs kedélyű 
fiatal humanista válik belőle, és csatlakozik Erasmushoz; kel- 
lemes, jól jövedelmező állást szereznek neki, Glarusban és Einsie- 
delnben prédikációival ismert nevet szerez magának. A rendkívül 
becsvágyó és energikus Schiner bíboros, aki svájci katonákat tobo- 
roz a pápa számára, felfigyel a tehetséges fiatal honfitársra ; Zwingli 
mint a kardinális pártfogoltja tovább emelkedik, s már az a gondo- 
lat is felmerül, hogy Itáliába küldik diplomáciai missziókra. A pápá- 
tól több éven át állandó kegydíjat húz, s ezzel belekeveredik az év- 
díjak és megvesztegetések, sápok körüli konfliktusba ; ezek az év- 
díjak és sápok uralkodnak a kantonok szövetségének egész belső 
politikai életén. A svájciakat mindenhonnan fizetik, a svájciak 
minden fronton harcolnak, ami azzal jár, hogy időnként egymással 
kerülnek szembe, éppúgy, mint a németországi landsknechtek. 

Zwingli első írásműve ezzel a problémával foglalkozik, nem vallási 
kérdéssel. Svájcot pompás, erőteljes bikához: hasonlítja, amelyet 
ravasz macskák — a franciák — tévútra vezetnek, pedig hűséges 
kutyák figyelmeztették, hogy nem engedje magát idegen érdekek 
körül folyó vitákba bevonni. Zwingli itt még pártfogója, Schiner 
bíboros oldalán áll, aki ellenzi, hogy a franciák svájci zsoldosokat 
verbuváljanak, maga viszont teljes energiával iparkodik minél több 
svájcit toborozni a pápának. De Zwingli már belezavarodott a 
zsoldfizetések és évjáradékok egész rendszerébe, amely Svájcot a 
, Penzionáriusok" országává tette. Maga Schiner bíboros is igen 
erős és heves ellenzéket szerzett magának szülőföldjén, Valais-ban 
(Wallis), püspöki székhelyén, Sionban (Sitten) ; végül kénytelen volt 
elhagyni Svájcot, s csak mint a császár tanácsadója talált új terü- 
letet, ahol érvényesülhettek világtörténeti intrikák szövögetésére 
igen alkalmas képességei. Keserűen panaszkodott goromba és vad 
.honfitársaira, akik már évszázadok óta nemegyszer arra vetemed- 
tek, hogy püspökeiket és uraikat megtámadták, legyilkolták, és ki- 
hajították az ablakon. 

Az ádáz vitáknak ebbe a világába került bele Zwingli, amikor 
tekintélyes állást nyert el: kinevezték a zürichi székesegyház pap- 
jává. Zürich volt a szövetséget alkotó tizenhárom kanton prím- 
hegedűse. A reformáció újra, élesebben kirobbantotta a mindig meg- 
levő nagy feszültségeket, különösen azokat, amelyek a városi és a 
vidéki vagy , erdei" kantonok között voltak. A különböző területek 
lakosságának sajátos jellege és önfejűsége új tápot kapott. A nézetek 
terjesztésének új lehetősége, a könyvnyomtatás gondoskodott róla, 
hogy a tűz ne aludjon ki. Az ország egész, magas fokon álló mester- 
ségbeli és művészeti tudása ennek dolgozik; ez a svájci művészet. 
virágkora, ekkora bőséget ilyen magas színvonalon nem ért el soha 
többé. Költemények, remek szatírák, farsangi játékok, drámák és 
némajátékok járulnak mindehhez ; a reformáció időszakának svájci 
drámája kétségkívül a legelevenebb a korabeli Európában. A népi 
szellem totális mozgósítása annak minden árnyalatában, a leg- 
vaskosabbtól a legfinomabbig. Ősrégi, még a pogány időkből szár- 
mazó vonások kerülnek felszínre, amikor például Valais-ban fa- 
gyökerekből készített förtelmes maszkkal , vad pofát" mutatnak 
egy ellenfélnek, ami annyit jelent, hogy az illetőt kiközösítik, házát 
kifosztják, családját elüldözik a portájáról. 

Svájc ekkor valóban nem a kényelmesen éldegélő , penzionáriu- 
sok" országa, mert azokért a pénzekért lándzsával is meg kell 
harcolni, nemcsak brosúrákkal. Zwingli mindenesetre nem fék- 
telen indulattal és gorombán, hanem megfontoltan kezdi meg tevé- 
kenységét. Még sokáig távol tartja magát Luthertól, és hangsúlyozza, 
hogy ő a saját evangéliumi tanát hirdette, még mielőtt egyetlen 
sort olvasott volna a wittenbergitől. Igen módszeresen azzal kezdi, 
hogy prédikációiban az előírt bibliai szakaszok helyett egy egész 
evangéliumot magyaráz, fejteget. Tulajdonképpen nem jó szónok, 
meglehetősen gyönge a hangja, a templomban sokan kénytelenek a 
szószék közelébe furakodni, hogy hallhassák. De egyéniségének in- 
tenzitása leküzdi a szónoki fogyatékosságokat, s megnyeri a közös- 
séget, a legfontosabb tanácsurakat, a várost. A legbámulatosabb 
talán az a türelem, amelyet Zwingli reformációjával szemben a pápai 
kúria tanúsít ; a pápaság kénytelen ugyanis figyelembe venni, hogy 
haderejének legjelentősebb toborzási területe Svájc. , Nem gyaláz- 
tak, hogy hitszegők, szakadárok vagyunk, hanem magas ttuláoke 
kal dicsértek bennünket" — mondja Zwingli. 

Pedig már régóta szakadár volt. A. kor szokása szerint először 
vitákban harcolt. Zürich polgármestere elrendelte, hogy ezentúl a 
tiszta evangéliumot kell prédikálni, semmi mást. A város elszakadt 
" a püspöki fennhatóságtól és ezzel az egyház egész hierarchiájától. 
Zwingli sokkal radikálisabban és sokkal gyorsabban hajtja végre az 
átalakítást, mint Luther Wittenbergje. Mint már említettük, jelen- 
téktelennek tűnő vitával kezdődött az egész : böjtidőben kolbászt et- 
tek Froschauer nyomdász házában. Következett a kolostorok, ala- 
Jász megszüntetése, az egyházi vagyonokat és jövedelmeket 

magisztrátus vette át közhasznú célokra : szegénygondozásra, isko- 
lamesterek fizetésére, az első evangélikus teológiai fakultás megala- 
pítására. Mindezt svájci alapossággal hajtották végre ; módszeresen 
távolították el a szentképeket, nem olyan vad rohammal, mint Türin- 
giában, hanem hatósági rendeletre. A templomokból száműzték az 
orgonákat ; Zwingli, jóllehet éppoly jó muzsikus és nagy zeneked- 
velő volt, mint Luther, nem akarta, hogy a templomi áhítatot bármi 
is megbontsa. ,,És tizenhárom nap leforgása alatt minden templomot 
kiürítettek a városban" — jegyzi fel krónikájában Bullinger az akciót, 
amely Svájc más helységeiben sokkal erőszakosabb módon ment 
végbe, A legfontosabb újítás a házasságjog megreformálása volt, 

amely azelőtt az egyházi bíráskodás privilégiumai közé tartozott, és 
a különféle illetékek, diszpenzációpénzek miatt sok vitára adott al- 
kalmat. A házassági ügyekkel ezentúl négy világi személyből és két 
lelkészből álló bíróság foglalkozott ; megengedték a válást és az újra- 
házasodást, házassági nyilvántartást vezettek, amivel sok városnak 
mutattak követendő példát, a birodalomban is. 

Zwingli nem éri be ennyivel. A házassági bíróságból erkölcsbíróság 
lesz, amely az egész polgárságot ellenőrzi. Besúgókat tart. A ház- 
tulajdonosokat felelőssé teszik cselédeik és bérlőik életmódjáért. 
Megfigyelik a kapualjakban megbúvó szerelméspárokat, a fogadó- 
sokat, a cselédeket. Már azt is jelentik a bíróságnak, ha egy házas- 
ember későn tér haza. Zwingli Zürichje az első szigorúan , puritán" 
város, jóval megelőzve Kálvin Genfjét. E közösség élén nem ki- 
fejezetten tisztsége szerint, hanem mint vezér, Zwingli áll, a prédi- 
kátor, az államférfi és a próféta. 

Mint minden radikális mozgalomban, itt is rendkívül nagy szigo- 
rúság és türelmetlenség uralkodik a , deviationistákkal", elhajlók- 
kal szemben, akik eltérnek a radikális irányvonaltól, és — mint 
Zwingli esetében az újrakeresztelők — még radikálisabbak akarnak 
lenni. A 16. században a tolerancia úgyszólván ismeretlen fogalom ; 
csak igen kevés bátor ember vallja, akiket emiatt könyörtelenül 
üldöznek. Az újrakeresztelőkre Zwingli karddal csap le, nem ismer 
irgalmat velük szemben. A sors iróniája, hogy Luther egy kalap alá 
vette a , rajongókkal" és újrakeresztelőkkel, akiket pedig Zwingli 
aligha gyűlölt kevésbé, mint a wittenbergi. 

A keresztelés — és Zwingli számára ez a legfontosabb — első- 
sorban gyülekezeti ügy: a szülőknek és a keresztszülőknek szerinte 
ünnepélyesen meg kell fogadniok, hogy a megkeresztelendő kisdedet 
a keresztény közösség eszméiben fogják felnevelni. Az úrvacsora 
rendjét szintén a közösségi gondolat jegyében szabályozta : a részt- 
vevők rendezett sorokban ültek a templomban, a nők baloldalt, a 
férfiak jobboldalt, egyházfiak jártak körbe, fatálakon kínálva a 
kenyeret, amelyből mindenki tört egy falatnyit ; a bort fakupákban 
vitték körül, ki-ki ivott, közösen ettek-ittak az első úrvacsora 
, emlékezetére", 

Mielőtt Zwingli ebben a kérdésben összekülönbözött Lutherral, 
megreformált városa, Zürich igen éles ellentétekbe sodródott Sváj- 
con belül. Zwingli rokonszenvre és követőkre talált Észak-Svájc 

városkantonaiban, Bázelban és Bernben, viszont rendkívül heves 
ellenállásba ütközött a belső-svájci , régi kantonokban"§. A kantonok 
szövetségének nagy próbát kellett kiállnia, s rosszul állta ki. A 
birodalmi események pontos párhuzamaként a többség, a katolikus 
kantonok egy szövetségi gyűlésen keresztülvitték, hogy a wormsi 
ediktum alapján Zürichet és Zwingli művét kiközösítettnek nyilvá- 
nítsák. Ezzel a szövetség mint szabad és önálló társak egyesülése, 
felrobbant. Ráadásul még az a körülmény, hogy éppen egy biro- 
dalmi ediktumra hivatkoztak, holott egyébként Svájc nyomatéko- 
san hangsúlyozta a birodalmi törvényhozástól való függetlensé- 
gét, szükségképpen a polgárháború szélére sodorta az országot. 
Mindkét párt külföldön igyekezett szövetségeseket találni. Mind- 
ketten nagyjából egyformán erősek voltak, és segítség nélkül nem 
remélhettek győzelmet. A katolikus őskantonok Ausztriához fordul- 
tak, amivel magukra vonták annak ódiumát, hogy behívják az 
országba a régi ellenséget; Zwingli a nagy birodalmi városokkal, 
Strassburggal, Mühlhausennal lépett érintkezésbe, Hessennel létesí- 
tett kapcsolatot. A délnémet térségből még a századforduló táján 
nagy erők áramlottak a kantonok államszövetségébe ; csupán akkor 
lépett be Bázel és Schaffhausen, már ez súlyos. nyugtalanságot 
idézett elő az erdei kantonokban, amelyek amúgy is bizalmatlanok 
voltak az egyre gazdagabbá és hatalmasabbá emelkedő városokkal! 
szemben. Úgy vélekedtek, hogy ilyen nagy kommunák további 
csatlakozása a jelentéktelen kisebbség alárendelt szerepére kárhoz- 
tatná őket. Zwingli tervei valóban arra irányultak, hogy a két leg- 
erősebb város, Zürich és Bern, legyen a szövetség vezetője. Nagy- 
stílű manővereket kezdett összeurópai politikai szinten. Azt akarta 
elérni, hogy a császárt nyugat felől Franciaország tartsa sakkban, 
keleten pedig Zápolya magyar király Ferdinándot, a konkurrens 
magyar királyt. Megvoltak a kilátásai arra, hogy az új tan számára 
sikerül megnyerni Franciaországot. Ferenc király egészen komolyan 
elszakadással fenyegette a pápát ; ezt a fegyvert állandóan készen- 
létben tartotta, s ebből a célból bizonyos mozgási teret engedett az 
új tan híveinek. Nővére, Navarrai Margit a maga kis székvárosában 
egész múzsa-udvart gyűjthetett össze reformáltakból vagy félig re- 


s A nyolc , régi kanton": a három , őskanton" (Schwyz, Uri. Unterwalden) 
és Luzern, Zürich, Glarus, Zug, Bern; az utóbbiak 1332-1353 között csatla- 
koztak az , Öskantonok" (érdei kantonok) szövetségéhez. 

formáltakból. Zwingli részletes fejtegetést intézett Ferenc királyhoz, 
A hit expozíciója (Christianae Fidei Expositio) című, erősen humanista 
színezetű iratot ; szó esik benne egy égi , kerekasztalról", amelynél a 
, legjámborabb király" békés egyetértésben együtt fogja majd 
találni a világ teremtése óta élt összes szenteket és bölcseket, az 
apostolokat, Szűz Máriát, Héraklészt, Szókratészt, Scipiót, valamint 
saját királyi őseit, Jámbor Lajost és a dinasztia más monarcháit. 
Nagyon is hihető, hogy Zwingli nagyjából azt a mennyországot fes- 
tette le, amely Ferenc szeme előtt lebegett, amikor gondolatait fel- 
felé irányította. A király azonban ezt csak ritkán cselekedte, és a 
megnyerésére irányuló kísérlet puszta ábránd maradt. 

Zwingli nagytérség-terve tehát az Északi-tenger partjától Velen- 
céig, keleten pedig Erdélyig terjedt, a koncepció magva azonban 
gyenge volt, és még azt sem sikerült elérni, hogy a svájciak és a dél- 
német , zwingliánusok" megegyezzenek Lutherral. Fülöp tarto- 
mánygróf fáradhatatlanul buzgólkodott a megegyezés létrejötte 
érdekében. Mindkét felet Marburgba hívta vallási vitára. Ez a mar- 
burgi kollokvium, a kor számtalan disputáinak egyike, sok tekin- 
tetben a legsorsdöntőbbek közé tartozott. Az úrvacsora kérdése 
körül zajló vita állt a két csoport között. Ma már nehezen érthető az 
egész vita. Úgy tűnik, hogy szavakon vitáztak. Miután azonban 
Luther a szót a legmagasabb tekintéllyé emelte, egy szó vagy egy 
mondat nem volt többé üres valami. Ha Luther a Bibliában ezeket a 
szavakat találta: , Ez az én testem", akkor ez többet jelentett 
számára az interpretáció egy kérdésénél, annál is inkább, mivel úgy 
érezte: a Wartburgból való visszatérést követő években állandóan 
támadások érték. Első merész rohamozása közben az úrvacsora 
kérdését úgyszólván teljesen figyelmen kívül hagyta. Most azonban 
a , rajongók", Karlstadt és Zwingli felvetették a kérdést. Luther 
kénytelen volt megállni és védekezni, s közben állandóan vissza 
kellett kanyarodnia a múltjához. Durván sommázva a dolgot, egyre 
inkább ,katolikussá" vált, s ezt a svájciak szemére is vetették. 
Véleményünk szerint mindig is sokka! , katolikusabb" maradt, mint 
amennyire a rákényszerített Róma-ellenes harc után várni lehetett 
volna. Ilyen vonatkozásban Zwingli sokkal energikusabb eretnek 
volt, bár őt nem fenyegették máglyahalállal. A szóban forgó vitában 
mégis az volt a legvészterhesebb, hogy újra felkavarodtak a leg- 
korábbi zsinati idők ősi ellentétei. És alapjában véve már akkor is 

jelentkezett a probléma. A korai kereszténység örömét lelte a dog- 
matikus definiálásokban — ezt a hajlamot az antik iskolázottságtól 
nyerte -, ám ilyen irányú képessége csődöt mondott, amikor a 
misztériumokat próbálta mindenki számára kielégítő módon 
szavakba foglalni, amelyek ilyen célokra amúgy sem megfelelők. 
A Szentháromság, három személy, de lényegében egy, és aztán 
Krisztus két természete, istenség és ember egyazon személyben. 
Legott elkezdődött a vita, amely nagy csoportokat szakított el egy- 
mástól, sőt átmenetileg az egyház teljes szakadását idézte elő. 
Zwingli és Luther egyaránt még a niceai zsinat határozatai és a 
bennük meghirdetett szimbólumok alapján állt. Ezekhez csak mások 
mertek nyúlni, a további fejlődés folyamán, bár e fejlődés elő- 
futárai már Luther életében jelentkeztek. A szimbólumok közös el- 
ismerése azonban nem akadályozta meg Luthert és Zwinglit abban, 
hogy azokat különbözőképpen fogják fel, és eltérő módon magya- 
rázzák. Zwingli a maga humanista iskolázottságának megfelelően 
különválasztotta egymástól Krisztus két természetét : az istenséget 
nem szabad belevonni a földi életbe, ez profanizálás lenne. Krisztus 
mint ember szenvedett, mert az istenség, definíciója értelmében, nem 
szenvedhet. Luther ezt már istenkáromlásnak tekinti: Hogyan, te 
ezáltal tagadod Isten áldozati halálát, a megváltást? Zwingli azt a 
tézist is durvításnak, az érzékihez való kötésnek tartja, hogy az 
úrvacsoránál Krisztus testileg jelen van a kenyérben és a borban. 
Szerinte a bibliai , Ez az én testem" szavakat így kell fordítani vagy 
értelmezni: , Ez jelenti (vagy jelképezi) az én testemet." Luther 
szemében ez szentségtörés. Misztériumról, csodáról van itt szó. És 
költőien hasonlatokkal él: , Ha egy tükör ezer darabra törik, 
minden egyes darabjában ugyanazon teljes kép látható továbbra is, 
amely korábban a teljes tükörben egyedül látszott." Krisztus min- 
denütt jelen van. Miért ne lenne jelen a kenyérben és a borban? 
Zwingli ellenérve: Krisztus az égben ül, az Atyaisten jobbján, 
következésképpen nem lehet ugyanakkor a kenyérben és a borban. 
Luther gúnyolódik: ,Igazi játékmennyország, aranytrónus áll 
benne, és Krisztus az Atya mellett ül papi föveggel és aranykoro- 
nával a fején." : 

Számunkra nehezen érthető az a kíméletlenség, amellyel a vita- 
partnerek eleve tagadták egymás jóhiszeműségét. Luther minden 
teketória nélkül a Sátán küldöttjének tekinti Zwinglit. A svájciak 

úrvacsorai ünnepsége neki ,a has szolgálata és zabálás, mint a 
kocsmákban vagy a búcsún". A svájciak sem maradnak adósok : 
, Húsevők!" — mondják a lutheránusokról. Egészében véve a 
svájciak viselkednek mérsékeltebben, Luther még féktelenebbül 
tombol ellenük, mint annak idején a pápa ellen. Személyes ügye ez a 
harc. Önmagában kellett megvívnia saját értelmével, a Sátánnal, 
aki furfangos és az értelem számára világosnak tűnő érveivel pró- 
bálta megzavarni. Egyszer már lebunkózta a Sátánt. Most megint 
felemeli a fejét, sok feje van, Zwingli csak az egyik a sok közül. 
Az okoskodót, a racionalistát szimatolja Zwingliben. 

A tisztára emberi, kis vonásokat sem hagyhatjuk teljesen figyel- 
men kívül. A két féi kölcsönösen ellenszenvesnek találja egymást. 
Zwingli derűs önbizalommal érkezik a disputa színhelyére, rövid 
karddal az oldalán ; pillanatnyilag minden kitűnően megy, híveinek 
csapata, amelyhez a tartománygróf is hozzászámít, sokkal nagyobb 
és erősebb, mint a wittenbergié. Luther komor, már beteg, nyomasz- 
tóan nehezedik rá az a tudat, hogy oly sokan elpártoltak tőle, olyanok, 
akikre számított. Már nyelvileg sem érti meg a svájciakat, , neme- 
zes, gubancos" dialektusukat, amint mondja, világos célzással arra 
az öltözékre, amelyben a pokolbéli meg szokott jelenni. Zwingli 
írásaival aligha foglalkozott tüzetesebben, de értesülései voltak a 
Zürichben bevezetett újításokról. A svájciak republikánus lénye 
gyanakvással tölti el ; ő a patriarchális monarchia híve, és nem óhajt 
szavazásokat népgyűléseken. 

Így aztán az 1529 október legelején lezajlott nagy, három napig 
tartó tárgyalás teljes kudarccal ért véget. Jegyzőkönyv nincs róla, 
Luther nyomatékosan tiltakozott a vita rögzítése ellen, csak néhány 
résztvevő később írt visszaemlékezései maradtak ránk. A leghíre- 
sebb és teljesen hitelesnek tekinthető adalék az, hogy a drasztikus- 
szimbolikus gesztusokra hajlamos Luther arra az asztalra, amelynél 
ült, krétával felírta fő tételét: , Ez az én testem." Az asztalt aztán 
megint letakarta a bársonyterítővel; később, amikor a vita forr- 
pontra hevült, felemelte a terítőt, és a szavakra mutatott : Itt az 
Íge, az Ige, így áll a Szentírásban, ezt nem lehet csűrni-csavarni! 
Egyébiránt a tárgyalás vajmi kevés kiemelkedő mozzanattal dicse- 
kedhcetett. A felek alaposan kipuhatolták egymást, s mindegyik ki- 
tartott magával hozott nézetei mellett. Előfordult, hogy dühösen 
rákiabáltak egymásra. Amikor Isten mindenütt jelenvalóságáról 

volt szó, Luther bőszülten harsogta : , Isten sokkal többet tud vala- 
mennyi gondolatunknál, Isten Igéjének engedni kell! Egy szolga 
nem töpreng urának akaratán, be kell hunyni a szemünket!" És még 
indulatosabban fűzte hozzá a maga paradoxonokat. kedvelő stílusá- 
. ban: , És ha Isten nékem azt parancsolná, hogy egyem ganéjt, hát 
megtenném!" Zwingli, aki egyáltalán nem óhajtotta behunyni a 
szemét, így vágott vissza : , Isten ilyesmit nem parancsol, Ő igaz, és 

a fény, nem vezet sötétségbe!" Nem szabad — mondta — annyira 
belecsimpaszkodni Krisztus ember voltába és testébe: emeljétek 
lelketeket felfelé, a szellemi istenséghez! , Nem tudok más Istenről, 
csak olyanról, aki emberré lett — felelte Luther — , és nem is akarok 
mást." A békülékeny és meghatott szavak, amelyek egy alkalom- 
malelhangzottak, az asztal alá hullottak, amelynek lapján ott fehér- 
lett a krétával írt bibliai idézet. Luther záró formulája így szól: 
, Ilyenformán tehát a mi szellemünk meg a ti szellemetek nem illik 
össze." A humanista állt szemben a szerzetessel, az , idealista" a 
,rTealistával", akinek az a felfoghatatlan jelentette a valóságot, 
hogy Krisztus teste , reálisan jelen van" az úrvacsorai kenyérben és 
borban. . 

Írreálisak voltak a tartománygrói nagy tervei is, hiábavalók a 
próbálkozásai, hogy az utolsó órában talán mégis sikerül valami 
laza kompromisszumot nyélbeütni. A búcsúzást szimbolikus aktussá 
akarta tenni, azt akarta, hogy a zwingliánusok a lutheránosokkal 
együtt vegyék az úrvacsorát. A javaslat nyers visszautasításra 
talált, és ugyanez 1929-ben, a négyszázadik évforduló megünneplése- 
kor, megismétlődött ugyanazon a helyen, Marburgban. 

Szétváltak. A tartománygrófnak csupán egy olyan zárónyilat- 
kozatot sikerült elfogadtatnia, amely a birodalmi gyűlések hatá- 
rozataihoz hasonlóan nyitva hagyta az értelmezést: , Ki-ki úgy, 
ahogy lelkiismerete engedi." A két párt mindegyike magát érezte 
győztesnek. A protestánsok szakadása ténnyé vált, még mielőtt az 
augsburgi birodalmi gyűlés örökössé tette a politikai szakadást. 
Luther mindjárt hazatérése után saját Hitvallását állította szembe 
az , uniócikkelyeknek" szánt marburgi határozatokkal. Svájc ki- 
vált. Ott teljesedett be Zwingli sorsa. 

Megkezdődött a polgárháború, amelyet két évvel azelőtt éppen 
hogy el lehetett még kerülni, jóllehet a pártok már fegyverben álltak 
egymással szemben. Zwingli akkor csak kelletlenül és kényszerű- 

ségből engedett. Nem ellenezte a háborút, még a magánháborút 
sem, ha azt az evangélium ,igaz ügyéért" viselték. Most meg- 
indította minden erejével, és teljesen túlbecsülve a rendelkezésére 
álló erőket, Az addig oly körültekintő, megfontolt ember jellemé- 
ben sajátos törés rajzolódik ki: az 1529-es első mobilizáció idején 
már jó előre pontos katonai terveket dolgozott. ki, figyelme a hadi 
szolgálat minden részletére kiterjedt, a lőfegyverekkel való ellátás- 
tól a kürtjelekig. Most, 1531-ben mindezt teljesen elhanyagolta. 
Kizárólag nagy politikai kombinációk foglalkoztatták, s ezek mind 
megbízhatatlannak bizonyultak. A remélt szövetségesektől, Dáni- 
ától, Párizstól, Velencétől csak el nem kötelező szavakat kapott; 
még a svájci reformált városok sem álltak energikusan mellé. 
Gyönge visszhangra lelt az a terve, hogy új Svájcot teremt, amely- 
nek Zürich és Bern lesz az , oszlopa és fundamentuma", a katolikus 
kantonokat pedig engedelmességre kényszeríti, elnyomja, sőt 
,letarolja". Élelmiszer-blokád alá vette az öt kantont, de mint az 
efféle próbálkozások általában, ez is kudarccal végződött. Zwingli 
Zürichben is túlfeszítette a húrt, korlátlan hatalomra törekedett. 
Már régebben alakítottak egy ,titkos tanácsot"; most az a hír 
járta, hogy Zwingli és legbizalmasabb társai , a titkosok titkosabb- 
jai". Kormányzása egyre szigorúbb jelleget öltött : kötelezővé tette 
a templomba járást, s az erkölcsökre ügyelő rendőrség mind erőseb- 
ben működött: , félelem és bizalmatlanság mindenütt, a családok- 
ban és a hatóságoknál, mindenki retteg attól, hogy kiprédikálják" 
— így jellemezte a helyzetet egy városi tanácsos. Karrieristák 
kaparintották meg az állásokat, a katonaságnál is. Az öt katolikus 
kanton egyesült erővel nyomult előre, kipróbált harcosokkal és 
kapitányokkal. A zürichiek túl későn vonultak ki, szinte szánalmas 
sereggel; , Zürich fennállása óta nem vonult ki a város zászlaja 
alatt ilyen silány és siralmas had" — jelenti a krónikás. A mintegy 
kétezer főnyi zürichi csapatok megütköztek a nyolcezer emberből 
álló ellenséggel, és megsemmisítő vereséget szenvedtek. A csatában 
kilenc zürichi prédikátor esett el, köztük Zwingli. Egy hadbíróság 
ünnepélyesen úgy ítélkezett, hogy holttestét fel kell négyelni — a 
hazaáruló büntetése ; utána pedig elégették földi maradványait — az 
eretnek büntetése. Ennél a Kappel mezején elszenvedett vereség- 
nél még súlyosabb volt egy második, amely az időközben segítséget 
küldő bernieket is igen érzékenyen érintette. Ezt a második katonai 

kudarcot a fegyelmezetlenség idézte elő, az ellenfelek erői ezúttal 
egyformák voltak. Érdemes elgondolkodni azon, hogy a Zwingli 
által bevezetett szigorú, végül már diktatórikus fegyelem ilyen 
rosszul állta ki a tűzpróbát. A második kappeli békekötésben 
Zürichnek le kellett mondania minden nagyhatalmi tervéről. 
Külső szövetségeit kénytelen volt semmisnek nyilvánítani, s a 
Hesseni Fülöppel kötött paktumot tartalmazó pergament dara- 
bokra vagdosták. A délnémet városok visszatértek a birodalom 
kötelékébe. A svájci reformáció, amely ezzel nem fejeződött be, 
ezentúl Svájc belső ügye volt. Paritásos alapon kellett rendeznie 
viszonyát a katolikus kantonokkal. 

A protestánsoknak ez az első katonai katasztrófája Svájcon túlra. 
is kihatott, igen messzire, mint első győzelme annak, ami utólag 
az ellenreformáció nevet kapta. Luther a háborúról és ellenállásról 
vallott nézeteinek igazolását látta a történtekben. , Istenítélet!" 
ez a véleménye Zwingli haláláról. Makacsul ragaszkodva ahhoz a 
nézetéhez, hogy Zwingli is a , rajongók" és , szakramentálók" közé 
tartozott, a , szektaalapítók" közé sorolja Thomas Müntzerrel, . 
Balthasar Hubmairral, az újrakeresztelő Huttal és másokkal 
egyetemben. És rendkívül nyomatékosan hangsúlyozza azt a taníi- 
tását, hogy tűrni kell, nem szabad ellenállást tanúsítani : a Bibliában 
az áll, hogy Istennek szolgája bárányként , mészárszékre vitetik". 
,Zwingli háborus hős akart lenni", , gigász". Luther erősen kétli, 
hogy Zwingli üdvözülhet, és a mennyországba juthat-e. Luther 
mennyországában nincs helye olyanoknak, akik kardot viselnek. 

Zwingli olyan túlvilágot festett le Ferenc francia királynak, amely 
antik hősöket is befogadott, és csatatéri halálával mintegy meg- 
pecsételte a héroszokkal való szellemi rokonságot. De ez lényének 
csak egyik oldala. Ugyanígy ismerte az égi segedelemért könyörgő 
imádkozást, s érezte az alázatos megadást is, amelyet a pestisről írt 
költeményében azzal a hasonlattal fejez ki, hogy ő csak cserépfazék 
Isten kezében: , Formálj egésszé, vagy törj össze!" Az összetöretés 
lett a sorsa. 

Ellenfelei, köztük Luther is, csak rövid ideig diadalmaskodtak. 
A vezető protestánsok egyetlen olyan egyéniségének halála, aki a 
többieknél valamelyest nagyobb politikai koncepcióval rendel- 
kezett, sokkal súlyosabb katasztrófa volt, mint az önmagában véve 
jelentéktelen kappeli katonai vereség. Svájc kiválása többet jelen- 

tett annál, hogy egy fegyverét jól forgató szövetségesre többé nem 
lehet számítani. Egyben a városok lehanyatlását is jelentette, 
amelyek addig a reformáció derékhadát alkották. Maguk a részt- 
vevők ezt hosszú ideig nem ismerték fel; az olyan erős kommunák, 
mint Strassburg, Nürnberg, Augsburg, Ulm még egyenlőknek érez- 
ték magukat a fejedelmekkel, s erejüknél fogva valóban azok is 
lehettek volna. Zürichhel, Bázellal, Bernnel szövetségben ellen- 
állhatatianok lettek volna. Most bizonytalanná váltak. Csatlakoztak 
Szászországhoz, és a fejedelmekhez, akik a maguk kisállami poli- 
tikáját űzték. Wittenbergben elégedetten állapították meg, hogy 
most győzni fog a , lutheri ügy", és a hitbeli kérdések, a dogmatikai 
formulázások tekintetében ez a megállapítás meg is felelt a való- 
ságnak. Csakhogy a hit dolgai egyre inkább ürüggyé váltak rend- 
kívül önző és kicsinyes tartományi tervek számára. Kalmárkodás 
és kufárkodás kezdődik, hamarosan a legkínosabb pálfordulások 
következnek be, amelyeket a helyi történetírás csak nagy üggyel- 
bajjal képes igazolni. A reformáció hőskora elmúlt. Luther egyre 
inkább háttérbe szorul. Még mindig ő a nagy öreg, de hát már az 
öreg. Már mindenütt hallatszanak hangok, amelyek a fiatal, az 
sigazi" Lutherra hivatkoznak, és gyakran igazuk is van; a protes- 
táns egyházban megindult folyamat nem áll meg többé. Luthert 
elárasztják kérdésekkel, levelekkel, szakvéleményeket kérnek tőle, 
a legjelentéktelenebb és gyakran roppant dőre problémákkal 
szorongatják; ő válaszol, amennyire győzi, ám egyre nehezebben 
győzi. Munkabírása mindvégig bámulatos, de erejét olyan dolgokra 
fecsérli, amelyeket mások -éppoly jól meg tudnának csinálni, ha 
ugyan nem jobban; ma egy nagy hivatal, iroda intézné az ilyes- 
miket. Valamiféle kancellária alakul ugyan mellette, igen tökélet- 
len apparátus ; jelentéktelen emberekből áll, akik folyton civakod- 
nak egymás között, vagy kifelé hadakoznak. A dogmatikai disputák, 
amelyek az úrvacsora-vitában csúcsosodtak ki, zajlanak tovább, 
így a felsőbbségek, fejedelmek és magisztrátusok egyaránt, egyre 
inkább felülkerekednek. Be kell avatkozniuk, úgy-ahogy rendet kell 
teremteniük, ha a prédikátorok a templomi szószékről állandóan 
a Sátán küldötteinek és Beliál fiainak pocskondiázzák egymást. 
A teológusoknak egész nemzedéke nő fel, amely a goromba stíluson 
kívül nem sok egyebet tanult Luthertól. Ő maga pedig, a nagy öreg, 
egyre ingerlékenyebb, egyre sűrűbben követik egymást a részint 

fizikai, részint lelki természetű összeroppanások, mind komorabbá 
válik, és látja közeledni a világvégét, amely kezdetben csak átmenő 
kaput jelentett neki egy új, jobb korszakba. Egyházának felépítése 
lassan halad. A , szekularizálás" egyszerű jelszó volt. De hát milyen 
világi hatalmak vegyék át a jogokat és értékeket? A fejedelmek? 
A nemesség? A magisztrátusok? Itt is végtelen alkudozások kezdőd- 
tek, amelyek sok vidéken évtizedekig minden erőt elnyeltek; az 
okiratgyűjtemények tanúbizonyságot tesznek erről. Ez a belső harc, 
amelyet kiélezett a birodalomban levő összes birtokok hihetetlen 
szétforgácsoltsága, talán még bénítóbban hatott a protestánsokra, 
mint vezetőik egyenetlensége, bár ez utóbbi is legnagyobbrészt 
annak volt a következménye, hogy területdarabokért, egy-egy 
hajdani püspökség töredékeiért, egy apátságért, egy kolostori 
rétért civakodtak egymással. Mindezek Luther szemében e világ 
dolgai voltak, amely világban tagadhatatlanul a Sátán a fejedelem. 
Nem értette, nem is akarta megérteni ezeket a világi dolgokat, s 
mégis szüntelenül ezekkel háborgatták. Egyházának ügyét a felsőbb- 
ségek kezébe adta. Ez a kéz pedig egyre messzebbre nyúlt. A tanács- 
nokok és. szindikusok, a jogászok uralkodtak a terepen; Luther 
mélységesen bizalmatlan volt velük szemben, de ki volt szolgál- 
tatva nekik. 

A megöregedett János herceg halála után fia, János Frigyes ül a 
szász fél állam, a választófejedelemség fejedelmi székébe. Az új úr 
csak testi terjedelemben és a mértéktelen ivásban múlja felül a 
régit. Bizalmatlan, kicsinyes, hirtelen haragú, önfejű, és előbb- 
utóbb mindenkivel hajba kap, akivel szerződést köt. Luthert és 
tanítását már háza szilárd birtokának tekinti; büszke rá meg arra 
is, hogy a wittenbergi tant oly nagy területen helyesnek ismerik el. 
Mint a következő nemzedék képviselője, annyira biztos magában, 
hogy protestáns beállítottsága ellenére kapcsolatokat létesít Ferdi- 
nánd királlyal, a császárral, más katolikus fejedelmekkel, ha ez a 
politika beleillik a maga szászországi terveibe. És hozzá hasonlóan 
gondolkodik a többség is, mindkét oldalon. Elpárologtak azok a 
nagy eszmék, amelyek nemcsak az egyház, hanem az egész biro- 
dalom átfogó megreformálását is hirdették. Mindenki berendez- 
kedik, és igyekszik birtokállományát megőrizni. Luther is végig- 
csinálja ezt a folyamatot. Rezignált lett a csüggetegségig, és óva 

int minden olyan , experimentumtól", amely még más , felsőbbség" 
alá is tartozó területre hat ki. 

A másik, a katolikus oldalon, ugyanilyen fáradtság uralkodik. 
A nagy hatalompolitikai összetűzés a pártok között még nem 
következett be teljes komolysággal ; csak a parasztháború volt szo- 
ciális döntés, s ez mind a két oldalra kihatott. A felkelt paraszt- 
ságon aratott, túlságosan nagy győzelmet senki sem akarta koc- 
kára tenni; a lappangó félelem, hogy , még egyszer elszabadulhat 
a pokol", minden hitvallási korlátot áthidalva kötőanyagként 
hatott. Ilyen körülmények között jött létre 1532-ben a nürnbergi 
vallásbéke, amely a protestánsoknak szabad vallásgyakorlatot 
biztosított. Ezen átmeneti jellegű megoldás számára terminus- 
ként megint csak a zsinatot követelték, az örök reményt. A császár 
kénytelen volt jóváhagynia nürnbergi vallásbékét, mert a Habsburg- 
házat ismét veszedelem fenyegette két oldalról : nyugaton Francia- 
ország, keleten a török, a legkeresztényibb Ferenc király szövet- 
ségese. Károly azt az árat szabta a vallási toleranciáért, hogy a 
protestánsok is vegyenek részt a török hadjáratban, s a protestán- 
sok ebbe belementek. 

A török veszedelem oly nagy fenyegetést jelentett, hogy egy időre 
minden egyéb aggályt és megfontolást háttérbe szorított ; a töröktől 
való rettegés úgy ülte meg a kedélyeket, mint a közelgő végítélet 
hirdetése, és ez a páni félelem nem volt puszta agyrém. A törökök- 
nek Szolimán szultán személyében olyan uralkodójuk volt, aki 
hatalmának legmagasabb csúcsára vezérelte az oszmán birodalmat, 
mind szervezettség —  Kanuni, a Törvényhozó melléknévvel 
ruházták fel történetírói —, mind pedig katonai ütőerő tekinteté- 
ben. Egyedül neki volt az akkori világban állandó hadserege, igen 
erős flottái, kiváló diplomáciája, s birodalmát egységes vallás 
tartotta össze ; ő maga nyolcszor másolta le saját kezűleg a Koránt. 
Ha jól meggondoljuk, tulajdonképpen Szolimán volt a kor egyet- 
len igazi imperátora, s ő annak is érezte magát. Egyáltalán nem 
tartotta lehetetlenségnek, hogy Európát is meghódítsa. Annál 
kevésbé, mivel pontos információi voltak arról, hogy mennyire 
meghasonlottak, milyen ellenséges viszonyban vannak egymással 
az európai népek. Eddig csak erős támadásokat hajtott végre, 
behatolt az alpesi tartományokba, egészen Bécsig. Most aztán 
megindította teljes, roppant erőt képviselő hadigépezetét. Velencei 

ötvösökkel koronát készíttetett, hogy azzal szimbolizálja majd a 
meghódított nyugati területek fölötti uralmát. A Balkán és Magyar- 
.ország már a kezében volt. Hódításainak titka főleg abban rejlett, 
hogy kitartóan és szüntelenül nyomult mind előbbre, állandóan 
, harapdálta" a határokat, sohasem hagyta egészen nyugton ellen- 
feleit, akik mindig csak néhány heti hadakozásra tudtak vállal- 
kozni, s hazamentek, mihelyt a zsoldpénzek elfogytak. Szolimán- 
nak nem voltak ilyen gondjai. Nem kellett tekintettel lennie sem a 
mindig kelletlen rendek megajánlásaira, sem a bankárok váltóira. 
A császár számára a szokványos módon zajlott le ez a hadjárat is, 
a legnagyobb, amelyre eddig véllalkozott: hatalmas felvonulás, 
amelyben a protestánsok erősen részt vettek, nagy csapatszemlék, 
. németek, spanyolok, olaszok, landsknechtek és városi alakulatok, 
csetepaték az alpesi tartományokba behatolt törökökkel, akik 
előzőleg magyarországi ostromokkal sok drága időt fecséreltek el. 
A német csapatok Ausztria határán megálltak. Kijelentették : nem 
azért vonultak hadba, hogy Magyarországot visszahódítsák Ferdi- 
nándnak, s hazamentek. A nagy ügy szégyenletes elárulásával 
lehetne vádolni őket, ha tulajdon szemükkel nem látták volna a 
példát, hogy a közös ügyet valójában már senki sem veszi komolyan. 
Ferdinándnak a saját családi hatalma volt a legfontosabb, a császár- 
nak a Burgund-dinasztia nagysága, a francia királynak pedig az, 
hogy a szultánnal szövetkezve legyűrje, vagy legalábbis jelentős 
mértékben meggyöngítse a Habsburgokat. A világpolitika hű 
tükörképe volt a német kisállamok politikájának. 

Mindamellett a ,harc a hitetlenek ellen? jelszó még mindig 
megőrzött valamit hajdani fényéből. A császár jól tudta ezt, és 
remélte, hogy az ilyen hangulatokat sikerül imperiális tervei szol- 
gálatába állítani. De, mint majdnem mindig, ezúttal is felaprózta 
erőit. Ahelyett, hogy a Balkánon, az egyetlen döntő jelentőségű 
fronton igyekezett volna átütő támadásra, elszigetelt előretörések- 
kel próbálkozott az észak-afrikai partvidéken, amelyet a szultán 
egyik párthíve, a görög renegát Hajreddin Barbarossa uralma 
alá hajtott, s kalózhajóival állandóan veszélyeztette a Földközi- 
tenger partjait. A császári csapatok 1535-ben elfoglalták Tuniszt, 
és Károly fellengősen a kereszténység hőseként ünnepeltette magát; 
végigvonult egész Itálián, ahol mindenfelé antik diadalkapukat 
emeltek a tiszteletére. Az egyik diadalív ezt a feliratot viselte: 

, A nap felkeltétői annak lenyugvásáig." Innen származik az a 
közismert mondás, hogy Károly birodalmában sohasem ment le a 
nap. A tuniszi győzelem csak epizód volt, a katonai sikerek nem 
folytatódtak, 1541-ben az Algír elleni támadás csúfos kudarcba 
fulladt. A török elleni hadjáratok és a török elleni segély továbbra is 
állandó programként szerepeltek, de semmilyen eredményt nem 
hoztak. Az oszmán birodalom százötven évre bekebelezte Magyar- 
országot, és csatlósainak kezén maradt egész Észak-Afrika. 

Károlyból teljesen hiányzott az a képesség, hogy valamely 
kedvenc gondolatát következetesen megvalósítsa. Ugyanez áll arra 
az állandóan hangoztatott kívánságára is, hogy egy nagy zsinatot 
kellene összehívni. A zsinat gondolatát hol a pápa ellen használja 
fel a kényszerítés eszközeként, hol a protestánsokban kelt vele 
reményeket, hol pedig őszintén vitatkozik róla, az unió, az egység 
helyreállításának reményében. Öt pápával volt dolga, sok tapasz- 
talatot szerzett, mégsem tudta magát rászánni arra az egyetlen 
lépésre, amely eredményt hozott volna, s amelyet tanácsadóinak 
szűkebb köre elég gyakran javasolt neki: kényszeríteni a pápai 
kúriát. Nemritkán a legerősebb szavakkal! fakadt ki a pápák ellen, 
panaszkodott, tiltakozott még akkor is, mikor végre nagy nehezen, 
de már későn összeült a zsinat; egész uralkodása alatt háborút 
kellett viselnie Róma ellen, valóságos háborút és hidegháborút 
egyaránt, amely sohasem szünetelt. De azt a respektust, azt a 
tiszteletet, amelyet a pápaság mint intézmény iránt érzett, függet- 
lenül a pápai koronát mindenkor viselő személyektől, sohasem merte 
megtagadni. Rajta világtörténelmi vetületben beigazolódott az a 
doktrína, hogy a tisztség fölötte áll annak, aki átmenetileg viseli. 
De hogy ez akár csak a római egyháznak is javára vált volna, na- 
gyon nyílt kérdésnek tűnik számunkra. 

A császárnak ebben a sarkalatos kérdésben tanúsított maga- 
tartása határozza meg az élete hátralevő részében bekövetkezett 
eseményeket. A nürnbergi , vallásbékét", ahogyan ezt az ideig- 
lenes paktumot kissé nagyképűen elnevezték, további tárgyalások, 
vallási megbeszélések, halogató és elodázó ülések követték, részint 
olyan rövid időtartamot írva elő, mint a hadjáratok megajánlásai 
vagy a bankárok váltói. A teológusok viszik a szót; mindig újra 
úgy tűnik, hogy talán meg lehet egyezni. Az egyezség azonban 
végképp megfeneklik azon, hogy a protestánsok nem hajlandók alá- 

vetni magukat sem a pápa tekintélyének, sem egy olyan zsinat 
határozatainak, amelyet a pápa irányít. Szabad zsinatot követelnek, 
ahol nem egy megvádolt párt képviselőinek, hanem egyenjogú 
partnereknek tekintik őket. A császár időnként ingadozik, nyo- 
masztja a pápai kúria állandó ellenségeskedése, mert a pápa maka- 
csul támogatja Franciaországot. Egy ízben azzal fenyegeti a kúriát, 
hogy országos zsinatot hív össze. Ennél tovább nem megy. Tiltako- 
zik, amikor a Farnese-családból való új pápa, III. Pál végre-valahára. 
meghirdeti az olyan régóta áhított zsinatot; ellenzi, hogy a zsinat 
színhelye Itáliában, Mantovában legyen; unszolásának engedve a 
pápa 1544-re Tridentbe hirdeti meg a zsinatot, olyan napirenddel, 
amely határozottan ellentétben áll a császár óhajával; majd Bolo- 
gnába helyezik át, de tíz ülés után elnapolják — tíz évre. 1562-ben ül 
össze újra, és három évszázadra meghatározza a katolikus egyház 
tanait. Károly császár ezt már nem élte meg. Lemondásáig nem 
tudta elérni, hogy figyelembe vegyék az egész egyházi szervezet 
átfogó megreformálására irányuló kívánságát. A protestánsok már 
nem jelentek meg a zsinaton. Az egyházszakadás véglegessé vált. 

Luther sem élte már meg e fejleményeket. Ő a maga részéről a 
leghevesebben kárhoztatta a zsinati terveket. Az 1535-től 1545-ig 
terjedő évtized minden belső ellentét ellenére a protestánsok moz- 
galmának fénykora lett, ha elterjedésének külsődleges arányait 
nézzük ; egyéb tekintetben aligha lehet fényesnek nevezni. Jellemző 
vonása, hogy a vallási mozgalom a politikai konstellációk és a 
hatalmi kérdések függvénye. A terjeszkedés megvan, a schmalkal- 
deni szövetség éppenséggel nem szilárd. Idősebb, még egyházhű 
fejedelmek elhalnak, mint például György, Sachsen-Meissen ura 
meg a brandenburgi őrgróf; tartományaikban győz a reformáció. 
Fülöp tartománygróf elfoglalja Württemberget, visszaadja Ulrich 
hercegnek ; itt is bevezetik az új hitet. Még nagyobb lehetőségek 
rajzolódnak ki, amelyek azzal kecsegtetik a protestánsokat, hogy a 
reformáció meghódítja majdnem egész Németországot: Hermann 
von Wied, Köln érseke, a világi rendek egyetértésével meg akarja 
reformálni nagy kiterjedésű tartományát. Még Mainz, a főkancellár- 
ság, a legnagyobb egyházi fejedelemség is kész követni a példát. 
Pfalz szintén csatlakozni akar. Külső beavatkozás nélkül minden 
valószínűség szerint teljessé vált volna a reformáció győzelme. Ezt 
a ,külső" beavatkozást a császár hajtotta végre, aki életében 


615 


utoljára sietve megjelent a birodalomban (ez volt leghosszabb 
németországi tartózkodása), s teljesen megfordította a kockát; 
néhány év múlva úgy látszott, hogy az 1546— 1547-es , schmalkal- 
deni háborúban" a reformáció megsemmisül, és sorsa egy ideig 
egyetlen város, Magdeburg ellenállásának sikerétől függ. Ismét egy 
hírtelen fordulat: a mérleg serpenyőjét lenyomja egyetlen fejede- 
lem, a fiatal Szász Móric merész árulása ; a herceg eleinte a császárt 
támogatta, s most ellene fordulva kényszeríti, hogy lemondjon 
minden hódításáról. Így ismét helyreáll az egyensúly, és nagyjából 
századokig ilyen is maradt a helyzet. Az Észak protestáns, erős 
enklávékkal Délen, a Dél pedig katolikus — ilyenné alakul a térkép 
nemcsak Németországban, hanem messze a birodalom határain 
túl is. j 
Előre kellett nyúlnunk az időben. De a későbbi történések árnyé- 
kai már Lutherra vetődnek élete utolsó éveiben. Az Ige, amelyben 
oly határtalanul bízott, már csak igen szűk körben bizonyult haté- 
konynak; igaz, ott nagy és csendes erővel fejtette ki hatását. 
Luther komor lett, bizalmatlan, ingerlékeny. Sok betegeskedése 
gyakran csak szellemi állapotát tükrözi. Mindenütt csak elpárto- 
lást lát, s a tiszta Ige elárulását. A minden hivő egyetemes papságá- 
ról szóló tanítása már rég összeszűkült, s átváltozott a láthatatlan 
egyház doktrínájává, amelynek látható képviselői csak maroknyi 
csoportok lehetnek. 

Ezekben az évtizedekben az események címfelirata valóban az 
, árulás" szó lehetne. A politikában , államérdek" a neve, és olyan- 
kor válik a hit elárulásává, amikor a politikai megfontolások elsőbb- 
ségét követelnek maguknak. Franciaország a szultánnal szövetke- 
zik, a pápa csendestársként támogatja, a császár a pápai kúria" 
ellen harcol, és protestáns fejedelmek segítik őt, aki szilárdan el- 
tökélte az eretnekség végleges kiirtását. Az egyházi fejedelmek 
a helyzet alakulása szerint játszanak vagy az átállással, vagy a 
, szilárdan" a régi hit mellett maradással; a , szilárd" szót azért 
tesszük idézőjelek közé, mert ebben az esetben túl komoly kifejezés. 
Luther környezetében már vannak , martiniánusok" és , filippiá- 
nusok", akik Melanchthonhoz húznak. Mindkét csoport keményen 
elítéli a zwingliánúsokat. Akik közvetíteni próbálnak, azokat 
gyanakvással szemlélik, és kiközösítik jobbról és balról is. Így járt 
a fáradhatatlan Bucer is, akinek tekintélye egészen Angliáig ter- 

jedt; ott élte le utolsó napjait. Az újrakeresztelők csoportjai 
, baloldalt" alkotnak, legalábbis azok, amelyek a harcos szárnyhoz 
tartoznak. I 

A parasztháború utójátékaként és éppoly tragikus következ- 
ményeket vonva maga után, ezekből a körökből még egyszer kilö- 
vell egy lángcsóva, s megvilágítja a kor zűrzavarát. Az , új Jeruzsá- 
lemet" és az Ezeréves Birodalom hajnalát hirdették az újrakeresz- 
telők, mindenekelőtt egy Melchior Hofmann nevű szűcs, akinek 
sokfelé voltak hívei, még Németalföldön is. Strassburgot kiáltotta ki 
az Új Birodalom fővárosának, ott azonban börtönbe vetették. 
Hollandi híveiből rekrutálódtak azok a próféták, akik a szomszédos 
Vesztfáliába vonultak át. Münsterben találtak támaszpontot, ahol 
már erős vallási és társadalmi feszültségek uralkodtak. Lutheránu- 
sok viaskodtak ott a püspökkel, az alsóbb osztályok a patrícius 
tanácsurakkal; az újrakeresztelők prédikációi a nehézkes veszt- 
fáliai lakosságot fanatikusan hivő, rabiátusan radikális tömeggé 
változtatták, amely vakon hitt a vezetőkben és a küszöbönálló 
világvégét hirdető jóslataikban; 1534—35-ben Münsterben újra- 
keresztelő birodalmat alapítottak, amely a kortársak szemében az 
őrület és az ördögi elvetemültség fogalmával volt egyenlő. A ránk 
maradt tudósítások mind ellenségektől származnak, és sok bennük 
a rosszindulatú torzítás. Kimondják a teljes vagyonközösséget, 
amelyet már sok újrakeresztelő közösség bevezetett. A többnejűség, 
a többférjűség, a házasságra való kényszerítés meg az állítólagos 
orgiák mérhetetlenül felkorbácsolták az emberek fantáziáját, s még 
olyan állítások is elterjedtek, hogy tizenegy éves kislányokat 
kényszerítettek a szexuális orgiákban való részvételre. Igen hamar 
kifejlődött a próféták rendkívül szigorú diktatúrája, a kor szokása 
szerint mint , királyság", udvartartással és testőrgárdával. Az első 
vezér, Jan Matthys elesett egy kirohanásnál, amelyet a püspök 
ostromló csapatai ellen vezetett; nemi szerveit a városkapura 
szögezték fel a landsknechtek. Jan van Leiden, aki kocsmáros és 
szabó volt, vette át az uralmat, mint , Sion királya", könyörtelen 
kivégzésekkel, a város igen körültekintően és ügyesen irányított 
védelmével, valamint nagy népünnepélyekkel, ahol előadták a 
gazdag emberről és Lázárról szóló régi színjátékot; azt a szeren- 
csétlent, akit a gazdag ember szerepének eljátszására kényszerí- 
tettek, utána felakasztották. A fejedelmek egész koalíciója kellett 

ahhoz, hogy hosszú ostrom és számos zsoldoslázadás után megtör- 
jék a münsteriek ellenállását. Ugyanaz következett, mint a paraszt- 
háború leverése után : kínpadra vonták a foglyokat, híveivel együtt 
kivégezték az utolsó , királyt", Jan van Leident ; a megcsonkított 
tetemek több évig függtek a Lambert-templom tornyára erősített 
rácskosarakban. 

Az újrakeresztelők mozgalma ezzel úgyszólván teljesen megsem- 
misült Németországban. Hollandban új szervezője akadt a. fríz 
Menno Simons személyében, aki a közösségeket csendes és nagyon 
békés csoportokká szelídítette; végül a felsőbbség toleranciáját is 
ki tudta eszközölni, amikor Németalföld kivívta függetlenségét. 
Cornelis Anslo mennonita prédikátor, akit Rembrandt megfestett, 
külsőleg semmiben sem különbözik Amszterdam város polgáraitól ; 
a tan azonban szigoruan megmaradt amellett, hogy tiltotta az 
esküvést, a katonai szolgálatot, és továbbvitte az újrakeresztelők 
alapgondolatait a gyakorlati kereszténységre és a közösség leg- 
szorosabb összetartására vonatkozóan. 

A münsteri világítófáklya Németország határain túl is messzire 
ellátszott. Ferenc francia király figyelmeztetést látott benne, s attól 
fogva teljes erővel, félelmetes könyörtelenséggel üldözött minden 
újítót. Párizsban őfelsége a néppel együtt ünnepélyes külsőségek 
között nézte végig az eretnekek lassú tűzhalálát, amely azáltal 
volt lassú, hogy a szerencsétlen áldozatot felhúzták egy erre a 
célra konstruált akasztófára, onnan leengedték a lángok közé, 
majd újra. felhúzták, s ezt az eljárást sokszor megismételték. A már 
régóta nagyon brutális kor eldurvulása fokozódott ; a kivégzésekhez 
és megégetésekhez most már szokványos gyakorlatként csatlako- 
zott egész néprétegek elűzése. Elkezdődött a vándorlások időszaka, 
és az elűzöttek a következő időszakban jelentős mértékben hozzá- 
járultak a szellemi fejlődéshez. 

Elűzöttek és üldözöttek voltak azok az önálló szellemek is, akik 
egyre inkább visszahúzódtak, magányossá váltak, mint Sebastian 
Franck, Luther véleménye szerint a legnagyobb nyelvi és gondolati 
erővel rendelkező , szektás", aki végül már csak szemfényvesztés- 
nek tudta látni a világot: , Nevetség, mesebeszéd és farsangi játék 
vagyunk mi valamennyien Isten színe előtt". 

A világtörténelem színe előtt is zajlik a farsangi játék. A nagy 
eszmetörténeti viták közé betolakodnak a házassági vagy. szerelmi 

civakodások csörgősapkáját viselő tarkabarka figurák. Fellép 
VIII. Henrik az ő igen ravasz és céltudatos Boleyn Annájával, és 
Anglia, ha nem is válik kifejezetten protestáns országgá, minden- 
esetre elszakad Rómától. Luther ebben az ügyben is kénytelen 
szakvéleményt. nyilvánítani, s ő — politikai szempontból nagyon 
nem okosan — határozottan Katalin, a régi királyné mellett foglal 
állást. Hesseni Fülöp tartománygrófot egy éppoly energikus ifjú 
hölgy, még nála is erélyesebb anyja közreműködésével bigámiára 
csábítja, és Luther kénytelen áldását adni hozzá. Engedi elhitetni 
magával, hogy az életvidám fejedelmet, akinek szerelmi kalandjai- 
ról és mértéktelen kockajáték-szenvedélyéről a birodalmi gyűlések 
minden részvevője sokat tudott mesélni, súlyos lelkiismereti 
aggályok gyötrik. Fülöp elmondta: nem hálhat feleségével, aki 
beteg és a házastársi kapcsolatokra alkalmatlan; paráznaság vét- 
kébe nem akar esni, a házasság felbontása lehetetlen, ilyen lelki 
válságban csak egy második házasság mentheti meg őt; ráadásul a 
felesége beleegyezett. Fülöp a reformátor előtt elhallgatta azt a 
kötelezvényt, amelyet feleségének adott. Írásban biztosította az 
asszony vagyoni jogainak sérthetetlenségét, s megfogadta neki, 
hogy , ezentúl nem kisebb, hanem még nagyobb mértékben részel- 
teti barátságban, együtthálásban, valamint minden egyéb kedves- 
ségben, ami házastársak között illik". Luther a gyónási titok pecsétje 
alatt beleegyezését adta a kettős házassághoz. Az ügy azonban 
nem maradt titokban. Nyilvános botrány lett belőle, és nagyon 
súlyos morális megterhelést jelentett a protestánsok számára. 
S ami még rosszabb : ez eset következtében a tartománygróf kivált 
a schmalikaldeni szövetségből, amelyet nagy fáradsággal ő tartott 
össze. Azt kívánta Luthertól, hogy lépését határozottan és bibliai 
alapon nyilvánítsa törvényessé, amire azonban a reformátor már 
nem volt hajlandó. Luther szerint egy , jó, erős hazugsággal" végleg 
el lehet intézni a kellemetlen históriát: a tartománygróf egy időre 
rejtse el az új feleséget, amíg a kedélyek le nem csitulnak. De akkor 
már közeledett a császár Németország felé. A tartománygrói nagyon 
aggódott. A bigámia főbenjáró bűnnek minősült V. Károly bünte- 
tőjogi rendeletében, amely az ő tartományában is érvényes volt. 
Mint Fülöp mondotta: hogy a nyakát megmentse, önként dug- 
ta bele a császári politika hurkába, amelyet aztán alaposan meg- 
szorítottak. Amnesztiát kapott azzal a feltétellel, hogy a schmal- 

kaldeni szövetségben ezentúl a császár érdekeit tartja szeme előtt, 
és gondoskodik róla, hogy a szövetségnek ne legyenek külföldi 
kapcsolatai. 

Az önmagában véve jelentéktelen affér, amelynek a múltban 
oly sok előzménye volt nagyurak kettős házasságaiban, mellék- 
házasságaiban vagy jóindulattal elnézett háremtartásában, pápai 
diszpenzációval vagy anélkül, s amelyhez hasonló esetek szép szám- 
mal fordultak elő később is, még a 18. században is — ez az ügy 
végzetessé vált a protestáns pártra nézve. A schmalkaldeni szövet- 
ségnek Dániával, Svédországgal, Franciaországgal létesített, sokat 
ígérő kapcsolatai megszakadtak, Kleve hercege segítség nélkül 
maradt, amikor háborúba keveredett a császárral, és Károly erről 
az oldaláról felgöngyölte az egész, egy ideig oly nagy túlerőben levő 
protestáns frontot. Margarethe von der Sale kisasszony, aki Fülöp- 
nek első házasságából származó kilenc gyermeke mellé még nyolc 
gyermeket szült, egy véres , históriai színjáték" szerzője lett. 

Ha kevésbé ünnepélyesen szemléljük az esetet, úgy az elsősorban 
arra az egész fejedelmi garnitúrára vet fényt, amely szemben állott 
a császárral, amikor az végre elhatározta, hogy személyesen néz 
utána a dolgoknak Németországban. Hesseni Fülöp csupán azért 
emelkedett ki szövetségeseinek tömegéből, mert szellemi tekintet- 
ben fél fejjel magasabb volt náluk. De túlbecsülte magasságát, 
termetét. Mint a rangjabeli urak túlnyomó többségének, neki is a 
vadászat volt a legnagyobb szenvedélye. Ezeknek a kis fejedelmek- 
nek a vadászat adta meg az olcsó és csalóka diadalokat, hogy győz- 
tesnek érezhessék magukat. vaddisznók vagy őzek egy egész hajtó- 
vadászati területén. Fülöp egy ízben büszkén könyvelt el ezer 
elejtett vadkant és vademsét. A leskelyről való óvatosabb vadászat- 
hoz, a nézőkével és célgömbbel való gondos célzáshoz nem volt 
kedve. Sokat forgatta a német Bibliát, és szívesen vitatkozott — 
gyakran nem is rosszul — a teológusaival. Aztán betódultak a 
kutyái, amelyeket mindennél jobban kedvelt, és beszélt hozzájuk, 
legszívesebben kutyanyelven, ahogy egyik lelkésze sértődötten 
megjegyezte ; úgy vélte: a kutyanyelvet jobban érti, mint a biblia- 
magyarázó tudósok görögjét és héberjét, amit átenged az általa 
alapított marburgi egyetemnek. Gyakran igen merész kombiná- 
ciókba bocsátkozott, s nemegyszer lóvá tették, így például a házas- 
sági históriánál Margarethéjának becsvágyó anyja. Amikor a 

schmalkaldeni háborúban a protestánsok vereséget szenvedtek, a 
kegyes megbocsátás ígéretében bizakodva megadta magát a császár- 
nak, de a császár kijátszotta; hiszékenységéért súlyos árat kellett 
fizetnie, hosszú évekig raboskodott, egyik börtönből a másikba 
hurcolták, míg végül Szász Móric herceg — aki a kiméletlen fordula- 
tok politikájában utódja volt — beavatkozása kiszabadította, és az 
öreg, sok megpróbáltatáson keresztülment tartománygrófot tiszte- 
letre méltó alakká emelte alattvalói szemében. Hesseni Fülöpben 
megnyerő vonásokat is találunk ; fáradhatatlanul igyekezett meg- 
egyezésre bírni az egymással hadakozó teológusokat, türelmes 
magatartást tanúsított még az újrakeresztelők, szektások és mene- 
kültek iránt is, akik másutt nem találtak védelmet. Ezek a tulaj- 
donságai rokonszenvesen emelik ki őt a nézeteikhez mereven ragasz- 
kodók közül. De az a , nagy formátum", amilyet a döntő fontosságú 
évek követeltek, hiányzott belőle. 

A császárban megvolt. Amikor 1543-ban megérkezett Német- 
országba, amely oly régóta nem látta őt, már a külső benyomások- 
ban is nyomban érezhetővé vált ez. , Minden császári volt, szavak 
és cselekvések, pillantás és magatartás, még a bőkezűség is." 
Ezúttal nyolcezer spanyol katona élén jelent meg, a spanyolok 
voltak akkor a világ legjobb és legfélelmetesebb katonái. , Sokat el- 
érhetne, ha német császár akarna lenni" — jegyezte meg szomorúan 
a szüntelen ide-oda utazgató Bucer. Ez azonban távol állt Károly- 
tól. Ő imperátor volt, és a német birodalomtól azt követelte, hogy az 
ő impériumát szolgálja. Most személyesen mérte fel azokat a 
fejedelmeket, akiket eddig csak jelentésekből ismert, és gyorsan 
helyes ítéletet alkotott mindenikről. Egész cselekvési módja, amely 
korábban gyakran ingadozó volt, most szinte félelmetesen követ- 
kezetessé válik. A tartománygróffal eltöri a schmalkaldeni szövet- 
ség gerincét, Kleve és Gelderland felől támadva megszünteti azt 
a veszélyt, hogy a kölni és a mainzi érsekségben győzzön a refor- 
máció ; a protestáns fejedelmek vakon és engedelmesen segítenek 
neki a Franciaország részéről fenyegető oldaltámadás elhárításában ; 
a szultánnal fegyverszünetet köt, és habozás nélkül átengedi neki 
prédául Magyarországot. A birodalmi gyűléseken vallásbékét ígér. 
Uniós tárgyalások kezdődnek, és ismét felélednek a zsinati remé- 
nyek. Csak miután így minden oldalról biztosította magát, indul 
rohamra Károly, hogy végleg leverje az eretnekséget, Luther 

halálának évében. A császári politika mesteri sakkhúzása a fiata 
Szász Móric herceg megnyerése, aki még Hesseni Fülöpnél is gát- 
lástalanabbul veti a mérleg serpenyőjébe protestáns tartományát, 
hogy a másik szász terület urától, unokafivérétől, a maga számára 
szerezze meg a választófejedelmi címet. Magányosan, szürke 
páncélban, ahogy Tiziano lefestette, lovagol Károly a schmalkal- 
deniek fölött aratott megsemmisítő győzelem után a mühlbergi 
rónán, ahol — úgy tűnik — eltemették a reformációt. 

De, mint életében annyiszor, most sem képes a hallatlan sikert 
kiépíteni és megtartani, Ugyanaz a Móric, aki elárulta hittestvéreit, 
most a császárt is elárulja. Fellobban a francia háború, amely 
sohasem hunyt ki teljesen. Károly soha fel nem adott dinasztikus 
terveivel, amelyek most abban jutnak kifejezésre, hogy spanyol 
fiának, Fülöpnek akarja biztosítani a császári trónutódlást, maga 
ellen bőszít minden német fejedelmet és tulajdon testvéröccsét, 
Ferdinándot is. Franciaország ellen indított utolsó hadjárata Metz 
előtt elakad a zord téli időben. Kátyúba jut a zsinat is, egyik 
nagy politikai célja. Károly lemond a trónról. Madrid közelében, a 
yustei kolostorral átellenben épült szép villában tölti élete utolsó 
két esztendejét. Olasz mechanikusával, Torrianóval összehangol- 
tatja hatalmas óragyűjteményének darabjait. 1558-ban hal meg, 
tízenkét évvel Luther után, akiről élete végén is így nyilatkozik : 
sajnálja, hogy annak idején nem vitette máglyára. Mert most még 
a Szigorúan katolikus Spanyolországban, a legéberebb inkvizíció 
szemei előtt is eretnek gócok kezdtek kialakulni. A bajt nem lehet 
kiirtani. Az inkvizíció mindjárt Károly halála után letartóztatja 
Torriano mechanikust azzal a váddal, hogy varázsló és boszorkány- 
mester. Letartóztatja Carranza toledói érseket is, aki a császárnak 
feladta az utolsó kenetet. A főpap ezekkel a szavakkal tartotta 
állítólag a haldokló elé a feszületet: , Nézd íme Őt, aki mindannyi- 
unk bűneit megváltotta". A főinkvízitor szerint ez a kijelentés 
Luther megigazulásról szóló tanának visszhangja. Azt mondhatnánk 
tehát, hogy a két nagy ellenfél, aki az egész korra rányomta bélye- 
gét, ilyen rendkívül sajátságos módon, minden korláton túl talál- 
kozott, egyesült. Sajnos, egészen más, merőben világi szempontok 
is érvényesülhettek, Az érseket tizenhét évig tartották fogságban ; 
a toledói érsekség jövedelmei, amelyek két millió dukátra rúgtak, 
egész idő alatt a királyi kincstárba folytak, mit sem törődve a pápai 

kúria állandó tiltakozásával. A kincstárnak szüksége volt minden 
jövedelemre, mert Károly a teljes államcsőd állapotában hagyta 
birodalmát. 

Nem kívánunk itt részletesen foglalkozni politikai életművének 
csődjével. Alakja végeredményben tiszteletre méltó, már csak azért 
is, mert méltósággal viselte el a balsorsot, s kétségkívül messze ki- 
magaslik korának királyai és kis fejedelmei közül, fölé magaslik 
a pápáknak is, akik megkeserítették az életét, és elgáncsolták a 
, fő és tagok" megreformálására irányuló fáradozásait. Bizonyosra 
vehető, hogy őszintén akarta a reformot, a gondolkodása köré vont 
határokon belül. Ám az idő mutatója előrehaladt, elkövetkezett 
a nemzetek önállósulásának órája. Nem volt többé lehetséges sem 
világbirodalom, sem olyan birodalom, amelybe mind Spanyolország, 
mind Németország beletartozik. Károly örökségét felosztották. 
Nagy ellenfelének, Luthernak az örökségét is felosztották, de az 
eleven maradt még sok provinciájában is, mint figyelmeztetés, 
követelés és feladat. 


Életalkony 


Luther még az ötvenen innen volt, amikor Coburg várában azt 
a megjegyzést tette : , Nemigen megy már, sokasodnak az esztendők." 
Ír és dolgozik tovább, de többnyire már csak megjegyzéseket és 
paragrafusokat fűz mások szövegéhez. A , nagy öreg" tragikumát 
egyetlen nagy ember sem kerülte el. Az ő esetében ez a sors kivált- 
képpen súlyos volt, mivel határtalan remények és nem sejtett 
erejű diadalok előzték meg. Az a , majdnem", ami a német törté- 
nelem tragikus velejárója, benne is kiteljesedett. , Még két év" így 
hitte Wartburgban, még két év, s akkor vége lesz a pápaságnak, a 
szerzetességnek és mindannak, ami a tiszta evangélium útjában áll. 
Sohasem tanult meg számolni, sem számokkal, sem az emberekkel 
és azoknak az erőknek nagyságrendjével, amelyek az életet és a vilá- 
got meghatározzák. Aztán úgy látja, hogy az emberek és erők 
egyre növekvő mértékben , e világ fejedelmének", a Sátánnak a ha- 
talmába kerülnek. Erre vonatkozó nyilatkozatait nem mindig kell 

szó szerint és abszolút értelemben felfogni. Derűs kedélye újra 
meg újra fölülkerekedik. Megvan a kényelmes otthona, családi 
élete, széles asztala sok diákkal, akik feljegyzik minden szavát; 
mondásai közt vannak bölcs, okos gondolatok és sok pattogó harcias- 
kodás meg nem éppen jámbor diadalmaskodás ellenfelek és ellen- 
ségek halálhírének kapcsán. De nem ez a cél lebegett a szeme előtt 
akkor, amikor rohamra indult, és áttörte a , három falat". Tisztelő 
barátok köre veszi körül, világhírű személyiség, minden országból 
érkeznek hozzá a látogatók. Az uniós tárgyalások idején még egy 
pápai legátus is látni óhajtja, és Luther gondosan felöltözve, 
prémmel, díszlánccal, feszes tartásban fogadja ; ne higgye a látogató, 
hogy Dr. Luther már a végét járja, de nem ám, sok borsot fog ő még 
törni a pápa orra alá. Még a jó barátok legszűkebb körét is magukkal 
ragadják azonban az állandó dogmatikai harcok. Hol ez, hol az 
szakad el tőle. Még maga Melanchthon is csak nehezen bír kitartani 
mellette, és titokban erőszakról panaszkodik. A legmegrázóbb 
talán egy beszélgetés, amelyet Luther akkor folytat, amikor rossz- 
kedve tetőfokára emelkedett a gyönge és megátalkodott lelkek ellen, 
akik nem akarják hallani az igazságot, vagy hiszékenyen futnak 
oda bármelyik patkányfogóhoz. Ha kedve szottyanna — jelenti ki 
mérgesen —, három hét leforgása alatt egész Wittenberget és kör- 
nyékét vissza tudná vezetni a régi egyházba. 

Ehhez megvolt a lehetőség. A különböző uniós tárgyalások újra 
meg újra a megegyezés küszöbéig jutottak el. A közvélemény 
Melanchthont a megbékélés emberének tekintette. A legnagyobb 
engedményekre volt hajlandó most is, nemcsak Augsburgban. Hír- 
neve egy ideig fényesebben ragyogott, mint Lutheré. Ferenc király 
meg akarta hívni Párizsba, s e misszióból csak azért nem lett semmi, 
mert a választófejedelem megtiltotta neki, hogy elutazzék. Angliá- 
ban versengtek érte. A fáradhatatlan Bucer hasonló szerepet ját- 
szott azokban a fáradságos próbálkozásokban, amelyek arra irá- 
nyultak, hogy legalább a protestánsok között jöjjön létre bizonyos 
fokú egyetértés. Ez az egyetértés is főleg Luther nyakas ellenállásán 
hiúsult meg. Tagadhatatlan, hogy Luther merevvé és türelmetlenné 
vált.Szó sem volt többé a vélemények vidám , egymáshoz csapódá- 
sáról", ahogyan azt eleinte a , rajongókkal" szemben hirdette. Most 
ő is a kényszert, a kiutasításokat helyesli. De azért soha nem éget- 
tetett meg senkit, mint Kálvin tette a szentháromságtagadó Servet 

esetében, és ahogyan azt a katolikus országokban cselekedték, egyre 
nagyobb arányokban, egész népességet semmisítve meg, abban az 
értelemben, amelynek ma , népirtás" a neve. Provence-ban a francia 
király majdnem teljesen kiirtotta az erdős völgyek mélyén meg- 
húzódott, szorgalmas, csöndes, békés valdensek maradványait, 
több ezer embert ; azok a kevesek, akik életben maradtak, a magas 
hegyekben kerestek menedéket ; ma is él ott néhány család, a közép- 
kor első nagy népi és eretnekmozgalmának utolsó maradéka. 
Luther még higgadt és nagyvonalú tud lenni, ha olyan dolgokról 
van szó, amelyek megítélése szerint külsődlegesek, nem fontosak. 
Amikor Brandenburgban bevezették a reformációt, a pompakedvelő 
II. Joachim választófejedelem meg akarja tartani a régi szertartások 
java részét, legfőképpen -a-körmeneteket. Egyik aggódó esperese 
izgatott levélben ír erről Luthernak. Luther tréfával és gúnyosan 
válaszol: a választófejedelem akár ugrándozhat és táncolhat, mint 
Dávid a frigyláda előtt, ha neki úgy tetszik, nem ez a lényeg. A re- 
formátor azonban hajthatatlan azokban a kérdésekben, amelyek 
számára fundamentálisakká és kardinálisokká fejlődtek, mint pél- 
dául az úrvacsorai aktus értelmezése. Ebben a kérdésben mély 
szakadék tátong közte és a svájciak között, Bucer hiába próbálta ezt 
valahogy áthidalni. ,,Krisztus testét a kenyérben megesszük, és 
fogainkkal megrágjuk" — ezt kötötte haragosan irányelvként 
Melanchthon lelkére egy küszöbönálló tárgyaláshoz, és a magister 
vonakodva adta ott elő ezt a formulát, mint ,egy tőle idegen 
vélemény tolmácsolója". Újabb közvetítő javaslatok hangzottak el; 
visszanyúltak régi skolasztikus nyilatkozatokhoz, elővették azt a 
formulát, amely szerint Krisztus , a kenyérben és a borban, azokkal 
együtt, azok alatt és mögött" jelen van. Luther elfogadta a for- 
mulát, illetve elutasította a további megfogalmazásokat ; létrejött 
egy , wittenbergi konkordiaformula", amely legalább elérte a dél- 
német városok csatlakozását, de azért sokáig harc maradt a jelszó, 
és a harc tulajdonképpen sohasem szűnt meg egészen. Melanchthon 
még közvetlenül halála előtt írt utolsó soraiban is arról beszélt, hogy 
végre megszabadul ,a teológusok őrjöngésétől", amely barátja 
halála után kettőzött dühvel támadta, és azzal gyanúsította őt (nem 
egészen alaptalanul), hogy , titkos kálvinista". Ígnaz von Döllinger, 
a nagy katolikus és később ókatolikus egyháztörténész szerint Lu- 
ther új hitet tudott alkotni, de új egyházat nem. Nyitva hagyjuk a 

kérdést, hogy ez fogyatékosság-e vagy sem; mindenesetre ez a 
természetében rejlett. Dac, harag, fontolgatást nem ismerő rohamo- 
zás és hitének szenvedélyessége vezérelte őt a frontáttörésre; e 
tulajdonságok nélkül olyan wittenbergi professzor lett volna belőle, 
akinek jó szándékú reformjavaslatai a két évszázad folyamán fel- 
gyülemlett reformindítványok aktahalmazai között porosodtak 
volna. 

Ha Luther élete alkonyán körülnézett, tulajdonképpen meg lehe- 
tett elégedve ; mást az ő helyében talán diadalérzet töltött volna el. 
Az új tan mindenfelé terjedt, a legkülönfélébb formákban és válto- 
zatokban, és biztató kilátásai voltak arra, hogy meghódítsa egész 
Németországot, a skandináv Északot, Angliát; Franciaországban 
erős csoportok voltak születőben, még Itáliában is alakultak 
centrumok, Velencében, Nápolyban, ahol Alfonso de Valdés császári 
államtitkár Juan nevű testvére körül nagy műveltségű személyekből 
álló kör csoportosult ; ennek Vittoria Colonna és Giulia Gonzaga is 
tagja volt. Bajorország, Ausztria, Lengyelország szintén a reformá- 
ciós mozgalom hatása alá került. Úgy látszott, hogy a pápai kúria 
és a nagy szerzetesrendek világuralmi szerepe örökre véget ért. 
A régi egyház ellencsapásra gyülekező erőiről Luther már aligha 
szerezhetett tudomást ; III. Pál pápának egy nagy zsinat összehívá- 
sára irányuló első próbálkozásait minden valószínűség szerint 
visszavonulási manővereknek tekintette, s nagyrészt azok is voltak 
valóban. A pápa nem gondolt , a fő és tagok" oly gyakran követelt 
reformjára. A kúria megmaradt olyannak, amilyen addig volt; az 
új Farnese-pápa még VI. Sándor, a Borgia-pápa garnitúrájából 
származott, aki azért nevezte ki bíborossá, mert szeretőjének, 
Giuliának a fivére volt. A legnagyobb stílű nepotizmus éppúgy 
napirenden maradt, mint a császár ellen folytatott szívós harc; a 
pápa fia, Pier Luigi Farnese számára létre kellett hozni Parma- 
Piacenza hercegséget, amelynek csak akkor lett vége, amikor a 
pápai sarjat, aki az itáliai császárellenes párt vezére volt, Károly 
meggyilkoltatta. Arról a néhány reformot óhajtó kardinálisról, 
akinek a pápa rokonai és kegyencei mellett még hely jutott a 
konzisztóriumban, Luthernak nemigen lehettek pontosabb értesü- 
lései. Ezek a bíborosok nem is tudtak érvényesülni. Akadt köztük 
egy-két jelentős személyiség, mint például az angol nemzetiségű, 
az angol királyi családból származott Pole vagy a velencei Contarini, 

a köztársaság egyik legősibb nemesi házának tagja, akinek családja 
eredetileg Németországból telepedett át Velencébe, s már az első 
keresztes háborúnak híres vezéreket adott. Contarini legátusként. 
részt vett az 1541. évi regensburgi birodalmi gyűlésen, ott a 
protestáns teológusokkal a legfontosabb kérdésekben megegyezésre 
jutott, elsősorban Luther alaptézisét, a megigazulásról szóló tanát 
illetően, Róma beleegyezését azonban nem tudta megnyerni; e 
kérdéssel foglalkozó írása később indexre került. Ochino vezeklést 
hirdető prédikátor, aki egy ideig III. Pál gyóntatója volt, majd egy 
szigorúbb franciskánus irányzat vándorapostolaként igen széles 
körben nagy befolyásra tett szert, olyan közel került Luther állás- 
pontjához, hogy emiatt. végül is menekülnie kellett, és idegenben 
fejezte be számos stációjú száműzetését. Egy másik, Vergerio legá- 
tus mint protestáns halt meg Tübingenben. A frontok még gyakran 
nyitva álltak." 

Luther a maga részéről megvonta a határokat, és a reménykedő 
közvetítőknél biztosabban működő ösztönével megérezte, hogy - 
megegyezésre nincs többé lehetőség. Még jobban elmélyült benne a 
rezignáltság, korántsem bízott már rendületlenül az Ige ellenáll- 
hatatlan hatásában. Egyre hangosabban panaszkodott az embe- 
rekre, akik egyáltalában nem akarnak megváltozni, még most sem, 
amikor kezükben van az evangélium, amelynek szövegét fárad- 
hatatlanul javítgatja, csiszolgatja egészen haláláig. A witténbergi 
diákok? Fegyelmezetlenek, laza erkölcsűek, mint régen is, engedet- 
lenek ; a magisztrátus pedig húzódozik attól, hogy rendet teremtsen 
köztük. Egész komolyan foglalkozik azzal a gondolattal, hogy el- 
költözik Wittenbergből, nem tudni, hová, s barátai csak nagy 
üggyel-bajjal tudják maradásra bírni. Az udvarral és a választó- 
fejedelem tanácsosaival rossz viszonyban van, a jogászokkal ádáz 
csatákat vív. Legtöbbször a beteg és öreg ember szól belőle; az 
emberek nem lettek rosszabbak, mint azelőtt voltak; az ifjúság 
korholásánál gyakran zsémbelődővé válik. De azért érzése szerint 
itt is igaza van: a nagy fordulat, amelyet remélt, sőt bizonyosra 
vett, nem következett be. Minden elakadt, a nagy birodalmi re- 
form siralmasan megfeneklett, és az ő reformációja, terjeszkedése 
ellenére, nem az lett, amit várt. Az emberek nem vettek benne 
aktívan részt, az egyes emberek, akiktől azt kívánta, sőt végül 
türelmetlenül követelte, hogy nyomában ők is éljék át a kegyelem, 

a megtérés, a bűnbánat élményét, a , metanoia" mint alapvető 
megváltozás értelmében. Az emberek megmaradtak régi énjüknél, a 
régi Ádámnál. Semmi sem dőlt el egészen, intéződött el teljesen az 
első roham után, amelyet elindított, sem a politika, sem a társa- 
dalom, sem a hit területén ; a tűz már csak fojtottan égett, és sok 
helyütt már el is nyomták. Áporodott levegő feküdte meg az or- 
szágot, és áporodott maradt hosszú évtizedekig. Mind gyakrabban 
kavarják fel Luther lelkét a világvégét jövendölő apokaliptikus 
gondolatok. Szinte kétségbeesetten hirdeti, hogy egyedül az imád- 
kozás nyújt vigaszt. Olyan próféciára ragadtatja magát, hogy előbb 
a töröknek kell jönnie, mert addig az emberek süketek maradnak. 

Tovább dolgozik, ír, de most már csaknem mindig németül, és 
szavai egyre szertelenebbek. Minél szorongatottabb helyzetben 
látja ügyét, a lutheri ügyet, annál gorrombábban vagdalkozik maga 
körül. A nem szabad akaratról (A szolga akaratról) című írása óta 
nem fordul többé a tudósokhoz, reménytelen esetnek tartja őket. 
Népszerű akar lenni, és azt hiszi, hogy a néphez csak a legmasszí- 
vabb eszközökkel lehet szólni. A goromba stílus, a , grobianizmus" 
a kor egyik ismertetőjele, és Luther módszeréhez sok párhuzamot 
lehet találni, más országokban is. Luther azonban mindenkit túl- 
szárnyal vaskosságával, gorombaságával. Még a humora is ilyen. 
A katolikus hitében megmaradt Henrik braunschweigi herceget 
például Paprikajancsinak, , Hans Worst"-nak titulálja, és a feje- 
delmi ellenfél támadásaira — aki szintén trágár módon ír — ki- 
jelenti, hogy ellenségeinek ilyen dühöngése , csak jót tesz nekem az 
árnyékszéken". Demagóggá válik; ez a hajlam már korán jelent- 
kezett benne, de mélyebb és igazi szenvedélyek elfedték. Róma 
ellen írt legutolsó írása (Az Ördög alapította római pápaság ellen) 
már csak monoton szidalmazásokból áll, amelyekben van valami 
rabiátusság, mintha sejtené a régi egyház kebelében már jelentkező 
nagy ellenerőket, noha azokat felfogni nem tudja. Démonokat és 
ördögi kísérteteket lát ügyködni mindenütt. Elhiszi a legképtelenebb 
mendemondákat. Morvaországból azt írják neki, hogy az ott nagy 
számban élő zsidók a keresztényeket saját hitükre próbálják 
téríteni. Luther felhördül, mintha óriási veszedelem fenyegetne. Meg- 
feledkezik régi békülékeny magatartásáról, amelyet a Reuchlin- 
vitában, a Magnificat magyarázatában és korábbi írásaiban tanúsí- 
tott, elismerve, hogy Jézus Krisztus zsidónak született ; megfeled- 

kezik akkori felfogásáról, amely szerint kizárólag Istenre kell 
hagyni az ügyet, aki egyszer talán majd megvilágosítja a zsidók értel- 
mét, s az igazi hitre téríti őket. Most azt követeli, hogy az uralkodó 
avatkozzék be, és irgalmatlanul kergesse el a zsidókat. Összehord 
minden régi és új vádat ; elismétli azt az álvallásos állítást, hogy a 
zsidók káromolták Krisztust; materiális vonatkozásban fejükhöz 
vágja, hogy uzsorások ; nem mulasztja el megemlíteni azt a mende- 
mondát sem, hogy a zsidók orvosi tudományukkal titokban árta- 
nak a keresztényeknek. Mint egyik feljegyzett beszélgetéséből ki- 
derül, azt a híresztelést is készpénznek vette, hogy a császár had- 
vezére, Katzianer báró, akinek serege a törököktől siralmas veresé- 
get szenvedett, minden bizonnyal zsidónak született ; másként nem 
lehet megmagyarázni a megsemmisítő katonai kudarcot. Ez a 
verzió ugyancsak világosan emlékeztet a legújabb kor hasonló 
démonhiedelmeire ; ezekhez Luther A zsidókról és hazugságaikról 
című pamíletjét és Sém Hamforasz című polemikus írását is elő- 
szeretettel használták fel. 

Hívei sürgetik: szétszórt írásait gyűjteményes kiadásban kell 
megjelentetni, Sok műve már feledésbe merült, elkallódott ; számos 
kéziratot maga sem talál meg már dolgozószobája rendetlenségében. 
Vannak olyanok, amelyeket nem tart fontosnak ; a pillanat jegyé- 
ben fogantak, legszívesebben kihagyná őket a gyűjteményes kiadás- 
ból. Ám nemcsak ezeket hagyná ki, van még egynéhány írása, 
amelyre szintén az örök feledés fátylát szeretné borítani. De tekin- 
téllyé vált, s ennek minden következményét vállalnia kell. Kezdett 
megjelenni az első gyűjtemény vaskos fóliókötetekben ; jellemző 
módon a tudós világ nemzetközi publikumának szánt, latin nyelven 
írt munkákat tartalmazza, a reformátor előszavával, amelyben 
már mintegy messzi történeti távlatból szemléli önmagát. 

Mindenekelőtt mint író hatott. Egyik művében, amelyet az isko- 
lák fenntartásának és az ifjú nemzedék oktatásának szükség- 
szerűségéről írt, igen erősen hangsúlyozza a maga írói és tanítói 
feladatát mindazokkal szemben, akik úgy vélekednek, hogy csak 
az a munka, ha valaki páncélban lovagol, dacolva az időjárás 
szeszélyeivel, míg ellenben az írásmunka , könnyű, silány hivatal". 
No persze, a toll könnyű szerszám, csak egy libatoll kell hozzá, amit 
bárhol fel lehet szedni, egy fillérbe sem kerül. , Csakhogy ehhez az 
emberi test legjobb darabjának (a fejnek) és a legnemesebb tagjá- 


629 


nak (a nyelvnek) és legértékesebb tevékenységének (a beszédnek) 
is közre kell működnie, és a legtöbbet kell dolgoznia, míg más 
munkáknál csak az ököl, a láb, a hát vagy egyéb testrész dolgozik ; 
és közben lehet vidám énekelni és tetszés szerint tréfálkozni, amit 
az írással foglalkozó ember nem tehet meg. Három ujj elég neki, 
mondják az íróról, csakhogy neki az egész teste és lelke is dolgo- 
zik." 

Lezárult az utolsó fejezet, közeleg az utolsó paragrafus, az utolsó 
nyugtalanság, amely gyakran már a halál küszöbéhez érkezőket 
fogja el. Beteg, az orvosok nem tudnak segíteni rajta, hiába vágnak 
eret a túlságosan elnehezült testen, csak nyílt sebek maradnak a 
vágások nyomán, éppúgy nem használnak a beöntések meg a 
, Dreckapotheke" szerei, amelyeket nemcsak Katalin asszony 
szokott ajánlani. Luther rossz páciens, újra meg újra kitör: Eise- 
nachból azt írja feleségének, hogy , Istennek hála, itt frissek és 
egészségesek vagyunk, úgy falunk, mint a csehek (de nem nagyon), 
úgy vedelünk, mint a németek (de nem sokat)" ; így lázadozik Ka- 
talin asszony aggodalmaival szemben, s korholja őt, amiért nem 
bízik eléggé Isten gondviselésében. Még mindig körutazásokat tesz, 
a nehéz, otromba szekér iszonyatosan rázhatta a beteg testet a 
siralmas türingiai utakon, amelyek még Goethe korában sem voltak 
jobb állapotban. Wittenberg már csak teher neki. Szimbolikusan 
még a tágas, kényelmes Luther-házban is beszorítottnak, fenyege- 
tettnek érzi magát. Fejedelme, János Frigyes nagyszabású épít- 
kezésekbe fog, de nem iskolákat épít, sem újabb előadótermeket a 
világhírűvé vált egyetem számára. Az a célja, hogy Wittenberget 
nagy, bevehetetlen erőddé tegye ; ez fontosabb a lutheri értelemben 
vett ,erős várnál". Az ódon kolostorépület a várost védő árok 
mellett áll. Az új bástyák sáncolása egyre közelebb kerül. Luther 
már veszélyeztetve látja toronyszobácskáját, , ahonnan megostro- 
moltam a pápaságot". Nem tudhatja, hogy az egész költséges és 
igen korszerűen épített erődítmény halála után egy évvel sértetlenül 
a császár kezére jut, hogy a nehéz természetű, lobbanékony és oly 
balga János Frigyesre több esztendei fogság vár, az agg Lukas 
Cranachra úgyszintén, aki nemeslelkűségből felajánlotta, hogy 
osztozik ura balsorsában. Mindezt nem tudhatja. De hallja az ásók 
neszét, amely baljósan hangzik a fülének. Hallja a lőporral és muní- 
cióval megrakott társzekerek kerekeinek nyikorgását. A legnagyobb 

mértékben bizalmatlan, egyáltalán nem tetszik neki — a későbbi 
események őt igazolták — a mindenütt folyó lázas fegyverkezés, 
nem tetszenek a koalíciók, amelyeknek belső törékenységét talán 
jobban látja, mint az okos tanácsosok. 

Hazakívánkozik. Wittenbergben sohasem érezte magát igazán 
otthon. Élete javát egy kis vidéki városban morzsolta le, s ez a tény 
elkendőzi a valóságot — azt, hogy Luther lényegében véve zarán- 
dok és vándor maradt, hitében, tanításában is. Még egyszer fel- 
kerekedik, hogy viszontlássa szülőföldje tájait. , Mansfeldinak" 
érzi magát röviddel halála előtt, amelyet szívesen fogad. A grófi 
család tagjai, mint sok évtized óta annyiszor, most is hajba kapnak 
az örökség miatt. Luthert kérik fel döntőbírónak, s ő örömmel 
ragadja meg az alkalmat. Hiába minden figyelmeztetés, útnak 
indul a viharos téli időben. A Saale vízállása igen magas, a réven 
átkelni életveszélyes vállalkozás. Luthert nem tarthatja vissza 
semmi; hazaküldött úti beszámolójában gúnyosan jegyzi meg, 
hogy az , újrakeresztelő" hiába fenyegette hullámaival. A civakodó 
felek képviselőivel a megegyezésről folytatott tárgyalások nehezen 
haladnak előre; a két ág csak akkor köt békét, amikor Luther 
elutazással fenyegetőzik, de a megegyezés éppoly rövid életű, mint 
a kor valamennyi békekötése. Luthernak még megvan az az elég- 
tétele, hogy a két ág fiataljai közös ünnepséget rendeznek, amelyet 
szánkirándulással fejeznek be. A csengettyűk csilingelése a leg- 
utolsó vidám hang az életében. Már régóta az ifjúságba, a felnö- 
vekvő nemzedékbe vetette minden reménységét. Az öregektől már 
nem vár semmit, kár velük vesződni. Megkoptak, elhasználódtak. 
Maga is elhasználódott. Ha még visszajut Wittenbergbe — mondja 

—, ,egy kövér doktort hagyományoz a kukacoknak". Nem jut 
vissza. Szülővárosában ágynak esik. Orvosok sietnek hozzá, köz- 
tük választófejedelme háziorvosa, s kínozzák a magatehetetlen, 
felpuffadt testet. 

Utolsó sorait egy cédulánál alig nagyobb papiros őrzi, amelyre ő, 
aki sohasem mérte fel idejét és erőit, néhány gondolatot jegyzett 
fel. Iskolai emlékeiből és paraszti származásának reminiszcenciái- 
ból kiindulva ilyen következtetésre jut: Vergilius költeményeit a 
földművelésről csak az tudja megérteni, aki legalább öt évig maga 
is gazdálkodott, Cicerót csak az, aki huszonöt esztendeig egy nagy 
közösségben forgolódott. , Ne gondolja senki, hogy a Szentírást 


631 


eléggé megízlelte, habár száz esztendőn át kormányozta is a prófé- 
tákkal és az apotolokkal a hívek közösségét." Ez a száz év neki 
nem adatott meg, így hát ezekkel a szavakkal fejezi be meditá- 
cióit: , Koldusok vagyunk, ez igaz." 

1546. február 17-ről 18-ra virradó éjjel hunyja le szemét örökre. 
Justus Jonas, az egykori diáktárs és egy helybeli lelkész van mellette. 
Imádkoznak érte, ő zihálva mondja velük a könyörgéseket, és 
Krisztus kegyelmébe ajánlja , lelkecskéjét"; nagyon óvatosan és 
szerényen mindig így nevezte a lelkét. Hajnalra véget ér a halál- 
tusa. Négy nappal később bevonul Wittenbergbe a nagy gyász- 
menet, A vártemplomban helyezik tetemét örök nyugalomra, ahol 
lázadói és reformátori pályafutása elkezdődött. A szószék alá 
temetik. Melanchthon mondja a gyászbeszédet, ,, Izrael kocsihajtó- 
jának" és prófétának nevezi az elhunytat, aki előtt nem az , emberi 
eszesség", hanem Isten kinyilatkoztatása tárta fel a megbocsátás 
tanát. Látnoki sejtéssel komor szavakat mond az elkövetkezendő 
súlyos megpróbáltatásokról. S egy évvel később császári spanyol 
csapatok vonulnak be Wittenbergbe. A nagy bástyák, amelyek 
egészen a Luther-házig nyújtózkodtak, egyetlen lövés nélkül 
estek el. A túlzók tanácsa ellenére Károly császár érintetlenül 
hagyja a sírt. A harc folyik tovább. 

Még nincs vége. A világra gyakorolt lutheri hatások története 
fontos része a következő évszázadok politikai történetének, szellem- 
történetének, nyelvtörténetének. Megkíséreltük felvázolni egy 
ember életét és megrajzolni annak a kornak a képét, amelybe 
beleszületett. 


Kronológia 


1378 a nyugati egyház kettészakadása (a nagy szkizma) ; ellenpápák 
Avignonban és Rómában 

1414 a konstanzi zsinat összeülése. Az 1417-ig tartó zsinat véget vet a 
szkizmának, V. Márton személyében új pápát választ. Husz János 
megégetése és John Wyclif (meghalt 1384-ben) tanainak elítélése 

1419—1436 huszita háborúk 

1431—1449 bázeli zsinat. A ,prágai kompaktata" elismerik a cseh 
különegyházat 

1438 a bourges-i Pragmatica Sanctio (a ,gallikán szabadságjogok"). 

1453  Konstantinápolyt elfoglalják a törökök 

1471 IV.Sixtus pápa trónra lépése. A reneszász pápák családi és területi 
politikájának kezdete 

1477 Burgundiai Merész Károly halála. Habsburg Miksa házacság- 
kötése az örökösnővel; a Habsburg—francia háborúk kezdete. 

1483 nov. 10. Luther születése Eislebenben. 1484-től Mansfeldban 

1492 Kolumbusz felfedezi a Nyugat-Indiákat 

1494 VIII. Károly francia király betör Itáliába; ez az Itáliáért folyó 
európai háborúk kezdetét jelenti 

1498 Savonarolát mint eretneket Firenzében megégetik 

1499 Svájc a Miksával vívott háború után elszakad a birodalomtól 

1501 Luther Erfurtban folytatja tanulmányait 1505-ig, a Mansfeldban, 
Magdeburgban, Eisenachban töltött iskolaévek után. 1505. július 
17-én belép a kolostorba. 1507-ben pappá szentelik, 1510—11-ben 
Rómába zarán-iokoi, majd docens Wittenbergben. 1512-ben a 
teológia doktora. A nagy előadások kezdete. A rend kerületi 
vikáriusa 

1506 II. Gyula pápa háborúi 1512-ig 

1514 a ,szegény Konrád" parasztfelkelés Württembergben; felkelés 
Magyarországon 

1515 a , Dunkelmánnerbriefe" a Jon. Reuchlin körüli vitában (meghalt 
1522-ben) I 

1516 


1517 
1518 


1519 
1520 


1521 


1522 
1523 


1524 


1525 


1526 


1527 


1528 
1529 


1530 
1531 
1532 

Rotterdami Erasmus kiadja a görög Újszövetséget. Luther publi- 
kálja az Ein Theologia Deutsch c. művet 

a 95 tézis a búcsúvitával kapcsolatban 

október-november: Luther Cajetan előtt Augsburgban. Philipp 
Melanchthont (1497—1560) meghívják Wittenbergbe 

V. Károlyt császárrá választják. Júliusban a lipcsei disputa. Karl 
von Miltitz missziója 

kiközösítő bulla Luther ellen. Luther három írása: A nemességhez; 
A babilóni fogságról; A keresztény ember szabadságáról. December 
10-én elégeti a kiközösítő bullát és a kánonjog-gyűjteményt 
wormsi birodalmi gyűlés, birodalmi kiközösítési ediktum Luther. 
ellen. Luther Wartburgban. — V. Károly első háborúja I. Ferenc- 
cel (1526-ig). A császár Spanyolországban, 1529-ig 

forrongás Wittenbergben. Luther visszatérése. Szeptemberben 
Das neue Testament Deutsch 

a Sickingen vezette lovagi felkelés összeomlása. Ulrich von Hutten 
halála. Nürnbergi birodalmi gyűlés. Luther tanainak széles körű 
terjedése : 

a birodalmi gyűlés nemzeti zsinat összehívását határozza el, de a 
császár megtiltja. Katolikus fejedelmek szövetkezése Regens- 
burgban 

paviai csata. Német parasztháború. Thomas Müntzer veresége 
Frankenhausen mellett. Luther írásai a parasztok ellen. Luther 
házassága. Értekezés A nem szabad akaratról 

a pápa ligája Franciaországgal V. Károly ellen. A törökök mohácsi 
győzelme a magyarok fölött, II. Lajos király halála; örököse az 
osztrák Ferdinánd 

,Sacco di Roma". Egyházi vizitációk kezdete a szász választó- 
fejedelemségben. V. Károly második háborúja Franciaországgal 
(1529-ig) 

belső zavarok Németországban; vita a wittenbergi és a svájci 
teológusok között 

speyeri birodalmi gyűlés, a türelmi határozatok érvénytelenítése, 
a protestánsok tiltakozása ez ellen. Zwingli és Luther tárgyalása 
Marburgban. A Nagy káté és a Kis káté 

augsburgi birodalmi gyűlés. Az Awugsbdurgi konfesszió. Luther 
Coburg várában - 

schmalkaldeni szövetség (1546-ig). Svájci polgárháború. Zwingli 
halála a kappeli csatában 

regensburgi birodalmi gyűlés és nürnbergi vallásbéke. Török elleni 
hadjárat Magyarország határáig. A császár 1540-ig ismét kül- 
földön 


1534 Württemberg protestáns. Újrakeresztelők , birodalma" Münster- 
ben (megsemmisült 1535-ben). Anglia elszakadása Rómától. Lu- 
ther teljes német Bibliája 

1536 Dánia protestáns. Wittenbergi egyezség. V. Károly harmadik 
háborúja Franciaországgal (1538-ig) i 

1537 zsinati tárgyalások. Luther schmalkaldeni cikkelyei 

1539 Brandenburg és a szász hercegség protestáns 

1540  Hesseni Fülöp kettős házassága. Hitviták Wormsban és Regens- 
burgban. III. Pál pápa jóváhagyja Loyola Ignác jezsuita rendjét 

1541 regensburgi birodalmi gyűlés. Magyarország török tartomány. 
Kálvin (1509—1564) egyházi köztársaságot alapít Genfben 

1542 Reformáció Kölnben. V. Károly negyedik háborúja Francia- 
országgal (1544-ig) i 

1543—1544 birodalmi gyűlések Nürnbergben és Speyerben. A protes- 
tánsok fegyveres segítsége Franciaország ellen. I. Ferenc veresége 
után békekötés Crépyben 

1545 a tridenti zsinat összehívása (1563-ig tartott) 

1546 febr. 18. Luther halála Eislebenben. A schmalkaldeni háború 
kezdete 

1547 a protestánsok veresége. Köln ismét katolikus. Birodalmi gyűlés 
Augsburgban, ,interim-megoldással" 

1552 a fejedelmek elpártolása a császártól Szász Móric vezetésével. 
Szövetség Franciaországgal 

1555 augsburgi birodalmi gyűlés, amely megadja a fejedelmeknek azt a 
jogot, hogy területük vallásfelekezeti hovatartozása felől maguk 
dönthessenek ; 

1556 V. Károly lemondása a Franciaország elleni ötödik háború ku- 
darca után. Utóda testvére, I. Ferdinánd, 1558-ban császár 

